











ИРА ЉАС ПСИ 

УРЕДНИК, Јован СКЕРЛИЋ. 


Власник, Богдан Поповић. 

Нова ШТАМПАРИЈА „ДАВИДОВИЋ“, ДЕЧАНСКА 14. 
1911. 

САДРЖАЈ КЊИГЕ ДВАДЕСЕТ ОСМЕ. 

Мој ПРВИ ДОЛАЗАК У и ГОДИНЕ 1872, од Др. Ватрог 
слава Јагића . .. 32 

Ситни Прилози: 

О српском књижевном језику, од Јована Илића . 52 

5 Анте Старчевић, од Др. Јована Скерлића. . . . 56 
_ Позоришни Преглед: 

Политички ПРЕГЛЕД: 
Балканско Полуострво на крају 1911 године. од 
Иностраног Ме анана 
ОЦЕНЕ и ПРИКАЗИ: 
Вести ни од куда, од Вилиема Мориса, од Њ. Во- 
јислава Јовановића 
Кроз Црну Гору, од Александра Батнинена од ле 
вана Јовановића. 
БЕЛЕШКЕ: 
Књижевност : „Гроф Ђорђе Бранковић“. — Књиге 
Матице Хрватске. — Грађа за историју устанка 
и ратова 1875-88 године. — „Беседа о слободи 
савести“. — Две приповетке Сима Матавуља 
Друштва и Установе : Српска Краљевска Академија. 
— Културна Лига у 1910-1911 


СВЕСКА ДРУГА. 


АМЕРИКАНКА. Приповетка, од Јелене Димитријевић 
СмРт и ДЕВОЈКА. Приповетка од Ота Ернста 
Нума Руместан. Роман, ХХУП, од Алфонса Додеа 
ХАЈКА. Песма од Владимира Назора. : | 
Наметљиви Мотив. Песма од Симе Пе ; 
• ~  „ Песма од Вељка Петровића . 
Павел Приче. Песма од Милутина Бо 
ЦаР ЈОСИФ п ПРВИ ПУТ МЕЂУ СРБИМА, од Др. Николе Ра- 
дојчића 
МОЈА ПОСЕТА КОД по ТЕ од Па Хавана мансимовине 
ВАМПИРИЗАМ У Романтичној Књижевности, (Крај), од Др. 
Војислава Јовановића 
Књижевни ПРЕГЛЕД: 
Анте Старчевић, П, од Др. Јована Скерлића 
Позоришни ПРЕГЛЕД: 
Драматуршке идеје Аугуста Стриндберга, од Бранка 
Лазаревића 
Научни ПРЕГЛЕД: 
Јован Томић као историк, од Др. Николе Вулића, 
од Јована Томића 


Стране 


72 


1 


141 


145 





Уметнички ПРЕГЛЕД: 
„Виларови драгони“, од Мајара, од Милоја Ми- 


лојевића 


ОЦЕНЕ и ПРИКАЗИ: 
Тартарен Тарасконац, од Алфонса Додеа, превод 


Душана Л. Ђокића, од Миодрага Ибровца 


БЕЛЕШКЕ: 
Књижевност: Нова збирка приповедака Ива Ћипика. 


— Друго издање „Макиавелиа“. — „Српско-бу- 
гарски комитет за економско зближење Србије 
и Бугарске“. -— Ново-пазарски санџак. — Руски 
утицаји на српску књижевност. — „Духовни пре- 
порођај српскога народа“. — О старим српским 
црквама. -- „Полумесец се гаси“. — Политички 
живот у свету. — Историја Отоманскога Царства 
до 1909 године. 


Друштва и Установе: пе Крашвенска Академија 


СВЕСКА ТРЕЋА. 


АМЕРИКАНКА. Приповетка, (Крај), од Јелене Димитријевић 
Историја Мојих Књига. Приповетка од Алфонса Додеа 
Нума Руместан. Роман, ХХУШ, од Алфонса Додеа 
Посљедње Писмо. Песма од Др. Драгутина Домјанића 
Планина. Песма од Др. Милоша Перовића 
Зидање СКАДРА. Песма од Косте Петровића | 
Сенке. [1 Булке. П Први пут, од Милорада Петровића ; 
О Српским ЖЕНАМА, од Др. Тихомира Ђорђевића 
СВРШЕТАК ЈЕДНОГ Научног ДЈЕЛА, од Др. Јевта Дедијера 
МојА Посета код Толстоја, Ш, од Др. Јована Максимовића 
Књижевни ПРЕГЛЕД: 

Анте Сарчевић, (Крај), од Др. Јована Скерлића 
Позоришни ПРЕГЛЕД: 

Магбет, од В. Шекспира, од Бранка Лазаревића . 
Научни ПРЕГЛЕД: 

Јован Томић као историк, од Др. Николе Вулића, 


ПЦ, од Јована Томића 


у 


Страна 


150 


154 


156 
160 


161 
170 
176 
184 
185 
186 
187 
188 
196 
203 


212 


218 


222 


М1 


Политички ПРЕГЛЕД: 
Садашње стање у Отоманској Царевини, од Ино- 
страног Маја 
ОЦЕНЕ и ПРИКАЗИ: 
Извори, време састављања и личност састављача 
теодосијевске редакције живота Светог Саве, од 
С. П. Розанова, од Миливоја Башића 5 
Етнографска карта западног Словенства, од Т. Фло- 
ринског, од Милоша Московљевића . 5 
Вилхелм ПЛ, шта каже, шта мисли, од Жила ле И 
од Јована Јовановића 


БЕЛЕШКЕ: 
Књижевност: Стране речи у руском језику. — Сло- 
венство. — 0. Н. В. Ва — Емиграционо 
питање . 


Читуља: Др. Мон тен 


СВЕСКА ЧЕТВРТА. 


Звона. Приповетка од Божа Ловрића " 
НОЋНИ НАПАД. Приповетка од Детлева фон лилиси на 
Нума РуМЕСТАН. Роман, ХХТХ, од Алфонса Додеа. 
Ти. Песма од Алексе Шантића . 
Глас. Песме од Мирка Королије 
Кампанил. Песма од Аугустина Ујевића 
У тузи. Песма од Божидара Пурића 
Идол. Песма од Огиста Барбјеа 
(СОЦИЈАЛНИ ЗАДАТАК УНИВЕРСИТЕТА, 1, од Др. а па 
риловића . к 
МОЈА Посета код ТОлстоЈА, ту, од ДР Јоана Менсим Нина 
О срПсСКИМ ЖЕНАМА, (Крај), од Др. Тихомира Ђорђевића 
Књижевни ПРЕГЛЕД: 
Џиво Бунић Вучићевић, 1, од #е 1 пика и 
од Николе Антуле · 
Позоришни ПРЕГЛЕД: 
Магбет, од Шекспира — Трагедија Једнога Ма- 
гарца, од Милана Вукасовића. — Заборављени 
Дуг, од Миливоја Предића, од Бранка Лазаревића 


Страна 


227. 


230 


232 


235 


237 
239 


301 








Научни ПРЕГЛЕД: 

Јован Томић као историк, од Др. Николе Вулића, 

Ш, од Јована Томића 
Уметнички ПРЕГЛЕД: 
Концерат Српско-Јеврејског Певачког Друштва у 
Народном Позоришту, од Милоја Милојевића 
Политички ПРЕГЛЕД: 
Политичка путовања, од Иностраног 
БЕЛЕШКЕ: 

Књижевност: „Ново-пазарски Санџак и његов ет- 
нички проблем“. — „Спиритизам“. — „Наши 
писци и преписивачи од ХМ до ХУШ века“. — 
„О васпитању“. — О бугарској књижевности 

Друштва и Установе: Чупићева Задужбина . 


СВЕСКА ПЕТА. 


Непогода. Приповетка од Л. Михајловића 

Нума РУМЕСТАН. Роман, ХХХ, од Алфонса Додеа . 

Окови. Песма од Милорада Митровића 

Жалост Мистике. Песма од Јосипа Косора 

РАЂАЊЕ СУНЦА. Песма од Милутина Јовановића. 

ЈА ДОЛАЗИМ СА СНАЖНОМ МУЗИКОМ. Песма од Валта Витмена 
= Песма од Ф. И. Тјутчева 

Пан о НЕМЦИМА, од Др. Милоша а 

СОЦИЈАЛНИ ЗАДАТАК УНИВЕРСИТЕТА, (Крај), од Др. Богдана 
Гавриловића. ај 

Моја ПОСЕТА код Толстоја, У, од ДР. Пе Меккинонина 


Ситни Прилози: 


Ко је Гертука у „Горском Ни од ма Ми- 
лана Георгијевића. - . ЊАО 
Књижевни ПРЕГЛЕД: 
Џиво Бунић Вучићевић, од Др. И зн ПА 
(Крај), од Николе Антуле. 
Позоришни ПРЕГЛЕД: 
Повратак и Зулумћар, од Светозара Ђоровића. — 
Државни стан, од Виктора Ришкова, од Бранка 
Лазаревића . 


УП 


Страна 


309 


319 
320 


321 
326 
335 
336 
387 
387 
338 
388 


346 


353 


362 


363 


370 


УШ 


Страна 
Научни ПРЕГЛЕД: 


Елементи математичке феноменологије, од Др. Ми- 
хаила Петровића, од Др. Милутина Миланковића 376 
Јован Томић као историк, од Др. Николе Вулића, 


ТУ год Јована: Томића 0... 5. ми аи На 
Уметнички ПРЕГЛЕД: 
Из концертне сале, од Милоја Милојевића . . . 387 


Политички ПРЕГЛЕД: 

Гроф Ерентал. — Избори у Турској, од Иностраног 391 
ОЦЕНЕ и ПРИКАЗИ: 

Родољубиве Песме, од Вељка Петровића, од К 


Јована Скерлина + 0. 2. : ; 394 
Комитет „Јединство и Бате СЕ Устава“, од 
А. Фуа, од Др. Бошка Љубишића . . . . . 9396 
БЕЛЕШКЕ: 
Књижевност : „Вереници“. — Преводи са српског. 
— Устанак балканских Словена 1875—1878 и Сло- 
венци. — „Балканске сувремене ствари“ . . . 397 


Друштва и Установе: Српска Краљевска Академија 398 


СВЕСКА ШЕСТА. 


ШИиМЕРА. Приповетка од Др. Милутина Ускоковића. . 401 
СВРШЕНО. Приповетка од. Гија Де Мопасана .. . . . 405 
Нума Руместан. Роман, (Крај), од Алфонса Додеа . . 41 
СЕТВА И Жетва. Песма од Велимира Рајића. . . . . 423 
БРАЋА. Песма од Милорада Петровића ..... . 424 
ЗАБОРАВЉЕНА. Песма од Владимира Черине . . . . . 425 
КУЛА ЗАБОРАВА. Песма од Милоша Видаковића. . . . 426 
ГЕНЕРАЛ Симеон ЗоРИЋ, од Др. Јована Скерлића. . . 427 
ХаЈНЕ о НЕМЦИМА, (Крај), од Др. Милоша Тривунца. . 434 


Моја Посета код Толстоја, М], од Др. Јована Максимовића 442 
Позоришни ПРЕГЛЕД: 
Госпођа са Сунцокретом, сан венецијанске ноћи, 
од Ива Војновића. — Пустолов, од Алфреда Ка- 
писа, од Бранка Лазаревића 2 2 и е 2 а лана 
Научни ПРЕГЛЕД: 
Јован Томић као историк, од Др. Ни! оле Вулића, У, 
од“ Јована Томића... Улан а пене 

Политички ПРЕГЛЕД: 
Статистика чета у европској Турској 1911 године, 
од Иностраног . 
ОЦЕНЕ и ПРИКАЗИ: 
Дани и Ноћи, од Симе пина не од Др. Јо- 
вана Скерлића . и 
Фра Ловро Михачевић по лабанија од Др. то 
мира Ђорђевића 
Српски песници, од Ота Пена од Де ДО. питане 
Ћурчина 
БЕЛЕШКЕ: 
Књижевност: „Стари мотиви“. — Друга књига „Срп- 
ског Дијалектолошког Зборника“. — „Природно 
~ _ лијечење“. — Један словенски суд о модерној 
српској лирици. — „Славенски Глас“ о Србима. 
— Дела Марина С. Дринова. — Бугарска књи- 
жевност у 1911 години. — „Питање народности“. 
— Маћедонија. . БА ПА АВР А ЗАРА Т НИНА БОНИ. 
Друштва и Установе: Српска Краљевска Акаде- 
мија. — Матица Српска. 


СВЕСКА СЕДМА. 


Умор. Приповетка од Исидоре Секулић 
Кучка. Приповетка од Владислава Рејмонта 
Зашто. Приповетка од Лава Толстоја . 
СрБљак. УП. Марко Краљевић. Песме од Мирка МОН лије 
О Иву Војновићу, |, од Арсена Венцелидеса : 
ЂУРА ЈАКШИЋ У Јагодини, од Емлла Цветића 
Моја ПосЕТА код Толстоја, (Крај), од Др. Јована Мак- 
симовића . 3 
Књижевни Преглед: 
Историја старијих југословенских књижевности, од 
Др. М Мурка. — На критику Историје старијих 
југословенских књижевности, од Др. М. Мурка, 
од Павла Поповића. 


Позоришни ПРЕГЛЕД: 
Изван Драме и Књижевности, од Бранка Лазаревића 


1Х 


Страна 


462 


475 


419 


240 


946 


Х 


Научни ПРЕГЛЕД: 
Јован Томић као историк, од Др. Николе Вулића У!1, 
од. Јована Томића · -. и. ние 
Политички ПРЕГЛЕД: 
Грчко-бугарско зближење. — Избориу Грчкој, од 
Иностраног 
ОЦЕНЕ и ПРИКАЗИ: 
„Историја Српских Штампарија“, од Властимира 
Будимовића, од Александра Арнаутовића . . . 
БЕЛЕШКЕ: 
Књижевност: Поводом оцене књиге Г. Др. М. Мурка. 
— „Нове Песме“. — „Четник“. — Републикан- 
ска Библиотека. — аи Звон“ о срп- 
ској поезији. 
Читуља : Осман вики 


СВЕСКА ОСМА. 


КОЛАШИНСКА ЛЕГЕНДА 0 КРАЉЕВИЋУ МАРКУ. Приповетка 
од Гр. Божовића . : : 

ЧвоРАК. Приповетка од Лудвига Томе - 

Зашто Приповетка, П, од Лава Толстоја 

· ТАМНА исповест. Песма од Данице Марковић 

БЕСАНИЦА. Песма од Марина Сабића : ; 

Оче наш... Песма од Стевана Петрова Беше виа 

ВЕТРОМ ШИБАНИ. Песма од Милутина Бојића 

ЈЕДАН ФРАНЦУСКИ РОМАН ИЗ ХУП ВЕКА : „КНЕГИЊА ДЕ КлЕВе 
од Г-ЂЕ ДЕ ЛАФАЈЕТ, од Светислава Петровића . 

О Иву Возновићу, (Крај), од Арсена Венцелидеса 

СТАРОСТ КАО ХРОНИЧНА ЗАРАЗНА БОЛЕСТ, од И. И. Мечникова 

Књижевни ПРЕГЛЕД: 


Око превода „Заратустре“, од Др. Милана Ћурчина 
Позоришни ПРЕГЛЕД: 


Кориолан, трагедија у пет чинова од В. Шекспира, 
од Бранка Лазаревића . 


Научни ПРЕГЛЕД: 


Јован Томић као историк, од Др. Николе Вулића, 
МПЦ, од Јована Томића . 


Страна 


048 


952 


061 
568 
572 
979 
579 
582 
583 


584 


· · 591 


604 


610 


619 


623 





Политички ПРЕГЛЕД: 
Јадранска железница. — Турски рат, од Иностраног 
ОЦЕНЕ и ПРИКАЗИ: 
Уриел Акоста, од Др. Милоша Тривунца . ; 
Једна америчка библиографија о Балкану, од Др. 
Војислава Јовановића ис 
БЕЛЕШКЕ: 
Књижевност: „Кроз пустињу и прашуму“. — „Жум- 
берчани и Мариндолци“ 
Читуља: Богобој Руцовић 


СВЕСКА ДЕВЕТА. 


ИЗА ЈУТРЕЊА. Приповетка од Светозара Ћоровића 
РОМАНТИЧНЕ ДУШЕ. Позоришни комад од Едмона Ростана 
Зашто2 Приповетка, Ш, од Лава Толстоја 
Номади. Песма од Јована Дучића 
Чедност. Песма од Јована Дучића : 
ВЕЧЕ У РАВНИЦИ. Песма од Милана Луковића 
Песма. Песма од Милана Луковића . 
ФАНТАЗИЈА. Песма од Жерала Де Нервала 
ШТА СИ учиниоР Песма од М. Деборд-Валмор . 
КРИСПИЈЕВА СПОЉАШЊА ПОЛИТИКА, од Слободана Јовановића 
ХРВАТСКА ПИСМА, од Милана Марјановића. 3 
(СТАРОСТ КАО ХРОНИЧНА ЗАРАЗНА БОЛЕСТ, (Крај), од И. "Ре 
Мечникова 
Књижевни ПРЕГЛЕД: 
Око превода па ај П, од 5 Милана ИН 
чина | 1 
Позоришни ПРЕГЛЕД: 
Драмски конкурс за 1911/12 годину, од Бранка Ла- 
заревића МБ ај зна МАЊИ а 
Научни ПРЕГЛЕД: 
Јован Томић као историк, од Др. Николе Вулића, 
УШ, од Јована Томића. 
Политички ПРЕГЛЕД: 
Русија и Аустро-Угарска за Балкан. -–— Крит—Ки- 
пар, од Иностраног . 


ХЕ 


629 


633 


635 


639 
639 


641 
645 
652 
658 
659 
660 
660 
661 
661 
662 
667 


674 


673 


688 


692 


699 _ 


Хи 


ОцЕНЕ и ПРИКАЗИ: 
Нове Песме, од М. М. Ракића, од Др. Јована Скерлића 
Књиге Матице Словеначке за 1911 годину, од У 
Џонића | 
У турском ратном а Ноа Албанију од Др. 
Ернста Јека, од Е. пе 
Толстојев живот, од Ромена Бена од де доо 
гутина Прохаске . 
БЕЛЕШКЕ: 
Књижевност: Један превод из Толстоја. — „Савре- 
мена Италија“.. ; 
Друштва и Установе: плина. Ски лине Српске 
Књижевне Задруге. — Просветна анкета код пра- 
вославних и муслимана у Босни и Херцеговини 


СВЕСКА ДЕСЕТА. 


ЈЂУБОМОРА. Приповетка од Л. Михајловића 
РОМАНТИЧНЕ ДУШЕ. Комедија, П, Едмгна Ростана 
Зашто» Приповетка, (Крај.), од Лава Толстоја. 
Жеђ. Песма од Алексе Шантића . 
Срце. Песма од Алексе Шантића . 
Балате. Песме од Мирка Королије з 
Вести из ВЕНЕЦИЈЕ. Песма од Анрија Де Рени 
КРУНИСАЊЕ. Песма од Алберта Самена. 
КРИСПИЈЕВА СПОЉАШЊА ПОЛИТИКА, (Крај.), од лана 
Јовановића 5 
ХРВАТСКА ПИСМА, П, од Милане Панами 
Посета Његошу, од Едварда Митфорда 
Ситни Прилози: 
Један „превод“ са српскога на „илирски“, од Др. 
Јована Скерлића . 
Књижевни ПРЕГЛЕД: 
Око превода „Заратустре“, (Крај.), од Др. Милана 
Ћурчина пи и а 5 ГДИН ва а ара Ена ЕНИ 
Научни ПРЕГЛЕД: 
Јован Томић као историк, од Др. Николе Вулића, 
(Крај.), од Јована Томића. 


Страна 


703 


107 


710 


12 


716 


716 


12: 
732 
742 
748 
748 
749 
750 
790 


751 
157 
764 


74): 


712 


786 


Политички ПРЕГЛЕД: 
Аутономија Маћедоније, од Иностраног 
ОЦЕНЕ и ПРИКАЗИ: 

Крај Мора, од Ива Ћипика, од Бранка Лазаревића 

Штампарије у Србији у Х1Х веку, од Александра 
Арнаутовића, од Др. Јована Скерлића . 

БЕЛЕШКЕ: 

Књижевност : „Повеље Матије Нинослава“. — Једна 
популарна књига. — Један јубилеј —- Немачки 
часопис о српској књижевности. — „Тројни Са- 
вез“. — Илузија у романтизму. Е 

Друштва и Установе : Српска Краљевска и 

Читуље: Натко Нодило. — Август Стриндберг. 


СВЕСКА ЈЕДАНАЕСТА. 


ЈЂУБОМОРА. Приповетка, П, од Л. Михајловића . 
РОМАНТИЧНЕ Душе. Комедија, Ш, од Едмона Ростана 
Господин Паран. Приповетка од Гија Де Мопасана . 
Јато ГОЛУБИЦА. Песма од Божа Ловрића . 
Црни Коњи. Песма од Божа Ловрића . 
Молитва. Песма од Милутина Бојића 
Пепи. Песма од Алфреда Де Мисеа. 5 
Путнички Штап. Песма од Ђованиа Ина 
УСТАВОТВОРНА Власт и Промена УстАВА, од Јаше по: 
дановића . 
ВЕРСИФИКАЦИЈА МИЛАНА Батина од Ур Милана ту рнина 
Позоришни ПРЕГЛЕД: 
Комика трагике, од Бранка Лазаревића 
Уметнички ПРЕГЛЕД: 


ХШ 
Страна 


789 


796 
798 
799 


801 
810 
821 
829 
829 
830 
830 
831 


832 
842 


853 


Четврта југословенска уметничка изложба, од Ми- 


лана Предића ПН 
Васкрсење, од Стевана К. Христића, од Милоја 
Милојевића . аи АГА Це Пун ар 
Политички ПРЕГЛЕД: 
Нови арнаутски покрет, од Иностраног 
ОЦЕНЕ и Прикази: 
Дела Јована Ристића (Бечкеречанина), од Др. Јо- 
вана Скерлића . - 


856 


862 


868 


872 


ХМ 


БЕЛЕШКЕ: 
Књижевност: „Уставобранитељи“. — „Болести во- 
ље“. — Доситеј Обрадовић код Бугара. 


Друштва и Установе: Матица Српска. — Савез сло- 
венских академија 
Читуља: Болеслав Прус 


СВЕСКА ДВАНАЕСТА. 


ЈЂУБОМОРА. Приповетка, (Крај), од Л. Михајловића 
РОМАНТИЧНЕ ДУШЕ. Позоришни комад од Едмона Ростана 
Господин ПараАН. Приповетка, 1, од Гија Де Мопасана . 
На Граници. Песма од Милутина Јовановића 

ЈЕДАН ГРОБ. Песма од Милутина Јовановића 

У Цркви. Песма од Стевана Петрова Бешевића 

Кад Будете Стари. Песма од Вилиема Батлера Јитса 
БАЛАДА О СПОЉАШЊЕМ животу. Песма од Хуга Н. Хоф- 


манстала : 
О Кнезу Милошу ај и аи од ЕЕ 
Шурмина . 
УСТАВОТВОРНА ВЛАСТ И Па Пен Ћ од Ма. Про: 
дановића . 


Словодно Испитивање У НАУЦИ, од а онинан 
Позоришни ПРЕГЛЕД: 
Госпођа са Сунцокретом, од Ива пл. Војновића, од 
Бранка Лазаревића 
Уметнички ПРЕГЛЕД. 
Четврта југословенска уметничка изложба, (Крај), од 
Милана Предића 6 ари 65 ЈЕ те ИИНЕ 
Политички ПРЕГЛЕД: 
Бугарска, Србија и Црна Гора, од Иностраног 
БЕЛЕШКЕ: 


Страна 


874 


875 
879 


Књижевност: „Срби у Угарској и Србија. — „Су- | 


данија“. — „Проблем наслеђа у ПИТИ == 
Модерна Библиотека. 
Друштва и Установе: Српска Нена а 
Читуље: Пенчо П. Славејков. — Антон Ашкерц. 
Леон Дијеркс 


954 
956 


956 











ПИР РЕД СО КИ 


КЊИЖЕВНИ ГЛАСНИК. 


Књига ХХУП, БРОЈ 1. — 1 ЈАНУАР 1912. 


НЕОРВОККЕ ХР А ЧУ 


Цио сат гледаше он у сјајне расвијетљене љуљајке, што, 
од неколико дана, стоје на крају градскога пристаништа. Дебео, 
мален човјек — какови су ријетки тамо откуда је он дошао — 
вртио се око чељади, тражећи грош од свакога што ће да се 
љујка. А неко женско, сигурно жена му, окреташе оргуље, што 
од себе пуштаху разнолике звуве, час веселе, час тужне — звуке 
каквих он досада никада није чуо. 

Упрто гледајући у неко градско момче, како се у љу- 
љајци високо диже и с висине хитро спушта, и, слушајући 
чудне гласове оргуља, за час заборави на се и дође му да 
и он зајаше на једнога од тих хитрих коња — а у мисли већ 
лети далеко у висину над све остале. Али часом дође к себи 
— како да се то усуди он, који је тек јутрос сишао у град, 
сишао озго из Црне Горе, весео, хитар, жељан хљеба и зараде. 

_ Чуо је да се доље код мора подиже нова хришћанска 
црква, да примају на радњу и њих Црногорце, и да већ многи 
од њих тамо ради и стиче пара. 

Причање о томе једне вечери на гувну, у мјесечевој 
свјетлости, занесе га, и знајући да га мајка удовица не би 
од себе пустила, исте ноћи умаче с друштвом. Са собом је 
понио но само што се на њем нашло, чак је заборавио и на 
струку, без које до тада није никада од куће кретао. 

Кад свиташе, с првога виса угледавши отворено море, 
чисто застрављен застаде, и од чуда не могаше да проговори. 
Али другови не чекају, па тргнувши се пожури низбрдицом 
да их стигне. 

Већ је и заноћило, а момче једнако гледа у љуљајке, и 
на око, ни бриге га за свијет што се натискује око њега. 

— Куд те неста, јадан не био, тражим те —- гурну га 
друг му Лазо. 

Илија се окрете, погледа га својим бистрим и светлим 
очима, и надигне капу са пространога чела. 

— Гледам кб онако... 

— Ситно је то, остави... 

Упутише се један за другим преко обалг, кроз народ, 
увијек на опрезу да се о кога у ходу не задјену. Код про- 
даваонице круха Илија се заустави. — Да купим комад хљеба, 
вели Лази. 

— Пусти, ко зна хоће ли нас сутра узети на радњу. 

— Бога ми, јео бих... али право велиш, боље да ми се 
нађе овај грош при грђој невољи — и кренуше даље. 

Напише се само воде на врелу што извире испод град- 
ских бедема и отиче у море, и пођоше даље да нађу конак. 
Лако им је; љетна ноћ је топла и ведра, кријеси прелијетају 
испред њих и свијетле по шикари што ивицом пута расте, 
а дошавши у долац, дочека их свјежи ваздух, хлади их и 
окрепљује. На пољани између џбунова момци потражише 
згодно мјесто и стручак суве траве да га под:гглаве подметну. 

Неки од њихових — а познају их по бесједи и по одијелу 
— већ се смјестише, а други по два-три долазе у одмацима. 
Њих двоје тек што по коју ријеч међу собом измијене, док 
не задријемају. Слушајући око себе људске гласове и жамор 
из града — гледају у звијезде, једнако у бризи хоће ли им 
сутрашњи дан донијети зараде. 

Сјутра, прије но што је свануло, нађоше се на тргу пред 
радњом, и чекају да дође мајстор. А дошавши, кад баци поглед 
на њих, чисто протрнуше од узбуђења. Њих новалије одреди 
да дубе и чисте земљу за темељ цркве. 

Иза неколико дана, нашавши живу воду, радња им до: 
злогрди, морали су повише кољена у води стајати цио божји 
дан, а кад их након петнаест дана исплатише, погледавши, 
у пребројени новац, очи им се у чуду сукобише. 


ода 


Нови ХРАМ. Е 





Једнога дана, за одмора, ломећи крух, рече Илија Лазу: 

— Онај дебели закупник није наше вјере... 

— Откуд» 

— Ја га не разумијем, кад ми што говори једнако нешто 
ђамори... 

— Шваба је! 

— Па бога ти што му дадоше да ради нашу цркву > 

— Ко пита данас како се крстиш! Данас је, брате, њи- 
хово царство, а ми смо да измећаримо, и себи и туђему — 
докрајчи Лазо. 

Тако у тешкој радњи сачекаше славу постављања те- 
мељнога камена. 

У недјељу рано обишла је глазба главне градске улице, 
а ограду окитише сваковрсним заставама. Пред ручак оба- 
вила се свечаност у присуству самога владике и остале ода- 
бране господе. Послије, господа и представници народних 
корпорација нађоше се уз обилату натрпану софру, наздрав- 
љајући пуним чашама у славу новога божјега храма. 

Те недјеље дадоше им плаћу тек пред ноћ, јер се и за- 
купник гостио с осталом господом; људи су чекали стрпљиво, 
надајући се доброј напојници; да се и они тога дана провеселе. 

Пошто Илија и Лазо добише новац, изиђоше на улицу. 
— Ни паре више — рече Илија прибрајајући новац при свјет- 
лости лампе. 

— Нијесам се ничему ни надао — одговори Лазо. 

— Но, ето чуда не дадоше нам ништа ни за оно што 
се данас мучисмо да окитимо ограду зеленим гранама. 

Кроз тијесне улице дођоше до врата једне запрљане 
потлеушице, и ступише унутра. Има два дана што ту коначе, 
јер их је с поља киша отјерала. Није било друге ваљало је 
откинути од наднице десет новчића за конак. У кући нађоше 
још два старија радника уконачена, домаћина и троје му дјеце. 
Мала соба при земљи служила је свима: у њој се кухало, јело, 
спало и прало прљаво рубље. Лампа се дими и тек жмири, унутра 
је спарно и задушљиво, ненавикнут тешко би могао да издржи. 

Њих двоје као друзи леже заједно на једноме дрвеноме 
кревету, од врућине до пред зору не могу да заспу, а грђе се 
зноје но кад су на радњи. 

— Видиш, брате, ја мишљах, кад онога јутра одозго 
угледах овај град, да су се у њем виле одњихале, а оно, 

ј• 

брате — пакаоје ово! — говори Илија Лазу, лежећи нау- 
значице. | | 

— Знао сам ја отприје, како је... 

— Па што си силазио 2 

— Што и ти2... Немаштина... Па и горе код нас скапа се... 

— Разумијем те.. Но горе код нас барем би по ноћи 
отпочинуо, а овдје не зна се што је грђе: дан или ноћ — из- 
горјех од врућине! Часом ућута, па опет настави: 

— ИМ наднаца је мала. Мого би сву у хљебу и вину 
потрошити... 

— А што ти мишљаше да ће ти овдје у туђему свијету 
бити боље... 

— Преварио сам се!... Ето к'о мишљах гради се наша 
ришћанска црква, биће на управи наши људи... 

У то заплаче домаћиново дијете; домаћица пожури да 
га успава, па пошто умуче утрне лампу. 


Тако Илији пролазе топли, летњи дањи у тешкоме раду 
и још тежим спарним ноћима. А обикнувши раду и видећи 
да се ипак поштогођ штеди од добивених пара, одлучи да 
издржи до краја. Али једнога поподнева, носећи тешку даску 
за мјерење дубине у води, осјети се слаб и оронуо. Ипак 
држао се чврсто но ногама, — а бојећи се да му мајстор не 
одбије од наднице, не хтједе поћи с радње, но муком издржа 
до краја дана 

Настојнога дана мољаше мајстора да га одреди за лакши 
посао. Није му помогло, јер преко реда нико се од радника 
не нађе да га у води замијени. Тако га и тога дана жегло 
сунце озго, а ноге до повише кољена мрзле му у живој, 
хладној води. Иза подне довуче се уморан и слаб у хлад да 
опочине, а кад га око двије уре Лазо хтједе да пробуди, 
пренерази се видјевши га гдје лежи блијед, затворених очију, 
а капци му модре се. Зове га и дрма, али Илија се не одзива, 
не отБара очију, већ му дуге трепавице мирно леже на блије- 
доме лицу, као у мрца, а капци су му једнако тамно-модри. 

Окупише се око њега радници. Шкропе га хладном водом, 
и то поможе, маче се, отвори очи и дође к себи. Испрвице 
гледа уоколо као у чуду, — не зна што се то с њиме дого- 
дило, а послије, пошто га подигоше, чисто се стиди и гледа 
у земљу. 

— Да га испратим — замоли мајстора Лазо. Путем, те- 
турајући од слаботиње, тужи се Илија: 

— Видиш и данас ће ми од наднице одбити половицу, а 
зар сам ја кривг И ако за два дана засебице не дођем на радњу, 
не ће ме више примити, — рећи ћеко и Данилу Јованову, 
| када се оно бјеше разболио: Други је дошао на твоје мјесто! 
Б- ИМ заборавиће ме као да ме нигда ни видјели нијесу. 

— А што ћеш, брате — тјеши га Лазо —- тако ти је у 
свијету... Свако се тура напријед како ко може... Оно јесте 
боље ономе што је јачи и обртнији, али као да и они нијесу 
задовољни; тужи се мјерач, тужи се мајстор, тужи се чак и 
закупник. —— љуте се на се и на нас. 


Ни настојнога ни осталих дана није Илија дошао на 
рад. А кад му бјеше грђе позлило, дође му лијечник у хитњи 
и прописа нешто, по свој прилици, што му се чињаше да ће 
) болеснику помоћи. 

- У У то вријсме изненаде походи га мајка. Илија се силом 
5: диже из кревета и, ма да је киша падала цијело поподне хо- 
у: даше с њоме по граду. Док би плаховито пљуштало закло- 
нили би се под стреху високих кућа, у дно трга у завјетрину, 
и. гдје радници и скитачи налазе заклоништа за ружних времена. 
Г: — Налази ли киша, налази — рече Илија. И настави: И 
овај дан прошао је онако напразно, без добита... Мајка га 


Мт . 
4 погледа, и гледајући га чуди се звуку његова гласа, и у очима 
У. му као да види усељену биједу. 


— Да, соколе, да сјутра кући кренемо... Слаб си! — рече 
му тише... А гледај поред тебе сиротињу голу и босу, изглад. 
њелу... Домало и ти ћеш оголити, а ко ће те наредити к'о 
твоја мајка... Немаш ни преобуке.... 

— Пошаљи ми је по кому. 

— Вратићемо се скупа. 

— Остаћу још који дан; нећу празних руку горе — 
стид ме... 

— Чега те стид%... Чему си и силазио... Имао и код 
"куће свој ручак, а знаш како се код нас каже: ко има ручак, 
лако му је за вечеру!... 

..Зидови нове цркве на очиглед дижу се; жега даномице 
попушта и настају јесењи кишљиви дневи. Илија једнако по- 
__бољева, дан ради и два настајна дангуби, и онако болешљив 

лута по граду, док га најпошље болест не савлада и посвем 
прикова на кревет. 

Илија гине с дана у дан. А кад домаћица хоће да га 
чиме подвори, вели јој: — ко ће мени угодити када здравља 
немам. Да убије вријеме на вече разговара с домаћином. Али 
вечерас ни домаћина у кући нема; задоцнио се преко обичаја. 
Касно стиже, а дошавши не назва Бога, већ равно баци се 
на кревет. Жена га упита гдје бијаше» 

— У крчми, пио сам. 

— Пио си 

— Јесам... Но ти не знаш што се догоди... Па се по- 
диже, сједе на крај кревета и гледа преда се у тле. Илија 
с другога кревета пази на њих својим већ замагљеним очима, 
а Лазо до њега на клупи слатко спава. 

— Видиш — јави се стари, не дижући избуљених очију 
са пода и пребацивши са чела још густу косу — видиш на 
први од мјесеца треба да иселим из овога буџака... 

— Па што! — прекиде га жена... И онако што си најма 
за њ давао могао си га позлатити. 

— Ово је тридесет година; обикао сам... 

— А зашто те гонер 

— Срушиће све околне кући за нову цркву. 

— Све руше! — рече она јетко. 

— И мене су срушили — упаде у ријеч Илија гласом, 
из чијег се звука испољавала туга за изгубљеном снагом. Па 
се малко подиже и рече као за се: 

— Како Лазо слатко 'рче... 


Како се нови храм диже, онако Илијин живот опада. 
Лијечник се не нада бољему, прегорио га, па му мајци по- 
ручише да му се нађе у љутој невољи. Мајка измјени Лаза, а 
овај са стеченим парама поврати се кући. 


„Почетком зиме нови храм подиже се, мраморни сту- 
пови поносито се дижу, и позлаћени крст у сунцу се свечано 
одбљескује. Наступио је дан освештања. У очи тога дана, на 
вече, глазба је свирала веселе корачнице, улице умјетно, сјајно 
освијетлише, а црквена врата прељеваху се у пламену ша- 
рених лампи. Те вечери Илија не могаше да се заложи. Око 
његова кревета окупила се домаћинова дјеца, а он свакоме 
дијели по комадић. 


„а 

— Једите! — вели им — здрави били! 

Споља чује се врева свјетине и људски кикот, а кад 
глазба прође поред куће, домаћица отвори врата. 

=— Не отварај — опази Илијина мајка у бризи за бо- 
лесним сином. 

— Пусти, мајко, нека се веселе — рече Илија пријегорно. 


Мајка Илијина куња на клупи до синовљега кревета, 
а када у одмацима чује поред куће нечији ход, прене се и 
меће сину хладне облоге на вруће, пространо чело. 

Кад му је огањ попустио. Илија се ноћас зажелио разго- 
вора. Разабрао се и долази му на памет ријечи чисто божје, 
које од њега мајка никада није чула, док је здрав био. 

— Спавај, сине — наговара га мајка. 

— Не могу... Је ли, мајко, док оздравим, поћи ћемо 
одмах горе. А што сам и силазио Већ не могу овдје издржати. 
Ето, откада сам сишао, нијесам се још право ни Богу помолио. 


— Спавај! 

— Не могу — одговара он — и одмах наставља: 

— А горе, код нас, код оних старих крстова — богзна 
који их је дизао! — по висовима, човјеку нешто дође, мисли 


и у мисли сјећа се Бога.. А уоколо једнако нешто жамори 
и мирише... Да је просто свима, само да оздравим... Мајко, 
теби се дријема. Чуј, Бога ти! је ли, опет ћу ужећи огањ у 
својој кући. И опет ћу се пењати уз наше кршеве и опочинићу 
код старога крста од жива камена... Нека, нека, оздравићу... 

— Хоћеш, даће Бог — тужно одговора стара. — Али 
заспи, касно је! Заспи, соколе, заспи! 

Иво Ћипико. 


ПАЗИВ О сећи КЕ 


— И ви велите да човек ке може сам по себи појмити 
шта је добро а шта рђаво, да све стоји до средине, да сре. 


1 Ово је једна од најлепших ствари из посмртног издања Толстоје- 
вих дела, и изгледа да је Толстој овде описао једну епизоду из своје мла- 
дости. Написано је за један дан, 8 или 9 ав“уста 1903, и види се овде 
борба уметника с филозофом-моралистом, из које је ипак изашао као побе- 
дилац уметник. Прим. превод. 

дина зло чини. А ја мислим да све стоји до случаја. Ево да 
вам о себи испричам... 

Тако поче говорити поштовани Иван Васиљевић, после 
нашег разговора о том да ли је за лично усавршење потребно 
пре свега изменити прилике у којима људи живе. Нико, у 
ствари, није говорио да човек не може сам појмити шта је 
добро а шта зло, али је Иван Васиљевић имао ту навику да 
одговара на своје сопствене мисли, које би поникле у раз- 
говору, и да поводом тих мисли прича епизоде из свога жи 
вота. Често је сасвим заборављао повод због којега је причао, 
заневши се причом, у толико више што је причао врло искрено 
и истинито. 

Тако је учинио и сад. 

— Да вам испричам о себи. Цео мој живот сложен је 
тако, а не друкчије, не под утицајем средине, већ нечег са- 
свим другог. 

— Чега другог» упитасмо ми. 

—- То је дугачка историја. Да бисте могли разумети, 
иорао бих вам много причати. 

— Па причајте. 

Иван Васиљевић замисли се, махну главом. 

— Да, — рече он. — Цео мој живот изменио се после 
једне ноћи, или, још боље, јутра. 

— А шта је то билор 

— Било је то да сам ја био веома заљубљен. Заљубљи- 
вао сам се више пута, али је то била моја најјача љубав. 
Давно је то било; она већ има удате кћери. То је била Б...., 
да, Варењка Б..... — Иван Васиљевић помену презиме. — Ола 
је и кад јој је било педесет година била знатна лепотица, а у 
младости, кад јој је било осамнаест година, била је дивна : ви- 
сока, витка, љупка и величанствена, баш величанствена, др- 
жала се увек необично право, као да није могла друкчије, 
забацив мало главу назад, и то јој је давало, уз њену лепоту 
и високи стас, и поред мршавости и кошчатости, некакав 
краљевски изглед, који би одбијао од ње, да није било милог, 
увек веселог осмеха и уста, дивних, сјајних очију и целог 
њеног младог бића. 

— Како Иван Васиљевић описује! 

— Ма како описивао, не могу описати тако да бисте ви 
имали појма каква је она била. Али није ствар у томе. То што 

ћу вам приповедити било је четрдесетих година. Ја сам тада 
био студент универзитета у унутрашњости. Не знам да ли је 
то добро или рђаво, али ми тада на нашем универзитету нисмо 
имали никаквих кругова, никаквих теорија, већ смо били про- 
сто младићи и живели као што доликује младости: учили и 
веселили се. Био сам врло весео и окретан младић, а уз то 
и богат. Имао сам брзог равана,! сањкао се низбрдо с госпо- 
ђицама, (шличуге још нису биле у моди), банчио сам с дру- 
говима (тада смо ми пили само шампањац); ако нисмо имали 
новаца — ничега нисмо пили, а нисмо, као сад, пили ракију. 
Али главно моје уживање били су вечери и балови. Играо сам 
добро, а нисам био ружан. 


— Но, немојте се правити скромни, — прекиде га једна 
из друштва. — Та ми се још сећамо вашег дагеротипног пор- 
трета. Не да нисте били ружни, него сте били леп човек. 

-— Па, леп, леп, али није о томе реч. Ствар је у томе 
да сам ја за време те моје најјаче љубави, последњег дана 
беле недеље, био на балу код губернијског предводника, 


добричине старца, врло гостољубивог богаташа и комор 


ника. Дочекивала је његова исто тако добродушна жена 
у кадифеној хаљини, с бриљантском фероњерком“ на глави 
и откривених старачких, пуних, белих рамена и груди, као пор- 
трети Јелисавете Петровне. Бал је био изванредан. Дворана 
дивна, с галеријама, свирачи — чувени у то време сеоски 
племићи —- аматери, бифе одличан и читаво море шампањцда. 
И ако сам био љубитељ шампањца, нисам пио, јер сам и без 
вина био пијан од љубави, али сам зато спао с ногу од сил- 
ног играња и валса и полки, разуме се, у колико је било 
могућно, све с Варењком. Она је била у белој хаљини с ру- 
жичастим појасом, у белим глатким рукавицама, које су до- 
машале скоро до мршавих, шиљастих лактова, и у белим сви- 
леним ципглама. Мазур ми оте мрски ми инжињер Анисимов 
—- ни сад му то не могу опростити! — он ју је позвао чим је 
ушла, а ја био свратио до берберина и по рукавице, па за- 
доцнио. И тако мазурку нисам играо с њом, већ с једном 


1 Коњ који равани, то јест нзбадује истовремено обе леве или обе 
десне ноге. Прим. превод. 


2 Украс за косу из тог времена, Прим. превод. 
8 Кћи Петра Великог. Прим. превод. 

Немицом, којој сам се раније мало удварао, али тога вечера, 
бојим се, био сам врло нељубазан према њој, нисам разгова- 
рао с њом, нисам гледао у њу, већ сам видео једино високу, 
витку прилику у белој хаљини с ружичастим појасом, њено 
весело, заруменело, с јамицама лице и љупке, миле очи. 
Нисам само ја, — сви су гледали у њу и уживали у њој; 
наслађивали су се у њој и мушки и женске, и ако их је она 
све засенила. Немогућно је било не гледати на њу с уживањем. 


По пропису, тако рећи, мазур нисам играо с њом, али 
у ствари играо сам готово све време с њом. Она је, не збу- 
њујући се, кроз целу дворану ишла право к мени, и ја сам 
скакао не чекајући позива, а — она ми је осмејком захваљи“ 
вала за моју досетљивост. Кад су ме приводили к њој и она 
нагађала моја осећања, она је, пружајући руку не мени, сле- 
гала мршавим раменима и, у знак сажаљења и утехе, смешила 
се на мене. 


Кад су правили фигуре у мазуру валсом, ја сам дуго играо 
валс с њом, и она ми је задихано, с осмехом, говорила: „еп- 
соге“, и ја сам играо и играо, и не осећао свога тела. 


— Та како нисте осећали, кад сте је држали око струка; 
осећали сте не само своје већ и њено тело, ја мислим, — рече 
један од гостију. 

Иван Васиљевић наједанпут поцрвене и љугито готово 
дрекну : 

— Ето, такви сте ви, садашња младеж. Ви, сем тела, ни- 
чега другог не видите. У наше време било је друкчије. Што 
сам јаче бивао заљубљен, тим бестелеснија ми је она посто- 
јала. Ви само видите ноге, листове и још не знам шта, ви обна- 
жујете жене у које сте заљубљени, а за мене, што рекао 
Алфонс Кар —- био је добар писац! — на предмету моје љу- 
бави биле су свагда бронзане хаљине. Ми не само да нисмо 
обнаживали, већ смо се трудили да покријемо наготу, као 
добри син Нојев. Али, ви то не схватате. 

— Немојте га слушати. Шта је даље билорг — рече 
један од нас. 

— Да, тако сам вам ја играо највише с њом, а нисам 
видео како је време прошло. Свирачи већ с неким очајањем 
од умора — знате како бива на крају бала — окупили све 
један исти мотив мазурке, из салона поиздизали се већ иза 

карташких столова тате и маме, очекујући вечеру, лакеји су 
чешће протрчавали, носећи по штогод. Било је прошло два 
часа. Требало је добро употребити последње минуте. Још јед- 
ном изабрах њу, и ми по стоти пут пређосмо салу дуж. 

— Дакле, после вечере мој кадрил, -—— рекох јој, одво- 
дећи је на њено место. 

— Разуме се, ако ме не одведу, — рече она смешећи се. 


— Недам, ја, —- рекох. 
— Дајте ми лепезу, — рече она. 
— Жао ми је дати, — рекох ја, дајући јој белу, јев- 


тину лепезу. 


— Онда, ево вам, да вам не буде жао. — рече она, 
откиде једно перо из лепезе и даде ми. 

Ја узех перо и тек погледом могао сам јој показати сав 
свој занос и захвалност. Био сам не само весео и задовољан, 
већ срећан, блажен, био сам добар, био сам не ја већ неко 
неземаљско биће, које не зна за зло и уме чинити само добро. 
Ја затурих перо у рукавицу и стајах, не имајући снаге да 
одем од ње. | 

-— Погледајте, тату моле да игра, — рече ми она, по: 
казујући на високу, стаситу прилику свога оца, пуковника, са 
сребрним еполетама, који је стајао на вратима с другим дамама. 


— Варењка, ходите овамо, —- чусмо снажни глас дома- 
ћице с бриљантском фероњерком и јелисаветинским раменима. 

Варењка приђе к вратима, а ја за њом. 

— Говорите, ша сћеге, оцу да игра с вама. Но, изволите, 
Петре Владиславовићу, рече домаћица пуковнику. 


Отац Варењкин био је врло леп, стасит, висок и свеж 
старац. Лице му је било врло румено, с белим, а ја Мсојаз | 
брковима, белим, с брковима састављеним бакенбардима и 
с унапред зачешљаном косом на слепоочницама, а онаки исти 
осмејак као у кћери био је у његовим сјајним очима и на 
уснама. Скројен је био дивно: широких прсију, не много укра- 
шених орденима, истурених по војнички, снажних плећа и 
дугачких, витких ногу. Био је то војни старешина типа старог 
војника николајевске школе. 


Кад нас двоје приђосмо вратима, пуковник'је одбијао, 
говорећи да се одучио играти, али ипак, смешећи, се, заба- 
цив на леву страну руку, откачи шпаду са опасача, даде је. 

једном услужном младићу и, навукавши кожну рукавицу на 
десну руку — „треба све по пропису“, осмејкујући се рече он, 
— узе руку кћери и стаде на четвртини окрета, очеку- 
јући такт. 

Сачекавши почетак мазурног мотива, он вешто цупну 
једном ногом, избаци другу, и његова висока, тешка прилика, 
час тихо и лако, час бурно и брзо, с лупом ђонова и ноге о 
ногу, кретала се кроз салу. Грациозна фигура Варењкина 
летела је око њега, неопажено, на време скраћујући или про- 
дужујући кораке сввјих мајушних, белих, атлазних ножица. 
Цела дворана пратила је сваки покрет пара. А ја не само да 
сам посматрао с уживањем, већ сам са заносом и милином 
гледао на њих. Нарочито су дирљиво утицале на мене његове 


ципеле, испод којих је била подвеза од чакшира, — добре 
чизме од обичне коже, али не помодне — шиљасте, већ 
старинске, с четвртастим врховима и без потпетица, — ви- 


дело се да их је правио батаљонски чизмар. „Да бих могао 
изводити и одевати љубимицу кћер, он не купује помодне 
ципеле, већ носи просте, домаћи производ“, мислио сам ја, 
и ти четвртасти врхови нарочито су били дирљиви за мене. 
Видело се да је некад одлично играо, али сад је отежао и 
ноге му већ више нису биле довољно еластичне за све оне 
дивне и брзе кораке које се трудио да направи. Али он ипак 
окретно пређе два круга. Али кад, брзо раставивши ноге, 
опет их састави и, мада у неколико тешко, паде на једно 
колено, а она, смешећи се и поправљајући сукњу коју је он 
био закачио, лако се окрете око њега, — сви громко запље-· 
скаше. Подигавши се, с нешто напора, он нежно, мило обу- 
хвати главу кћери иза ушију и, пољубивши је у чело, доведе 
је к мени, мислећи да ја играм с њом. Ја рекох да нисам ја 
њен каваљер. 

— Но, све једно, играјте сад ви с њом, рече он, љубазно 
смешећи се и намештајући шпаду на опасач. 

Као што после једне капље изливене из боце, садржина 
њена потиче великим млазевима, тако је и у мојој души љубав 
према Варењки ослободила сву у мени скривену способност 
за љубав. Ја сам тада обухватао цео свет својом љубављу. 
Волео сам и домаћицу с фероњерком, с њеном јелисаветин- 
ском бистом, и њеног мужа, и њене госте, и њене лакеје, па 
чак и инжењера Анисимова, који је врчао на мене. А спрам 

њеног оца, с његовим ципелама домаћег производа и љу- 
базним осмејком, сличним њеном осмејку, осећао сам тог тре- 
нутка неко заносно, нежно осећање. 

Мазур се свршио, домаћини су позивали госте за вечеру, 
али пуковник Б. одби позив, рекавши да мора сутра рано 
устати, и поздрави се с домаћинима. Био сам се уплашио да 
да и њу не одведу, али она остаде с матером. 

После вечере играо сам с њом уговорени кадрил и, мада 
сам, изгледало је, био бескрајно срећан, срећа моја непре 
стано је расла и расла. Ми ништа нисмо говорили о љубави; 
ја чак нисам питао ни њу ни себе, воли ли она мене Мени 
је било довољно што сам ја њу волео. А бојао сам се само 
једнога, да штогод не поквари моју срећу. 

Кад сам дошао кући, скинуо се и почео мислити о спа- 
вању, увидео сам да је то потпуно немогуће. У руци ми је 
било перо из њене лепезе и цела једна њена рукавица, коју 
ми је дала одлазећи, кад је седела у кола и ја помагао сести 
њеној матери, а затим њој. Посматрао сам те ствари и, не 
затварајући очију, видео сам њу пред собом, или у тренутку 
кад она, бирајући између двојице каваљера, погађа шта се 
дешава у мени, и чујем њен глас кад говори: „Понос, да“ 
и радосно ми пружа руку, или кад за вечером додирује чашу 
шампањца, а испод ока гледа у мене умиљатим погледом. Али 
је највише видим као пара с оцем, кад лако лети око њега, 
и поносно и радосно погледа и за себе и за њега и на очаране 
посматраче, и ја нехотице спајам њега и њу у једном нежном, 
дирљивом осећању. 

Ја сам тада становао заједно с покојним братом Мој 
брат у опште није марио за свет и није ишао по баловима, 
а тад се спремао за кандидатски испит и живео најуреднијим 
животом. Он је спавао. Погледах на његову главу, утонулу 
у јастук и допола покривену фланелским покривачем, па ми 
га би необично жао, што не познаје и не дели ту срећу коју 
сам ја осећао. Наш крепостни лакеј дочека ме са свећом и 
хтеде ми помоћи да се свучем, али му ја рекох да иде. Ве- 
дећи његово дремљиво лице са замршеном косом, обузе ме 
нежна болећивост. Трудећи се да не дижем шум, ја на прстима 
пређох у своју собу и седох на постељу. Не, ја сам биои су. 
више срећан, нисам могао спавати. Поред тога било ми је 
врућина у загрејаним собама, те, не скидајући мундира, по. 

лако изађох у предсобље, обукох шињел, отворих спољна 
врата и изађох на улицу. 

С бала сам отишао после четири; док сам дошао кући, 
тамо поседео, прошло је још два часа, те је било већ видно 
кад сам изишао на поље. Време је било потпуно онако као 
што је обично уз белу недељу: магла, водом засићен снег 
топио се по улицама, и са свих кровова капало је. Б. су тада 
живели на крају вароши, поред великог поља, на чијем једном 
крају било је шеталиште, а на другом девојачки завод. Ја 
прођох нашу пусту уличицу и изађох на велику улицу, где 
су се почели сретати пешаци и таљигаши с дрвима на саони- 
цама које су дохватале калдрму. И коњи, који су равномерно 
махали својим мокрим главама под глатким луком над руку- 
ницама, и кочијаши, који су, покривени рогозином, шљапкали 
у огромним чизмама поред кола, и куће по улици, које су у 
магли изгледале врло високо, — све ми је било необично 
драго и значајно. 


Кад сам изашао у поље, где је била њихова кућа, ја 
опазих на крају, у правцу шеталишта, нешто велико црно 
и чух звуке флауте и добоша. У мојој души непрестапо је 
певало и овда-онда чули се мотиви мазурке. Али ово је била 
нека друга, ружна музика. 


„Шта ли је тор“ помислих и пођох клизавим путем, про- 
веденим посред поља, тамо откуда су долазили звуци. Пре- 
шавши око сто корака, ја кроз маглу стадох разликовати 
много црних људи. То су били војници. „Без сумње, учење“, 
помислих и, заједно с ковачем у масном кожуху и прегачи, 
који је носио нешто и ишао поред мене, приђох ближе. Вој- 
ници у црним мундирима стајали су у два реда једни поред 
других, држећи пушке „к нози“ и не мичући се. Иза њих су 
стајали добошар и флауташ и непрестано су понављали исту 
пискаву мелодију. 

— Шта то они раде» — упитах ковача, који се био 
зауставио уза ме. 


— Татарина кажњавају због бегства, срдито одговори 
ковач, загледајући се у удаљени крај редова. 

Ја стадох такође тамо гледати и опазих међу редовима 
нешто страшно што се приближавало мени То што се при- 
ближавало мени био је до појаса го човек, привезан за пушке 

двају војника, који су га водили. Поред њега ишло је високо 
војно лице у шињелу и качкети, и његова прилика чинила 
ми се позната. Трзајући се целим телом, шљапкајући ногама 
по окопнелом снегу, осуђени се, под ударцима који су сипали 
с обеју страна на њега, кретао к мени, час затурујући с 
назад — и тада су га подофицири који су га возили везана 
за пушке гурали напред, — час опет посртао напред — и тад 
су га подофицири, задржавајући да не падне, вукли назад. 
А високо војно лице, не изостајући иза њега, ишло је чврстим, 
одсечним кораком. То је био њен отац, румена лица и белих 
бркова и бакенбарда. При сваком ударцу осуђени је, као за- 
чуђено, окретао од бола измучено лице на ону страну откуд 
је падао ударац, и, кезећи беле зубе, непрестано понављао 
некакве једне те исте речи. Тек кад је био сасвим близу ра- 
забрао сам их. Он није говорио, већ грцао: „Браћо, смилујте 
се, браћо, смилујте се“. Али се браћа нису смиловала, и кад 
је спровод дошао сасвим поред мене, ја видех како војник 
који је стајао поред мене одлучно коракну једаред напред 
и, с фијуком размахувши штапом, снажно распали њим по 
Татариновим леђима. Татарин се поведе, али га подофицири 
задржаше, и исти такав ударац паде на њ с друге стране, па 
опет са ове, па онда опет са оне... Пуковник је ишао упо: 
редо и, погледајући час себи пред ноге, час на осуђеног, 
увлачио у се ваздух, надимајући образе, па га полгко испу- 
штао кроз отворене усне. Кад спровод прође место где сам 
ја стајао, ја мимогред опазих између редова леђа осуђеног. 
То је било нешто тако шарено, модро, црвено, неприродно, 
да нисам могла веровати да је то човечје тело. 

— (О, Боже! рече поред мене ковач. 

Спровод се поче удаљавати. И опет су падали ударци 
с обе стране на јадника који се спотицао, грчио, и опет су 
били добоши и пиштала флаута, и опет се висока, стасита 
прилика пуковника чврстим кораком кретала поред осуђеног. 
Наједанпут пуковник застаде и хитро приђе једном од војника. 

— Сад ћу ја тебе помиловати, зачух његов љутит глас. 
— Хоћеш миловатиг А> 

И ја видех како он својом снажном руком у кожној ру- 
кавици удара по лицу уплашеног, малог, нејаког војника зато 
што је недовољно снажно пустио свој штап на црвена леђа 
Татаринова. 

— Нове шибе! — дрекну он, обазревши се, и опази мене. 
Правећи се да ме не познаје, он, страшно и крвнички на- 
мрштивши се, брзо се окрете. Мене је било толико стид да, 
не знајући куд да гледам, као да сам ја ухваћен на најсрам- 
нијем делу, оборих поглед и пожурих се кући. Целим путем 
у ушима су ми час ударали добоши и пиштала флаута, час 
се чуле речи: „Браћо, смилујте се“, час сам опет чуо љу- 
тити пуковников глас, како виче: „Хоћеш миловати» Арг“ А 
међутим у срце ме је тиштала готово физички тешка туга, 
од које ми се скоро смучило тако да сам се неколико пута 
заустављао, и чинило ми се да ћу оног тренутка повратити 
целим оним ужасом који је ушао у ме од тог призора. Не 
сећам се како сам се нашао код куће и легао. Али тек што 
ме је почео хватати сан, чух и видех опет све, и скочих. 


„Очевидно, он зна нешто што ја незнам“, мислио сам 
о пуковнику. „Кад бих ја знао то што он зна, могао бих 
појмити и то што сам видео, и оно мене би мучило. Али, ма 
колико да сам мислио, нисам могао појмити то што зна пу- 
ковник, те сам заспао тек пред вече, и то пошто сам пре тога 
отишао к једном пријатељу и добро се с њим напио. 


-— А ви, без сумње, мислите да сам ја тада нашао да 
је то што сам видео ружног Ни најмање: „кад се то радило 
тако поуздано и сматрало преко потребним, то су они, дакле, 
знали нешто што ја нисам знао“, мислио сам и трудио се 
да сазнам то. Али, ма колико да сам се трудио, ни после нисам 
то могао сазнати. А не сазнавши, нисам могао ступити у војну 
службу, као што сам хтео раније, и не само да нисам служио 


у војсци, но нигде нисам служио и никуда, као што видите, 
нисам пристао. а 


— Но, знамо ми како никуд нисте пристали, — рече 
један од нас. — Боље реците: колико људи не би никуд при- 
стајали, да вас није било. 


— Е, то су већ праве лудорије, — сасвим зловољно рече 
Иван Васиљевић. | 


— А шта би с љубављу» — упитасмо ми. 


— С љубављу» Љубав је од тога дана пошла натрашке. 
Кад бих је се, што је често бивало, с осмехом на лицу, 
сетио, одмах би се споменуо пуковника на пољани, и мени 

је бивало незгодно и непријатно, те се стадох ређе виђати 
с њом. И тако је љубав спала на нулу. — Ето шта се све не 
дешава и шта мења и управља целим животом човечјим. А 
ви велите.... заврши он. 

Лав Толстој. 


(Превео с руског М. С. Московљевић). 


ПУМА, РУМЕСТАН. 


ХМ] 
Код ЈУЖНИХ ПРОИЗВОДА. 


(26) 


Гијош. 
Разни спорови. 

Иза ове пожутеле карте, која је била утврђена на вра- 
тима преко пута њиховог стана. становао је један од оних 
страшних посредника, чији се сав канцеларијски намештај са 
стоји у једној огромној кожној торби, где стоје акта о прља- 
вим споровима, чиста хартија за потказивачка и уцењивачка 
писма, огрисци пастета, једна лажна брада, а понекад чак и 
један чекић, да се њиме убије каква млекарица, као што се 
то недавно догодило. Ова врста људи, врло распрострањена 
у Паризу, не би заслуживала ни једног реда описа, да поме- 
нути Гијош, — једно мме које је било довољан лични опис на 
овоме лицу избразданом хиљадама ситних смаметричних бора, 
—- није био додао своме занимању једну сасвим нову и осо- 
бену врсту посла. Гијош је узимао на израду задатке који су 
ђацима давани за казну. Један убоги преписивачки ђаво при- 
купљао их је кад су ученици излазили из школе, и седео је ду- 
боко у ноћ преписујући поједина певања из Енејиде, или сва 
три стања од глагола „о. Кад не би било никаквих спорова, 
Гијош, који је имао испит зрелости, упрезао се и сам у овај 
оригинални посао, од кога је извлачио добре користи. 

Обавештен о спору Валмажурових, он изјави да је ствар 
изврсна. Тужиће суду министра, ставиће у покрет новине; 
фотографија сама собом вреди злата. Само, треба изгубити 
времена, потрчати, л он је захтевао новаца унапред, у звече- 


ћој монети, пошто му је Пифурково наслеђе изгледало као 

права кула у ваздуху. То је бацало у очајање грамзиву се- 
љанку, која је већ претрпела свирепа искушења, тим пре што 
Валмажур, врло радо виђен по салонима прве зиме, није 
сада више могао ни крочити у Предграђе Сен-Жермен... 


„Не мари!... Радићу... Послуживаћу по кућама...“ 

Одлучна арлеска капица крстарила је по великој ново- 
сазиданој кући, пела се уз степенице и силазила, разносећи 
са спрата на спрат своју историју са министром, распаљивала 
се, крештала, подскакивала, и одједном би додавала, тајан- 
ственим гласом: 

— А после, ту је њена слика... 


И зверајући на све стране, као оне продавачице фото- 
графија по пролазима, од којих раскалашне старкеље траже 
трико, она је показивала слику: 

— Лепа девојка, него шта!... А прочитали сте шта је доле 
написано... 

Тај се призор одигравао у сумњивим породицама, код 
жена из ЗКацпо'а или из Асуре, које је она високопарно звала 
„Г-ђа Малвина... Г ђа Хелојза“, дивећи се њиховим кадифеним 
хаљинама, њиховим кошуљама са скупоценим везом и чип- 
кама, свему том алату њиховог заната, не бринући се много 
о томе какав је то занат. ИМ слика овога милог. отменог ство- 
рења ишла је из руке у руку и бивала предмет радозналости 
и подсмеха овога шљама; претресали су јој сваку прту лица, 
читали смејући се њено безазлено признање, све док Прован- 
салка не би узела натраг своју драгоценост и стрпала је у 
своју тајанствену кесу, стежући јаросно врпцу као да не- 
кога дави: 

— Мислим да су са овим у нашим рукама. 


Чекај само! Она је хитала код судског пријавника због 
парнице са ЗКаНпо'ом, код судског пријавника због Када- 
јака, код судског пријавника због Руместана. И као да све 
то није могло да задовољи њену борбену ћуд, она је још 
имала распре са кућним надзорницима: вечито питање о до- 
бошу, које је овога пута било решено Валмажуровим изгна- 
њем у један од оних винарских подрума где се наизменце 
разлежу ловачке трубе и лекције из боксовања ногама и 
рукама. У овоме подруму, при светлости једне гасне лампе 
која је плаћана на сат, гледајући плитке платнене ципеле, ру- 

кавице од јеленске коже, месингане трубе повешане по зидо: 
вима, проводио је добошар од сада своје часове вежбања, блед 
и сам као сужањ, распростирући по плочанику свиралине ва- 
риације, сличне пискавим и тужним крицима хлебарског погца. 


Једнога дана, Одиберту позваше код члана њиховог 
кварта. Она отрча брже-боље, уверена да се ствар тиче ро: 
ђака Пифурка, уђе смешећи се, уздигнуте капице, и изиђе 
после четврт часа сва поражена оним сељачким страхом од 
жандарма, од власти, која је сада без околишења била прину- 
дила да врати слику и да потпише признаницу на десет хиљала 
динара којом одустаје од свакг парнице. Али ипак, она је 
упорно одбијала да напусти Париз, верујући јогунасто у дар 
свога брата, имајући непрестано пред очима сјајан призор 
дуге поворке кола пред осветљеним министарством, једне 
зимске вечери. 

Вративши се, она саопшти оцу и брату, хоји су били 
"преплашени више од ње, да више не говоре никако о тој 
ствари; али ниједном речи не спомену примљени новац. Гијош, 
који је слутио нешто о том новцу, употреби сва средства да 
не остане празних шака, и како је био једва успео да добије 
неку незнатну накнаду, он остаде страшно киван на све Вал- 
мажуре. 

. — Но, рече он једног јутра Одиберти, која је у трему 
четкала најлепше свирачеве хаљине, док је овај још био у по- 
стељи. — Но! сад вам је срце на месту... Напослетку, умро је 

= "Ко тор 

— Па ваш рођак Пифурка... Пише у новинама. 

Она врисну, утрча унутра, вичући, скоро плачући: 

— Оче!... Брате!.. Брже... наслеђе! 

Кад се сви, узбуђено, не дишући, окупише око пакленог 
Гијоша, он разви Званични Лист, и прочита им одмереним гла- 
сом ово: | 

Решењем својим од 1 окшобра 1876. Првостепени Суд 
Мосшаганемски, на захшев Управе јавних добара. одлучио 
је да се обзнане следеће заоставштине: ...Попелино (Луј), 
надничар... Пије то... Пифурка (Довитеј)... 

— То је он... рече Одиберта. 

Старом се учини да је ред да убрише очи: 

— Врага!... Јадни Доситеј... 

— Пифурка, преминуо у Мостаганему 14 јануара 1874, 
родом из Валмажура, опшшина апска... 

Сељанка нестрљиво упита: 

— Колико 

— Три динара и шридесеш пеш Пара!.. викну Гијош 
уњкавим гласом уличног продавца; и остављајући им новине 
да би могли проверити своје разочарење, он умаче гушећи 
се од смеха, који обузе све спратове редом, продре чак на 
улицу, и развесели цело ово велико село Монмартр, где је 
већ кружила бајка о Валмажурима. 

Три динара и тридесет пет пара, наслеђе рођака Пи- 
фурка! Одиберта се тобож смејала јаче од осталих; али 
страшна жеља за осветом што је у њој тињала против Руме- 
станових, који су у њеним очима били криви за све њихове 
невоље, појача се сада још више, тражећи прву прилику да 
избије на површину, прво оружје које би јој пало шака. 

Јединствено је било држање старог Валмажура у овој 
несрећи. Док се његова кћи сатирала од умора и беса, док 
је сужањ копнео у свом подруму, он је, изгледа, ведар и без- 
брижан, не осећајући више ни супарничку завист према сину, 
био удесио себи спокојан живот ван куће, далеко од својих. 
(Он је хватао маглу чим прогута последњи залогај доручка; 
и кад би изјутра четкао одело, из џепова му је често испа- 
дала по каква сува смоква, шећерлема, погачица, о чијем је 
пореклу стари како-тако давао обавештења. 


Срео је, тобож, на улици једну земљакињу, некога с Југа. 


који ће доћи да их посети. 

Одиберта је вртела главом: 

„Море, ако ја пођем за тобом...“ 

У ствари, шврљајући по Паризу, он је био пронашао у 
кварту Сен-Дени једну велику продавницу јестива, у коју је 
ушао намамљен натписом и привлачним садржајем јужњачког 
излога, са разнобојним воћем и набраном сребрном хартијом, 
која је засењивала очи кроз магличасти вео ове многољудне 
улице. Та радња, добро позната од јужњака прирођених Па- 


рижана, где је стари Валмажур постао редован гост и при- 
јатељ, носила је име: , 


Код јужних Производа. 


И никад назив није више одговарао истини. Све је овде 
било јужни производ, почев од господара радње, Г. и Г-ђе 

Мефр, два дебела јужна производа, са кукастим Руместановим 
носем, светлим очима, говором изразима, и шумним прован- 
салским поздрављањем, па све до њихових момака у радњи, 
који су другарски тикали господара и довикивали му, не 
либећи се ни мало: „Је ли, Мефре... Где си оставио ко: 
басицерг“ Чак и мали Мефрови, прљави и кењкави, којима се 
непрестано претило да ће бити пробуражени, одрани, скувани 
у лонцу, али који су ипак умакали своје прсте у свако отво- 
рено буре; и купци који су млатарали рукама и брбљали по 
читаве сате да би купили за десет пара бисквита, или седали 
у круг на столице, препирући се о својствима кобасице с белим 
луком и кобасице с бибером, добацујући громко један другом: 
шаман, нишша зашо, јакако. нема шу, шо је нешшо друго. 
цео речник тетке Портал, док се какав кућни пријатељ, „драги 
брат“, у префарбаном црном капуту, цењкао за славу рибу,и 
док су муве, безбројне муве, намамљене свим овим шећерним 
воћем, бонбонима, готово источњачким колачима, зујале уна: 
около, чак и усред зиме, одржане у животу у овој топлоти где 
се човек кувао. И кад би се какав залутали Парижанин показао 
нестрпљив због споре услуге и расејане равнодушности ових сит- 
ничара, који не прекидају своје ћаскање, с краја на крај дућана, 
мерећи и завијајући робу на двоје на троје, требало је само ви- 
дети како су га они испраћали, правим провансалским наречјем: 
— Овај, чујете, ако се журите, врата су отворена, а 
"трамвај пролази улицом, знате. 

У овом кругу својих земљака, стари Валмажур би прум- 
љен раширених руку. Г. и Гђа Мефр опомињаху се да су 
га некада видели на једној добошарској утакмици, на бокер- 
ском вашару. 

Међу старим људима с Југа, овај бокерски вашар. који 
данас нема значаја и постоји само по имену, остао је нека 
врста братске везе, као међу слободним зидарима. У нашим 
јужним крајевима, то је био најчаробнији дан у години, нај- 
веће уживање за све ове отупеле животе; за њега се спрс- 
мало још много израније, иј ш за дуго после разговарало 
се о њему. Обећавало се као награда жени и деци да ће бити 

У вођени на тај вашар, а ако се не би могли повести, увек им 
је отуда доношена каква шпанска чипка, каква играчка, коју 
би налазили у дну сандука. Бокерски вашар, то је значило 
још, под изговором трговине, петнаест или месец дана сло: 

бодног, необузданог, пустоловног живота, као у циганском 
логору. Спавало се где ко стигне, код тамошњих становника, 
по дућанима, на тезгама, насред улице, под арњевима од кола, 
под звезданим небом топлах јулских ноћи. 

О, трговање без дућанске досаде. погодбе закључиване 
при ручку, на прагу, у кошуљи, у дашчарама поређаним дуж 
Ливаде, поред Роне, која је такође била узбуркано тржиште 
где су се лелујале разноврсне лађе, барке с троугластим је- 
дрима, које су допловиле из Арла, Марсеља, Барцелоне, са 
Балеарских Острва, натоварене вином, сарделама, плутом, по- 
моранџама, искићене тракама. црвеним барјачићима, који су 


се весело лепршали на поветарцу огледајући се у брзој води. 


Па она граја, она шарена гомила Шпанаца, Сардинаца, Грка 
у дугачким капутима и везеним папучама, Јермена у шуба- 
рама од крзна, Турака са ширитима око врата, лепезама, ши- 
роким панталонама од сурог платна, који су се тискали око 
гостионица усред поља, пред излозима дечјих играчака, шта- 
пова, сунцобрана, накита, харемских бонбона, качкета. Па 
такозвана „лепа недеља“, то јест прва недеља по отварању 
вашара, са гозбама по кеју, на лађама, по чувеним тратори- 
јама, код Чокоша, код Велике Баште, у Кафани Тибо; — 
ко је све то једном видео, чезнуо је за тим целога свог живота. 

Код Мефрових, човек се осећао угодно, скоро као на 
бокерском вашару; и заиста, дућан је, својим живописним 
нередом, јако личио на какву сваштарницу јужних производа, 
подигнуту на брзу руку. Овде су се низали, напуњени и под 
теретом угнути, џакови брашна, ситног као златан прах, гра- 
шак, крупан и тврд као сачма, бели кестенови, избраздани и 
прашљиви као збрчкана лица старих планинки, плехане ку- 
тије пуне зелених и црних пресованих маслинака, бакарни ћу- 
пови црвенкастог уља са укусом воћа, слатка из Апса, у бу- 
радима, од лубеница, од мирисавих лимуна, од смокава, од 
дуња, сав остатак с једног воћног тржишта, стрпан у шећерни 
сок. Горе, на полицама, међу усољеном рибом, конзерве у 
тисућама плеханих кутија, нарочити слаткиши из сваке вароши 
посебице: торте из Нима, медени колачи с бадемом из Монте- 
лимара, погачице и двопеци из Екса, у златним завојима, са 
натписом и марком. 

Затим, први сазрели плодови, читава изложба зрачног 
јужног воћњака, где се воће у отворено-зеленом лишћу пре- 


Нума РУМЕСТАН. 9 


оз 





лива као драго камење: тврде жижуле, глатке као нов маха- 
гони, поред бледих мушмула, смокве свих врста, слатки ли- 
мунови, зелене и црвене паприке, набрекле диње, крупан 
црни лук слатког укуса, мускатско грожђе дугуљастог и про- 
видног зрна, чији се сок мућка као вино у мешини, ниске 
банана избразданих црним и жутим пругама, сровови помо- 
ранџи и граната, са мрко-црвеним сјајним преливима, окру- 
гле лампе од црвеног бакра, с фитиљем од кучине, углавље- 
ном у једном месинганом венчићу. 


Најзад, свуда, по зидовима, по таваници, с обе стране 
врата, у збрци спарушеног палмовог грања и венаца белог 
и црног лука, сасушени рошчићи, увезане крвавице, кли- 
пови кукуруза, читав пљусак топлих боја, читаво лето, чи. 
таво јужно сунце, у кутијама, џаковима, ћуповима, које је 
расипало своје зраке чак по плочанику, кроз замагљена про- 
зорска окна. 

Стари је скакутао по дућану, жудно раширених ноздрва, 
сав узрујан. Он који се код своје деце мрштио на најмањи 
посао и по читаве сате орисао чело кад би ушио једно дугме 
на прснику, хвалећи се као да је извршио какво јуначко дело 
овде је увек био готов да штогод помогне, да скине капут 
да закуца или распреми сандуке, смичући овде-онде по који 
бонбон, маслинку, развесељавајући рад својим бекељењем и 
својим причама; и чак, једанпут у недељи, у дан брандаде, он 
је остајао у дућану дубоко у ноћ, помажући да се спреме 
пошиљке. 


Ово најчувеније провансалско јело, брандада од бака- 
лара,: може се добити скоро само Код јужних Производа; 
али она права: бела, вешто исецкана, скорупаста, са благим 
мирисом белог лука, онако како се спрема у Ниму, одакле 
је Мефрови добијају. Она долази четвртком, у седам часова 
у вече, брзим возом, и разашиље се у петак изјутра по целом 
Паризу, свима добрим муштеријама, записаним у главној књизи. | 
Овде, у овом трговачком дневнику, са изгужваним и уљем по: 
капаним листовима који миришу на разне зачине, исписана је 
историја освојења Париза од јужњака, овде су редом побро- 
јани велики богаташи, чувени политичари, индустриалци, славна 


1 Зготовљено на зејтину, с белим луком, лимуном и разним за- 
чинима. Пр. 

имена адвоката, народних посланика, министара, и пре свију, 
име Нуме Руместана, Вандејца с Југа, стуба олтара и престола. 

За овај једини ред где је записано Руместаново име, ба- 
цили би Мефрови у ватру целу књигу. Он је тај што најбоље 
представља њихове назоре у вери, у политици, у свему. Као 
што каже Гђа Мефр, која се одушевљавала још више него 
њен муж: ; 

— За љубав овога човека, видите, могла би се продати 
душа ђаволу. 

Они су се са задовољством сећали доба кад Нума, већ 
на путу славе, није зазирао да дође сам лично да купи што 
му треба. Па како је умео да избере лубеницу чим је узме 
у руке, или кобасицу која ће добро омастити нож! А после, 
он је био тако добар, са оним лепим достојанственим лицем; 
увек је налазио какву похвалу за Госпођу, какву пријатељску 
реч за „драгог брата“, и миловао децу, која су га пратила 
до кола носећи завежљаје. Откако је наименован за министра, 
откако му ови црвењачки разбојници задају толико посла у оба 
Дома, није се више виђао, на жалост! Али је и даље остао веран 
муштерија /Троизвода; и снабдеван је увек пре свију осталих. 

(Наставиће се.) 


Алфонс ДОДЕ. 
(Превео с француског Миодраг ИБРОВАЦ.) 


СЕЛА ЊЕ ВИТА 


Дошло је време кад нам коса седи 
И наша чула постепено грубе. 
Стојимо сада скрушени и бледи. 
Док нашу старост објављују трубе. 


Но још у мени ишчезнуо није 
Следбеник Младог Вертера, што сања 
При месечини, и што сузе лије 

Уз сваки помен старих осећања. 


О, знам то добро, стари огањ да је 
Нестао. да га неће бити више, 

Но нашу љубав нема ко да збришс: 
Она се мења, али увек траје. 





Џ 


Ц « 


Ја вс Лабе ел 


. 


СЕТНА. ПЕСМА. 





Сад нам је љубав отмена и чедна, 
Ко месечином прожета. Мирише 
Ко цвет сасушен, успомена једна, 
У књизи што се већ не чита више. 


О дај ми, драга, да на крило твоје 
Положим главу уморну, да сада 
Слушам, док бљеште на западу боје 
И вече као црно крило пада, 


Као у шкољци хуку морских вала, 

У нашој души где ће од сад расти 
Низ црних беда и старачких зала, 
Тајанствен шумор некадгње страсти... 


М. М. РАКИЋ. 


КИРИШЏИЈЕ 


Планина стреми. Са врха ждријела 
Мирише смола чамова и смреке. 
Гори, високо, у рачвама јела, 


Изгара мјесец. Ни гласа ни јеке. 
Пусто. Тек доли, гдје Дрина крввуда, 
Под храстом сједе кириџије неке. 


У Сарајево пут их води туда. 
Пред њима ватра пуцкара и зари 
И црвен трепти по лицу им свуда. 


У крупну котлу качамак се вари. 
Около коњи. замршених грива, 
Пасу, и леже пуни дењци стари 


Газдинске робе. У дну стрмих њива, 
Висећи попут разгрнуте мреже, 
По плотовима танка магла снива. 

И главње букте. Златне искре свјеже 
Прште и у ноћ кб звијезде тону, 
И дружба сједи. Неко скретањ реже, 


А неко, сморен, главом на пањ клону, 
И слатко хрче, док причу крамара 
Слушају други —: „Видите ли ону 


Зидину тамо, гдје се сплела жара 
И стари дријен> То је негда био 
Хан каквог није било до Мостара. 


Ондје се ноћу свраћо ко је хтио 
На преноћиште. За конак и храну 
Цванцика здрава бјеше трошак цио. 


И ја сам често ноћивод у хану. 
Једном са оцем, нејак, тек сам могб 
Усјећи остан и оплести брану, 


На конак свратим. Ту чељаде многб 
Нађемо. Сједе спрам огња и зборе, 
И свак се вајка на вријеме строгб. 


А бјеше зима, да не памтим горе! 
Сметове баца а мумла и бије 
И камен пуца од ледене коре. 


Ми тако сјели, док више од свије' 
Спусти се уз нас Гргур, газда хана, 
Стар, прешб бјеше осамдесет двије. 


„Е, и ја ћу вам — рече — из земана 
Причати давног“. И узе на крило 
Унуче, једро кб дренова грана, 


И поче —: „То је једне зиме било. 
Мећава пала бијесна и љута 
И све се дрвље под снијегом свило, 


Па пуца. Ноћ је. Ниђе нема пута, 
Све је под сметом, а курјаци вију 
У чопорима из свакога кута. 





КИРИПЏИ ЈЕ. 





Овдје, уз огањ сједе па се грију 
Путници неки. Моја сина оба 
Точе им пиће и сви редом пију. 


Чибуци диме. Загријана соба. 
Но студен исто, као жар по сачу, 
По кости пече. Кад, у неко доба, 


На вратима се ханским халка зачу. 
Ја скочих, врата отворим. Кад, нути, 
Погледа што је кб сијев у мачу. 


Преда ме јунак! Нигда нећу чути 
Онаква гласа дубока кб јама! 
Не могох с мјеста! Као да се спути! 


Од страха сав се следих попут кама! 
Он врана коња, крупна као бријег, 
За халку свеза, па уљезе нама. 


Прислони пушку, дугу као стијег, 
И назва Бога па је онда сјео, 
А сребром својим огрнб га снијег. 


Црн му се перчин по рамену сплео; 
Очи му крупне стријељају, прже, 
Као да из њих сипа огањ врео. 


И докле с поља љути вранац хрже, 
„Ханџија — рече — вечеру ми справи, 
Гладан сам. Брзо!“ Ја што могох брже 


Ћутећи одем, у стрепњи и страви, 
И пред јунака таман оке двије 
Овнујске плећке на синију стави“. 


Он поче јести. Прекрсти се прије. 
Но кб да једе мрки вук из горе, 
Каквога нико нигда виђдб није ! 


Синови моји стали па га дворе, 
А и ја с њима. Тресу нам се ребра, 
Кб да нас редом мутне стухе море!... 

Гледамо тако токе му од сребра 
И дивско лице и бркове црне; 
Па када сваку кост зубима пребра, 


Викну —: „Дај вина!“, а с чела му грне 
Облак. Ја бакрач од три оке цио 
Преда њ донесох. У мени све трн... 


Он наже. Полу испи. Други дио 
Однесе вранцу. Вран хрзати стаде, 
Загребе ногом, па је до дна пио. 


"И чудни путник пружи ми и даде 


Пун цекин златан и рече нам свијем: 
„Збогом !“ И глас му дубок у ноћ паде. 


„Не иди ноћас по горама тијем, 
Вукови круже“ — рекосмо. Он муча, 
И спремаше се на пут, мрк и нијем. 


Ја посвијетлих једном цјепком луча, 
И видјех како у храстову грану 
Све густа пара. кб из врела кључа, 


Из чела бије незнаноме бану, 
Док све блиста на оружју срма 
Ко мјесечина. И јунак се врану 


На седло баци, и кб вјетар с грма 
Одјури у ноћ прб мраза и смета, 
А ми сви у глас: Бог нек' му је крма! 


Рекб би нигда неће бити љета! 
Засипа снијег све путе и међе 
И свуда вије злих курјака чета ! 


Не пређг дуго, чу се метак неђе, 
Па други, трећи, као хабер зао, 
Јекну и преста. Ми набрасмо веђе — 


'Наког јунака бијаше нам жао, 
Мишљасмо да је негдје, недалеко, 
У борби с љутим звјеровима пао. 

Сјутра, кад свану, ја дружини реко': 
Хајдемо, људи, да видимо гди је 
Стрв од јунака! — А вријеме меко, 


Утишало се. Ранб сунце грије. 
Па се све цакле врхови и горе 
Као да ветра са снежника бије. 


Одемо тако, трагом испод горе. 
Кад по снијегу, близу једне струге, 
Све, у локвама смрзле крви скоре, 


Вукови силни опружили дуге 
Репове! Многи скресани, ко грана, 
У парчадима леже, докле друге 


Просврдла зрном свијетла шишана ! 
Гледамо чудо! Скупи се по села 
И свак завика: „Е, халал му храна!“ 


Прошла су љута... Многа зима мела.. 
А и сад, када гледам у ноћ тавну, 
Ја видим боре јуначкога чела, 


Оружје, врана и опрему славну... 
И, ето, то је Мутап Лазар био, 
И ту ноћ Босну преходио равну...“ 


И крамар сврши. Све ћути и цио 
Караван гледа пут зидина стари', 
Мисли и сања... Ноћ трепери ти'о. 


Под мјесечином шушти јечам јари; 
Припети коњи пасу; ватра грије, 
И доклен црвен тврда лица зари, 


У котлу кркља качамак и врије. 


АЛЕКСА ШАНТИЋ. 

ЈА ИЗДАВАЊА 


Ја идем стаз:-м испод неба ширном — 
и знадем, знадем 
да долазим од некуд -- из далека... 
И гледам, гледам, идући, преда се — 
и знадем, знадем 
да некамо далеко мени поћ'... 


И чујем јеку стогласу живота — 
и знадем, знадем 
да васеленом с искона се ори. 
И чујем живот, и у срце гледам — 
и знадем, знадем 
у мени сваки да му дрхће глас. 


И чекам — идућ, кад ћу да се смирим — 
и знадем, знадем 
да једном и ја негдје ћу да станем. 
И око себе, чекајући, гледам — 
и знадем, знадем 


нечујно за мном да се влачи смрт. 


Ја идем стазом испод неба ширном — 
и знадем, знадем 
да долазим од некуд — из далека... 
И гледам, гледам, идући, преда се — 
и знадем, знадем 
да некамо, далеко мени поћ'.. | 


И ја се стазом ко по бездни крећем — 
и знадем, знадем | 
одједном стази да ћу на крај доћи. 
И чујем Нетко да ме стазом прати — 
и знадем, знадем 
у нови Нетко да ме види крај... 


О шуми, шуми — бездана пучино: 
Ја знадем, знадем 
од некуд луку да изгледам тиху. 
И гледам звијезде, што нада мном трепте — 
и знадем. знадем 
у бескрај свијетли да ми кажу пут... 
Марин САБИЋ. 


ЈЕСТЕ ЛИ ЋУЛИ... 31 





ЈЕСЉЕ. ЛЕ. ЧУЛИ.. 


Јесте ли чули како ноћца дише -- 
ви, што под кровом почгвате мирно, 
док изнад крова трепти небо ширно, 
ко рудну земљу треперно да њише2 
Јесте ли чули како ноћца дише> 


Тешко је снили. ко да санак дави — 
тешко је снити кад ноћ дише тија, 
кад мјесец с чистог неизмјерја сија, 
а над њим небо високо се плави — 
тешко је снити, ко да санак дави. 


Тешко је снити, кад се очи губе 
тишином глухом у дубокој ноћи, 
а срце шути — светој у самоћи, 
ко да над земљом свјетови се љубе — 
5 а будне очи за њима се губе. 


И слатко бдити и не желит' данка, 
ко да нас булне васелена њише, 
и слушат тихо како ноћца дише 
. ко да за увијек нестало је санка — 
и слатко бдити и не желит' данка. 


И слатко бдити како звијезде бдију, 
ко све да прошло што доноси данак, 
и не знат јгва, не знат' што је санак 
|; и лако у ноћ спуштати се тију — 
У м слатко бдити како звијезде бдију... 
Марин САБИЋ. 


ВАСА МУ, 


ОСЕЋАЊЕ. 


. У плаве вечери летње, кренућу се стазама, кроз жито 
које ме боде, газећи ниску траву: сањајући, осећаћу њену 
свежину под ногама. Пустићу да ми ветар купа голу главу. 

Нећу говорити ; нећу мислити ништа. Али бескрајна љубав 
испуниће ми душу; и ја ћу ићи далеко, далеко, као скитач, 
кроз Природу, — срећан као са женом. 


СПАВАЧ У ДОЛИНИ. 


Кут зеленила, где певуши поток вешајући несташно о 
биљке сребрне дроњке, где блиста сунце са горде планине. 
Мала долина преплављена зрацима. 

Млад војник један, отворених уста, гологлав, и с потиљ- 
ком у свежем плавом лишћу, спава; испружен је по трави, 
под облаком, блед на својој зеленој постељи где се лије 
светлост. 

С ногама у перуници, он спава. Смешећи се као боле 
сно дете, нешто сања. Природо, згреј га добро: њему је зима. 

Он не осећа мирисе око себе; спава на сунцу, с руком 
на мирним прсима. Има две румене рупе с десне стране. 


ОРМАН. 


Широк, извајан орман: растовина црна, врло стара, има 
онај доброћудни изглед старих људи. Орман је отворен, и 
шири у сенци око себе опојне мирисе, као од старог вина. 

Препун је; читава збрка старудија: мирисавог и пожу- 
телог рубља, женских и дечјих хаљина, избледелих чипака, 
старамајчиних марама са сликом змајева 

Ту ћете наћи медаљоне, прамење косе, плаве или седе, 
слике, увело цвеће чији се мирис меша са мирисима воћа. 

— О скрињо старинска, ти си доживела многе догађаје, 
и желела би да причаш своје успомене; зато шкрипиш кад 
се лагано отварају твоја велика црна крила! 


АРТУР _РЕМБО. 
(Превео с француског М.И.) 


МОЈ ПРВИ ДОЛАЗАК У РУСИЈУ ГОДИНЕ 1872. 


То је било зими (крајем јануара) године 1872, кад сам 
се опростио с Берлином те кренуо даље на сјевероисток пут 
Русије. Зашто сам неколико мјесеци проживио у Берлину, 0 

томе сам у кратко испричао за загребачки „захтетешк“. Сад 
ћу да наставим причање у „Српском Књижевном Гласнику“. 
Бије нам било тешко растати се с Берлином, пошто сам свој 
посао донекле обавио. Још се и данас добро опомињем, да 
је оне године о божићним благданима, а и иза тога готово 
читав мјесец јануар, вријеме било једнако ружно, дани тамни 
и влажни, магла сипила при температури около 0. Чађаве куће 
старога Берлина, што их је торњем својим надвисивао нови 
берлински „ратхауз“, руменећи се као од стида над својом 
гаравом околицом, састављаху муклу хармонију и са време- 
ном и са меланхолијом душе. Наша газдарица, у чијем смо 
квартиру најмили били двије собе, понијела се пред сам наш 
полазак као гладна врана, еда би нам изнудила који талир 
преко уговорене плате Није дакле било ради чега жалити 
за Берлином. И опет некако ме као зебло у срцу, кад сам 
касно у ноћ (у !1 сати) смјештао жену и дјецу у жељезнички 
воз, који ће нас довести равно до руске границе, у нови не- 
познати свијет, гдје смо имали наћи другу домовину. Довле 
тако крупних пријелаза нисмо доживјели. Возећи се из Ау- 
стрије у Саксонију, из Саксоније у Прусију једва и осјетисмо 
неку разлику на кондукторским униформама и нешто малко 
на саксонском и пруском изговарању једне те исте немачке 
ријечи. Али сад ће бити и тому крај. Свечаном тишином стао 
се сутра дан воз примицати руској граници, разговор међу 
путницима запео, сватко као да чека нешто ново што ће сад 
доћи, Један наш њемачки сапутник и он престао као орахе 
сипати своје грлене звукове њемачке ријечи, и њега као да 
се макнула мисао, да се примиче крај његову фатерланду. 
Прво што нам упаде у очи, кад се превезосмо преко 
границе, — биле су бројне солдачке страже, као пикети по- 
ређани дуж жељезнице. А када се воз напокон устави, први 
уђе у вагон човјек висока стаса, обучен у живописну уни- 
форму, за коју сам послије дознао, да је носе руски жан- 
дарми; он ће приступајући од једног путника до другог, 
озбиљном уљудношћу на руском језику затражити од свакога: 
„пожалуста паспорт“. Ја сам тада још мало знао о Русији и 
њеном нутарњем животу; колико може бити грозна служба 
и дужност руског жандарма, није се мени овај час врзло по 
памети; видео сам у њему тек првог живог представника 
једне, то јест тада још заправо и једине словенске државе, 
3 

који проговара к путницима језиком своје државе, језиком 
руским. Овдје дакле — одјекну радосно у мојем срцу — по- 
чиње напокон господство словенског свијета, овдје не треба 
више да се сакрива словенски језик пред јачим страним го- 
сподарима : њемачким, талијанским, маџарским, турским, и што 
ти ја знам којим. Данас је то дакако нешто другојачије, на- 
стале су повољније прилике и по друге словенске народе. Али 
тада — опростите наивној искрености — ја бих најволио био 
оног руског жандарма загрлити и пољубити. У оном заносу 
једнако су ми били и сви руски чиновници и чак носачи, све 
одабрана чељад руска, ма да иначе путници не симпатишу 
с вршитељима царинске дужности. Много сам пути касније 
долазио на руску границу, али ниједног пута нисам тако живо 
упамтио, као овај први долазак, који ми је до данас остао 
свијетао у памети. Било је већ у ноћ, кад нас руска жељез- 
ница повезе даље. На некој станици навалише Чивути у својим 
широким бундама у наша кола, биће хитили на вашару 
Ковно. Моја се дјеца уплашише нежељених гостију тако, да 
сам волио доплатити и ући у кола првога разреда, да нам 
не би били први повољни утисци изгубљени. 

Долазак у Петроград, и ако је било већ у вечер, учи- 
нио је па нас врло повољан утисак. Берлин остависмо у магли 
и блату, Петроград нађосмо бијел у снијегу; уз мјесечину, 
која се ондје зими много чешће помаља, него ли дању сунце, 
одмакосмо брзо на лаким саоницама преко широких и дугач- 
ких улица у Гранд-отел на Морској, одакле бисмо још исте 
вечери позвани на вечеру к Срезневским. 

Разгледање Петрограда дође дакако истом сутра дан на 
ред. А није било доста ни једне недјеље, да се ухвати пот- 
пуна слика те сјеверне Палмире, како су старији пјесници 
називали невску столицу руских царева. Ја хоћу да кажем 
тек какав је био први утисак. ИМ опет могу рећи, да ми се 
у оно подневно доба зимњег дана без велике студени слика 
Невског Проспекта, главне артерије петроградског живота. 
тако дубоко утисла у душу, да је још данас видим живахно пред 
очима. Повезавши се у саоницама са Васиљевског Острова, 
гдје је живјела породица Срезневских, преко Николајевског 
моста по Набережној, мимо споменик Петра Великога и Иса- 
кијевски храм, кроз малу Морску улицу на Невски Проспект 
до гостиног двора (чаршије) — све ми се причини тако ван- 

редно, тако сјајно и упарађено, као да не може овако и сутра 
остати, као да ће до мало свега тога нестати, као на позо- 
ришту кад се измијене кулисе. Представите си само силни са- 
обраћај, гдје по троје-четворо саоница леже упоредо једним 
правцем горе, другим доље: господски, сјајно одјевени, крупни 
кочијаш са својим громовитим узвицима „берегис“ (чувај се) 
тјера орловске вранце, претјеле, и разгони на страну скром- 
ног Вањку (извошчика што вози под кирију) и његова плаш- 
љива коњића, који још није ни привикао толикој галами, а 
по среди те широке улице шкрипе велики трамваји. С лијеве 
стране по широкоме плочнику миче се у полаганој шетњи 
горе доље небројена свјетина, завијена то у богате шубе од 
скупоцјеног крзна, то у лагане башлике; између њих гурка се 
напријед руски мужик у својем даровцу свијетле боје, обучен 
од главе до пете у производ домаће индустрије свога села, своје 
волости. Ове живе масе крећу се међу непомичним контурама 
гломазних кућа без архитектурних претензија, тек у врло жи- 
вахним бојама (има их црвенкастих, жутих, зелених, модрих, 
свакојако ишараних), а до испод крова прекривене су огром- 
ним, врло питореским натписима. Монотонију архитектуре на 
кућама угодно прекида велика множина цркви, у врло раз- 
личитим стиловима. На самоме Невском нађоше се у највећој 
близини богомоље свију конфесија, прекрасно свједочанство 
умне толеранције Петра Великога. На мостовима, угловима, 
раскрсницама издижу се малене али врло нежно грађене и 
богато украшене часовње (капелице), пред којима се свијет 
уставља и клања. Не чини тога тек руски мужик и руска 
баба; и високи чиновник и војени часник скида дурашку (зва- 
ничну капу), те се усрдно крсти. 

Нисам наумио описивати Петроград, ја се у тај посао 
и не разумијем. Хтио бих тек да вам протумачим одакле онај 
први, јаки утисак, који се ни до данас није изгладио из моје 
памети. Само још један пут доживио сам нешто слично када 
једне љетне вечери из хотела „Луна“ ступисмо на трг Св. 
Марка у Млецима. У Петрограду све било крупно, огромно; 
у Млецима њежно, филиграм. 

Ми се настанисмо на истој линији Васиљевског острова, 
у истој је кући сједио мој незаборављени потоњи пријатељ 
и колега по университету и академији — Александар Весе- 
ловски. Одатле наше рано пријатељство. Случај хтеде те сам 

био свједоком његове сјајне докторске диспутације на основу 
познате његове књиге „о Соломону и Китоврасу“. Исте је се- 
зоне и Зигељ заштитио своју дисертацију о Законику цара 
Душана. Опомињем се, како се опоненат (проф. Градовски) 
и кандидат на магистра (Зигељ) нису разумели поради ријечи 
„жир“, која у руском језику нешто сасвим друго значи, него 
ли у српском. Не само првих дана, већ и касније много нам 
је љубави исказивала породица Срезневских. Самога старца, 
Измаила Ивановића, који ми је цртама свога лица био више 
налик. на Јерменина него ли на Руса, и његову умну и фило- 
лошки образовану кћерку Олгу, видио сам већ пред наш од- 
лазак из Хрватске у Загребу. По томе су њих двоје сачиња- 
вала наше ријетке познанике од прије. Код Срезневскога 
састајали би се пријатељи сваке суботе на чај и разговор. И 
ми смо долазили онамо врло често, ја готово увијек, јер сам 
тако имао прилику да се лично упознам с многим сјајним 
именима руске науке и књижевности. Споменућу Аполонија 
Мајкова, познатог руског пјесника. Његово ме лице пуно под- 
сјећало на Даничића. Волио је читати (а то је умио с вели- 
ким ефектом) своје најновије пјесме, и ми смо га побожно 
слушали. Мени се особито свидио његов красни, изразити 
изговор; само садржина његових умотвора вртјела се ско 
далеких, неруских мотива. Та био је чиновник у цензури, тиме 
је довољио означена његова пјесничка радња. 

Уза Срезневскога рачунао се другим заступником сла- 
вистике онај час на петроградском университету Владимир 
Ламански. Њихови односи нису били одвећ срдачни. Срез- 
невски није особито волио славевофила. Зато и присташе 
Ламанскога нису много залазили у кућу Срезневскога. Једном 
ипак нађосмо се овдје ја и Будилович; зашла ријеч о будућ- 
ности словенских народа. Ријеч по ријеч између нас развила 
се живахна полемика, ксја се протегла далеко за поноћи. Ја 
сам бранио солидарност словенску у томе правцу, да је за- 
датак Русије свагдје подупирати уједињавање сродних еле. 
мената, неку као кристализацију. Будилович доказиваше, да 
тога не треба; западни и јужни Словени, што су више раско- 
мадани и слаби, то ће више приањати за Русију и викати за 
помоћ. За доказ наводио је Лужичке Србе и Словаке с једне 
стране, а Србију с друге стране, с којом није био одвећ за- 
довољан, јер му је показивала сувише знакова самостална 

живота. Кад сам му приговорио, да ће плод његове политике 
бити германазација и маџаризација, одвратио ми је: ничево, 
ми ћемо доћи, те их опет отети и Нијемцима и Маџарима. 
И Ламанскога знао сам већ од прије из Загреба. Код 
њега, опомињем се, видио сам први и последњи пут Досто- 
јевскога. Није се готово ни с ким упустио у разговор, као 
да му није било по вољи велико друштво, које се сабрало 
понајвише њега ради. Тако сам га и ја тек са стране посма- 
трао, проговорио нисам с њим ни ријечи. Ламански је био 
тако љубазан, те ме повео к Гилфердингу. МИ њега сам дакле 
имао згоду бар једанпут видјети и с њиме говорити. Још ми 
и сада звони у ушима његов танахни, пискави глас — не- 
обични констраст с мужевним цртама лица. Тај знаменити 
човјек паде до мала затим жртвом својег ентузиазма за руску 
епску поезију — билине — Олонецке губерније. Мртва дове- 
зоше га из Петрбграда кући. И ја сам био међу онима, који 
му исказаше последњу част, испративши га до хладна гроба. 
У Петрограду упознах се већ овај час с А. Пипином, 
који ми управо први отвори очи, да узнам разлику, што је 
већ давно у руској литератури. избијала између западника и 
консервативаца, којима су што с већим што с мањим правом 
прибрајали такођер славенофиле. Разговори с Пипином били 
су у том погледу за ме врло поучни. Код нас доље на југу 
—- мислим код тога на мишљење како се огледало више по 
новинама, него ли у реалном животу — владало је просто- 
душно увјерење, да Русија нема пречега посла, већ водити 
рачуна о „браћи Славенима“, притискати их на своје широке, 
топле груди. Сад сам се могао сам увјерити и од других људи 
чути, да је то наивно увјерење сасвим криво, да широки кру- 
гови образоване Русије чак и не гледају с великим решпек- 
том на „браћу Славене“; да многи мисле, да симпатије офи- 
цијалне Русије за „браћу“, — мислило се на православне 
јужне Словене — готово и сметају културно-либералному на: 
претку Русије. Много је у томе погледу наудио „славенској 
браћи“, управо у тим годинама кад сам ја дошао у Русију, 
тадашњи министар народне просвјете, гроф Д. А. Толстој и 
његова намисао, да се младим Словенима из Аустрије, понај- 
више из Галиције и Чешке, послужи као средствима за про: 
паганду класицизма у руским школама. Јавно је мишљење 
схватило намјеру свога петроградског министра као реакцију 

против материализма, социализма, нихализма и којекаквих 
других „изама“, а ту је реакцију имао изводити — класи: 
цизам. Можете си мислити, да „браћа Славјани“, којима се 
Толстој послуживао у тој реакцији, нису могли стећи ни- 
каквих симпатија у руском друштву, напротив сва мржња 
против класицизма џаде на њихов образ. И мене хтједе један 
мали чиновник на сухопутној царинари, куда сам се био по- 
везао за стварима што нам дођоше из Берлина — почастити 
комплиментом „брата Славјанина“, те ме слатком иронијом 
упита, јесам ли и ја дошао да предајем грчки и латински 
језик на руској гимназији. Не знајући тада још, куда нишани 
његов комплименат, испричам му у кратко, за што и на што. 
сам дошао у Русију. Тада се он стао врло живахно и искрено 
извињавати. Али то не спада овамо. Казаћу радије, да су мени 
у оно пет мјесеци, што сам их овај пут провео у Петро- 
граду, много љубави и пријатељства исказивали академици 
Шифнер, Куник и Видеман, а у царској јавној библиотеци 
академик Бичков. Ја сам готово сваки дан залазио у његово 
„рукописно одјељење“, те марљиво проучавао разне рукописе, 
а прије и послије сати одређених за радњу у том прекрасном 
институту, који служи на част читавому словенскому свијету 
— долазио бих у академску библиотеку к Шифнеру. 
Благодарност иште, да споменем јоште двојицу наших 
људи, с којима се изненада нађосмо у Петрограду. То су 
била два руска официра, Каталинић и Војводић, којих суд- 
бина потјери из Аустрије, те преко Србије и Турске дођоше 
овамо на службу. Оба су већ давно мртва. Један умрије негдје 
на Кавказу од сушице, други паде као јунак у руско-турском 
рату. У оно неколико мјесеци нашег боравља у Петрограду 
то су били наши најсрдачнији, најмилији другови. Из очију 
им сијевала радост, што су се нашли своји са својима. Кад бјеше 
наступило прољеће, у њиховој љубазној пратњи обиђосмо 
сву прекрасну и занимљиву околину Петрограда, Кронштадт, 
Ораниенбаум, Царско село, Павловск, Шувалово, Парголово, 
Озерки, и тако даље. Све то показаше нам наши драги зем- 
љаци, док нам је Куник био чичероне у зимњем двору и 


еремитажу. Средином мјесеца јула одосмо из Петроград, дуж- 
ност ме звала у Одесу. 
В. ЈАГИЋ. 


о ааај 

МОЈА ПОСЕТА КОД ТОЛСТОЈА. 


„Наш је задатак само у том, дау 
себи распламтимо огањ, да горимо 


сами, — тада ће се они, што су око 
нас, сами од себе згревати и расплам- 
ћивати“. ОИ 


Кад сам се, почетком маја месеца 1909 године, враћао 
из Москве са прославе Гогољеве стогодишњице, мене поче 
освајати све јача и јача жеља, да свратим на који часак у 
Толстојеву Јасну Пољану, која ми беше уз пут — само неко- 
лико врста од жељезничке пруге. 


У то доба се мој духовни живот почео био приближа- 
вати оном путу; на који је Толстој упућивао људе у својим 
филозофско-моралним и религиозним списима, говорећи да је 
то једини животни пут, на коме људи могу постићи „благо“ 
— срећу, за којом они, по основним законима своје природе, 
теже и не могу не тежити. То беше онај пут, који Толстој 
људима указује овим речима у свом Лушу Живоша: 


„Кад ти је тешко, кад се бојиш људи, кад ти се живот 
заплео и замрсио, ти реци себи: дед да престанем бринути 
се о том, шта ће са мном бити, волећу све оне, са којима 
се састајем, и више ништа, а после како било...: Само поку- 
шај тако живети, пак ћеш видети, како ће се наједаред 
све размрсити, и ти нећеш имати чега ни да се бојиш, ни 
да желиш“. 


Као и велика множина Толстојевих пажљивих читалаца, 
разасутих по свој земљиној површини, тако сам и ја, већ при 
првом читању његових списа о животној истини, одмах за- 
желео да пођем путем, који је у њима указан, а наиме: да 
своје свакодневне поступке према људима доводим у склад 
са захтевима љубави, коју Толстој назива основним законом 
људског живота. Ја сам слутио да се нека велика истина крије 
у овим његовим речима: „Ако ти се твој живот не чини као 


1 „Волећу друге људе“ значи и у Јеванђељу и код Толстоја, поред 
осталога, ово: опростићу горке увреде и клевете, које нисам заслужио и 
због којих сам пао у очима света; опростићу дужницима луг, који је мом 
телу веома потребан; нећу се елужити финим и скупим стварима, због 
којих други људи неизоставно морају гладовати, и тако даље. 

нека велика, незаслужена радост, то је само стога, што ти 
је разум рђаво упућен“. 

Но, крај свега тога, што ми је искуство целог ранијег 
живота говорило, да је та Толстојева мисао истинита — моји 
безбројни покушаји у току дугог низа година: да ступим и 
да се одржим на сјајном путу, који је Толстој људима ука- 
зивао, остајаху већином безуспешни. Толстој тражаше целу 
безусловну љубав и према симпатичном, и према одвратном 
човеку, према другу и недругу, а ја, као и сва моја околина, 
бејах неспособан за такав живот, — такав живот ми се, услед 
рђавог васпитања и свега ранијег живота, чинио као неки тежак, 
неизводљив подвиг. 

У књигама, из којих сам се ја учио животној истини, 
читао сам ове строге речи: „Као што ће сва вода исцурити 
из ведра, ако на њему буде макар и једна рупица, тако се 
и све радости љубави неће задржати у души човековој, ако 
у њему буде нељубав макар и према једном човеку“, — а моје 
ослобођавање од нељубави иђаше тако споро и безнадно, да 
је изгледало, да се нигда нећу моћи ослободити од тог теш- 
ког и несносног госта у мојој души. Нељубав — не нека сли- 
ковита, ефектна, драматична, него некаква ситна, неугледна, 
маскирана, но ипак свагда будна нељубав, –—- и то не према 
једном, него према многим људима, — таква би ме нељубав 
сваког дана грубо одгурнула са оног светлог и радосног пута, 
на који су ме овда онда доводили моји незнатни, али за мене 
нови и усрећавајући поступци љубави према људима. 

Ожалошћен због својих неуспеха, ја сам често помишљао 
да бих ради бољег (делатног, „експерименталног“) схватања 
узвишених хришћанских сврха, изложених у Толстојевим спи- 
сима, требало отићи, ако не до самог великог учитеља у Јасну 
Пољану, оно макар до људи, који су живели и живе у њего- 
вој непосредној близини, који су слушали из његових уста 
учење о љубави, као основном закону нашег живоша и који 
су посматрали, како он својим свакодневним поступцима по- 
стизава „благо“ (срећу), држећи се тог на изглед неостварљи- 
вог, силом измишљеног и људима натуриваног закона живота. 

Да Толстој, идући тим путем, збиља постизава срећу, 
то сам ја одавна знао из најпоузданијих, несумњивих доку- 
мената његовог живота. У његовим дневницима и писмима од 
ране младости до смрти, а нарочито последњих тридесет го- 
дина, често се налазе овакви записи: 





И и Рт ни 4 

„Мој живот, као ш увек, сваким даном и часом постаје 
радоснији. Чудни су и јадни они људи, који могу не осећати 
благодарност за благо живота (то јест: за ту велику срећу, 
што су се родили на свет)“. 


„Ја — чудно је и да кажем — ја што даље живим, мени 
је све боље и боље. Рекао би човек, да се већ не може даље, 


а мени је све боље...“ 
, 
Толстојеви дневници и велика му преписка у току целог 


века препуни су таквих усхићених одзива о његовом душев- 
ном осећању, од како је ступио на велики пут љубави. Но 
није само на њега тако благотворно и радосно утицала ве- 
лика духовна промена — још радосније и свечаније осећали 
су се многобројни његови познаници и пријатељи из разних 
народних и друштвених слојева, који, под утицајем његове 
проповеди, ступише на велики и радосни пут нематеријалног, 
духовног схватања животне суштине. 

У Толстојевим писмима разних периода налазимо ове 
одзиве о тим људима: 

„Радујем се, радујем се вашем душевном стању, драги 
брате Икоњикове,: и благодарим због њега Богу, не због 
вас самога, него због свих оних људи — први сам ето ја, — 
који налазе и још ће налазити потпоре и учвршћења своје 
вере у истину, — у то: да прави живот није у телу, него у 
духу, која је истина тако јасна у вашем животу. Веома вам 
захваљујем, не за ваш живот — ша је сшвар изнад сваке 
захвалносши —, него за то, што сте ми тако истинито и лепо 
описали и оно, што је с вама било, и своје душевно стање... 

Садашње писмо ваше изазвало је у мојој души нарочито 
живо и радосно осећање захвалности и љубави према вама“. 

Другом пријатељу, Молочњикову, који је такођер био 
бачен у тамницу због својих религиозних убеђења: 

„Ја често велим: људи живе на слободи, посред то- 
божње бурне делатности, и немају шта ни да причају, ни да 
пишу, а ви сте у тамници, и свако вам је писмо — једно 
пуније и садржајније од другога... 

Лепа је ваша улога !“ 


1 Икоњиков је био у тај мах на робији, што се, као доследан хриш 
ћанин, одрекао од вршења војничке дужности. 

Своме пријатељу сликару Ге-у, који је својим твореви- 
нама људима објашњавао велике јеванђелске истине, писао је 
једном приликом Толстој: „Уживам у вама, и са пријатном 
зебњом у срцу очекујем, шта ћете ви створити. Ја имам 
чудновато осећање стрепње и страха пред најважнијим за 
мене појавама живота... и према вашем новом раду. То мора 
да је отуд, што је све то ново -— нови леторасти новог жи- 
вота... Какав је диван човек Е. Попов! Сав се сија и гори. 
И за њега стрепим“. 


Знајући, да ту, у мојој близини, само неколико врста 
од жељезничке пруге, којом ћу ја путовати — живе људи, 
који су животом и стварним поступцима разумели оно, што 
бих и ја хтео да појмим, — ја неодољиво зажелех да свра- 
тим у Јасну Пољану, ту престоницу светске велике мисли, 
која већ више од четврт века привлачи на себе појачану 
пажњу целога света. 

Од те посете ме је задржавало још само то, што се, 
због своје неодлучности, до самог последњег тренутка нисам 
постарао, да за времена добијем и писмени пристанак, да 
свратим у Јасну Пољану, као што је то чинила већина јасно 
пољанских посетилаца. Ја сам у то доба преко писама био 
познат са Толстојевим лекаром и блиским пријатељем, Словаком 
Душаном Маковицким, те да сам њега за времена из Москве 
запитао, могу ли на сат, два свратити у Јасну Пољану и 
можда изаћи пред Толстоја — ја бих без сумње добио по- 
вољан одговор, као и скоро сви посетиоци, који желе ви: 
дети Јасну Пољану. Толстој, кад је здрав, примао је свакога, 
ко жели да се са њим разговара. Он се у том погледу држао 
правила свог блиског пријатеља и једномишљеника, сликара 
Н. Ге-а, који му је једаред у погледу посетилаца рекао да 
сликар и писац не треба да, за љубав свога рада, одбијају 
посетиоце, јер су људи важнији од — платна. „Ми имамо 
много посетилаца, — пише Толстој 1891 године Ге-у, — и 
ја у погледу њих увек гледам да се држим вашег правила; 
„човек је дражи од платна“. И бива због тога неки пут терет, 
досада, али бивају и награде. Да се избавиш од тога, има 
само једно средство — рад, кад од њега живиш и њиме 
друге храниш, али ја и ви не само да се не можемо одри- 
цати (примања гостију), него још треба да се радујемо, што 

смо и ми за нешто потребни. А још је најбоље, ако и од 
свог посла можеш откинути времена за човека, за ћеретање 
са њим. Крајности се увек додирују: ћеретање је — и нај- 
ништавнија и највећа ствар“. 

Толстој је увек у том смислу говорио о посетиоцима. Он 
је у том погледу ишао тако далеко, да је примао чак и људе, 
који одричу његово учење и који долазе да њега лично осу- 
ђују... Он их је примао, мирно је слушао њихову често грубу 
и пакосну осуду и покушавао је да их боље обавести о свом 
учењу и о себи. 

Ја бих дакле без сумње добио писмен пристанак, да свра- 
тим у јаснопољански дом, али ја за све време свог двоне- 
дељног бављења у Москви нисам одређено знао, да ли ћу 
моћи свраћати у Јасну или не — те тако се и не обратих 
Д-ру Маковицком са молбом за дозволу. 

Но већ у очи дана поласка кући, ја се састадох са сво- 
јим познаником, Иваном Горбуновим, старешином познате из- 
давачке књижаре „Посредник“, Толстојевим блиским прија- 
тељем и следбеником, који ми искрено посаветова да неизо- 
ставно свратим у Јасну Пољану. Рече ми, да ћу тамо бити 
радо примљен и да предходно јављање није неопходно по- 
требно. Кад га ја запитах, би ли добро било да ми он да 
какво писмо за Толстоја, он ми рече да је то непотребно, да 
ће Толстој после треће речи са мном познати да има пред 
собом једномишљеника. -— „Рибар рибара одмах познаје“ — 
додаде Горбунов, добродушно се смешећи. 

Разговор са Горбуновим учини крај моме колебању. Ја 
се одлучих да свакојако свратим у Толстојев завичај, а како 
се нисам предходно јавио и добио пристанак, те нисам могао 
као поуздано рачунати да изиђем пред самог Толстоја (он 
је некако непосредно пред тим опет озбиљно боловао), ја се 
одлучих, да се задовољим макар само тиме, да видим саму 
Јасну Пољану; да нађем у селу старце сељаке, који су некад 
били његови ђаци, да их питам о Толстојевој јаснопољанској 


· школи, која и мени као учитељу служи као образац; да видим 


сву околину и прилике, у којима живи велики светски мудрац; 
а можда ће ми се, мислио сам, дати прилика, да га макар из 
далека видим, или да га, кад изађе у шетњу, ословим и про- 
говорим коју реч са њим. На пољу, изван куће то се може 
остварити и без предходног писменог јављања. Не ретко до- 

лазе у Јасну Пољану људи из далека света, Енглези, Чеси, 
Јапанци и други, који се настане код сељака у селу; ако је 
лето, разапну негде близу Толстојева дома шатор, и ту про- 
веду колико им је потребно, да би видели великог чозека и 
дознали о њему што их интересује... 

Ја сад нећу морити читаоце споредностима, нећу потро- 
шити ни једну реч на моје путовање од Москве до Јасне По- 
љане, тим пре што ја немам ни око за такве ствари, и ка- 
заћу кратко — ја сам у Јасној Пољани. 

Четири, пет сати јужно од Москве, на московско-курској 
жељезничкој прузи, налази се мала станица Шчекино (ЈЦекино), 
где се жељезнички воз задржава свега један минут, тако, да 
кондуктер нарочито жури путника, да што брже износи или 
уноси свој пртљаг, да не би закаснио. Одатле се, за један 
сат вожње на сеоском извошчику, стиже се до Јасне Пољане. 

Са мном је путовао и мој дванаестогодишњи син Радивој. 


Био је 4 мај 1909 године, 5 сати после подне. У Тол- 
стојевом завичају је у то доба године вегетација, као код нас 
почетком или средом априла. Овде, онде, у думачама и рупама, 
склоњенима од сунца, виђао се заостао неотопљен снег. 

Кад минусмо сеоце Јасну Пољану и уђосмо у велики 
парк, који се на све стране шири око Толстојева дома, ја и 
Радивој угледасмо с кола силно исцветано цвеће, које се, 
месец дана раније, виђа и по српским шумама. На првом ко- 
раку у башту, ја уочих љубичицу, љутић, „од два брата крв“... 
Мој Радивој не издржа, скочи с кола и поче брати јаснопо: 
љанско цвеће. Обузет неким пријатним узбуђењем, сиђох и 
ја с кола и са задовољством посматрах сочно, рано-пролетње 
зеленило, које се раскошно шираше испод столетних борова, 
гранатих храстова и липа. Са колског пута пређох на пешачки 
пут, на један од пространих, високих и дугих дрвореда ја: 
снопољанског парка. Тим стазама, над којима шуморе старо- 
древни дивовски борови и стасите липе, шетао се Толстој 
у часовима одмора; ту је он смишљао своје велике мисли,. 
којима је расветљавао и расветлио сумрак нашег доба. 

После три, четири минута хода кроз парк стигосмо до 
самог дома. На прозору на првом спрату пуна плава млала 
дама у златним наочарима весело гледа у цветњак пред кућом, 

где нека друга женска прилика расађује „дан и ноћ“. Дама на 
на прозору беше Толстојева млађа кћи Александра. 

Док сам плаћао извошчика, излази служитељ у наоча- 
рима и белим рукавицама — црн, сувоњав, и обраћа ми се 
са питањем : 

— Коме је по вољи2 

— Доктору Маковицком. Јован Максимовић из Београда. 
из Србије. 

— Причекајте. 

После неколико тренутака излази из куће журним ко- 
рацима. са гостољубивим осмехом — оснижи, јаког састава, 
плав средовечан човек — Толстојев лекар Маковицки, или, 
као што га овде сви зову, Душан Петровић. 

— Ја сам се надао да ћете доћи у Јасну Пољану, — 
рече ми Маковицки. — Међу именима словенских гостију на 
Гогољевој прослави видео сам и ваше име, и рачунао сам 
као поуздано да ћете и овамо свратити. Добро дошли. Из- 
вол те у кућу. 

Улазимо у кућу. Доктор Маковицки живи у доњем спрату 
— у једној од оних соба, које су некада Толстоју, кад је писао 
„Ану Карењину“, служиле као радионица. То су оне собе, у 
којима је Толстоја сликао Рјепин, где седи за грубим простим 
столом, ногу подвукао пода се, на клупу, и пише. Око њега 
у соби — тестера, ашов, пољопривредни и обућарски алати. 

Малочашњи служитељ доноси воде, оперемо руке и лице 
од вагонске чађи и прашине, доносе нам два свежа, веома 
дугачка руска народна пешкира, налик на оне какви се ви- 
ћају у кућама бачких попова. 

Кад сам се умио и мало удесио од железничког праха, 
обрати ми се свагда љубазни и весело расположени Ма- 
ковицки: 

— Је л по вољи да вас пријавим Лаву Николајевићу 2 

Из самог тог питања, из срдачног тона, којим је оно 
било изговорено, закључих, да моја молба за пријем код 
Толстоја неће бити ни неумесна, ни досадна. 

— Па молим вас, — одговорих му, пријатно изненађен 
тако брзим и лаким решењем питања, које ми се до мало 
час чинило врло тешко. 

Ја сам се са д-ром Маковицким упознао, кад сам, при- 
ликом аустријског узимања Босне и Херцеговине, преводио и 

штампао Толстојеву броширу „О присаједињењу Босне и Хер- 
цеговине Аустрији“. Ја и Маковицки смо том приликом не- 
колико пути један другом писали. Шиљући одштампане бро- 
шире у Јасну Пољану, ја сам писао Толстоју о утиску, који 
је учинила код нас његова антимилитарна и антидржавна 
књига, и Др. Маковицки ми је на то писмо у име Толстојево 
са неколико речи одговорио. Ја држим, да је Маковицки, оти- 
шавши на горњи спрат да ме пријави, рекао, да се ја бавим 
превођењем Толстојевих списа на српски. 

После два, три минута доктор се враћа и својим сваг- 
дањим радосним и одушевљеним изразом на лицу, вели ми: 

— Лав Николајевић моли да дођете ( „милости проситђ“). 

Ја полазим. Обраћам се мом Радивоју, који вечито, гдегод 
стигне, тражи употребљене поштанске марке, па је већ и у док- 
торовој соби — Толстојевој негдашњој радионици — нашао у 
том погледу нешто занимљиво. Рачунајући да ћу без њега 
излазити пред Толстоја, ја му, полазећи, велим: 

— Ти, Радивоје, остани ту, буди миран и пажљив, ја 
нећу дуго горе остати. 

— Не, не, — умеша се Душан Петровић (тако Мако- 
вицког зову у Јасној Пољани), — Лав Николајевић је рекао 
да и он пође. 

Полазимо горе. Излазимо у повеће предсобље, кроз које 
смо малочас ушли из дворишта. Оно чини утисак нечег го- 
сподског, но и пољског, управо сеоско-господског. У њега се 
улази из парка, то јест: из шуме, воћњака, ливада — и у њему 
не може да се одржи елеганција и чистоћа, која иначе влада 
у свој кући грофице Толстој. Из предсобља пењемо се дрвеним 
степеницама, — на горњи спрат. (Чини ми се да је сва кућа 
дрвена.) Дошавши на први спрат, скрећемо јако у десно ход“ 
ником. Улазимо у собу, у којој сам уочио само црн клавир 
десно; код њега стоји, према улазним вратима окренута, ста: 
сита дама, која се право, достојанствено држи и на први 
поглед неодољиво задобија својим милим, ведрим изразом. 
Одмах је познајем — то је Софија Андрејевна, Толстојева жена. 
Ја јој прилазим, поздрављам се с њом, она ми благим по- 
кретом руке и љубазним изразом на лицу, указује на широм 
отворена врата лево од мене. Ја полазим онамо и нађем се 
пред Толстојем, који стоји или иде корак два према вратима, 
на која ја улазим. За све то време, ја ништа не знам о мом 


Памје 

сину, скоро ништа о намештају у собама, о оделу грофице 
и самог Толстоја, и осећам неку тиху, безграничну радост у 
свем свом бићу, коју не знам да сам кад осећао у ранијем 
животу. 

Ја коракнем према Толстоју, поздравим се са њим. 

— Врло ми је пријатно упознати се са вама — извол те 
сести, — рече ми он предусретљивим, старачким, непоузлда- 
ним гласом, указујући на место крај округлог, старинског, 
„црно политираног стола, за којим је очевидно до малочас 
седео над неким радом. 

Под утицајем Толстојевих реформаторских списа послед- 
њег периода његовог делања, који сведоче о необичној снази, 
свежини, покретности његовог духа, ја, и кад сам замишљао 
Толстојев телесни облик, никад нисам гледао пред собом 
старца. Увек сам замишљао крепка, жива, јака човека. Уз 
духовну велику снагу, која је увек била присутна у сваком 
реду, свакој реченици његовој, ја сам свагда замишљао и 
снажно телесно обличје. И стога ми сад беше необично, не- 
очекивано, би ми скоро жао (кад је реч о Толстоју, не могу 
казати: непријатно), кад угледах пред собом слабомоћна старца, 
који као да не стојаше и не корачаше сасвим чврсто, и чији 
глас долазаше из сасвим беззубих уста. 

Одазивам се Толстојевом позиву и седнем. И он седа 
за сто, иза кога је очигледно малочас устао и на ком стоје 
трагови малочашњег рада. 

Помишљајући уз пут на могућност састанка са Толсто- 
јем, ја сам вероватно мислио и о том, о чем са њим да го- 
ворим, с каквим питањем да му се обратим, — но сад ми 
све то не беше потребно. Толстојева сва појава, љубазности 
срдачност са којом ме је дочекао и понудио да седнем, беху 
такве природе, да ме упућиваху на најобичнији, свакидашњи 
разговор са драгим познаником, кога давно нисмо видели. 

— Како ваше здравље, Лаве Николајевићуг — упитах 
га ја, уносећи у тон свога питања сву своју љубав и безу- 
словну оданост, коју већ четврт столећа гајим према њему. 

— Како моје здравље2.. Какво здравље може бити у осам- 
десетогодишњег старца! — Данас здрав, сутра болестан.. 
Чекам ослобођење. 

Слика сшарог Толстоја траје код мене само неколико 
тренутака. Чим је Толстој почео говорити, те, као и увек из 


– Ка Ка а 

његових мисли и речи, почеше севати варнице, које човека у 
тренутку преносе у недомашне висине, — представа старости 
наједаред, као на замах чаробне палице ишчезава, и ја опет 
видим пред собом снажна, свежа, младачки жива човека — 
онаквог истог, какав стоји пред мојим духовним очима већ 
четврт столећа. 


(Наставиће се.) 


Јован МАКСИМОВИЋ. 


ВАМПИРИЗАМ У РОМАНТИЧНОЈ КЊИЖЕНОСТИ. 


Једна од највећих погрешака коју је учинио Проспер 
Мериме састављајући своју познату збирку тобожњих илир- 
ских народних песама, то је што је, мислећи да даје „локалчи 
колорит“ српске поезије, посветио велико место простона- 
родном веровању у вампире или вукодлаке. Страх од крвљу 
надувених поноћних утвара дуге косе и израслих ноктију чак 
је једна од најкарактеристичнијих црта у портрету „Илирца“ 
који је он дао. Од двадесет и осам комада који сачињавају 
његове Гусле, пет имају вампиризам за главан предмет: Леџа 
Софија, Јованчић, Вампир, Кара-Али, Консшаншин Јакубовић. 
У оној ванредној и страхотној балади што се зове Храбри 
хајдуци (инспирисаној Уголиновом историјом из Дантеове 
Комедије) изгладнели Кристић Александар, над телом мртве 
матере, преклиње свог старијег брата готовог на канибалство 
„Пиј моју крв, Кристићу, и не чини злочина. Кад сви будемо 
изумрли од глади, враћаћемо се на овај свеш да сисамо крв 
наших непријашеља“. Читава једна мала дисертација о вам: 
пирима служи као увод у поменути циклус. 

Међутим, српска народна поезија, и ако богата надпри- 
родним елементом, не познаје вампире. Као још и многа 
друга фантастична створења из области празноверице и мита, 
она је њих оставила усменој прозној традицији, која у опште 
не иде у литературу. 

Меримеу се ипак поменута погрешка није случајно до- 
годила. И опат Фортис, у своме Лушовању у Далмацију, које 
је послужило као главни извор за „локални колорит“ Гусала, 
и Шомет-Дефосе, у свом Пушовању у Босну, такође значај 

ном извору, дају информација о вампиризму, — што је било 
довољно да отвори кредит једној специалној књизи о том 
питању: Расправама о вамприма дома Августина Калмеа. 

Али, поред овог разлога, има и један други, важнији још. 
Вампиризам има једну прилично дугу историју у европској 


„књижевности, те „френетички“ карактер Гусала није једна 


усамљена појава. Он се даје објаснити не само неуспелим по- 
кушајем солидне документације, већ, и то у јачој мери, једном 
књижевном модом која је прецветавала око 1827 године кад 
су Гусле писане. И пре 1827, наши српски вампири занимали 
су западне писце, тако да је српска реч вампир већ у то 
доба била стекла право грађанства готово у свима европским 
језицима. То је био разлог што сам у својој монографији о 
Гуслама посветио томе питању засебан одељак из чије грађе, 
овом приликом, састављам стране које следују: са надом да 
ће ко од наших компетентних писаца дати пуну историју вам- 
пиризма у српској књижевности. 


1 

По једној популарној празноверици распростртој не само 
код словенских народа, како се мисли понекад, већ и код Ру- 
муна, Арнаута, данашњих Грка, Немаца, Енглеза, Ираца, вам- 
пири су мртваци који излазе ноћу из својих гробова, походе 
живе и сисају им крв. По традицији, вампира се не може 
друкчије опростити до ископавањем из гроба: срце треба про- 
бити коцем, главу одсећи и цело тело спалити.! 

Сама реч вампир, и ако му је етимологија још магло- 
вита,“ реч је српска у овом облику у коме се данас налази и 
у коме је прешла у друге језике, чак и у оне где је ствар 
постојала али где име још није било довољно утврђено. Тај 
мали лингвистични догађај десио се око 1730 године. 

г Истина је да се и пре тога говорило, у више прилика, 0 
пољским „упјорима“,3 грчким „вруколацима“,“ шлеским и чеш- 

1 Аугед КеПомз, Тље Уатрте Гедепа, у листу Тће Оссшћ Кететр 
од 1 септембра 1908, стр. 125. — Упор. Вуков Рјечник, реч „вукодлак“. 


2 По свој прилици од турског убер, вештица (М Тозјећ, ЕФутово- 
дагасћев УРбтбетђисћ дет збалаасћеп Зртасћеп, Улеп, 1896, 5. 812). 


3 Ге Метсите дабатћ, мај 1693 и фебруар 1694; ци'ат у врло доку- 
ментованој студији |. Стефана Хока: Гје Уатрутзаде ипа гћте Уетшет- 
тд 'т дет дешићасћећ Гуетаћит, Ветт, 1900, 5. 33-84. 

4 Прво у књизи енглеског дипломате и историка Пола Рајколта: Тље 
ртезет! Зале ој #ће бтеек ата Аттетат Сћитсће“, ђу Раш Кусаше, 


1 


50 Српски Књижевни ГЛАСНИК. 





ким „мртвацима“ и „крвосисавцима“, али све те приче нису 
имале ни изблиза онакав успех какав добише, почевши од 
1725 године, невероватни извештаји о вампирима из Србије. 

То беше за време аустријске окупације северних округа 
данашње Србије (1718—1739). Жалосно дотадашње•стање на- 
шега народа ништа није било промењено под новом управом. 
После дугих и крвавих ратова земља је остала пуста, станов- 
ници подивљали! и незадовољни новим господарима. Неуко 
свештенство, заузето борбом против католичких мисионара, 
стајало је немоћно пред неморалом и сујеверјем своје пастве. 
Бигамија и полигамија предмет су многобројних оптужаба од 
стране власти.“ У то доба падају и чести случајеви вампи- 
ризма у народу. 

Месеца септембра 1724, умре сељак Петар Благојевић 
из Кисиљева (Каојауа), села у данашњем округу пожаревач- 
ком, али које писани и штампани извештаји из тог доба при- 
кључују у „Горњу Угарску“. Десет недеља после његове 
смрти, девет других лица из истога села умреше за осам дана, 
изјављујући на самртном часу да су видели Петра Благоје- 
вића који је долазио ноћу да им сиса крв. Деветога дана, 
вампирова жена саопшти да јој се прошле ноћи јавио по: 
којни муж и тражио опанке. 

Онда се цело село скупи и пријави царском провизору 
у Великом Градишту (ОтафзсћКа); овај дође у Кисиљево са 
попом и џелатом да извиди ствар. Нареди да се отвори мртва- 
чев гроб. Нађоше Петра Благојевића „потпуног свежег“ (сапг 
з5сћ), како нас уверавају званична акта сачувана у бечком 
Дворском Камералном Архиву. Коса, брада и нокти беху му 
дугачко израсли; уста пуна крви. Забодоше му колац у срце 


Гопдоп, 1679. Затим у француском путопису: РИфоп де Топгпејог,, Леја- 
поп ди Уоуаде ди Гератћ, Туоп, 1717, |. 1, рр. 158-167, Питон де Турнфор' 
слушао је о „вруколацима“ у Микони 1700 године и присуствовао сценама 
доста ужасним. 

1 Др. Драг. М. Павловић, Админисаралацвна и црквена политика 
аустријска у Србији (од 1718—1789) у Гласу Српске Краљевске Ака- 
демије 1ХП, стр. 194. 

2 Др. Владимир Ћоровић, Бигамија и полигамија код Срба (Српи- 
ски Ењижевни Гласник, књ. ХЛХ, стр. 575—583). 

3 Г. Хок их је поново преписао и делом објавио у већ наведеној 
студији. Ово је била врло потребна ствар, јер су у версијама раније штам- 
паним особна имена била страховито деформисана. 

и спалише га. Царски чиновник написа дугачак рапорт бео- 
градској влади, која га испрати у Беч. У Бечу ова вест про- 
изведе огромну сензацију у штампи, па и у научним кру- 
говима.! 

Нов случај вампиризма, још узбудљивији, појавио се у 
Србији 1732. Пуковник Бота д Адорно у Београду доби вест 
да у селу Медвеђи близу Крушевца влада страховита епиде- 
мија. Пуковник изасла одмах на лице места „контагионс-меди- 
куса“ Г. Глазера. После неколико дана он прими од лекара 
један врло конфузан извештај, у коме је овај тражио допу- 
штење да у медвеђском гробљу изврши „хирургичку визита- 
цију“. По добивеном допуштењу, гробови се откопаше. Ево 
у потпуности те историје која је обишла целу Европу. 

Хајдук Арнаут Павле из Медвеђе погинуо је био 1727 
године под једним тешким колима са сеном. После месец дана, 
четири сељака из истог села умреше на начин на који се, по 
предању, умире од вампира. Тада се село сети да је Арнаут 
Павле често причао како га је некад на Косову Пољу мучио 
један турски вампир и како га се он најзад ослободио: оти- 
шао му на гроб, раскопао га, најео се земље са гроба и про- 
трљао вампировом крвљу. Али тај лек свакако није био до: 
вољан да га спречи да и он не постане вампир после смрти. 
Дакле, четрдесет дана доцније, његови га сељаци ископаше. 
Нађоше га црвеног као ватра, косе, ноктију и браде пора- 
слих, жила пуних течне крви која се разливала на покров. 
Кмет му заби колац у груди; одсекоше му главу и спалише 
све. Затим поступише исто тако са лешевима она четири се- 
љака мртва од вампира, из бојазни да се и они не повампире 
после смрти. 

После пет година, 1732, појави се у Медвеђи она страшна 
епидемија услед које послаше царску комисију из Београда. 
Нови се вампири појавише у селу, али им се није знао узрок. 

После дужег трагања, најзад открише да је Арнаут Павле 
сисао крви не само од она четкри сељака, већ и од неке стоке 
коју су нови вампири морали јести за живота. Тада се село 
одлучи да раскопа гробове свих оних који су умрли у по- 
следње време, и између четрдесет лешева нађоше седамнаест 


1 Улепет Тлатшт од 25 јула 1725. — Етевећтсће Ведеђепћет, 
тефеће зћећ зт дет Потјј Кезодаља ојтсе  Већдтаа тт Ођет-Ттдатп, (=12) 
дот епттдеп Тадеп, гидетадет, Хулеп, 1725. (Навод по Г. Хоку.) 

4% 

који су носили најочигледније знаке вампиризма: после уоби- 
чајених операција спалише их и бацише пепео у Мораву. 

Царска комисија састави званичан записник који потпи- 
саше сви присутни офицари и војни лекари. Тај извештај се 
отправи Ратном Савету у Беч, где буде одређена специална 
комисија да га извиди. 

Цар Карло МГ заинтересова се живо за тај догађај о 
коме се ускоро вести раширише кроз целу Европу. Идуће 
године (1733), како бележи један савремени писац!), „на лајп- 
цишком вашару није било по књижарским шатрама других 
књига до брошура о сисавцима крви“. Општа паника завлада; 
у Шлезији, Чешкој, Моравској и Угарској простонародна ма- 
шта стварала је вампире у сваком месту, а једна немачка ва- 
рош, премрла од страха, затражи против њих помоћ од Уни- 
верзитета и учених друштава“). Француски краљ Луј ХУ на- 
реди своме амбасадору у Бечу, војводи од Ришелиеа, за оп- 
ширан извештај о свему.з) 

У Немачкој, читава серија дисертација појави се да ра- 
светли овај невероватан догађај; теолози, философи, лекари, 
историци нагнуше да кажу своју реч: једни, не верујући у 
истинитост званичних докумената, покушаше да објасне пра- 
зноверицу најчуднијим разлозима, други узимајући, ствар 03- 
биљно питаху се да ли вампире гони на сисање крви сотгризв, 
атата или зрбтив.“) 

У Француској, већ у месецу мају 1732, Метсите де Ктатсе 
информише своје читаоце о чудним вестима из Беча и уноси 
први пут у француски језик реч оатрдте.) Пет година доц- 
није, Боаје д Аржан, „онај д Аржан кога су језуити опту- 
живали да не верује ни у шта“, поверова у вампире и исприча 
о њима дугих прича у својим Јеврејским Писмима, која су 
као што је познато, једна од многобројних имитација /Гер- 
сијских Писама. 

После њега, један славни ерудит, пречасни отац дом Ав- 

ђ М. Кап. Ттасваћ ооп ает Кашеп ита Зећтаљгећ ает Тодћет 
«т деп бтађетп, Гећрде, 1784. 5. 179. 

2) Ббејап Носк, ор. ст, 5. 40. 

5) Незоте дез ратрттев, Рагја, 1820, р. 243. 

%) Видети списак ових публикација у књизи Г. Хока, стр. 36—48. 


5) Речник Хацфелд-Дармстетер, најтачнији у овим питањима, даје 
као први пример речи 1762 годину. 


Сб РУМИ Иг 








ВАМПИРИЗАМ У РОМАНТИЧНОЈ КЊИЖЕВНОСТИ. 53 





густин Калме, историк Лорене и коментатор Библије, публи- 
кова 1746 године своје Расправе о појавама анђела, демона 
и духова, и о авешињама и вампирима“), „књигу апсурднуу 
тој мери да човек не би веровао да је дом Августин био спо- 
собан да је напише,“ како вели д'Аламбер у Енциклопедији. 
Ево до каквих је закључака дошао њен писац: 


„Доказано је: 


| 


„Да су се анђели и демони често појављивали људима; 
да су душе, одвојене од тела, често долазиле на земљу и да 
је то још увек могућно 


П 


„Да је начин ових појава, као и њихово ишчезнуће, ствар 
потпуно непозната, и да је Бог оставља људима на препирку 
и истраживања. 


Ш 


„Да изгледа да ове појаве не зависе много од добрих и 
рђавих анђела, већ да их Бог допушта понекад из разлога 
чије је познавање резервисао себи. 


М 


„Да је немогуће дати икакво извесно правило, нити раз- 
лагати са доказима, будући да не познајемо тачно природу и 
границе моћи поменутих појава. 


М 


„Да друкчије треба размишљати о појавама у сну, друк- 
чије о појавама у будном стању; друкчије о појавама опип- 
љивих тела која говоре, иду, пију и једу, а друкчије о по. 
јавама у сенкама или ваздушастим и магловитим телима; нај- 
зад, да шела која усшају из гробова у Грчкој, Угарској, Мо. 
равској, Ш!леској, захшевају један начин излагања пошпуно 
засебан“ .“ 


Ове Расправе О. Калмеа стекоше сјајног и дуготрајног 
успеха. Нова издања и разни преводи престизали су се у току 
двадесет година. Име вампира постаде тако чувено да га, 


1) Рот Апеизип Саппећ, Пеззетфаћопз зит 1е5 арратопв аез ат- 
дез, Фег Четотз ећ Фез езртиа, ећ зит 1е8 тевепатз ећ јез татрттег. А 
Рата, сће де Виге ате, 1746, рр. 500. — Доцнија издања су у две свеске. 
Енглески превод угледао је света 1550 у Лондону. 


2 Раззетћаћоп5 зит 1е5 арратопз, рр. 225—226. 

1762, велики природњак Бифон даде једном јужно-американ- 
ском слепом мишу оклеветаном да се храни људском крви 
(оезрет о оатруги5).“ 

Није тешко замислити шта су разумни духови ХУШ 
века могли рећи о оваквој празноверици коју су Црква и њени 
доктори узимали озбиљно. Волтер сам узе на себе да одго- 
вори. „Шта! вели он у чланку посвећеном вампирима у свом 
Философском Речнику, у нашем ХУШ веку има још вампира! 
и то после краљевства Лока, Шефтесберија, Траншара, Ко- 
линса; и то под краљевством д Аламбера, Дидероа, Сен-Лам- 
бера, Диклоа, верује се у вампире, и пречасни О. дом Авгу- 
стин Калме, свештеник бенедиктенац конгрегације сен-ванске 
и сен-хидулфске, опат Сенона, опатије која има сто хиљада 
ливара ренте, сусед двеју других опатија истога прихода, 
штампао је и прештампао Исшорију Вампира са дозволом 
Сорбоне потписаном „Магтс |!“ Затим, пошто је својим лаким 
пером препричао предмет и изложио тачке о којима учени 
доктори највише дискутују, Волтер прилаже и сам једно ду- 
ховито решење: „Тешкоћа је била знати да ли то душа или 
тело вампирово потребују земаљске хране: одлучише да једу 
и једна и друго; фина и мало хранљива јела, као колачи, 


умућен крем и шећерно воће, то је за душу; розбиф, то је 
за тело“. 


Жан-Жак Русо, у своме Писму Архџепископу Париском, 
не буни се мање но Волтер против такве празноверице: „Ако 
има на овом свету и једне историје доказане, то је историја 
вампира. Ништа ту не недостаје: записници, уверења издата 
од кметова, лекара, попова и судија; правни докази најпот- 
лунији. Па после свега тога, ко верује у вампире“ 

Под таквом критиком, појмљиво је да литератори ХУШ 
века нису могли експлоатисати вампиризам као књижевни 
мотив; или бар, нису то могли чинити узевши га озбиљно. 
И поред све наклоности Свете Цркве и њених доктора, крво- 
лочна авет била је убијена под смешним, још пре свог изласка 
из гроба. Требаће да дође френетички романтизам ХЛХ века 
да је раскопа и да јој да живота. 

(Свршиће се). 


Војислав М. ЈОВАНОВИЋ. 


згејгап Носк, ор. св, ос. с56. 

СИТНИ ПРИЛОЗИ 


О СРПСКОМ КЊИЖЕВНОМ ЈЕЗИКУ.) 
Ошворено писмо Господину Др. ЈБубомиру Недићу. 


У вашем чланку, под насловом. „Српски књижевни је- 
зик“, који је наштампан у првом броју вашег „Српског Пре- 
гледа“ ове године ви сте, постакнути преовлађујућим пуриз- 
мом у нашем књижевном језику, пред позваније од вас у 
овоме послу изнели две ствари, које се тичу нашега књижев- 
ног језика, да би указали на потребу њихове расправе. Те 
две ствари то су односи књижевног језика према народном 
говору и његово јединство. 

Може бити, но ја неверујем, да ће се когод позванији 
од вас, да ће се људи од струке одазвати овоме вашем по- 
зиву, просто зато, што је то питање једном засвагда решено 
од наших великана, од људи потпуно спремних у овоме по- 
слу, према којима смо, као што. ви сами рекосте, ми сви, ко: 
лико нас има, мали и ситни да би од наше стране решењу 
овог једном већ решеног питања могли што допринети, било 
за било прошив. А то питање, које ви сад, преплашени пу- 
ризмом у нашем књижевном језику, поново износите на та- 
пет, решено је тако, да се од јужног, источног и западног 
дијалекта узму за књижевни језик прва два, а коме је угодно 
може узети и трећи, зато, што наши дијалекти и нису управо 
дијалекти, као што је то н. п. у Немаца случај, него су то 
просте варијације самогласника ије, е, и, које варијације у 
главноме немају никаквих веза са суштином ни говорног ни 
књижевног нашег језика, као што је то тако било и у старих 
Јелина, који су у говорном језику имали два оваква дијалекта, 
који су се у извесним речима разликовали један од другога 
изговарањем самогласника Е и “, што су они ради јединства 
књижевног језика бележили нарочито за то створеним писме- 
ном, онако, онако, као што је из исте потребе створено и наше м. 

Према довде реченом пуризам је, који је постао из та- 


1) У 1 броју „Српског Прегледа“ за 1895, Др. Љубомир Недић је 
написао чланак „Српски Књижевни Језик“. Као одговор на тај чланак 
стари песник Јован Илић написао је ово „Отворено писмо“, које доносимо 
добротом Г. Милорада Павловића професора. Уреј. 

лога наше високе и дубоке политике, магла, која ће заједно 
с њоме отићи онамо, одкуда је и дошла, када се Атињани 
опамете; а ваш шовинизам, да је Доситије први у нашем на- 
роду почео писати своје умне творевине на живу језику, пре- 
стаће, када будете доспели прочитати Вуков „Ковчежић“. 

С' поштовањем 


Ј. Или 


КЊИЖЕВНИ ПРЕГЛЕД. 


АНТЕ (СТАРЧЕВИЋ. 


Кегиђап Зесу16: Пг. Ате Зтагбете. Мјесоу Жу01 1 
пјесома Аје!а. Хартеђ, 1911. 


Рјега ПО. Атге Згагсеттса. 17 даје Одђог Клиђа 51!тап Ке 
Ртама. Кпјдоа [-Ш. Хаотеђ, 1898—1896. 


Анта Старчевић за Хрвате је једно велико име. За њих је 
он оно што је за угарске Србе, од прилике у исто време, био 
Светозар Милетић: оличење потпуног и борбеног национализ- 
ма, нека врста националног месије. За нас Србе у опште 
Старчевић је у толико занимљивији што никада нико о нама 
није толико зла рекао колико он. Њега више нема, али његово 
име и његове идеје су остале. Један знатан део Хрвата још увек 
живи у његовим идејама, и једна велика хрватска странка 
крсти се још и данас његовим именом Један такав човек заслу- 
жио је да се његов живот прикаже, и ми, које је овај 
огорчени србофоб тако срдачно мрзео и који је о нама толико 
зла рекао, треба да га из ближе познамо. 


| 

Породица Старчевића, по традицији, изгледа да је по- 
реклом из Херцеговине, али се поодавно доселила у Лику. 
У засеоку Житнику, код Госпића, од оца сељака, Јакова, и 
матере Милице, по роду Боданове и православне Српкиње, 
родио се 23 маја 1823 године Анте Старчевић. 

Основну школу свршио је у Кланцу, и као дете узео га 
стриц жупник Шиме Старчевић за свога ђака. 1839 посла га 
стриц у Загреб, да учи гимназију и спрема се за свештеника. 

Млади „Валах“, како су га професори кајкавци звали, поред 
неповољних материјалних прилика, брзо је напредовао. Штура 
знања старинске класичне гимназије не задовољавају га, његов 
живи дух тражи сам себи ране, и млади Старчевић жудно чита 
све што му до руку дође. „Ја читам, вели он у својим успо- 
менама, учим се на памет све илирске списе свом жестином 
занесена младића“. 

Гимназију је свршио 1844. У оно још феодално доба у 
Хрватској дете из народа могло је ићи само у свештенике, и 
"Старчевић би принуђен да уђе у богословију. У Пешти се тада 
стицала виша богословска знања, и припремали даровити мла- 
дићи за веће духовне чинове. У Пештанском Сјеменишту (6о- 
гословији) остао је Старчевић три године, али сем теологије 
он учи филозофију и историју, и почиње се интересовати по- 
литиком, која ће остати главна страст његовог живота. 

Дође Револуција од 1848, која је из темеља потресла 
стару Угарску. Богословија у Пешти се затвара, и Старчевић, 
недовршив је, напушта је, да се никад више у њу не врати. 
Њега политика вуче к себи. Старчевић је и раније био у 
илирским идејама. Када је 1845 бан Халер у Загребу наре- 
дио да војска пуца у народ, и када је пало 13 мртвих и 27 
рањених, Старчевић је једва главу спасао. Он познаје све 
главне људе илирске: Људевита Гаја, Димитрија Деметра, оба 
Мажуранића, Ивана и Анта, Ивана Кукуљевића. Он пева, под 
потписом А. В. Растевчић, по илирским листовима, у чистом 
језику и у патриотском надахнућу, успомене старих Или- 
раца, „велику Славију“ и „славску липу“. Он пише и љубавне 
стихове, подражавајући дубровачке трубадуре „љувених“ пе- 
сама. Он 1848 велича бана Јелачића, уверен да ће се обно- 
вити стара хрватска држава. Иначе, њега, као и многих наших 
„родољубаца“ из 1848, нема на бојном пољу. 

1848, у Кланцу, он је видео једну ствар која га је наг- 
нала на размишљање и изазвала цео један преокрет у њего- 
вом мишљењу. На „проштењу“ виде он висока, здрава, силна 
граничара, коме су обе руке биле одсечене до лаката. Не: 
срећник је граничарима био писао тужбе на злоупотребе власти; 
чувши за то, војна га власт позове у Карловац, и на гене. 
ралову заповест одсеку му леву руку до лаката. Граничар се 
није умирио, и даље је писао тужбе на неправедну и осиону 
господу. МИ власти му тада одсекоше и другу руку, да никад 

перо не узме више. Од тога догађаја Старчевић, дотле лоја-. 
лан песник династичних химна, из основа мења своја мишљења. 

1848 требао је да прими свештенички чин. Као и његова 
династичност, тако се и његова вера била оладила. Искрен 
дух, он није хтео варати ни себе ни друге. Он скида са себе 
црно клиричко одело, и иде у Загреб. Ту би изабран за про- 
фесора филозофије и историје на правној академији. Потвр- 
ђење избора у последњем часу осујетио је његов негдашњи 
бискуп Ожеговић, који му није хтео опростити неверство према 
Цркви. Бискуп јави у Беч „да такав човјек би био погибељан за 
интересе државе на таковој столици“. И на место Старчевића 
буде постављен један Чех, који ништа није учио, и који није 
знао хрватски. 

Старчевић тада иде у адвокатску канцеларију једнога 
пријатеља у којој ће провести тешке године бечког апсолу- 
тизма. То је било доба када су се народни језик и дух су- 
рово прогонили, када су жандари хапсили гусларе по Славо- 
нији и стрељали свакога који им се подругљиво насмејао, 
када су државни чиновници понемчавали своја имена, када 
је Самобор постао Залпабиго, Лепоглава Ослбопћашр, а Ве- 
лика Горица Огоззобгг т Титпршети. У том добу Старчевић 
не показује неку особиту грађанску храброст. Он тада пише 
„Кесезјоутси“ хрватског језика, преводи Анакреона, и у зва- 
ничном листу пише противу — Срба! То је све његова поли~ 
тачка активност за време апсолутизма. 

1860, као и у целој аустријској монархији, дође до уставне 
промене и у Хрватској. Старчевић се јавља у народном листу 
„Рохогтц“, и 1861 постоји велики бележник жупаније ријечке. 
На том месту он се истиче као правник и народни човек, 
и скреће пажњу на себе. Он је чистих руку у средини која 
није могла да схвати да чиновник може бити неподмитљив ; он, 
и сам човек из народа, приступачан је народу, без племићске 
охолости и бирократске надмености. У оквиру жупанијских 
послова он хоће да води вишу политику: Његова амбиција 
је не да отаљава мала текућа административна питања, но да 
решава велико државно-правно питање хрватско, питање њених 
основних односа са Аустријом и са Мађарима. Државно-правне 
представке жупаније ријечке су његова дела, и у њима је он 
излагао своје схватање независне хрватске политике. У ње. 
говим очима Хрватска је независна земља, која је у прошло- 

сти од добре воље ушла у персоналну унију са Аустријом; 
аустријски цар има се у Загребу крунисати за хрватског 
краља, краља ако не Велике, а оно бар Веће Хрватске, и у 
Загребу положити заклетву на хрватски устав. 

1861 Старчевић је ушао у Сабор као заступник избор- 
ног среза Хрељин-Гробник. На том свом Сабору, као и Срби 
на Благовештенском Сабору у Карловцима, Хрвати се лелу- 
јају: хоће ли прићи Бечу или Пешти, који су још у завади, али 
и на путу да се мире на рачун трећих. У Хрватској Мажу- 
ранић, Штросмајер, Рачки, као и већина свештенства, нагињу 
Бечу; гроф Јанковић с већином племства нагиње Пешти. Из- 
међу те две струје, Старчевић и Кватерник изилази са нечим 
трећим и новим: ни к Бечу ни к Пешти, но за независну и це- 
локупну, слободну Хрватску. Легитимистички, у традицијама 
средњевековних јуриста, Старчевић развија своју основну 
мисао „хисторичког државног права Хрватске“. На Сабору он 
се види и чује, и заузима једно од првих места међу хрват- 
ским политичарима. Он је у толико одсечнији и радикалнији 
што је готово сам, што његове речи везују само њега, и што 
не носи никакву одговорност за ствари које се дешавају. 

1861 он је један од вођа „Некаваца“, оних хрватских 
политичара који неће са Аустријом друге везе до персоналне 
уније. Слободан, одрешит, насртљив када је требало, он 
смета. Требало га је склањати. 1862 би стављен под истрагу 
због једног политичког говора кој:м је хтео „раздражити на 
презирање и мржњу против начину владања и управи држав- 
ној...“ Он одмах буде разрешен од службе, и 1863 изведен пред 
суд у Загреб. Суд има обзира према њему, и осуђује га на 
месец дана затвора. Али тај месец издржао је у оковима. 
Изишав из затвора, он упорно продужује ранији рад. И даље 
он одвраћа Хрвате и од Беча и од Пеште, и бори се на два 
фронта, и против аутрофилских централиста и против мађарских 
уставоваца. Он се живо дописује са својим борбеним другом Ква- 
терником, који, у изгнанству из домовине, комплотира са Гари: 
балдијем, Кошутом и пољском емиграцијом, покушава да дође 
у додир са француским и талијанским министрима, живо ради 
да напредну Европу заинтересује за ствар Хрватске. 

1865, Старчевић је у Загребу изабран поново у Сабор. 
Он се буни, говори, протестује, али увек у мањини, без 
практичних успеха, сматран за неполитичку главу и егзалти. 


~ 

раног човека. Људи се око њега ипак мало по мало скуп- 
љају. 1868 успева да дође до једног свог гласила, „Нтуа(а“, 
али ступце листа испуњава готово само он и Кватерник. 
Лист је био кратког века, и 1869 је престао изилазити. 
Место њега дошла је 1870 „Нгуа Ка“, која је изилазила до зна- 
мените Раковичке Буне. 

Мистик и револуционар, као први радници на ослобо- 
ђењу Италије, Карбонари, Кватерник се решио да од речи 
приђе ка делу, да отпочне дело националне револуције у 
Хрватској. Старчевић не хте улазити у тај опасан посао, и 
Кватерник сам оде у Границу, која му се чинила најзгодније 
поље рада. Он мисли да је ствар зрела, и рачуна на сигурну 
помоћ Србије. У Раковици побуни граничаре, образује на- 
родну владу, за главног заповедника устаника зојске по: 
стави ислуженог стражмештра Рада Ћујића. Звона сташе 
ударати на католичким и на православним црквама; народ 
се диже. Али Буна би у крви угушена у самом почетку. Вој- 
ска стиже, Кватарник и неколико главних људи погинуше на 
месту сукоба, 12 усташа беше стрељани, знатан, али непознат 
број повешани. Старчевић буде ноћу у Загребу затворен. 
Пуштен на слободу, он се повлачи у Јаску, и под полицијским 
надзором једва може да ради на публицистичким пословима. 
Он је оглашен за велеиздајника; његова странка у почетку 
стварања је угушена. 

Тек 1878 његови пријатељи почињу опет дизати главу, 
и томе новом покрету стаје на чело Еразмо Барчић и људи 
првога реда као Тушкан, Хинковић. На Сушаку се креће 
„Тођода“, Старчевић бива изабран за посланика на два места, 
и са још четири друга поново улази у Сабор. Од тада на- 
стаје преокрет у корист његових идеја. Университетска омла- 
дина у Загребу почеше се скупљати око њега; 1879 на скуп- 
штину његове странке у Бакру стиче се 3000 људи, где Др. 
Хинковић уз клицање. народа говори да је у Старчевићу 
васкрсао дух Зринскога и Франкопана, народних мученика. 
Странка права је створена; она се јако осећа и у Сабору, и 
у књижевности, и међу омладином, свуда у борби. 

Од 1878 до 1887 Старчевић у Сабору наставља свој ра- 
није започети рад. У нацртима адреса, у парламентарним го- 
ворима, у новинарским чланцима, он упорно понавља и раз- 
вија оне исте мисли које је исказао у представци ријечке 

жупаније. Али он је више државно-правни теоретичар и иде- 
олог Странке но њен вођ и управљач. Он је умео да привуче, 
али није у стању да води. Сукоби, начелна и лична размимоила- 
жења, иступи из странке, расцепи — све то казује да је странка 
била одвећ хетерогена и да није била добро вођена. Старче- 
вић постаје једна декоративна личност, „Стари“, патријарх 
легендарни херој Странке, коме се диже цео култ. Али растр- 
зана Странка, више негативна но позитивна, склопљена од 
људи које су само заједничке мржње сјединиле, не показује 
много живота и напретка. Напреднији елементи се одвајају, 
млађи нараштаји, који улазе у модерне идеје, иду на другу 
страну. У тешким приликама по Странку, на чијем стварању 
је радио неких тридесет и пет година, Старчевић умиреу 
Загребу, нођу између 27 и 28 фебруара 1895 године. 

То је, у најкрупнијим потезима, живот овога човека, који 
је у политичком животу Хрватске оставио толико трага за 
собом. И Старчевић као оригинална и јака личност, и као по- 
литичар, и његове идеје, које ипак више вреде од њених данаш- 
њих присталица, и ова овећа књига коју је „Старом“ посве- 
тио побожни Старчевићанац дон Керубин Шегвић — све то 
заслужује да се из близа види и да се и код нас зна. 

(Свршиће се.) 
Ј. СКЕРЛИЋ. 


ПОЗОРИШНИ ПРЕГЛЕД. 


(С ЉУБАВЉУ СЕ НЕ ШАЛИ, КОМЕДИЈА У ТРИ ЧИНА, од АлфрРЕДА ДЕ 
МисЕдА, ПРЕВЕО Душан Л. Ђокић, 


Ј' анпе! Уопа 1е тоћ даие Та паге епЏеге 
СОтје ви уепе уш Гетрогге, а Гојзеаи аи Је ви! 
Зошђге ећ дегпег вопрг аџе роџззега Ја Бетге 

Оп»па еПе ботођ, га дапз Гебегпе е пин! 

Оћ! уошз Је тошттиге2 дапз уо5 зрћег“ 5 засгеез, 
Ево за ди та п, се тој фтаје еБ сћагтап 
(АНгеад де Миззећ, Ровзјез попуеПез: КоЛа)“ 
Као сви прави романтичари, и Мисе је на својој застави, 
у своме програму, имао као главну тачку прву тачку роман- 
тичког програма: „Јанпе! П пе пеп дие Гатшопг!“ Код 
Мисеа, све су тачке биле сведене на ту једну. У светској. 


књижевности, можда, нема писца чије је дело толико Дело 

Љубави колико је његово. Кроз све његове ствари, кроз Лрве 
Песме, и Нове Песме, и Приче, и Новеле, и Комедије, главно 
осећање, дано у безброј вариација, то је романтичарски схва- 
ћено осећање љубави, Цело његово дело то је једно велико 360- 
риште свих могућих врста сентименталних, несрећних, кобних 
и суморних љубавника, који под месечином, у каквој шуми или 
замку, крај реке, или мора, уздишу, јецају, плачу, пате, уби- 
јају се или убијају. Ту Силвио говори Нинони: „Ја вас љубим 
Нинона, као своје срце. Ваше су очи кристали, ваше су усне 
црвене као пурпурно небо на западу“ (ша сањају младе де- 
војке); ту Франк говори Белколори: „Мој живот почиње од 
дана када сам те први пут видео: пре тога није било ништа... 
Ти си ме учинила срећним, богатим, ти си ми отворила свет. 
Погледај, љубави моја, каква дивна ноћ!“. (Пехар и усне); ту 
Валентин говори Цецилији: „Сферама не гравитира вечна ми- 
сао, већ вечна љубав. Светови живе стога што се траже, и 
сунца би се претворила у прах кад би једно од њих пре- 
стало да љуби“. (Пе зареци се); ту Кармозина, за своју 
љубав према краљу дон Педру, овако говори Минучиу: „Ја 
знам како ми мало приличи та љубав према краљу, и по- 
кушала сам да се излечим; али, како ми то није испало за 
руком, да бих мање патила, решила сам се да умрем..,“ (Кар- 
мозина); и тако даље. Ту се, сем ових, шетају још и овиљу- 
бавници и љубавнице: Дон Паец и Хуана, Рафаело и Камарго, 
Франк и Деидамија, Рола и Марија; ћудљива Мариана; Ло- 
рензацио, тај Мисеов Хамлет, Фантазио који, зато што више 
не воли, држи да нема више смисла живети; Розета која умире 
од љубави, и верна Барберина, и узнемирена Жаклина; и 
Андре дел Сарто, и Целио, и Хасан из Намуне. Цео тај љу- 
бавни свет пева кантике и химне љубави, главноме и основ- 
номе мотиву свих књижевности. То певање је мало подигнутим 
тоном, на један сентименталан, идеолошки и платонски начин; 
али оно је, и покрај свега тога што је, врло често, много сла- 
дуњаво, још увек доста пријатно. Оно је нарочито пријатно 
за наше дане, као мали пургаторијум после читања модерне 
француске драме браколомства, новца, љубазника, породичних 
и друштвених криза. Из тих разлога, нека је допуштено томе 
Мисеовом свету да уздише, плаче и рида, и ако тај „манир“ 
није данас „у моди“. Најзад, може се говорити шта се хоће, 

али Алфред де Мисе, и покрај многих и многих примедаба, 
остаје један велики песник љубави. 

И његова комедија С љубављу се не шали показује ко- 
лико је то тачно. Она није најрепрезентативнији образац ње- 
гових комедија и, нарочито, оних где је то осећање најлепше 
спроведено; то би биле Кармозина и Фаншазио. Али и она, 
у основновним потезима, има све оне особине са којима се 
Мисе уме да прикаже „у стварима срца“. Довољно је да ту 
има један љубавни пар, и онда је једноме писцу његова дара 
лако да комедији да покрета, живости, маште, живописних 
ситуација, успелих сценичких и драмских антитеза. Пердикан 
и Камила су тај љубавни пар. Овом приликом, они водељу. 
бавно коло. Остали, сем Розете, стоје у позадини, и виде се 
као силуете, и играју једну сасвим другу комедију. Розета је 
ту да попуни вечни „трио“ свих драма на свету. Двоје не 
чине драму. Треба их најмање троје: један мужјак и две женке, 
или обратно. Дакле, Розета је ту. Она је ту да, на разне на- 
чине, „дозира“ однос Пердикана и Камиле. 

Пре но што се уђе у комедију, тај однос овако изгледа: 
Пердикан је на школовању, Камила је у манастиру; Пердикан 
који добро познаје ат5 атапд: и који је више жена волео 
него што је испита полсжио, воли Камилу коју му је отац у- 
напред одредио за жену; Камила, која зна цео тај однос и 
која, из манастира, чезне за Пердиканом, научена од калуђе- 
рица, тражи велику и вечну љубав од Пердикана. Ушавши у 
комедију са овако контрастним квалитетима, јасно је да ће 
комедија развијати лепе ситуације. Још са почетком, односи 
се компликују. Камила, која воли Пердикана, „прави се ин- 
тересантном“ у име неке велике љубави коју, по њој, мушка- 
рац не може да да: она Пердикана дочекује хладно, одбацује 
све његове љубавне понуде, и хоће у манастир; све то, на- 
равно, чини с тога да би Пердикана видела у болу и под 
очајањем. Кад је мислила да је тај циљ постигла, она јавља 
својим манастирским пријатељицама шта је урадила са Пердика- 
ном. Пердикан ухвати то писмо и, као стари љубавник, једним 
сасвим старим методом, хоће да се свети на тај начин што ће 
се удварати другој. Розета је прва коју налази, и он, с њом, 
одмах почиње игру: удвара јој се, шета на само по лепој ба- 
роновој башти, нуди јој и своју руку... 

Камила постаје љубоморна. Настају сцене које је могао 

да да само један, да тако кажем, добар познавалац љубавних 
питања. Камила која пати на само, пред Пердиканом задр- 
жава и даље свој став хлазноће и равнодушности, и гони га 
да се ожени Розетом; Пердикан, кога јако боли цела та лажна 
ситуација, пристаје на однос на који га гови Камила, и луди 
од љубави за њом. Сирота Розета игра своју улогу „трећег“, 
и још не осећа да ће она бити жртва целе те кобне љубавне 
игре! Но, како су односи доведени до краја, треба да се реше. 
Узајамна љубавна пецкања, зачикавања, уздржавања, намерне 
мале увреде, мирења и свађе које трају по тренутак, — све 
је то прошло. Треба да се да закључак. Као сви већи љубав- 
ници Мисеових комедија, и Пердикан и Камила довољно су 
се узајамно измучили, и осетили све патње љубоморе. То је 
Мисеов „начин“, и његова филозофија љубави: пре свих по- 
зитива љубави, треба осетити све негативе. 

Дакле, у игри, дошло се до ове фигуре: Камила, која 
воли Пердикана, гони га да узме Розету; Пердикан, који 
воли Камилу, пристаје на то. Пердикан позива у помоћ сву 
своју хладнокрвност, и полази да то приведе у дело. Камила, 
испивши до дна чашу љубоморе, посла собара по њега. Сав 
срећан, уверен да је проблем већ једном решен, Пердикан се 


враћа. „Камила, ви сте ме тражили2“ — „Не, не“, одговара Ка- 
мила. „Ви сте нешто бледи; шта сте ми то имали казатир 
Би сте ме звали да ми нешто кажетер2 — Не, не! О, Господе 


Боже |“, одговара Камила, и излази. У последњој и завршној 
сцени, Камила је пред распећем: Камила се богу моли... Улази 
Пердикан, и почиње свој лепи монолог: „Гордости! Најкоб- 
нија саветнице људска, шта си то урадила између ове девојке 
и мене... Она би ме могла волети, и ми смо били рођени 
једно за друго; шта си урадила на нашим уснама, кад су се 
наше руке хтеле да сједине>“ После још једног лепог моно· 
лога, они су се нашли једно другоме у загрљају. „Да, ми се 
волимо“, завршава Камила; „остави ме да то осетим на твоме 
срцу; овај Бог, који нас посматра, неће се наћи увређен; и 
он хоће да те волим; петнаест је година како он то зна“. У 
томе тренутку, у ходнику се чуо страшан врисак. То Розета, 
која је целу игру видела и осетила, умире.. Камила излази 
да види шта је; Камила се враћа: „Она је умрла. Збогом, 
Пердикане!“... 
С љубављу се не шали... 


ла са 

Паралелно с том драмом, у позаднини и доста далекој пер- 
спективи, игра се и једна комедија. Њу играју: баран, Пердика. 
нов отац, два прождрљивца и комедијаша из талијанске коме- 
дије, Пердиканов васпитач Блазијус и парох Бриден, и, најзад, 
Камилина васпитачица Госпођа Плиш, и једин антички хор. Сви 
су они, донекле, уплетени у главну потку ове комедије, у 
„трио“ Камила-Пердикан-Розета ; али, највећим делом радње, 
они немају никакве везе са главном радњом. Као у целој ро- 
мантичарској драми донекле и каткада код Мисеа се стално 
осећа комедија Ренесанса и, нарочито, његово стално студи- 
рање Шекспирове трагедије и комедије (Лорензацијо је про- 
сто инспирисан Хамлетом). У првоме делу комедије, у оној 
интересантној драми љубави, изузев у неким сценским анти- 
тезама и основним контрастима, ти се утицаји ни мало не осе- 
ћају. Ту је Мисе, и у основноме схватању љубави и у разви- 
јању тог мотива, личан и сам у колико то може да буде 
писац који припада једној школи; у другоме делу комедије, 
где Блазијус, Бпиден, Госпођа Плиш и хор, развијају своје 
лакрдије, претеривања, игре речи и арлекинијаде, Мисе је 
под утицајем старе драме, и стилски, и сценски, и основним 
схватањем. Све оно што говори хор, и начин на који улази 
на сцену, и тренутак кад се умеша у главну радњу, и онај 
када га нестане са сцене; затим, сам Блазијус и Бриден, два 
света оца чије је главно занимање много јести, још више пити 
и остатак времена спавати, и начин којим они говоре, и место 
и улогу коју имају у комедији; и, најзад, цела композиција 
тог дела комедије, и једног дела љубавне комедије, распоред 
ситуација и њихове антитезе, наиван распоред делова радње 
(распоред ситуација и сцена са: он уђе, он изађе, он при- 
слушкује), наивно довођење контраста у везу и, кад главни 
ток комедије захте, сувише нагло кидање веза и решавање 
ситуација; — све то показује како је овај „ефеб романтизма“ 
јако био везан за драму против које је тако храбро устао 
његов учитељ Виктор Иго, мускулозни заставник романтизма. 
Тај је случај, усталом, био редован код свих оних који су се, 
правећи нову школу, борили са старом школом и старом стру- 
јом. „Ја то знам, и љут сам на себе због тога“, рекао је 
Зола о романтичној жици коју је имао у себи, а против које 
се тако жучно борио. 

Али, и покрај свега тога што је био и сувише ортодок- 

5 


66 Српски Књижевни Гласник. 








сни присталица романтичарскога „погледа на свет“ (што је 
увек било кобно по једног писца); и покрај свега тога што 
у њему има тог „драмског поступка“ предромантичарске и 
раније драме; најзад, и покрај свега тога што му се преба- 
цује да је, доста неуспешно, ишао за Шекспиром (Лоренза- 
цио, Фантазио) и, нарочито, Бајроном (Рола, Пехар и усне, 
Намуна), и тако даље; — Мисе ипак, по ономе што је било 
лично његово, остаје један од романтичара који се дају нај- 
већма читати. То важи за цело његово дело, нарочито то 
важи за његову драму и комедију. Данас када нам је Виктор 
Иго, како би рекао Жил Леметр, и сувише бум бум; Алфред 
де Вињи и сувише апстрактан и с идеализованим лично- 
стима, а Дима Отац и сувише стар, јер је додиривао исте 
проблеме, које и наша драма, на начин нешто емфатичан и 
припрост; — Алфред де Мисе, и ако много плачан и сладу- 
њав, остаје најбољи, најгледанији и најчитанији позоришни 
писац романтичарске генерације. Да то остане, разлог је што 
је он за свој главни мотив узео осећање љубави, и у њега 
заронио на начин, збиља, једног великог писца. Кад се томе 
дода, да је његово схватање тог осећања романтичарско, што 
ће рећи платонско, идеолошко и сентиментално, онда је лако 
схватити што је он, још и данас писац кога жене највећма 
воле, и писац који се од старих на позорници најрадије гледа. 

Са свим тим својим особинама, С љубављу се не шали, 
имала је успеха на нашој сцени, као и Не зареци се и Ма- 
ријанина ћуд, и ако наша позоришна трупа, сем Г-ђице Шу- 
бертове, која је доста тешко носила своју улогу Камиле, нема 
погодних личности за Мисеову комедију. 

Бранко ЛАЗАРЕВИЋ 


УМЕТНИЧКИ ПРЕГЛЕД. 


БАСТИЈАН и БАСТИЈЕНА. КОМИЧНА ОПЕРА У ЈЕДНОМ ЧИНУ. МУЗИКА 
од МОЦАРТА. ТЕКСТ ПО ФРАНЦУСКОМ од ФРИДРИХА ВАЈСКЕРНА, 
ПРЕРАДА РИХАРДА КЛАЈНМИХЛА. ПРЕВЕО С. Д. МијалковиЋ. ПРВИ 


пут У Народном Позоришту 14 ДЕЦЕМБРА 1911. — КОнцЕРТ 
ВЕЛИМИРА ДОЗЕЛЕ У НароднОМ ПозоРИШТУ 29 ДЕЦЕМБРА 
ОВЕ ГОДИНЕ. 


Чудновата је физиономија нашега музичко-драмскога жи- 
вота! Несређена је и неизразита; није до сада никога задо- 

вољила. А има већ неколако година како се осећа потреба 
да и у томе правцу у Народном Позоришту треба радити. 
Поводом тога је чак створено и читаво питање — „Оперско 
питање“, и сваки нов режим у позоришту је доносио и ново 
решење његово. Један пут је било доста не давати музичка 
дела — најинтересантније решење; за тим не ићи даље од 
„Ђиде“ и „Дорћолских послова“. Па неговати само оперету као 
врло лукративну и „лако разумљиву“ музичку врсту. И када 
је и тај покушај донео негативне резултате, прибегло се опери, 
и то веристичкој, грлатој и ефектној опери, која не промаша 
циљ. Лутало се и до резултата се није дошло. А било је 
воље да се и у томе правцу нешто уради. Један од управ- 
ника је, да би сигурније решио проблем, узео и стручнога 
саветодавца, поред капелника, у уметнички одбор. Па ипак 
до резултата се није дошло. За што» —. Шта више никада 
се мање о музици није мислило и говорило него у то доба. 
И тек са појавом Загребачке Опере се ово питање опет свом 
силином истиче на дневни ред, и јавност почиње енергично 
да тражи дефинитивно његово решење. На оперету нико 
више није ни помишљао. Јер је Осечка оперета — опет је- 
дан гост и један помоћник да се стање код нас промени — 
јасно показала, да та уметничка врста не служи чистој умет- 
ности и не може да задовољи више уметничке потребе ин- 
телигентне публике. А ми морамо интелигенцији да се обра- 
ћамо, јер ћемо само помоћу ње и њеним утицајем културно 
подићи онај део публике, коме је то потребно. 

И онда се појављује један нов предлог: да треба по- 
чети комичном опером ХУШ века и француском и немачком 
и талијанском. Јер је у њој сва снага једне зреле уметности 
и само се помоћу ње — јер је приступачна и јасна, — може по- 
степено развијати уметнички смисао једне младе публике, 
која воли музику али није музички развијена. 

Морам признати, да се нисам надао да ће Управа На- 
родног Позоришта још ове сезоне прихватити тај предлог. 
И био сам пријатно изненађен, када сам прочитао да се спрема 
низ музичких дела из овога доба, и да ће прва престава бити 
14 децембра: да ће се те вечери изводити „Бастијан и Басти- 
јена“, комична опера од Волфганга Амадеуса Моцарта. 

Овај је избор врло карактеристичан. Сведочи о лепом 
укусу, али не и о искуству оних који ће у овом питању имати 

да воде главну реч. „Бастијан и Бастијена“ је дело једнога 
генијалног уметника, човека који је, по мишљењу Рихарда 
Вагнера, драматичар раг ехеПепсе „најдаровитији од свију 
музичара“ —, који је за Гетеа: „чудо које се не да објаснити“. 
Али он га је написао у дванаестој години свога живота! Овим 
не кажем да оно није успело: Моцарт је и у тим годинама ства- 
рао узорна и савршена дела. У својој врсти је и ова пасто- 
рала савршена. Али оно је у величини и лепоти својој де- 
тињски наивно, свежина његова је свежина једрих обрашчића 
и пуних ручица једнога телесно и духовно здравога мали- 
шана; а колико има људи који умеју да разумеју дете у тим 
годинама» Ово мало дело једнога генијалног детета је и су- 
више уметнички танано, и сувише је нежно и на свој начин 
силно и изразито, да би могло да изазове интересовање пу- 
блике, за коју је музичка драма гегта тсогтиа, или је познаје 
са најгрубље њене стране. А када се подиже нешто ново, 
онда први гест мора да буде најубедљивији да после њега 
нема колебања ни на једној ни на других страни. 

Дакле, требало је изићи са делом које је, исто толико 
уметнички јако, али публици приступачније, не музички — 
музику је публика и овде осетила, него драмски. Ова мала 
и наивна, и сувише наивна, радња није заинтересовала ни- 
кога. Пастир Бастијан је неверан својој драгани пастирски 
Бастијени. Она моли сеоског чаробника Кола да јој помогне, 
и он јој саветује да изазове љубомору у срцу свога драгана. 
И ово средство помаже. Цела радња је без контраста, један 
дуг диалог о једној истој теми, без крви и живости. Нигде 
контраста. Сцена увек иста и увек безбојна. Нити има ко- 
мике, ни јаче истакнутих типова у радњи. А комика ситуација 
и комика типова је животни нерв највећега дела музичко- 
драмске литературе тога доба. И за то су можда дела тога 
доба и најбоља за почетни музички развој публике. А „Ба“ 
стијав и Бастијена“ и није комична опера него чиста пасто- 
рала са свима одликама њеним. Ја сам је у Минхену гле- 
дао, дириговао је велики Ф. Мотл, и тамо је зову „комад 
са певањем“ (Зтезрје). Има пуно интересантнијих дела из 
тога доба за нашу публику. Ја сам имао прилике и раније 
да их набројим, а овде истичем свега два: „Две тврдице“, 
комична опера од Гретрија, једнога од најизразитијих му“ 
зичких драматичара француских у ХУШ веку, и „Сеоски бер- 

берин“, непретенциозна шала Бетовновога пријатеља Шенка, 
која се одиграва под ведрим и лакомисленим бечким небом. 
Ту је пун и драмски и музички живот, и обе би се опере 
одржале на репертоару. 

Али можда би и „Бастијан и Бастијена“ боље прошли, 
да је цела ствар друкчије интерпретирана. Интерпретгција је 
била посве неприкладна и сметала је онима који су ствар по- 
знавали и онима које је ствар требала да придобије за себе. 
Недостајало је ритшмичкога геста на бини. 

Дело је написано у ХУШ веку, у доба лепих и кокетних 
манира, напудрованих перика и свилених ципелица, у доба 
грациозности и лакоће покрета. М што се цела радња у томе 
више потенцује све је вернија и вероватнија, све више при- 
стаје у оквир који јој је дао композитор. Реалистички из- 
ведена, као код нас, са свима одликама простих душа и 
сеоске културе, она губи од своје дражи и постаје непри- 
родна. А то није хтео ни либретист ни композитор. Не треба 
да нас буни што су ово пастири. Гестови су и њини такви 
са том разликом што господа имају такта те врсте у сало- 
нима под лустером са стотину свећа, а пук на ливади иу 
градини. Не сме се превидети Тетро оталозо у 6 диг арији 
бр. 5. Ни Тетро 4! Мепџено у Бастијановој Арији бр. 11. 
Дует бр. 13 има пркосни ритам — Моцарт га ванредно по- 
гађа, а и лажно — изазивачку грациозност на месту 5/8 сота- 
21050 пп росо АПеото.· Колина Ез диг Арија је мајсторско 
дело сатанске карактеристике и све читање у књизи судбине 
(„Диџи, диџи, шури мури“) мора да има неизмерно глома- 
зан гест, неотесане манире једнога глупог сеоског мудрице. 
Дуету В Фиг'у бр. 15, у коме се ситуација рашчисти и ра- 
сплет развије мора да кипти животом и телесним и музич- 
ким. Сав унутрашњи живот два безазлена створења, нежан 
и здрав мора да се огледа у ритмичком животу њиховога 
тела. А све је било тако круто, и банално, и театрално. У 
томе моменту Бастијена није умела ништа друго него да уз 
дише, гледа у земљу, плачевно да говори и уврће крај од 
кецеље, Бастијан да енергично лупне ногом и песницама при- 
тисне слепоочице. Све најобичнији покрети мимичке технике 
наших глумаца. 

Недостајало је идеалистичкога сватања и због тога је 
изгубљена она пријатна веза и природни одношај између 
музике и радње; и публика је остала хладна. 

Ако је цела ствар режирана само по српскоме преводу 
није се друкчије ни могло. Превод је слаб. Осим тога тре- 
бало је превести прераду текста Макса Калбека. Она је и 
интересантнија и поетичнија. Превод је од наивне туге једне 
сељанчице начинио извештачену сентименталност једне мало- 
варошанке. Ничега од оне простоте у изразу, од нежности 
у говору. На свакоме кораку, слика ради, други, често пот- 
пуно обрнути смисао. Карактеристично је да су прва два 
стиха готово веран превод оригинала, а сви даљи слободна 
прерада преводиоца, јер треба сликове ковати. На музички 
акценат се није пазило, и ако га има, случајно је погођен. 


Ево неколико примера: 


Мелјегејеп, Ееја ипа Неетдеп Њиве поља стада бела 
Воћ асћ ћт ти Егецдеп ап. Ја му нудим узалуд 
Је ћ зоП тећ уегасћјећ уегдеп Друга ми га преошела 
Ра 1ећ ћт 50 м1те1 сећап. Па га мори за њом жуд. 


Или: МоПР 1ећ пиг стапх Тејсћ! даз Негх семтпеп 
Моп Чеп зећопзјеп Негтп аиз дег Зјаф —  , 
Зар да срце нудим немилице 
Сваком ко је њега имаш рао2 


Па: Вољаше мене тад 
И беше мом блаженству рад. 


= | о | 


И измеђ других сила 
Бејах му драга мила. ~ 


А најлепше место је пркосан узвик Бастијенин, кад јој 
драган каже да иде у воду да се дави, јер незна излаза из 
несреће: Честитам хладан туш !... 


Оперска либрета обилују језичким невероватностима. 
Али оперски преводи у ХХ веку код других народа лепше 
изгледају. А код нас и то није немогуће. 


И подела улога није срећна. Место да најбољи које 
имамо буду поборници за нове идеје; та је улога додељена 
приправницима. Место да прве представе буду заокругљена 
целина; добили смо несигурне покушаје недовршених почет“ 
ника. За Г-ђу Стојановић се не би могло рећи да нема ма- 
теријала за певање, али се материјал мора обрадити. Осим 
тога њена глумачка техника одговара певачкој у свима мо“ 
ментима. Њена је Бастијена била и сувише сентиментална, и 

сувише обична, без и једне промене у покрету и изразу. 
Увек иста и увек невероватна. За то. наравна ствар, није 
само она крива. Г. Николић је био достојан „партнер“ г-ђе 
Стојановић и трудио се да не буде бољи од ње. Кола ча- 
робника, врло лаку улогу, играо је Г. Антонијевић без по- 
знавања типских особина таквих људи. А та улога даје пуно 
могућности да се на врло лак начин изазову врло прикладни 
ефекти. На репризи је Г. Туцаковић боље интерпретирао лу- 
кавог сеоског „мајстора“, који уме вешто да искористи не- 
искусно поверење наивних сеоских љубавника. Те вечери је 
Бастијана играо Г. Србуљ, а Бастијену Г-ђица Освалд 

Оркестар није био ни бољи ни гори но обично. Он није 
могао да да стилистичке особине ни за себе нити да опомене 
певаче да се приближе специјалном стилу В. А. Моцарта. 
То је била дужност диригента. Заиста целој ствари је иу 
музичком погледу недостајало стила. Местимице је могло 
бити више боје, често и више ритма и полета. тада је, на 
пример, свирана и сувише споро. Темпо јој је АПесто. Ја се 
још сећам великога диригента Моцартове музике, покојнога 
Ф. Мотла, и он ме је научио волети Моцарта и осећати ње- 
гову нарочиту одлику: ненаметљиву, скромну, али силну 
моћ драмске карактеристике. Тога није било у нашем На- 
родном Позоришту за премијере прекрасне пасторале „Басти- 
јан и Бастијена“. 


~ 


за 


22 децембра је у Народном позоришту приредио Г. Ве- 
лимир Дозела „Велики Уметнички Концерат“, коме је пред- 
ходила „Велика Уметничка Реклама“. Реклама је учинила у 
своје: прикупила је доста публике, која нема рођене дирек- – 
тиве, и она је тапшала једноме младићу који мора још много |" 
да ради, ако хоће да има и код озбиљне публике успеха. 
Програм концерта јасно је показао да Г. Дозела не може још 
да одмери своју снагу. Несређен темперамент младости му је 
сметао да правилно интерпретира обе главне тачке концерта: 
и Ез диг концерт за клавир са орхестром од Бетховна и Шо- 
пенову 6 то! сонату. Г. Дозела исувише много верује својим 
пијанистичким способностима, и то ће да му смета у његовом 
будућем развоју. 

МилојЕ МИЛОЈЕВИЋ. 

ПОЛИТИЧКИ ПРЕГЛЕД. 


Балканско ПолуостРВО НА КРАЈУ 1911 ГОДИНЕ 


Прошла година оставља на Балкану овакво стање. 

У Турској, најпре, недовршен турско-талијански рат. А 
затим кризу унутрашњу, кризу младотурскога режима. Влада 
Саид-паше све је теже радила са Народним Представништвом. 
Сваког часа то су били сукоби са Скупштином и Сенатом; у 
Скупштини је опозиција Младотурцима постајала све јача; у 
Сенату се све више учвршћавала вера у прерогативе Сената 
над прерогативама Скупштине и владиних права. Саид-паша 
је хтео да пресече ту ствар распуштањем Парламента; чл. 35 
Устава није допуштао одмах распуштање парламента. По томе 
члану кад дође до сукоба између владе и Скупштине, влада 
мора да одступи. Ако нова влада због исте ствари дође у 
сукоб са Парламентом, онда мора или да прими решење скуп- 
штине, или да одступи, или да распусти Парламенат. Распу- 
штање Парламента у томе случају бива само по одобрењу 
Сената. Саид-паша је тражио да се законом утврди да Султан 
може распуштати Парламенат кад нађе за потребно, и да 
може одложити његове седнице готово на неодређено време, 
без икаква учешћа Сената. Кад није успео да се прими тај 
нови закон, он је дао оставку. Између нове политичке групе, 
споразумних либерала и младо-турске партије вођени су пре- 
говори за споразум за нову владу и заједнички програм рада, 
али до споразума се није дошло. Султан је тада поверио састав 
новога кабинета опет Саид-паши, који је успео да састави сад 
сасвим младо-турски кабинет. Ситуација, међутим, није проме- 
њена, збијени редови младотурака не значе потребну већину 
у Парламенту који може тек са две трећине гласова примити 
измену чл. 35. садашњега турскога Устава. Борба ће бити оштра 
и одсудна; велики везир, оптужујући са скупштинске говор- 
нице Ћамил-пашу, свога старога такмаца, као старорежим- 
скога човека, дао је тон. Наименовањем једног Арбанаса за 
Шеик-ул-ислама, неће умањити незадовољство Арбанаса који 
заједно са Хришћанима из Румелије траже повод за једну 
општу побуну. 

Бугарска није много задовољна са својом владом. Буџет 
је повећан много, а и ванредни кредити су потребни, паи 

једаа већи зајам. Од 1903 године буџет од 80 и неколико 
милиона попео се за 1912 годину на преко 206 милиона лева. 
Веће је незадовољство због туркофилске политике владе Ив. 
Гешова, која је у свима правцима наишла на неуспехе. Штип- 
ска афера је обеспокојила и највеће пријатеље добрих односа 
са Младотурцима. Због ње је и положај коалиционој влади 
незгодан, и нешто насигуран. Ако не нађе убрзо ослонца на 
другој страни, њој ће тешко веровати, те може не дочекати 
пролеће. Краљ Фердинанд се више држи резервисано него ли 
до сада, и на тај начин још више обраћа пажњу на себе. На- 
родно Собрање је изгласало 600.000 динара више за његову 
цивилну листу. 

У Грчкој се већ спремају за изборе, који треба да буду 
у месецу марту. Због Критскога Питања незадовољство према 
Турској расте. Многи, а међу њима и стари Драгумис мисле 
да је време да се изврши ампутација Турске. Веницелос тако 
не мисли, бар тако се исповеда пред Народном Скупштином. 
Због тога неслагања биће нових законодавних избора. 

Критски посланици су покушали да оду у грчку Народну 
Скупштину у Атини, али су их консули Сила Заштитница 
спречили, задржававши их на својим бродовима. Дуго се ни 
Силе неће опирати да се Критско Питање реши, — међу љима 
се већ претресају разни предлози, међу којима је и предлог да 
се од Крита начини нека нова Источна Румелија, т. ј. да Крит 
сједини с Грчком, а под сизеренством султановим. 

Румунију њени државници не сматрају као балканску 
државу, али ипак врло пажљиво прате догађаје на Балкану. 
Они узимају великога учешћа. Румунска школска политика у 
Маћедонији данас чини највише напора. Антагонизам између 
Грка и Куцовлаха у турској царевини бива све јачи, а Турска 
га подржава свима силама. Напори се чине са стране да се 
Румунија и Бугарска приближе, па и споразумеју. До сада 


_је то без резултата. 


Црна Гора је у јакој финансијској кризи. Неродна го: 
дина, арбанаска побуна, јако исељавање у Америку и обу- 
стављање шиљања заштеђевина из Америке, главни су. уз 


__друге, разлози што је Црна Гора морала правити зајам. Зајам 
је узет у „Водеп Кгеди Апзгаи “у, и представља суму од 3.500 000 


круна. Емисиони курс је 989/; интерес стварни је 50/ ; интерес 


___за отворени рачун 39%/; комисион и жуисанс '/17/о; таксе и по- 
___резе по засебноме рачуну; 29, чисте добити припада повери- 

лачкој Банци при извлачењу обвезница за амортизацију; ану- 
итет је 95.725 круна годишње, с тим да ће се плаћати 69, ин- 
тереса, ако се на време ануитет не исплаћује; зајам је узет за 
50 година, стим да се пре 1922 године не може ни исплатити 
ни конвертовати; поверилачка банка има као гарантију за из- 
дати новац незаложене приходе од монопола соли, од царин- 
ских дажбина, од цигар-папира. Ако се дода свему овоме да 
је „Водеп Кгтеди Апзја!“ примио на себе обавезу да продаје 
обавезнице овога зајма, а не и да и изради котирање и пла- 
сирање, онда се може рећи да је ова финансијска операција 
доста рђава. Пре годину и по дана правила је Црна Гора у 
Енглеској један зајам у суми од 6,000.000 динара. 

У Старој Србији и Маћедонији је велико незадовољство 
и међу муслиманима. Хришћани су дошли већ до уверења да 
се не може више ништа доброга очекивати од Турака. Њи- 
хово припремање за пролеће знак је да ће они и сами нешто 
покушавати, ако друге прилике не изазову догађаје. Извесна 
трпељивост међу националних најнепомирљивијим групама бива 
све виднија. Ако нема још савеза међу њима, то не значи да 
га не може бити. Арбанаси и многи муслимани стално су не- 
расположени према тиранији комитета „Јединство и Напредак“. 

Питање о избору новога митрополита за рашко-призрен- 
ску епархију није још окончано. На протесте Срба из Старе 
Србије и њихових представника у Парламенту, Порта је од- 
била два пута молбу цариградске патријаршије да изда берат 
за изабранога кандидата Гаврила. О овоме избору било је 
речи у српској скупштини на Цетињу. И тамо, као и у мно- 
гим листовима у Србији, представља се као да је кандидат 
навукао неповерење Србије само зато што је Црногорац. 
Архимандрит Гаврило не може у рашко-призренску епархију 


не зато што је Србин из Црне Горе, — пре њега бирани су 
митрополити у српским епархијама у Турској Срби из свих 
српских покрајина, — него за то што је неподобан за 


то место у тој епархији; зато што је ишао са онима који не 
желе добра српској цркви; зато што је помагао да Патри“ 
јаршија прекине обавезе и традиције у српској цркви у Тур- 
ској које су освештане 1892 године; зато што је хтео мимо 
нарог и његову вољу доћи на чело једне од оних српских 
епархија, у којој ће се, можда у скорој будућности, решавати 
српско питање. ИНОСТРАНИ 

ОЦЕНЕ И ПРИКАЗИ. 


Вјилием] Морис: Вести ни од куда. Са енглескога Ду- 
шан М. Богосављевић, Београд, Социалистичка Књижара, 
1911. Страна 232. 


Вести ни од куда, „неколико глава из једног утопистичког 
романа“, како гласи поднаслов (непреведени) овог дела, чији 
је наслов у опште тешко превести на српски, подсећају, по 
свом предмету, на „Утопију“ Томе Моруса, на Беконову „Нову 
Атлантиду“, на Кампанелин „Сунчани Град“: то је слика једне 
идеалне друштвене организације. МИ како је у доба кад су 
„Вести ни од куда“ постале (1890) њихов писац био сопциа- 
лист, та књига, која пружа релацију једног имагинарног пу- 
товања кроз револуцијом препорођену Енглеску ХХЛ века, у 
свом је основу слика, или боље рећи део слике („неколико 
глава“), идеалне социалистичке републике. 

Део слике, велимо, И са схватањима која нису увек ор- 
тодоксна. Јер, више но социалист и пре но социалист, Ви- 
лием Морис био је естет и песник: ако нам је до'уштено 
рећи, он је капиталистичко друштво мрзео укусом. Његов 
социализам, то је пре свега једна побуна против Ружног у 
капиталистичкој цивилизацији. Као његов учитељ Раскин, 
овај прерафаелитски романтичар ужасавао се модерних на- 
сељених вароши, велике индустрије, димњака фабричких и 
железница. Није ли, пита се он од прилике, с једне стране, 
мртва машина немоћна да да живота своме делу, с друге 
стране, није ли. радник потчињен њој онеспособљен за сшва“ 
ралачко уживање, тј. најморалнији стимулус радар Отуда 
је идеал овог реформатора енглеске декоративне уметности 
један Средњи Век, Средњи Век без феудализма, монархије 
и Цркве, век ненаружених пејсажа, пољске привреде, ручних 
заната, минорних уметности, домаће индустрије. 

Српски превод овог интересантног дела сачувао је, у 
главном, простоту и природност енглеског оригинала, али би 
се могло замерити преводиоцу што није песника „Земаљског 
Раја“ представио нашој публици једним уводом. 

ВУ 


3 
нит" РЕЧЕ 

А1ехапаге Вазсћтакон : А Тгауег5 Је Моп!епегто 
е Те рауз дез Диеосез. 5. Рејгегфше 1911, са 79 слика и 
једном картом. 


Писац је путовао 1908 године са Цетиња преко Плава и Гу- 
сиња за Пећ, Ђаково, Призрен, Сан- Ђовани ди Медуа, Лунерско 


· Блато, Скадар, у намери да испита који је од пројеката же- 


лезничких за нову Дунаво-Јадранску железницу бољи: српски, 
црногорски или турски. За непуне три недеље по рђаву и не- 
сигурну путу и времену, Г. Башмаков је начинио тај дугачки 
пут. Он је описао тај пут, дао своје мишљење о пројектима 
за јадранску железницу и неколико општих утисака и ре- 
флексија. 

Опис путовања је занимљив, има неколико доживљаја, 
који обележавају врло рељефно зло стање у Старој Србији. 
Имаће доста увеличаних утисака, нарочито онде где се ти- 
цало пишчеве сигурности. Ниједан писац пре Башмакова (ни 
Хан, ни Мис Ирбијева, ни Ипен, ни Штајнмец, ни барон 
Нопча) није на сличним путевима наилазио на толике опа- 
сности као он, Г. Башмаков је од Тузи до Призрена наилазио 
готово непрестано на заседе и комплоте арнаутске. Његово 
мишљење, које много не образложава, о будућој јадранској 
железници је овако: није добар ниједан дотадањи пројекат, 
већ онај о коме се на Цетињу он сагласио са меродавнима. По 
томе пројекту будућа железница би требала да иде од српске 
границе на Митровицу, па правом линијом кроз Метохију на 
Дечане, одатле долином Бистрице до брда Џафа Багче, одатле 
тунелом од 7—8 км. на Плев и Гусиње до планине Предслеца. 
па тунелом од 7—8 км. у долину реке Цема, и обилазећи 
Скадар, ићи на Подгорицу и Бар. За овог публициста и но- 
винара, ни Медуа, ни Личени-Лунера нису згодни за приста- 
ништа, на која би излазила та будућа железница Дунаво-Ниш 
Јадранско Море. За то је, по његову мишљењу, погодан! 
само Бар. 


Ако опис његова путовања, сладуњеве хвале данашњега 
Цетиња, као и мишљења о трансбалканској железници, — 
могу бити са разлогом критиковани, његове искрене и топле 
речи о Србима у Старој Србији не могу. Рус је осетио, гледа“ 
јући наше задужбине у Старој Србији, шта је српски народ не- 
када био, и гледајући садање зулуме погодио шта је сад с њим. 

Сећајући се Срба из других српских крајева, он нагађа бољу 
будућност њихову. Оне који још верују у турски препорођај, 
кад прочитају ову књигу, у коју има само неколико добрих 
снимака од толикога броја, — проћи ће ти вера. 

МИ је 


БЕДА ИЈ- КО. 


КЊИЖЕВНОСТ. 


„Гроф Ђорђе БРАНКОВИЋ“. — Овде је било забележено 
велико и важно научно дело Г. Др. Јована Радонића „Гроф 
Ђорђе Бранковић и његово време“, које је ове године изи- 
шло у издању Српске Краљевске Академије. Из тога дела 
Г. Радонић је сада начинио извод, који је под насловом 
„Гроф Ђорђе Бранковић, изабран деспот српски у Будиму“, 
изишао као 143 и 144 „књига за Народ Матице Српске“. „Док 
сам у свом великом делу — вели Г. Радонић — поред прика- 
зивања и расправљао, потврђујући излагања изворима, овде 
сам просто причао живот-и рад Бранковићев, излагао што 
сам могао простије садржину привилегија и тежак положај 
српског народа првих година после прелаза у Угарску. На 
тај начин, мислим, добиће читаоци „књига за народ“ јасну 
слику о знатним нашим личностима с краја ХУП и почетком 
ХМШ века. Осим тога опазиће они да су прилике у којима се 
тада налазио српски народ доста сличне данашњим, и да су 
"тадашњи српски прваци показали толико много самопрего- 
ревања и љубави за опште интересе какве данас ретко опа- 
жамо“. Г. Радонић је своју намеру остварио и дао једну лепу 
и добру књигу, коју ће угарски Срби са коришћу читати. 
На жалост, овом књигом се за неко време обуставља издавање | 
ових „књига за народ“. ИМ то је у толико већа штета што је 
са променом личности у Управе Матице Српске сада створена 
могућност за бољи и плоднији рад. Л 

Књиге МАТИЦЕ ХРВАТСКЕ. — Као своја редовна годишња 
издања Матица Хрватска дала је ове године седам књига. 
Међу њима је, према броју Матичиних публикација, први ве- 
лики роман А. Ковачића „Џ Ке ил“ (89 468 страна), затим, 
„Гад пас“, приповетка Динка Шимуновића (80, 192 стране), 
награђена из Задужбине Ткалчевића. Ол забавних ствари ту 
је још драма Павла Крстинића „Вгабк! +“ (140 страна); она 
изиоси живот хришћана и муслимана у Босни и Херцеговини. 
„Атојовји Згрзке Ипке“ Г. Богдана Поповића објавили смо у 
претпрошлом броју. Матица Хрватска сваке године издаје и 
једно дело словенске књижевности. Овог пута дат је роман Хен- 
рика Сјенкјевића „Вех Фооте“ (80, 426 страна), у преводу Исе 

Великановића. У колу су, најзад, и две књиге из поуке. Једна је 
„Сезк! Магод па росе и Х Х чјођеса“, од Стјепана Радића. Писац 
хоће да прегледно прикаже најзначајније тренутке у поли- 
тичком и културном животу Чеха и да укаже на њихов да- 
нашњи однос према осталим Словенима. Друга књига јеу 
ствари једна путопис, „Ро Абђатшј“. Њен писац, Фра Ловро 
Михаћевић, провео је међ Арбанасима четрнаест година: 1907 
године обилазио је као „први провинцијал фрањеваца у Арба- 
нији“ Арбанију, и у овој књизи износи своје забелешке с пута. 

(ООсем ових редовних издања, дала је Матица Хрватска и 
ове године „Коједаг 5оззтауегоу“. Он има опширан књи- 
жевни део и, врло занимљив и пун потребних обавештења, 
културни део. Затим, као „ванредно издање за 1911 годину“ 
дала је још и драму Др. Анта Тресића Павичића „Кафоп 
Оне“ и „Матодле Рпромјје ке“. Драма Павичића је историјска, 
опева „растварање големога римског империја у доба каду 
њем избише највећи мужеви“. Предговор драми написао је 
познати талијански историчар и социолог Гуљиелмо Фереро. 
„Матодпе Рпромјје е“ су једно пријатно изненађење. Наше 
народне приповетке (осам на броју) издају се добро одабране, 
у врло укусном издању, са уметничким илустрацијама од Љу- 
бомира Бабића. То је и први већи покушај у том правцу из- 
давања народних приповедака, и то сасвим успео покушај 

О појединим књигама „Српски Књижевни Гласник“ про- 
говориће и засебно и опширније. 


ГРАЂА ЗА ИСТОРИЈУ УСТАНКА И РАТОВА 1885 —88 годинЕ. — 
Страни извори, прикупио Иван С. Павловић потпуковник, 
прештампано из Ратника, Београд, 1911. — Подузеће пот- 
пуковника Павловића да приопшти збијено све што се у нас 
и на страни писало о ратовима 1875—78. вреди с похвалом 
истаћи. ИМ ако му та грађа треба да послужи за доцнији исто- 
ријски рад о тим ратовима, она ипак може и другима ко- 
рисно послужити или као материјал или као добра лектира, 
Ово нарочито важи за Кечетово дело „Последњи дани Турске 
у Босни“. Кечетово дело је у нас мало познато, и ако у 
њему има ваљаних забележака 0 последњим данима турске 
управе у Босни. Као драгоман и турски, повереник Кечет је 
био у стању да сазна многе ствари о којима се до сад само 
наслућивало, на пример улога Кнеза Николе у Херцеговачком 

Б. 


Устанку. . 


„БЕСЕДА О Словоди савести. — У Београду је покренута 
„Мала Републиканска Библиотека“, и као прва књига изишла 
је „Беседа о слободи савеза“ од великог шпанског бе. 
седника Е. Кастелара. То је његов говор у шпанској скуп- 
штини 23. априла 1869. У своје време та беседа пуна говор- 

ничког полета и високих мисли у целом свету учинило је 
велики утисак, и на српски је преведена још 1870 годиве. 
Н. 


ДВЕ ПРИПОВЕТКЕ Сима МАТАВУЉА. — У библиографији 
Сима Матавуља, која је изишла у овоме листу (књиге ХХ/Ги 
ХХП), нису поменуте његове приповетке Гуске и Калуђерска 
Посла. Гуске су једна од првих Матавуљевих приповедака, 
која вије интересантна само као један од његових првих књи 
жевних радова, већ и по томе што је сатирично-хумори- 
стична. У њој је дата слика паланачког живота у нашем При: 
морју, где се због незнатне штете коју учине гуске ствара 
читав догађај, грађанство издели на „партије“ и тужбе полећу 
на све стране. Приповетка је јако развучена. Написана јеу 
Шибенику, фебруара месеца 1886, и изишла је у Стармаломе 
за 1886 годину, бр. 79. 

Друга приповетка Калуђерска Посла је много боља и 
дужа. Изишла је у Градини за 1900 год. бр. 6—8. У њој је 
дат подужи опас Фрушке Горе, наших манастира и калуђера 
у њима, са верном сликом народног живота, богатих ручкова и 
вечера. Та приповетка иде у боље Матавуљеве радове. 


У. Џ, 





ДРУШТВА И УСТАНОВЕ 


Српска КРАЉЕВСКА АКАДЕМИЈА. — Академија Природних 
Наука имала је састанак 14 децембра 1911, године: 1. Расправа 
Г. Др. Петра Ђорђевића: „Морфологија бацила из коренових 
квржица у У1аа зануа [.“ није примљена за Академијина из: 
дања, пошто је на страни раније објављена. 2. Према рефе- 
рату Г. Др. Ј. Цвијића примљена је за „Глас“ Гр. расправа Г. Др. 
Славка Шећерова: „О обојености пегавих даждевњака (5аја- 
тапдта тасшоза Гашт.)“. 3. Расправа Г. Др. Милутина Милан- 
ковића: „Прилог теорији математске климе“ дата је иа оцену 
Г. Др. Б. Гавриловићу. 4. Расправа Г. Ристе Т. Николића: 
„Глацијација Шар Планине и Кораба“ дата је на опену Г. Др. 
Ј. Цвијићу. 

Академија Друшшвених Наука имала је састанак 19 
децембра 1911: 1. По саопштењу Г. Слободана Јовановића 
да је своју приступну академијску расправу „Уставобранитељи 
и њихово време 1838—1858“, коју је беседом приказао на све- 
чаном скупу Академије 15 децембра 1911, спремио за штампу, 
— Академија је одлучила, да се ова расправа штампа као за- 
себно издање Академије. 2. Приказана је расправа Г. Др. Ст. 
Станојевића : „Студија о српској дипломатици. 1, Гпуосано,“ па 
је одлучено да се објави у „Гласу“. 3 Приказан је рад Г. Др. 
Јована Радонића: „Грађа за историју Пере Сегединца“, па је 
одлучено, да се штампа у „Споменику“ П р. 4. Приказана је 





80 Српски Књижевни Гласник. 





и дата на оцену Г. Стојану Новаковићу расправа Г. Др. Бо- 
жидара Прокића: „Постанак Охрилског Патријархата“. 5. При- 
казана је и дата на оцену Г. Љубомиру Ковачевићу расправа 
Г. Др. Николе Радојчића: „Прва женидба Стефана Првовен- 
чаног“. 6. Афтобиографија попа Јефтимија Батковића (1759— 
1798), коју је послао Академији Г. Димитрије Николајевић 
Оклобџија, дата је на оцену Г. Др. Јовану Радонићу. 7. Прика- 
зан је рад Г. Јована Н. Томића: „Кратак извештај о пуго- 
вима којим Турци морем и сувим могу напасти на Италију, 
приликом рата у Хрватској, поднесен Фердинанду Медичићу, 
великом војводи тосканскоме“, па је одлучено, да се штампа 
у „Споменику“ ГИ го. 8. На основу реферата Г. Др. Станоја 
Станојевића примљена је за „Глас“ П р. расправа Г. Др. Дра- 
гутина Н. Анастасијевића: „Још о години смрти Немањине“. 


МЕ: 


КУЛТУРНА Лига У 1910—1911 године. — Тихо, без ларме, 
готово без икаквог публицитета Културна Лига проширује. 
свој рад у свима правцима, и из центра земље, на начин кон- 
центричних кругова, шири се на све остале крајеве Србије. 
У засебној књизи „Рад Културне Лиге у 1910—1911 години“ 
види се сва њена успешна активност, која не значи само 
услех једнога друштва но и доказ могућности и снаге при- 
ватне иницијативе код нас, где се иначе све чека од Државе. 

У току 19:0 и 1911 Културна Лига је створила 8 ва- 
рошких библиотека и 32 сеоске. Варошке библиотеке су у 
Крушевцу, Ћуприји, Врању, Књажевцу, Ужицу, Жабарима, 
Сурдулици. Бајиној Башти. Сеоске библиотеке су махом у 
округу пожаревачком, крушевачком и ужичком. Културна 
Лига исто тако је књигама снабдевала 59 сеоских библио. 
тека основаних раније, у току 1909—1910 године, као и гра- 
ђанске и подофицирске читаонице. 

У појединостима је изложен рад појединих организација 
Културне Лиге у земљи: народна предавања, књижнице и 
читаонице, помагање гимнастичких хигијенских и витешких 
друштава, школе за неписмене. Простср нам оскудева да 
прикажемо у појединостима како се тај рад кретао у поједи- 
ним окрузима и местима. Као карактеристичан и леп пример 
да навсдемо шта се радило у селу Црквенцу, у округу морав- 
ском: у томе напредном селу постоје данас две стрељачке дру- 
жине, за одрасле и за ђаке, соколско друштво, земљорад- 
ничка задруга која има свој дом, потрошачка задруга, читао- 
ница и библиотека, која има 208 књига, 219 чланова (који су 
платили улога 233.50 динара годишњег улога) и 789 читалаца. 

Желети је да се рад Културне Лиге прошири и на остале 
округе, међу којима неки „сном мртвијем“ спавају, и да сви 
просвећени људи у земљи узму више учешћа у овом кори- 
сном и позитивном културном покрету. 


Власник, Богдан Поповић. — УРЕДНИК, ЈОВАН СКЕРЛИЋ, 

У УРУИС СК И 
КЊИЖЕВНИ ГЛАСНИК. 
Књига ХХУП, БРОЈ 2. — 16 ЈАНУАР 1912. 


АМЕРИКАНКА. 

Ја сам био казао збогом љубави, опростио се с њом за 
навек с претешким срцем, јер она мени није била живот него 
циљ живота. Прошле су биле муке, али је дошло нешто горе, 
досада и празнина. На једанпут сам се осетио сасвим сам на 
овом великом и хладном свету. Нико није имао да ме расту- 
жује, али нико ни да ме весели. Равнодушност. И с таквим 
расположењем, без љубави и мржње, пођох у свет. 

У једној великој европској престоници, највећој вароши 
на свету, где милиони јуре у мучну и страшну борбу за оп- 
станак, и где јутарња магла личи на пару а вечерње небо на 
бакар, ја се упознадох с једном Американком. Упознадосмо се 
у нашем заједничком хотелу, малом и симпатичном, што много 
личи на удобни честити дом, и где се човек осећа као да је 
у гостима код својих најбољих пријатеља, у хотелу каквих је 
још доста у овом најпријатнијем крају вароши. 

Она је била госпођа, и не бијаше ту сама већ с мајком, 
једном за чудо живом старицом као снег беле косе, која се 
још од првих дана разговараше са мном као с каквим старим 
познаником, распитујући о: мојој земљи као о једном од седам 
чуда на свету. 

Још одмах, и пре него што сам и помислио да ћу се 
моћи с ким упознати, ја сам се интересовао за Американку, 
јер она је била интересантнија од свих женских гостију. 
Млада, а црна коса јој је прошарана седином као сребром 
или пеном из Океана који је прешла, први пут у животу. 
Висока и поносита, она је својом појавом личила на неку 
краљицу из Новога Света, који је оставила и дошла у Стари 
Свет да краљује над свим женама, или на какву „доларску 
принцезу“. Обучена је просто — сваки дан у другој белој 
блузи — а елегантно. Намирисана је мало — мирисом од 
лаванде — она је знала колико треба да се намирише... 
Она није била тако лепа, а ипак колико лепа! Њена ле- 
пота била је у ономе што се не преноси ни кичицом на 
платно, ни фотографијом на хартију: у покретима, где се 
видела игра валова и чула њихова музика, и у гласу, где 
су се преливале све боје цвећа и ствари. Али оно што је 
мене заносило, највише занело, то је њен говор, за чудо нео- 
бичан, не американски, већ специјално њен. Ја тај њен говор 
сравњивах час са звуцима некаквог непознатог музичког ин- 
струмента, час с песмом тице којој имена не знам. Једанпут, она 
рече: „Хуај хаз хи е хуаш хеш»“: а ја узвикнух : „Вуга!“ Учини 
ми се као да пева вуга. Али пошто је име те птице на мом 
језику врло неестетично, управо ружно, ја га више не поме- 
нух. А јеланпут, слушајући је, помислих: „Шевино певање“, 
па то сасвим одбацих: банално. Док седи: обична жена, го- 
тово чак не лепа; кад иде и говори — лепота! Сва се пре- 
образи, и ја бих сваки њен покрет, сваку њену реч грлио, 
љубио као њене руке или лице... 

Поред овога, она је заносила човека и својим држањем 
и понашањем. По држању краљица, по понашању дете. Као 
човек слободна, а као дете искрена, и природна. Она, нова 
жена подсећала ме је на стару, прву жену — пре њеног 
изгнања из раја... Можда је специјално она таква, као њени 
покрети и њен говор... Пред вече, у соби за одмор, она је пред 
свима слободно легала на софу, да се у хоризонталном поло- 
жају одмара од дуге шетње по тој огромној вароши и од 
утисака који су наваљивали на њену душу, да сања о дотле 
невиђеним стварима, које је тога дана видела; и док је она 


1 ћу ћаз ће а пође ћаљ2 Зашто он има бели шешир : 

лежала, жмурећи, људи, и млади и стари, подједнако, с упртим 
погледима у њу седеле су, и ћутали... МИ кад су већ били сви 
изишли, ја сам још седео не мичући се, не дишући, не ски- 
дајући очи с ње, не одвајајући своје усне с њених усана... 
У ње, жене можда већ више година, било је све девичанско: 
очи, уста... и ја сам желео да то љубим. Док је она лежала 
тако мирно, какав сам ја изгледао! Мењао сам боју; од 
сваког њеног покрета трзао сам се као неко који је почео 
да краде или да врши какво друго рђаво дело. Њене ноге, 
у плитким ципелама, што су вириле испод лаке хаљине, до- 
водиле су ме до безумља... Колико сам био искварен живо- 
том, дружбом са женама што пред човеком не смећу с ума 
да су жене, те удешавају ход, говор, поглед, осмех, и поцр- 
вене од сваког његовог погледа, ја тек сада видим. 


П 


И ако слободна као човек, она је од свих жена у хотелу 
била најозбиљнија а и најосетљивија, дакле ипак највише жена. 
Она је била интелигентна и образована. Она је из најкултурније 
државе Северне Америке, која се зове Масачусец, или како је 
она редовно звала скраћено: Мас (Маз5). По неко после подне, 
кад би остала да се одмара, она је говорила о великим енгле- 
ским и американским песницима, и било јој је врло пријатно 
што те песнике и ја познајем, нарочито што сам их читао на 
њином, на њеном језику. Због тога сам јој био духовни срод- 
ник, и тражила је да се са мном разговара. А кад смо ћутали, 
или кад је она говорила о другим стварима, ја сам био само 
мужјак... Трџећи муке, ја сам проклињао своје васпитање. У 
мојој земљи нико и не слути да може бити друкчије!... Из 
разговора, она од мене чу да код нас жене не иду ноћу саме. 
Била је неисказано радознала. „Зашто2“ А кад јој ја, видећи 
да сам се изговорио, одговорих слегањем раменима, она на- 
вали на мене питањима: „Можда се боје помрчине» Можда 
у вас има сувише лопова, па пуштате ноћу и улицама псе са 
ланца» Можда кад падне мрак у варош вам силазе из шуме 
зверовиг“ Ја сам тада осећао један стид како никада до тада, 
при помисли да нам жене не иду по вароши ноћу саме због 
мушкараца. Али да сам јој то казао, она би нападала наше 
жене: зашто су нас тако васпитале; грдила би, можда, наше 
мајке; или, можда, не би разумела. И ја ћутах. 


6, 

Једнога дана позва ме на излет. Ја сам био ван себе од 
радости. „Сад је прилика да нам се односи измене“, мислио 
сам и радовао сам се. Али она је била и на путу као у хо- 
телу: природна, слободна: с мушким сапутницима разговара 
се као с пријатељицама, са мном се понаша као с другарицом; 
а кад се ја једном занесох и хтедох да останем од воза, она 
ме ухвати за руку и увуче ме у воз, па ми се смејаше. О кад 
би знала зашто сам био занесен! и да ме је додир њене руке 
доводио до безумља: да клекнем пред њу, да јој љубим руке, 
хаљину, и да јој говорим о најлуђим стварима, да је молим 
да ме не оставља, да живимо заједно као муж и жена... Али 
она ми је повраћала разум својим слободним понашањем. 
Мушки слободна, она је имала сва својства свога женскога 
пола: да се брине као мајка чак и за оне од којих је много 
млађа. Она се тога дана бринула за мене као за сина, да 
пажљиво силазим из воза, и да нешто не заборавим. Док 
је она седећи према мени гледала у дивне пределе једне 
земље што личи на башту обрађивану вековима и обрађену 
до савршенства, у зелене ливаде и горе и црвена села, у 
бело небо, дотле сам ја у њу гледао и горео од жеље да 
метнем своју главу на њена колена чију сам облину наслући- 
вао под лаком хаљином и готово губио свест. У мени је било 
нешто злочиначко... Ја сам водио борбу с чулима, а она се 
усхићавала природом узвикујући: „/ деатгу !оџе пашге!“ (Ја 
много волим природу), употребљујући прилог аеагју, по аме. 
рикански. О да је знала да ћути, да не чујем њен говор! 
О да је знала да седи, да не видим њен ход! Од тога нисам 
осећао душевно узнемирење... Једном похитавши прозору, она 
ме додирну коленом, па и не извињујући се, исто као дете, 
она ме зваше да гледам живописне слике. Ја сам се од тога 
њеног додира изгубио... Прибрах се пре но што бих учинио 
какву лудост, брзо одох и стадох поред ње, пазећи да је не 
дотакнем. Пред нама се пружала долина као какво бескрајно 
зелено море, а од шумарака у даљини чиниле су се лађе. 
Даље се видело друго, плаво море. То је било дно неба које 
је давало потпуну илузију мора. Више њега била су два ду- 
гачка густа облака, и оба као да су посредини пуна злата а 
около пуна чађи. И кад би се сасвим згуснули, из њих би 
пала златна и чађава киша; она златна разлила би се по сре-- 
дини плавога мора и личила би на какво жуто водено цвеће. 

Једна висока црна мотка оцртавала се на томе плаветнилу И 
изгледала је као катарка с лађе која је тонула. Американка 
се усхићавала овом сликом и обраћала ми пажњу на њену 
целину и на делове, разумевајући се много у уметност, јер 
је о њој говорила с једним дубоким осећањем. „Од свих ле- 
пота на свету, ја највише волим природу!“ узвикну она до 
врхунца усхићења. „Од свих лепота на свету, ја највише волим 
жене!“ узвикнух ја до крајности узбуђен, и погледах је оштро 
у очи. Она од тога дрског погледа не обори очи, и ово не 
прими као алузију на себе, како би примиле жене с којима 
сам се ја дружио, црвенећи и смејући се, или бледећи и уозби- 
љујући се. Она ово прими као једну моју исповест... Над 
свим тим лепотама сијало је једно мало северно а ипак топло 
сунце. Ја сам тога дана видео да као мирис и музика на чула 
утичу и предели. Они на чула утичу као бела топла летња 
месечина или као леп пролетњи дан... Под сваким дрветом у 
хладу ја сам замишљао себе поред ње, и све ми је било мило 
и слатко, и сваки мој живац вибрирао је, а у мени није било 
ничега духовног. У тим тренутцима, ја искварен животом 
човек нисам личио на човека... 


Ш 


То тако трајало је скоро три недеље, а тад се деси нешто 
што ме преобрази... 

Ја сам се с њом састајао свако јутро и свако пред вече. 
Јутром, пошто смо се састали у соби за одмор и поразгова- 
рали се, или управо пошто је она говорила а ја ћутао, или 
муцао дрхтећи као кривац, ми смо се разилазили. Али по томе 
колосу где јутарња магла личи на пару, и то на пару што се 
диже из каквог огромног басена, у коме се овај колос купа, 
спирајући са свога џиновског мрко-црвеног тела чађ палу из 
хиљада фабричких димњака, по томе чудовишту које песници 
називају градом пресићености и глади, ја ни за тренутак 
нисам био без ње; она ме је свуд пратила као моја сенка; 
ја сам је замишљао поноситу и слободну и био сам бескрајно 
радостан. По неки дан, ја нисам смео да запливам у таласе 
од света, јер не бих умео пливати па би ме однели ти таласи. 
Тада сам обично бежао у један парк, који, како ми се чинило, 
краја нема, и пролазећи кроз бујно зеленило седао сам или 
се прућио на ледину међу бескућницима; над главом су ми 

шумели стари храстови, а ја сам кроз њихне гране гледао у 
тешко оловно небо, или у лако као од беле свиле, и сањао 
о Американки; а после сам одлазио у средину бескрајнога 
парка и седао на једну усамљену зелену клупу поред једног 
зеленог језера с белим лабудовима, и ту, духовним очима, 
гледао милу жену, миловао је, имао је сву... Па сам скакао 
и бежао из парка, залазио у хучне улице колоса, града пре- 
сићености и глади, магле и дима, који се распростирао по 
свој вароши, и кад је време лепо, дизао се у вис, разређивао 
се и мешао с облацима; а кад је јужно, падао на земљу као 
магла. Тражио сам да се изгубим, да се ја, један ништаван 
делић, утиснем у ту мрку целину, да ме нестане у њој. 

Једно јутро пуно магле и песама уличких певача, што 
певајући зарађују насушни хлеб, удаљујући смрт од глади, ја 
одох, као у прошла јутра, у хотелску башту, где се осећао 
мирис дима, влажне земље, траве и бршљана разастртог по свој 
високој огради; а високе акације шумеле су тужно како оби- 
чно шуме у влажна магловита предјесенска јутра. Преда ме 
истрча мала Нели сва у бело с црном мачком. Она се свако 
јутро, пре доручка, играла с овом мачком и разговарала са 
мном. „Смем ли, Мис Нели, да вас једанпут пољубим>“ упи- 
тах тобоже озбиљно. „Смете, али само једанпут“, одговори 
ми она као у шали и запрети ми прстићем. Ја је пољубих. 
Она се несташно насмеја и пољуби ме, и одмах безазлено 
рече: „Ја путујем... у суботу“. Ја осетих бол... После сам оти- 
шао у собу за одмор где на мене навали сета због одласка 
мале Нели. И она је Американка. Обе имају црне очи. Само 
што ова има златну косу, а она друга сребром прошарану. 
Ја сам се на њу толико навикао: она се полако, неосетно 
увлачила у мој живот. 

Седох за сто поред прозора из баште, да пишем. У соби 
не бејаше више никога, и да није пуцкарао угаљ у камину 
и шкрипало моје перо била би потпуна тишина. Чак се није 
чула као вечером уличног живота хука, која се у даљини, 
по одељењима те баште претварала у шум и личила на зу- 
јање пчела у кошници... Моја рука летела је преко једне карте 
кад се отворише врата и чу се лаки шум корака и једва- 
чујно шуштање хаљине... „То је она!“ осетих..., и зацело сам 


био блед као крпа... Знао сам да је она пре но што је за- 
мирисала лаванда... 

...Окренуо сам се, одговорио јој на американско, на њено 
добро јутро. Њено Добро Јутро! Оно је мени било читава 
песма, и то песма не као нешто духовно, већ материјално, и 
ја сам желео да метнем своја уста на њу... Осетио сам где 
ће сести, али се више нисам окретао, него сам писао једном 
своме пријатељу, уносећи у свако слово њу, или управо пи- 
шући о њој. Кад бих нешто сад пошао од рођака до рођака 
и од пријатеља до пријатеља да потражим своје карте из те 
вароши, ја знам да бих у свакој карти нашао њу и сваку 
бих чувао као једну реликвију. Све те карте, ја знам, топле 
су, јер се у њима осећа срце. „Ја сам још овде. Моје друштво 
још није отишло“. Ове просте речи имале су дубоки смисао, 
биле су пуне садржине. „Моје друштво“, то ми је значило 
она. „Још није отишло“, исказивало је моју срећу мојим при: 
јатељима. „Поред своје уске отаџбине где сам се родио и 
коју волим као што сам волео мајку, ја имам и једну широку 
отаџбину; она ми је досад била свет, а сад ми је свет — ова 
варош“. Тако сам писао; а да ли би ја ту варош толико волео 
да у њој није била она, и то је један проблем који ми остаде 
нерешен. 

Ја сам се сваки час окретао, а она је подизала главу, 
погледала ме и осмехнула се. Било је тренутака прошлих дана, 
нарочито на излету, кад сам се љутио што сам се заносио, 
још у почетку, њеним детињским понашањем, и спопадао ме 
бес што не поцрвени, кад ја поцрвеним, што ме не погледа 
чежњавим погледима, кад у њу ја тако погледам. Па тако је 
било и ово јутро. Ја сам је желео сасвим друкчију... 

Прође прилично, ја се не окретох, јер се зарекох да се 
не окренем; писасмо обоје, ја сам чуо шкрипање њеног пера. 
Ја осећах да ме она осећа, и да ме гледа, и не могавши из- 
држати више, окретох се: поглед ми се сусрете с њеним по- 
гледом и учини ми се да то гледа старија сестра у млађега 
брата. У том тренутку, у њеним очима било је неке топлине, 
неке нежности старије сестре. Као да ми је говорила: „Дечко, 
пишеш о жени... рано је то за тебе“. ИМ ја спонтано скочих, 
и као њен млађи брат, и ако старији од ње, слободно, како 
никад дотле, приђох њој. Она заустави руку с пером, и по- 
дигнувши главу погледа ме у очи с осмехом и као да ме пита: 
„Дечко! шта хоћеш од менер“ Ја брзо рекох, први пут не 
муцајући: „Ова соба ми је празла без вас“, и пољубих ј= као 

пре пола часа малу Нели, не тражећи од ње допуст као од мале 
Нели... Додирнух јој уснама лице, али у том лаком пољупцу, 
на мојим уснама, бејаше сва моја душа. Она изненађена ве- 
село узвикну: „А!“ и пољуби ме као пре пола часа мала Нели... 
Ја се не макох од ње, осећајући да и она осећа да сам је 
пољубио душом, и да познаје колико сам срећан. „Ја путу“ 
јем... у суботу“, рече она безазлено с осмехом исто као мала 
Нели, а ја осетих неисказан бол... Не, то осећање имена нема. 
Она учини главом на моје место, као да ми каже, као бра- 
тићу: „Добио си што си хтео, па сад ме остави: имам да 
пишем“, и ја је послушно оставих, и седнувши на своје место 
узех писати. Писах, писах, писах, осећајући непрестано њу. 
А шта писахр Шарах по чистој хартији, али у свакој шари, 
чак у сваком потезу бејаше она... Она се полако, неосетно 
увукла у мој живот. — 

Устадох и пођох без збогом... Она ме погледа и осмехну 
се. И ја се осмехнух. И у том осмеху била је моја душа. Крај 
врата се зауставих и окретох се, пречишћен, преображен, пре- 
порођен, сасвим други. Не то сам био ја, само у другој ни- 
јанси, светлој као да је обасјана сунцем. Јер и небо: јутром, 
у тој вароши, обично је сиво, вечером црвено, а у подне 
бело као снег, и ипак је једно исто небо... Погледах у њу, 
а она, у белој блузи, седећи право, писаше... Не окрећући се 
пише, пише, пише као да хоће да испише све болове срца 
и да пером реши све проблеме душе. У огледалу над ками- 
ном видим јој профил осенчен палминим лишћем и црну косу 
прошарану сребром и пеном, по којој трепери један златни 
сунчев зрак, пао, у том тренутку, кроз прозор из баште где 
су се још играле црна велика мачка и мала Нели сва у бело. 


МУ 


Улицама сам ишао кад луд. Ја тога дана нисам могао 
далеко, несвестан кроз свесне милионе као дух кроз материју, 
немајући очију за ону густу непробојну шарену масу, што 
надире с грдним шумом кроз улице опточене мрким зградама, 
као узбуркане морске воде кроз мореузине крај којих се дижу 
црни кипариси... То је све споља, та гужва света, то куцање 
била, ударање огромног срца једнога колоса; а ја за спољашњи 
свет тога дана нисам имао ни очију ни ушију. Мене је но- 
сило нешто јако, велико из мене... Ја сам њен пољубац осећао, 

непрестано, на своме лицу и додиривао сам то место прстимг, па 
прсте љубио, или боље рећи целивао их као свештеник црквене 
утвари. Он ме је мењао сваки тренутак, и ја сам био час као не- 
какво крилато ванземаљско биће што лети пут неба, час као 
земаљско, човек, велики, највећи војсковођа, који је покорио 
свет. У самопоштовању одох до крајности. Да мене пољуби 
она што је дошла из Новога Света у Стари Свет да краљује 
над свим женама! Да мени да одличје које, као краљица, даје 
само изабраном међу изабранима ! Срећа, понос шта ли је то 
било, обузе ме до крајности, и ја не видећи ништа чулним 
очима, увучен сав у себе, пробијах се кроз густу непробојну 
шарену масу, која ме је носила, чувала, износила на чистину, 
где сам се предавао једном чудном интензивном осећању, што 
ми је долазило као познато из давне давнине, из прве мла- 
дости. Ништа нисам видео, чак ни оно што сам до тога дана 
гледао више но највеће знаменитости и због чега ми је ова 
варош, крај све своје суморности, имала весео изглед, нисам 
видео жене, оне лепе жене израсле као јеле... После сам 
се расвешћавао и не смео запливати у страшно узбуркано 
море. Силна светина, тиска се као морски таласи, таласа се 
као узбуркано море. То су морски валови, жути, плави, 
црвени, шарени, безбојни, тај свет, светина, та кола, ти ауто- 
мобили, трамваји, омнибуси, и та лупа, треска, хука, жагор, 
жуборење, као кад се узнемири море. Оне таласе од воде 
утишава трозупцем Посејдон; ове таласе од света обу- 
ставља руком жандарм. И ја, тренутно свестан, чекао сам 
да се дигне рука каквог младог лепог дива, „човека у 
плаво“, па да претрчим... То јако осећање водило ме је, но- 
сило ме у тишину, где ћу моћи мирно осећати њен пољубац 
на своме образу и неузнемираван гледати њу, гледати је у 
белој блузи. осенчена профила палминим лишћем с једним 
сунчевим зраком у коси... Тај моменат ми ју је дубоко уре- 
зао у свест. 

Лутао сам до само подне, без одмора, не осећајући 
умора, час до крајности весео, час до крајности тужан. И у 
једном и у другом случају, ја сам био сав душа. Час сам био 
као нека друга, трећа особа која иде са мном да гледа борбу 
два осећања, што се боре у мени, — радости и жалости. Ра: 
дост је дошла због пољупца, а жалост због одласка миле 
жене. МИ кад би победила радост, ја сам клицао, пљескао, а 

кад би победила жалост, ја сам био неисказано тужан. И на- 
једанџут расвестивши се, почех бежати од света на улици, 
брзо уђох у мени мили добро познати бескрајни парк; али 
и ту свет... Пожурих се од главних алеја, где је врило као 
на улици, небројена кола, небројени коњаници, пешаци, многи 
људи без бркова као жене, све жене корачајући као људи, 
сваки са својом љубављу или мржњом или равнодушношћу, 
или радошћу и жалошћу, као ја...; упутих се у самоћу, зе- 
леном језеру с белим лабудовима... Али кад спазих ону усам- 
љену клупу зелену као трава која беше, овог дана, окићена, 
готово сва покривена жутим мртвим лишћем опалим с јед- 
нога огромног старог храста, ја се тргох као од каквог светог 
места које сам ја обесветио, и појурих натраг, у светину, да 
се изгубим у њој... 

Кад год би ме обузела жалост, бол, један интензиван бол 
због њеног одласка, ја сам се сасвим свесно питао: „Шта је 
мени та страна жена Зар сам ја мислио да она неће никада 
отићи“ О! шта је она била мениР2! А да сам ја њој само 
један симпатичан јеПото ггалеПег (сапутник), то јест један мио 
познаник из хотела као и њеној малој сународници; ја сам, нај- 
после, тога дана, видео, то јест сетио сам се тога. Обе су се по. 
нашале према мени другарски, као моји мушки другови и ма 
да су у сукњи, обе су ме пољубиле као друга или као брата. И 
уместо да ми је мило, ја се растужих, и пожелех од срца да 
је то био само сан, да ме она није у истини пољубила... 

Најпосле, вративши се, грдно уморан од хода и од осе- 
ћања, ја не одох тамо где сам њу оставио, него у своју собу. 
Кроз отворене прозоре видело се подневно сасвим бело небо, 
где су се јасно оцртавали с кућа мали црвени димњаци „који 
изгледају као тек извађени крвави зуби“, како каже Хајне, и 
са старих величанствених цркава и палата огромна црна ку- 
бета што изгледају као сенке џинова; а мало северно сунце 
сипало је хладни златни прашак на моју постељу. Ја се на тај 
хладни златни слој стропоштах, али не у мислима с њом као 
пре наших пољубаца. У мени се пробудио један други виши 
човек... Али кад осетих мирис постеље која је мирисала на 
физичког човека, у мени се појави једна страст, једна жеља, 
једна мисао, једна оригинална мисао која ме свег обузе: да 
је неко љуби. Неко, не ја. И тај неко да у своју љубав унесе 
сав свој жар, сву своју чистоту... 

..„Ја се сетих једнога младића. Тога младића, од пре не- 
колико дана ја бејах видео више пута у соби за одмор где 
она седи или лежи, да седи према њој, а никад ништа не по- 
мислих. Ко је био тај младић нисам распитивао, јер он је 
мени био само човек. Као да се тако звао. М ја сам га увек 
гледао у његову човекову главу обраслу густом кудравом 
косом, у његово човеково лице, и ма да је обријаних бркова, 
у његове руке од самих мишића, нарочито ноге у кратким 
жућкастим црно карираним панталонама и дугачким црним 
чарапама које су покривале његове обле готово женске ли- 
стове. Морао је бити велики спортист; и зацело челичних 
живаца... Погледа је чистих као у детета, а јак и чврст као 
да је од бронзе. Овакав је морао изгледати први човек... Кад 
би највећи вајар нашега доба хтео да ствара од бронзе чо- 
века, онога првобитног пећинског човека, он би требао за 
модел да узме овога младића... ИМ наједанпут, ја видех на 
својој постељи њино миловање... „Они су и телом и душом 
једнаки, онај стари човек и ова нова жена. Не, они су обоје 
нови... Како ће бити здрав плод њине љубави!... И кад би 
се овако здрави родили милиони, излечило би се наше бо- 
лесно доба“. Ја сам то доцније мислио..; онда нисам умео 
мислити. 

Док сам желео да је љубим, ја сам непрестано гледао 
да сам с њом, да седим близу ње, да је гледам и осећам; а 
кад је пољубих, ја је избегавах и нађох другога (ваљда што 
је бољи, достојнији) да је љуби... Ја бих сад од физичког 
додира с њом умро... 

(Свршиће се). 


ЈЕЛЕНА Ј. ДИМИТРИЈЕВИЋ, 


СМРТ ДЕВОЈКА, 


(Из ЗБИРКЕ „ПОБЕЂЕНИ ПОБЕДИОЦИ“.) 


На четвртом спрату становао је железнички дијурнист 
Јозеф Симел. Све жене у кући хвалиле су га у један глас. 
Он је био дугачак, мршав, кротак човек. Његове дуге, мрко 


плаве косе меко су падале на потиљак, а кроз окца негових 


златних наочара гледала су тихо-кротко у свет два тупа, до. 

броћудна ока. Црте су му биле набране и безизразне као у 
какве старе, слабодушне жене, а својим једноликим, промук-. 
лим дискантом умео је по читаве сате да ћаска о своме и 
суседном газдовању. Па како солидан! Увек код куће, увек 
код своје породице! А он је, и поред својих тридесет и че- 
тири година, био још млад човек и могао је своје слободне 
часове врло лепо, да ужива и ван куће. „Е, кад би све жене 
имале такве мужеве!“ уздисале су сусетке. Једина му је страст 
била његова виолина, која је сваког вечера одјекивало кроз 
отворене прозоре нежним, болним тоновима, или умиљатим, 
усхитљивим каденцама. Само, она је морала да са књигама 
дели његову наклоност. Он је марљиво радио на попуњавању 
свога образовања. Учио је француски из неке граматике пе- 
десет година старе, и читао са особитим интересовањем ме- 
децинске књиге, по којима је лечио своју породицу у случају 
потребе. Са своја добра три пријатеља склопио је Г. Симел 
један „штрајхквартет“, који се скупљао у извесне празничне 
дане, па свирао од четири до десет часа без прекида. Госпођа 
Симел би тада, разуме се, донела по чашу пива или пунча. 
Она је била бојажљива, ружна жена и донекле, због своје 
растројености, аљкава. Али њеног мужа, који се оженио њом 
кад је њему било двадесет, а њој осамнаест година, нико 
никад није могао чути да говори с њом друкчије, осим неж- 
ним, молећивим и најзахвалнијим тоном. 

„Хоћеш да ми учиниш љубав, злато моје» — „Добро 
је, анђеле мој!“ Доиста, мучно се да замислити срећнији пар 
и преданији живот. 

То је била једна страна у Г. Симела. Али он је имао 
још једну. Кад би у подне или у вече дошао дома, дрхтала 
је његова жена и његово четворо деце. Пето дете су очеки- 
вали. Кад се овако рано оженио, имао је неколико стотина 
талира, али они су отишли на прву децу Од тог доба су мо- 
рали да се поткрпљују, као сиромаси. Симел је имао, може 
се рећи, сасвим пристојан таленат за виолину; и од доба, кад 
је од неколико својих добрих пријатеља више пута добио 
похвалу за своје свирање, обузела га је бесна страст за му- 
зиком. Од тог доба је стекао чврсто уверење да је рођен за 
нешто више, а не за жељезничког дијурниста, и да је, на 
своју велику жалост, промашио свој прави позив, позив сла- 
вом овенчаног виртуоза на виолини. Он је снажно лебдео из- 


је 4 27 


СМРТ И ДЕВОЈКА. 93 








међу наде, да ће ипак — макар и са педесетим годинама — 
достићи оно што му је до сад на тако ружан начин било 
онемогућено, и између мучне помисли да никад неће имати 
довољно времана и новаца да оствари своје планове. Узео је 
скупе приватне часове; али само једном у недељи. Да више 
узме, нису му дозвољавала средства, и у њему се, поради 
тога, потхрањивао потајни гнев. Но, можда и са једним часом 
може доста да научи; њему су била потребна само најнуж- 
нија упутства. Кад би само било времена! Оно неколико ча- 
сова пред вече било је неисказано мало. Таман вечерас прсти 
нешто науче, у јутру је већ све ишчилело, као да није ни 
било. И напредује се споро, да полудиш. Он би ударао ногом, 
бацао ноте у собни угао, клонувши на послетку у столицу, 
са резигнацијом која је мирно беснела. Тешко жени, тешко 
деци ако му се тад приближе! Издирао се на њих и тукао 
би их. Та „дериштад га ждеру“, „ова глупа аљкавуша, ова 
жентурина“ га је „довела до просјачког штапа“! И да буде 
толико манит да се ожени! — Његова грубост између че- 
тири зида била је куд и камо већа од његове љубазности на 
ходнику и степеницама. „Ми се морамо покрпити с мањим! 
Иначе ћете ме натерати да полудим, и ја ћу једног дана да 
хватам пут одавде“. Ово „ми“ било је само притворено, јер 
он је за своју гушу тражио најбоље и најскупље што се 
могло скунаторити. Хтео је и за столом да осети како је он 
господар куће, па није био ни из далека склон да своме апе- 
титу икад стави резу за рачун својих. Жена је сносила све; 
њена главоб ља, последица последњег порођаја, чинила је још 
попустљивијом и понизнијом но што је била пре овог. Само 
по каткад, док би седела у кујни за послом, овладало би 
њоме од једном надмоћно осећање колико је бедно њено биће; 
и она би тад, купајући се у сузама, излила своје срце пред 
својом најстаријом кћери. 

Ова кћи — родитељи су јој дали име Клара — била је 
девојчица од тринаест година. Она је била мало, слабуњаво 
створење, бледа, безизразна лишца, које је од једном доби- 
јало невероватну чар, чим би се дуге трепавице подигле и 
испод њих синула два детињски-дубока, мрачна ока. У пркос 
свом нежном саставу, одмењивала је она често своју матер, 
у најтежим пословима, обављајући их умешношћу која јој 
није била толико урођена, колико ју је она стицала неустра- 

шивим, дирљивим трудом. Она није била стар-мали; али је 

често оно што би рекла изненађивало јасноћом детињске душе, 
пуне инстиктивног наслућивања и претанчаних осећаја. Њене 
очи су пре казивале болно познање света и својих болова, но 
безбрижно сањарење ; па ипак ни сањарење није било ишчезло. 
Својим последњим, љупким цветовима хитило је оно често, 
у часовима среће, прилику овог детета, које је лагано сазре- 
вало. Она се радо придруживала игри свога брата и својих 
сестара, играјући се и сама и предајући се сва насмејаној ра- 
дости тренутка. Али се вољно и са дирљивим самоодрицањем 
покоравала жељама и ћудима малишана, осећајући се наједа- 
ред у том тренутку њиховом другом мајком. Посебице за свог 
јединог братића осећала је нежност, која се граничила страшћу. 
Кад су његово лепо лишце опако нагрдиле богиње, њу је 
обузела неисказана туга; и кад год би погледала на мали- 
шана отеле би јој се горке сузе. Између ње и мајке развило 
се одавна оно интимно, дубоко разумевање, које обично ве- 
зује мајку са децом, кад ова почну да сазревају умно и да 
стижу до одмене, а кад муж и отац окрене срце од својих. 
Ово обимно поверење, које се противи природним односима 
између родитеља и деце, јер снижује достојанство мајке а 
дете уздиже изнад његових сопствених сфера, ублажавало је 
ипак обема заједничку несрећу. Оне би се исплакале једна 
пред другом и, кад би их овај — по изгледу светац — иначе 
брутални тиранин куће обрадовао дужим одсуством, одахнуле 
би не као да им се терет свалио са срца, и осећале би се 
срећне, свака на свој начин. Тада би мати причала својој 
кћери, за њену неуморну помоћ, бабине доживљаје из детињ- 
ства — још из времена Француза —, или би је учила ретко 
познатим и особито сентименталним народним песмама, које 
је наследила од своје мајке. Нарочито ове песме примала је 
Клара жељно и незаситљиво, и певала их својим лепим, уми- 
љатим гласом, који зише није имао у себи нимало од оне 
пискавости дечјег гласа, већ је показивао пријатну округлину 
и пуноћу тона, који рано у дораслијим девојкама откривају 
будућу жену. Буђење свести о свом полу и с тим скопчано 
срамежљиво, готово већ девичанско достојанство бунили су 
се у њој против сваке телесне казне, какве је често и без 
оправданог разлога добијала од свог оца. Па ипак је сносила 
и ово из безграничне љубави према својој мајци, јер се на- 

на другу страну. Она је имала једну врсту сигурног предо- 
сећања кад ће да прасне очев гнев, и умела је често веома 
мудро још у напред да приклони главу пред најгорим. Али 
кад би ипак дошло ло несугласице међу родитељима, по- 
вукла би се она у саму себе, цептећи од страха; јер свађа из- 
међу оца и мајке било је за њу нешто непојамно ужасно, 
пропаст све среће, сенка која све прекрива и која се као олово 
вуче преко њихових глава. А најискренијом радошћу поздра- 
вила би откупни тренутак, кад се облаци разбију и поврати 
се прва слаба светлост мирнијег и сношљивијег живота. — 

Кад Г. Симел једно подне дође из своје канцеларије дома, 
јави му жена да се Клара тужи на гушу. Он позва девојку 
себи и загледа јој у отворена уста. „Уображење“, гласила је 
диагноза, изречена мином опробаног стручњака. „Гуши није 
ништа. Обви ти крпу око врата, ако хоћеш мене да слушаш“. 

„Ти би ме најзад могла једном да поштедиш својом ве- 
читом супом од грашка“, окрете се он потом својој жени. 
„Нисам ја ваљда коњушар“. 

„Али, Јосифе, па шта ћуг То је понајјефтиније, а ја сам 
с новцем већ дошла до краја готово“. 

„Шта» Од недеље већ десет марака» Дивно, бога ми! 
Сад гледај где ћеш да набавиш! Ја немам више ни паре“. 

„Па ја сам мислила, могли бисмо ваљда узети још штогод 
од оних десет марака, што си одвојио за ново гудало“, дрзну 
се жена да одговори. 

„Од попа и беседа! аранно, ја могу увек да чекам! 
Али од тога нема ништа! Ја морам имати гудало. Срамота 
је што сам и до сад мучио себе оним старим; има га десет 
кила, а криво је као обруч. Због тога се и не помичем сме- 
ста. Па и инструменат не ваља врагу. Сад би се баш даје 
згодна прилика да узмем једну одличну виолину за две сто. 
тине марака. ИМ морам учинити све да ми само не умакне из 
шака. Надам се да ћу једног дана бити кадар да вам све 
жеље — до последње — задовољим, те да се опростим ваших 
прекора и пребацивањи — ако ми ви уопште даднете да до 
чега дођем“. 

Кад се Г. Симел увече опет вратио кући, Клари је било 
горе. Горела је целим телом у сувој ватри и тужила се да је 
боли глава. „Биће да је озебла“, рећи ће Г. Симел својој жени. 

„Нека легне, и дај јој мало врелог млека; треба да се 
презноји“, 

Жена учини како јој је наређено. А кад се врати из спа- 
ваће собе и затвори лагано за собом врата, прозбориће она 
бојажљиво: „Како велиш, Јосифе... не би ли било боље да 
пошљемо по лекара>2“ 

„Шта»“ упита Г. Симел брутално запрепашћеним тоном... 
По лекарар Ти си мора бити луда! Мислиш ли ти да сам (а 
новац нашао на улици» Није него! „Баш смо ми од оних, 
који треба за сваку ситницу да пуне лекарима џепове. Не 
будали, молим те!“ 

__ На своје најстарије дете полагао је он понајмање ; он је 
брзо прозрео односе између ње и своје жене, и ови су га 
једили. Па кад је тако достојанствено одговорио својој жени, 
извуче он са полице књигу „Здрав и болестан човек“, да се 
још једном информише о Клариној болести. 

Идућег јутра Клара је била у жестокој грозници. Ле- 
жала је у својој постељи као прикована, и само би се по кат- 
кад очајним покретом машила гуше да попусти мараму, као 
да је она гушила и стезала Међутим је своје стање сносила 
стрпљивошћу анђела, као нешто ништавно, чега ради нипошто 
не сме узнемиривати матер, ни љутити оца. Госпођа Симел 
се усуди и још јаче навали на свог мужа да позову лекара. 
Његово стрпљење наједаред изађе из сваких граница. 

„Реци ми, бога ти, јеси ли ти сасвим полудела» Ти је 
синоћ, како си глупа, без сумње нису покрила као што ваља, 
или је она преконоћ збацила са себе јорган, и ту онда не 
помажу ни најбоља средства. Ја видим већ; ја морам, као и 
увек, све сам“. | 

И на то узе један огроман вунени јорган, обви њим до 
гуше девојку, која се сва тресла, па је тако метну у постељу. 

„Тако ћеш ти, благо мени, да лежиш и да се не окре- 
ћеш, ако мислиш да ти опет буде боље“, рече он девојци. 
„А ти да се ниси усудила да је вадиш одатле“, обрецну се 
"он на своју жену. „И знајте, ако зовнете лекара ђаво ће вас 
однети“, издра се сад на целу своју породицу, као на збир 
све своје несреће. „Ја доиста не могу да будем паметан што 
ја морам је због ваших детињарија дајем и последњу пару 
и да упропашћујем своју будућн ст“. И он бесно зграби шешир. 
и оде, залупивши за собом врата псујући. 

Дођоше ужасни тренутци. Хладан зној прели чело де 
војчино; очи јој су се сијале као жар. Била је извукла једну 
руку испод јоргана, и онај очајни покрет пут грла дешавао 
се све чешће и све чешће. Извијала је и окретала врат као 
да би да га ослободи неке страховите замке. Ваздуха! Ваз. 
духа! Не буде ли га, биће ужас!.. Мајка у безумном страху 
одјури по лекара, заборављајући на све претње свога мужа. 
Лекар дође и прегледа девојку. Преглед је био кратак. Лекар 
оде с мајком у суседну собу и рече јој: „Дете мора одмах 
у болницу, али одмах“. 

„Лепо, господине докторе, онда ћу брзо да пошљем по 
мужа и да га питам — —“ 

„Да шиљете по мужа нема се кад. Хоћете ли да вам се 
дете угушиг То се може догодити у непуна два часа“. 

„Господе Боже...“ 

„Но, не губите дакле времена. Узмите моја кола; ето 
су она доле...“ - 

„Ти мораш у болницу, Кларице моја“, рече мати боле- 
сници, усиљено се смејући. „Тамо ће ти брзо бити боље“. А 
сузе јој се лиле низа лице. 

„То је добро“, одговори Клара безгласним шапатом. Хтеде 
сама да се обуче; али малаксала клону мајци у наручје. Ова 
је брзо обуче. „Али ти ћеш ипак долазити код мене, мама“. 

„Разуме се; недељом ћемо те обилазити“. 

„Ах, да, недељом ; дођите још ове недеље. Тешко ми је 
што морам да се одвојим од тебе“. — 

Кола одјурише. 

Кад Симел, вративши се, чу шта се догодило, трже се 
мало ипак. Ручао је ћутећи; али не с мањим апетитом. Кад 
се заситио, уздахну помисливши на нове издатке које ће то 
проузроковати. Мислио је на виолину коју је хтео да купи, 
и беснећи у себи упути се опет канцеларији. 

Клара је имала дифтерију. У петак ујутру су је опери- 
сали, и она се идућег дана осећала необично лако и лепо. 
Родитеље су, због озбиљности случаја, пустили на један тре- 
нутак њој, и ма да се суботом нису дозвољавале посете. У не- 
дељу после подне срете Симел у парку пред болницом на- 
стојницу болничарку, добродушну жену, која је за напојницу 
радо узимала на се одговорност да улије веру у најповољније 
изгледе, а која је у исто време била довољно обазрива, да 

пред публиком поштује прописе лекара. Господин Симел не 
може унутра, јер је Клара „мало у грозници“; али иначе је 
све изванредно добро. Симел се врати дома најлакшег срца. 

Данас од свирања нема ништа, мислили су пријатељи, 
који су у недељу у пет часова дошли за квартет. Чули су за 
несрећу и изјавише своје саучешће. „Ах, зашто да не свирамо:“ 
рече Симел зачуђено. И он поче тачно да оцртава стање у 
коме се Клара налази. Опасност је, тако рећи, прошла. Он 
зна толико срећних операција дифтерије. Па би тек по кат- 
кад са достојанственим задовољством убацио по који меди- 
цински термин. Вероватно, у осталом, да овде операција и 
није била потребна. Знамо ми господу лекаре! 

„Наша студија је озбиљна ствар, господо моја. И доиста, 
не треба губити времена, ако се хоће Шуберт да разуме и 
да свира. Осим тога“ — Г. Симел узе тужну мину — „мени 
је потребно разонођење, промена; иначе ће ме бриге сасвим 
оковати. — Да почнемо>“ 

Прозори су стајали отворени и ко би прошао улицом, 
чуо би сасвим лепо други став Шубертовог РО-тоП квартета 

„Смрт и девојка“. Свирано је осредње; па ипак — каквом 
су језом потресали срце ови тонови! — 

Како умиљато пева свемилостива Смрт! Као нежна мати, 
која позива своје на слатки вечерњи почичак. Њен глас про- 
леће као свето ћарлијање; он одјекује као жубор гора, што 
уморне у јесени повијају своје круне; као шум мора, што ве- 
чито се ломећи удара о стене. Њен дах је песма сфера; јер 
свуда корача Смрт у своме таласастом огртачу, и најудаље- 
нији светови певају песму умирања и склапг ју сјајне очи пред 
дахом њених уста... 

„И са озбиљном опоменом приступа она постељи девој- 
чиној; јер тешко је умрети млад. 

Али она није груба; њен корак не одјекује ужасом; благи 
мир просијава из тамних очију и весела тишина блиста са 
њеног чела. Умиљатим сликама мами она, као вилински краљ 
у лугу по ком се беласају магле. У недрима земљиним брује 
чудесни снови и бајке, и безмерно, пуно сласти задовољство 
струји кроз мирне лешине под бусењем. — 

А тихо стрепећи ослушкује душа девојчина. Је ли то 
Смрт» М не бруји ли то сад благо певање из даљине То су 
одјеци песме младости, младости која се губи одјекујући. 

Душа скакуће лаком ногом преко цветне ливаде успомена. Ту 
жубори поток и шева цвркутајући узлеће у бистро плавет- 
нило; сунце се блиста и пролеће цвета, у дрвећу и у боко- 
рима. Ах, живети, живети! Срећан, ко може! И бојажљиво 
се отима душа из загрљаја Смрти и крије на материнске груди 
живота. 

Још озбиљније опомиње Смрт, још молећивије људска 
душа пригрљава светлост. Љубав према животу и опомена 
смрти пролећу наизменце, као сенке облака и светлост сунца 
преко хумова, као сенке облака и светлост месечева преко 
мирне пучине морске. 

Како се самртница, јечући и стењући, хрве са сенкама, 
које бивају све веће и све веће! Како се колебају нежне 
груди од изненадних уздаха, тупих страховања ! 

А благе, неизмерно меке песме пева Смрт крај мирне 
постеље, песме само самртнику чујне и ником више, песме о 
земаљској бризи која ће да ишчили далеко у даљини као 
дах, о земаљској патњи која ће да изумине далеко у даљини 
као одјек. Утешно тако не певају уста ниједне мајке крај по- 
стеље расплаканог детета. „Зашто, о драго људско чедо, за- 
бадаш све дубље жаоку растанка у своје срце» И што растр- 
заш своју душу мржњом за светом, чијег проклетства хоћу 
благо да те ослободимг У колико се дуже противиш, у то- 
лико ће те грубље стегнути моја рука; јер испред мога ока 
се не може утећи. Па ходи! Ја ћу те опремити у постељу 
мирну и дубоку; ни љубав те не би могла боље опремити“. 

И опет се отима душа опаснога загрљаја, да летимице 
прохода по чаробним вртовима прошлости. Све јасније сијају 
далеке слике; цвеће пламти у чудном жару; птице певају 
слатке бајке... : 

У то хвата Смрт ужасном снагом своју плашљиву жртву 
и, гневна, свлачи је бесно на своје срце. Душа се распламти 
у очајној снази: бесомучно трзање и хрвање — очи се котр- 
љају, дах се жари, образи пале, крв јури — један крик — 
и глава орешена умршеном косом пада на разривено под- 
главље. 

Кратко, препуно снова уснуће спушта се на склопљене 
капке. Води ли оно животу или смрти» Оно је пуно прилика, 
као најшаренији живот. Као што дављенику, кад потонеу 
дубину, водене масе својим придолажењем буде у уху никад 


( 

не чувене тонове и односе му дух једним тренутком у неслу- 
ћене даљине сећања, тако ничу пред очима девојчиним као 
у лету, па ипак потпуно јасно и одвојено, лица и догађаји 
из очинског дома. Душе драгих и милих долазе у посету... 
Како је ишла са мајком у мали врт иза куће. да набере. 
цвеће за недељу... како је кључао котао на огњишту .. а бра- 
тић играо војника... како је слушала велики сат на зиду где 
јасно и пријатно куца, још кад је била дете од две године 
и седела на поду... затим се предмети сливају један у други 
и само широк млаз светлости протиче поред затворених очију... 
Па и будућност, зар није она лепа Зар самртница није слу. 
шала о високој срећи која се осмехује на жену, кад порасти 
и стане на снагуг Има ли чега златнијег од јутарњег сунца 
младости, које нас буђењем из сна детињства уводи у му: 
жанску снагуг... Девојка се сасвим исправља у постељи; ши- 
роко отвореним очима гледа кроз прозор у сунце... Смрт јој 
спушта руку на срце, и она се, мртва, устура наузнак. 

Ужасном узвишеношћу одјекује победна песма Смрти — 
од њеног јека дршће свет; земља се тресе под тутњем ко: 
рака тучем опремљеног оклопника. Његово око шиље ноћ, 
а кога његова рука зграби котрља му се под ногама као лист. 

Нежније се свршава њена песма. Као свето ћарлијање 
прелеће светом њен позив; као шум гора, као жуборење мора 
шуми тамо: дах свемилостиве Смрти. 


По несрећи, свирачи бише још исте вечери узнемирени 
гласником из болнице. 


„Ако би Господин и Госпођа Симел желели да још јед- 
ном виде своју Клару —“ 

Сутрадан разасла Симел својим суседима и пријатељима 
вест да се драгом Богу, по његовој недокучљивој вољи, сви- 
дело да тугом скрханим родитељима узме њихову најљубље- 
нију кћер Клару. 

Ко је на недељу дана потом пролазио поред те четворо- 
спратне куће, могао је чути како се неко вежба на шерцу 
из чувеног Менделсоновог концерта за виолину. 


Невиност и несебична љубав пропадају. а саможиввст и 
самољубље играју безбрижно преко њихових гробова. 


Ото Ернст. 
(С немачког превео В. М. Ж.) 

НУМА РУМЕСТАН. 
(27) 
У ХМ] 
Код ЈУЖНИХ ПРОИЗВОДА. 


Једног четвртка у вече, око десет часова, пошто су сви 
лонци с брандадом, лепо увијени и увезани, били поређани 
на сто, породица Мефр, момци, стари Валмажур, сви јужни 
производи скупа, знојави и задувани, одмарали су се, правећи 
изнурено лице људи који су свршили тежак посао, и умакали 
су дугуљасте колаче и бисквите у топло вино, у бадемово 
млеко, у „нешто слатко, забога“, јер јужњаци не воле ништа 
јако ни опоро. Ни варошани ни сељаци тамошњи не опијају 
се скоро никако алкохолом. Према њему ова раса показује 
урођени страх и одвратност. Она се осећа пијана још од ро- 
ђења, пијана без пића. | 

И права је истина да јој ветар и сунце наливају страшан 
природни алкохол, чија дејства осећају више-мање сви који 
су тамо рођени. Неки су повукли само онај један гутљај више 
који дреши језик и покрете, приказује живот у ружичастој 
боји, привиђа свуда само симпатије, ужаграва очи, проши- 
рује улице, отклања препоне, удвостручава смелост и храбри 
бојажљиве; други, као мала Валмажурова и тетка Портал, 
којима је јаче ударило у главу, падају одмах у беснило, 
обневиде, тресу се и муцају. Требало би видети наше црквене 
заветине по Прованси, сељаке како стоје на столовима, лу- 
пају својим гломазним жутим ципелама и урличући дози- 
вају: „Момче, лимунаду!“, читаво село како се ваља пи- 
јано после неколико боца лимунаде. Па она изненадна изну- 
реност, она клонулост целога бића која наступа после јарости, 
после великих одушевљења, нагло као смена сунца и облака 
на мартовском небу; — који их јужњак није сам искусиор 

Мада није имао јужњачку јарост своје кћери, стари Вал- 
мажур је у крви носио добру клицу; и те вечери га је баде 
мово млеко било сасвим раздрагало: кревељио се, насред ду- 
ћана, с чашом у руци, заплићући језиком, показујући све гримасе 
старог кловна који никад не плаћа трошак новцем. Мефрови, 
њихови момци, превијали су се од смеха на џаковима брашна. 

— Е, овај Валмажур, бадава! 

Одједном, стари умуче, и његова пајацки испружена рука 
паде као одсечена, кад пред собом угледа једну накострешену 
провансалску капу. 

— Шта радите ви ту, оче» 

Г-ђа Мефр диже руке према кобасицама на таваници: 

— Како! то је ваша кћиг... Нисте нам ништа рекли... 
Гле, ала је малецка!.. али, види се, ваљана... Но, умирите 
се, госпођице. 

Нешто из навике да лаже, а и да би био што слободнији, 
стари није ништа говорио о својој деци, и издавао се за мато- 
рог бећара који живи од ренте; али међу јужњацима се никад 
не прави питање због једне измишљотине. И да је за Оди- 
бертом навалило читаво крдо малих Валмажура, пријем би 
опет био тако исто жив и срдачан. | 

Сви је дочекаше услужно, правећи јој место: 

— Него шта, и ви ћете умакати с нама. 

Провансалка се није мицала с места, засењена. Она је 
долазила с поља, с мраза, из ломрчине децембарске ноћи, 
где је још, и ако је позно, врио грозничав париски живот, ко- 
витлајући се све више кроз густу маглу, коју су у свима правцима 
цепале ужурбане сенке, шарене лампе са омнибуса, крештави 
звуци трамвајских труба; долазила је са Севера, долазила је 
из зиме, и одједном, без икаквог прелаза, обрела се усред та- 
лијанске Провансе, у овом Мефровом дућану који се, пред 
наступајуће божићне празнике, блистао од обиља зрачних по- 
сластица, посред омиљених гласова и мириса. То је била из- 
ненада пронађена дсмовина, повратак у завичај после годину 
дана изгнанства, злопатње, борбе, у овој далекој варварској 
земљи. Нека блага топлота прожимала је, и умиривала јој 
живце, док је дробила свој бисквит у једну чашицу карта- 
гинског вина, одговарајући свима овим добрим људима, који 
су према њој били отворени и поверљиви као да је познају 
од пре двадесет година. Осећала је да се враћа својој сре- 
дини, својим навикама; и сузе су јој навирале на очи, на њене 
сурове, светле очи које никад нису заплакале. 

Руместаново име које неко изговори поред ње, прекиде 
нагло ово узбуђење. То је Г-ђа Мефр, прегледајући адресе 
на пошиљкама, обраћала добро пажњу момцима да не по- 


греше, да не однесу Нумину брандаду у улицу Ме него 
у улицу Лондонску. 

— Изгледа да у улици Гранел брандаду не миришу 
много, примети један од производа. 

— Могу мислити, рече Г. Мефр... Једна дама са Севера, 
са најладнијег Севера... која кува на маслу; таман!!... Док у 
Лондонској улици влада лепи Југ, весеље, песма, и све на 
зејтину... Није чудо што се Нума ту боље осећа. 

Говорило се без снебивања о овом другом министровом 
браку, у једном врло удобном куту, у близини станице, где 
је могао да се одмори од скупштинских напора, ослобођен при- 
мања и званичких церемонија. На сваки начин, бујна Г-ђа Мефр 
надала би лепу дреку да се тако што десило у њеној кући; 
али код Нуме, то јој је изгледало сасвим лепо и природно. 

Он воли девојчице; али зар и сви наши краљеви нису 
трчали за сукњом, и Карло Х, и Хенрик ТУ, женскарошр То је 
због његовог Бурбонског носа, забога !... 

И са овом лакомислечошћу, овим подсмесима којима Југ 
увек пропраћа све љубавне догађаје, мешала се извесна пле- 
менска мржња, антипатија према жени са Севера, туђинци 
која кува на маслу. Падало се у ватру, причане су поједине 
анедоше, претресане дражи мале Алисе и њени успеси у Ве- 
ликој Опери. 

— Ја сам познавао маму Башелри у доба бокерског ва- 
шара, говорио је стари Валмажур... Певала је романце у Ка- 
фани Тибо. 

Одиберта је слушала не дишући, гутајући сваку реч, 
урезујући у памети име, адресу; и њене жмираве очи севале 
су ђавољим сјајем, у коме картагинско вино није имало ни- 
каквог удела. 


ХУП 
ПЕЛЕНЕ. 


Кад неко полако закуца на врата од њене собе, Г-ђа 
Руместан се трже, као да је ухваћена у крађи, и упита, за- 
тварајући лепо извијугану фијоку свога ормана у стилу Луј ХУ, 
над којом је скоро клечећи била нагнута: 

— Ко јег... Шта хоћете, Поли2 

— Једно писмо за госпођу... врло хитно... одговори Ен- 
глескиња. 

Розалија узе писмо и брзо затвори опет врата. Груб, 
непознат рукопис, на сиротињској хартији, са уобичајеном 





104 Српски Књижевни ГЛАСНИК. 





примедбом на молбама за помоћ: „лично и хитно“. Никад је 
једна париска собарица не би узнемирила због такве ситнице. 
Она баци писмо на орман остављајући да га прочита доцније, 
и врати се брзо својој фијоци, у којој су стојале раскошне 
раније пелене. 

Од пре осам година, од оне брачне драме, она је није 
никако отварала, бојећи се да у њој не нађе своје сузе; 
чак ни откако је имала нову наду, из материнског празноверја, 
из бојазни да још једном не навуче себи несрећу, овим пре- 
временим миловањем детета, преко његове мале спреме. Ова 
срчана жена имала је сеу женску узбудљивост, трептање, зим- 
љиво грчење мимозиног лишћа, свет, који суди без разуме- 
вања, говорио је да је хладна, као што незналице мисле да 
цвет не живи. 

Али сада, у шестом месецу своје наде, требало је ове 
мале предмете ослободити њихових тужних бора и затвора, 
прегледати их, и можда преправити; јер мода се мења чак 
и за новорођенчад; не повијају их увек на исти начин. 
Због тога сасвим присног посла, Розалија се била бриж- 
љиво закључала; и у великом ужурбаном министарству које 
је претурало акта, у жагору обавештавања и грозничавом 
трчкарању из собе у собу, извесно није било ничега тако 
озбиљног, тако дирљивог, као ова жена која је клечала пред 
једном отвореном фијоком, устрепталог срца и дрхтавих руку. 

Она подиже и растресе већ мало пожутеле чипке, чији 
је мирис био очувао сву белину овом малом невином рубљу: 
капице, кошуљице, поређане поступно по величини и детињем 
стасу, хаљиница за крштење, лепо набране „портикле“, чара- 
пице као за лутку. Она у сећању угледа себе у Орсеју, како, 
у пријатној изнурености, ради по читаве сате, у сенци велике 
каталпе, чије су беле чашице падале у корпу за рад, међу 
клупчад и њене фине везиљске маказе, док су јој све мисли 
биле заузете њеним везом, који јој је одмеравао снове и време. 
Како је онда била пуна вере и наде! Како су птице весело 
пвркутале више ње, у лишћу; а у њој, како су се будила 
нежна и нова осећања! За један једини дан, живот јој је био 
отргао све то, нагло и сурово. И у срце јој се опет поче 
увлачити очајање, мужевље неверство, детиња смрт, док је 
полако развијала ове пелене. 





| 
| 

Кад угледа прву малу кошуљицу, готову да се навуче, 
ону што стоји спремна на колевци у часу рођења, са рука- 
вима који су завучени један у други и раширени, са округлом 
надувеном капицом, она бризну у плач. Чинило јој се да је 
њено дете живело, да га је она љубила и гледала. Мушкарац, 
о, извесно, снажан и леп мушкарац, и на његовом белом, 
нежном лицу, већ озбиљне и дубоке дедине очи. Данас би 
му било осам година; дуга гргурава коса падала би му на 
велику белу јаку; у тим годинама, деца још припадају мајци, 
која их води у шетњу, намешта их, учи их да раде. Ах, сви- 
репи, свирепи животе... 

Али постепено, извлачећи и намештајући разне стварчице 
увезане микроскопским свиленим тракама, њихово извезено 
цвеће, њихове снежне чипке, она се стишавала. Не, не, ипак, 
није живот тако рђав; и до год се живи, не треба губити 
храброст. Она је била сасвим пала у очајање, на тој кобној 
прекретници, мислећи да је за навек свршено с њеном супру- 
жанском и материнском вером и љубављу, да јој не остаје 
ништа друго него да гледа како се њена зрачна прошлост 
губи у даљини, као обала за којом се чезне. Затим, после 
дугих, суморних година, испод студеног снега њеног срца, 
проклијала је лагано нова клица, и ево где се расцветава у 
ово мало биће које ће скоро доћи на свет, чију је снагу она 
већ осећала по болним малим ударцима ногом које јој је за- 
давало ноћу. М њен Нума се тако изменио, постао бољи, из- 
лечио се од својих грубијанских испада! Истина, он је имао 
још неке своје слабости које она није волела, ону талијан- 
ску лукавост које се није могао ослободити; али „то је по- 
литика...“ како је он говорио. У осталом, она се више није 
предавала обманама својих првих брачних дана; знала је да 
се ради среће у животу мора бити задовољан с малим у сва. 
кој ствари, да се мора ХРАНИ пуна срећа у полусрећи коју 
нам живот пружа... 


Неко опет закуца. Г. Межан жели да говори са госпођом. 

— Добро... ево ме... 

Она га затече где корача горе-доле по малом салону, 
врло узбуђен. . 

— Имам да вам учиним једно признање, рече он при: 
јатељским, мало напраситим гласом, на који му је давало 

право њихово старо пријатељство, које би се, да је само до 
њих стајало, претворило у рођачку везу... Још пре неколико 
дана, ја сам окончао ону бедну ствар... Нисам вам одмах рекао | 
да бих ово могао дуже имати код себе... 

Он јој пружи Хортензијину слику. 

— Једва једном!... Ох, како ће се обрадовати, јад- 
ница моја... 

Она се разнежи гледајући лепу прилику своје сестре, 
која се сијала од здравља и младости, у своме провансалском 
оделу, и прочита на дну слике отмен и поуздан потпис: а 
верујем у вас пи волим вас — Хоршензија Ле Кеноа. Затим, 
кад се сети да је сироти заљубљени Межан то такође прочитао, 
и да се он тиме примио једне болне дужности, она му срдачно 
стеже руку: 

— Хвала... 

— Не захваљујте ми, госпођо... Да, било ми је тешко... 
Али од пре недељу дана, мени је непрестано пред очима ово; 
Ја верујем у вас и волим вас... Замишљао сам понекад да се 
то мене тиче... 

И сасвим тихо, бојажљиво: 

— Како је онаг 

— 0, није добро... Мама је води на Југ.. Она сад при- 
стаје на све... Као да је нешто у њој сломљено. 

— Је ли се променила 

Розалија тужно одмахну руком: 

— Ах... 

— До виђења, госпођо... добаци Межан нагло, и удаљи 
се крупним корацима. На вратима, он се осврну, и стојећи 
право испод упола задигнуте завесе, широких плећа: 

— Права је благодат за мене што немам маште... Био 
бих сувише несрећан... 

Розалија се врати у своју собу, сва утучена. Узалуд се 
она отимала, узалуд се храбрила младошћу. своје сестре, 
утешним речима Жарасовим, који је упорно држао да је ту 
у питању само једна пролазна криза; обузимале су је црне 
мисли, које се више нису слагале са свечаном белином њених 
пелена. Она похита да прикупи, среди и затвори ове растурене 
стварчице, и дижући се, спази писмо које је лежало на орману, 
узе га, и прочита га несвесно, очекујући неку обичну молбу, 
какве је посведневно примала из толико разних руку, и која 

би сада баш згодно стигла, у један од оних сујеверних часова 
кад доброчинство изгледа као нешто што доноси срећу. Зато 
она најпре не разумеде, и мораде да прочита понова ове 
редове, исписане невештом ђачком руком, као какав задатак, 
руком Гијошевог помоћника: 
Ако волише брандаду од бакалара, добићетше из. 
врсну вечерас код Г-ђице Башелри, Лондонска улица. 
Ваш муж часши. Зазвоните шри пуша, и уђише право. 


Из ових глупих речи, из овога прљавог и подмуклог 
шљама, истина се указа, пуче јој пред очима, поклапајући се 
са извесним догађајима, сећањима: име Башелри које се тако 
често чује од пре годину дана, загонетни чланци о њеном 
ангажману, ова адреса коју је сама чула кад је он добацио 
кочијашу, његово дуго бављење у Арвијару. У једном тре- 
нутку, њена сумња се претвори у извесност. У осталом, зар 
цела прошлост не обасјава ову садашњост у свој њеној је- 
зовитостиг Лаж и лицемерство, то је, и ништа друго, цело 
његово биће. Зашто би овај вечити обмањивач и њу по- 
штедео» Она је била луда што је подлегла његовом вар- 
љивом гласу, његовим отрцаним нежностима; и она се сети 


извесних појединости, због којих је у исти мах црвенела и 
бледела. 


Овога пута, то није било очајање са бујицом чистих 
суза првих разочарења; са њеним болом мешао се гнев про- 
тив ње саме, што је била таква слаботиња и кукавица да му 
је могла опростити, против њега, који је могао преварити 
упркос свога обећања и заклетве после прве кривице. Хтела 
је да га изобличи, ту, одмах; али он је био у Версаљу, у 
Скупштини. Паде јој на ум да зовне Межана, али одмах 
увиде да је неприлично нагонити на лаж тога честитог ч0- 
века. И, принуђена да угуши у себи читаву бујицу супротних 
осећања, да не би гласно завикала и подлегла страшном жив- 
чаном нападу који је већ обузимао, она је корачала горе-доле 
по застору, са рукама подбоченим — по омиљеној навици — 
преко лабавог струка своје собне хаљине. Одједном, она за. 
стаде, и стресе се од безумног страха. 

Њено дете ! 

И оно је патило заједно са њом, и подсећало је своју 
мајку на себе свом снагом бића које се бори за живот. 
Ах! Боже мој, ако и ово умре као оно прво... у исто доба 

развића, у сличним околностима... Судбина, за коју се каже 
да је слепа, удешава понекад тако свирепе случајеве. И она 
је умиривала саму себе испрекиданим речима, нежним узви- 
цима „Мали мој... душо моја..“, трудећи се да ствари по- 
сматра хладнокрвно, да би сачувала своје достојанство, и 
нарочито, да не би довела у опасност ово једино благо које 
јој је остајало. Она чак узе неки рад, — онај Пенелопин вез 
који вредна Парижанка увек има при руци, — јер је требало 
чекати док се Нума не врати, објаснити се с њим, или боље, 
уверити се из његовог држања о његовој кривици, пре него 
што се дође до неизгладивог скандала развода брака. 

(О, ови бели везови, ово правилно, безбојно платно, ко: 
лико се тајни њима поверава, колико се болова, радости и 
жеља уплиће у изукрштано и искиданим концима прошивено 
наличје ових женских радова, на којима се види спокојно испре- 
плетено цвеће ! 


Враћајући се из Скупштине, Нума Руместан затече своју 
жену где везе, при обореној светлости само једне лампе; и 
ова мирна слика, овај лепи профил који је изгледао блажи 
испод кестењасте косе, у сенци раскошних дебелих завеса, 
где су лаковани заклони, стари уметнички предмети од бакра, 
слонове кости и порцелана, хватали трепераве и топле одбле- 
ске ватре из камина, изненади га својом супротношћу према 
скупштинској граји, њеној блиставој таваници, обавијеној гу- 
стом прашином, која се ковитлала изнад дебата као облак 
барута изнад каквог војног вежбалишта. 


— Добар дан, мама... Како је пријатно код тебе... 
(Наставиће се.) 


Алфонс ДоОдЕ. 
(Превео с француског Миодраг ИБРОВАЦ.) 


АЈА 


...„Улулу ! Улулу! 

Први је пут што гонимо 
Пред собом зверку страхотну, 
За нама што је тулила 

У тами густе мрчаве, 





МРАК А. 





На глави друма прашнога, 

У класју златног усјева, 

У нашој зелен-огради, 

Под нашим тамним прозором 

И на дну душе чемерне. 
„„Улулу! Улулу! 

Из нас је у свјет скочила: 

Очи су њенс пламене 

Од огња наше љутости, 

Зуби су њени крвави 

Од рана срца нашега, 

О панџи јоште висе јој 

Издирци пути мучене. 


..„Улулу, браћо! Улулу! 
Помамни ржу атови, 
Бијесни лају загари, 
Танани звижде бичеви. 
Тко ће је први стигнуги2 
Тко ће је први згазити > 
Тко ће је први заклати 2 
Она је дуго имала 
Јазбину своју погану, 


Под нашим тужним огњиштем. 


Гад нам је чело каљао, 
Страх нам је крв смрзавао, 
И смрад нам душу тровао: 
А сад је смело гонимо 
Шумама, пољем, гудуром, 
Звиждуком танких бичева, 
Лавежом б'јесних загара, 
Помамних коња топотом 

И срца гњевним покличем. 


...Улулу, браћо! Улулу! 
Рањена зв јер је клонула. 
.„Лудови! Ви сад лижете 
С камена крвцу звјерињу; 
Оштра вас воња опија, 
Поглед вас кобни смућује, 

Јаук вас њезин занаша; 

Она ће опет скочити 

У вашу душу млитаву, 

Опет ће срце титрати 

Немани међу шапама — — 
...„Улулу! Улулу ! 

Звјерку сам копљем пробио, 

Диго је, у вис винуо — — 

А ви се на ме дигосте, 

И ви ме б'јесно тјерасте 

С бљеском у оку окрутном, 

С мржњом у души пожудној, 

Ви, вјечни, подли робови !.. 


На врху копља танана 
Кобна док звијерка умире, 
Шумама, пољем, гудуром 
За мојим јури петама 
Свирепа, пјана гомила: 
Помамни ржу атови, 
Бијесни лају загари, 
Танани звижде бичеви. 
.„Улулу, робље! Улулу! 
Владимир НАЗОР. 


НАМЕТЉИВИ МОТИВ. 


У шта нам је прошла наша младост рана, 
Наше лепо доба живота и снаге; 

Куда ће отићи наше жеље драге 

И где им је покој последњега стана» 


У неравној борби, посртању дугом, 
У зноју и раду, кроз бригу и тугу, 
Ми смо вечно били у истоме кругу 
И теглили јарам и себи и другом. 





АВА ДРУВЈУ 7 


НАМЕТЉИВИ мотив ИЛ 





И неваља тако сваки нам дан страћи, 
И ми не видимо небески свод плави, 
Ни звезде ни цвеће, и увек нас дави 
Један облак дима; а живот је краћи... 


Увек исти живот што мили и тече 
Као прљав, жути поток после кише, 
И ми стално ништа не желимо више 
Но да падне мирно, благотворно вече. 


И најлепше што смо имали у низу 
Својих младих лета, то је опет био 
Један мучан, тежак сан, лелујав, мио, , 
Сан љубави, што је своме крају близу. 
Сима ПАНДУРОВИЋ. 


Мила је твоја рука, кад на усни Ре! 
мојој кб тиче озебло се грије, | 
и кад се трза и смири и усни; 
у прсту сваком једно срце бије. 


Ал' милија је, кад се тихо крене 

у простору, где мирују све ствари; 
њен покрет као месечина сене, 

и остане кб траг мириса стари. 


Мило је твоје око, када гране, 
кб дан кроз завес трепавица твоји, 
на зеници ми затитра и стане, 
кб језеро, у ком се душа поји. 


Ал' милије је, кб сутон кад клоне, 

и скрије сузу и осмех признања. 

Мој поглед тад у његов бездан тоне, 
и гледа боје о којима сања. 

Мио је глас твој; март у њему пупи, 
кб лептир лета по зидови сиви; 

он свакој речи жаоку отупи, 

и старе приче ко нове оживи. 


Ал' милији је, кад реч твоја згасне; 
он светли тада кб пут метеора, 
звони кб одјек песме туђе, јасне. 

и свих тишина ноћних и свих бора. 


Мила си, драга, на рукама мојим, 

с колени благи, с два голуба плаха, 

с прсима, с косом, са богаством својим, 
с усана воћем, с вином твога даха. 


Ал' милија си мени, чим те уго 
закрили с мојим ружама на струку. 
Блудећи тада, ја те зовем дуго, 

и љубим мирис твој са празних руку... 


Вељко ПЕТРОВИЋ. 


СНЕЖАНКИНЕ ПРИЧЕ. 


У прохладној сенци заспалих дрвета, 
Где се тиса купа у мирису смоле, 
Осећам далеко односи ме Лета, 

Где су тела мртва, где су душе голе. 


Бестелесне душе опажам где круже 
И осећам себе самосвеслу сену. 

Бболан сам. Ни уста нити очи туже. 
Осећање чисто ја сам у том трену. 


Ја не чујем звука, нити видим боје. 
А Бол се слашћу прелива у сенке. 
Крваве се страсти дубоко покоје 

И мру бесних нада празне теревенке. 

та а ни 
= аб Ру е 


Иза седам брда Снежанка се пуже, 
Долази да прича чаробне новине. 
Жељан сам је. Али што је слушам дуже 
Све више ми приче познате се чине. 


) 


Рекао бих она из мене их сише, 

Спавају у мени, а она их буди. 

А вечни крик Сумње збори све то тише: 
„Она можда тек је одјекивач худи“. 


Да. Ван мене нема ничег новог више. 
М. БОЈИЋ. 


ЦАР ЈОСИФ [1 ПРВИ ПУТ МЕЂУ СРБИМА. 


У својој младости сматрао је цар Јосиф П путов»гње као 
врло корисно и поучно за будућност владара, а кад је по. 
стао цар било му је оно готово једина разонода и уживање. 
Његови непријатењи нису га остављали да у миру ужива, 
него су га и Фридрих П и Французи исмејавали због ње- 
гових многих путева, па чак и претварали се да се брину за 
„Њима драго добро“ аустријских земаља, које мора трпети 
велику штету због честога бављења Јосифа П ван Беча. Било 
је, међутим, сасвим обратно. Од царевих путева, што су 
доиста и његови противници тачно знали, имале су његове 
земље велике користи, јер је он путовао само због тога да 
на путу што научи, да своје земље и народе упозна, и да се | 
сам својим очима увери о срећи и беди својих поданика, те 
да и према тима својим опажањима удеси свој начин управ- 
љања. Он је врло лепо и паметно писао о томе у једном 
мемоару за Марију Терезију још 1765 године, и доказивао 
да владар мора путовати, ако жели бити добар политичар, 
управник и војник; да не сме гледати своју државу туђим 
очима, ни задовољити се званичним извештајима, него сам 
ићи и посматрати, и то не једанпут, него што чешће, јер би 
иначе чиновници удесили да им владар види само оно што 


1 Атпебћ А, „Мема Тћегезја ипа Јозерћ“, В, Ш, 5. 859. 

они хоће. Једино ће на тај начин владар своју земљу и на- 
роде честито упознати и тако моћи користити општем добру. 

Ма колика да је већ од ране младости била та његова 
жеља за путовањем, то он ипак за живота свога оца, цара 
Франца 1, није путовао и први му је већи пут био онда, када 
је 1764 године ишао у Франкфурт на крунисање. Његова _ 
писма с пута што их је писао матери необично су занимљива, 
и јасно се из њих види да Јосиф П није знао куда пре да 
гледа, шта пре да посматра и проучава, јер је видео толико нових 
ствари које је требало упознати и то ново знање о њима 
унети у раније. Жеља да што више види била је већ тада 
код њега толика да је ствари површно посматрао, али му 
тако овлашно посматрање није сметало да је све што је видео 
обично оштро кудио и заједљиво исмејавао. 

Као савладар Марије Терезије, од 1764, Јосиф [ није ни- 
када био потпуно сагласан с матером у вршењу владарских 
дужности, те су несугласице између њих биле сталне, а ме- 
ђусобно одношаји често збиља неиздржљиви. Савладарство 
га дакле није могло приковати за Беч, а другу жену толико 
није марио да је био срећан не гледати је. Према томе није 
чудо, што није имао толико ни разлога ни воље за живот у 
престоницу, колико за мило му и корисно путовање, где није 
морао радити против уверења, ни претварати се, што је Јо- 
сифу П врло тешко падало. 

Да не седи у Бечу беспослен или немилим радом за- 
послен, цар је после смрти Франца 1 много путовао. Обишао 
је горњу Угарску, Чешку, Моравску и аустријске алпијске 
земље, и то највише због војничког проучавања терена и тра- 
жења згодних места за нове тврђаве. Јосиф П је тада, наиме, 
с особитом вољом проучавао војну науку и много се бринуо 
за аустријску војску, једно што ју је волео, а друго зато 
што му је мати оставила да у војничким питањима може по 
коју ситнију ствар и сам одлучити; крупнија је питања и ту, 
наравно, она сама решавала. 

Ради тих нових тврђава је Јосиф П и дошао први пут“ 
међу Србе. Када се због несрећних прускнх ратова стало 
радити на утврђењу северних аустријских граница, онда се 
мислило, да се поред пруске мора утврдити и турска граница, 
те су тада поново утврђивани Арад, Петроварадин, Осек и 
Градишка. Та утврђења хтео је сам цар прегледати и том се 

приликом уједно упознати с Војном Крајином, с њезином 
управом, после оцепљења банатског провинцијала, са станов- 
ништвом и његовим привредним и просветним приликама. 
Тако је хтео себи створити јасну слику о тим онда претежно 
српским крајевима, ваљано их упознати и уочити које невоље 
треба што брже одстранити, и тако олакшати културно уна- 
пређење запуштене Границе. Тадашњи митрополит Павле Не- 
надовић је знао за тај пут римскога цара, и по себи се разуме, 
да му је свештенство морало тачно јављати куда је владар 
ишао, где се са Србима састајао, и шта је с њима говорио. 


Ми не знамо да ли се већ пре 9 априла 1768 Јосиф 
где састајао с угледним Србима и с њима разговарао, али 
поуздано знадемо да је тога дана, путујући у Арад, свратио 
у манастир Бездин и ту подуго говорио с тадашњим архи: 
мандритом Дионисијем Живојновићем. Тај разговор је врло 
иптересантан и поучан и за упознавање цара, а и тадашњих 
српских виших калуђера. Јосиф П, види се, није тада ни 
мало познавао науку и обреде православне цркве, и зато је 
и овде задавао иста питања, како је иначе питао римока- 
толичке калуђере: Колико служе служби на данр Како служе 
сви калуђери, кад је само један олтарг и тако даље. Али се 
распитивао и о том чиме се калуђери баве, каква им је би- 
блиотека, које парохије служе, где и како проповедају, и тако 
даље. На све је то добивао одговоре које га доиста нису 
могли задовољити. Калуђери су се бавили само економијом, 
библиотеке, нису имали, јер нема српске штампарије, а свако 
село има свог свештеника, зато они по селима нису им слу- 
жили ни проповедали, него су народ поучавали само кад се 
скупи у манастиру. Цар је питао још незгодније ствари и за- 
подевао разговор и о оном што је Дионисију било тешко 
искрено рећи. Тако је на пример упозоравао архимандрита 
на унијатску штампарију у Мункачу, поменуо му и тада не- 
мило питање комесариата у Синоду, и већ када је на коња сео 
задао је архимандриту страшно питање: „Верујете ли да ћемо 
ми [то јест римокатолици] сви до ђавола отићи“2 Он одго- 
вори: „Ваше Величанство, не верујемо, а ко верује, тај нека 
иде ђаволу“. Цару још није било доста неприлике Диониси- 


1 Српски патријарашки народно црквени архив, 56 ех 1768 годинеи 
„Седмица“ за 1854, стр. 29—81. 

јеве, него дода: „А за лутеране шта мислитер“ Архимандрит 
одговори, умиљавајући се: „За лутеране ништа не велим“. 
Јосиф Џ се, дакле, распитивао о свему што му је било не- 
познато, а што је осећао да треба да зна. Зато је хтео и 
своје разговоре учинити што поверљивијим и отворенијем, 
али му то није успело код бездинског архимандрита, који је 
одговарао уљудно, али врло пажљиво, да се не затрчи и не 
каже што искрено и отворено, што би могло њему, а и цркви 
или народу шкодити. Чим је цар отишао, без сумње не бог- 
зна како задовољан с разговором, обазриви архимандрит је 
сам ово описао и послао темишварском владици Вићентију 
Видику. Све пак друго из разговора што је било опасно ја- 
вити он је прећутао, али ми смо у срећној прилици да из 
бележака Јосифа П можемо дознати и онај део разговора 
што га је Дионисије пред својим владиком затајио.: Он се 
ружне наше навике није могао ни пред царем отрести, него 
је оговарао, и то из далека, ружно и подло, те је оставио 
цару уверење, да је мудар, али и лукав човек. За свога ми- 
трополита је говорио цару да је партајичан, а са својим вла- 
диком није никако био задовољан. Али ипак, после те денун- 
цијације, писао је у поменутом опису за владику, како је цар 
уверен у његову ученост и како га поштује. Чини се да 
Вићентије Видак ни слутио да га је, поред многих, и бездин. 
ски архимандрит пред царем оцрњивао. Он је онај званичан 
опис неко време код себе задржао, и тек 18 априла заједно 
с једним својим занимљивим писмом послао митрополиту. 
Међутим и већ раније је јавио Павлу Ненадовићу о 
доласку цареву међу Србе арадски ексарх Пахомије Кне- 
жевић.“ — Јосиф П је стигао 10 априла 1768 у Арад, и то 
касно у вече, али је пажљиви, а можда и бојажљиви ексарх 
ипак нашао времена да још тога дана пише митрополиту, да 
је цар дошао у Арад. Из једнога његова каснијега писма 
тачно знамо с каквом су љубављу и изузетном пажњом Срби 
дочекали Јосифа П, и како је и цар приметио ту велику срп- 
ску пажњу и уверио се, ваљда, да га Срби у Араду више воле 
од Несрба. Он је, наиме, увек забрањивао да се дочекује 


1 блепШ агау Ј., Блах ег Пеј-Масуагогалас ијађђ Ебгбепепесћеђођ 1,1. 
стр. 206. 

г Српски патријарашки народно-црквени архив, 48 ех 1768, 55 ех 
1768 и 60 ех 1768 године. 

с помпом, али није му било криво да се таке његове заповести 
баш сасвим не испуњавају. Зато је при пролазу кроз народ 
који га је у Араду очекивао и питао баш за Србе, ко су ти 
што су га са светиљкама очекивали, док су римокатолици из 
мрака у цара гледали, не нашавши за вредно да му барпут 
ваљано осветле. Шта је сутра дан и идућих дана било у Араду, 
то је ексарх тачно описао митрополиту у свом писму од 17 
априла 1768. Јавио му је ту како је цар савесно прегледао 
арадска утврђења, и како је са својим официрима проучавао и 
цео терен око тврђаве. То доиста није Павла Ненадовића толико 
занимало колико оно што му је ексарх даље писао: Цар је 
држао, као и увек преко воље, јаван ручак 11 и 12 априла; 
другога дана, била је субота, усудио се приступити у његову 
собу и Пахомије Кнежевић. Чим га је Јосиф П смотрио одмах 
га је запитао да ли зна немачки Ексарх је одговорио да 
знаде, и цар га је даље питао где је научиог У Будиму, По- 
жуну и Саксонској, одговорио је Пахомије Кнежевић. Сада је 
постао разговор занимљтв и за шурака царева Алберта Сак- 
сонског, који је седео уз Јосифа П и обрадовао се када је 
чуо да се Саска спомиње, те је и сам запитао ученога калу- 
ђера је ли у Лајпцигу учио Добио је одговор да не, него 
у Хали, и то три године. Затим се цар још распитивао код 
Пахомија о различним стварима и покушавао, колико је он то 
у опште могао, учинити разговор што топлијим и интимнијим. 
Питао га је за величину појединих српских епархија и митро- 
полије, о дворанима у митрополији, је ли био у Бечу, и, ваљда, 
и нада ли се бити владика — али ово ексарх не стомиње као 
што чини бездински архидандрит. Када је устао од стола он, 
иначе у хвали претерано штедљив, рече за ексарха, и то на 
велики јед присутних српских злобника: „не мислех у ових 
странах толике обрести с ким могал би сја разговарати“. Ту 
су част мало њих од Јосифа П дочекали! Цар је, дакле, био 
умешношћу Дионисија Живојиновића и још више образова- 
ношћу Пахомија Кнежевића, његовим присебним одговорима 
и његовим познавањем Немачке тако изненађен, да је хтео 
Србе што боље упознати. Ово, наиме, што је он својим очима 
гледао доиста се није слагало с његовим ранијим знањем о 
Србима које је он на двору стекао од фанатичних римокато- 
лика — осим што је душевни Бартенштајн своме ученику 
Јосифу релативно лепо о Србима говорио. 

Сад је сам добио прилику да се са Србима упозна, и мислио 
је да је баш црква згодно место да се дозна карактер једнога на- 
рода. Зато још то вече јави екзарху да је рад видети српску 
службу божју. Учтиво је питао када ће литургија почети, и кад је 
то њему остављено на вољу он је одредио да почне у осам сати. 
У одређено време он дође пешке у цркву. Срби су га са својим 
свештенством с највећом радошћу ишчекивали пред Текели- 
јином прквом, гледајући у тој посети особиту почаст, и тачно 
осећајући да Јосиф П овим јасно показује како према пра- 
„вослављу неће бити онако нетолерантан као његови претци, 
па чак да га у Угарској неће ни из потаје подривати и го- 
нити као његова Уније жељна мати. При улазу у цркву молио 
је цар ексарха да брже сврши службу, а кад је ушао није 
хтео сести на столицу што је за њега на амвону била спрем- 
љена. Кад он није хтео седети морала је и његова пратња 
целу службу одстојати. На маломе входу поднео је цару 
Павле протођакон еванђеље да га целива, и он га је целивао 
и, сасвим тактично, понудио га на целивање и другом члану 
владарске породице, принцу Алберту, али овај одбије. Дру- 
гога ђакона, Јована, оставио је ексарх поред цара да му ту- 
мачи шта буде питао и, наравно, да је прво питање царево 
било: Је ли у Русији обичај подносити цару еванђеље на це- 
ливањег Обрадовао се када је чуо да јесте. Још већма се 
пак изненадио када је чуо, а то је могао и сам разумети, да 
се у цркви Срби моле за царицу и њега, а не за Катарину 
руску, као што се на Србе сумњало, и питао је шта значи 
оно што деца и народ тада на јектенија одговарају. На вели- 
ком входу се опет молило за царицу Марију Герезију и савла- 
дара јој Јосифа П, и он се, готово детињски, радовао што је то 
могао сам јасно разабрати и ђакону рећи. Молио га је још 
да му каже када дође најсветији део литургије да може 
клекнути, и кад је дошао клекне и цар и с њиме цела ње- 
гова пратња. Срби у цркви нису својим очима веровали да 
то у њиховој гоњеној цркви клечи праунук страшнога про- 
гонитеља православља Леополда 1 и син Марије Терезије, која 
је у Хрватској са Србима чуда чинила да их силом поуни- 
јати, а и у Угарској потајно на Унији радила. Разумљиво је 
да су се Срби тога дана с преображеним од побожности и 
радости лицима Богу молили и Бога славили. То се није 
могло отети пажњи Јосифу П, само што је он мислио, да је 

то увек тако, и рекао је да се Срби с особитом оданошћу и 
"скрушеношћу моле Богу, а и да разлика између православ- 
них и римокатолика није тако велика као што су то, без 
сумње, њега у детињству учили. После литургије захтвалио 
се ексарх Јосифу ПЏ на великој пажњи и љубави према Ср- 
бима и њиховој цркви, а цар опет њему што је видео оно 
што никада пре тога. Сутра дан је отишао ексарх и у стан 
цару да му се захвали на особитој почасти. Цар га је тада 
обасуо опет новим знацима наклоности и дао му руку да је 
пољуби, и ако то никоме није допуштао, него је касније чак 
и клецање пред собом забранио. Међутим због тога што је 
само Пахомије Кнежевић добио царску руку да је пољуби и 
нико више у Араду, билису Несрби веома огорчени и колико 
год је ова царева пажња према Србима била за српску ствар 
у Аустрији од велике вредности, колико су је они још пре- 
цењивали када су видели како се сада одликују православни 
који су до сада били извржени само исмејавању, шикани· 
рању и бруталном прогањању. У том се нико није варао 
да се од Јосифа П морају очекивати нови путеви у владању 
и управљању државом. 

Тек 15 априла у осам сати у јутру отишао је цар из 
Арада према Темишвару. Болесном митрополиту је било дуго 
изгледати писмо од ексарха арадскога и напише му оштро 
писмо где му је заповедио да тачно опише бављење царево 


„у Араду; чак му није заборавио ни то наредити да му пише 


ко је цара трактирао. Срећа је била за Пихомија Кнежевића 
што је он већ раније послао писмо, које се с митрополитом 
мимоишло, те је 24 априла свој ранији извештај само допу- 
нио. Писао му је како цар није допустио да га град части, 
него је све сам платио, али је магистрат рекао ипак према. 
лену своту, која му је одмах тачно и исплаћена. Срби су пак 
предали цару „инштантцију“ — како су чиновници забрањи- 
вали, да се цару икакве молбенице предају, — да им се до- 
пусти по привилегијама живети, и цар им је то обећао и дао 
им још једну задовољштину. Римокатолици су, наиме, молили 
да се оделе од Срба и Мађара. који су се заједно држали, у 
магистрату, али их је цар одбио и одредио да и од сада 
остану сви заједно. Није дакле истина да се он на путовању 
уздржавао од одлука и само јављао матери шта треба испра- 
вити; он је, што је разумљиво, и сам решавао поједине спо- 

рове, али се пред матером правио као да он никакве запо- 
вести не издаје. 


Ово писмо ексархово није толико требало митрополиту 
Павлу Ненадовићу колико пређашње, које је он добио заједно 
са описом Дионисија Живојновића и писмом темишварског 
владике Вићентија Видака. Овај му је писао како су се по- 
нашали калуђери у Бездину пред царем и световао га да према 
томе даде саставити упутство за фрушкогорске манастире, да 
се неупућени калуђери не би пред Јосифом П срамотили. Ми- 
трополит је послушао свога владику и одмах дао саставити, 
22 априла „наставленије“ у ком је копиран дочек бездински 
и арадски. И тако с те стране нема за нас ништа ново у тој 
упути.: Занимљива су само општа правила за понашање која 
су дата и том приликом калуђерима: о чистоћи у кући и 
у цркви, о ветрењу соба, о трезвености, о учтивом одгова- 
рању, и тако даље. Осим тога су калуђери били упућени да 
дају на заводљива и сумњива питања неодређене одговоре и 
да покажу и они цару да знаду за најновије државне нападаје 
на привилегије. Фрушкогорски калуђери, колико знамо, нису 
имали 1768 године показати пред царем колико су упамтили 
„наставленије“, јер тада Јосиф П није био ни у једном од њих, 
него тек 1788 године, у Фенеку. Сада се цар из Темишвара 
кренуо према Петроварадину и болни митрополит, кога је 
поред грозница снашао био и некакав ексцем, није ни смео 
ни могао такав дочекати цара у Карловцима, него се скло- 
нио у „свој“ манастир Гргетег. Одакле је 17 маја писао и 
Јосифу П и преседнику Ратног Савета Ласију и молио да цар 
учини част српском народу и одседне у његовој резиденцији 
у Карловцима.“ Не знамо сигурно да ли је цар учинио по вољи 
Павлу Ненадовићу и одсео у његову двору, али сва је прилика 
да јесте, јер поуздано знадемо да је био у Карловцима. Ту му 
је митрополит већ из раније дао спремити господски дочек и 
узбунио све манастире да се побрину и пошаљу у његову ре- 
зиденцију што више лепе дивљачи и живине, да се високи и 
редак гост лепо почасти. Из Карловаца је отишао цар у Слан- 
камен и Земун, а одатле у Рачу, Осек и Градишку, и нама 


1 Српски патријарашиски народно црквени архив 266, ех 1768 го- 
дине, и „Српски Сион“ за 1905 године 608 и д. 


2 Српски патрајарашки народно црквени архив, 267 а. ех 1768 године. 

није непознато какве је утиске понео у Беч с далекога и 
тешкога пута кроз крајеве које су онда били запуштени 
као мало који у Аустрији. Кад је дошао, наиме, кући писао 
је Јосиф П 11 јануара 1768 године своме брату Леополду: 
„Прошао сам доста крајева; видео сам наше тврђаве: Сеге- 
дин, Арад, Темишвар, Петроварадин, Рачу, Брод, Градишку, 
Будим, Коморан и Ђур; прешао сам цео Банат и Славонију. 
Видео сам нереда, и враћам се пун жалби и намеран да Њеном 
Величанству поднесем ружну слику администрације и места 
које постоје. Те покрајине су тако далеко од центра да се 
готово заборављају. Природа им је међутим дала много пре- 
имућстава, колико у погледу пловних вода које их окружују и 
кроз њих пролазе, толико у погледу плодности земљишта која 
је неисказана, јер све ту само по себи јесте, без обделавања“. 

За царицу пак израдио је он с великим напором врло 
оштар мемоар о овоме путу и предложио начине како треба та- 
мошње страшне погрешке у администрацији и војсци испра- 
вити, привреду и просвету подићи и народе извући из таме 
незнања и сујеверице. Да задобије Марију Терезију за своје 
планове, он ју је уверавао да се на својим путевима бринуо 
и за „јединоспасавајућу веру“, за оно, дакле, што се њој чи- 
нила најпреча дужност владарска, и тако тврдио пред њом, 
да су и Дионисије Живојновић и Пахомије Кнежевић склони 
Унији. Ми не верујемо да је то било и уверење Јосифа Ц, 
и ако је у његовој души било у исти мах не само различи- 
тих, него и противних планова о једном истом предмету, него 
је он овим хтео својој матери и по њезину схватању свој пут 
оправдати и приказати га потребним и корисним. Како у 
осталом било, тек су и Днонисије Живојновић и Пахомије 
Кнежевић, баш на основу ових Јосифових информација, били 
на синоду 1769 царичини кандидати за епископске столице у 
Араду и Будиму, и Пахомије Кнежевић је збиља и изабран тада 
за владику.“ Царица је у њима гледала искрене пријатеље 
Уније, али се, што је код је код ње често бивало, љуто пре- 
варила, јер ни један од њих није озбиљно мислио на Унију. 
Погодна времена за унијаћење и тешки дани за православне 
били су тада већ прошли, и о могућности Уније мало је њих, 


1 Агпефћ А., „Мапа Тћегезја ипа Јохерћ“ П. В. 1. 5. 220. 
2 „Српски Сион“ за 1904, стр. 142. 

поред Марије Терезије, и мислило. Јосиф ПИ је делом показао. 
да је далеко и од саме помисли да у унијаћењу гледа један 
од најпречих задатака аустријских владара. Он је о владар- 
ским дужностима имао много шире и више назоре него ли 
његова побожна мати. 

Никола РАДОЈЧИЋ. 


МОЈА ПОСЕТА КОД ТОЛСТОЈА. 
(2) 

Кад Толстој рече да чека ослобођење, ја сам још и 
сувише био занет величином тренутка који сам у тај мах пре- _ % 
живљавао, гледајући пред собом једног од највећих људи у. 5 
правој историји човечанства, (ја бејах као у неком афекту 2 
тихе и бесконачне радости), те нисам био довољно прибран у 
да одмах прихватим његову реч и да га запитам, шта он ра- | 
зумева под „ослобођењем“. Нисам га питао можда и стога, што б 
у доба моје посете још нисам знао, какво важно, начелно место 4 
заузима идеја „ослобођења“ у целини Толстојевог учења о | 
природи (суштини, каквоћи) и нужном правцу човековог живота. 

Но данас, пошто је изашло на свет неколико књига Тол- | 
стојеве велике и идејно значајне преписке, и пошто су штам- | 
пани врло важни одломци из његових дневника,! данас ми је | 
јасно, шта је Толстој хтео да каже својим горњим речима. | 

Држим да неће бити незанимљиво и некорисно да упо- 
знам читаоце са тим. 

Толстој, као и стари Хераклит ефески, гледа на наше | 
тело, као на неку врсту гроба за наш дух — то јест: за наш | 
живот. У „Путу живота“, у одељку „После смрти“, читамо: | 

„Кад се ми рађамо, наше се душе мећу у гроб нашег тела. 
Гроб тај — наше тело — мало по мало се уништава, а душа 
се наша све већма и већма ослобођава. А кад тело умре по 
вољи Онога, Који је сјединио душу са телом, душа се сасвим 
ослобођава“. 


' У најновијем, великом, делу његовом „Путу живота“, над којим 
је радио до последњег свога часа и у ком је изнео своје израђене, довр- 
шене погледе на суштину и на пут човековог живота. Дело је изишло у 
Москви, летос, у издању „Посредника“ 

Затим у истој књизи: 

„ЈБуди се рађају и живе као неке подробности! Бога, 
које без Бога и немају смисла, и које се, стога, не могу уни- 
штити, — оне се могу изгубити из наших очију, али се не 
могу уништити“. 

„Нема смрти, него постоји низ промена, које сам ја већ 
проживео,“ а најбоље тек имам да проживим“. 

„За умирућег човека раскрива се нешто у тренутку 
смрти. „Ах, дакле то је!“ говори скоро увек израз лица са- 
мртниковог. Ми пак, који остајемо, не можемо видети оно 
што му се раскрило. 

За нас ће се обелоданити у своје време“. 

„Смрт је почетак другог живота“. 

Напомињем да горње Толстојеве речи нису — литера- 
тура, нису стилски украси лирских стихова, вешто сложени 
као игра ума и наслада слуха, но су оне сасвим прост израз 
његовог трезвеног осведочења; њима је он једноставно иска- 
зивао оно, што је својим реалним, трезвеним посматрачким 
даром видео и осећао јасно као дан. 

Говорећи у једном писму из 1907 године о истим пред- 
метима, Толстој напомиње: 

„Пишем вам то, мили пријатељу, не стога, што хоћу тек 
да вам одговорим, него стога, што знам, да је то истина — и 
по унутрашњем гласу, и по разуму, и по најнесумњивијем и 
најубедљивијем искуству; знам то тако исто поуздано, — не, 
још поузданије него то, да имам тело и да стојим на земљи“. 


Него, кад је реч о ослобођењу, које је Толстој у то доба 
чекао, морам напоменути, да је он тада могао имати на уму 
и још једну врсту ослобођења, које је, у осталом, у врло бли- 
ској вези са овим, о којем смо горе говорили. Ја мислим на 
његово ослобођење од несносних му услова раскоши, која је 
владала у животу његове породице и у којој је он, не мо- 
гући своју жену и децу оставити, и нехотице, силом околно- 
сти, морао и сам учествовати. 

Тужба на раскош у кући његове жене и деце — јесте 
један од сталних мотива у његовој преписци последњих два- 
десет година, и он је непрестано смишљао, како би се могао 


1 Детаљи... саставни делови... 
2 У бесконачности — пре рођења (пробуђења) у садашњи живот. 
ПРЕВ, 


, 

уклонити из несносних му услова раскошног живота, али тако, 
да не увреди и не ожалости жену и децу. Читаоцу је јасно, 
да је тај задатак било врло тешко решити, и Толстој, са ве- 
ликим болом у души и стидом пред сиромашним народом, 
остајаше све до 28 октобра 1910 у Јасној Пољани, да стрпљиво 
носи свој крст — крст живљења у условима раскоши. 

Три месеца после моје посете у Јасној Пољани, ноћу 
4 августа 1909, банула је у Јаснопољански дворац полицијска 
власт и позвала Толстојева помоћника Н. Гусева да за њом 
следује: — државна власт протериваше младог Гусева на гра- 
ницу Сибира за то, што је разашиљао по Русији Толстојеве, 
од полиције забрањене, списе. Кад је млади Гусев те ноћи 
ушао у Толстојеву собу, да се опрости са драгим учитељем, 
Лав Николајевић му рече: 

— А ја, знате ли... ја вам нисам то говорио... ја мислим 
да бежим одавде. 

„Ја бејах поражен“, вели Гусев. 

— А куд мислите бежати, Лаве Николајевићур — пи- 
таше га Гусев. 

— Не знам... Само — да бежим... 

„Ја сам знао, — вели Гусев, — како је тежак био Лаву 
Николајевићу живот у Јасно; Пољани, у приликама раскоши 
посред окружујуће га сиротиње, знао сам и то, да је он 
остајао у тим условима никако не стога, што су му они били 
пријатни, него искључиво стога, што је у том видео своју 
дужност пред Богом...“ 

Ето, на какво је још „ослобођење“ могао помишљати 
Толстој, кад је споменуо ту реч. Но он није дуго чекао за 
својом слободом: кад је једнога дана дошао до сазнања, да 
_ човек, идући путем истине, често и нехотице мора учинити на 
жао својој околини, — он се уклонио из Јасне Пољане у нади, 
да ће се тако ослободити и од раскоши, и од „људске славе“, 
у којој је он већ одавна гледао нешто, што не треба да буде и 
што нарушава међу људима братске односе једнакости. 


Кад седосмо за поменути округао, фине израде, сто, чији 
су ми сјај и грофовска елеганција нарочито упадали у очи, 
— мој поглед паде на артије, око којих се Толстој очигледно 
до мало час занимао. Прво ми упадоше у очи картонске ко- 
рице, из којих су вирили рукописи. На корицама стојаше 

крупним словима наслов: Дбшскаал мудросињ (Дечја мудрост). 
Из новинарских извештаја ја сам већ знао по имену за то 
ново, још нештампано Толстојево дело.: Знао сам, да је то 
низ краћих дијалога између деце и старијих, у којима Тол- 
стој истиче осведочену истину, да „детињство често држи у 
својим слабим прстићима истину, коју не могу да одрже људи 
у својим снажним рукама, и чији проналазак сачињава понос 
потоњих година“. (Џон Роскин). Ја сам очекивао много ужи- 
вања за себе од толстојске обраде такве теме и обрадовах 
се при помисли, да је „Дечија мудрост“ можда већ готова и 
спремљена за штампу. 

— А, дакле то је та „Дечја мудрост“ !.. рекох, ја спре- 
мајући се да замолим Лава Николајевића, да ми што више 
рекне о свом новом делу. 

— А зар ви знате што о том мом спису» — запита ме 
Толстој, малко као изненађен. 

Као што сам после из разговора са Д. П. Маковицким 
видео, Толстој се изненадио, што ја знам за његов нов не- 
штампан спис стога, што је он помало веровао, да ће се нови- 
нари обзирати на његове молбе, да не пишу тако много о 
његовој личности и о његовим књижевним плановима и не 
довршеним делима. Он их је неколико пути последњих го- 
дина молио за то, напомињући, да он није ништа бољи и важ- 
нији од милиона људи, о којима се ништа не пише. Он је чак 
из те новинарске граје и галаме око њега, из тих фотографа, 
фоно- и кинемато-графа, који га снимају, хватају његов гласи 
распростиру по свету — он је из свега тога сасвим озбиљно 
изводио закључак о својој неважности. „Тамо где се ради 
право важно дело — тамо свега тога нема“ — говорио је он 
не један пут последњих година. Но, као што рекох, он је 
ипак држао да није продро у јавност глас о „Дечјој мудро- 
сти“, коју је он са љубављу радио последњих година и крио 
од новинарског радозналог погледа. Кад тамо, а оно ето стра- 
нац из сасвим далеког света зна за још недовршену књигу. 

— Па... продро је већ глас о „Дечјој мудрости“ у 
штампу, — одговорих ја, у тренутку схвативши смисао Тол- 
стојевог изненађења и као извињујући се за нарушење тајне. 


1 Оно је изашло ових дана у Москви, у збирци Толстојевих по- 
смртних уметничких дела, која је издала Толстојева кћи Александра, у три 
књиге, у корист јаснопољанских сељака. 

— Ја је знам по имену, — наставих ја, — знам нешто мало · 
и о основној мисли њеној, али бих веома волео, кад бих знао 
и што више о њој. | 

— Драге воље ћу вас упознати са њом... рече ми Лав 
Николајевић и застаде на тренутак, канда смишљајући нешто. 
— Него, настави он, — место да вам о њој причам, боље ће 
бити да вам прочитам из ње један одломак, једну причицу, 
коју су ми баш данас (пошто сам је довршио») моји пријатељи 
на ремингтону: преписали. 

Лав Николајевић отвара „мапу“ са рукописом и вади 
два листа написана на писаћој машини, и сасвим мирно, на- 
викнуто, као да сам му ја давнашњи познаник, — тек 5—6 ми- 
нута, како сам дошао, — чита ми причицу-сцену, којој је наслов: 
О својини. Она гласи: 

„Старац-дунђерин оправља ограду на балкону. Седмого- 
дишњи господичић гледа, ужива у раду дунђериновом. 

Господилић. Како ви лепо радите! Како се зовете2 

Дунђерин. Је л' ми како се зовемор Звали су ме Хролка, 
а сад ме већ зову Хрол и још Савић. 

Господичић. Како ви лепо радите, Хроле Савићу ! 

Дунђерин. Кад се што ради, треба радити добро. Што 
да радим рђаво» 

Господичић. А имате л и ви балкон 

Дунђерин. (Смеје се). Је л мир Ми, имамо, соколе мој, 
такав балкон, да му тај ваш није ни слуга. У нас је балкон 
без прозора, а кад уђеш, можеш одмах напоље ићи. Ето какав 
је у нас балкон. 

Господичић. Ви се непрестано шалите. Не збиља. Имате л' 
ви такав балкон. Ја озбиљно. 

Дунђерин. Ех, голубе мој слатки... Балкон! Од куд нама 
балкон! Нама само да је да нам Бог да кров над главом. А ти још 
балкон! Још од пролетос сам почео да градим кућу. Стару 
сам разметнуо,“ а нову никако да довршим. И сад ми без 
крова стоји, труне. 

Господичић. (Зачуђено). А што 

Дунђерин. Ех, што» Па зато, што немам снаге. 

Господичић. Како немате снаге Па ето ви код нас радите» 

Дунђерин. Вама радим, али себи не могу. 


1 На писаћој машини. 
% И стара „разметнута“ кућа и нова, која се почела градити — од 
дрвета су. Прев. 

Господичић. Зашто Ја то не разумем, растумачите ми. 

Дунђерин. Кад одрастеш, синко, разумећеш. Вама радим, 
а себи не могу. 

Господичић. А што 

Дунђерин. А зато, што треба горе,: а ње немам, треба 
купити. А купила“ немам. Ето, док код вас ово свршим, па 


ми твоја мама плати, — ти јој реци, да ми што више плати, — 
ја ћу поћи у шуму, купићу једно пет јасика, и тада ћу кров 
доградити. 


Господичић. КА зар ви немате своје горе» 

Дунђерин. Море имамо ми такву гору — три дана да 
идеш, не би јој на крај дошао. Само, једно је зло — није наша... 
Ја се ето с вама забрбљао и посао заборавио, а нас за тако 
што нико неће похвалити. (Лаћа се опет посла). 

Господичић. А теби је сигурно тешко, што немаш горег 

Дунђерин. Дабогме да ми је тешко. 

Господичић. О Боже! Теби тешко, што немаш горе, а 
моја мајка има много, па и њој тешко.“ Кад ја будем ве- 
лики, ја ћу тако удесити, да имам подједнако са свима, да 
имам свега подједнако са свима. 

Дунђерин. Богме, расти што брже, јер је мени тешко че- 
кати. Само пази, немој да заборавиш. Ама куд сам део то рендег 

Код последњег говора дунђериновог Толстојев глас по- 
чиње наједаред јако да се колеба и да пада, као што то бива 
пред плач, и, после неколико речи, прелази у плач. Речи 
„Богме расти, јер је мени тешко чекати“, Толстој изговара 
са дирљивим, тихим, заразним плачем. 

Не треба мислити, да се ово Толстој, при спомену на- 
родне патње, заплакао стога, што је сад остарео и онемоћао, 
па је „лак на сузама“. Блиски му људи и биографи причају, 


1 Грађе, „јапије“. 
2 Шаљив израз за новац. 


3 У доба, кад је Толстој ово писао, изгледало је да ће прекомерне 
количине земље и шума, које се беху нагомилале у великопоседника, 
законским путем бити одузете од тадашњих власника и бити предане њи- 
ховим правим сопственицима — народу. Кад је, после противу-уставног 
растеривања друге Думе, руски народ изгубио наду, да ће се то остварити, 
у Русији су са елементарном силом избијали економски, аграрни нереди 
од стране сељака, те су спахије у то доба живеле у паничком страху за 
своја имања и за своје животе. То беше после државног удара, којим је 
Николај П растерао други демократски парламенат и, противно уставу, 
без сарадње већ постојећег парламента, наметнуо нов изборни закон. 

да је он у оваким и сличним случајевима увек плакао, и тада, 
кад је располагао својом негдашњом дивовском снагом. У на- 
родној црној сиротињи, коју је Толстој као вековни сеоски 
становник, и сувише добро познавао, гледао је он своју личну 
несрећу, и никад се није могао умирити, гледајући, како се 
руски народ пати без земље, те и физички и морално про- 
пада. Народна оскудица била је његова стална, тешка, лична 
брига, са ном је и издахнуо. Кад су га на самртном одру дру- 
гови неки пут преносили због потреба преко собе, и опет га 
враћали на постељу, он је, прича Вл. Чертков, „лежећи на 
постељи и брзо дишући од издржаног напрезања, слабим гла- 
сом једаред рекао: „А сељаци, сељаци — како ли тек они 
умиру!“, — помишљајући на то, како сељаке у болести врло 
често нема ко да подвори, но су чак и на самртном часу без 


икакве помоћи. 
(Наставиће се.) 


Јован МАКСИМОВИЋ. 


ВАМПИРИЗАМ У РОМАНТИЧНОЈ КЊИЖЕВНОСТИ. 
(Крај). 
П 
Тај романтизам води своје порекло са разних страна, 
исто онако као што има разноликих и врло често супротних 
последица. Оно што се нас тиче, у кратко речено, то је зна 
чајно буђење укуса за хришћанску, феудалну цивилизацију 
Средњега Века и неуко, традиционално песништво „прими- 
тивног“ човечанства: вера у „преимућство гошишке над кла- 
сиком у погледу нарави и фикције као инспиратору поезије“. 
Као што се зна, већ средином ХУШ века тај покрет почиње 
у Енглеској испитивањем народне прошлости, публикацијама 
прашљивих стародревних рукописа и прибирањем простона- 
родних балада. „Старинарски дух улази из архитектуре и ну- 
мизматике у књижевност“, жали се један псевдо-класични 
песник из тог времена. 


Под енглеским утицајем, а нарочито задахнут Персиевом 


1 Толстој је то и описао својим снажним, уметничким и мисли- 


лачким, пером у једном од својих последњих списа — у „Три дана у селу“ 
(„ВЂетникђљ Европњ:“, 1910). 

збирком Старих енглеских песама, Биргер ствара у Немачкој 
литерарну баладу, која репродукује једну од најкарактери- 
стичнијих црта популарне баладе: ванприродни елемент. 

Отуда, после Леноре (1773) вампир је могао ући у књи: 
жевност, и један славан писац отворио му је пут. Године 1797, 
Гете је написао своју Коринћанску невесту, „вампирску по- 
вест“ како је назива он сам (еште уатршасће Оезстећте),! 
узбуђујућу баладу, „где свака реч ствара ужас који расте“ и 
„показује, не објашњавајући је, чудесну страхобу ситуације“. 
Једна права вампирска оргија ту је описана у главној сцени, 
„најчуднијој што је икад људска машта могла у манитости да 
замисли“, где, о поноћи, девојка дететом заручена с младим 
паганином из Атине, затим хришћанка и калуђерица, устаје 
из гроба и јавља се свом веренику да с њим дели дарове 
Баха и Церере, у тој „мешавини љубави и ужаса где има у 
слици као неке погребне сладострасти“ и где „љубав чини 
савез са гробом, сама лепота не изгледа више друго до ужа- 
савајућа приказа“ (госпођа де Стал): 


Изгоњена сам из свога гроба 

да тражим опет благо које ми је отргнуто, 
да волим још човека већ изгубљеног, 

и да сишем крв његовог срца. 

Кад је то учињено с њим, 

морам ићи другима, 

а млади људи подлежу увек моме беснилу. 


Многи критичари су хтели видети у овој поеми једну 
песничку реконструкцију паганског света; али, по мишљењу 
Г. Стефана Хока, који се Коринћанском невестом специално 
бавио, основна садржина Гетеове баладе није ни у колико 
античка, већ, на против, модерна и, ствар збиља занимљива, 
потпуно страна личностима и декору. Данашња Грчка није 
без празноверице о бруколацима, али нису то биле студије о 
данашњој Грчкој које су Гетеу дале идеју о овој младој де- 
војци која излази из гроба да сише крв своме драгану. Не- 


1 Цитат код Г. Хока, наведено дело, стр. 66. 


2 Исто дело, стр. 66—89. — Ипак, сви су изгледи да Г. Хок при- 
даје овом мотиву већу важност но што га он у ствари има. Није нам 
погнато мишљење професора Алберта Лајцмана, једног од најновијих про- 
учавалаца Гетових и Шилерових извора (А. Ре  тапп, )џеЏеп ги 85стаЏет 
ита боећћев Ваџадет, Вопп, 1911). 

мачки песник упознао се са вампиризмом из књиге дома Кал. 
меа и из неколико страна које је истом предмету посветио 
Фортис у свом Пушовању у Далмацију“ М доиста, треба се 
само сетити да је двадесет година раније, из истог дела, Гете 
превео нашу народну песму о Хасанагиници, као што ће се, 
доцније, помоћу ње, сетити вампира у другом делу Фаусша 
(стихови 7981, 8820 и тако даље). „У Коринћанској невесши, 
вели Г. Хок, Гете је заменио српско-угарске (!) костиме грч- 
ким, јер су му, после његовог путовања у Италију, ови по- 
следњи изгледали много више опште-човечански“. 


" Коринћанска невеста није имала у почетку много успеха 
у Француској. Г-ђа де Стал, маколико да је била напредна у 
романтичарским идејама, није волела много ову баладу. Го- 
ворећи о њој у својој књизи О Немачкој, којом је хтела да 
представи Французима оригиналну и још непознату земљу са 
друге стране Рајне, она се брани од могућне читаочеве сумње 
у њен укус: „Ни у ком случају, вели она, ја немам намеру 
да правдам нити циљ овакве фантастичне баладе, нити саму 
баладу; али ми изгледа тешко не уочити имагинацију коју 
она претпоставља... Изван: сваке је сумње да чист и строг дух 
мора да осуди много што-шта у овој песми“.: Барон д Екстајн, 
главни уредник Кашолика, који је, после Клода Фориела, 
можда најинтелигентније у Француској ценио баладе страних 
народа, оптуживао је Коринћанску невесту, из разлога лако 
разумљивих, да је из основа неморална.“ Француски Меркур 
Х1Х века, лист ипак симпатично наклоњен смелостима роман- 
тичне школе, изјављивао је, у једној горкој критици превода 
Емила Дешана, да „ова песма нема ничег дирљивог за нас“.3 
Госпођа Панкук, која је такође превела Коринћанску невесту 
на француски (1825), сматрала је алузије на вампиризам за 
ствар рђавог укуса и изоставила их кратко и просто. Зато је 
париски Монишшор (22 октобар 1825) нарочито хвалио „веш- 
тину којом је Г-ђа Панкук ублажила неколико сирових тонова 
у бојама оригинала ове баладе“. 


Међутим, у романтичарском таору . Коринћанска невеста 


1 Пе 7 Апетадте, децхћоте рагће, сћ. ХШ. 


8 Е. Вајдепзрегсег, . Вфуподтартме сттдаие аде боефће еп Етатсе, 
Рагјз, 1907, р. 198. 


3 тла. 


мн 2 

сачувала је, чак и много година после, симпатије нове школе. 
Колико је нама познато, она је инспирисала песму Теофила 
Готје Жуше мрље, и његову вампиричку новелу Заљубљена 
покојница. 


Други један велики песник удружио је своје име са овим 
истим предметом. После Гетеа, Бајрон, у својој песми Ђаур 
(1813), опева вампиризам о коме је стекао познавања не то- 
лико при својим путовањима по Грчкој и Албанији као што 
би се у први мах могло мислити, колико, као што се види 
из његових бележака и преписке, жудним читањем књига о 
мађији, окултизму, вештицама, старој науци и медицини! Зато 
на његовог мрачног хероја, Лејилиног љубавника и осветника, 
а Хасановог убицу, мусломанска мржња баца ово проклетство: 

Али ти, подли неверниче! ти ћеш се повијати 
испод осветничке косе Монкирове; 

и измаћи ћеш њој 

само да дођеш да блудиш око престола Еблисовог; 
а огањ неугашен, неугашљив, 

сагореваће твоје срце са свих страна. 

Нити ће ухо моћи чути, нити језик исказати 
мучења тог пакла у коме ћеш бити затворен. 
Али прво, послана на земљу као вампир, 
твоја лешина уздићи ће се из свог гроба: 

и онда ужасом испуњавати твоју околину, 

и сисати крв целог твог племена: 

твоје кћери, сестре, жене, 

о поноћи ти ћеш сушити струју живота; 
гадићеш се гозбе, која по заповести силе 
мора да храни твоју живу лешину. 

Три године доцније, саставио се у вили Диодати на Же- 
невском Језеру један мали круг енглеских романтичара, чији 
су чланови били Бајрон, Шеле и његова млада жена, доктор 
Вилием Полидори и М. Г. Љуис, писац чувеног романа Мо. 
наха, преводилац Леноре и један од оснивача „френетичког 
жанра“ у Енглеској. М Г. Љуис (1775—1818) сатански је ужи- 
вао да пише књиге о мистериозним бићима, чије невероватне 
историје преплашени читалац прати са страхом који му не да 


да одахне; преводио је туробне скандинавске и немачке ба- 


1 Тће Роећса! УРотка ој Тота Вутоп, Гопаоп, Јашез Етећ апа Со., 
п. а., рр. 75—176. 


ож 

ладе и у његову збирку 7а!ез ој Топдег (1801) требала је 
ући (али није ушла) наша Хасанагиница у преводу сер Вал- 
тера Скота. Под његовим утиском цело друштво се баца на чи- 
тање књига о аветима и вампирима. Том приликом, Г-ђа Шеле на- 
писала је свој роман Франкенштајн, историју једног немачког 
алхемичара који је успео да реши загонетку живота: после 
многих непроспаваних ноћи проведених у раду, из књига о 
мађији, физиологији, хемији, помоћу гробних костију и тру- 
лих лешина, из ретората и лабораторијских пећи. Свој про- 
налазак он приводи у дело и вештачки створи човека, једну 
џиновску фигуру од осам стопа, којој задахне кроз ноздрве 
дах живота. Али Џин постаје за њега права мора: убије му 
најбољег пријатеља и дави вереницу, а најзад и сам Фран- 
кенштајн пропада на леденом северу због њега. — Бајрон се 
сети својих вампира о којима је и раније хтео писати једну 
приповетку, и написа неколико страна. Доктор Полидори за- 
врши целу ствар и објави је под потписом Бајроновим, априла 
1819, у Новом Месечном Магазину. 


Вампир, 0 чијој се аутентичности и данас воде дуге по- 
лемике, страховита је једна историја, пуна гробних сцена и 
прилично сумњивог морала. Лорд Рутвен, један млад циник, 
гине у Грчкој, постаје вампир, заводи сестру једног свог при- 
јатеља и удави је саме брачне ноћи. Махнита до крајности, 
ова прича доживела је неочекиван успех, и стари Гете про- 
гласио је за најбоље Бајроново дело. У Француској је пре- 
ведоше неколико пута; један опскуран писац, Сиприан Берар, 
парафразирао је целу и начинио од ње роман у три дебеле 
свеске, које је романтичарски издавач Лавока бацио на тржи- 
ште са потписом Шарла Нодје: чија је компетенција у „илир- 
ским стварима“ била тада непоречна! Позоришта се онда 
докопаше предмета. Писац Смаре није узалуд писао: „Вам- 
пир ће ужасавати својом грозовитом љубављу снове свих 
жена; и ускоро, нема сумње, ово чудовиште ископано из 
гроба позајмиће Мелпомени са булевара своју непомичну маску, 
свој загробни глас, своје тамно мртвачко око... целу ту мело- 
драматичну опрему; и, онда, какав. велики успех неће оно 


1 сое:ћев Џтетћаћитдеп ти дет Катглет Ктедтећ ооп Машегт, 
збш таг, 1898, 5. 51. Наведено код Г. Хока, стр. 79—-80. 

моћи очекивати!“!: Доиста, у Позоришту Порт-Сен-Мартен, 
13 јуна 1820 била је премиера Вампира, велике мелодраме 
од Шарла Нодје, Кармуша и А. Жуфроа, с музиком Алек- 
сандра Пићини. Дима-Отац, у то доба млад непознат песник, 
оставио је у својим Мемоарима један занимљив опис ове сен- 
зационе премиере и „вампирске грознице“ која је тада владала.“ 

Овај комад је „одвратан“, према суду Књижевног Кон- 
сервашивца Виктора и Абела Хиго;3 „он приказује сцене које 
поштена жена не може да види а да не поцрвени, вели Рор- 
манђанска Књижевност.“ Али је ипак комад имао успеха и 
цео је Париз хитао да га види. „Није било тада најмањег по- 
зоришта које није хтело имати свог Вампира, вели један ли- 
терарни историчар ове епоке; читав низ ових чудовишта 
излазио је из Бајрон-Полидориеве приповетке: у Водвиљу, 
Вампир од Скриба и Мелвила; у Позоришту Вариете, Три 
Вампира од Бразјеа, Габриела и Армана; нерачунајући ту 
многобројне пародије и карикатуре: Вамџира, мелодраму у 
три чина, текст од Петра Гробног, из Мртвачке улице, и јед- 
ног Кадеша удареног вампиром од песника Дезожјеа“ У 
Књижевној Минерви за 1821 годину један сатиричар пева: 


0! како волим да гледам где блуди тужни вампир, 
који не може да дише ако његова лепојка не издише ! 
Дивим се, гледајући га згуреног у гробу, 

његовој узвишеној гримаси и гаврановском кљуну.б 


Читава серија мање-више духовитих сатира пратила је 
ове стихове: Јаков Кицош после представе Вампира, од неког 
М. А. Р.; Још један вампир, пили храбри војник излазећи из 
Порш-Сен-Маршена, од Емила Б.-Л.; Божићни дарак једнога 
вампира, рукопис нађен на гробљу Пер-Лашезу, и тако даље. 

Али, и поред ових пародија, вампиризам је остао дуже вре- 


1 Сћ. Хофег, Мејатдег де шИетаћите ећ де стаие, Рат, 1820, 
коте Т, р. 417. 


г А. ОПштаз, Мез тетотгев, Раг1а, 1852, 5. УП, рр. 163—3813. 


3 Сопзетраћенит птеталте, Ћ. П, 1820, р. 240. — Ипак, Виктор Хиго 
се ускоро помирио са овим жанром, као што ће се видети. 


4 Гебтез поттатавз, ћ. ХТ, р. 98, 

5 Е. Езјеуе, Вутоп е! де тотатизте јтатсалзв, Рах1в, 1907, рр. 77—78. 

6 Навод Г. Фернана Балданспержеа у приказу моје тезе (Кетие дет- 
талпаце, Аесетђге 1911, р. 610). 

мена у моди: три године после премиере, Нодјеов комад још 
је привлачио свет у Порт Сен Мартен, као што ће га привла- 
чити, двадесет и осам година доцније, у Позориште Амбиги, 
једна драма Александра Дима, где се понова васкрсава страшни 
лорд Рутвен.! Озбиљне књиге о вампиризму не беху мање 
бројне од шаљивих: за те три године (1820—1823), док је 
Шарл Нодје новом издању Лорда Рушвена додавао стручне 
коментаре, и издавао књигу Гтјетпапапа, један непознат писац 
штампао је Историју вампира и злодјејних духова; госпођа 
Габриела де Пабан писала књигу ЉПетотапа, или избор не- 
вероватних авантура, чудних прича, изванредних доживљаја 
о авешима, духовима и сенима, која је била продужење њене 
Историје духова и демона који су се Показали људима. А.-Е. 
де Шатопали дао је нов превод Бајрон-Полидориевог Вам- 
ппра, барон Ламот-Лангон Вампира, или Девицу из Угарске, 
а непознати писац Моћни сени, Паклене визије. Колен де 
Планси уређивао је читаву једну енциклопедију, Гаклениш 
речник, која садржи специалне чланке посвећене вампирима, 
дело значајно јер је то један од пет или шест извора којима 
се Виктор Хиго послужио при писању Богородичине Цркве.“ 

То је било доба када се љубавник шетао под прозором 
своје драге не са гитаром већ са мртвачком главом у руци. 
Односно ове црте романтичарских нарави, Г. Анатол Франс 
бележи ову занимљиву анегдоту :3 „Сент-Бев, у то доба од при- 
лике, прими једнога дана извесну младу и славну даму |Жорж 
Сандовуј; она му предаде једну лепо препарирану мртвачку 
главу. Престругана лобања сачињавала је заклопац и отва- 
рала се преко једне шарке. Дама је била у њу ставила један 
прамен своје косе: „Предаћете ово А... [Алфреду де Мисеј,“ 





1 Те Уатрфе, дгтате ГапфазНдаџе еп 5 асјез еБ 10 Њађеаих, раг А. 
Рштаз еБђ Апе. Мадпег, гергезепје Је 30 десешђге 1851. — Једна немачка 
опера у четири чина: Вампир, речи од К.Г.Хезера, музика од Маршнера, 
приказивана је први пут у Лајпцигу 28 марта 1828. Пол Февал бави се 
једном историјом о вампиру у свом роману Витез Тенебрас (1861) као и 
Лео Жубер у својој приповетци из српског живота је УошКкоавак, у под- 
лиску листа фе Месје од 2 до 9 августа 1855. Позната је, најзад Бодле- 
рова очајна песма Ге Катртте, но она носи то име само у преносном 
значењу. ; 

2 Угетот Нидо, гесопг јаћев а 1 Есоге Хоттале зиретгеите, зопз Ја 
фтесбоп де Е. ВгипеЏеге, Рагја, 1902, |. 1, р. 245. 

8 Апабоје Егапсе, Затте-Веиљсе ровте, р. 12. 

рече она“. Теофил Готје оставио је интересантан опис роман- 
тичарских ручкова у овом стилу. „Скупљали смо се на Звез- 
даном Тргу, код Грациана, у крчми код Црвене Воденице, где 
су се јели макарони и пило вино из мртвачке лобање. Красни и 
нежни Жерар де Нервал био је примио на себе да набави 
ову принадлежност. Донео је лобању неког тамбурмаџора коју 
је узео из збирке свога оца. Једна бакарна ручица од ормана 
утврђена у кост чинила је од ње врло угледан пехар“: Ду 
Пандемонпуму Филотеја О' Неди (Теофила Донде: и сопствена 
имена звучила су тада прозаично), песник Петрус Борел, чувен 
са својих екстраваганција, нариче за негдашњим данима кад 
је било слатко живети, 


Кад се имало таласа лаве у крви, 
Вампиризма у оку, воље о бедру != 


О 


Тај жанр лепо је приличио укусу једне прелазне епоке: 
из мржње према хладним и непомичним боговима и херојима 
класичким, млади романтици усхићавали су се варварском ми- 
тологијом. Песник из 1825 наслађивао се Биргеровом Лено- 
_ ром, уживао у терору страшних сцена Љуисовог ЉМонаха, 
гутао фантастичне романе Г-ђе Ратклиф и Ч. Р. Метурина. То 
објашњава порекло Нодјевој Смари, Хиговом Исландском Чу- 
довишшу (1823) и Буг Жаргалу (1825), Балзаковим првим ро- 
манима, пуним махните страве.3 То је припремило земљиште 
Хофмановим приповеткама које долазе око 1829 и, много доц- 
није, утицају Едгара Поа и рафинисаном сатанизму Бод- 
леровом. 

У таквој атмосфери постале су Меримеове Гусле, које су, 
посматране у овом погледу, у исти мах њен израз и њена кри- 
тика. Једном откривена, та ноторна мистификација разочарала 
је ентузиасте и, у главном, завршила историју вампиризма у 
романтичком покрету. 


Војислав М. ЈОВАНОВИЋ. 


1 Тћ, башег, Незгогте ди тотатћвте, рр. 50—51. 
# Рћ. О'Хедду, Кеџ еј татте, робхћев, Рата, 1883. 
3 Апдге Ге Вгејоп, Ваггас, Гћотте е! 1 фитте, Рата, 1905, рр. 57, 10. 

КЊИЖЕВНИ ПРЕГЛЕД. 


АнтЕ СТАРЧЕВИЋ. 


Кегиђ!п Зетугс: Пу. Ате Зтагсете. Мјесоу #1701 1 
пјесома ајет1а. Хаотеђ, 1911. 

Рјеја Пу. Ате Зтагсеттса. 17 даје Одђог Клиђа 5!гапКе 
Ртауа. Кпјоа Г-Ш. Даотеђ, 1898—1896. 

(2) 
П 

Анте Старчевић није био ни најмање „дипломат“, и није 
говорио да сакрије своје мисли, но да отворено, безобзирно, 
често и брутално каже целу своју мисао. При испитивању и 
излагању његових идеја не може бити недоумице и забуна. 
Код њега се лако и јасно види шта хоће, или управо шта неће. 

Јер, он је у првом реду био негативан дух, „одрицатељ“, 
рушитељ. У целом његовом политичком раду јаче је и важ- 
није оно што није хтео него оно што је хтео. Он је нега- 
тор на свима линијама, у свима правцима, и према Аустрији, 
и према Мађарима, и према Словенству, и католичком и пра- 
вославном Словенству, и према Србима, и према свим оним 
Хрватима који неће да уђу у његову логику, у његове мржње 
и одрицања. 


Мађаре не мари никако, и цела његова борба уперена је 


против мађарске доминације над Хрватском. Али много више но 
Мађаре он презире Немце, и његово политичко антиаустри- 
јанство у првом реду је културно антигерманство. Праву европ- 
ску цивилизацију у његовим очима представљају Енглези и 
Французи, док Немце броји међу „најнезнатније народе“, тврди 
да они „нису помогли никому, ни самим себи“, и изјављује 
да би више волео „бухе ловит' него ли учити се из немачког 
књиштва“. „Само глупа и потлачена народа хвата се швабско 
барбарство. Сви народи на Истоку Еуропе глупи су кроз 
швабштину, потлачени кроз швабштину“. Он је запамтио 
тежак бечки апсолутизам педесетих година, и тврди да је 
„главни непријатељ: Немац“. У овом листу, који иде у аустро- 
угарску монархију, из лако појмљивих разлога, не може се 
навести све оно што је Старчевић говорио и писао против 
„кукавне Аустрије“ и „сужанства аустријанског“. Оно што је 
он још 1869 писао у чланку 7игзка, његова далековида, го- 

тово пророчка предсказивања о судбини Босне и Херцего- 
вине, није ништа мање антиаустријско и плаховито но оно што 
су писали београдски листови 1908 године, приликом Анексије. 

Било би природно помислити да се овај велики ан- 
тиустријанац, који објављује рат и Немцима и Мађарима, 
окреће ка Словенству, и да, онако као људи из 1848, верује 
у словенску солидарност, у „славјанску мисао“, или да у 
илирским идејама, којима се у младости загревао, помишља 
на стварање једног југословенског блока, или, у крајњем 
случају, на српско-хрватско народно јединство. Као нега- 
тор Старчевић је апсолутан, без ограничења, без апелате: 
словенска мисао, илирство, југословенска идија, народна по- 
литичка српско-хрватска није. имала огорченијег противника 
од њега. Овај некадашњи илирац, „Славјанин“ и песник „мајке 
Славије велике“ из 1848 не само да одриче словенску мисао 
као политичку идеју, но иде право до неразумљивог и гру- 
бог презирања Словенства у опште, Словена као расе. Сло: 
венство, словенска узајамност, то су за њега, — који је иначе 
више но ико веровао у речи, и чија је сва политика верба- 
листичка и сентиментална — „празне рече“, „сањарије без сва- 
кога садржаја“, без „темеља у прошлости“, без „разлога у 
садашњости“, без „изгледа у будућности“, једном речју: „лу- 
довање“. Он доказује, онако како се такве апсурдне ствари 
могу доказивати, да између Хрвата, Чеха, Пољака, Руса, Бу- 
гара, нема никаквог јединства, ни крвног, ни народног, ни 
језичног! Он је одсудан као сви фанатици и људи у лажним 
идејама: „Не има повестничног доказа, ни споменика, ни трага, 
да су Славјани били једно тело, један народ, једна особа, 
буди по крви, буди по језику, буди по држави, или да су 
имали буди какав народан језик, буди какво народно име“... 
„Славенство је чедо Аустрије, ова га је родила и одгајила, 
да се Пољаци, Хрвати и Чеси, пусте у сањарије, препустив 
своја права и своју особеност“... У својој заслепљености Стар- 
чевић прима најружније тумачење речи Словенин, оно које 
су дали германски „научењаци“ и мађарски шовинисти када 
су Словене проглашавали за нижу расу. За Старчевића Слове- 
нин је „опћенита еуропејска ријеч за назначити сужња“. Сло- 
венство је „оруђе сужанства“, а словенска идеја је издаја 
слободе, непријатељ цивилизације. „Мислите ли ви да се 
проти тој гердоби не буде сложити све што је крепостно, 

све што је божје; Пак ако би она барбарство надвладало, 
мислите ли да ће његово добитје дуље трајати него ли је 
трајало оно Вандалах и других, много племенитијих, много 
величанственијих барбарах 2“. 

Још горе код Старчевића пролазе Срби. Оно што нису 
могли учинити Турци за четири стотина година сечама, ве- 
шањима, набадањима на колац, Старчевић врши једним поте- 
зом пера. Он Србе дави у својој мастионици. За њега просто 
на просто Срби не постоје. Име Србин, у својој шаљивој фи- 
лологији, он изводи од речи сврабеж. или од роб (зегуц5): то 
име означавало је или сталеж робова, или, ваљда, неку врсту 
чергарских племена која су патила од сврабежа, од шуге. 
Остаје нам до воље које ћемо тумачење да примимо: 70и8 
таојопз дие Гетбатга; аи сћогх! 

Питање о Србима он решава у једној расправи чији наслов 
каже садржај: Разлипа З!атозетбзка и Негоат кој. Срби су само 
један географски појам, српска историја не постоји, српски 
језик је једна вараличка измишљотина. Српство су у новије 
доба, ради својих циљева, створиле Русија и Аустрија. Оно 
што се до сада обично сматрало за српско у ствари је укра: 
дено од Хрвата; све што је добро код Срба то је само хр: 
ватско. Старчевић говори озбиљно о „прејасној хрватској дина- 
стији Неманићах, који кроз векове као краљи владаху источно- 
северних покрајинах Херватске...“ Свети Сава је „источну цркву 
херватску одцепио од патријарке цариградског“. На Косову се 
„Милош Кобилић показа Херватом“ На Косову је 1389 године 
било свега, и „Херватах“, и „Булгарах“, и „Румуњах“, и „Шки- 
петарах“, (које је водио Ђурађ Кастриотић!), само не Срба. 
Кнез Лазар је „похерваћеник, ну по свој прилици нечисте 
крви“ ; Арсеније Ш Црнојевић, који је био „патријарка у 
Турској Херватској“, јесте из „виђене обитељи херватске“. 
Што је добро код Срба, то је „херватско“. Срби немају ни- 
чега свога: „кроз осам вековах што нам књиштво тече, нејма 





“ 


ни трага о сербској народности, нејма сербског књиштва, ни _ 


сербске народне повести“ ! 

Они што се данас зову Србима то су похрваћени Власи 
Арбанаси и Цигани, прашина од разних народности, балкан- 
ска фукара, „нечисти пук“, „нечиста пасмина“. Арсеније Ш 
Црнојевић, на крају ХУП века, са собом је „довабио“ у Ау- 
стрију ту „туђу пасмину“, и она је „за дванаест година [тачно 

за дванаест година! научила херватски“. „Пасмина се данас 
прилично похерватила у овој Херватској.. У херватских по- 
крајинах Турске понешто натуца херватски, другде турски, 
булгарски, румунски, герчки. Ни у Кнежевини Србији, ни по 
Унгарији још се није научила право херватски...“ И требало 
би читаве стране наводити о слепилу овог избезумљеног шо: 
виниста, који је бацио историју под ноге, стварност одгурнуо 
као да не постоји, бунцао као у некој грозници, и брисао са 
лица земље целу једну стару и крепку расу, која је имала под 
српским именом неколико векова државне слободе и знатне 
историје, која је манифестовала свој живот низом устанака, 
која је створила две националне државе, сачувала наш нај» 
чистији језик и најбољу народну поезију. Старчевић за све то 
неће да зна. Срби му сметају у његовом политичком систему, 
он их на просто укида, и над њима врши вартоломејску сечу, — 
на хартији, срећом. Али жалосно је помислити да је један син 
нашега народа, потомак херцеговачких Старчевића, син једне 
православне Српкиње, могао да пише онакве гнусобе о Србима! 
И каква је то аберација могла бити код њега када је са оче- 
видним уживањем овако причао мартирологију српскога на- 
рода: „око 1434 заробише Турци пасмине 50.000 комадах“; 
„вешала за ону пасмину бијаху најстраховитија верста смерти. 
Било да Хервати нису то знали, било да их је знао гнев пре- 
узнети, они нису кривце вешали : Сењани у Перушићу набише 
их на ражањ, па их испекоше...“ 

У исто доба, док тако канибалски говори о Србима, он је, 
доследан у своме слепилу, одушевљен за Турску као културну 
лржаву, и за Турке који су у његовим очима тако просвећени 
„да можда само иза Французах и Енглезах заостају“. Он, либе- 
ралац и народни човек, који се искрено згражао над сељач- 
ком бедом у Граници, налази да је хришћански сељак, и пра- 
вославни и католички, у Босни и Херцеговини, огрезао у „не- 
поштењу, неверју и бездушју“, да је то у опште „покварен, 
изрођен пук“. У исто доба он велича феодалне господаре у 
Босни и Херцеговини, бегове иаге, „најчистије херватске керви“. 
Само из мржње према Србима, он је пун нежности према Бу- 
гарима, и, кратковид као што је био, он ће запљескати њи: 
ховој победи на Сливници. 

Али, ради истине, треба помињати, да та његова поли- 


тичка заслепљеност и свирепост на хартији није било само 

према Србима. Он није много праведнији и нежнији био ни 
према оним Хрватима чији је сав злочин био да нису де- 
лили његове идеје. Он је прокламовао да „најпогибељнији 
непријатељи Херватске нису ни Мађари, ни Немци, него сами 
Хервати“; он је своје политичке противнике Хрвате називао: 
„издајници Херватске“ „лупежи“, „пашчад“, „смрадна живина“. 
Нико горе од њега није писао о првим људима нове Хрват- 
ске, о Јелачићу, Штросмајеру, Рачком; за Ивана Мажура- 
нића је говорио да колико је пута дахнуо, толико је пута 
вешала заслужио. 

Антиаустријанац, антимађар, антисловенин, антисрбин, не 
противник но крвник и самим Хрватима који нису били ње- 
гових назора, са коме је Старчевић мислио да ради, са ким 
и како да ствара велику и слободну Хрватску2 Тешко је за- 
мислити ишта нереалније и неполитичније но што су пози- 
тивне политичке идеје Анта Старчевића. Он је у пуној на- 
ционалној мегаломанији, толико да према њему наши роман- 
тичарски занесењаци шездесетих година изгледају ведре главе 
и трезвени духови. Хрвати су први народ на свету, изабрани 
народ, као Мојсијеви Јевреји у Старом Завету. „Ниједан данас 
живући народ Еуропе нејма у својој прошлости веће величан- 
ство него ли народ херватски“. Они су спасли европску циви- 
лизацију од Турака, и од тада је „Еуропи позната десница 
Херватах“. Хрвати су ослободили Угарску, а Аустрију учи- 
нили великом. Благо оном уз кога су они; тешко оном против 
кога они буду! Ко је победио Аустрију 1859 на Солферину 
и Мађенти» Ни Французи ни Талијани. „Држање Херватах 
одлучило је последак рата“. 

Како ће данас Хрвати да извојују своју слободу и уједињег 
Сваки други таквом питању приступио би крајње опрезно. 
Хрватским именом — рачунајући чак све католике у Хрвате — 
крсти се само једна трећина целог нашег народа; у Хрватској 
их нема више од 609/о; укупан број њихов, пре четрдесет година, 
када је Старчевић будан сневао, није био већи од два милиона. 
Како ће та шака потлаченог народа да изврши своје уједи- 
њење, а у исти мах противу Немаца, Мађара, Турака, без 
помоћи Срба, две трећине целога племена, и без ослонца на 
Словенство» Да ли се Старчевић нада на западну, либералну 
Европу, да за Хрвате стече оне симпатије које су имали Та- 
лијани, Пољаци и Мађари 2 Он суверено презире чињенице, бро- 

јеви за њега немају никаква значаја, за њега хтети значи 
моћи, рећи значи учинити. Он указује на старе Грке који су 
се борили против силних Персијанаца, Холанђане који су тукли 
Шпанце, на Шведе под Карлом ХИП, и као идеал истиче ми- 
кроскопске и оперетске „слободне“ државица Сен-Марино и 
Лихтенштајн! Хрвати су сами себи сасвим довољни. Као што 
су талијански родољуби у доба Еавогоппепјо говорили „Ита- 
лија ће радити за себе“, тако ће Хрватска радити за себе. „Бог 
и Хрвати“ како вели мистична девиза Старчевићевих верника. 


Све то што Старчевић обећава својим верницима више је 
једна национална религија но једна политичка доктрина, а нај- 
мање је практичан програм једне политичке странке. У свему 
том има патриотског мистицизма, националног месијанизма, 
историјског фатализма, тамне наде у неке међународне ка- 
таклизме, наивног политизирања маловарошких политичара, 
пензионисаних официра и ратоборних рентјера, дубоко по- 
свећених у тајне дворове и кабинета, који знају све европске 
„конштелације“. Али има код Старчевића и нечега вишег 
и бољег: има националне енергије и идеализма без чега малим 
и несрећним народима нема живота; има дубоке вере у снагу 
народног нагона самоодржања и отпора; има оног спасоно- 
сног рачунања на самог себе, по оној старој истини да је 
народ као и појединац ковач своје среће, по оном што је 
један модерни мислилац другаче рекао: „Помози се сам, јер 
ти Бог неће помоћи“. 


(Свршиће се). 


Ј. СКЕРЛИЋ. 


ПОЗОРИШНИ ПРЕГЛЕД. 


ДРАМАТУРШКЕ ИДЕЈЕ ДУГУСТА СТРИНДБЕРГА. 


Дириз! Зтплавета: Птататштрте. Метдешасћ! уоп Еп! 
з5сћеппо. Мипсћеп ипа Герао. Ве1 Деото Мег. 191. 


У Естетици, читава једна глава увек је посвећена глу- 
мачкој вештини. У основи својој, глума у најширем смислу те 
речи, предмет је чисто естетичког проучавања. У том погледу, 

Естетика се најчешће бави филозофијом глуме: она има да 
да законе на којима се глума оснива. Поставивши их, она 
има, кад узме да се специјално бави само глумом, да иде и 
даље, и да их спроведе на драматургију у најширем смислу 
те речи; да их спроведе: на режију, на глумца (говор, изго- 
вор, карактерисање, држање, став, слушање, нема игра, сти- 
лизирање, и тако даље), на декор, на инсценацију. Одавде 
пак, диференцујући свако од тих питања, она може да идеу 
крајње специализације, и да додирује питања која додирују 
чисто технички део глуме. Овако, најшире схваћена глума, 
има три испитивача: естетичара-филозофа, научника, и теорет- 
ског режисера. ( 

У књизи о којој је реч, имамо прва два испитивача. 
Аугуст Стриндберг, са својих четрдесет година драмске службе 
и преко четрдесет драма које је написао, покушао је да, на 
крају своје каријере, да своје стедо у питањима глумачке 
уметности. Он је за то био један од најпозванијих. Четрдесето- 
годишње искуство једнога драмскога писца који је, великим 
делом, сам радио на „пизе еп зсепе“ својих дела и, уз то, 
врло добра глава за естетичке апстракције, дају му права да 
да своја мишљења по тим чисто естетичким питањима. 

Још много раније, око деведесетих година прошлога века, 
у познатоме предговору Госпођице Јулшје, „натуралистичке 
трагедије“, Стриндберг је изнео своје схватање драме и глуме. 
Шире и дубље, после доста година, он је та питиња реша- 
вао и у Драмашургији. 

Драматургија има пет делова: Глумачка Умешноста, „Ин- | 
шимно Позориште“, Исшориска Драма, Шекспир и Фауст. 
Од тих пет разних врста драматуршког рада, ми ћемо се по- 
забавити само првом, јер она додирује питања која су за 
глуму и глумце најважнија. Углавном, та питања се односе на _ 
схватање глуме, на њен однос према другим уметностима и, 
даље, на саставне делове глуме: изговорена реч, карактери- 
стика, ставови, манир, стилизација, и тако даље. 

Као још и стари Лесинг и, од данашњих, Карл Хагеман 
Георг Симел, Макс Десоар (с неким резервама), и други, и 
Аугуст Стриндберг глуму сматра за стваралачку уметност. 
Велики глумац је од истога „штофа“ од кога и велики фи- 
лозоф, песник, драмски писац, романсјер или критичар. Насу- 
прот многим естетичарима, он тврди да глума није имита- 


Р" 


ПозорИиШНИ ПРЕГЛЕД. 143 





тивна уметност. Она није ни самостална уметност. Она је зави- 
сна. Зависна је од дела које приказује. Али, и као таква, она 
је стваралачка: од једнога дела које је у једноме „градиву“ 
ствара то исто дело у другоме „градиву“: дело из текста, 
дело на сцени. То су основне Стриндбергове мисли о глуми. 
Прелазећи са њих, на основне особине једнога глумца, он 
прелази на ова два њихова квалитета: машту и пажњу; машту 
која личност и ситуацију треба тако живо да схвати да јој 
да облик; пажњу на улогу. моћ да све своје мисли усред- 
среди на њу. „Кад је глумац себи живо представио личност 
и сцену коју треба да да, онда најглавнија ствар коју треба 
да уради то је да учи улогу“; а то се почиње са „говореним 
речима“. По Стриндбергу, то је најглавнија ствар сценске 
уметности. Кад је „Топја!“ тачан, онда је лако доћи до екви- 
валентне и тачне мимике, става и држања. Нема ли тога, 
све је друго неуспело; онда се на мртвоме телу „види само 
глава која говори“. 

Прво место, дакле, заузима изговорена реч; треба, то на- 
рочито наглашава Стриндберг, добро говорити. Први је услов 
зато: полако говорити. Ко полако говори, тај добро говори. Ко 
добро говори биће радо слушан, па ма, иначе, био и осредњи 
глумац. Да би један глумац могао „добро да говори“, треба 
да пронађе цео свој регистар, и да га култивира за све стра- 
сти у свима ситуацијама. Да би, у том погледу, један глумац 
имао успеха, треба да има фину машту и солидну памет; 
иначе, цео тај савет може да постане, и покрај најбоље воље, 
једно просто „говорно вежбање“. — Да би глумац могао да 
изучи улогу, и да добро говори, треба, прво да зна целу пар- 
титуру. Тек пошто проучи целу драму, може један глумац 
солидно да ради своју улогу. Он не сме никако да заборави 
да је он, логички, говорно и музички, део целине, и да се 
део може да проучава тек пошто се целина проучи. Кад се 
тако широко схвати његов део, онда је лако схватити да, на 
сцени, глумац никада није неупослен: ни када ћути, ни када 
другога слуша да говори, ни када се шета по сцени у ситу- 
ацији која само то тражи. „Ко не говори“, каже Стриндберг, 
„већ слуша другога да говори, треба истински да га слуша“. 
Иначе, нема онога што је битно у сценској уметности: нема 
илузије. Онај који слуша, „не треба да испадне из улоге“; 
на његовоме лицу треба да одблесне све оно што други го- 


144 Српски Књижевни ГЛАСНИК. 


вори. Они глумци који, за то време, смишљају шта има да 
кажу или, као наши глумци, управљају поглед ка шаптачу 
да виде да ли је скоро на њих ред, кваре илузију, и целој 
сцени, у даноме моменту, дају врло неозбиљан изглед. 


Само, за све то, треба имати мере. Ако се ма које од. 


ових средстава за стварање илузије доведе до краја, у најбла- 
жијем случају, доведени смо до манира који никада не даје 
уметничко уживање; у још даљим случајима, до комичнога 
и апсурднога, врло је мало. Треба се, дакле, чувати манира. 
Једно средство за изражавање, у једноме случају врло успело, 
употребљено у другоме, може бити ружно, смешно или не- 
прикладно. Отуда, када се из једне улоге прелази у другу, 
треба се чувати свих оних средстава која су за ону улогу била 
ефектна; другим речима: треба умети одабрати само она која 
су прикладна за нову улогу. 

На сцени, као што смо казали, нема „ситница“. Да би 
целина била збиљска целина, морају на своме месту бити и 
лакеј који пријављује госте, и слушкиња која послужује, и 
онај у хору који има само да каже једну реч или један узвик. 
Јер, свака од тих „ситница“ на целину утиче као „крупница“. 
Она за собом повлачи још једну, две или три које су с њом 
у вези. Све то утиче на општи тон ; све то ремети „У штипо“. 
Онај који први уђе на сцену, или онај који улази на сцену 
која већ има своју душу, морају: први да је ствара, други 
да, у већ створену, уђе као њен део. „Ко треба да дође на 
сцену, мора да стоји иза кулиса и да се уживи у тон оних 
који играју; а не, као што се често дешава, да улети на 
сцену и унесе стран „штимунг““, каже Стриндберг. 

Развијајући даље своје основне мисли, Стриндберг го- 
вори о великоме глумцу као о уметнику који треба да „за- 
влада улогом“. „Глумац је илузионист, он треба да да илу- 
зију да треба да је нешто друго него што је. Ако он има 
јаку и богату индивидуалност, онда она прожима и ствара 
један Длус, и он и чини великога глумца великим“. Само, и 
ипак, макако био јак индивидуалитет једнога глумца, глумац 
не сме никада да заборави да игра за публику. Он увек мора 
да зна да он не игра за себе, већ за оних „десет хиљада 
горе“ који су дошли да га виде и чују. Као што говорник 
мора да подигне глас, и глумац мора, да би га чули и ра- 
зумели, да говори другачије, публичније, „1п уеготбоззепет 
Маззе“. Његова индивидуалност је у томе што ће дати улогу 

погпуно. По Стриндбергу, сав је његов илус у томе што ће, 
својом личношћу, оплеменити и повећати личност коју даје. 

Као што се из тога види, Стриндбергово је схватање 
глуме чисто реалистичко. Глумац не сме да буде ван текста, 
и не сме изнова ништа да ствара. То је једна мала мана ње- 
говог система глуме. Глумац или има или нема своју умет- 
ничку стваралачку моћ; он је продуцент или репродуцент. 
Ако је прво, треба му дати маха да се, у смислу шекста, 
креће и ван текста; ако је нема, он је репродуцент, он даје, 
у другоме градиву, пишчев текст. По Стриндбергу, глумац је 
само у толико уметник, само у толико творац, што ће улогу 
дати „по угеготоззепет Маззе“. Овом приликом, ми нећемо 
улазити у то врло спорно питање. Само ћемо нагласити ово; 
Генијалан глумац стоји према тексту, као писац према мате- 
ријалу из кога ствара текст. Својим, глумачким средствима, 
он има да одабира, приређује и подређује текст посматран као 
чињенице, и из њега да ствара друго дело, глумачко дело. 
У главном, дакле, глумац је продуцент. Његова је уметност 
продуктивна уметност. 

Као и сви други драмски писци који су писали о глуми, 
и Аугуст Стриндберг је био и сувише драмски писац да би 
тачно могао да говори о глуми. Говорећи о глуми, он се ни- 
како није могао да „удвоји“, и да говори о глуми као о за- 
себном уметничког роду. М то је главни недостатак његовог 
система глуме. 


Бранко ЛАЗАРЕВИЋ, 


НАУЧНИ ПРЕГЛЕД. 


Н. Вулић, Јован ТОМИЋ КАО исторРик ( „Дело“ за 1910 и 1911 год.) 


У „Делу“ за 1910 и 1911 годину и засебно Г. Др, Н. 
Вулић, професор Историје на Универзитету, наштампао је де- 
вет чланака своје „критике“ о мојим расправама и студијама 
из Историје Српког Народа. Његов суд био је нешто најгоре 
што се може замислити, али тај суд није резултат његових 
студија о тим истим питањима и познавања посла већ спе- 
цијалних мотива, који никад не крећу научног радника на 

посао. Због тога сам почео одговарати на те чланке у под- 
лиску „Одјека“ за прошлу годину, и потом их прекинуо, да 
их ипак једном наставим. - 

Док нисам почео писати тај одговор, Г. Вулић је био 
објавио шест својих чланака. Кад се одговор почео штампати, 
он је објавио и седми чланак. Потом су објављена још два: 
један засебно, јер му због његове садржине чак ни у „Делу“ 
није било места, а други у фебруарској свесци „Дела“ за 
1911 годину. На оне раније чланке одговора ће бити тамо где 
је започео прошле године, а овде да се осврнем на три 
последња. 

У УП чланку „критичар“ је навео низ навода из мојих 
књига да покаже како сам непотпуно преводио и изостављао 
поједине реченице из оригиналних текстова, и да тим утврди 
досад непознату теорију о писању Историје. по којој исто- 
ричар не проучава изворе и факта у њима, да упозна тачну 
прошлост, него буквално преводи документе и из њих један 
став лепи на други. На том питању ја се нећу задржавати 
овде. То ће питање бити подробно претресено на другом 
месту, и све што се буде рекло за Вулићева ранија тврђења 
у том погледу, вредеће и за чланак УП. 

Још мање има места освртати се овде на његов УШ чла- 
нак, који, онакав какав је, није се могао појавити у „Делу“. 
Он је пун грдње, простачких увреда и ординарних клевета. 
Садржина његова нема никакве везе с науком. Зато овде пре- 
лазим и преко њега. | 

Али ћу се зато задржати на последњем чланку, који пред- 
ставља одговор Г. Вулића на мој одговор, у колико је од 
овога било изишло у подлисцима „Одјека“. Ту већ има пи- 
тања, о којима се и може и о којима треба писати, јер су 
стварна, јер се тичу Историје. 

Задржаћу се на том чланку осврћући се само на стварна 
питања. Оставићу, дакле, на страну сва критичарева чудна 
запиткивања, која паметну човеку и не падају на ум; оста- 
вићу на страну и његове „умне“ закључке: прећи ћу и преко 
штампарских погрешака у мојем одговору, у подлиску поли- 
тичког листа, од којега по који пут ни једне коректуре нисам 
имао, али су одмах сутрадан исправљане при одштампавању 
у табаке — које је „критичар“ једва дочекао, да би порицао 
тачност факата тамо изнесених; прећи ћу и преко свих та- 

чака, о којима сам раније довољно рекао и на којима више 
није потребно задржавати се. 

Та пак стварна питања, на којима ћу се задржати овде, 
и ако се тичу Историје, нису она крупна, за које је време 
да се и код нас узимају у претрес. Питања су, заиста, ситна, 
од ситних ситнија. М после њихова пречишћавања на овом 
месту, прошлост нашега народа неће бити јаснија: све ће 
остати на своме месту као и досад што је било, ниједан до- 
гађај неће бити јаснији него што је. Али ће зато и ово пре- 
тресање ситних питања, која је истакао „критичар“, ипак бити 
несумњиво интересантан прилог за једно крупно питање: за 
пшшање о научном раду и о научном моралу у нас. 

Ово питање није ситно. Напротив за научан рад код нас 
оно је врло крупно. Јер какви буду људи од науке и колико 
научнога морала буду имали у себи, у толико ће и напредо- 
вати прави научан рад. Без научнога морала не долази се до 
упознавања научне истине, сврхе сваком научном раду. За то 
питање надам се да ће ово претресање последњега чланка из 
„критике“ Г. Вулића бити интересантан прилог, јер ће се 
јасно као на дану видети да он, као представник једне на- 
учне гране на Университету и научни радник, није водио ра- 
чуна о том првом и најосновнијем захтеву за сваки научан 
рад. Њему исшина није била ни последња брига. Његов је 
чланак пун неистина, од којих једне потичу из потпуног не- 
позћавања питања о којима пише, а друге су тамо нашле 
места само зато што није хтео да види истину. На тим не- 
истинама заснован је и његов суд о вредности мојих расправа 
и студија, суд који више не брани само он, него и други 
„људи од науке“, који су га усвојили зато што и сами или 
не знају саму ствар или што тако хоће — што немају научнога 
морала као и критичар. Сви примери, које овде будем навео 
потврдиће ово што сам рекао. 


-1, Говорећи о хронолошком распореду прилога мојој 
књизи „Црна Гора за Морејског рата“ Г. Вулић вели „да ти 
прилози треба да иду хронолошким редом“ па пита: „Па да 
ли су тако уређени бр. Ш која је од 1684 10 децембра по 
старом и ЈУ који је од исте године 19 децембра по новом“: 

Критичар има права да тврди прво, па има права и да 


1 Дело за фебруар 1911 год., стр. 301. 

пита за друго, али пре него што је тврдио да та два при- 
лога не иду хронолошким редом имао је за дужност да 
проучи оба та прилога. Јер да је ово учинио, извесно је да 
не би тако тврдио и тада би га прошла готовост да наниже 
читаву ниску од сличних погрешака код мене. 

Он или није хтео да чита та два прилога или се правио 
да није видео ништа друго до датуме у натпису изнад доку- 
мената, кад је могао да тврди једну нешсшину. Јер та два 
прилога правилно су распоређена, при свем том што на првом 
од њих пише да је писан 10 децембра 1684 по старом кален- 
дару — а то одговара 20 децембру по новом — а други 
19 децембра по новом. А они су правилно распоређени зато 
што је датум на првом погрешан, што сам био означио на 
стр. 293 ставивши знак питања иза речи „Чесетђге“ у датуму 
„оста 10 десетђге (2) 1684. 51 Месћо“. Да је пак погрешан 
датум, види се по белешци, коју је секретар провидуров ма- 
писао у врху тога документа: „Ттадилопе, псеуша а Санаго 
19 десетфђгте 1584“.: По овоме се види да писмо које је стигло 
у Котор 19 децембра по новом није могло бити писано на 
Цетињу 10 децембра по старом, па је зато и стављен знак 
питања, сумње, да је то тачно. 

Преко тога знака питања Г. Вулић је прешао као да не 
постоји. То му не ваља. А још му мање ваља што није хтео 
да види да је прилог под Ш писмо цетињског владаке Ру- 
вима Бољевића которском изванредном провидуру Антонију 
Зену, које је у Котор стигло 19 децембра по новом, а прилог 
под ТУ да је одговор шога истога провидура, шога истога 
дана, шоме исшоме владици на шо његово писмо. 

За свакога који уме да мисли јасно је: да одговор хро- 
нолошким редом не долази пре писма које га је изазвало, 
него после њега. То је могао знати и критичар, Г. Вулић, па 
да не тврди како по хронолошком реду долази прво прилог 
под бр. ТУ, па за њим бр. Ш! 

Исто тако он није хтео да види да је писац прилога под 
број ХХ, цетињски владика Висарион Бориловић, учинио по- 
грешку, кад је то писмо датирао под 28 новембром (1686 го- 
дине) по старом календару. Гу је очигледна погрешка, јер 


1 Црна Гора за Морејског рата, стр. 298. 
2 т.а., 312. 

писмо писано тог дана на Цетињу није могло стићи у Котор 
4 декембра по новом и бити приложено провидуровој депеши 
од 6 декембра. Зато сам и ту ставио белешку провидурова 
секретара у Котору о дану кад је примљено, те да онај, који 
би се хтео користити тим документом, види погрешку у да- 
тирању по старом календару, која није баш тако ретка у 
писмима писаним на тој страни, 

Г. Вулић не види све то и јели чудо што је у стању да 
пружи читаву ниску од погрешака, које су творевина његова 
незнања и критичарске иесавесности 2! 


2. Још је мање мислио Г. Вулић, кад је тврдио да сам 
погрешно датирао прилоге под бр. 1ТМГ и ГХШ. 

Оба та писма нису датирана. На њима писар није ставио 
ни месец ни дан кад их је писао, међутим кад се објављују, 
потребно је да се што ближе одреди из ког су времена. Ја 
сам их одредио и при томе одређивању користио сам се бе- 
лешком коју је у врху сваког писма ставио секретар котор- 
ског провидура, да означи кад су примљена у Котору. На 
ранијем од тих писама стоји да је примљено у Котору 13 
фебруара 1692 године (а то је по нашем рачунању године од 
1 јануара 1683 година), а по другом 13 фебруара 1693 (по 
нашем рачунању 1694 година). 

Али су ова писма писана ћирилицом и писали су их пра- 
вославни. То значи да их при распоређивању по хронолошком 
реду треба регистровати по старом а не по новом календару. 
Зато сам их ставио не у фебруар 1693 и 1694, кад су стигла 
у Котор, него у јануар, рачунајући ту последње дане његове. 
Г. Вулић тврди да сам ту погрешио и да је требало ставити 
их у фебруар. Он ми вели: „Академик, наиме, не зна ни то 
да у 17 в. при претварању датума по старом календару у 
датуме по новом није додавато 13, као што се данас чини, 
него само 10 дана.“ 

Немам ништа против ове поуке Г. Вулића да се у ХУП 
столећу старом календару није додавало 13 дана него десет, 


1 На један пример погрешнога дативања писама из Црне Горе ука- 
зао сам у расправи „Црногорски митрополит Василије Петровић у Црној 
Гори по првом повратку из Русије (1754—1756)“ у Гласу УХХХУПЦА, стр. 
150, у прим. 209, 

2 Дело за фебруар 1911, стр. 301, 302. 

јер је то тачно и било ми је познато и пре њега. Али кад се 
решио, да ми даје лекције како ова два писма није требало 
стављати у јануар него у фебруар, зато што су под 13 фе- 
бруаром регистрована у провидуровој канцеларији у Котору, 
морам се оглушити о тај савет, као бесмислен. А бесмислен 
је зато што овде није реч о Котору и кад су писма стигла 
тамо, него кад су писма могла бити написана у Дробњацима, 
који нису ни у Котору нити пред Котором него далеко од 
Котора, у негдашњој Херцеговини, откуда је књигоноши, по 
зимском времену, требало бар четири до пет дана да се спреми 
за пут, да превали пут до Котора и изиђе пред провидура. 
И кад је тако, и кад се затим писма региструју не према томе 
камо су упућена и кад су тамо стигла, него где су и кад су 
писана — онда оба нису из месеца фебруара него из послед- 
њих дана јануара, као што сам их и одредио.: 

Друга је ствар, ако Г. Вулић зна да је онда Котор био у 
Дробњацима или да су Дробњаци исто што и Котор и да датум 
13 фебруар (по новом календару) вреди и за Котор и за Дроб- 
њаке! Ако је тако, измениће се сасвим досадање познавање 
историјске топографије и заслуга за то запашће Г. Др. Ни- 
колу Вулића! 

(Наставиће се.) 


Јов. Н. Томић. 


УМЕТНИЧКИ ПРЕГЛЕД. 


„ВилаРОВИ ДРАГОНИ“, КОМИЧНА ОПЕРА. МУЗИКА ОД МАЈАРА. У 
НаРОДНОМ ПОЗОРИШТУ 7 ЈАНУАРА 1912. 


У доба, када је Рихард Вагнер као револуционар и бе- 
гунац нашао прибежишта крај Цириха на „зеленом брежуљку“ 
у гостољубивој вили једне духовите даме, Матилде Везен- 
донк, и у пуном јеку, као естетичар, почео да развија своја 
начела о музичкој драми и потреби новога музичко-драмског 


1 Тако је и с недатираним писмом херцеговачког владике Ђерасима 
Поповића, које је у Котору регистровано 18 авлуста 1692 (Црна Гора 
за Морејског рата, 340—341). Зато што је тако регистровано Г. Вулић 
би хтео да је оно из месеца августа, као да је писано у Котору а не да- 
леко од Котора, у Херцеговини (Дело за фебруар 1911, стр. 302). 

ренесанса бујала је у Паризу орсга соппдие, изданак једног 
великог доба, потомак генијалних дела Монсињиа, Гретрија 
и Изуара. Када се енергично почела истицати потреба: да 
све уметности напусте своју егоистичку екзистенцију и да у 
чврстој заједници створе један нов облик, једино правилан и 
једино савршен, сезапКкипзћуегск, Париз је упорно одржавао 
своју орега соппаце, која је постојала не ради виших и са- 
временијих уметничких принципа него чисто себе ради и 
ради публике и окретних директора позоришта. И док је 
Р. Вагнер у најцрњем песимисму скицирао свога „Тристана“, 
у Паризу је публика пљескала помпи Велике опере и сумњивој 
комици и безбојној сентименталности једне музичко-драмске 
врсте, која је, неискрена донекле, пошла низбрдицом да 
се доцније преобрази у — оперету. Опадање је било оче- 
видно, ма да је било још доста остатака доброг и узорног 
доба. „Лабуд из Пезара“, бујни и срећни Ђакомо Росини, још 
је увек водио прву реч, и тиме одржавао онај моћни утицај 
талијанскога буфонизма и давао полета и помагао да се, бар 
"донекле, у комичној опери одржи стил, чист и на висини. 
Донекле само, јер је конверсационо ћеретање, пуно обичног 
вица и сумњиве пикантерије, почела све јаче да потискује 
здраву и пуну комику. МИ Обер, и Адам, и Жак Офенбак, 
Жак Офенбак нарочито, први су који су све елементе му- 
зичке комике почели да жртвују обичним ритмима игре, да 
потенцују онај елеменат који ће да помогне развитку и одр- 
жавању несимпатичне оперете. 

То је било једно прелазно доба, које нам је далои 
један музичко-драмски тип: француску орета сопидие; оперу 
са диалогом — то је општа одлика и не само њој својствена; 
у музичком погледу: оперу са музиком која преставља ме- 
шавину комике, изражене у ритмима игре, ритмима шарених 
кадрила и живих галопа, и сентименталности. Та сентимен- 
талност највише карактерише музички стил те врсте и нај- 
више доприноси неодређеном утиску који човек добије кад 
је слуша. Има и велико-оперских патетичних акцената. Једном 
речи свега што је потребно да пружи задовољства, али не 
и вишег уживања. И врло је тешко од великога броја тих 
музичких дела одабрати она која су још најздравија и могу 
да заинтересују и интелигентнију публику. 

Управа нашега Народног Позоришта је учинила у томе 

погледу доста добар избор. „Виларови драгони“ од Луја Еме 
Мајара су од многих боље дело, са неколико несигурних 
момената, али у основи узевши још доста свеже и местимице 
лепо, врло лепо. Цео други чин је, са врло малим изузетком, 
једна лепа целина. У првом чину има хор неколико благо- 
дарних акцената и купле г-ђе Жоржете има сву лакоћу и 
безазленост тога, специфично француског, музичког облика. 
Али незгодно је само што је то друга премијера из нашег 
музичко-драмског репертоара. После нежне пасторале „Ба- 
стијан и Бастијена“, долази ова у својој врсти доста лепа 
опера, али увек још не сасвим згодна да помогне лепим на- 
мерама у нашем позоришту. После стилистички апсолутно 
чисте музике В. А. Моцарта добили смо музику Мајара, која, 
и ако у већини добра, има пуно наглашених почетака лажне 
оперетске грациозности. Али обавештени смо да је ово дело 
ушло преко реда у репертоар. Изведено је само због г-ђе 
Спасић, да би јој се дала прилика да изиђе у већој партији 
пред публику пре него што опет оде у Беч ради студија. 

И то је добро урађено, јер смо добили прилике да нам 
наша Ргтпа Поппа покаже шта је урадила и научила у Бечу. 

Г-ђа Спасић воле своју уметност, има за њу и смисла, 
и све њене тежње да, једва једанпут, озбиљно почне да ра- 
звија своје певачке способности, врло су похвалне. М њен 
боравак у Бечу јој је користио, несумњиво користио. Она 
данас боље пева него пре. Нема више онога дилетантског 
форсирања, или га нема у оној мери. Њен је тон постао 
мирнији, Апза!; чистији, сигурније влада органом, само је 
изговор, једна од најпречих потреба за певача, остао стари. 
Артикулација вокала је врло неодређена. А на пример нема 
своју специфичну боју, не отворену али јасну и сочну, него 
је тамно и тупо. А и то ће се моћи поправити. Г-ђа Спасић 
већ поодавно пева и сав досадањи начин њенога певања 
је постао њена друга уметничка природа. Треба имати врло 
много воље и врло много времена, па посветити сву пажњу 
доброј вокализацији, јер је у њој и по готову само у њој 
права основа за правилно певање. Г-ђа Спасић се враћа у 
Беч. Имаће времена и на то да обрати пажњу. Нека озбиљно 
највише у томе правцу ради и успех ће бити још бољи. Али 
као глумица г-ђа Спасић је остала стара са свима традици- 
оналним гестовима наше натуралистичке глуме осамдесетих 
година. 

Она је од веселе и једре цуре Руже, која мирише здрав- 
љем „од земље“, начинила пусту девојку која не мари да чува 
границе доброга тона, и у гестовима својим иде до крајности. 
Њен темперамент је те вечери био више диач! темперамент, 
и ко није научио на такво схватање и ту врсту глуме био је 
у незгодном положају, да пре изиђе из гледалишта него да по- 
сматра шта се на бини догађа. А г-ђа Спасић треба да прође 
и кроз оперско-глумачку школу. Нека се у Бечу на приме- 
рима поучи како темперамент остаје темперамент а не изве- 
штачено бацакање, и како сентименталност има све природне 
одлике сентименталности, а није просто састављање шака као 
за молитву и тихо и одмерено корачање, више круто него 
скромно. 

Г. Турински, који са успехом негује свој глас и на до- 
бром је путу да постигне лепе резултате, врло је топло певао 
партију несрећног Силвена. Да је само мало, мало, отреси- 
тији био! Познату романсу О послушај“ и песму број 7 дао 
је са пуно топлине. Топлота му је већа него волумен гласа, и 
његов лирски тенор ће увек врло лепо интерпретирати улоге 
сродне Силвеновој. Г ђа Стојановић се трудила да буде окрет- 
нија и као глумица и као певачица. Боља је била у улози Жор- 
жете него ли као Бастијена; јер је лакше реалистички при- 
казати једну обичну сељанку, која поред умно скученог мужа 
заборавља на брачне обавезе, нарочито када злогласни пусти“ 
њак не звони. Али она треба озбиљно још много да учи, ако 
мисли да развије свој, ипак леп, певачки орган. Господин 
Иличић, Тибо, био је добар. Његов глас чудне боје и нианса 
врло добро пристаје уз све манире овога сеоског шепртље. 

У споредним улогама истакао се крупан бас Г. Туцако- 
вића (Проповедник) и лаган субретски тон Г-ђице Бошњако- 
вић. Г. Гошић, који „не намерава одавати се певачкој кари- 
јери“, певао је својим ненаметљивим баритоном доста опсежну 
улогу драгонца Белами, и помогао је да се „Виларови дра- 
гони“ доста лепо, са нашим снагама, изведу у Народном По 
зоришту. 

Хор је био врло добар. Оркестар је имао више полета 
него ли у Моцартовој пасторали, и Г. П. Крстић је са више 


воље дириговао. 
МилојЈЕ МИЛОЈЕВИЋ. 

Алфонс ДОДЕ: ТАРТАРЕН ТАРАСКОНАЦ. Превео с францу- 
ског Душан Л. Ђокић. Београд, 1911. Српска Књижевна За- 
друга, 140. 


Можда више него сви остали Додеови романи, трило- 
гија о неустрашивом Тарасконцу пренела је широм света 
славу овога духовитог писца. Сваке године, гомила туриста 
посећује Тараскон, малу варошицу на Рони, недалеко од Арла 
да види Тартаренову постојбину, замак доброг краља Ренеа, 
и окуси чувене арлеске кобасице. Ова незлобива сатира, ова 
епска карикатура Провансе и целога француског Југа, ове- 
ковечила је у Тартарену тип Јужњака, доброћудног и безо- 
пасног разметљивца, човека од маште, будног сањалице који 
прича своје снове. Истина, црте' јунакове су мало увеличане, 
као лице у шареној баштенској кугли; дело је, како је сам 
Доде рекао, „необуздано и лудо“; али оно је пуно истине, 
младалачког полета, и нарочито, оне доброћудне ироније, 
нежне симпатије према јунацима, која тако подсећа на писца 
„Пиквика“ и „Давида Коперфилда“. 

Као и сви други Додеови романи, рађени „према при- 
роди“, и „Тартарен Тарасконац“, први део трилогије, има ре- 
алну подлогу: један пишчев пут у Алгир, 1861, у пратњи 
једног бујног земљака, будућег Тартарена. Чаробни утисци 
с овога првог пута, у двадесетој годинн: плаво море, јужно 
сунце, живописно шаренило земље, где се укрштају две расе 
и две цивилизације, урезали су се дубоко у његовом памћењу. 
Осам година доцније, 1869, он их се живо сећа пишући „Тар- 
тарена“. Париз га је дотле био свирепо отрезнио, и његов 
завичај му се приказао у новој светлости. За то време, како 
сам прича у својим „Успоменама“, у једној малој зеленој 
свесци пуној забележака, под општим насловом Луг, он се 
трудио да резимује своју Провансу: њену климу, сунце, које 
је главни кривац за све њене претераности, па њене нарави, 
говор, песме, пословице, гестове, ону маниту и безазлену по- 
требу лагања која потиче од бујне маште, и која ни мало не 
личи на студену лаж са Севера, њен добродушан громки 
смех, који на Југу прати сва осећања и по готову замењује 


у " 
И, 
: 243 - 

- - 


ОЦЕНЕ и ПРИКАЗИ. | 155 





плач, онај смех за који Доде наводи грациозан пример из 
једне старе провансалске песме. То је историја мале Флерансе. 
Врло млада, скоро још дате, она се удала за једног витеза, 
који одмах по венчању мора да оде у рат, у Палестину, и 
да остави своју невесту саму. Прошло је седам година како 
од витеза нема ни трага ни гласа, кад један хаџија, дуге седе 
браде, закуца на врата од замка. Он се враћа из Свете Земље и 
доноси вести о Флерансином мужу; и млада госпа га одмах 
прима и посађује за сто према себи. Одавде, песма има две 
карактеристичне варианте. У првој, која је забележена у Пи- 
кардији, дакле на Северу, усред обеда, госпа бризне у плач. 
„Ви плачете, лепа Флерансар“ пита хаџија дршћући: — „Пла- 
чем јер вас познајем, ви сте мој драги муж“... На против, мала 
Флеранса провансалска, чим седне према хаџији с дугом бра- 
дом, прсне у смех. „Но! што се смејете, Флеранса2 — Сме- 
јем се, јер сте ви мој муж“. И обисне се око врата хаџији, 
који се такође смеје испод браде од кучине... 

Из тога зеленог бележника и тога пута, постао је „Тар- 
тарен“. Храбри ловац лавова имао је да претури много не: 
воља преко главе, још пре него што се појавио на свет 
Роман је најпре био почео да излази у листу „Ре  Мопнецг 
штуегве!“, али је ту наишао на потпун неуспех, јер је лист 
читао народ, а „народ никако не разуме штампану иронију, 
која га збуњује и наводи на мисао да писац хоће да се с њим 
спрда.“ Стигоше протести, претње за отказ листа, увредљива 
писма. Доде се смилова на власника, повуче роман, и однесе 
та у „Елтаго“, пред другу публику, где га је чекала друга 
невоља. Секретар редакције, негдашњи чиновник у Алгиру, 
љут што се Доде овако шегачи са његовом драгом колонијом, 
а не могући да спречи излажење романа, светио му се сец- 
кајући га, пуштајући парче по парче, под изговором „наго- 
миланости материјала“, тако да се ствар отеже као „Три 
мускетара“. И то није све. Јунак се онда звао Барбарен. Ме- 
ђутим, у Тараскону је баш живела једна стара породица Бар- 
барен, која припрети писцу да ће га тужити суду ако одмах 
не уклони њено име из те увредљиве лакрдије. Коректура је 
већ била готова, и Доде се даде у лов на Б, замењујући их 
свуда са Т. „Неколико их је ипак промакло, и у првом из- 
дању наћи ћете Бартарене, 'Тарбарене, и чак 1опзоп место 
ђопзоп“. 

Најзад, књига се појавила 1872, и имала је успеха свуда, 
сем у Тараскону, који никад није хтео да опрости своме 
врашком земљаку. Тај гнев читаве једне вароши нашао је 
израза у јаросним анонимним писмима, са жигом из јужних 
крајева, у отровним стиховима и претњама, а једном чак умало 
није дошло до разрачунавања. Једног јутра, за време изложбе 
1878, појавише се у Парису код вајара Амиа, Тарасконца, 
дугачки и црни бркови једнога његовог земљака, који изјави 
да је дошао да пречисти рачун са „тим Додеом“ због увреде 
нанете храбром мајору Бравиди, у причи Одбрана Тараскона. 
Мада се грешни вајар трудио да га утиша, овај Провансалац 
за све време бављења у Паризу није престајао питати: „А. 
овај, где се, до врага, виђа тај Доде>“ 


Тартарена је први преводио у српској књижевности Г.. 
Милан Грол, Он је, у Звезди 1900, превео први део трилогије. 
Други део, Таршарен на Алпима, изишао је 1902, у Срп- 
ском Књижевном Гласнику, а затим у засебној књизи, у пре- 
воду Г. Душана Л. Ђокића. 

У Задругином издању изашао је сада и први део, у 
одличном преводу Г. Ђокића, коме наша књижевност дугује 
читав низ превода одабраних француских дела. Задруга је 
имала срећну мисао уносећи у српско издање успеле илустра- 
ције Г. Дитриака из познатог Фламарионовог издања. Само, 
у књизи не стоји нигде забележено ни чије су то илустра- 
ције, ни одакле су узете, ни где су рађене! Исто тако, за 
широку публику Задругину, требало је објаснити извесне 
алузије (на Пурсоњака, Каде Русела) и извесне речи (тра- 
перски, дуар). Задругина издања треба да буду у сваком по- 
гледу беспрекорна. 

МИОДРАГ ИБРОВАЦ. 


БЕД ВАША 


КЊИЖЕВНОСТ. 


Нова ЗБИРКА ПРИПОВЕДАКА МвА ЋипикА. — Матица Срп- 
ска у Дубровнику издала је сада четврту књигу у низу својих 
издања. То је збирка оригиналних и изврсних приповедака 
Ива Ћипика „Крај мора“. У збирци су транаест приповедака: 

„Крај мора“, „Стари сват Спиридион“, „У војничком табору“, 
„Дум Кеко“, „Писари“, „Дангуба“, „Старица“, „Поход“, „Зло- 
чин“, „У страстну недјељу“, „Јаран“, „У јесењем сунцу“, „Отр- 
гнут живот“. Четири од ових приповедака штампане суу 
„Српском Књижевном Гласнику“ („Стари свети Спиридион“, 
„У војничком табору“, „Отргнути живот“ и „У страстну не- 
дјељу“). У занимљивом предговору писац каже: 

„Ова збирка мојих, већином кратких прича, мимо све 
остале, најмилија ми је. У њој су сабрати моји утисци и ча- 
совита нека запажања растркана по Острвима и Приморју, 
кад сам упокојен сласти живота безбрижно, прожет слатком 
меланхолијом, гледао сунце и море. Сјећа ме густих рата и 
влажних жала, сјећа ме на испустан, млад живот, кад ми на 


памет није долазила мисао: чему да живимрг — Најраније од 
ових прича писане су импресивно, нагонски, са потребом да 
пишем — оне су чисто моје. Пишући их, нисам дуго разми- 


шљао, чувствовао сам и у страсти и у самилости. Сада, тра- 
гајући по њима, у души ми се буде потајале, раскидане успо- 
мене, и будећи се миришу на сретан младићски живот, и 
силим се да их у себи задржим, али се оне кидају од моје 
душе, и као да стоје одјелито изван мене... А на њихово 
мјесто долазе јаче и дубље мисли, али злобне и опаснг, јер 
увлачећи се у душу ми смишљено и наметљиво питају ме: 
чему да живиж“. 


Друго ИЗДАЊЕ „МАКИЈАВЕЛИЈА“ Г. СЛОБОДАНА ЈОВАНОВИЋА. 
— Политичка студија Г. Слободана Јовановића „Макијавел““ 
првобитно је изишла 1907 у „Српском Књижевном Гласнику“, 
а одатле је оштампана у засебну књигу. Сада, у издању књи- 
жаре Г. С. Б. Цвијановића, излази друго, прегледано и по- 
прављено издање (80, стр. 120; цена 1'5Один.) Измене у новом 
издању знатне су. Писац је поједине делове изнова написао. 


Н. 


„СРПСКО-БУГАРСКИ КОМИТЕТ ЗА ЕКОНОМСКО ЗБЛИЖЕЊЕ СРБИЈЕ 
и БуГАРСКЕ“. — Под овим насловом, у издању овога Коми- 
тета, изишла је једна мала брошура за пропаганду, у којој 
су говори двају председника бугарске и српске секције, Г.Г. 
Ст. Караџова и Др. Михаила Поповића. У књизи је и статут 
и пословник комитета и његов програм рада. 





Ново ПАЗАРСКИ САНЏАК, војно-географска студија од ђене- 
ралштабног капетана М. Ђ. Недића. Рашник, књига ГХУШ; 
сједном картом. Ово би била до сада најбоља студија о сан- 
џаку да нема извесних индискрација које се тичу његове бу- 
дућности. Ин. 

РуСКИ УТИЦАЈИ НА СРПСКУ књижевност. — Г. П. А. Забо- 
лотски, професор у Њежину написао је брошуру „Возрожде- 
нје идеи славанскои взаимности и нова изучента славан- 
ства“ (Њежин, 1912). Писцу као научнику познато је стање 
словенских студија код свију словенских народа, и како је 


он један од ретких Руса који су путовали по свима словенским _ 


земљама, он је упознат са културним приликама у целокуп- 
ном Словенству. Г. Заболотски са задовољством констатује 
да је идеја словенске узајамности у последње време јако пошла 
у напред, и у том погледу он је сасвим оптимистичан. Да би 
показао колики је био руски утицај у препорођају нових сло- 
венских књижевности, Г. Заболотски се нарочито зауставља 
на српској књижевности ХУШ и ХЛХ века. Српску књижев- 
ност он је нарочито изабрао што се она јавила раније но 
остале југословенске књижевности, и што су на испитивању 
руско-сопских културних и књижевних односа радили многи 
руски и српски научењаци. На дванаест страна Г. Заболот-“ 
ски је прегледно изнео тај руски утицај на нову српску књи- 
жевност. 


„ДУХОВНИ ПРЕПОРОЂАЈ СРПСКОГА НАРОДА“. — Г. Луј Леже, 
професор словенских књижевности на СоПесе де Ргапсе, у 
„Јоштпа! дез Зауалћ“ (191, Ме 9—10) штампао је већи чла- 
нак „Га тепалззапсе штеПесшеЏе де 1а паПоп зетђе“, биографија 
Јована Рајића и Доситеја Обрадовића, на основу књиге Г. Јо- 
вана Скерлића „Српска Књижевност у ХУШ веку“. Поред 
осталих ствари Г. Леже наводи поједина места из Доситеја 
Обрадовића, писана у „стилу којега се Волтер и Русо не би 
одрекли“ ; скреће пажњу „свију оних које занима јелински 
препород у ХУШ веку“ на Доситејево причање о Смирни и 
учитељу Јеротеју Дендрину; истиче најзад Доситеја „као првог 
васпитатеља српскога народа“, чије име потомство неће од- 
војити од имена Карађорђева, „који му је био први осло- 
бодилац. Н. 


(О СТАРИМ СРПСКИМ ЦРКВАМА. — Недавно је у Букурешту, 
као пета публикација Друштва „Румунска Уметност“ (рт 
РиђисашШ е Зосефћиш „Апа Котапезса“ МУ) изашла књига Г. 
Балша, под насловом „Посета неколиких цркава у Србији“ 
(О мана Ја сајеуа ћаепст аш Зетла де 4. Вајз, Виситез , 1911, 
40, цена 4 динара). Књига, како Г. Балш вели, због непозна- 
вања српскога и рускога језика, на којима су најбоље студије 
о српским црквама, не носи карактер студије о њима, већ 
само садржи импресије, које је стекао разгледајући их. Па 
ипак он разликује у историји српске црквене архитектуре 
периоде „са доста јасним карактеристикама“. У почетку ује- 
дињавања и стварања српске државе, вели Г. Балш, па до 

Стефана Немање архитектура је потпуно византијска и не 
представља ништа нарочито. Даље се дели на три доба: 
П : 191—1280; [: 1280—1360; Ш:1360—1450 године. Свако 
је од ових доба окарактерисано и описани су манастири и 
2 цркве, који им припадају. — Апстрахујући од тога што у 
овој књизи има погрешаки, у које морају пасти странци кад 
пишу о нашим стварима а не познају нашу литературу, и од 
њезине стварне вредности која је зависна од наших проуча- 
вања, књига је интересантна, одлично издана, са врло много 
врло добрих слика, и ванредно укусна и лепа. Кад ће наша 
публика добити у руке своју књигу о лепим споменицима 
своје прошлости 2 АЈ: 

Рет епбзсћепде На ђтопа, Тагказеће Еп ипсеп уоп 
А. ПЛаг ипа Е. Јпзађајо, Мепас дег Шегапзсћеп Апзја Кивеп 
ипа Сбтшпеа, Етапкш а. М. — У Немачкој о питањима Бли“ 
ског Истока и ако се не пише много, ипак се пише добро и са- 
весно; последњих година има неколико добро документованих, 
врло информативних списа о том. „Полумесец се гаси“ је са 
свим изузетак од тога: нити је добар, нити савесно рађен; 
то је збирка најлуђих измишљотина каквих нема ни у причама 
из хиљаду и једне ноћи. Ту је цариградско предграђе Сан-Сте- 
фано све изривено лагумима, у којима се скрива руски арсе- 
нал, а као калуђери преобучени руски војници само чекају 
на миг па да из топова бомбардују царску престоницу, и то 
великим оптичким стаклима. Сан Стефано је у вези са Светом 
Гором, том руском предстражом на Балкану. Фантастична је 
прича о крађи извесних докумената са кедифског двора 'која 
компромитују Енглеску и којих се некако волшебно дечепао 
немачки генерални консул Опенхајм. Још је волшебније Опен- 
хајмово бегство због тога. 

Кад: им затреба, писци ће измислити и тестаменат сул- 
тана Азиса; позиваће се на документа којих никад није ни Ћ 
било; створиће тајне уговоре и савезе, који се само оства- 
ривали у њиховом надраженом мозгу. Све је уперено против Ма 
политике Енглеске и Русаје; оне су демони исламизма. Тур- | 
ску не могу регенерисати европске реформе, нити њене ин 
ституције, младотурски режим је само једна варка, дело Ен- 
глеске. Турска се може обновити једино на основу старог 
њеног закона верског, да призна и слободу вероисповести 
и другим народима. Писци траже повраћај староме, како би 
из таког стања ствари Немачка могла црпсти највише ко- 
ристи за се. ЈЕ 


А Утајане е М. Саиде!: Га уте роп апџе дЧап5 1е5 
___ фених топдезв. Раш, Ајсап,. 1912, стр. 622. — У низу одељака 
___ извршен је преглед догађаја у свима државима оба света, 

како унутрашњих тако и спољашњих, за време од октобра 

1909 до октобра 1910 године. И у овој књизи као и у ра- 

нијима исти метод, иста тачност, исти ред. За догађаје на 

Балкану израдио је преглед читаоцима познати нам Рене Анри. 
Ја МИ ЈЕ 


“ 


; 





Г. СоПаз ећ Е. ОПпаш!: Нзгоџе де Г Етр:гте Обо- 
та п јизаи а Ја Кеуопшоп де 1909, Е. А1сап, Рапз 1910. — У 
овој књижици, која је ХХ]Х у „Корисној Збирци“ Ф. Алкана, : 
описано је у кратким, али довољним потезима историја тур- |: 
ске царевине од њеног почетка па до наших дана. Ин. | 


ЛИ а аи мн ЈА А лије 





ДРУШТВА И УСТАНОВЕ. 


Српска КРАЉЕВСКА АКАДЕМИЈА. -— 5 јануара одржан је 
скуп целокупне Академије, на коме је одређена књижевна 
помоћ за 1911 годину из Фонда Михаила и Марије Милово: 
јевића, и то: Г.Г. ЈЉудевиту Вуличевићу, књижевнику у Ита- 
лији и Стевану Петрову Бетевићу, књижевнику у Београду, 
— обојици по 450 динара у злату. Решено је да главни го- 
дишњи скуп Академије буде 6 фебруара, на коме се могу 
изабрати 4 редовна и 8 дописних чланова. Изабрани су нови 
Одбори: а) за Дучићеву Задужбину Г.Г. Стојан Новаковић, 
Др. Јован Цвијић и Јован Н. Томић; 6) за Мариновићеву 
Задужбину ГГ. Јован М. Жујовић (за председника), Слободан 
Јовановић, Др. Александар Белић, Момчило Иванић и Др. 
Јован Скерлић; и в) за Стаменковићеву Задужбину ГГ. Живан 
Живановић и Јован Миодраговић. 

Академија Природних Наука имала је састанак 9. ја- 
нуара ове године : 1) Према реферату академика Г. Др. Ј. Цви- 
јића примљена је за Глас 1 разреда расправа професора Ристе 
Т. Николића: „Глацијација Шар Планине и Кораба“. 2) Ака- 
демик Г. С. М. Лозанић приказао је осмо саопштење своје 
расправе „О електросинтезама“, па је одлучено да се она 
штампа у Гласу 1 разреда. МОР. 


Власник, Богдан Поповић. — Уредник, Јован СКЕРЛИЋ. 





СОВАНС ОМ 


___КЊИЖЕВНИ ГЛАСНИК. 


Књига ХХУП| БРОЈ 8. — 1 фЕБРУАР 1912. 


АМЕРИКАНКА. 


(Крај). 
М 

Два дана је не видех, не хтедох да је видим — стидех 
се. Какву сам улогу ја играо после наших пољубаца... Док 
сам је у мислима љубио излазио сам пред њу и црвенео сам, 
али не од стида, већ од пожуде. Сад, стид.. О кад би она 
знала! И избегавао сам је, с намером да је не видим до њеног 
поласка, ни кад пође, те да ми се чини да је овде, изишла 
у варош, исто као кад ми неко мио умре: ја не идем да га 
мртвог видим, ја не пођем за његовим ковчегом, одајући му 
последњу почаст, само да ми се чини да је жив, отишао куд 
гол на пут. 

Али још првог дана, ја јој се сретох с мајком и поздра- 
вивши је, најљубазније, збуњено упитах: „Ви путујете... у су- 
боту“. — Ко вам то кажег“ упита она. „Ваша кћи“, изгово- 
рих ја с једним болним осећањем. — „Моја кћи!“ рече она 
зачуђено. Па тад, готово шапатом, додаде. „Да, треба да пу- 
тујемо у суботу, али... она неће. Никад нисам ни помислила да 
ће јој се овде оволико допасти. Она воли ову црну варош!“ 
заврши с чуђењем. Мене тренутно обузе радост: зашто воли 
овде. „Због мене“, смело помислих и почех се нервозно сме- 
јати од радости. Али то би за тренутак, као што рекох, па 
опет бол. 

1 

Другога дана тачно у пет, кад се пије чај, био саму 


хотелу. Не могу да издржим више, морам да је видим. У 
својој соби опрах се од чађи, обукох се у хаљине за које ми 
она рече да јој се допадају и сиђох у приземље. У трпеза. 
рији се још пио чај и јело масло и мармелада, а ја сам пошао 
к вратима.. Али на једанпут, ја чух њен глас и глас некога 
човека... Застадох... „Ми путујемо у суботу“, рече она. — „На- 
траг у Америку%“ упита он. „О, не... На континент...“ Мушки 
глас ми је непознат. Нагласак американски. Зацело један риђи 
постарији Американац, јер он са сваким говори, свакога за- 


питкује... И спонтано навирих у трпезарију и видех њу с мајком 


за столом код прозора, а ниже за другим столом видех њега, 
онога младића, спортиста, бронзаног тела и челичних живаца, 
свога првобитног човека: она се с њим разговара... Тргох се 
као од уједа гује; па и ако ме она спази, ја је не поздра- 
вих, не уђох, вратих се и појурих уз степенице као да ме 
понесоше нечастиви, улетех у собу и угледавши оно место 
на својој постељи, где сам њу с њим замишљао, једним ско. 
ком дођох до њега, смакох чаршав и узех га цепати. Кад сам 
их замишљао да се милују, ја сам био миран. Кад их видех да 
се разговарају, ја бесним. Никад нисам помислио да ће ми 
бити и најмање криво кад је видим с оним кога сам јој ја 
изабрао... ; 

Па дођох до прозора и нагло га отворих. У собу појури 
свеж предвечерњи ваздух. Погледах у небо: оно је као од 
чађи, а на њ као да је просут један млаз крви у облику српа... 
То је био млад месец. Ја се од тога месеца тако крвавог стре- 
сох и, окренувши се, зазвоних... На вратима се појави, пошто 
је закуцала, витка плава девојка, у плаво с белом капицом. 
„Дајте ми други чаршав, молим вас... Ја ћу овај платити“, 
рекох показујући на беле комаде. Она ме погледа уплашено, 
муцајући: „Хвала !.. Хвала!... и пожури се напоље, мислећи 
ваљда да сам полудео, јер зацело сам изгледао као луд. 

Ја стрчах низ степенице. Дугачким ходником тихо су 
ишле девојке у плаво с белим капицама, и не правећи ника- 
квог шума износиле су из трпезарије шоље од чаја, посуђе... 
„Свршено је... Сад ће изићи она“, помислих и задрхтах од 
сусрета с њом, па побегох на улицу... 

Не мислећи ништа упутих се к вароши увијеној у ве- 
черњу танку провидну маглу, кроз коју се помаљао један 


| 
- 

страховит пожар. То није био пожар него осветљење вароши: 
палиле су се миријаде лампи и сијалица на излозима и ре- 
кламама и по тротоарима на високим гвозденим стубовима; и 
на једанпут сва варош затрепта, засија се као у огромном 
пожару с пламеном који лизаше пут неба; оно мало-час ча- 
ђаво небо поцрвене, постаде бакарно: као свакад и сад — 
своју ноћну боју доби од земље; она црна суморна варош 
претвори се у бели чаробни вилински град. У споредним го- 
тово празним улицама распростирао се мирис бензина, ауто- 
мобили су се помаљали подмукло, без шума, као какве подмукле 
звери и летећи по глаткој калдрми час-по пуштали су глас 
који је личио сад на песму сирене, после на звиждање ве- 
тра изишлог из меха Еолова. Хроми су остављали своја закуп- 
љена места за рад, не за прошњу; тротоарске ноћне певачице у 
изанђалом оделу и упалих образа, на којима је извајана глад, 
прикупљале су се и удешавале су свој тужни „Прелид“ за 
своју Лесму Суза. Ја сам за све то сад имао тако мало 
очију и ушију, јер ме је целог била обузела само једна мисао: 
још вечерас њу да видим. Ја се морам с њом још вечерас 
састати. Али како» Нисам могао наћи ништа због чега бих 
јој се приближио. О, Боже, зар сам пре тражио узрок за при- 
ближавање!... Да је питам хоће ли да путују у суботу. Због 
тога... нема смисла. М кроз главу ми сену једна мисао: „Да 
је замолим да ми каже који ћу поклон дати сестри“. 

Пожурих се у хотел, и да би ми се што пре отворило, 
не зазвоних него лупнух чуком на вратима: ударих јако, један- 
пут. Швајцарац отвори врата, и ја уђох баш у том тренутку 
кад је из трпезарије излазила она... Сретосмо се; ја узех му- 
цати више него икад: „Молим вас да... у сгудио... дођете... 
— Моја мајка>“ рече, то јест отпева она брзо. „Не... ви. Један 
поклон... за сестру... Ја не знам шта је за њу, па ви да ми 
кажете, који...“ — „Да се јавим мајци“, прекиде ме она и оде у 
собу за одмор; а ја се спремах шта ћу све да јој кажем. 
Мислио сам да јој кажем да је волим, и да је преклињем да 
бежи, што пре, одавде, да је ја не обесвећавам својом про- 
фаном близином. Јер нешто што ми је сад најсветије, то ми 
је она... Она се одмах врати и уђе са мном у студио. Била 
је врло озбиљна. Не проговоривши ми ништа, брзо разгледа 
поклоне, које сам ја већ био из џепа извадио и наредио их 


„по столу, и за један сат с бразлетном, што врло радо и много 

носе жене у овој вароши, рече да је то лепо за моју сестру, 
јер то је нешто локално: према месту где сам био, поклон. А 
ја сам био просто нем, и узимајући ствари пазио сам да је се 
не дотакнем руке, не од страха да се не изгубим и да јој не 
говорим лудости него да ме не обузме још теже осећање. „Дакле 
ја бих шо сестри дала“, рече она, и показујући руком на сат, 
пође; 2 ја је ухватих за прсте, да јој пољубим руку, и промуцах: 
„Ехсизе те (извините ме)!“ Она направи неисказано строго лице 
и много поцрвене, извуче прсте, као лед хладне, па не прого- 
воривши ништа брзо изиђе. Мени зазуја у ушима, ухватих се 
за столицу да не паднем... После одох у своју собу посрћући. 

У соби сам остао дуго, и кад сам сасвим прибрао снагу, 
ја пођох у собу за одмор да је видим. Она је зацело тамо, 
мислио сам, ја ћу је питати шта јој је било мало час. 

У тој соби сеђаше она, њена мајка и „човек“. Он је 
седео тамо где сам седео ја оно јутро кад сам је пољубио. 
Она је седела за столом где оно јутро. Ја сам онда био окре- 
нут леђима њој, она сад њему. О кад их видех овако заједно, 
у троје! У ушима ми зазуја и сад као у студиу, и ја се спу- 
стих на једну столицу према њој и њеној мајци. Оне поди- 
гоше главу, она поцрвене, ниједна ми не одговори на моје 
добро вече. Колико сам желео да поцрвени. А сад кад је по- 
црвенила ја сам тако несрећан. Па ипак, ја нисам више онај 
човек који сам био до пре два дана. Ја сам сал виши човек, 
духован човек, па како сам тужан! Али да сам се умео се- 
тити да сам и ја као и сваки други бољи у тузи него у ра- 
дости, ја бих се утешио, зацело. 

„Човек“ устаде и изиђе не проговоривши ни речи и не 
рекавши лаку ноћ. У осталом, ја њега до мало час нисам био 
ни чуо да говори. Вечито ћути. И нисам опазио да у икога 
гледа и да га ишта интересује. И њена мајка оде. Остадосмо 
нас двоје потпуно сами, као пре два дана, па ипак каква раз- 
лика! Обоје пишемо, не проговарамо, не гледамо се и ако 
седимо једно према другом. Мени се чини да она зна како 
сам је замишљао с човеком и зато нисам смео да је погле- 
дам; нисам смео да је питам зашто је у студиу била онаква, 
зашто је истргла своју руку из моје руке. А она2... зашто ме 
она није гледала, зашто је љута 

Али она није била љута него озбиљна. Једна ледена 
крута озбиљност била је на њеном лицу. Сасвим друга! Нити 

сам ја исти нити је она иста. Ја сам сад дух, она загонетка. 
У сваком човеку има по два човека, по три... Моје боље, 
више ја устало је из мртвих кад сам се приближио овој не- 
обичној жени, жени-девојци, детету. 

Па ипак, то је она, само у другој нианси, у другој боји. 
Море, час је плаво час зелено, сад је као опал, после као 
смарагд, најпосле се прелива у све на свету боје, и свака боја 
у све ниансе, и ипак је увек — море. 

Дуго смо седели једно према другом пишући. Ја сам 
само писао њено име, које не знам... „Госпођа Дим, Госпођа 
Магла“: нешто непровидно, нешто што ишчезава остављајући 
у нама нешто загонетно... 

Најпосле устадох; она не подиже главу да јој кажем 
лаку ноћ. 

„Дакле она је у мени волела онога чулног човека, овога 
духовног не воли“, шаптао сам ја ушавши у своју собу. Али 
да је покушала на милион начина да ме начини онаквим какав 
сам био, не би могла. Она је опет имала и лице и очи и 
уста, али не да то ја љубим устима. Од једног физичког до- 
дира с њом ја бих чини ми се издахнуо. Она је сад била виша 
од мене, виша од сваког земаљског бића. Онај лаки мирис 
с њене хаљине утицао ми је сад на душу. У оном малом сим- 
патичном хотелу осећао сам сад присуство Бога више него у 
старој катедрали. „Она је жена какве једном морају бити све 
жене. Кад буду све искрене као деца и слободне као људи 
у њима човек неће гледати своју женку него свога друга. 
Како ће се бити срећно кад нестане лажнога стида! Жене ће 
нас пречистити, препородити. Васпитачице ће нам бити друк- 
чије, боље, и ми ћемо бити друкчији, бољи“. Ја сам овако много 
доцније мислио; онда нисам умео ништа мислити. Био сам 
тужан, неисказано тужан. 


М1 


Зарекао сам се да у суботу не сиђем у приземље до 
само подне. а ја сам сишао пре девет часова. Сишао сам за 
читав час раније него што обично оне излазе из своје собе. 


Затекао сам их у соби за одмор тако рано, и знао сам шта 


то значи. Оне ће данас да путују. Дакле, ипак, субота је 
дан њиног одласка. Чинило ми се да је то један од оних 
тужних али свеџаних дана, кад се ми сасвим изменимо, нема- 

јући ништа земаљско и осећајући се ближе Богу него 
људима. 

Кад уђох, ја их поздравих некако и свечано и тужно као 
светитељке или мртваце. Мајка не диже главе, писаше, кћи 
ме погледа и одговори ми очима. 

Ја клонух у једну наслоњачу. О, да, оне ће данас отпуто- 
вати: пре него што би изишле у варош увек би биле у белим 
трикоима; сад су у хаљинама за излазак... Њена мајка, мој 
разговорни пријатељ, ћути, не гледа ме! Увређена је, држи 
да сам јој кћер осумњичио, повиривши на врата кад се раз- 
говарала с човеком. А она..., љути се или што мисли да је 
осумњичена или што је избегавана два дана. Или... Ко зна 
како сам се ја понашао» Оног дана кад сам био љубоморан, 
лупнуо сам вратима на соби за одмор... Моје понашање према 
њој новој жени било је као према старим женама, с којима сам 
век провео, које су ме васпитале по своме васпитању. Не, ја 
према овој нисам умео да се понашам. И ја се сетих како сам 
је безочно погледао у очи оног дана на излету кад сам узвик- 
нуо да од свих лепота на свету највише волим жене. Према 
овој новој жени, или боље рећи жени будућносши умеће се 
понашати будући човек, кога ће она васпитати и спремити 
за дружбу с њом. Ова Американка је жена будућности. 

После сам мислио, гледајући је: „Заборавила се... И њој 
паметној дошао је један луд тренутак... Пуцкарао је угаљ у 
камину, изгрејавало је сунце, она се раздрагала, и заборавила 
се... Моје усне сад јој пеку лице. Од' мога лица сад горе њене 
усне... и она се стиди, а прави се као да је тужна, љута... 
А њена мајка, жива и духовита, осећа, види да је нешто било 
између мене и њене кћери, па се љути, на мене“... 

Њина отворена лица сад су била књиге затворене са 
седам печата. Њина промена је проблем који ми остаје за 
свагда нерешен. 

Кад бих могао описати то своје осећање или написати 
историју душе за тих неколико кратких тренутака! 

Тек што сам мало поседео, на неисказаним мукама, гле- 
дајући у њено озбиљно лице што непрестано мења боју, у 
собу утрча мала Нели у црвеном мантилићу по коме се та- 
ласала њена дугачка златна коса. Не, ово јутро није била 
златна, него као да је од пшеничних влатова који су тек по- 
чели да зру. Њена косица мењала је боју као небо, као море 

и као душа. Она ми се готово попе на колена, и пољубивши 
ме у лице једним дугим топлим пољупцем брзо рече: „Збо- 
гом, пријатељу... Данас је субота“. Ја се од тих речи тргох. 
О ако она понови и ове Нелине речи као оне ономадашње! 
И пожелех да сам јак као „човек“, да су ми живци као челик, 
железо. Ја пољубих девојчицу страсно да јој поцрвене обраш- 
чић и погледах у Американку: она поцрвене како ниједан пут 
дотле и учини ми се неисказано тужна. „Она воли ову црну 
варош!“ синуше ми кроз свест речи као кроз облак муње. 
Девојчица одскакута, а ја је не испратих, јер немадох моћи 
да устанем. 

Американка! И с овом озбиљношћу и тугом она је била 
искрена као дете. Јер кад би умела да се претвара, она не 
би била онаква. Овакве једном морају бити све жене, и људи. 
О како ће тада бити леп свет! Како ће се милити живот... 
„Искреност је непоквареност, здравље душе“. Овај афоризам 
није ми пао на памет онда, но сада. После пола часа, она је 
била у дугачком суром путничком мантилу и шеширу од па- 
наме који јој је крио више од половину лица, а дуг плави: 
част вео личио је на маглу у коју је још била увијена ова 
црна варош. Она зазвони и у собу уђе Швајцарац. Она по- 
ручи „такси“, а ја последњи пут чух тичју песму, њен говор, 
који ми је сад узбудио душу... А кад. пође, последњи пут 
видех игру валова, њене покрете, од којих ми је сад задрхтала 
душа... Био сам се спремио да је питам: зашто се проме- 
нила; а кад је видех, то ми се учини лудо, као кад бих питао 
сунце: зашто је јуче изгрејало око подне, а данас изгледа да 


неће ни изгрејати. Сваки је од нас један мали свет и сваки. 


је од нас једна велика загонетка. 

Чу се пиштаљка нашега Швајцарца. Колико сам јутара ту 
пиштаљку чуо и остајао равнодушан. А ово јутро!... Он, млади 
крупан, гологлав, на раскрсници дува у њу као аутомат, зовући 
за Американку „такси“, а мислећи на нешто десето; а мени је 
то танко пиштање парало срце. „О ако отиде без збогом!“ 
То није била једна мисао него једно осећање. Али оне — ре- 
коше ми збогом. „Ја сам тужан“, рекох ја. — Зашто бисте 
били 2“ рече она... И то њено збогом бејаше читава песма. 
Њено добро јутро, њено добро вече и њено збогом, то су 
три песме лепше од свих песама које сам ја икада чуо. По: 
следња је најискренија, јер ми је изазвала сузе... 

Седоше у такси, и он их однесе као циклон оставивши. 


за собом пустош .. 

А ја одох у своју собу, отворих прозор и гледајући преко 
црвених кровова пут станице куда се она одвезла, пустих 
један очајан крик и гласно узвикнух. „Ја те волим!“ као да 
би ме она чула; а за тим падох на постељу и заплаках... 

Из собе не изиђох вас дуги дан: туговао сам за њом 
и писао њој писмо. Написах јој само две странице; али на те 
две мале стране метнуто је једно велико срце; у тим ситним 
словима осећала се једна крупна љубав. Ја јој нисам писао 
да бих јој говорио о љубави, већ да бих јој казао свој бол 
што се променила, да бих је питао: зашто се променила... 
Срце, љубав! — где да јој пошаљем писмо с толиким благомг... 
Она је отишла на континенат Европе: где да је нађем»... По- 
слах јој га у једну од Савезних Држава Америчких, у Масачу- 
сец, њеној кући, не бојећи се да ће га читати њен муж: ти 
тамошњи из Новога Света брачни парови поштују један дру- 
гом слободу. Али да га и отвори, он ће у писму своје жене наћи 
једно узвишено осећање... И зар је његова жена крива што 
је неко волиг 


И сутра-дан, после предаје писма на пошту, мени би 


лакше. Али у приземљу се не задржавах, да не гледам пу- 
стош... Пред вече, тога дана, ја се сетих њега, „човека“: он 
је ту, леп као бесмртни бог. Како сам га могао сравњивати 
с човеком, и то с недовршеним човеком. Овога је култура 
довршила, начинила га потпуним. МИ он ми дође мио: у њему 
ћу гледати њу... Па стрчах низ степенице, потрчах по при- 
земљу, из собе у собу: у собу за одмор, у собу за ручавање, 
у собу за писање, у собу за пушење, у собу за говорење, у собу 
за ћутање, у студио, у башту, свуд идох, али га нигде не беше. 
„Зацело је изишао у варош“. Кад се сви скупише, као обично, 
у соби за одмор, ја њега тражих — нема га. Чеках га. можда 
је кудгод даље отишао па ће се доцније вратити — не доче- 
ках га. „Отишли су заједно!“ пролете ми кроз главу мисао, 
и ја пожелех да их нађем и да их обоје убијем. 


У „Црној Вароши“ седех још читаву недељу дана осе- 
ћајући се сасвим сам и ако су се око мене тискали милиони. 
Само у соби за одмор било је некога, зато што је ту заостало 

нешто од ње. То нешто од ње, један део од њене душе и 
задржа ме овде још читаву недељу дана. 

У очи мога поласка, једна оригинална уседелица, мала, 
мршава, као ружа спарушена на бокору, што не пропушташе 
ниједан духовни концерат и недељом иђаше на службу у глав- 
ној катедрали, и која се много разговарала с Американком 
и њеном мајком а са мном никад ни речи не проговори, само 
ми даваше да читам у новинама „чуда по свету“, обележа- 
вајући их писаљком, — та уседелица, у очи мога поласкг, 
пружи ми једне с двадесет страна новине, дотичући прстом 
на претпоследњој страни једно место. Ја разумедох да то 
треба да читам, и читах: „Сеншименшални Херкулес. — У 
нашој вароши бавио се до пре неки дан један нови Херку- 
лес, један див. Тај див је Американан. Заљубио се у једну 
своју сународницу пре три године. Она му на љубав не од- 
говара. Он је свуд прати као њена сенка. У очајању што нема 
одзива, једанпут је секао себи жиле на руци, једанпут је ска- 
као у воду с једног високог моста, једанпут се гушио паром... 
И остао жив да је прати свуд као њена сенка“. 

„То је он! мој бронзани човек, челичних живаца“, по- 
мислих и скочих. М сто глава појавише ми се у свести које 
одобраваху: „Да! Да! Да!“ а глава оне оригиналне уседелице 
— која се у том часу журно увијаше у црн дугачак огртач, да 
не одоцни за духовни концерат — тресаше се као да по хи- 
љаду пута одриче: „Не! Не! Не!“., 

У свет сам пошао с једном равнодушношћу, из њега 
сам се вратио с једном љубављу. То није била каква путни- 
чка неозбиљна љубавна авантура, него једна озбиљна љубав. 
Чула су водила борбу с душом, и победила је душа. Амери- 
канка ју је пречистила, преобразила, дала јој снагу за победу. 

Последња љубав, а лепа као прва и велика као прва. 
Моје срцо не зна за године. За моју душу године су само 
уображење. 

И данас, после годину дана, при свршетку ове припо- 
ветке, то јест песме — јер и ове реченице певам и пишем — 
ја понављам по хиљадити пут питање: зашто се била проме: 
нила 2... Понекад имам дрскости да поверујем: била се заљу- 
била у мене, и дижем главу тако поносито као да сам покорио 

свет. Много пута имам храбрости да помислим: она је волела 


онога што..; али ова мисао стално ми остаје не довршена... | 


Можда оно тешко осећање није било само туга због њеног 
одласка, него и стид што ми се чинило да сам понижен... 


Да ли би ја био онако тужан да смо се растали друкчије» 


Питања, питања, и само питања. На свако питање добијам 
небројено одговора и опет остајем без одговора... Како ћу да 
разумем туђа осећања, кад не разумем своја;2... 

Сваки је од нас један мали свет, и сваки је од нас једна 
велика загонетка. 


И једнога дана Заборав ће пасти на све што сам у тој 
огромној вароши видео, на цркве и палате и на безбројне 
величанствене грађевине, које је Време оденуло у црну чађ 
а окитило зеленом маховином, Заборав ће пасти на све само 
не на жену коју сам ту срео. Она ће у моме памћењу остати 
за свагда. Моја свест ће је сачувати од свега споља, па и од 
онога што врши измене над сваким и свачим, од Времена. 
Њена црна коса вечито ће бити само прошарана седином, а 
њен стас остаће поносит и прав и кад јој на плећа спусте 
терет године. Увек ће јој се у говору чути тичја песма иу 
покретима видети игра валова:. 

.„Сад свршавам песму и затварам очи... Ја данас понова 
преживљујем све што сам преживео пре годину дана; обнав- 
љам наше састанке и разговоре; чујем њено добро јутро и 
њено добро вече; слушам шум њених корака и шуштање њене 
хаљине; осећам мирис лаванде; а погледавши дубоко у себе 
видим њу у белој блузи, осенчена профила палминим лишћем, 
с једним сунчевим зраком у коси. 


Ре Ј. ДИМИТРИЈЕВИЋ, 


ИСТОРИЈА МОЈИХ КЊИГА. 


Нума РУМЕСТАН. 


Кад сам почео ову историју својих књига, — у којој је 
неко могао видети списатељску сујету, али што је мени лично 
изгледало једини оригиналан и отмен начин писања мемоара 


Мељи ји па ће У дете омео рећи ау ми тај навија а ја у а виће Ра 

човека књижевника, дописивање са стране, по својим књи- 
гама, — ја сам, признајем, у томе налазио пуно задовољства. 
Данас ми је пријатност мања. Прво, идеја је изгубила од своје 
свежине, јер су је употребили више мојих колега, и то не 
најмање славних; затим све већа најезда крупних и ситних 
репортера, гужва и прашина коју они подижу око комада или 
књиге у облику анегдотичних појединости, које лако могу из- 
мамити од књижевника, ако овај не узима превећ важан вид 
и ако није набусит. Ето тако је мој аутоисторијски посао по- 
стао тежи: искривили су моје фине ципеле које сам ја хтео 
носити само покаткад. 

Извесно је, на пример, да ми после свега онога што су 
писале новине, пре неколико месеци, поводом комедије изву- 
чене из Пуме Румесшана, игране у Одеону, после те радозна- 
лости и рекламе, није остало много занимљивога да кажемо 
историји своје књиге, и да су ме довели у опасност прежва- 
тања. У сваком случају ово ми је дало згодну прилику да 
уништим легенду, у коју нису веровали ни они сами што су 
је разнели, легенду да се под Руместаном скрива Гамбета. 
Као да би то било могуће; као да би се, да сам хтео цртати 
једног Гамбету, ико могао преварити, баш и под Нумином 
маском ! 

Истина је да да сам током година и година, у једној 
малој зеленој свешчици, пуној ситно писаних забележака и 
неразмрсивих прецртавања, под општим именом Југ, забеле- 
жио у кратко своју родну земљу, климу, нарави, темпераме- 
нат, нагласак, покрете, разузданост и кључање нашег сунца, 
и ону безазлену потребу лагања, која долази од сувишне 
маште, од експанзивног, брбљивог и добродушног заноса, а 
тако мало личи на перверсну и прорачунату лаж коју сретамо 
на Северу. Опажања та ја сам вршио свуда, најпре на себи 
самом, који себи увек служим као јединица за мерење, на 
својима, на својој породици и споменима из првог детињства 
који се задрже чудним памћењем, кад се свака сензација за- 
бележи, уреже чим се осети. 

~ _У тој зеленој свесци све је записано, од песама тога 
краја, пословица и израза у којима се огледа нагон једног 
народа, до узвика продавачица свеже воде, трговаца са ко- 
лачићима и воћем на вашарима, до стењања у нашим боле- 
стима које машта увеличава, и мења, у болестима које су го- 

тово све нервозне, ревматичне, проузроковане небом од ветра 
и пламена што вам суши срж у костима, и чини да се човек 
растапа као шећерна трска; забележено је све до јужњачких 
злочина, експлозија страсти, пијане жестине, без пића пијане, 
који доводе у забуну, ужасавају савест судија рођених под 
другом климом, изгубљених усред тих претераности, фанта- 
стичних сведочења која они не знају свести на праву меру. 
Из те свеске сам извукао Таршарена Тарасконца, Нуму 
Румесшана, и ту скоро Таршарена на Алпима. Ту су планови 
и других књига са Југа, фантазије, романи, физиолошке сту: 
дије: Мирабо, маркиз де Сад, Рауи-Булбон, и Уображени 
болесник кога је Молиер сигурну оданде донео. Па чак из х 
праве историје, ако верујем овом амбициозном реду у једном х: 


куту мале књиге: Наполеон, чавек Југа. — Збиши у њему 
целу расу. 

Боже мој, да: Онога дана кад ме роман нарави буде 
уморио, ускошћу и баналношћу свога оквира, кад будем осе- - 


тио потребу да идем даље и више, ја сам сневао да дам оно 
што је управљало чаробном егзистенцијом Наполеона, да не- 
обичнога човека објасним овом једином речи, врло простом: 
Југ, на коју сва Тенова наука није мислила, Југ, помпезан, кла- 
сичан, театралан, који воли представу, костим, — са неколико 
мрља смешнога, — естраде, перјанице, заставе и разлегање 3 
труба. Југ породични и од традиција, који је од Истока за- 
државао верност суседству, племену, укус за јела са шећером, 
и то неизлечиво презирање жене, што му не смета да буде 
страстан и чулан до лудила. Мазни, мачкасти југ са својом 
занесеном речитошћу, сјајном, али без боје, јер боја је са Се- 
вера, —- са својим кратким и ужасним љутњама, уз трескање 
и гримасе, увек мало извештаченим, чак и кад су искрене, — 
Гтасефатје, сотефатге, — буре Средоземнога Мора, десет 
стопа пене на врло мирној води. Југ сујеверни, идолопокло- 
нички, који у своме животу Саламандре лако заборавља 6о- 
гове, али коме се молитве из детињства враћају чим запрети 
болест или несрећа. (Наполеон на броду „Нортумберланду“, на 
коленима, моли се при заласку сунчевом, слуша мису двапут 
недељно у трпезарији на Светој Јелени). Најзад, изнад свега, 
главна карактеристика расе, машта коју ни један човек од 
дела није имао тако пространу, тако разуздану као он (Египат, 
Русија, сан о заузећу Индије). Такав је Наполеон кога сам ја 

хтео изнети у главним подвизима његовог јавног и у сићушним 
појединостима интимног живота, дајући споредну улогу, улогу 
Бомпара који подражава и претерује његове гестове, његове 
„перјанице“, другом јужњаку, Мирату из Каора, јадном че- 
ститом Мирату, који се дао ухватити и прибити уза зид зато 
што је и он хтео да покуша свој мали повратак с Елбе. 

Али оставимо историју коју нисам лаписао, коју можда 
никад нећу имати времена да напишем, и вратимо се на роман 
Нуму, који је изишао већ пре неколико година и у коме се 
многим људима из мога краја учинило да су познали себе, 
мада је свака личност у њему од комада и парчади. Један 
једини, и, као што је требало очекивати, најсмешнији, најне: 
вероватнији од свију, баснословни и бунцајући Бомпар, ћутљиви 
и повучени јужњак, код кога постоје само експлозије, и чији 
проналасци превазилазе сваку меру, јер визијама овога ма- 
штача недостаје опширност у речима или писању која чува 
од експлозије. Код нас се тај тип Бомпара налази често, али 
ја сам добро студирао само свога љубазног и милог друга, 
с којим се на булевару сусретао често, и коме појава Нуме 
није проузроковала ни мало љутње, јер са гомилом романа 
који бујају у његовом мозгу он нема времена да чита романе 
других. 

Код добошара Валмажура има неколико црта истинитих, 
на пример причање: 70 ми је дошло ноћу... од речи до речи, 
ухваћено је са његових простодушних усана. Ја сам на другом 
месту испричао смешну и жалосну епопеју овог Драгињанца, 
кога ми је мој драги и велики Мистрал једног дана послао 
с овим речима: „Упућујем на тебе Бисона добошара, крмани 
његовом лађом“, и многобројни низ неуспеха које смо Бисон 
и ја имали, уз његову свиралу, по салонима, позориштима и 
концертима париским. Алиево праве истине, коју за његова 
живота нисам смео рећи из страха да му не шкодим, и коју 
казујем сад кад је смрт разлупала добош, ресате! и црном 
земљом запушила три рупе његове фрулице. Бисон је био 
само лажан добошар, скромни грађанин с Југа, кларинета или 
мала труба у општинској банди, и он је, разоноде ради, нау- 
чио и усавршио употребу свирале и „масете“ старих сеоских 
светковина Провансе. Кад је дошао у Париз несрећник није 
знао ни једну сеоску арију, ни поздравне свирке пред зору, 
ни фарандолу. Репертоар му се састајао само из увертире 

Бронзанога коња, Венецијанског карневала и Пантеин де Ви: 
олет, све извођено сјајно, али помало без нагласка, кад се тиче 
добошара за кога гарантује Мистрал. Од мене је научио не- 
колико божићних песама од Саболиа, Сен Жозе ми је рекао, 
Тир-лир-лир петао Пева, затим Касиске рибаре, Автњонске 
цуре и Марш Краљева кога је Бизе, после неколико година. 
тако дивно оркестровао за нашу Арлезијанку. Бисон доста 
вешт свирач, бележио је мотиве које сам му давао, дан и ноћ 
понављао их у своме намештеном стану, у улици Бержер, на 
велику узбуну суседа које је ова пискава и заглушујућа му- 
зука огорчавала. Једном упућеног, пустио сам га кроз варош, 
где су његов чудан француски, боја лица као из Етиопије, 
дебеле црне обрве, састављене и густе као и бркови, уз то 
његов егзотични репертоар, преварили чак и јужњаке у Па- 
ризу, који су поверовали да је он прави добошар, мада му 
то, авај, ништа није допринело успеху. 

Такав каквог сам га нашао у природи, тип ми је изгле- 
дао сложен, нарочито као личност другога реда; за. своју 
књигу ја сам га дакле упростио. Што се тиче других лично: 
сти романа, понављам, сви, од мале Одиберте до Руместана. 
узети су са више модела, они су, како каже Монтањ „сно- 
пови од различитих комада“. Исто и за Апс у Прованси, кога 
сам саградио од комађа Арла, Нима, Сен-Ремија, Кавајона, 
од једне вароши узевши арене, од друге старе талијанске ули: 
чице, узане и шљунковите као скоро осушене после бујице, 
пијаце понедељником под громадним платанима око вароши, 
затим помало одасвуд оне светле провансалске путеве, оиви- 
чене крупном трском, као снегом посуте топлом прашином, 
која пршти под ногама, под којом сам имао двадесет година, 
један стари млин и на леђима увек свој велики вунени огртач. 
Кућа у којој се родио Нума, то је кућа из моје осме године, 
у улици Сегие, према Академији у Ниму; школа код фратара 
по којој је чувени Воше-а-Сште ширио страх, своју „власт“ 
са свима претераностима; то је школа мога детињства, успо- 
мене из најранијег доба. „Прве тице“, кажу Провансалци. 

Ево невидљива страна и начин, врло прост као што се 
види, употребљен за Нуму Румесшана, који ми изгледа нај- 
мање несавршен од свију мојих књига, роман у коме сам себе 
најбоље дао, где сам унео највише инвенције, у аристократ- 
ском смислу речи. Написао сам га у пролеће и лето 1880, 

станујући у Авени де л Опсерватоар, изнад оних лепих лук- 


сенбуршких кестенова, џиновских букета од белих и ружича- 
стих цвасти, кроз које су пробијали узвици деце, звона про: 
давача како и с времена на време звуци војне музике. Ње- 
гово стварање није ми задало умора, као све што долази са 
извора, само од себе. 

Роман се појавио најпре у из таноп са цртежима Емила 
Бајара, који је становао близу мене, на другој страни улице. 

Више пута недавно, ујутру, ја сам одлазио у његов атеље, 
говорио му о својим личностима, редом како сам писао, објаш“ 
њавајући, тумачећи Југ овом обесном Парижанину који је по- 
знавао само.приче о Гасконцу кога воде на вешала и понеке 
песмице. Је л' те, Бајаре, да сам вам ја представљао мој Југ,и 
показивао гестове и певао, подражавао и шум гомиле при 
играма с биковима, борбама људи и младића, и химне испос- 
ника на литијама о Брашанчеву. И зацело сам вас или једног 
од ваших ученика водио да окусите наша јела и пића, у улици 
Тирбиго, „Код јужних производа“. 

У издању Шарпантјеа, под драгом посветом која ми је 
увек донела срећу и која би требала да буде на челу свију 
мојих књига, роман је имао успеха. Зола га је почаствовао 
једном ласкавом и срдачном студијом, примећујући само да 
је сувише невероватна љубав Хортензе Ле Кеноа према до- 
бошару; и други после њега учинили с“ ми исту замерку. Па 
ипак кад бих своју књигу имао изнова почети, не бих се 
одрекао тог утиска опсене на малу, устрепталу и ватрену душу, 
која је и сама жртва Машше. А сад, зашто грудобољнаг2 
Зашто та сентиментална и романтична смрт, тај лак мамац 
разнежености читалаца» Ех! зато што човек није господар 
свога дела, јер за време док га носи у себи, док га мисао 
мами и не оставља на миру, хиљаду ствари надолазе, које 
случај живота сабира и скупља успут, као трава што се на- 
купи у петљама мреже. Док сам стварао Нуму послали су 
ме у купатило Алевар; и тамо сам, у сали за инхалацију, 
видео млада лица, истегнута, издубљена, измучена чуо сам 
бедне гласове без звука, изедене, промукли кашаљ праћен 
истим скривеним покретом који вреба црвену мрљу на крају 


усана. У мојој књизи, све те бледе и безличне појаве слиле 


су се у једну, као преко моје воље, заједно са меланхоличним 
животом бањским, његовим дивним пасторалним оквиром, и 
све је ту и остало. 

Мој земљак Нума Барањон, некадашњи министар или 
тако нешто, преварен сличношћу имена, први се упознао у 
Руместану. Протестовао је... Њему никад нису испрегли кола)!... 
Али једна легенда, која је дошла из Нема :ке, невешта реклама 
неког издавача у Дрезди, ускоро је име Барањоново заменила 
именом Гамбетиним. Ја се на ту глупост више нећу враћати; 
тврдим само да Гамбета није у то веровао и да се сам први 
с тиме шалио. 

Једном при вечери код нашег издавача, док смо седели 
један уз другог, он ме упита да ли сам Руместанову реч: „ја 
кад не говорим, не мислим“, створио или сам је чуо. 

— Проста измишљотина, драги мој Гамбета. 

— Е лепо, рече ми он, јутрос на министарској седници, 
један од колега, јужњак из Монпелјеа овога пута, изјавио 
нам је да „мисли само говорећи...“ Одиста, реч је зацело 
оданде... 

Сви јужњаци нису се показали тако интелигентни. Ја 
сам због Нуме Румесшана добио помамна анонимна писма, 
готово сва са жигом из топлих крајева. МИ они најхладнији 
распалише се. У стиховима, читаним на седници, називали су 
ме отпадником, зликовцем. „Хтели би му одсвирати серенаду, 
— маљице падају из руку...“ рекло се у провансалском со- 
нету од старога Борелија. А ја сам међутим на своје земљаке 
рачунао да докажу како нисам карикирао ни лагао. Али не; 
питајте их чак данас кад им се гнев охладио, најзанесенији, 
најпретеранији јужњак међу свима узеће сталожен израз да 
одговори: 

„О! све је то врло прешерано!...“ 

Алфонс ДодЕ. 

(С француског превела Ј. Ћ.) 


НУМА ВУ МЕ САВА 


ХМУП 
ПЕЛЕНЕ. 
Седница је била бурна. Још увек тај проклети буџет; 
левица се пуних пет часова била окомила на онога јадног ге“ 
нерала д Еспајона, који не уме да каже ни две унакрст без 

његовог „Сто му громова“. Најзад, кабинет је и овога пута 
изнео читаву кожу; али после божићњег распуста, кад дође 
ред на Лепе Вештине, онда ће бити повуци-потегни. 

— Они много полажу на Кадајакову аферу да ми скр- 
хају врат... Говориће Ружо... С њим се није лако носити... Доста 
је зубат, тај Ружо)!... 

И он закључи, својим познатим дизањем рамена: 

= Ружо против Руместана... Север против Југа... Тим 
боље. То ће бити занимљиво. Кусураћемо се. 

Говорио је сам, сав распаљен политиком, и није опажао 
да Розалија упорно ћути. Он јој приђе, сасвим близу, седеу 
једну ниску наслоњачу, прекиде јој рад, и покуша да јој по- 
љуби руку. 

— Зар је баш тако хитно, то што везешг.. То је за 
моје поклоне о Новој Години»... Ја сам твоје већ купио... 
Погоди. 

Она се благо отрже, и погледа га право у очи не одго- 
варајући ништа, тако да се он осети нелагодно. Црте су му биле 
опуштене, као увек после важних седница, лице, уморно и 
млитаво, одавало, је по крајевима очију и уста, једну природу 
у исти мах мекушну и напраситу, природу која има све стра- 
сти, а нема снаге да им се одупре. Јужњачка су лица као 
и јужњачки предели: треба их посматрати само на светло- 
сти сунца. 

— Ти ћеш ручати са мномг упита Розалија. 

— На жалост, не могу... Чекају ме код Дирана... Један 
досадан ручак... Гле! Већ сам задоцнио, додаде он дижући 
се... Срећом, не морамо се облачити. 

Жена га је пратила погледом. 

— Вечерај са мном, молим те. — И док је наваљивала, 
њен милозвучни глас постајао је опор, пун претње, неумитан. 
Али Руместан није био дубок посматралац... А после, мора 
због послова, забога! Ах, политичари не могу живети по 
својој ћуди. 

— Онда збогом... рече она озбиљно, додајући у себи: 
„кад нам је таква судбина“, 

Она ослушну како кола одзврјаше испод сводова; затим 
сави брижљиво свој рад, и зазвони. 

— Одмах једна кола... један фијакер... А ви, Поли, мој 
капут и шешир... Хоћу да изиђем. 

Брзо готова, она прелете погледом собу коју напушта, 
за којом није нимало жалила, и у којој није остављала ни- 


чега свога, праву намештену собу за издавање, поред свег сту- 


деног сјаја њеног намештаја од жутог броката. 
— Снесите ову велику кутију у кола. 


То су биле пелене, једино што је носила собом од 32- 


једничког добра. | 

На вратима од кола, Енглескиња, зачуђена и радознала, 
упита хоће ли госпођа доћи на ручак. Не, ручаће код свога 
оца, и тамо ће вероватно и нсћити. 

Путем, у њој се још једном појави сумња, или боље рећи 
колебање. Ако све то није истина, ако та Башелри не станује 
у Лондонској улици... Она добаци кочијашу адресу, без ве- 
лике наде; јер је желела да буде сасвим начисто. 

Кола стадоше пред једну малу двоспратну кућу, чији је 
раван кров био претворен у зимску башту, ранији узгредан 
стан једнога левантинца из Кајира, који је недавно умро у 
беди. Изглед сумњиве куће: затворени капци, спуштене за- 
весе, јак кујински мирис који је долазио из осветљеног и 
шумног сутерена. Већ по начину на који се врата послушно 
отворише сама кад она трипут зазвони, Розалија је била до- 
вољно обавештена. 

На средини предсобља, висио је један персијски ћилим, 
задигнут гајтанима, тако да су се иза њега могле видети сте- 


пенице, са чупавим застором и гасним светњацима који су 


буктали. Она чу како се неко смеје, ступи два корака на- 
пред, и виде овај призор, који јој за навек остаде урезан у 
памети. 

| На тераси првога спрата, Нума се нагињао преко ограде 
од степеница, црвеног и зажареног лица, у прснику, држећи 


око паса ову такође распаљену девојку, са расплетеном 


косом низ леђа, преко разних дрангулија на собној хаљини 
од ружичастог фулара. И викао је најчистијим провансалским 
нагласком : 

— Бомпаре, донеси ту брандаду!... 

Овде га је требало видети, Министра Просвете и Цркве- 
них Послова, великог борца за верски морал, браниоца здра- 
вих начела, овде где се показивао без маске и пренемагања, 
разголићујући сав свој Југ, неуздржан и раскалашан као на 
бокерском вашару. 

— Бомпаре, донеси ту брандаду.. понови ова обеше- 
_ ница, појачавајући нарочито марсељски нагласак. 


Бомпар, то је бесумње био овај импровизовани кувар који 


_испаде оздо из кујне, са убрусом преко рамена, држећи у 
рукама једну велику чинију, и који се осврну кад се с треском 
_ залупише врата. 


ХУШ 
Нова ГОДИНА. 


„Господа из Централне Управе!... 
„Господа из Одељења Лепих Вештина !... 
„Господа чланови Академије Медицине!...“ 


Док је пријавник, у свечаном оделу, у кратким пантало- 


__ нама, с мачем о бедру, објављивао изасланства својим сумор- 
__ним гласом који се разлегао кроз свечане собе за примање, 
_ низови црних. фракова пролазили су кроз огромну црвено- 
_ златну дворану и ређали се у полукруг пред министром, који 
__ је стојао наслоњен леђима о камин, између свога државног 


_ подсекретара, Г. де Ла Калметг, свога шефа канцеларије, својих 


_ кочоперних секретара, и неколицине начелника министарства: 

_ Дансера, Бешиа. Свакој корпорацији коју би представио њен 
_ председник или најстарији члан, Превасходство је честитало 
· на одликовањима, академским палмама које су дате неколи- 


| 
А 


ј 


цини њених чланова; затим би се дотична група обртала на 


_ лево-круг и повлачила, уступајући место другима, који су при- 


лазили крупним корацима, тискајући се на вратима од дво- 
ране; јер је било касно, више од једног часа, и свак је ми: 


_ слио на породични доручак који га очекује. 


У концертној дворани, претвореној у собу за остављање 
одела, поједине групе гледале су нестрпљиво у своје сатове, 
закопчавале дугмад, намештале своје беле кравате испод раз- 
вучених лица, зевајући од досаде, од нерасположења и од 


глади, М Руместан је осећао умор од овога великог дана. 


__Био је изгубио своје лепо одушевљење од лањске Нове Го- 
_ дине, своју веру у будућност и реформе, изговарао је мли- 





таво своје поздравне речи, прожет до сржи језом, поред свег 
Мног грејања и велике ватре која је буктала у камину; и 


12% 

ове ситне снежне пахуљице које су вејале око прозорских 
окана, лаке и ледене, падале су му на срце као на рудину | 
у башти. 


„Господа чланови Француске Комедије...“ 


Добро избријани, достојанствени, клањајући се као у 
веку Луја ХМ, они су се ређали у свечаним ставовима око 
свога доајена, који је потмулим гласом представљао Друштво, 4 
говорио о напорима и жељама Друштва, Друштва без ика- | 
квог епитета, без икаквог додатка, као што се каже Бог, као | 
што се каже Библија, као да на земљзном шару не постоји 
друго Друштво сем овога; и јадни Руместан је морао бити | 
сувише утучен кад чак ни ово Друштво, коме као да јеион_ 
сам припадао са својим плаветним подбратком, својим опу-. 
штеним образима, својим усиљено отменим држањем, кад чак 
ни оно није могло да распали његову беседничку моћ са 
крупним театралним фразама. 


Јер од пре недељу дана, откако га је Розалија напу- 
стила, он је био као карташ који ;е изгубио свој фетиш. Бојао 
се, осећао се недорастао за свој високи положај, мислио је. 
да ће га овај сваког часа смрвити. Осредњи људи којима је 
срећа била наклоњена осећају често овакав страх и вртогла- 
вицу, који су код Нуме били још више појачани ужасном _ 
бруком која му је предстојала, овом бракоразводном парни. 
цом коју је млада жена неизоставно захтевала, поред свих 
његових писама и покушаја мирења, његових жалосних молби _ 
и заклетава. Света ради, у министарству се говорило да је 
Г-ђа Руместан отишла да станује код оца због скорашњег 
пута Г-ђе Ле Кеноа и Хортензије; али нико се није дао пре- 
варити, и на свима овим лицима која су промицала испред 
њега, по извесним развученим осмесима, по сувише срдачном 
стезању руке, несрећни Нума је видео како његов доживљај 
избија на површину у виду саучешћа, радозналости, ироније. 
Чак ни међу најнижим чиновницима, који су били.дошли на 
примање у жакету или реденготу, није било ниједног који би 
био необавештен; по канцеларијама су кружиле песмице у 
којима се Шамбери сликовао са Башелри, и које је сада многи _ 
незадовољни експедиционар певушио у себи клањајући се по-. 
низно своме старешини. 

Два часа. А корпорације су непрестано наилазиле, и 
снег је засипао све више, док је пријавник с ланцем уводио 
без икаквог реда, Сез обзира на првенство: 

„Господа професори Правног Факултета !... 
„Господа професори Консерваториума!... 
„Господа директори субвенционисаних позоришта.“ 





Кадајак је био на челу, по старешинству своја три бан- 
кротства; и Руместан је много више желео да изудара песни- 
цама овога циничног „вештог директора“, чије му је наиме- 
новање навукло на врат толике беде, него да мирно слуша 
његов китњасти поздравни говор, коме је противречио сви- 
репи подсмех погледа, и да му одговара усиљено љубазним 
речима, од којих се половина губила у наборима његове 
кравате: 

— Ганут сам, господо,... мн мн мн... напредак уметности, 
мн мн мн... трудићемо се још више... 
| И „вешт директор“ је говорио, повлачећи се: 

— Наш јадни Нума! подсечена му крила... 
Кад ови одоше, министар и његови сарадници присту- 
_ пише уобичајеној закусци; али овај доручак, тако весео и 
_ пун излива прошле године, осећао је последице шефове уту- 
_ чености и нерасположења његових чиновника, који су му сви 
_ помало били кивни због свога уздрманог положаја. Ова срамна 
: парница која је баш падала усред претреса Кадајакове афере, 
онемогућавала је Руместанов опстанак у министарству; већ 
_ тога јутра, на примању у Јелисеју, маршал је о томе прого. 
__ворио, две-три речи, својом грубом, лаконском речитошћу 
_ старога војника: „Прљава ствар, драги мој министре,... прљава 
_ ствар...“ И мада нису чули ову узвишену реч, изговорену на 
__ уво министру у једном прозорском удубљењу, ова господа су 
добро знала да, заједно са министром, и они падају у не- 
·_ милост. 

„О жене! жене!“ гунђао је учени Беши у тањир пред 
собом. Г. де Ла Калмет, са својих тридесет година службе, 
био је сав погружен мислећи на повлачење у мир као Тир- 
цис; а велики Лапара је уживао застрашујући Рошмора тихим 


о 


| 1 Алузија на чувене Станце Тирцису о повлачењу у мир, од Ра- 
кана (1589—1670), песника Малербове школе. Пр. 

гласом: „Виконте, треба да потражимо нову службу... Кроз 
непуну недељу дана, одлетећемо у ваздух“. | 

_ После једне министрове здравице Новој Години и ње- Н 
говим драгим сарадницима, коју је изговорио узбуђеним гла-_ 
сом и сузних очију, сви се разиђоше. Межан, који остаде по.“ 
следњи, прође два-три пута горе-доле са својим пријатељем, | 4 
али ни један немаде храбрости да проговори ни речи; затим | 
и он оде. Поред све жеље да тога дана задржи уза се овог 
честитог човека, који му је мало уливао страх као глас са-“ 
вести, али који га је ипак храбрио и умиривао, Нума није. 
могао спречити Межана да не чини своје посете, да не раз-_ 
даје своје поклоне и жеље, као што није могао забранити 
ни свом пријавнику да се у кругу своје породице испрегне | 
из свога мача и својих кратких панталона. 

Каква тишина и чама, у овом министарству! Као недеља | 
у фабрици: угашен. казан, непомичне машине. И, по свима. 
собама, на доњем и горњем спрату, у његовом кабинету, где. 
је узалуд покушавао да пише, у његовој соби, где је био 
бризнуо у плач јецајући, свуда је ситан јануарски снег вејзо_ 
иза великих прозора, обавијао видик и опомињао на степску 
пустош. 

О убого наличје сјаја и величине !... 

Један зидни часовник откуца четири часа, један други 
му одговори, још неколико њих разлегоше се кроз тишину 
огромне зграде, где је, изгледа, само још откуцавање вре- 
мена давало знак живота. Помисао да остане овде до вечери, 
сам са својом бригом, испуни га стравом. Желео је да се 
открави, да осети око себе мало пријатељства, мало нежности. 
Све ове загрејане цеви, камини, укрштене цепанице које су 
буктале, ипак нису чиниле домаће огњиште. За тренутак, он 
помисли на Лондонску улицу... Али био се зарекао своме ад- 
вокату, — јер је ствар већ била предата адвокатима, — да 
ће мировати до претреса. Одједном, паде му на памет једно 
име: „А Бомпар»“ Зашто он није дошао 2... Обично, у праз- 
ничне дане, он је долазио први, са пуним рукама цвећа, бон- 
бониера за Розалију, Хортензију, Г-ђу Ле Кеноа, са значајним 
осмехом добричине Деде што носи поклоне за Нову Годину. 
Руместан је, разуме се, подносио трошак за ова изненађења; 
али пријатељ Бомпар је имао довољно маште да то заборави, 
и Розалија, поред све своје антипатије, није могла одолети 

да се не разнежи, при помисли на оскудицу којој се овај 
убоги ђаво морао излагати да би могао бити тако вели- 
кодушан. 

„Како би било да га потражим; ручали бисмо заједно“. 

Дотле је био доспео. Он зазвони, отараси се свога фрака, 
свога ордења, својих звезда, и упути се пешке улицом Белшас. 

Кејови и мостови били су сасвим бела; али кад се пређе 
Карузелски Трг, ни по тлу ни у ваздуху, није било ни трага од 
снега. Он се губио под безбројним точковима који су закр- 
чивали улицу, под ногама ужурбане руље која се тискала по 
плочаницима, пред излозима, око омнибуских станица. 

Ова журба и врева празничне вечери, узвици кочијаша, | 
вика уличних продаваца, кроз изукрштану светлост излога и 
љубичасти сјај Јаблошковљевих! лампи, које су засењивале 
жмиркање жутих гасних светиљки и последње зраке бледе 
дневне светлости, стишавали су Руместанову бригу, разгонећи 
је све више кроз улично тискање, док је корачао ка булевару 
Поасониер, где је негдашњи Черкез, везан за једну кућу као 
сви људи од маште, становао још од пре двадесет година, 
откако је дошао у Париз. 


Нико није познавао Бомпаров стан, о коме је он међу- 
тим често говорио, као и о својој башти, о свом уметничком 
намештају, ради кога није пропуштао ниједну лицитацију у 
Хотелу Друо. „Та дођите код мене ових дана на један котлет!...“ 
То је био сталан образац његових позива, и он га је издашно 
свуда понављао; али когод би га узео озбиљно, не 6л никад 
никога затицао код куће, или не би био пуштен од вратара, 
или би натрапао на звонце набијено хартијом или лишено 
свога гајтана. Узалуд су се читаву годину дана Лапара и Рош- 
мор довијали на све могуће начине да продру код Бомпара, 
да доскоче безбројним измишљотинама Провансалчевим ко- 
јима је он бранио приступ у свој тајанствени стан, терајући 
у томе тако далеко да је једног дана био повадио плоче на 
уласку у своју собу, да би могао добацити званицама, преко 
барикаде: 

— Жао ми је, драги моји... Гасна експлозија... Све је 
ноћас одлетело у ваздух. 

Пошто је прешао безбројне спратове, лутао кроз дуге 


1 Јаблошков, чувени руски физичар (1848—1894). Пр. 

ходнике, спотицао се о невидљиве степенице, упадао погрешно 
у грају собаричких одаја, Руместан најзад, задуван овим пе- 
њањем, на које његове славне ноге нису биле навикле, на- 
баса на један велики умиваоник који је висио о зиду. 

— Ко је тор заврска неко познатим гласом. 

Врата се лагано отворише, притиснута теретом једног 
чивилука, где је висила цела зимска и летња гардероба укућа- 
нинова; јер је соба била мала, и Бомпар је искористио сваки 
милиметар, тако да је био принуђен да смести свој умива- 
оник у ходник. Нума затече свога пријатеља где лежи у јед- 
ном малом гвозденом кревету, са једном скерлетно-црвеном 
капицом на глави, неком врстом Дантеовске капе, која се 
накостреши од изненађења кад угледа славног посетиоца: 

— Није могуће! 

— Да ниси болестан» упита Руместан. 

— Болестан !... Никад. 

— Шта радиш онда туг 

— Ето, прибирам мисли... 

(Наставиће се.) 


Алфонс Доде. 
(Превео с француског Миодраг ИБРОВАЦ.) 


ПОСЉЕДЊЕ ПИСМО. 


Опа тећ ћађ'ез досћ егтасп, 
ађег [тас! плећ пиг теће, ме! 

Видјех вас опет. Још исте су очи, 

усне још једнако плахо се смјеше. 

Како сам вама сад далек, па ипак 

осјећам као да јучер то бјеше. 

Заиста двије тек године прошле, 

године двије, ал бескрајно дуге. 

Колико у њима бесаних ноћи, 

дана без сунца и препуних туге! 

Вјерујте, мишљах, да не ћу преживјет' 

ноћ иза вашега вјенчаног дана, 

мишљах да срце и живот ће остат' 

једна без пребола крвава рана. 






мој ара ратне 








- ~, = 


Посљедње Писмо. 


Била је последња, најлепша сања, 
ал кад је умрла нисам ја плак 0. 
Ипак пребољех и тихо се смирих, 
само ме немојте питати како. 

— Ви поруменисте кад смо се срели. 
Зар вас је стид што сам о вама снио2 
Боже мој, чему се стидјет/ та ја сам 
у срцу све и у пјесмама скрио. 
Ви сте сад срећни, у обиљу своме 
још ћете сузе зажељет се када. 
Ја више не желим суза ни среће, 
тако је мирно без сувишних нада. 
Не жалим младост што узалуд прошла, 
минуле сање и крај је сад свему. 
Само је тешко и бескрајно пусто 
живјети морат, а немати чему. 


ДрагУТИН М. ДОМЈАНИЋ. 


БРДУ АН МУ РА. 


Вечна и трајна као време 
Стојим на сунцу и у бури, 
Орлови на мом вису неме, 
Облаци око мене стреме, 

Облаци тешки, сури. 


Са мене прво зора рана 
Разагна мрачне, ноћне сене, 
Те сијам зраком окупана. 
А задњи осмех сваког дана 
Поздравља опет мене. 


Не марим што ме бура бије, 
И што ме плаха муња пржи, 
Утробу што ме човек рије, 
У мени никад страха није, 
Јер вечност мене држи. 

Ја мирно гледам где се роне 
Обале света пуног страва. 
Векови један другог гоне, 
Живот у мрачно море тоне, 
У море заборава. 


И све кад падне у дубине, 
Светови мртвим сном занеме, 
Ја ћу гледати са висине 
Бескрајне, пусте површине 
Вечна ко вечно време. 


Милош ПЕРОВИЋ, 


ЗИДАЊЕ СКАДРА. 


По борби што се узидати неда, 
Скрушена, као Туга, жртва модра, 
У тамном велу каменога одра. 
Стоји и тужно неимаре гледа. 


А они на њу са камењем надру, 

Као бујица узавреле крви, 

И безброј руку на жртву поврви, 

С победном песмом будућему Скадру. 


Оставише јој дојке и угасле очи... 
И кад је терет притиснуо јаче 
И бедна жртва престала да плаче, — 


На западу се отпоче да точи 
И лије бујно, као све да сатре, 
Светлост сунчане узбуњене ватре. 


Коста ПЕТРОВИЋ. 

Ко Ру АЕ ЋЕ. 


1 БУЛКЕ. 


У предвечерје једног топлог сунчаног дана, младо де- 
војче изиђе у поље. Клонуло, сунце спуштало се на заход 
и својим ватреним копљима разбијало и цепало беле праме- 
нове празних облака. Близу ње струјао је забринути поточић, 
а негде далеко чуло се равномерно избијање меденица на 
стадима. Ваздух је мирисао вечерњом влагом и свежином. 
Негде иза ње, прижељкивао је млади славуј, а пред њом, го: 
реле су од јасног црвенила булке.. Она потрча њима, пође 
да их бере, али у један мах стаде. Извади мало огледалце 
из недара и принесе га своме свежем, руменом, као крв, лицу. 
Она погледаше час на булке, час у огледалце, у коме се огле- 
дало њено лице, и беше јој мило. У њеној чистој, још детињ- 
ској души разли се нека прикривена радост, што је и она 
тако румена, као крв и као те булке. 

И онда зажели да набере пуно црвених цветова, и да 
њима окити витице, које се као две змије обавијаху око њене 
главе и да од њих начини ватрено црвену круну. И она 
поче брати нежне цветове, поче их кидати један по једани 
китити своју миришљаву косу. 

Млади пастир, који баш тада враћаше стадо са паше, 
смотри је, и приђе јој Она га не опази и он зажеле, сад први 
пут од кад је зна, да је уплаши. Приђе полако иза њених 
леђа, обе руке пребаци преко њених округлих рамена, и отво- 
реним шакама покри јој очи. 

Девојче врисну, и поче се отимати, а њему се тај немир 
још више допаде.. и он не хтеде да склони своје шаке са 
њених очију, поред све њене молбе и отимања... Црвени ли- 
стићи крвавих цветова падаху један за другим на земљу, и 
не остаде више ни један у њеној коси... И она уморна најзад 
клону на груди младог пастира. Он уклони шаке, а она кад 
га угледа, пребледе, од страха и радости, и на њеном лицу 
ишчезоше крваве булке... 


П ПРВИ ПУТ. 


Стадо је мирно пасло на ливади, а млада чобаница се- 
дела је у хладу, и везла прве почетке шаре на маленом 

рубцу. Њене младе груди, као две крупне брескве дрхтале 
су под ударцима била. Њој се и нехотице отеше очи на ко- 
шуљу која равномерно дрхташе, и она је раскопча, и зари 
своју главу у недра. Она сад први пут опази тек осенчене 
правилне линије свога лепог тела, и она га дуго посматраше. 

Један леп, плави лептирчић који дотле несташно обле- 
тао око њене кудраве главице улете случајно у недра, и 
изгуби се у топлини и мирису младе крви, која навираше 
на свакој пори. Он покуша да излети, и на лепим крилима 
додирну и помилова најузвишеније место на левој страни груди. 

Кроз њено младо тело проструја нека језа, коју дотле 
никад није осетила, и она брзо закопча недра, а мали не- 
сташко се лепршаше и непрестано је миловаше. 

На послетку, уморен лептирић паде на десну страну и 
своје малене пипке зари у једру белину, и заголица је тако 
силно, да она врисну, леже на траву, рашири обе руке и оба- 
мираше од неке потајне милине, осећајући голицање малога 
створа. 

Потесом забруја двојница. Она скочи и погледа на ону 
страну од куда је допирао звук, Њене очи пламтеле су као 
два усијана угљена. Она је слушала тужну песму и чезнула 
за нечим непознатим, а мали лептир је полако умирао на 
њеним грудима. 

Милорад М. ПЕТРОВИЋ. 


О СРПСКИМ ЖЕНАМА. 


Господо и Госпође, 


Кад ми је саопштено да је на мене пала част, да гово- 
рим пред вама о српској жени, доведен сам био у незгодан 
положај. О српској жени као о целини, као о једноме типу, 
не може бити говора, јер тога типа нема. У нас има неколико 
типова жена и међу њима је велика разлика: огромна је скала 
од патријархалне српске жене, која је још ниже биће, бес- 
правни створ, економска потреба и фабрика радне снаге, и 


1 Јавно предавање држано у Шапцу 27 новембра 1911 године, на 
позив Шабачког Женског Патриотског Друштва. 

културне српске жене, која се пење чак дотле да је не ретко 
књижевник, уметник и борац за идеално женино право. Та је 
скала велика и код других, баш најкултурнијих народа, али 
се тамо, пре свега, она не спушта тако ниско као у нас, а за 
тим, на њој нема размака и провалија као у нас: тамо су пре- 
лази од жена на врху и жена на крајњој степеници поступни, 
управо неприметне ниансе; и чврсте везе везују све у једну 
органску целину са деловима, који се хармонично наслањају 
један на други, који се разумеју, штите, одржавају, подижу 
и унапређују. Ту може бити говора о жени као о једној це- 
лини. У нас као што рекох није тако. С тога сам принуђен 
да говорим о ономе чега има; на име о српским женама, 
управо о њиховим главним типовима и о њиховом положају. 


Да одмах пређем на ствар. Српска жена има три главна 
типа: пашријархални, полупашријархални и кулшурни. Међу 
њима је велика разлика, међу њима нема ни везе ни додира, 
сваки се развија за себе и без везе с другим, без једнога 
сталнога циља и без једног идеала. 


У патријархалној средини нашега народа, у селима, на- 
рочито у селима планинским, забаченим и одстрањеним, у гре- 
дини која живи и која се развија засебно и самостално, без 
или са минималним утицајем више културе, води се наш ста- 
рински, примитивни живот. У тој средини жена има наро- 
чити положај. На име, ту је само човек — човек, жена је 
ниже биће. Човек је сопственик свега, жена ничега, па ни 
своје деце. У том погледу врло је карактеристично место из 
једне херцеговачке приповетке, где муж говори жени: „А зар 
си ми Стану (кћер) у сандуку с прћијом донијела, те велиш 
да је и твоја као и моја, је лирг“: Жена ради многобројне 
врло тешке послове, човеку је недостојно да у њима узме 
учешћа и да јој помогне. Човек је господар, жена је слуга, 
—— човек заповеда, жена слуша. Она чак нема права ни да 
једе за трпезом свога господара, већ има дужност да га при 
јелу двори и да једе засебно. Од тога није била изузетак чак 
ни Кнегиња Љубица у Крагујевцу и Пожаревцу,“ ни Госпођа 


1 Вук Врчевић, „Низ српских приповиједака“, Панчево, 1881, стр. 16. 

г М. Ђ. Милићевић, „Кнез Милош у причама“, нова збирка, 1900, 
стр. 22; Ото Дубислав Пирх, „Путовање по Србији у години 1829“, српски 
превод Др. Д. Т. Мијушковића, Београд, 1899, стр. 66. 

Томанија овде у Шапцу', чији су мужеви, и ако су се успели 
на високе положаје, у погледу жена остали патријархални. Као 
господар човек има права да своју жену казни и то чак сви- 


репо — да је туче. 20 августа 1824 године тужила се На- 


родноме Суду нека Риста из Сирогојна, у Нахији Ужичкој, 
на свога мужа Илију Савића, што је немилостиво туче. На 
питање Суда: „Зашто ти, Илија, бијеш тако женур“ Он је 
одговорио: „Ја јесам њу био неколико пута, као своју жену, 
но не тако, као што она каже...“ Човек може ићи куд хоће 
и радити шта хоће, жена не сме ни да разбира о његовим 
пословима: 

Кад ме жена пита, ђе сам био 

Казаћу јој да сам со сијао; 

Куку њојзи, ако не вјерова ! 
вели кнез Јанко у „Горскоме Вијенцу“. Сматрана као имаовина 
свога мужа, жена се насилно одводи: отима, граби, вуче, као 
плен, или се купује и продаје као роба, Као имовина она при- 


пада само ономе чија је, са пуним ограничењем и у најмањим _ 


ситницама. Слобода кретања је преступ. Грешка противу су- 


пружанске дужности је злочин, који се казни гадним срамо-_ 


ћењем и метањем под гомилу. 

Патријархална жена се узима из тројаких разлога. Прво, 
она је радна снага. Због тога мора бити здрава и снажна, да 
може да ради, да прва устане и да последња легне. Уз то 
мора бити покорна, и да угове: мужу, свекру, свекрви, деве- 
рима, јетрвима, да како песма каже „свима буде слуга“. Друго, 


она је природна потреба и верни извор насладе своме мужу. 


Због тога не сме бити одвратна и имати недостатака. Треће, 
она се сматра као извор радне снаге и продужења лозе. Због 
тога мора рађати пород, у коме мора бити и мушкараца. Не 
врши ли ма коју од ових намена, она се презире, злосгавља, 
отерује, па се чак поред ње доводи и друга, — највећа увреда 
која се жени може учинити. Примера да су сељаци отеривали 
своје жене чим онеспособе за рад или имају каквих непри- 
јатних недостатака или немају деце, у намери да се ожене 
другима, нису ретки ; али нису ретки ни примери, да су поред 


неспособних за рад, ружних или нероткиња доводили још по 


' Ђ. Магарашевић, „Путовање по Србији у 1827 години“, стр. 9. 


2 Државна Архива, Кнежевска Канцеларија, Народни Суд 1824 године. | 

једну. Кад црква и власти не би ово спречавали, било би 
оваквих примера много више. У старије време кад су у нас 
још потпуно владали примитивни народни појмови и кад црква 
још није била задобила државне потпоре, овакви су двоже- 
начки бракови били обични. Њих је и кнез Милош у почетку 
одобравао, јер је и сам био народних погледа ни жену и брак. 
Тако је 1823 године одобрио неком Цветку бившем буљубаши 
из Пореча, чија је жена ослепела, да се може оженити дру- 
гом, али да и прву задржи. У народним песмама се казује, 
како је муж поред прве довео и другу жену, јер је прва хо- 
тећи да се покаже стидљива, по савету материном, непрестано 
ћутала, а он мислио да је нема.“ Нарочито је двоженство у 
обичају кад жене немају деце или кад немају мушке деце. 
„Наш се сељак страшно плаши да му жена не буде неротка“. 
Он сматра да „је пропао, ако нема порода: нема га ко у ста- 
рости одменити у раду; нема ко какон њега запалити му 
крсне свеће, нити се ко има молити Богу за његову душу“. 
У том погледу врло су карактеристичне Мићунове речи из 
Врчевићеве приповетке „Народна пресуда вјерене па развје- 
рене дјевојке“: „Зар ни још не знаш, да жене нијесу спрам му- 
жева друго но праве робиње, и да се људи не жене ни за 
шта друго, но да имају порода, исто као да купи једну живу, 
да му роди круха, без којега би човјек умро као суви пањ 
у гори, те не видио од свога срца порода, и тако би му се 
угасила крсна свијећа“.“ Мушка су деца нарочито радост и 
срећа. Женско је дете „туђа кост“, како народ каже. На 
мушкој деци остаје лоза, кућа и продужење домаћега култа, 
славе. Ово последње има велики значај у народној религији. 
Отуда се сматра као тешка клетва, кад се коме каже: „свећа 
му се угасила“, што значи: не имао мушкога порода. С тога 
је код оних, који немају мушке деце најчешћи случај да поред 
прве жене узму још једну, при том се обично са првом по- 


1 Тих. Р. Ђорђевић, „Би; мија и полпгамија код Срба“ („Српски 
Књижевви Гласник“, свеска за 1 новембар 1907, страна 669—670“). 
. 2 Богољуб Петрановић, „Српске народне пјесје из Босне“, Сарајево 
1867, стр. 251—253; Л. Николећ. „Српске вародне песме из Срема“, стр. 63. 
3 М. Ђ. Милићевић, „Летње Вечери“, стр. 221—222. 
# Вук Врчевић, „Низ српских приповпједака“, стр. 15. 

братиме и живе као брат и сестра: Овакво двоженство то-. 


лико је ушло у обичај, да је постало природно, те му се ни 
жене не противе, већ чак саме налазе мужевима другу жену. 
Вук Врчевић казује један истинити догађај из општине грбљан- 
ске, како Јово и Мара за двадесет и две године нису имали 
деце, па Јово отишао о месојеђама са женом и са братом на 
сеоско гувно, где се игра и пева. Ту се нешто с братом за- 
вади и брат му рекне: „Шјутра да се дијелимо, доста сам 
тебе, ископаниче, и жену ти нероткињу дворио и трпио“. И 
сутра дан се одиста поделе. Јово се од тада сневесели и даде 
се у црне мисли. Најзад га Мара једном озбиљно запита, шта 
му је. Он јој одговори: „Прођи ме се, Маре, тако ти вјенчане 
уре! Што ми је на срцу ласно је свакоме погодити, а камо 
ли теби, не гријеши се о мене. Знаш ли, Маре, да је наша 
старинска клетва вазда најтежа била: тако ми се не утрла три 
сјемена: људско, скотско и земаљско (пород, четвороножно 
и род у земљи). Шта ће човјеку оба потоња, па нека су и нај- 
изобиљнија, кад му Бог прво узме, као што је мене и тебе 
утробу свезао, те не имамо ни змије од нашега срцаг Човјећ 
се не рађа, да на претек једе и пије, као добар пастуг на 
пунане јасли; људи се не жене да у игри своје дане премећу, 
него да након себе свој пород оставе, да на синовље руке 
умру и да их синови у гроб положе, а њихово имање да 
ђеци оставе, а не да им га куси и репати развукују. Све че- 
твороножно и летуште, па што пупча и што листа, сретније 
је од мене, јер по Божјему даћу имаше и имаће плода, а мене 
се ископа кућа и угаси крсна свијећа (плаче). Па поврх свега 
овога брат ми Станко уби ме по срчанику, кад ме на сеоском 
гувну крвнички обружи, називајући ме „ископаниче“, а тебе 
„безроткињо“, па ми се нешто дало по срцу и по мозгу, све 
ми је омрзнуло и пред очима ми као крваво“. Кад Мара то 
чу, предложи му да га ожени. Он се брањаше, али она га не 
послуша. Кад Јово оде у пазар она оде „оцу, па попу, кнезу 
и другој тројици, па и сеоском главару, замоливши свакога 
да шјутридан дођу код ње на ручак, ником ништа не ка- 


завши“. Кад сутра дан дођоше, Мара им пред Јовом све по- 


танко каза, шта је било и шта је наумила. „Ви ми шестиња 


1 Лука Брђић-Бјелокосић, „Из народа и о народу“, књига прва, · 


стр. 211—212. 

немојте бити душмани, него ми из ваших уста реците, да 
оженим мога мужа Јова, а ја сав гријех мећем пред Богом 
на моју душу, а узимам одговорност пред владиком и у суду 
которскоме, ви сте мој владика и суд“. После ручка сви се 
посаветоваше и кад најзад поп рече, да нужда закон мења, 
сви јој одобрише. Кроз десет дана Мара нађе, вери и без сва- 
това доведе Јови младу девојку и добави од некуда некаква 
стара попа те их венча, а она им кумовала, па је од тад 
звала мужа куме, а он њу кумо. „Коме гођ није законито 
било оваково вјенчање, за нашега Јова било је презаконито, 
јер је с последњом женом имао два сина и једну кћер. Мара 
је звала последњу жену — невјесто, а она њу — свекрво, 
мајко и кумо“.“ По тврђењу Г. Б. Ђ. Нушића у Сиринићској 
Жупи, у Старој Србији, међу Србима има и сад двоженства. 
Он именује неколико двоженаца у селима: Готовуши, Ја- 
жинцу и Штрпцу. Свуда је разлог овом обичају немање деце. 
У Јажинцу је сама жена, која за седам година није имала 
деце, била проводаџика мужу за другу жену, а она остала у 
кући да с њим живи као сестра.“ 


Са свим је природно да од овакога облика множенства, 
тако рећи из потребе, није далеко до злоупотребе, до крај- 
њег унижења жениног достојанства и угледа. Имајући по при“ 
митивним народним појмовима права на довођење још једне 
жене, људи су их доводили и просто из задовољства и беса. 
Ни данас нису ове ствари у народу тако ретке, и ако су и 
законима и вером забрањене; у раније време биле су много 


1 У старије време није се много пазило који ће свештеник свр- 
шити црквени обред, главно је да се обред сврши. Због тога је и могло 
бити злоупотреба да се венча већ ожењен човек. Герасим Зелић казује 
за Далмацију крајем ХУП века: „прије се никад није знало управо ко је 
коме парох, који христијанин коме пароху принадлежи“, те је он забра- 
нио „да ниједан парох не смије у туђој парохији какву свету тајну савр- 
шити, без дозвољења онога пароха, чија је црква, осим у случају крајње 
нужде“ (Житије, П, стр. 115). У почетку ХТХ века свештеници су у Србији 
венчавали свакога ко им се обрати, не питајући јо ли ожењем или не. 
Нарочито су бегунци из једног краја у други правили злоупотребе у овом 
погледу. : 

2 Вук Врчевић, „Низ српских приповиједака“, стр. 98—106. 

8 Б. Ђ. Нушић, „С Косова на Сиње Море“, стр. 18. 

чешће. Наши претци, који су из примитивне средине на- 
родне устали на оружје, да се боре за ослобођење од Ту- 
рака, према жени нису били широких погледа, већ на про- 
тив. Вође пак народне видећи се на власти представљали су 
врхунац злоупотребе према жени. За то има пуно примера. 
Кад су у почетку 1807 године Срби потукли Турке у Београду, 
остану многе удовице и сирочад. Да би их се отресли, Срби 
их натоваре на две лађе и низ Дунав отправе у Турску. У 
Поречу их заустави Миленко Стојковић и избере најлепше 
жене, девојке и женску децу за себе, те начини читав харем.“ 
Хајдук Вељко је поред живе жене имао Чучук-Стану. Кнез 
Милош је у том погледу довољно познат. Није бољи био ни 
Јован Мићић,“ ни многи други. Павле Цукић имао је две вен- 
чане жене, које су једна поред друге живеле и лепо се сла- 
гале, чак и после његове смрти.“ 

Најзад, људима није ништа до оставе своје жене на ми- 
лост и немилост судбине, па да отидну у бели свет, и да се 
тамо ожене другима. Герасим Зелић казује о Бокељима из 
почетка Х1Х века, да „многи младићи, којима се своје суђе- 
нице не допадају, побегну по мору у Смирну или Цариград, 
ту се ожене и на веки остану“> Вук Врчевић казује за за- 
падне крајеве нашега народа, да су људи одилазили у свет, 
остављајући на дому жене, које се ни после десет година нису 
смеле удавати.о Оваквих је ствари било и у Србији. Акта 
Државне Архиве садрже пуно података о томе. 

Код оваквога стања ствари врло је природно, што и при- 





' Владимир Ћоровић, „Бигамија и полигамија код Срба“ („Српски 
Књижевни Гласник“, св. за 16 октобар 1907 стр. 575—9588); Тих. Р. Ђорђе- 
вић, „Бигамија и полигамија код Срба“ („Српски Књижевни Гласник“, 
св. за 1 новембар 1907, стр. 662—672); Радосав М. Грујић, „Бигамија и 
полигамија код Срба“, Нови Сад 1909; Исти „Мабтопана Српскога На- 
рода у прошлости“. Сарајево 1910. 

2 Мих. Гавриловић, „Милош Обреновић“, ПИ, стр. 717. 

3 М. Ђ. Милићевић, „Зимње Вечери“, стр. 191. 


4 М. Ђ. Милићевић, „Додатак Поменику од 1858,“ Београд 1901, 
стр. 126—121. 


> Герасим Зелић, „Житије“, свеска 11, Београд 1900, стр. 30. 
5 Вук Врчевић, „Низ српских приповиједака“, стр. 28 и 38. 


< М. Ђ. Милићевић, „Кнез Милош у причама“, Београд 1891, стр. 
259—260; 1900, стр. 112. 

митивна жена није могла остати равнодушна. У место да буде 
отета, одвучена или продата недрагоме, она је одбегавала за 
онога ког јој срце жели. Ни у том случају она није добро 
пролазила : увек је сматрана као да се наметнула, као само- 
_ дошљаница. И сувише је позната народна песма о „девојци 
која сама дође“. Но то је у исто време и врхунац реакције 
коју је жена смела учинити, а да за то поднесе само прекор, 
а у ствари, да ни најмање не понизи достојанство жене. Оно 
што је чинила ван тога, било је испод њеног достојанства. 
Па ипак је и то настајало, чим су створени услови за то. Само 
тамо где је народ остао на своме огњишту, у непомућеним 
патријалхалним приликама, ропски положај жене остао је стална 
навика, која се не осећа и ако је ту, као рана која се не поз- 
леђује. Жена је ту очврсла у своме положају, сноси га и чак 
сматра да не сме и не може бити другојаче. Тамо пак где је 
сеобама, размирицама, турским насиљем, променама управа, 
патријархалност поремећена, власт човекова према породици 
ограничена или сведена, а индивидуалност постала без ве- 
лике контроле и дисциплине, где су у опште стари обичај и 
ред уздрмани, примитивна жена се осетила своја. Али је била 
немоћна да се уздигне, те је заједно са падом старог система 
живота, који ју је држао као роба, пала и жена и постала 
осиона, самовољна, распусница, убица, рђава мати и домаћица. 
Ослобођена Србија у почетку ХЛХ века имала је врло мешо- 
вито становништво из најразличитијих страна Српских Зе- 
маља, са врло поколебаним друштвеним односима и врло ла- 
бавим моралним обавезама. Та Србија показује у погледу 
жена стање какво се данас не да замислити. Ја нећу да на- 
водим многобројне примере, које сам нашао у актима Државне 
Архиве, који бацају ружну светлост на „старо добро време“ 
наше Отаџбине и жена у њој, само ћу да поменем један, баш 
из ове околине, који показује, колико се патријалхална жена 
била отела жениних дужности и моралних обзира: 1! фе- 
бруара 1819 године пише из Шапца Јеврем Обреновић Кнезу 
Милошу: „И пређе, Господару јавио сам Вам, да се у овој 
нахији много деце рађа без законог брака и то највише од 
ближњи сродства. Не знам каковим би начином ово прекра- 
тити се могло“. Против оваквих и сличних ствари предузи- 


1 Државна Архива, Кнежевска Канцеларија, Јеврем Обреновић 1819 

мане су врло строге мере те су сузбијане и смањиване.!' Орга- 
низовање црквених власти, стварање закона и сређивање при- 
лика у Србији знатно су подигли патријархалну жену из по- 
нижења и моралнога пада. Али је она и поред тога и даље 


остала без побољшаног положаја, више или мање роб и не- 


зналица. 


Наша патријархална жена није напредовала, из ње се 
није развијао нови савршенији женски тип, који би с њом остао 
у вези. У још недирнутим патријархалним срединама, она је и 
данас дивљака; даље од тих средина она је почела да се квари. 
Подизање нашег културног нивоа мало је што стигло да учини. 
Тек са много напора култура ће моћи извршити свој благо- 
творни утицај и на нашу патријархалну жену, нашу сељанку, 
на којој почива снага и благостиње широке масе нашега 
народа. 

То је наша патријархална жена. 

(Свршиће се). 


ТихомиР Р. ЂоРЂЕВИЋ. 


СВРШЕТАК ЈЕДНОГ НАУЧНОГ ДЈЕЛА.“ 


Трећом књигом која је узашла у јуну прошле године за- 
вршио је Г. Цвијић своје дјело о Македонији и Старој Србији 
на коме је радио неких тринаест година. И по величини утро- 
шене енергије, и по мноштву и разноврсности научног мате- 
ријала, нарочито по општем научном значају својих резултата 
ово дјело несумњиво чини једну ријетку научну појаву не 
само код нас него у опште у Географији. Дјело није само 
интересантно по својим научним резултатима већ и по про- 
блемима који су испитивани и методама којим су ови обра- 
ђивани. На тај начин ови научни послови излазе из круга ре- 


1 М. Петровић, „Финансије и установе одновљење Србије“, 1, 598—601.. 

2 Основе за географију и геологију Македоније ч Старе Србије. 
С проматрањима у Јужној Бугарској, Тракији, суседним деловима Мале 
Азије, у Тесалији и Епиру. Написао Ј. Цвијић, књига трећа. Са 24 гео- 
графске и геолошке карте изван текста и са 71 профилом и скицом у 
тексту. Београд 1911 с. УПГ + 689—1272. 40. Издање Српске Краљевске 
Академије Наука. 


35 
љ., 
» 4М 
МЕ 
У 
% 
ки 
и" 
“# 
= 
у 
„НЕ 
3 
б 








СВРШЕТАК ЈЕДНОГ НАУЧНОГ ДЈЕЛА. 197 





гионалног географског проучавања и добивају већи методски 
и теоријски значај. 

Ко једанпут успише историју испитивања Балканског По- 
луострва мораће се уставити на овом дјелу као на једном од 
најбољих, најпотпунијих и с највише резултата стечених не- 
посредним проматрањем; из њега ће се поред осталог нај- 
боље моћи осјетити и пропратити еволуција пишчевих на- 
учних погледа, нарочито како је писац примао, усавршавао и 
измјењивао погледе других, како је у даним проблемима сам 
осјећас, запажао и стварао, како се сам развијао, покретао и 
развијао саму науку до стварања своје научне школе. Било 
би свакако од интереса дати један стваран преглед тих про- 
мјена, али ја сматрам да је то још рано, јер еволуција још 
није завршена, воља за рад и снага за стварање још није 
малаксала, као што се то најбоље види из овога дјела. Због 
тога ћемо, да би наша излагања била јаснија, дати сасвим кратку 
карактеристику тога рада. По нашем мишљењу и схватању, 
главне предности ове школе су у овоме: помоћу комбинованих 
морфолошко-геолошких метода, нарочито уношењем екзактни- 
јег начина проучавања ; специјално помоћу бројака и мјера, које 
се добивају студијом тераса, старих долинских подова, језер- 
ских централних равни, обалских облика и млађих геотек- 
тонских процеса, добивају се научни резултати често с мате- 
матском тачношћу. Географија је успјела да се помоћу тих ме- 
тода еманципује од Геологије, (премда претпоставља детаљно 
познавање геолошког састава и старости стена), и да се њом 
откривају геотектонски процеси који се бар досадањим гео- 
лошким методима нијесу могли открити. 

С тога гледишта је нарочито интересантна трећа књига 
„Основа за Геологију и Географију Македоније и Старе Србије“, 
чију ћемо садржину овдје у кратко приказати. 

Скоро половину ове књиге (стр. 689—964, 969—975, 1052— 
— 1968, и даље) заузимају одјељци о јужномакедонским и епир- 
ским језерима и језерској пластици. Језера и језерска пластика 
чине најважнији проблем ове књиге и њима ћемо се више за- 
бавити. Проблем јужномакедонских језера је у томе што она 
сачињавају једну од најважнијих језерских група у Европи, 
и што њихова појава нема везе ни са сјеверном ни с алпиј- 
ском глацијацијом. С малоазијским језерима она сачињавају 
егејску језерску зону, везану за негдашње егејско копно и 

Егејско Језеро, која су спајала Европу и Азију, и која су 
уништена постанком данашњег сјеверноегејског морског ба- 
сена. Од важности је још и то што су скоро сва у области 
родопске масе и оних планина које Г. Цвијић назива прелаз- 
ном зоном између родопске масе и грчко-арбанског система. 
Поред тога од важности је и то што таких језера и у такој 
мјери нема у другим планинским системима Балканског По- 
луострва. 

У почетку расправе премјерена су и испитана сва да- 
нашња жива велика македонска језера: Преспанско 288 км“, 
с Малим 52 км“, Охридско 270 км“, Маличко, Костурско,. 
Островско Петрско, Врапничко, Зазерци, Дојранско, Ајвасил- 
ско, Бешичко и Јањинско, а у другој књизи ове расправе 
испитана су: Аматовско, Тузлу-ђол, Арџанско, Пазарско Блато, 
Тахинско и Бутковско Језеро. У овом одјељку испитан је гео-· 
лошки састав и постанак котлина, измјерене су димензије је-- 
зера, батиметријски је утврђена пластика њихова дна, испи“ 
тане су термичке и оптичке особине језерске воде, вјетрови 
и водена кретања, врела и отоке, језерска фауна и привреда, 
модерна колебања језерског огледала. 

Већег теоријског значаја, и за проучавање пластике ве- 
ликих дијелова Балканског Полуострва и сусједних области, 
важнији је други дио овог одјељка, геолошка историја македон- 
ских језера. У језерским котлинама нашао је Г. Цвијић више 
тераса, од којих неке обилазе око језерске котлине, а неке 
излазе изван котлине, и могу се пратити у пространој области 
од Грделичке Клисуре, Метохије и Косова до Тесалије. Од осо- 
бите су важности двије највише терасе (700—800м. и 650—670м.) 
које се јављају у цијелој области; оне су остатци дна једног 
пространог језера, Егејског Језера, које се пружало од Сје- 
верних Спорада до Косовске Митровице и Метохије, и које 
је кроз Грделичку Клисуру комуницирало с Панонским Језе- 
ром. Оно је било разбијено у више језерских басена, који су 
били међусобно везани језероузинама. Многе од данашњих 
великих планина, као Олимп, Караташ, Беласица, Бешик, Ниче 
и Селечка у вријеме те највише терасе биле су острва, а друге 
полуострва. 

На тај начин реконструисана стара језера Г. Цвијић је 
назвао класичним именима: Пелагонијско (Битољско-прилепска 
котлина). Оно је комуницирало високом умртвљеном Плетвар- 

ском долином с Аксијским (Вардарским) Језаром, а Кизли- 
Дервентском језероузаном са Еордејским Језером, чији су 
остатци данашња Језера: Островско, Петрско, Врапничко и 
Зазерци. Ово је комуницирало и с Аксијским (мухаремска је- 
зероузина) и с Елимејским (Сервијска Котлина) кроз Караџа- 
ларску језероузину. Елимејском Језеру припадао је простран за- 
лив, који данас у цјелини заузима слив Бистрице с Костурским 
Језером. На југу су била Тесалијско и Триполиско, која су 
заједно с аксијским обухватала и дијелове данашњег Солунског 
Залива. У доцнија времена од Аксијског издвајају се на истоку 
Мигдонијско (област Ајвасилског и Бешинког и Стримонско. 
(област данашњег Дојранског, Буткова и Тахинског Језера). 
У исто доба постојала је и Дасаретска језерска Група (Охрид- 
ско, Преспанско, Мало и Маличко). У тој групи Охридско Је- 
зеро је било и у то вријеме од осталих изоловано. Њихов 
одношај према Егејском Језеру није најјаснији. Г. Цвијић 
тврди да дасаретска језерска група није имала везе ни за ври- 
јеме ових највиших тераса са егејским Језером, и да суи 
тада припадала сливу Јадранског Мора (с. 699), премда и у 
њима има тераса које одговарају највишим елејским терасама. 
Јужномакедонске котлине су младе тектонске потолине 
(грабени), настале у неогену дуж изукрштаних расједа. Пре- 
грабенска и прелимнијска пластика не може се потпуно кон- 
струисати. Њени су остатци површи изнад изохипсе од 800 м., 
затим иреграбенске долине, које су констатоване често на 
знатним висинама између појединих котлина. Има доста зна- 
кова да је између времена образовања котлина и њихове 
лимнијске фазе владала субаерска фаза, у којој су можда 
настали многи облици језерског дна и језерских котлина. 
Интересантна је судбина преграбенских долина. Има их 


миоцене старости и млађих, неке су преживјеле само флуви- 


атилну фазу, па су стварањем грабена искидане и умртвљене, 
неке су поново ожизљеле тиме што су у њих ушла језера, 
постале су језероузине и језерске отоке, из којих су се доц- 
није развиле рјечне долине клисурастог облика. У прву групу 
спадају остатци старих долина: Ђават између битољске и пре- 
спанске котлине, Превтис између преспанске и корчанске, бу- 
ковска између преспанске и охридске, Присат између би- 
тољске и воденске и Плетвар између битољске и рајачкоти- 
квешке. У језероузине су претворене караџаларска између 

еордејске и елимејске котлине, кизли-дервентска између пе- 
лагонијске и еордејске, и мухаремска између еордејске и 
аксијске котлине, затим Качаничка и Грделичка клисура на 
С. Прве три кад се доведу у везу имају континуалан пад али 
се не може утврдити да ли су сачињавале једну ријеку. Многе 
од ових последњих језероузина претворене су, пошто су ису- 
шена језера, у клисуре и пробојнице, чија појава на први 
поглед изгледа бесмислена, и која преставља једно од најте- 
жих научних питања нарочито у старијој географској школи. 
Таку компликовану, прелимнијску, језерску и рјечну истори. 
рију имају многе пробојнице Балканског Полуострва, затим 
Ђердап и долине Рајне. 

· Терасе од 700—800 и 650—670 м. су плиоцене старости. 
За њиховог времена сва су ова језера, изузевши Дасаретска 
и Јањинско, сачињавала једну језерску цјелину разбијену у 
више мањих басена међусобно везаних језероузинама. Послије 
образовања тих тераса, то јест послије сплашњавања језер- 
ског нивоа испод њих, почињу се поједина језера издвајети у 
самосталне басене. Најприје се издвојило Пелагонијско Језеро, 
и то послије терасе од 770 м, затим Еордејско за вријеме 
терасе од 620—670, Елимејско за 670—520, а посљедња су 
постала самостални басени Аксијско за време терасе од 150 
м. и Тесалијско за вријеме терасе од 90 м. Од тих времена 
свако језеро почиње засебан живот, број самосталних тераса 
је често исти али су њихове висине у појединим језерима 
различне. У свима језерима врше се колобања језерског огле- 
дала, у облику ритмичког спуштања и осцилирања (спуштања 
и дизања). 

Општа научна важност ових резултата је ова: За врло 
многе површи које су сматране пинепленима доказано је да 
су језерског поријекла. Превелик број пинеплена на земљиној 
површини који је чинио један тежек баласт у американској 
теорији о географском циклусу и пинепленима сада ће знатно 
бити редуциран, и консеквенце извођене из ових теорија мо. 
раће се мијењати. Од највеће је важности доказана веза из- 
међу Егејског и Панонског Језера. Везе између Панонског и 
Егејског с другим језерима, за којима треба са овим методима 
трагати, условљаваће и сличне црте у пластици пространијих 
области земљине површине. 

Из ових разлога ови резултати дају кључ за објашњење 

језерске. пластике у областима Панонског и Егејског Језера, 
затим у областима оних старих језера с којима су евентуално 
ова комуницирана, нарочито у неким дијеловима Средње и 
Источне Европе па можда и Западне Азије, док методе опро- 
бане и употребљене у овом раду имају још ширу, скоро 
општу научну вриједност. 

Пада у очи да су терасе сразмјерно мало поремећене; 
то треба истаћи нарочито зато што су нам позната многа 
млада издизања на Балканском Полуострву. Изгледа да томе 
одговара у већем дијелу ове области повлачење и спуштање 
језерског нивоа. У томе погледу изненађују прилике у Теса- 
лији, кад се доведу у везу с плеистоценим издизањем и сво- 
ђењем Олимпа (види с. 459 и 459—460 овог дела). Задатак 
је будућег испитивања да се доведу у везу слична испитивања 
у Шумадији, Ђердапу, у области старе субалканске ријеке, 
Босфора и Дарданела, и да се испитају и друге области Панон- 
ског и Егејског Језера. 

Као и у досадашњим књигама овог дјела у свакој су 
области испитиване и антропогеографске прилике. Осјећа се 
да се Г. Цвијић није са истом интензивношћу бавио овим пи- 
тањима као физичко-географским. У антропогеографским ства- 
рима он је био више проматрач него научни испитивач. Али 
ова проматрања ипак нијесу од мале научне важности. Ту 
има често случајног запажања, духовитог предосјећања и на- 
слућивања проблема, а све те ствари престављене су живо, 
прегледно, с јаким бојама и стилом, при чему поједини одељци 
Г. Цвијићеве књиге имају велику литерарну вриједност. Таки 
су описи саобраћаја, каравана, ханова на путовима Западне 
Македоније, необично рељефни, прецизни и пуни нијанса. Из- 
међу свих других има највећу научну будућност и са нај- 
више видовитости писан је чланак „Утицај географских при- 
лика“ (с. 989—996) гдје је с доста успјеха и добрих опажања по- 
кушано да се детаљише веза између природних особина земље и 
климе са особинама народне душе. Са ретком вештином Г. 
Цвијић умије да осјети и опише карактерне особине појединих 
области и разних дијелова становништва, да их доведе у везу 
са пластиком, економским и социјалним животом, и утицајима 
друкчијих културнијих средина. Особито је инструктиван, за 
нас необично важан и интересантан одјељак о антрополео- 
грифским и етнографским приликама у Старој Србији. Својим 

личним испитивањима, преко учитеља и помоћу митрополијских 
спискова, успио је да утврди приближан број српског право- 
славног становништва и Срба мусломана у Старој Србији на 
сјеверу од Качаничке Клисуре. Ти бројеви значе за нас једну 
пријатну новину. Те бројеве не можемо овдје износити, али 
би требало да се и наша шира јавност с њима упозна. 


И у описима разних природних појава има често партија 
писаних с полетом, великом вјештином и живим стилом. И 
те партије могу читати с интересом и лајици. У такве ствари 
спада опис дневних боја и појава на Охридском Језеру из 
кога вадимо неке пасусе: 


„После дана са кишом и буром настало је било 
лепо време. Сунце пече, ваздух је над језером провидан, 
а на обалама трепери јара или чај, који обавија и нај- 
више врхове око језера: Јабланицу, Крстац и Галичицу. 
Око чамца је шопла плава језерска вода, у коју вид да- 
леко продире, а где он изда, настају оне илавенкасшо- 
црнкасше дубине, од којих се страха нема, јер је језеро 
тихо и глатке површине; у њима има, кажу рибари, тако 
много рибе као дробнога песка. Од језера се развија 
према планинама благ ветрић, који управо не дува, већ 
пирка, ћарлија и зове се вешерник, најпријатнији ветар 
Охридског Језера; то управо није ветар, јер нема правца, 
већ нас са свих страна облива свеж ваздух који има мирис 
воде; због њега је Охридско Језеро лети нарочито при- 
јатно. Он не прави таласе, већ фине наборе на језерској 
површини, који изгледају као они на притиснутом плишу, 
и ти су наборићи тако обли као да је језерска површина 


уљем покривена; негде се групе набора пресецају и имају 
план мреже. 


Тада лепоту језерску увећавају и лепе језерске 
птице: особито бели лабеди, који високо над језером 
лете, јата од крецмана, који ниско лете и сваки час па- 
дају по језеру и црни норови који се по језеру гњурају. 
Оно тада и људима оживи, особито ако је пазарни дан 
у Охриду, Струзи и Подградцу; као посути по језеру 
искрсну многобројни чамци, који у даљини као црне пеге 
изгледају, ближе као мрке неправилне масе, док се једва 
не разазнају као чамци пуни људи, жена и земљорад- 
ничких производа из околних села...“ 


„Боја воде је у прибрежним плићим партијама до 
сублакустриског одсека отворено-зелена ; то је нефриш- 
ско зеленило, особито пријатно кад је дно покривено 
било вланкастим било губастим и дебелим алгама... 

Ведрих и лепих дана вода Охридског Језера има 
топло плаветнило, које је пријатније од небеског пла- 
ветнила; то је отворено, прозрачно и провидно плавет- 
нило, али ипак загаситије од небесног; пријатније је и 
од обичног морског плаветнила, које је још затвореније. 
Овај нормалан распоред боја у Охридском Језеру често 
се мења. Кад сунце кроз облаке просијава боја воде по- 
стаје затвореноплава с мало зеленила; кад сунце зађе 
за густе облаке, у њу се меша све више црнога; кад 
наиђу перјасти и праменасти облаци, који по језеру остав- 
љају сенке као лиснате гране, боја воде постаје зелен- 
касто-плава, дакле више зеленкаста“ (с. 703—704). 
Поред споменутих одјељака у овој књизи су и прома- 

трања у Епиру и јужној Арбанији (с. 965—982), испитивања 
у Поречу, Кичеву и Копачу (с. 1036—1051), Шар-планина и 
околица (1074—1108), Косово (с. 1111—1131), Метохија и 
призренска област (1138—1145), Рогозна и Новопазарска област 
(с. 1146—1158). У дјелу има више јасних и лијепо израђених 
фотографија, од којих нарочиту пажњу заслужују снимци 
историјских споменика из најкултурнијих области средњевје- 
ковне Српске Краљевине и Царевине. Одјељцима о станов- 
ништву и његовим етнографским и социјалним приликама у 
Старој Србији, затим и многим другим питањима из нашег 
савременог националног живота, дјело добија актуалан значај, 
и стога њега треба да чита сваки кога интересује судбина 
ових области. 


Ј. ДЕДИЈЕР. 


МОЈА ПОСЕТА КОД ТОЛСТОЈА. 
(8) 

Причица о дунђериновој сиротињи и о грабљивости тако- 
званих „виших“ класа друштвених подсети ме на Толстојево 
уметничко делање последњих тридесет година са његовим 
антиестетичким, човекољубивим правцем. 

Било, што сам хтео да му се представим као његов при- 
сталица и поклоник, било што сам држао, да је сваком ре- 
форматору живота човечанства пријатно и потребно да чује 
и одобравање свога јавног делања, — ја рекох Толстоју како 
и ја спадам у број оних који одобравају, што је он оставио пи-- 

сање романа претежно естетичког правца (као на пример „Ана 
Карењина“), па се посветио далеко важнијем делу — разјаш- 
њавању велике истине: да човеков живот није у телу и ње- 
говим потребама, него у духу са његовим лако остварљивим 
захтевима љубави према свему што живи; да је живот — 
љубав према Богу и ближњем, која је једина кадра дати ч0- 
веку благо — срећу. | 

Толстој ме мирно саслуша и, очевидно додирнут у важно 
и осетљиво место свог духовног живота, запита ме живахним, 
веселим, скоро шаљивим тоном: 

— Знате ли ви шта је наш руски „балаган“2 

— Чини ми се да знам. То ће бити као нека шатра за 
народно увесељавање. Прост вашарски циркус, „комендија“, 
— одговорих ја. 

—- Да, да — то је, — настављаше Толстој, смешећи се. 
— Па сећате ли се оног „циркузанта“ пред тим балаганом, 
што се обукао у смешне шарене хаљине, на главу натакао 
као аковче велику главурду од картона, па се криви, виче, 
труби... Он се то криви и луди, да би намамио што више 
гледалаца, па да их после увуче унутра, у шатру, да им тек 
тамо покаже оно право... Нешто слично томе има и у мом 
ранијем естетичком књижевном делању. Моје књижевно де- 
лање пре тридесет година, Ана Карењина и тако даље, слично 
је викању онога пред шатром... Добро те сам био такав умет- 
ник, те сам својим ефектним поетичким делањем привукао 
велику публику, која је после стално остајала преда мном и 
мало по мало добијала смисао и за оне важније ствари, о 
којима сам јој после говорио. Сад, кад су слушаоци већ ту, 
ја им више не дајем господске романе са њиним сталним атри- 
бутима: заљубљивањем, тоалетама, браколомством и тако даље, 
него их упозорујем на оно што је важније од свега на свету: 
подсећам људе на то, да су синови једнога Оца, и да праву 
срећу у животу могу постићи само тако, ако буду следовали 
захтевима љубави, тој јединој заповести Божјег закона. 

Кад сам, по повратку кући, причао међу својим позна- 
ницима о том Толстојевом осуђујућем, уништавајућем погледу 
на своје (па и на туђе) романе, неки од мојих сабеседника 
приметише ми, да они не верују у искреност Толстојевог пре- 
зирања и одбацивања својих ранијих поетичких списа. Они 
говораху: „То Толстој говори сад, кад је остарео, те не може 











више да ствара као велики уметник ; раније, кад је писао са- 
вршена уметничка дела, није тако говорио“. Ја сам чешће код 
нас слушао такво мишљење о Толстојевом напуштању поетич- 
ког, романсијерског делања, па рачунајући да ће такву при- 
медбу учинити можда и који читалац ових редова, рад сам да 
овде што краће покажем, да је такво гледање на Толстојево 
остављање уметничког стварања сасвим неправилно. 


Пре свега, никако не стоји да Толстој после Ане Каре- 
њине (1873—1876) није више могао уметнички стварати. Не 
говорећи о таквим уметничким бисерима, као што су „Цар- 
ство. Мрака“ (1886), „Смрт Ивана Илића“ (1886), „Плодови 
просвете“ (1889), приповетке из народног живота („Где је 
љубав, тамо је и Бог“ 1885) и тако даље, — повећа припо- 
ветка „Баво“, која је „на душак“ написана једнога дана 1889 
године (објављена тек ових дана), без поговора је равна, и 
уметничким појединостима и величином основне идеје, најја- 
чим уметничким местима из „Козака“, „Рата и Мира“ и „Ане 
Карењине“, о чем ће се читаоци без сумње уверити, чим је 
прочитају, у оригиналу или у добром преводу. Осим тога, 
моћ уметничког стварања је у Толстоју свагда, до последњих 
дана, била тако јака, да се она у великој мери јавља чак и 
у његовим филозофским, полемичким, економским списима. У 
њима Толстоју, ради упоређења, често требају час веће, час 
мање слике и сцене из живота, и читалац види да Толстој 
никад не лолази у неприлику због њих: он их, чим му само 
затребају, по неколико наједаред захвата из неисцрпног извора 
своје фантазије, са лакоћом и немарношћу, са којом милионар 
вади мале суме из својих богатих ризница. Што Толстој при 
таквој творачкој моћи, при такој страсти за уметничко ства- 
рање, ипак није уметнички делао, узрок је — не оскудица 
свежине и творачких способности, него његови погледи на 
своју дужност према ближњима. 


„Све то време, од како сам вам писао, не ради ми се“, 
-— писао је Толстој 1891 године Вл. Черткову. — „На путу 
ми стоји чланак о науци и уметности и о непротивљењу злу. О 
„Оцу Сергију“ (приповетци) не смем ни мислити. А којекако нећу 
да га радим; ја сам га за то и одложио, што ми је врло мио“.“ 


1 Посмертинл художеств. произведена Л. Н. Толстого, Москва, 1912,. 
т. И, стр. 232. 

„Ја имам много почетих и смишљених уметничких ствари, 
које ме маме себи, али ја не дозвољавам себи да им дам оно 
кратко време живота, које ми је још остало, све донде, док 
не свршим овај посао, који — нећу да кажем да ми се чини 
да је —, него који ће бити, уверен сам, потребан и користан 
људима“ — писао је Толстој пријатељу В. В. Рахманову 1896 
године. Е 

Страст и способност за уметничко стварање били су у. 
Толстоја до краја живота тако јаки, да се искала толстојски 
јака, гвоздена воља, да их задржи од делања. А високо умет- 
нички производи као што су „Дваволђ“, „Отац Сергије“, 
„Хаџи Мурат“, који су постали у времену, кад се Толстој сам 
пред собом одрекао уметничког стварања, — плодови су слабих 
тренутака; они су постали у моментима, кад он није могао да 
одоле својој страсти за уметничко стварање, због чега је не- 
ретко сам себе оштро осуђивао у разговорима и писмима. 

Једно писмо из 1889 године В. Рахманову свршује је 
се овако: : 

„Поздрав М. А. и свима вашима. Пишите ми. Ових дана 
сам се бавио глупостима, поправљао сам комедију.“ М сад 
пишем ону приповетку, што сте ми ви рекли“. 


Не стоји ни то, да је Толстој тек тада почео осуђивати 
и мало уважавати своје уметничко делање, кад је престао 
писати романе. У својој „Исповести“, писаној не у последње 
време, него одмах после појаве „Ане Карењине“, па и за време 
ње, Толстој признаје, да је он још на џочешку свог књижев- 
ничког делања посумњао у важност и велику вредност поетичке 
делатности своје и својих књижевничких другова. О почетку 
свог књижевничког (чисто уметничког) делања (1852 године) 
Толстој говори у својој „Исповести“: 


„У то доба ја почех писати из сујете, из користољубља 
и гордости... Ради тога, да бих постигао славу и новац, због 
којих сам писао, требало је крити добро и исказивати рђаво. 
Ја сам тако и чинио. Колико сам пута ја измишљао да про- 
кријумчарим у својим списима, под изгледом равнодушности 


! Курзиви у цитатима из Толстојевих писама и списа у овом чланку 
свагда су моји. М. 

2 Своју знамениту комедију „Плодови просвете“ која не силази са 
руских позорница више од двадесет година. 

или чак лаког подсмевања, оне моје тежње ка добру, које су 
сачињавале смисао мога живота. И мени то полазаше за руком: 
мене су хвалили“.! 


„Ми смо сви (књижевници, песници) били убеђени, да ми 
треба да говоримо, пишемо, штампамо — што брже, што више, 
да је све то потребно зарад блага човечанства... И не опа- 
жајући то, да ми ништа не знамо, да на најпростије питање 
живота: шта је добро, шта ли рђаво, — ми не знамо, шта да 
одговоримо, ми смо сви, не слушајући један другог... пори- 
чући, ружећи један другог... сви смо наједаред говорили, неки 
пут одобравајући један другог и хвалећи један другог, да и 
други мене одобравају и хвале, неки пут љутећи се један на 
другог, исто онако, као у лудници. 

Страшно чудновато, но сад ми је све јасно. Право срдачно 
наше расуђивање беше то, што смо ми хтели да добијемо 
што више новаца и похвала“...“ 

Тако је ето говорио Толстој не само последњих година 
свог живота, кад је био већ сасвим оставио своје поетичко 
стварање, него још пре 1879 године, у добу свог најплод- 
нијег уметничког делања, када је међу осталим писао „Ану Ка- 
рењину“. Из истог времена имамо и овај његов одзив о јед- 
ном од највећих му уметничких производа: 

„Ја два месеца нисам прљао руке мастилом, ни срце ми- 
слима. А сад се лаћам досадне, вулгарне Ане Карењине са 
једном једином жељом: да што пре ослободим себи место — 
слободно време за друге послове...“ Под другим пословима, 
има Толстој на уму своју знамениту Исповест, коју је већу 
то доба почео писати и од чије појаве датира почетак Тол- 
стојевог делања на реформи моралног живота човечанства. 

Те исте године писао је Толстој пријатељу, филозофу 
Н. Н. Страхову о успеху „Ане Карењине“: 

„Ја се томе никако нисам надао, и збиља, чудим се, да 
се нешто Шако обпано и нишшавно може допасти.. Уве- 
ривши се, да се нешто Шако ништавно допада, ја сад више 
не пишем „с плећа“, како испадне, него чиним некакав, мени 
самом скоро непојмљив, избор...“ 


ње 


Исповест, гл. П, 


12 


Исповест, гл. П. 
3 Из писма песнику ДА. А. Фету, 26 августа 1875. 

У том смислу је Толстој увек говорио о садржини и за- 
датку уметничког стварања. Што је крај свега тога ипак писао 
роман са описом бала, тоалета, са заљубљивањима, „ах, како 
је волим!“, браколомством и тако даље, то је обична људска 
погрешка, одступање од идеала, који је сазнавао само ми- 
слима, у теорији, али га још не беше познао живошом. 

„Крај свега тога, што сам ја сматрао списатељство за 
будалаштину у току тих петнаест година, ја сам ипак писао 
и даље. Ја сам већ био окусио саблазан списатељства, сабла- 
зан огромне новчане награде и пљескања за мој ништавна 
рад, и предавао сам му се, као средству за побољшање мог 
материјалног стања и за заглушивање у души разних пишања 
0 смислу живоша мог и општег“. 

Тако је Толстој гледао на писање романа и приповедака 
са заљубљивањима, браколомствима, описима природе и тако 
даље, не само тада, кад је, у разговору са мном, своју ро- 
мансијерску делатност упоређивао са кривљењем циркузанта 
пред својом шатром, него је он тако мислио о романима у 
току целог живота. По његовом схватању писање и читање 
романа је обична људска забава, на коју не треба одвећ 
озбиљно гледати. Три године пред своју смрт писао је Тол- 
стој пријатељу Наживину, кад му је овај послао свој ново- 
довршени роман: 

„То што сте ви незадовољни својим животом, то је само 
добро. Кад истински хоћеш да идеш правом линијом и видиш 
своје скретање од ње, онда ћеш неизоставно опет изићи на 
њу. Роман вам је ваш јамачно много смешао, и мени је мило, 
што сте га свршили. Ја сам већ одавна мислио, да је та форма 
(роман) преживела, — није уопште преживела, него прежи“ 
вела као нешшо корисно. Ако ја имам шта да кажем, онда 
ја нећу заћи па описивати салон, залазак сунца и тако даље. 
Као забава, нешкодљива за себе и друге — да. Ја волим ту 
забаву. Али пре сам гледао на то као на нешшо важно. То 
је прошло“.“ 

Једаред, у току разговора, ја запитах Толстоја: 

— А шта је са вашим романом „Хаџи Абрек“ — хоће 
ли се скоро појавити на светр 


1 Исповест, Ш. 


# Писма Л. Н, Толстого. Собр. и редакт. П. А. Сергђенко. Москва, 
1910 године. — т. !, стр. 308. 

Никаквог Хаџи Абрека није Толстој писао. Постоји Љер- 
монтовљев спев са таквим именом. Но Толстој ме не исправља — 
разуме да га питам за његов необјављени роман „Хаџи Мурат“, 
у коме је описао борбу кавкаских, од Руса подјармљених, гор- 
штака противу својих угњетача. Скоро презриво одмахнувши 
руком, одговара ми: 

— Ах, ја сам шо сасвим заборавио. Сад је друго преда мном. 

Шта је то друго, о томе нас исцрпно обавештавају без- 
бројна места у његовој преписци нарочито из последњих десет, 
последњих пет година, када се његов живот био уздигао на 
висину нирване, где се заборавља своја лична одвојеност, па 
се живо осећа своје јединство са једним, недељивим васион- 
ским животом, — од чега нема узвишејег и бољег осећања. 

„Ја сам човек сав забављен једним врло одређеним пи- 
тањем, а наиме питањем религиозним и његовом применом на 
живот“ — вели он у једном писму из 19083 године. 

„Врло ми је на терету моје Писање за господу и хтео 
бих макар половину, па и све преостало ми време да дам 
писању књига за — Афанасије“ (сељаке), — рекао је другом 
једном приликом. 

Та два одломка из његових писама последњег периода 
његовог живота указују читаоцу у главном на то друго, што 
беше пред њим, кад га питах за његово необјављено умет- 
ничко дело. 

Што се тиче природе саме његове религије, његовог 
схватања Бога и човекових обвеза према Њему — о томе сад 
овде не може бити реч — то ће морати бити предмет засебног 
састава о Толстоју. 


Разговор о незначајности чисте поезије по виши духовни 
развитак човечанства сети ме на Толстојевог негдашњег су- 
седа по имању и блиског пријатеља, финог естетика и песника 
А. А. Фета. Он је у руској књижевности један од најдарови- 
тијих представника чисте уметности, песник „слатких звукова 
и молитава“. 

При читању опширне биографије Толстојеве од П. Бир“ 
јукова мене је веома поразило понашање песника Фета према 
Толстоју у времену, кад је Толстој сазнао праву животну истину, 
која му се беше обелоданила у Христовом учењу, па почео 
само за њу и по њој да живи. То беше у добу Толстојеве 

такозване духовне кризе, у годинама 1878—1881. Фет је био 
близак сусед Толстојев, они су се често посећивали и оста- 
јали један код другог са породицама по неколико дана. Фет 
је слао Толстоју своје нове песме, овај му је писао срдачна, 
књижевна, филозофска писма — духовна заједница међу њима 
била је најтешња и најлепша. 

Наједаред, кад је Толстој, у свом истраживању животне 
истине, нашао да је та истина у Христовом учењу и почео 
сам по њој живети — Фет охладне према свом блиском при- 
јатељу, престаде му долазити, престаде се интересовати њиме. 

Кад год сам при читању Толстојеве биографије долазио 
до тог места, ја нисам могао довољно да се начудим таквом 
понашању једног књижевника према свом пријатељу. Могао 
сам да разумем да се Фет са Толстојем не сложи, те да као 
фини естетик, као песник „славујског биљисања“, зажали, што 
ће сад Толстој зауставити свој бујни уметнички таленат и неће 
му дати да ствара, — али да он због тога остави дугогодишњег 
пријатеља, коме је писао и од кога је добијао онако срдачна 
писма — то нисам никако могао да разумем. Ја сам мислио 
да би много природније било, да је и даље остајао уз њега, 
па да посматра, куд ће сада геније поћи, шта ли ће сада 
стварати, — знајући у напред, да ће велики човек и на новом 
пољу остати велик и привлачан. 

Ја запитах Толстоја: 

— Је ли истина, Лаве Николајевићу, што читам у Бир- 
јуковљевој књизи о вашем животу, да је у добу ваше ве- 
лике духовне промене (1878—1881), кад сте писали „Испо- 
вест“, „У чем је моја вера“ и кад сте се одвојили од пра- 
вославља и од црквеног догматизма — је ли истина, да вас 
је у то доба чак и Фет-Шеншин почео избегавати, да вас је 
и он оставиор 

— Боже сачувај! скоро плану дотле сасвим мирни и тихи 
Толстој. — Фет је још увек нарочито тражио моје друштво, 
много је полагао на то да је са мном. — Говорећи то, Тол- 
стој је, то се тачно сећам, употребио реч „заискивалљ“, која 
реч,.на мало блажији начин, казује исто, што и наше наме- 
тање, улагивање. | 

Из података, који су саопштени у Бирјуковљевој тачној 
и исцрпној књизи, рађеној тако рећи у кући Толстојевој, неки 
пут и уз сарадњу самог Толстоја, — јасно је, да је случај са 
Фетом истинит. После великог преокрета у Толстојевом ду- 

ховном животу око 1878, када се будући реформатор људ- 
ског живота престао интересовати материјалном страном жи- 
вота и престао у финим стиховима о природиним лепотама 
гледати неке важне и значајне појаве, — Фет је збиља пре- 
стао тражити и посећивати Толстоја. Кад је Толстој ступио 
на нови пут живота, он је имао да издржи тешку борбу са сво- 
јом околином, морао је преживљавати многе горке часове, и 
овакви поступци, као што је Фетов, морали су му нарочито 
тешко падати. Отуд ове оштре, малко сујетне речи, које се 
никако не слажу са Толстојевим љубавним, праштајућим, сми- 
реним држањем према сваком, а нарочито према непријатељ- 
ски расположеном му човеку, које се опажа у његовом жи- 
воту последњих двадесет, а нарочито последњих десет година. 
То нељубавно осећање и те оштре речи, које наједаред, нео- 
чекивано искрснуше из њега — сасвим не спадаху у његов 
душевни живот оног времена, кад сам ја био код њега и чуо 
их из његових уста — оне су рефлекс давнашњих тешких ча- 
сова и тешких, овда онда нељубавних, осећања према љу- 
дима који га нису разумевали, па вероватно бивали груби и 
нетактични према њему. 

Толстој ми још рече о Фету: 

— Ја сам њега као уметника високо ценио, био је фини 
уметник, но, ако ћемо истину да кажемо, — ограничен човек. 

Затим ми још додаде, како је Фет био оно, што се данас 
у Русији зове черносошеник — човек, који припада „црној 
стотини“, гомили мрачњака, феудалаца, поклоника царизма и 
апсолутизма. 

Мени се нарочито допадоше горње речи Толстојеве: „пре- 
красан уметник, али ограничен човек“. Посматрајући ништавни 
живот и никакав утицај на народну судбу наших виртуоза у 
грађењу естетичких стихова и других уметничких производа, 
ја сам одавно нејасно слутио да ти људи нису тако потребне 
и значајне личности, као што то мисли педесет, шездесет, па 
и стотина њихових хипнотисаних читалаца — но сад ми се 
то, после Толстојевих речи, сасвим разјасни. Да ништа друго 
тога дана нисам чуо ни видео у Јасној Пољани, ја бих могао 
бити задовољан само са том, како ми се чини, врло корисном 
истином, која ми се открила у Толстојевим речима: да човек 
може бити прекрасан, савршен уметник, но у исти мах и врло 


ограничен човек. (Наставиће се.) 
Јован МАКСИМОВИЋ. 

КЊИЖЕВНИ ПРЕГЛЕД. 


АНТЕ (СТАРЧЕВИЋ. 


Кетгиђап Зесу1е: Пу. Атее Зтагбетс. Мјевоу #1011 
пјесоуа адје1а. Хастеђ, 1911. 

Рје!а Пу. Ате Зтагсеуса. 12 даје Одђог Клиђа Збтапке 
Ртауа. Кпјлоа Њ-Ш. Хаотеђ, 1893—1896. 


(Крај). 
Ш 


Када један Србин прочита целога Старчевића не може се 
отети општем утиску да је пред њиме један сасвим наш човек, 
са свима манама и врлинама наше расе, који да је живео у 
Београду или Новом Саду шездесетих година потпуно би оли- 
чавао оно што се у то ултра-националистичко доба звало 
Србенда. 

Овај лички горштак прошао је кроз школе и живот, али 
сачувао јаку душу својих предака. У њему се врло јасно види 
потомак старих ускока који су палили и робили и Турску, и 
Млетачку, и Аустрију, граничара који су својим костима за- 
сипали силна европска бојишта у ХУШ веку. Он је никао на 
тврдом тлу оне „крваве Крајине“ где је вековима било: 


С крвљу ручак, а с крвљу вечера, 
Свак крваве жваће залогаје; 
Никад бијела данка ни одморка. 


Он има све карактеристичне особине наше расе у примитив- 
ном стању: њену дивљу енергију, бунтовни дух, тврдоглавост, 
прекост, плаховитост, „пасјалук“, насргљивост; он је сав човек 
од страсти, од ината, од тренутка, од наглих екплозија гнева и 
мржње. Живот му је још већма развио те атавистичке особине 
које је наследио од генерација хајдучких и ускочких предака. 
Он се осећао везан и несрећан у једној бирократској средини и 
у грађанском добу, свој век провео је као аскет, у својој малој 
собици са две столице и једним столом, и када је умро није хтео 
да се сарани у Загребу. Осамљен, оспорен, нападан, прого· 
њен, он се озлобио, прозлио, и сва његова политика постала је 
жучан протест и дивља побуна. Он није јака и ведра глава, он је 
сувише узак и једностран дух, човек који види само оно што хоће 

да види, пун предубеђења, без икакве гипкости у духу. Он је 
био у стању да води народну политику занемарујући све најваж- 
није, битне стране услове модернога живота, привредна, еко- 
номска, социјална питања. У другој половини Х!Х века, када 
су се политички и социјални идеали израдили, када су свуда 
политични и национални покрети добили социјалан или бар 
економски карактер, он је анахронистички остајао средњеве- 
ковни јурист, сасвим старински са својим мртвим идеалом „исто- 
ријског права“. И ништа није било бесплодније но његови по- 
кушаји да сву народну борбу стави на јуристичку основу, и 
ништа није било парадоксалније но његово позивање на уго- 
воре и повеље из Средњег Века, данас, у ово жалосно доба 
„права јачега“ и обнове „песничког права“, када је међуна- 
родно право само једна свирепа иронија за потлачене народе 
и за угрожене земље, и када се без икаквих обзира под ноге 
бацају међународни уговори још колико јуче донети. 

Старчевића треба схватити и као једну силну манифеста- 
цију пригушене народне енергије и као експлозију једне неу- 
кроћене природе. Он не размишља, не посматра, не доказује, 
разум и разлог за њега мало значе; он се отима, бесни, виче, 
прети, иде до пароксизама своје националне страсти, пада, 
не ретко, у једно болесно стање које би се могло називати 
политичком хистеријом. И тада, у тим експлозијама немоћног 
беса, он не зна шта говори и шта чини. 

У националном погледу, нарочито у погледу односа према 
Србима, Старчевић није оно што изгледа. Код Хрвата он је 
оно што је код Талијана био Мацини, код Ираца О' Конел, 
код Мађара Кошут, код угарских Срба Светозар Милетић: 
израз радикалног, борбеног национализма, идеала пуне народне 
слободе. Он је код Хрвата мислио оно што и његов савреме- 
ник Светозар Милетић код Срба. Оно што је Милетић осе- 
ћао после укидање Српске Војводине, а још више после 
Нагодбе од 1867, оно што је он рекао у знаменитом „Туцин- 
данском Чланку“: „Срби, будимо сами себи верни... будимо 
уверени да ће доћи и наше време... Бог наш, који је Црну 
Гору сачувао, који је Србију после четир стотине година 
васкрснуо .. он је још жив, он ће и нас окрепити“, — то исто го- 


" ворио је и писао и Анте Старчевић. Он није имао вере ни у 


чешко-аустријски панславизам, ни у православско-руско славено- 
филство, но је чинио непосредан апел на националну енергију. 

Његова основна мисао је: ни к Пешти, ни к Бечу, но к себи, са 
вером у себе, са надом у будућност. Он не иде ни за аустриј- 
ским централистима, ни за мађарским конституционалистима, 
он неће Хрватску ни као аустријску провинцију ни као ма- 
ђарску жупанију, но као слободну националну државу. И оне 
који немају вере у народну снагу и будућност, оне који хоће 
да се држе једних или других господара, он презриво на- 
зива „славосербима“, двоструким робовима (зсјатџиз и зегои5); 
за њега они су слабићи, кукавице, пандурске душе, оно што 
су тада били усшарабари у Војводини, дукашовци у Србији. Са 
тим идејама интегралне народне слободе, он је национални ре- 
волуционар, глорификатор Зрињског и Франкопана, друг рако- 
вичког бунтовника Кватерника, прогоњени „нелегални“ народни 
трибун, који је у сред церемонијалног и сталешког Хрватског 
Сабора узвикнуо: „Ја сам прах и олово, и отворено вам кажем 
да ће бити зло ако нас у још већу здвојност дотерате, јер сте 
већ чули од сељака да је боље умрети но умирати..,“ 

Ма колико то парадоксално звучало, ипак се може рећи да 
је Анте Старчевић био много ближи Србима но што би се дало 
судити по његовим антисрпским памфлетима. Он не само да је био 
за бледо и платонско народно јединство, номинално и културно 
народно јединство; он је ишао корак даље, и био у ствари за 
народно уједињење, био националан унитарац. Он одриче не 
Србе но српско име, он хоће не да их се отресе но да их 
обухвати, да би народна снага била недељена и јача, да би се 
заједничким силама могао давати јачи отпор и могло плодније 
радити. Он напада Србе зато што се изузимају и издвајају, 
што цепају народну снагу, што мисле да су засебни интереси 
српски и хрватски. Име српско за њега је било локално, као . 
далматинско, босанско, херцеговачко, које треба забацити и 
примити име хрватско, онако како су Баварци, Саксонци, 
Пруси, напустили своја локална и географска имена, и усво- 
јили опште племенско име немачко. 

Он се боји за Србе што се тако издвајају, и на својуи 
општу штету. Он брине бригу што се у Банату „румунштина 
на нашу штету прејако раширила“, страхује да се тамо „наше, 
буди речено сербско пучанство не порумуњи“. „Ако српштина 
надаље остане овако осамљена, ако се Срби не заузму за · 
хрватштину, тер се уз њу не окрепе, за какових сто година 
слушати ће се у Београду онај исти језик, који се данас 

слуша у Букурешту“. Као и у многим другим приликама, и ту 
је Старчевић био рђав пророк, али из оваквих изјава види 
се како је његово дубоко унитарно национално осећање било 
јаче од његових лажних „научних“ филолошких и историј- 
ских теорија о Србима. 

Његово интересовање за Србију показује се нарочито 


у занимљивом чланку КпеХеупа Зетла (1871). Овај истреби- 


тељ Срба осуђује Русију што је 1812 године „жертвовала 
Турској Сербију, јер покрет пука бјаше у францеском духу“. 
Као организатор Хрватске, он високо цени једног од главних 


организатора Србије, Кнеза Милоша, кога назива „великим“, 


и вели: „да буде Милош живио три тисуће годинах назад, 


њега би харан народ био међу полубогове наместио...“. Он 


исто тако цени целу ону јаку генерацију србијанску која је 
положила основ данашњој Србији: „никада достојнији владар 
није имао вредније помагаче...“ Он не мари много за Кнеза 
Михаила, јер су се „туђинци мешали у његово владање“. О 
данашњем владаоцу Србије он је тада писао: „Чујемо да је 
Кнез Карађорђевић својега сина одгојио како ваља за наслед- 
ника на престоље. Ако је то истина, он је тиме превелику 
заслугу стекао за своју домовину: добро одгојен владар, ве- 
лико је доброчинство по народ“. У своме антигерманизму, он 
се и у Србији као и у Хрватској бори против „швапског про- 
светљења“, и препоручује: „Ни Сербијанцем друго не остаје 
него да се приму францескога или енглескога просветљења, 
и да се окане барбарства, носило оно кринку коју му драго“. 
И као Светозар Марковић у исто доба, као да је читао ње- 
гове чланке, он пише против „беамтерије“ и „бирокократије“ 
у Србији: „У Сербији не мало сав приход троши се нераз“ 
мерно на саме високе беамтере. Све се троши на људе, 
ништа на земљу, ништа на народ“. 

Када се уђе у суштину идеја Анте Старчевића, када се 
одбаце његови хистерични испади у полемикама где је губио 
осећање ствари и смисао речи, он сасвим другачи изилази. 
Писац политичких памфлета /тепа Зегб и Рагпита Затозетрва 
ро Пегодлзкој у ствари није одрицао Србе но их је обухва- 
тио у хрватском имену; као и други, и он је за народно је- 
динство, само је хтео да то буде под једним именом хрват- 
ским. Његова је грешка што је одвећ био човек предубеђења 

и одрицања, што је затварао очи пред чињеницама и пре- 
скакао преко стварности, и само је тако могао доћи на ап- 
сурдну и несрећну идеју да врши дело народног уједињења 
одричући Србе! Али поред свега тога, Велика Хрватска Анта 
Старчевића у ствари је исто што и Велика Србија наших па- 
триота. Разлика је формална, само у имену. 


М 


Анту Старчевићу се десила једна велика посмртна не- 
срећа: он је за биографа добио дон Керубина Шегвића. Г. 
Шевгић, који има не само публицистичку но и неку књижевну 
репутацију у извесним круговима хрватским, успео је да о 
једном јаком и интересантном човеку напише једну слабу 
и досадну књигу, да пружи једну идеално рђаву биографију, 
образац рђаве биографије, и да докаже колико је невешт као 
писац, колико слаб као стилист, и, што је најгоре, у којој 
је мери партијски и верски фанатичар. 

Не може се замислити ништа примитивније но што је 
композиција његове књиге. Он једноставно и хронолошки 
прича живот Старчевића, узгред развија његове идеје и оцр- 
тава његову личност, излаже његов утицај, убацујући, и где је 
место и где није, велике наводе, у целини често, рђаве младићске 
стихове, дугачке адресе и саборске говоре !п ехгепз5о. М зато 
је веома тешко из ове књиге саставити биографију Анта 
Старчевића, добити прегледну слику његових идеја, видети 
постанак и природу тих истих идеја, стећи јасан појам о ње- 
говој улози у хрватском друштву и о његовом утицају на хрват- 
ске духове за последњих педесет година. 

Давно је речено да ништа тако не компромитује учи- 
теље као одвећ ревносни и претерани ученици. Г. Шегвић 
пишући ову књигу није био историчар идеја, биограф јед- 
нога националног апостола, но апологичар, панегиричар, нови 
еванђелист Јован једнога новога Христа. Он јеу целој књизи 
остао у ставу свештеника који кади пред олтаром свога Бога, 
и када би само могао прогласио би Старчевића за свеца. 
Докле се може ићи у неразумним претеривањима нека кажу 
ова два примера. За Г. Шегвића Старчевић је ништа мање 
но један од највећих модерних социолога: „ово генерализо- 
вање појма славосрпштине сачињава једно веома важно знан- 
ствено откриће Старчевићево, које се може мјершти са ош- 

крићима великих модерних социјолога, са открићима рођених 
злочинаца, дегенерараних типова, са открићем атавизма у души 
човјечјој“. (239) Али Г. Шегвић превазилази сама себе када 
овако пише: „Нема двојбе, да је Анте Старчевић најжени- 
јалнији муж, што га је дала Хрватска у Х1Х вијеку. Ако га 
присподобимо с којим год великаном, не само у Хрватској, 
него и по свијету, увидјет ћемо да он од свих одваја, од свих 
је већи својим великим душевним врлинама“. (236) 

Г. Шегвић је поп и то нетрпљив, задрт, фанатичан, И 
то се и сувише јасно види по његовој књизи. Њему је тешко 
да помене Србе, и када то мора он их назива „православнима“, 
или „грчко-источњацима“, и даје утисак да би их тако радо 
назвао „Власима“ и „шизматицама“. Г. Шегвић је најбољи 
доказ како је тешко свештеном лицу, чији је дух сасвим дру- 
гаче формиран, да буде историчар. Када пише о Раковичкој 
Буни, он на дугачко и на широко прича како је Кватерник 
био „прави побожњак“, како се „неколико пута преко године 
исповиједао и причешћивао“, како је осуђивао бискупа Штрос- 
мајера што је на Ватиканскоме Сабору био противу папске непо- 
грешивости, и како је, најзад, пред саму Буну „сатове и сатове... 
пробавио пред Мајком Божјом од Седам Жалости код Фрање- 
ваца“. Али, Г. Шегвић, са друге стране, прелази брзо преко 
онога што му је изгледало незгодно код његова идола Старче- 
вића, преко Старчевићевога антиклерикализма. Он на једном 
месту тврди да Старчевић „не бијаше некакав безвјерац или про- 
тивник буди католичких обреда, буди католичких наука, буди 
хијерархије...“ Шта више Г. Шегвић тврди — а нека му на голу 
реч верује ко хоће! —- да је Старчевић под старост, 1892, хшео 
„ићи пјешке к Мајци Божјој Бистричкој“. Г. Шегвићу, као све- 
штеном лицу и поборнику владајуће клерикалне струје у данаш: 
њој Старчевићанској странци, било је неугодно да у својој апо- 
логији говори о Старом као антиклерикалцу. Међутим, Старче- 
вић је био убеђен и одлучан антиклерикалац, један од најради- 
калнијих антиклерикалаца у целом нашем народу. У расправи 
Разтта Затозегтфзка ро Нетоа!хгкој Старчевић овако безоб- 
зирно говори о католичком свештенству у Хрватској: „Попи, 
у нималовредности, небијаху, како касније, просукани а већ 
онда без ума, поштења и вере, у злоћах најперви, тражи- 
јаху своју срећу у незнању, у потиштености, у херђи пука...“ 


1 Рјећа Пта Ате Збатсетбса, ву. 11, 5, 173. 

У истом чланку, на другом месту := „А у пуку западне церкве, 
где потиче штогод добра и поштена, то пречесто долази само 
отуда, што он не слуша и не следи попа. Да овај пук не 
би био поживинчен, он би уз ретке изнимке у попу сматрао 
највећега свога непријатеља. У истину, народ херватски има 
сву своју несрећу полом приписати...“ 

Тако је писао Старчевић, за кога његов поуздани био- 
граф Г. Шегвић тврди да „не бијаше никакав безвјерац, или 
противник буди католичких обреда, буди католичких наука, 
буди хијерархије...“ 


____ Анте Старчевић само добија када се из близа упозна, 
и његове идеје више вреде но што се то обично мисли. Он 
је био жртва свога темперамента, и вербална претеривања 
изопачавала су његове основне мисли. Али ништа није био фа- 
талније за њега и његове идеје но људи који су се сматрали 
за љегове следбенике. Старчевићева трагика је у томе што 
његови ученици стоје према њему као што данашњи немачки 
пастори стоје према Лутеру, и француски опортунисти и па- 
намисти према Робеспјеру. Он је почео рад са Еугеном Ква- 
терником, имао је једно време уза се Еразма Барчића, Гргу 
Тушкана, Силвија Крањчевића и Хинка Хинковића, да најзад 
сав тај његов радикални и борбени национализам пређе у руке 
фирме Франк и Синови. 

Не, Старчевић је заслужио боље следбенике но што су 
они који су од свега његовога сачували само име, а нарочито 
он је заслужио бољега биографа но што га је стекао у лицу 


дон-Керубина Шегвића. 
Ј. СКЕРЛИЋ. 


ПОЗОРИШНИ ПРЕГЛЕД. 


Магбет, трагедија у пеш чинова, од В. Шекспира, пре- 
вео с енглеског Др. Свешислав Стефановић. 


Данас треба да говорим о Шекспиру. Треба, дакле, да 
говорим много. То је један од оних писаца који, чим се по- 
мену, изазивају читав низ опсервација; изазивају читаву књигу, 


2 Исто дело, 57. 12, чћг. 216. 

ма које се „ситнице“ латили коју су они додирнули. Из тих 
разлога, дакле, на овоме месту, ја ћу бити кратак. 


[ 


Штогод би додирнуо краљ Мидијас, кажу у митоло- 
гији, претварало се намах у злато. Нешто слично важи и за 
Шекспира. Чега год се латио тај највиши књижевни геније 
претварало се у највише дело те врсте. Ако се хоће да го- 
вори о љубави у књижевности морају се, као најрепрезента- 
тивнији обрасци те врсте, поменути Ромео и Јулија; ако се 
запитате које је највеће дело љубоморе, мораћете наићи на 
Ошела; ако потражите најбољу трагедију, у којој је основно 
осећање властољубље, морате наићи Магбеша. Тако иде скоро 
до свих мотива које је Шекспир обрађивао. Антонио је обра- 
зац племенитости; краљ Лир људске незахвалности ; Агрипа 
политичара (Кориолан); сер Џон Фалстаф комичне галанте- 
рије (Веселе Жене Виндзорске) Брут патриотизма, Марко 
Антоније лукавства (Јулије Цезар); Розалија сете, Целија ве- 
селости (Како вам се допада); Кориолан војничке хладнокрвно- 
сти и охолости; Калибан ружноће; и тако даље. Чега год се 
" латио Шекспир претварао је у највише и најлепше. Дидро 
је једном приликом рекао да је Шекспир „готски исполин 
испод чијих ногу могли бисмо проћи сви ми“. И ако и сувише 
претерано и фигуративно речено, као појам, то је и данас 
тачно, и још тачније. Из века у век, Шекспир је све већи. 
И данас, он је још (једнако велики и „модеран“, и „не при- 
пада ни једном добу пошто припада свима, пошто је вечит“. 
Макако посматран (драмски, лирски, епски; естетички), ма- 
како дискутован (Толстој; Фереро; беконовци; В. Иго; Карл 
Блајбтрај) — он остаје „чудо књижевности“ првога реда. Он 
је „чудо“; ако га посматрате књижевно-драмски и позоришно- 
драмски (Сарсеј је, говорећи о њему у чисто позоришном смислу, 
рекао да он има „чудовишног позоришног инстинкта“); „чудо“ 
у погледу идеја, емоција, стила; у погледу развијања поје- 
диних мотива; по опсервацијама и појединостима; по лепоти, 
чистоти и сигурности линија у цртању карактера; по склопу 
ситуација и сцена, и све тако до најситнијих ефеката. И 


1 Цитирано у А. Брисона /: Ге Тћлефте, %. У, р. 308]. 
2 Етапсјааџе Загсеу: Га Ттадеадле, р. 398. 

данас, он је још једнако велики и „модеран“, јер, из сва- 
ког његовог дела, бије људска истина и права људска при- 
рода, и ако је увек гледана сувише брутално и преувеличано. 
Његова је уметност права грчка уметност Есхила и Софокла, 
природна и ако претерана, тачна и ако захуктана, јасна и 
ако у нешто подигнутом тону. И покрај свих примедаба које 
му се чине (злоупотреба метафора и сладуњавих епитета; 
сопсен га; Лилијеве жонглерије; Марловљев патос и реторика; 
игре речи; раблеовских и молиеровских грубости и сировости; 
злоупотребе страшних сцена; прављење свих могућих усту- 
пака укусу своје периоде) — „велики Вил“ је још једнако 
највећи драмски писац свих времена. 

Велики је и као писац трагедија, и као писац комедија, 
као писац трагедија више него ли као писац комедија, и ако 
је и сувише јако распрострто .мишљење да је Шекспир био 
више геније комике него ли геније трагике. Макбет, као и 
Хамлет, као и Отело, и Ричард Ш, и краљ Лир, показује да 
је Шекспир могао дубље да уђе у људску трагику, него ли 
у људску комику (Сер Џон Фалстаф, и све друге личности 
из његових комедија, и ако су, као комичне, велике, далеко 
су испод Аристофанових и Молијерових личности). Цело ње- 
гово дело управо и јесте једна библија људске трагике. То 
је песник људске загонетке, недаће и коби; један од оних 
који су најпесимистичније посматрали људску природу. Ње- 
гове најбоље трагедије јесу једно црно коло које, са Макбе- 
том, Отелом, краљ Лиром и Ричардом, води Хамлет незнано 
куда, а завршава дворска будала која се цери свакоме циљу. 
Његово дело је дело убистава, несрећа, коби, издајства, 
клетви, браколомства, тровања, ужаса свију врста... Како 
страшно проклиње Лир Корнелију, Гонерилу и Регану г Уби- 
ство Полонијево; копање очију Глостеру; сва крволоштва 
Макбетова, Ричардова; Офелија луди, Ромео и Јулуја се уби- 
јају; Хамлетове интелектуалне нервозе, незадовољства и скрби; 
једном речи, основни Шекспиров поглед на свет је поглед јед- 
ног трагичара. 

Са свих тих својих особина, он, из века у век, бива све 
већи. Данас је Шекспир много већи него што је био у ХУП 
и ХУШ веку, и биће све већи. Велики људи, из века у век, 
бивају све већи. Ми данас имамо приличан култ за Шекспира; 
и то је леп доказ нашег књижевног укуса. Потпуно заборав- 

љен у ХУП веку, мало игран у ХУШ веку, у другој поло- 
вини ХЛХ и данас, Шекспир је, „по превасходству“, најглав- 
нија тачка сваког репертоара. Данас се игра цео Шекспир; 
цео од Христијаније до Атине, и свуда је хучан позоришне 
и сценски успех. Играју га на свима позорницима; играју га 
и у ораншким руинама, и по старим замковима; игра га чак 
и циркус (Фердинанд Бон је, за циркус Буш, спремио Ри- 
чарда 11). 


Код нас се Шекспир, од шездесетих година, преводио 
доста. У погледу превођења, према осталим великим драм- 
ским писцима, Шекспир стоји врло добро. Док су Корнеји 
Расин, и Лесинг, и Калдерон превођени врло мало, а Гете и 
Шилер нешто мало више, Шекспир и Молијер (Молијер у 
последње време) били су стални предмет преводилачке пажње. 
За наш позоришни укус, то је врло лепа појава; нарочито 
је лепа стога што је стална. 

Главни наши преводиоци Шекспира били су: Др. Лазар 
Костић и Др. Светислав Стефановић. Сем њих треба поменути 
још и ове: Ацу Поповића, једног од првих (Венус и Адонис, 
1861), Др. Ј. Андрејевића, Др. Милана Јовановића, Милоша Зе- 
чевића, К. Станишића, Ј. Д. Стефановића, Јована Петровића, 
"Г. Г. Богдана Поповића, Г. Гершића и А. Хаџића. Култ за 
Шекспира је седамдесетих година био тако велики да се, на 
дан тристагодишњице од рођења Шекспирова, 28 априла 1864 
године, у Новоме Саду, нашло неколико људи који су про- 
_ славили тај дан. Том приликом је Г. Г. Гершић држао један 
говор из кога вадимо ове карактеристичне речи: „Дао Бог 
_ те ово био сретан и пун значења почетак, дао бог те се овом 
данашњом свечаности одпочело ново поспешније доба по наше 
позориште, те да нам се на њему стално стани велики дух 
Шекспиров и његови узвишени створови...““ Том истом при- 
ликом је и Др. Лазар Костић написао један Епилог у коме 
се овако карактерише Шекспир: 


Јер чудан светац Вилија је наш 
У рају свом и паклен трпи враже 


1 Е. Кадие!: Ртороз де Тћеате, 1. 1, р. 61. 
2 Споменик тристагодишњице Шекспирове. Нови Сад. 1864, стр. 32. 
3 Исто дело, стр. 37. | 

Доста доцније, 1881 године, у предговору Мере за Меру. Др. 
Милан Јовановић; говорећи о Шекспировим драмама, и ако 
мало доцкан и пошто тај култ већ постоји, каже: „Ја бих 
да се на нашој позорници отпочне прави култус Шекспира...“ 
Најзад, један од главних преводилаца Шекспира на српски 
језик то је Др. Светислав Стефановић који се носи мишљу. 
да преведе све његове драме. Магбеш, о коме је овде реч, 
он је превео. 

Кад се све то сабере, онда се добија врло леп резултат; 
на нашем језику имамо око двадесет преведених Шекспи- 


рових драма. 
(Свршиће се.) 


Бранко ЛАЗАРЕВИЋ. 


НАУЧНИ ПРЕГЛЕД. 


Н. Вулић, Јован ТОМИЋ КАО иИстОРИК („Дело“ за 1910 и 
1911 год.). 

(2) 

3. Али ако је Г. Вулића мрзело да мисли како није једно 
исто да ли су писма писана у Котору или у Дробњацима, и ако 
га је мрзело да развије карту Црне Горе, Херцеговине и он- 
дашње Млетачке Арбаније, па да види колико су далеко Дроб- 
њаци (у којима су писма писана) од Котора (где су писма реги- 
стрована под 13 фебруаром по новом календару), и кад није 
могао да мисли како тада није било лето него зима са свима теш- 
коћама за путника — кад је већ хтео да ми даје лекције из 
хронографије, зашто бар не научи шта је млешачка година2 

У тој мојој књизи „Црна Гора за Морејскога рата“ Г, 
Вулић нашао је да сам по гсдинама погрешно датирао прилоге 
под бр. 1М, 1У0, ТУШ и ГХШ. Документ под бр. ГУП мле- 
тачки је и датиран је под 31 јануаром 1692 године, а они под 
бр. ТУ, ТУШ и ГХШ писани су ћирилицом и нису датирани, 
али је у провидуровој канцеларији у Котору забележено кад 
је који примљен и то: бр. ТМ1 13 фебруара 1692, бр. ТУШ 
21 фебруара 1692, а бр. ГХШ 13 фебруара 1693. Од ових до- 
кумената прва три ставио сам у годину 1698, и ако је на њима 
забележена година 1692, а последњи ставио сам у годину 1694, 
мада је на њему година 1698. 

Зашто > 

Зато што је на њима година забележена по млетачком 
рачунању године, која није почињала ! јануара него 1 марта. 
Због тога прва три документа нису из године 1692 него из 
1693 по нашем рачунању године, а последњи није из 1693 
него из 1694 године. То вреди и за прилоге под бр. ЏУ (из 
јануара 1698) и Г ХМ (из јануара 1694), и ако на њима пише 
да су у Котору примљени у јануару 1692 и 1693 године. 

Г. Вулић није знао ни да постоји млешачка година 
нити како се одређују документи млетачког порекла, дати- 
рани под јануаром и фебруаром, а хоће другом да даје лек- 
ције, па још и да грди, кад неко не ради по његовој памети, 
и да другоме прети читавом ниском погрешака, које је ство- 
рило његово незнање ! 


4. У мојој расправици „Цетињски владика Висарион“ “ 
казао сам како је которски провидур „позвао у Котор гла- 
варе црногорске, гувернера Зана Грбичића и владику, где ће 
прве заклеши на јеванђељу...“, а кад сам потом писао књигу 
„Црна Гора за Морејског рата“, ја ту више нисам представио 
заклињање главара као намеру провидурову него као свршен 
чин, како се и вели у документима, у којима се налази тај 
факат забележен (,...а потом их закле на јеванђељу“, стр. 180). 

Г. Вулић кад је писао своју „критику“ није водио ра- 
чуна о овој мојој исправци, него је напао на оно прво место 
и квалификовао га као моје незнање италијанског језика.“ 
Одговарајући му на то рекао сам му да се доцкан сетио да 
исправља ту погрешку, кад сам ја то већ учинио у мојој 


књизи „Црна Гора за Морејскога рата“ на стр. 1803 На то 
моје тврђење вратио се Г. Вулић у [Х чланку, где вели да 


је то моје тврђење лажно па додаје: „Није он у делу „Црна 
Гора за Морејског рата“ на стр. 180 ни говорио о документу 
о ком је реч на стр. 23 расправе „Цетињски владика Виса- 
рион“ него о једном сасвим другом. Сам нам Т(омић) каже 
за овај да се налази у књизи П Мошепеото на стр. 74, а за 
први да је штампан у истој збирци на стр 87! То су дакле 
два различна документа. Т-а је збунило то што се у њима 


' У књизи Две расправе из Историје Црне Горе (Земун 1901). 
8 Дело за април 1910, стр. 135. 
9 Одјек за 1911, бр. од 27 јануара. 

прича о сличној ствари (не истој)! 5 Види се колико је паж- 
љив и колико познаје своја рођена дела!“ !! 

Овде је прилика да покажем да познајем и факта и своја 
дела зато што знам како сам дошао до првих и како сам из 
њих стварао друга, и обратно томе да покажем да Г. Вулић 
не познаје факта и да не зна о чему пише. 

Прво, није истина да су ово сличне сшвари него је 
један и исти факат, који се налази у два документа. То је 
једно исшо позивање црногорских главара у Котор од стране 
которскога провидура, а по наговору цетињског владике Ви- 
сариона Бориловића и једно исто заклињање њихово. И није 
само тај факат један исти у оба документа него је иста и сва даља 
садржина њихова. И у једном и у другом документу говори 
се како је подгорички капетан Пармаковић, чувши да су црно- 
горски главари с владиком и Грбичићем отишли у Котор, 
скупио 1000 људи и добивши још 500 људи помоћи од ска- 
дарског паше упутио се против Црне Горе и допро до на 
Комане ; како је ту јуначки погинуо Вукосав Сјеверушић; како 
су главари, Болица и владика чувши у Котору за овај Пар- 
маковићев поход похитали натраг у Црну Гору; и како је тај 
турски покушај продирања на Цетиње био безуспешан. 

Ово су, дакле, два документа са истом садржином. Откуда 


пак је у њима иста садржина, јасно је, кад се зна каква су та два | 


документа. Први, по хронолошком реду, од 26 маја 1691 го- 
дине, штампан на стр. 74 (и 75), јесте депеша которског про- 
видура млетачкој влади, а други, од 12 јуна те године, штам“ 
пан на стр. 87 (и 88), јесте депеша главног провидура далма- 
тинског. Овај други извештај постао је из првог. За свакога 
који зна какав је био систем извештавања млетачке владе о до- 
гађајима у Далмацији, и пре и после овог времена, јасно је 
и како је други докуменат постао из првога. Которски про- 
видур кад је извештавао млетачку владу о догађајима у своме 
подручју, у исто време јављао је о томе главном провидуру 
у Задар, а овај поред вести о другим стварима у својим де- 
пешама слао је и вести добијене од которскога провидура. На 
тај начин јавља се и садржина депеше котор. провидура од 
26 маја у депеши главног провидура од 12 јуна 1691 године. 


Јо Ја сам подвукао горње речи. 
п Дело за фебруар 1911, стр. 302. 

као што је то било и с толиким другим њиховим депешама, 
Зато овде имамо два документа и у њима један исти факат. 
И кад је то тако, и кад су оба извора сигурна, за мене је било 
потпуно свеједно који ћу од њих навести, 

Али ја се нисам у каснијој књизи позивао на стр. 87 а 
не на 74 без икаквог разлога. То је Г. Вулић могао уочити, 
да је хтео читати и та два документа и моју напомену на 
стр. 180 под бр. 290. Ну он канда није их читао, или, ако их је 
читао, прелази преко истине, и тврди да су оно две различне 
ствари, да би на тај начин представио своју ранију погрешку 
као истину. У сваком случају ја ћу га сада обавестити о томе 
што је и сам морао видети. Ја сам се, дакле, у другој књизи 
за један и исти факат позивао на стр. 87 зборника [ Мопепеото 
а не на 74, као у првој књизи, нарочито зато што ми је по- 
зивајући се на 87 страну било згодно да отклоним заблуду, 
коју је сређивач тога зборника докумената унео у расправ- 
љање питања о времену и начину смрти владике Висариона 
и о карактеру његових односа према Млечићима, погрешно 

| датирајући ту депешу главног провидура далматинског од 
13 јуна 1591, коју је он ставио под годину 1692. Том прили- 
ком у напомени под бр. 290 пречистио сам то спорно питање 
езмеђу покојног архимандрита Ил. Руварца и мене с једне 
и Л. Томановића и његових присталица с друге стране. Ето, 


дакле, зашто сам се овде за један и исти факш — а не за 
сличну сшвар, како тврди Г. Вулић — позвао на стр. 87, а 
не на 74! 


У овом питању има ствари које Г. Вулић није знао а има 
их које није хтео да види. Али кад он не зна што је морао 
знати и кад није хтео да види што није смео не видети, зар 
он тим стиче неко право да своје незнање и несавесност пред- 
ставља као туђе незнање» Зар један професор Универзитета 
тако схвата своју дужност и представља свој научан рад» 


5. Да објасним један факат у мојој расправици „Цетињ- 
ски владика Висарион“, одговарајући Г. Вулићу позвао сам 
се на депешу которског провидура Дуода од 7 марта 1690 
године и рекао сам: „Има тамо (у Дуодовој депеши) пуно 
које чега па и молбе Дуодове Сенату да се појача одбрана 
онога краја од Турака и предлог не само да се посада из Ко- 

тора не шаље на Исток него и да се појача, јер то захтева од- 
брана града и вароши Котора, Пераста, Рисна, Будве, Новог“... 

На то је Г. Вулић одговорио овако: „..морамо поменути 
још једну ружну ствар коју је учинио Т(омић). Он каже да 
је провидур Дуодо у депеши својој од 7 марта 1690 поред 
осталога предложио Сенату да се појача посада у Котору. · 
Али о томе у тшој депеши нема ни помена. Ми можда Ака- 
демика не бисмо прекорели за то тако оштро, да он себи не 
допушта и сувише често, као што ћемо видети даље, оваке 
опснарске доказе“.7" 

Г. Вулић је, као што се види, категоричан у тврђењу да 
у тој Дуодовој депеши нема ни помена о појачавању посаде 
у Котору, који је за ово време био центар млетачких ратних 
операција против Турака у суседним покрајинама, и на основу 
тога оптужује ме за измишљање доказа. 

Је ли то истина» Видеће се одмах. _ 

У последњем делу те депеше, штампаном на стр. 59 
зборника П Моптепесто. Дуодо јавља како је вест да вој- 
ници из которске посаде могу бити послати на Исток, јако 
заплашила Црногорце и друга племена која су пристала уз 
Републику, да их тада непријатељ не нападне и не уништи. 
Зато кад су му дошли главари из Црне Горе и Херцеговине, 
уверио их је да их Република не само неће напустити него 
ће их и много одлучније помоћи тако да ће од њих одбити 
сваки напад непријатељски. Ови су се вратили разуверени, и 
то су разгласили по свој земљи; и то не само да је умирило 
те млетачке присталице него је и збунило Турке. И кад је све 
то рекао, провидур Дуодо закључује да „мора отворено ка- 
зати Сенату, како је, не само из поменутог разлога него и 
због сваког другог праведног обзира, пошребна једна јака 
сила на шој страни, јер је поред ове вароши и града Пе- 
раста, Рисна, Будве, Новог потребно наоружати још и Ца- 
рине... Зубце и Грахово“.:= 


12 Одјек за 1911, бр. од 28 јан. 

13 Дело за фебруар 1911, стр. 308. 

м „.„Феуо аззегтте ај; КЕ. УУ. поп зојо рег аџезћо еззеп а ва то то|- 
пуо, та рег огп'ато елазбо громагдо 82 тетае тесезвгатћа ита тапаа јотга 
а диезћа ратте, тлепте сопујепе обте диезгћа Ста, Сазћепо, Регазћо, КЕ 
запо, Видџа, Сазђе] Моуо, агтаг 41 рт Лагпе... Хађеј е агаћоуо..“ (1 Моп- 
фепедто еђс. 59). Е 

Дакле, нема ни речи о предлогу за појачавање посаде у 
Котору! Тако рече Г. Вулић. А шта значе подвучене речиг 
Зар се та „јака сила“ не тиче у првом реду Котора, као центра 
млетачких операција, откуда се помоћ, по потреби, шаље на 
све стране» 

Или да Г. Вулић није добио храбрости да пориче ову 
истину само зато што се у Дуодовој депеши на наведеном 
месту нигде не спомиње Котор, казан том особном именицом 
(СанНаго), а није могао да нађе праве речи у тексту, којима је 
обележен Котор, и варош и град» 

Ако је тако, бићемо готови врло брзо. Нека загледа у 
доле наведени текст Дуодове депеше и нека нађе подвучене 
речи „аиезја Ста, СачјеЛо“ па нека научи да је то Котор, и 
да се на Котор и његову околину односе и речи „на ову 
страну“, у коју треба да се пошље „једна јака сила“. Ако 
пак не зна зашто је Котор казан речима „1п диечја рапе“ и 
„даиезја Ста, СазНејо“ нека погледа на чело депеше и нека 
види да је депешу писао кошорски провидур у Кошору, и 
да је зато место у коме он пише депешу казао речима: 
„дџезја рапе“, „аџечја Ста, СазтеПо“. 

Г. Вулић ни ово није хтео да видир Али је зато имао 
храбрости да ми подмеће употребу „опсенарских доказа“ у 
тренутку кад он сам то чини поричући једну истину! 

(Наставиће се.) 
Јов. Н. Томић. 


ПОЛИТИЧКИ ПРЕГЛЕД. 


САДАШЊЕ СТАЊЕ У ОТОМАНСКОЈ ЦАРЕВИНИ. 


Главна пажња је још увек управљена на Турску. Непро- 
мењена одлука да се рат с Италијом настави, и успех младо- 
турскога комитета да се измени члан 85. Устава, задају већу 
бригу него до сада | 

Стрпљење и најпомирљивијих у Италији као да је на 
крају. Политика везаних руку не може се више правдати; 
рат не може непрестано трајати. Један одсудан покушај ван 
азијских вода да се учини крај мучној ситуацији све се више 

намеће. Његову неопходност све више истиче држање Турске, 
која одлучно одбија све услуге, пријатељско посредовање и 
мешање у турско-талијанске односе. Зато је за сада Италија 
опремила око 100.000 војника у Триполитанију и Сиренајику 
(50.000 у Триполису, 6000 у Комсу, 26 000 у Бенгазији, у Дерни 
18.000, у Тобруку 3000 војника; 35 генерала, 9000 мазги, 6000 
коња, 200 ратних паса, 400 топова, материјал за 50 Км. же- 
љезница и 14 аероплана). Сем тога, талијанска флота је бло: 
кирала у Црвеноме Мору турску обалу од пристаништа за 
Ходеиду у Јемену па до Гучефака. Откуда може бити мира, 
кад нема побеђеногаг Италијани нису још заузели Триполи- 
танију и Сиренајику; последње победе турских трупа, ради 
којих је смењен и један талијански генерал, показују ако не 
надмоћност турску, а оно бар једнакост с Талијанима. Тако 
разлажу опет данашњи управљачи отоманске царевине, не по- 
пуштајући ни у чему од својих ранијих погодаба под којима 
би пристали закључити мир с краљевином италијанском. При- 
родан одговор ове последње, поред свих обавеза датих пред 
почетак рата, може бити само каква морска или војна опе- 
рација у Европској Турској, и то у најскоријој будућности. 
После једнога покушаја Хилми-паше да завађене партије 
помири, влада Саид-паше добила је од Сената одобрење да 
може распустити Скупштину. Она је то одмах и учинила. По- 
сланици опозиције, међу којима су готово сви народносни по. 
сланици, разишли су се као непомирљиви непријатељи младо- 
турскога комитета „Јединство и Напредак“. Растајући се с овом 
комитет је одлучио да или извојује себи послушну претежну 
већину у скупштини, или да пропадне. Расположење је код 
комитета да ту већину доиста и добије. По наименовању Хаџи 
Адил-беја, главнога секретара комитета „Јединства и Напре- 
дак“, за министра унутрашњих дела и по припремама које 
се чине за изборе, борба ће бити врло жива, толико јака да 
су могућни и нереди у великим размерама. Иступање Арба- 
наса из младотурских клубова показује да ће у Арнаутлуку 
бити најживље. Пред само распуштање Скупштине арбанаски 
посланици су демонстративно изишли из клуба „Јединство и 
Напредак“, и отишли у клуб „Споразумних Либерала“. У 
Малесији Скадарској, у Љуми, и у другим фисовима Гега, 
држе се непрестано зборови, договарања, пишу се протести, 

жалбе. Оружје се полако враћа у руке ранијих господара, а 
Турска попуњава своје гарнизоне у Северној Арбанији. 

То није све. У вилајетима солунскоме и битољскоме, при- 
сталице режима организују турско становништво. Организа- 
ција се врши свуда на основи на којој су изведене и рево- 
луционарне организације осталих народности. Поузданим љу- 
дима даје се модерно оружје и од њих се организују чете. У 
солунскоме вилајету већ се осећају дејства ове организације; 
жалбе хришћанскога становништва су толике колико и у за- 
падној Старој Србији. Жалбе хришћана протаву турскога по- 
ступања у целој Румелији толико су се умножиле у последње 
време, да и најбољи пријатељи и кредитори отоманскога цар- 
ства, почињу губити веру у његов препорођај. Балкански 
комитет у Лондону, који је имао знатну улогу у Маћедон- 
скоме Питању пре 1998 године, а који је дао највећи кредит 
младотурским реформаторима одмах у почетку новога режима 
у Турској, одрекао их се. На збору, који је недавно држан 
у Лондону, констатовано је да је стање у Османовој држави 
у Европи ако не горе а оно исто онакво као што је било 
пре 1908 године. На основу аутентичних извештаја комитет 
је утврдио да се није постигла политичка и верска равно- 
правност међу народностима у царевини без разлике вере и 
расе. Он је видео да су неправде и свирепства многобројнији, 
да је политика отоманизирања главна сврха новим управља- 
чима, да је анархија већа него за владе прошлога, неустав- 
нога режима. Комитет је одлучио ди учини, због овога, апел 
на цивилизоване народе де дејствују у Цариграду да се млади 
и неискусни државници упуте у интересу самога царства на 
добар пут. 

У битољскоме вилајету поред тога војска није задовољна. 
Официри из овога корпуса нису уз младотурске вође; њима се 
чини да мимо шеријата нема закона и да су младотурци прома- 
шили своју сврху уводећи уставни режим. Ови официри нису 
ни уз Махмуд Шефкет пашу, који је у последњем сукобу са 
комитетом „Јединство и Напредак“ сасвим подлегао. Они су 
најзад, уклонили из овога вилејета ресенскога јунака, рево- 
луцијско звоно, Нијази-Беја. Они би хтели јачи утицај у др: 
жавним пословима. Они су и противу народности које са 


- своје стране очекују доста одлучно борбу с Турцима. 


У солунскоме и битољскоме крају постигнут је спора- 


~ 

зум између бугарске и грчке револуционарне организације. 
Подељене су и сфере утицаја; споразум је за сада чврст то- 
лико да се чете крећу само у обележеним сферама. 

Скопље и санџак скопљански је предмет нарочите пажње 
младотурскога комитета. Валија и мутесарифи његови нај- 
већи су поборници комитета, али им је успех јако отежан већ 
постојећим политичким организацијама које нису много распо- 
ложене за њих. Револуционарне организације хришћанскога 
елемента узеле су већ све позиције у овоме санџаку. У сан: 
џацима приштевскоме, пећкоме и призренскоме слаби су из- 
гледи за Младотурке. Од Качаника и преко њега и Шарпла- 
нине још је царство Абдул-Хамидово. 
| Новопазарски санџак добио је доста војске и нешто мо: 
дернога оружја и муниције. Турци му поклањају неку пажњу; 
најближи суседи чине то исто, наравно сваки из других побуда. 


ИностРАНИ. 


ОЦЕНЕ И ПРИКАЗИ. 


С. П. Розановђ; Источники, ВРЕМА СОСТАВЛЕНЈА И ЛИЧНОСТБ 
СОСТАВИТЕЛА ОЕОДОСЈЕВСКОМ РЕДАКЦИЈИ жит!л Саввн СЕРБСКАГО. 
(СанктпЕТЕРБУРГЂ, 1911. 


Г. Розанов се позабавио питањем о изворима који су 
послужили Теодосију, знаменитом биографу старо-српске књи- 
жевности, при писању дела Живош Св. Саве. МИ он тврди 
да је Доментијаново дело Живош Св. Саве најглавнији из- 
вор делу истога имена од Теодосија, али се одваја од до- 
сада усвојеног мишљења да је Теодосије само прерађивач 
Доментијанова дела, исказујући га поетичније и лепшим сти- 
лом, него тврди да је он иначе самосталан писац, јер има 
много више историјских података. На овом се не задржава 
дуже, али и ми ово примамо. 

Али Г. Розанов изналази и даље изворе Теодосијеву 
делу. Тако он мисли да је увод у живот Св. Саве од Тео- 
досија скоро од речи до речи узет из предговора Живоша 
Св. Саве Освећенога (јерусалимског), које је написао Кирило 
Скитополски. То суди по два руска рукописа истога дела“ 





ПРИ УГЛУ РЈ РВИ 7 УЧА 


ад 4“ | 4 


ОЦЕНЕ и ПРИКАЗИ. 231 


Соловецки бр. 638 и М. Д. Академије бр. 90, у којима се 
увод, особито у првом, скоро од речи до речи подудара с 
уводом из живота Св. Саве од Теодосија. Међутим, ти су ру- 
вописи доцнијег порекла, а сви старији рукописи, којих има 
више, немају га, те претпоставки као да је био и други тип 
Живота Св. Саве Освећеног, који је доцније преведен у нас 
у почетку ХЈУ века, из кога би Теодосије узео увод у своје 
дело, остаје недоказана. Напротив, вероватно је да су баш 
писци оних двају руских рукописа могли узети тај увод из 
дела Теодосијева, који је у Русији био веома распрострањен. 


Исто тако мало је вероватна претпоставка да је Теодосију 


послужила за извор и архиепископа Никодима грамата кареј- 
ској ћелији од 1322 године, која је позната тек у доцнијем 
руско-словенском рукопису. Наведена слична места сумњива 
су, и пре могу бити опште фразе, и ако су пак постала по- 
зајмицом, зашто да није могло бити обратно, да је баш писац 
грамате зајмио од Теодосија, као познатога писца и омиље- 
ног стилиста, који је сасвим истиснуо Доментијанар2 Кад је 
уздрман овај основ, на ком почивају и сва остала извођења, 
онда се заиста не може лако примити ни то да су архиепи- 
скоп Никодим и старац Теодул, први преписач Теодосијева 
дела од 1336 године, били они коју су припремили грађу за 
нову редакцију живота Св. Саве, и коју је Теодосије израдио 
после 1322 године, и да је према том Теодосије писац ХТУ века. 
Чудновато пада да би старац Теодул тако убрзо преписао 
Теодосијево дело, па га још и потписао, за живота још млада 
и бујна писца, како то Г. Розанов претпоставља, кад се то 
обично ради доцније, после пишчеве смрти, да би се очувао 
помен на њ, и кад се и сам препис сматра за већи подвиг, 
који треба потписати. 

Г. Розанов наводи као даљи извор и саму Теодосијеву 
Похвалу Св. Сави и Св. Симеуну, за коју опет мисли да је 
постала по похвали Св. Сави Освећеном и Св. Јефтимију, али 
чији се оригинал опет није нашао, као ни словенски превод. 
Доцнији један покушај похвале Св. Сави Освећеном и Св. 
Јефтимију, баш напротив показује да је састављач узимао из 
похвале Св. Сави и Св. Симеуну и често погрешно преносио 
на грчке свеце, као што и сам Г. Розанов тврди. Не потвр- 
ђује ли ово оно што смо ми рекли о уводу > 

Ми не тврдимо да се Теодосије није служио разним 60- 

гословским списима, али се тек не може утврдити да су то 
била баш ова дела. Нама се чини да су слична места само 
реминисценције из његове богате лектире и опште фразе онога 
времена. 


Г. Розанов види у Теодосијеву делу обиље факата из. 
бугарске историје и географије, па из тога изводи да је Тео. 
досије био родом из Солуна или бар јужних крајева, што се 
ни по чем не може утврдити. За живота Св. Саве односи из- 
међу Срба и Бугара били су доста развијени, и услед тога већа 
опширност у Теодосија, али је то обиље факата из бугарске 
историје и географије знатно мање, јер пре свега: Охрид,_ 
Прилеп, Велес и тако даље нису у Бугарској, како Г. Роза 
нов, по руском обичају, узима. 


И до сад се узимало да је Теодосије писац Живоша 
Св. Петра Коришког, али је врло непоуздан знак по народ- 
ним традицијама одређивати живот ових светаца у ХГУ веку, 
те би према тим и Теодосије био писац ХМ века. Други доказ 
за раније тврђење Г. Розанов узима да је Григорије, коме 
Теодосије помиње као свога побуди оца на тај посао, нико 
други него Григорије Палама, митрополит солунски, с којим је 
општио и цар Душан, и да је тај Григорије препоручио Тео- 
досија цару Душану да напише живот свечев. Чудновато је 
заиста, да цар Душан тражи писца за живот Св. Петра Ко-. 
ришког од Грка, а још чудноватије да он и његово свештен. 
ство не зна за Теодосија, прослављеног писца Живота Св. 
Саве и других дела ! 


Остављајући на страну друге ситније ствари (на пример 
да је Теодосије превео и другу редакцију Живота Св. Ата- 
насија Атонског, и тако даље), што је све такође у претпо- 
ставци, можемо рећи да нам ова књига Г. Розанова није дала 
никакве нове резултате, и да је оставила све по старом. Међу- 
тим, поред свега тог, књига Г. Розанова уводи нас у ближу 
анализу старе српске књижевности, и његови методи су за 
препоруку. М. БАШИЋ. 

Проф. Т. Д. Флоринск!И : ЗОТНОГРАФИЧЕСКАЛ КАРТА ЗАПАД“ 
нАГО СлаАВаАНСТВА и ЗАПАДНОн Руси. Клевђ 1911. Цена 2 рубље. 


После свога опширног етнографско-статистичког дела 
„Славхлнское плема“, с двема картама, које је изашло 1907 го- 

дине у Кијеву, професор Флорински даје нам нов драгоцен 
рад, који се може сматрати као допуна и исправка првога, 
управо као друго издање етнографске карте, пошто је овде 
главно карта, а уз њу иде само један мали прилог. 

Није ово, као што би се по називу могло судити, само 
карта Западних Словена и Западне Русије, већ обухвата и 
Јужне Словене са свима народима који на том простору живе. 
Због тога је карта врло велика, око 1'5 м. висине и 1м. ши- 
рине, те је расечена на два листа и пресек иде попреко, из- 
међу Беча и Будимпеште, од прилике по 48 дужине упоред- 
нику. Размер је око 1: 1,680.000. 

Кад се зна како мало података има за овакав посао, како 
су и ти који се имају врло често непоуздани, може се разу- 
мети с колико се тешкоћа аутор морао борити да би нам не 
само дао добру етнографску карту готово свих Словена већ 
и решио нека спорна питања која одавна постоје међу поје- 
диним Словенима око тога где је етнографска граница међу 
њима. Али аутор није само представио положај словенских 
народа једних према другима, већ и према суседним наро- 
дима, те тако овде, у исто време, имамо и карту Немаца у 
Западној Русији, и насеља Јевреја, која су се као црне грашке 
расула на целом том простору; имамо потпуну карту Румуна 
и Мађара, пошто они чине везу међу словенским народима, 
и тако даље. Изгледа да је Флорински уложио највише труда 
да осветли просторни одношај међу Русима и Пољацима, јер 
је обележио и најмању пољску колонију у Западној и Југо- 
западној Русији. 

Али се не може рећи да је са исто толико труда поку- 
шао да реши и однос међу Србима и Бугарима, да тачно 
омеђи њихово простирање. Зато га можемо оправдати, јер 
у том заплетеном питању о граници међу Србима и Бугарима 
тешко је наћи се, и због тога што гранични говори међу њима 
још нису потпуно испитани ни научно објашњени, и зато што 
или нема готово никаквих података или има врло рђавих, често 
сасвим противуречних, према томе да ли су од Србина или од 
Бугарина; то нарочито вреди за Турску. Отуда је аутор Ма- 
кедонце сасвим присајединио Бугарима, означивши само две- 
три српске оазе међу њима, а граница међу Србима и Буга- 
рима даље на север поклапа му се са политичком српско- 
бугарском границом, што је сасвим нетачно, јер је познато да 

говори југо-источне Србије и Западне Бугарске (видинска 
област и западно од Софије) чине један дијалекат. Изгледа 
или да аутор није био начисто коме да прида те говоре, 
или је знао, али није хтео да се замера ни Србима ни Буга- 
рима, па је начинио једну велику погрешку у својој карти. 


Има још једна, крупна погрешка ове карте: аутор је, 


поред народносних имена, забележио и понека племенско- 
историјска, политичко-обласна и дијалекатско-етнографска на- 
звања, и то само на јужно словенској територији. Али у томе 
нема никаквог плана, већ су сва та разнородна назвања из- 
мешана, па се добило чудно шаренило. Ту се поред Брсјака, 
Мијака, Браничеваца и других налазе Шопови, Помаци, Шу- 
мадинци, Мачвани, Црногорци, Паштровићи, Херцеговци, Бо- 
санци, Морлаци, Штајерци, Крањци па чак и Потурчењаци. 
Зашто су требали сви ти називи, и шта имају они да значег 
Има ли места старим племенским називима: Мијаци, Брсјаци, 
Браничевци у етнографској карти савремених Словена, и ако 
има зашто нису назначени и другиг Шта значи „Мачвани“, 
особито на целом оном простору, како је означено» Да ли је 
то стари обласни назив из времена Немањића, или, заједно 
са називом „Шумадинци“, означава дијалекат или говорг Ако 
је ово последње, онда је још пре требало назначити Чакавце 
и Кајкавце. Овако изгледа да Мачвани, Шумадинци и Брани- 
чевци представљају неку особеност српског језика, зачетак 
одвојених племена, а у свој осталој Србији је прави, чист 
Србин! Па онда, кад су унесени неки покрајински називи, 
као: Црногорци, Херцеговци, Босанци, требало је и друге, 
као: Далматинци, Славонци, Ужичани, Ресавци, и тако даље. 
Ово означење у толико више пада у очи што је учињено 
само на Балканском Полуострву, а оно је и ненаучно и штетно; 
ненаучно зато што је нетачно, несистематско, необјашњено, а 
штетно зато што ће читаоци, нарочито Руси, добити погре- 
шан и чудан појам о етнографским и дијалектским приликама 
Јужних Словена; они, управо, неће знати шта означавају ти 
силни називи, или ће погрешно закључивати да ми овамо још 
живимо племенски животом, да код нас још није извршена ни- 
велација сепаратистичких особина и тежња, да национално име 
с националном свешћу није обладало на целом пространству 
Словенаца, Срба, Хрвата и Бугара. 

Поред ове основне мане има и других ситнијих погре- 

шака. Тако, на пример, нису означена српска насеља у Сент- 
Андреји и испод Пеште, на чепељској ади; многа места у 
Бачкој и Банату са великим бројем Срба нису обојена срп- 
ском бојом, поред других на пример Вршац, Темишвар који 
су обојени немачком бојом, па Суботица, то велико буње- 
вачко место, премазана је мађарском бојом. Петроварадин 
је забележен на левој страни Дунава. Имена места су или 
по мађарском и немачком или врло погрешно, на пример 
Панчова, Землин, Баванисте, Градшиче, Ирег, Митровца, Кру- 
пинБ' (Крупањ), Градиск (Градишка), Бербир (Брибир), Покрац, 
Башут, Шамаш (Шамац) Бречкан (Брчко), Богоина (Бугојно), 
и друго. 

Иначе, карта је израђена врло марљиво и техничка из- 
рада јој је одлична: боје су масне и врло живе и јасне; има 
их, с нијансама, 21. Означена су сва важнија места, планин-. 
ски масиви (само називи), нацртане реке, главнији железни- 
путеви и политичке границе. 

Уз карту иде и прилог од 27 страна 80, где се налази 
као неки мали предговор, важнији етнографско-статистички 
извори за поједине Словене (на 20 страна) и кратки стати- 
стички подаци, према најновијем материјалу. Одатле видимо 
да је на почетку 1911, године било око 159.420.000 Сло- 
вена и то: Руса 110.000.000 (Великоруса 69.500.000, Малоруса 
33.100.000, Белоруса 7.400.000), Пољака 21.700.000, Срба и 
Хрвата 9.773 000, Чеха 7.500.000, Бугара 5.700.000, Словака 
2.740.000, Словенаца 1.500.000, Кашуба 370.000 и Лужичких Срба 
157.000. Од тог броја има у Америци 4.500.000 Словена, међу 
којима самих Пољака 3.000.000. По религији су овако распо- 
ређени: православних 111.530.000, римокатолика 37.300.000, 
унијата 4.220.000, протестаната 1.640.000 и Мухамеданаца 
1.230.000. Према средњем годишњем проценту прираштаја, 
професор Флорински рачуна да су Словени на крају 1911 го- 


дине достигли број од 162 милиона. 
М. С. Московљевић. 


Јшез Апеп: Дил апџте П, се ди 11 41, се ди'!!- 
репе. Р'епе Гае, Рап5, 1911. 


Немачки цар је човек о коме се највише говорило у 
свету за последњих двадесет година. О њему се најразлич- 


_ није мисли и данас. Докле су једни говорили да је он деге- 

нерисани изданак једне јаке породице, екстравагантни модерни 
Нерон, комични сваштар, дотле су други тврдили да је са- 
њало из крсташких времена, нови Лоенгрин. Трећи су се под- 
смевали оваквоме мишљењу; по њима је цар Вилхелм П један 
ултра-модерни владалац; кад иде у Јерусалим на хаџилук он 
добија концесије за жељезнице, продаје Крупове топове и 
старе ратне бродове: он је краљ путујућих агената, Четврти 
га сматрају за јункера, који сања о ратној труби и о јуришима. 
Пети му поричу ратоборност и додају да је то највећи помер- 
љивац, готово страшљивац. А дебели Микел сматра свога 
цара за пример карактера, спреме, радљивости, истрајности, 
за узор модернога Германца. 

Жил Арен је хтео, на основу аутентичних говора, пи: 
сама, изјава, гестова да прикаже тога сфинкса. На основу 
онога. што говори и мисли немачки цар, он приказује какав је 
у ствари цар Вилхелм П. Из тога би излазило да овај цар није 
тако неразумљива и сложена природа. Он у главноме епски 
представља себи цивилизацију. Бог је над свима људима; кроз 
пророке, владаре велике мислиоце, он управља светом; тако је 
Вилхелм 1 божје оруђе. Сем тога, Вилхелм ! је заковани Гер- 
манац, сиров, али чиста срца, јаке мишице, побожан, непри- 
јатељ неправде, заштитник потиштених, са незнабожачким 
менталитетом. Једном речи: Сигфрид, у коме тече крв Карла 
Великога и Фридриха Барбаросе, Пијемонтез германскогг пле. 
мена. Унук је наследник свих тих изукрштаних слојева и осо- 
бина. Вилхелм 1! је обезбедио Немачкој прво место у Европи 
стварајући војску; Вилхелм П хоће да јој обезбеди прво место 
у светској трговини и у индустрији. Да би ово успео треба да 
створи и силну флоту. Кад то буде Вилхелм П ће бити судија 
свеопштега мира и рата. Тако је споља; унутра, Вилхелм | 
хоће да је апсолутни цар, пастир који води стадо германско, 
онако како је Бог наредио. 

Како он није завршио свој владалачки рад, тешко је још 
изрећи једну приближно тачну оцену о њему. Али биће да у 
њему има помало од свега онога што у почетку рекосмо. У 
оцени Жила Арена и Пила Адама, који је овој студији написао 
предговор, има доста претеранога. Све ово што је речено о 
хегемонији Немачке у Европи неће бити тачно: њен мач много 
тежи у европским теразијама, то је извесно, али он не пресуђује 
још све. ЈЕ Мај. 

Бов АВИ КЕ. 


КЊИЖЕВНОСТ. 


СТРАНЕ РЕЧИ У РУСКОМ ЈЕЗИКУ. — У трећој и четвртој 
свесци ГХМГ књиге (1911) часописа „Русски Филологически! 
Вђстникљ“ изишао је чланак И. И. Огјенка „К питању о стра- 
ним речима које су ушле у руски језик за време Петра Великог“. 
У чланку, написаном поводом речника Н. А Смиркова, дока- 
зивано је, на супрот Смиркову, да је, што се тиче пута којим 
су те речи дошле у руски језик, много већа улога била јужно- 
руске књижевности него пољске. и да су, што се тиче вре: 
мена кад су те речи ушле у руски језик, многе од њих, скоро 
све, постојале и пре Петра Великог, а у његово доба само 
ушле у широку употребу. Те речи су скоро све ушпе у руски 
језик у другој половини ХУП века, у доба када је преводна 
руска књижевност, чији почетци се налазе још у ХУ веку, 
нарочито била развијена, и када су преводиоци, имајући да 
преводе са много развијенијих језика од руског, врло често 
морали да задрже по коју страну реч. Доцније, са реформама 
и новим наукама које је увео Петар Велики, али који је ипак 
више био „спроводник свих тих рефорама у руском животу, 
но и њихов иницијатор“, јавила се велика потреба за тим 
речима, и оне су-из књига прешле у општу употребу. 

Интересантно је истаћи да се готово све те стране речи 
налазе, пред крај ХУШ века, и у делима наших писаца. Наши 
аутори из тога доба, пишући своје књиге врло неразвијеним 
тадањим језиком српским, имали су исту тешкоћу у раду коју 
и руски писци из ХУП века. МИ како су сви они, са малим 
изузетком, радили под утицајем руске књижевности и осла- 
њали се на њу, то ништа није било природније него да и они, 
посредним путем, многе стране речи приме из руског језика. 
Из речника тих страних речи, придодатог на крају Огјенко- 
вог чланка, може их се навести врло велики број које су упо- 
требљавали и наши стари писци и које су у тој форми и 
остале у нашем књижевном језику. Тако, на пример: адвокат, 
академија, аренда, глобус, декрет, демократија, експедиција, 
етика, идеја, индустрија, канцеларија, карта, лампа, лексикон, 
литература, монархија, музика, оригинал, пергамент, персона, 
политика, поета, приватан, привилегија, провинција, профе- 
сор, регимента, регула, табела, типографија, кроника, центар, 
циркулар, и тако даље. мо. 


ЗТоуапзфуо. Ођгах јећо пипшозн а ртотпозн. У. 
Ртахе. МаКадот Јапа Гатсћеега па Кга!. УМтоћгадесћ. 1912. 
Цена 12,50 кр. — Ових дана изишло је у Прагу велико дело, 
у коме је, као што и сам натпис каже, приказано Словенство, 

његова прошлост и садашњост. Ово је уопште Дрво дело 
ове врсте; до сад није ни у словенским ни у страним књи 
жевностима било овакве књиге, у којој би овако опширно и 
скоро свестрано било обухваћено целокупно Словенство у 
културном пегледу. Цело дело написали су само чешки писци. 
њих петнаесторица, са професорима Др. Ј. Поливком и Др. 
Ј. Биллом, као главним уредницима, на челу. Књига има ове 
главе: предговор од познатог представника Новословен- 
ства, Др. Карла Крамаржа; историјски развој Словенства 
од Др. Јарослава Бидла; седишта и статистика словенских 
народа, од Др. А. Бохача; државно уређење и државоправне 
прилике словенских народа, од Др. Карла Кадлеца; верске 
и црквене прилике словенских народа, од Др. Јарослава 
Бидла; аутокефална црква православних Словена, од Др. 
Карла Кадлеца; школске прилике словенских народа, од 
Антонина Јирака; преглед словенских књижевности, од Ј. 
Махала; четири главе о словенској пластичкој уметности, од 
Фр. Таборског; словенска музика, од Др. Здењка Неједлог; 
словенско новинарство, од Јана Хејрета; соколство у Словена, 
од Др. Јос. Шајнера; словенска туристика, написало шесто- 
рица писаца (Др. Ј. Гут, Др. Б. Франта, Др. В. Дворски, 
Др. В. Черни, Ф. Ј. Рамбоусек, Др. Б. Прусик) за сваку 
словенску народност, односно земљу, посебно; поговор; и 
најзад обилат регистар. Уз књигу иде и лепо израђена 
карта Словенства. — И садржина и имена уредника и пи- 
саца, који су већином истакнути и добро познати научни 
радници, сведоче већ довољно о вредности и солидности 
овога дела. Њиме је дата словенском и свему осталом свету 
драгоцена ручна књига, у којој се човек може брзо и поуз- 
дано обавестити о културним приликама у појединих народа 
као и код свих Словена уопште. Пошто дело заслужује осо- 
биту пажњу, ми ћемо га у једној од даљих свезака „Српског 
Књижевног Гласника“ опширније приказати. Јо аб 

„Паматн Н. В. Гогола. Кјевђ, 1911. — Априла месеца 
1909 године прослављана је по целој Русији стогодишњица од 
рођења великог руског писца Н. В. Гогоља. Крајем 1911 
године је у издању кијевског университета изишла и наро- 
чита Гогољева споменица, у којој је, нешто мало доцкан, 
истина, штампано поводом тих прослава неколико чланака о 
Гогољеву животу и раду. 

У чланку А. М. Лободе „О животу Н. В. Гогоља“ изнето 
је неколико нових и карактеристичних момената у његовом 
животу, документованих многим наводима из његових дела и 
писама. Нарочито се обратила пажња на неколико психо- 
лошки врло важних датума у Гогољевој биографији, и поку- 
шало се да се доведу у везу са његовим делима. Тако, на 
пример, нарочито се зауставило на његовом доласку у Петро- 

град, и на првим утисцима које је велика варош оставила на 
њега. Од осталих чланака који се односе на дело Гогољево, 
нарочито је занимљив чланак И. В. Шаровољског „Гогољ 
међу великим хумористима новога времена“. У њему се, по: 
редећи Гогољево дело са делима најчувенијих светских ху- 
мориста, од Раблеа до Дикенса, изналазе битне и индиви- 
дуалне особине Гогољевог хумора. Врло важан је још и ве- 
лики чланак, највећи у целој књизи, В. А. Розова „Традици- 
онални типови малоруског позоришта ХУП—ХУШ века и 
младићске приповетке Н. В. Гогоља“. У чланку се истражи- 
вао утицај који је могао имати на дело Гогољево, нарочито на 
његове прве хумористичне приповетке, сав онај чудни свет 
најразноврснијих, комичних понајвише, типова малоруске драме 
из ХУП и ХУШ века. 


Др. С. Таваковђ: ЕМИГРАЦИОННИАТЂ ВЂПРОСЂ, Цариград, 
1911, стр. 240. — Књига се бави о важноме питању: о исеља- 
вању становништва у Америку, које је захватило Бугарску, 
Босну, Војводину, Маћедонију, Стару Србију, Црну Гору, Хр- 
ватску, Угарску. Први део књиге је у објашњавању исеља- 
вања, о узроцима, циљевима, начинима, средствима, а наро. 
чито о организовању талијанске емиграције. Други део се 
бави о бугарској емиграцији у Америци. Књига је с опсеж- 
ним материјалом, и за познавање прилика под којима читава 
села с Балкана емигрирају, може се корисно употребити. 


ТИ ЊУ БА. 


Др. ИМБРО ТКАЛАЦ. — Почетком ове године умро је, у ду- 
бокој старости, у Риму, познати хрватски родољуб, новинар и 
књижевник Др. Имбро Ватрослав Игњатијевић Ткалац. 

Ткалац је рођен 6 маја 1824 године у Карловцу, где је 
свршио основну школу и нижу гимназију. Завршивши гимна- 
| зију у Грацу, учио је права у Бечу, Берлину, Минхену, Хај. 
| делбергу и Загребу, где је полагао и докторат права. После 
- свршеног школовања био је кратко време доцент славистике 
| на хајделбершком Университету, али се ускоро вратио у За- 
Е греб и постао секретар трговачке коморе. У том положају 
| остао је пуних десет години, бавећи се у исти мах и поли 
тиком, историјом и новинарством. До године 1860 његово 
| име је било мало познато. Те године реши се да покрене 
| 
ј 
Е 





један велики лист на немачком, у коме ће заступати хрватске 
и словенске интересе у опште. У листу, који је те године 
почео излазити у Бечу под насловом „Оз ипа Мез!“, почео 
З је, са великим познавањем словенских питања, водити оштре 
ј полемике са немачким листовима. Лист је скренуо на се пажњу 

словенских и немачких политичара, и све више је напредовао. 
Због једнога чланка Ткалац буде 1861 осуђен на шест месеца 
тешког затвора. Издржавши затвор, продужи писати у истом 
правцу и у истом тону. Најзад, пред изгледима да и по други пут 
буде ухапшен, он напусти Аустрију, а лист престаде излазити у 
априлу 1863. Више година се задржао у Паризу, где је 1863 | 
написао књигу „Питање аустријско“, због које му је за увек 

био забрањен повратак у Аустрију. Из Париза је отишао у 
Турин, своме пријатељу Кошуту, који га препоручи талијан- 
ској влади, те ступи прво као преводилац у министарству 
спољних послова. Доцније је заузимао различите положаје у 
талијанској служби: шеф пресбироа, начелник Државне Ар- 
хиве, легациони саветник, члан комисије за ступање у дипло- 
матску службу, референт за југословенске ствари и секретар 
министарства спољних послова. 

Ткалчев рад је многобројан и многострук. Још од своје 
младости почео се бавити политиком и новинарством. Врло 
много његових чланака изишло је у „зпачјамзсће Хенипо“. 
Затим је врло много радио у свом листу „Оз| цпа Мезг“, у 
у париском „Је лесе“, берлинском „МаНопаје Денипо“ и „Огеп- 
гепђојеп“ у Лајпцигу. У хрватским листовима сарадња му је 
била онемогућена, забрањена, али ипак је изишло неколико 
његових краћих чланака у „Млепсц“. — Као засебне књиге 
штампао је: „Пе генолопе сћизапа по Зјау5 пигодиста, рго-· 
расаја, гегоптаја (Хајделберг, 1848); „Оз, ипа Меч. Еше ро- 


иизеће Кипдазсћа:“ (1850) — „Паз зегтазсће МОК 1п зешег Ве- 
дешипо Нг Фе опепазсће Егасе ипа Фе еигорећзсће Стуш- 
заПоп“ (1858); — „Паз Зтабгесће дез Етел ћшиз Зетјеп“ 


(Загреб, 1858). Године 1859 приредио је ново издање „Смрти 
Смаил аге Ченгића“ од Ивана Мажуранића, и издао га са“ 
својим предговором и коментарима ћирилицом и латиницом. 
„Питање аустријског Коме и када ваља решити гаг Посла- 
ница браћи Хрватима и Србима“. — Најзад, у Риму је, поред 
других ствари, издао прву књигу својих мемоара под насло- 
вом „Јисепдетппегипееп аш5 Кгоанеп“. Мисли се да је те своје 
мемоаре завршио и уставио у рукопису. 

Ткалац је био убеђен присталица народног јединства 
Срба и Хрвата, и за српске интересе борио се исто онако 
као и за хрватске, са уверењем да је то један исти раду 
два правца. Он је био први писац српског државног права, 
ваљан и користан заступник наших народних интереса пред 
западним јавним мњењем. У старијем нараштају наших поли- 
тичара и јавних радника имао је много познаника и прија- 
теља, преко којих се увек обавештавао о свима нашим при: 
ликама, и увек лепо и братски о њима писао. Године 1895 
долазио је у Београд, и усрдно био примљен. УЗЕр 





Власник, Богдан Поповић. — УРЕДНИК, ЈОВАН СКЕРЛИЋ. 

Књига ХХУПШ БРОЈ 4. — 16 фЕБРУАР 1912. 


ЗВЕОЛЕВА. 


] 


Ради југовине, оног су благдана тежаци мјесто на обали 
шетали по господској плокати. Ни вјетар, ни ситна постојана 
киша није их могла растјерати. 

У сутону наоблаченог неба звоњаху отегнути, нескладни 
звукови узаврелих звона, заглушивајући становнике примор- 
ског града. Њих су звона прогањала у цркви, на шетња, у 
кући, у крчми, а кад се спремало невријеме, ни у ноћи нису 
шутала. Једно се смири, а три се друга зањишу, али не скупа, 
већ у малим размацима, а онда им се с других околишних 
цркава придруже остала звона, све дубљим и дубљим гласо- 
вима. А и кад утихну, још се чује одјек и дуго траје, док се 
изгуби задњи звук. ИМ тај се добро не изгуби, а већ из неке 
далеке запуштене црквице зацилика ситно и крештаво звоно. 
Онда се опет са свих звоника, са свих цркава, манастира, 
жупа, све до околишних гора, а и преко њих, јаве ситна, 
мала, велика, већа, највећа звона, а у метежу и нескладу зву- 
кова, свеђ се јасно разабире онај ситни, пркосити глас звонца, 
што не утихне ни кад се ноћ слегне, већ непрестано опомиње 
становнике на скрушеност и молитву. 

Још се никад, као оног благдана, не зањихаше тако високо 
звона. Узалуд се ремета дерао на дјецу, да полакше потежу 

конопе. О сваки коноп вјешало се четворо, петоро њих, а замах 
би их високо понио, и бијаху срећна кад би послије сваког 
ударца жељезног бата звоно затутњило муклом и дубоком 
јеком. Од јеке су озвањали звоници, као да су и они из ко- 
вине салити. Читав је град јечао и тутњио, и та се мукла 
пријетња слагала с оним болесним свијетлом сутона, с оним 
чађавим и растрганим облацима, с оним мокрим и блатним 
плочником и с оним осмагло-блиједим појавама тежака, што 
су, гурајући се и бучећи, шетали по господској плокати. 

Ни кад се вечер слегла, ни кад затрепташе прве плинске 
свјетиљке, није се звоњавина слегла. У кратким се размацима 
чула по која клетва, по која псовка, или шаљива ријеч; али 
нитко да би кренуо кући, већ се сви даље шетали по оном 
кратком простору као око уклетог круга. Појас свијетла што 
је пао с плинских свјетиљака, одражавао се о мокри плочник, 
и на час би расвијетлио и пролазнике, што се неким тупим 
изражајем лица загледаше у немирне пламенове ф њера. Ан 
пламенови су се оног благдана некуд стисли, утањили, и нису 
могли да пробију мрак, што је одасвуд на њих навирао. А 
навирао је са својих страна: с мрачних прозора, с нерасвијет- 
љених улица, с ниског облачног неба и с оних тамних по- 
јава, што су у полумраку рогобориле, псујући се и смијући 
се присиљено. Сва су та бића нешто ишчекивала, што ће их 
све пренути. Два се момка ради неке цуре умало не побише, 
и сви су у тај час некуд слободније дисали, похлепно уди- 
шући влажни зрак. Али срећом умијеша се у кавгу трећи, д"а- 
пут јачи од супарника, и раздравши се на њих с неколико 
простачких псовака, гурне их тако нагло и жестоко, да обо- 
јица колико су дуги и широки омјерише плокату. Чула се 
бука, правдање, пријетње, звиждуци, а супарници, кад усташе, 
једва пробише густе редове гледалаца и у час замакнуше у 
ближњу, мрачну улицу, прогоњени од дерања дјечурлије. 

Дуго су још трајали звиждуци, клетве и смијех, а онај 
трећи испрсио прса, па се шета поред оне дјевојке и нитко 
да се усуди свратити поглед на њу. Мрак се, и ако су го- 
риле свјетиљке, све дубље и дубље спуштао на оне раздра- 
жене шетаоце. Неки је тежак на сав глас приповиједао, како 
се у некој крчми пијани месари на ножеве побише, да је више 
њих озлијеђено, а један да је смртно рањен. Шетаоци сада 
бијаху још немирнији, некоји добро не чуше или зло схва- 














а вОен А. 943 


"тише тежакове ријечи и од граје, повика и метежа, нит је 


тко кога чуо, нит разумио. А звона су свеједнако брецала, 
тутњила, циликала, славила, ударала, као да се и она посва- 
дише. Влажни вјетар повијао се плинским свјетиљкама и 
облацима, а прве крупне капље кише покапаше на тврдо: 
главе шетаоце. Читава плоката бијаше покрита од кишобрана, 
а онда на час, као да се олуја на њих оборила, заколебаше 
у зраку, и уз урнебесно вику сви похрлише на једну страну 
трга, одакле су чуло очајно запомагање. 

— Ухвати га! Криж му! Полиција! Нож! Убио га! 

Усред прочника, изврнута на леђима, лежала је крупна 
људескара, с распореним трбухом. 

— Шибишкин ! Шибишкин ! дерали се разјарени и бијесни 
гласови. 

— Убио га властити брат! 

— А зашто 

— Ради жене. 

— Ради оставштине. 

— Ради дуга. 

Нитко није знао за прави узрок, и да у то не стигоше 
стражари, били би гледаоци од нестрпљивости и радозналости 
навалили један на другога, да се на смрт побију... 

Чим однесоше рањеника, обори се ситни дажд и у трен 
ока растјера гледаоце. Плоката оста празна, и само се чуо 
пљусак кише, а звонима глас се утањио и звуци стадоше до- 
пирати као из велике даљине... 


П 


Рањени Шибишкин једва оста у животу, а кад посвема 
оздрави, закле се да неће брату опростити ни на самртној 
постељи. 

Мало касније разбоље се Шибишкинов отац, и у неко- 
лико дана умре. Око одра сједиле су жене, разговарајући се 
о завађеној браћи. Вани је кишило, а капље, што их је носио 
вјетар, куцаху о замагљене стаклене прозоре. Из даљине чуло 
се мртвачко звоно, што је једнолично и без престанка бре: 
цало. Човјек би рекао као да више никада неће престати и 
као да се више никада неће развједрити небо, него ће све 
изгинути и иструнити у оном жутом, прекогробном полумраку. 
У соби бијаше зрак покварен од испаривања мокрих одијела 

и обуће, од мириса воштаница и од загушљивог задаха по- 
божних старица. Њихови разговори бијаху тихи, ниједна гла- 
снија ријеч, ниједна одрешитија кретња; свак је избјегавао 
туђи поглед, а све оне очи без изражаја гледаху у непомичне 
и усправне пламенове воштаница. Кад би који нови посјети- 
тељ ступио у собу, за час би задрхтали пламенови и дуго је 
трајало, док би се посвема смирили и исправили. Једна је ста- 
рица, држећи число у руци, говорила: 

-— Ни оца нису послушали, кад их је на самртној по- 
стељи заклињао да се помире. 

У то се наново отворе врата, а у соби уђе старији Ши- 
бишкин. Како је био висок и крупан, могао је руком дотак- 
нути строп, сви умукоше, а пламенови воштаница никад нису 
јаче задрхтали и запламтали, крабећи восак што се циједио 
на. велике окапине. Одмах за старијим Шибишкинон уђе и 
млађи, мршав, коштуњав, мало погнутих леђа, као звијер што 
је спремна да скочи на плијен. Од страха једна старица го- 
тово да не крикне. Али браћа мирно ступише до одра, и, пре- 
крстивши се, поскропише покојника благословјеном водом. 
Присутни бијаху преварени у ишчекивању; сви се бијаху дигли, 
спремни да виком или силом спријече кавгу. На одру, рек би, 
да се још више протегао мртвац, а укочене чељусти као да 
се још јаче стиснуте и несмиљеније избочише испред прозирне 
и воштане коже. Једна му велика брекња сјела на помодрјелу 
и набухлу усну, и дотакнувши се рилцем отеклине одлети, а 
сви махнуше рукама и рупцима, тјерајући од себе муху. А 
мртвац као да је с лијевог полуотвореног ока лукаво жмирио 
на посјетитеље и на завађене синове. Браћа су неко вријеме 
сабрано и снуждено проматрала покојника, а онда она људе- 
скара сузним очима приђе до коштуњавог и загрли га обим 
рукама, пољубивши га у оба образа. 

Кад су се браћа окренула, у соби није било ни једног 
посјетитеља. МИ они сједоше мртвоме до узглавља. Послије 
дуге шутње млађи упита старијега: 

— А јеси ли јавио Ивану 

Људескара потврди главом. 

Затим опет умукоше, а у тишини чуо се ромор кише и 
отегнуто и једнолично брецање мртвачног звона. 

Браћа су цијелу ноћ чувала покојника. 

Божо ЛОоврРИЋ. 

НОЋНИ НАПАД. 


Већ много недеља стајали смо према непријатељу: у јед- 
ном делу великог круга опсадне војске поставили смо пред- 
страже. Сваког трећег дана и сваке треће ноћи чували смо 
стражу, осталих ноћи држали смо се у приправности, или смо 
лежали, с пушком у руци, по јендецима и иза зидова и кућа. 

Како нас је радосно изненадила вест да ћемо, ради од- 
мора од неколико дана, бити разрешени на кратко време! 

Још исто пре подне повукли смо се. Прешли смо преко 
реке на другу обалу. И друга одељења војске кренута су. 
Настао је велики покрет, који није био завршен ни иду- 
ћег јутра. 

Село Гранд Менил одређено нам је као одмориште. Али 
оно је било тако дупке пуно, да смо ми официри одмах дали да 
нам ископају земунице по вртовима за прву ноћ. Било је по- 
четком октобра. Ноћи нису биле хладне, и већ од неколико _ 
дана, после два-три месеца, време је било дивно, као лето. 
Тако смо могли живети под ведрим небом. Идућег дана на 
подне — опет је све пловило у сунчевој светлости — један 
од официра из наше чете припремио нам је једно изненађење. 
Баш кад смо поседали око великог празног сандука за суво 
грожђе да ручамо, он се појави са зделом пуном пиринча 
који се пушио, помешаног са керием и пармезанским сиром. 
Пармезански сир послала му је његова жена, у неколико ма- 
хова, у завојима за писма. Да, то је доиста било изненађење. 
Извесно, извесно, говеђина поред њега... Али то је за данас 
неважно, та ми имамо задовољство да једемо пиринач са 
керием и пармезанским сиром. Пехари и чаше што су пред 
нама напуњени су оним изврсним руменим француским вином 
које је хиљадама наших људи одржало здравим у Француској. 

— Дакле, господо моја, устаде наш капетан, живео да- 
родавац! А сад не оклевајмо. 

Већ је примамљиво јело било раздељено по тањирима, 
већ су наше виљушке хтеле да започну своја убадања, поди- 
зања и бушења, кад одједном поред наше трпезе указа се, 
као да је изникао из земље, дивизиони генерал и један његов 
генералштабаи официр. Оближња кућа прикрила их је била 
од нас. 

Ми поскочисмо и поздрависмо. Капетан поднесе рапорт. 

— Шта, како! узвикну генерал весело. Пиринач с ке: 
рием. Та то је дивно! Господо, моме ађутанту и мени по једна 
виљушка, па ћемо одмах као сенке одјахати одавде. 3 

Јела је било толико много да смо замолили господу да 
на сваки начин буду наши гости. Они одмах седоше међу нас. % 

Генерал је причао како је тек за време двогодишње ко- : 
манде у Индији дознао шта се може начинити од пиринча. Ми | 
у Немачкој и не слутимо како се справља ово зрно. : 

Наш дивизиони генерал остао је после ручка код нас. - 
Гледао је брда у даљини, и било је чудно да баш он го- 
вори ово: к 

___— Погледајте горе, господо, у васколики мир. Сунце 
жеже да би све дозрело; и кад бисмо имали живу машту, 
могли бисмо видети како са оних сјајних висова спушта се, 
играјући, до нас бахантска поворка у свој својој мирној 
ДИВЉИНИ. 

Ми сви, са озбиљним лицима, не говорећи ни речи, упра- 

висмо очи ка обасјанима пукотинама у стени, у друмове беле од 
прашине, који су се спуштали са блиставих брегова у долине. 
То што су наша момчад по свима вртовима и двориштима, 
по свима угловима и кутовима прали из основа своје телои 
своје ствари, уз бурно кликтање и смех, — то је само пове- 
ћавало мир. Генерал, загледан још непрестано у даљину, по- 
казивао ми је свој профил. Његова мала глава изгледала је 
као глава у тице. Изнад прилично ружних, широких усана, 
висили су, као у Кинеза дугачки, танки, плаво-проседи бркови. 
Ни трага од браде. Нос је био велики, рскавичав, ружан. 
Изнад дивних, паметних, јасно плавих, муњевитих соколовских 
очију засвођавало се огромно чело. Као што му је глава била 
неправилна, тако неправилан био му је и цео стас. Уз мало, 
слабо, гипко, витко тело пристајале су веома лепе ноге, али 
не и необично велике, широке, здепасте руке. То су биле руке 
правога пекара. Чудновато. 

Генерал је важио као један од најспособнијих у војсци. 
Уз меку нарав као у дванаестогодишње девојчице, имао је он 
и силну истрајност у задржавању и издржавању, неодољиво 
„напред!“, чиме је задобивао срца свију. О својим људима 
бринуо се неуморно. 52 

Иначе, чини ми се, у мирно доба живео је усамљено. 


» 

Био је чувен као зналац Шекспира. У осталом је ишао мирно 
својим путем. Био је необична појава. 

Још непрестано, не говорећи, уживали смо у красном 
дану мира. 

___У том.. ми сви поскочисмо одједном... жива паљба... на 

добар час од нас, на западу... Сваког тренутка пуцњава је 
све јача и јача. Чује се сасвим онако онако као кад се у да- 
љини на некој џиновској лађи покидају једрила, па се она као 
помамна лепрша и ваља по бури. 

Ми извадисмо своје догледе из футрола и почесмо живо 
гледати ка западу. Ни дима, ни паре, ништа се није видело. 

Дивизиони генерал се окрете озбиљно к нама: „То је из- 
ненадан напад Француза на село Марец. Ви познајете место 
са својих карата. Ја сам јуче био лично тамо, да видим сво- 
јим очима колико ми је могуће. Пред месташцем које се 
пружа са севера далеко на југ, налази се „Утопљени Ђаво“. 
Свакако, пређашњи римски водовод, већ од неколико сто 
лећа ископан у подземно скровиште, где се-хиљадама људи 
могу скупљати у тајности. „Утопљени Ђаво“ изгледа као једна 
једина горостасна, потпуно равна гробна плоча. Свакако одатле, 
са размрскујућом силом, извршен је напад на Марец, Непри- 
јатељ се користио тамошњим повлачењем чета и малим нере- 
дом који је, наравно, скопчан с тим. Ако он заузме Марец, 
онда ће наша дивизија, као најближа и одморна, напасти још ве- 
черас на њ, и заузети га. А ја ћу сам, без оклевања, издати 
заповест. 

Пуцњава пушака настављала се подједнаком јачином, 
само смо чули како се са севера и с југа приближује Марецу. 
Посред пуцњаве чуо се с времена на време и прасак граната. 

Стајали смо у полукругу око генерала, који је, тамна и 
озбиљна лица, био наслоњен ни сабљу и гледао у даљину. 

Тада се окрете још једанпут к нама. 

— Ноћна битка је најгора од свих битака. Ако је икако 
могуће, треба је избећи. Ако није: онда, само напред! и дању 
и ноћу... Кроз један час дивизија ће бити сакупљена код 
Гранд Менила, и тада „нека се чује само стара пријатељска 
реч: Пали!“ 

Одједном се појавише наш бригадски генерал и његов 
ађутант. 

И дивизиони генерал је сад могао одмах, бар једном од 
својих подгенерала, да изда лично своје заповести. 

Један наредник из телеграфског одељења долете журно, 
застаде пред дивизионарем и рапортова: 

— Његово Краљевско Височанство жели да говори с Ва- 
шом Екселенцијом преко телеграфа. 

Генерал, пружив нам руку за растанак, удаљи се одмах. 

На мом часовнику било је пет прошло тринаест минута. 
Сунце тек што није утонуло у море. Зашло је као велики 
мехур натопљен крвљу. 

Весели жагор међу нашим војницима одавна се утишао. 
Сви су знали, ма да заповест није била још издана, да ће се 
кроз кратко време кренути да ударе у самртну ватру. За 
сада се осећала само нема, журна врева. 

И, десет минута после шест, стајала је наша дивизија на 
уговореном месту код Гранд Менила. 

Паљба пред нама утишала се. 

Ноћ је сасвим наступила. Зимско звездано небо блистало 
је озго на нас. Био је млад месец, и излазио је тек сутра ују- 
тру у пет часова и тридесет и седам минута. Дакле, нисмо могли 
рачунати на њега да ће нам присветлити. Једино звезде биће 
нам гледаоци. 


Најпре смо се кренули, пук за пуком, као у мирно доба, 
друмом на запад. 

Свакоме из целе дивизије било је строго заповеђено: не 
проговорити ни речи, не избацити ниједан метак пре но што 
не дођемо непријатељу лице у лице. 

После марша од пола сата: стој. 


Развили смо се јужно од друма у четне колоне које су 
стајале једна поред друге на тридесет корака растојања; се- 
верно од друма налазио се други пук из наше дивизије. 

Друга бригада бнла је за нама као као резерва. Иза ове 
долазиле су две нове дивизије. Нанеће се смртан удар Марецу, 

Наше очи навикле су се на звездано-јасну ноћ. Разви- 
јање у четне колоне вршило се одлично, као на вежбалишту. 
Заповести су изговаране само тихим гласом. За то нам је тре- 
бао цео час. А сад је све готово, и ми пођосмо на смртан пут. 

Наравно, није се могло ни помишљати на равњање дуге 

линије, тим пре што се више нису смеле издавати заповести 
Ипак смо се сви равнали један према другом; нисмо се цепали.. 

Капетани су ишли на челу својих чета; ми поручници 
ишли смо на крилу својих водова. Марширали смо са пушкама 
о десно раме. 

Колико јошр Кад ћемо стићи до свога циља» Никад 
нећу моћи да заборавим овај наш аветињсхи поход. Ни речи, 
ни заповести, увек само право напред! 

Одједном угледасмо светлуцаве кровове. 

Дакле, стигли смо! Још само десет минута! Да ли ћемо 
доспети у Марец непримећени> 

Ишли смо опет седам до осам минута у напред, и тада 
опазисмо црне контуре дрвећа и зграда. Код непријатеља влада 
мртва тишина. Да није он... 

Одједном, у селу, зарза неки коњ јако, па све тише и 
тише. Одмах затим, један једини, високи, бескрајно отегнути 
звук рога, и... све звезде попадоше на нас; пламен, ракетле, 
муње, сунца цене васионе почеше да прште на нас. За један 
минут стотинама нас ваљало се по земљи. 

Сада или никад! 

Официри вичу кроз паклену вику: Пушку на десно! На 
руку ! Марш, марш! Ура... и ми наваљујемо напред уз лупу 
добоша и звуке рогова, увек само напред. Већ смо на рубу 
села у вртовима. Напред, напред ! 

И овде су нам препречили пут. Започе ужасна борба; 
човек на човека. Боримо се са Царском Гардом. 

Само да нас не потисну! То је једина мисао што под“ 
стиче свакога од нас, који у овом тренутку као пантери ур" 
личемо, гриземо, гребемо. 

Већ гори овде-онде. Пламен нам присветљује. 

У ушима нам јечи напред с рогова. Чујемо два вечито 
иста, добошева звука плум-бум, од чега нам узаври крв. Хи- 
љаду рогова, хиљаду добоша. То је резерва стигла до села. 

Марец не можемо више изгубити. 

Часовник показује поноћ. 


[3 


х 


Како сам проживео ноћ, шта сам проживео, не знам 
више. Само се понечег јасно сећам. 
Све је збркано. Војници страних пукова, кад остану без 

вође, сакупе се око најближег официра или подофицира. 
Четом од тридесет, четрдесет људи заповеда каткад водник. 
Тамо лети један генералштабни офацир са сабљом заману- 
том у вис, на којој се лепрша кићанка. Иза њега само два. 


војника; идућег тренутка придружили су му се већ педесет, 


шездесет. У томе куршум погоди јунака у срце. 

И непрестано наваљују друге помоћне чете. 

Већ се приближују обе свеже дивизије. 

Непријатељ, Царска Гарда брани се као лав. Мора се 
освајати кућа по кућа, врата по врата, прозор по прозор. 

У један час ујутру Марец је наш. Оно мало француских 
војника, заосталих у селу, похватано је. Остатак се повукзо 
у „Утопљени Ђаво“. 

Ја погледах у вис, да потражим звезду која је баш нада 
мном. Да ли је туг Је ли то она што слабо сјаји, и што сва- 
ког тренутка хоће да се угаси од умора 2 И к њој се уздиже 
пара, дим, узвици, вапај, молитве, стењања. Како јој је све то 
свеједно. 

Пре зоре не може се ни помишљати на ред. Али поступно 
наступа мир. Пуцњава престаје. Само по кат кад зачује се 
прасак: то се брани нека изненађена чета. Али се чарке брзо 
завршавају. 

Пред зору пролазим поред једне запаљене куће, да би 
стигао на западни крај села. Кад сам ушао у врт, спазим 
једну групу као од воска: шест до седам француских пешака, 


који су спавали око ватре што је још тињала, изненада су 


напали наши војници. Пошто су се они, уместо да се пре- 
дају, машили својих пушака, то су их одмах поубијали. И још 
леже и седе око задимљеног пања у истом положају у коме 
их је погодио непријатељски куршум. 

Поред њих, као да је на силу хтео да провали кроз 
ограду, пао је један стари подофицир из зуавске гарде, са 
лицем окренутим к мени, с главом мало заваљеном. Сребрна- 
ста брада виси му до појаса. Одличја са Крима, са Солфе- 
рина и Мађенте, из Кине и Мексике украшавају угасито плави 
мундир извезен златом. Овај старац обгрлио је десном руком 
једног официра, младог као капља, који је обавио своје руке 
око врата подофицира. Његово бледо лице окружено је дугом 
брадом зуавског гардиста. Лева рука старог гардиста згрчила 
се са искривљеним прстима у трњу. 

Поред ових, наслонивши главу, на зид, смешећи се, спава 
самртним сном један врло млад подофицир мога пука. Још 
авет смрти није испила његове свеже, црвене образе. Лице 
му је само „млеко и крв“. При паду је левом руком ухватио 
густ ружин џбун, и притиснуо га на срце. 

И нехотице моје око подиже се к небу. На њему је ста: 
јао бескрајно фин, плавичасто-жут срп прве четврти младога 
месеца. 

Баш сам хтео да пођем, кад се на моје раме спусти нека 
тешка рука. То је била рука дивизионог генерала. 

— Видео сам како сте мало час погледали у небо. Вашг 
потајна жеља је била: кад би већ прошла ова ужасна ноћ. 
То је и моја жеља. Али издржљивост, издржљивост. Ове ноћи 
у један сат телеграфисао сам Његовом Краљевском Височан- 
ству да је Марец наш. Сад морамо уложити своје последње 
напоре да ујутру одбијемо могући напад из „Утопљеног ђа- 
вола“. Али они неће доћи. Ипак, треба да смо обазриви. Чим 
сване, први посао биће да се уклоне рањеници. Иза Ма- 
реца стоје већ три стотине болничких кола, која сам теле- 
графски наручио. Тако исто, са свих страна упутили су се 
журно к нама лекари. У Гранд Менилу биће велико преви- 
јалиште. А потом се морају сакупити пукови и бригаде. Још 
је све у нереду. Нека, драги мој млади пријатељу, овај ноћни 
напад буде први и последњи у коме учествујете. Не наредите 
га никад, сем ако то дужност, као у овом случају, строго не 
налаже. | 


Ја ускоро стојим на западној ивици. Човек се тиска уз 
човека са пушкама „на готовс“. Једна позвана батерија поста- 
вила је своје топове, напуњене картечима, на најподесније 
место. | 

Свиће. Веома хладан источан ветар веје ледено око нас 
пет минута. Зора. Сунце. И сунце, сунце обасјава грозо- 
виту слику... 


Болничка кола за болничким колима, улазе у Марец. 
У њих, као у хлебарске пећи, увлаче рањенике. У свака кола 
могу да стану њих двојица. Поклања им се што већа пажња. 
Лекари раде повијених рукава или чак без капута. Штогод 
је могуће одлаже се за превијалиште. 

Већ се скупљају одељења војске. 
По подне, у четири сата, стоји моја дивизија један час 
иза Гранд Менила. Обећан нам је одмор од недељу дана. 
Идућег јутра дневна заповест похвалила је нашу диви: 
зију. Сам дивизиони генерал јаше од батаљона до батаљона, · 
и казује неколико кратких, топлих, узбудљивих речи. 
ДЕтлЕВ Фон ЛИлиЕНКРОН. 


(С немачког превела П. Л.). 


НУМА РУМЕ СРА ЕР 
(29) 


ХУШ 
Нова ГОДИНА. 


И он додаде да би боље објаснио своју мисао: 

— Ја имам толико планова у глави, толико проналазака. 
Понекад се, побркам, изгубим главу... Тек у кревету дођем 
мало к себи. 

Руместан потражи какву столицу да седне; али у соби 
се налазила само једна столица, која је служила као ноћни 
сто, и била претрпана књигама, новинама, са једним раскли- 
матаним светњаком поврх свега. Он седе при дну на кревет. 

— Зашто те никако нема» 


— Како! Ти збијаш шалу 2... После онога што се десило, 
ја више нисам могао да изиђем пред твоју жену. Замисли 
само! Стајао сам ту пред њом, с брандадом у руци... Морао 
сам бити сувише хладнокрван па да не испустим све на под. 

— . Розалија није више у министарству... изусти Нума 
погружено. 

— Ствар дакле није легла2... То ме чуди... Изгледало му 
је немогућно да Г-ђа Нума, једна тако разумна жена... Јер, 
у ствари, шта је било све тор „Тричарија, забога!“ 

Нума га прекиде: 

— Не познајеш је ти... То је неумољива жена... права 
слика свога оца... Северна раса, драги мој... Они нису као 
ми, код којих се најжешћи гнев истутњи у млатарању рукама 

и у претњама, па док се окренеш, крај... Они све задржавају 
у себи, то је страшно! 

Он пропусти рећи да му је она већ једанпут опростила. 
Затим, да би се отресао ових тужних мисли: 

— Обуци се... Идемо заједно на ручак... 

Док се Бомпар умивао у ходнику, министар је разгле- 
дао ову таванску собицу, где је светлост допирала кроз 
један мали прозор на крову, низ који је цурио растопљени 
снег. Обузимало га је саучешће при погледу на ову сиротињу, 
ове влажне зидове са избледелим тапетима, ову малу, зарђалу 
пећ, без ватре у ово ладно време, и он се питао, навикнут 
на раскошну удобност своје палате, како је могућно жи- 
вети овде. 

— Јеси видео башту 2 довикну му весело Бомпар из свога 
умиваоника. 

Башта, то су били врхови три олињала платана, који су 
се могли видети тек ако се човек успуже на ону једину сто- 
лицу у соби. 

— А мој мали музеј» 

Он је тако звао неколико старудија које су биле поре- 
ђане на једној дасци, са натписима: једна цигла, једна лула 
од тврдог дрвета, један зарђали нож, једно нојево јаје. Али 
цигла је била донета из Алхамбре, нож је служио као оруђе 
за крвне освете једног чувеног корсиканског зликовца, лула 
је носила натпис: Лула једног мароканског робијаша, стврд- 
нуто нојево јаје, најзад, било је успомена на један леп из- 
јаловљени сан, једино што је — поред неколико летава и 
твоздених полуга што су лежале набацане у једном углу 
— било преостало од Бомпарове Квочке и вештачког одга- 
јивања нојева. О, сад је он пронашао нешто далеко боље; 
славна замисао, драги мој, која ће донети милионе, али о којој 
још не може да говори. 

— Шта то гледаш 7... То... То је моја диплома старог 
члана друштва Бели Лук. 

Друштво Бели Лук имало је задатак да једанпут ме- 
сечно удружи све јужњаке који живе у Паризу на један 
обед с белим луком, тек колико да не би заборавили мирис 
и нагласак свога завичаја. Склоп друштва био је ужасно сло- 
жен: почасни председник, председници, потпредседници, стари 
чланови, квестори, цензори, благајници, сви са дипломама на 

ружичастој хартији са сребрнастим пругама и лепим чешњем 
белог лука уместо печата. Овај драгоцени докуменат ширио 
се на зиду, поред разнобојних објава, огласа за продају 
кућа, редова вожње, које је Бомпар желео имати увек пред 
очима, „да би имао чиме напунити главу“, говорио је он бе- 
зазлено. 

Ту сте могли прочитати: 

Замак на продају, сто педесет хектара, пашњаци, шума 
за лов, река, рибњак... 

Лепо мало имање у Турени, виногради, детелишта, воде. 
ница на Цизи... 

Кружно путовање кроз Швајцарску, Италију, на Лаго 
Мађоре, на Боромејска Острва... 
__То га је одушевљавало као да су најлепши предели ви- 
сили пред њим о зиду. Чинило му се да је тамо, био је тамо. 

— Врага!... рече Руместан са извесном завишћу коју му 
је уливао овај бедни занесењак, тако срећан међу својим 
дроњцима... Ти имаш џиновску машту.. Но, јеси готов ј 7... 
Хајдемо... Код тебе је ђаволски хладно... 

Кратка шетња кроз веселу гомилу обасјаног булевара, 
и оба пријатеља заседоше за сто у бљештавом и прегрејаном 
кабинету једнога отменог ресторана, пред расклопљеним остри- 
цама и брижљиво отвореном боцом Шато-Иквема. 

— У твоје здравље, друже... Срећна ти Нова Година. 

— Гле! збиља, рече Бомпар, још се нисмо пољубили. 

Они се загрлише преко стола, сузних очију; и ма колико 
да је Черкезова кожа била рапава као уштављена, Нума се 
осети окрепљен. Још од јутрос рано, он је жудео да загрли 
некога. А после, они су се знали одавно; тридесет година 
њиховог живота лежало је пред њима, на овом стоном за- 
стору, и при мирису укусних јела, при златном преливању 
скупоцених вина, они су призивали дане младости, сећали се 
својих братских успомена, игара, излета, видели себе као де- 
чурлију, прекидајући своје изливе изразима свога наречја, 
који су их још више зближавали: 

— Т'еп зопусбпез, Фоо 2... Сећаш ли се, је ли 

У соби до њих чуо се јасан, звонак смех и пригу- 
шени крици. 


— Нека иду до ђавола жене, рече Румустан; нема ништа 
боље од пријатељства. 

И они се опет куцнуше. Али је разговор ипак узимао 
други ток. 

— А мала» упита Бомпар намигујући... Како је онар 

— (О, нисам је од онда видео, можеш мислити... 

— Разуме се... разуме се... прихвати нагло други, врло 
озбиљно, са пригодним изразом лица. 

Сада је неко, иза преграде, свирао у клавир одломке 
"модерних валцера, кадрила, мелодије из оперета, час раздра- 
гане, час чежњиве. Они су слушали ћутећи, чимкајући спару- 
шено грожђе; и Нума, кога су наизменце обузимала разна 
"осећања, поче мислити на своју жену, на своје дете, на изгуб- 
љену срећу, изјада се гласно, налакћен на сто: 

— Једанаест година поверљивог, нежног заједничког 
живота. Све то у једном тренутку изгубљено, ишчезло... Та 
зар је то могућног... О, Розалија!... Розалија!... 

Нико не може ни слутити шта је она њему била; и он 
сам је то добро увидео тек по њеном одласку. Тако чврст 
карактер, тако племенито срце: Па каква плећа, какве руке! 
Не онаква лутка испуњена струготином као мала! Нешто 
једро, мирисно, нежно. 

— А после, видиш, друже, нема говора, кад је човек 
млад, потребна су му изненађења, пустолови... Журни састанци, 
у грозничавом страху да не буде ухваћен на делу, бежање 
низ степенице, стрмоглавце, с оделом преко руке, све је то 
саставни део љубави. Али у нашим годинама, оно што човек 
жели више свега, то је мир и спокојство, оно што филозофи 
зову безбедност у уживању. А то човек налази само у браку. 

Он нагло скочи са столице и баци на сто свој убрус: 

— Но, хајдемо! 

— Куда идемо» запита Бомпар, увек спокојан. 

— Да прођем испод њеног прозора, као пре дванаест 
година.. Ето, драги мој, докле је дотерао шеф француског 
Универзитета... и 

Под сводовима Краљевског Трга, чија је снегом покри- 
вена башта сачињавала бео четвороугао ограђен жицом, оба 
пријатеља шетали су дуго горе-доле, бацајући поглед на ви- 
соке прозоре дома Ле Кеноа, испод зупчастих настрешица, 
димњака и балкона у стилу Луја ХШ. 

— Кад само помислим, уздисао је Нума, да је она тако 
Флизу мене, а ја не могу да је видим! 

Бомпар је цвокотао од зиме, гацајући блато, и није добро 
разумевао овај сентиментални поход. Да би томе учинио крај, 
он прибеже лукавству, и, знајући да му је пријатељ мекушан 
и да се плаши најмање нелагодности : 


— Ти ћеш навући кијавицу, Нума, добаци му он подмукло. 
Јужњак се уплаши, и они се опет полеше у кола. : 


Она је била горе, у салону, где је први пут видео, и 
где је исти намештај стајао на истим местима, доспевши у 
оне године кад се ствари, као ни карактери, више не мењају. 
Једва ако се видело неколико избледелих пруга у жуто-црве- 
ним тапетима, понека влажна мрља на огледалима, која су 
била мало помућена, као огледала напуштених рибњака, чији 
покој ништа не ремети. И лица остарелих родитеља, који су, 
са својим редовним друговима у игри, седели нагнути над 
картама, при светлости двокраких светњака, изгледала су та- 
кође утучена. Г-ђа Ле Кеноа, надувеног и опуштеног лица, 
као без животне снаге; председник још блеђи, са још јачим 
изразом гордог пркоса који је избијао из горког плаветнила 
његових очију. Поред једне велике наслоњаче чији су ја- 
стуци били мало нагњечени, седела је Розалија, и — мада 
јој је сестра била отишла да легне — није прекидала полу- 
гласно читање књиге коју јој је малочас читала на глас, кроз 
тишину играња виста, испрекидану само кратким речима и 
узвицима играча. 


То је била једна књига из њене младости, један од оних | 
природних песника које је научила волети од свога оца; и из 
ових строфа, пред њеним очима се указивала цела њена де- 
војачка младост, и њу је опет обузимао свеж и продиран. 
утисак првога читања. 


Цура је могла спокојно, у гори, 
Јагоде брати, где извор жубори 

И крај ње стоји весо косач млад; 
Срце јој не би било пуно студи, 
Метла би главу на верне му груди, 
Живот би био слађи него сад... 


Књига јој испаде из руку на крило; јер последњи сти- 
хови одјекнуше тужно у дубини њеног бића, подсећајући је 
на њену за тренутак заборављену несрећу. У томе лежи сви- 

репост песника: они вас уљуљкују, стишавају вас, па онда 
једном речи позледе рану коју су готово залечили. 

Сећала се како је стајала на овом истом месту пре два- 
наест година, кад јој се Нума удварао доносећи јој велике 
букете, и како га је она, у чару својих двадесет година, оза- 
рена жељом да буде лепа за њега, чекала на овом прозору 
да се појави, као што се вреба судбина. Као да се још у свима 
кутовима задржао одјек љеговога топлог и нежног гласа, 
који је тако брз на лаж. Кад би се пажљиво претуриле ове ноте 
растурене по клавиру, пронашли би се дуети које су они за- 
једно певали; и све што је било око ње изгледало јој је као 
саучесник у несрећи њенога промашеног живота. Замишљала 
је шта је тај живот могао бити поред каквога честитог човека, 
преданог друга: не живот сјајан ни славољубив, него прост 
и повучен, у коме би се у двоје храбро подносиле бриге и 
болови до смрти... 


Живот би био слађи него сад... 


Она је била толико утонула у своје сањарије да су, по 
свршеном висту, кућни пријатељи били отишли а она то 
скоро и није приметила, одговарајући несвесно на пријатељ- 
ски и сажаљив поздрав свакога од њих, и не опажајући да 
је председник сада, уместо да отпрати пријатеље, као што је 
то радио сваке вечери, у свако доба године, ма какво било 
време, шетао по салону крупним корацима, док најзад не за- 
стаде пред њом, питајући је гласом који је прену из заноса: 

— Но, кћери, на чему си2 Шта си одлучила» 

— Увек исто, оче. 

Он седе поред ње, узе је за руку, покуша да је убеди: 

— Разговарао сам с твојим мужем... Он пристаје на све... 
Ти ћеш живети овде код мене догод ти мати и сестра буду 
на путу; чак и после ако твој гнев још буде трајао... Али, 
понављам ти, та је парница немогућна. Ја се надам да ћеш 
ти одустати од ње. 

Розалија ману главом. 

— Ви не познајете тог човека, оче... Он ће употребити 
сву своју вештину да ме опчини, да ме опет задобије, да опет 
будем жртва његових превара, и то својевољна жртва која 


пристаје на тако стидан живот, без достојанства... Ваша кћи 
7 





958 Српски Књижевни Гласник. 





није од таквих жена... Ја хоћу потпун, неизгладив расцеп, 
гласно објављен целом свету. 

Са стола где је прибирала карте и значке, не осврћући 
се, Г-ђа Ле Кеноа се благо умеша: 

— Опрости, кћери, опрости. 

— Да, лако је то рећи жени која има искреног и че- 
ститог мужа као што је твој, која не познаје онај сплет 
лажи и превара што се обавија око човека и дави га... Кажем 
вам, то је лицемер. Он има један морал за Шамбери, а други 
за Лондонску улицу. Речи и дела увек у опреци... Друга реч, 
друго лице... Оличено притворство и лукавство његове расе... 
Једном речи, прави јужњак! 

И она додаде заборављајући се у свом гневу: 

— У осталом, ја сам му већ једном била опростила... 
Јест, две године по венчању... Нисам о томе рекла ни речи 
ни вама, нити икоме... Била сам врло несрећна... Онда смо 
остали заједно сгмо по цену једне заклетве... Али он не може 
да живи без вероломства... Сад је све свршено, за навек 
свршено. 

Председник више не хтеде наваљивати, диже се лагано 
и приђе својој жени. Настаде међусобно шаптање, као нека 
препирка, која је била врло необична између овога одлучног 
човека и ове покорне, утучене жене: 

— Она то треба да зна... Да... да... ја захтевам да јој 
кажете... 

Без иједне речи више, Г. Ле Кеноа изиђе из собе, и ње- 
гови одсечни, одмерени кораци одјекнуше, као сваке вечери, 
кроз пусте сводове, прекидајући свечану тишину великог 
салона. 

— Ходи овамо... рече мати кћери са нежним покретом 
руке... Ближе, још ближе!... 

Никад не би смела рећи гласно... Чак и сада, овако 
близу једна друге, срце на срце, она се још устезала: 

— Слушај, то је његова воља... Хоће да ти кажем да је 
твоја судбина судбина свију жена, и да је ни твоја мати није 
могла избећи. | 

Розалија пренеражено саслуша ову исповест, коју је већ 
од првих речи била погодила, док јој је један мио, старачки 
глас који су гушиле сузе, једва шапутао једну жалосну, врло 
жалосну историју, у сваком погледу сличну њеној, мужевље 

неверство у прво време брака, као да се, према девизи ових 
јадних спарених бића „Превари ме, или ћу те преварити“, 
човек увек труди да први почне, да би сачувао своју над- 
моћност. 

— О, ћути, ћути, мама, не мучи ме... 

Њен отац, коме се она толико дивила, кога је стављала 
изнад свију других људи, беспрекорни и непоколебљиви су- 
дија !... Па каква су то створења људи» На Северу, на Југу, 
сви су једнаки, издајници и вероломници... Она која није пла- 
кала због неверства свога мужа, осети како је облише топле 
сузе због овог понижења њеног оца... И они су полагали на 
то, да је саломе!... Не, сто пута не, она неће опростити. А! 
то је дакле брак! Онда, срам и презирање браку! Шта чине 
страх од скандала и обзири према свету, кад је само ствар 
у томе ко ће их боље изиграти! 

Мајка ју је била обгрлила, стежући је на срце, трудећи 
се да стиша срџбу ове младалачке савести, која је била ра- 
њена у својој вери, у својим најдражим убеђењима, и мило- 
вала је благо, као што се дете уљуљкује: 

— Да, опростићеш... Учинићеш исто што и ја... То је 
наша судбина... О, у први мах, и ја сам осећала велики бол, 
и највише сам желела да скочим кроз прозор... Али, помислила 
сам на своје дете, на мог јадног малог Андреа, који је тек 
имао ући у живот, који је доцније одрастао, и умро у љу- 
бави и поштовању за све своје... Ти ћеш тако исто опростити, 
да би твоје дете живело у срећном спокојству које сам вам 
ја обезбедила својим пожртвовањем, да не би оно било једно 
од оних полу-сирочића које родитељи деле међу собом, и 
које васпитавају у мржњи и презирању један другога... Сети 
се такође да су твој отац и твоја мајка већ доста пропатили, 
и да им прети нова несрећа... 

Она ућута, пригушена болом. Затим додаде свечаним 
гласом : 

— Кћери моја, сваку тугу време ублажава, све се ране могу 
залечити. Има само једна неизгладива несрећа, то је смрт 
оних које волимо... 

У узбудљивом ћутању које настаде после ових речи, 
Розалија је гледала како пред њом расте прилика њене мајке, 
у колико је отац губио у њеним очима. Пребацивала је себи 
што ју је тако дуго запостављала, обманута њеном привид- 

ном слабошћу, која је била последица болних удара судбине 
и узвишеног самоодрицања. Отуда, њој за љубав, само њој 
за љубав, нежним, скоро опроштајним речима, она изјави да 
одустаје од своје осветничке парнице. 

— Само, не тражи да се вратим њему... Било би ме сувише 
стид... Ићи ћу са сестром на Југ... После, доцније, видећемо. 

Председник се враћао. Он виде како се стара мајка топло 
обисну кћери око врата, и разумеде да су успели. 

— Хвала, кћери... прошапта он, врло ганут. Затим, после 
кратког оклевања, он приђе Розалији да јој по обичају по- 
жели лаку ноћ. Али чело које се обично тако нежно пружало, 
саже се, и пољубац се изгуби у коси. 

— Лаку ноћ, оче. 

Он не рече ништа, оде погнуте главе; само су се грче- 
вито тресла његова висока рамена. Он који је у свом животу 
толико њих оптужио и осудио, нашао је сада такође свога 
судију, он, први судија француски ! 

(Наставиће се.) 
Алфонс ДОдЕ. 
_ (Превео е француског МиодрАГ ИБРОВАЦ.) 


КЕ 


Моје је срце у чађи и гару 
Напуштена и бедна кућа стара, 
Гдје само гладни црв капије шара 
И паучина виси о дувару... 


Одлетеле су испод крова ласте... 
Ту сада облак тица кобних грне... 
По авлији се плету травке црне, 
И сваког дана нови пелен расте... 


Нијемо, пусто... Кроз скрхана окна 
Вјетрови вију са прашином, док на 
Прагове труле повија се трње... 


Само ти стојиш у дворишту сама, 
И кобне тице падају кб тама 
И с твоје руке црно зобљу зрње... 


АЛЕКСА ШАНТИЋ. 








Умилни, врући, бујни глас твој, драга, 
чезнутљиво се повија, стријепи, 

кб неки цвијет раскошни, лијепи, 

кад раствара пред сунцем њедра нага. 


И хуји, простран, као плима блага 
мекијех ружа; и згара и крјепи 

кб говор срца с ког душа слијепи, 
кб талас рима, ко с пољупца влага. 


Хуји и душу овија кб свила 
млака и сјајна која се разлила 
по коси твојој; и бујан и пун 


расипа, труни рјечи твоје слатке 
као цвијетке мирисне и глатке 
јасминов страсни расцвјетали џбун. 


2 
Има у твому гласу опој, бајна 
мекота, врућа сласт твојих цјелова; 
и загрљаја твојих страст бескрајна; 
и жубор крила твојих младих снова. 


И ритам врели ружичних валова 

с твог лица чедног; и шуштања тајна 
грана што пуне мирисних пупова 
снију свој родни сан у јутра сјајна. 


Ах, има у твом младалачком гласу, 
скрит као бисер у пјени валова, 
тајанствен попут тајанствене чесме, 


призвук божанске и бескрајне пјесме, 
коју блажено у стварања часу 
ЈЉепота вјечна отпјева без слова! 


Српски Књижевни Гласник. 

Твој красни глас је прича љупка, жива 
о жаркој жудњи што тре и разара, 

о тајном добру кога душа снива, 

о пољупцу од ког се мре и згара. 


Ил' химна срца што се пуна жара 

пију кб до два мора без одлива; — 
пјесма о стиску руку двих, док хара 
душа и очи слатком маглом скрива. 


Ил' можда само ехо среће једне 
што с пљуском милих, разиграних снова 
сажиже као пламни сунчев сјај; 


можда кликтање једне душе жедне 
за сјенком љепших, жеднијих свјетова, 
док бујна слави свој лијепи мај. 


4 


Волим твој глас кб мирис воћке сласне 
и као гроздан грозд пун зрња једра; 
ко трепет лишћа младога у јасне 
сунчане дане у прољећа ведра. 


И попут сваке ствари вреле, красне 
што жудњом пуни душу, као једра 
вјетар; и попут сваке ствари страсне 
за ком се грца и раздире њедра! 


Ах, драга, ко ће дуге жеђи моје 
за твојим гласом угасити моћи» 
Живот Ил самрт што ће једном доћиг 


Ил' само један свиреп и пун жуди 
пољубац с ког, док разум, мисли стоје, 
млаз вреле крви бризне и зарудиг 


Мирко КОРОЛИЈА. 


КАМПАНИЛ. 





КАМПАНИЛ. 


Мрамор кампанила, што је стена Града, 
Подигнувши бијелу виткост своје славе 
До небеса, кано чист и свечан Ате, 

Чува старе мире плаштем блага хлада. 


Он бјеше у дане када народ страда 
Браниоцем пука, кулом вјере праве: 
Кад се молитвама звонке бронзе јаве, 
Услишаће Господ вапај вјерног стада. 


У срцу га носе домаћи, и само 
Слутња драгог ритма старог кампанила 
Подобна је чудом оздравит боника. 


ЈЉубав родног Града шири свуда, камо 
Допире на тихим лепетима крила 
Габријелски поздрав побожног звоника. 


Аугустин УЈЕВИЋ., 


УУ И. 


Ово вече ја бих плако 
Са црнога нашег јада, 
Док умире сутон млако 
И у мртве сенке пада. 


И сузом бих прич'о како 
Мемла дави, душа страда. 
Ово вече ја бих плако 

Док се гуши младост млада. 


Ово вече ја бих плако 

С неуспела вечно рада, 
Крвљу својом ја бих так'о 
Срца гњила, бледа, када. 

Без одзива ћути свако. 
Душа ми је болна тада 
К'о отровни, мрачни пак'о 
Где се вечно трпи, страда. 


Ово вече ја бих плак о, 
Док умире сутон млако, 
И у мртве сенке пада. 
Ово вече ја бих плако 


БожидаР ПУРИЋ. 





ИД Оле 


| 

Дај, ложачу, брже угља, бакра нади, 

Дај челика, гвожђа, да сва пећ се жари, 
Лопатом широком и згрћи и вади: 

Нек сит буде Вулкан стари! 
Ненаситој хали дај хране што снажи, 

По њој треба да се сноп пламова вије, 
Да зашрипи зубма, да се сва раздражи, 

И да метал слије. 
Красно! Красно! Ево пламен сводом лиже 

Крвав, манит, силан. Ала биће рата: 


1 Огист Бардбје је данас готово заборављен, али у доба између 1830 
и 1535 он је сматран за једнога од највећих песник француских. Ламар- 
тин га је стављао на исту висину са Пиндаром а над Јувеналом, а Бал- 
зак је о њему писао: „Бардје је, са Ламартином, једини истински песник 
нашега доба; Виктор Иго има само светлих тренутака“. 

Док други писци обично почињу слабијим стварима, да се у току 
своје књижевне кариере усавршавају, код Барбјеа је био обратан случај. 
Својом првом збирком политичких сатира и грађанских песама Јамби он 
је дао своје најбоље дело, достигао висину са које се после само спуштао. 
После тих силних и плаховитих песама дошли су сладуњави и бледн 
академски стихови, п тада се створила легенда да је Јамбе у ствари 
писао његов пријатељ песник Бризе, и тада је Госпођа де Жирарден пакосно 
рекла за Барбјеа: „Он је убио једног путника и опљачкао му путну торбу; 
и у тој торби нашао је Јамбе“. Што је више улазио у живот, свет га је 
све више заборављао. Остатак свог угашеног живота провео је као по- 
вучен и скроман стари господин, станујући на петом страту једне куће у 
Латинском Кварту. И мало је коме падало на ум да је „чича-Бардбје“, 

Гле једна за другом полуга се ниже 
И у коштац хвата. 
Све бесни и урла и метали хрле, 
Расточени теку, пуше се и гуше, 
Мрве се и љубе, тлаче се и грле, 
Ко у паклу душе. 
Готово је најзад. Туч се гордо гиба, 
Пећ се пуши. Пламен сад ће да утрне. 
Отварајте врата! А лава што шиба, 
Нек холо нагрне! 
Теци, врела реко, и изли се тада 
Из корита свога и ко Вулкан шини, 
Ко вода што урла и са стена пада... 
Тешки оков скини ! 
Земља шири недра твом бесу што бучи, 
У дубоки калуп твој ће талас сићи, 
О бронзо, у бездну као роб се сручи: 
Ко цар ћеш изићи. 


П 


Наполеон опет, син суровог боја! 
О какве огромне имао је плане! 
О шта нас је стало плача, сна и зноја 
Парче ловор-гране ! 


којн је увек носио сив шешир са флором, дебеле наочаре и вечити ки- 
шобран под пазухом, онај Огист Бардбје из 1830, писац пламених и освет 
ничких Јамба, књижевпи премац Виктора Ига. 

Једна од најчувенијих песама у Јамбима, која је у велико над- 
живела свога писца, јесте Идол, можда најјачи поетски напад на Напо- 
леона и наполеоновску легенду. Цело поколење од 1830 било је одгајено 
у култу Наполеона. За народну машту он је постао легендарни херој у 
сивом шињелу, „Мали Каплар“ корзикански који је постао цар Францу- 
ске и диктатор Европе, Карло Велики новога доба. За либералну опози- 
цију то је био човек који је оличавао младу и револуционарну Француску 
пред лицем старе феодалне Европе, народни човек кога су краљеви сало- 
мили на Ватерлоу и уморили на Светој Јелени. Романтични песници су га 


величали: Бајрон, Манцони, Иго, Беранже, Хајне, који је за'себе говорио 
да припада „наполеоновској вери“. После 1830 године култ Наполеона 


дошао је до крајњих граница, и на супрот томе хумани Барбје је испевао 
ову песму високе индигнације пи силне енергије, у којој „мржња на зло 


Ј 


порађа хиперболу“, и у којој је „тврди и сурови стих поштен човек у 


О 


-основу“. Прим. Уред. 

За Француску палу дан је тужан био, 
Кад с престола мрско ти учини дело: 
Око лика свога кудељу си свио 
И о њу кип свој си обесио смело! 
О, гле како странац крај победног стуба; 
Са бичем у руци, уз шкргуте зуба, 
Једноликим „Ура!“ праћен кипу злоби: 
Тешку бронзу дроби. 
И кад глава прво, комад свет, у трену 
Срозала се најзад, после посла мучна, 
Тад се закотрља на хладном камену 
И лешина тучна. 
Масне коже, прљав син дивљега Хуна 
Пред Француском целом, ока зверства пуна, 
Преко пољана је где удара бара 
Скалп вукао Цара. 
Дан је овај био дан што громом слама 
За зечје јунаке, пре времена старе; 
За Француску целу љага страшна срама, 
Што смрт само таре. 
Ја видим најезду. У гробљишта света 
Видех гомиле су ратних кола збране, 
Видех где чупују кору са дрвета, 
Да хатове хране; 
Леденог човека усне пуне беса 
Чупаху до крви месо нашег меса; 
Видех хлеб нам једу и, скоро с усана, 
Крали су нам ваздух гора и пољана. 
Видех Францускиње раскалашне како 
На миг су Козака раздирале недра 
И његов је задах опијао лако 
Њина тела једра. 
Вај! у лане чуда ком имена није, 
Када народ лута од Кајафе к Јуди, 
Знах да само мржња моје тело пије. 
О Наполеоне, проклет, проклет буди! 


ИН 
О Корсиканче улепљених власи, 
Француска је твоја била пуна плама. 

Док јој месидорско сунце поља краси, 

То кобила беше коју бич не слама. 
Ко кобила дивља нестесаних сапи 

У којој се пуши још крв палог краља, 
Први пут слободна, пуна врућих капи; 

Стисла ногом народ прастарих земаља. 
Ти дође. Чим спази како пољем граби, 

__ Док се гибљу сапи и светле јој очи, 

Ти, навукав чизме, вођице јој зграби 

И на леђа скочи. 
Волела је хуку, крв да лудо лоче, 

Добоше и барут. Очи на рат стреме. 
Ти је у трк пусти и бојеве поче, . 

Тек да страћиш време: 
Више нема мира и снови се гоне. 

Рат вечито бесни, бедеми се руше, 
Крв прска и шикља, да се у њој тоне 

Чак до голе гуше. 
Петнаест година крвљу земљу плави, 

Нараштаје гази и све бешње журке; 
Петнаест година пуним трком јури, 

И народе млави! 
И пушташ је затим пре свршена хода, 

Да не чека час кад награда је стиже; 
Газиш васељену и ко прах се диже 

Руља људског рода. 
Колена без снаге. Исцрпена пала, 

За милост те моли, док је рана трује. 
О како би радо задувана стала! 

Корсиканац, џелат, неће да је чује. 
Ти јој стежеш сапи међ бутине грубе, 

Да балаве усне с урликом би стале, 
У махнитом бесу ти јој кршиш зубе, 

И кочиш јој жвале. 
Диже се, но паде једног ратног дана. 

Не гризући узде, без погледа ведра, 
Мре на једној рпи картеча скрхана, 

Ал у паду своме сломила ти бедра. 

Из пропасти мрачне понова се дижеш, 
Ко орао моћни пуним летиш летом, 
Замислима холим у небеса стижеш: 
Хоћеш власт над светом. 
Наполеон није више лопов круне, 
Узурпатор који без милости стеже 
За гушу Слободу у сред моћи пуне, 
Шиба и притеже, 
Није тужни сужањ Алијанце Свете, 
Који мре на једној напуштеној стени, 
Док снови Француске, што их народ плете, 
Бичем су туђинца ко робље гоњени. 
Не, не, Наполеон није блатав више. 
О хвала ласкавцу што га небу диже, 
Песницима хвала што му химне свише: 
И Цезар се тако међ богове диже. 
По зидовима му свуда слике блеште, 
И његово име раскршћима звони 
Ко у пуној борби кад добоши треште, 
Да се војска гони. 
Из логора оних, где гомила гмиже, 
Париз јури, негда поносни и холи, 
Ко поклоник стари пред кип његов стиже, 
Метанише, моли! 
С палмама што вену, гле гомила иде 
И кип његов плаве венци све то нови, 
Бронзу коју мајке не могу да виде, 


Кип што расте и врх суза њиних плови. 


У радничкој блузи масу пјану, голу, 

Уз звуке пиштаљке, уз тутњаву звона, 
Видим, где сулудо игра кармањолу 

Поред великога Наполеона! 


М 
Идите мудраци, и добри владари, 
Човечност и благост с чијих лица гледа, 


Пашћете, незнани човештва чувари, 
Бесмртности нисте чеда! 


И дол. оба 


Узалуд скидате окове са пука, 
Залуд добри људи, јер вас када нема, 
Народ тог се часа, без зноја, без мука, 
Своме гробу спрема. 
И тек у свом паду ваша звезда славе 
Проспе задњи блесак, и врх воде црне 
Народнога мора одсјај моћи здраве 
Баци, и утрне. 
Идите, јер за вас кип још нису слили, 
О имену вашем народ спомен нема. 
(Он се оног сећа што ђулетом, или 
Сабљом гроб му спрема. 
Воли руку која тисуће му коси, 
Пољима му туђим труле кости ниже, 
Оног што га гони да камење носи, 
Пирамиде диже. 
Идите! Народ је пјана цура што се 
Киселицом поји и дршће до сржи, 
Кад јој чврстом руком швалер чупа косе 
И оком је пржи. 
На сламари трулој, у страћари тесној, 
Оног воли, очи за оним јој горе, 
Што у распусности пут јој шиба бесној 
Од мрака до зоре. 
Огист БАРБЈЕ. 
(С француског превео М. Б.) 

Сто и неколико година прошло је откако је у Београду, 
још под Карађорђем, основана Велика Школа. Из неколико 
речи Доситејевих видеће се, какве су мисли тада загревале 
срца њених оснивача. „Ми ваља, говорио је Доситеј при све- 
чаном отварању њеном, да се старамо да избавимо душу 
нашу од сужанства душевног, то јест од незнања и слепоте 
умне“. Путујући по свету, учећи на непомућеним изворима 


1 Говор на овогодишњој прослави Св. Саве у Университету. 

науке и просвете, могао је и морао је Доситеј увидети, да 
се народи само у својој рођеној кући, на пламену свога 
огњишта могу просветити. Зато је он боље но ико од ње- 
гових сувременика знао, шта значи слободна Србија за цео 
српскн народ, и зато је он поздрављајући зору њеног духов- 
ног васкрса, могао онако тачно одредити високе циљеве Ве- Е- 
ликој Школи онога времена. | 

Из те школе поникао је у поступном развитку нашег - 
просветног и научног живота данашњи Српски Университет, 
и тако се после многих напора српске интелигенције и не 
ретких обртних тачака, кроз које је у нашем друштву питање 
о слободи Мисли пролазило, напослетку један велики идеал 
Доситејев и остварио. МИ гле какве лепе слике о снази нашега 
" народа излазе пред нас при првом, ма и летимичном, погледу 
у прошлост и садашњостг! Пре сто година по тами, која 
је покривала цео наш народ, засветлиће тек овде, онде муња __ 
Доситејева духа, а након сто година наука наша ући ће са 
својом светлошћу у таму многих питања, и стаће у томе у 
многом погледу упоредо са науком великих и давно просве- 
ћених народа. 

Да је тај развитак науке у нас највише изазват у крилу 
Университета и претече његове, Велике Школе нашега вре- 
мена, то мислим не треба нарочито истицати, јер живот уни- 6 
верситета у опште у целом свом обиму на крају крајева и 
није ништа друго, до израз целокупног напретка науке. у 

И кад та узајамност постоји између напретка науке с 
једне, и живота университетског с друге стране, онда се зар 
баш на данашњи дан ваља запитати, да ли университети 
према садашњем стању науке и према прогресу, који је она 
у друштву изазвала, могу остати и даље у границама свога 
досадашњег рада, иако би се утврдило да те границе из раз- 
них, било културно-просветних, било социјалних, било наци- 
оналних разлога треба ширити, овда бисмо могли ућину 
расправљање овог за нас не мање важног патања, у ком би 
се правцу нарочито наш Университет морао ширити и докле би 
у том ширењу смео ићиг Јер, ако је напредак наукеиу 
интелектуалном, и у моралном и у социјалном погледу створио 
у свету такве прилике, које захтевају, да се и шири народни 
слојеви у васпитању и образовању дигну и тиме себе колико, 
толико приближе горњим слојевима друштва, онда очевидно 


ср усафћк 

университети пред тим великим потребама модерног дру- 
штва нити могу, нити смеју бити равнодушни: не могу због 
себе самих, јер је њихова крајња тежња од увек била у томе, 
да они буду духовне вође народа; а не смеју зато, што је 


"брутално, неморално, па чак и опасно, пуштати људе да се 


уче на сумњивим изворима науке. 

Не може се међутим оспорити, да се наука баш у по- 
следње време није нагло развила. Физичка хемија и термо- 
хемија, Максвелова теорија електрицитета, енергетика, бакте- 
риологија, експериментална психологија, наука о радиоактивним 
телима, рентгенографија, социологија и толике многобројне 
техничке науке: електротехника (са својим двема великим гра- 
нама — с једном која избија из Фарадејеве теорије индуци- 
раних струја и с другом, која излази из Теслиних струја брзе 
фреквенције), наука о армираном бетону и аеронаутика, све 
су то потпуно нове науке, науке наших дана. Последице тог 
великог полета науке морале су се, сасвим логички, појавити 
у животу целога данашњег друштва. И збиља узалуд ћемо у 
историји цивилизације свих времена и свих друштава, ужих 
или ширих, тражити и једну појаву духовног живота, која би 
се по свом утицају на друштво ма и приближно могла мерити 
с науком. Мирном, беспрекидном, потајном акцијом својом, 
наука је по неодољивој сили те акције, не само преобразила 
цео наш спољни живот -— она је и нешто више учинила — 
она га је у језгру и темељима његовим потпуно подрила и, 
на тај начин, традицијом наслеђене погледе сасвим разорила. 

У једној дубокој историјској напомени изнео је Гете у 
својој науци о бојама, какав су страховит обрт познати хелио- 
центрични погледи Коперникови изазвали у схватању свих 
људи онога временена. Човек је до тог времема, по дубоко 
укорењеном традиционалном мишљењу, у себи гледао ме- 
рило и средиште васелене. Тај антропоцентризам је модерна 


„мисао у току векова радикално уништила, и тај исти човек 


који је у себи гледао неки виши створ, због кога чак и једна 
васелена треба да постоји, тај исти човек морао је напослетку 


_ увидети, да је он једна бедна „сламка међу вихорове“, једно 


ништа у бесконачности, коју његов дух једва може да схвати. Тај 


"обрт, који је само једна крупна научна истина створила у фи- 
„лозофији ондашњег света, није могао остати без реакције и 

није невероватно да је у души људској поред других, сасвим 
различитих фактора, и та реакција нарочите тежње изазивала. 

Требало је науком дићи достојанство човеково и малом 
човеку повратити изгубљени пољожај у свету. Место небеског, 
који се није могао променити, ваљало је проширити космос 
земаљски. МИ он се збиља и проширио. На две стране света 
не само у Европи, на крајњем Истоку и крајњем Западу, у 
Јапану и Америци дижу се колосални центри научнога рада 
и техничко-радничке активности, и стварају се у ширим сло- 
јевима целог мравињака људског такве прилике, да би се само 
по тим приликама могле прилично тачно уочити велике струје 
сувремене мисли и нацртати доста добре слике о стању и 
тежњама целокупног данашњег научног покрета. 

Те струје и тежње учиниле су, да су стари правци ду- 
ховног живота поремећени и да данас међу њима нема го- 
тово ниједнога, који не би требало мењати. На место тих 
праваца стварају се данас нови — рушењем и преиначавањем 
старих. Ми смо у истину у једноме врењу, какво по јачини 
и разноликости фермената који га изазивају, можда историја 
света у својим аналима није забележила. Отуда и она велика 
пометеност и мучна неодређеност у осећању, које нас обу- 
зима при прегледу целокупне интелектуалне ситуације наше 
епохе; отуда антагонизам и узнемиреност чак и међу зајед- 
ничким групама на које се људство поделило; отуда силно 
потенциране жеље, да се једном изађе из интелектуалне кризе 
у којој се налазимо и отуда и тежње у данас већ не малим 
друштвеним слојевима за што вишим духовних образовањем. 

Криза, коју је наука изазвала, није се међутим осетила 
само у интелектуалном правцу. Она је захватила и област 
морала и унела у неку руку пометњу у схватању моралних 
закона. По другом термодинамичком захону Клаузијусову, из 
кога је изведен познати принцип ентропије, мораће једнога 
дана, кад се разлике којих још има у топлоти буду изједна: 
чиле, наступити апсолутан мир у кретању, а то ће рећи смрт 
васколиког живота. Из тог принципа изашао је песимизам 
филозофије наших дана, а услед тога је морал у једном делу 
нашег данашњег друштва пао. 

С друге стране познате су контрадикторне идеје, које 
су о моралу имали неки веома истакнути мислиоци и науч: 
ници друге половине ХЈХ века. Док је, на пример, Бекл твр- 

дио да су моралне истине стационарне, да се оне другим 
речима не мењају, дотле је Спенсер у свом еволуционизму 
могао доћи до закључака, да се за нас људе, који се стално 
мењамо, који стално у свом развитку прелазимо из једне пе- 
риоде у другу, не може постојати једна апсолутна етика. Те 
исте погледе имали су и други мислиоци, налазећи да свако 
време, сваки период има нарочите своје врлине и нарочите 
своје пороке. 

Но има и других гледишта, која су у већ и онако хаотичку 
моралну атмосферу нашега времена још већу пометњу унела. 
Хекел је, као што је познато, целу науку о развитку живота 
извео из свог принцима монизма. По томе принципу, у коме 
је он гледао спону између религије и науке, Хекел није могао 
делити васелену на физички и морални, то јест на матери- 
јални и иматеријални свет. У свету, који се према томе мора 
сматраги као једна целина, која се не може делити, може 
владати само један закон — вечити, гвоздени природни закон. 
Отуда је Хекел и могао, па чак и морао тврдити, да дру- 
штву нису потребни морални закони. Место њих ми имамо 
у себи самима социјалне инстинкте, дакле наслеђа ранијих 
генерација, који ће нас упућивати како ћемо морати живети 
не само због нас самих, већ и због оних који су око нас. 
С тим својим погледима о социјалним инстинктима ишао је 
Хекел веома далеко, тако далеко, да је он сматрао, да они 
у себи садрже и узвишени принцип љубави према ближњем. 

Цела та филозофија Хекелова је пала, и ако је та чиње- 
ница, као чињеница, веома важна, она ипак сама собом за 
наша разматрања нема специјално никакве вредности. За нас 
је важно то, да су ли разнолики и супротни погледи о мо- 
ралу морали учинити да се морална криза нашега времена 
још више погорша, и да, и онако лабилна, равнотежа у мо- 
ралним схватањима данашњег друштва, постане још лабил- 
нија, а последице свега тога нису непознате. Посред огром- 
ног прогреса, који је наш живот споља, на периферији својој 
учинио; посред великог изобиља у небројеним успесима; по- 
сред богатства, извађеног из великих ризница утробе земаљске 
и посред чаробног шаренила, које се пред нашим очима про 
суло у дражима, откривеним у скривеним и тајанственим не- 
дрима природе, посред тога шта...2 Сталност, одређеност, 
мир»... Не! Несталност, сумња, немир и честе супротности у 

себи самима, и то све у оном периоду модерне цивилизације 
у коме се највише писало, читало, мислило и говорило о 
великим принципима природне науке! Али баш у томе и јесте 
и значај и величина наше епохе, која је себе топло и искрено, 
с много смисла и с много разлога, ставила у службу најви- 
ших циљева човечанства. Ко не сумња, тај не тежи да про- 
вери истину. А Гијо каже: „Они, који никад нису тражили 
истину, и они, који мисле да је никад нису нашли, само ти 
никад у своме миру нису били поремећени. Први немају душе, 
а ништа не виде. Бољи је и немир, него индиферентност и 
слепа вера“. Други опет један сувременн философ каже: „Про- 
грес се не може учинити без вере у величину и вредност ч0- 
вечанства, само је потребно да та вера има солидне основе“. 

Садашња цивилизација је међутим с разлогом веру у 
језгру душе људске подигла, а огромни напори, које је геније 
човечанства у трагању за истином учинио, најбоље показују . 
и доказују, с колико виталитета и с колико суптилне пре- 
цизности наше друштво тежи, да темеље те вере што боље 
учврсти. Знајући да без морала нема живота; знајући да би 
без моралних истина наш живот личио на неодређене слике, 
које нам се у сновима нашим јављају; знајући да ниједна 
теорија о моралном животу, да другима речима ниједна етика, 
не може бити без идеала, наше друштво је данас више но 
икад досад, покушало да тај идеал себи створи из научних 
истина. Је ли га оно на тај начин створило или не, па не само 
то, већ може ли га у опште тако створити или не, о томе ја 
нећу да говорим. Ја ћу у томе погледу, држећи се гледишта 
Поенкареова, рећи само то, да научна истина, која се може 
доказати ни по чему није једнака са моралном истином, која 
се мора осећати. 

Но и ако није немогуће, да се путем науке никад неће 
моћи доћи до моралних идеала, једно ипак стоји ван сваке 
сумње, да је у данашњем свету, у коме је по једној лепој 
речи Пјера Леруа „разорен и рај и пакао“, баш наука учи- 
нила највише, да се интерес за морална питања и у дубљим 
и ширим слојевима друштва знатно повећа — једна појава, 
која јасно показује, да је и потреба за расправљање тих 
питања у ширим круговима данас много већа, но што је 
пређе била. 

Али поред тога има још нешто, што је нарочито иза- 

звало потребу за ширим васпитањем и обавештањањем тих 
кругова. Упоредо с полетом физичких и хемијских наука у 
ХМШ и ХЛХ веку јавио се и колосални развитак у области 
технике и индустрије. Дужан да сам себе служи, модеран 
човек је у тој служби своју малену снагу заменио беско- 
начно великом снагом природе. Продукција је по томе у сва- 
ком погледу много добила: за краће време, с мањим расипа: 
њем снаге, ствара се данас у већим количинама више проду. 
ката но пре и то толико више, да се у том погледу старији 
периоди никако не могу упоређивати с нашим временом. Осим 
тога је данашња техника прогресом у саобраћају учинила, да 
мање зависимо од простора и времена но пре, а тим се до- 
било у два правца: пре свега је комуникација у духовном 
животу нашем постала живља, а друге бриге за свакидашњим 
потребама живота постале су мање. Док данас машина ради 
за нас оно, што смо пре ми својим рукама радили, ми мо: 
жемо нашу снагу, која је на тај начин ослобођена да употре- 
бимо за некакав други рад. Да тога није било, без сумње би 
круг интелектуалних радника и данас остао још релативно 
узак. Познато је, како је Гете, видевши победу социјалних 
идеја Француске Револуције, после битке код Валмија узвикнуо: 
„Од данас почиње нова епоха светске историје“. Није међу- 
тим невероватно, да последице, које су се у друштву пока- 
зале после и услед битке код Валмија, нису мање од оних, 
које су у том истом друштву изазвале Ма -ова парна машина 
и данашња динамо-машина јер су ове учиниле, да се данас 
у социјалном организму врши у основи један нов преокрет, 
који је полако и поступно на површину избацио један нов, 
веома широк, сталеж, који тражи да до што бољег васпи- 
тања и образовања дође. 

С друге стране развиле су се и биолошке науке, а какве 
су успехе имале те науке у медицини, у профилакси и тера- 
пији разних заразних болести, то је данас свакоме познато. 
Осим тога су баш те науке и целу пољопривреду преобра- 
зиле, а рационална, научна пољопривреда показала нам је. 
како се приноси земаља могу веома јако подићи, утростру- 
чити, па чак и упеторосручити. 

Тако се поступно баш због примена науке и, може се 
слободно рећи, и само због њих и у широким круговима дошло 
до уверења, да је знање моћ, да је знање богатство. И ако 

је тај практички интерес по напредак праве науке без икаква 
значаја; и ако без идеалног интереса, који наука има, науке 
у опште не би ни било, ипак је баш тај практични интерес 
највише учинио, да тежње за учењем и ширим васпитањем 
у пуној светлости избију на површину и у широкој маси на- 
родној. И то је сасвим природно. Белики принципи и закони 
природних наука не тичу се непосредно ширих слојева. Њихов 
дубоки и општи значај могу схватити само релативно веома 
уски кругови. Истичући тај практични интерес у своме при- 
ступном говору у Академији Наука у Берлину, Сименс је имао 
право, кад је рекао, да наука „с правом наилази на захвал- 
ност, љубав и поштовање народа тек онда, кад са својим ре- 
зултатима ступи у област примена“. . 74 

Све то укупно утврђује нас у том уверењу, да је разви- 
так модерне цивилизације сам собом учинио, да се у великом 5 
просветно-културном програму њеном питање о васпитању 
ширих слојева појави као једно од најкрупнијих питања тога Н 
програма. Услови времена и проблеме, које му оно поставља, 5 
захтевају према томе да и университети круг свога рада 5 
знатно прошире. И збиља од четрдесет година на овамо ми Е 
видимо, како су неки университети тај круг проширили тим, 
што су, задржавајући старе правце свога рада, пришли с на- ј 
уком народу ближе, у тежњи, да науку и научне истине пре- 
несу и у шире слојеве друштва и народа. 

Појава тог проширења јавила се, разуме се, у крилу ве- 
ликог енглеског народа. Њихови стари и славни университети 
у Кембриџу и Оксфорду први су у том погледу учинили своје 
знамените покушаје, и тако стали на чело једног покрета, који 
ће несумњиво у развитку модерног друштва оставити дубоке 
трагове. И ако су та два университета, потпуно одвојена и 
ако се они никад ни међу собом, ни с другим университе- 
тима њиховим не споразумевају ни у чему, ипак их је питање 
о проширењу зближило и оно, што се никад дотле није у 
Енглеској десило, догодило се: састали су се канцелари три 
њихова университета (кембричког, оксфордског и лондонског) 
да се споразумеју о основама и главним правцима тога зна- 
менитог покрета. 

У оквир овога разлагања не може ући слика, којом би, 
ма и у најкрупнијим потезима, били оцртани детаљи тога рада. 
Довољно је, мислим, поменути то, да су успеси, до којих се 

проширењем дошло тако огромни, да су они по значају који 
већ сад имају далеко прешли преко граница, до којих се ми- 
слило доћи. 

Природно је да се тај преокрет у животу университета 
морао јавити и на другим странама света, не само у Енгле- 
ској. По ономе што су у том погледу већ урадили велики 
университети амерички; по ономе, како се то питање и у кон- 
тиненталној Европи од последњих двадесет година креће, сме 
се тврдити да је данас већ и у широким просветним круго- 
вима сазрело то уверење да университети основе свога рада 
морају ширити у поменутим правцима. И данас нема ниједне 
културне земље у Европи, у којој ма у ком облику не би 
избијале тежње, да се идеал, који је тим питањем сасвим 
јасно постављен, и реализира. Чак и у консервативним зем- 
љама, као што је, на пример, Аустрија, питање о том ширењу 
не само да је покретано, већ је делимично и решено. А знате 
ли, ко га је тамо у крилу бечког университета кретао Сис 
и Билрот. И збиља после петиције, који су њих двојица под“ 
нели били университетском савету, организована су тамо, одмах 
убрзо после тога, не само популарна предавања, но и читави 
циклуси предавања из области медицинских, природних, фи- 
"лозофских, литерарних и историјских наука, и то с веома ве- 
ликим успехом. У Француској и Швајцарској је проширење 
добило своје конкретне облике у предавањима, која се о фе- 
ријама држе (сошт5 де уасапсе5). У целоме свету су међутим 
велики природњаци сматрали науку као општу својину чо- 
вечанства. Из тих погледа изишла су, на пример, позната пре- 
давања Либигова, Хелмхолцова, Хукслијева и Тиндалова. 

Поред свега тога ваља поменути, да је питање о про- 
ширењу у университетским круговима изазивало страх, да се 
университети тим у главним основама свога рада не поремете. 
Видећемо одмах у колико је то било оправдано. . 

Положај који су у културној системи данашњег дру- 
штва извојевали себи университети створен је услед једног, 
у времену постајања првих университета, потпуно оправданог 


" ограничења, по коме је приступ под кров университета био 


само под нарочитим погодбама слободан. То ограничење стоји 
у потпуној сагласности са познатим аристократским начелом 
„од: ргојапит ошриз“; оно је данас местимично потпуно ра- 
зорено, а свуда је у апсолутном опадању. 

Данашња цивилизација има међутим нарочите основе, 
које ни по чему не личе на основе старе цивилизације, или, 
боље рећи, цивилизације оних времена, у која пада основање 
старијих университета. Према догматичном тумачењу природе 
стоји данас слобода проматрања; према универсалним и ука- 
лупљеним шаблонима, слобода политичке и националне орга- 
низације; према јератички утврђеним обрасцима у уметности, 
слобода стварања и схватања ; према оковима у којима је ве- 
ковима савест чамила, слобода религиозног уверења! Те основе 
није имала ни једна друга цивилизација. МИ зато она по своме 
кроју није ни индијска, ни египћанска, ни јелинска, ни рим- 
ска. А последице свега тога нису могле бити мале. Под њи- 8 
ховим утицајем је чак и једна држава морала да израсте из 
свога чисто правног оквира и да осим права, призна вред- 
ност и другим културним елементима. На све стране осетило ~ 
се према томе, да треба много што шта изменити и у осно- · 
вама университета. Отуда се у томе правцу јављају велики 
преокрети чак и у немачким университетима. Ја помињем не- 
мачке университете зато, што они по својој организацији имају 
само један једини задатак: они теже да раде само на науци 
као науци, и у томе се разликују од свих осталих великих 
школа у свету. 

Па какве преокрете видимо и тамо данас у томе правцуг 
Између многих појава, којима су ти преокрети обележени, по- 
менућу само ову једну. 

(Свршиће се.) 


+ 


Богдан ГАВРИЛОВИЋ. 


МОЈА ПОСЕТА КОД ТОЛСТОЈА. 
(4) 

Некако одмах после горњег разговора, Толстој ми се 
обрати с питањем: 

— А у ком правцу иде духовни живот код вас Срба 
Зна ли се код вас, да живот нису — ове телесне појаве, које 
само прате прави живот, који је духовне (љубеће) природе; 
зна ли се код вас да живот није у служењу својој личности, 
које је најнижа врста љубави, него у одрицању од своје лич- 

ности, у служби свима људима, које је највиша врста љубави> 
Знају ли ваши сународници ону велику јеванђелску реч: Воли 
Бога и ближњег —- па ћеш живеши >“ ! 

Ја му одговорих: 

— У том погледу је код нас - доста рђаво. Религија, у 
вишем (духовном, активном) значењу те речи, још није по: 
стала стварном чињеницом нашег живота... Као и свуд, такои 
код нас, постоји лажна црквена религиозност („православље“), 
но она је сасвим немоћна да привикне људе на правилно 
схватање да је Бог љубав и да вера у Њега — као што ви 
велите — захтева од нас одрицање од богатства, од својине 
земље, од раскоши, рангова, титула, каријера, што све на- 
рушава братско сједињење људи. 

Да бих показао Толстоју, какво је мало интересовање 
код нас за религију и за писце који о њој пишу, ја му испри- 
чах један случај из нашег живота, који доста добро обеле- 
жава наш духовни живот. У једним нашим новинама које се 
много читају, — причао сам Толстоју, — ради као сарадник 


1 Не сећам се тачно речи Толстојевих, којима ми је исказао ово 
питање, но смисао је тачно тај. –- У свом спису „О животу“, гл. ХХУ, 
Толстој опширно расправља о томе, шта се има разумевати под речју 
„живот“, и долази до закључка да је само истинска љубав живот. „„ив 
је само онај, који воли“. Те закључке заснива он на личном искуству 
'п на речима Христовог ученика Јована, који је казао: „Ми знамо да смо 
прешли из смрти у живот стога, што волимо браћу (људе)... Ко не воли 
ората (људе), остаје у смрти“ (1 посланица Јованова, гл. Ш). 

Напомињем: речи „живот“, „жив“, „смрт“ Толстој овде не употребљава 
у преносном, сликовитом смислу — него у њиховом правом значењу. 
Он вели да народ, који је и створио овај језик којим се служимо, реч 
„живот“ употребљава у истом смислу, као и Јеванђелије. Напротив, кад 
се речју „живот“ означава живот тела, онда је та реч употребљена у пре- 
несеном, лажном значењу. ; 

Што се тиче значења речи „љубав“, о томе Толстој овако говори у 
гл. ХХУ свога списа „О животу“ : 

„И нема друге љубави, осим те, да положиш своју душу за дру- 
гове своје. Љубав је само тада љубав, кад је она — жртвовање себе. 
"Само кад човек даје другом не само своје време, своју снагу, него кад 
он троши своје тело зарад вољеног предмета, даје му свој живот –- само 
то ми признајемо за љубав... И само тим, што постоји таква љубав на 
свету, само тиме се и држи свет. Мати, која доји дете, директно даје себе, 
своје тело и храну деци, која без тога не би била жива. И то је — љубав... 
· Мати, која је дала дојкињи своје дете, не може га волети; човек, који 
тече и чува свој новац, не може волети“. 

један млад човек, васпитаник руских школа, љубитељ руске 
литературе и Толстојеве проповеди о братском сједињењу ч0- 
вечанства. Кад се у једно време у Европи наједаред почело. 
више но обично говорити о Толстоју — сви листови беху 
пуни чланака и слика о њему — поменути сарадник српског 
много читаног листа поче такођер чешће доносити вести о Тол- 
стоју. Кад једног дана донесе опет рукописе о јаснопољан- 
ском мудрацу, уредник га озбиљно опомену: 


— Ама докле ћете ви непрестано о Толстоју! Зар не- 
мате о чему другом да пишете > 


— Па... господине уредниче, — увијаше се сарадник-Тол- 
стојевац, — европски листови ових дана нарочито много пишу 
о Толстоју. Ове вести и чланчићи су занимљиви и могу бити 
корисни по духовни живот наших читалаца... | 


— Доста о Толстоју! — заврши уредник, који се боље 
разумеваше у то, шта публици треба давати. 

— А какве су вам то новине» Мора да су налик на наше 
„Новое Времја“ 21 

Затим ме запита: 

— А какав је духовни живот код Бугара2 Је ли вам 
што познато о томер 


— Са њиховим животом нисам изближе познат, –—- одгова- 
рах му ја. — Но, судећи по завојевачком расположењу и на- 
падачким поступцима оних, који воде прву реч у њиховом 
јавном животу, изгледа да је већи или бар знатан део њи- 
хове интелигенције још даљи од стварног схватања хришћан- 
ских идеала, него доста мирољубива интелигенција српска. 
Али, с друге стране, у бугарском јавном животу последњих 
година има чињеница, које тај живот стављају изнад нашег 
живота и које су поуздано јемство, да се бугарски духовни 
живот полако али поуздано упућује вишим, идеалнијим путем. 
Познато ми је, да Бугари имају друштво за етичку културу; “ 
сувремени велики покрет у свету за нову слободну школу 
изазвао је код њих читаву преводну и оригиналну литературу; 


1 Петроградско „Ново Време“, лист назадног политичког, социјалног 
и економског правца. Оно се држи одричући према Толстојевој религиоз- 
ној, социјалној и економској проповеди, Толстоја стално назива „грофом“ 
и не може да прежали, што је Толстој оставио естетичко стварање, па 
се одао реформи моралног живота човечанства. 

они имају добро уређиван и много читан часопис „Вљзраж- 
дане“ („Препорођај“), у коме се проповедају начела новог 
моралнијег, човечнијег живота, заснованог на духовном, а не на 
црквено-формалистичком схватању хришћанства; имају чак и 
једну нарочиту књижару, која као московски „Посредник“ 
издаје и распростире књиге у смислу ваше проповеди о су: 
штини и путу живота. Пре 30—40 година смо ми Срби ва: 
жили за напредније од њих, али у новије време њихов живот 
се нагло и успешно почео пунити узвишенијом садржином, 
те, по мом схватању, представља нешто више од нашег духов- 
ног живота. . 
— А шта би могао бити узрок, да је њихов духовни 
живот боље упућен од вашегр — питаше Толстој, интересу- 
| јући се све више предметом нашег разговора. 
М — Ја мислим, да је узрок у том, — одговорих ја, што 
. су бугарски образовани људи за последње пола столећа имали 
А боље, озбиљније учитеље него ми. Наша омладина, која се 
|- учи на страни, учи се у Француској, Немачкој, Аустрији, где 
Е она може одлично да се усаврши у својој професији, али где 
____нису тако повољни услови за израду идеалног, религиозног 
е погледа на суштину и сврху живота. Бугарска интелиген- 
ција се већ деценијама учи већином у Русији, где су услови 
за израду узвишених погледа на живот — необично повољни. 
Међу чињеницама, које омладини помажу у њеном стицању 
и израђивању идеалних погледа на живот — на првом месту 
је лепа књижевност. Руска лепа књижевност од Гогоља па 
до Чехова тако је пуна узвишене духовне садржине, да ју је са- 
свим оправдано сувремени руски критичар назвао — светом 
литературом. Читајући ту узвишену литературу — Гогоља, 
Херцена, Достојевског, ЈЂескова и ваше списе —, будући творци 
бугарског духовног живота, — учитељи, књижевници — вра- 
ћају се кући са проширеним духовним хоризонтом и облаго- 
рођеним осећањима. То тако траје већ читаве деценије, и 
услед тога се сад код њих већ и код куће образовала руска 
духовна атмосфера — и у последње време стижу врло добри 
плодови. 

__Толстоју се допаде моја мисао, да је руски духовни 
живот способнији за васпитача младих народа, него западни, 
па ми, заборавивши на један тренутак своје погледе, са очи- 
гледним задовољством рече: 

— Ви знате, да ја нисам словенофил, но ја ипак ми- 
слим, да ми Словени имамо једну нарочиту улогу у историји 
човечанства, која је узвишенија од улога других народа — 
улогу, да обнављањем спасоносних и великих Христових за- 
вета и животом, који одговара јеванђелским захтевима, по- 
могнемо, да се кад тад на земљи оствари Царство Божије... 

Да не би читаоци преко Голстојевих речи „Царство 
Божје“ прешли као преко звучне фразе, напомињем да Тол- 
стој у свом спису „Царство Божје је у вама“ овако описује 
епоху човечанског живота, коју он са пророчком видовитошћу 
очекује у недалекој будућности и коју сликовито назива Цар- 
ством Божјим: 

„Доћи ће време и оно долази већ, када ће хришћанске 
основе живота једнакости, братства људи, заједнице имања, 
непротивљења злу насиљем (нестајање рата, судског и при- 
ватног убијања...) — постати тако исто природне и просте, 
као што данас изгледају природне и просте основе живота 
породичног, друштвеног и државног“. 


Толстој се код мене распитивао о Бугарима, вероватно, 
с тога, што је он и сам знао за нови религиозан покрет у 
једном делу бугарске интелигенције, те је вероватно желео 
још и што више о томе да чује. У своме писму једном од 
зачетника духовног препорођаја код Бугара, Христу Досеву, 
Толстој вели: „Мили Досеве, добио сам ваше писмо и врло 
сам се обрадовао њему и ономе, што ми пишете о себи ио 
нашим заједничким пријатељима...“! Врло је вероватно да се 
Толстој распитивао о Бугарској и о тамошњем духовном жи- 
воту још и стога, што је Бугарска имала да буде земља, где 
је он хтео да проведе своје последње дане. Када је пролетос 
доктор Маковицки долазио у наше крајеве, да посети своју 
родбину у Новом Саду и свог пријатеља, старог словачког књи- 
жевника Јосифа Подградског у Београду, те је том приликом 
потражио и мене, — дознао сам од њега, да је Толстој, остав- 
љајући 28 октобра 1910 Јасну Пољану, помишљао да дође 
можда и у Бугарску те да ту сакривен исчезне у непознатости. 


Будући незадовољан са собом услед неслагања свог 
личног живота са својом вером и савешћу, приближујући се 
све више и више осећању свог ванличног јединства са општим 


117 марта 1908 год. (Писљма, 1, 827). 

васионским духом (Богом»), где човек јасно као дан осећа 
своју бесмртност, Толстој је хтео, да се, по примеру индуских 
и бирманских стараца, искраде од познатих му људи, па да 
у непознатом свету, у пустоши и ненастањеним шумама, про 
веде своје последње дане у самоћи и спокојству, ни од кога 
не знан, без даљег писања и објављивања нових списа. Пр- 
вобитно је мислио да потражи такав мало познат безљудан 
кутак у Русији, но бојећи се, да би жена му пронашла ње- 
гово склониште, Толстој се — прича Д-р Маковицки —- ре- 
шаваше, да пође на југ Русије, а одатле вероватно у Бугар- 
ску. Д-р Маковицки ми лане о Ускрсу причаше, да је он Тол- 
стоју као склониште предлагао, осим Бугарске, и наш Дубров- 
ник и Фрушку Гору.. Но како је у Бугарској имао пријатеља 
Досева и знао за тамошњи религиозни покрет, Толстој је ве- 
роватно намеравао поћи у Бугарску, и стога ме је са примет- 
ним интересом и живахношћу питао о духовном животу у 
тој земљи... 


Не сећам се тачно, да ли на овом месту, да ли на крају 
нашег разговора, Толстој ме питаше, да ли сам познат са 
вером и животом наших српских „назарена“> Питаше ме, има 
ли их колико и да ли бројно расту. 

Ја одговорих, да их у Србији, услед опште потпуне равно- 
душности према идеји религије, вма врло мало, али да их по- 
више има међу Србима у Угарској, где је управо и отаџбина 
назаренства. Рекох му, да сам са многим нашим назаренима 


1 У руском преводу књиге Е. Карпентера: „Етош Адашз Реак [о 
Ејерћап(ба“ („Л есмђБ“), где се говори о индуском осећању јединства са 
васионским духом, наводи се неколико слутајева, како религиозни Ин- 
дуси, често врло угледни људи, остављају свет и вечито ишчезавају у 
индијским шумама, где у стању надсвесности потпуно губе свест о својој 
личности и доспевају у осећање свог јединства, спојености са општим ва- 
сионским духом, од чега нема лешшег ни вишег осећања. „Тек пре пет 
или шест година, — пише Карпентер, — један од рођака танхорског раџе, 
Рапјап Кагапа 5аћћ, човек од четрдесет или педесет година, један од 
најугледнијих домородаца у том делу Индије, наједаред се одлучи да 
ступи на тај пут. Једаред он саопшти својим пријатељима, да иде некуда 
железницом, посла из дворца на станицу екипаже и слуге, рекавши да 
ће он скоро стићи за њима, па се изгуби, и нико га од тог доба није 
више видео. Његови пријатељи се обратише човеку, који је био познат 
као његов наставник, но овај им само рече. да га они никад више неће 
видети“ (Здв. Карпентарђ: „1 есмђБ“, „Посредникљ“, Москва, 1907, — гл. 1. 

лично познат, и да они на мене чине утисак духовно врло 
развијених, истински религиозних, смелих људи. У њиховом 
схватању хришћанства има неких недостатака чисто спољашње, 
формалне природе, али суштину Христовог учења — Божји 
закон љубави, непротивљење злу, праштање, смиреност, неу- 
чествовање у судовима и у војсци — схватили су потпуно, и 
живот њихов стоји у хармонији са Христовим великим заве. 
тима. Са задовољством и радосним смешењем саслушао је 
Толстој моје причање о београдском назарену, сиромашном 
уличном пиљару, чича-Тодору Грујићу, који је на нетрпљиво 
захтевање београдских попова неколико пута са својим дру- 
говима бивао хапшен и суђен од државних власти зато, што 
је више штовао закон Божји, него противухришћанске уредбе 
људске (судове, војску...) са којима се помирила сувремена 
државна црква. Кад му је једаред један судија, за време су- 
ђења, почео претити и застрашавати га оштријим казнама, па 
и робијом, чича-Тодор погледа судију својим малим, мудрим 
и подсмешљивим очима и, добродушно се смешећи, рече му: 

— Па зар ви мене тиме мислите уплашити» Вашег му- 
чења и робије ја не само да се не плашим, него их са радошћу 


очекујем. Што претите да ћете са мном учинити, то сте ви 


пре 1909 година учинили са мојим Христом — па шта још ја 
лепше могу себи желетиг Што веће мучење — све већа дика 
за мене! 

Толстој је са великим тријумфујућим задовољством слу- 
шао моје причање о храбром држању чича-Тодоровом пред 
земаљским судијама. Кад сам доцније прочитао збирке Тол- 
стојевих писама, ја видех да је он баш у време моје посете 
код њега, и пре и после ње, добијао писма од својих при- 
јатеља религиозних сектаната, духобораца, или других истин- 
ски религиозних људи, који су страдали од земаљских власти 
за исту ствар, за коју и наш чича-Тодор и на суду се држали 
исто као и он. Из писма Толстојевог раније споменутом В. Мо- 
лочњикову видимо, да се овај на суду држао исто као и чича- 
Тодор. У писму, које му је 6 јуна 1908 послао у затвор, писао 
му је Толстој: 

„Хвала вам, мили Владимире, на вашем писму мени. Нека 
вам помогне Бог, Онај, који је у вама, да живите Њиме и за 
Њега и Његовим начинима. Ви то и чините. То је права сло- 
бода и права несавладљива моћ, јер то већ није човечанско, 

него Божанско, кад човек каже (судијама) као ви: „ви хо- 
ћете да ме метнете у апс — учините ми ту љубав, ја сам баш 
то и желим. Желите да ме изшибате 2 Врло сам вам захвалан 
на пажњи. Хоћете да ме обесите2 У који конопац желите да 
турим врат 2“! 

Тако је Толстој писао свом „милом брату“= Молочњикову 
непуну годину дана пре, него што сам му ја причао о другу 
Молочњиковом у Београду... 

Сад разумем зашто се Толстој онако радосно и триум- 
фујући смешио, кад сам му донео глас, да „светлост сија“ и 
у далеком, сродном му српском свету, где су некад у њего- 
вом духу делали и гоњени били богумили. Толстој је свагда 
веровао па је и у гроб отишао са убеђењем, да његово ве- 
лико дело нагло и незадржано напредује и расте, те је не 
ретко говорио: „Редак ме дан прође без радосних доказа, да 
се онај огањ, који је Христос донео на земљу, распламћује 
све већма и већма“. 

Мој извештај о српским назаренима био је нов доказ, 
да је горње радовање његово било оправдано. 

(Наставиће се.) 


Јован МАКСИМОВИЋ. 


О СРПСКИМ ЖЕНАМА. 
(Крај). 

Није боље ни са нашом полупатријархалном женом, која 
живи у вароши. Та жена није изданак наше културе; она се 
није развила из наше сеоске жене, као год што се ни одело 
ни накит, које носи, ни јело, које справља, ни покућанство 
њене куће нису развили из народа; она је наследник туђин- 
ске варошке, у почетку византијске, за тим турске, културе, 
која је српским придоласцима у вароши, временом посрбљена, 
те изгледа као наша од искони. И та жена не стоји високо, 


1 Писњма, 1, стр. 332. 

2 Тако свагда Толстој у писмима зове само људе сличне нашем 
чичи-Тодору и руском Молочњикову. Њих Толстој увек у писмима ослов- 
љава: „Мили брате“, „Мили Владимире“ — и сам је често признавао, да 
су му они милији и ближи од рођене деце. 

и она је бесправни створ, који нема ничега свога, па чак ни 
право располагања својом децом, коју отац упућује, каж- 
њава, удаје и жени по својој вољи. МИ та жена ради много- 
бројне и врло тешке домаће послове, без помоћи и сажаљења. 
И та жена двори свога мужа као слуга. Њу муж истина ретко 
где туче, али ни она не сме да води рачуна о његовим по-_ 
словима, нити сме о томе да га запита, а ако се усуди, он 
јој, као оно у једној Лазаревићевој причи, осорно рекне: 
„Јеси ли ти гладна, или ти је чега малор“ Она се никад не 
отима и не купује, али се удаје за човека, кога не познаје, 
често из друге вароши, кога никад није ни видела. За грешке 
противу брачне дужности у раније време је срамоћена и вра- 
ћана родбини, у новије се време отерује. Ту је готово једино 
боље судбине од патријархалне жене, која је за такву по- 
грешку метана под гомилу. 

Ни полупатријархална се жена не узима за друга и по: 
моћника у животу, већ из других разлога. На првом месту 
она се узима да буде бесплатни слуга и угађач своме мужу 
и његовој фамилији и одржавалац домаће економије. Муж од 
ње тражи: топлу собу, меку постељу, чисту преобуку, готов 
ручак и сву услугу; сем тога ла слуша све старије у кући 
без протеста. У једној народној песми казује се, како је Јову 
Капетановића запитала дружина: 

Брате, Јово Капетановићу, 

Зар је теби тако љуба драга ; 
а он јој одговорио: 

Јер ми неће љуба бити драга, 

Кад ми љуба до три биља знаде: 

Једно биље, рано устајање, 

Друго биље, старијег слушање, 

Треће биље, неодговарање,л 
Најзад муж од ње тражи да гледа кућу и сву кућну имо- 
вину и да у томе без одмора ради као слушкиња. 

На другом месту жена се узима да буде човеку жена, 
да не би скитао које куд, већ да се привеже за посао и за 
кућу. Због тога она мора бити лепа, да му пружи пуну на: 
сладу и уживање. Народне песме, у којима су многи описи 
идеално лепе жене, која има чарно око, којим пали варош 


1 Б. Петрановић, „Српске народне пјесме из Босне“, Сарајево 1869 
стр. 197. 

кроз срчани пенџер, обрве као морске пијавице, зубе-као 
бисер, грло-као лабуд, па кад пије воде из маштрафе „види 
јој се кроз бијело грлце, док јој вода у коталац сиђе“, танки 
струк и високи стас, — те песме нису сеоског, већ су варош- 
ког порекла и не односе се на сеоску, већ на варошку жену. 

Добијање деце не спада у главни разлог женидбе. Ако 
има деце, нису на одмет, ако их нема, не сматра се за велику 
штету. Много пак деце већ чини бригу. Због тога се варошка 
жена, ако нема деце, не отерује, нити се из тих разлога, поред 
ње, доводи друга. 

Овако вредним домаћицама и лепим женама људи не по- 
клањају довољно пажње. У кући су често пута „као Турци“, 
само ћуте, без милосне речи, траже да им се погоди свака 
мисао и да им се угоди сваком прохтеву, или вичу и чангри- 
зају. О угађању жени нема готово ни помена. Ван куће су 
многи још и гори: иду у кафане, воде свираче, картају се, 
троше, и све то правдају, да „мора човек с људима“ и да 
„човек није жена“. За све то жена има једину накнаду, што 
јој муж доноси да једе и да пије до миле воље и што је 
облачи и кити, понекад чак плаћајући интерес на тепелук и 
новце, које понесе неколико пута у животу. 

Затворена у четири зида, варошка жена има врло узан 
круг идеја. Она је сујеверна и на њезин ричун живе гатаре 
и бајалице. Она није посвећена у послове свога мужа, још 
мање у локалне и јавне. Она не уме ни да васпитава и подиже 
своју децу. И ако се ту каже, да су женска деца брига мате- 
рина, та се брига своди на то, да их упути, да буду добреи 
послушне домаћице и честите жене. Преко тога се не иде. 
Са мушком децом стоји још горе. Она је воле, али је не 
слушају. Отац зна само да их туче, кад погреше, или кад се 
мати потужи, због тога их она заштићује и чини им по вољи: 
пушта их да скитају, не навикава их на рад, кицоши их, даје 
им новаца. Због тога од њих у врло много прилика постају 
лумпачи, карташи и пропалице. Између осталога и то је један 
од узрока, што се у нас у варошима и велика имања тешко 
одржавају кроз много генерација. Наше вароши се подмла- 
ђују придоласцима са села, који кроз неколико генерација 
пролазе истим трагом. 

Сем што је скученог знања и што је мученица, варошка 
је жена и неумашна бедница. Није лако одговорити силним 

дужностима, које на њој леже — она прва устаје, последња леже, 
двори мужа, свекра и свекрву, девере и децу, држи кућу, гаји 
живину, музе краву, шије, пере и тако даље — а остати здраве 
свести и у снази, и умети се наћи. Због тога за послове веће 
врсте и озбиљније она нема ни снаге ни умешности. Само ако 
јој је природа особито наклоњена те јој изузетно одржи мудрост 
и подари такта, успева понекад да и крупније ствари изведе. 
Такве су жене ретке, на њих се прстом указује и зову их јунак- 
женама. Типичан пример овакве жене је она сирота, добра 
душа, „као светац“, она Марица из ваше средине, што ју је 
изнео Лаза Лазаревић у приповетци „Први пут с оцем на ју- 
трење“, која пошто јој је муж све прокартао, па хоће да се 
убије, изненадно стаје пред њега и узвикује: 

-— Митре, брате, господару мој, шта си наумиог А он 
јој дркћући, шупљим гласом одговара: 

— Иди, Марице, остави ме... Ја сам пропао! 

— Како си пропао, господару, Бог с тобом! Што гово- 
риш тако» 

— Све сам дао, рече он, па рашири руке. 

— Па ако си, брате, ти си и стекао !... 


— Ама све — рече он — све, све! 
— Ако ће, рече она. 

— И коња! 

— Кљусину, рече она. 

— И ливаду! 

— Пустолину!... 


— И кућу, рече он па разрогачи очи. 

— Ако ће, рече она, да си ти жив и здрав... 

— Шта ти то велиш, Марицер | 

— Велим, да Бог поживи тебе и ону нашу дечицу. Није 
нас хранила ни кућа ни ливада, него ти, хранитељу наш. Не- 
ћемо ми бити ниједно гладни, док си ти међ нама... Нисити 
неки туњез, као што има људи. Недам ја самих твојих руку 
за сав капитал Параносов, па да је још онолики. 

— Па ћемо опет стећи кућу, рече он. 

— Извешћемо нашу дечицу на пут, рече она. 

— Па ме неће мртвога клети... Од кад их нисам видео. 

И он се враћа кући, деци, послу. — Има таквих варошких 
жена, али су, као што рекох, ретке, и што је главно, то је 

њихово лично, индивидуално, али није опште; много их је 
више, које не умеју да се нађу, и остављају да све иде како иде. 


Варошка је жена огуглала на свој живот, сматра га као 
нешто, што се по себи разуме и што не може бити другојаче. 
Па не само то, но како се такав живот цени, она се труди 
да га усаврши и до крајњих граница изведе: да буде вредна, 
покорна и свакоме послушна, да све држи у реду, да буде 
што лепша и што умиљатија, да нигде не иде и да нема 
своје воље. 

Али човек је човек, живот није мртвило. Испод све те 
учмалости често избију: живот, младост, љубав, страст, те се 
изразе у каквом тајном греху, који нико не зна, или који у 
уским зидовима куће изумире, или чак постане јаван, јер: 


„Љепота својте не пази 
Севдалук стида не има, 


или у каквом варошком скандилу, или каквом чудном лукавству, 
каква су се морала развити у несрећном положају, или се најзад 
испоље у поезији туге и бола, у којој се, анонимно, псевдо- 
нимно, или баш и поименично изражава оно, што се иначе не 
може рећи. Најзад, у новије време варошка је жена почела и 
да се отима. 

У нас се често чује, како су прошла стара добра времена, 
како су се млађи одметнули, те не слушају своје родитеље, 
како се мушка и женска младеж дружи, како су жене изгу- 
биле стид и како нема више старинских жена; једном речи 
како се стара врлина изгубила. Но питање је, има ли се ту 
шта жалити и је ли то била врлина: кад су девојке „у ка- 
везу расле“, кад се девовање, какво је да је, називало царо- 
вањем, кад се непрестано клело „и старо и младо, што ра- 
стави и мило драго“, кад су младе биле готове, да беру че- 
мерику траву, да њоме лице умивају, „да ј недрагом горко 
и чемерно“, па су се ипак морале мирити са својом судби- 
ном, кад се код мајке било „бела и румена“, а код мужа 
„бледа и зелена“, кад се тешко сносила чељад мужевље куће, 
те је вредео „јунак с мајком четири динара, а без мајке хи- 
љаду дуката“, и кад су девојке чезнуле да се удаду за „је- 
динка ил старијег синка, да нијесу сваком под ногама: је- 
трвици и њезиној дјеци“. 

19 

Наша варошка жена је мало позитивно напредовала. Ни 
из ње се није развио нови тип жене, који би с њом остао у 
вези и који би био управо њезин облагорођени наставак. 
Она је као год и сеоска жена заостала, али већ не више свуда 
у старом положају. Она је почела да се отима. Али неспремна 
и неспособна за прави положај жене, она се није знала опре- · 
делити; те се онде, где се највише отела, у највише случајева 
удалила и извргла у нешто, што није ништа, у празну спо- 
љашност, бесмислен гест и бесплодни, па чак и штетни, раз- 
говор, који јој испуњује велики део живота. И око варошке 
се жене мора поднети много труда и напора. 


То је наша полупатријархална жена. 

Ја немам времена да испитујем узроке овоме стању. Њих 
има много, а најглавнији су: културни ниво, начин живота, 
економски и друштвени облици и туђи обрасци. Две су пак 
ствари, које су могле нарочито утицати на побољшање жени: 
ног положаја а то су: религија и културни напредак. На жалост 
обе су ове чињенице у нас биле ометене да изврше своју улогу. 


Наша религија није стигла, да као код других Хришћана 
изађе жени на сусрет. Хришћанство је у почетку било сурово 
према жени. Црквени оци су сматрали жену као ниже биће. 
Она је описивана као врата пакла и као мати свију људских 
зала. Већ сама помисао, да је жена — жена, била је стидна. 
Због Евиног греха морала је живети као покајница. На овим 
погледима се дуго заснивало јавно мишљење у Хришћана. 
Али је хришћанска црква ипак нешто учинила за жену. И 
ако јој је одрекла потпуну стварну једнакост, она јој је дала 
пуну верску једнакост. Свештенство је истина остала приви- 
легија човекова, али она није вредела и пред Богом: душа 
женина добила је право да буде исто тако способна за на- 
граду и за одгорност као и човекова, — и на хришћанскоме 
небу нема разлике између човека и жене. Оваквим учењем 
Хришћанство је подигло жену: Хришћанин у својој жени има 
да поштује Хришћанку. Сем тога црква је још више уздигла 
жену, што је одбацила обичај многоженства и домаћег кон- 
кубината и што је некадашње апсолутно право човеково на 
отеривање жене и на развод брака ограничила. Најзад Хриш- 
ћанка је у Светој Богородици добила своју моћну заштит- 

ницу, коју црква и ако је жена, као матер Божју и као 
оваплоћење хришћанских идеала, мора поштовати, и она шири 
свој моћни плашт над својим сестрама на земљи, свуда где је 
право Хришћанство ухватило корена.! 

Српска жена није била те среће. И ако је кроз толико 
векова Храшћанка, и ако не испушта из уста име матере 
Божје, она је и даље остала сујеверна, без праве религије и 
њене заштите, без знања и без права на протест против оте- 
ривања, двоженства и конкубината. Наша црква услед злих 
прилика под туђином није имала правих свештеника, који ће 
жену заштити и уздићи. Црним бојама описује Герасим Зелић: 
свештенство једнога дела нашега народа из почетка Х]ЈХ века. 
Није било боље ни свештенство у другим нашим крајевима. 
Част подвизима наших свештеника из устанака у борби про- 
тиву Турака, али у погледу познавања црквених ствари и 
истинског хришћанског учења они нису стајали много даље 
од масе народне. Чак 1834 године није било овде у околини 
Шапца свештеника, „који би по закону службу божествену, 
као што треба, свршио“. Равнодушност према отеривању 
жена и узимању других, па чак и венчавање неразведених 


"биле су обичне ствари.“ Нити је овде место нити ми је даље 


потребно да подижем завесу са много горих примера о све- 


штеницима после устанка, о којима су се очували податци.» Тек 


1 Е. Огоззе, „Гле Еогтшеп дег Еапше пипа фје Когтеп дер Мибзећа “ 
1896, стр. 2831—289. 

2 Герасим Зелић, „Житије“, Ш, стр. 28—37. Види и „Житије“ Ц 
115—116. 

8 10 марта 1834 године пише Вуле Григоријевић из Шапца Кнезу Ми- 
лошу: „По милостивјејшем налогу Ваше Светлости отишао сам у Јаребице. 
гди је све свештенство и кнезови из свију села Нахије Дринске састало 
се. Но знајући да онамо нема ни свешласника, који би по закону служсбу 
Бооествену, као шлио тереба свршио, повео сам одавде проту Јована 
Павловића...“ (Државна Архива, Кнеж. Канцеларија, Нахија Шабачка 1834 
године). 

+ 27 новембра 1826 године пише Суд Народни Србски Кнезу Милошу, 
да је примио његово писмо од 2+ новембра, ~ 1435 „у смотренију попа Ди- 
митрија и попа Јована, који су неразведене од прежњег брачног сојуза 
венчавали“ (Држ. Арх. Кнеж. Канц. Народни Суд). 

г Тек примера ради напомињем акта у којима су недела неколиких 
свештеника из околине Шапца: Ноћајских свештеника Васе (Држ. Арх. К. К. 


„Јеврем Обреновић 1820) и Живка (Д. А. К. К. Јевр. Обреновић 1820), брода- 
ричког Тодора (Д А. К. К. Јевр. Обреновић 1820) јабучјанског Димитрија, 

кад је обновљена држава успела да цркви прибави нешто. 
угледа и важности, почело је и жени помало да свиће. 


Ни са културним напретком није било боље. Наш на- 


предак Средњега Века, који је већ био довео царицу Милицу 
за мужевљу трпезу, и који јој је допустио, да у сред збора 
господскога, истина још стидно и зазорно, али ипак отворено, 
проговори и посаветује свога мужа, како да настави рели- 


гиозну традицију Немањића — био је ометен робовањем Тур- 


цима, у коме је жена постала двоструки роб. 


+ 


Тек у новије време, у побољшаним културним прили- 


кама, почео је у нас да се ствара један нови тип жене, кул- 
турне жене. Томе типу и ја имам да благодарим на части, 


што сам овде међу вама. 


Ни та жена није изданак наших патријархалних и полу- 
патријархалних средина и жена. Она се просто отргла од. 


наших култура, и отишла под своје жени средњеевропске 
културе. Идеална жена средњеевропске културе неће да зна 
за старинске предрасуде о жени. Она зна да је људско биће, 


и да има права да живи као такво. Она је разумна и озбиљно: 


се спрема за свој природни позив у животу: да буде разумна 
домаћица, добра мати, искрен друг свога мужа и користан 
члан друштва. Она зна основе домаћег газдинства и еконо- 


мије, па и ако свака не мора све сама да ради, уме мудро. 


да управља; она зна потребне појмове из домаће хигијене, 
лекарства и педагогије, па и ако сама не лечи и не учи, зна 


кад треба звати лекара и како треба помагати децу у учењу; 


она зна шта је човек и његов позив, па и ако не може ди- 
ректно да му помаже, она уме да му посао учини угодним и 
лакшим ; она зна шта је општина, јавност, држава, народ, на- 
ционалне и опште ствари, па и ако у њима не води прву реч. 
она о њима брине, води рачуна и увек је готова да се за њих 
колико може жртвује.. 


У исти круг жена убрајам и жене разних професија: ле- 
каре, учитељице и чиновнике различитих врста, за тим рад- 


(Д. А. К: К. Јевр. Обреновић 1821), јадранских Деспота (Д. А. К. К. На- 
хија Шабачка 1838) пи Лазара Филиповића (Д. А. Јевр. Обреновић 1834) 
настојатеља манастира Радовашнице Серафима (Д. А. К. К. Нахија Ша- 
бачка 1836), и тако даље. 

нице различитих заната. Све су оне израз средњеевропске 
жене, јер по нашим патријархалним и полупатријархалним 
схватањима и потребама за такве жене не би било места. Оне 
су дакле средњеевропске жене, и кад су то у пуном смислу, 
поред добрих особина средњеевропске жене, имају вишак, што 
могу бити и са свим независне. 


Културна је жена у нас од скора, али већ многа кућа, 
многа деца и многи муж и наш јавни живот имају да благо. 


даре њиховом утицању и деловању. Треба се само сетити ко- 


рисних женских друштава за економски, хумани и патриотски 
рад у земљи и ван ње. 


И ако тек при стварању, и врло малобројна, таква је и 
наша културна жена. 


На жалост, на рачун наше културне жене извргло се 
врло много жена без културе и без добрих особина култур- 
них жена, у жене, које не само не вреде ништа, но још уби- 
јају углед културне жене, унижавајући и упропашћујући све 
оно, што културној жени тако добро стоји: оне преобраћају 
слободу у разузданост, живот пун садржине у безначајне ге- 
стове, паметни разговор у празна блебетања. Таквих је по- 
лутанских и исподполутанских жена у нас врло много и сваким 
их је даном све више. То су оне жене, које се злоупотребља- 
вајући потребна права кретања и говора културне жене ски- 
тају и оговарају, и то правдају тиме, што жена није роб, да 
седи код куће и да ћути. Жена истина није роб, али није ни 
богаљ ни вечито дете, о коме треба други да се стара. И она 
има својих дужности и као жена, и као мати и као домаћица 
и као члан друштва. С правом се може рећи да свега тога има, 
и то у већој мери, и код других много напреднијих народа. И 
то је истина, али је истина и то, да тамо има много више и 
правих културних жена. И још нешто, извргнуте се жене, 
тамо не сматрају као корисне и не уважавају као добре, већ 
на против. Права српска жена нема у њима ни утехе ни обрасца. 


Ако сведемо све довде речено, ми ћемо видети, да се 
нас не само јасно истичу три различита типа жена, но да чак 
међу њима нема никакве везе: да су се развили самостално, 
потпуно један без другога. Жене се ових типова разликују не 
само оделом, већ и у погледима и у целој култури. У кул- 

турним деловима Европе жене не стоје тако далеко једна од 
друге. Тамо је култура старија, школска настава одавно оба- 


везна и за женскиње нарочито подешена. Уз то је тамо и 
однос међу женама већи: сељанка улази у варошку кућу ради 


службе и ту се култвира и учи, а друштвени живот, журна- 
листика и литература уједначавају варошке жене. На тај начин, 


све што се жене тиче, продире од врхова до дна и жене по- 


стају једно цело. Наша сељанка тешко доспева и до прага 
варошке жене, а варошка нема везе са културном. Културна 
пак жена више се приближује свесном мушкињу, но женама. 


патријархалне и полупатријархалне средине. 

__ Наша културна жена има тежак задатак: она има да 
ступи у везу и са патријархалном и полупатријархалном женом 
и да их себи приближи и уздигне. И још нешто. Подизање мора 
вршити опрезно, постепено и солидно, не машајући се за ствари 


идеалне и високе све донде, док се не подигне оно што је ниско 


и не оснажи оно што је слабо. У свету где је културна жена 
много старија, јача и многобројнија, може тежити и за вишим но 


што има. Ја не одричем да и у нас има жена, које заслужују 


да се према њима испуне најидеалнији женини захтеви, али 
где је граница тих жена и шта је критеријум, где та граница 
престаје. Најзад у нас је искуство показало, да се брзим до- 
бијањем онога идеалнога, много изгуби од онога реалнога. 
Како у нас све иде брзо, бојазан је, да једнога дана све жене 
не постану што и људи, и да останемо без жена. То ва- 
љада не желе ни жене. 


Само још реч две. Пуно ствари, које сам о жени и њеном 
положају поменуо зависиле су и зависе понајвише од људи. 
Ја то нисам истицао, јер је овде говор о женама. Али је 
већ очевидно, да жени треба помоћи и да је треба подићи. 
Нека и жене на томе разумно и снажно пораде са своје 


стране, а паметни су људи вазда уз њих, да их охрабре и 


помогну. 


ТихомиР Р. ЂОРЂЕВИЋ. 

КЊИЖЕВНИ ПРЕГЛЕД. 


Матица Српска у Дубровнику. Књига 3. Љиво Бунић 
Вучићевић. Литерарно-исторички прилог познавању лирске пое- 
зије у Дубровнику у ХУП вијеку. Написао Др. Франо Кули· 
шић. 1911. Штампа Српске дубровачке штампарије. Стр. 236 у 5". 


Једна књига која донекле зачуђава својом појавом у из- 
дањима Матице Српске у Дубровнику, и према којој се не 
може јасно видети којим се идејама у свом раду руководи ни 
којој се читалачкој публици обраћа та једина српска књижевна 
институција у Дубровнику. Ако је дубровачкој Матици циљ 
да у Далмацији изазове што веће интересовање за српску 
књижевност, као што изгледа према одредбама у тестаменту 
њеног оснивача, она ће тај циљ тешко постићи издајући књиге 
као што је ова од Г. Кулишића. Самим начином на који је 
рађена, са својим честим поређењима текстова, са упоредним 
набрајањем разлика у рукописима извесних старих дубровач- 
ких песама, са рачунањима колико је пута Бунић употребио 
аорист или реч није рачуна у својој метрици као један слог, 
са свим тим својим тешким филолошким апаратом књига Г. Ку- 
лишића лишена је сваког интереса за читаоце који се не баве 
проучавањем старе дубровачке књижевности. У издању у коме 
је изашла, она није на свом правом месту. Она ту стоји из- 
међу једне популарно рађене збирке наших народних припо- 
ведака од Г. Тихомира Остојића, која је издана пре ње, и 
књиге прича Крај мора од Г.Ива Ћипика, која је убрзо иза- 
шла после ње. Рађена тако да би се могла објавити само у 
каквој научној збирци за књижевну историју, студија Г. Ку- 
лишића изгледа залутала у издања лубровачке Матице. Она 
у исти мах показује да рад Матице Српске у Дубровнику 
није подешен према правим књижевним потребама примор- 
ских Срба. 


Џиво Бунић Вучићевић, како то каже Г. Ф. Кулишићу 
својој књизи, један је „од највиших и најсимпатичнијих ду- 
бровачких пјесника, а научни га је свијет мимоишао као 
икога“. Његова дела нису била издата у познатој збирци Ју- 
гословенске Академије Гал ргзст, и нема ни једне студије ни 

монографије која би обухватала и приказала цео рад тог ду- 
бровачког, како је једном речено, „најважнијег и најбољег 
лиричара ХУП века“. Осим неколико кратких и не увек тачних 
напомена о Бунићу од дубровачких биографа ХУШ века, и 
онога што се касније из њих превело или по њима написало, 
има о њему свега један чланак од Меда Пуцића, када је у 
алманаху Пибтоотрки 1849 издао Бунићеве лирске песме. У 
том по самога Пуцића врло занимљивом и карактеристичном 
чланку, указано је на известан анакреонски тон Бунићеве ли- 
рике и могућно угледање старог дубровачког песника на Ана- 
креона. И то је све што је било учињено у истраживању и 
проучавању Бунића. Колико се уопште о Бунићу мало знало 
карактеристично је то да је о њему Г. Шурмин у својој Р0- 
ојези Ккпјгеопогп могао написати свега седам штампаних ре- 
дова, и да је Г. Решетар, у предговору своје „Антологије ду- 
бровачке лирике“, у којој је са највише песама заступљен баш 
сам Бунић, дао о њему само неколико скучених и оскудних 
напомена. 

Књига Г. Кулишића стоји потпуно издвојена из свега 
што је до сада написано о Бунићу. Она је рађена са већим 
намерама, далеко прелази обим и претенсије биографских на- 
помена и пригодних чланака, и има тежњу да одговори на 
сва питања која се могу ставити поводом Бунића. У њој је 
Г. Кулишић покушао да дадне биографију песника ког про- 
учава, да васпостави што чистији текст његових стихова, да 
уђе у истраживање извора неегових дела, да одреди његово 
место и важност у развоју дубровачке књижевности, да дадне 
преглед књижевних прилика у Дубровнику у то доба. 

Предузимајући све то да учини, Г. Кулишић није биоу 
изузетно тешком положају. Ако о Бунићу скоро ништа није 
било писано, и ако у литератури о њему није могао наћи на- 
рочитих упустава за свој рад и своја лична истраживања, Г. 
Кулишић је зато био далеко од опасности да понавља туђа 
мишљења и да не могадне наћи ничега новог о песнику ког 
проучава. Пред њим је стајала скоро извесност да први дође 
до већег броја нових и сигурних података о старом дубро- 
вачком песнику и његовом делу, и да успешно објасни једну 
од најважнијих књижевних личности из ХМП века у Дубров- 
нику. То до сада није учињено само зато што нико није био 
узео Бунића за предмет својих проучавања, и што су за цео 

дубровачки ХУП и ХУШ век остали не прегледани извори 
за које се несумњиво зна да садрже врло важних података 
за објашњење последња два века дубровачке књижевности. 
И тако, далеко од тога да се излаже непријатностима истра- 
живања једног већ исцрпљеног питања, или питања за које 
се не може знати како и где га треба проучавати, Г. Кули- 
шић је био у врло повољном положају када је узео да про- 
учава једно још никако и не решавано питање, али за чије 
се решење зна да има довољно сигурних података и зна се 
где се они налазе. 

Ако ништа друго Г. Кулишић могао је са опргвданом 
сигурношћу рачунати да ће бацити нове светлости на живот 
Бунићев и можда успети да њиме донекле објасни његове 
стихове. Биографија Бунићева била је скоро потпуно непо- 
зната. Стари дубровачки биографи оставили су о Бунићу врло 
оскудних вести писаних на осамдесет и сто година по њего- 
вој смрти. Цријевић је за њега рекао да је „врло мудро 
управљао државним пословима“ и додао годину његове смрти. 
То је било све што се знало. Књига Г. Кулишића даје нових 
података. У њој се каже да је Бунић рођен 1514 и да је, поред 
осталих служаба које је вршио у дубровачкој републици, био 
адвокат, у пет махова судија грађанских парница и у четири 
маха кривични судија, да је три пута био проведитур, шест 
пута члан Малог Вијећа и четири пута кнез републике. По- 
миње се још да је умро 9 марта 1658. Тако су у главном по- 
тврђени искази старих биографа. 

Поводом ових нових саопштења из Бунићеве биографије 
имају се учинити извесне напомене о начину на који је“. 
Кулишић радио своју монографију. Пре свега, до тих пода- 
така није дошао он сам него их је све добио од Г. Јосипа 
Ђелчића, бившег управитеља дубровачког архива. То су све 
податци до којих се може доћи врло брзо и без већег труда. 
Онако како су дати они су несумњиво узети из Бунићевог 
тестамента и, нарочито, из познатог рукописа Зрессћдо, врсте 
шематизма дубровачке републике, у који су завођена имена 
властелс, њихове службе и године када су их вршили. Те: 
стамент Бунићев лако је било наћи по регистру тестамената, 
јер је Цријевић био дао тачно годину и месец његове смрти. 


"Остали податци о службеној каријери Бунићевој са исто то- 

лико мало труда нађени су у врло прегледном рукопису као 
што је Зрессто. 


Али, и то је друга замерка, Г. Кулишић није се довољно 
користио ни податцима које му је дао Г. Њелчић.: Он није 
довољно исцрпео сам тестаменат Бунићев. Није га ни штам- 
пао и ако у њему сам Бунић даје података о себи. Није по- 
кушао да по њему види материјално стање, организацију по- 
родице, сродбинске везе и многе друге интимне црте Буни- 
ћеве. Требао је видети, да поменемо само то, да ли је и Бунић, 
као толики други Дубровчани чинио завештања црквама, каква 
су она и колико их је. То би било карактеристично за Бу-· 
нића као религиозног песника.“ 


1 У саопштавању нових података Г. Кулишић није довољно јасан 
ни прецизан. Он вели да се Бунић родио 1594 а да је 1611 ступио у 
Велико Вијеће, у које је морао ступити сваки племић дубровачки. У то 
доба законом је било прописано да се тек по навршених 20 година може 
постати члан Великог Вијећа. Било је изузетака од тог правила, али је 
увек тада у Зресесћло изрично забележено са колико је година нови члан 
ушао у тај племићски скуп, Што Г. Кулишић није изрично рекао колико 
је Бунић имао година када је ступио у Велико Вијеће: Је ли двадесет; 
Ако је тако, онда је нетачно да се родио 1594. Што се Г. Кулишић у том 
од закона изузетном случају није документовао текстом свог извора, У: 
сваком случају он је то био дужан учинити. Г.Г. Јиречек и Јензен то су 
увек чинили при саопштавању нових података те врсте. 

Тако исто Г. Кулишић просто каже да је Бунић умро 9 марта 1658. 
а да је свој тестаменат писао 1 новембра 1651. И у овом случају Г. Кули- 
шић је пропустио да се документује текстом из ког је сазнао за те нове 
податке. Он сасвим тачно и сигурно наводи баш дан смрти Бунипеве, што 
се врло ретко и само у изузетном случају може утврдити по архивским 
подалцима. Г. Кулишић не наводи ни у којој је врсти књига дубровачког 
архива наишао на тај податак. Је ли га нашао у самом Бунићевом те- 
стаменту ; То би онда био изузетак од до сада познатог правила. Уоста- 
лом, да то није дан када је легатор заведен у архивске књиге као умрли, 
што је обично чињено на два три дана по смрти онога чији је тестамент.. 
У том случају могло би бити тачно што помињу стари дубровачки био- 
графи да је Бунић умро 6 марта 1628. 5 

2 Г. Кулишић је свакако требао штампати тестаменат Бунићев. Г. 
Јиречек у својим чланцима о дубровачкој књижевности штампао је теста- 
менте дубровачких песника, ако их је само нашао. И Г. Кулишић требао 
је тако да поступи. И иначе сн је морао том документу поклонити више 
пажње него што изгледа да је уопште то чинио. Овако је дошао у не- 
згодан положај да је, према нађеном тестаменту, рекао да је Бунић оста- 
вио за собом седам кћери, а после два три реда набројао их је свега шест 





Данај оваа ас сво аса Гор аза оса = 7 и 


Књижевни ПРЕГЛЕД. 299 


Г. Кулишић то није учинио. Уопште он је себи задао 
мало труда при проучавању Бунићеве биографије. То се види 
по начину на који је дошао до нових података о Бунићсвом 
животу. Он се био ограничио на податке које је добио љу- 
базношћу Г. Ђелчића. Сам није имао радозналости да врши 
специјална и стручна испитивања те врсте. Даље, то се види 
још боље по начину на који је Г. Кулишић саопштио доби- 
јене податке из биографије Бунићеве. Он их је све регистар 
ски збио на једну страну своје књиге и није покушавао да 
ма какав закључак изведе из њих. М, нарочито, како се види 
по случају са тестаментом Бунићевим, Г. Кулишић је те по- 
датке и целу биографију песника ког проучава радио не по- 
кушавајући да их доведе у везу за стиховима Бунићевим. 

Међутим, према начинима на које се данас проучава ду- 
бровачка књижевност, Г. Кулишић је цело питање о биогра- 
фији Бунићевој морао радио на сасвим други начин и са друк- 
чијим разумевањем посла. Он је требао, и то само он, тражити 
нових података о Бунићу у судским исправама, тестаментима, 
уговорима, записницима Вијећа и свим осталим књигама старе 
дубровачке канцеларије, у којима тих података несумњиво има. 
У њима је требао тражити да што више сазна о самом Бу- 
нићевом, о животу његових рођака и пријатеља, о приликама 
и школама у Дубровнику тога доба, и из свих тих поједино- 
сти створити појам о томе шта је Бунић могао учити, шта 
можда читати, у коме се друштву кретао, какве је имао срод- 
нике, конструјисати средину којој је живео, потражити њен 
утицај на његов књижевни рад. По нађеним датумима смрти 
људи и жена којима је Бунић писао осмртнице могла се утвр- 
дити хронологија тих његових песама, и према њој можда и 
осталих. Све то би можда омогућило да се нађе однос између 
Бунићевог живота и његових песама, између његових личних 
доживљаја и његових стихова. Требало је проучавати биогра- 
фију Бунићеву из чисто литерарних разлога, са тежњом да 
се објашњењима које она даје, уђе у што боље разумевање 
Бунићевог књижевног рада, не би ли се у крајњој анализи 
могло помишљати на одређивање догађаја и узрока који су 
на њега утицали, и утврде књижевне идеје које је у свом 


раду могао имати. Јер ако се уо неће чинити, што би се 


онда уопште прибирали податци о биографијама писаца» 

Такви су покушаји, и то врло успели, већ чињени у про- 
учавању дубровачке књижевности. На тај начин су врло много 
објашњени Марин Држић, Наљешковић, Бобаљевић, Сасин, да 
само њих поменемо. Са сличним податцима и методом рада 
одређени су извесни од догађаја који су утицали на Гунду- 
лића при писању „Османа“, највећег и најзнатнијег дела целе 
дубровачке књижевности. | 





Баш по употреби тих нових извора за биографије ду- 
бровачких писаца и по намери у којој се оне раде, одликује 
се данашње проучавање дубровачке књижевности од начина 
на које је оно раније чињено. Новим средствима објашњена, 
данас историја дубровачке књижевности није само низ имена 
писаца и дела са неколико несигурних датума, како је изгледала 
раније када су њено проучавање водили Кукуљевић и Казна- 
чић. Према богатом материјалу нађеном у архивским књигама 
створена је жива и јасна слика о животу у старом Дубров- 
нику, дат је довољан и објашњујући коментар његове књи- 
жевности, нађене су и одређене везе између дубровачке лите- 
ратуре и прилика у којима је постала и трајала, одређени 
многи догађаји који су несумњиво утицали да она иде путем 
и правцем којим је ишла. 

Г. Кулишић је прошао поред свих тих питања и оставио 
да их други решавају. Он сам, у колико није имао услужне по- 
моћи Г. Ђелчића, и по начину којим се користио њоме, радио је 
Бунићеву биографију онако од прилике, како се радило када 
се није ни слутило какав се важан материјал за проучавање 
дубровачке књижевности налази у архиву дубровачком и када 


су једини извори за њу били зборници старих биографа из 
ХУШ века. 


(Свршиће се). 


Никола АНТУЛА. 

ПОЗОРИШНИ ПРЕГЛЕД. 


МАГБЕТ, ТРАГЕДИЈА У ПЕТ ЧИНОВА, ПРЕВЕО С ЕНГЛЕСКОГ ДР, СВЕ- 
ТИСлАВ СТЕФАНОВИЋ. РЕДИТЕЉ Г. АНДРЕЈЕВ. ДЕКОР и костими 
од Г. БАЛУЗЕКА. —- ТРАГЕДИЈА ЈЕДНОГА МАГАРЦА, ИНСЦЕНИСАЊА 
БАСНА У ЈЕДНОМЕ чину, од М. ВУкАСОВИЋА. — ЗАБОРАВЉЕНИ Дуг, 
ДРАМА У ЈЕДНОМЕ ЧИНУ, од Миливоја ПРЕДИЋА. 
(Крај.) 
П 


„Сцена се отвара уз фијук ветра, кобну грмљаву, се: 
вање муња, хујање мора и ратничке крике и покличе. Мрачан 
и суморан пеисаж: злослут, тежак, пун несреће. У такав пеисаж, 
уз урлик целе природе, улазе три вештице, три злогука сим- 
бола људске слабости, вију своје чудно и мистично коло, и 
глорификују зло: 

Жаба зове. — Ево нас. 

Гад је леп, а леп је гад; 

Хајд у ветар и маглу, хајд! 
Оне одмах дају основни тон целој трагедији. То је трагедија 
зла, општега зла. Магбет и леди Магбет само су инструменти 
тога зла. Они су ту да, још једном у Шекспиру, докажу 
његову тезу: зло је јаче од добра; добро служи само да 
истакне зло. 

Да докаже ту тезу, Шекспир узима доброга, поштенога. 
и храброга Магбета и, после првих успеха на бојноме пољу, 
усађује му у душу осећање амбиције и властољубља. Три 
вештице кличу: 

Здрав, Магбете, гламиски тане, здрав! 


Здрав, Магбете, кодорски тане, здрав! 
Здрав, Магбете, пошоњи краљу, здрав! 


Таква је била ноћ када се роди нови Магбет... Да још 
већма распали ватру властољубља ту је и његова жена леди 
Магбет, која у његово уноси и своје властољубље: она хоће 
да буде кљаљица. Денкан, скотски краљ, после победа, на- 
именује Магбета таном и, у исто време, себи за наследника, 
свога сина Малколма. За Магбета, та велика почаст не значи 
ништа. Он хоће да буде краљ. И Магбет одмах почиње да 
ради праћен саблашћу зла. 


5“ 

Магбет је изразит тип човека код кога је парализа воље 
у пуноме степену. То је човек који је рођен за све: да буде 
добар и рђав, поштен и непоштен, пријатељ и непријатељ, 
слуга и господар... Он иде, и иде до краја, за оним што му 
се прво унесе у вољни систем; јер, он је апсолутно без воље. 
Да су му вештице рекле да буде веран слуга своме краљу, 
или добар војсковођа, или добар пријатељ, он би био веран 
слуга, добар војсковођа или добар пријатељ. Вештице су му 
предсказале краљевство, и жена га је у томе смислу гонила, 
и он је у томе смислу радио. Отуда је он починио свака 
чуда и покоре. Човек од своје воље, то не би могао да 
учини; човек без воље је то учинио. Праћен кобним предска - 
зањем трију вештица и, до половине трагедије, чудном амби- 
_ цијом и снагом леди Магбет, а од половине сомнамбулизмом 
и страхом, Магбет је, као аутомат, кроз целу трагедију, суб. 
консциентно радио ужасне ствари. 

- Магбет жели да буде краљ и, од тога момента, он нема 
свог унутрашњег мира. Несвесно, он сада иде напред своме 
циљу. На путу су Денкан и његови наследници. Он је сада 
злочинац, и на томе путу нико га не може зауставити. Денкана 
треба да нестане, и његових наследника, и свих оних који му 
сметају, и оних којиму не сметају, али у које сумња; и као 
бесом гоњен, он их склања, убија. Магбет, ипак, није злочи- 
нац. Шекспир, напротив, овде „показује како је мисао о зло· 
чину ушла у једну душу пуну врлина, какав је пустош ту 
учинила од тренутка када се ту увукла, и до којих је крај- 
ности одвукла онога који никако није имао снаге да је од- 
баци кад му се појавила. Магбет није рђав, као Јаго или 
Едмонд Глостер. Он је чак почео са добром“.: Шекспир, као 
што видите, развија једну деликатну тезу: тезу човека од 
добра који је, под оваквим околностима, субконсциентно 
човек од зла; он је несвесно преставник зла и ако је, свесно, 
преставник добра. Магбет нема воље, а добио је једну идеју. 
Од тога, ништа јаче. Он сада има елементарну туђу вољу. 
Злочини сада ништа не значе; они, као такви, не постоје. Он 

Џо“. убија Денкана. Крв је пала и, бранећи се од ње, он се на њу 
т. навикава као што се навикава на хашиш и опијум, и иде 
| даље. Из злочина иде у злочин, губећи покој и сан, поста- 


| У. Мезете: Ућакезреате, хе оешетехг ер зе5 стдшев, р. 319 

јући неврастеник. Унутрашњи му глас говори: „Ти нећеш 
више моћи спавати“, и он се ужасава ситуације у којој је, и 
више пати но сви злочинци на свету. Денканова крв га пали 
као запаљено уље, он са ужасом посматра своје дело, и „из- 
гледа му да мрље крви нису довољни ни сви таласи морски 
да сперу“. 

Са трећим чином, Магбет постаје краљ. Он је сада на 
престолу где је и била главна мета његових амбиција. Сада, 
он је најнесрећнији, најузнемиренији. Краљица је већ сомнам- 
–булист. Ни она ни он, немају мира. Цео даљи рад њихов то 
је рад неврастеника, полулудих, манијака. Боје се вернога Банка, 
жене и деце Магдефовг, који као емигрант, спрема буну про- 
тив њих. Тим безвољницима је пала и та идеја у свест, и они 
и њу приводе у дело. Настају ужаси каквих је било само у 
Есхиловим и Софокловим трагедијама. Они убијају Банка, 
Банка који им је највише помагао у свима покорима. Али, 
ни после тога, од унутрашњег мира ни трага. Напротив, Маг- 
бета гоне сенке убијених као зли дуси, док је леди Магбет, 
убијена ужасом, скоро изгубљена. На једној гозби, док један 


"–бард опева славу Магбета, сенка Банкова се појављује пред 


Магбетовом свешћу, и он, у пуној декаденцији разума, криче, 


"буса се у прса, и пати патње распетога Христа. У једној 


даљој сцени, мртви, а њих је доста, излазе из гробова, и гоне 
га. Магбет је на врху патње, ако не још на врху злочина који 
су му предодређени да их изврши. Он је скоро у делириуму. 
Нагонски, он сада уме само да потмуло крикне, и да се, у 
полусвести, сети жртава. 

Али, ужаси се, као у грчким трагедијама, неком вишом 


вољом, рађају и даље. Магбет се боји Магдефа, који се, по 


извештајима, као сенка прикрада Магбетовом замку да учини 
крај и његовој, и својој, и државној несрећи. Магбет га се 


боји, и с тога му убија и жену и децу. Та је сцена врхунац 


његових злочина. Шилер, који је преводио Магбеша, избацив 
је у преводу ту сцену. Макако био велики Шекспир, макако 
стратегијски бранио и генијално доказивао, и доказао и тај 
свој поступак, ужас и страхота су тако доведени до крајњих 
граница, да буне свако људско осећање. Магбет је, додуше, 
са затвореним очима, унезверено, у делириуму, он се плаши и 
околине, и себе, и ствари око себе. Као Орест у трећем 


делу Оресшије, он само лута, без душе и свести, и врши зло- 


њу -- пат ви. 

чин и зло онако несвесно и спонтано као што дише и као 
што му било бије. Па ипак, ми му више не допуштамо. Та 
абнормалност је с оне стране и абнормалности. Ни Шекспир 
више нема права да га држи на сцени. Од почетка довде има 
логике, и све је у једноме реду који је могао само Шекспир 
да одржи. Одавде, и даље, ред је сасвим поремећен. Даље 
развијање тога реда могло би да буде почетак једне нове 
трагедије која би одавде почела, и логично развијала тај 


други ред ствари. У томе случају, могло би се ићи и даље, 


и ми се не би бунили; у овоме случају, ми се бунимо, јер је 
преваљени Магбетов пут у нескладу са општим схватањем 
прве половине трагедије. Главно је у драми да нас писац 
припреми на све што ће да уради. Шекспир је то, у главном, 
урадио. Магбеш је генијално дело првога реда. Али, смеју 
ли се ствари да воде до крајаг И, у опште, могу ли се оне да 
воде до краја У тренутку када је нешто највише оно што 
је, онда је оно престало то да буде. Еластицитет градива које 
је узето у рад није допуштао толико растезање. Трагедија 
није смела да гони свој главни мотив тако далеко. Јер, у 
томе случају, ту на крају трагедије, на месту где је требало 
бити највиши — добила је једну „мрљу“ која квари највиши 
утисак. И тако, и ово сунце има своју пегу. 

Одмах, да се вратимо историји, после тога, највишег 
домета сцена ужаса, трагедија се брзо приводи крају. Краљ, 
у вину и гозби, хоће мира, али, мира нема. Он је већ пот- 
пуно растројен. Анри де Рењие пева тај моменат: 


Господар хоће да су сви ведри 

Око њега, и да се смеју. да су пјани. 

То је живот, а он воли да види да се живот живи: 
Једите, дакле, и пите, и спавајте, јер краљу 

Ви сте дужни покоравати се, јер је он закон.., 
Шта се вас тиче, што Магбет не спава, 

И што му грижа савести шапуће на уво, 

И што је он будан када свако спава, 

Што његови запаљени капци ни у зору нису склопљени, 
Што се боји, што чује како одјекује 

Малколмов ропац или крик Банков..1 


Краљица није могла да излржи. Она је умрла. Са последњим 
остатком свести, Магбет кличе: 


1 Нептћ де Кедтает, Те М:тогг дег Нецтег: Масђет. 


______________-___________-------=== оним 

ОЈ! 
Могла је баш и после умрети. 
И за тај глас би било времена. 


Све га је напустило. Остао је сам са сенкама својих зло- 
чина. Стражари му јављају да се, из далека, приближава нека 
"шума. То је Магдеф који се, са побуњеницима који су испред 
себе носили по једну велику грану, приближава да заврши 
трагедију. После неколико тренутака растројства, Магбет и 
Магдеф су очи у очи. 

Магдеф. 


Псето паклено, 
Окрени се, окрени. 


Магбет. 
Тебе сам 
Јединог од свих избегавао. 
Уклони се. И сувише ми је 
На души тешка крв од твојих свих. 


У борби, Магбет погине. Магдеф му осече главу, и износи 
пред Малкома: 


Здраво нам, краљу, јер си сада краљ ! 


ЈН 

На овоме месту, 0 глумцима и глумицама, о режији, о 
инсценацији и декору, нисмо никада говорили. Ми то нисмо 
радили просто с тога што се није имало о чему да пише. 
Налазећи се између неколико струја које су, у основи, имале 
за циљ један исти циљ, мало позоришни и проблемски а више 
личан и моментани, — наше Народно Позориште није никако 
могло да нађе свој план, да негује један стил, и да позоришно 
развија позориште. Држава је, субвенцијом, била дала свој 
удео, и општина, и публика, и ипак није било, из горњих 
разлога, систематског рада. У последње време, осећа се неки 
план и систем. Тај се план и систем још не осећа на глумцима, 
на драматургији у ужем смислу; али, он се осећа у смислу 
режије, схваћене: у најширем смислу, довољно јасне. Дово- 
ђењем Г. Андрејева за режисера и Г. Балузека за позо- 
ришног сликара, наша сцена почиње да изгледа, ако не 
европски, а оно југословенски, почиње да добија стил, плани 
систем. Бура од Островскога, и Магбет од Шекспира, то нај- 


боље показују. 
20 





306 Српски Књижевни Гласник. 





Наравно, то још много не значи. Требаће још доста вре- 
мена док дођемо до сцене која ће моћи дати илузију. Јер за 
сада, о њој не може бити ни речи. Докле год се шаптач, као 
у другом приказу Магбеша, буде онако громогласно чуо из 
своје шаптаонице; и она летва са завежљајем жица буде ви- 


ђала изнад сцене; и оне две бургије које, у порталима, држе. 


декор за скеле; и оне две поцепане спољне помоћне завесе; 
и немарно бачени бео застирач преко сцене (да говоримо само 
о „ситницама“ које се могу да отклоне); — све готле, о илу- 
зији не може бити ни речи, о илузији због које је и створена 
сцена. То, наравно, важи и за глуму, и ако се и ту многе, 
чисто техничке ствари, могу да доведу у ред. Као и кад го- 
воримо о нашој поезији (ту најмање), и о нашем роману, 
приповетци и драми (ту највише), и кад говоримо о нашој 
глуми и сцени, морамо да гледамо ствари с једне чисто срп- 
ске критичке тачке гледишта; иначе, опет не бисмо имали о 
чему да говоримо. | 

После ове резерве, нека нам је допуштено, за први пут, 
да проговоримо неколико речи о симпатичној групи ГЛГ. Ан- 
дрејев-Балузек. Г.Г. Андрејев и Балузек су људи од школе. 


Они добро познају свој занат. Дошавши из једне средине“ 


која има прилично позоришних традиција и која има и свој 
засебни режијски стил, они су, као добри ученици својих учи- 
теља, не прилагодивши се много нашој сцени, донели са собом 
њихова и своја схватања; не прилагодивши се много, кажемо, 
јер наша је сцена и сувише мала и примитивна за њихова 
схватања, а наши глумци и сувише самоуци или и недоуци 
за људе који знају за основне норме и доктрине глумачке 
уметности. Из тих разлога, њихова примена њиховог знања 
и умења, није много складна нашим приликама, нити одго- 
вара нашој малој сцени; није, допустите ми да кажем, еква- 
валентно валентна. Стил Г. Андрејева, стил „великих опера“ 
и великих сцена, сувише је широк и сувише кафарнаумски за 
наш укус и за нашу позорницу, док је стил Г. Балузека су. 
више декоративан, и увек исти, у смислу декора и, у смислу 
костима, другачији и неуобичајен (Магбет). 

Узмимо Магбеша. Магбеш је, у истини, први Шекспир 
на нашој позорници. Ранији су били, врло често, врло смешни, 
Режија, инсценација, декор и костими, за Магбеша као и за 
остале Шекспирове драме, дефинитивна су ствар у Европи. 








а“ ти. |. 





ЏУЛИ 


Позоришни ПРЕГЛЕД. 


Па а У 307 





Данас се, пре свега, Шекспир игра интегрално; то јест, сем 
шекспиријанске позорнице, он се игра онако како га је играо 
сам Шекспир: тај костим и, у главном, тај декор; позорница 
је промењена на данашњу, а игра, с ниансама и искуством 
ова три -века, на данашњу игру. Специјално за Магбета, игра 
мора да буде у ритму целе трагедије, а декор прост, уједна- 
чен, сив. Такав се декор, у свима његовим трагедијама, сем 
тога што то тражи и његово опште схватање људске судбине, 
брани још и тиме што су Шекспирове драме више комади за 
слушање него ли комади за гледање. Шекспир је бог речи, 
и њега треба чути. Декор, према томе, треба да, обрнутим 
ефектима, истакне текст. Игра пак мора да буде у ритму тра 
гедије (ма да је то с нашим глумцима скоро немогуће) да, 
истим ефектима којим и речи, помогне текст. У форми и боји, 
модерна инсценација хоће помоћу неколико простих а изра- 
зитих декорационих елемената да изражава велику Шекспи- 
рову уметност. Инсценација Хамлеша! (нарочито терасе, цркве- 
ног дворишта, краљичине собе) врло проста, изванредно проста 
и, као таква, изванредно ефективна. Таква је и за Магбеша, 
Краља Лира, Јулија Цезара, и тако даље. Таква је инсцена- 
ција, наравно, најтежа; али, она највише одговара Шекспиру. 


То врло интересантно питање одвело би нас врло да- 
леко. Ми га овде нећемо расправљати. Довољно је што да- 
јемо резултате до којих се дошло. Пређимо сада на нашу 
инсценацију Магбеша. Она је мало другачија. Г.Г. Андрејев 
и Балузек су примили неке ствари које су свуда примљене. 
Као и Антоан,“ и друге позорнице, и они су позорницу поде- 
лили, једном покретном завесом, у два плана: предњи и задњи. 
На тај начин радња брже иде, позорница је изразитија, при- 
премање брже. Само, док је свуда горе предњи план за спо- 
редније сцене и лакше, а задњи за оне које воде трагедију, 
овде је све, сем неколико сцена, сведено на предњи план. 
Управо, то више није ни предњи план, већ само сужавање 
позорнице ради ефекта. Права подела се видела само у првим 
сценама. Отуда се у времену није много ни добило Док сеу 
Одеону Краљ Лир игра за непуна три сата, наш приказ је 


1 Сатб Надетатт: ЋКедље. Гле Кипз! дет згетесћеп Патхћебите. 
2 Адофрће Вугазоп: Ге Тљеаћте, ртеппеге Зегћле, р. 38 112; Непту 
Вотаеаих, Га Уле аи Тћваћте, депхјете 5егтле, р. 168. 

трајао четири, прве вечери и четири и по сата. Ипак, према 
ономе како се играло, напредак је очевидан. 

Ми смо већ приметили да је наша инсценација сувише 
декоративна, да је мало од укуса. То се осетило одмах с првом 
инсценацијом, с инсценацијом Буре. Овом приликом, то се 
исто види и са Магбешом, и стога смо нарочито и говорили 
о простој декорацији и инсценацији као најефективнијој за 
Шекспироре трагедије. Она је данас примљена, и примљена 
је зато што је добра. Насупрот њој, нама ће остати ова сла- 
дуњава и утрпана, по облицима и по бојама и, где год може, 
сретаћемо је при приказивању Шекспира. Најзад, и то је на- 
предак, и нека је поздрављен ! 

Што се тиче костима, ми смо и ту за интегралног Шек- 
спира, за Шекспира како га је играо Шекспир: за костиме, 
дакле, ХУП века. Наши су играли у костимима Х!П и ХТУ века. 
Зашто Ако би се Шекспир играо према времену у коме му 
се дешава драма, јер и то се мишљење може да брани, онда 
је Магбеша требало играти у костимима Х! века. Схватање 


наше вредне групе није ни прво ни друго. Међутим, трећег 
логичног нема. 


О глуми, најзад, и ако је глумачки део приказа водио 
сам Г. Андрејев, опет ништа немам да кажем: Једно је сигурно 
за мене, и то је: Г. Андрејев их сигурно није учио да онако 
играју. Сем Г. Илије Станојевића са својом споредног улогом 
вратара, — све остало није личило ни на шта. 


ко 


Нека ми опрости велика сен Шекспирова што, одмах 
после ње, морам да говорим о Г.Г. Милану Вукасовићу и 


Миливоју Ст. Предићу. Тако је хтео „господин случај“, и тако 
мора да буде. 


Друштво Српских Књижевника је приредило једно књи- 
жевно вече у Народном Позоришту, и две тачке овог вечера 
интересују ову рубрику. Те су две тачке ове: Грагедаја Јед- 
ног Магарца, инсценисана басна у једноме чину, од Милана Ву- 


касовића, и Заборављени Дуг, драма у једноме чину, од Ми- 
ливоја Ст. Предића. 


Прва од ових двеју ствари, гора од друге, што за другу 
значи апсолутно ништа. Она је у толико боља што од при- 
дева рђав има само један суперлатив, који може да обухвата 

само један појам. За ону прву би Французи рекли да је до: 
садна, „а тошпг деђош“, док би за другу рекли „а догтг 
деђош“. У оба случаја, тешко нама! Прва са тезом: магарац 
остаје магарац и кад му се осеку уши и реп; са моралним раз- 
мишљањима и доказивањима да је бело бело, а црно црно; 
са дијалогом методе Олендорф („Волете ли Јабукерг“ — „Не, 
ја их не волем; али мој отац има лепу браду!“); са опсерва- 
цијама и детаљима, да се најблаже изразимо баналним; — 
прва, пропала је те вечери чак и код наше доброћудне пу- 
блике. Друга, са једном мотивом који као да је нађен из ро- 
___ мана Тросшруки Злочин у Сенш-Усну; са неуким вођењем ди- 
јалога који је колико-толико жив; са неинтересантним задржа- 
вањима на местима преко који треба да се склизи, или да се 
прекораче; са стилом који је некњижеван; — друга, прошла 
је као и прва. 


Бранко ЛАЗАРЕВИЋ. 


Ру Р 


НАУЧНИ ПРЕГЛЕД. 


Н. Вулић, Јован ТОМИЋ КАО ИСТОРИК („Дело“ за 1910 и 
1911 год.). 

(8) 

6. У мојој књизи „Црна Гора за Морејског рата“ на 
више места било је речи о томе како се Сулејман-паша Бу- 
шатлија из Скадра договара са херцеговачким пашом да са 
две стране нападну на Црну Гору и истерају Млечиће отуда. 
То се поновило и у септембру 1692 године, кад се Сулејман 
Бушатлија јаче него икад дотле спремао на поход против Це- 
тиња. Због тога је положај Млечића у Црној Гори и одмет- 
нутих Црногораца био кудикамо тежи него кад су поједине 
паше предузимале нападе засебно. Тај факат, поред других, 
___казао сам и овим речима на стр. 216 наведене књиге: „Једна 
___ тешкоћа више за провидура (которског) у овој прилици биле 
___су припреме херцеговачког алај-бега у Требињу, чија се вој- 
ска имала сјединити с пашином у Невесињу, а по извешта- 
__јима што их је имао с те стране обе су имале напасти једно- 
времено са Сулејмановом“. 


путу" РУМА" 


РА МАР РЕМ ЧАД "у У 

У Ш чланку своје „критике“ Г. Вулић је устао против 
ових факата. Полазећи од поставке да су наведене моје речи 
буквалан превод италијанског текста у депеши которског про- 
видура Ерица од 21 септембра 1692 године, нашао је да 
нисам ни разумео ни добро превео тај изворни текст и твр- 
дио је: 1, да се оне две херцеговачке војске нису имале сје- 
динити; 2, да се те две војске неће сјединити у Невесињу; 
3, да „а Меуезчопе“ у изворном тексту значи „да је паша из 
Невесиња“; 4, да сам погрешно превео италијанске речи „сопе 
1 Ашћло“ са „по извештајима“; и 5, да италијанске речи „пл 
ип ршто тедезипо“ не значи „једновремено“ како сам их ја 
протумачио него „на исто место, на исту тачку“.16 | 
| На све ово одговорио сам му тачку по тачку. Показао 
сам му да су оне две херцеговачке војске, два одреда, имале 
сјединити, али да се нису сјединиле и зашто се нису сједи. 
ниле; одбио сам његове лекције из италијанског језика, кад 
ме учи да „а Меуеззјопе“ „значи да је тај паша из Невесиња“; 
по двадесети пут одбио сам тврђење да су моје речи „пре- 
вод“ изворног текста, показао сам да мени није било стало 
до превођења реченица него до тумачења, одабирања и гру- 
писања факата и зашто сам на том месту рекао „по извешта- 
јима што их је имао с те стране“; и доказао сам му и реч- 
ником и фактима и логиком догађаја да „пп цп рито тедеч то“ 
не значи на том месту „на исту тачку“ него „једновремено“, 
„у исто време“, показивши му уједно да тако преведене те 
речи у оној реченици дају један невероватно велики логички 
и математички апсурд." 

Г. Вулић се враћа на ова питања и одговара. Истина 
сад ме више не учи да „а Меуезчспе“ „значи да је тај паша 
из Невесиња“. Али зато поново говори о превођењу „согте! 
диђто“ речима „по извештајима“; тврди да се два херцего- 
вачка одреда нису имала сјединити; и да „пп ип ршио те- 





% Те речи, које је он навео, гласе у оригиналу: „...регеће Гегтал- 
Аоз! ви бауја та Тгеђјеспе ГАПађесћ 4' Егсесоупа соп цпа ђиоп согро Фе 
Тагећу, еБ ппепдо дапе! Разза а Меуезајспе абто з!огло 41 сепбе... сотт е 
ааћћо, сће ћауепдо | шњеШеепла соп ЗоШпапо ротбпо ја пп рџибо те- 
депо је Того асетезјош а Фуегео е Фатефгатепје оррозђо Сопте“ 
(Црна Гора за Морејског ралаа, 344, 345). 

16 Дело за април 1910, стр. 137. 

17 Одјек за 1911, од 29 и 31 јануара и 1 фебруара. 

дЧезшто“ значи „у исту тачку“.!“ Како то брани и чим, то ће се 
видети даље. Напомињем сада само толико да докази које је 
он употребио на том месту не доликују ни најпростијем ч0- 
веку а некмо ли једном професору Университета, јер он. одриче 
све, измишља и подмеће неистине у исто време кад моје тачне 
наводе назива фалсификатима. 

а. Говорећи о питању сједињавања двају херцеговачких 
одреда Г. Вулић је употребио као доказе ове нешсшине. Он 
вели: „На ове речи: „припреме херцеговачког алај бега у Тре- 
бињу, чија се војска имала сјединити с пашином у Невесињу 
(Црна Гора за Морејског Рата)“ ми смо приметили да се ше 
војске нису имале сјединити у Невесињу,“ и да према јед- 
ном документу, који Т(омић) наводи на том месту, не можемо 
уопште тврдити да су се оне уопште имале сјединити. Пашу 
прву замерку, која је пошпуно основана, Академик се прави. 
да није примешио или разумео, п на њу не одговара.“ Што 
се тиче друге он вели да о сједињењу две херцеговачке вој- 
ске није говорио по том документу него по другима (које у 
делу „Црна Гора за Морејског Рата“ не наводи нигде!). Алш 
ни у шим докуменшима, на које он шек сад упућује, нема 
ни речи о шоме. Ми смо брижљиво проучили и депешу ко- 
торског провидуре с Цетиња од 27 септембра и депешу Дол- 
финову од 22 октобра 1692, и нисмо ама баш нишша нашли 
о чем говори Т(омић). Чудновато, али истинито! 

Речи Г. Вулића, које сам подвукао, јесу две неџсшине: 
јер сам му одговорио на прву замерку и није исшина да у 
документима које сам у одговору навео нема „ама баш ништа 
о чему сам говорио“. Напротив тамо је доказ да су се та два 
херцеговачка одреда имала сјединити и да је зато противник 
"предузео мере да их у томс спречи. и да их је спречио. 

На ову прву замерку Г. Вулића одговорио сам, кад сам 
му показао да „а Меуезуоспе“ не значи „да је тај паша из 
Невесиња“. Тамо сам казао како треба схватити значене речи 
„у Невесињу“ у мојој реченици: да оне не значе место где ће 
се сјединити две херцеговачке војске него место где је окуп- 


18 Дело за фебруар 1911, стр. 303— 302. 

19 Ове речи у тексту Г. Вулића ја сам подвукао. 
20 Горње вреди и за ове подвучене речи. 

#1 Дело за фебруар 1911, стр. 303 и 394. 

љена војска паше херцеговачкога, која ће се сјединити с алај- 


беговом војском. То сам казао подвученим речима у ставу: 
„Та двојица (алај-бег и паша) прибирали су војску на двема 
странама, да је потом сједине. Имао се, дакле, сјединити алеј- 
бегов одред, прикупљен у Требињу, с пашином војском, окуп- 
љеном у Невесињу (која је окупљена у Невесињу“.== 

Још је горе са другом непсшином: с његовим порицањем 
да у документима, на које сам у одговору указао, нема ни 
речи о томе да су се деа херцеговачка одреда имала сје- 
ДИНИТИ. 

То су биле две депеше: прво депеша которског прови- 
дура Николе Ерица од 20 септембра 1692 године, и друго, 
депеша главног провидура далматинског Данијела Долфина 
од 22 октобра те године. 

У првој депеши говори се укратко како се Ерицо бојао 
напада двају херцеговачкох одреда и укратко се каже шта 
је урадио да се обезбеди с те стране.“ Друга депеша јасније 
казује те припреме и тачно потврђује оно ради чега сам се 
позвао на њих. Ту се каже како се, у доба Сулејман-пашина 
похода на Цетиње, сумњало да паша херцеговачки, у дого- 
вору са Сулејманом, може напасти на млетачки посед, зато је 
Долфин предузео мере да га одврати на другу страну. 
Он је учинио двоструку диверсију, једну против паше и другу 
против алај-бега: са сопракомитом Балбом послао је две га- 
лије у Неретву, за што кад је паша чуо, похитао је тамо са 
својим одредом; међутим добровољачки одред послао је на 
другу страну, према Мостару. Овај одред допро је до близу 
Мостара, побио се с Турцима, потукао их и многе заробио, 


22 Одјек за 1911, бр. од 31 јануара, први и други стубац подлиска. 

28 1) Мотљђепедто, 90. У 24 бр. Одбјека од 31 јануара, где сам се 
позивао на овај докуменат, штампарском погрешком испало је да је де- 
пеша од 27 а не од 25 септембра, међутим тачно је навецена страна 90 
књиге на којој се налази тај докуменат, док је депеша од 2 септембра 
на стр. 91, 92 и 94. Г. Вулић је једва дочекао ову прилику да пориче 
главну ствар. Исто је тако урадио и кад је нашао погрешно одштампану 
годину депешама которског провидура Ерица од 8 јула169. У Одјеку 
(бр. 24) у место године 1691 испала је година 1692, али су тачно обеле- 
жене стране књиге, на којима су штампане депеше и одакле се види да 
су обе из 1691 а не из 1692 године. Обе ове јасне штампарске погрешке 
он наводи као погрешна навођења, као позивање на оно, што не доказује 
моја тврђења. А да како би друкчије и могао порицати истинита факта:! 

али није могао даље продрети због рђавог времена. Па ипак 
што је желео, Долфил је у главном успео овом диверсијом. 
Он сам вели: „постигнут је главни смер мојих намера, који 
је био да се омеше сједињење војсака (непријатељских)“ = 

И док Долфин тако јасно каже да је сав његов рад у 
том тренутку био упућен на то да омете сједињење неприја- 
тељских одреда у Херцеговини и да не нападну на млетачку 
територију, кад и Сулејман, Г. Вулић тврди да ни у једном од 
ових докумената нема ни речи о томе да су се ти одреди 
имали сјединити! Он чак тврди како је брижљиво проучио 
обе депеше и да у њима „није ама баш ништа нашао о чем 
говори Томић“! 

И он такав свој несавесшан рад зове брижљивим про- 
учавањем ! 

(Свршиће се). 
Јов. Н. Томић. 


УМЕТНИЧКИ ПРЕГЛЕД. 


КонцЕРТ Српско-ЈЕВРЕЈСКОГ ПЕВАЧКОГ ДРУШТВА У НАРОДНОМ 
ПОЗОРИШТУ 23 ЈАНУАРА 1912 ГОДИНЕ „Елидс“, ОРАТОРИЈУМ У 
ДВА ДЕЛА, од ФЕЛИКСА МЕНДЕЛСОН-БАРТОЛДИА. 


Има већ неколико година како наша већа певачка дру- 
штва изводе, са пуно воље и пожртвовања, већа вокална дела 
са оркестром. То чине чак и она певачка друштва која имају 
својих специалних традиција и намера, више саможивих него 


= „Ме! јетро =[еззо, сотгтепдо риг И дићо, сће 1 Разза 4' Егсесоутпа, 
сће 51 Тегтауа пеЏе ујетапсе 41 Сазбе! Хоуо, робеззе 41 сопсетјо соп 50- 
Јипапо [аг ацајсће ппргезагопе по дие! Теттбомо, збу а! огли агје рет Ф- 
фетито“, вели главни провидур Долфин, па, пошто је изложио шта је 
учинио против оба одреда терцеговачке војске, завршује: „Ма 1е роселе 
фтошазћпе ћеуепдо аПасајо Је уазбе Сашраспе еБђ шеоттодајо зотта- 
теп(је И раг али, поп 1 розаф е 1 рођега! пеегпаге тагглогтеп(е, фепсћ'- 
ћаљићоз: Мо уте рттерае депе тае ттбетлота, сће ји 1 фазбтаете Рит- 
опе аеџе тотге“. (ПИ Моп«епевто, 98). —- О задатку одреда добровољаца из 
околине Новога, које је овом приликом главни провидур послао против 
алај-бегова одреда у Требињу, пише и которски провидур Ерицо у де- 
пеши од 6 новембра 1692: „ада! абто сапго а1уџали раезап! да Сазге! Хохо, 
сће хетапо ротбаћ #т Ттеђљапе, а јат сета Фтретаопе сотатпаата Фа:г 
ЕссеПепивзито злотот Рторед!от Сепетале...“ (1 Моп(епегто, 108). 


[ 
= 

значајних по културу уопште, која сматрају да је довољно 
изводити дела која су им већ „под рођеним кровом“, — тиме 
хоће да кажу: само уметничка дела свога уметничког вође, 
него водити рачуна и о савременијим потребама публике и 
о стању музике, наше музике нарочито, која се развија да- 
леко од њих и не под њиним утицајем. Тако је београдска 
публика чула „Девету“, чула „Садбене дарове“ од Дворжака 
и његово „зјфабђаћ тајег“, чула „Стварање света“ и „Седам 
речи Христа са крста“ од Хајдна, „Јована Дамаскина“ од Те- 
наиева, „Снежану“ од Чајковског, Олака Тригвазона“ одГрига, 
„Божићни ораторијум „од Сен Санса и недавно „Елиас“ од 
Феликса Менделсон-Бартолдиа. 

„Елиаса“ је "звело Српско Јеврејско Певачко Друштво 
23 јануара ове године у Народном Позоришту. 

Од оба Менделсонова ораторијума „Павле“ и „Елиас“ 
овај други је и бољи и зрелији. У њему је Менделсон са више 
техничке рутине и бољим познавањем стила ове музичке врсте 
применио све своје искуство које је стекао студирајући Баха 
и Хендела. Ниједан композитор немачке романтичке школе 
није са више успеха неговао овај облик од Менделсона. И 
од Хендла и Хајдна на овамо тешко да ће се наћи успелијих 
ораторијума од оба његова. Јер је Менделсон био високо кул- 
туран човек и музички таленат првога реда, ито му је по- 
могло да једно дело које, тако би бар требало да буде, има 
исто толико књижевне колико и музичке вредности, у основи 
добро схвати и сигурно изведе. М ма да он као уметник за 
нас, људе од данас, не значи много: јер има сувише од расе 
којој је припадао, јер му је уметност и сувише лепа и су- 
више углађена, често налицкана и перфектно салонских ге- 
стова у интелигентнијем смислу те речи, ми му ипак не мо. 
жемо одбити несумњиве способности којима је располагао. Ми 
га не морамо волети, не морамо му се ни дивити, али мо- 
рамо признати да је стварајући стварао као редак музички 
таленат, који је једно време био најмаркантнији представник 
једне школе. Данас, у доба новога стила и новога ренесанса, 
када су све границе прегажене и тежња за апсолутном сло- 
бодом индивидуалног израза дошла до врхунца и створила 
неколико нових школа и отворила неколико нових путева, 
Менделсон стоји, као један од најјачих представника немачког 
музичког романтизма, без утицаја, слушан али не обожаван, 

леп али не интересантан, као остатак оних старих добрих вре- 
мена која су прошла да се никада више не врате. 

Српско-Јеврејско Певачко Друштво је са добрим мате- 
ријалом којим располаже, не попуњујући хор „љубитељима“ 
песме, марљиво припремило и, уз пратњу оркестра Краљеве 
Гарде, врло допадљиво извело „Елиаса“. На мене је врло при- 
јатно утицала солидна, непретенциозна, ненаметљива, скромна 
али готово потпуно успела интерпретација. Раније нисам по- 
знавао ово друштво и изненадио сам се када сам га чуо. 
Епзешћђје један који располаже најлепшом способношћу да као 
целина утиче. Ни један од певача, ни једна група певача 
се не истиче где не треба. Пуноћа тона у целини, јасно ока- 
рактерисана боја свакога гласа, солидна динамичка техника и 
добра ритмичка сигурност су друге лепе особине. А све то 
да се истакне није се могло наћи згодније дело од Елиаса. 
То су осећали и певачи и њихов диригент и зато су са толико 
воље спремили и извели „Елиаса“, дело Феликса Менделсон 
Бартолдиа. | 

Соло партије су имали Г. Леон де Леон (Елиас) Г. Аврам 
И. Мајо (Овадја, Ахаб) Госпођице Рашелм Леви (Анђео, дете) 
и Рашела Алтарац (Анђео). Баритон Г. Леон де Леона је 
више топал него јак, тенор Г. Аврама Мајо више јак него 
топал. Г-ђица Рашела Леви има леп сопран, звонак и здрав, 
али је и сувише ладно певала. 

Целини је дала ритмичкога живота и ширину мелодијске 
линије сигурна рука Г. Хинка Маржинеца. 

МилојЈЕ МИЛОЈЕВИЋ 


ПОЛИТИЧКИ ПРЕГЛЕД. 


Политичка ПУТОВАЊА. 


Краљ Бугарске хтео је да проглас пунолества пре- 
столонаследника, кнеза Бориса буде што свечанији. На ту 
светковину позвао је сродничке владаре и владаре суседних 
држава да пошаљу своје представнике. Шпански, руски, не- 
мачки и аустријски дворови послали су своје рођаке; кра- 
љеви Грчке, Румуније, Србије и Црне Горе своје престоло- 
наследнике ; Султана је заступао некадањи амбасадор на беч- 

коме двору, Решид-паша. Фердинанд ! је хтео да истакне пред 
Бугарима још сада кнеза Бориса, као будућег првог право- 
славног владара у обновљеној независној држави Бугарској, 
а пред Европом опет улогу и значај коју лично има данас 
бугарски владар. Присуство грчкога престолонаследника Кон- 
стантина на овим свечаностима има свој нарочити значај, кад 
се узме у обзир црквена борба Бугара и Грка, која траје пола 
века и догађаји у Варни, Бургасу, Пловдиву и другим ме- 
стима са грчким црквама, школама и Грцима. Ако то није 
претеча укидања шизме бугарске и скидање анатеме с бу- 
гарске цркве, ако то није доказ да ће Грци заборавити своју 
вековну, урођену мржњујпрема свему што је словенско, а оно 
је знак да је и једна и друга страна знатно попустила у својој 
политици. М Грци и Бугари опажају тек сада да њиховим на- 
ционалним интересима прети опасност од Турске у новоме ре- 
жиму, остављајући на страну друге опасности. 

Посета бугарскога посланика у Цариграду Васељенскоме 
Патријарху, честитка овога последњега краљу Фердинанду 
поводом ове прославе, преговори између неких бугарских и 
неких грчких народних представника у турскоме Парламенту 
за заједнички рад приликом нових избора, увећава значај 
посете грчкога престолонаследника у Бугарској. 

При своме повратку из Софије за Петроград руски ве- 
лики кнез Андреја Владимировић свратио је у Београд; црно- 
горски престолонаследник је заједно с надвојводом Албрехтом 
пропутовао ноћу кроз Србију за Беч. Велики кнез Андреја 
остао је у Бечу два дана; њему је указана иста почаст која 
и владарима великих држава. Отуда и закључак да ће се од- 
носи руско-аустријски побољшати. У години 1910 чињен је 
покушај да се поправе односи између Беча и Петрграда, које 
затекле после кризе из 1908 године. Покушај није успео; у 
Бечу се очекивало да Петроград први покаже вољу за то. До- 
ласком младога кнеза Андрије учињен је тај корак. Други корак 
„ће учинити Беч, и бољи односи који се нарочито из Беча желе, 
ради којих је била и посета аустроугарскога престолонаследника 
у Берлину, наступиће. Смрћу грофа Ерентала и наименовањем 
грофа Берхтолда од Унгаршица за заједничкога министра спољ- 
них послова односи руско-аустријски ће се сигурно поправљати 
стално. Хоће ли доћи и до конкретнога споразума какав је 
постигнут најпре 1897 године, па после 1903 године» Ми бисмо 
волели да одмах одговоримо сасвим негативно; али то не мо- 

жемо данас учинити. Једно је изван сваке сумње да аустријска 
дипломација ради на томе да се између две царевине постигне 
споразум. Природно је да се тај споразум може тицати само 
Балканскога Полуострва. 

Краљ Никола је путовао у Петроград. Од Котора до 
Петрограда говорило се доста о томе путу. Остарели краљи 
његов министар спољних послова су примали новинаре и не- 
мачке и руске. Из њихових разговора није се могло дознати 
каква је ситуација у Малесији. Краљ је био готово пун хвале 
за младотурски режим, а његов министар пун оштрих речи 
за ситуацију међу Малисорима и у Турској. Краљ Црне Горе 
и Брда и његов министар слагали су се у неприличноме 
тону говора о Србији, који ова није заслужила. Ово последње 
је у Петрограду могло само умањити уважење које Србија 
повраћа од 1908 године, али никако увећати углед краљу и 
његову министру. 

У ово исто време дошао је немачко. француски споразум 
о Мароку пред француски сенат. После једне јаче дебате о 
томе питању Сенат је одобрио закључени споразум, противу 
којега су нарочито устали Клемансо и Пишон, бивши министар 
спољних послова. Докле се у Француској довршавао један 
посао, у коме су Французи добили више него што су дали, 
дотле је у Енглеској и Немачкој почело да буја нерасполо- 
жење. Сер Едуард Греј је постојао предмет нарочитога на- 
пада, чак и од стране својих присталица због затегнутости 
односа са Немачком. Сер Едуард Греј је тада говорио с краљем 
Ђорђем, упутио министра војнога Халдена на разговор, у 
Берлин. Енглески министар је био лепо примљен у Берлину 
од цара и канцелара, и они су имали дуге разговоре, који су 
били, сигурно, врло одређени и отворени. У Енглеској је, ме- 
ђутим, у исто време министар марине, Черчил поновио јавно 
да Енглеска мора одржати надмоћност над мору. Енглеска 
флота, рекао је он, мора увек бити толика и таква да би могла 
бити јача од све европске флоте. За сваки један ратни брод, 
Енглеска мора имати два. Сер Едвард Греј је то исто рекао 
на једноме јавноме збору, објашњавајући да то Енглеска мора 
чинити за то што она нема ону сувоземну војску коју имају 
друге силе у Европи. Посета Халденова и говори енглескога 
премјера и немачкога канцелара, умирили су донекле јавно 
мнење у Енглеској и Немачкој. С Енглеске стране наглашава 

се непрестано да разговори с Немачком, па и споразуми са 
њом не морају пореметити односе у Тројноме Споразуму. 

И главнокомандујући талијанске експедиционе војске ге- 
нерал Канева путовао је у Рим и вратио се у Триполис. Не- 
стрпљивост Талијана довела га је у Рим, где је морао да 06- 
јасни да је немогућна једна енергична акција. Он је морао 
показати да има само један план за успех у Триполису, „ако 
се остане при ранијој обавези да се јавна акција не преноси 
у Европу. Тај план је у томе да се прво заузме и утврди 
обала Триполитаније и Сиренајике, па онда поступно осва 
јање и утврђивање оаза у унутрашњости. План је примљен, 
а јача акција у Црвеноме Мору бива све живља. Покушаји 
Немачке и Русије час у Риму часу Цариграду да се дође до 
измирења између Шпанаје и Турске нису до сада успели. 

Нереди који су се почели јављати у Албанији и Старој 
Србији и у Маћедонији изазвали су путовање турскога ми- 
нистра унутрашњих дела. Министар је у друштву са два ин- 
спектора Турчина и енглеским саветником Гревом из ото- 
манскога министарства финансије, пошао да испита узроке 
нередовноме стању у овим областима. Министар има широко 
пуномоћство и иницијативу за најнужније послове и питања. 
Многи ће помислити да се ради на реформама у европској 
Турској о којима су Енглези у последње време чинили Порти 
представку. Не, у Турској, то смо толико пута рекли, турске 
комисије за реформе само сарањују питања о реформама. Чим 
се образује анкентна комисија у Турској, нарочито још каду 
њу уђе какав Европљанин, зна се да је она за то да се дубље 
закопа каква озбиљна реформа. Хаџи-Адил-беј је пошао с Ен- 
глезом по Западној Румелији, а Министарски Савет је одлучио 
да се у Скопљу и у Скадру образују летеће чете жандармске, 
чији је глас међу Хришћанима чувен; да се подигну око 700 
полицијских каракола у четири вилајета ; да се попуни жандар- 
меријски кадар; да се што пре војском попуне сви гарнизони 
по вилајетима косовскоме, скадарскоме, битољскоме и ја- 
њинскоме. 


ИНОСТРАНИ. 

БЕЛЕШКЕ. 


КЊИЖЕВНОСТ. 
Иван КОСАНЧИЋ: „Ново-ПАЗАРСКИ САНЏАК И ЊЕГОВ ЕТНИЧКИ 
ПРОБЛЕМ“. Београд, 1912. — Једна пригодна књига о једном 


актуалном питању, чије решење је од капиталног значаја по 
цело српско племе. Пред овом корисном књигом. која пока- 
зује сву важност питања, иде предговор Г. Д-р Јована Цви- 
јића у којем се са ауторитетом казало неколико крупних на- 
ционалних истина које су увек добре да се чују. 


„СпиритИЗАМ“. — У издању књижаре Г. Св. Б. Цвијановића 
изишло је друго издање књиге Г. Д-р Бранислава Петрони- 
јевића „Спиритизам“ (80 стр. 98; цена 1'50 дин.). Ово ново 
издање представља у главном верну репродукцију првога, 
исправљене су самопо могућности стилистичке неравнине и 
форма аргументације на неким је местима упрошћена“. Добра 
и корисна књига за сузбијање онога што писац са разлогом 
назива „спиритистичком заблудом“. 





„НАШИ ПИСЦИ и ПРЕПИСИВАЧИ ОД ХУ ДО ХУШ ВЕКА“. — 
Један бугарски шовинистички писац, под псевдонимом „Авре- 
лијан“, штампао је у солунском листу „Право“ неколико чла- 
нака у којима је доказивао за известан број писаца и пре 
писивача из северо-. источне Старе Србије и да припа- 
дају бугарској књижевности. Г. Стеван Симић, професор у 
Скопљу, подвргао је критици сумњиву науку „Аврелијан“ 
и у књижици под горе написаним насловом, која је штам- | 
пана у Скопљу, побија тврђења бугарског шовиниста и до- 
казује српско порекло, српски језик, а кадкада и српско на- 
ционално осећање тих писаца. 





„О васпитању“. — Ако је било дела које је заслуживало 74 
читалаца, то је била изврсна књига Херберта Спенсера „О | 
васпитању умном, моралном и телесном“. Ово дело превео 
је на српски Г. Јован Миодраговић и штампао 1902. Сада је, 
у издању књижаре Г. Св. Б, Цвијановића, изишло и друго 
издање (80, стр. ХШ 237; цена 250 динара). Карактеристична 
је чињеница нашег књижевног напретка да је у последње 
време већи број добрих књига дочекао друго издање. И 
број читалаца код нас се увећавао, као што се подигло ра- 
зумевање за добре књиге. К. 

О БУГАРСКОЈ КЊИЖЕВНОСТИ. — Последња прошлогодишња 
свеска берлинског часописа „Паз Шегапзсће Есћо“ доноси 

„Бугарско Писмо“ у којем Г. Др. Георг Адам, као у једној 
ранијој свесци хрватску књижевност, приказује савремену бу- 
гарску књижевност. Он истиче жив рад на драми, кренут отва- 
рањем Народног Позоришта. Иван Вазов, Антон Страшимиров 
и Петко Тодоров су вође целог покрета за драму, нарочито 
Вазов са делима: „Под игом“ „Легендео Царевцу“, „Раја“. Г. 
Адам указује, затим, на рад песника Пенча Славејкова, који 
је сав Бугарин, прави представник своје расе; на Јаворова, 
„песника ноћи“, „путника по тами која се све више спушта“, 
и који најбоље саосећа бол потиштених и бедних. Књижевна 
критика, каже Г. Адам, развила се поводом нових драма. 
Њу највише занима проблем Националне Књижевности. Добар 
део критичара тражи враћање националном духу. Мирољубов 
(К. Крстев) је тим поводом пробудио интересовање за хај- 
·дуком и војводом Христом Ботевом, у чијим песмама је бу- 
гарски народни дух нашао јаког израза. Најзад, помињу 
се бугарски часописи: „Блгарска Збирка“, „Демократически 
Преглед“, „Савремена Мисл“, „Набљудатељ“ и други. — „Паз 
Гмегамзсће Есћо“ донеће ускоро и „Српско Писмо“. А. 


ДРУШТВА И УСТАНОВЕ. 


ЧУПИЋЕВА ЗАДУЖБИНА. — 31 јануара био је годишњи са- 
станак ове Задужбине на коме је поднесен извештај о раду 
у 1911. На својим састанцима у 1911 години Одбор је већао 
о списима поднесеним за „Годишњицу“ и примио ове: Г. Сто- 
јана Новаковића „Неколика тежа питања српске историје“, 
поводом књиге „Оезсћасћје дег 5етеп, хоп Копзбап!п Јтесек, 
Соћа 1911; 2, Г. Др. Тих Р. Ђорђевића „Економија и соци- 
јални типови у Срба“; 3, Г. Гаврила Јовановића, „Из историје 
српскога књижевног језика“; 4, Г. Андре Гавриловића „Из 
живота Димитрија Давидовића, по архивским податцима“; 9, 
Г. М. Ј. Мајзнера „Српске народне и Езопове басне“; 6, Г. 
Миленка М. Вукићевића „Из војних установа Карађорђева 
времена“; 7, Г. Јована Миодраговића „Просветни програм Ср- 
бије у двадесетом веку“; 8, Г. Др. Јована Радонића „Путовања 
Евлије Челибије по српским и хрватским земљама“ (сврше- 
так). Сви ови чланци ушли су у 31 Годишњицу, која је на- 
штампана у 500 егземплара. 

Имовно стање било је овако: стални капитал код Управе 
Фондова износи 73.270 динара; прихода преостало из 1910 го- 
дине 18:4-20 динара; прихода примљено у 1911 години 3854:50 
динара; примљено свега 5.668:70 динара. Издавато 5.668:70 ди- 
нара, од чега на хонораре, штампу и остало: 3646:95 динара. 

Рачуне су прегледали Г.Г. Момчило Иванић и Јован Мио- 
драговић. Сви извештаји су примљени, и за 1912 годину иза- 
брати су за председника Г. Доброслав Ружић, за деловођу и 
благајника Г. Живојин П. Симић. Х. 


Власник, Богдан Поповић. —— УРЕДНИК, ЈОВАН СКЕРЛИЋ. 





КОЗА СОК 


КЊИЖЕВНИ ГЛАСНИК. 


Књига ХХУШ, БРСЈ 5. — 1 МАРТ 1912. 


МО РОД Ас“ 


Мршти се небо и фијуче ветар. А наша затворена кола 
јуре по глатком, пустом друму. Изгледа да, затворене у по- 
кретној соби, бежимо кроз поља од фијука ветра, који бесни 
око нас, и од облака, који тутње више нас, бежимо од свога 
рођенога бола, који нас прати упорније од хуке ветра и страш- 
није од претње облака, бежимо лудо напред, а знамо да не 
можемо побећи. 

Дрвеће се повија и очајно баца своје младо лишће сад 
на једну, сад на другу страну. И шушти као река и као пе- 
нушав талас. 

Нехотице се јавља питање: да ли је и тамо било ветра» 
Није. Ах, да, јесте: није могла да гори свећа на гробу, па 
су је метнули у фењер с кандилом... Згледамо се ја и сестра 
и ћутимо. Све су мисли тамо... 

Фијуче ветар, а ми јуримо по равном друму. Јурии 
сунце. Иза брда, иза дрвећа, жури сунце западу, као да бежи 
од некога. Изгледа као да се тркамо с великим, светлим, 
жуто-црвеним сунцем. Ми смо тужне, оно је весело и као да 
нам, као дете, пркоси: ја ћу пре. Јуримо напред, јуримо и 
ветар и облаци и сунце и ми. Али сунце прво посустаде: паде 
иза брда и просу злато и рубине. А ми, не хајући за то, жу- 
римо даље. 

Згушњавају се облаци. Од страшних уздаха и јаука ветра 
повија се дрвеће. А грмљава прети. Биће непогоде, биће 
страшне непогоде. Нас се то ништа не тиче; ми имамо свој бол. 

Смркава се. Не, то није мрак од ноћи; то су облаци 
који су собом упили сву светлост и који обећавају да утопе 


земље црним, густим небесним рекама. Златно небо за западу. 


сасвим потавнело, и на место златне магле дошли су облаци, 
црни и бели облаци. 

Са четири стране севају муње, али не нама, већ неком 
другоме свету, тамо иза облака, а на нас падају само одблесци. 
Бели облаци се обасјавају с оне стране црквеном бојом и из- 
глелају као снежне лавине обасјане бенгалском ватром. Сева 
и грми, грми све јаче. 

„Зашто се Бога љути“ — ту ми мисао шаље грмљавина 
из прошлости, и ја се сећам њега и себе, као мале деце, кад 
смо са страхом испитивали своју савест за грехе, који су иза- 
зивали грмљавину. (О, како бих радо да повратим ону стару 
детињску веру, како бих хтела да се молим свргнутом Го- 
споду и да се надам животу иза смрти, како бих хтела све 
то, само да потрем страшно значење речи „никад више“. 

Блажени прости људи, који су своје драге, што су им 
отети са земље, послали на небо у вечну лепоту, где чекају 
и на њих. Блажени ти сироти људи. Ах, а моја увређена, 
исмејана вера побегла је за навек од мене, и никакво очајање 
не може да је поврати више. А природа бесни, урла, као да 
хоће да покаже неки свој нама непознати бол и да попрети 
за неку неправду, коју ми не схватамо. А што ми немамо 
више брата, ње се ништа, ништа не тиче... 

Севају муње са четири стране, вечар хуче, а облаци се 
сасвим згуснули. И одједном укрстише се преко целог неба 
две муње: једна зелено-жута, а друга плаво љубичаста. „Како 
је лепо!“, оте ми се једно осећање, оте се од свих осталих 
око крста скупљених. „Како је лепо!“ Али одмах дође пре- 
кор: „Зар можеш сади што друго да осећаш2“ М, као казна, 
затрешта гром и груну киша. Затрешта, загрме, засева, за- 
пљушта. И помешаше се небо и земља, као пре постанка 
света. А ми са својим болом путујемо у затвореним колима. 

Светли се окупано лишће и повија јаче под теретом воде 
и ударцима ветра; клизи вода млазевима по стаклу на нашим 
прозорима; кочијаш се грчи и увија у ћебе, а коњи се про- 

пињу, фркћу и грабе напред. Ноћ, а тек је зашло сунце. 
Ништа се не види, само киша, само вода. Сузе, сузе, сузе! 
Колико их је! Да потопе цео свет. А наше су очи суве. 

Вода је преправила поља, а наше очи, које њега више 
неће видети, суве су. Сувише смо плакале јуче. Биле смо 
уобразиле да идемо њему у походе, да ћеме опет видети онај 
његов осмех, који је изазивао бол, осмех лепих белих зуба, 
који су се сами блистали док су црвене усне дрхтале, а 
израз очију с очајањем питао: је ли истина да ја морам скоро 
да умрем> Мислиле смо да ћемо њега наћи, а нашле смо 
гроб без цвећа. Ничега што би могло потсетити на њега, ни- 
чега, само на крсту плаво обојеном написано, мало накриво, 
његово драго име.. И у души се диже бол силан као да- 
нашња непогода. Зар си ти туг Зар си пристао 2.., И очајање 
потече бујицом суза и навалом јецаја. Јуче. А данас ћутимо 
и згледамо се. 

А природа пали муње, прети грмљавином и баца гро- 
мове. И просипа стубове од воде. И кад су њега сахрањи- 
вали била је непогода: пролећни ветар, снег и лапавица. Ни 
пратња му није била лепа, као да је сироче, као да није за- 
служио. Није се могла задовољити она једина благотворна 
сујета, која при лепој опреми последњег испраштаја заглуши, 
отклони за тренутак свест о несрећи. Падао је снег, било је 
блато, није било света, прве љубичице су се смрзле... Ја га 
нисам ни видела мртвог, ни видела!... Чували су ме да не на- 
зебем, јер сам болесна. О, колика страшна разлика између 
бити болестан и бити мртав !... 

Мрак све црњи. Пљушти киша све јача, грмљавина чешћа, 
севање разнобојније. Трза се грање с младим лишћем, као 
срце шибано очајањем. Хучи ветар и откида то младо лишће 
и ломи читаве гране немилосрдно, као што смрт откида од 
срца нејаку децу или одрасле синове несрећним мајкама. 

Облаци се мрште и грме своју неразговетну претњу, 
која, чини ти се говори да је сунце за навек угашено. И 
треште громови, као да хоће да уплаше и уђћуткају све бо- 
лове и све претње и протесте. Пролама се небо и земља, као 
да је дошао дан да се свет понова претвори у хаос. 

И кроз сав тај ужас севају муње. Тек заблиста за тре- 
нутак преко целог неба лепа и величанствена и озари својом 
бојом уплашену природу и од њеног сјаја постане за трену- 

так земља лепа, као срећа, као сан живота. МИ одмах затим 
пада тама и учини ти се свет црн, као затворен гроб, као 
кућа смрти... 

И кроз тај лепи ужас ми јуримо напред, суве кроз кишу, 
јуримо у затвореним колима напред. Ми идемо кући. А онг2... 
Сам је сад тамо. Није му ни мајка више поред њега. Вра- 
тила се празној кући и брине за нас, да нам не нашкоди не- 
погода. О, његову је бригу пребринула, јадница!!... 

Идемо кроз потоп, као да нас је судба одредила да 
собом сачувамо од опште смрти болове, да не нестане туге 
на свету. 

Али, пази, као да се тамо у даљини поцепао облак и 
види се парче плавог неба, као неки наговештај... О, знам ја 
да иза овог црног, ниског неба има једно друго! Знам и за 
пролазност болова! Знам да ћу се ипак некад утешити, да 
ћу се смејати опет и спомињати његово име без бола, с љу- 
бављу и захвалношћу, али без бола. Знам ја то из старог 
искуства: очајање прелази у бол, бол у тугу, туга у мелан- 
холију, меланхолија у равнодушност, равнодушност у досаду, 
а досада је мучна, и човек тражи забаве и рада, а у њима 


су радости и живот. И грлим очајно своје садашње болове, 


јер знам да ће проћи. О, боли силно, боли силније слабо срце! 

А лево на хоризонту испод оног наговештаја с неба 
уздиже се ланац планина, мрачан и суморан, као ћутљиви 
надгробни споменик прошлих векова. 

Ево моста, ево мојих врба, ево хучи наша набујала река, 
ево и оног малог лепог села. Је ли то оно исто» Је ли мо“ 
гућнор Јуче је под цветалим брескзама било весело и румено, 
као заљубљено девојче, а данас вихор с кишом непоштедно 
сравњује меке нежне крунице с блатом, као што је смрт 
са земљом сравнила миле очи, вредне руке и добро срце 
његово... 

Путујемо, путујемо журно уз кишу и грмљавину. Опет 
се склопило црно небо и затамило земљу. И не види се више 
оно парче плаветнила. Нема за данас утехе и наде. Само 
бледо сива пруга друма иде испред нас и извија се сад јаснија, 
сад неразговетнија, као што се вила тамо иза нас запевка 
несрећних, слабих жена. 

Пада вода и мрак, само вода и мрак. И хучи река прљава 
и бурна. А јуче је она огледала врбе и жуборила неким 

слатким тепањем и јасним и неразумљивим, као љубавна испо 
вест на неком страном непознатом језику. А данас ружна у 
својој свирепости, урла, као да тражи жртве. А јуче» О, а 
пре месец дана он је још био жив! А пре годину дана он је 
још био весео, и ми смо се надали... О, животе, како лажеш! 

Од кише и од мрака не види се стабла од дрвећа, само 
круне се повијају на ветру и имају боју кише и таме. Не, то 
више нису врбе ни багремови, то су нека лака повесма од 
магле, то су неке ваздушасте сенке, које играју уз ову стра- 
хотну музику, то су чеда уплашене фантазије и мрака. 

А јуче смо овим истим путем сасвим друкчије путовале 
и сасвим друго гледале. Цео хоризонт — једна наивна зелена 
поплава од траве и жита, обилата и бујна после прве водене 
поплаве овога пролећа. И ми смо јуче с неком лудом надом 
ишле тамо. А сад... 

Грмљавина и севање посустају, само киша непрестано 
пада. МИ ми путујемо. Коњи с муком вуку узбрдо. Ту испод 
брда наша је варош и кућа. Да ли нам је мило што смо близуг 
Савршено свеједно. Да ли бисмо продужиле путовање2 Ни 
то не желимо. Нисмо ми ту; ми смо тамо... тамо, где је јуче 
сијало сунце једнима, који су плакали за другима, који су 
у мраку... 

Мрак, мрак — сад је и њему и нама мрачно. Да ли нам 
је од тога лакше» 

Кола опет јуре, грабе коњи кући. То ми већ силазимо 
низ брдо. Ево и наше вароши-црни се у долини и слабо све- 
тлуцају фењери. Ми се обе трзамо од исте мисли. Како је 
страшна наша варош! Личи на огромно остављено гробље, 
по коме још помало пламуцају догореле свеће и кандила. Ах, 
не, то само нама изгледа тако. Жива је наша варош, жива 
су људи у њој, жива је њихова љубав и мржња. Да, живо 
је још то будуће гробље, жива је љубав и мржња, и страх 
од смрти. 

Киша мало посустаје. И не грми више. Као да се по- 
мало ведри. 

Ту смо већ. Ево винограда, ево сељачких кућа, ево прве 
хлебарнице, која са свога осветљеног ћепенка баца пријатну 
светлост на неравну калдрму. Ево људи и жагора. Ево честих 
кућа, ево наше вароши Тандрчу кола по неравној улици, и ја 
нехотице бројим фењере редом. Тек затрепери њихова сиро- 

тињска светлост и продре кроз прозоре на нашим колима. 
Заиграју, беле шаре на нашим црним шамијама и ми се по- 
гледамо са стравом. И ћутимо. Што да говоримо кад ми 
знамо шта мислимо 2... 

Ево наше улице, ево куће. Силазимо. Откључавамо врата. 
Хладна и празна кућа. Не, није празна. Ту су његове фото- 
графије, од којих нас највећа гледа мало подругљиво. Зашто 
се смешиш ти, који си пред одлазак био озбиљан и тужан, 
као сама смртр Ти, који си, кад се из поцепаних плућа крв 
разлила по грудима, с бескрајном тугом за животом казао: 
„Сад је свршено. Опрости, мајко“. И ти, који никад ниси 
јаукнуо ни заплакао, пустио си једну сузу тада кад те је она 
у очајању последњи пут загрлила. Ти, зашто се иронично 
смешиш сад» Да ли таштини живота или ништавилу људских 
болова 2 Кажи! О, не, твоја слика то је само шарена хартија. 
Тебе нема. Соба празна. Не, није празна : ту је наш јад. Чекао 
нас и пружа нам руке. Нов извор суза, нова бујица бола... 

Златни, мили, драги, где си! Где је твоја душа» Где 
ћемо је наћи, кад ћемо је наћи2 О, зар никад више !... 

А напољу непогода прошла, и иза великог ораха излази 
весео месец и загледа у наше прозоре... 


Л. МИХАЈЛОВИЋ. 


НУМА РУМЕСТАН. 
(80) 


ХГХ 
ХОРТЕНЗИЈА ЛЕ КЕНОА. 


Једним од оних изненадних преокрета који су тако чести 
у парламентарној комедији, скупштинска седница од 8 јану- 
ара, на којој је Руместанова звезда требала да потамни, при- 
· бави му на против сјајан триумф. Баш у часу кад се пео на го- 
ворницу да одговори на опору сатиру Ружовљеву о управ- 


љању Опером, о нереду у одељењу Лепих Вештина, о јаловости 


рефорама које су трубили плаћеници поповскога министар: 
ства, Нума сазнаде да му је жена отпутовала одустајући од 
сваке парнице, и ова радосна вест, коју још нико сем њега 
није знао, задахну његов одговор гордом вером у победу. Он 

изађе на говорницу поносан, неусиљен, достојанствен, направи 
алузију на потајне клевете, на очекивани скандал: 

— Неће бити никаквог скандала, господо... 

И глас којим он то изговори, јако разочара, по галери- 
јама пуним лепих хаљина, све радознале лепотице жудне јаких 
узбуђења, које су биле дошле да виде како ће скупштински 
укротилац бити растргнут. 

Ружовљева интерпелација би сатрвена у прах, Југ очара 
Север, Галија би још једном освојена; и кад Руместан сиђе 


с говорнице, изнурен, сав у голој води и промукао, он са 


гордошћу виде како његова малочас тако хладна, скоро не- 
пријатељски расположена странка, и његове колеге из кабинета, 
који су га оптуживали да их компромитује, направише круг 
око њега, обасипајући га ласкавим и одушевљеним честитањем. 
И у заносу успеха, њему је непрестано лебдело пред очима 
одустајање његове жене од парнице, као да му је био збачен 
сињи терет са срца. 

Осећао се лак, расположен, разговоран, тако да му, при 
повратку у Париз, паде на памет да сврати у Лондонску улицу. 
(О, само као пријатељ, да умири ону јадну малу која је тако 
исто стрепила од исхода интерпелације, и која је тако хра- 
бро подносила обострану самоћу, шаљући му умилна мала 
писма, писана њеним безазленим рукописом и, посута пуде- 
ром, где му је описивала свој живот, из дана у дан, хра- 
брећи га на стрпљење и обазривост: 

„Не, не, не долази, драги мој... Пиши ми, мисли на мене... 
Ја ћу бити јака.“ 

У Опери баш те вечери није било представе, и за време 
кратке вожње од станице до Лондонске улице, држећи чврсто 
у руци један мали кључ који га је толико пута доводио у 
искушење од пре петнаест дана, Нума је мислио: 

— Ала ће се она обрадовати ! 
| Пошто је отворио врата и затворио их полако за собом, 
он се одједном нађе у помрчини; нису били запалили гасне 
светиљке. Та несмотреност давала је овој сумњивој кући неки 
изглед жалости, удовости, и то му поласка. Како је застор 
на степеницима пригушивао бат његових брзих корака, он 
уђе не дајући гласа од себе у салон, који је био превучен 
јапанским ткивом чији су се блистави преливи тако слагали 
са. лажном златном косом мале глумице. 

— Ко је тор упита са дивана један звонак судат гласић. 

— Ја, забога!... 

Чу се врисак, неко скочи, и у неодређеном сумраку и 
белом одблеску посувраћених сукања, певачица се усправи пред 
њим, пренеражена, док је лепи Лапара, стојећи као укопан, 
немајући снаге чак ни да доведе у ред своје одело, гледао 
поражено шаре на ћилиму, да би избегао шефов |поглед. 

Није се имало шта порицати. Диван се још тресао. 

— Гадови! закркља Руместан, загушен једном од оних 
јарости кад у човеку зариче животиња, пре готова да растрже_ 

и уједа него да удара. 

Он се несвесно обрете напољу, гоњен страхом од свога 3 
сопственог беса. На истом месту, у исто доба, неколико дана | 
раније, његова је жена добила као он сада удар овога веро- 
ломног призора, ову увредљиву, прљаву рану, далеко свире- 
пију, далеко мање заслужену него што је његова; али он на 
то не помисли ни једног тренутка, сав обузет гневом због 
своје личне увреде. Не, никад није било такве гадости под 
сунцем ! Овај Лапара кога је он волео као сина, ова девој- 
чура због које је он ставио на коцку чак и свој политички 
положај. 

— Гадови!.. гадови! понављао је он гласно насред 
пусте улице, под ситном кишом која га је прожимала, и која 
га умири боље него најлепши разлози. 

— Гле, сав сам мокар... 

Он похита до фијакерске станице у Амстердамској улици, 
и, у тишми коју у том крају причињава непрекидни станички 
саобраћај, набаса на укрућеног генерала маркиза д Еспајона. 

— Браво, драги мој колега... Нисам био у Скупштини, 
али чуо сам да сте добро распалили и лево и десно. 

Под својим кишобраном који је држао право као свећу, 
стари лисац је имао ђаволски ужагрене очи к кукасту бра- 
дицу, што је био знак једне вечери пуне успеха. 

— Сто му громова... додаде он нагињући се Нуми на 3 
уво, гласом веселе поверљивости, — јесте чули, ви се смете 
похвалити да познајете жене. 

И како га је овај гледао, мислећи да говори у иронији: 

— Та да, сећате се наше препирке о љубави... Ви сте 
имали право... Не допадају се само жутокљунци лепојкама... 

Баш у овај мах имам једну... Никад нисам био овако мажен... 


| 4, ТРОА ОНИ 
| ин 


( 


Нума РУМЕСТАН. 399 





Сто му громова... Чак ни у двадесет петој години, по свр- 
шетку школе... 

Руместан, слушајући с руком на вратима од својих кола, 
хтеде да се насмеши староме љубавнику, али у ствари развуче 
лице у једну наказну гримасу. Његове теорије о женама биле 
су тако неочекивано оборене... Слава, геније, није него! не 
траже вам оне то... Осећао се скрушен, све му је било од- 
вратно, желео је да се исплаче, па да заспи, да заборави све, 
нарочито да не гледа пред собом блесав осмех ове блуднице 
која је стајала пред њим, нагих груди, дршћући још целим 
телом од прекинутог загрљаја. 

Али у грозничавости наших дана, часови се гоне и су- 
стижу као морски таласи. Место благотворног мира који је 
мислио наћи по повратку кући, очекивао га је нов удару 
министарству: један телеграм који је Межан био отворио у 
његову одсуству, и који му он пружи врло узбуђено. 


Хоршензија умире. Жели да ше види. Дођи одмах. 
Удова ПОРТАЛ. 


Сва његова ужасна саможивост изби у очајном узвику: 

-— Губим једно одано створење!... 

Он затим помисли на своју жену, која се такође налази 
поред ове самртнице и која је пустила тетку Портал да се 
потпише. Њен гнев дакле још није стишан, неће се вероватно 
никад стишати. А да је она само хтела, како би он радо наста 
вио заједнички живот, нежан, исправан, скоро непорочан, из- 
лечен од свих несмотрених лудости. И заборављајући на бол 
који јој је био нанео, он јој је пребацивао њену упорност 
као какву неправду. Он проведе ноћ држећи коректуру 
свога говора, и пишући час-по разна писма упућена оној 
подмуклици Алиси Башелри. Межан је такође радио у се- 
кретарској соби, раздиран болом, тражећи заборава у гроз- 
ничавом раду; и Нума, кога је ово суседство доводило у 
искушење, био је на живој муци што не може да му повери 
своје разочарење. Али онда би био принуђен признати како 
је опет ишао тамо, и какву је смешну улогу одиграо. 

Он се ипак не могаде уздржати; и, сутрадан, како га 
је шеф његове канцеларије пратио на станицу, он му између 
осталога даде налог да отпусти Лапару. „О, не бојте се, он 

то и сам очекује... Ухватио сам га на делу, у најцрњој не- 
захвалности... Кад помислим само колико сам био добар према 
њему, да сам му чак био наменио...“ Он одједном умуче. Умало 
што сиротом заљубљеном Межану није испричао да је Хор- 


тензијину руку два пута обећао... Без даљег објашњења, · 


он изјави да не жели више затећи у министарству једно тако 
жалосно неморално лице. У осталом, људско лицемерје му је 
већ огадило. Свуда незахвалност, себичност. Дошло му је да 
дигне руке од свега, од положаја и послова, да напусти Париз, 
и да оде на какву пусту стену сред морске пучине за чу- 
вара куле светиље. 

— Рђаво сте спавали, драги шефе, примети Межан сво- 
јим одмереним гласом. 

— Не, не... тако је као што вам кажем... Париз ми је 
одвратан... 

Стојећи на перону за одлазак, он се осврте, и са гну- 
шањем одману руком према великој вароши, у коју провин“ 
ција изручује све своје славољубље и лакомост, сав свој ки- 
пећи и прљави одлив, да би је после оптужила да је развратна 
и кужна. 

Он застаде, смешећи се горко: 

— Гледајте само како се овај окомио на мене:!... 

На углу Лионске улице, на једној великој сурој зидини, 
изрешетаној гадним таванским прозорима, указа се у висини 
другог спрата један кукавни трубадур, испран свом зимском 
влагом и помијама једне сиротињске куће: једна гнусна смеша 
плаве, жуте и зелене боје, у којој се још назирао уображени 
и победоносни став добошарев. Објаве се брзо гомилају у 
париској реклами, прекриљујући једна другу. Али кад су 
овако огромних размера, увек неки део вири; и од пре пет“ 
наест дана, на све четири стране Париза, министар је, где год 
баци поглед, видео пред собом једну руку, једну ногу, један 
врх од капе или од повијене ципеле, који су га гонили и пре- 
тили му, као у оној провансалској скаски где жртва исецкана 
у комаде и растргнута, ипак виче за убицом свима својим раз- 
бацаним деловима. Овде се жртва указивала цела; и ова је- 
зива шарена мрља, која се назирала кроз студено јутро, осу- 
ђена да поднесе све љаге пре него што буде поцепана и 
разнета последњим вихором, оличавала је добро судбину не- 
срећнога трубадура, који је сада био утонуо у шљам овога 

великог Париза који више никад није могао напустити, пред- 
водећи фарандолу пропалих бића, скитница без завичаја, лу- 
дака, свих оних занесењака што јуре за славом и које оче- 
кује болница, општа рака или хируршки сто. 


Руместан се попе у вагон, прожет до сржи овим при- 
"зором и језом од непроспаване ноћи; дрхтао је гледајући 
кроз прозор тужне слике предграђа: гвоздене мостове преко 
мочарних улица; високе куће, оне сиротињске касарне, са 
безбројним прозорима по којима висе дроњци; јутарња лица, 
изнурена, прљава и бледа; погрбљена леђа, руке које стежу 
груди да их сакрију и загреју; крчме са свима могућим на- 
зивима; читаву гору фабричких димњака из којих куља црн 
дим; затим, прве воћњаке варошке околине, блатом олепљене 
ниске кљекаре, затворене виле окружене опустелим башти- 
цама са шипражјем сувим као окресано пруће за решетке по 
сеницама; даље, барама излокане друмове по којима промичу 
окисли арњеви; видик рђине боје, јата гавранова преко пу- 
стих поља. 

Он затвори очи пред овим очајним призором северне 
зиме, који је писак возова проламао као дуго запомагање; 
али под његовим затвореним очним капцима, мисли му нису 
биле ни мало веселије. Веза која га је спајала са оном девој- 
чуром стезала му је још срце, мада се дрешила; он се још 
осећао близу ње, и мислио је шта је све за њу учинио, шта 
га је стало издржавање једне позоришне звезде за ових шест 
___ месеци. Све је лажно у том позоришном животу, нарочито 
успех, који вреди онолико колико је плаћен. Издатци за клаку, 
бесплатне улазнице, ручкови, примања, поклони репортерима, 
разноврсне рекламе, и они велелепни букети пред којима 
___ уметница црвени, узбуђена, покривајући њима своје мишице, 

голе груди, своју атлазну хаљину; па овације за време госто- 
вања, вожње у триумфу до хотела, серенаде под балканом, 
ова постојана средства за дражење суморне равнодушности 
публичине, све се то плаћа, и то врло скупо. 

Читавих шест месеци, он је за малу држао отворену 
касу, не цењкајући се никад кад се тицало њених успеха. 
Присуствовао је преговорима са вођом клаке, са писцима ре- 
клама по новинама, са цвећарком, чије су букете певачица и 
њена мајка по три пута обнављале новим тракама, без њеног 


|, 

332 Српски Књижевни |лАСНИК. 





знања; јер су ове бордовске Јеврејке биле тако гадне и 
похлепне циције да су по читаве дане остајале код куће, 
огрнуте дроњцима, у ноћним реклама преко карнерских су: 
кања, са старим балским ципелама на ногама, и тако их је 
Нума најчешће затицао где играју карата, грдећи се као ва: 
шарски комедијаши у својим колима. Одавно су већ они пре- 
стали да се либе од њега. Он је знао све шеретлуке, све 
гримасе дивине, урођену грубост ове извештачене и прљаве 
јужњакиње ; знао је и да јој је десет година више него што 
их има на позорници, и да сваке вечери пред спавање по- 
сувраћа крајеве својих усана, намазаних коралином, да би 
очувала свој вечити осмејак као аморов лук... 

Мислећи на све то, и он најзад заспа, али не са аморо- 
вим луком на уснама, верујте, него, на против, са отомбоље- 
ним уснама од гађења и умора, док му се цело тело тресло, 
климало и одскакивало од потреса брзога воза који је јурио 
пуном паром. 

Валенција!... Валенција !... 

Он отвори очи, као дете кад га зовне мајчин глас. Већ 
је настајао Југ, на небу су се видели плави понори међу 
облацима које је разгонио ветар. Један топао сунчев зрак 
продирао је кроз прозор. и витко маслиново дрвеће беласало 
се међу борјем. То је мало стишавало раздражљиво јужњаково 
тело, и давало други правац његовим мислима. Било му је 
жао што је поступио онако сурово према Лапари. Уништити 
тако будућнаст тога сиротог младића, бацити у очајање чи- 
таву једну породицу, и то зашто» „Тричарија, забога!“ како 
је говорио Бомпар. Био је само један начин да поправи све 
то, да овај излазак из министарства не изгледа као падање 
у немилост: — крст Почасне Легије. И министар прште у 
смех замишљајући Лапарино име у Службеном Листу са назна- 
чењем: за нарочите заслуге. Јер, најзад. то је одиста била 
нарочита заслуга што је ослободио свога шефа ове недо- 
стојне везе. 

Оранж!.. Монтелимар и његови бадемови колачи!... Гла- 
сови су се орили, поткрепљени живим млатарањем руку. Кел- 
нери. продавци новина, скретничари, јурили су тамо-амо, из- 
буљених очију. То је заиста био други народ, друкчији од 
онога што живи тридесет миља више; и Рона, широка Рона, 
таласава као море, преливала се под сунцем које је златило 

зупчасте бедеме Авињона, чија су звона, заљуљана још од 
Раблеовог времена, поздрављала својим звуцима провансал- 
скога великана. Нума седе за сто у бифеу, и поручи хлепчић, 
пастету и боцу нертског вина, које зри у кршевима, и које 
је кадро да да севенски нагласак и самим Парижанима. 

Али ваздух роднога краја освежи га сасвим тек у Та- 
раскону, кад је оставио главну пругу и сео у малу патриар- 
халну железницу само с једним колосеком, која продире у 
срце Провансе, кроз дудово и маслиново грање и перјанице 
дивље трске које су додиривале вагонска врата. Певало се 
по свима вагонима, застајкивало се сваки час, да се пропусти 
какво стадо, да се укрца какав закаснели путник, да се узме 
каква пошиљка коју је трчећи доносио неки момак с мајура. 
Ту су се разлегали поздрави, шале путника с воза са заку- 
пачким женама у арлеској капи, које су стајале пред својим 
вратима или сапуниле рубље на камену поред бунара. На 
станицама, клицање, тискање, читаво село које је дошло да 
испрати једног регрута или једну девојку која иде у службу 
у варош. 

— Е па ајде, до виђења, слатка... буди послушна, него шта! 

Плачу, грле се, не обраћајући пажњу на калуђера-просјака 
у кукуљачи, који мрмља свој „оченаш“, наслоњен на ограду, 
и удаљује се, гневан што ништа није добио, забацујући на 
леђа своју торбу: 

— Још један „оченаш“ у ветар! 

Реч се чује, сузе се бришу, и сав свет се смеје, мантијом 
с кукуљачом јаче него сви други. 

Заваљен у углу свога купеа да би избегао овације, Ру- 
местан се топио од милине окружен свима овим људима ве- 
селе ћуди, гледајући ова мрка лица орловског носа, зажарена 
страшћу и иронијом, ове високе, гиздаве момке, ове девојке 
са ћилибарским лицем, као дугуљаста зрна мускатскога грожђа, 
које ће некад постати ове црне, сунцем испржене старамајке 
чији кљекави покрети стресају око њих гробну прашину. Па 
узвици: баш! таман! ИМ свуда само напред! Овде је он опет 
налазио своје племе, своју узрујану и раздражљиву Провансу, 
расу мрких попаца који увек стоје на прагу и увек певају! 

Он сам био је образац те расе, — већ излечен од свога 
јутрошњег црног очајања, од гађења, од своје љубави; њих 
је био одувао први дах мистрала, који је сада силно хујао у 

ронској долини, подижући воз, спречавајући му ход, гонећи 
све пред собом: дрвеће повијено као да бежи, брежуљке 
који су узмицали, сунце које се нагло помрачавало, док сеу 
даљини указивала варош Апс, обасјана жмиравом светлошћу, 
са старом кулом царева Антонија, око које су се ређали њени 
споменици, као што се на острву Камарзи крдо говеда тиска 
око најстаријег бика да одоли ветру. 

Уз звуке ове величанствене мистралове трубе, Нума уђе 
у станицу. Из истих обзира као и он, породица је држала у 
тајности његов долазак, да би избегла певачка друштва, за- 
ставе, свечана изасланства. Чекала га је само тетка Портал, 
достојанствено затурена у наслоњачи шефа станице, са гре- 
_јалицом под ногама. Чим угледа свога братанца, румено лице 
дебеле госпе, тако весело док је седела на миру, доби оча- 
јан изглед, наду се под њеним белим завојцима, и, пружајући 
му руке, она бризну у плач, јецајући и јадајући се: 

— Куку нама, каква несрећа!... Тако лепо девојче, по 
Богу!... Па тако ваљано!... тако мило!... да би јој човек од- 
војио залогај од уста... 

— Боже мој! Па то је свршено!.. помисли Руместан, 
сетивши се шта је повод његовом путу. 

Тетка одједном прекиде своју тужбалицу, обраћајући се 
хладно, суровим гласом, слузи који је био заборавио греја- 
лицу: „Меникле, шамлицу!“ Затим опет настави гласом очај- 
ног бола набрајање свих врлина Г-ђице Ле Кеноа, питајући 
на сав глас небо и све његове анђеле зашто њу нису узели 
место овог детета, дрмусајући у својим наступима бола Ну- 
мину руку, о коју се ослањала идући ситним корацима као 
на литији ка својим старим каруцама. 

Под оголелим дрвећем Бершерског Шеталишта, у ви- 
хору сасушеног грања и коре од стабала, којима је мистрал, 
као каквом бодљикавом стељом, засипао славног путника, 
коњи су лагано каскали напред; и на завијутку, где су но- 
сачи обично испрезали кола, Меникл бИ принуђен да неко- 
лико пута фијукне бичем, толико су ове животиње биле из- 
ненађене овом равнодушношћу према великану. Али Руместан 
је само мислио на кобну вест коју је малочас чуо; и држећи 
обе пуначке руке своје тетке, која је сваки час брисала сузе, 
он запита благим гласом: 

— Кад се то десило 2 


Нума РУМЕСТАН. 335 








— Шта» 

— Кад је умрла, јадница»г 

Тетка Портал скочи са својих нагомиланих јастука: 

— Умрла!... Воп Рлоц!... Господе Боже!... Ко ти каже 
да је умрлаг 

Али одмах додаде с тешким уздахом; 

— Само, на жалост, не остаје јој још много. 

О, не, не остаје јој много. Сад се више није дизала, није 
више напуштала чипкано узглавље на коме је њена мала мр" 
шава глава сваким даном све више губила свој познати из- 
глед, са зажареним руменим пегама на образима, и плавим 
колутима око носа и очију. 

Држећи своје као алабастар беле руке испружене преко 
свиленог покривача, са једним малим чешљем и огледалом 
поред себе, да с времена на време заглади своју лепу врану 
косу, она је по читаве часове лежала ћутећи, због своје болне 
промуклости, гледајући замишљено преко врхова дрвећа у 
зрачно небо над баштом Порталовог дома. | 


(Свршиће се.) 
Алфонс ДОДЕ. 


(Превео с француског Миодраг ИБРОВАЦ.) 


(а О БА У 
Звечи оков... О ти борче сужни, 
На што осмех очајни и тужниг 


Да, у борби већ је пало тело, 
Ал дух силни он се бори смело; 


Некад просјак, који мрве проси, 
Сад је вихор па се с громом носи... 


Тресни оков, нека звекне јаче, 
Са те звеке само тиран плаче; 

Као муња то му душу пара, 
А твом духу нова даје жара... 


Погле, зрачак кроз решетку пада: 
Већ победи дух се бодри нада, — 

Лавор-венац сад га свуда прати — 
Ал ко куца на тамнички врати 2 


То је гласник из мучнога боја: 
Мисао је победила твоја, 


Устај, робе, крај је дош'о тами, 
Окови се покидаше сами. 
1892 МилорРАД Ј. МиТтРОВИЋ. 


ЖАЛОСТ МИСТИКЕ. 


У тамној, отајственој тражњи Бога 
По Буди, Мојсији, Кристу и Мухамеду 
и пророцима, што су били и преображени 
леже у води, камену, у лицу природе. —. 
Чекамо скромно, збијени у крда, 
Склопљених руку, у стравичној блиједоћи... 
Вјечно чекамо као на свете вијести... 
Око нас круже сунца и блиједе у чежњи, 
Времена се гасе ко гигантске бакље — 
И праживота свјетло трза се болно на дну козмоса... 
И ко у грчу досаде свете, · | 
Мичу се руке наше на предивну игру... 
Од мермер-кама градимо цркве и џамије 
И звјезданице да уочимо нове звијезде, 
И цесте у нове будућности... 
И боли наше постају музика... — 
Ну све љуће гађани тврђим ударцима 
Остављамо здвојни избу судбе... 
И ко погледи оних који још о длаци над понором висе, 
Пламте очи наше у лудилу светом према хоризонту, 
вјечно празноме: — 
Не долази ли Он, који да поји горуће нам усне 
Пићем из вјечног Му неисцрпивог зденца.. 
Ну ту наша свјетлост гасну. 
Безутјешно, јадно гасну. 
Црне сјене к нама се ближе, 
црне сјене гутају нас... 
А Њега нема, ах, Њега нема !... 
Јосип Косор. 

РАЂАЊЕ СУНЦА. 


Изнад мрких гора млечна пруга светли, 
И ветрић лелуја густа, златна жита; 
Већ сањивим селом будни поју петли, 
И чобанка мала за овцама хита. 


Још спавају поља. Своја крила мека 
Растежу буновно грлице у грању, 

И ваздух немиран слукти; — и све чека 
Нешто што се скрива у белом свитању. 


И тад на мах сунце небом злато просу 
И запали Исток. Задрхташе груди 
Пробуђене земље. И пијући росу, 


Цветови турчинка подигоше главе. 
И ја чух тад како под земљом загуди 
Глас страсног живота и срчане јаве. 
Милутин ЈОВАНОВИЋ. 


ЈА ДОЛАЗИМ СА СНАЖНОМ МУЗИКОМ. 


Са трубама и бубњевима, ево ја долазим са снажном музиком; 
ја не ударам маршеве само признатим победиоцима, ја их 
ударам и побеђеним и побијеним. 


Јеси ли чуо да је добро победу извојевати 
Ја кажем: битке се губе са смислом, као што се и добијају. 


Ја бубњам и бубњам за мртве; 
ја приносим устима и дувам им најгласнији и највеселији тон! 


Нека је слава онима што не успеше! 
И онима чије лађе у мору потонуше! 
И онима који се и сами у мору потопише! 
И свима генералима који изгубише битке, 
и свима племенитим и побеђеним јунацима ! 


И безбројним незнаним јунацима као и највећим познатим ге- 


нералима! 
Валт ВиТМЕН. 


(С енглеског превео И. А.) 22 

Сећам се златног времена, сећам се срцу милога краја. 
Дан се ближио вечеру. Ми смо били сами. Доле у сенци шумео 
је Дунав. | 

А на брежуљку, тамо где беле рушевине замка у даљину 
гледају, стајала си ти, млада вило, ослонивши се на махови- 
ном обрастао гранит, 

Млађаном ногом додирујући одломке са вековечних груди... 
И сунце је оклевало опраштајући се с брежуљком, са замком 
и с тобом. 

И тихи ветар у пролазу играо се с твојом хаљином, а са 
дивљих јабланова цвет за цветом на млада ти је плећи падао. 

Ти си безбрижно у даљину гледапа... Крај од неба се 
као дим у зрацима гасио; дан је догоревао; звучније је жу. 
борила река међу замркнулим бреговима. 

И ти си са безбрижном веселошћу испраћала срећан дан... 
а сенка живота који јури умилно је промицала над нама. 

Ф. И. ТјутчЕВ. 


(С руског превео Г. 6.) 


ХАЈНЕ О НЕМЦИМА. 


Хајнеов однос према Немцима спада у најзанимљивија 
питања из историје немачке књижевности. Заплетен од самог 
Хајнеовог детињства, тај однос се све више компликује у току 
његовог живота и остаје компликован к до данашњега дана, 
јер Немци, највећим делом, нису ни до данас могли опростити 
Хајнеу пакости које им је причинио својим многобројним 
испадима. Расветлити тај однос до појединости значило би 
то исто што и написати читаву књигу; али је за разумевање 
Хајнеових изјава и напомена о Немцима довољна и сама кратка 
скица о њему. 

Рођен међу Немцима, Хајне је од њих знатно одударао 
већ својим чисто јеврејским пореклом. То међутим није све. У 
његовом родном месту Диселдорфу, као и на целој Рајни, 

живот и данас тече живље и веселије но у осталој Немачкој, 


француски утицај се осећа на сваком кораку, и то не само 


онај чисто спољашњи утицај, неизбежан у пограничним обла- 


стима, већ и унутрашњи, заснован на мешавини раса, која 


се утим крајевима извршила још у давној прошлости. Тако 
се Хајне од самог рођења нашао у једној средини која није 
германска у строгом смислу речи, и чије се германство, у 
колико га је било, стално кравило и топило под врелим 
дахом суседне Француске. Већ тиме је Хајне био знатно оту- 
ђен од осталих Немаца, становника централних и источних 
покрајина; а свакако није случај ни то што Рајна баш у ње- 
говом спеву („Немачка“, Зимска Бајка) говори ове речи: „Ја 
сам их увек волела, драге мале Французе“ (П, 441).' 

Али су француски елеменат у крајевима на Рајни знатно 
појачали и политички догађаји. Они су се одиграли баш у 
доба кад је Хајнеова машта била најупечатљивија: почетком 
1806 године, дакле онда кад је Хајне тек ушао у девету го- 
дину, Диселдорф са целим тадашњим херцоштвом Берг потпада 
под власт Наполеонову. Тако је Хајне све до своје шеснаесте 
године био Наполеонов поданик, пошто је Диселдорф остао у 
Наполеоновој власти пуних седам и по година. Да би расцеп 
у души песниковој био услед те француске владе још јачи, 
Наполеон је све Јевреје у потчињеној немачкој покрајини оба- 
везао на нарочиту захвалност тиме што их је, у грађанским 
правима, потпуно изједначио с хришћанима; под немачком 
управом они су били само грађани другога реда. Тако је 
код Хајнеа, уз дугогодишњи непосредан додир са Францу- 
зима, дошла још и искрена захвалност према њима, а с њом, 
разуме се, и искрене симпатије. 

После свега тога, немачко национално осећање није код 
Хајнеа могло ухватити дубока корена. Већ 1822, дакле у 


"самом почетку своје књижевне каријере, он у својим „Писмима 


из Берлина“ чини овакву исповест: „Ја волим Немачку и 


"Немце; али тако исто волим становнике осталога дела земље 


чији је број четрдесет пута већи од броја Немаца. Љубав 


даје човеку његову вредност. Хвала Богу! ја дакле четрдесет 
пута више вредим но они који не могу да се уздигну из 


1 Сви наводи из Хајнеових дела односе се на одлично Елстерево из- 


дање у седам свезака (В Постар зећез Јави). Римски број означава 
«свеску, а арапски страну. 


22“ 


а ~ 


=== 

баруштине националне себичности и који воле само Немачку 
и Немце“ (УП, 183). Национално осећање почиње, као што се 
види, врло рано узмицати пред једним јасно израженим ко- 
смополитским осећањем, и тај процес није било лако зауста- 
вити, јер је он, према свему што је речено, наступио спонтано. 
Многобројни значајни утисци ране младости могли су се из. 
гладити из Хајнеове душе само тако да су га Немци прихва- 
тили својски, да су се постарали да заборави на своје јевреј- 
ско порекко и благодети Наполеонове владе, да су га, једном 
речи, примили за оно што је он желео да буде, за правога 
и пуноправнога Немца. Међутим ништа од свега тога није 
било. Пропали су, пре свега, сви Хајнеови покушаји дау 
Немачкој добије стално место, а то много значи; због тога 
места је он не само извршио велики притисак над својом 
необузданом природом и положио докторат права, већ је и 
своју мојсијевску веру заменио хришћанском. Па ипак Хајне 
није могао добити ни жељену доцентуру у Берлину, ни још 
ватреније жељену професуру у Минхену, па чак ни место син- 
дика у Хамбургу. Затим се, што је још важније, међу Нем- 
цима никако није заборављало његово јеврејско порекло. Није _ 
се заборављало чак ни после његовог покрштења. Хајнеа су 
међутим пребацивања због порекла болела више но макакве 
друге увреде, и као видан траг тога бола остали су и до 
данас његови познати жучни испади грофа против Платена, 
изазвати Платеновим увредљивим алузијама на његово јевреј- 
ско порекло. Уза све то долази, најзад, још и читав низ круп- 
нијих недаћа које је Хајне доживео међу Немцима, и о ко- 
јима овде не може бити говора само стога што их је много. 

Споредна је ствар колико у свима тим неуспесима и не- 
даћама има Хајнове кривице — а ње свакако има. Главно је 
да је он њих доживео међу Немцима и да, као заинтересо- 
вана страна, није могао испитивати колико је сам крив и да 
ли је у опште крив. ИМ он је према томе донео и одлуку. 
Разочаран, увређен и огорчен, он је 1831 године за навек 
окренуо леђа својој немачкој отаџбини и стално се настанио 
у Паризу. Ту је, са незнатним прекидима, провео цео свој 
век, своје најбоље године, ту га је, 1856 године, задесила и 
смрт, и тамо је и сахрањен. Што је започето у раној мла- 
дости добило је, на тај начин, достојан свршетак; Хајнеове 

везе с француским духом и француском културом добиле су 
видно обележје, и француски удео у стварању Хајнеа, пе- 
сника и човека, тиме се готово изједначио с немачким. 

По себи се разуме да је Хајне и у Паризу остао Немац 
и немачки песник; оно што чини есенцију његове поезије и 
његове велике књижевне вредности и даље је на немачком, 
ма да француски језик у једном делу његове прозе добија 
првенство. Али је толики страни утицај морао ипак у знатној 
мери паралисати његово немачко национално осећање, које, 
речено је већ, од самог почетка није било бог зна како јако. 
Отуда су понеке његове изјаве с немачког гледишта директно 
антинационалне. Странац, на пример, може мислити о немач- 
ким ратовима за ослобођење од Наполеона што хоће; али 
шта да се каже о немачком песнику који те ратове квалифи- 
кује као „последње ударце ногом које је пруски магарац 
задао умирућем лаву“2 (У, 28). Или шта да се каже о немачком 
песнику који, на другом месту, вели од речи до речи: „Кад су 
Бог, снег и Козаци разорили најбољу Наполеонову снагу, доби- 
смо ми Немци заповест да се ослободимо туђинскога јарма, и 
ми планусмо мушким гневом због одвећ дуго сношенога роп- 
ства, одушевисмо се добрим мелодијама и рђавим стиховима 
Кернерових песама и извојевасмо слободу; јер ми чинимо све 
што нам нареде наши владаоци2“ (У, 237). Когод зна како 
Немци гледају на своје ратове за ослобођење, затим на Кер: 
нера и остале патриотске песнике, разумеће њихову љутњу 
на Хајнеа, који је, поврх свега, седео у Паризу кад је чинио 


"овакве испаде. 


Било би ипак погрешно извести из таквих места за- 
кључак да је Хајне мрзео Немце, да им је био непријатељ, 
или да се више осећао као Фраццуз но као Немац. То ни- 
како није случај. Само, упечатљив, напрасит и нервозан, он 
по правилу не уме да влада собом, чак се може рећи да је 
роб свога тренутног расположења, и горње су изјаве, као и 
друге сличне, производ једног моментаног раздражења онако 
исто као што су и неке његове патриотске изјаве израз про- 
„лазног тренутног одушевљења. Тако је, каогод и горња места, 
постала у Паризу и исповест: „О Немачко, далека моја љу- 
"бави, кад се тебе сетим, готово заплачем. Чила ми Францу- 
ска изгледа туробна. Површан ми је народ на терету“ (1, 272). 
Жо би међутим на основу тога закључио да је Хајне у Паризу 

уздисао за Немачком и Немцима, преварио би се онако исто 
као и онај који би на основу напред наведених места извео 
закључак да је Хајне мрзео Немце. Његово право расположење 
избија можда тек у његовом тестаменту, у коме последњи 
одсек гласи овако: „Својој племенитој и великодушној мајци 
као и својој драгој сестри и браћи, с којима сам живео у не- 
помућеној слози, довикујем последње збогом. Збогом и ти, 
немачка домовино, земљо загонетака и болова; нека би и теби 
свануло и нека си срећна. Збогом, ви духовити, добри Фран- 
цузи, које сам толико волео! Хвала вам на вашем веселом 
гостопримству“ (УП, 513). Из ових речи јасно говори, при 
обраћању немачком завичају, дужност, а при обраћању Фран- 
цузима, љубав; али би сваки одређен закључак и на основу 
овога места био сувише смео, јер пре њега има читав низ 
противречних места. Једно се међутим ипак види и овде као 
и иначе: Хајне не мрзи Немце и није им непријатељ. 

Све се те ствари морају знати да би се правилно разу- 
мело Хајнеово гледиште на немачки народ. Треба такође 
знати и то да Хајне своје карактеристике Немаца, било да се 
састоје из појединих речи било из читавих одсека, узима 03: 
биљно и да о карактернстици једнога народа има од самога по- 
четка правилан појам. У његовој малој расправи „О Пољ- 
ској“, која спада у његове најраније радове, налазе се, на 
тример, ове речи: „Ја сам и сам одвећ често ударао на наша 
шкрабала брошура, који, кад виде каквога париског учитеља 
играња где поскакује, одмах пишу карактеристику читавога 
народа, и који кад виде каквога дебелога ливерпулскога тр- 
говца да зева, сместа дају суд о томе народу“ (УП, 196). 
Свему томе треба додати још и факат да је код Хајнса по- 
сматрачки дар генијалнога човека био знатно пооштрен по- 
сматрањем разних средина: он је још пре свога одласка у 
Париз познавао из непосредног посматрања не само Немце и. 
Французе, већ и Енглезе, Талијане и Пољаке. Дата за ства- 
рање једног поузданог мерила било је дакле у изобиљу. 

„„Ви сте Немац>“ — „И сувише сам поштен да бих то 
порицао!“ одговори моја маленкост“, вели Хајне о себи на 
једном месту својих путописа (Ш 307). Човек дакле има раз- 
лога да се стиди што је Немац, те је потребно нарочито по- 
штење да би то признао. То је основна нота Хајнеовог миш- 
љења о Немцима, и она се у његовим делима, кад у шали 

кад у збиљи, јавља у најразличнијим варијацијама. Једна од 
тих варијација, најближа основном тону, налази се опету 
путопису „Италија“; говорећи о своме необичном познанству 
с једном пиљарицом у Тријенту, Хајне, на пример, између оста. 
лога вели ово: „Због мога рђавога знања талијанског језика 
држала ме је у почетку за Енглеза; али јој ја признадох да 
сам само Немац“ (Ш, 245). Да Хајне овакве ствари не казује 
ради досетке, већ као своје дубоко уверење, може се видети 
тек кад се прегледају особине које он налази код Немаца. 
И ако те особине нису изложене систематски, на једном месту, 
већ су растурене по свима његовим делима, међу њима ће се 
тешко наћи противречности, и у томе је један доказ више да 
су оне за Хајнеа биле стално једне и исте. И ако су понај- 
чешће казане узгред, посредно, у фигури, оне зато нису мане 
јасне, чак можда у толико више падају очи. Кад, на пример, 
Берне каже да су изрази „глуп“ и „прави Немац“ синоними,' 
онда се има пред собом само једно констатовање које се 
ничим не намеће. Али кад Хајне пусти француског добошара 
Леграна, који не зна немачки, да добовањем изрази што хоће 
да каже (Ш, 155), па при његовом објашњењу речи „АПе- 
таопе“ (Немачка) чује звуке „Рит Оит-Џит“ (глуп глуп-глуп), 
онда, нарочито у вези с текстом, остаје код читаоца један не- 
изгладив утисак о немачким интелектуалним особинама; јер 
Хајне, да би иронија била већа, додаје још после свега у 
својој улози Немца: „Ја сам се љутио, али сам га ипак ра- 
зумео“. Тако исто су Немци за Бернеа просто: „незграпни 
немачки Михел“,2 док Хајне пушта медведа Ату Трола, јунака 
свога истоименога спева, да Немце назове својом „вајкадаш- 
њом браћом од стрица“ (ПЦ, 370). Очевидно је да Хајнеов начин 
и овде оставља више трага, из простога разлога што је спо- 
јен с досетком. 

Једна кратка Хајнеова карактеристика Немаца лежи већ 
у познатој шали из његовог „Пута по Харцу“; по њој би, кад 
би се какав Немац показивао у Кини за новац, биле у огласу 
поменуте као његове главне мајсторије: филозофисање, пу- 
шење и стрпљење (Ш, 58). На први поглед се може учинити 
да је овај суд о Немцима чист производ Хајнеове младић- 


1 Вогпе: Сбезаштее 5ећгћеп (1862), св. УШ, стр. 179. 
2 На истом месту, свеска У, страна 373 

ске несташности; али се он, и то у сасвим озбиљној форми, 
јавља поново после читавих осамнаест година: „Честа про- 
мена владе у Француској“, вели Хајне у својој „Лутецији“, 
„није само накнадно дејство револуције, већ и резултат на- 
родног карактера Француза, за које је делање, активност, 
кретање онако исто велика потреба као што је за нас Немце 
пушење дувана, тихо размишљање и душевно спокојство“ 
(УТ, 333). А баш су све те особине Хајнеу крајње несимпа- 
тичне, и кад хоће да нагрди Французе, он им добацује да су 
се од Немаца „научили филозофисању и пушењу“ (КМ, 499), 
а немачко стрпљење и душевно спокојство за њега су нераз- 
двојни од спорости, коју такође стално истиче као немачку 
народну особину. У једној прилици је чак реч о „немачки 
спором карактеру“ коња које њихови јахачи морају да терају 
напред бичем и мамузањем (Ш, 19). Другом приликом говори 
Хајне о „чувеној спорости“ као о познатој немачкој народној 
мани: „Сваки народ има своју народну ману, па и ми Немци 
имамо своју, то јест ону чувену спорост, ми то знамо врло 
добро, ми имамо олово у ципелама, па чак и у папучама“ 
(МТ, 424). 

Хајнеу се тако исто не допада код Немаца, које назива 
„методичним народом“ (ТМ, 293), ни њихова манија за систе- 
матисањем и шаблонисањем, и он се тој особини такође под- 
смева на разне начине. У своме познатоме лавиринту од 
мисли и досетака, који носи наслов „Идеје. Књига Легран“, 
завршује, на пример, тринаесту главу овим речима: „Као прави 
Немац требало је да почнем ову књигу објашњењем њеног 
наслова, као што је обичај и традиција у светом Немачком 
Царству. Фидијас до душе није уз свога Јупитера писао ника- 
кав предговор, а тако исто ни на Медицејској Венери — за- 
гледао сам је са свих страна — нема ни једног цитата; — 
али су стари Грци били Грци, а ми смо пак поштени Немци, 
не можемо потпуно да стресемо са себе немачку природу, те се 
стога и ја још накнадно морам изјаснити о наслову своје књиге. 

Ја ћу према томе говорити: 

ГО идејама. 
А. О идејама у опште. 
а) О разумним идејама. 
6) О неразумним идејама. 
а. О обичним идејама. 
В. О идејама које су превучене зеленом кожом. 





сл 

Ове се опет деле на —- али то ће се већ све видети“ 
(Ш, 173). Другом приликом, у својој · „Романтичкој Школи“, 
Хајне се поново враћа на немачку методичност, али са много 
више горчине. На месту о коме је реч говори се о манији 
немачких романтичара да се одушевљавају свачим што је не- 
мачка старина, Хајне у тој манији види право лудило и онда на- 
ставља: „Француско лудило није ни издалека онако лудо као 
немачко, јер у овоме, како би рекао Полоније, има метода.! 
С беспримерном педантеријом, са ужасном савесношћу, с те- 
мељношћу какву једна површна француска будала не може ни 
да замисли, изводило се то немачко лудило“ (У, 236). Да се 
међутим не би помислило да је Хајне у оваквим испадима не- 
смотрен или свесно неправедан, треба поменути да он у на- 
падима на немачку склоност ка шаблонисању има за прет- 
ходника главом Лесинга. 


Већ се из последњега примера види да Хајне код Немаца 
налази и претерану савесност, педантерију. Али он за ту нема- 
чку особину даје много лепшу илустрацију у овим речима своје 
„Лутеције“: „Као целокупно француско друштво, тако се и 
француска комора распала у толико грана и огранака, да се 
више ни по двојица не слажу потпуно у својим погледима. 
Кад с те стране посматрам данашње Французе, падају ми 
стално на памет речи нашег добро познатог публицисте Адама 
Гуровског, који је Немцима одрицао сваку могућност делања, 
пошто се, по његовим речима, дванаест Немаца налазе увек 
у двадесет и четири странке: јер је, са нашом свестраношћу 
и савесношћу у мишљењу, сваки од нас примио у се и су- 
протно гледиште са свима разлозима за и против, те се тако 
у једном лицу налазе по две странке“ (МТ, 289). Овде је ствар 
очигледно отерана до апсурдума, али је бар у толико виднија. 


(Свршиће се). 


Милош ТРИВУНАЦ, 


1 Алузија на Полонијеве речи у „Хамлету“: „Ако је ово лудило, 


У њему ипак има метода“ (Други чин, друга појава). 

СОЦИЈАЛНИ ЗАДАТАК УНИВЕРСИТЕТА. 
(Крај.) 
На једноме скупу, који је ту скоро, 1907, одржан у Ба- 
зелу, расправљано је питање: какав положај треба да заузме 


университет према средњој школи и њеној настави» Том при- 


ликом је знаменити прејемник Гаусове катедре у Гетингену. 
Феликс Клајн, овим речима обележио немачким университе- 
тима нове правце њихова рада: „Не бих желео да чујем стару 
формулу, по којој би се наука само као наука морала пре: 
давати. Још мање бих се могао сложити с тим претераним 
схватањем, да је унапређење науке и стварање будућих испи- 
тивача њених једини достојан циљ университетске наставе“. Те 


речи биле би бесмислица, по схватању које су имали универ- 


ситетски кругови у Немачкој још пре непуних тридесет го- 
дина, а данаср Данас се и самој Немачкој не јављају тек сто- 
радички поједини професори, као добри популаризатори науке. 
Схвативши сасвим правилно време у коме живимо, удружују 
се професори појединих университета у задруге, а ове опет 
у савез свих задруга, све због тога, да би што боље органи- 
зацијом проширеног рада университета могли парализовати 
поремећење које се опет услед нарочите структуре модерне 
цивилизације појавило и у јединству широких слојева народ- 
них маса. Јер не може се порицати да су слобода речи, сло- 
бода мисли, слобода науке, слобода штампе, слобода збора и 
договора учиниле да се индивидуализам јако развије, а тај 
индувидуализам морао је очевидно знатан расцеп учинити у 
агломерацији широке народне масе. 


Колико у осталом живот садашњег друштва захтева да 
се у университетима изведу радикалне реформе, видеће се 
на послетку и по овој чињеници. 


Берлински университет основан је пре пуних сто година 
(1810). И ако је он један од најмлађих великих школа не- 
мачких, ипак је он данас по свему најзнаменитији немачки 
университет. Па не само то. Берлински университет је себи чак 
данас извојевао положај и значај светског университета; он 
је данас по значају своме постао оно што су у Средњем Веку 


били университети у Болоњи и Падови, и што је још и данас 


университет у Паризу. Кад је пала позната реч садашњег не- 





143 


' 

мачког цара: „немачка будућност је на мору“, тада је убрзо 
после тога (1899) подигнут у берлинском университету инсти- 
тут за науку о мору. Шта је природније било, него да тај 
институт у погледу правца свога рада настави старе, славне 
традиције осталих института те школер Али није тако било. 
Одмах с почетка институту су била постављена два задатка, 
један ужи и један шири. По оном првом он је имао искљу- 
чиво да ради на науци, а по овом другом, ја ово читам у 
његову статуту, да у већим круговима „пробуди и прошири 
смисао за море и његове појаве, за богаство његова живота 
и његову привредну вредност“. 

Допустите ми да вам кажем да ја у том проширењу, 
као у ембриону, гледам слику, коју ће сви университети у 
врло блиској будућности имати. На периферији проширен, а 
у средишту онакав какав је данас, такав ће бити, или боље 
рећи, такав мора бити университет у будућности. 

И не само то, већ ако се чак у току времена буде утвр- 
дило, да проширење његово штетно утиче на главни и прво- 
битни правац његове снаге, у шта ја сумњам, и онда ће он 
по сили прилика, због промена које су у друштву наступиле, 
морати променити свој идеал и примити на себе два за- 
датка: један чисто научни, и други чисто културно-социјални, 
јер је позната и историјска чињеница да промене у крилу 
друштва за собом повлаче и промене његових идеала. Про- 
мена у структури данашњег друштва морала је према томе 
изазвати промену у васпитном идеалу његову, и она је већ до 


данас учинила да се делимично и стари идеал университета у 


би 2 
„з а 


нечем измени. 

Све то најбоље ће се потврдити модерним покретом жене, 
која данас упоредо с човеком улази у арену научног, умет- 
ничког, па чак и социјално-политичког живота. У побрајању 
чињеница ја ћу се ограничити само на један део тог покрета, 
онај који је данашњу жену увео у научну атмосферу и упу- 
тио је на научно-стручни рад. 

Ко се не сећа оне борбе која се Европи често с разло· 
гом, још чешће са страшћу, водила онда кад је било покре- 
нуто питање да ли жени у опште треба допустити да у јеш- 
ном, за њу сасвим новом, правцу уђе у социјални организам 
нашега времена» Органски, психички и интелектуално жена 
несумњиво стоји испод човека. Отуда ни једне жене нема, да 


348 Српски Књижевни Гласник. 





се јави на челу великих покрета у историји, уметности и науци. 
Такав је њен положај према човеку био од памтивека, и зато 
се у круговима университетским у Европи још пре непуних 
40 и 50 година мислило да ће појава жене у университету 
штетно утицати на велике и одређене правце његова рада. 

С друге стране, истицало се опет с разлогом да је свака 
јединица ма кога рода, била она живи створ или производ 
ума и руку људских, најлепша и, по утицајима својим на сре- 
дину, најбоља у оној страни своје појаве, у којој се најбоље 
може да реализује идеал њенога рода. И то је гледиште апсо- 
лутно тачно. 

Слика је најлепша кад је оптички лепа. Грађевина је 
најлепша и најбоља онда кад је конструктивно лепа и добра; 
декоративан и, у ширем смислу, естетички део у архитектури, 
стоји ван сваке сумње испод конструктивног. У музици је 
исто тако. Она је најлепша кад је акустички лепа, то јест, 
кад највећа хармонија постоји између физичког и физиолош- 
ког дела њеног. Зато ће Бетховенова музика свакад стајати 
изнад, рецимо, Вагнерове, и ако у њој нема драматских еле- 
мената ове последње. И пошто се налазило, као што у ствари 
и јесте, да је у матернитету и повученом, али тешком и пре- 
тешком раду у породици највише изражена и лепота и снага 
женина, то је природно, да је поред разлога, које сам мало 
час поменуо, још и то гледиште истицано у расправљању пи- 
тања, које се само собом услед развитка друштвенога поја: 
вило и у крилу университета. А то питање било је сасвим 
јасно и сасвим одређено постављено. Струје које су ишле за 
тим да жена уђе у университет упоредо са човеком, и да 
с њим заједно из њега изађе као културни елеменат новога 
друштва, и струје које су изазвале појаву университета у 
културној целини друштва, имају међутим историјски потпуно 
супротне правце. И ако се мислило да ће услед антагони- 
стичких праваца тих двеју струја настати кризе у организму 
университета, ипак је по једној историјској истини, стари 
правац морао уступити место новом зато, и само зато, што је 
то социјални интерес друштва захтевао. Жена је у универси- 
тет ушла, и ми видимо да она данас, исто као и човек, негде 
према својим нарочитим способностима и боље но овај, врши 
своју функцију у компликованом строју друштва, а важност 
те чињенице се у социолошком погледу јако истиче. Страх 

од тога, да ће појава жене у университету, велике линије 
научног рада у основама изменити, ишчезнуо је сасвим, а 
сама наука је услед те појаве у ширини много добила, јер 
је утврђено да жена као пропагаторка великих научних и 
социјалних идеја стоји далеко изнад човека. Магашзе де Сћа- 
(еје! разнела је у своје време по Француској идеје Њутнове, 
а М пе Сјетепсе Коуег идеје Дарвинове. Соња Коваљевскаја је 
једна од оних крупних личности које највише учинише да се 
идеје њеног великог учитеља Вајерштраса у науци распростру. 

Но има још нешто што нарочито ваља истаћи, јер по- 
крет који је учинио да се жена интелектуално дигне, има и 
других својих и светлих и великих страна. Чини ми се да 
нећу погрешити кад кажем да управо најважније обележје 
његова значаја и није у мало час истакнутим, непосредним и 
првим правцима његове снаге. Има других, секундарних по- 
јава које њега прате, појава тако важних за шире друштво, 
да се значај њихов једва може довољно истаћи: интелектуално 
развијена жена спремила је на име земљиште на коме ће се 
с више достојанства, с више дражи и с више одређености 
женски род и у језгру своје снаге подићи. 

Једно од најкрупнијих = најважнијих питања свих дру- 
штава у свима периодима појаве њихове било је и биће пи- 
тање о васпитању деце. За жену се међутим зна да су њене 
способности у томе велике, много веће но у људи. Све то 
има својих дубоких разлога, и што је најкарактеристичније, 
те позитивне и јаче способности њене више су резултат не- 
гативних и слабијих страна њеног органског и психичког 
живота. 

У науци је утврђено да је жена много ближа инфан- 
тилном типу него човек, и то готово у свима појавама свога 
живота. Природно је да ја у јача обележавања тих појава не 
могу ући, али ћу поменути, само тек узгред и у највећим 
потезима, да између жене и детета заиста постоје велике 
сличности и у анатомском, и у физиолошком, и у психичком, 
и у интелектуалном, па чак и у моралном погледу. Тим чи- 
њеницима се управо и објашњава зашто жена може боље да 
схвати живот детета, и зашто је према томе и способнија да 
на тај живот пресудне утицаје врши боље но човек, који је 
по целој својој организацији много више од детета одво- 
јен но она. 

Узмите сад и сами, па процените шта по тој својој спо- 
собности значи просвећена жена у билансу општег прогреса 
људског» Па не само то! Морална атмосфера нашега времена 
није најчистија. У горчини које је пун и препун наш бедни 
живот; у обесној бури кроз коју се он често на бескрајној 
пучини без путевође ломи и пробија; на неодређеном и мрач- 
ном путу којим ходи судбина наша од увек, таква жена је 
светитељка, која преко узвишеног подножја породичног жи- 
вота ствара мир, срећу и душевно спокојство далеко изван 
уског круга породичног живота. Ја без претеривања смем 
рећи, да су велики положај који данашња Енглеска има у 
свету, њој највише извојевале матере њених славних држав- 
ника, песника, мислилаца, научника, адмирала и инжењера! 
Пролазећи кроз Оксфорд и видевши како се у тамошњим 
школама готово ништа не учи, запитаће МИпе Едуатд5 јед- 
ног славног професора: „Како је то могуће, да ови младићи, 
који знају само нешто мало латински и грчки, који поред 
тога већи део времена проведу у крикету и боапштра-у, како 
је могуће, да такви младићи постану људи првога реда, ве- 
лики државници, Палмерстони и Гледстони >“ Одговор је био 
прост, али значајан: „Отуд што они имају енглеске матере“. 

И збиља, диспропорцију која у Енглеској постоји из- 
међу системе рада школског с једне, и колосалног напона 
државне снаге, невероватног цветања науке и књижевности 
и страховите експансије индустријске с друге стране, ту дис- 
пропорцију и привидну контрадикцију на тим двема странама 
може објаснити једино светла појава оне просвећене матере, 
која је у апсолутној негацији себе саме дала стварно и живо 
обележје једном великом моралном принципу и себе на тај 
начин уздигла на високи престо врлине. „Наука је ван сваке 
сумње лепа, каже Гизо, и заслужује сама собом да људи на 
њој раде; али је она хиљаду пута лепша, кад постане моћи 
кад врлину рађа“, а моћ, коју она има, појавиће се очевидно 
у пуној светлости својој тек онда кад та моћ буде рађала 
врлину широм целог друштва. Ако дакле университети мисле 
да треба радити на реализацији тог светлог и великог идеала 
нашега времена, они се морају приближити народу и ступити 
у тешњу везу с његовим животом. Они то морају учинити и 
стога што је у сукобу ова два интереса, социјалног и инди- 
видуалног, индивидуални интерес свакад слабији. У осталом, 

поћи за великим струјама времена и оправданим захтевима 
друштва значило је од увек, и значиће увек ићи унапред. 
„Учинити дакле у институцијама социјалним измене у сувреме- 
ном правцу, то је толико исто колико и учинити да те ин- 
ституције нешто добију. Ширити према томе университет у 
поменутом смислу, значило би само подићи његов и онако 
велики значај, и то тим пре што широки идеал новог уни- 
верситета обухвата у себи и првобитни његов идеал. Та само 
једна чињеница показује нам, међутим, да и у новом универ- 
ситету класична лепота његовог првобитног идеала ничим 
неће бити покварена. На против, може се лако утврдити да ће 
она у својој изразитости много добити. 

Запитајте себе и сами: шта вреди лепота за оне људе, 
који очију немајуг И ако ње стварно међу њима може да 
буде, она ипак за њих не постоји, а у таквим приликама она 
у души њиховој очевидно не може пробудити осећања, услед 
којих се човек, као човек, највише и разликује од животиње. 
Зато сматрам да је питање о просвећивању народних маса 
апсолутно најважније питање нашега времена, и зато бих желео 
да наш университет због тог великог моралног разлога ступи 
«с проширењем и у непосредну службу народу. 

Но поред тога има и других чисто националних и веома 
важних разл га, због којих се он мора прихватити тог посла. 
Зна се да без диференцијације нема културе. Отуда и видимо 
оно велико шаренило не само међу различитим народима, већ 
и у крилу једног и истог народа, и то шаренило је у толико 
„лепше, у колико има више разноликости у особинама и спо- 
собностима народним. По тој разноликости и цени се управо — 
као што је то Галтон утврдио — морално и интелектуално бо- 
гатство једнога народа. Оно што поред све разноликости 
држи један народ у целини, ми зовемо јединством народним. 
И тако видимо у једном народу исту ону слику, која пред 
нас при првом погледу у васелену у далекој перспективи из- 
лази: видимо разноликост у јединству, и јединство у разно: 
ликости. 

Утицајем са стране може се међутим учинити да се једне 
особине јаче, а друге слабије развију; па не само то, већ и 
да оне, које данас нешто потенцијално вреде, у току времена 
ту вредност изгубе. Отуда и бива да цивилизација у своме 
__ развитку може унети неке културне елементе у народ, који 

ће учинити да се разједини његова заједница или, обрнуто, 
да се споји у једну целину оно што је било разједињено. То 
раздвајање и спајање у многоме личи на анализу и синтезу 
хемијских једињења. 

Из свега тога излази да је јединство народно динамички 
појам; оно се мења, може се развити, може се смањити, па га 
према томе може и нестати, а та чињеница за наш народ, који 
живи и који се развија под разним утицајима, веома је важна. 

Наша наука утврдила је да у језику Срба и Хрвата нема 
никакве разлике. Познато је међутим да је у језику највеће 
обележје народнога јединства. Наука је према томе као кул- 
_ турни елеменат учинила да се границе нашег, и српског и хр- 
ватског, јединства размакну, јер је она једну латентну, успавану 
енергију нашег јединства у заједничком корену нашега, и 
српскога и хрватскога, језика открила, и на тај начин ство- 
рила ширу основу и заједничкој културној мисли народној. 
Хоће ли та иста наука у далекој нашој прошлости наћи још 
какво друго заједничко обележје нашега јединства, то не знам, 
али да она може учинити, да се и у једном и у другом крилу 
нашем неки културни елементи развију у правцу, који воде 
јединству народном, о томе сумње нема, јер је наука, као и 
књига, израз мисли, а ова у своме, често мучном и тешком, 
пробијању свуда светле трагове оставља. 

Чини ми се да се не може порећи да је наша цивили- 
зација тек у стварању. Да би продукти тога стварања били 
што значајнији, мора се радити у два правца: с једне стране 
мораће се неки културни елементи из појма народног култур- 
ног јединства нарочитим културним реакцијама издвојити; с 
друге стране мораће се опет на широкој основи језичког је- 
динства разни културни елементи тим истим реакцијама у 
једно сложеније једињење хемијски везати. А у оба та правца 
наука може несумњиво веома много да уради. Један мисли- 
лац каже: ништа на свету, ни ратови, ни традиција, ни тр- 
вења, ни уметност, ни религија, ништа све то не утиче на 
друштво тако и толико колико на њега утичу крупне научне 
истине, јер научна истина не зна за хришћане и мухаме- 
данце, за будисте и браманце, она осваја свуда, где год њен 
смисао може да се разуме, и у основама мења погледе народа. 
Тај смисао моћи ће народ очевидно разумети тек онда кад 
наука буде у народу, а не изван њега. 


3 


СОЦИЈАНИ ЗАДАТАК УНИВЕРСИТЕТА, 389 





Тамо на прелому ХМ! и ХУП века створила се и забли- 
стала је на далеком и лепом Приморју, у једноме славном и 
знаменитом граду нашем, једна збиља велика култура. Њена 
моћ се у народу нашем није показала, а услед тога је наш 
народ много изгубио. Зато и јесте та велика дубровачка кул- 
тура у историји нашој зебележена само као светла појава 
наше интелектуалне снаге. Данас, на прелому Х!Х и ХХ века, 
ствара се, иту је да заблиста, овде код нас, у Београду, једна 
велика култура с нарочитим српским обележјем. Та култура 
постаје и развија се синтезом памети и мисли целога српског 
народа. Цео српски народ има већ и по томе права да тражи 
да се она пронесе широм целога Српства. Због културног 
јединства свог, због те светиње своје, он то нарочито сме да 
тражи од свог университета. Тај глас народа упућује наш 
университет на једну ширу дужност, и баш на данашњи дан, 
кад пред нама лебде слике наша два велика просветитеља, 


_ једнога који је почетком ХШ века стварао духовно јединство 


свога рода, и другога, који је након шест векова на том истом 
јединству ради, баш на данашњи дан тај исти глас треба 
да нас загреје једном мисли и прибере око овог великог и 
моралног и социјалног начела: с народом за народ. 


Богдан ГАВРИЛОВИЋ. 


МОЈА ПОСЕТА КОД ТОЛСТОЈА. 
(5) 

Рекавши Толстоју да права религија, онаква како ју је 
Христос својим учењем и животом објаснио, још није постала 
саставни део народног живота српског, и да код нас, место 
Христовог хришћанства, постоји црквина, догматичним бесми- 
слицама и обредним враџбинама обезснажена вера, која је 
сасвим немоћна да у наш живот унесе хришћанске (моралне, 
љубавне) односе, — рекавши то Лаву Николајевићу, ја му у исти 
мах напоменух, да чак ни такво црквино, са лажима изме- 
шано и ослабљено, хришћанство није нека стварна потреба ду- 
ховног живота нашег народа, као што је то случај, на при- 
мер, код православних Руса, код европских католика и про- 


„тестаната,.. Рекох му да су наше црквене зграде у молитвене 

дане сасвим без публике, — православни су скоро само по- 
пови, — и да црква данас код нас задовољава само обредне 
навике и идолопоклоничке инстинкте народне. „Црква је у 
нас Срба, — заврших ја, — постала сувопарно одељење др- 
жавне администрације, — државно надлештво са деловодним 
протоколима, са нумерама аката — за записавање рођених, 
венчаних, умрлих...“ 

— Ви дакле, — рече Лав Николајевић, — праву веру, 


изражену у хришћанству, нисте заменили лажном црквеном 
вером, него хоћете да је замените другом врстом лажне вере 
— научном вером. Место да се са питањем: шта је човек и 
какав треба да буде његов живот» — обраћате религији, ви 
за то чекате одговора и упутства од науке, која је, по при- 
роди предмета својих испитивања, бескрајно далеко од одго- 
вора на поменута питања првостепене важности. На та питања 
може одговорити само религија, али не католичанство, не пра- 
вославље, протестанство и тако даље, него оне велике истине 
о животу, које се налазе у учењима највећих светских ми- 
слилаца, као што су: Лао-Тсе, Конфуције, Буда, Сократ, Хри- 
стос, Хељчицки, Паскал, Малорус Сковорода... 

Да на најглавнија животна питања не може дати одго- 
вора ни црквена ни научна вера, о том се сам Толстој уве- 
рио својим личним искуством. У својим зрелим годинама он 
је почео давати себи питања о томе: шта је човеков живот 
и како га треба живети, да би он имао разумног смисла, — 
па, премда је био изближе познат са свима гранама људског 
знања, он се, после дуготрајног и упорног тражења, уверио, 
да ни црквена вера, ни сувремена наука не дају одговора на 
најважнија питања о природи и путу човековог живота. 

„Питање моје — оно, које ме је у мојој педесетој го- 
дини довело до самоубиства, — вели Толстој, — било је 
најпростије питање, које лежи у души свакога човека, од 
глупог детета до најмудријег старца, — оно питање, без ко- 
јега је живот немогућан, — ја сам то искусио у ствари. Пи- 
тање се састоји у овоме: „шта ће изићи из тога, што ја 
радим сада, што ћу радити сутра, — шта ће бити из целог 
мог живота »“ 

„Иначе изражено, то ће питање гласити овако: „зашто 
да живим, зашто да нешто желим, зашто да уопште нешто 
радимг А још друкчије то се питање може изразити овако: 

„има ли у моме животу таквог смисла, који се не би морао 
уништити неизбежном, предстојећом ми смрћу2“.: 

Да црквена вера не даје задовољавајуће одговоре на 
горња питања, о томе се Толстој уверио, посматрајући живот 
оданих присталица сувремене цркве. 

„Ја се обратих пре свега верујућим људима из мога круга, 
људима ученим, православним богословима, монасима... 

„Мене одби од њих не то, што су они са мени блиским 


· хришћанским истинама мешали још много непотребних и не- 


разумних ствари; него мене одби од њих то, што је живот 
тих људи био такав исти (себичњачки, нехришћански) као 
и мој... Ја јасно осећах, да они варају себе, и да они исто, 
као и ја, немају другог смисла живота, него да живе, док се 
живи, и да грабе све, што се може дохватити. Ја видех то 
отуд, што, кад би у њих било онога смисла, при ком се уни- 
штава страх од оскудица, патњи, смрти, они их се не би бо- 
јали. А они, ти верујући нашега круга, исто тако као и ја, 
живљаху у имању и изобиљу, стараху се да их повећају или 
очувају,“ бојаху се оскудица, патњи, смрти, и исто тако, као 
и ја и сви ми, који не верујемо, живљаху — задовољајући 
своје похоти, живљаху тако исто рђаво, ако не горе, као и 
неверујући“. 

„Никаква разлагања не могоше ме убедити да је њихова 
(црквена, православна) вера истинита.“ 

Уверивши се да црквена вера не даје одговора на пи: 
тање: „има ли у мом животу таквог смисла, који се не би 
морао уништити неизбежном, предстојећом ми смрћу“ — Тол- 
стој поче тражити животни смисао у збирци људских знања 
— у такозваној науци. 

„Благодарећи животу проведеном у учењу, — вели Тол- 
стој у М гл. своје Исповесши, — а и томе, што су ми, услед 
мојих веза са ученим светом, били приступни и сами науче- 
њаци из свих разноврсних грана знања, који ме нису одби- 
јали, да ми откривају своја знања не само у књигама, него иу 


1 Исповест, гл. У. 

2 Толстој је у својој Исповестфаи, у „Путу живота“ и у другим 
списима опширно разложио и доказао, да материјална блага никако не 
могу дати човеку праве среће, нити таквог смисла животу, који се не би 
уништио неизбежним нестајањем тих блага и смрћу. 

3 Исповест, гл. Х. 

23» 

разговорима, — ја сам дознао све оно, што на питање 
живоша одговара знање. 


„Дуго нисам могао да верујем, да знање ништа друго 
не одговара на питања живота, него оно што оно, одговара. 
Дуго ми се чинило, загледајућн се у важност и озбиљност 
наукиног тона, која је тврдила своје поставке, које немају 
ничега заједничког са питањима човечанског живота, — да ја 
ту нешто не разумем“. 

На Толстојево питање: шта је живот и какав он треба 
да буде, да би човек могао бити срећан, — експерименталне 
науке, са којима се он беше изближе упознао, одговараху 
му свако: 
| „У бесконачно великом пространству, у бесконачно дугом 
времену, бесконачно мали делићи мењају се у бесконачној 
сложености (комплицираности), и кад ти схватиш законе тих 
промена, тада ћеш схватити и зашто ти живиш на земљи“. 


Другим речима, експериментална група наука уклања се 
од тог важног питања, погледајући у бесконачност, у чију 
суштину и законе она, очевидно, нигда неће продрети... 


Друга, спекулативна област људских знања, на горња 
питања такођер никако не одговара, него сва своја умовања 
свршује оним истим питањем, са којим јој се Толстој обратио. 

„Било да филозоф идеје, супстанцију, дух или вољу на- 
зива суштином живота, који се налази у мени и у свему што 
постоји, —- филозоф говори (увек) једно: да та суштина по- 
стоји и да сам ја та иста суштина; али зашто она постоји, 
то он не зна и не одговара, ако хоће да је тачан мислилац. 
Ја питам: што да постоји та суштина» Шта ће бити из тога, 
што она постоји и што ће постојати» И филозофија, не само 
да не одговара, него сама само то и пита. И, ако се она чврсто 
држи свога задатка, она и не може одговарати друкчије, него 
— на питање: „шта сам ја и цео светр“ — одговорити: „све 
и ништа“; а на питање: „зашторг“ — зашто... — не знам“. 

„Тако да, ма ја како окретао оне спекулативне одговоре 
филозофије, ја никако нећу добити ничега налик на одговор, 
— и то не стога, што се овде као у јасној области, у експе- 
рименталној науци, одговор и не односи на моје питање, него 
стога, што овде (у филозофији), премда је сав умни рад упу- 





У. 
Ј 

ћен баш на моје питање, одговора нема, него, место одговора, 


добијаш — то исто питање, само у замршеном облику“.! 
Доказавши у својим делима“ неспособност данашњих 
људских знања — универзитетске, академијске науке — да 


даду одговора на велика питања: шта је човек и какав треба 
ца буде његов живот, да би добио разумног смисла, Толстој у 
свом Лушу живоша наводи места из списа највећих мисли- 
лаца светске историје, у којима се јасно указује на горећу 
потребу, да се човечанство уклони са пута, на који га је по- 
грешно навело оно, што се данас зове науком, па да потражи 
друге путеве, на којима ће моћи добити одговора на питања, 
која леже дубоко у његовој природи, која оно мора стављати и 
на која док не добије одговора, неће имати мира ни срећног 
живота. 

У зборнику „Лажна Наука““ наводи Толстој ово место 
из Канта: 

„Посматрања и израчунавања астронома научила су нас 
многоме, достојном чуђења; али најважнији резултат њихових 
истраживања је, управо, тај, што су они обелоданили пред нама 
бездан нашег незнања: без тих знања човечански разум никад 
не би могао представити огромност тога бездана. Размишљање 
о шоме може произвести велику промену у одређивању ко- 
начних циљева делашносши нашега разума“. 

У свом још нештампаном спису „О науци“, Толстој указује 
у ком смислу ће се извршити та промена: 

„Наука»> Шта је наука» Наука, како се то схватало од 
увек, и како и сад схвата већина људи, то је знање најпо: 
требнијих и за живот човечански најважнијих предмета знања. 


„А такво знање, као што то и не може бити друкчије, 
било је од увек, па и сад је само једно: знање онога, што је 
потребно да ради сваки човек за то, да би што је могућно 
боље проживео на овом свету онај кратки рок живота, који 
му је одређен од Бога, од судбе, од природних закона, — 
како хоћете. За то пак, да бисмо знали то, како ћемо на 
најбољи начин проживети свој живот у овом свету, треба пре 
свега знати, шта је збиља добро свагда и свугде и свима љу- 


1 Исповест, свршетак У главе. 
2 „Исповест“, „О животу“, „Пут Живота“. 
3 Пут Живота, глава ХУШ. 

дима, и шта је доиста рђаво свагда и свугде и свима људима, 
то јест знати, шта се сме и шта се не сме радити... 

„У том и само у том је од увек била па и даље остаје _ 
истинска, права наука. 

„Та је наука збиља наука, то јест збирка знања, која се 
не могу сама од себе открити човеку и којима се човек мора 
учити и којима се је и учио сав род човечански. Наука се та 
у свем свом обиму састоји у том, да се зна све оно, што су 
много хиљада година пре нас мислили и исказивали најбољи, 
најмудрији људи између оних милијона људи, што су живели 
пре нас, — о том, шта треба и шта не треба да чини сваки 
човек за то, да живот буде добар не само за себе једног, него 
за све људе. Па како је то питање тако исто, како оно сад стоји 
пред нама, стојало од увек пред свима људима на свету, то 
су и код свију народа од најстаријих времена постојали људи, 
који су исказивали своје мисли о томе, у чем треба да се са- 
стоји тај добар живот, то јест шта треба и шта не треба да 
чине људи, ако су своме добру ради. Такви су људи били 
свугде: у Индији су били Кришна и Буда, у Кини Конфуције 
и Лао-Тсе, у Грчкој и Риму Сократ, Епиктет, Марко Авре- 
лије, у Палестини Христос, у Арапској Мухамед. Такви су 
људи били и у средњем веку и у ново време, како у хриш- 
ћанском, тако и у мухамеданском, браминском, будијском, 
конфуцијанском свету. 

„Знаши све шо, до чега су — једног и истог — дошла. 
ши мудри људи — у шоме је, само је у шом истинска, права 
наука“. („О науци“, гл. Ш). 

„Науком се у наше време сматра и назива, ма како да 
је то чудновато рећи, — знање свега, свега на свешу, осим 
онога једнога, што је потребно да зна сваки човек за то, да 
би живео добрим животом“. 

Научењаци „са подједнаком пажњом и важношћу изу- 
чавају питање о том, колико је тешко сунце и да ли се неће 
сударити са том и том звездом, и каквих има бубица (ми- 
кроскопски малих животињица), и где живе и како се плоде, 
и шта од њих може бити, и како је земља постала земљом, 
и како су почеле расти на њој траве, и каквих на земљи има 
зверова, и птица, и риба, и каквих је било пре, и какав је 
цар са каквим војевао и са киме је био жењен, и ко је и 
када је састављао стихове и песме, и скаске, и какви су за- 

кони нужни, и зашто су потребне апсане и вешала, и како 
се и чиме се оне могу заменити, и из чега се састоји какво 
камење и какви метали, и како и какве паре бивају и како 
се хладе, и зашто је само једна хришћанска црквена рели- 
гија истинита, и како се праве електрички мотори и аеро- 
плани, и подводне лађе и много друго. М све су то науке 
са најчуднијим, извештаченим називима, и свима тима истра- 
живањима, која они један другом са највећом важношћу саоп- 
штавају, краја нема, нити може бити краја, зато, што сшвар 
има и почетак и крај, а будалаштинама не може бити па и 
нема краја“: 


Рекавши ми, да смо ми место праве религије, исказане 
у учењима горе споменутих великих мислилаца, узели за упут- 
ство живота — „науку“, да дакле имамо научну веру, — Толстој 
ми напомену, да вероватно опште осећање нашег народа није 
најбоље. „Ако се човек осећа рђаво, — заврши Толстој, — 
то је само отуд што тај човек нема вере. Исто бива и са 
читавим народом. Ако се један народ осећа рђаво, то је само 
отуд што је народ изгубио праву веру“. 

Сви ми знамо и да се рђаво осећамо и да смо прежив-“ 
љавање религије у својој историји — преспавали, само нико 
од нас не доводи то двоје у узрочну везу. Толстој ми указа, 
да је узрок нашем рђавом народном осећању у одсуству ре- 
лигиозног елемента у нашем животу. Данас ми је потпуно 
јасно да је Лав Николајевић био у праву. 


— А чиме се ви занимате2 — запита ме Толстој. 


Не знам зашто, вероватно по старој навици, или из ра- 
сејаности, одговорих му нетачно: 


— Историјом руске књижевности. 


— Ох-хо, па то ви онда све нас добро познајете! — 
рече Толстој са неким добродушним и снисходљивим подсме- 
вањем, које се односило на историју књижевности, коју он не 
признаје за науку и са којом се свагда исмева, кад год је 
о њој реч. Три дана пре моје посете, 1 маја 1909 године, Тол- 
стој је у једном свом опширном писму, у ком је била реч о обра- 


зовању, „науку“ историју књижевности назвао — будалаштином. 


1 „О науци“, рукописно издање, гл. ТУ. 

Говорећи у том писму о потребним и непотребним наукама, 
Толстој вели: У данашњим погрешно руковођеним школама 
„људи дознају све о Александру Македонском, о Лују ХМ и 
његовим љубазницама, о читавим тако званим „наукама“, о 
праву и теологији, Џодробно знају о приповешкама и рома- 
нима, које су написали разни за „велике“ смашрани, писци 
и тако даље, знају за пошпуно ни на шшо неџпошребне бу- 
далаштине, а ништа не знају о том, како су схватали и схва- 
тају смисао свог живота, и каква су признавали и признају 
животна правила милијони негдашњих и садашњих људи не- 
хришћанског света, то јест, две трећине свега човечанства. 

Говорећи о књижевној критици, једном од најглавнијих 
састојака историје књижевности, Толстој је често казивао, 
да у књижевној критици „глупи говоре о паметнима“, а кад 
му је пријатељ Страхов послао једну од најбољих критика на 
Ану Карењину, Толстој је почео читати па бацио, и писао 
пријатељу Страхову: Хвала вам, драги Николаје Николаје 
вићу, што сте ми послали чланак Григорјева [0 Ани Карењи- 
ној]. Прочитао сам његов предговор, али, немојте се љутити 
на мене — осећам, да ја то све не бих могао прочитати, макар 
да ме у тамницу баце (где не би имао ништа друго да ради, 
или да чита). Не зато, што ја не штујем Григорјева [писца 
критике), — напротив, него критика је за мене досаднија од 
свих досадних ствари на свету“.“ | 

Тај поглед на критику исказао је Толстој још 1879 го- 
дине и остајао је при њему до краја живота. 

У прошлогодишњој „Руској Мисли“ прича В. Лазурски, 
како су недавно, приликом једне његове посете код Толстоја у 
Москви, присутни Толстојеви гости повели разговор о задат 
цима и методама историје литературе, као науке. В. Лазурски 
је говорио о том, како историци литературе све до сад не могу 
да се споразумеју... какве врсте производа треба да улазе у 
историју литературе: да ли само поетички или и филозофски 
и научни списи, и, можда, производи уметности... 

Толстој рече: 

— Измислили непостшојећу науку, па се сад муче. То је 


1 То писмо је, у мом преводу, под насловом „Потребне и непотребне 
науке“, штампано пре 2—3 године у нашем педагошком часопису „Учи- 
тељу“, који излази у Београду. 


О, 


2 Писма, 1, 131. 

тако исто, као кад бих ја измислио науку о брковима и бради, 
па бих тражио законе зашто они расту...! 


— Да ли сад преводите што од мојих списа, — упита 
ме Толстој, имајући на уму, да ме је др Маковицки обеле- 
жио као преводиоца његових списа на српски. 


— Не, — у овај мах не преводим ништа. Сад се бавим 
изучавањем вашег живота и ваших филозофских и моралних 
списа. Пре него што се сасвим посветим превођењу ваших 
списа, хтео бих да за то спремим земљиште, да издам ваш 
животопис, у коме хоћу да изнесем све оно из вашег живота, 
што би могло васпитно утицати на моје сународнике, а у исти 
мах и да их, популарно написаним прегледом вашег учења о 
животу, спремим за читање ваших списа. 


Толстој ме не хтеде одбијати ол писања његове биогра- 
фије, као што је то чешће чинио са ближим му људима, и 
кад је чуо од мене, да већ знам за исцрпну и добру његову 
биографију од пријатеља му и једномишљеника, П. Бирјукова, 
он ми препоручи да набавим и књигу неког Молоствова. 

— А како је писана Молоствовљева књигаг — упитах 
ја Лава Николајевића. -- Ако је писана професорским науч- 
ним жаргоном, онда је не бих набављао. Читати такве књиге 
дангубно је и некорисно... 


— Па... код Молоствова. има и тога... Онда боље оста- 
ните при Бирјуковљевој књизи. 


Враћајући се на Толстојево питање: да ли сад преводим 
који његов спис, ја му рекох: „Кад наново почнем преводити 
ваше списе, прво ћу превести и издати ваше Крашко изла- 
гање Јеванђелија. Веома сам уживао, читајући ту вашу књигу 
—- ја мислим да је то најважнији и најлепши ваш спис. Чи- 
тајући је, ја сам покушао да писаљком обележавам нарочито 
добра и лепа места, да их могу наћи, кад их се зажелим. Но 


1 „Боллетеви литературњ и жигни“, 1911/1912. ~ 7, Москва, 


2 „Што да пишете моју бпографију п како ћете ви њу писати, — 
пише Толстој 1897 године свом биографу Н Г. Молоствову. — Тешко је, 
чак је немогућно за вас, коме је 25—30 година, разумети оно, што сам ја 
преживљавао, кад ми је било дваред више. А и наштог Ако већ неизо- 
ставно хоћете да пишете, опишите оно, што се збивало и збива у вашој 
душнп, пи то ће бити важно и поучно људима..“ (Писма, П, 150). 

кад сам дошао на крај књиге, морао сам се сам себи смејати 
— сва места у књизи беху обележена као „нарочито добра 
и лепа“... 

— И ја мислим да ми је то најважнија књига, — рече 
Толстој, вероватно задовољан мојим усхићеним одзивом о тој 
његовој књизи — малој по обиму, али великој и по садржини, 
и по високо уметничкој обради. 

Осим тога, што Толстој Излагање Јеванђелија држи за 
најважније, најкорисније од својих дела, оно њему мора бити 
и најмилије. Говорећи о времену кад је то дело поникло, о 
добу свог изучавања и свог, новог превођења Јеванђелија, 
кад се он са неописаном радошћу уверио, да је дуго тра: 
жени кључ вечне истине и среће — у Христовом учењу, Тол- 
стој вели, да се у том времену налазио „у усредсређеној, 
стално усхићеној душевној напрегнутости, која се више не 


може поновити“.! 
(Свршиће се.) 
Јован МАКСИМОВИЋ. 


СИТНИ ПРИЛОЗИ 


Ко ЈЕ ГЕРТУКА У „ГОРСКОМЕ ВИЈЕНЦУ“ 2 


У 1Х свесци „Архива за словенску филологију“, стр. 


149—150, покушао је Г. В. Јагић да растумачи стихове „Гор“ 
скога Вијенца“: 

„Своју мисли Бранковић с Гертуком; 

Мухамеде, то је за Гертуку !“ 

Он је дошао до закључка, да је песник „Горскога Ви- 
јенца“ име Гертука погрешно прочитао место Герлука, који 
је познат из историје као адмирал византијскога цара Констан- 
тина Х!, а по причи, као издајица царев при заузећу града 
Цариграда. Одакле је владика Раде сазнао ово име, није В. 
Јагић растумачио, јер би у томе случају, да је употребио 
историју Јована Рајића написао као и Рајић Герлвца или 
Кирица, а не Гертука. - 

Ово тумачење је прихватио и Г. Милан Решетар у У из- 


1 Соединенје, переводђљ и изелђдованје 4-хљ Евангелји. Изд. „Посред- 
никљ“, Москва, 1907, етр. 1. 

дању „Горскога Вијенца“ 1909 (стр. 10, прим. 17). Гертука 
је име које је „владика слабо прочитао мјесто Герлука“. 

Ми бисмо пак протумачили ово име друкчије. Василије 
Григорович Барски написао је један путопис „Странствован!а 
по сватимђ мђстамђ Востока сђ 1723 по 1747 г.“, који је из- 
дала руска академија. Дело је издавано после тога више пута, 
а године 1885 је изишло под редакцијом Николаја Барсукова 
у Петрограду. 

У 4 св. стр. 8, а у расправици „О создани Цариграда 
и о плђнени его отђ Турковђ“ читамо ово: „Комерђ же (и) 
Стриковск!И историки пишутђ, ако поможе Турком кљ взат!: 
Констатинополскому нђфкто нарочите! Грекљ, именемђ или 
прозвашемђ Гертукђ, иже убђжавђ изђ града повђда Тур- 
комђ способностђ приступовђ и указалђ имђ слабђиш!а мђста 
стЂбиђ градскихђ. Но едва увђдавђ Махометђ, ако топ Гер- 
тукђ многал имђаше кђ себђ благодђанја отђ цара Констан- 
тина возгнушаса заббтемђ отђ него онаго благодђантл и из- 
мЂноо повелђ его четвертоватђ. И тако пр:а нечестивеи! до- 
стоИное возмезд!е измђнн своела“. То нас доводи на мисао, да 
је владика Раде, или раније, или кад је 1833 године био у 
Русији, имао и читао путопис Василија Григоровича Барскога, 
где је нашао и причу о заузећу Цариграда и о Гертуку. Ако 
није владика Раде сазнао ово из Барскога, ваљда је сазнао, 
из другог каквог руског извора. Гертука не би било, дакле, 
ни погрешно ни слабо прочитано име, него име узето из јед- 
нога рускога дела, које је спомињало улогу Гертукову при 
заузећу Цариграда. Кад бисмо знали, што је све владика 
читао, могли бисмо можда ову мисао сигурно потврдити, но 
овако је ствар само могућа и вероватна. 

Др. Милан ГЕОРГИЈЕВИЋ. 


КЊИЖЕВНИ ПРЕГЛЕД. 


Матица Српска у Дубровнику. Књига 3. Џиво Бунић 
Вучићевић. Литерарно-историјски прилог познавању лирске 
поезије у Дубровнику у ХУП вијеку. Написао Др. Франо 
Кулишић. 1911. Штампа Српске Дубровачке Штампарије. Стр. 
236 у 8. (Крај.) 

Г. Кулишић је највећи део своје монографије посветио 
питању извора Бунићеве поезије. Како се према његовој 


364 Српски Књижевни ГЛАСНИК. 





књизи јасно види, њега је то питање највише интересовало 
при проучавању Бунићевих песама. На супрот недовољно до- 
казаном тврђењу Пуцићевом да је Бунић у својим песмама 
био под утицајем Анакреоновим, Г. Кулишић је у својој књизи 
доказивао да је на дубровачког песника утицао врло много 
Кјабрера, познати талијански песник из друге половине ХМ] 
и првих четири десетина ХУП века. На тај пут навела је 
Г. Кулишића, како он сам признаје, једна напомена Г. Ми: 
лана Решетара у његовим университетским предавањима о 
дубровачкој књижевности. Г. Решетар је у свом говору, из- 
међу осталога, био „поставио могућност да је Бунић могао 
познати и Киабреру“ и „истакнуо, како би било потребно 
испоредити Киабреру с Бунићем“. Г. Кулишић се повео за том 
напоменом, упоређивао је песме Бунићеве и Кјабрерине, и 
дошао до уверења да је дубровачки песник био под утица- 
јем талијанскога анакреонтиста. Одавде из Београда, иу 
овом тренутку, нама је немогуће довољно проверити тврђење 
Г. Кулишића, да су „лирске пјесме Буниса задојене духом 
Кјабрере“. То нам је једино могуће донекле чинити према 
доказима и разлозима које је сам Г. Кулишић навео у потврду 
свога мишљења. 

Г. Кулишић није много одређен ни јасан у питању о 
утицају Кјабрере на Бунића. Он тај утицај није довољно пре- 
цизовао. У први мах он је у својој књизи тврдио да Бунић 
није „чисти имитатор“ Кјабрере, „него да је пјевао у њего- 
вом духу“. Затим је одлучније рекао да „нема сумње да је 
Ђунић добро познавао Кјабреру и од њега позајмљивао“, и 
да за сличности које постоје између њихових песама „не мо- 
жемо никако мислити да су случајна ствар“. Најзад Г. Ку- 
лишић је све завршио тврдњом да је „Бунић добро познавао 
Кјабреру, да се угледао у њега и да је пјевао истим духом“. 

Доказе које је Г. Кулишић наводио у потврду свога 
мишљења двојаке су природе. То су прво опште напомене 
да је Бунић у старости писао религиозне песме, као што је 
чинио и Кјабрера, да обоје радо употребљују деминутиве, да 
има сличних „сујета“ у њиховим песмама. Те напомене, саме по 
себи, не би могле потврдити претпоставку Г. Кулишића. После 
њих, Г. Кулишић набраја „најобичније а исте фигуре које се 
налазе и у Бунића и у Кјабрере“, и из њих изводи закључак 

да је дубровачки песник „позајмљивао“ од свог тглијанског 
претходника. У исти мах Г. Кулишић је напоменуо да Бунић 
није преводио аа Тетат, него је поређења узета из К)ја- 
брере „удесио према нашем језику“. Он наводи да је поре- 
ђење из Кјабрере ;а РеЏа босса (лепа уста) Бунић превео са 
„усти премиле“, и да израз дубровачког песника „сунце с 
источи“ има свој извор у талијанском # гаг де! Опепте (зраци 
с истока). Г. Кулишић, нама се чини, извесно нема право када, 
према овим и њима сличним примерима, тврди да је Бунић 
„позајмљивао“ од Кјабрере. Ти наведени изрази нису ни мало 
карактеристични ни за дубровачког ни за талијанског песника. 
Они, нарочито, немају довољно сличности међу собом, а сами 
по себи били су познати и често употребљивани у оно доба. 
Поређења која се у њима казују, речена су на два независна 
начина, без сваке ближе и прецизније сагласности. У осталом, 
са тако широком применом термина „удесити према нашем 
језику“, могле би се доказати позајмице и тамо где их ни- 
како нема. Да каже „усти премиле“ Бунић свакако није морао 
преиначавати и нарочито „удесити према нашем језику“ Кја- 
брерино поређе реЏа Росса. Пре њега су то говорили други 
песници дубровачки. Ако му је уопште било потребно да од 
ког узима то поређење, Бунић га је могао узети из лектире 
коју је имао на домаћем језику, раније но што је можда читао 
Кјабреру. Тако исто изразе: „сунце с источи“, „прами зла- 
ћени“, „сладки целов“, „зора румена“, „драго прималитје“, 
„прси биле“, „погледи љувени“ и друге још које Г. Кулишић 
наводи, могао је Бунић наћи, исто тако казане, у песмама 
Рањине и Златарића, а није их морао преводиги ни преина- 
чавати из Кјабрере. Ни поређење драгиног лица са ружом, 
тужбу како је песника драгин поглед тешко ранио, називање 
драгиних очију сунцем и звездама, упоређење драге с ружом 
која је краљица цвећа, и напомена да као и ружа 


Под веселим руменилом 
Она љуте драче крије 


Бунић сигурно није узео из Кјабрере. Сви ти мотиви налазе 
се на један пут код дубровачких песника ХМ века, и Бунићу 
су постали интимни свакако по познавању и читању домаћег 
песништва. Да до њих дође, он није морао читати Кјабреру, 

нити их из њега преводити и преиначавати.! Зато Г. Кулашић 
нема довољно права да према таквим податцима закључује 
да је Бунић од Кјабрере „позајмљивао“. 

То је, уосталом, једна примедба која би се могла учи- 
нити не једном историчару дубровачке књижевности, и којом 
се улази у питање о начину на који је у једном знатном броју 
случајева примењиван метод упоредне критике при проуча- 
вању књижевне историје у Дубровнику. Постоји распрострто 
и скоро опште примљено тврђење да је дубровачка књижев- 
ност просто подражавање или превођење талијанске литера- 
туре. По који пут, то тврђење је примано одвише дословно, 
и поједини књижевни историци веровали су да се свакој и 
најмањој песми дубровачких песника може наћи непосредан 
узор у талијанској књижевности. Са тим предходним и апо- 
диктичним уверењем они су улазили у истраживање извора 
дубровачких песника и веровали да су их одредили, ако су 
указали на сличност предмета између једне песме из Дубров- 
ника и друге из Италије. То није био довољан доказ за њи- 
хову тврдњу. Међутим, један мотив или један књижевни пред- 
мет сам по себи је нешто неутрално, опште, својина приступачна 
свима; он је врло често само „стара и општа основа на којој 
песници изводе своје нежне и фине везове“, како се то каже. И 
зато, да се докаже непосредна зависног једног књижевног дела 
од другог, потребно је још, осим сличности њихових предмета, 
утврдити да су ти предмети обрађивани слично, да је општем 
и заједничком мотиву дата иста карактеристична и одређујућа 
"боја и нијанса. Другим речима: потребно је утврдити сличност 
у начину развијања самог мотива, сагласност у идејама са ко- 
јима је он казан, подударност у важнијим појединостима ко- 
јима је он ближе одређен, у реду којим су те појединости 


1 Сам начин на који је Г. Кулишић наводио примере за своју тврдњу, 
није довољно убедљив. За Бунићева четири стиха: 


Ну гогледај лиепу русу 

Како драго зором зене 

Ну је погледај на истом бусу 
Гди к вечеру сва повене 


Г. Кулишић је, у едном тренутку као извор навео два стиха из седме 
песме Кјабрерине збирке Сатгопећ ће, док је, две три стране касније, као 
узор целе Бунићеве песме у којој се налази исписана строфа, навео ХХУ 
песму у Кјабрериној књизи Сатгот. 

"саопштене, у употреби истих карактеристичних стилских обрта 
и идеја; потребно је наћи и одредити што више непосредних 
и специјалних сличности између оба књижевна дела, од којих 
се за једно доказује да је превод или прерада другог. У про- 
учавању извора и узора дубровачке књижевности, то често 
није чињено на тај начин. ИМ зато се имају проверити и са 
више доказа потврдити или одбацити многи закључци до ко- 
јих се дошло у проучавању извора дубровачке књижевности. 


Г. Кулишић наводио је, целе или у одломцима, неколико 
тесама Бунићевих и Кјабрериних да би се, како је рекао, видело 
да су „једнаке садржине и истих компирација“. У ствари, Г. 
Кулишић је могао само наћи песама Бунићевих које имају 
исте опште мотиве, али није могао указати на специјалне и 
нарочите сличности међу њима. Он их није нашао довољно, 
да би се могло рећи како већина Бунићевих песама има исте 


1 Г. Кулишић је нашао да је једна дужа Кјабрерина песма о Марији 
'Магдалени из Библије, „баш била повод да Бунић напише свој“ рели- 
гиозни спев Мандаљена покорница. Г. Кулишић је опширно испричао 
садржину Кјабрерине песме, и према томе, без Њеног читања и нарочи- 
тог знања талијанског језика, може се јасно видети да је његова онако 
казана тврдња претерана. Сва сличност између два поменута дела једино 
п само је у предмету, који су и Бунић и Кјабрера, као и толики писци 
пре и после њих, узели из Библије. Ток причања сличан је само у то- 
"лико у колико је везан за саму библијску легенду. Главни моменат у 
легенди, сам преображај у животу лепе хришћанске грешнице, радио је 
Бунић потпуно независно од Кјабрере. Према Бунићевом спеву Магда- 
лена је у цркви чула проповед Христову, видела његов поглед, и одмах 
увидела сву грешност свог дотадањег живота, заплакала се, побацала 
са себе наките, и од грешнице постала испосница. Код Кјабрере тај 
преокрет у осећањима и животу Магдалене настаје збој једног њеног сна 
и привиђења анђела које је имала. Г. Кулишић је као доказ сличности 
и угледања Бунићевог на Кјабреру, навео и упоредо штампао њихове сти- 
хове у којима они описују њен богат накит и одело, и, затим, како је пока- 
јана грешница сав тај накит побацала у тренутку кајања. И у тим наве- 
деним стиховима сва је сличност само по предмету, који је условљен би- 
блијском легендом, али без сваке ближе сличности. — Најзад и нарочито, 
Кјабрера је обрадио само половину легенде о чувеној грешници, а Бунић 
је обрадио целу. Питање је, на ког се Бунић угледао при писању друге по- 
ловине свог спева: И, уопште, његов спев са својих 1132 стиха много 
је потпунија разрада узете хришћанске легенде, него што је Кјабре- 
рина песма од непуних три стотине стихова. И зато је, извесно, пре- 
терана тврдња Г. Кулишића да је Бунић „Талијанчеву Мандалиену добро 
познавао и да му је баш она била поводом да н:пише своју“. 

или сличне мотиве са песмама Кјабрериним, па према томе, 
и другом још, утврдити да су „лирске песме Бунића задојене 
духом Кјабрере“. 

При проучавању Бунићеве поезије, за Г. Кулишића по- 
стојало је само једно питање: наћи им извор у талијанској 
књижевности. За Бунићеве еклоге, у којима није нашао слич- 
ности са Кјабрером, он не говори скоро ништа, и ако тврди 
да су оне „кулминација њежности, финоће, дражести“. Он им 
је једино и само препричао садржину. Г. Кулишић није, на 
пример, покушао да нађе и одреди Бунићево место у развоју 
дубровачке књижевности, његов однос према својим претход- 
ницима и савременицима, ни утицај који је могао имати на 
песнике који су после њега дошли. Занимљиво би нарочито 
било видети да ли је Бунић имао и колико је имао утицаја 
на књижевни рад своја два сина, такође писце стихова. Место 
свега тога Г. Кулишић је Бунићевим песмама само и једино 
тражио изворе у талијанској књижевности. У сваком случају 
његова тврдња о Бунићевом угледању на Кјабреру остаје да 
се потврди са више и са изразитијим примерима, и да се 
провери подробније израђеном биографијом песниковом. 

Г. Кулишић је у својој књизи посветио много простора 
питању текста Бунићевих песама. Он је описивао рукописе 
Бунићевих стихова, нашао рукопис по коме је Пуцић прире- 
дио своје већ помињано издање Бунићевих песама, забележио 
сва одступања која је Бунић учинио и све стихове које је 
пропустио унети у своје издање. Сав тај посао био је не- 
сумњиво користан и потребан, и ако је рађен са извесном пре- 
тераном опширношћу. Али Г. Кулишић је радио и ствари 
које тешко да су од користи за проучавање Бунића. Он није 
могао наћи до сада још непрестано непознато прво, у Млет- 
цима 1630 штампано прво издање Бунићеве Мандаљене п0- 
корнице, али је имао у рукама издање из 1659, учињено на 
годину дана по смрти песниковој. Поред тога, он је имао че- 
тири рукописа тог спева преписана са тог штампаног издања 
из 1659, и један рукопис чак из 1804 године, који у неколико 
одступа од штампаног издања. Г. Кулишић је на пуних седам 
страна, у неколико упоредних стубаца, набројао све разлике из- 
међу тих рукописа и штампаног издања. Тај труд био је пот- 
пуно излишан. Рукописи се пореде да би се васпоставио што 
вернији оригинални текс. У случају када се има оригинално. 

старо штампано издање, то поређење рукописа постаје из- 
лишно и ничему не служи. Онако како је штампано, то можда 
изгледа учено, у ствари, у овом посебном случају, то није 
било ни много учено ни много корисно. 

У рукопису у коме је Пуцић чинио издање лирских пе- 
сама Бунићевих, Г. Кулишић је нашао до двадесет нештампа- 
них Бунићевих песама и донео их у додатку своје књиге, Он 
је, затим, први приметио да су једанаест песама које је издао 
Пуцић као Бунићеве унете у песме Орација Мажибрадића у 
познатој академској колекцији З7аг! ргзасг. Г. Кулишић мисли 
да су то песме Бунићеве, према извесним језичним и лекси- 
калним особина Бунићевим и Мажибрадићевим. Поред тих не- 
сигурних доказа за своје мишљење, Г. Кулишић је нашао и 
друге који изгледају вероватнији и сигурнији. Академијино 
издање Мажибрадића учињено је према три рукописа. Г. Ку- 
лишић је имао у рукама два од тих рукописа, и видео да су 
у једном спорне песме обележене као Бунићева, и да их у 
другом никако и нема. Према томе, изгледа да је мишљење 
Г. Кулишића тачно. 

То су све питања која је покренула књига Г. Кулишића 
и резултати до којих је она дошла. Остаје да се још помене 
један њен недостатак, једна празнина која се осећа у раду 
Г. Кулишића. Нигде, у целој књизи, нема ни једног правог 
покушаја естетске критике, литерарног оцењивања песама о 
којима се говори. Г. Кулишић је улазио и у питања текста, 
и у питања извора Бунићевих стихова, и тако радио сав прет- 
ходни посао после ког треба да дође оно што је најглавније 
и најважније у једној књижевној студији: оцена чега има 
лепог и доброг у писцу који се проучава. Тај велики недо- 
статак осећа се у књизи Г. Кулишића необично јако, и он 
се ничим не даје објаснити ни одбранити. 


Никола АНТУЛА. 

ПОЗОРИШНИ ПРЕГЛЕД. 


ПОВРАТАК, КОМАД У ЈЕДНОМ ЧИНУ, од СВЕТОЗАРА ЋОРОВИЋА. — 

ЗУЛУМЋАР, КОМАД У ТРИ ЧИНА, од СВЕТОЗАРА ЋОРОВИЋА. — Др•« 

ЖАВНИ (СТАН, КОМАД У ЧЕТИРИ ЧИНА, од Виктора РИШКОВА, ПРЕВЕО 
С РУСКОГ ДР. Јован МАКСИМОВИЋ. 


Једна је ствар апсолутно сигурна, и та је: да наша 
драма, по мотивима које узима и по обради, стоји врло ниско. 
Откако је наш реалистички књижевни покрет осамдесетих го- 
дина натукао српској драми јагњећу шубару на главу и пре- 
сне опанке на ноге, од тога се доба она никако не може да 
ослободи свега онога што је с тим у вези. Својим већим 
делом, она зна само за сељачку душу и његов менталитет. 

та више, она и ту само сељачки посматра ствари; што ће 
рећи, писци су том приликом код своје куће, са својима, на 
истим схватањима. Јер, најзад, један писац, говорећи о се- 
љаку, не мора остати на њему. На против, — примера има 
тако много — ако је сам високо обдарен, он ће и ту имати 
маха да да сложеније дело. Наша драма, међутим, не стоји 
тако. Она сељачки посматра сељака, и даје од њега само оно 
што је површно, само оно што се види када се први пут 
прође кроз село, оно што је просто и обично. Мени се већ, 
преко српске позорнице, досадила она подврискивања у колу, 
звецкања ђердана, грувања у прса и колачење очију са ди- 
алогом „Волиш ли ме, Петрија2г — Волем те, Петре!“, са 
облигатним свештеником и учитељем по средини, и са упро- 
сто схваћеном сеоском еротиком. Нека је благи покој души 
свим тим комадима (Пошера, Подвала, Два цванцика, Ђидо, 
Суђаје, и тако даље). Нека оне остану као историски доку- 
менат, и лепе у колико су лепе у једној историјској перспек- 
тиви, а ми идимо даље! Нека и Бранислав Ђ. Нушић, који 
има највише позоришне крви, и Петар Кочић, који је сло- 
жено схватио сељака у Јазавцу пред Судом, и Борисав Стан- 
ковић, који је дао драмски примитивну Кошшану, и Илија 
Станојевић са својим винским песмама, и Миливоје Предић са 
својим мелодрамским сентиментализмом, и сви други, — нека 
сви они буду нужна прелазна периода. а ми идимо даље, 
идимо једној уметнички и драмски дубљој драми. Овако раз- 

вијен политички и друштвени живот, са свима својим поли- 
тичким, друштвеним, брачним, интелектуалним и моралним 
драмама, криче просто за финијим писцима. 

Један такав покушај дао је Војислав М. Јовановић, и био 
је, као први, добар; дао је и МитаДимитријевић, чији корак 
напред није био добар, али је био напред; каткада, да га и 
Бранислав Ђ. Нушић, који још једнако гледа и схвата ша- 
блонски и доктринарно, ма да и то историјски много значи, 
али који ће на томе и остати; Иво Војновић, наравно, у том 
смислу, цео је ка доброј драми. Ту, дакле, да не говоримо о 
историјској и патриотској драми Алексе Шантића, — ту треба 
очекивати драму чији ће основно схватање бити на висини 
наше лирике и критике. 

Кад се у цео тај однос стави Г. Светозар Ћоровић, по 
своме драматскоме делу, он се налази на средини. Неке осо: 
бине везују га за прве, док га, друге и боље, везују за друге. 
Његово драмско дело развија неколико локалних и локално 
интересантних драмских мотиван једна мало драмски али 
врло поетски начин; и то је оно што га везује за друге. Али, 
с друге стране, оно има момената који га везују за наше „па- 
сатисте“. И у њему се само пева („слика у једном чину, с пе- 
вањем“), или ашикује и севдише, или привирује кроз тра- 
диционални капиџик; најзад, и ту је цела драмска техника 
сведена на обичан диалог, ситуација и сцена сведена на при- 
чање, карактеристика изведена као у старим мимама (изиђе 
једна личност и даје карактеристику друге које личности). 
За нас лично најнезгодније је, — ма да је то за Г. Ћоровића и 
појмљиво и, као гледиште, оправдано, јер је такав његов 
драмски терен, — најнезгодније је, кажем, што је цела ње- 
гова драмска лира сведена на те две или три чисто локалне 
жице: севдах, (7Тице у Кавезу, Ајша, Он, Зулумћар), крвна 
освета и размирица са севдахом (Крвни Мир, Сшана Ран“ 
ковићева), питање бегова, ага и сељака (Адем-бег; ГПовра- 
шак). Цео живот једне покрајине, он је свео на та два или 
три мотива који се сваки час понављају, и увек на истн 
начин, и са истим стилом, и са истим опсервацијама. На: 
рочито се много понавља тај наш источњачки, сензуални и 
меланхолички дерт и севдах. Откако је, пре петнаестак го- 
дина, Борисав Станковић наишао на тај мај мајдан, од онда 
наши писци никако не престају да експлоатишу ту руду. Ра- 

није, то је било природно и, нарочито, било је егзотично, 
примитивно егзотично. Али, како је та севдахоманија и дерто- 
манија узела маха, и, само код Ћоровића, од девет комада 
пет пута развијала на скоро исти начин тај исти мотив, то је 
крајње време да наши писци или компликованије схвате тај 
мотив, или потраже други мајдан. 

Један од два најновија комада Светозара Ћоровића, Зу- 
лумћар, развија, по пети пут, тај исти мотив. Само, док је 
раније Зиба севдисала и дертовала, покрај старог мужа, за 
младом снагом и свежим уснама (7ице у Кавезу); или Ајиша, 
покрај болесног Рашидбега, за Ибрахим-бегом (Ајиша); или 
Мејра коју Адембег неда за Хусејинагу (Адембег), и тако 
даље; — дотле овде, у Зулумћару, на један мало комплико- 
ванији начин, Селимбег ашикује, севдише и, најзад, с дертом 
завршава са Емином. Селимбег је тај зулумћар. Селимбег је, 
као и сви остали бегови у Ћоровићевом комадима, представ- 
ник муслиманске плаве крви, господства, велике душе, славних 
традиција. Он све ствари друкчије схвата него ли обични па- 
рија. Кад воли, он онда треба да узнемири целу варош, и 
он то ради. На свој начин, он воли Емину, кћер Арифаге, 
читлук-сахибије; на свој начин је воли, и на свој јој начин 
то казује. Његов обичај је сасвим јутутунски. Пошто се добро 
напије, тако да сасвим изгуби, при кретању, свест о правој 
линији, и пошто затвори, претећи убиством, целу чаршију, са 
свирачима, пушком и сабљом, долази под пенџере своје Ју- 
лије, и онда Ромео отпочне овако висок монолог: „Хоћу сад 
једну пјесму, ону моју пјесму, ако је будна, нека на врата 
дође... Почињите, бре!“ обраћа се циганима. Једна тако звана 
мераклијска песма јекну, и ето Емине на капиџик. 

Док они разговарају, ми ћемо улучити прилику да дамо 
још неку карактеристику Селимбегову. Селимбег воли Емину, 
и Емина воли Селимбега; али, да би се драма могла да раз- 
вија, ту треба да дође још неко трећи. Тај трећи то је Џа- 
ферага. И тај воли Емину, и Емина, не мрзећи га, држи га 
у својој љубавној мрежи. Играјући се, Емина, и ако воли 
Селимбега, држи и Џаферагу. Ала она хоће више да се игра, 
него што то допушта Селимбегово господство душе. Опкла: 
дивши се са својом другарицама да ће, док оне гвире кроз 
врата, обезоружати оба Ромеа, она успе да их обијицу обе- 
зоружа на један доста вешт начин, и да добије опкладу. Дру- 

гарице су виделе како се Емила игра са Селимбеговим оруж- 
јем, и како га, једно за другим, баца по земљи, и Селимбег 
то не може да издржи. И ако је муслимански страсно воли, 
он се реши да покида све везе, и уда је за Џаферагу. Се- 
лимбег је господин. И ако је воли, његово му господство на- 
ређује да своју срамоту опере. Један његов разговор је ка- 
рактеристичан: „Зар сам се само зато родио да се вежем за 
једну жену, макар ми била дража од очију, па да управља 
са мном2... На то још никада ни помислио нисам... Зар се не 
може волети ђевојка, болан, а да се и не помишља о женидбиг 
Зар је и то забрањено 2... Ја, који никада робовао нијесам, да 
робујем њој, кући, деци» Да се одречем слободе, славе своје, 
јунаштва и везирства свога Ја2...“ Тај разговор је каракте- 
ристичан, и ако, у основи својој, није искрен; није искрен, 
јер је он и сувише заљубљен у Емину да би целу своју исто- 
рију могао да подведе под тај шаблон. То говори бег, тра- 
диционалист, човек са туђом душом. Онај други, нови човек 
у њему, саветовао би му да од те „ситнице“ не прави питање. 
Али, од тога он је направио питање: он, који лудо воли 
Емину, и зна да и њега Емина воли. Драма треба да се сврши 
победом старога, победом, да тако кажем, муслиманизма. И 
једне вечери, кад га је Емина најчежњивије очекивала, јер 
јој после те „игре с оружјем“ није долззио, и кад је и он 
њу највећма желео, Селимбег, уз уздахе и љубавни бол, са 
два своја пратиоца, и унаточ вољи Емининој, насилно уда 
Емину за Џаферагу. То је било, зулумћарево зулумћарство. 
На крају, нека је још додано и то да су извесне си- 
туације добро израђене, „третиране“ по ономе што им је карак- 
теристично, и међусобно лепо и присно везане. Нарочито треба 
истаћи обраду Селимбеговог карактера. Јер, са Селимбегом, 
Г. Ћоровић даје своју најкомпликованију личност, и драмски, 
и поетски, и по личним схватањима. Драмски је Селимбег 
стављан у врло тешке ситуације, у контрасте, у сложен драм- 
ски интерес, у интриге које су раније биле ређе код Г. Ћо- 
ровића, и увек се ту Г. Ћоровић умео позоришно и драмски 
да понаша, и с успехом да решава створене ситуације; по- 
етски Селимбег изгледа тако исто добро, јер је, овом при- 
ликом, његов дерт и севдах далеко интересантнији од севдаха 
| и дерта личности које су раније биле представници тих истих 
> осећања; по личним схватањима, најзад, Селимбег је један 

„ослободилачки“ муслимански дух, који, и ако неискрено, врло 
убедљиво брани своје поступке. Другим карактерима у овоме 
комаду, као и другим нашим комадима, недостаје позоришне 
крве, сталног задржавања наше пажње, драмскога интереса 
и, нарочито, недостаје драмских контраста, опонената, позо- 
ришног развијања створених ситуација. 

Други комад Светозара Ћоровића, ГТоврашак, развија 
мотив са друге жице његове драмске лире. Он би се могао 
назвати „социјални“ комад. Он развија једно актуално питање: 
однос ага и сељака. Један сељак, Тодор, ради на земљи по- 
седника Бећираге. Тодор има сина Арсена који је отишао у 
"Америку у печалбу. Тодор га жељно очекује, јер ће Арсен 
донети новаца, и у кући ће настати бољи дани. Међутим, за 
то време, поседник Бећир-ага снује други план: он хоће да 
прода ту земљу другоме и, у том циљу, долази у оронулу 
Тодорову кућу. Између Тодора и новога купца настаје „ли- 
цитација“ ко ће остати на тој земљи. Кад се цена земљи већ 
толико попела да Тодор не може ни да помишља на њу,и 
ако је за ту цену „тицитирао“ само с тога што је свакога 
момента очекивао долазак синовљев, — Тодор заста осећа- 
јући како се сви планови руше. Кад је већ било готово да 
мора да уступи земљу, у кућу рупи Арсен и даде тражену 
цену. У томе моменту је требало дати што јачи ефект. Мајка, 
пошто се довољно изгрлила са сином, примети да је син дошао, 
као у новели Срђана Туцића, без руке. 

Тај нас крај није много одушевио. Али, друге ствариу 
комаду, и ако су саме изазвале више приповедачки интерес 
него ли драмски, изазивају пажњу. Оне изазивају пажњу на. 
рочито с тога што су то ствари које би Г. Ћоровић требао 
да узме у драмску обраду. То су: социјални елеменат који 
уноси, битни и основни за његову средину, актуалнији, и, нај- 
зад, погоднији за драму. У том смислу би Г. Ћоровић тре- 
бао да ради. 


Државни Стан је комедија која почиње талијански, раз- 
вија се руски, и завршава француски: почиње кикотом и ху- 
ком, развија актуелне проблеме рускога друштва, и завршава 
једном досетком. 

У Русији, извесни виши чиновници имају бесплатан др- 
жавни стан. Такав један државни стан упражњен је смрћу 

једнога чиновника. Треба га, сада, населити. Кандидата је 
много, а стан је један. Као најозбиљнији, истакне се секретар 
Аљејев, јер он пристаје да узме кћер Виљајева, цивилног ђе- 
нерала, помоћника маторог момка Владикина, шефа једнога 
одсека једнога министарства. Та се девојка зове Марија Ан- 
дрејевна. До половине комада, у њој има чисто галске крви: 
она не воли никога, она воли све младиће; узеће онога који 
буде најпогоднији. Она, дакле, пристаје на ту „партију“. Али, 
од половине комада, њој поче да се удвара сам шеф одсека, 
војни ђенерал Владикин и она пристаје на све то удварање, 
и све последице: брак с њим, отказ Аљејеву. Од те друге 
половине, у њој проради руска крв, и тако, сада, комад има 
и своју тезу. Теза је ова: Аљејев је био у сањиновским од- 
носима са Татјаном Антоновном, ћерком једнога преписача 
из тог истог министарства; из те везе дошло је оно што до: 
лази, а из тога дошла је и теза Марије Андрејевне: Аљејев 
треба да узме Гатјану. За то време, њен однос са старим ђе- 
нералом дошао је до веридбе. Кад је ђенерал отишао послом 
за по сата, она је улучила прилику да целој кући и целоме 
руском друштву одржи једну моралну проповед у којој су 
додирнуте све могуће породичне и брачне тезе. Очекујући 
ђенерала Владикина, Мишела, како га зове цела кућа, између 
мајке и кћери овако се завршава тај интересантни дијалог, 
и тиме завршава и комедија: 
Варвара 
„„Ако се удаш за Мишела, мораћеш лагати још више... 
И њега ћеш лагати. 
Лидија 
Знам... Лагаћу и њега. Само он је стар и, хвала Богу, 
неће дуго. 
Владикин 
(Појављујући се на предсобним вратима) 
Сви 
(Гледајући на њега уплашено). 
Владикин 
Нисам дугор А> 


Лидија (са веселим, срећним лицем) 
Мишел! Мили мој! Зар већг Браво! Дабоме да ниси дуго 


остао! (Иде к њему). 
; БРАНКО ЛАЗАРЕВИЋ. 

НАУЧНИ ПРЕГЛЕД. 


Михаило ПЕТРОВИЋ, ЕЛЕМЕНТИ МАТЕМАТИЧКЕ ФЕНОМЕНОЛО- 
ГИЈЕ. Издање Српске Краљевске Академије. Београд, 1911. 


Под горњим насловом изишла је у издању Српске Кра- 
љевске Академије опсежно дело од педесет штампаних табака, 
које се по своме обиму и садржају већ на први поглед прика- 
зује као главно дело нашега, и у страном свету добро поз- 
натога, научника Г. Др. Михаила Петровића. 

Ономе ко је пратио досадање научне радове тога науч- 
ника биће утисак да пред њим лежи плод дугогодишњега рада, 
још много одређенији. Већ у академској беседи Г. Петровића, „О 
математичкој теорији активности узрока“, држаној 9 јануара 
1900 године оцртава се основна идеја горњега дела. Он је ту 
идеју поступно развијао у овим својим радовима: „[е5 апајор1е5 
таћетанаџез ећ Та рћПозорће паштеПе“. („Кеуце сепегаје де5 
5степсез ригез ећ аррпдисез“, 1901), „Покушај једне опште меха- 
нике узрока“, („Глас Српске Краљевске Академије“, 1905). „Га 
Месатаие дез рћепотепез Топдаве зиг 1е5 апа!орте5“, („зстеппа“, 
Рап5, 1906). Тако нам ове публикације престављају поједине 
етапе научног рада од преко десет година, чији су се резултати 
кристализовали у горњем делу, са којим желимо овим при- 
казом упознати и шире кругове нашега просвећенога друштва. 

Основна идеја Г. Петровића „Феноменологије“ изникла је 
из појма математичке аналогије. Покушаћемо да растумачимо 
тај појам помоћу неколико конкретних примера из теоријске 
физике, избегавајући при томе математичке обрасце да би оно 
што следује било приступачно и нематематичарима. 


Обратимо се прво феномену осциловања математскога 
клатна, оствареног у једној тешкој материјалној куглици, обе- 
шеној на танкоме, потпуно гипком, концу. Померена за мали 
део лука из свога положаја равнотеже и остављена сама себи, 
таква куглица би, кад њеном кретању не би сметао ваздух, 
осциловала без престанка, описујући увек исти кружни лук. 
Половину дужине тога лука називамо амплитудом, а време 
што га куглица треба да се, пошавши из једнога од својих 
двају крајњих положаја, поврати опет у исти положај натраг, 
периодом осцилације. Та периода била би константна, па не би 

зависила од величине амплитуде, него само од дужине клатна. 
Ако се осциловање клатна — као што је обично случај — 
дешава у отпорном ваздуху, онда ће феномен добити други 
ток. И сада ће периода осцилације бити за време трајања чи- 
тавог феномена константна, али ће амплитуде осцилација би- 
вати све мање и мање, куглица ће описивати све краће лукове, 
осцилације ће бити амортиране. Теоријска физика открива 
законе посматраног феномена, даје једначину из које се може 
израчунати дужина једне периоде, формулише математски 
закон по којем осцилације слабе и учи да узастопне ампли- 
туде постају све мање опадајући у геометријској прогресији, 
једном речи, она нам својим савршеним језиком описује фе- 
номен и даје нам средства да све његове детаље у напред 
предвидимо. Језик теоријске физике, то су математски обрасци 
у којима је посматрано клатно заступљено математским ве- 
личинама: својом дужином, масом и коефициентом ваздуш- 
ног отпора. 

Показало се да закони који регулишу осцилације мате: 
матског клатна важе и за друге, сасвим различите феномене. 
Наведимо конкретне примере. 

Замислимо два суда спојена на својим доњим деловима 
са једном цеви која се даде затворити. Затворимо ли ту цев, 
па напунимо ли судове са каквом течношћу, тако да њени 
ниво-и буду у оба суда различити то ће у тренутку када цев 
која судове спаја, отворимо, течност појурити из суда вишега 
ниво-а у суд нижега. То кретање неће престати чим се нивои 
буду изједначили, него ће се продужити до једне извесне 
границе, после чега ће наступити кретање течности у про- 
тивном правцу. Тако ће ниво·и течности у оба суда осцило- 
вати око онога положаја у којем су оба ниво-а изједначена. 
То исциловање биваће све слабије и слабије, док на послетку 
не постане оку неприметно. 

Математски закони, који регулишу овај феномен, исти 
су као и они који регулишу кретање математскога клатна. 
И овде је периода. једне осцилације константна, и за њу важи 
иста једначина као и за периоду клатна, само ваља дужину 
клатна заменити са висинвом стуба течности, масу клатна са 
масом течности, а коефицијенат отпора ваздушног са коефи- 
цијентом отпора цеви што спаја судове. МИ овде опадају гм. 

плитуде у геометријској прогресији по оном истом закону по: 


којем опадају амплитуде математскога клатна. 


Исти ови закони регулишу и акустичне вибрације диа- 


пазона. Потресемо ли један такав диапазон, то ће он почети 
да вибрира и да звучи. Те вибрације биваће све слабије и 
слабије, али периода њихова остаје непромењена ; зато и ви- 
сина тона, којим диапазон звучи, остаје иста и ако његова 
јачина бива све слабија. Пређашњи обрасци примењују се 


директно и на овај случај, само ваља математскима величинама 


у тима обрасцима дати друго значење. 

Исти закони важе и за феномене електричних осцила- 
ција. Спојимо ли, на пример, унутарњу облогу електрично 
" оптерећене лајденске боце са спољашњом, то се обе врсте 
електрицитета, које се на њима налазе, неће у један мах из- 
једначити и поништити, него ће се обе облоге пунити наиз- 
менце час позитивним час негативним електрицитетом, једном 


речи електрична оптерећења ће осциловати између обеју 


облога док то осциловање не постане неосетно. Амплитуда 
тих осцилација рапидно слаби, али периода њихова остаје не- 


промењена. То својство електричних осцилација примењује се 


у телеграфији без жице. Јер, као што ће вибрације диапазона 
изазвати осетне вибрације и звучење другога једнога диапа- 


зона само онда ако се обе налазе у резонанцији, то јест, ако 


им периоде вибрација, које зависе само од њиховог матери- 
јалног састава, одговарају, тако ће електричне осцилације ода- 
слане антеном станице која шаље вест, изазвати осетне елек- 


тричне осцилације у антени која је прима, ако су обе антене тако 


удешене да се налазе у резонанцији. Све антене, које примају 
вести, резонују на различите, али одређене вибрације, па се 
на месту, одакле се вест шаље, одаберу оне вибрације на 
које резонује само она антена која треба да прими вест. 
Сва четири феномена, што смо их сада у главним цртама 
описали, сачуњавају једну аналошку групу, јер су њихови за- 
кони оличени истим математским обрасцима, само математске 
величине тих образаца имају у сва четири случаја разно зна- 
чење. Тако на пример, једна величина, означена у делу Г. 
Петровићева са па, означава у првоме случају тангенцијалну 
компоненту теже, у другоме тежину померенога дела течно- 
сти, у трећем еластичну, а у четвртом електростатичну силу. 
Истоветност закона, који регулишу све четири појаве, 


сиве лаавефави 

опажена је тек пошто су ти закони били сваки за себе раз- 
вијени. Основна идеја дела Г. Петровића јесте: констатовати 
ту идентичност већ у премисама из којих су ти закони из- 
ведени 

Та идснтичност се констатује из истоветности улога што 
их играју разне физикалне величине у посматранима феноме- 
нима. Тако је, да се задржимо опет на напред наведеним 
примерима, сасвим свеједно да ли величина па, уведена у 
склоп математских релација означава компоненту теже, те- 
жину течности, еластичну или електростатичну силу, главно 
је да је њена улога према посматраном објекту појаве, према 
брзини кретања, у сва четири случаја иста. Она умањује при 
току феномена од стања равнотеже ту брзину и то у тим 
већој мери што се је појава више удаљила од тога стања. 
Тако умањује у првоме феномену тангенцијална компонента 
теже брзину осцилирајућега клатна, када се оно креће од 
положаја равнотеже, тим више у колико се је више оно од 
тога положаја удаљило. То одступање од положаја равнотеже 
зове се у сва четири феномена тоталитет објекта, па је зато 
величина па у сва четири феномена детерминисана у својој 
улози потпуно називом: депресиван узрок пропорционалан 
тоталитету посматранога објекта појаве. Из истоветности улога 
ове, а и осталих величина следује истоветност механизма по- 
јаве који је, дакле, за све четири феномена исти. Све четири 
појаве генералисане су сада у једну која се назива једном 
општом шемом. Елементи за такве шеме добивају се, према 
томе, на тај начин да се појава ослобађа свега онога што не 
игра какву улогу у механизму који појаву регулише. Зато су 
појмови, који су предмет таквих шема, са једне стране мање 
многобројни но они на које се наилази у посебним теоријама 
појединих појава, а са друге стране по обиму пространији 
од ових. 

Са таквима појединостима као елементима приступио је 
Г. Петровић едификовању једне генералне теорије са про- 
странством једне нарочите гране Природне Филозофије, која 
се састоји из генералних метода за предвиђање појединости 
појава према природи улога оних фактора из чијег стицаја 
резултује појава као нужна последица. 

· Едификација те теорије изведена је у главном генерали“ 

сањем једначина Рационалне Механике. Владајући суверено 

математиком анализом, аутор је оштро одредио шта разни 
типови општих једначина Механике у ствари претпостављају, 
и у колико се величинама, што су у њима садржане, може 
дати шире значење него што им је до сада давано. На тај 
начин пошло му је за руком да у једном, по обиму и компо- 
зицији својој најзамашнијем, одељку свога дела даде главним 
типовима општих једначина Механике такву генерализацију 
да се они могу примењивати и у осталима деловима Теориј- 
ске Физике, а и у другим егзактним наукама. Једна серија 
конкретних примера из науке о Електрицитету и из Хемије 
показује јасно ту примену. И сада свака од величина, које се 
појављују у тима генералисаним једначинама, има, према склопу 
једначине, једну одређену улогу, али је та улога знатно про- 
странија него што је до сада била. Раширивши на тај начин 
поље примене општих једначина Рационалне Механике добили 
су и неки од принципа Механике шире значење (генерали- 
сање теореме живе силе, генералисање Гаусовог принципа 
најмањег присиљавања), а току свакога феномена дата је еле- 
гантна_ геометријска интерпретација у полидимензионалном 
простору (кретање фигуративне тачке, геодетске линије на 
варијететима полидимензионалног простора). 

Нарочиту пажњу обратио је аутор квалитативнима ре- 
шењима проблема. Често пута није могуће проблем оштро 
математски формулисати него је само могуће одредити тен- 
денцију узрока који појаву изазивају, а често пута и гра- 
нице између којих се варијације тих узрока, па и њихових 
последица крећу, то јест могуће је добити апроксимативну 
слику појаве, па на пример одредити да ли ће посматрани 
објекат у току појаве јачати или слабити, да ли ће имати 
максималних или минималних вредности, да ли ће се мењати 
периодички или примицати којем асимптотном стању, и т. д. 

Тима квалитативнима решењима није до сада обраћана 
довољна пажња, па су се математичари почели тек у најно- 
вије доба бавити тим питањем. У делу Г. Петровића скупљена 
је лепа збирка таквих квалитативних решења, те су предмети 
тих решења већим делом проблеми физиологије, психологије 
и социологије. У тима случајевима није обично могуће про- 
блем математски квантитативно формулисати, него је, у нај- 
бољем случају, могуће одредити улоге „појединих узрока који 
феномен изазивају. Та одредба улога узрока (Г. Петровић их 

дели у импулсивне, депресивне, реактивне, улоге веза изази- 
вача, регулатора, терена и тако даље) омогућава у великом 
броју случајева конструкцију апроксимативне слике феномена 
или констатацију неких карактерних особина његових. Такова 
квалитативна решења обављају се у многим случајевима без 
математских једначина, па би зато многима могла такова ре- 
шења изгледати нематематска. Тај суд био би погрешан, јер 
се проблем може и без једначина математски третирати. Ми 
се у овоме случају налазимо у првом развитку једне научне 
дисциплине која још није добила свој покраћени језик. Слично 
је било са многима математскима дисциплинама које су биле 
већ високо развијене пре но што су се почели примењивати 
у њима математски обрасци. 

Погрешно би било очекивати у делу Г. Петровића от- 
кривање каквих нових природних закона. Математске једна- 
чине не садржавају у себи ништа више но што се у њих 
метне, Г. Петровић формулише само познате природне за: 
коне, али их формулише у таквом облику који омогућава 
једну нову класификацију природних феномена. Та класифи- 
кација се не врши по њиховим спољно-феноменолошким од- 
ликама, него по њиховој математској структури. Дело Г. Пе. 
тровића не познаје граница између појединих делова физике 
и осталих егзактних наука, него везујући феномене по њи- 
ховом математском механизму, покушава нова груписања 
наука која не воде рачуна о историјском развитку њиховом. 
Када би се принципи феноменологије Г. Петровића применили 
на све егзактне науке, добио би се један нов систем тих наука. 

Такав систем био би један вештачки систем — слично 
као што је Линеов систем у ботаници — који би, врло ве- 
роватно, могао открити нове, до сада неопажене аналогије, 
расветлити по неки занемарени кутић егзактних наука и иза- 

. звати теоријска и експериментална испитивања у којем новом 
правцу. 

Феноменологија Г. Петровића, омогућавајући ново, ори- 
гинално груписање природних феномена, омогућава у многим 
случајевима формулисање природних закона у облику згод- 
ном за математска посматрања. Његова класификација улога 
узрока показује се као врло употребљива баш у оним наукама 
где је математика до сада најмање примењивана. Тима нау- 
кама пружено је делом Г. Петровића корисно оруђе, које ће 

се тим више усавршавати у колико се више буде употреб- 


љавало. 
Др. М. Миланковић. 


Н. Вулић, Јован Томић КАО ИСТОРИК („Дело“ за 1910 и 


1911 год.). 
(4) 

6. Ништа друкчији није био Г. Вулић ни кад се поново 
латио да докаже да „11 ип ршто тедезипо“ значи „у исту 
тачку“, и да у снази одржи један бескрајно велики апсурд, 
који је сам створио. 

У депеши которског провидура Ерица од 15 септембра 
1692 стоји од речи до речи написано ово: „Све сам учинио 
да одржим ово место [|Цетињеј, за које сам од Ваше Сињо- 
рије добио вишеструка одлучна наређења, само ми се не 
допада што сам позади оставио дистриктуалце из овог краја 
[народна војска из Бокеј, јер пошто се алај-бег херцеговачки 
још једнако бави у Требињу са добрим одредом Турака, а 
паша у Невесињу скупља други одред, како се то чита у 
писму сопраинтенданта Гонемија, које у препису прилажем на 
размишљање Вашем Госпоству, сумња се да, имајући спора- 
зум са Сулејманом, једновремено (у једно исто време) не на- 
падну на различну и дијаментрално супрошну међу“.> 

Пошто сам знао да је и раније било споразума између 
скадарског и херцеговачког паше о заједничком и једновреме- 
меном нападу на Црну Гору, да истерају Млечиће отуда и 
њу потчине; а биле су ми познате депеше главног провидура 
од 22 октобра 1692 године и которског провидура Ерица од 
6 новембра те године, у којима се поново говори како је 
херцеговачки паша имао напасти на млетачки посед у исто 
време кад се Сулејман-Бушатлија буде упутио против Цетиња; 
и знао сам да реч ршто у италијанском језику значи не само 
„тачку“ него и „час“, „моменат“, „време“, и дасе у том зна- 
чењу врло често употребљава у млетачким споменицима — 
ја сам говорећи о оним двама одредима херцеговачке војске 
рекао у мојој књизи да ће се они сјединити и напасти (на Мле- 
чиће) једновремено са Сулејмановом.76 


% В. горе наведен оригинални текст овог последњег дела тога става. 
6 Дрна Гора за Морејског рата, ст. 216. 

Г. Вулићу није се допало ово тумачење речи „пл пп 


ршто тедезипо“ па је похитао у својој „критици“ да ме 


поучи у италијанском језику и рекао је: „Несумњиво, међу- 
тим, 11 ип ршто тедезто не значи „једновремено“ него на 
исто место, на исту тачку (напасти). Академик је сасвим из- 
менио смисао, јер није све једно хоће ли две војске напасти 
једновремено са Сулејманом или на исту тачку“.“ 


Ову лекцију Г. Вулића из италијанског језика одбио сам, 
јер је бесмислена: учи ми човек ономе што не ваља! И остав- 
љајући на страну један врло интересантан податак у једној од 
депеша тога истога котор. провидура Ерица — да би се на- 
шао за каснију прилику, ако устреба — превео сам му спорно, 
горе наведено, место онако како он жели и показао сам му да 


би таква реченица представљала необичан зпсурд, пошто би 


гласила: „..сумња се да, пошто су у споразуму са Сулеј- 
маном, њихов (двеју војсака) напад не буде на једну исту 
шачку различне и дијамешрално супрошне границе (Црне 
Горе“). Јер такве тачке нема, јер једна иста тачка не може 


бити „на различној и дијаметрално супротној граници“, међутим 
р , у 


цела реченица има смисла, потпуно је логична и одговара фак- 
тима историјским, кад се каже да је напад турски имао бити 
једновремен на две различне и дијаметрално супротне стране 


«Црне Горе), јер то је оно што Турци хоће да учине, то 


је оно чега се Млечићи плаше, и то је оно што се ови труде 
да осујете. 

Нашавши се после овога у великој незгоди и не знајући 
како друкчије да се извуче из ње, Г. Вулић се уздржао 
да говори о главној ствари, о значењу речи „п ип ршио те- 


фезшто“ па је ударио у извијање, у измишљања и у потворе. 


Он сада вели: „Поменуте две херцеговачке војске спре- 
мају се да нападну на Црну Гору са севера (на Грахово) а 


Сулејман с југа (на Цетиње). Извор каже [!] да ће оне прве 
две. како се сумња, управити 1 ип рито тедезто Је Јого 


асотезтоп! а фуег5о е Фате га теп!е оррозбо Сопћпе. И Т(омић) 


је у својој књизи (о којој говоримо у критици) „Ц. Гора за 


Морејског Рата“ стр. 216. мислио да ће ше две војске извр- 
шити напад на северну границу: „обе су имале (то јест тре- 


2: Дело за април 1910, стр. 137. 
28 Одјек, за 1911, бр. 25 од 1 фебр, трећи стубац подлиска. 

бињска и невесињска војска) напасти једновремено са Сулеј- 
мановом (то је јужно)“. Сад грубом једном погрешком узима. 
да је ту реч о северној и јужној војсци и говори — лудости 
како ше две војске не могу напасти на једну исту тачку, јер 
једна иде на Цетиње а друга на Грахово! Дабогме да му је 
за ту операцију требало и мало њему тако омиљеног фалси- 
фикаша, и зато измишља да извор говори о две дијаметрално 
супротне стране (његове речи: „на једиу исту тачку двеју ди- 
јаметрално супротних страна“) док извор јасно употребљава 
једнину“ !>9 

Г. Вулић прети да ниже ниску од мојих погрешака, а 
сам је у овом једном ставу свом пружио читаву ниску својих 
измишљотина к потвора. Не улазећи у испитивање да ли 
је овде узрок незнање или несавесност критичарева, ја само 
могу жалити што се и оваке ствари јављају у раду једног 
професора Университета, и било једно или друго, у сваком 
случају критичара треба прво стукнути у границе пристојности 
а потом логике. 

Тако, ако се почне с репа, дрва неистина у његову ставу 
јесте потвора да сам ма шта фалсификовао. У подлиску 
„Одјека“ од 1 фебруара прошле године (стубац трећи, ред 
2—9), саопштио сам реченицу из извора и превео му је од речи 
до речи тачно онако како је он желео да гласи. Ту је билаин 
реч „СопНпе“, коју сам му буквално превео — јер он од 
„буквалнога“ не одмиче — и за коју он каже да је у извору 
у једнини. Извор је, дакле, тачно саопштен како је он хтео, и 
према томе ту нема ни измишљања ни фалсификата. Али 
пошто сам оправдано наслућивао да Г. Вулић не зна шта 
значи реч „СопПпе“, написана великим словом, на том месту 
и у тој прилици, иза речи „Граница“ ставио сам „Црна Гора“, 
колико да му нагласим да овде та реч нема просто значење 
међе, границе, него простора, и зато, кад сам коментарисао 
онакву изворну реченицу, у којој се говори „о различној и 
дијаметрално супрошној граници“, у шом коменшрру као 
синоним речи „граница“ узео сам реч „стране“. Овај мој по“ 
ступак могао је бити само погрешан, ако се реч „стране“ не 
могу употребити као синоним речи „граница“ и ако то не од- 
говара смислу целе реченице, али никако фалсификат. 


# Дело за фебруар 1911, стр. 304—305. 

Ну овај мој поступак не само што није погрешан него, 
напротив, потпуно је тачан. Г. Вулић не зна шта значи „Соп- 
нпе“ и он је моје раније наслућивање само потврдио оваким 
својим умовањем. Зато га треба научити. Поред обичног зна- 
чења међе, границе, у млетачким документима оног доба и 
онога краја речју, „СопПпе“, пре него су Млечићи успели да 
задобију Црну Гору и суседне јој крајеве, тако написаном, 
означаван је тамошњи млетачки крај, према Турској.70 „Сопнпе“ 
је дакле, одговарало нашој речи „Граница“ („Војничка Гра-: 
ница и тако даље) и значила је не само „међу“ него и просторију, 
због чега је суседни непријатељски крај зван „итписо Соп- 
Нпе“.3! Кад је пак Млетачка република у току рата заузела 
нове крајеве, ти нови крајеви посталп су „СопНпе“,32 који се 
зову још и „СопНпе Миоо“ за разлику од старе која се на- 
зива „СопНпе Место“. 


Али „СопНпе“ у тим млетачким споменицима означавала 
је и оно исто што и „Граница“ у Србији за време српско-тур- 
ског рата: терен на коме је унаокруг Србије, на три стране, 
вођен рат с Турцима. 


У оба ова случаја реч „СопПпе“ није значила просто 
међу, линију, пограничну линију, него територију и простор. 
То значење имала је реч „Соп пе“ и у оној Ерицовој реченици. 
Она тамо не значи просту пограничну линију него простор, 
„Границу“ унаокруг млетачкога заузећа у рату, и та „Граница“ 
има своје сшране. Отуда кад је реч „о различној и дијаме- 
шрално супрошној Граници“, не може се ни говорити о само 
једној страни њеној него о двема странама које као различне 


% Црна Гора за Морејског рата, стр. 302 и 306 (два пута). 

3 Дрна Гора за Морејског рата, стр. 328. 

32 трља., 336; П Мотћјепедто, стр. 41, 45, 47, 69. — Има пак примера 
где се употребљава и множина од те речи да се њом каже „крај“. Тако 
на пример у италијанском преводу недатираног писма владике Висариона 
из год. 1688 Црна Гора двапут се назива „Соп п!“ (ПИ Мопбепесто, стр. 38). 
У оригиналу тога писма ирви пут је казано „банде“ (стране крај: 
„да бисте намђ иепетђ кавалиера послали с воискомђ докле да богђ и изиде 
· на ове банде ваше пресвиетло г.“), а други пут „кофине“ (%14., таб, 
УП, стр. 62—63). 

33 Г. Владан Ђорђевић своје белешке из српско-турског рата 1876. 
назвао је „На граници“. Онда се говорило: На граници, отишао на гра- 
ници итд. без обзира на којој је страни Србије. 

и могу бити дијаметрално супрошне, као што је био случај, 
о коме се говори у оној реченици, где је реч о непријатељу 
који се спрема да нападне са две стране. Према томе у мојем 
коменнтару те реченице не само што нема фалсификата него 
нема ни погрешнога. 

Друга је неистина у томе што је Г. Вулић тврдио како 
сам говорио да неке две војске не могу напасти „на једну исту 
тачку“. Неистина је, јер тамо није било речи о ма каквој јед- 
ној истој тачки него о једној истој тачки која је „на различ- 
ној и дијаметрално супротној граници“. Овака тачка не по- 
стоји, зато на њу и не могу нападати никакве две војске. 
На такву тачку, за коју зна само Г. Вулић, нису могле на- 
падати ни две војске од којих је једна у Арбанији а другау 
Херцеговини, нити пак две војске из Херцеговине. 

Трећа је нешсшина у онаком представљању код Г. Ву- 
лића да сам двема војскама које су имале напасти „пп ип 
ршто шедезппо на различну и дијаметрално супротну гра- 
ницу“ (на две дијаметрално супротне стране нове млетачке 
територије), друкчије писао у књизи „Црна Гора за Мореј- 
ског рата“ на страни 216, а друкчије у одговору, наиме: да 
сам први пут говорио да су то оне две херцеговачке војске, 
а потом да је с једне стране херцеговачка а с друге арба- 
нашка војска. То није истина. Ја сам на првом месту рекао да 
се у Херцеговини окупљају две војске, потом да ће се те две 
војске сјединиши, и најзад да ће те две војске — сједињене — 
напасти једновремено са Сулејмановом. Кад се каже тако, 
шта може бити друго него да су та два херцеговачка одреда, 
у тренутку једновременог напада са Сулејмановом војском 
на непријатељску територију, имала сачињавати једну војску, 
северну, а Сулејманова другу, јужну. Тако је то тумачено и 
касније, у одговору. М ту је било речи о двојици паша о 
двема војскама на двема супротним странама: на једној је 
је страни херцеговачки паша са херцеговачком војском а на 
другој је Сулејман Бушатлија с арбанашком, јер су се та дво- 
јица паша и раније и тада договарала о заједничком и јед- 
новременом нападу на Млечиће у Црној Гори. На оба места 
друкчије нисам ни могао писати, кад ми је од самог почетка 
била јасна она Ерицова реченица у вези са другим изворима.“ 


3: Главши провидур далматински, кад говори о овим дгама херце- 
говачким одредима, који имају да нападну с једче стране, док Сулејман 

Сем тога и само тумачење италијанских речи „по ип ршто 
тедезшто“ са „једновремено“ не допушта да се Ерицова ре- 
ченица разуме друкчије него шао сам је схватио у оба маха. 
Свако друкчије тумачење даје нов апсурд. Ја сам ово оставио 
Г. Вулићу, да он то тврди и доказује. 
(Наставиће се.) 
Јов. Н. Томић. 


УМЕТНИЧКИ ПРЕГЛЕД. 


Из КОНЦЕРТНЕ САЛЕ. 


13 фебруара у Народном Позоришту био је други ка- 
мер-музички концерт Удружења за камерну музику наставника 
Српске Музичке Школе. На њему је као солиста ступила 
пред нашу публику једна уметница о којој европска критика 
води рачуна, Г-ђица Марија Дворжак, пијанисткиња ретких 
способности, изразита, интелигентна, и извела је неколико ком- 
позиција модерних композитора и Бетховенову „Зопаја арра5- 
зтопаја ор 57“. Њену репродуктивну уметност можемо нај- 
боље оденити када кажемо да она у моменту када свира про- 
дукује. Она не чита са листа исписаног од композитора, него 
прожима свој дух композицијом његовом, саживљава се са 
њоме и после даје своје дело, увек лепо, увек здраво, увек 
уметничко. Она има технику сигурну и израђену, али не па- 
радира њоме, него је ставља у службу својој музикалности, 
и онда када сигурним гестовима изводи компликоване, рит- 
мички и хармонијски, пасаже, и када меким ударима пева ши 
року мелодију, топлу и меку, под њеном топлом и меком 
уметничком душом. Ми смо ово осетили исто као што су 
осетили и они размажени из Европе, и у Лондону и Берлину 
и Бечу и Прагу, у местима где је госпођица концертовала. 


буде напао с друге стране, и не говори друкчије до као о једној војсци 
о војсци паше херцеговачкога, који је у споразуму са Сулејманом (Текст 
који говори о томе наведен је горе у напомени 24). Тако исто говори и 
котор. провидур Ерицо у депеши од 6 нов. 1692 (Текст о томе в. даље. 
На оба та места нема ни помена о двема војскама, него о једној, над 


којом је паша херцеговачки, и то је та северна војска. 
, од» 
20 

„Успомене“ Већеслава Новака, непретенциозне а искрене, не. 
када са старом техником, чудном за модернисту Новака творца 
„Фантазије“ за штрајх квартет, али увек неизвештачене, из- 
гледа ми да су јој врло симпатичне, као и модеран програм 
уопште. Јер је заиста са ганућем извела Тпаје, са много не- 
рава Јпашено, и пуном душом је отпевала Апогозо, више 
старо него ново Атогозо, али ипак зато лепо. Пикантан Ре- 
геров скерцо, у облику хармонијама и ритму не скрупулозан, 
под њеним прстима добија. Хладни Рахмањинов „Мотеп! 
тизса! ор 16 бр. 4 и Шубертов „Епкошо“ у Листовој пре- 
ради су мање успели, зато што су и као композиција за кла- 
вир од мање вредности; док је соната од Бетховена својом 
величином се издигла и у души праве уметнице оживела својим 
великим животом. Са једном, ретком за даме, музичком инте- 
лигенцијом интерпретовала је Г-ђица Дворжак ово велико 
дело једнога Великана. Са Г. Зорком је извела Рубинштај- 
нову сонату за виолу и клавир ор 49 1! топћ, једно од нај- 
лепших дела из литературе за виолу, боље дело једнога ком- 
позитора о коме данас, са правом, влада подељено мишљење; 
са Г. Г. Ружичком, Зорком и Рендлом квартет ор 26у А диг-у 
од Брамса, квартет који има најлепше Адаго у камерној му- 
зици после Бетховена, врло интересантан први став, недухо- 
вито и гломазно оЗсћегхо и често не у стилу камерне му- 
зике Е!паје. Цео програм је био стилистички уједначен, у 
знаку апсолутне музике, и, изузевши Бетховена, после-роман- 
тичне периоде четрдесетих и педесетих година прошлог века. 
Успех је био ту, и пуна кућа је дугим аплаузом поздравила 
Госпођицу Дворжак и наше Удружење за камерну музику. 
20 фебруара извели су наставници Српске Музичке Школе 
своје ученике пред публику. Од добрих наводимо оне који се 
истичу и биће добри музичари: М. Фотића (виолина). Радојку 
Радичевић (клавир. певање), Л. Ђокића (виолина), Мирославу 
Петронијевић (клавир) и Синишу Станковића (флаута). И остали 
су са мање или више успеха извели своје пиесе: Јелка Ста- 
матовић (клавир, певање) свира дискретно и има леп шег70о 
зортап, Натошевићева, која ће се брзо развити и постати добра 
клавиристкиња, П Радивојевић познати челист ове школе, 
Шапоњићева виолинисткиња нежног тона и меке кантилене, 
Радмила Каралић (виолина) сигурна у ритму, здрава у тону 
и музичком схватању, Јелица Бранковић, Дара Петровић, Ру- 

жица Николић, све три са смислом за клавир и интересантни 
контрабасист Живановић. Хор је певао сцену, ариозо и хор 
из опере „Јоланта“ од Чајковског (соло Радојка Радичевић) 
и Ариозо и хор из опере „Живот за цара“ од Глинке (соло 
Јелка Стаматовић). Класа за камерну музику извела је П, Ш 
став Тпо у (О диг-у од Моцарта. Публика је била задовољна 
успехом. 

24 фебруара био је у Народном Позоришту Синфониј- 
ски концерт оркестра Краљеве Гарде под управом Г. Ст. 
Биничког. Солиста: Г-ђа Вида Вулко Варађанин. Госпођа је 
имала ту несрећу да изиђе после Госпођице Дворжак као 
пијанисткиња, осим тога да свира Ма!езгацасћеп од Листа, 
композицију коју је Г-ђица Рајна Димитријевић недавно 
са толико успеха и пуне уметничке интелигенције интерпре- 
товала. Госпођа Вулко добро свира и може да заинтересује 
ужи круг својих пријатеља, али то још не значи да је онау 
стању технички и музикално да савлада програм који је сви- 
рала. Ни Менделсонов, не несавладљив Кенцерт у стопу 
са пратњом орхестра, ни Ма!Чезгаизсћеп од Листа, ни Нехетап;г 
„американскога Грига“ Мек Дауела. Једино је Бајићевог 
„Враголана“ добро извела. Госпођа је дошла у Београд и 
свирала на концерту у корист подизања дома Музичке Школе 
„Станковић“. 

Оркестар је био бољи од Госпође Вулко. Извео је, по 
јачан наставницима Српске Музичке Школе (за првим пултом 
нисмо видели концертмаестра Г. Штајнбаха): Синфонију у 
Ез од Хајна, местимице добро, али не увек стилистички верно и 
са потребном дискрецијом, увертиру „Ешћлто!“ од Дибоа, неори- 
гиналну, али добро израђену увертиру, и „Пиемонтеске игре“ 
од Синигаља, које никако не пристају у оквир синфонијских 
концерата а изведене су врло неизразито. Оркестар је сви- 
рао, али не задовољава, јер су људи који га сачињавају врло 
неједнако музички развијени, и да није било наставника му: 
зичке школе у њему, не би ни толико успео. Не може се 
замислити да оркестар који је у вечитом послу најразличније 
врсте, и на маршу, и пред двором, и у биоскопу, у Народ- 
ном Позоришту, концертној сали, и на балу, има одређенуи 
симпатичну физиономију. Осим тога људи су толико замо- 
рени, да се у пуном смислу те речи једва држе на ногама. 
Ја им се дивим. Многи од њих није ни слутио да ће икада сви 

рати увертиру од Дибоа. Они данас са чудном истрајношћу 
свирају музику за „Егмонта“ или „Дорћолска Посла“ или 
„Виларове Драгоне“, да сутра може бити изводе какав „Гла- 
дијаторски Марш“ или „Девету Синфонију“, или интерпре- 
тују давно очекивану, и на жалост и срамоту још не изведену, 
драмску бајку „Вече на мору“ од П. К. Божинскога. Орке- 
стар Краљеве Гарде се жртвује, ми то осећамо, али знамо да 
за културни прогрес те жртве не значе ништа. На против. 
Време је дошло да добијемо цивилни оркестар, који ће моћи 
да врши музичко-цивилизаторску мисију. А оркестар Краљеве 
Гарде треба оставити његовом правом лозиву. Није тешко 
саставити нов оркестар. Имали смо га пре неколико година, 
и људи из њега данас свирају у нашим великим хотелима, 
а неколико их је у самом оркестру Краљеве Гарде. Не 
знам ко је томе крив, али знам да онај који би могао ре-_ 
шити такозвано „оркестарско питање“ греши што га не ре- 
шава. Јер је оркестар база за највиши и интелектуалнији му- 
зички развој у нас. ИМ онај који неће да створи ту базу, стаје 
на путу једном културном изразу нашега духа. А не треба да 
кажем шта то значи. 

У нас се буди интензивнији музички живот. Подићи га 
може само заједнички рад. Заједница ће створити један је- 
динствен програм, и помоћу њега поћи напред у великом 
послу подизања српске музике, коју може створити српски 
музичар помогнут својом разумном публиком. Али ко улази 
у заједницу мора да жртвује своје личне амбиције и прохтеве, 
и бити толико снажан да се помеша међу себи равне и јаче 
од себе. А те снаге нема у наших људи. Да је ње, ми бисмо 
брзо добили публику која би имала инстинкта за лепу и па- 
метну музику, и тиме би за увек престала да продире по- 
вршна и лака, наметљива и нескромна, музика нижега реда, 
која је до скора била код нас са симпатијама слушана и о 
којој се једино и водило рачуна. 

Да су нам снаге растрзане доказ је што у Београду има 
две музичке школе, које имају пуно права да постоје, али ни- 
када не ће постићи оно што желе. Треба бити искрен и констато- 
вати очигледну чињеницу: кад не буде било две школе, него 
једна, државна или не, свеједно, онда ће бити и оркестра какав 
је потребан, биће плана и система у јавном раду, више жи: 
вота музичарима, више рада у скромној соби српског компо- 

зитора. Али за то треба прегазити своје човечанско ја, своје 
прохтеве и амбиције, и уметничко ја ставити у службу општим 
културним потребама. Наивно се вара онај који мисли: да 
је, радећи за себе и за себе, учинио све што је било по- 
требно и публици и култури и нашој музици; јер је врло 
мало гаранције да су индивидуалне особине оних који одричу 
потребу заједнице толико јаке да одрже уметност на достој- 
ној висини и упуте је правилним путем. 


МилојЕ МИЛОЈЕВИЋ. 


ПОЛИТИЧКИ ПРЕГЛЕД. 


ГроФ ЕРЕНТАЛ. — ИЗБОРИ У ТУРСКОЈ. 


О личности грофа Ерентала и његовој спољној политици 
писало се поводом његове смрти много. Још се по нешто 
пише; кад се прочитају његови мемоари и објави архива за- 
"_једничкога министарства спољних послова моћи ће се рећи 
оно што треба и о његовој личности и о његовој политици. 
Из тога што се види до данас он је имао од прилике овакву 
мисао. Одвојити Аустро-Угарску од Немачке да не буде увек 
ђт Шапе зесопа, него равна, индивидуална Сила, ако не и по- 
вратити јој углед и значај од пре Садове. Такву Аустро-Угар- 
ску је хтео савезником Немачке. Русију је хтео употребити за 
своје балканске планове, који су били врло мало сложени, а 
састојали су се у овоме: Балканско Питање није европско 
питање, него више аустро-угарско питање; оно треба да се 
расправи само између Русије и Аустро-Угарске; остале Европ- 
ске Силе немају посла у томе питању. Санџачка жељезница 
је била опомгна Русији, а анексија Босне и Херцеговине доказ 
да ће Аустро Угарска сама да расправља питање на Балкану. 
Санџачка жељезница и анексија биле су одговор на одлуке 
на састанку краље енглескога и цара рускога у Ревалу. Што 
се тиче Италије, гроф Ерентал је тежио да се што тешње 
зближи Аустро-Угарска са њом, и ради своје балканске поли- 
тике и ради своје политике према Немачкој. Лондонски „Т! 
шез“ саопштава неколике податке о спољној политици графа 
Ерентала, који су врло занимљиви, а сигурно и аутентични, 
јер нису до сада опорени. 

На пет дана пре одлуке Министарскога Савета да се. 
изврши проста анексија Босне и Херцеговине, 5 августа 
1908 године, Краљ Едуард је посетио Фрању Јосифа у 
Ишлу и примио барона Ерентала. Није било никаква раз- 
говора о анексији Босне и Херцеговине. Али, барон Ерен- 
тал је питао Сер Чарлса .Харднота да ли Енглеска наме- 
рава да присаједини Египат; негативан одговор као да је 
зачудио Ерентала. После је дошао састанак у Бухлави. На 
овоме имању графа Берхтолда, садашњега заједничкога мини- 
стра спољних послова. било је разговора између барона Ерен- 
тала и Извољског о свачему, па и о анексији Босне и Херце- 
говине. Разговор је завршен тако да Аустро-Угарска не пре- 
дузме ништа докле раније не обавести Русију и дадне јој 
времена да добије пристанак за намераване радње руско- 
аустријске на Балкану. Руски министар је хтео да европска 
конференција изврши ревизију Берлинскога Уговора, и ако 
та мисао није била угодна барону Еренталу. Почетком окто- 
бра месеца 1908 године (по новоме календару), барон Ерен- 
тал је укратко известио свога рускога колегу да ће предузети 
намеравану анексију; и у исто време послата су својеручна 
писма цара Фрање Јосифа амбасадорима аустријским у Европи 
да предаду владарима у којима их обавештава о намери да 
анектира окупиране покрајине. Аустријски амбасадори су знали 
да ће овоме чину претходити проглашење независности и 
краљевине Бугарске, а имали су наредбу да својеручна писма 
не предаду никако пре 22 септембра. Један само аустроугарски 
амбасадор у Паризу Кевеихилер-Меч, предао је председнику 
Француске Републике царево писмо 19 септембра 1908 године. 
Кад га је Фалијер упитао како стоји са проглашењем бугар- 
ске чезависности, гроф Кевенхилер-Меч је одговорио да је 
све готово, и додао да ће проглас бугарске независности бити 
дан раније од прогласа анексије. Овакво признање грофа Ке- 
венхилера саопштила је француска влада енглескоме амбаса- 
дору у Паризу, а овај одмах својој влади. Кад је енглески 
амбасадор у Бечу званично питао 19 септембра барона Ерен- 
тала да ли зна што о предстојећем проглашавању бугарске 
независности, овај му је одговорио да ништа о томе не зна, 
да нема никаква извештаја из Софије, и да не верује да ће 
то скоро бити. Догађаји нису демантовали изјаве грофа Ке- 
венхилера председнику француске републике. 

Немачка није могла грофу Еренталу да опрости неза- 
висност у пословима и извршењу анексије без њенога знања 
и пристанка. Кад је у Петрограду било одлучено да се Ср- 
бији светује попуштање, немачки амбасадор Пурталес је, два 
дана после те одлуке, поднео руској влади „ултиматум“, чију 
садржину није викад нико сазнао, форма је била пазе еп де6- 
тшеште рететроте. Верује се да је Немачка хтела да олакша 
Русији положај при попуштању. За такав поступак из Бер- 
лина гроф Ерентал није никад, био сувише захвалан за ту 
немачку услугу, коју су назвали „Нибелуншком лојалношћу“. 
Гроф није хтео да олакша зближење између Берлина и Пе- 
трограда, а онемогући га између Петрограда и Беча. Гроф 
је за немачку „помоћ“ изјавио преко берлинскога амбасадора 
кнезу Билову врло кратку захвалност. На познату ласкаву 
реч немачкога цара, држану у септембру 1910 године у Беч- 
кој Општинској Кући, где је помињан „сјајни штит“, гроф 
Ерентал је одговорио, једном у делегацијама, само ово: „ско- 
рашњи догађаји показани су да наши савези имају стварне 
вредности“. Немци му нису то опраштали, као ни то што није 
спречио штампу да приказује праву вредност услуга Немачке 
за време анексионе кризе. Нису били нетачни извештаји из 
Беча о врло затегнутим односима између Ерентала и не- 
мачкога амбасадора у Бечу Чиршкога. 

Стални циљ радње графа Ерентала био је да Аустро- 
Угарску изједначи с осталим Силама у Европи, нарочито с 
Немачком. Он није био ни германофоб ни германофил, него 
дуалист, Аустро-Мађар. Кад је изједначи с Немачком, онда је 
мислио да успостави Тројецарски Савез. Видећи да је то неизвод- 
љиво, он је хтео да се приближи што више Италији, налазећи 
у томе пријатељству највеће јемство за слободнију акцију 
Аустро-Угарске на Балканскоме Полуострву. Отуда је питање 
о талијанскоме университету у аустро-угарској монархији 
скинуто с дневног реда; отуда су многи сукоби на талијан- 
ско-аустријској граници избегнути; отуда, најзад, смена и 
шефа аустро-угарскога главног генералштаба фон Хецендорфа. 
Сем тога на тај начин мислио је неутралисати и традиционалну 
тежњу Немачке да завади једног савезника с другим, па да 
ги онда својим „добрим услугама“ спасава од оног другога. 
У то се и зато дигла и друга новинарска кампања. Она га 
је требала срушити; он је осетио да се његови планови не 

подударају с духом многих његових земљака и да он не може 
ништа помоћи у томе. Старо-аустријски дух дејствовао је у 
њему и око њега толико, да није могао одбранити се нити 
испливати, нити ући у нове идеје. Радио је понекад као да 
је веровао у једну нову Аустрију, у један нов и готово хе- 
терогени политички режим, али њему су недостојале особине 
вођа. Његово васпитање није допуштало нове методе; он 
се стално ослањао на полицијске методе које су у модерној 
држави готово немогућне; отуда сваки знак независнсга ра- 
суђивања сматрао је као непријатељство. 


Припреме за парламентарне изборе у Турској још трају. 
Министар Хаџи Адил се сада бави у Старој Србији и Арна- 
утлуку. Резултати су његова путовања врло незнатни, али 
турска влада не пропушта ништа да Арнауте добије за из- 
боре. Методе су сада много друкчије; 1910 терори и разо- 
ружања, а данас бакшиши и оружје. Никад Арнаути нису 
били овако добро оружани као данас. Изгледи за изборе су још 
увек исти, младотурски комитет може добити већину, и ако 
је, у самом Солуну претрпео потпун пораз приликом оп- 
штинских избора. Удружена опозиција турска и грчка до- 
била је већину и изабрала себи за председника Грка. Грк је, 
из страха, одмах поднео оставку на ту јединствену почаст 
откад је Солун у рукама Турака, али остало је да су мла- 
дотурци били од опозиције побеђени у месту одакле је цен- 
трални комитет њихов до јуче владао и Цариградом и Турском. 


ИностРАНИ. 


ОЦЕНЕ И ПРИКАЗИ. 


Вељко Петровић: РОдољуБИВЕ Песме. Београд, 1911. 


Ко хоће да види шта су добри и умни Срби осећали тешке 
1908 године и после ње; ко хоће да одреди колики је напредак 
српска родољубива поезија учинила од доба патриотских химни 
Стевана Влад. Каћанског и „бојних песама“ Мите Поповића, 
— нека чита Родољубиве Песме Г. Вељка Петровића. Ова 
срчана и бунтовна књига доказује у исти мах да у Војводини, 

која је сто и педесет година давала писце целом српском на- 
роду, није изумро сој њених националних песника, и дау 
тим „равнима лењим“, у тој земљи „златног ропства и отров- 
них сласти“, живи још стари дух народног поноса и енергије, 
онога што су донели балкански претци. И Г. Вељко Петровић 
је сам собом жив доказ колико има увек националне снаге 
у оних који су некада српском народу дали Доситеја Обра 
довића, Јована Ст. Поповића, Змаја и Јакшића. 
„Родољубиве Песме“ неће се извесно допасти онима 
које песник назива: „надути денди, сноби, булеварски гладни 
хрти“. Али тим боље по Г. Петровића! Он је дао једну 
у целини добру књигу, пуне снаге и вере, у којој има не- 
колико изврсних песама: „Српска Земља“, „Повратак“, „Ке- 
нигрец“, „Србији“, „Војводино стара...“, песме које стоје у 
висини наших најбољих патриотских песама. И то нису старе 
новинарске идеје у баналним и овешталим речима но осе- 
ћања модерног човека у оригиналналној књижевној форми. 
И шта наводити! Или свршетак „Кенигреца“, „херојску лу- 
" дост“ српског граничара, како 

...туђа, масна, хладна груда пије, 

грамзиво, жедно и лакомо пије 

ту врућу луду, луду ерпску крв... 

или почетак „Записа Цара Душана“ 


Охоло паде царска сен на стубе; 
уљеник пламти са камена стола, 
а у даљини Софијино кубе 
блешти ко дојка раскошна и гола. 


Говори Силни: Реч му звони свака 

ко златни дукат са његовом сликом; 

„Дијаче, пиши црвенилом мака, 

што цар још није рек'о никад ником... 
Г. Вељко Петровић је у овој књизи „своје националне 
дужности“ био не само добар Србин но и добар песник. Такав 
је када апострофира размекшалу и сибаритску Војводину: 


Неверна удово црног светог Вида, 
Кржљава унуко Мајке Ангелине... 


такав кад описује Демостена који Атинањима казује речи 


· слободе: 


Очи на све справне, ко врси сабаља, 
Стегнуте му усне, ко тетиве нит... 

То је књига која узбуђује и загрева. И за љубав општег 
утиска, који је јак, затварају се очи пред извесним несавр- 
шеностима и грешкама, и брзо се прелази преко местимично 
угластих стихова, провинциализама, мешавине источног и 
јужног говора у једној истој песми. Али шта маре поједи: 
ности, када је целина лепа, и шта ће нам бољи судија но 
наше срце! 

„Родољубиве Песме“ су леп и стваран доказ да „обнова 
наше родољубиве поезије“ није била празна реч. И Г. Вељко 
Петровић је не само одужио свој дуг народу, но је живим 
примером показао да трагедија целог једног народа вредиу 
поезији колико и стењања и бунцања алкохоличара и деге- 
нерика, и да дубоко национално осећање, једно од најинтим- 
нијих и најјачих осећања које човек може да има, може као 
песнички мотив исто толико послужити колико и маркизине 


лепезе и ципелице од беле свиле. 
МЕ Фе 


А. Епа: Се Соње Опаопљећ Ртовке5 сошшиена 
Сопз и ћоп, Рап5, Епше Мошпу. 


У Младотурској Странци одавна су ударила кола низа 
страну; крпи се, натеже, али, изгледа, без циља. Ова књига, 
која је увод у једно опсежно дело о Турској, најбољи је до- 
каз томе. Некадањи уредник „Мешверета“ под старим режимом, 
ратни друг Ахмед-Ризин против хамидовштине, након три 
године размимоишао се са својим старим другом и некадаш- 
њим пријатељима и стао их изобличавати, и некаваљерски и 
недругарски. Оптужује комитет „Јединство и Напредак“ да 
припреме диктатуру и државни удар, да и Саид-пашина влада 
и комитет свесно раде на том да се у Турској изврши про- 
мена у корист једне моћне олигархије. Ахмед-Ризу износи као 
присталицу Огиста Конта, чије идеје гледа да оствари и у дело 
приведе у „препорођеној“ Турској, а овамо је против устава и 
за диктатуру, у чему су сложне најважније присталице младо- 
турске странке. Ахмед-Риза је до сржи неваљао и способан 
за све, плаћени Хамидов човек, и тако даље. Комитет се на- 
пада да никад истински није ни мислио на народне слободе, 
на уставност и парламентарност; да ради на промени устава 
у корист диктатуре, да револуција у Турској од 1908 године 
није била спонтано дело увређеног потлаченог народа, већ 

ситно дело европских пустолова с девизом „устани ти да 
седнем ја“. 

Да Фуа у многом има права, неоспорно је; у Турској не 
иду ствари како треба ; распасало се све; неуспеси и очајање, 
изгреди, поколебали су и најхрабрије; у циљу спасавања отаџ- 
бине прибегавава се крајностима, које бацају мржњу на искрен 
рад младотурски у погледу народних слобода и слободног 
државног живота. Ускоро ће доћи дан који ће показати да 
ли је Фуа имао право: избори су на прагу и од њих зависи 
како ће се ствари у Турској на даље развијати. Али је више 
но сигурно да Двадесети Век рапидно склања из Европе „тру- 


лог болесника“. 
Бај 


АЕ ИЕ ТеВА 


КЊИЖЕВНОСТ. 


„ВЕРЕНИЦИ“. — Српска Књижевна Задруга дала је у своме 
забавнику својим читаоцима једну књигу првога реда, ито у 
изврсном преводу. То су „Вереници“, „миланска историја из 
ХМП века“, славни роман Александра Манцонија, „„највећи 
роман италијанске књижевности“, „најлепши и најјачи при- 
мер модерне италијанске прозе“, коме су се дивили Гете. Ла- 
мартин и Валтер Скот. Роман је превођен на српски у „Отаџ: 
бини“ осамдесетих година, али без успеха. Овај нов превод 
дао је Г. Јован Ђаја, показавши се као одличан зналац тали- 
јанског језика и као добар српски стилист. Његов савесни и 
литерарни превод „Вереника“ извесно је један од најбољих 
превода које ми имамо у нашој књижевности. Пред књигу 
иде предговор Г. Др. Арманда Занетија о животу и раду 
Манцонија, писан нарочито за овај српски превод. 


ПРЕВОДИ СА СРПСКОГ. — Софијски лист „Рђчљ“, у броју 
од 1 фебруара ове године, донео је преведене на бугарски 
две песме у прози Јована Дучића „Мала Принцеза“ и „Срце“, 
и од Милутина Ускоковића „Кад се прве ласте врате с југа...“ 
и „Крај осамљене клупе“. Преводилац је Г. Свет. ла 8, 


УСТАНАК БАЛКАНСКИХ СЛОВЕНА 1875——1878 и Словенци. — 
У првој свесци научног словенског часописа Уегда за ову го. 
дину објављен је чланак Јигпозоџапзкг Зротит, од пок. Др. 

Јосипа Вошњака, познатог и активног радника на зближавању 
Јужних Словена. Други део тога чланка, који иначе представља 
мемоарске белешке, носи наслов „Устанак балканских Словена 
1875—1878 и Словенци“ и интересантан је не само као доказ 
о великом интересовању Словенаца о балканским питањима 
тих година, већ и као општи прилог за проучавање веза из- 
међу Словенаца и Срба. Велико интересовање Словенаца није 
се зауставило само на речима већ су се скупљали новчани 
прилози, одело, обућа, оружје, и све то слало устаницима у 
Босну и Херцеговину. У одбору за помагање устаника, који 
се образовао у Загребу, једно од важнијих места заузимао је 
Словенац Др. Копач. Затим, сами Словенци са познатим књи- 
жевником Јурчићем, образују и сами „одбор родољуба“. чији 
је благајник био сам Вошњак. Тај одбор ствара у Трсту 
свој пододбор, ступа у везу са одбором у Загребу, при- 
купља новац и остале потребе, шаље све то у Загреб, ода- 
кле се носило устаницима. Јављало се доста Словенаца за 
добровољце. Али, мало је добровољаца примљено, јер је било 
доста људи без оружја и барута. Тада одбор купује у Љуб- 
љани велику количину барута и шаље је у бурадима као це. 
мент. Када је настала зима, поред прикупљања старога одела 
правило се и ново и слало у Загреб. Уа 





А. 6. Огапдаг: Ас!па (е5 Ва!Кап1дче5з. Вш- 
хеПез 1912. — Но 144 странице Г. Драндар брзо, нехронолошки, 
у непотпуним цртама, описује, дотичући се прошлости, садаш- 
њост, то јест промене на Балкану од 1908 године до данаш- 
њих тренутака. У шест одељака су унесени и турска јулска 
револуција, и министровање Др. Ал. Малинова у Бугарској, 
и аустрофилство Стевана Стамболова, и младотурски режим, 
и европско груписање сила, и словенски конгрес у Софији. 
Све то нешто с брда с дола, негде објективно, негде при- 
страсно, увек с љубављу за Бугарску, са намером да одржава 
код оних који знају француски интерес за Бугарску. 

н. 





ДРУШТВА И УСТАНОВЕ. 

Српска КРАЉЕВСКА АКАДЕМИЈА. — Председништво Ака- 
демије имало је састанак 13 јануара ове године: 1. Учињен 
је распоред о штампању издања у 1912. 2. Одлучено је да се 
у овој години изда и једна књига зборника за новију исто- 
рију Србије, у коју ће ући писма Јована Ристића Филипу 
Христићу и документи Г. Др. Владана Ђорђевића уз његову 
студију „Аустрија и Црна Гора у ХУШ веку“. 

Академија Филозофских Наука имала је састанак 16 ја- 
нуара ове године: 1. Према реферату Г. Ст. Новаковића од- 
лучено је да се заведу у Архив Академије писма хиландар- 
ског архимандрита Онуфрија Поповића, пошто се не могу 

штампати у Академијиним издањима. 2. Расправа Г. Др. Ве. 
селина Чајкановића: „О атонском кодексу грчких пословица 
са једним новим Есхиловим фрагментом“ дата је на оцену Г. 
Др. А. Белићу. 

; Председништво Академије имало је састанак 1 фебруара 
ове године: !. Како се на расписани стечај за награду из За- 
дужбине архимандрита Нићифора Дучића у прошлој години 
нико није јавио, Председништво је одлучило да се овом на- 
градом хонорише дело Г. Др. Ст. Станојевића: „Борба Ду- 
бровачке и Барске Архијепископије“. 2 Расписан је нов стечај 
за награду до 1200 динара из ове задужбине за најбољи спис 
из српске филологије, географије или етнографије у опште. 
Списи се подносе Академији до краја децембра 1912. 3. Ра- 
списан је стечај за награду од 650 динара из задужбине Ми- 
лоша Ж. Петровића за најбоље оригинално дело из области 
историјских, литерарних или моралних наука. 4. Према рефе- 
рату Г. С. Новаковића о хартијама пок. Др. Николе Крстића, 
које су биле запечаћене до 12 јануара, и тога дана према те- 
стаменту отпечаћене, одлучено је, да се унесу у Архив Ака- 
демије. 

Академија рпродних Наука имала је састанак 1 фе- 
бруара: 1. Академик Г. Др. Богдан Гавриловић приказао је 
расправу Др. Ј. Мајцена: „Ггометричко одређење стрикционе 
линије опћенога хиперболоида“, па је одлучено да се она 
штампа у „Гласу“ 1 разреда. 2. Приказани су радови који су 
поднети на расписани стечај за награду из Задужбине пок. 
Пере К. Јанковића: 2: „Еаџпа Зегђтса. — Со1еортега, 1 део: 
Племе Сагађолдеа“; Раедаоови5: „Методика природних наука“; 
Светомир Ристић: „Основи Бошковићеве атомистике“; Влад. 
К. Петковић: „Голт у Србији“ и Иван Ђаја: „Ферменти и фи- 
зиологија“, -— па је одлучено, да их прегледају и оцене ГЛГ. 
Јован М. Жујовић, Сава Урошевић и Др. Богдан Гавриловић. 

Главни годишњи скуп Академије био је 6 фебруара ове 
годиме: 1. Утврђен је буџет Академије за 1912 годину, који 
износи 125.241'09 динара. 2. За секретаре стручних Академија 
изабрани су: Г. Сава Урошевић за Академију Природних На- 
ука, Г. Љубомир Стојановић за Академију Филозофских Наука, 
Г. Јован Н. Томић за Академију Друштвених Наука и Г. Стеван 
Тодоровић за Академију Уметности. 3. Изабрани су за нове 
чланове Академије: Г. Андра Стевановић, досадашњи дописни 
члан, за редовнога члана Академије Уметности, а за дописне 
чланове ову господу: Др. Михаила Пупина, професора Уни- 
верситета у Њујорку, Др. Ђура Шурмина, професора Универ- 
зитета у Загребу, Јана Розвадовског, професора Универзитета 
у Кракову, Тада Смичикласа, председника Југословенске Ака- 
демије у Загребу, Ернеста Дениса, професора Университета 
у Паризу и Ивана Мештровића, вајара. 

· Академија Друштвених Наука имала је састанак 15 фе- 

бруара 1912 године: 1. Према реферату Г. С. Новаковића 
одлучено је да се „Српски Архив Лавре Атонске“ штампа у 
„Споменику“. 2. Према реферату Г. С. Новаковића одлучено 
је да се расправа Др. Божидара Прокића: „Постанак Охрид- 
ског Патријархата“ ш ампа у „Гласу“. 2. Према реферату 
Г. ЈЉ. Ковачевића одлучено је, да се расправа Г. Др. Николе 
Радојчића: „Прва женидба Стефана Првовенчаног“ штампау 
„Гласу“. 4. Приказана је расправа дописника Г. Јована Н Томића: 
„Млетачки покушаји тровања митрополита Василија Петро: 
вића“, која ће се штампати у „Гласу“. 5. Приказана је ра- 
справа дописника Г. Др. Ст. Станојевића: „Студије из српске 
дипломатике. [1 Интитулација“, која ће се штампати у „Гласу“. 
6. Дат је на оцену Г. Јоваву Н. Томићу спис Г. Др. Јована Ер- 
дељановића „Етничко сродство Бокеља и Црногораца“. т. При- 
казане су „Две Душанове хрисовуље“, од Г. Др Драгутина 
Н. Атанасијевића, па је према реферату Г. С. Новаковића 
одлучено да се штампају у „Споменику“. 8 Приказана је ра- 
справа Г. Др. Драгутина Н. Атанасијевића : „Немањин отац“, 
која садржи и раније приказану расправу „Немањин отац беше 
владалац“, па је дата на оцену Г. Љубомиру Јовановићу. 9. 
Дат је на оцену академику Г. Јовану Н. Томићу спис Леон- 
тија Нинковића: „Споменици манастира Острога“. 10. При- 
лози за историју Србије од 1817—1826“, од Г. Др, Гргура Јак- 
шића, дати су на оцену академику Г. Јовану Н. Томићу. 11. 
Приказани су „Документи о породици Јакшића“, од Г. Др. Јо- 
вана Радонића, џа је одлучено, да се штампају у „Споменику“. 
12. Према реферату Г. Др. Јована Радонића није примљена 
за академијска издања „Автобиографије попа Јефтимија Бат- 
· ковића“. 

Председнишшво Академије имало је састанак 17 фе- 
бруара ове године: 1. Примљено је к знању писмо Г. Ми- 
нистра просвете и црквених послова, да је указом од 7 овог. 
месеца постављен за председника Академије на три године 
Г. Стојан Новаковић, академик и досадашњи председник. 2. 
Примљено је к повољном знању писмо Државног Савета: да 
је одредио 8000 динара помоћи Академији из Задужбине „Ве- 
лимиријанум“ за снимање и издавање споменице наше старе 
архитектуре и сликарства са текстом на српском и францу- 
ском језику, и одлучено, да Г.ЛГ. Михаило Валтровић, СТ. 
Тодоровић, Андра Стевановић и Богдан Поповић направе 
план како ће се извршити овај посао у вези с раније доне- 
сеним одлукама о издавању орнамената пок. Драг. С. Милу- 
тиновића. Р. М. 


Власник, Богдан !10пови. —— УРЕДНИК, ЈОВАН СКЕРЛИЋ. 





СУРНЕУС ОИ 


КЊИЖЕВНИ ГЛАСНИК. 


Књига ХХУШ, БРОЈ 6. — 16 март 1912. 


ШИМЕРА. 


После смрти Пауна Димитријевића, нашег славног про“ 
фесора словенске филологије, нашло се у његовој кући још 
доста рукописа од праве научне вредности. У тим силним 
хартијама и хартијицима било је и једно писмо, на којем је 
стајала, професоровом руком исписана, ова кратка реченица: 
„На случај моје смрти, спалити“. Ова последња, и једина, 
жеља професорова, није могла бити испуњена. Господин Н. Н,, 
који, поред осталих надимака, има и назив Гаврана, јер се 
увек нађе у близини људи од вредности, кад се они спремају 
за други свет, украо је ово писмо, и већ после четрдесет 
дана од смрти научникове почео га је показивати радозна- 
лим поштоваоцима великог научника. То писмо гласи: 


Синоћ сам те сањао, Зорка. 

Чини ми се као да сам био у твојој вароши: једна ве- 
лика пијаца, много сунца и некаква црква. Ја сам био у неком 
друштву, које ми није било непријатно. То јест, можда сам 
волео нешто друго, али сам био привезан за њ једном од 
многих веза друштвености... ти ћеш ме разумети. 

Облак прекри сунце, или паде ноћ, не знам. Знам само, 
да на једном би тама и моје се друштво задржа негде иза мене. 

Тада се појави ти... изненада, сама, онакву какву сам те 

желео и у одблеску неке светлости која је сијала бог те. 
пита где. 

Зорка, давно је било кад сам те последњи пут видео. 
Ти си исто тако, после, била редак гост мојих мисли и мом 
сну. Али синоћ... у том тренутку, ти ми се појави јасна, јас- 
нија него дан, стварна, стварнија него стварност, заљубљена 
заљубљенија него што је љубав, лепа, лепша него икад што 
си била, ако је то могуће. Још и сад лебди пред мојим очима 
твој лик, слика твоја из тог сна и измамљује ми ове сенти- 
менталне редове. 

С осмехом на белом лицу, ти си ме гледала твојим ве- 
ликим жалосним очима, у којим сам се огледао цеојја. У ме- 
шавини светлости и сенки, пресијавала се твоја природна, 
обилата коса, бујна као што је некад била наша машта. Твоји 
кораци њихали су твоје гипко тело, које се љуљушкало у 
твојој... ти је знаш, у оној твојој хаљини: хаљини од полу- 
свиле, боје као кафа с млеком, с два три превоја овде-онде, 
и без икаквог другог украса. 

Пришла си ми право, љубазно, као да смо се јуче ра- 
стали, као да се између нас није ништа десило. Смешила си 
се с љубављу у осмеху, с твојом љубављу безазленом, а јаком, 
а силном, с оном љубављу чији и пепео пече и гори. 

И као раније, пре толико година, кад смо били готово 
деца, пружила си ми руку, твоју малу, млаку, уздрхталу руку. 

Ја сам поцрвенео... од стида, од страха, и од стида и од 
страха, и прошаптао ти да пазиш, да се чуваш, да се сакри- 
јеш, да се сакријемо, нас обоје, од оног друштва које је ста- 
јало ту, иза нас. 

Поцрвенео сам због себе... признајем. Моја Зорка, много 
је прошло од како ме ниси видела, и са мном није било све 
онако како сам желео, како си ти волела. Да, стид ме је 
било за себе. Али се нисам плашио за мене, ти то можеш 
знати, ти ме познајеш врло добро, ти ћеш ми веровати, јер 
ти знаш да ја себе нисам никад жалио. Страх ме је било да 
тебе не изгубим, да те друштво не примети, да те не отера 
и да мене не отргне од тебе, јер ја му припадам, том дру- 
штву, ја сам за њ везан хиљадама окова и врски, ја сам 
његов роб незаробљени. ИМ да те не изгубим тако брзо, после 
многих година потпуног растанка. 

Јест, ја сам крив, ја то знам, ја признајем, Али ја сам 

био тада готов да поправим све... да бежимо негде, у неки 
други свет и да почнемо наш живот из нова Ја сам се већ 
кајао, ја сам на свој начин испаштао своју кривицу, ја те 
нисам смео звати ни у мислима, а мени би падало тако слатко 
да сам могао упитати те: шта радиш, шта мислиш о мени и 
како ти јег 

Сад сам хтео то. 

Ти ме разумеде брзо. Твоје очи засветлеше као први пут 
кад сам ти саопштавао један мој рад, и ми обоје, тако др- 
жећи се за руке, штукосмо, поред неке циркуске плакате, за 
један ћошак, у споредну улицу. 

Али, друштво нас опази и потрча за нама... не друштво 


него као један човек, као нека животиња, створена од свега 
зла које је дотле ударало на мене. 


Ми смо бежали. 
Они су нас вијали. 


Ти си се уморила. Али сам те ја храбрио. Ја сам се 
надао да ће бар тада доћи онај жељни тренутак који нисмо 
знали наћи раније и накнадити срећу коју смо пропустили. 
Ти си ми стезала руку; ти си ми, у том тренутку, обећа- 
вала све. 

И још нешто. Хтео сам ти говорити о себи, казати ти 
све шта се десило са мном откако смо се растали, све... све... 
све..., чак и оно што се не говори ни самом себи. 


Моја Зорка, ја сам учинио оно што си ми желела. Ја 
сам радио. Мој ниједан дан није прошао празан. Ја сам се 
сав посветио моме делу. Једну књигу, другу књигу, трећу, 
четврту, пету, ја сам дао, и још их имам неколико започетих. 
Моја рука борила се против грча. Дуге, целе ноћи, ја сам 
гледао у парчета хартије, и радио предано, бесно, савесно и 
лудачки. Пера су се крхала под мојом руком, мастила је било 
мало за све што сам хтео рећи, а мој занос био је јачи и од 
најјачег опијума. Е 

Нико то не зна, Зорка. Свет мисли да то долази самом 
собом, као воће на дрвету. Али ти сад знаш, ти верујеш на 
___моју реч... ти си веровала у мене још онда кад ме нико није 
___ познавао, у доба кад сам само био добар и сиромах ђак. 

Ј: Сећаш ли ме сер У оделу купљеном за мале паре, с јев- 
___тином цигаром у зубима, подераним ципелама, неспретан и 
26% 


404 Српски Књижевни ГлАСНИК. 


муцав, ја сам носио на глави дугу косу и велика одушев- 


љења у срцу. 

Сад је то прошло. Дуг пут протеже се иза мене, по ко- 
јима гамижу и пужу ондашње величине... далеко, далеко иза 
мене, да их једва могу догледати. , 

Нас јуре. 

Ми бежимо. 

Једном уском улицом, затим кроз неко двориште, поред 
једне ноћне светиљке, па онда широким булеваром у сенци 
од дрвећа. 

Али, ја нисам ништа срећнији, него што сам био, Зорка. 
Моја глава је понекад као од олова, моје срце је често зе• 
лено од једа, моји пријатељи су ретки као и раније, а моје 
руке дрхте као у старца, и кад их провучем кроз косу, мени 
се чини да је моја коса седа. Моја невоља није био само мој 
рад... Ах, рад, кад би све лако било као рад! Поред рада 
постоји борба, али не она која се обично замишља: снага 
против снаге. Не. Ја се на ту борбу не бих пожалио. Али ја 
сам доживео зла времена, где се јаме прикривају најлепшим 
цвећем, где су замке исплетене жицом од злата, где су змије 
сиве као камен по коме ступам, зелене као дрво под које се 
склањам, сјајне као небо које има да ме штити, и беле као 
постеља у коју се уморан спуштам после рада. 

— Ах, ето је, ето змије... бежи, Зорка, њен је ујед страш- 
нији од убода присојкиње. Бежи, бежимо заједно, не остав- 
љајмо једно друго, јер ако има раја, он није слађи од твог 
присуства. Бежимо, јер нам прети нека страшна опасност, или 
нас чека нека велика срећа. 

Иза једног угла био се појавио наш гонилац, наша го- 

нилица, оно створење којој рода ни облика нисам знао од- 
редити. 
Ми појурисмо као низ неки запуштен пут, избисмо на 
једну реку, трчасмо обалом, сјурисмо се низ брег и сакрисмо 
у сенку неког моста. 

— Спасени смо! — рече неко од нас. 


Ја спустих руку на твоје раме. Ти ме погледа, разумеде _ 


ме, и погледом одобри ми пољубац, дуго жељени, заслужени 
пољубац на твоје свеже женске усне. 

Не знам да ли га узех, јер се зачуше кораци и стари 
мост над нашим главама зашкрипа злослутно. Осетих да ћу 

те поново изгубити. Ја обвих руке око твога стаса. Оне су 
се стезале, приближавале једна другој, или тебе нису осећале. 
Ти си се сужавала, нестајала си као пара. Наш гонилац беше 
стигао. Осећао сам његов мрски дах. Гнев скупи моје срце. 
Зуби шкргнуше. Ја подигнух песницу, кадар и с Богом да 
се борим. 

У том, нешто сину. 

То је дан свитао. Још један дан. 

Покушах да затворим очи. Хтео сам да се вратим сну, 
да те дозовем из мрака, да бар оживим твоју слику с при- 
родном великом косом, с осмехом на белом лицу и жалосним, 
паметним очима. 

Али, ти си се већ била вратила царству шимера. Нико 
није био кадар дозвати те. Ко зна, можда си и ти шимера, 
највећа, прва и последња шимера, моја лепа, моја добра, моја 
јадна Зорка. , 


Да је препис веран своме оригиналу, јемчи: 
М. М. Ускоковић. 


ИЗ РАНИНЕ ИВО 


Кад је граф де Лормерен био готов с облачењем, баци 
поглед у велико огледало које је запремало много места на 
зиду у његовој облачионици, и осмехну се. 

То је заиста био још личан и леп човек, и ако сав про- 
сед. Висок, витка стаса, елегантан, без трбуха, мршава лица 
с лепим брковима неодређене боје, али која је још могла проћи 
као плава, он је имао поносито и господствено држање, ону 
отменост, оно нешто неопредељиво што више раздваја два 
човека него ли милиони. | 

Он прошапта: 

— Ломерен је још жив! 

Па уђе у свој салон, где га је чекала јутрошња пошта. 

На столу, на коме је свака ствар имала своје место, на 
столу за рад једног господина који никад не ради, стајало је 


десетак писама поред тројих новина различитога мишљења, 


Једним покретом прста, он растури сва та писма, као израз 

који даје да се бира карта; па загледа рукописе, што је радио 
свако јутро пре него што ће отворити коверте. 


За њега је то био један диван тренутак очекивања, на- 
гађања и неодређене стрепње. Шта ли су му доносиле те 
затворене и тајанствене хартије2 Колико ли су садржавале 
задовољства, среће или бола! Он их је мерио својим оштрим 
погледом, погађао рукописе, бирао их, на две-три гомиле, 
према томе шта је од њих очекивао. На једну страну, при- 
јатељи; на другу, равнодушне особе; тамо даље, непознати. 
Непознати су га увек помало узнемиравали. Шта ли су хтели! 
Која ли је рука написала ова чудна слова, пуна мисли, обе- 
ћања или претњи! 

Тога дана, једно писмо нарочито привуче његов поглед. 
Ипак, оно је било просто, без ичега особитог; али га је он 
посматрао узнемирено, с извесном стрепњом у срцу. Мислио 
је: „Од кога ли само може бити» Сигурно знам овај руко- 
пис, само не могу да погодим 'чији је“. 


Он га подиже спрам лица, држећи га пажљиво између 
два прста, трудећи се да прочита кроз коверт, не одлучујући 
се да га отвори. Затим га омириса, узе једно мало увелича- 
вајуће стакло које се повлачило по столу, да испита слова до 
најситних појединости. Почињао је да бива раздражљив. „Од 
кога ли је» Ова ми је рука позната, врло позната. Мора бити 
да сам често читао њену прозу, да, врло често. Али је то 
сигурно било давно, врло давно. Врага, од кога ли то само 
може бити» Којешта! мора да ми неко тражи новаца“. 


Па исцепа хартију; затим прочита: 


„Драги мој пријатељу, ви сте ме свакојако забора- 
вили, јер је већ двадесет и пет година како се нисмо 
видели. Ја сам била млада, сада сам стара. Кад сам вам 
рекла збогом, ја сам оставила Париз и отишла у уну- 
трашњост са својим мужем, мојим старим мужем, кога 
сте ви звали „мојом болницом“. Сећате ли сег Он је 
умро пре пет година; и ја се сад враћам у Париз да 
удам своју кћер, јер ја имам кћер, једну дивну кћер од 
осамнаест година, коју ви нисте никад видели. Ја сам 
вас известила о њеноме ступању у друштво, али ви си- 
гурно нисте обратили велику пажњу на један тако си- 
ћушан догађај. 

Што се вас тиче, ви сте увек онај лепи Лормерен; 
рекли су ми већ. Чујете, ако се још сећате мале Лизе, 
коју сте ви звали Лизицом, дођите да вечерате вечерас 
с њом, са старом бароницом де Ванс, вашом увек вер- 
ном пријатељицом, која вам пружа, мало узбуђења, и 
задовољна у исти мах, одану руку, коју треба стегнути 
а не више пољубити, јадни мој Жакле. 

Лиза де Ванс. 


Срце Лормереново стаде да лупа. Он је седео заваљен 
у својој наслоњачи, с писмом на крилу и гледајући непоми- 
чно преда се, обузет силним узбуђењем које му је натери- 
вало сузе на очи. 


Ако је волео и једну жену у свом животу, то је била 
ова, мала Лиза, Лиза де Ванс, коју је он звао Пепељугом, 
због чудне боје њене косе и њених бледо сивих очију. Ох, 
како је фино, и лепо, љупко створење била ова слабачка ба- 
роница, жена оног маторог костобољног и бубуљичавог ба- 
рона, који ју је брже-боље склонио у унутрашност, затворио, 
одвојио од света, из љубоморе, из љубоморе спрам лепог 
Лормерена. 


Да, он ју је волео, а и она је њега много волела, ми- 
слио је он. Она га је, из милоште, звала Жаклеом, и изго- 
варала је ту реч ванредно лепо. 


Тисућу полуизглађених успомена ускрсавало је сад из 
даљине, слатких и у исти мах тужних. Једно вече, она је 
свратила код њега при повратку с неке игранке, и они су 
отишли да се прошетају по Булоњској Шуми: она обнажених 
груди, он у собном капуту. Било је то у пролеће; време је 
било благо. Мирис њеног струка ширио се по млаком ваздуху, 
мирис њеног струка и тако исто, помало, мирис њене коже. 
Какво божанско вече! Дошавши крај језера, како је месец 
падао у воду кроз грање, она је стала да плаче. Мало, изне: 
_ нађен, он је запита зашто. 

Она је одговорила: 

— Не знам; месец и вода ме разнежују. Сваки пут кад 
видим поетичне ствари, то ми падне тешко на срце, и ја плачем. 


Он се насмешио, узбуђен и сам, налазећи да је глупои 
љупко то наивно женско узбуђење, узбуђење сиротих женица 

код којих сви утисци праве пустош и покор у души. И он 
ју је пољубио страсно, муцајући: 

— Лизо моја мала, ти си дивна. 

Како је то била лепа, нежна и кратка љубав, и како се 
свршила брзо, пресечена, на један мах у пуном јеку: оно ма- 
торо живинче барон склонио је своју жену и није је од тада 
показао више никад никоме. 

Лормерен је био све заборавио, дакако, после, две три 
недеље. Једна жена потискује тако брзо другу, у Паризу, кад 
је човек нежењен. Ипак зато, он је овој био посветио једну ка: 
пелицу у свом срцу, јер је једино њу волео. Он је то добро 
сад увиђао. 

Он се диже и изговори на глас: „Разуме се, ићи ћу на 
вечеру вечерас“. И, по нагону, врати се пред огледало, да се 
огледне од главе до пете. Мислио је: „Она је сигуно грдно 
осгарела, више него ја“. И он је у дну срца био задовољан 
што ће се показати пред њом још леп, још држећ, што ће 


је зачудити, разнежити можда, и изазвати у њој тугу за оним 


прохујалим данима, тако далеким, тако далеким ! 

Он се врати другим својим писмима. Она нису имали 
нимало важности. 

Целога дана мислио је на ову ускрслу покојницу. Каква 
ли изгледа» Како је то чудно наћи се тако после двадесет и 
пет годииа2 Да ли ће је само познати> 

Удесио се био с правим женским каћиперством, обукао 
бео прсник, што му је стајало боље, с фраком, него црни 
прсник, позвао берберина да га наколмује, јер још није био 
оћелавио, и отишао је врло рано, да покаже колико му је било 
стало до ове посете. 

Прво што је видео улазећи у један леп салон с новим 
намештајем, била је његова слика, једна стара овештала фо- 
тографија, из његових победоносних дана, окачена о зиду 
китњастом оквиру од старовремске свиле. 


Он седе и очекну. Једна врата отворише се најзад иза. 


њега; он се подиже одједном и, окренувши се, угледа једну 
стару госпу седе косе која му је пружала обе руке. 
Он их зграби, пољуби једну па другу, дугим пољуп- 
цима; затим, цодигавши главу, погледа своју пријатељицу. 
Да, то је била једна стара госпа, јеедна стара непозната 
госпа којој се плакало, али која се ипак смешила. 

Он се не могаде уздржати да не прошапће: 

— То сте ви, ЛизоР 

Она одговори: 

— Да, то сам ја; главом ја... Не бисте ме познали, је 
лир Ја сам толико патила... толико патила... Патња је сажегла 
мој живот. Ево ме сада... Погледајте ме... или боље не... не 
гледајте ме... Али ви, ала сте ви остали лепи... и млади!... Да 
сам вас случајно сусрела на улици, ја бих одмах узвикнула: 
„Жакле!“ А сада, седите, да се најпре поразговарамо. Па ћу 
после позвати моју ћерчицу, моју велику кћер. Видећете како 
наличи на мене... или боље рећи како сам ја наличила на њу... 
не, није ни тако: она је истоветна као што сам била некад 
ја, видећете! Али ја сам желела да будемо најпре сами. Бо- 
јала сам се малог узбуђења код себе у првом тренутку. Сад 
је то свршено, прошло... Седите, пријатељу. 

Он седе поред ње држећи је за руку; али није знао 
шта да јој каже; није познавао ту жену; изгледало му је да 
је никад није био видео Зашто је дошао у ову кућуг О 
чему би могао да говориг О прошлости! Шта је имало за- 
једничко између ње и њега! Он се није сећао више ничега 
гледајући ова старачко лице. Није се више сећао свију оних 
љупких и слатких, нежних и болних ствари, које су малочас 
насрнуле на његово срце, кад је мислио на ону другу, на 
малу Лизу, на умиљату Пепељугу. Шта ли је било с њом, са 
старом драгом, с оном из далеких снова, плавушом сивка- 
стих очију, с оном младом, која је говорила тако слатко: 
Жакле 2 

Они се седели једно поред другог, непомични, у непри- 
лици, узнемирени, обузети дубоком нелагодношћу. 

Како су разговарали само о најобичнијим стварима на- 
тежући, она се диже и притисну на дугме од звонцета: 

— Зовем Рене, рече она. 

Зачу се како лупнуше врата, затим зашушта хаљина; 
потом један млад глас узвикну: 

— Ево ме, мама. 

Лормерен је стајао пренеражен као пред каквом утва- 
ром. Он промуца: 

— Добар дан, Госпођице... 

Затим, окренувши се мајци, додаде: 

— Ох! то сте ви!... 

То је заиста била она, она некадашња, ишчезла Лиза, 


која се опет вратила! Нашао ју је онаквом какву су му је 
отели пре двадесет и пет година. Чак је ова била још млађа, 
свежија, још више дете. 

Њега је обузимала манита жеља да рашири наручја, да 
је пригрли поново, шапћући јој на уво: 

— Добар дан, Лизице! 

Један слуга јави да је вечера на столу, и они уђоше у 
трпезарију. 

Шта се десило за том вечером> Шта су му рекли, и 
шта је он могао одговарати! Он се био занео у један од 
оних чудних снова који се граниче са лудошћу. Гледао је 
ове две жене с једном једитом мишљу у глави, с болесном 
мишљу једног безумника: 

— Која ли је праваг 

Мајка се смешила понављајући непрестано: 

— Сећате ли се» 

А он је налазио своје успомене у јасном оку девојчином. 
Двадесет пута заусти је да јој каже: „Сећате ли се, Лизицег...“ 
заборављајући ову госпу седих власи која је гледала раз- 
нежено. 

Па ипак, овда-онда, није се више умео наћи, губио је 
присуство духа; опажао је да ова данашња није сасвим налик 
на ону негдашњу. Она стара имала је у гласу, у погледу, у 
целом свом бићу нешто што овде није више налазио. И на- 
презао је силно своје памћење да се сети своје пријатељице, 
да изазове пред очи све што се тицало ње, а што му се гу- 
било из сећање, што није имала ова васкрснута покојница. 

Бароница је говорила: 

— Немате више ваше веселости, јадни мој пријатељу. 

А он је шапутао: 

— Има и много других ствари којих немам више, 

Али, у свом узбурканом срцу, он је осећао, као какву 
пробуђену звер која је ујела, своју стару љубав како васкрсава, 


Девојка је ћеретала, и покаткад иста боја гласа, речи 


које је њена мајка често употребљавала и које је она од ње 
примила, цео начин говора и мишљења, она наличност по 
души и у понашању која се стиче заједничким живовом, учи- 
нили би да Лормерен задрхти од главе до пете. Све то про: 

дирало је у њ и позлеђивало рану у његовој пробуђеној 
страсти. 

Отишао је рано и прошетао мало булеваром. Али лик те 
девојчице ишао је са њим, није му избијао из главе, чинио је 
да му срце брже лупа, да му крв струји као у грозници. Да- 
леко од обе жене, он је видео само једну, ону младу, нека- 
дању, која се вратила, и волео ју је као што ју је волео некад. 
Волео ју је још ватреније, после овог прекида од двадесет 
и пет година. 

Вратио се због тога кући да размишља о тој чудној и 
страшној ствари, и да види шта да ради. 

Али како је пролазио, са свећом у руци, испред огле- 
дала, испред свога великог огледала у коме је се огледао и 
дивио самом себи пре но што ће поћи, он примети у њему 
једног зрелог човека прогрушалих власи; и наједанпут, сети 
се шта је био некад, у време своје љубави с малом Лизом; 
и виде опет себе, љупког и младог, онаквог каквог га је она 
волела. Затим примакавши светлост, он се погледа изближе, 
као што се на стаклу за увеличавање посматра каква необична 
ствар, разгледајући брижљиво боре, примећујући ону страшну 
пустош коју још никад није био опазио. 

А онда, обрван теретом, седе, спроћу самога себе, спроћу 
свога беднога лика, шапућући: „Свршено, Лормерене!“ 


Ги де МОПАСАН. 
(С француског превео С. П.) 


НУМА РУМЕСТАН. 
(Крај.) 
ХХ 
ХОРТЕНЗИЈА ЛЕ КЕНОА. 


Те вечери, она дуго остаде непомична, утонула у сања- 
рије, обасјана вечерњим руменилом које је озаравало целу 
собу, тако да се њена сестра уплаши: 

— Спаваш лир 

Хортензија затресе главом као да хоће нешто да одагна: 

— Не, нисам спавала; али сам сањала... Сањала сам да 
сам на умору. Стајала сам баш на ивици овог света, нагнута 
над оним другим, о! готова да паднем... Још сам видела тебе 


р __ 

и део моје собе, али већ сам била с оне стране; и што ме је 
необично изненадило, то је тишина живота, према великој 
граји коју су дизали мртви: као зујање пчела у кошници, ле: 
· пршање крила, врење у мравињаку, хујање мора које се чује 
у дну великих шкољки. Као да је царство мртвих много више 
насељено и закрчено него царство живих... И то ме је тако 
заглушавало, да ми се чинило као да то а пут чујем о 
јим ушима, као да сам добила ново чуло. 

Говорила је полако, својим промуклим, пискавим гласом. 
После кратког ћутања, она настави са свом веселошћу коју 
је могло изразити њено јадно препукло грло: 

— Моја глава још увек сања... Прва награда за машту, 
Хортензија Ле Кеноа, из Париза! 

Чу се јецање, које се изгуби у лупи врата. 

— Видиш, рече Розалија.. мама мора да изиђе... Ти је 
растужујеш.. 

— Намерно... сваки дан по мало... да не би морала под- 
нети све одједанпут, одговори тихо девојка. 

Кроз дугачке ходнике старе провансалске зграде, хујао 
је мистрал, завијајући испод врата, тресући их обесно; Хор- 
тензија се смешила: 

— Чујеш»2... О, ја то волим... Изгледа да је човек негде 
далеко... у некој незнаној земљи!... Сирота Розалија, додаде 
она узимајући сестрину руку и приносећи је једва својим 
уснама, у какву сам те неприлику довела и нехотице! Твој 
мали ће сад мојом кривицом бити јужњак... Ти ми то никад 
нећеш опростити, Францускињо. 

Кроз хук ветра, она чу писак локомотиве, и стресе се. 

— А! воз од седам часова... 

Као сви болесници, сви сужњи, она је познавала сваки 
најмањи шум око себе, везујући га за свој непомични живот, 
као и изглед који јој се пружао пред очима: борове шуме 
стара зупчаста римска кула на брежуљку. Од тога часа, она 
је била неспокојна, узнемирена, гледајући нестрпљиво на врата, 
на којима се најзад појави једна служавка... 

— Добро... рече живо Хортензија, и смешећи се на ста- 
рију сестру: Допусти за час, хоћеш... Позваћу те... 

Розалија помисли да долази у посету свештеник, носећи 
свој црквени латински и своје језиве утехе. Она сиђе у врт, 
један јужњачки кут, без цвећа, са шимшировим стазама, за- 

клоњен од ветра високим, јаким кипарисима. Откако је чу- 
варка болесника, она је овде увек долазила да се прибере, 
да сакрије своје сузе, и да одушке своме нагомиланом болу. 
О, како је она сада добро разумевала речи своје мајке: „Има 
само једна неизлечива несрећа, то је смрт оних које волимо,“ 

Друге њене невоље, њена разорена домаћа срећа, све је 
ишчезавало. Она је само мислила на онај страшни, неизбежни 
догађај који је из дана у дан бивао све ближи... Да ли је 
ово био суђени час, ово црвено сунце које се губило оставља- 
јући врт у сенци и задржавајући се још на кућним прозо- 
рима, овај ветар који је жалосно завијао горе и који се чуо 
али се није осећаог У том тренутку, њу је обузимала неиска- 
зана туга и јад. Хортензија, њена Хортензија !... која је за њу 
била више него сестра, скоро кћи, њена прва превремена ма- 
теринска радост... Гушила се јецајући, без суза. Хтела је да 
виче, да зове у помоћ; али кога» Небо, у које упиру поглед 
очајници, било је тако високо, тако далеко, тако студено, као 
углачано олујом. Једно јато птица селица, чији су се крици 
и шум крила губили у зраку, промицало је њиме. Како би 
један земаљски глас могао доспети до тих немих, равнодуш- 
них висина 2 

Ипак, она покуша, и, окренута лицем светлости која се 
пела и губила иза старога крова, она се поче молити ономе 
коме је било угодно да се сакрије, да се склони од наших бо- 
лова и нашег јадиковања, ономе кога једни обожавају, пуни 
вере, додирујући челом земљу, кога други очајно траже, ра- 
ширених руку, коме неки, најзад, прете песницом бунећи се, 
одричући га, да би му опростили његове свирепости. И то 
хуљење, то одрицање, и то је ипак молитва... 

Позваше је из куће. Она дотрча, дршћући сва, јер је 
њен страх био тако напрегнут да јој је и најмањи шум про- 
дирао до дна душе. Једним осмехом, болесница је призва 
поред свог кревета, јер више није имала снаге ни гласа, као 
да је малочас дуго говорила. 

— Имам да те молим за једну милост, драга сестро... 
Знаш, ону последњу милост која се чини осуђеноме на смрт... 
Опрости своме мужу. Он се према теби понашао врло ружно, 
недостојно; али буди милостива, врати се натраг њему. Учини 
то за љубав мени, сестро, за љубав нашим родитељима, који 
су неутешни због твога раздвајања, и којима ће бити по- 

требно да се окупите око њих, да их окружите нежношћу. 
Нума је тако весео; само ће их он моћи мало разведрити... 
Свршено, је ли опрашташ... 

Розалија одговори: 

— Обећавам ти... 

Шта је значила ова жртва њене гордости, према овој 
неотклоњивој несрећи 2 Стојећи право поред постеље, она за 
час затвори очи, гутајући сузе. Једна дрхтава рука дотаче је 
се. Он је стојао пред њом, узбуђен, достојан сажаљења, 
мучен напоном срца, коме није смео пустити на вољу. 

— Пољубите се!... рече Хортензија. 

Розалија му поднесе чело, које Нума бојажљиво додирну 
својим уснама. 

— Не, не... не тако... загрлите се, као кад се воли... 

Он загрли своју жену, и стеже је на груди грцајући, 
док је ноћ падала по великој соби, из милосрђа према оној 
која их је спојила у загрљај. То је био њен последњи знак 
живота. Она после тога паде у занос, расејана, равнодушна 
према свему што се око ње дешавало, не одговарајући на 
оне очајне речи при растанку, на које нема одговора; на 
њеном младом лицу лебдео је непрестано израз потајне и 
горде срџбе оних који умиру сувише рано према своме жи- 
вотном нагону, и које илузије још нису сасвим напустиле. 


ХХ 
КРШТЕЊЕ 


Главни дан у Апсу, то је понедељак, пијачни дан. 

Много пре зоре, оживљују путеви који воде у варош, 
они велики пусти друмови између Арла и Авињона, где пра- 
шина лежи мирно, као смет снега: шкрипају спора товарна 
кола, какоћу кокоши у својим кавезима, лају растрчани пси, 
тапкају ситно стада оваца у пролазу, као кад пада крупна 
киша, са дугуљастим овчарским колцима која стрче из стада, 
као ношена узбурканим таласима. И довикивања говедара 
који гоне своју стоку, потмули ударци тојага по рапавим сла- 
бинама, прилике на коњима са говедарским рачвастим осте- 
ном, све се то неодређено тиска кроз градске капије, чији 
се зупчасти сводови оцртавају на звезданом небу, и шири 

се по шеталишту око успаваног града, који у то доба опет 
добија изглед старе римске и сараценске вароши, с непра- 
вилним крововима, са шиљастим доксатима изнад иструлелих 
и расклиматаних степеница. 

Ово неодређено тискање сањивих људи и стоке зауставља 
се безгласно између сребрнастих стабала дебелих платана, за- 
хвата улицу, пружа се до плочаника, и чак до кућних дво- 
ришта, ширећи задах топле стеље, миришљавог биља и зре- 
лог воћа. Затим, кад се пробуди, варош је са свих страна 
преплављена огромним, ускомешаним и шумним тржиштем 
као да се цела сељачка Прованса: људи и стока, воће и усеви, 
била дигла и скупила овде, као каква ноћна поплава. 

Онда се пред очима указује призор сеоског богатства, 
који је у свако доба године друкчији. На местима одређеним 
од незапамћених времена, поморанџе, гранате, позлаћене дуње, 
оскоруше, зелене и жуте диње, шире се у плитким корпама, 
у гомилама, у пластовима, на тисуће; брескве, смокве, грожђе, 
леже набијени у корпама за пренос, поред поврћа у џаковима. 
Овце, јарад, ружичаста и свиласта прасад тискају се узнеми- 
рено уз ограду својих обора. Волови у јарму промичу поред 
купаца; бикови са замагљеним ноздрвама тржу гвоздену алку 
која их везује за зид. А мало даље, коњи у великом броју, 
мали камаршки коњи нечисте арапске крви, скакућу тамо- 
амо, мешајући своје вране, беле или риђе гриве, прилазе кад 
се зовну по имену: „К! Луцифер... Естерел!“ и једу 306 из 
шаке својих чувара, правих јужно америчких пастира, у крат- 
ким чизмама Затим живина, парови са увезаним црвеним но- 
гама: кокоши, бисерке, које леже пред ногама упарађених 


продавачица, лупајући крилима по земљи. 


Затим рибљи трг: живе јегуље на копару, пастрмке из 
Сорге и Дирансе, које се пруљају мешајући своје блиставе 
крљушти: самртна борба дугине боје. Најзад, сасвим на крају, 
као оголела зимска шума, стрче лопате, виле, грабуље од 
свеже ољуштеног белог дрвета, међу плуговима и дрљачама. 

С друге стране шеталишта, уз бедем, пружају се у два 


реда испрегнута кола, са својим арњевима, мушемама, висо- 


ким лотрама и прашњивим точковима; а у слободном про- 
стору у средини, тиска се гомила, миче се с муком, довикује се, 


 препире, цењка, на разним наречјима: на отменом, извешта- 


ченом провансалском диалекту, који захтева извесне покрете 

главом и раменима, једну смелу мимику; или на лангедошком, 
који је тврђи, тежи, и чији је изговор скоро шпански. С вре- 
мена на време, ово комешање филцаних шешира, арлеских 
или венесинских капица, ово мучно тискање читавог народа 
купаца и продаваца, склања се на вику из каквих закаснелих 
кола, која с великом муком наступају ходом. 


Варошани се ретко виде, јер они с презрењем гледају 
на ону сељачку навалу, која међутим сачињава оригиналност 
и благостање њихове вароши. Од јутра до мрака сељаци кр- 
старе кроз улице, застајкују пред дућанима, код сарача, обу- 
ћара, часовничара, посматрајући кипове у оклопу што уда- 
рају часове на општинском торњу, дућанске излоге, засењени 
позлатама и великим кафанским огледалима, као Теокритови 
говедари пред дворцем Птолемејаца. Једни излазе из апотека, 
с пуним рукама пакета и великих боца; други, читава свадба, 
улазе код златара да, после лукавог цењкања, изберу ду- 
гачке минђуше и ланац око врата за вереницу. И ове сукње 
од грубе тканине, ова препланула, дивља лица, ова грозни- 
чава запосленост, доприносе да се човек осећа као у каквој 
вароши у Вандеји, заузетој од шуана: за време Француске 
Револуције. 

Тога јутра, трећега фебруарског понедељника, живост је 
била тако велика и гомила тако густа као у најлепше летње 
дане: небо без облака, позлаћено топлим сунцем, подсећало 
је на лето. Свет је разговарао и млатарао рукама, подељен у 
гомилице; али није толико била реч о куповини и продаји, 
већ о једном догађају који је обустављао сву трговину, свра- 
ћајући све погледе, све главе, чак и велике очи преживара, 
и неспокојне уши малих камаршких коња, на цркву Свете 
Перпетуе. Наиме, био се раширио глас по тржишту, где је 
изазвао узбуђење као какво необично скакање цене, да се 
баш данас крштава Нумино дете, онај мали Руместан чије је 
рођење, пре три недеље, било поздрављено радосним клида- 
њем у Апсу и на целом провансалском Југу. · 

На жалост, крштење, одложено због велике породичне 
жалости, морало је, из истих обзира, бити извршено у ти- 
шини; и да није било неколико старих вештица из околине 
Бо-а које сваког понедељника продају на степеницама Св. Пер- 


1 Краљевих приврженика у Вандеји. Пр. 

пету миришљаве лековите траве, узабране по огранцима 
малих Алпа, свечаност вероватно не би била примећена. Ви- 
дећи да се каруце тетке Портал заустављају пред црквом, 
старе траваре обратише пажњу продавачицама белог лука, 
које крстаре свуда, с краја на крај шеталишта, са пуним ру- 
кама блиставих венаца; продавачице белог лука известише 
рибљи трг; и ускоро кроз малу улицу која води цркви, по- 
куља сва граја и тишма са тржишта. Гурали су се око Ме- 
никла, који је седео на боку, прав као свећа, у црнини, с 
флором на рукаву и око шешира, одговарајући на сва пи- 
тања ћутљивим и равнодушним слегањем рамена. При свем 
том, свет је упорно чекао, и под платненим тракама разапе- 
тим преко закрчене улице, руља се гомилала и гушила, од- 
важнији су се пели на камење по кућним угловима, и све су очи 
биле упрте у велика црквена врата, која се најзад отворише. 

У гомили забруја једно радосно „а!“ у разним тоновима, 
као кад се упали ватромет, загим одједном сви умукоше кад 
се на вратима указа један висок, у црно обучен стари госпо- 
дин, сувише тужан и туробан за кума, водећи под руку Г-ђу 
Портал, која је била врло горда што је кума заједно са пред- 
седником највишег суда, и што је потписала своје име поред 
његовог у парохијској књизи, али такође утучена скорашњим 
смртним случајем и тужним утисцима које јој је ова црква 
поново пробудила. 

У гомили настаде разочарење при појави овога озбиљ- 
ног пара, за којим је ишао апски великан, такође обучен у 
црно и с црним рукавицама, сав прожет језом од овога кр- 
штења у празној и студеној цркви, између четири свеће, без 
друге музике сем дреке детиње, на које су латинска јекте- 
нија и света водица проливена на његову нежну, голишаву 
тичју главицу, учинили најнепријатнији утисак. Али појава 
једне крупне дојкиње, развијене, гломазне, искићене тракама 
као какво награђено грло на обласној изложби, и блистави 
мали замотуљак од чипака и белих везова који је она носила 
на рукама, разведрише лица свију гледалаца, изазваше нов 
усклик, који полете у вис као ракета, нову раздраганост, која 
се заори у хиљаду одушевљених узвика. 

— Гоп уадш... Ено га... гле! гле! 

Изненађен и засењен, жмиркајући очима због јаког сунца, 

ова опаљена лица, ово комешање збијенога црног стада, 
одакле је избијала и пела се к њему нека необуздана нежност; 
и ма да је био навикао на овације, он осети овде једно од 
најјачих узбуђења у своме јавном животу, неки горди занос, 
оплемењен очинским осећањем, које је за њега било ново али 
већ врло живо. Хтео је да говори, али се сети да томе овде 
није место, пред црквом. 

— Пењите се... рече он дојкињи, кроткој Бургунткињи 
која је запрепашћено буљила своје кравље очи; и док се она 
са својим лаким теретом намештала у каруцама, он нареди 
Мениклу да тера брже, преким путем. Али одговорише му 
узвици са свих страна: 

— Не, не... главном улицом... главном улицом. ' 

То је значило проћи дуж целог тржишта. 

— Онда, терај главном улицом ! рече Руместан, пошто је 
бацио један упитан поглед на свога таста, коме је хтео уште- 
дети овај весели поход; и кола се кренуше уз шкрипање сво- 
јих старинских точкова, и упутише се улицом и шеталиштем, 
усред клицања руље, која се распаљивала својим сопственим 
узвицима, падајући у заносно одушевљење, ометајући сваки 
час у ходу коње и точкове. Са спуштеним прозорима, кола 
су ишла ходом, кроз свето клицање, махање шешира и ма- 
рама, и кроз разне мирисе од тржишта и топли дах гомиле 
који се дизао у пролазу. Жене су пружале своје бронзане, 
зајапурене главе чак у кола, и мада су само угледале детињу 
капицу, узвикивале су: 

— Рлош! јоп ђец агбје!... Боже! да лепог детета!... 

— Личи на оца, зар не»... 

— Већ има његов бурбонски нос и лепо држање... 

— Покажи, слатки мој, твоје лишце... 

— Леп је као јаје... 

— Да га човек попије у чаши воде... : 

— Злато моје... Голупче... Јагњешце... Пиленце... Бисеру... 

И оне су га окружавале и просто гутале својим црним, 
ужагреним очима. А оно, дете од четири недеље, није изгле- 
дало ни мало уплашено. Пробудивши се од ове граје, оно 
је спокојно лежало на узглављу украшеном ружичастим тра- 
кама, гледајући својим мачјим очима, раширених и непомич- 
них зеница, са две капи млека на крајевима усана; било је 
мирно, очевидно задовољно што види све ове главе које се по- 
маљају на колским вратима, и што чује све већу и већу 

грају, којој се ускоро придружи блејање, рикање, какотање 
стоке и живине, обузете грчевитим подражавањем: огроман 
поклич испружених вратова, отворених уста, разјапљених че- 
љусти, у славу Руместана и његовог порода. 

Па чак и тада, кад су сви у колима обема рукама прити- 
скивали своје заглунуле уши, малишан је остајао неузбудљив, 
и његова је хладнокрвност разведравала чак и старог пред- 
седника, који је говорио: „Ако овај није рођен за форум!..“ 

Надали су се да ће бити ослобођени свега тога чим прођу 
тржиште, али руља пође за њима, растући све више, придо- 
ласком ткача и сноваља с Новог Друма, у гомилицама, и но- 
сача са Бершерског Шеталишта. 

Трговци су хитали пред своје дућане, балкон на клубу 
Белих био је прекриљен светом, и ускоро из свију улица по- 
куљаше певачка друштва са заставама: заорише се песме, 
трубе, као и обично при Нумином дочеку, са још више раз- 
драганости и непосредности, који су одскакали од обичне 


свечаности. 


У најлепшој соби Порталовог дома, чија бела дрвена- 
рија по зидовима и свилени тапети са пламенастим шарама 
воде порекло од пре једног века, лежала је Розалија на ди- 
вану, лутајући погледом од празне колевке до мирне, сунцем 
обасјане улице, очекујући нестрпљиво повратак свога детета. 
На њеном отменом, бледом лицу, измршалом од бола и суза, 
које је ипак било озарено неким благотворним спокојством, 
могла се прочитати цела историја њеног живота за неколико 
последњих месеци: бриге, очајање, раскид с Нумом, смрт 
њене Хортензије, и најзад рођење детета, које је потиснуло 
све остало. Кад је та велика срећа задесила, она је на њу 
већ била престала рачунати, изнурена толиким ударима, не 
верујући да је у стању дати нов живот. Последњих дана, чи- 
нило јој се чак да више и не осећа нестрпљиво трзање ма- 
лога затвореног бића; и она је скривала колевку и готову 
детињу спрему, из празноверне бојазни, обраћајући само пажњу 
собарици Енглескињи: „Ако вам се затражи детиња спрема, 
знате где она стоји.“ 

Лежати немоћно на мученичкој постељи, затворених очију, 


стегнутих зуба, испуштати по читаве сате сваких пет минута 

болан, насилан крик, подносити своју судбину као жртва чије 
радости морају бити скупо плаћене, све то није ништа кад 
на крају стоји нада; али очекивати последње разочарење, за- 
вршни бол у коме ће се скоро животињски женини јауци по- 
мешати са јецањем разочаране матере, какве паклене муке! 
Полумртва, у крви, понављала је она у скрушеној изнурено- 
сти: „Мртво је... мртво је...“., кад одједном зачу онај први 
крик, пискав дах, онај поздрав светлости са усана новоро- 
ђенчета. Она му одговори, о! са каквом блаженом нежношћу: 
„Чедо моје...“ 

Било је живо. Принеше јој га. Њој је припадало ово 
мало задијано биће, засењено, пренеражено, скоро слепо; ова 
ствар од меса везивала је за живот, и само што ју је стегла 
на груди, она је осећала како се сва грозница њеног тела 
расплињава у осећању блажене свежине. 

Ишчезава сва туга, сав бол! Њено дете, њен син, она 
чежња, она туга коју је десет година подносила, која јо! је 
натерала толико врелих суза на очи, чим би угледала туђу 
децу, оно мало биће које је унапред љубила на толико слат- 
ких румених обрашчића, било је ту, и бацало је увек у ново 
усхићење, ново изненађење, кад год би се са своје постеље 
нагла над колевку, стшкринула муселинске завесе са једва 
чујног детињег сна, и гледала га како лежи најежено и згр- 
чено. Желела је да га увек има покрај себе. Кад су га изно- 
сили, она се бринула, бројала минуте, али никад са таквом 
стрепњом као тога јутра о крштењу. 

— Колико је сати2... питала је сваког часа.. Како су се 
задржали !... Боже, колико се то отегло! 

Г-ђа Ле Кеноа, која је била остала поред кћери, умири 
вала је, мада је и сама била мало у бризи; јер је ово унуче, 
прво, једино, било јако прирасло за срце баби и деди, оба- 
сјавајући њихов бол зраком наде. 

Шумна граја у даљини, која се примицала разлежући се 
потмуло, још више појача стрепњу ове две жене. 

Иду да виде, слушају. Песме, клицање, граја, звуци звона. 
И одједном Енглескиња, која је гледала низ улицу: 

— Госпођо, то је крштење! 

Зар то крштење, ова вика на узбуну, ово халакање љу- 
дождера који играју око ратних заробљеника 

— О, тај Југ!... тај Југ !... понављала је млада мати пре- 

стрављено. Она се дршћући бојала да јој не угуше дете у 
овој гунгули. 

Али не. Ево га, свежег и руменог, где маше својим крат- 
ким ручицама, избуљених очију, у дугачкој крштеној хаљи- 
ници, коју је Розалија својом руком везла и опшила чипкама, 
хаљиници њенога првенца; и у том часу, она је у једном 
имала оба своја детета: мртворођено и живо. 

— Није пустио гласа, и није сисао ни једанпут за време 
вожње! тврди тетка Портал, причајући својим живописним на- 
чином триумфалну вожњу кроз варош, док на све стране 
трескају врата у старој згради, која је опет постала кућа за 
овације, и док служитељи хитају у ходник на улазу, где се сви- 
рачима служи лимунада. Трубе треште, прозори се тресу. 
Стари Ле Кеноа и његова жена сишли су у врт, далеко од 
ове веселе граје која им пара срце; а пошто се Руместан 
спрема да говори с балкона, тетка Портал и Енглескиња Поли 
улазе брзо у салон, да слушају. 

— Кад би госпођа хтела за часак да узме малога код 
себе!... пита дојкиња, радознала као дивљакиња, и Розалија 
је сва срећна што је остала сама, с гететом на крилу. Са 
свога прозора, она види како се блиставе заставе лепршају 
на ветру, како збијена гомила гута сваку реч свога великана. 
С времена на време допиру јој до ушију поједине речи из 
говора; али она нарочито чује звук овога заводљивог, узбуд- 
љивог гласа, и болна језа прожима је при помисли на сав бол 
који јој је нанела ова речитост, тако вична лажи и превари. 

Сада је било свршено; она се осећала обезбеђена од 
разочарења и увреда. Она има дете. Ту лежи сва њена срећа, 
сва њена нада. И стежући ово мало обожавано биће на своје 
груди, као какав штит, она га је испитивала шапатом, изблиза, 
као да је тражила одговора или сличности у неодређеним 
цртама овога малог, расплинутог лица, у овим нежним пру- 
гама које изгледају повучене каквом умиљатом руком по воску, 
и које већ оцртавају једна похотљива, самовољна уста, један 
кукаст пустоловски нос, једну меку, четвртасту браду. 

— Хоћеш ли и ти бити лажов> Хоћеш ли и ти целога 
свог живота обмањивати своје ближње и самога себе, кидати 
безазлена срша чија ће једина кривица бити што ти верују и 
што те волер Хоћеш ли и ти бити тако несталан, лакомислен 
и свиреп, схватајући живот као виртуоз, као оперетски певач» 

Хоћеш ли и ти расипати око себе речи, не бринући се о њи: 
ховој вредности, о њиховој сагласности с твојом мишљу, само 
ако блистају и звечег 

И пружајући усне за пољубац на ово мало уво, окру- 
жено разбарушеном косицом: 

— Хоћеш ли и ти бити Руместан, је ли2 


На балкону, беседник је падао у ватру, отварао широм 
срце, у изливима од којих су се чуле само почетне, јужњачки 
наглашене речи: „Моја душа... Моја крв... Морал... Вера... 
Отаџбина...“, прихваћене узвицима одобравања од свих слу- 
шалаца, створених по његовом образу, чије су све врлине и 
мане биле у њему изражене: бујни, узрујани, шумни Југ, 
ускомешан као море са својим безбројним таласима, од којих 
је сваки његов одблесак. 

Чу се последње „живео“, па се гомила поче полако ра- 
зилазити. Руместан се врати у собу, бришући чело, опијен 
својим триумфом, сав загрејан овом неисцрпном љубављу чи- 
тавог једног народа, приђе својој жени, пољуби је са искре- 
ном нежношћу. Осећао се болећив и нежан према њој, као 
првога дана, без гриже савести, и без срџбе. 

— Но... Јеси чула како се слави твој господин син! 

Клечећи поред дивана, апски великан се играо са својим 
дететом, хватао мале прстиће који су се свуда заплитали, мале 
ножице које су се гицале по ваздуху. Розалија га је гледала 
набраног чела, трудећи се да објасни ову несхватљиву, про- 
тивречну природу. Затим нагло, као да је пронашла: 

— Нума, како гласи она ваша пословица коју је тетка 
Портал навела пре неки данг... Улична радост... Ног... 

— Ах, да... (фац де сагпето, дошоп 4' ћоцзгац... Улдана 
радост, домаћа жалост. 

— То је, рече она, дубоко потресена. 

И уносећи сав бол свога живота у те речи, које су па- 
дале са њених усана као камење у понор, она лагано понови 
ову пословицу, у којој се читаво једно племе оцртало и при- 
казало: 

— Улична радост, домаћа жалост. 


Алфонс ДОДЕ. 
(Превео с француског Миодраг ИБРОВАЦ.) 


СЕТВА И ЖЕТВА. 





СЕТВА И ЖЕТВА. 


Окружен сјајном пролећном дивотом, 
У себи снажну осећајућ вољу, 


Са новом песмом, са свежим животом, — 


Ја, ко и лане, хитам своме пољу 


Да плужим земљу, смрзнуту и чврсту — 
Пре но што исток отпочне да руди — 
Да терам плугом све врсту по врсту: 
Да бацим зрно у земљу што жуди... 


И сунце гране, сија, жеже, пали. 

И сву ми снагу мртви зној пробија. 
(Ал' огањ с водом љути челик кали.) · 
И када ноћ се стане већ да свија, 


Ја дому журим, да се опет сутра 
На њиву вратим, пре сунца, пре зоре, 
До мрклог мрака од ранога јутра 
Да радим зарад хлеба црне коре... 


И тако, с дана у дан, вечно ради! 
И бацај поглед молитвени к небу... 
И троши снагу... МИ пливај у нади... 
И води живот о крваву хлебу... 


И дође доба да се жање жито. — 
Са јулског неба пржи сунце врело, 
А тихи ветрић нија класје вито 

И пуно рода, пуно злата, зрело... 


Са туђих њива песма се разлеже: 

То жетеоци хвалу поју српу. 

Под њим се вољно сваки влат полеже: 
То земља пружа снагу да јој црпу... 


У сваком зрну избила је снага... 
Трепери свака њива, као пламен... 
А моја, само, пустошна и нага, — 
Јер моје зрно пало је на камен... 

Зар после плуга и крваве сетве, 

Зар после мртвог и крвавог. зноја, 
Да за ме никад нема доба жетве2! 
Зар никад њива да не роди моја 2! 


Зар зрно моје да нема почетак»! 

Зар њива моја да не плане снопљем 2! 
Зар дан мој, сваки, Велики је Петак: 
На крсту тело, прободено копљем>! 


О не!... Ја хоћу! Хоћу, целим бићем, 
Да и ја берем плод од свога рада !... 
Нек роди, тужна, ма једним снопићем ! 
Тај сноп ми ваља царевога града ! 


Ма један влатић! Само нек се блиста 
Спрам врелог сунца! Само шака зрна! 
Ал' да ми буде као злато чиста, 

Без уродице и кукоља црна !... 


И тако, вечно... У пролеће свако 
Живота пуно моје срце пева; 

И сеје радост, а роди му тако — 
Све уродица, и кукољ, и плева!... 


ВЕЛИМИР Ј. РАЈИЋ. 


БРАЋА 


(из „СЕЉАНЧИЦА“) 


Бацих очи кроз прозоре, 
Кроз прозоре, на долове, 
И угледах драго моје, 
Из долова гле ме зове. 


Ја отворих биљур прозор, 
А он руком на ме маше, 
Ја му махнух обадвема, — 
Ал ме браћа угледаше! 

Најстарији мрко гледа, 
Средњи бледи и румени, 
Најмлађи ме одговара; 
Ово сеја маше мени! 


Милорад М. ПЕТРОВИЋ, 


| ___ВАБОРАВЉЕНА. 


Олуја је легла на мору. 
Низ стакло слива се киша. 
Уз прозор сјела је жена 
Тиха, од молитве тиша. 


' 


2. Лице је њезино свело. 

Душа јој пуна је јада. 

Вани само вјетар вије, 
| И киша досадно пада. 


Овдје у дворцу она је 


бо Све дане спровела цвијетне, | 
бо“ . . . #" 

>> Свијета није видјела, у 

- __ Младости имала сретне. ; 


ФР" 


Тек давно, давно сањаше 
Витеза штоно ће доћи, 
Повест" је низ море драгу, 
Свилене љубит' јој очи. 


2 ~ 
Дељан“ % 
| Ри РАСУ Ћ 


А ноћ кад пала би бијела 
И дворац стари задријема, 
У парк би самотан сашла 
Скрушена, тиха и нијема. 


Уз жало дуго и снено 

Тада је дивно снивала, 

Косе би расплела вране 

Витеза свог дозивала. | 

Но гласа нитко јој не чу 
И нитко дошао није. 
Сада само киша пада, 
И вјетар жалосно вије... 


А мутно до у недоглед 

Пред дворцем море се пружа, 
И доле у парку леже 
Свенули бокори ружа. 


Владимир ЧЕРИНА. 


КУЛА ЗАБОРАВА. 


Увек се сутон на запад разлива 
Ко жута река у светлу румену, 
Ко златне косе и наговест жива 
На земљу једну никад невиђену. 


Ту затворена пре хиљаду лета 
Уклета једна кнегињица спава, 
Заборављена од целога света, 

У старој, старој кули заборава. 


У блиставоме сандуку од стакла 
Вечито мирна и спокојна снива; 
Лепе јој очи никад није такла 

Ничија усна, нит је душа жива 


Видела икад бела недра њена 
Под веловима од танкога ткива, 
И неосетним као лака пена, 

Под веловима, у којим се скрива 


Дисање њено. — Тек када заруди 
Вечерње небо у топљену злату, 

У људима се од некуда буди 
Сећање на ту земљу непознату. 


У. 

И безброј стаза у тај свет што воде — 
— Тако се чини — види се и пружа, 
И тамо ветри пред вечером ходе 

Пуни мириса и латица ружа. 


И душе што су довек среће худе, 
Све душе што су врисак бола чуле, 
Вечито сетне чекају и жуде 
Тишину мртву те далеке куле. 


Милош ВИДАКОВИЋ. 


ГЕНЕРАЛ СИМЕОН ЗОРИЋ. 


| 


Када је Доситеј Обрадовић 1783 штампао у Лајпцигу 
своју прву књигу Аивошњ и прикљлочента, он је четири при- 
мерка послао Симеону Зорићу, Србину пореклом и руском 
генералу. Са свога имања Шклова у Белој Русији, Зорић му 
је одговорио 30 новембра 1783 године овим писмом: 


„ПРЕЧЕСНИ ОЧЕ ! 


Примио сам четири егземплара ваше књиге послате 
чрез житеље мојега града, за које вам врло зафаљујем. 
На'одећи у њој такав чисти стилус наше миле нације, 
тако јасно и полезно нравоученије, ја сам је читао с то- 
ликим задсвољствијем, што вам не могу за доста изрећи, 
колико ми је драго што сте ми је послали. Верујте ми да 
бисте ме јошт више обвезали, када бисте сами овамо дошли: 
онда би' ја имао радост показат вам колико ја умем 
поштовати људе вашега разума. Ако је ово ваше намје- 
раније, будите уверени да нећете ништа кроз то изгу. 
бити; ако ли није, тако молим вас отпишите ми најско- 
рије колико ћете се времена и где бавити, да могу имати 
средство доказат вам и тамо моју зафалност С овим 
остајем с савршеним почитанијем ваш 

| покорни слуга 
ЗОРИЧ“. 

То писмо Доситеј је примио тек 12 јануара 1784, и одмах | 
тронуто и захвално одговорио генералу. У китњастом захва- 
љивању он претерује: „Милостиви мој господине! Да сам 
слободан, на место овога мојега писанија самога би себе на 
пошту дао и крила би' желио, да колико пре пред ногам 
славнаго Мецене мојега за тако милостиво и царскодушно 
писмо не само да благодарим, него, ако би се икако могло, 
сав у благодарност да се преобразим и претворим“.: 


Прву књиту коју је после тога штампао, Совђше здра: 
ваго разума, 1184, Обрадовић је посветио своме „милости- 
вјејшему и благодатњејшему патрону“ Зорићу. У књизи, у 
Стихима, он велича генерала: 


0 славна крви српска племенита, 
И витешка дико поносита! 
Плива срце моје у сладости, 


Играју ми прса од радости! 

Роса тако не пада на цвеће, 

Коју зора носи у пролеће: 
Хибалски мет пчелам није дражи, 
Ни већма Алфеј Аретусу тражи. 
Љупкохладна Зефирова крила 
Усред лета нису тако мила, 

Као је мени била књига гавоја, 
0 Воричу, дико и обрано моја.“ 


У први мах остало се на измени тих љубазних писама. 
Али сиромашному Доситеју, у доба када од продаје својих 
књига није могао да исплати ни књиговезачке рачуне, били су 
потребни заштитници и мецене, и он ту везу није напуштао. 

Када се, усхићен Енглеском и „премудрим Инглезима“, 
из „красњејшег и славњејшег на свету града Лондона“ вратио 
у Лајпциг, тамо јо затекао ново писмо генерала Зорића, који 
га је звао к себи,“ извесно за наставника своје војне школе 
за младе племиће, у коју је позивао за наставника физике и 
математике другог једног ученог Србина из тога доба, Ема- 
нуила Јанковића. Обрадовић се томе позиву није одазвао, зато 
што није имао новац за далек пут, и што у својој „типоманији“, 


1 Дела Доситеја Обрадовића. Пето државно издање. Београд, 1911. 
Стр. 1056. 106. 


2 Дела, стр. 106 6, 107. 


3 Дела, стр. 90 а. 

која га је до краја живоаа држала, није се хтео одвајати од 
места где је своје књиге могао штампати. Тек када му је 
Зорић обећао да ће му на своме имању у Шклову набавити 


· штампарију, он се реши да оде. 


Крајем 1787 он је у Шклову. Пуних шест месеца чекао 
је да генерал набави штампарију. Али све је остало само на 
обећању. „Мој благодјетељ генерал Зорич, писао је Доситеј, 
дао ми је за ово шест месеци колико ми је обештао био за 
целу годину, то јест четири стотине рубљи; даровао ми је и једну 
лискчину, што вреди сто рубљи. Ту сам распродао, за не по- 
тезати бреме са сосом, све моје књиге немецке и францеске, 
латинске и талијанске, кромје они' инглески које сам на дар 
у Лондону получио; немецке узео је генерал за своју би- 
блиотеку“.! 

У лето 1788 он остави Шклов. У јуну био јеу Сесве- 
гену, у Лифландији, на једном генераловом добру. Преко Риге 
и Курландије, он се у јесен врати у Немачку, прилично нов- 
чано снабдевен, миран за неколико месеца и у стању да 
штампа које своје дело. Новцем који је донео из Шклова он 
је 1788 могао у Лајпцигу издати своје Басне. На првој страни 
ове књиге Доситеј је писао: „При том знај, предрага Јуно- 
сте, штогод добро и полезно ове године од мене получиш, 
да за то ја и ти нашему милостивому и благодјетелнему 30- 
ричу благодарити имамо. Ибо оно што сам се ја надао јоште 
после три или четири године сопственим пристарањем и ижди- 
ванијем учинити, то исто у време ове једне године својом 
милошћу и даром он ме је у состојаније исполнити поста- 
вио“.- После тога, Доситеј помиње Зорића само у једној 
анегдоти у својој Бшици, 1808 године.“ 

О генералу Зорићу сачувани су спомени још код дво- 
јице српских писаца тога доба. 1787 Сава Текелија путовао је 
к својим рођацима у Русији. Из Петрограда је ударио на Шклов 
да види Зорића. И о томе виђењу он ово пише у својој ауто- 


1 Дела, стр. 92 а. 

2 Дела, стр. 145 а. 

3 „Блаженопочивши Генерал Зорић рече у Шклову једном којега 
радо имађаше да отиде у његову гардеробу и да узме једну од његови. 
зимни капа која му је по вољи. „Благодарим на милости!“ одговори 
овај. „Ваша капа оће и вашему одјејанију подобно, а то за мене није“ 
Дела', стр. 384 а. 

биографији:: „ја одем к Зоричу, он нас љубазно прими. Његов 
двор није био готов, него прама земљи обитавао. Проћу ње- 
говога двора дао је он начинити кадетски штифт за 30 ка- 


дета, који је он својим трошком набдио и содржазавао. Зорич . 


био негда милостник Екатарине, у всјем његовом обхожед- 
нију хофман. Али припознаје се да је фалио што се није 
хотео Потемкину покорити, који је царицу владао, и тако 
Зорич из милости испао. Он је пре два месеца дошао из Ма- 
џарске, и тако много ми је казивао о својим путечествију. Ту 
почастивши се три дни, пођемо даље“. 


На Зорићева врата закуцао је још један Србин, наш 
сјетсиз оаратз, Герасим Зелић. Он је у два маха ишао у 
Русију, и тамо се гостио и просио код „високе господе једно- 
родаца“, српских официра у руској служби, генерала Чорбе 
Хорвата, Косанчића, Подгоричанина и других. Међу осталим“ 
походио је и најчувенијих од тих „једнородаца“ у Русији, 
Зорића. У своме Жишшио он прича како је, приликом другог 
свог путовања у Русију, 1787, дошао у Шклов „славном и 
странољубивом Србину генералу Симеону Зоричу“.“ Он је 
донео препоруку од калуђера манастира Крупе, и хтео је да 
свога нећака смести у генералов војни корпус. У Шклову нађе 
једног Србина, Димитрија Поњавицу из Сарајева, „који ста- 
јаше у Зорића“. „Овај оде Зорићу, прича Зелић, каже да сам 
дошао с дјететом, и представи ме у једној страни двора њему, 
јер је онда имао млого гостију од господе руске. Како ме 
види Зорић, удиви се и запита ме: како сам се усудио доћи, 
говорећи, ако сазнаду на граници Руси и уфате ме, да ме 
могу јошт у Сибирију послати. Предадем му ја дијете, и раз- 
говорим се с њим једну уру, докле сам њешто вечерао и докле 
су коњи мало отпочинули и позобали зоб. Затим се с њим 
опростим и пођем, и он ми даде 15 холандеза у злату, гово- 
рећи ми: „Не старај се за дијете, и ако те пропусте у Ру: 
сију, ја ћу знати какву ћу милостињу дати манастиру Крупи““. 

Толико су наши писци забележили о генералу Симеону 
Зорићу. Они су писали о њему само са једне тачке гледишта, 


1 Графња или малперљал за описане оживоша мога. Летопис 


Малпице Српске, 1876, књ. 119, стр. 62. 


г Житије Герасима Зелића. Свеска 1. Београд. 1897 (Издање Срп- 
ске Књижевне Задруге), стр. 169—174. 

као о богатом и моћном човеку у Русији који није заборав- 
љао своје сународнике. Али, сем Текелије, они нису ни по. 
мињали оно што је било главно код њега. 


П 

Сава Текелија има потпуно право: генерал Зорић био 
је један од љубазника царице Катарине ПЏ, и за свој чин и за 
своје богатство имао ја да захвали царичиној милости и да- 
режљивости. Побожни православни калуђер Герасим Зелић 
то не помиње, јер му је изледало богохуљење тако нешто напи- 
сати о великој православној царици, победитељци неверних 
Турака код Хотина, Чесме, Оџакова и Римника, чија слика се у 
тајности чувала у српским кућама, коју су српске народне 
песме из ХУШ века побожно славиле као „московску ца- 
рицу“ и „Катарину славну удовицу“, коју је Захарије Ор- 
фелин, посвећујући јој Жиша.. Пешра Великаго, називао 
„Ввсепресвлетњејша, самодержавњејша непобедимјејша, велика 
государиња“, и чије се име, место имена Марије Терезије, по- 
тајно помињало при литургијама у српским црквама. Доситеј 
Обрадовић ни из далека није поменуо да је његов „благодет. 
њејши патрон“ генерал Симеон Зорић био љубазник царице Ка- 
тарине П. Он је српски патриот и неће ништа ружно да каже о 
руској царици; али нарочито као рационалист и филсзоф, он неће 
да помене ништа против Катарине |, „Северне Семирамиде“, за- 
штитнице Дидроа и Даламбера, дописнице Волтера и Грима, 
присталице нових идеја, која је у Русију хтела да пренесе 
издаване забрањене Енциклопедије, оне код које је Дидро на. 
лазио „Брутову душу са Клеопатриним дражима“, коју је Фри- 
дрих Велики убрајао у ред „највећих људи који су се икада 
родили“, а Волтер називао Кашарина Велики (Саћћеппе |е 
Огапд), и писао: „Верујем у Катарину, једину и ако другу...“ 
За Доситеја Обрадовића Катарина [ и Јосиф П били су „вовјеки 
предрага имена“, и он је писао: „Правично велика Екатерина 
називље се Втора, јер њојзи второј после прве матере наше 
пристоји по превасходителству оно божје изреченије: „Ти 
јеси мати живушчих на земљи“. И појамно је што Доситеј 
Обрадовић и не помиње да је та „мати живушчих на земљи“ 
била љубазница његовог славног земљака и добротвора ге- 

нерала Зорића. 
- Катарнна Џ, по рођењу немачка принцеза од Анхалт- 

Зербст, била је врло сенсуална жена, живела је у веку када се љу- 
бав називала: ;а басатеЏе, и мењала је своје љубавнике као дво- 
ране и дворкиње. Генерал Зорић је један од многобројних љу- 
базника царичиних, али једини који у тој великој маси није био 
Рус.! Он није био од љубазника у великом стилу, врсте Орлова 
и Потемкина, који су преко царице господарили Русијом, дока- 
зујући стару реч: да када су на престолу људи тада владају жене, 
а када су на престолу жене тада владају људи. Вице-цар Ру- 
сије Потемкин престао је бити царичин љубазник, али је по- 
стао њен „баћенка“ и „галубчик“, и његов утицај на царицу 
био је огроман. Он јој је одређивао и министре, који су били из- 
вршиоци његових жеља и планова, и налазио јој љубазнике, 
који су били његови помагачи. Он је бирао људе који су се сво- 
јим физичким особинама могли допасти сенсуалној царици, 
која је и у шездесетој години горела љубавним пламеном, 
слао јој њихове слике и удешавао целу ствар. Мењање цари- 
чиних љубазника био је важнији политички догађај но ме- 
њање министара, и као што данас постоје министарске кризе 
тако су на двору Катарине П биле љубазничке кризе, које су 
занимале целу дипломатију у Европи. 

На Зорића је дошао ред после Малоруса Завадовског, 
који је почео службом шаптача у дворском позоришту. За- 
вадовски је био окретан човек, и када је ступио у службу 
Потемкинова противника фелд-маршала Румјанцова, свемоћни 
вице-цар га је просто сменио, и на његово место довео 
Зорића. Басе 

Симеон Зорић Неранџић био је син руског потпуковника 
Гаврила Зорића, који је, како изгледа, био родом из Далма- 
ције. Симеон Зорић је јоште млад ступио у војску. У Седмо- 
годишњем Рату (1756—1762) борио се храбро као поручник. 
У рату против Турака, 1774, борио се као мајор, био зароб- 
љен и неколико година провео у ропству у Цариграду. Када 
га је Катарина познала био је зрео човек, око четрдесет го- 
дина, али како сведоче сви сувременици био је „савршен 


Ек. Мапзлеув и : Атшошт Фит Фтбпе. Саћемпе П де Кизаје, Без 
соЏађогаецтз, зев апиа, зез Тауог15. Мецујеше еа Шоп. Раша, 1900. Р. 385—887. 
На податке који се о Зорићу налази у овој књизи скренуо је пажњу Г. 
Луј Леже у чланку: Га тепагззатсе ттепестиеџе аде ја патоћ зетђе. Јеат 
Калесћ ећ Позиве Обтадоттећ (Јошттаћ дез Заљатвв, 1911, Хе 10, р. 446). 

примерак мушке лепоте и снаге. Француски писац Ме де ла 
Туш ·(Мећсе де Та Тошсће), који га је видео десет година 
доцније, пише о њему ово: „то је човек висок пет стопа и 
шест палаца, створен да се слика. Мислим да му је скоро 
педесет година, али његове очи су још лепе и његови ма: 
нири пуни грације. И ако има природног духа, ипак његов 
разговор није богзна како занимљив .. Често ми је понављао 
да је некада био варварин, али да је његова госпођа од њега 
створила сасвим другог човека. Он ми је много говорио о 
добу када је био у милости, и наводио ми је, са сузама 
у очима, поједине доброте којим га је његова госпођа била 
почаствовала“. 

Зорић није уживао дуго царичину милост. Њему је било 
мало што је у почетку 1778 добио грофовску титулу, но је 
желео да постане кнез, као што су постали његови претход- 
ници Орлов и Потемкин. И то га је упропастило. Потемкин 
није волео амбициозне људе у „златном кавезу поред цари- 
чине ложнице“, и против Зорића он истави кандидатуру јед- 
ног простог хусарског поднаредника, по имену Корсака. 

Зорић није хтео да напусти своје место. Он је претио 
да ће осећи уши сваком који заузме његово место, и ишао је 
тако далеко да је Потемкина позвао на двобој. Иначе, главну 
своју дужност Зорић је добро вршио, и Катарина га није 
морала кљукати прашком од шпанских буба, као што је чинила 
са другим својим, физички мање обдареним љубазницима. Али 
царица је била не само врло сенсуална но и врло интелигентна 
и литерарна, и сирови војник почео јој је бивати досадан. Нај- 
зад, свршило се као што се морало свршити: Зорић, после је- 
данаест месеца царичине милости, 1777—1778, добио је отпуст. 
Катарина је имала обичај да даје богат мираз својим отпу- 
штеним љубазницима. Зорић није био среће као лепи Ланској, 
који је отпуштен са миразом од 37,000 000 динара, али је отишао 
у љубавну пензију са годишњом рентом од 400.000 динара и 
са поклоњеним имањем Шкловом у Белој Русији, које је 
годишње доносило 800.000 динара. Пошто је четири године 
провео на страни ради заборава и утехе, Зорић се вратио у 
Шклов. На том огромном имању он живи као неки мали вла- 
далац, има многобројан двор, позориште где се даје францу- 
ска опера и талијански балет, расипа безумно на све стране, гу- 


бећи на картама за једну ноћ по 50.000 рубаља. Он оснива војну 

школу, где се о његовом трошку школује две стотине мла- 
дића, и на коју је као професора позвао Емануила Јанковића. 

Када је Катарина ишла у Мохилев, у сусрет Јосифу П, 
задржала се у Шклову. Зорић је ради тога оправио свој ве- 
личанствени замак, за 60.000 рубаља купио само порцелан- 
ског посуђа, и једну собу наместио исто онако као што је 
била царичина ложница у Зимском Дворцу у Петрограду, где 
је он једанаест месеци владао. Изгледа да та тизе еп 5сепе 
није имала жељени ефекат, и Зорић је остао да расипа и да 


жали у Шклову. Доситеј Обрадовић, Герасим Зелић и Сава · 


Текелија видели су га 1787, када га је Катарина П сасвим забо- 
равила. Други се смењују у милости код његове госпође, и 
он вегетује на свом имању у Шклову. Непријатељи га опту- 
жују да узима учешћа у прављењу лажног новца, које се 
открило близу његова имања, али он успева да докаже своју 
невиност. После Катаринине смрти јавља се на петроградском 
двору, и ту остаје до 1799 године, када је умро. 

Генерал Зорић је оставио име записано у великом и ша- 
реном списку љубазника Катарине П, а у српској књижевно- 
сти помен једног богатог и моћног Србина у Русији који је 
лепо примао своје сиромашне сународнике са Балкана и чијој 
дарежљивости се има захвалити што су изишле Басне Доси- 
теја Обрадовића. Тих четири стотине рубаља које је Зорић, 
уз лисичју бунду, поклонио оскудном и скромном Доситеју 
Обрадовићу, и којима је овај издао једно од најбољих сво- 
јих дела, јесу можда једина интелигентна употреба свега ње- 
говог лако стеченог и још лакше расутог новца. 


Ј. СКЕРЛИЋ. 


ХАЈНЕ О НЕМЦИМА. 
(Крај.) 
Готово сви довде наведени примери показују да Хајне 
са извесном иронијом говори и о немачком поштењу. Он то 
не чини стога што у њега не верује, већ стога што налази 
да се граничи с педантеријом., те на тај начин више одаје 
једну негативну интелектуалну особину, но позитивну моралну. 
Тако, на пример, после напомене да француски глумци пре- 

вазилазе своје колеге у свима земљама, Хајне додаје: „Што 
се тиче нас Немаца, ми смо поштени људи и добри грађани, 
Што нам је природа ускратила, ми постигнемо учењем... Ми 
смо поштени људи и најбоље играмо поштене људе“, — и тако 
даље (УМ, 531). У своме путопису „Италија“ иде Хајне чак 
тако далеко да вели како у Немачкој „и облаци праве само 
поштене филистарске гримасе и досадно зевају“ (Ш, 248). Али 
је занимљиво да је на две године пред смрт ипак изменио 
своје мишљење о немачком поштењу. Оно је до душе опет 
неповољно, али на сасвим други начин: он више не верује у 
њега. „Ја сам доживео много горко искуство, и стара вера 
или празноверица у немачко поштење код мене је јако осла- 
била. Не могу прећутати да сам, нарочито за време свога 60- 
рављења у Француској, врло често био жртва те празноверице. 
И што је доста чудновато, међу варалицама које сам на жа- 
лост познао на своју штету, налазио се један једини Француз, 
па и тај је био родом из једне од оних немачких покрајина 
које су некад откинуте од Немачког Царства, те их сад наше 
патриоте траже натраг. Кад бих саставио илустровану листу 
угурсуза који су ми празнили џепове, онда би, разуме се, у 
њој биле прилично многобројно заступљене све цивилизоване 
земље, али би палма остала отаџбини, која је у том погледу 
учинила најневероватније подвиге“ (МГ, 17). Ово је у толико 
интересантније у колико је госпођа Стал, на четрдесет го- 
дина пре тога, говорила о баснословном немачком поштењу, 
и у примерима које је наводила у потврду свога нахођења 
ишле до наивности. Али да би се њено тврђење могло разу- 
мети, треба поменути и Хајнеове речи које долазе иза горе 
наведеног места: „Карактеристично је“, вели Хајне, „да наши 
немачки угурсузи показују увек извесну сентименталност. Они 
нису хладне трезвене лопуже, већ су ниткови са осећањем. 
Они имају душе и узимају најтоплије саучешће у судбини 


оних које су похарали“. ИМ ако у овом пасусу има онолико 


ироније колико речи, он ипак довољно објашњава зашто је 
госпођа Стал могла у Немачкој пронаћи поштење какво се 
иначе налази само по бајкама: жена и странкиња она се у 
тој тачци поводила у главноме за спољашњим изгледом. За- 
нимљиво је међутим да је њено женско око ипак било кри- 
тичније кад су у питању немачке жене, јер она о њима, из- 
међу осталога, вели ово: „Кад им се деси да су лакоумне, 
28% 

оне ипак сачувају извесну сентименталност, која је на цениу 
њиховој земљи“.: Сентименталност код жена је дакле ипак 
није могла завести на лаковерност. 

Али, и поред свега што је довде поменуто, Хајне много 
боље мисли о немачком поштењу но о немачкој интелигенцији. 
Осим јасне, већ наведене алузије у вези са добошаром Легра- 
ном, Хајне се још једанпут служи сличним средством да каже 
своје мишљење, само што у овој прилици Легранову улогу 
има једна Талијанка, о којој Хајне вели: „Она је хвалила и 
Енглезе и Немце, мада је у срцу прве држале за непаметне, 
а друге за глупе“ (Ш, 411). Али се он не устеже да своје миш- 
љење каже и директно. Тако у једној прилици добијају свој део: 
само Тиролци: „Тиролци су лепи, весели, поштени, ваљани и 
бесконачно ограничени. Они су здрави људи, можда стога 
што су сувише глупи да би могли бити болесни“ (Ш, 235). 
Другом приликом, тоном свечаним који искључује сваку не- 
сташност, даје Хајне сличан суд о немачкој интелигенцији у 
опште. Реч је о немачким исељеницима које сусреће у Нор- 
мандији и према којима осећа двоструко саучешће: и стога 


што су принуђени да напуштају завичај као и он, и стога што 
их види у беди. Цело место одаје извесну срдачност, те за- 
служује да буде наведено у целини и због тога, а и због 


других карактеристичних појединости: „Ни сам не знајући 
како, ја се од једанпут обретох на друму за Хавр, а преда 
мном иђаху, уздигнуто и лагано, више сељачких кола, утрпа- 


них свакојаким сиротињским сандуцима и орманима, старо- 


франачким намештајем, женама и децом. Крај кола корачаху 
људи, и моје изненађење не беше мало кад им чух говор — 
они су говорили немачки, швапским наречјем. Лако се доми- 
слих да су ти људи исељеници, и кад их ближе загледах, 


проже ме једно нагло осећање какво никад у животу нисам 


имао, сва ми крв од једанпут појури у срчане коморе и уда- 
раше о ребра као да мора да искочи из груди, као да што пре 
мора напоље, а дисање ми застаде у грлу. Да, то што сам срео 
била је главом отаџбина, на оним колима је седела плавокоса 
Немачка, са својим озбиљно плавим очима, својим присним и 
сувише тихим лицима, са оном бедном ограниченошћу у куто- 
вима усана која ми је некада била тако досадна и толико ме је- 


7 Пе Г АПетагпе (багпег Егеге5). Страна 30. 

дила, али која ме сада веома боно гану — јер ако сам не- 
када у јеку младићског расположења врло често мрзовољно 
пецкао настраности и филистарске особине домовине, ако сам 
некада са срећном, кметовски комотном и као пуж спором 
отаџбином имао по који пут да издржим мале породичне раз- 
мирице какве се већ дешавају по великим породицама: то 
се све такве успомене угасише у мојој души кад видех отаџ- 
бину у беди, у туђини, у беди; чак ми и њене слабости по- 
стадоше од једанпут драге и миле, чак се измирих и са њеним 
паланчанским ситничарством, и ја јој стегох руку, стегох руку 
оним немачким исељеницима као да се самој отаџбини заве- 
тујем руковањем на нову љубав, и ми говорасмо немачки“ 
(У, 16). Речи којима Хајне на овом месту говори о немачкој 
ограничености не остављају никакву сумњу о томе да је то 
што каже његово искрено уверење, и Немци се због тога мо- 
рају љутити у толико више у колико је Хајнеова интели- 
генција ван спора. 

Али није Хајнеово мишљење повољније ни о некојим 
другим особинама Немаца. Говорећи о путу између вароши 
Луке и истоимених купатила он, на пример, вели: „Нигде 
филистарских лица. А ако има и филистара, онда су то ипак 
талијански оригинални филистри, а не незграпнонемачки фи- 
листри што једу кромпире“ (Ш, 383). Другом приликом се та 
мисао о оскудици оригиналности код Немаца јавља много од- 
ређеније, „Да би човек могао писати против католичких по- 
пова“, вели Хајне, „мора познавати и њихова лица. Али се 


· оригинална лица налазе само у Италији. Немачки католички 


свештеници и калуђери само су рђава подражавања, често чак 
пародије талијанских; њихово поређење испало би онако исто 
као кад би човек хтео упоређивати римске или флорентин- 
ске иконе са оним скакавачким, побожним гримасама које за 
своју жалосну егзистенцију имају да захвале било филистар- 
ској кичици каквога нирнбершког варошког сликара или чак 
простодушној глупости каквога проучаваоца душе из хриш- 
ћанско новонемачке школе с дугачком косом“. (Ш, 386). Међу 
Немцима дакле нису оригинални не само филистри, попови и 
калуђери, већ ни сликари, ни нирнбержанин Алберхт Дирер, 
на кога ван сваке сумње Хајне мисли кад говори о „фили- 
старској кичици каквога нирнбершког варошког сликара“. 
Последица толике неоргиналности је, сасвим природно, једно- 

ликост. МИ Хајне њу збиља налази у врло великој мери, и то 
опет насупрот Талијанима. Пошто је поменуо да у Италији 
сваки човек има на лицу сасвим индивидуалан израз, он до- 
даје: „Код нас пак све сами људи са општим, једнообраз- 
ним физиономијама; кад их има дванаест на окупу, сачиња- 
вају туце, а ако их онда неко нападне, зову полицију“ (Ш, 383). 

У вези с овом оскудицом оригиналности стоји свакако 
и велика сервилност коју Хајне налази код Немаца. Онњуу 
једној прилици изреком помиње. Поводом узбунљивих гла- 
сова о опасности која за Немце постоји услед надмоћне ве. 
личине Русије, Хајне вели: „Бар ми Немци немамо шта да 
ставимо на коцку, више или мање сервилности не може код 
нас играти никакву улогу...“ (Ш, 278). Другом је опет приликом 
реч о Немцима који „дубоко, дубоко поздрављају кад какав 
отмени угурсуз или вицеугурсуз, са шареним тракама на отр: 
цаном капуту, или какав напудровани, позлаћени дворски мар- 
шал прође поскакајући и отпоздрављајући милостиво“ (Ш, 439). 
Према томе није никакво чудо што Хајне налази сервилност 
код Немаца нарочито онда кад је у питању њихов однос 
према владаоцима. Немац, по његовим речима, сме да каже 
своје мишљење владаоцу само у сну (Ц, 466). Немци су, даље, 
толико одани својим владаоцима да се он не устеже да у 
вези с том оданошћу говори и о „псећој немачкој природи“ 
(Ш, 30). Чак, како он вели, Немце у доба Наполеонове силе 
ништа није толико болело као унижење њихових многоброј- 
них владалаца. „Ниједан народ не показује више привржено- 
сти својим владаоцима од немачког“, вели Хајне, „и још много 
више но жалосно стање у које је запала земља услед ратаи 
туђинске владавине жалостио је Немце бедан призор њихо: 
вих побеђених владара, које су гледали како пузе пред На- 
полеоновим ногама; цео народ је личио на оне простосрдачне 
старе слуге по великим кућама, који сва унижења што их мо- 
рају претрпети њихови господари осећају још дубље но они 
сами, и који скривено проливају горке сузе кад, на пример, 
господарово сребро треба да се изложи продаји, и чаки 
своју бедну уштеду потајно употребљавају на то да се на 
господаров сто не метну грађанске лојане свеће место пле- 
мићских воштаних, као што смо са довољно тронутости гле- 
дали у старим позоришним комадима“ (У, 236). 

Ко тако гледа на Немце, наћи ће, сасвим природно, да 

код њих о републици не може бити ни говора. И Хајне одиста 
осуђује немачке републиканце свога времена. „Главна заблуда 
немачких републиканаца“, вели он, „долази отуда што они 
не узимају тачно у обзир разлику између Немачке и Фран- 
цуске, кад и за Немачку желе ону врсту републиканске управе, 
која би можда за Француску била сасвим згодна... Немачка 
не може бити република стога што је по своме бићу роаја- 
листичка. Тиме не велим да Французи имају више републи- 
канских врлина но ми; не, њих ни код Француза нема на 
одмет. Ја говорим само о суштини, о карактеру којим се 
републиканство и роајализам не само разликују међу собом, 
већ се јављају и истичу као две из основа различне појаве. 
Роајализам једнога народа састоји се по својој суштини у 
томе што он поштује власт, што верује у личности које пред- 
стављају ту власт, и што је у том уверењу привржен и самој 
личности. Републиканство једнога народа састоји се по својој 
суштини у томе: што он поштује само законе, што од њихо- 
вих представника стално тражи рачуна, посматра их с непо- 
верењем и контролише их, што дакле никад није привржен 
личностима, већ их шта више, у колико се више уздижу 
изнад народа, у толико ревносније вуче на ниже опозицијом, 
сумњичењем, ругањем и прогоњењем“. (У, 139). 

Тако је Хајне, поводом немачких републиканаца, имао 
прилике да повуче и једну од својих доста честих паралела 
између Немаца и Француза, и да на тај начин још рељеф. 
није испољи једну немачку народну особеност. Он у том 
облику даје понекад читаве мале карактеристике Немаца и 
Француза, и оне су, по правилу, у толико интересантније у 
колико се обично састоје из самих контраста. „Као што ми 
Немци не можемо да појмимо непрестану бујност и плахови- 
тост страсти у делима француских песника“, вели једном 
Хајне, „тако је исто Французима непојамна тиха тајанстве:· 
ност, сањалачки живот слутња и успомена, који стално из- 
бија чак и у оним песничким делима Немаца у којима влада 
најузбурканија страст. Људи који мисле само на данашњицу, 
само данашњици признају највећу вредност и стога владају 
њоме са невероватном сигурношћу, ти људи не могу да разу- 
меју осећање једнога народа који има само јучерашњицу и 


" сутрашњицу, а не и данашњицу, који се стално сећа прош- 


лости и слути будућност, али никако не уме да прихвати са- 

дашњост, у љубави као и у политици, С чуђењем гледају они 
на нас Немце, који често по седам година гледамо молећи у 
у плаве очи своје драгане, док се усудимо да је одлучно обу- 
хватимо око паса. Они нас гледају с чуђењем, кад прво те: 
мељно проучимо целокупну историју француске револуције са 
свима коментарима и сачекамо последње допунске свеске, па 
тек онда цео тај рад преведемо на немачки...“ (ТУ, 510). 

Као што се види, опет : сањалаштво. непрактичност, спо- 
рост и везаност — дакле особине које Хајне и иначе конста- 
тује код Немаца и које су му, све од реда, врло несимпатичне. 
Али је не мање занимљиво и објашњење које он даје Фран- 
цузима о немачкој мржњи. „Ми Немци не мрзимо се због 
спољашњих ствари као ви, рецимо због увређене сујете, због 
каквог епиграма, због посетнице на коју није одговорено, не, 
ми мрзимо код својих непријатеља најдубље, најбитније што 
је у њима, њихову мисао. Ви Французи сте лаки и површни, 
како у љубави тако и у мржњи. Ми Немци мрзимо темељно, 
истрајно; како смо сувише поштени, а и сувише неспретни, 
да се осветимо брзом перфидијом, ми мрзимо до последњега 
даха. „„Знам, господине, ту немачку мирноћу“, рече недавно 
једна дама, гледајући ме са неверицом и страхом својим раз- 
рогаченим очима; „знам, ви Немци употребљавате исту реч 
за опростити и отровати““. И одиста, она има право, реч 
уегстеђеп значи и једно и друго“, завршује Хајне. (ТУ, 231). 
Да ли Немци мрзе код својих непријатеља само мисао или 
и друго што, споредна је ствар, те је према томе све једно 
да ли ће се Хајнеу у тој тачци дати за право илине; али је 
његово објашњење за дубину и трајност немачке мржње ван 
сваке сумње и дубоко и духовито, и ту му је врло тешко 
противречити. 

Није, најзад, без интереса да се Хајне осврће и на не: 
мачку склоност ка пићу. Он то чини на више места, али је 
међу њима најизразитије ово: „Хиљаду израза има Арапин за 
мач, Француз за љубав, Енглез за вешање, Немац за пиће, а 
нови Атињанин |то јест Минхенац] чак и за места где пије“. 
(Ш, 223). Пиће би, према томе, било код Немаца најомиље- 
нија ствар — тврђење које свакако није одвећ претерано, ако 
можда и није до краја тачно. Треба уз то имати на уму да 
је Хајне на алкохол у главноме увек гледао попреко. 

Тек кад се све ове побројене особине имају на уму, тек 

кад се уз Немце ставе као њихови нераздвојни другови и 
ограниченост, и педантерија, и шаблонисање, и спорост, и ве- 
заност, и незграпност и сервилност и тако даље — тек се 
онда може разумети зашто је Хајне написао да је и сувише 
поштен да би порицао да је Немац. Он све те слабе стране 
одиста види код својих земљака, и то их види у толико јаче 
у колико је врло много са Французима и међу Французима. 
Он према томе може без икаквог усиљавања ићи тако далеко 
да реч Немац употреби у неку руку и као погрду. Бранећи, 
на пример, Немце од Едгара Кинеа, Хајне налази да ће•Кинеа 
за његове испаде најбоље казнити тако ако му покаже да 
је и он сам који напада Немце, по својим особинама прави 
Немац. „Да, Едгар Кине је наш, он је Немац, ваљан Немац, 
ма да се у последње време понашао као какав махнити гер- 
манождер. Суров, прилично неспретан начин на који јеу 
„Кеуџе дез Пеих Мопде-“ испао против нас није ни најмање 
био француски, и ми смо баш по доброј песници и пунокрв- 
ној суровости познали земљака. Едгар је потпуно Немац, не 
само по духу, већ и по спољашњости, и ко га сретне на па- 
риским улицама, сматраће га зацело за каквога богослова из 
Хале који је баш ово дана пао на испиту и дотумарао у Фран- 
цуску да се опорави. Снажна, незграпна, неочешљана прилика. 
Мило, поштено, меланхолично лице. Сиви, одвећ широки горњи 
капут који као да је шио још Јунг-Штилинг.! Ципеле, на које 
је можда некада ударио ђонове још Јаков Беме“ (У, 403). 
Као што се види, једна сасвим оригинална одбрана Немаца, 
која много више уди Кинеу но што њима помаже, и која је за 
Хајнеово гледиште на Немце врло карактеристична. 

Да би се све ове Хајнеове изјаве разумеле како ваља, 
треба имати на уму да ни он не губи из вида крупне теко- 
вине којима су Немци обогатили општу културу. Он се не само 
чешће сећа проналаска штампе, већ Немцима уписује у за- 
слугу и слободу савести и мисли, сматрајући прву за дело 
Лутерово, а другу за дело Кантово. Али му зато исполин: 
ска величина појединих Немаца ни мало не смета да уочи 
све слабе стране просечнога Немца. Он њих види онако исто 
као што види и слабе стране просечнога Француза или Ен- 


1 То јест пре осамдесет година. 
2 Пре двеста педесет година. 

глеза. Што су пак слабе стране просечнога Немца и много- 
бројније и јаче, те он немачки народ, по правилу, ставља 


ниже од других културних народа, свакако му се не може 


уписати у грех. Чак се, без претеривања, може рећи да међу 
слабим странама које Хајне налази код Немаца нема ни- 
једне која не би била констатована пре њега, и сама госпођа 
Стал, опште признати пријатељ Немаца, бележи у својој књизи 
у најмању руку три четвртине тих истих слабости; Хајне их 
својом иронијом само подвлачи и даје им тиме понекад оштрији 
карактер. О некој његовој пристрасности не може дакле бити 
ни говора. Он никад, ни у тренутку највећег раздражења, 
неће Немцима одрећи вредноћу, истрајност и темељност, као 


год што ни Французима никад не одриче духовитост, окретност 


и обдареност. Пре може бити говора, нарочито с обзиром на 
тон његових тврђења, о његовој одвећ великој искрености, 
и у њу се мора веровати тим пре што су његови најжешћи 
испади против Немаца написани на немачком, за Немце. Да 
Хајне није стекао светски глас, да његова дела нису прешла 
немачке границе, сви би ти испади имали безазлен карактер 
пролазне новинарске критике, каква се готово посведневно 
налази по новинама свих народа. Онда би се, извесно, и 
Немци мање љутили на њега, или се у опште не би ни љу- 
тили. Овако је међутим једна унутрашња размирица постала. 


јавном ствари, оно што је казано у четири ока изишло је 


пред најшири форум, и тиме је карактер испада знатно по- 
оштрен. Али зато ти испади не морају бити и мање тачни. 
Напротив, у погледу тачности они само добијају тиме што су 
првобитно приватнога карактера и намењени само Немцима, 
каогод што добијају и тиме што долазе од човека без на- 


ционалних предрасуда. 
Милош ТРИВУНАЦ. 


МОЈА ПОСЕТА КОД ТОЛСТОЈА. 
(6) 
— Постоји ли код вас класа људи, која се зове инте- 
лигенцијаг — упита ме Толстој. 
Ја се у том тренутку не сетих, да Лав Николајевић осу- 
ђује мешање интелигенције у народни живот, који је по својим 

религиозним и моралним идеалима виши од живота варош- 
ких, школованих људи, — и одговорих доста неодређено: 

— Постоји, — али њен утицај на народни живот није 
такав, као утицај ваше, руске, интелигенције. 

Толстој ме не запита, како ја то мислим, него додаде: 

— Интелигенција, — то вам је као нека каста. 

Он ми не објасни подробније, како он то мисли. Ноу 
„Путу живота“, у одељку „Готованство“ — он о том пред- 
мету вели: 

„Нераднички сталежи (реч је о људима, који не узимају 
учешћа у народном физичком раду — о „интелигенцији“) 
оправдавају своје готованство тиме, што они производе за на- 
роду њима потребну религију, науку и уметност. Они узимају 
на себе, да све то прибаве радничком народу, али на жалост, 
оно, што они дају народу под видом религије, науке и умет- 
ности, то је обично и лажна религија, и лажна наука, и лажна 
уметност. Тако да, место да нечим отплате и накнаде народу 
његову муку (што их храни, одева, греје и тако даље), они 
оним, што дају народу, само га обмањују и кваре“. 

На почетку нашег разговора, мој дванаестогодишњи са- 
путник седео је за столом између мене и Лава Николајевића, 
па, како га тада, онако малог, предмет нашег разговора још 
није могао занимати, он је, као што ми после причаше, ко- 
лико је могао, разгледао Толстојев спољашњи изглед, собни 
намештај, слике по зидовима и покушавао да у котарици за 
бачене хартије пронађе коју — употребљену поштанску марку. 
Кад му се и то досадило, а разговор се мој са Толстојем ни- 
како не свршаваше, он се полагано упути из собе напоље, 
уз пут у ходнику завири у једну собу, одакле га, вели, један 
човек „строго погледа“, — па, мало по мало, изађе пред кућу у 
башту, где је грофица Толстој сама или с туђом помоћу ра- 
сађивала цвеће. Он ми вели, да се ту, пред кућом, разговарао 
са становницима јаснопољанског дома и да им је, међу оста- 
лим, саопштио, „како код њих, у Јасној Пољани, љубичице 
(„фталки“) тек сад цветају, а код нас су, у Београду, биле пре- 
цветале још пре три недеље, кад смо пошли у Русију“. 

Кад му и ту, међу страним лицима, би дуго време, он 
се опет врати горе у Толстојев кабинет. Ушавши у собу, он 
седе за сто, за којим смо седели ја и наш домаћин, па, ко. 
ристећи се паузом, која у један мах наступи у нашем разго- 

вору, он се обрати Лаву Николајевићу са питањем, које беше 
исказано са обичном дечијом слободом и природношћу, не- 
поузданим, изломљеним руским језиком: 


— Левђ Николаевичђ, сушествуетђ ли сенчасђ еше 
ваша новал свободнал школа» (Л. Н-ћу, постоји ли још и 
сад ваша нова слободна школа 2) 


(Код нас се у кући често говорило, а и сад се говори, 
о две сродне ствари: о Толстојевој негдашњој јаснопољан- 
ској школи (1862—1875 г.), основаној на начелу потпуне де- 
чије слободе — и о сувременом покрету у свету за нову 
слободну школу, који стоји у блиској, органској вези са Тол- 
стојевим — теоријским и практичним — педагошким делањем. 
Радивој је те две ствари — негдашњу Толстојеву школу у 
„Јасној Паљани и данашње европске и руске покушаје нове 
слободне школе — смешао уједно, те је његово питање испало 
малко нејасно). 


Лав Николајевић га не разумеде одмах, и кад Радивој, 
на његов позив, своје питање још једаред каза, Толстој му 
са очевидним задовољством и живахношћу одговори: 


— Дабогме да је слободна (моја школа). Ја страшно не 
трпим ово... —— ту Толстој диже десну руку онако, како то 
чине школска деца, кад од учитеља траже дозволу, да што 
питају или кажу. — Ја то никако не трпим, — настављаше Лав 
Николајевић, — то је нешто полицијско... Ко зна, тај нека 
говори... па макар и њих више, макар и сви наједаред.. 


Ја се окренух Радивоју, да му објасним Толстојеве речи, 
али по лицу његовом видех да је све лепо разумео. 


Многима између читалаца без сумње је познато, да је 
Толстој у неколико махова у свом животу радио као школ- 
ски учитељ са јаснопољанском децом, са којом су се и његова 
рођена деца неки пут учила. Главан његов педагошки рад — 
и теоријски и практични — пада у 60-те и 70-те године 
прошлог столећа, но учитељски посао Толстој никад није пу- 
штао из руку — он је до саме смрти скоро сваке зиме имао 
по неколико сељачића-ученика, којима је са великим искуством 
и љубављу саопштавао она знања, која је сматрао за најваж- 
нија. У последње време упознавао је своје ђачиће са Христо- 
вим моралним учењем и учио их је земљопису, онако како 
он схвата тај предмет: упознавао је децу са животом оних 

народа на земаљској кугли, чији начин живота и религија 
може васпитно утицати на руску децу. 

Из искуства знам, да многи читаоци знају за Толстојеву 
школу само по имену. Њен унутрашњи дух, који је начинио 
читав преврат у историји људског васпитавања, није код нас 
још довољно познат. О њему се читаоци могу изближе оба- 
вестити из књиге Толстојевог пријатеља и једномишљеника, 
Американца Ернеста Кросби: „Лав Толстој као школски 
учитељ“.: 

Та школа се налазила у двоспратној кући од цигаља. 
Мало звоно, које је висило над кућним улазом, звонило је 
свакога јутра у осам сати, и после пола сата јављаху се деца, 

„Никад, -- вели Толстој о тој својој школи, — никад 
ниједно дете није било опоменуто, што се закаснило у школу, 
и нико се никад није закашњавао. 

„Са собом ниједно дете ништа не носи —- ни књига, ни 
вежбанака. Изван школе, код куће, дете нема никаквих зада- 
така, нити рада за школу. Никакву лекцију, ништа, што је 
јуче урађено, ученик није дужан памтити данас. Њега не мучи 
мисао о предстојећем школском часу. Дете носи у школу само 
своју упечатљиву природу и убеђење да ће у школи данас 
бити онако исто весело, као и јуче. Оно не мисли о школи 
све донде, док се школа не отпочне“. У школи се никад нису 
чинили никакви покушаји, да се васпостави ред, јер се деца 
морају учити да га сама одржавају. 


Ево једног призора из те школе, по причању самога Тол- 
стоја: „Учитељ долази у собу, а на патосу леже и циче деца, 
која вичу: „гомиле! гомиле!“ или: „удависте ме“! или: „море 
доста — не чупај се!“ и тако даље. „Петре Михаиловићу — 
виче са дна „гомиле“ један глас учитељу, који улази, — кажи 
им да се не гњаве“. — „Здраво, Петре Михаиловићу !“ — вичу 
други, гњавећи и даље оне испод себе. 


„Учитељ узима књиге, раздаје их онима, што су са њим 
пошли орману; отуд из гомиле — горњи, онако лежећи и гња- 
већи оне друге, ишту књигу...“ Гомила се мало по мало сма- 
њује. Чим је већина узела књиге, сви остали трче такође 
орману и вичу: и мени и мени!.. А ако остану још каква 


1 Л. Н. Толстоп какђ школђиви учителђ. — Издање „Посредника“, 
1906 године, ц. 40 коп. — Адреса: Москва, Петровескја линји. 

двојица разжарена борбом, који се још ваљају по патосу, они, 
што седе са књигама у руци вичу на њих: „Докле ћете се ту 
мувати» — Ништа се не чује! Оканите се!“ 

Дена у Толстојевој школи седају, где коме падне на 
памет: нико не шапуће, нико се не задиркује, не смеје. 

Часови наставе су врло неправилни. „Неки пут се за- 
несу и учитељ и ученици, те се, место једног сата, час про- 
дужи по три сата. Дешава се, да сами ученици вичу учитељу: 
„не — још, још!“ 

Деца су увек имала права не долазити у школу, и чак, 
дошавши у школу, не слушати учитеља. 

„По моме мишљењу, вели Толстој, — тај спољашњи неред 
користан јг и незамењив, ма како да он изгледа чудноват и 
незгодан за учитеља“. 

„Једина основа образовања, — вели Толстој у својим пе- 
дагошким списима, — јесте слобода, — слобода да народ сам 
отвара и удешава своје школе, слобода за ученике да би“ 
рају, шта и како да уче“. 

„Мени се чини тако, — вели даље Толстој, — наставници 
ће (у школи будућности) за себе правити распореде часова, 
но ученици ће бити слободни долазити, или не. 

„Ма како да то изгледа чудновато нама, који смо тако 
наказно удесили данашње образовање, — али потпуна сло- 
бода наставе, то јест, да ученици сами долазе да уче, кад 
хоће, — шо је неопходан услов сваке плодне наставе тако 
исто, као што је неопходан услов за храњење то, да онај 
који се храни — има воље (апнешшта) за јело. Разлика је само 
у том, што се у материјалним стварима (на пример, овде у 
јелу) штетност одступања од слободе одмах показује, — одмах 
ће наступити бљување или поквареност стомака; а у духов- 
ним стварима (у данашњој насилној настави) штетне последице 
појавиће се не тако брзо, — можда тек после много година“. 

Сутра дан после ове посете — 5 маја — водио ме је 
Др. Маковицки по селу Јасној Пољани, да видим куће и 
— колико је могућно —- начин живота јаснопољанских се- 
љака. Кад уђосмо у једну кућу — бољу и имућнију од дру- 
гих — Маковицки ми представи њеног домаћина и рече, да 
је исти пре педесет година био ученик Толстојеве јаснопољан- 
ске школе. То беше живахан, добро расположен, још свеж и 
снажан, не сед старац од својих шездесет година. Ја га за- 

питах, сећа ли се још чега, што је код Лава Николаје- 
вића учио. 

— Не, не сећам се — давно је то било. Све сам побо- 
равио. Само се сећам, да нам је у школи било врло добро и 
пријатно. Време, које сам провео у школи код Лава Никола- 
јевића — најлепше је време у мом животу, — додаде старац, 
са радосним узбуђењем. 

— Па сећате ли се ма какве појединости» — питах га ја 
даље, у намери, да овако, на самом извору, дознам макар 
једну реч, ма један покрет Толстоја-учитеља. — Како је по- 
«ступао Лав Николајевић са вама у школи 2 

— Шутникђ болбшон бнлљ! (Велика је шаљивчина био!) 
— одговори ми негдашњи ученик јаснопољанске школе, сав 
радосно засијавши и весело одмахнувши руком, као да се 
"баш у тај мах сетио нечег врло веселог и пријатног из нај- 
лепшег доба његовог живота —- из доба, када је био ђак 
највећег учитеља у историји човечанства. 


Пре или после Радивојевог питања о јаснопољанској 
школи, Толстој је покушао да проговори коју са својим малим 
посетиоцем, да га мало забави. Радивој му указа руком на 
један фонограф код широм отворених стаклених врата, што 
вођаху на балкон, и питаше Лава Николајевића, каква је то 


«справа2 Толстој му рече, да је то фонограф, који му је пре 


кратког времена на дар послао проналазач Едисон. „Тај фо- 
нограф је, — рече нам Толстој, — згодан, поред осталога, 
и за људе, који пишу: у њега човек изговори шта хоће, па 
после апарат оно, што је у њега речено, сачува и наново ка- 


"зује, кад затреба да се препише, или за што друго. 


—- Али ја се слабо њиме служим, — доврши Толстој: 
— моја кћи и добри пријатељи, који су око мене (Н.Н. 
Тусев и други), помажу ми при писању, тако да ретко (или 
никако) прибегавам помоћи фонографа. 

Ја сам тада држао, да Толстој зато неће да говори у 


фонограф, што не би хтео да му се тим начином за доцнија 


времена и нараштаје сачува његов садашњи, старачки, не- 
моћан глас, јер би то била нетачна слика његовога гласа, 
који је некад, у његово млађе доба, без сумње био лепши и 
енергичнији. Но тако сам што могао мислити само стога, што 
у то доба још нисам знао, како је он, нарочито последњих 

година, био слободан од сваке личне сујете. Некако у то доба, 
кад је ишао у посету у другу губернију свом, од државних 
власти прогнаном, пријатељу Черткову, — маса фотографа 
руских и страних хватали су његово кретање у свој апарат, 
да би од тог начинили кинематографске продукције.. Једаред 
су га тако сликали баш кад је хтео да узјаше на коња, и кад, 
у неколико махова, услед тренутне старачке немоћи, није 
могао да се попне на коња. Знајући какав је он био вешти 
поуздан јахач не само у младости, него чак и сад у дубокој 
старости, неко од блиских му људи хтеде да замоли фото. 
графе, да униште такву слику, која би неверно представљала 
Толстоја као јахача. Кад је Толстој то дознао, он добро- 
душно одмахну руком и рече: „Нека остане таква слика мога 
јахања. Понижење уопште не шкоди човеку, а нарочито по- 
нижење такве врсте“. 

Моја претпоставка, да се Толстој није хтео да служи Еди- 
соновим поклоном из сујете — не беше дакле оправдана. Он 
се том справом нерадо служио и нама нарочито на то указао 
стога, што је у фонографу гледао неку врсту раскоша, који 
се није слагао са његовим животним убеђењима и идеалима. 
Толстој је све данашње техничке проналаске дочекивао са 
неповерењем и одрицањем. „Што год данас техника прона- 
лази, — говорио је он чешће последњих година, — све је то 
у корист капиталиста и власника — све то њима помаже да 
још јаче поработе и онако заробљени раднички свет“. 

Са таквим је неповерењем и неодобравањем дочекао и 
аероплан, од кога се никаквом добру није надао за право 
човечанство — за раднички и сељачки свет. 

После Едисоновог фонографа Толстој је Радивоју пока- 
зивао другу неку справу: машину за зарезивање плајваза, 
при чем му је дао свој плајваз, да га зареже. Радивој је Тол- 
стојеву писаљку доста бојажљиво зарезивао — тек кад је 
после своју писаљку наместио, поче сасвим слободно окре- 
тати машину. Толстоју се то допаде: „Туђе чува — а своје 
не жали“ рече он за Радивоја, смешећи се равнодушно. Он 
је можда у гом незнатном детињем поступку уочио неку лепу 
— себезаборавну — црту будућег човека... 


Док се Толстој забављао са мојим сапутником, ја уста- 
дох од стола и тек сад први пут погледах собу, у којој сам 

се већ скоро један сат налазио. Опазивши на зиду познату ми 
фотографију, која представља двадесетосмогодишњег Толстоја 
у друштву са старијим од њега књижевницима: Тургењевим, 
Гончаровим, Островским и тако даље, ја се сетих једног лепог 
Толстојевог поступка према Тургењеву, који ме је поступак 
очарао, кад сам за њега дознао. Ствар је била у овоме. 
Кад је Толстој нашао, да је животна истина у Христовом 
учењу, те је одмах почео према њој и свој живот удешавати, 
он није могао да поднесе да ма са киме на свету остане и 
даље у нељубави. Неколико година пре тога, он се био за- 
вадио са Тургењевим — својом и Тургењевљевом кривицом. 
Он сад не хтеде гледати, ко је више, ко ли мање крив од 
њих двојице, него, као да је сам за све крив, написа Турге- 
њеву писмо, замоли га за опроштај и предложи му измирење. 
Тургењев, који је Толстоја необично ценио, и кога је тиштала 
и болела завада са њим, радосно прихвати Толстојев предлог и 
одмах сам пожури у Јасну Пољану, где је следовало измирење. 


Знајући, како људи у таквим приликама траже, да по- 
пусти онај, који је по свом друштвеном положају нижи — 
мени се веома допало, што је први пружио руку помирења 
Толстој, који је у то доба већ одавна у књижевничком свету 
стојао несравњено више од Тургењева. 


Ја рекох Толстоју како је на мене добро утицао тај 
његов великодушни поступак. Поред те погрешке, коју сам 
учинио, учиних и другу, још већу : ја нагласих, како је тај Тол- 
стојев поступак тим већи и лепши, што је он тада у очима целог 
света као књижевник и јавни радник, несравњено више стојао 
од Тургењева. 

Данас, кад сам подробније и изближе познат са Толсто• 
јевим великим гледањем на живот, — данас ми је јасно, да 
у том његовом поступку не треба гледати никакав нарочито 
леп корак и неки подвиг. Но мени то тада још не беше до: 
вољно јасно, и ја учиних погрешку: човеков поступак који 
треба да се сматра као обичан и свакидашњи, ја назвах 
необичним подвигом. 

Он моју хвалу „пропусти поред ушију“ — учини се да 
је није чуо, сећајући се Паскала или Франциска од Асиза, од 
којих је један, по његовом причању, носио до тела појас, пун 
ситних бодљикавих ексерчића, које би одмах стискивао уз 

тело и убадао сам себе, чим би га ко за нешто похвалио. То 
је чинио у намери да своју пажњу забави и збуни нечим дру- 
гим, да би се тако сачувао од духовно разорног утицаја хвале 
и славе људске. 
(Свршиће се.) 
Јован МАКСИМОВИЋ. 


ПОЗОРИШНИ ПРЕГЛЕД. 


ГОСПОЂА са СУНЦОКРЕТОМ, САН ВЕНЕЦИЈАНСКЕ НОЋИ, од МВА 
ВОјНоОВИЋА. — ПУСГОЛОВ, КОМАД У ЧЕТИРИ ЧИНА, ОД 
АЛФРЕДА КАПИСА. 


Госпођа са Сунцокрешом је драма чија је основна фа- 
була из маште Конан Дојла, она друга и шира, у развија- 
њима и опсервацијама, из маште једног дегенерисаног Оскара 
Вајлда, и трећа, најзад, она која се тиче декора и кортина, 
из пера кога сладуњавог Д'Анунција, Најзад, да би космопо- 
лис био већма космополис и као садржај, централне лично- 
сти, Она, грофица Јекатеринскаја, и Витоле Малипиеро, бивши 
морнар и садањи авиатичар, имају нечег норвешки и руски 
мистичног и перверсног у својим битним душевним каракте- 
ристикама. 

Цела ова драма која, сценеријски и режијски, има по- 
зоришнога интереса више него све наше друге скупа, књи- 
жевно не изгледа ни из близа тако. Пре свега, њој доста 
смета што није сасвим јасна. Од једног уметннчког дела, то 
је прво што тражимо: тражимо да знамо јасно у чему је 
ствар. Тиме ми никако не искључујемо мистично схватање 
живота. На против, и оно је предмет уметничког развијања. 
Да не набрајам примере (Метерленк, Сведенборг, Достојев- 
ски, Ибзен каткада), мистично схватање је такође врло инте- 
ресантно кад је, у своме тону, јасно и логично. Овде није 
потпуно тај случај. Шта хоће онај сунцокрет» Какав је то 
симбол» Ја знам шта хоће Госпођа; госпођа која се, као го- 
спођица, заручила с једним, потрчала за парама и бојарством 
другога, убила првога, покушала да подметне трећега као 
убицу, варала другога помоћу четвртога и, најзад, после 

много пустоловина, у Венецији, наишла на трећега који тражи 
љубави (иначе хоће да изда целу ствар); госпођа, најзад, која 
целу своју историју завршава скакањем кроз прозор у један 
мрачни и прљави венецијански канал. Ја знам шта хоће та 
перверсна и нимало необична Госпођа Тарновска. Али, шта 
хоће тај сунцокрет који се, у другоме делу триптиха, раз- 
вија у целу позорницу и, у коме, Витале Малипиеро чита 
целу своју историју г Шта хоће тај сунцокрет 2 Ако су то бели 
коњи из Розмерсхолма, или Странац из Госпође с Мора, или 
свећа из Човечјег Жеивоша, или духови из Шекспира, — онда 
ми он ништа не каже. Ништа, или врло мало. То врло мало 
би било кад бих ја сунцокрет схватио као симбол зла, или 
мистике, или коби живота, или неке врсте перверсије, или ма 
чега што би било у каквој таквој вези са једним погледом 
на свет, са каквим „светским болом“, са каквим Госпођиним 
аеот!цдо сога5. Али, ја га тако не могу да схватим. Једино 
бих могао да га схватим као какав артистички БИН у који 
се гледа не питајући се за разлог. Кад бих тако посматрао 
целу драму, онда би ми њен сунцокрет имао режијског сми- 
сла и, као у сликарству, гледао бих на тај цвет као на ко- 
лористички ефекат, који је ту не по логици ствари него по 
колористичкој потреби. Садржајно ми он ништа не каже. 

Него, то је драма која на другој страни има своје по- 
зитивне атрибуте и, онда, говоримо о њима. Њен је писац 
позоришни човек у пуноме смислу те речи; он је највећма 
позоришни човек на Словенском Југу. Он уме лепо да распо- 
ређује материјал, лепо да га контрастује и, кад су контрасти 
најудаљенији, вешто да их доводи у везу правећи све могуће 
позоришне ефекте. Узмите Еквиноцијо, узмите Дубровачку 
Трилогију. То су комади који, позоришно, одскачу неколико 
копаља изнад осталих наших комада. Војновић, пре свега, уме 
да нађе интересантан мотив; јер, од публике, најзад, не мо- 
жете тражити, па макакве лепе опсервације правили, да вам 
она, за време од три или четири сахата, слуша развијања 
какве неинтересантне теме. Додуше, у том погледу Војновић 
иде тако далеко да би му се могло да пребаци да болује од 
шеашришиса: он и сувише театрално посматра ствари и, 
врло често, и онда када треба, неће да заборави на публику. 
У Госпођи са Сунцокрешом, шеатритис им, ако хоћете, и 
лишерашурис, у пуној су влади. 

Даље, Војновић никада не злоупотреби ситуацију. Кад, 
целим материјалом који условљава једну ситуацију, дође до 
једне згодне позоришне ситуације, он се на њој задржи ко- 
лико је потребно, употреби је онолико колико у њој има по- 
зоришнога интереса и, онда, на мах, нађе нову личност и нов 
материјал који ће да услови нову ситуацију. Према својим 
односним интересима по комад, он задржава у једној ситу- 
ацији капетана Франа Дражића и Ника Мариновића, или 
просјака Влаха и Јеле, или њега и Ника Мариновића (2кви- 
ноцијо), или Витала Малипиера и Госпођу са Сунцокретом, 
или њу и Красемског, или њу и Гољукова, (Госпођа са Сун- 
цокретом), и тако даље. Ту је главно знати кад и знати ко- 
лико. То сви наши, и српски и хрватски писци, врло ретко 
знају. Они, обично, доведу два контраста у ситуацију, и ту 
"тапкају у месту по читав чин, не проветравајући ситуацију, 
не уводећи нове елементе, не условљавајући следећу ситу- 
ацију. Кад Борисав Станковић, или Светозар Ћоровић, или 
Др. М. Огризовић и, каткада, Бранислав Нушић, после доста 
напора и мање или више вештог припремања, дођу до какве 
ситуације, онда они ту ископају гроб целој својој драми; јер, 
усредсредивши се на ту ситуацију, (што је такође врло по- 
требно), они заборављају на каквом су материјалу засновали 
своју драму (што је апсолутно непозоришно и нелогично). 
Кад Станковић дође до Митка, или Ћоровић до Аишиног или 
Адембеговог случаја, или Нушић до какве ситуације с комич- 
ним интересом, или до какве с драмским интересом, — они 
ту стану и, цео драмски интерес, крећу у једном малом и, по 
комад, неодговарајућем драмског кругу. Сем невештине у во- 
ђењу главне интриге, то долази и отуда што се у драму 
улази само с једном интригом, само с две или три личности 
и с мотивом који није толико еластичан да се може да раз- 
вија кроз целу драму. — Г. Војновић, дакле, у том погледу, 
стоји доста високо над осталима. Он узима мотив „великих 
сцена“, паралелише га са још два или три, као у Еквиноцију 
и Госпођи са сунцокретом (Смрш мајке Југовића ту не спада), 
води све то скупа, експлоатише додирне њихове тачке, и све 
сцене у којима се мотиви прожимају, и никад не остане на 
сцени сам са ситуацијом која развија само један мотив. Широк 
драмски интерес, — то је главна његова особина. Из тих раз- 
лога, њему се не може да деси да се утопи у ситуацију, и 





Позоришни ПРЕГЛЕД. 453 





да даље не може да се креће. На против, он је увек над њом, 
и зна да је једна ситуација у драми само /една која има да 


служи као један део за ефекат целине. 


Најзад, не треба заборавити да је Г. Војновић драма- 
тург; драматург и по занату, и по крви. Он познаје сцену, и 
познаје и публику. И кад је на највишим висинама, и кад је 
највећма удаљен од публике стога што је приповедачки или 
поетски хтео да развија једну тему, он се увек сети публике, 
спушта брзо, улази у њу: доводи слепца Влаха, пропусти 
пеисаж мора кад је мирно или кад је под буром, засвира 
марсељезу, доведе плерезе, блазиране аристократе или руске 
екстатичаре; спустивши се тако, он се опет почне да пењеи 
да развија тему какве носталгије, каквог вишег љубавног за- 
носа, какве мистичне особине које личнасти, или тако што. 
Што је главно у свему томе, Г. Војновић, обраћајући се пу- 
блици, не заборавља се никада много. Он не тражи од друге 
и треће галерије ништа. Њега се не тиче Негз сета! из публике. 
Он хоће да задовољи средњи и виши укус. 


Књижевно, као што сам казао, Госпођа са сунцокрешом 
није оно што је позоришно; то је, ваљда, с тога што је по: 
зоришно врло високо. Већ сама фабула изазива критику. 
Ја је не волим нимало. Она је и сувише криминалистичка и 
детективска за онако сјајан декор, за ону бујицу фигура и 
за онај ултра-живописан стил. Ту је она „депласирана“, и ако 
је покушано да се главним личностима да неко мистичко осе- 
ћање и схватање љубави. Витале Малипиеро је требао да буде 
не само авиатичар по занату него и авиатичар по души; Она 
пак, графица Јекатаринскаја, која се удала за богатог руског 
бојара и убила младог свог заручника, Она је требала да 
буде мистична Елида Вангел са сунцокретом као симболом. 
Али, од свега тога, ми нисмо добили никакав инстиктивни 
утисак да су они то. Напротив, Она остаје первесни злочинац, 
а он бивши морнар и садашњи авиатичар. Г. Војновић им је 
позајмио неке друге особине, али, са њима, оне личе на калеме 
који се нису примили. Кад говоре, они личе на глумце који 
примају речи из шаптаонице и изговарају их не разумевајући 
им смисао. Кад Г. Војновић овако екстатично описује Витала 
(„Он остаје за час сам, у чудној часовитој тишини, као да је 
сва природа устегла дах, вас утопљен у тајновитом валовју 

звукова, шара, осјећаја, који се сви спојише у хармонији ноћи. 
Оркестар с невиђених крајева прати преслатку сјету, те спо- 
јење душе с васионом ЈЉепотом, која се одазвала нијемим 
чежњама тога часа, и која преображена свим симболима људ- 
ске поезије слази с висина по мраморним степеницама“) 
кад Г. Војновић овако екстатично описује једно душевно 
стање Витала Малипиера, нама он, Витале Малипиеро, изгледа 
смешан; јер му је дано душевно стање које он никако није 
кадар да схвати. Можда је мало и сувише смело то тврдити, 
али мени изгледа да би се Витале Малипиеро боље осећао 
кад би се сишао доле у ресторан, него ли што је остављен 
овде да се диви ноћи и Њој. Кад пак дође главна сцена („Два 
се погледа састадоше. Пауза кратка, глуха као изненадна смрт 
у пуноме животу. Зенице улазе као бодежи све дубље, дубље 
— до ручице, у душе скривене за оним људским кринкама“) 
— онда смо ми тако далеко од спонтаности и искрености да 
смо сасвим близу, кад узмемо у обзир личности, смеху или 
каквој лепо смишљеној мистификацији. 

Уопште, те две централне личности, и покрај свега тога 
што су покривене са сто мистичних велова, нису интересантне, 
ни сложене, нити праве какав већи ефекат. Оно што је ту 
врло, врло интересантно, успело и књижевно, то су описи, 
декори, опсервације, детаљи сваке врсте, фигуре... Иво Вој- 
новић је сав сликар, посматрач, декоратер највишега укуса; 
он је рођен да лепо опише какав душевни или природни пе- 
исаж, да опише гомилу у своме кретању, да да душу једној 
мртвој ствари или да ухвати у моменту, и да у свима бојама, 
какву серенату, карневал, с темпераментом, у одговарајућем 
темпу, с обиљем лепо пробраних речи. Узмите опис „Сапа! 
Стапде“ за време серенате: „И ето сада се „Сапа! Сгапде“ 
на једанпут претворио у ријеку пламена и људства. Једна 
једина бујица гондола, „паета“, „сандола“, лађа, лађица, ла- 
ђетина свакаких форми, а све накићене ламлионима, цвијећем, 
жаруљама, заставама запловила је између мраморних обала 
растворенијех палача, које ужегоше све лустере, све канде- 
лабре, све свијеће, просипајућ своју ватру, своје звијезде са 
искрама златних тјеполескних плафона у оргијатски пожар 
свих весеља, свих пламена, свих пјесама што теку триумфал“ 
ним путем Тицијанових апотеоза. — Из тог урнебеса гласова 
бучи као „Евохе“!“ грчких времена усклик: „ја Зегепа!а! 1а 

Зегепаја!““ Овај опис, као и још многи други, овако пун по: 
крета, живости и боја, овако широко схваћен и вешто карак-· 
терисан, довољан је да покаже каква, у том погледу, изгледа 
ова драма која је сва посвећена Венецији. Јер, на крају кра- 
јева, ова је драма више један блистав и живописан опис Ве- 
неције и унутрашњег живота једног интернационалног хотела 
него ли драма двеју личности које смо поменули. Као у ро- 
мантичарском сликарском пеисажу с краја Осамнаестог Века, 
те две фигуре су ту да пеисажу даду мало покрета и живота. 
Та су две фигуре убачене у тај тропски обилан декор да му даду 
знак драме. Али, декор, и описи душевних стања главних лич- 
ности, тако много привлаче пажњу на себе, да нам цео дија- 
лог изгледа споредан и доста безначајан. Дијалог нам ту, врло 
често, изгледа као да је дошао да промени тон, и да нас 
одмори за идући декор. Дакле, на супрот чистој драми, у којој 
декор, опис и остале нотације дођу да објасне дијалог, у Г0- 


спођи са сунцокретом дијалог главних личности, као и остале 


личности и по дијалогу и саме по себи, долазе да објасне и 
помогну опису. 

Госпођа са сунцокрешом, дакле, у првоме реду, изазива 
чисто сликарски интерес. Отуда је Војновић добро учинио 
што је, место у чинове, драму, назвавши је триптихом, по- 
делио у први, други и трећи део триптиха. Тако, цела драма 
личи на један велики триптих речи и описа. Као таква она 
ће на позорници, ако се утроши доста новаца на режију, сли- 
карски, скулптурално и архитектонски изгледати врло живо. 
Као „драма за гледање“, то ће бити један врло интересантан 
и артистички „филм“ који ће трајати више часова; као „драма 
за слушање“, кад дође добар оркестар да помогне многим 
описима „мистичних“ душевних стања главних личности, и 
кад се узму у обзир сви дијалози свих оних разноврсних и 
разнобојних личности из космополиса, — као „драма за слу- 
шање“, она ће такође изазвати интересовање; као „драма за 
читање“, најзад, од ње ће бити и бољих драма (има их и сам 
Војновић), и више драмских, али ће се и ту моћи уживати 
у данунцијевски топлим описима, у врло живоме покрету 
кортина, и у целоме кортежу догађаја и прилика. Драма је, на 
крају крајева, врло занимљива. 

У комаду Два Човека, Алфред Капис је изнео теорију 
два главна типа људи: једни који су јаки, енергични, активни, 

нескрупулозни, без савести, они који, гурајући лево и десно, 
иду правце постављеном циљу; други који су скрупулозни, 
који се не умеју да боре, и који хоће правим путем. Репре- 
зентант првих је Пол Шамплен; репрезентант других је Мар- 
сел Делонж. У свима другим његовим комадима, све се лич- 
ности, у главном, своде на један од та два типа, или на који 
трећи који је мешавина оба типа. Основно је схватање свих 
тих личности схватање самога Каписа: Живот је добар ; срећа 
постоји; само, ништа не треба узимати и сувише трагично, 
јер, најзад, после свих напора и беда, срећом се завршава 
сваки догађај наше душе. У једном његовом комаду (Наша 
Омладина), Лисиан Бриан је такав сентиментални оптимист 
који се своди на један од горњих типова: дете које је имао 
с једном гризетом која је умрла, узима у свој легитимни брак 
као кћер. У другом једном комаду (1' Ааџегзагте), који је радио 
с Емануелом Ареном, поштени и искрени оптимиста Морис 
Дарлеј хоће да спасе Маријану. У Господин Пиџежоа, у том 
погледу, интересантан је цео живот Господина Пиежоа, начин 
на који се обогатио и, нарочито, љубавна историја са Анри- 
јетом Одри коју је, најзад, узео за жену. У Лролазницама, 
то схватање спроводи Амелија која великодушно прашта своме 
мужу Роберту Ванделу све његове ванбрачне авантуре. У Ра- 
њеној Тици, тај поглед на свет проповеда Ивона, која, по- 
ставши девојком-мајком, ипак хоће да се бори за свој део 
среће на земљи. У Двема Школама, најзад, моралитет је овај: 
жена не треба трагично да схвати мужевљево неверство; и 
обратно: муж не треба трагично да схвати женино неверство. 

Дакле, основно је Каписово схватање оптимистичко. Само 
тај оптимизам има своју ниансу. Насупрот наивном, роман- 
тичарском и сентименталном оптимизму, његов оптимизам је 
оптимизам релативног схватања ствари, иронични оптимизам, 
један, најзад, у крајњем схватању, песимистички оптимизам, 
како би рекао Емил Фаге. Живот не треба схватити сувише 
озбиљно, и сувише трагично. Оно што се десило, десило 
се и, због тога, не треба одмах помишљати на Сену, револ- 
вер или отров. На против, после тога, храбро се борите да 
нађете какво релативно задовољство. 


И Пустолов је један од Каписових комада који развија 
горњу тему. Репрезентант је тога схватања сам протагонист 

комада Етјен Рансон. После бесциљно проведене младости, 
младости с картама, дуговима и женама, Етјен Рансон, акти- 


"ван, паметан и јак, одлази у колоније да потражи срећу. У 


Каписа, ко хоће, налази свуда срећу. Рансон је нашао. После 
десет година, он се враћа с милионом у џепу и једним скан- 
далом на врату. Скандал (домородци нападају на фабрику и, 
у нужној одбрани, он их неколико убија), — скандал га про- 
гласи и, кад се повољно сврши, његово име постаје „име 
дана“. Он плаћа своје дугове. Враћени дуг ујаку Героу, враћа 
га у ту кућу. У кућу су његови стари знанци: Жак, син Ге- 
ровљев, његова жена Марта, и њена сестра Женевјева. По- 
следња је главна његова личност. Он је оставио девојчицом 
и, сада, у четрдесетој години, налази дивно израслу девојку. 
Пустољовљево је срце дирнуто. Али, Женевјева је већ у пола 
верена с другим, млађим и лепшим. Ту се треба борити. Слу- 
чај се понуди. Због рђаве игре на берзи, Жак доводи у пи: 
тање цело имање ујака Героа. Рансонов милион би био до- 
вољан да ствари доведе у ред. Форма би била ова: заједни- 
чки основати једну фабрику. Да, али Рансонов оптимизам 
није нимало наиван. Он, пре свега, види шта је ту његова 
улога и, најзад, он се више не би борио с новим великим 
пословима. Женевјева има да реши ствар. Она је већ почела 
да прави паралелу између Вареза, који треба да буде вереник 
и Рансона који је воли. Јачина, храброст и памет Рансонова, 
заинпонују јој јако: фабрика се отвара, имање се спасава, 
Женевиева је жена пустолова Г. Етјена Рансона. — На крају, 
комад се не свршава бенгалском ватром. Принцип је по- 
бедио. Како» Зашто» На који начинг У драмама, које не пи- 
тају за савет сам живот шта ће да раде, него принцип, фор- 
мулу или тезу, то се никада не пита. 
Бранко ЛАЗАРЕВИЋ. 


НАУЧНИ ПРЕГЛЕД. 


Н. Вулић, Јован ТОМИЋ КАО ИСТОРИК („Дело“ за 1910 и 
1911 год.). (5) 

Чешврша је неистина да „извор каже да ће оне прве 
две [војске херцеговачкеј, како се сумња, управити 11 ип ршто 
тедечто је Того асотезчот а Фуегзо е фате тапете оррозто 

Сопнпе“. 70 не каже извор, него тако тумачи г. Вулић. Извор 
изрично не каже то ни за једну војску. До тога пак шта каже 
извор долази се правилним тумачењем сваке речи, сваке поје- ' 
дине споредне реченице, и познавањам факата из тога времена. 
Посматрана та реченица сама за — се без обзира на друге изврео: 
који говоре о том истом факту онако како сам га до сад два 
пута тумачио — она не каже да су то две херцеговачке војске 
које су имале напасти „на различну и дијаметрално супротну 
границу“ (новоосвојену млетачку покрајину). Јер ма како да 
узмемо да значе речи „пл ип ршио тедезшо“, ако се напад 
„на различну и дијаметрално супротну границу“ припише двема 
херцеговачким војскама — добија се апсурд. Апсурд јеи ло- 
гички и математички, ако се каже да су те две херцеговачке 
војске „имале напасти једновремено на различну и дијаметрално 
супротну границу [Црне Гореј“. Јер како би то оне могле учи- 
нитн, а да једна одњих не оде у Арбанију па да отуд нападне 
И кад би и како би она стигла тамо 2 И што ће тамо, кад је Су- 
лејман не тражи, јер је и сам довољан с те стране» На тако што 
нису мислили ни паше ни провидур Ерицо. За овога је јасно 
било да две војске, које ће „пл ип рштио тедечтио“ напасти 
на „различну и дијаметрално супротну границу [Црне Гореј“ 
нису оне херцеговачке, него војска херцеговачкога паше с 
једне и војска Сулејмана Бушатлије с друге стране. 

То је провидур Ерицо јасно рекао у својој депеши од 
6 новембра те године. Говорећи о новим незгодама од херце- 
говачког паше, после Сулејманова похода на Цетиње, Ерицо 
вели како је тај паша хтео напасти на млетачку територију у 
исшо време кад је паша од Арбаније полазио против Цетиња. 
И казујући ово Ерицо се позива на своју депешу под бр. 32, 
а то је она од 15 септембра, у којој се налази и горња рече- 
ница о намери Турака да нападну „на различну и дијаметрално 
супротну границу“, и којом је о томе известио млетачку 


владу.» М кад сам Ерицо овако тумачи своју ранију реченицу, 
која анализована даје то исто значење — с каквим јој правом 


Г. Вулић може приписивати значење које она нема > 
Пеша је нешстина у тежњи критичаревој да по сваку 
цену увери како „пл ип рштио тедезтто“ значи „на исту тачку“ 





% „Разза 4 Егсесоутпа, сће доуеа, соте ћшттепје гарргезепба: 
пе! пшпего 32, асте!г 1 зван 4: Уозга Зегепшћа пе! |етро збеззо, сће диеј 
4: Ађрапја етшгауа сотто Себепе..“ (1 Мотеепедто, 103). 

а не „једновремено“. Ради ове пете неистине измишљене су 
прве четири, да је подупру. Због ње је писац ударио у оволика 
измишљања. 

Те речи у овој реченици значе „једновремено“, „у исто 
време“, и ништа друго. Само кад се те речи и извора преведу 
овако, цела реченица има смисла и може се правилно схватити, 
„може се објаснити свака појединост у њој. Само са тако 
схваћеним значењем њиховим у реченици нема апсурда. 

Ја сам раније показао, на основу речника италијанског 
језика, да реч „рипјо“ не значи само „тачку“ него и „час“, 
„моменат“. То сам утврдио и подацима из млетачких докуме- 
ната, где та реч има то значење. Том приликом упутио сам 
и на горе наведени став из Ерицове депеше од 6 нов. 1692, 
где су, при говору о овом истом факту, речи „п ип ршио те- 
Чезпипо“ из реченице у депешиод 15 септ. замењене са „пе! 
(етро 51е550“ (у исто време). Тако је, дакле, протумачио своје 
речи писац, који их је и написао. Г. Вулић је, међутим, прешао 
преко тога. Ја пак ни сада не пропуштам тај факат, него га 
још подвлачим, да се види да сам имао права још први пут, 
кад сам на стр. 216 моје књиге рекао да ће херцеговачке војске, 
пошто се сједине, напасти једновремено са Сулејмановом [са 
две дијаметрално супротне странеј. Сем тога напомињем да 
у овој истој Ерицовој депеши од 6 нов. има два места где 
је реч „ршто“ употребљена у значењу „час“, „тренутак“, 
„време“, а не „тачка“. Прво је место у самом почетку депеше, 
које гласи: „...Сулејман, који је, најзад, у шренушку кад се хтео 
спустити к мору, саслушао што су му повереници (Ерицови) 
инсинуирали.,.“56 Друго је место нешто даље, и тамо Ерицо 
вели о себи: „Тек што сам се ослободио тешког неспокојства 
због Црне Горе, био сам хитно позван на одбрану Дробњака, 
а у исшо време да сачувам Царине, којима је и једнима и 
другима претио паша херцеговачки...“ Нарочито је интере- 
сантно ово друго место зато што кад би се ту „пл ип рштио 
з[е550“ превело онако како Г. Вулић преводи „пл ип рипјо те- 


36 „..„Зошпапо, сће Ппаппепје пе; рито сће ега рег сајаг аПе тате, 
Фееде оггесјјо а ацапго соп Фезфегна Је уепја да! сопћаели Тамајо“ (7; 
Мотћјепедто еће., 102). 

37 „боПеуајо а репа даПе гтау пашеви ти де! Мопфепесто, 11 ргети- 
гозатепје сМашајо аПа аНеза де Отгодспасеј, еђ ит рито зћеззо га 
ртгезегуалопе 41 Хаппе, атођа питасејан да! Разза 4' Егсесоута..“ (114., 103). 

Чезипо“, испао би апсурд сличан оном који се добија прево 
дећи, по његову тумачењу, ону реченицу из Ерицове депеше 
од 15 септ. 1692 год. 

Г. Вулић је прешао преко свега овога, само да би одржао 
у вредности свој први апсурд. Ради тога он је измишљао 
што не постоји и уместо правих доказа против мене упо- 
требио је, као што се види из досад изложеног, оно што је 
мени подметао — употребио је повише „њему тако омиљеног 
"фалсификата“ ! 


7. У септембру 1692 године скадарски паша Сулејман 
Бушатлија спремао се као никад дотле против Млечића у 
Црној Гори, да их отера отуда и Црну Гору потчини султа- 
новој власти. Ради тога док се на једној страни договарао с 
херцеговачким пашом о једновременом нападу на Млечиће са 
две стране, на другој окупљао је војску већу него ма који 
пут дотле. Он је једну војску покупио у Горњој Арбанији и 
придобио нека од брђанских племена хришћанске вере, другу 
је био покупио у Доњој Арбанији, а трећу је саставио од 
једног дела војске из Доње Арбаније и од одреда барског паше. 
И кад се кренуо у поход на Цетиње, лево крило ударило је 
сувим с јужне стране Скадарског језера, средишни одред, 
састављен од трупа из Доње Арбаније, пребацио је на другу 
страну језера у Црницу, а десно крило, које су сачињавали му- 
слимани из Горње Арбаније и Брђани, кренуло се од Подгорице. 

Тако кажу извори, и ја сам то изложио у мојој књизи 
„Црна Гора за Морејског рата“, у колико је то допуштао 
простор. Г. Вулић лаћа се у два маха да оспори вредност 
ових факата. Први пут, у чланку Ш он им је спорио тачност 
из незнања, а други пут, у чланку 1Х, да одбрани то незнање. 
Ја ћу се овде осврнути на његова тврђења у последњем чланку 
и показаћу да ту више није питање само о незнању негоио 
несавесносши критичаревој. 

Прво да се задржим на питању о подгоричкој војсци, 
о десном крилу Сулејманове војске. 

У наведеној књизи мојој, на стр. 215 рекао сам; „Један 
део војске из Доње Арбаније био је већ окупљен у Скадру, 
а други део чекао је око Подгорице...“ 

За факат казан у подвученој реченици Г. Вулић у чланку 
Ш написао је: „Академик је створио ни више ни мање чи- 

таву војску подгоричку“ и „да га у Подгорици чека један 
део може писати само „историк“ коме потпуно оскудевају 
способности научничке“.5 

Прешавши преко подметања критичарева да сам ма где 
написао како Сулејман-пашу чека један део војске у Подго- 
рици („да га у Подгорици чека један део...“), одговорио сам 
му да „ту војску нисамстворио ја, него онај коме је требала — 
Сулејман паша“,5) и да му покажем која је управо та под- 
горичка војска, казао сам: „У тој мојој књизи на стр. 205 
показано је како је Сулејман-паша још у пролеће 1692 год. 
Подгорицу начинио средиштем својих операција. Даље, на 
стр. 212 речено је како је у мају те године била прибрана 
војска турска у Жабљаку и Подгорици. То је било пре него 
је Сулејман у септембру пошао против Црне Горе, и од тада 
података о тој војсци има још више. То је она војска, по- 
купљена од мусломана из Горње Арбаније, о којој говори 
млетачки ухода Лука Галата у свом саслушању од 21 сеп- 
тембра и которски провидур Ерицо у депеши од тога дана. 
То је војска Сулејманова сина Омера. То је она војска што 
је онемогућила Пипере и још неке Брђане да дођу у помоћ 
Млечићима и Црногорцима, кад их је Сулејман напао. Нај- 
зад, то је она војска што се последња придружила Сулејма- 
новој и која је вукла топове са Жабљака. — Дакле, та „под- 
горичка војска“ постојала је, сачињавала је десно крило це- 
локупне Сулејманове војске, и имала је један нарочити за- 
датак: да онемогући везу Брђана с Црногорцима и Млечићима 
и да главну Сулејманову војску заштити од евентуалног на- 
пада Брђана, који нису били пристали уз Сулејман-пашу“.“ 

За све ове податке о подгоричком одреду Сулејман-па- 
шине војске показано је тамо где се налазе — означене су 
стране књига где су наштампани извори. Сам текст нисам 
наводио што је за савесна човека довољно означити му стране 
књига, и што нисам ни најмање слутио да се може наћи когод 
који ће порицати факат само зато што му поред тих страна 
није наведен и изворни текст, који јасно говори о подгоричкој 
војсци. Али се десило што нисам наслућивао. Нашао се Г. 


38 Дело за април 1910, стр. 136. 
39 Одјек за 1911, број 37 (од 16 фебр.), стубац први. 
30 та.. стубац први и други. 

Вулић, који прелази преко оних података и места у наведеним 
књигама, где се јасно говори о бодгоричкој војсци, са којима 
стоје у непосредној вези и други податци у којима нема речи 
„Подгорица“ али који говоре о том истом факту. И кад је 
прешао преко оних првих података који говоре о подгоричкој 
војсци у септембру 1692 год. он са ретком храброшћу по: 
риче да тамо има речи о њој и поново тврди да сам ја из- 
мислио ту војску. Јер ево како пише професор Историје на 
Универзитету: „И још једна невероватна одбрана Академи- 
кова. Он је тврдио да је у Подгорици септембра 1692 године 
била једна турска војска. Кад смо му рекли да је он ту војску 
просто измислио, он нам је дао ове фамозне доказе да је у 
Подгорици у то доба доиста била једна турска војска. Прво 
вели он, у пролеће те године Подгорица је средиште за турске 
операције. Чујте, у пролеће, а ми говоримо о крају септембра! 
Друго, продужава он у мају има ту једна турска војска! За 
тим се позива на један докуменат од 21 септ., у коме се /70д20- 
рица и не помиње, и на други истог датума, у коме се говори 
само о два топа са Жабљака (бар да су из Подгорице!) Још 
он додаје ла је ту подгоричку војску предводио Омер-бег, а 
у књизи „Ц. Гора за Морејског рата“ (стр. 218) сам о њему 
каже ово: „Омер-бег, који је собом вукао два топа са Жаб- 
љака“ (не из Подгорице)! Ретка конфузност или нешто горе !!! 


(Наставиће се.) 


Јов. Н. Томи, 


ПОЛИТИЧКИ ПРЕГЛЕД. 


СТАТИСТИКА ЧЕТА У ЕВРОПСКОЈ ТУРСКОЈ 1911 ГОДИНЕ. 


Кад је 1908 године ликвидирана реформна акција у ру- 
мелијским вилајетима Турске, могло се рећи да је у њима 
било врло мало грчких, српских, бугарских, арнаутских и тур- 
ских чета. Војводе и чете са много оружја и муниције пре- 
дали су се младотурцима с искреним уверењем да ће у Тур- 
ској настати ново, боље доба. Већ на крају 1909 године не- 


1 Дело за април 1911, стр. 306. 

муслиманске народности су добиле уверење да за њих у 
отоманској царевини неће бити бољега стања ни у новоме 
режиму. Затварање народносних клубова, законом забра- 
њене политичке организације, систематско ометање културно- 
просветног рада, бојкотовање немуслиманскога живља у свима 
местима и на свима пољима, несумњиво су утврђивала тако 
уверење. Разоружање Срба, Бугара и Грка, праћено свиреп- 
ствима која су далеко позната, разуверило је и највеће опти- 
мисте да је равноправност у Турској начело без вредности, 
а слободно развијање немуслиманских народности једна ши- 
мера Од 1910 године настаје преокрет не само у држању према 
Младотурцима него и у раду, управо долази се на повраћај 
на старе методе из 1908 године, које су довеле до европске 
интервенције: реформне жандармерије, финансијске контроле. 
У 1911 години стање међу немуслиманским народностима сма- 
трало се већ као неиздржљиво, и њихово организовање на 
револуционарној основи је, поред свих пооштрених мера и 
оштрине поступања власти, развијено врло јако. У тој години 
је по турској званичној статистици, — а сваки зна какве су тур- 
ске статистике —, било у вилајетима јањинскоме, косовскоме, 
–битољскоме и солунскоме 359 револуционарних чета. По на- 
родностима чете су биле овако распоређене: 169 бугарских; 
107 грчких ; 46 турских; 35 арнаутских и 7 српских. Чете су 
водили махом војводе и то бугарске чете 96 војвода; грчке 
44 војвода ; турске чете 9 четовођа; арнаутске 7 а српске чете 
6 војвода. У овим четама било је око 1886 бугарских четника; 922 
грчка четника; 314 турских четника; 983 арнаутска четника; и 
97 српских четника. Бугарске, грчке и српске чете биле су орга- 
низационе чете, одређене да бране и нападају, али никако да 
пљачкају. Турске и арнаутске — све одређене само да гоне хриш: 
ћанске чете, да застрашују села, оне су, нарочито арнаутске, 
вршиле пљачкање. Код бугарских четника преоблађивала је 
'манлихерова пушка, код грчких систем Гра, код српских брзо- 
метка, а код Турака и Арнаута маузерова државна пушка. 
Највише је чета било у солунскоме вилајету (91), па ондау 
· косовскоме (управо у скопљанскоме санџаку 82); у битољскоме 
вилајету је било свега 68, а толико исто у јањинскоме. Између 
чета и војске одређене за гоњење чета било је 151 сукоб. У 
тим сукобима пало је 27 војвода, 419 четника, 18 официра, 
221 војник и 207 сељака. Ове разне чете су извршиле 202 

убиства; од ових убистава пало је на Бугаре 64, на Грке 54, 
на Србе 32, на Турке 32, Влахе 18, Арнауте 2. Бугарске чете 
су извршиле много убистава над Бугарима на име казне за 
раније проказивање властима било оружја било постојања чета. 


У ову статистику нису ушле арнаутске чете које се крећу по 


Старој Србији. Њихов број се пење сада на 23 чете; ове чете 
су махом у борби са властима и показују ретку издржљивост 
и упорност. Једна од њих је у један мах довела у питање и 
саму слободу турскога министра унутрашњих дела на путу 
од Ђаковице до Призрена, који путује, као што је раније по- 
мињато, ради умирења Арнаута. Међу четама има и чисто 
пљачкашких, које чине врло велика недела над становништвом 
по селима. 

У 1912 години нису ни мало бољи изгледи за акцију 
чета. Могућно је да ће њихова активност бити појачана, а 
циљеви ће бити свакојако различни. Бугарске чете ће тежити 
да својим радом изазову интервенцију европску и поврате 
пажњу на стару мисао бугарско маћедонских револуционара 
о аутономанији Маћедонији. Грчке чете ће у акцији давати 
ослонца за решење Критскога Питања и повољно расправ- 
љање црквених питања, која су отворена од пада султана 
Абдул Хамида. Српске чете ће бити махом дефансивнога ка- 
рактера као и до сада. Турске ће имати и даље задатак: 
истребљавати хришћанске чете и обезглављивати хришћане. 
Арнаутске чете ће бити подељене у два дела; један део ће 
чинити што и турске чете, а други део ће тежити да турску 
владу натера на попуштање у захтевима који се састоје у 
некој врсти децентрализације Арбаније. Симптоми за овакву 
активност бивају све очевиднији и унутра и споља. Унутра 
војска је имала у три четири маха озбиљна сукоба са поли- 
тичким четама Арнаутама, и свакога пута је војска тражила 
потпоре. Споља се организује један Главни Комитет који ће 
имати седиште у Женеви и отуда управљати целим покретом 

Покушаји да се владина партија споразуме са опозици- 
јом за изборе нису успели. Код ексархиста као и код Грка 
преобладало је исто мишљење као и код Арнаута: не ступати 
ни у какав споразум са владом и борити се удруженом сна- 
гом противу ње. Владина странка, присталице комитета „Је- 
динство и Напредак“, изићи ће на изборе готово сами. У ко- 
совскоме и битољскоме вилајету биће удружени са Србима, 

који су се најзад, одлучили да помажу владину странку докле 
год се свуда показивала вољна да задовољи њихове захтеве. 
У Турској ван Европе младотурски комитет има наде да до- 
бије већину без тешкоћа, која је талијанска ратна акција 
много умањила. 

Акција Сила да измире Италају и Турску још није успела. 
Одговор римске владе на представку коју су учинили амба- 
садори у Риму био је у доста помирљивом духу. Италија ће 
примити услове за мир који неће вређати њено достојанство 
и свршене чинове. Ти услови под којима би се изравнала 
Турска и Италија познати су. Италија пристаје да не тражи 
да Турска призна анексију Триполиса, њој ће бити довољно 
да Велике Силе признаду анексију, а Турска само повуче трупе 
своје из анектираних провинција. Сем тога, она би пристала 
да уреди с Турском односе онако како је Аустро-Угарска уре- 
дила приликом анексије Босне и Херцеговине (новчане оштете 
за државне домене, укидање капитулација, религиозно суве 
ренство цариградскога калифе, и т. д.). Одбијање Турске да 
прими овакве услове може довести до колективних корака у 
Цариграду како би приморали Турску да прими ове услове, 
који у ствари значе што и признање анексије Триполитаније 
и Киренајке. 

Сем питања о турско-талијанским односима још увек и 
питање о Криту даје Силама посла. Упорност Крићана да после 
извршених законодавних избора пошаљу своје посланике у 
Атину остаје непромењена и ако влада Веницелосова настојава 
да их одврати од те намере. Нова тешкоћа у овоме питању 
јесте у томе што је Италија једна од Сила заштитница Крита, 
која не може, због односа с Турском, да пристане на поново 
окупирање Крита. Италија је била прва од Сила заштитница 
која је уклонила своју војску с Крита и највише помогла да 
Крит остане без европске војске и флоте. Поред тога, Силе 
су обавезне да Крићане не испуштају, јер су иначе у две три 
прилике обећали да ће у њихову корист решити њихове захтеве. 


После дугих преговора између представника младотурске 
партије и представника отоманских Срба односно избора за 
Народну Скупштину, дошло је до споразума. Они ће се за- 
једно појавити на изборима у битољскоме и косовскоме вила- 
јету. Од стране Срба кандидати су за Битољ Др. Ј. Дими- 

30 

тријевић, лекар; за Скопље Сп. Х. Ристић, свршени ђак Ори- 
јенталне Академије у Паризу и дугогодишњи драгоман Срп- 
ског Консулата у Скопљу ; за Приштину Др. Д. Челић, лекар; 
за Плевље за сенатора Ф. Ђурашковић, председник плеваљске 
општине. 

ИНОСТРАНИ. 


ОЦЕНЕ И ПРИКАЗИ. 


Сима ПАНДУРОВИЋ: Дани и Ноћи. Београд, 1912. 


Од 1908 до 1912, од Посмршних Почасши до Дана и 
Ноћи, Г. Пандуровић је учинио велики напредак, и оправдао 
све наде оних који су веровали у његов оригиналан таленат 
и репродуктиван дух. Ова књига је најбоље што је Г. Пан- 
дуровић до сада написао, и иде у најбоље збирке што их 
је наша поезија произвела последњих година. 


Г. Пандуровић се показао и зрелији дух и бољи писац. 
Онај тежак и мутан болнички песимизам прешао је сада у 
вишу филозофску резигнацију и у дискретну меланхолију. Ње- 
гова стара хистерија подигла се до висине људског бола. 
Место декадентских бравада и хистеричних грчева прко- 
сних парадокса и књижевне моде дошла су висока осећања 
једне очврсле душе и снажне мисли ослобођеног духа. Ње- 
гова поезија губи од своје болесне извештачености и уси- 
љене оригиналности, али је у толико природнија, већма ч0- 
вечанска, и ближа и дража. ИМ саосећајући и разнежан, чи- 
талац чита ту стару повест људску, дискретну и меланхоличну 
„песму наше младости што вене...“ 

Чим је Г. Пандуровићу постало ведрије у духу, он је 
постао јаснији у својој поезији. Он увек воли поезију сумрака 
и полу-сна, и боље но ико код нас казује оне тамне, неопре- 
дељиве осећаје субконсциентних стања. Али, зато што. нам је 
ближи, ми га више осећамо и боље разумемо. И нас лагано 
за срце хвата очаравајућа музика његових флуидних стихова, 
ванредно прилагођених својим темама, који час ударају као 
крупне капље кише о прозора, час шуште као жуто лишће 
које јесењи ветар носи по опустелим алејама, час добују као 

грудве земље које побожне руке бацају на мртвачки ковчег 
драгог покојника. 

Са пригушеном тутом и са горким задовољством чита 
се ова књига меланхолије живота, у којој се са преливањима 
модерне душе и са јаком личном нотом једног оригиналног 
песника, певају вечите и просте истине људског срца, оне 
које су певали индијски песници Веде као што их певају нај- 
парадоксалнији модернисти: да је цео живот плима и осека, 
клаћање шеталице од радости до бола, и један кратак и будан 


сан у вечитим смењивањима дана и ноћи... 
Ј-'0 


Ета. Гоуго М:ћасемтс Ро А!ђап:ј!. РПојтом 8 рша. 
Таотеђ 1911. дата Маса НгуабкКа. 80, страна 144. 


Ова је књига изишла у прошлогодишњем колу књига Ма. 
тице Хрватске. Писао ју је човек који је у Арбанији „као учи- 
тељ редовничке младежи“, „уз још друге службе остао пуних 
десет година“, и који је доцније, 1907 године, као „први про- 
винцијал новоустројене провинције фрањевачке у Албанији са 
седиштем у Скадру“, обишао „сву Албанију с Епиром и Ма- 
цедонијом, куда се протезала поверена му фрањевачка про- 
винција, обухватајући седам бискупата, на име надбискупије: 
скадарску, драчку и скопљанску (призренску), те бискупије: 
алесинску, сапску, пулатску и опатију миридитску“. Уз пут 
је бележио „своја опажања“, да му буду „угодна успомена“. 
И сад, кад се „јуначки народ Албаније, на видику Европе, 
бори за своју слободу, пада му на памет, да своје белешке 
изда на свијетло, да и хрватски народ нешто сазна о Алба- 


"нији, и да се бар до некле одужи храбрим Албанцима на дир- 


љиву сусретању, на чувствима љубави и штовања, којима су 
га обасипали кроз четрнаест година боравка међу њима“. 

Г. Михачевић је своју књигу поделио у неколико одељака 
различите садржине, од којих је само први, под насловом 
„Моја путовања“, прави путопис. У њему су описани: пут у 
Арбанашке планине, прелази преко Дрина, Хоти и Клименте, 
племена и срезови у Арбанији, Миридити, Драч, Кроја, Ти- 
рана, Каваја, Санти Кваранта, Делвино, Јањина, Проштениште 
Зица, Додона, арбанашка племена и градови јањинског окружја, 


Превеза, арбанашка племена у Македонији, Призрен, Скадар. 
30% 

У читавоме путопису има пуно података, који би могли бити 
и врло интересантни и важни, да нису понајвише непотпуни 
и крњи, о земљишту, примитивној народној култури и начину 
живота (превожење преко реке на надувеним козјим меши- 
нама, млевење жита ручним млином, суђење, двоженство, го- 
стопримство, крвна освета, гуђење уз гусле), старим црквама, 
манастирима, тврђавама и гробљима, вери, верској трпељиво- 
сти и узајамности Хришћана и Муслимана, фисовима и бар- 
јацима, њиховим именима и простирању, варошима, статистици, 
вери и занимању становништва, локалним традицијама, оделу, 
и тако даље. 

У другом одељку се говори о католичкој цркви у Арба- 
нији. Ту су: 1. „Бискупије и надбискупије“ где је реч: о 
Надбискупији Скадарској са 30 жупа (парохија) и 33.807 душа, 
Бискупији Лешанској са 11 жупа и 7.406 душа, Бискупији Сап- 
ској са 24 жупе и 17.280 душа, Бискупији Пулатској са 13 жупе 
и 16.550 душа, Надбискупији Драчкој са 21 жупом и 12.037 
душа, Надбискупији Скопљанској са 11 жупа и 19.473 душе. 
— 2. „Фрањевачка провинција у Албанији“, у којој су само- 
стани: Ђулхадоли у Скадру, Робиго на утоку потока Робиго 
у Фунду, Трошан у Задриму са жупом од 9 села и 575 душа. 
— 3. „Фрањевачке жупе по Албанији“, где су описане: Ска- 
дарска Надбискупија са 8 жупа, 79 села и 10.681 душом, Ле- 
шанска Бискупија са једном жупом од 6 села и 1368 душа, 
Шапска Бискупија са 5 жупа, које сем самостална Трошна, 
који је већ поменут, имају 36 села са 5960 душа, Пулатска 
Бискупија са 11 жупа 104 села и 13.913 душа, Миридитска 
Опатија са једном жупом од 5 села и 313 душа, Драчка Над- 
бискупија са 7 жупа, 26 села и 3037 душа, Скопљанска Над- 
бискупија са 3 жупе, 64 села и 3443 душе. 

Трећи је одељак посвећен приликама у Арбанији. Ту је 
говор о слабим економским приликама, рђавом саобраћају, 
примитивној земљорадњи и сточарству, неразвијеној трговини, 
занатима и индустрији. 

Четврти одељак говори о обичајима Арбанаса: животу 
дому и породици, свадба, погреб, ношња, међусобни односи, 
светковине, беса, крвна освета, мане и врлине, побратимство. 
Засебан пододељак посвећен је обичајима у Скадру. 

Најзад последња два одељка су: 1. „Албанска народна 
књижевност“, где је реч, о народној поезији, у којој се вели. 

да има: јуначких, љубавних, шаљивих песама, о народним по- 
словицама. И за песме и за пословице дато је нешто примера. 
2. „Књижевни рад“, где се казује неколико речи о оно мало 
књижевних производа на арбанашкор језику, о правопису и 
о истакнутијим књижевним радницима. Оба су одељка без 
великога значаја. 

Књига је написана прилично лако и прегледно. Широка 
читалачка публика, којој је и намењена, имаће можда нешто 
користи од ње, јер што рекао покојни Марко Миљанов: „оби- 
чаји арбанашки нашијема љуђима нису познати, који су мало 
даље од њих“. Та корист не може бити велика, јер књига 
даје врло бледу и мршаву слику Арбаније. Сем података о 
о католичкој цркви, који су доста исцрпни и можда тачни, 
сви су остали дати надохват, крње и непотпуно, много пута 
ааш онде, где постају најинтересантнији, а понекад су чаки 
погрешни (на пример кад се тврди да су Љушљани „до ХУШ 
столећа говорили српско бугарски, страна 64). Добро је што 
књига има приличан број слика, али ни оне нису без замерке. 
Исто вреди и за „Мјестописну карту Албаније, Епира и Ма- 
цедоније“. Рђаво је пак што Г. Михачевић пролазећи кроз 
један део српскога народа и некадашње српске државе нема 
ниједне речи о томе! За њега Срби не постоје. Скадар као 
престоница српских краљева и Призрен као престоница срп- 
скога царства нису вредни другачијег помена до као центри 
католичке цркве. Он је нем ма и за један, макар и најситнији 
српски споменик земаља кроз које је прошао. 

То би био утисак од књиге Г. Михачевића, која садржи 
путна „опажања“, ради „угодне успомене“, да у њој нема не- 
коректних и недопуштених ствари, које и иначе не велики 
њезин значај потпуно демантују. Г. Михачевић се на имеи 
сувише послужио туђим опажањима и врло много туђих успо- 
мена присвојио себи. Ја нисам хтео, јер је то узалудан посао, 
да гоним Г. Михачевића за свима туђим опажањима и успо- 
менама, већ само износим један пример и то с оне стране, 
коју је он пренебрегавао и марљиво прећутавао, тек да се 
види какав је. 1902 године наштампао је Г. Бранислав Ђ. 
Нушић своје белешке с пута кроз Арбанасе 1894 године под 
насловом „С Косова на Сиње Море“, најпре у „Колу“, а ода- 
тле посебно. Из тих бележака Г, Нушића, изостављајући сваки 
помен о Србима пренео је Г. Михачевић у своју књигу врло 

много, не означивши то ниједном речи. Примера ради наво- 


дим следећа паралелна места: 


Г. МихАЧЕВИЋ:; 


Лијепо је јесенско јутро... Мој 
ђогат иде лијено, хоће ли неће ли: 
рекао би да се спремио на далек 
пут, па се чува да се не умори 
прије времена... (стр. 61) 


Кад смо пошли од Новога хана... 
(62) 

На путу од Новога хана крај 
Дрина пролазимо крај силних шу- 
ма врба, јошика и другога дрвља 
што уз ријеку расте. Идући тако 
нађосмо се на високу мосту испод 
којега хуји Љума, по којој сеи 
цијели крај тако зове. (62) 


Љума извире на западној страни 
Шар-планине, тече од истока на 
сјевер, па се излијева у Дрин. Ри- 
јеч „љума“ арбанашки значи ри- 
јека, а Љумљани би се звали Ри- 
јечани. Осим ријеке и краја што 
носе име Љума, зове се тако и 
једно село у коме има до 150 кућа, 
самих мусломана, а удаљено је од 
Дрине уз Љуму три сата. (63) 


На путу до Скадра пријећи нам 
је три главна моста, од којих први 
прелази Љуму, други Црни Дрин, 
а трећи је Везиров мост на саста- 
ву двају Дринова. Мост на Љуми 
је врло висок и страшан, јер јед- 
ним само сводом паше ријеку. Тај 
се мост зове арбанашки „ура- 
шаит“, а турски „шејтан-куприси“, 
што значи „ђаволски мост“, а поз- 
нат је и под именом „љумски 
мост“. (63), 


Г. Нушић: 


Лепо и красно јутро... Мој белац | 
као да зна да је пред њим велики 
и дуг пут, ходи лагано ногу пред 
ногу, и кад га ударим он озбиљно 
маше главом, као да би ми хтео 
рећи: Не удри, требаћу ти тамо 
у планини, па ћеш зажалити, ако 
ме сад умориш... (стр. 34). 


Кад смо пошли од Новога хана... 
(35) 

На путу од Новога Хана па крај 
Дрима пролазимо све испод самих 
столетних дрва, која се широко 
гранају... ми се одједном нађосмо 
пред високим мостом испод којега 
је бесно учала притока Дринова 
— Љума, по којој се и цео пре- 
део тако назива. (36) 

Љума извире на западној страни 
Пара и тече право од истока, а 
за тим обрће на север и утиче у 
Дрим. Реч Љума арнаутски значи 
река, те кад би превели име Љум- 
љани звали би их реканци... Име 
Љуме осим реке носи још и једно 
село, које лежи на самој обали 
реке Љуме три сата југоисточно 
од овога места. Село има око 150 
кућа. (36) 

На путу до Скадра. срешћемо 
три знатна моста, од којих овај 
први прелази Љуму, други Црни 
Дрим, а трећи — везиров — сједи- 
њени Дрим. Мост на Љуми је врло 
висок, а у толико страшнији што 
само једним сводом својим паше 
реку. Тај мост Арнаути зову Ура- 
шалша а Турци Шејтан-Киприси, 
што значи Ђавољи мост, али му 
је много познатије име Љумски 
мост (36) 


4 

На лијевој обгли ријеке Љуме 
чим се пријеђе преко моста, налази 
се чувена љумска кула, која стоји 
управо над самим ушћем Љуме у 
Дрин. Од Призрена до ове куле има 
шест сати пута. На сред уског пута, 
на лишћу, сједи буљукбаша, који 
је прави господар пута. Сједи пре- 
крштених ногу, на кољенима држи 
мартинку, преда се гледа, а по- 
гледа је лукава и страшна; пуши 
своју цигару на кратком чибуку, 
а ником се не диже и не устаје. 
Назвасмо му Бога, и он нам од- 
махну руком у знак, да нам допу- 
шта или сјести до њега или даље 
поћи. Ми сјашисмо, па до њега сје- 
досмо, понудимо духана, н»ручимо 
каву и зађемо у разговор. па је 
био задовољан с нашим причањем 
о Албаније; оставили смо га ве- 
села да и даље на путу сједи. (63). 


Чим се пређе мостом на леву 
обалу реке Љуме, налази се ту 
чувена љумска кула, која лежи 
управо над самим ушћем Љуме у 
Дрини, Од Призрена до ове куле 
има шест сата пута. На сред уског 
пута, на простртом лишћу седи 
буљу-баша, барјактар, или како ко 
хоће може га звати, тек право му 
је име господар љумскога пута. 
Преерстио је ноге, на коленима му 
је мартинка.... пуши на кратак чи- 
бучић и не диже се никоме.... Око 
тога сви морају лепо, њему ће 
свако донети по мало дувана, код 
њега ће свако сести и проговорити 
му по неколико љубазних и при- 
јатељских речи... И ја сам подуже 
седео с овим делијом, да ли му 
се допао мој разговор или мој ду- 
ван не знам. (36—37). 


Могло би се исписати још много заједничких опажања 


и успомена Г. Михачевића, и Г. 
ово доста. У осталом они су тако 


може познати. 


Љума чини једну кајмакалију 
призренскога санџака. (63). 

„Њума чини засебан барјак, али 
не и фис. (63). 


Нушића, али мислим да јеи 
очевиидни да их сваки одмах 


Љума чини једну кајмакалију 
призренског санџака. (37). 

Љума чини засебан барјак, али 
не и фис... (37). 


Кога ствар више интересује нека сравни у Г. Михаче- 


, 
„ 


вића стране 64 и 65 са странама 44, 45, 64, 69, 71 у Г. Ну- 
шића, и још многа друга заједничка места, растурена редом 
по обема књигама. Нису случајни ни, не само индентични, 
већ готово истим речма испричани примери бесе (Г. Михаче- 
вић, страна 101—-102, Г. Нушић, страна 43—44), традиције о 
зидању Скадра (Г. Михачевић, страна 66—67, Г. Нушић, страна 
98—94) и многи други. Само што је код Г. Нушића све лепше 
и потпуније. 

Овакав поступак Г. Михачевића не улива поверење у 
аутентичност његових опажања и успомена. На против он даје 
права на сумњу у исправност читаве књиге. Кад је већ био 
четрнаест година у Арбанији, и кад каже да је бележио своја 

опажања, није имао потребе да свој народ на овај начин оба- 
вештава о Арбанији, нити да се одужује „храбрим Албанцима 
на дирљиву сусретању, на чувствима љубави и штовања“ 
скраћеним и исквареним опажањима и успоменама људи који 
немају за шта да им се одужују. 


Тих. Р. ЂоРЂЕНИЋ. 


Зегђазсће ПОП1сћеег [Из збирке Ап5 Кетдеп Дапеп, 
пбегзе Ћ ипа етпоејене, уоп Опо Наизег. Ајехапдет Пипскег 
Мепаг, Мештпаг МСМХП (Српски песници, преводи Ота Хаузера, 
с уводом.) 80, Х и 43. Цена 50 пфенига. 


Од пријатеља што их има наша књижевност у Западној 
Европи, Ото Хаузер је један од најугледнијих, и можда нај- 
заслужнији; свакако имамо од њега највише користи. Јер, 
одкако је пре дванаест и више година почео да се интере- 
сује за нас и за оно што имамо, не пролази година а да од 
њега не изиђе, по немачким новинама, часописима и публи- 
кацијама, било приказ, било чланак, било превод из области 
српско-хрватске књижевности. Он води рубрику за књижев- 
ност у додатку „Нове Слободне Пресе“ и по другим великим 
немачким листовима, те покушава, кадгод може, датуио 
нама проговори; он је један од уредника великог и малог 
Мајерова Лексикона, за јужнословенске књижевности; он је 
у својој великој Историји Светске Књижевности, коју је не- 
давна издао Библиографски Институт, и која важи данас као 
најбоља у својој врсти, обратио нарочиту пажњу и на одељке 
о нашој књижевности. Он је, напослетку, издао сада и у за- 
себној књизи збирку својих превода лирских песама, од че- 
тири наша песника, Лазе Костића, Војислава Илића, Јована 
Дучића, и Светислава Стефановића, са предговором. Од 
ових превода, многи су већ објављени по часописима, а има 
и доста објављених који нису ушли у ову малу збирку. Управо, 
Ото Хаузер био је објавио антологију српске лирике (од 1847 
до 1905) на немачком још пре више година, али је међутим 
издавач (Ваштет еђ Копсе у Огоззепћаш-у), престао радити, 
те је Хаузер са својом збирком метричких превода „Из туђе 
градине“ („Ап5 етдеп Сапеп“) прешао другом издавачу, и 
ту за почетак, како каже објава, од српских песника узео 
само своје велике симпатије. 


| 

Већ по овом уском и одређеном избору види се, да овај 
странац не преводи насумце и на препоруку каквих српских 
пријатеља, као што је најчешће случај кад излазимо пред 
Европу, већ свесно и самостално тражи и одабира оно што 
сам хоће и што се њему свиђа. Он познаје и све друге наше 
песнике, али за ову прилику њему треба само нешто од свега, 
и он узима оно што највише воли и што држи за најзначај- 
није. Може се ко и не слагати с његовим избором песника и 
песама, или са некима од њих; али му сваки мора признати, 
да је у овом случају имао право радити што хоће и начи- 
нити избор по своме укусу. 

Као преводилац песама и песничких дела, Хаузер заузима 
данас једно од првих места у светској књижевности. Он је 
један од најплоднијих преводилаца, и један од најбољих по- 
знавалаца светских језика. Човек од тридесет и пет година, 
он је успео да до сад, уз многобројне своје романе и припо- 
ветке, и небројене чланке и приказе, пружи немачкој публици 
дуг низ књига преведених песама из разних језика, почевши 
од енглеског и француског па до кинеског и јапанског. При 
томе га је гонило частољубље да даје не само добре и тачне 
преводе, него и дела која значе нешто ново и чине датуму 
немачкој књижевности ; тако је он увео у Немачку Дантеа Га- 
врила Росетија, А. Ч. Свинберна и Оскара Вајлда као песника, 
Верлена и Бодлера, Ферхарена и Фламанце, Белгијанце и Ни- 
дерланђане, Швеђане и Данце, Србе и Хрвате, Ли-шај-пе-а 
и т. д. Он је превео с хебрејскога Књигу Јов, с талијанскога 
Дантеов Нови Живош, и сад је посред превођења Молијера, 
од кога је са четир велике комедије већ готов. У својој Исто: 
рији Светске Књижевности све преводе за примере превео је 
сам. — За њим је пошла читава легија немачких преводилаца, 
и он се сматра с правом оним који крчи стазе у овом правцу. 

Што даје нарочиту вредност Хаузеровим преводима, то 
је што је он и сам оригиналан лирски песник; он то управо 
сматра за свој позив, те улаже нарочиту амбицију у све 
што испод његова пера излази у везану слогу. Досад је 
објавио две збирке својих песама: „Пег Кејсеп Чег 5сћопеп 
Етацеп“, и „Еипеп“, и из њих се можда још понајбоље види, 
колико овај даровити човек влада суверено својим немачким 
језиком, и с колико савршености третира облик песме, стих, 
и слик. 

После овога скоро је излишно рећи, да су и преводи 
Хаузерови у овој књизи и добри и тачни, и да спадају за- 
цело међу најбоље што имамо од наших песама на туђим је- 
зицима. Може се рећи, да су наши лиричари имали овај пут 
среће, кад их је узео да преводи један тако вешт и искусан 
човек у оваквом послу, који је и сам песник. Њихове ће песме, 
на овај начин, не само сугерирати свету да има и у нас по- 
нешто што вреди и што спада у књижевност, него ће бити 
и читане као песме на рођеном језику. Сваки ће Немац читати 
као своју песму која овако тече 


Еп Негђа таст ао зтћЕ ја деп Уогћапсеп 580, 
Вапсе зештћ дег Ма апз деп [егпеп Вапџтеп. 

5 Ше. Паз 156 Че ћеШсее 5пде дип Тгашпеп 

Спа да Фе Бееје аЏејтт сејаззеп зет УШ. 


А ипак је у њој скоро свака реч Дучићева верно преведена: 


Јесење поподне мре у завесама, 

Тужно цвили ветар из далеког грања. 
Мир. То је свечан тренутак кад се сања, 
И кад душа хоће да остане сама. 


Поредите тако, на пример, Дучићеву песму „Моја поезија“, 
или „Песма“, или ма коју другу. Јер и где је уметнута по 
која реч, или заменута једна реч другом, учињено је то у пре- 
кој потреби и врло дискретно, и с песничким разумевањем, 
то јест тако да би, у већини случајева, и сам аутор био са- 
гласан са преводиоцем. Омашке су врло ретке, у сваком 
правцу. Особиту пажњу обратио је Хаузер метру, и у ве- 
ћини песама задржао је оригиналан метар, иако је негласак 
немачке реченице супротан нашем. 


Кад се узме у обзир да је и штампа лепа и чиста, и 
издање укусно а јефтино, онда нам овака књижица може 
заиста причинити праву радост, и изазвати у нама захвалност 
према преводиоцу. Лично ми је саопштио Г. Ото Хаузер, да 
намерава издати поправљену и допуњену, у угледном издању, 
познату збирку превода Талвјеве наших народних песама. 
Тиме ће нас још више задужити. 

Ћ. 

БАВУЛРЕ ШЕКСЕ. 


КЊИЖЕВНОСТ. 


„Стари Мотиви“. — У српској књижевности има много 
људи који чине песничке покушаје. Већина од њих, махом 
врло млади људи, обично издаду збирку стихова, које прођу 
неопажене или о којима се, из хришћанских, обзира не пише. 
Ти песници у покушају обично остану на томе, и не понав- 
љају тај свој „грех младости“. Али има и друга једна врста 
„песника“, озбиљних болесника од књижевног свраба, који 
засипају уредништва књижевних листова својим рпама песама и 
немилосрдним писмима, који шаљу на све четири стране света 
своје фотографије, и који каткада успевају да у неозбиљне ли- 
стове, нарочито политичке, протуре хвалопојке о себи. Један од 
тих опасних шкрабала је и цетињски званични песник Мићун 
Павићевић. Он није разумео досадашње ћутање озбиљних 
књижевних листова, и понова се јавио са збирком стихова 
„Стари Мотиви“. То су детињасти покушаји једног полупи- 
сменог човека, који је у подједнакој мери лишен талента, 
образовање и интелигенције, и који мисли да се у књижев- 
ност може на силу ући. Неколико образаца „појезије“ Г. Ми- 
ћуна Павићевића : 


Запе ороз са два врха са опанка, 

— Под мачем је њему десна рука пала, — 
И загрмље из лијеве брешка танка, 
Четовођу с Оногошта уби Тала. 


Или: 
И ага спава.... Була сузе лије, 
Са робињом се тужно разговара, 
Од дерта каву и ракију пије, 
Срце јој пуца од гњева и кара. 
Или: 


Мач у руци са лучама сјеца; 
Шикће крвца из турских тјелеса, 
К'о млазови воле са кладенца ; 
Јазбине се напунише меса... 


Вију вуци, лисице се краду, 
Хлад из гора избија и трава; 
А Вук крвав почива у хладу, 


За дивно чудо, Г. Мићун Павићевић не прави велике 
граматички грешке, и прилично је научио интерпункцију. 
Х. 





ДРУГА КЊИГА „Српског ДИиЈАЛЕКТОЛОШКОГ ЗБОРНИКА“. 
1905 године изишла је прва књига „Српског Дијалектолошког 

Зборника“, који издаје Српска Краљевска Академија. У 
њему су били „Дијалекти Источне и Јужне Србије“ од Др. 
А. Белића. Прошле године изишла је и друга књига у којој 
су „расправе и грађе“: Др. А. Белића: „О дијалекатском ма- 
теријалу О. Броха у књизи: Пле Плајекје дез 5заНсћзјеп о5ег- 
Бтеп5“ (страна 1—105); Владана С. Јовановића „Гаврило Стефа- 
новић Венцловић“ (105—307); Милоша Московљевића „Акценти 
именица и придева у поцерском говору“ (307—9360); Маринка 
Станојевића „Северно-тимочки дијалекат“ (360—464); Гл. Еле- 
зовића „Извештај са дијалектолошког путовања од Вучитрна 
до Пећи“ (464—473). |: 
ПРИРОДНО _ ЛИЈЕЧЕЊЕ.  Најприроднији начин неговања 
здравља и лијчења у болести природним средствима: природ- 
ном храном, ваздухом, свјетлошћу, хладном водом, зрачењем 
(ваздушним купањем), кретањем и земљом, по узору Адолфа 
„Јуста од Михаила Соларића, Карловци, 1912. (за Србију код 
Цвијановића). — Ово је прва књига овога рода код нас, док 
у другом свету постоји већ читава књижевност у овом правцу: 
„Природни лекар“, орган друштва за природан начин живота 
у Немачкој, има 160.000 претплатника, међу којима и 300 ле- 
кара, који су у исто време и чланови друштва и у животу 
следбеници његових начела. Писац ове књиге у главном се 
инспирисао код Јуста, једнога од највиднијих представника 
природног начина живота и лечења, захвативши с времена 
на време и на другим изворима мање бистрим. Кад се одбаце 
извесне претераности, ова књига, пуна лепог одушевљења за 
идеју натуризма, заслужује најтоплију препоруку. ако 





ЈЕДАН СЛОВЕНАЧКИ СУД О МОДЕРНОЈ СРПСКОЈ ЛИРИЦИ. — У 
4 броју љубљанског часописа „З[оуапа“ изишао је већи при- 
каз Г. Цветка Голара „Атојосје тодегле згрзке Шшпке“ Г. 
Богдана Поповића, која се прошле године јавила у издању Ма- 
тице Хрватске. Пошто је навео главне идеје и поделу наших 
песничких периода из предговора Г. Поповића, Г. Цветко 
Голар закључује: „Ја морам рећи да ме није јако очарала 
српска уметничка лирика. Могуће је да сам о њој имао су- 
више високо мишљење, јер ме је народна лирика, коју је за- 
бележио Вук Караџић, била испунила безграничним давље- 
њем. За мене су се српски лиричари и сувише удаљили од 
народне песме и хтели су постати модерни. Отишли су за- 
падној европској лирици, и тако је увенуо чисти и дивни 
ружин цвет српске песме, јер је изгубио везу са рођеном 
земљом и није могао успевати на туђој земљи под студеним 
звездама. Уметничка српска лирика за мене је хладна, подра- 
жавалачка и реторична“. После приказа Г. Голара, „З1оуап“ је 
из „Апбојостје“ донео у оригиналу неколико карактеристич- 
-них српских песама: „Јадну драгу“ Бранка Радичевића, „Се- 

лим-бега“ Змаја Јована Јовановића, „Моја ноћи...“ и „Вече 
на шкољу“ Алексе Шантића, „На странпутици“ Др. Милана 
Ћурчина“ и преведену на словеначки песму у прози Јована 
Дучића „Мала принцеза“. Н. 

„Словенски Глас“ о СрБИиМА. — Прва овогодишња свеска 
софијског часописа „Славански Гласђ“ дала је нових доказа 
о стварном раду овог добро уређиваног часописа на култур- 
ној узајамности југословенској. Она је донела неколико чла- 
нака који су се тицали Срба или који говоре о њима. 

Г. Бојан Пенев објављује у њој „Српски утицај на бу- 
гарско духовно буђење“, почетак своје ваљане студије „До- 
ситеј Обрадовић код нас“, која ће изићи у издању Бугарске 
Академије. Г. Пенев истиче велики утицај Срба на национално 
и књижевно буђење Бугара. У колико више се тај утицај 
проучава, у толико више се увиђа његов велики значај. Про- 
светитељске идеје ХУШ века долазе Бугарима преко Србије; 
факт да бугарско буђење почиње на западу јако указује на 
тај утицај. Препорађање код Срба и код Бугара има доста 
заједничког. Било је знатних људи који су били веза између 
Срба и Бугара: Христифор Жефаровић, „ревнитељ отечества 
болгарскога, љубитељ царства илирическаго“, зове и Србе и 
Бугаре заједничким именом „наш“; Јован Рајић; А. Нешковић, 
издавач Рајићеве Историје; Кирило Живковић, „рођен у Пи- 
роту, у бугарском крају 1730 лета“, издаје Љишије Симеона 
пи Саве; Срби К. Огњановић и Милан Давид Рашић учитељи 
су у Бугарској. Највише, пак, има интереса за Бугаре Доситеј 
Обрадовић. Затим Г. Пенев у главном излаже и истало из чла- 
нака који је штампан у Доситејевој Споменици „Српског Књи- 
жевног Гласника“. — Г. Христо Герчев даје чланак „Змај Јован 
Јовановић (1833—1904)“, у коме је после кратке биографије 
похвална оцена о Јовановићевој поезији. Нарочито се дала 
већа анализа „Ђулића Увелака“. На крају чланка је библио- 
графија његових песама преведених на бугарски. У преводу 
су донете три Јовановићеве песме. — Г. Ст. Гз. пише о уза- 
јамном раду Сталне Уметничке Галерије у Софији и осталих 
словенских сликара. „Лада“, друштво српских уметника, ода- 
звало се позиву и послало 60 сликарских и вајарских радова 
који су били изложени два месеца у Галерији. Писац радосно 
поздравља овај рад на словенској узајамности. — Најзад, има 
у овој свесци и једна кратка оцена о песмама Г. Станислава 
Винавера, која нарочито наглашава музику у стиховима из 
„Мјеће“. 3 

ДЕЛА МАРИНА С. Дринова. — Бугарско Књижевно Дру- 
штво у Софији желећи да појача успомену на свога члана 
оснивача и првог дугогодишњег председника Марина С. 
Дринова, професора харковског универзитета, почело је 





= и а 


=== = пива 





пуно ствари, које су од непосреднога интереса и за нас. 

1909 године издавати његова дела (Види „Српски Књижевни 
Гласник“ за 1910, свеска од јануара, страна 76—77). Како је 
од тада Бугарско Књижевно Друштво замењено Академијом 
Наука, то је Академија наставила издавања Дриновљевих дела 
издавши од њих прошле године другу књигу („Сљчинениз на 
М. С. Дринова, издава Бљлгарската Академил вђ Софиа“, под 
редакцилта на проф. В. Н. Златарски, томђ Џ, Софиа 1911. 
80, страна УШ -- 585). Ова друга књига садржи: 1, радове из 
области бугарске црквене историје и [, радове из области је- 
зика, књижевне историје, етнографије и народних умотворина. 
И ова друга, као и прва, књига Дриновљевих дела садржи 


1: 


БугаРСсКкА књижевност У 1911 години. — За последњих 
неколико година „Блгарска Сбирка“ редовно доноси кратке 
прегледе књижевности за једну годину. Такав преглед за 1911 
годину написао је, као и за 1910, Хр. Цанков. Он вели у том 
прегледу да одавно бугарска књижевност није имала. тако 
плодну годину, и ни једне године се није написало и издало 
толико књига, колико је то било у току 1911. 

Година 1911 дала је највише драмских дела, толико да 
„нарочито драма прети да прогута све остале књижевне ра- 
дове“. Највише је била и највише су успеле историјске драме. 
За драмом долази поезија, која је у рукама младих и нај- 
млађих, али који је још нису дали онакву каква би требала 
да буде. Приповетка је била слабија, јер је доста припове- 
дача пришло драми, а нови се нису јавили. Романа, пак, није 
никако ни било. 

Иван Вазов, „најстарији стуб бугарске књижевности“, 
дао је драму „Казаларску Царицу“, која има у себи више 
драмскога од његове драме „Под Игом“, са предметом из са- 
временог живота, и која је успела не због „новијих идеја већ 
дубоке искрености и простоте“. Он је издао и збирку својих 
превода у стиху „Из великих песника“. Пенчо Славејков је 
је издао своје најбоље дело, велики историјски еп „Крвава 
песма“, који је „крупна књига у нашој поезији, која чека 
своју оцену“. Затим, и он је дао збирку превода „Немачки 
песници“, у којој су преводи из 16 немачких песника и 
3 песникиње. Кирил Христов је дао две збирке стихова 
„Химне зоре“ и „Сунцокрети“, у коју је унео доста старих 
песама, али које је умео прерадити „с чудноватим мајстор: 
ством“. Он се прошле године први пут јавио на позорници 
историјском драмом „Бојан Магестинк“. Петко Тодоров је дао 
само неколико приповедака, П. К. Јаворов је написао траге- 
дију „У витошким пољима“, Елин Пелин је издао другу књигу 
својих приповедака. 

Најзад се жали што бугарска књижевност нема своју 

стручну критику „У нас, смело може да се каже, да нема 
истинске литерарне критике.. ...Објективне критике, које би 


«се непристрасно занимале творевинама бугарских писаца, нема“. 


Млади писци се јављају, пишу, и нема никога који ће им 
што рећи о њиховој вредности. Они издају целе збирке и 


· зборнике својих радова, нико о њима не проговори ни једну 


реч, и писац чланка мисли да је томе узрок „апатија према 
својој књижевности“. 214 


Т 


„Питање народности“. — Г. Немања Вукићевић поднео 
је Факултету књижевности и социјалних наука университета 
у Женеви своју докторску тезу „Ба Оцезноп дез панопан ес“. 
Теза је примљена и штампана у Женеви. (1912, 8', р 144). 
Национално питање, које се може проучавати са етнографске, 
економске, социолошке, историјске, правне тачке гледишта, 


"писац је проучавао са гледишта данашње националне борбе 


у Европи, покушавајући да да опште ознаке и законе те 
борбе. У засебним поглављима су проучавани: општи прин- 
цип народности, психологија народа, стварање и развијање 
народности, држава као главна манифестација народности, 
национализам и интернационализам. Осећање човечанске правде 
и велика љубав према свом народу надахњују ову књигу, у 
којој су утврђене модерне идеје прегледно и јасно изнете. 


Ег. Сеђтип-Ј. Мошезси: Маседоп:а. Висагеч,, Сћапез 


"аоб!, 191. — Ово су путне белешке једне румунске дружине 


која је правила излет из Букурешта преко Београда—Ниша 
у Скопље—Велес—Прилеп—Крушево—Битољ—Ресан—Охрид 
—Стругу—Маловиште—Гопеш— Солун. У овим белешкама нај- 
боље и најсигурније ствари јесу лепи фотографски снимци 
предела, вароши и људских група. Дружина је свуда кроз 
Турску видела само лепе и добре ствари, како за обновљену 
Турску тако и за народну ствар Румуна у Маћедонији. 
ЈУЛУКУЈ 





ДРУШТВА И УСТАНОВЕ. 


Српска КРАЉЕВСКА АКАДЕМИЈА. — 22. фебруара ове био 
је свечани годишњи скуп. Скуп је отворио председник Ака- 


" демије Г. Стојан Новаковић, изневши у кратким потезима рад 


Академије за навршених 25 година од њена постанка. За на- 
вршених 25 година у Академији је одржано 978 скупова, од 
којих су: 120 Академије Природних Наука, 88 Академије Фи- 


лозофских Наука, 143 Академије Друштвених Наука, 33 Ака- 


демије Уметности, 10 заједничких скупова, 394 Председништва, 
134 целокупне Академије и 65 свечаних скупова. Академија 


је за то време издала : 87 књига „Гласа“ (35 1и 52 [ разреда), 

у којима су наштампане 273 расправе (148 у „Гласу“ Ги 125 
у „Гласу“ П разреда); 49 књига „Споменика“ (8 [и 41 Џ раз- 
реда), у којима је наштампано 166 радова (20 у „Споменику“ 
[и 146 у „Споменику“ | разреда); 18 књига „Етнографског 
Зборника“; 24 књиге „Годишњака“; 6 књига „Историјског 
Зборника“ ; 2 књиге „Дијалектолошког Зборника“ и 38 књига 
засебних издања, — свега 224 књиге. — Сем овога, у Ака- 
демији су основани Лексикографски Одсек и Ешнографски 
Одбор, први ради израде и издања великог академијског реч- 
ника српскога језика, други ради проучавања српских земаља 
и српскога фолклора. Даље, Академија ради у заједници са 
Југословенском Академијом на Југословенској Екциклопедији. 

По том је секретар Академије прочитао извештај о раду 
Академије у прошлој години. Рад овај објављиван је стално 
у свескама „Српског Књижевног Гласника“ за 1911, и за ја- 
нуар и фебруар 1912 године. 

Академија Природних Наука имала је састак 4. марта, 
и на истоме одлучила према реферату Г.Г. Јована М. Жујо- 
јовића, Др. Богдана Гавриловића и Саве Урошевића да се 
расписаном наградом из Задужбине Пере К. Јанковића на- 
граде списи: Г. Др. Ивана Ђаје „Ферменти и физиологија“ и 
Др. Светомира Ристића „Основи Бошковићеве атомистике“. 
Спис „Методика природних наука“ одговарао је такође кон- 
курсу за награду, али није било новчане могућности да сеи 
он награди. А спис Г. Др. Владимира К. Петковића: „Голту 
Србији“ обрадом својом улази у редовна издања Академије, те 
ће у њима и објавити. 





Матица Српска. — Књижевни Одбор одржао је своју другу 
седницу 9 (22) марта. Главни предмети су ово: Одлучује се 
да се за ову годину према новчаним средствима која стоје на 
расположењу „Летопис“ изда у 6 свезака, а у 42 табака. —- 
Програм о „Књигама Матице Српске“ и „Књигама за народ“ 
моћи ће се донети после ванредне главне скупштине, кад се 
одобри прорачун. — Узима се на знање секретарев извештај 
да је 285 књ. „Летописа“ разаслата. — Нацрт за 286 књигу 
„Летописа“ узима се на знање. — Решено је у начелу да се 
чисто научне расправе (истраживања) не штампају од садау 
„Летопису“, него да се за њих изда сваке године једна наро- 
чита свеска. Прима се за ту свеску чланак Д. Руварца: „О 
тешкоћи сазнања по неке историјске истине“. — Не примају 
се за „Летопис“ приповетка : „Сестре“, драмске слике: „Жена“ 
и „Пред новим животом“, расправа „О забрани Вукова пре- 
вода Новога Завета у Србији“, приповетка „Каплар Адам“, 
песме „Стари Мотиви“. 


Власник, Богдан Поповић. — УРЕДНИК, ЈОВАН СКЕРЛИЋ. 


ВАРА ЈОРИ 


КЊИЖЕВНИ ГЛАСНИК. 


Књига ХХУШ, БРОЈ 7. — 1 Април 1912. 


УМ ОТР. 


Обојица су предавали физику, један општу, а други експе- 
рименталну ; једно је био Господин, а друго Човек; тако смо 
их ми ђаци прозвали. — Господин је био витак и елегантан 
Мађар. Мењао је три пута недељно одело, носио прави енгле- 
ски сш ауау и увек беспрекорно испеглане чакшире, имао 


је једно дете, и то сина, често се возио на приватним барон- 


ским колима тадашњега министра просвете. Експерименте је 
Господин редовно упропашћивао, али је са савршено аристо- 
кратским немаром посматрао техничке ћуди разних маноме- 
тара и регулатора, који би у одсудном тренутку пењања и 
скакања стајали као парализом ошинути, Место тога је богов- 
ском хитрином решавао најнемогућније задатке земаљске и 
небесне математике и физике, и демонском пакошћу глоси- 
рао све научне текстове и филозофске спекулације. — Имао 
је руке као да их је Ботичели насликао, а употребљавао их 
је да једном лудом брзином шара по табли бескрајно сићушне 
редове нечитких формула, које су за нас биле и остајале сим- 
боли и светиње неразрешиве мудрости. — Господин је још 
бис и нервозан, много нервозан. Писао је на нарочитој табли 
од папирмашеа кредом која је имала маншету. За време пре: 
давања је стално трзао вентилатор, и превртао и премештао 
сав покретни намештај. А кад га је мучила главобоља, страшна 
31 

неврастенична главобоља, тада би по цео дан шкргутао зубма, 
презирао нас женске и говорио заједљивости мушкима. У слу- 
шаоници је тада било необично тихо, и ђаци би се дошапта- 
вали да Господин опет има свој субјективни дан. | 

Човек је био несразмерно висок, сув и ружан Словак. 
Тоалета, без изузетка, као да се јуче обукао за данас. На ње- 
говој и одвише дугуљастој глави коса је прелазила културне 
границе; оштра, плава, седином прогрушана, као каква пле- 
снива перика, покривала му је на два прста изнад обрва све 
чело. По коштуњавом лицу се разлила нека модринз, а у 
средини је стрчао нагао, насртљив нос. Иначе, у свима буџа- 
цима очију и уста, шћућурила се смерна и снуждена доброта. 
Очи као у оних добро познаних словачких дротара, што у 
јесен силазе из Горње Мађарске и Карпата да покрпе шерпење 
и лонце великој угарској равници: полузатворене, сетно на- 
смејане, плаве као мокро ланово цвеће. Али у тим симпа- 
тичним очима никада зрачка живости; и сама туга, једини 
јачи израз његових очију, прикривала се и бежала је из јед- 
ног очвог угла у други. Као и коса, и брада му је била ружна: 
оштра, жућкаста и ретка, изгледала је на његовом збрчканом 
лицу као суха маховина на старом камену. 

Висока његова фигура беше некако млитава и срозана, 
а огромни кораци тако сањиви, као да ће оно механично из- 
мењивање леве и десне ноге једва дотрајати до врата на која 
треба да уђе, или до столице на коју треба да седне. Нешто 
бескрајно уморно и малаксало показивало се на том грдном 
човеку, кад би усред оног свога мртвог хода одједаред застао 
као да даље не може. Изгледао је тада као какав стари сат 
који се више не може навити, и који никад више неће изби- 
јати. — Мршавост и клецавост Човека наравно да се експло- 
атисала, и безбожним ђачким примедбама и досеткама није 
било краја. Те да се цео Човек састоји само из једне ћелије, 
те да му је структура за 309 дислоцирана, те да му је лон- 
гитудинална осовина ненормална, те да изгледа као ђон у 
влажно и кишно време, и тако даље. 

Човек је писао читко и разговетно, а говорио одмерено 
и стварно. Није био дубок и феноменалан предавач, није био 
ни духовит козер, али је имао неки озбиљан и топао глас, и 
говорио је тако као да баш мора да каже што му је на души, 
и као да кроз срце провлачи све оне ћошкасте принципе, хи- 

потезе и теореме. — Јединствен је био у експериментима. Сту- 
денти су му се додуше смејали што је сву технику сводио на 
питање о запушачу, што је вечито проналазио и усавршавао 
инструменте за зарезивање, бушење и учвршћавање запушача, 
али је Човек на крају крајева ипак импоновао својом лабо- 
раторијском логиком. Сваки ефект је добијао на секунд и на 
длаку како и кад је хтео, и никада га ништа није омахнуло, 
и никада ништа није забашурио. Онако ружан, изгледао је 
као какав мађионичар, кад би оним својим из ћивота позај- 
мљеним рукама почео да редује међу точковима, кајишима, ба- 
теријама и експлозивима. 

Међу Господином и Човеком је била још једна крупна 
разлика; од њих двојице, вршњака по годинама и по женидби, 
Господин је постао редовни професор кад му се родило прво 
дете, а Човек кад му се родило девето дете. Најстарији његов 
син и најстарија кћи исти отац. Јано, истегљен, погурен и 
мршав да су му се зуби кроз образе провидели. Марта, си- 
ћушна и мала, бела и провидна као лист хартије, а снуждена 
као болестан лептир који ништа друго нема да учини до да 
умре. Њих двоје су за мене били Њитра и Свети Мартин, сим- 
боли словачке беде и понижености. 

Познавали смо и осталу Човекову децу. На најмлађима 
се још и опажала нека свежина и руменило, али је и њима 
очигледно нешто недостојало. Као оно воће што га ветар 
отресе па се са земље покупи: на сваком остане нека 
мана, ма да је иначе свеже и младо. А што су бивала старија 
та деца, тим горе; избледе, измршаве, а на лицу им се покажу 
неке жуте, нездраве пеге, као оне самртне мрље на лишћу 
које вене. 

Гледајући тако тог уморног оца и ту мртву децу, преда 
мном се дизала загонетка живота, и ја сам почела стрепети 
за све оне мудре изреке на које се младост заклиње, и за све 
оне афоризме којима се младост заноси. Тако дакле! Кад у 
један такав афоризам дуне живот, кад несрећа стане да на твојој 
деци демонстрира афоризам, кад судба и кариера човека са 
деветоро деце треба да се укалупи на афоризам, онда је то 
друга ствар, и тужна ствар. 

Тако ми се чинило да између Човека и мене има нека 
лабава, недокументована, наравно и непризната, али позитивна 
симпатија, једна од оних чудних сентименталних симпатија, 

31“ 





аљ 


484 Српски Књижевни ГЛАСНИК. 





којима су разлози необјашњиви, којима су средства тихо разу- 
мевање и сажаљевање, које се јављају код људи много самих 
у самоћи и много туђих у туђини. 


Дошли су, затим, они крвави посланички избори у сло. 


вачким жупанијама, и дошла су бесна и дивљачка кажњавања и 
прогањања словачких сељака. Улетех једнога дана у мали ка- 
бинет да на миру прочитам словачке новине, и на своје ве- 
лико изненађење нађох Човека, где црвен и стегнутих вилица 
дочитава исти чланак у истоме листу. Погледали смо се без 


· речи, и ако су игда два туђа човека једно исто мислила, нас 


двоје смо зацело једну исту мржњу осетили, једну исту освету 
пожелели. Јадна она поцепана словачка деца која за тањир супе 
крпе судове својим душманима; и бедни они Тотови што чак 
по Кини продају своје котарице и по чикашким кланицама 
певају: 

Њитра, мила Њитра, 

Ти слованска мати, 


Кад позрим на тебе, 
Мусим заплакати. 


Међутим су мађарски жандарми брзо начинили реда, и 
Човек и ја нисмо више читали новине у малом кабинету. 

Једног мрачног и каљавог зимског јутра Господин је 
опет имао јаку главобољу и један од својих најсубјективнијих 
дана. Немирно је жмиркао очима, а лице му је било ишљо- 
кано крупним црвеним пегама. Изгледао је сметен као да не 
зна ни откуда, ни зашто је дошао; дрвену таблу је брисао 
крпом, а таблу од папира сунђером; али се у формулама и 
доказима, наравно, ниједаред није забунио. Некако смо пре- 
турили то доподне, и већ и заборавили на ефекте поремеће- 
них струја, кад пред вече пуче глас да Господин неће више 
да предаје у крилу зграде, и да ће се због тога велики и гло- 
мазни лабораториум професора Експерименталне селити у 
мали лабораториум професора Опште. 


С неком зебњом сам очекивала сутра дан улазак Човека 
у салу. Миран и сабран, без трунка зле воље, само још умор- 
нији но обично; видело се да је пре тога морао бити зле 
воље и ту злу вољу савладао. Свакидањим својим тоном је 
објавио промену, и додао да ће све инструменте преселити 
сам уз асистенцију неких својих ђака, које ће молити да му 

"се наизменце на помоћи нађу. Мене је позво у недељу, у два 


часа после подне. 

Као да сам слутила неки догађај том приликом, сва уз- 
рујана улетим у лабораториум читаво пола часа пре одрг- 
ђеног времена. Човека сам затекла: у платненом огртачу, 
засукан и прљав, мора да је већ поодавно спремао. Дочекао 
ме је званично, одредио шта ћу радити, и поново се загњу- 
рио у посао. Он ништа не говори, ја ћутим; клопара дрво, 
звечи стакло, ормани се полагано празне, и одјекују наши 
кораци по широким и празним ходницима и у апсолутној 
недељној тишини школе. 

У соби се већ прилично смркло, а и с поља се, по про- 
зорима, стале вешати завесе од влажна и каљава мрака. 
Окренем се да запитам Човека хећемо ли одврнути електрику, 
или ћемо прекинути рад, а Човек седи, седи као да је на 
месту убијен. Ноге укрућене, руке опуштене, а чело упртоу 
патос као да га земља привлачи. Језовита слика. На гасној 
фуруни два дуга реда ситних пламенчића плазе своје модре 
језике, а под њима бљешти бакарна плоча као да ће се сад 
растопити и разлити, и усијаном својом црвеном лавом за- 
сути уморног човека. Крш и лом од точкова, ногара, реторти 
и цеви; у дрвене и металне играчке спутани сви велики за- 
кони универзума, а међу њима немоћан и мртав магистар и дух. 

— Ви сте уморни, господин-професоре2 

— Уморан, да, ја сам уморан. Прозрели сте појаву, и 


веома сте се добро изразила. Уморан сам, уморан. И то не 


само сада и данас, него још од јуче, од прекјуче, од лане, 
одавно, веома одавно сам ја већ уморан, мртав уморан, умо- 
ран сав, уморан сасвим. 

Неким сусталим и изнемоглим гласом, без ритма и геста, 
говорио је Човек као Амфортас кад мршавим својим рукама 
притискује рану на срцу. 

— Ја бих волео да знам да ли сте ви ту реч сасвим 
свесно употребили, да ли сте при том мислили на оно на што 
и ја мислим. Да ли нисте мислили не толико на умор, колико 
на болест или на досаду. Јер то није свеједно, госпођице, 
апсолутно се не да једно другим заменути. У досади има 
тренутне срдитости, умор је пасивнији и мртвији и од саме 
резигнације. У досади изумире само ентузиазам радости, а 


у умору изумире и ентузиазам освете. Ето, видите, на при- 

мер да се ја сасвим без освете селим; и кад бисте још знали 
колико сам се већ пута без освете селио. — О, умор је веома 
занимљива ствар, али га људи обично другим именом крсте, 


и никада га довољно не посматрају и не испитују. Умара се 


сваки човек, неки пре, неки после, ближе или даље од смрти, 
обично после каквог тешког догађаја, па било да смо ми до- 
гађај надјачали, било да је догађај нас савладао. Јесте ли 
видели, рецимо, како скрофулозна девојка, која је годинама 
крила и залагивала свој прошивени врат, одједаред престане 


· да се плаши истине и њених последица. Или сте можда опа- 


зили како жена каквог бедног чиновника наједаред престане 
да комбинује којекакве шарене крпице којима је сакривала 
голотињу и варала свет, и почне да се показује не само онако 
како јој средства диктују, него и горе од тога. То су, на 
пример први симптоми умора у животу. Не досаде, не ре- 
зигнације, него умора. Кад човек побије у души све што се 
даје побити, а све што се не да убити то живо сахрани, то 
је резигнација; а кад човек измирује, опрашта и побеђује, 
то је умор. Разигнирано срце упија сузе да не капљу, уморно 
срце их нема. Оно се затвори и запечати, и све што је у 
њему сигурно је сачувано, али ништа више у себе не прима 

Неколико тренутака је трајало ћутање. Како сам била 
узрујана оваким разговором Човековим, оштро сам га и паж- 
љиво посматрала. Нека сува ватра је пржила у његовим бла- 
гим очима, иначе је био потпуно хладан. 

— Седите, госпођице, седите. Кад сам већ почео гово- 
рити, не могу прекинути. Чућете мало крваву приповетку, 
јер ја ћу из срца говорити, а срце је средиште крвотока, и 
све што се оданде ишчупа крваво је. 

И на предавању се већ опажа да сам уморан, јел тег 
Не, не, немојте ни покушавати да ме разуверите. Ма колико 
да се савлађујем, опажа се и осећа се мој умор. Видели сте 
оне измучене и изударане фијакерске коње који са отромбо- 
љеним главама стоје као да су мртви; рекли бисте, ако им 
кочијаш тргне узде, сви ће од реда у несвест попадати. А 
кад их ошине, они нагну касати, и ви се чудите каква је то 
сила што је те мртве раге покренула. Тако нешто је и са 
мном на предавању. Али то је страховито и неприродно му- 
чење, и не може дуго трајати. Кад се увече спустим у по- 
стељу, чини ми се да је сваки зглоб и сваки мишић засебни 

организам са засебним нервним системом; и кад не би собе 
биле начичкане децом, чуо би се страшан и многоструки јаук 
уморених удова. ИМ кад ме увече не би чекала постеља него 
гроб, ја бих мирне душе и у њега легао, само да одморим 
и душу и тело. 

(О, човек се, живећи, веома замори. Видите ме овако ви- 
сока и жилава, а сав сам клецав и раздрман. Бар да су ме 
претестерили, па да се срушим; него ми је умор разједао 
жиле и корен, и ја сам, стојећи управо, полагано изумирао 
и навикао се да од најситнијих напора малаксавам. Борио сам 
се и још се борим, али је, као на каквом болесном дрвету, 
зеленила сваки дан све мање. 

Ви бисте ме, вероватно, већ раније радо запитали од 
чега сам се и како сам се тако много уморио. Од чега Од 
онога што је неизбежно у човечјем животу, и од онога што 
није морало да буде. Од свега сам се сав уморио. 

Случајно или свесно, нашли сте и рекли сте праву-реч, 
и ја сад, као болесник кад му се напипа болно место, јаучем 
и јечим. — Није занимљиво слушати историје прошлих дана; 
јер кад човек искрено почне да говори, болно је и стидно је 
као да се цео свет разголитио. А осим тога, знаћете и сами 
да није много топло превртати по староме пепелу. 

Обично се у оваким приликама говори и о судбини, 
је л тег Ја сам, видите, убеђен да су судбине доста прак- 
тичне у мерама динамике и декорације, и с тога се никада 
не тужим да ми је судбина трагична. Биће, наравно, да се 
судбина, поентирајући свој вечити еп живота, збуни у раз- 
мерама старости и казни. И с тога се често тужим да ми је 
судбина неумољива и непомирљива, можда чак мало и зла. 
Као какав стари мајмун, што једнако прави гримасе, збуњује 
ме и чини ме смешним. 

Осим те моје судбине играла је у мом животу улогу и 
божја воља; она чудна божја воља, чију логику човек никада 
не може да схвати, и по којој логици је, на пример, као што 
сте ваљда и сами читали, Свети Петар крао златне пехаре, палио 
куће и бацао туђу децу у воду, а све за неко неслућено добро 
човечје будућности. Вероватно је да је та божја воља, опет 
из неких далеких и несмућених разлога, хтела да се ја својом 
садашњом женом оженим. Волео сам сасвим другу девојку, 
ћерку једног словачког свештеника, а маштао сам да у ту- 

ђини покушам кариеру и оданде, слободно и независно, по- 
могнем своме бедном народу. Место тога, ево, радим у школи 
мађарској, и узео сам хрому и болешљиву ћерку једног мађар- 
ског комесара. — То је била једна од најјачих официелних 


катастрофа мога живота. — Поред свега тога, у првим да- 


нима свога брачног живота осећао сам неку снагу и неко на- 
дање. Била је ту младост, а младост је као рађање сунца, а 
у првим сунчаним зрацима је и закрпљена рибарска мрежа 
од сувога злата. Тешио сам се да је можда ипак добро то 
што је дошло; али кад сам био у средини добра, видео сам 
да то добро није ни најмање боље од зла, и постао сам па- 
костан и завидљив, и мислио сам зле мисли и радио сам зла 
дела. Временом сам победио и пакост и злоћу и злобу, али 
сам се од победа и великодушности много уморио. 

Из тог равнодушног брака ницала су деца као што ниче 
трава из земље: сви једнаки, бледи, неразвијени, са неким 
старачким мислима на детињском лицу. Родило ми се деве- 


торо деце, а ниједно није у добри час рођено. Прва моја · 


деца су била као рано воће, а последња као позно воће, а 
ни рано ни позно воће није као што треба. — Сиротовали 
смо и гладовали смо, и били смо жељни радости и лепоте. 
Можда ми нећете веровати, али сам понекад, као дете, заже- 
лео да вежем око врата свилену кравату од шест круна, а 
моја бедна дечица, никада неизненађена, никада необрадо- 
вана, изгледају ми као јато гладних врана у зиму. Сиротиња 
је, госпођице, тешка као воденички камен, а одрицање је 
чудно осећање чији бол са ништавошћу предмета расте, јер 
је страшно не моћи имати баш оно што свако може ла има. 
Обмањивао сам се да је достојанство сиромашног човека ве- 
лико, и да је баш њему дужност да помогне онима који су 
још сиромашнији од њега. Покушао сам да будем идеалист, 
опет сам, као у својој младости, клечао и држао бденија пред 
мудрим изрекама и лепим афоризмима. Умарао сам своју душу, 
залуду сам је умарао. Јер је после и мене захватила она 
света пакост социјалних реформатора, која учи да треба мр- 
зити сиротињу и гадити је се, и да нам је прва дужност не 
бити сиромашнима, и да треба велику бригу да водимо о оном 
свињском процесу који празни црева, и тражи да човек жваће 
па да може да мисли и да живи. И ја сам сиротињу почео 

да мрзим, огорчено сам је мрзео. Умарао сам опет своју душу, 
залуду сам је умарао. — 

Ветар је певао неку старинску песму, а Човек је гово- 
6 даље. 

— Сада ми је педесет и четири године, а тек пре пет 
година сам постао редован професор, уморни редован про- 
фесор, пошто сам се тешко напатио за време своје доцентуре 
која је додијала и Богу и људма. Бунио сам се и против 
околности, и против људи, и против себе сама. С почетка сам 
био што је могуће објективнији и стварнији у питању свога 
кроничног неуспеха. Знао сам да имам талент, али сам знао 
и то да ми је талент плебејски, сразмерних димензија, стег- 
нутих контура. Дао сам се на неку врсту компаративне та- 
лентологије и испитивао сам способности своје и својих дру- 
гова. Трудио сам се и ја да свој дар ма у ком правцу исте- 
глим или изопачим, али мој здрави и као геометријска фигура 


_ одређени талент враћао се увек у природне своје границе. 


Колеге су то опазиле и почеле ме сажаљевати. У часовима 


_· беса и борбе покушавао сам да мистификујем неке квалитете, 
_ који су ми и код мојих срећнијих колега изгледали мистифи- 


ковани. Али после сваке спекулације која је обећавала успех, 
колеге би се пожуриле да стручно оцене мој дар, и сваки би 
у својој области математички тачно одредио све могуће гра: 
нице и манифестације мојих скромних способности, и ја бих, 
се, уморан и туп и без ларме, покоравао даљој својој судбини. 
Јер једино карактер човечји може бити независан од окол- 
ности; а све оно што човек ради, и како се суди о ономе 
што је урадио, никада није у складу са самим човеком. 

Веома је занимљива студија како се оцењује човек међу 
околностима. Мене су, видите, у гимназији оштро казнили 
због једне ствари коју сам урадио, а нисам на њу мислио; 
двадесет година касније су ме казнили за ту исту ствар, кад 
је више нисам чинио, али сам мислио о њој. А после још 
десет година, кад сам и мишљу и чином био далеко од тог 
поступка, онда су га признавали и одобравали. 

Можда сам, најзад, и сам крив што ми је живот тако 
задуван. Има у мени неке медвеђе ограничености и трпељи- 
вости, оне страшне трпељивости угарског Словака. Док ме 
држе на ланцу, ја не опажам како се моји укротитељи плаше 


да ми какогод брњица не прсне; а кад ме гурну у кавез, 

тада скачем и уједам гвоздене шипке ограде, док се не сру- 
шим од умора од кога се више не одмара. 

Човек прекиде реч, диже леву руку и поклопи очи, у 
којима се гасила суха ватра, а освајала влага плавог лановог 
цвета. Затим опет настави сасвим лагано, развучено и тако 
тихо, да сам кроз шиштање гасних пламенова једва разаби- 
рала речи. 

— Свако јутро слушам танке гласиће моје деце која 
желе и моле; претварам се тада да више осећам но што осе- 
ћам, и да и оно осећам што не осећам, и има много трену- 
така кад гестом и речма варам своју рођену децу. Не могу 
друкче. Јер и сва доброта срца и мекост и нежност људи 
који имају децу, па и сама дечја љубав, све се то умара, и 
све то може уморити. Нешто догори у човеку, и он је празан. 
Све у мојој кући носи печат умора. Никада се не јадамо, 
никада не плачемо, али се код нас увек тихо говори и ла- 
гано затварају врата. М кад је понекад живље и веселије, та 
је веселост тако неодређена као оно дубоко угасито зеленило 
четинара, по којима се никада не зна које је годишње доба. 
— Да, и моја деца су уморна. Тако им је у малом нашем 
стану као пилићима кад их затворе у сандук, и баце им 
прегршт зрневља, и оставе четири прста ваздуха, па једно 
од другога не могу да се наједу, и једно од другога не могу 
да се надишу. У вече, кад сви полежемо, и чује само мрмљање 
мога малог сина који тешко учи школске задатке, тако ми 
је као да смо у тороњу какве стародревне куле, где убоги 
стражари шапућу мрачне гатке ла их дремеж не савлада. 

Ја не разумем свој живот, госпођице. Уморио сам се 
тражећи му кључе. Свачији живот је удешен по оној индиј- 
ској мудрости да слон држи земљу, а корњача слона, а шта 
држи корњачу, то правоверни не смеју питати. Несрећне су 
памети које дедукујући однатрашке почну, које прво цитају о 
корњачи, па до слона никада и не дођу. Ја не разумем, го: 
спођице, неприродне логичности божје воље, и не разумем 
зашто по глави тражимо што би право из срца и само дошло. 

Још јаче је дувао ветар, и велике прозоре је засипао. 
оштар и сув снег, кад се Човек дигао. 

— Немојте заборавити ово вече, госпођице. Исповести 
старих људи су побожне и чисте. 

И лагано се затворише врата малог кабинета за њим. 

Исидора СЕКУЛИЋ. 

“ КАУНАС Ае 


— Витко! Мој златни Витко ! 

Деран се обазре, заустави ждрепца на коме је јахао, и 
прогунђа : 

— Шта је! А гле!... Ала су ово неки пси, одмах у штету 
као свиње! 

Ободе коња, саби чопор ждребади, који се био расту- 
рио по путу и житу, па се опет примаче тараби око парка, 
на којој је стајала девојчица од својих десет година. 

— Мој драги Витко, помози ми да се скинем, мој златни, 
врло ме је страх, још ћу пасти — брбљала је она, чврсто се 
држећи за шиљате врхове. 

— Хоћу — сад ћу!... 

4 И равнодушно спушташе ногавице, засукане чак до 
__ колена. | 

| — Онда приђи... 

— Преко шанца» 

| — Јест — и мрзовољно погледа у дубок шанац поред 
_ тарабе. 
| — Ухватите се ви кракачке за дирек, па ћете сићи лако 
| — Како кракачке> 

— Да Бог сачува и с том женскадијом !... Никад ништа 
__ не разумеју. Коленима, па крај. 

— Аха, сад знам, знам. 

Сетила се како је Евка силазила са сена низ лемез. 

— Само немој гледати кад будем силазила. 

— Због чега> 

| — Тако, не гледај! — викне она оштро, заруменела и 
_ зла што он није разумевао због чега. 

Деран се презриво насмеја и окрете, а она баци на пут 
__ књижицу коју је држала у руци, па се, по његовом савету, 
_ спусти по диреку. Пређе преко шанца и весело рече: 

— Притерај коња, пројахаћемо мало. 

Деран се стаде збуњено чешати по глави. 

— Та пружи руку, сешћу с тобом па ћемо јахати. 

—- Јест, а ако неко види па каже милостивој госпођи, 
__ онда шта» — прогунђа зловољно. 

— Нико неће видети, ићи ћемо у ливаде, или у шуму 
— хајде, Витко. | 

— Ама кад се бојим. Милостиви отац ваш рекао је ако 
ме још једном види да с вама јашем да ће ми наместити леђа... 

— Неће он знати. Дај ми руку па ћу ти поклонити цр- 
вену врвцу за кошуљу. 

Деран омекша. Само што бос стопало испружи хори- 
зонтално, као стреме, и даде руку, а већ је девојчица седела 
пред њим, ухватила се за гриву и босим, само у папучицама, 
ногама ударала ждрепца у слабине. Витко је једном руком 
притиште уза се, другом потапша коња по врату, обрте га, 
звизну, удари петама — и полетеше као ветар, путем доле 
ка ливадама, између парка и шуме. 

Девојчици се очи и уста чисто смејаху од превелике ра- 
дости, прожимала је некаква дивља енергија и заносила мах- 
нита жудња кретања, ваздуха, узвика; исправљала се на коњу 
и летела напред. Лице јој горело, коса се тресла, замршена; 
пред очима пролетао простор. Није могла да се надише, по- 
некад јој се тако вртело у глави да је скоро губила свест, 
али је подстицала ждрепца на све јачи трк, подвикујући смело: 


хоп, хоп! — И лећаху. Витко ју је држао чврсто, ударао 
ждрепца петама све чешће, и распаљен јахањем, викао: хоп, хоп! 
— Хоп, хоп! — одвикивала она весело и, као срасла 


с коњем, разбарушена јахањем, срећна, приклопљених очију, 
јурила у простор. Прелетише ливаде, не видевши косаче, пре- 
бродише реку, и опет лећаху кроз њиве, на којима су жита 
већ класала, кроз угаре, пуне стада и веселе вике пастира — 
лећаху без даха и памети, док им огромна шума не препречи 
пут, а уморни ждребац не смањи брзину и не стаде да се 
противи. На ивици шуме Витко заустави коња, искочи на 
земљу, а и девојчица учини то исто; потом она њега ухвати 
за руку, а он коња за гриву, па тако пођоше у шуму. Оба- 
стре их тамна тишина и нека силна величанственост. Они иза- 
браше мали, покривен маховином пропланак, па седоше да 
се одморе. Девојчица је ознојено лице утирала кецељицом, а 
Витко легао потрбушке и бректао. Она му се примаче, јер 
шума тако зашушти да је узнемири. Жућкаста борова стабла, 
као тисуће стубова који подупиру зелене сводове, стајаху без 
покрета, по дну се жућкаста маховина, мека као свила, про- 
стирала као ћилим, а понегде је широка папрат подрхватала, 

љуљана неприметним поветарцем. Сунце је слабо пробијало 
кроз грање и бацало мале, жућкасте шаре на маховину и 
отворено зелено лесково лишће. Смони мирис шумин препу- 
њао им је груди, а овај мир око њих чинио их је тако б6о- 
јажљивим, да су дуго седели немо, ослушкујући, јер је негде 
у даљини детлић упорно ударао кљуном, прибијен уз јелу, 
час је опет врана, гачући, прелетела над шумом, час је доле- 
тала косачка песма, као слаб одјек, са ливада, час се некаква 
весела вика орила по шуми. Понекад је била таква тишина, 
да су чули како падају на земљу дуге, злаћане борове иглице. 
Час опет јато сврака налети са крекетом, свађа се да сва 
шума одјекује од вреве, па одлети; час нека буба пролети 
зујећи, или пчела за цветом; час веверица зачагрља на прошло- 
годишњим шишаркама, час ветар зашуми у врховима, поре“ 
мети хармонију тако да се за часак заљуљају горостаси у 
озбиљном разговору. Па опет тишина. Светлост се упија у 
зеленило и као златан вез шара ћилибарска стабла борова. 
Затим долази нешто као сенка, увлачи се лагано у шуму, 
тамни, постаје црнкасто, све изгледа да пропада у некој ду- 
бини, и разлеже се шум налик на тужан јаук, хладан дах до- 


__лази из шумских дубина и удара у децу оштрим хладним 


таласом. Ждребац, штипајући младо јагодино лишће, зарза 
узнемирено. Њима се врати веселост и не осећаху умора. 
Витко угледа вранино гнездо на бору и хтеде да се попне, 
али не могаде; покуша и девојчица, али подеравши сукњицу 
и огребавши кожу на ногама, окану се. Стадоше да се јуре, 
крију за стабла, преврћу. Она је хтела пошто пото да се 
научи да стоји на рукама, али после сваког покушаја, и ако 
ју је Витко придржавао за ноге, падала је уз грохотни смех. 
Витко одсече два лескова штапа, па је учаше да игра џоре. 
Смејали су се да се разлегало по шуми; ждребац их је пра- 
тио рзањем и трчао за њима као пас. Девојчица се осећала 
тако много срећна и весела, да је заборавила на сав остали 
свет. Напослетку, сити играња, пођоше натраг. Јездили су 
полако, само се Витко нешто узнемирио, јер се немарно вртео 
и погледао тамо где је оставио ждребад. 

— Жедна сам — рече она кад нагазише на реку и косо 
стаде да цеди кроз зубе мутну воду. Витко се саже, захвати 
воде у свој сламни шешир и даде јој — она се жудно напи. 

— Што је овако мутна 2 

— Пустили су воду у Котлинама, о — ала надолази! 

Река је текла шумно, покривена жућкастом пеном, и из- 
ливала се из корита. 

— А где је Финка» — упита она. 

— Зар ја знам> Утекла некуд, јер ни јуче није била 
са мном. 

— Има ли већ мале кучиће» 

— Још нема. 

— Једно ћеш ми дати, је ли» Ја много волим кучиће. 
Спаваће са лутком. 

— Много ће ти спавати! Ваш милостиви отац ће наре- 
дити да га утопе у бари. Него треба да пожуримо — додаде 
он, сетивши се њене мајке. 

— Још мало ћемо овако полако. Погледај само како је 
овде лепо! 

— Ждребад сам оставио на путу... Ако нису отишли у 
заграђену ливаду но у жито, онда ћу се лепо провести, — и 
џарну ждрепца да похита. 

— О, ала је овде лепо. Погле, Витко! — и показа му 
руком залазак сунца. 

— Јест — црвено. 

Девојчица се загледа у даљину, а Витко сваки час го- 
њаше коња и са страхом мишљаше о ждребадма. 

Сав запад се покрио као неком опном од пурпура, прот- 
каном златом на подлози сиво плаве дубине; ниже, одмах 
изнад сунца ширио се комад неба велики, дугачак, искома- 
дан, боје као бакар превучен црвенкастим одблесцима сунца, 
чија лопта је блистала над самом земљом, као неко око без 
трепавица. При светлости сунца на заходу бркато јечмово 
класје, пресићено светлошћу, преливало се јаком зеленкасто 
златном бојом. Жита су имала челични одсев. Цветала дете- 
лина градила је ћилим крвавога одблеска, прошарана бокорима 
белих љутића, и оштро одскакала од пепељавих њива овса. Др 
веће управо према сунцу, продужено сенкама, имало је изглед 
горостаса: с једне стране им је лишће било златно, с друге 
црно. Сунце је потоцима просипало сјај кроз лишће и грање, 
цртајући на трави покрај пута, као византијски сликар, златну 
подлогу за слику са контурама од сенке. 

Сумрак је излазио из неких јама у простору и, ширећи 
се, правио је све веће кругове. Сунце се гасило, у браздама 

Па по рововима, под разгранатим крушкама, смркавало се, ливаде 
___ почеле да постају сиве од росе и да се увијају љубичастом 
5 маглом. Некаква тишина се уливала у свест и узимала свеу 
___-своју власт. 
| Витко ништа од тога није видео, но је сваки час говорио: 
— Пањенко, по Богу, брже! | 
— Не бој се, ја ћу замолити тату, па те 25 избити. 
__Мени је тако добро да јашем с тобом. Не знам што ми ма- 
__мица не допушта. 
— Ваљда што то није лепо. 
— А што, Витко 2 
·_ — Јер сте ви спахијина ћерка, а ја чувам ждребад. 
— Па шта то смета 2 Кад ја више волим да јашем с тобом, 
___него да учим глупе разговоре. 
— Ја не знам шта, само знам да сте ви властелинова, а 
ја сељаков. 
— Мадам вели да је то свеједно. 
— То сигурно није свеједно, јер властела има више 
__ имања него сељаци, и учени су, и друкче се носе, и сасвим 
_друкче живе. 
| — А што тебе твоја мама није дала у школу 
— Јер мајка нема новаца, и с тога ћу ја остати глупи 
_ „сељак. 
| -— А кад бих имао, онда бих научио све чему се вла- 
Б _ стела учи, одело бих направио господско, земље бих купио 
_од Кленба или од Гуљбоса колико бих год могао, имао бих 
коња, краве, и био бих такав домаћин да би ме село иза- 
|: "брало за пана кмета, и кад би затребало, ја бих носио небо 
__ над попом — и при том се слатко смешио. | 
— Она Мадам, увек наређује да се оседла Владин пони, 
_„а он лиже, лиже као теле — шта» Зар не, Витког 
— Дабогме да је тако, пањенко. 
— Е! Пастуве, ви то нећете моћи. 
— Онда ћеш ти јахати са мном — шта, зар не, Витког 
"Е — Дабогме, то може бити, само да постанем кочијаш. 
з — Опремићемо коње краковски, са лентама, па ћемо се 
_ возити оним тананим новим бриком, а тако брзо, тако брзо 
— шта, зар не, Витко> 
___— Јесте, пањенко. 
— Витко, а где је моја књижица 

— Зар ја знам! Је л то она са сликама 

— Не, није она. Ово је француска граматика. Понела 
сам је у парк да научим лекцију. Боже, где ли сам је дела. 
Ух, ала би се мама љутила. Терај брже, можда је остала онде 
где сам прелазила преко тарабе. 

Дојездише галопом, она се сасуља на земљу и скоро 25 
одмах нађе, само што је књига била раскупусана, изгажена 
од ждрепца. Она је гледаше са страхом, брисаше са аљини- 
цом, али узалудно. 

— Попни ме. 

Витко се саже, она му скочи на плећа и, дохвативши 

врх од тарабе, извуче се на њу, скочи одмах на другу страну 
и изгуби се у парку. 

Витко одјезди, осврћући се мрзовољно за Дреа. 

А она отвори књигу па брзо и гласно стаде да чита 
лекцију. „Јашпе, ( аппе. Ти ашпез, уош5 аппех. Мош5 аппопз, 
15 атеп!“, понављала је, упорно уливајући себи у главу, тако 
да не чу дозивање. 

— Тосја! Тосја! 

Она задрхта, стаде мењати још брже и потрча кући. И 
поред хитања угледа учитељицу у ходнику према башти, те 
још журније оптрча двор и улете у двориште, упутивши се 
главном уласку и понављајући непрестано: 

— Јашпе, 1 ашпе. Ти ашез, уошз аппех. Моиз аппоп5. 

Није могла запамтити и ућута, јер угледа мајку, где стоји 
у ходнику и гледа је озбиљно. 

Одмах је познала да је јахала, јер јој је коса била за- 
мршена, хаљиница изгужвана, подерана — жуте папучице 
умазане тресетним блатом из рова, те само кратко упита: 

— Где је Мадам | 

— Не знам, мамице. — Ја сам била у парку... учила сам 
лекцију... нисам је видела... — изговарала се, дршћући од 
страха, и неспокојне, бојажљиве а пуне молбе за опроштај 
очи упирала у мајку. 

— Покажи књигу. 

Девојчица побледе и поче несвесно опет да се извињава. 

— Шта ти је било задато> 

Тосја показа. 

— Говори. Само памти... 

Преплашена суровим мајчиним гласом, она стаде нешто 
да муца. 

— Говори лагано, разговетно! — процеди мајка, с муком 
савлађујући гнев. 

— Јашпе, (1 ашпе. Јаше, јаше — муцала је она гроз- 
ничаво, не знајући шта говори. 

— Још једном понови! — па стиште јаче бич иза леђа. 
Тосја спази тај покрет, знак нечега горега, и укочи се, 
па је гледала очију раширених, оглупелих од страха и уту- 
чености, не могући речи да прослови. 

— Дакле тако си учила! Дакле ја зато држим учите- 
љицу да ти ништа не би знала! У парку си учила>2 

— Јесте, мамице — прошапута тихо, кроз зубе. 

— Не лажи, није истина! — и ошину је бичем преко леђа. 
- Девојчица. сасвим изгубљена, с огромним плачем, тре: 
__сући се од бола и ражаљености, паде на колена пред мајку. 
5 — Мамице! Мамице! — мољаше несвесно. 

— Рђо једна, хоћеш са чобанима да се забављаш — да 
"ти дам сељаке, да избијем ја теби то пријатељство! Десет ти 
_ је година а не умеш француски ни да бекнеш, две године 
· свираш скалу! Погани изроде, са слушкињама се дружиш, 
_ са гејацима се проводиш, с Витком јашеш!: Да ти дам, чу- 
· довиште једно. Ти! — и шибаше је све јаче, из све снаге. 

| Девојчица се превијала од бола, хватала мајку за руке, 
"за ноге, за хаљину, час опет се заклањала рукама од ударца 
и јаукала: _ 

__— Мамице! Мамице! 

А мамица бије све жешће. 

| Тек учитељица прекиде мучење, истржући из мајчиних 
_ руку скоро неприсебно од бола дете. 

5 Спахиница престаде тући и паде на клупу у ходнику, 
_ модра од овога наступа гнева. Цепала је на себи корзет и 
једва проговори слузи: 

Е — Доведи овамо Витка. 

Потребно јој је било још да бије и виче, пре но што 
_јој се живци смире. 

____- Божја казна с овом девојчицом! — поче после по- 
доста времена, а сухо, ћошкасто лице сину јој новим изразом 
3 љутине. — Ради, труди се, плаћај, а она ништа! Долази пана 


_ Зјељинска па ми пакосно прича да је видела Тосју где о јаце 

с Витком кроз ливаде. Мислила сам да ћу се угушити од 
срамоте, јер оне њене две девојчице — као луткице, говоре 
француски, умеју да свирају пред гостима — а овај гад само 
ме брука. Наређујем да је зовну и велим да учи у парку, а 


она гадна жена опет ме уверава како ју је видела да јаше 


на голом коњу, и да је Витко држи око паса. Каква брука! 
Шта ће од ње бити доцније! Јахаће с оним адраповцима, и 
ништа више. Али шта ћеш, кад јој нико не брани и допу- 
штају јој све. 

— Ја немам над њом никакве власти, то ми је било и 
казано, а у осталом девојчица је још од почетка била тако 
рђаво васпитана, без способности, напуштена, и заплашена 
непрестаном грдњом... 

— Како смете тако да говорите! Моја ћерка рђаво ва- 
спитана! Без способности! Ја сам рђава мајка! Ја —- мајка —- 
рђаво поступам са својим рођеним дететом! То је нечувено! 
Плаћам вам — дужни сте да нешто умете, зашто сте овдер 
Ви се само улагујете свима и читате Дарвина. Вучете се по 
сељачким кућама — добротворка нека, реформаторка! За псе 
се бринете, а девојчица, пуштена у сампас, ради што хоће. 
А имајући такве примере.., 

— Ја нећу одговарати чак ни на увреде, јер сте ви не- 
урачунљиви. Сутра могу отићи, доста ми је тога племићскога 
хлеба — доста ! 

Треснувши вратима, учитељица оде. Спахиница стаде да 
јури по ходнику, шиштећи кроз зубе, стиснуте од јарости. 

— Змија, варшавска флинта, неваљалица! Остани! — 
викну на Тосју, која се хтеде искрасти. 

Девојчица седе на ивицу од клупе и, покривши црвено, 
уплакано лице рукама, узалудно се усиљаваше да задржи 
грчевито јецање. 

— Сто двадесет рубаља плаћај, понашај се као са рав. 
ном — и тако ти захвали! Кројачева кћи, фуј! Хоће ту да 
ми се прави, држи придике! Па иди до ђавола! Двадесет ћу 
наћи на твоје место — само да звизнем! Дај-дер га ближе! 
— викну на слугу, који је силом вукао Витка, који се отимао. 

— Пусти ме, Кубо! Пусти ме, проклетниче! Јао, пусти! 

— Е! Па да ја извучем. 

Чврсто га ухвати за јаку од блузе и увуче у ходник. 


' 

Спахиница му прискочи, зграби за косу и, за почетак, стаде 
га шамарати по буцмастим образима. 

Момче се дерало да се до неба чује и отимало, али уза- 
луд — она га је држала гвозденом руком. 

— Ти жутокљунче — јесам ли ти говорила да са па- 
њенком не јашеш 2 Јесам ли, а2 Тако ли слушаш, псето једно! 
Смеш моје дете да обухваташ својим гадним шапама! Хоћеш 
да јашеш с њомр Тако слушаш ! 

И са снагом, колико је год имала, шибаше га бичем где 
намаши. 

— Нећу више, милостива пано, нећу више. Јао! Мајчице! 
О Исусе! Мајчице! Нећу више, јао мајчице! 

— Златна мамице! Мамице, ја сам хтела! Витко није 
крив! — молила је Тосја, заклањајући собом Витка и хвата- 
јући мајку за ноге. Добивши бичем по руци, пусти Витка и 
плачући, одмахујући руком, утече у кућу. 

Милостивој госпи било је већ доста за умирење живаца, 2 
и Витко је већ промукао од кукања. Гурну га из ходника и оде. 


Деран се скотрља низ степенице и заби лице у перон 
насут крупним песком. 

— Уби ме, мајчице, уби ме! — дераше се, али брзо устаде 
и, пипајући лице, плећи, главу, упути се дворској кујни, страшно 
се дерући: 

— Убише ме, мајчице, убише ме! 

— Витко, ходи овамо, ходи! 

Деран притрча мајци, која је пред дворском кујном ме- 
љала кромпире. 

— Мајчице, јао, боли ме. 

Она престаде да меља, помилова га по коси, обриса му 
кецељом лице избраздано модрим масницама. 

— О, проклетница! Дабогда цркла као псето. Тако оса- 
катити дете. Чума те уморила, кучко погана! 

Уђе у кујну и изнесе отуд комад хлеба и лонац сурутке. 

— Поједи мало, не плачи. Не бој се, Бог је спор али је 
достижан. Дабогда те рђав час не минуо... Не дери се! 


Деран се стишавао, гризао хлеб, припијао сурутку ис 
времена на време утирао рукавом сузе, које су навирале у 
очи. Мајка стала над њим, миловала га по глави, а кад по- 
једе, рече: 

— Иди спавај. Ја ћу доћи и донећу ти што за јело —- | 


иди, може она куга опет наићи па ти додати што. 

— Донесите, мајчице, и за кучку... 

Па пође, звиждећи и вабећи тихо: 

— Финка! Финка! 

Обиђе све кутове у дворишту, а кучке не нађе; али чу 
од стране млина неки шум и вику, те потрча тамо. 

Пут испред двора ишао је поред споредних зграда и, 
прошавши их, обилазио полукружним друмом огроман рибњак 
ограђен високим насипом, пролазио преко бране и ишао селу, 
издуженом у дугу испрекидану линију. Млин је стајао ниско, 
његов кров је био у висини воде. 

Ма да је мрак био све гушћи, Витко угледа на насипу 
пред млином гомилу људи како се растрчавају на све стране 
и докопавају ко дрвета, ко плота, и неки узвици страшљиви, 
измешани, просецали су ваздух. Устава је била отворена и 
кроз букве је вода хучно падала са висине од неких десет 
лаката, ударала о обале грдним, плитким таласима, прскајући 
пеном пут. Не могући да се смести у речном кориту, излила 
се из обала, широко се разливајући у дољу. Деран разгле- 
даше око себе и, угледавши кучку која му трчаше у сусрет, 
викну: 

— Финка, оди! 

Они су му нешто викали са дрвећа и плотова, али он 
није могао чути од водене хуке, и мирно је звиждао. Кучка 
мало застаде, па бесним скоковима кидиса к њему. Припаде 
му к ногама па је кратко, жалосно скавикала; из уста јој је 
ишла пена а очи крваво блистале. 

— Финка! — вабну он. 

Она му скочи на прси некако дивље, хваташе га за пан- | 
талоне од кучина, кљоцаше зубима, ваљаше се пред њим по 
песку, отрчавала мало од њега па опет дотрчавала, скави- 
чући ужасно. 

Витка спопаде неки страх: није умео да објасни њено 
лајање, ни кидисавање, те стаде трчати ка млину. Кучка га Е 
претече, стрча низ насип и пљусну у воду: пливаше један 
часак у правцу острвцета на крају троугла, који је градила 
вода испод кола и испод уставе, која се неколико хвата даље _ 
састављала у један хучан поток. Она преплива неколико ко- _ 
рака, али је брза матица занесе у страну и избаци на ливаду. 

Скакала је неколико пута узалудно. Долете опет на насип, 
оптрча млин и леже на обалу запенушеног потока, страшно 
арлучући. 

Витко се попе на високи плот, јер чу вику да је кучка 
побеснела. Спахија, који је такође од страха седео на једном 
дрвету, посла једнога слугу за пушку. Дерану би непријатно 
и обузе га таква жалост, да звизну на њу нежно. Она при- 
трча, стаде да гризе прошце, копа песак ногама, врти се у 
ковитлац и арлуче,.. Час је притрчавала под дрвеће, на коме 
су седели људи, скавикала, љуштила ноктима кору, ваљала 
се по песку, трчала сваки час води, и дакћући, покривена 
блатом, уморна, вукла се потрбушке до саме обале и крвљу 
заливеним очима утањала у маглу која се дизала из запену- 
шене воде. Некакав скамук, налик на грч, неизмернога бола 
спопадао је; враћала се људима још више лудујући, непри- 
себна. Некакав грч је ломио, јер је било тренутака «ад је 
лежала као мртва, савијена у котур. Већ није имала снаге за 
арлукање, јер се чуло само некакво крчање у хуци воде која 
је падала. Вода је расла све више, још се белио песак на 
средини острвцета у троуглу. Над ливадама разлегала се 
писка чајака, које су напуштале гнезда и густу маглу. 

Донеше пушку. Спахија дуго нишани у само чело и 
опали. Кучка се само сави и паде с насипа у воду, бораше 
се неко време с таласима, па се најзад извуче на обалу и, 
стењући тешко, побеже у ливаде. 

Витка се скиде на земљу па жалосно гледаше у мрак. 

А тако је лепо сабијала свиње, па и ждребад, –-– штета! 
— говораше, забринут губитком помоћнице. — „Шта јој то 
биг Да се бар најпре оштенила!“ — премишљаше, и осети 
сузе у очима. Те му мисли прекидоше, јер га позваше да по- 
могне при спуштању устава, пошто је надолажење престајало. 

Кад је већ одлазио, била је мркла ноћ и месец изгрејао. 
Тишина и магла ширили су се над ливадама, које су се бе- 
лиле од разливене воде. Само је млин клепетао, а од двора 
је долазила шкрипа вратница. Понекад коњско рзање долети 
из детелине, или од села пискави тонови свирала, или неки 
нејасан жагор. Витко погледа у ливаде још једном, али не 
могаде ништа видети, само га још већа туга поче морити и 
плакало му се, те се упути на своје легало у шупи, где су 

била стара кола и разне непотребне пољопривредне справе. 
У старом иструлелом кошару спавао је заједно са Финком. 

Убрзо му дође и мајка, носећи му мало чорбе и ко- 
мад меса. 

— Ето ти, посрчи, има и меса, наједи се. 

— Мајчице, Финка побеснила. Спахија је убио из пушке. 

— Штета за јадну кучку. На подне сам је вабила — 
није дошла. 

— Па ни јуче није била са мном на паши. 

-— Можда се негде оштенила па била код кучића. 

— Па кад је побеснела. 

— Боли ли те још» 

— То се зна да боли. 

— Она кучка је направила лом по двору. Јевку избила; 
гувернанту отерала. Јантека кад распали ведрицом по челу, 
одмах му изиђе чворуга као јаје, над оком — и праскала као 
да није Божје створење. Да Бог сачуви с таквом проклети- 
јом, гора је од свакога пса. 

Кад се он наједе, она га покри старим шињелом и оде. 

Деран заспа; али се често будио и викао у сну: час на 
кучку, час на ждребад, час скакао да бежи некуд, плачући, 
час весело подвикивао и шапутао: „Пањенко!“ — и чмокао 
устима на коња — па опет заспи мирно. 

Већ пред зору, кад засвита и контуре ствари почеше да 
се оцртавају у праскозорју, а петлови певали, пробуди га 
тихо скавикање и лизање по лицу. 

— Лези! — промрмља несвесно и пружи руку да од- 
гурне кучку од себе; али је одмах трже, јер напипа мокру 
длаку. На мах се сасвим пробуди и седе на постељу. 

— Финка! шану страшљиво. — За Бога, Финка! 

Кучка је лежала опружена и јечала тихо лижући га по 
лицу, врату, грудима. Два шарена кучета, укотурена, дојила 
су је, сва умазана крвљу и блатом. 

— Сигурно је хтела да оде кучићима, а они рекли да. 
је побеснела — прошапута он дубоко тронут, милујући је по 
мокром челу, које му је метала на груди и дизала све више, 
тешко дишући. 

— Финка, псетанце моје, јадна кучкице, Финка! — ша- 
путао је кроз зубе и брисао јој доњим делом кошуље сла- 
бину из које је текла крв, и огртао је што је боље могао 

шињелом. Кучка је замагленим жућкастим очима гледала у 
њега, крчала тешко —- све теже. Испружи се у некој пред- 
смртној дрхтавици, затим стаде цела да дршће и да гребе 
ногама, немоћним устима хватала је час кучиће час Витка, 
скамукала тихо — полизала дерана и своју децу, зарежала 
отегнуто и, укотурена, мањкала. 

Витко више не заспа но, грејући својом топлотом уко- 
чену штенад, шапуташе: 

— Јадни, сирочићи! Пренела вас преко реке к мени — 
боља је но неки човек. 

Изјутра, кад је изгонио ждребад на пашу, метнуо ку- 
чиће у недра, пажљиво их намести и с неким очинским тоном 
у гласу рече: 

— Не бојте се, ја ћу вас однеговати — и ви ћете чу- 
вати ждребад, или и свиње... 


Владислав Ст. Ремонт. 
(С пољског превео Л. Р. К.) 


УДА ОР 


ПРИПОВЕТКА ИЗ ВРЕМЕНА ПОЉСКИХ УСТАНАКА 


| 


С пролећа 1830 године пану Јачевском у Рожанку, његово 
прадедовско имање, дође јединац син покојног му друга, млади 
Јосиф Мигурски. 

Јачевски беше шездесетпетогодишњи старац, широка чела, 
широких груди и широких плећа, са дугим белим брковима 
на цигљасто-црвеном лицу, родољуб из времена друге деобе 
Пољске.: Он је још као младић заједно са оцем Мигурског 
служио под заставама Косћушка,“ и свом снагом своје родо- 


1 Друга деоба Пољске била је 1798 године после сабора у Гродну. 
Тада је Русија добила Волинију, Подолију и Минску област. (Прва деоба 
Пољске била је 1778, а трећа 1795 године). 

# Косћушко — један од најдаровитијих пољских ђенерала. После 
пораза Косћушковог код Мацјејевица под Варшавом 1794 године, Суворов 
је заузео Варшаву, и судба Пољске је била решена — она би и трећи 
и последњи пут подељена. ПРЕВОДИЛАЦ, 

љубиве душе мрзио је тајанствену, како ју је он називао, блуд. 
ницу Катарину П и издајицу, одвратног љубазника њеног По- 
њатовског, и тако је веровао у поновно васпостављање Речи 
Посполите,' као што је веровао ноћу да ће се у јутру опет 
родити сунце. 1812 године он је командовао једним пуком у 
војсци Наполеоновој, којега је обожавао. Пропаст Напо- 
леонова озлоједила га је, али он није губио наду, да ће се 
Пољско Царство остварити, па макар и у осакаћеном облику. 
Када је Александар 1 отворио пољски земаљски сабор у Вар- 
шави — то оживи његове наде, али „Свети Савез“, реакција 
у свој Европи, тврдоглавство Константиново“ удаљавало је 
остварење његове најмилије жеље... 

После 1825 године Јачевски се настани у селу, и живео 
је непрестано у својој Рожанци, никад је не остављајући, све 
време проводећи у економији, у лову и у читању новина и 
писама, помоћу којих је он ипак ватрено пратио политичке 
догађаје у својој отаџбини. 

Он беше по други пут ожењен сиромашном, лепом пле- 
мићкињом, и тај брак је био несрећан. Он није волео и није 
поштовао ту своју другу жену, она му беше на терету и он 
се понашао према њој рђаво и грубо, као да би хтео да јој 
се освети што је погрешио те се по други пут женио. Деце 
од те друге жене није имао. А од прве жене остале му беху 
две кћери: старија Ванда, величанствена лепотица, која зна- 
ђаше цену својој лепоти и којој је било веома досадно жи- 
вети у селу, и млађа, Албина, очева љубимица, живахно, жго- 
љаво девојче, са кудравом плавом косом и, као у оца, ши- 
роко размакнутим, великим, сјајним, сивим очима. 


Албини је било петнаест година кад дође Јосиф Мигур- 
ски. Мигурски је и раније као студент долазио код Јачев- 
ских у Вилну, а сад им је први пут већ као потпуно зрео, 
слободан човек дошао у село. Долазак младог Мигурског био 
је пријатан свима становницима Рожанке. Старцу је млади 
Јузјо Мигурски био пријатан тим што га је подсећао на 
пријатеља, Мигурског оца, из оног времена, кад су они били 
млади, а био му је пријатан и тиме што је ватрено и са нај- 


1 „Народног дела“, то јест државе (Пољске). 


# Константин, син цара Павла [, брат цара Александра 1 и цара 
Николе 1, био је у то доба царски намесник у Пољској. 

ружичастијим надама причао о револуционом врењу не само 
у Пољској, него и у иностранству, одакле тек што беше дошао. 

Пани Јачевској Мигурски беше пријатан тим што се 
пред гостима старац Јачевски уздржавао и није је грдио за 
све, као обично. Ванди је био пријатан тим што је она била 
уверена, да је Мигурски дошао због ње — да је запроси за 
жену. Она се спремала да пристане, али је намеравала, као 
што је сама са собом говорила: !ш [ешг Ја дгасее ћаше.: 
Албини је било пријатно стога што је видела да је свима 
пријатно. Није само Ванда била убеђена у то, да је Мигур- 
ски дошао са намером да је запроси. То су мислили сви у 
кући — од старца Јачевског до дадиље Лудвике, премда то 
нико није говорио. 

А то је била истина. Мигурски беше збиља дошао са том 
намером, али, проведавши ту код њих недељу дана, он, нечим 
збуњен и растројен, оде, не запросивши Ванду. Сви беху за- 
чуђени тим неочекиваним одласком, и нико, осим Албине, 
није знао шта је узрок томе. Албина је знала, да је узрок 
тог чудноватог одласка била — она. 


За све време његовог бављења у Рожанци, она је при- 
мећивала, да је Мигурски бивао нарочито узбуђен и весео 
само са њом. Он се понашао према њој као према детету, 
шалио се са њом, задиркивао је, но она је својим женским 
осећањем осећала, да у том његовом понашању према њој 
није било држање одраслога човека према детету, него му- 
шкога према женском. Она је видела то по оном оданом и љу- 
бећем погледу и умиљатом осмеху, којим ју је он дочеки- 
вао кад би улазила у собу. и којим ју је пратио кад би 
излазила. Она није себи давала јасног рачуна: шта је то 
управо било; но то његово држање према њој радовало ју је, 
и она је и нехотице гледала да чини оно што се њему до- 
падало. А њему се допадаше све што год би она чинила. И 
стога, штогод је она чинила у његовом присуству, она је све 
то чинила са нарочитим узбуђењем. Њему се допадало, како 
се она утркивала са дивним хртом, који је скакао на њу и 
лизао је по зајапуреном сијајућем лицу; допадало му се, како 


би она због најмањег узрока прснула у заразно звучан смех; 


допадало му се, како је она, смејући се и даље, својим очима 


1 Да се држи на цени. 

давала озбиљан изглед при сувопарној придици ксендза;! до- 
падало му се, како је она необичном тачношћу и комиз- 
мом представљала час стару дадиљу, час пијаног суседа, час 
њега самога, Мигурског, прелазећи у тренутку ока са при- 
казивања једнога на приказивање другога. А понајвећма му 
се допадала њена одушевљена животна радост. Баш као да 
је тек овога часа потпуно сазнала за сву дивоту и милину 
живота, па се журила да се користи њиме. Њему се до- 
падаше та нарочита њена животна радост, а та радост жи- 
вота будила се и појачавала баш тиме што је она знала, да 
њега та њена животна радост усхићује. М стога је само 
Албина знала, зашто је Мигурски, који беше дошао да за- 
проси Ванду, отишао од њих, не учинивши то. Премда се она 
никоме не би одлучила да то каже, и није то хтела да призна 
чак ни самој себи, она је у дубини душе знала, да је он 
хтео да заволи њену сестру, а заволео је њу, Албину. Албина 
се веома чудила томе, сматрајући себе за потпуно ништавну 
према паметној, образованој, лепотици Ванди, али је ипак мо- 
рала да увиди, да је то тако, и није могла да се не радује 
томе, јер је и сама свом силом своје душе заволела Мигур- 
скога, заволела га је тако како се воли први пут и само 
једанпут у животу. 


П 


Пред крај лета новине донесоше вест о Париској Рево- 
луцији. Одмах за тим сташе стизати гласови, да се спремају 
нереди у Варшави. Јачевски са страхом и са надом очеки- 
ваше са сваком поштом глас да је Константин убијен“, и да 
је отпочела револуција. Напослетку у новембру стиже у Ро- 
жанку најпре глас о нападу на белведер,“ о бегству Констан- 
тина Павловића, затим о том, да је Пољски Сабор прогласио 
династију Романових за лишену пољског престола, и стиже 
глас, да је Хлопицки“ проглашен за диктатора, и да је пољ- 


' Пољеског католичког свештеника. 

# Завереници су покушавали да убију Константина Павловића, који 
је у то доба био царски намесник у Пољској, но њему пође за руком да 
се у ноћном метежу спасе. 

3 Белведер — дворац под Варшавом, у ком је живео царски наме- 
сник и из кога се Константин Павловић, кад је букнула револуција, морао 
спасавати бегством. 

% Ђенерал Хлопицки, ветеран Наполеонових ратова, примио је, у 
почетку устанка, врховну команду над пољским војскама. ПРЕВОДИЛАЦ. 

ски народ опет слободан. Устанак још не беше стигао до 
Рожанке, али су сви њени становници пратили ток устанка, 
очекивали су га и код своје куће и спремали се за њега. 
Старац Јачевски дописивао се са једним својим познаником, 
једним од главара устанка. примао је неке тајанствене Јевреје 
комисионаре, не због економских, него због револуционих 
ствари, и спремао се да се придружи устанку, кад дође време. 
Госпођа Јачевска се не само као и увек, него још више него 
увек, бринула о материјалним удобностима свога мужа и, 
"као и увек, баш тиме га је све већма и већма једила. Ванда 
беше послала своје брилијанте једној другарици у Варшаву 
с тим да их прода, па што за њих добије да преда револу- 
ционом одбору. Албина се интересовала само тиме шта ради 
Мигурски. Преко оца је дознала, да је ступио у чету Двер- 
ницког,! и гледала је да дозна све оно што се тицало те 
чете. Мигурски писаше дваред: један пут их извештаваше 
да је ступио у војску, други пут, у половини фебруара, на- 
писа им одушевљено писмо о победи Пољака при Стогеку, 
где су задобили шест руских топова и заробљеника. 
„Победа Пољацима и пропаст Русима! Живео!“ = доврши- 
ваше он писмо. Албина беше усхићена. Она разгледаше карту, 
рачунаше, где и када морају коначно бити побеђени „Мо- 
скаљи“, и бледела је и дрхтала, кад би отац полагано распе- 
чаћивао са поште донете пакете. Један пут је маћија, свра- 
тивши у њену собу, затече пред огледалом и у конфедератки." 
Албина се спремаше, да у мушком оделу побегне од куће, 
да се придружи пољској војсци. Маћија исприча оцу. Отац 
дозва кћер себи и, сакривајући своје симпатије према тој 
њеној намери, чак и усхићење према њој, строго је опомену, 
захтевајући, да избаци из главе глупе мисли о личном учешћу 
у рату. „Жена има други задатак: да воли и теши оне који се 
жртвују за домовину („отчизну“)“ — рече јој он. Сада је она, 
— говораше јој отац, — потребна њему, јер је она његова 
радост и утеха, а доћи ће време, кад ће бити потребна мужу. 


1 Један од способних пољских ђенерала, који је управљао једним 
делом побуњене пољске војске. 

2 У оригиналу пољски: „7лусјезфуо Ројакоу п Мека Мозкан! 
Ма !“ 

3 Народна четвороугаона капица, коју су носили родољуби — кон- 
федерати. 

Он је знао, чиме ће утицати на њу. Он јој напомену, да је 
он усамљен и несрећан. Она се приљуби лицем уз њега, кри- 
јући сузе, које ипак поквасише рукав његове домаће хаљине, 
„и обећа му да ништа неће предузимати без његовог пристанка. 


Ш 


Само људи који су искусили оно што су искусили По- 
љаци после деобе Пољске, када је један део Пољске потпао 
под власт мрских Немаца, а други део био порабоћен од још 
· мрскијих им Руса, — само ти људи могу појмити оно оду“. 
шевљење које су осећали Пољаци у 1830 и 1831 години, када, 
после пређашњих несрећних покушаја ослобођења, нова нада на 
ослобођење изгледаше остварљива. Но та нада не потраја 
дуго. Снаге су биле и сувише неједнаке, и револуција би опет 
угушена. Бесмислено покорне десетине хиљада Руса: бише 
опет дотеране у Пољску, и под старешинством час Дибића, 
час Паскјевића и највишег директора Николаја [, нисами не 
знајући зашто они то чине, натопивши земљу крвљу својом 
и своје браће Пољака, смрвише их и бацише их опет под 
јарам слабих и ништавних људи, који нису желели ни сло- 
боду ни подјармљивање Пољака, него само једно: задово- 
љење свога користољубља и детињске сујете. 

Варшава би освојена, поједине чете разбијене. Стотине, 
хиљаде људи бише поубијани, палицама на смрт изударани, 
прогнати. У броју прогнаника беше и млади Мигурски. Ње- 
гово имање би конфисковано, а њега отераше као простог 
војника у линијски батаљон у Ураљск. 

Јачевски су провели зиму 1832 године у Вилни због 
старчевог здравља, који је после „тридесетпрве“ патио од 
срчане болести. Ту им дође писмо од Мигурског из затвора. 
Он писаше, да, ма како да му тешко пада оно што је из- 
држао и што га још чека, њему је мило, што му се дала 
прилика да страда за отаџбину; још писаше, да он не губи 
наду у победу оне свете ствари за коју је дао део свога жи- 
вота, и готов је да даде и његов остатак, и да, кад би се сутра 
појавила нова могућност, он би поступио онако исто. Чита- 
јући то писмо на глас, старац се горко заплака на том месту, 
и дуго не могаше наставити читање. У другом делу писма, 


1 То јест: руских војника. 

који је на глас прочитала Ванда, Мигурски писаше, да ма 
какви да су били његови планови и машше за време оног по- 
следњег његовог боравка код њих, који ће му вечно остати 
најсјајнија тачка у свем његовом животу, — он сад и не може, 
и неће да говори о њима. 

Ванда и Албина разумедоше свака на свој начин значење 
тих речи, но никоме не говораху како су их разумевале. 
На крају писма Мигурски је слао поздрав свима, и, међу 
осталим, оним истим несташним тоном, како се понашао према 
Албини за време свог последњег гостовања код њих, тим 
истим тоном обраћао јој се и сада у писму, питајући је, да 
ли и сад онако брзо трчи, престижући псе, и да ли и сад 

__ онако добро уме да представља све. Он жељаше здравља старцу, 
успеха у домаћим пословима матери, достојног мужа Ванди и 
ону исту животну веселост Албини. 


М 


Здравље старца Јачевског бивало је све горе и горе, и 
1833 године сва породица пређе у иностранство. Ванда се 
нађе и познаде у Бадену са једним богатим пољским еми- 
грантом и удаде се за њега. Старчева болест се нагло погорша- Уз 
ваше, и почетком 1833 године он умре у иностранству на ру- 
кама Албининим. Жени не даваше да га двори, и до послед- % 
њег тренутка не могаше јој опростити своју погрешку, што се 
оженио њоме. Госпођа Јачевска се врати са Албином у село. 

Главни интерес у животу Албинином беше Мигурски. У њеним | 
очима то беше највећи јунак и мученик, и она хтеде да сав :% 
свој живот посвети њему. Још пре свог одласка у иностран- м 
ство, она се поче дописивати са њим. Најпре по жељи очевој, 
а после у своје име. После смрти очеве, вративши се у Русију, 
она се дописиваше са њим и даље, а кад јој се наврши осамнаест | 
година, она саопшти маћији, да се одлучила да пође у Ураљск 00 
Мигурском, да се тамо уда за њега. Маћија поче осуђивати 
Мигурског, што он себичњачки хоће да одлакша свој тежак | 
положај тиме што хоће да занесе памет богатој девојци, да 
би ова делила са њим његову несрећу. Албина се ражљути и 
рече маћији, да само она може приписивати тако подле мисли 
човеку који је све жртвовао за свој народ; да се Мигурски, 
напротив, одрекао оне помоћи коју му је она нудила, али 

се она неповратно одлучила, да пође к њему и да се уда за 
њега, ако он само усхте да јој да ту срећу. Албина је била 
пунолетна, и новаца је имала, — оних триста хиљада злат- 
ника, које је покојни стриц оставио свакој синовици. Тако, да 
је ништа није могло задржати. 

У новембру 1833 године Албина се, као да полази на 
смрт, опрости са својима домаћима, који су је са сузама испра- 
ћали у далеки, незнани крај варварске Московије, — седе 
са старом оданом дадиљом Лудвиком, коју је повела са собом, 


„у очеве саонице, наново оправљене за далеко путовање, и пусти 


се на далеки пут. 
(Наставиће се.) 
Лав Толстој. 
(С руског превео Јован МАКСИМОВИЋ.) 


СВ ЉБ ЉЕАк 


УП 
МАРКО КРАЉЕВИЋ 


1 
СРЦЕ НАРОДА. ПРИЗРАК. ЖРТВА. 


О, јуначе, на кршу што се руши 

ка мору сињем гдје валовље крца 
ускострушено, и гдје пјена врца, 
сједим и слушам с прошлошћу у души. 


Са гора за мном, у сунцу што пуши, 
хукне кб бура откуцаја срца 

големог једног што поносно грца, 
што се у огњу свом ко змајић гуши. 


Од откуцаја тих се рађа, диже 
преда мном кб облачина што стиже 
твој призрак, хоће да море обујме ! 


Марко, кључ бујне, младалачке крви, 
под пљуском сунца крупнога што врви, 
заносно данас жртвујем ти, чуј ме! 











Св БољтАсК, 

9 


ЛАЖАН глас. УРВИНА. ОРАЊЕ, ГЛАС ЖИВОТА. 


Лагаше грцав глас што бјеше усто 
да бљед и мртав у Урвин спаваш, 
да смрскав свјетло оружје, и сустдб, 
по пећинама жалан ишчезаваш. 


Лагаше глас да и ти малаксаваш; 

да не можеш да плугом ореш густо, 
и орућ бијеш њим и побранаваш 

кб смртном браном исполински, пусто. 


Лагаше глас!.. О, људи с крша, с њива, 
китите плуге, оружје и жива 
кротите срца! Кроз поља и драге 


безбројан Марко живи!.. Врх литица 
стрмих, о, жене дугих трепавица, 
пјевајте пјесму љубави и снаге! 


3 


ЗАМАХ. ШАРАЦ. Топот. Мач. Топуз. Спомен. 


Живи у нашем ваздуху и плине 
удесна хука твог грдног замаха, 

и њиска Шарца твог љута и плаха 
у завијању мутне југовине. 


Оста уз друме препуне прашине 
топот јежђења твог на мегдан, маха 
твог звизга; топот и вјетар уздаха 
душмана који усплахирен гине. 


Трепти у нашим погледима сјајна 
оштрица мача твог, кобна и тајна, 
и у цептању мишица нам нагли 


твој топуз који и ништи и плаши; 
докле твој спомен у сред душа наши' 
хуји кб море големо у магли! 


Гата а > пук 

СВАДБАРИНЕ, ЈЂУБЕ. ЈЉутица Богдан. Мина од КОСТУРА. 


Но, дигоше се опет свадбарине; 
ах, не од силе Арапине грдне, 
већ друге траге зле, немилосрдне, 
што на се меће тешке међедине. 


Жал жале наше љубе украј Дрине, 

крај Саве, украј свих ријека, срдне. 
Плач њин не мекша срца нам, већ тврдне; 
усјава мисли као палошине. 


Љутица Богдан и опет зипара 
и сабљом звецка пазећ винограде 
крај друма што се Цариграду краде. 


Нешто се кочи од Костура Мина | 
лајући као надражена псина. у 
И одмаче се царе од дувара. 


5 
Муса КЕСЕЏИЈА НАРОДНА ПЈЕСМА. 


На кули својој болан сједи Муса, 
на пролазнике ипак намет меће, 
два срца ти му ишчупа, но треће 
оста и у три нова се разбуса. 


Легу се гује у њима и дуса, 

и мријет му се, зулумћару, неће; 
не памти како моћна вила креће 
удар твој који хара попут трјуса. 


Пуста родбина Капетана Леке 
и не зна кад си лактове јој ламо, 
и крива горда и тамо и амо. 


И Ваистина слуга књиге неке 
препуне лажи носи; јер све мисли 
да су те, краљу, смртни грчи стисли, 

6 
Вино СЛАВЕ. ДРИЈЕМАЊЕ. Косово. ДРЕНОВИНА. 


Вај, знам, божанско бјеше и прејако 
вино с којим си жеђ кротио давно, 
и знам да од њег задријема лако, 
но, превари те сан и доба тавно. 


Аждаја клисну тад и староставно 
царство нам сурва ; понос, срце јако 
(оружје твоје) ту бијаше славно, 
ал ти си спавао несједињен, млако. 


Ур и 


Но, чујем, чујем скок твој будни с лога, 
кораке прве чујем из даљина 
што тутње као девет грмљавина ! 


ПРУ 


Гле, израсла је дреновина многа, 
и сасушена чека и сок згусну, 
да кушаш снагу која мекша у сну. 


1 
УТЈЕШИТЕЉ. ВЕЛИКА ТАЈНА. 


Оваплоћени виром једре снаге, 

кога из ватре ојађених душа 

дозва глас пјесме расплакане, наге 
над крвљу што кроз вјекове пјенуша ! 


О, крштени у гњеву што се груша, 
чији крок урлик устрављене траге 
поздравља вучки и клетва и тмуша, 
а пјесма бујања кроз наше драге! 


Утјешитељу, што грчином јада 
мач оштриш и на наковњу га нада 
великог кушаш ништећи коварство ! 


Деспоте наших поноснијех снова, 
мргодно гледећ кроз маглу вјекова, 
ти један знадеш на коме је царство! 
33 

8 
Плашт СНАГЕ, Плодни пљусАКк. РАЂАЊЕ. 


Именом твојим ђедови се моји 
заогртаху као с плаштем снаге, 

као с божанским оклопом без љаге, 
јурећи у бој, на мегдан, куд који! 


Оно у ноћи с уста мајке благе 
над колевкама трепери и поји, 
кб пљусак који оплођава, гоји, 
пљуштећ на душе малене и драге. 


Дијете с бистрим оком, замишљено, 
назрев божанство што у тјело снено 
и у крв слази, заспе, жагрећ јарко. 


Но, до час плахо, узвјерено прене, 
први пут очи му закрвављене. 
Тог часа ти се с нова рађаш, Марко. 


9 
Раст. БлижењеЕ. ПАСТИР МРКИ. 


Млад с ритмом пјесме растеш и стасаваш; 
и, цептећи, у ноћи, зори рујној, 

у сваком часу, у колиби нујној, 

на сваком месту ти се оглашаваш. 


С грцањем сваким крепак искрсаваш; 
с јецањем сваким, у сузи нечујној, 
са сваким вриском, овијен у бујној 
његовој јеци, ти се приближаваш. 


Кршеви наши као сива стада 
таласају се када сутон пада 
над модрим морем од среће и мпла. 


То, докле сумрак спушта црна крила, 
у часу првог збирања и мира, 
познају корак свог гордог пастира. 





10 
Последњи здаук. ВЕЛИКА РијЈЕЧ. ПОЗДРАВ. 


Прелазе зоре суморне и штуре 
над градовима нашим и селима, 
проносећ попут олујине суре 
последњи јаук рода над плузима. 


Ливаде, њиве, лугови, гудуре, 

куд соколи слећу слетовима, 

све чека ријеч твоју попут буре, 
слушајући те гдје стижеш кд плима! 


О, непобедни, док твоји мегдани 
за тобом ричу кб лавови гладни, 
с јатом пјесама што кликћу уз хладни 


крш мрко попут орлушина врани, 
над морем гдје кб млади јаблан јасам, 
поносно ја те поздрављам и гласам ! 


Мирко КОРОЛИЈА. 


О ИВУ ВОЈНОВИЋУ. 


Књижевни рад Ива Војновића означује почетак нечега 
новога у нашој литератури и достојни завршетак нечега ста- 
рога. Са пјесником „Пиђгомаске Ттогје“ завршује се инте- 
ресантна серија дубровачких списатеља прошлога стољећа. 
Дубровник је дао своје можда најбоље и најсамосталније књи- 
жевнике у Х1Х стољећу, у стољећу своје политичке и еко- 
номске пропасти, када је почињао заборављати дане репу. 
бликанске независности. Под утицајима рефорама Вука Кара- 
џића и рагузофилскога Гајева илирства, дубровачка књижевност 
се отресла свакога сепаратизма и јаче се прислонила о литера- 
туру цијелога народа, којему је, кроз вријеме тисућгодишње 
слободе, утирала путове на национално и културно препоро- 
ђење. У вријеме Вука и Гаја Дубровнику није требало почи- 
њати из мучнога почетка него тек надовезивати ново на старо. 

33 + 

Онда је Дубровник био културно богатији и искуснији од 
Новога Сада и Загреба, али, развојем нових. прилика, могао 
је ићи све на ниже, док некадашњи први јужнославенски 
културни центар није изгубио сваку важност. Томе је, између 
других узрока, крива и аустро-млетачка бирократија, која је 
од почетка аустријскога господства над Дубровником, од 1815, 
Далмацијом и Истром ширили у сав мах талијанштину. У 
јавним школама била је иста невоља. 

Словинска књижевност је била замрла до 1848. Јелачи- 
ћев покрет је пробудио и дубровачке родољубе. Већ 1849, 
почео је „Дубровник, забавник штионице дубровачке“. Дру- 
гом половицом стољећа дубровачка књига је кренула путем 
здравога реализма и прилично се успела у вис с Пуцићем, 
Водопићем, Баном и другима, који су неправедно пуштени у 
потпуном забораву. У пјеснику „Кзаше“, „Гарадзјић зопега“, 
„Оишђгоуаске Ттогје“ 1 „Зптн Мајке Јисомјса“, као да су 
стопљени Медо Пуцић, Мато Водопић и Матија Бан. Иво Вој- 
новић, новелист, лиричар и драматичар, преузео је њихову 
баштину да је уметнички усаврши и, како на жалост изгледа, 
да достојно заврши литерарне традиције њихова града. По- 
следњи покушај, да се Дубровнику сачува глас града науке 
и књижевности, био је онај велики покрет осамдесетих го- 
дина око „З[омпса“. У оно доба дубровачки писци не бијаху 
ријеткости као данас, али све је то било напорно напрезање 
задњих сила. „Дађаушк“ и „ЗГоутас“ су на неки начин опо- 
рука упокојенога Дубровника, којом је своје идеале оставио 
у аманет Загребу и Београду. Доцније Дубровчане, који се 
посветише знаности, лијепој књизи и умјетности, ако не мо- 
гадоше у туђину, примио је или Загреб или Београд. Млади 
Иво Војновић одгајао се у старом Загребу, када је у Далмацији 
још дувао јак вјетар политичкога и културнога сепаратизма. 

Звање га је слало из Хрватске у Далмацију и обратно. 
Чежња за завичајем, неугушена од горке спознаје да је нужда 
стајати далеко од њега, даје његовим дјелима ону сјетну ноту 
која провејава у романима И. Тургењева, писаним из добро- 
вољнога прогонства Баден-Бадена и Француске, написаним са 
помијешаним осјећајима носталгије за очинским домом и од- 
вратности према приликама у домовини. Не би Иво Војно- 
вић био тако лијепо писао о своме завичају да га није гле- 
дао из перспективе полупрогнаника. 

[. ПРВО РАЗДОБЉЕ. 


Почео је 1880 оперним и драматским рецензијама у јед- 
ном загребачком дневнику и, исте године, новелом „Оега- 
шшт“ у Шеноину „Млепсц“, који је онда аутократски .вла- 
дао литературом. Почео је у двадесет и осмој години, у доба 
када се хрватска новелистика била расцвала као никада прије 
ни послије. Ковачић, Тординац, Кумичић, Козарац, Војновић, 
Ђалски, Драженовић, Новак и други, појавише се по при- 
лици у исто вријеме. Већина од оних писаху дјела социјалне 
и патриотске тенденције, а Иво Војновић је једини од њих 
ексклузивни умјетник, који је и остао такав до краја. 


Четири новеле у првој му књизи, „Регот 1 ојоукот“ 
(1884 издала Матица Хрватска) прожете су хуманом бла- 
гошћу и добротом искрена филантропа, правим славенским 
човјекољубљем. „Џ таг!“, импресија грубе бечке зиме, пуна 
је сентименталности према невољницима просјацима. Много 
прије него су рђави сљедбеници Максима Горкога злоупотре- 
били ту врсту белетристике, Иво Војновић је „Џ тао!“ би- 
љежио: — „У књигама које говоре о људској невољи, ријеч 
„мала када одговара истини, залуду се трудио писац нај- 
„прњим шарама да предочи слику сиромаштва; истина је још 
„црња. Фраза, ма била у блату писана, тражи да се прије 
„свега на њу пази, па и најскрајнији реалисте жртвују често 


· „своме стилу и властито своје начело“. 


Новеле: „Џ тао!“, „Тип чтепе“, „Козе Мегу“ 1 „Сети“ 
захватају четири различита свијета. Најцрње сиромаштво и 
сјај највиших кругова. Невоље малих људи и скривене туге 
свјетских целебритета. Чељад задовољна у малом завичају и 
јаки индивидуи, којима је свијет узак. Свагдање вулгарности 
и самотне умјетничке насладе. Топлина богатога југа и хлад- 
ноћа сјеверњачке природе. Рефлексије о глазбеницима, о пу- 
бликама оперних театара и концертних дворана, мисли о 
глазби, описи представа опера „Мињон“ и „Краљице од Сабе“, 
одају ауторову музикалну наобразбу. Једна ставка има ауто- 
биографско значење: — „Хладне глатке типке, колико сте 
„пута продрхтале под тајновитом струјом чувстава и боли 
„што се из мог срца прелијеваху у ваше жице! Ни један 
„пријатељ није нигда чуо оно што сам њима приповједао. 
„Мој гласовир бијаше једина књига, у којој сам ја писао 

„звуком све што је у задњем скровишту срце тајило дру- 
„гима, а кадкада и самоме себи“. 

У „Кзапн“ (1886), новели, напола роману, из грушко- 
лападскога друштва, аутор је највише развио своју припови- 
једалачку снагу. Цртање амбиента и поморачких типова нема. 
да се стиди тачних описа Водопићеве „Ти2пе Јеје“. Бискуп 
Мато Водопић (писац „Тигпе Јеје“, „Мапје Копахоке“ и „Оје- 
пеупје“), једини дубровачки новелист прије Ива Војновића, 
такођер је јак реалист, снажан стилист, минуциозан описи- 
вач, познавалац језичних танчина, али га писац „Капе“ 
надмашује као психолог и умјетник. 

Цијело ово вријеме од скоро тридесет година, за које 
се измијенише толики књижевни укуси и толики писци па- 
доше у заборав, није Војновићевим новелама умањило вријед- 
ност. О њима је и домаћа и страна критика изрекла доста 
хвала; у туђини нађоше доста превађача, а у почетку, када 
се писац појавио под псеудонимом Р. Зегој, изгледа да га 
је тадашња хрватска критика превидила. „М!епас“ му је по- 
светио мало ријечи. 

Са комедијом „Рзусће“ (1889) аутор се оставио нове- 
листике. За писца који радо тражи јаке контрасте и сукобе 
опречних карактера, драматика је форма свекако најприклад“ 
нија. „Рзусће“ се догађа, као „Козе Мегу“, у козмополитском 
друштву у Бечу. То духовито дјелце, пуно елегантнога ху- 
мора и иронија на „високе“ кругове, важи као риједак егземплар _ 
фине салонске комедије у хрватској књижевности. Ипак није 
без мана, нити има врлина доцнијих ауторових драмата из 
домаћега живота. По овом првом, могло би се рећи: у загре- 
бачком раздобљу не да се ни наслутити будућност аутора. 


П. ДУБРОВАЧКО РАЗДОБЉЕ. 


Друго ауторово раздобље пада иза 1889, када се писац 
вратио из Хрватске у Далмацију и проборавио једно осам го- 
дина у Дубровнику, којем ће одсад једином посвећивати свој 
рад, како је почео са „Тп зрепе“ и са „Кзатот“. 

1, „Дипдинсеу зап“ је кратка казалишна пригодница о 
открићу Рендићева споменика пјеснику „Озтапа“ (1893). У 
тој пригодници Ђиво Гундулић сања о народној слози. Мисао 
је те „песме у прози“ слога Хрвата и Срба око Гундулићева 
споменика. Кроз ту старинску слику, писану ритмичким сти- 

лом и посуту архаизмима старе дубровачке поезије, писац го- 
вори кроз прошлост данашњици. 

2, Са „Екутосјет“ прешао је са космополитскога жи: 
вота на локално·национални. Промијенио је оквир. Суштина, 
наиме проучавање човјека, остала је иста, али резултати су 
посве друкчи. Пошто свак најбоље позна свијет око себе, 
наравно је да је Иво Војновић могао свести свој рад у ло- 
калне границе. Цртајући дубровачки пук и употребивши ло- 
кални дијалекат у „ЕКупосји“ (1895), није употребио само 
талијанизме, који многима пријече разумијевање и ужитак, већ 
пуно више и чисти народни говор што је настао стољетним 
мијешањем херцеговачке и дубровачке штокавштине. „Зп- 
Гописка Јп(егте220“ је класичан примјер дубровачке прозе, а 
и цијело дјело би то било, да није испремијешано талијанизмима, 
или бар да су употребљени само онакви талијанизми који се 
више мање могу свугдје разумети. Лица говоре, како је негдје 
у „К5апи“ речено, „смјесом домаћега нарјечја и талијанске 
похрваћене терминологије“. Писац је увјерен да би без тога 
страдао реализам радње и дијалога, јер да „без тога нема ни 
истине ни колорита у приказивању“. Тако написано дјело до- 
бија много у свом амбиенту, али изван њега губи, Таково 
одрицање, и ако би било боље да га није, служи као доказ 
ауторове савјесности. С овим дјелом вратио се на амбиенат 
што га је већ описао у „Кзапн“, на амбиенат Водопићеве но- 
веле „ТиХпа Јеје“, којој се „ЕКкмпос:јо“ примиче више од 
„Кзаше“. „Екмпосо“ је први Војновићев добри драмат и ње- 
гово највише популарно драматско дјело, не само по садр- 
жају већ више: јер се у њему највише држао јединства вре- 
мена, мјеста и радње. 

3, Размак између „Екмпостја“ и „Ттооје“ (1895—1909) 
испуњен је лирским пјесмама. Сонет „Сагтеп“, двије касније 
оде и „Гарадзк! Зопен“ (шест на број) сачињавају сву Војно- 
вићеву лирику. Није опсежна ни разнолична, али је властита. 
Сугестивности „Гарадзкћ Зопеја“ не примиче се ни један ра- 
нији дубровачки лирик. Дубровачки одгој и осјећање учинише 


Ива Војновића великим пјесником роднога града, али друго 


пориекло чини да у његовим списима, особито у лирици, нема 
онога чиме већина дубровачких старих пјесника и хладних 
версификатора одбија од себе. Од дубровачких лирика про- 
шлога стољећа (М. Пуцић, М. Бан, Никша Градић, и тако даље) 

сентиментални Антун Казали је онај којему је аутор „Гарадзкић 
Зопета“ најсроднији. Чудновато је само да ти необуздани сти- 
хови потичу од писца који је сваку своју другу радњу издје- 
лавао стрпљивошћу савјеснога цизелиста. Пуни су елизија и 
синицеза; ритам им се темељи више на нагласку него ли на 
броју слогова и нијесу увијек јасни. Садржај, ма како добар, 
не може да покрије неке слабе стране форме. 

4, Можда су „Гарадак 5опен“ настали под дојмом про- 
учавања повијести, упоређењем садашњости и прошлости, 
оне прошлости којој Наполеонова војничка сила брутално на- 
метну свршетак. Та, грубом преваром изведена, провала зада 
смрт једној аристократији, која без своје државице не могаше 
више служити старој републиканској мисли. Та двојака тра- 
гедија заинтересова аутора с умјетничке, опће људске, стране. 
Не шћаше да пише исторички драмат на обичан, већином 
реторички, начин српско - хрватских драматика, већ хтједе 
ухватити трагедију појединаца која слијеђаше из пропасти по- 
литичкога организма. Тако настаде ,„5шоп“ (1900), тмаста 
слика социјалнога и економскога пропадања, слика која пада 
тридесетак година иза француске окупације и рише посљедице 
пропасти дубровачке републике. Тешка судбина петорице ари- 
стократских лица у „зшопш“ симболизира удес цијелога ста- 
лиша. Госпари се нађоше без власти и без дојакошњих увјета 
благостања, а у исто вријеме неприродни да искрено одговоре 
захтјевима новога времена. Нађоше се немоћни између својих 
мртвих државно-аристократских успомена и нових демократ- 
ских начела. Не остаде им него да се, ојађене душе, повуку 
у кут, далеко од нових људи који у њиховој кући заузеше 
првенство. 

Када је аутор написао „Зи!оп“, можда није ни мислио 
драматизирати и сам моменат пропасти. „АПопз епјап 5“ (1901), 
и ако је исторички драмат, не износи исторички догађај ни 
повијесна лица. Исторички догађај је метнут у позадину, аи 
драмату је више истакнут прави узрок тога догађаја. Пропа- 
сти републике не принесе само непријатељска сила и превара, 
већ и домаћа неслога, кукавштина и лаковјерност. Већина 
властела мишљаше да ће француска окупација проћи и да ће 
све опет бити као прије. Сенат без отпора пусти туђу војску 
у утврђени град. 

Међу плахом егоистичком властелом аутор није могао 

наћи достојнога модела за протагонисту. Орсат Велики хоће 


- да спаси државно националну мисао мале домовине, а не 


може: „Не знаду да је ово држава, држава... а све остало 
пуста раја!...“ Његова је трагика у страховитој немоћи. Орсаш 
је имагинарно лице са свим одликама патриоте и државника 
које су властели у оном часу мањкале, а и са свим карате- 
ристикама ондашњега госпара. Двадесетак госпара, једна стара 
и једна млада владика, представљају последње друштво ду- 
дровачке олигархије. Расцјепаност властеле у Саламанкезе и 
Сорбонезе, наивно вјеровање у моћ Турске и у дипломатске 
формуле, зазирање од пучана у владању, јако несугласје из- 
међу пучана и властеле, поуздање у трајност аристократскога 
устава, аверзија према православној Русији, страх од ратнич- 
ких Црногораца, симпатија за француску културу, љубав за 


„латинске класике и талијанске мелодраме, побожност и фра- 


масунство, патриотизам и индиферентност, идеализам и ци- 


низам, духовитост и злоба, госпарство и гомнарство, све је 


то вјерно ухваћено у мало ожетих призора. 
Са неколико вјештих анахронизама и спретних алузија 
приказан је и час политичке пропасти и њезине будуће по- 


сљедице. Једна од тих посљедица јест одлука властеле да се 


неће више женити. Та је одлука пала доста година доцнијг, 
али аутор ју је, умјесно и у границама могућности, метнуо 
на крај драмата у призору између Орсата и Деше. С улице, 
пред кућом у којој се одиграва трагедија љубави и трагедија 
слободе, чује се обични свагдањи глас мљекарице. То значи 


да је онај живот, који захтева уздржавање свакога појединца, 


текао једнако даље. Он није ни чуо војску која је ушла и 
пјевањем марсељезе покопала једну слободу. 
Трећи дио, „Ма Тагас:“ (1903) приказује посљедице „не- 


мудрога очајања“. Кроз протагонисту овога дијела, што пада 


баш у последњу годину стољећа, анализовано је поступање 
властеле иза губитка републике. Анализа не гласи повољно 
по њих, а ни по нови Дубровник. „Ма Тагас!“ надомјешта мањ- 
кајући роман савременога Дубровника. Лица су, као обично, 
израђена по живим моделима. (За тип протагонисте, госпара 
Лукше, послужише браћа Медо и Нико Пуцић. Њима је при- 
падао и дворац у Гружу, гдје се радња збива). 

„АПоп5 епјап5“, „5шоп“ и „Ма Тагас:“ три су одијељена 
драмата, а сва три заједно приказују стогодишњу душевну 

трагедију, којој је протагонист цијело дубровачко племство. 
Све перипетије једнога стољећа не потријеше све друштвене 


традиције и обитељске навике. Непромијењени домаћи дух се 


најбоље види у госпођама и њиховим „дјевојкама“ (слушки- 
њама посебне локалне врсти). Хумор, духовите боцкалице и 
спретна шала уносе нешто ведрине у суморно душтво трију 
генерација. 
(Свршиће се). зе 
АРСЕН ВЕНЦЕЛИДЕС. 


ЂУРА ЈАКШИЋ У ЈАГОДИНИ. 


У низу места која је од 1856 године Јакшић обишао у 
своме службовању по Србији, Јагодина је била десето и скоро“ 
последње. Јагодинска гимназија, у којој је био наставник, са- 
чувала је случајно у својој архиви неколико званичних аката 
о службеном раду његовом. Он је у њу дошао из крагује- 
вачке Раче, где је био привремени учитељ основне школе, па 
се посвадио са среским начелником. Овај премештај, по свему 
изгледа, био је по казни, и ако је стварно Јакшић дошао на 
већи положај привременог учитеља цртања и краснописа у 
јагодинској гимназијској реалци, — тако се она звала, — 
која је први пут тада, 1869 године, отворена. Акт о томе по- 
стављењу гласи: 


К. С. Министерство Просвете 
и Цркв. Дела. 


СуПлЕНТУ ГИМНАЗИЈСКЕ ЈАГОДИНСКЕ РЕАЛКЕ. 


Г. Ђуру Јакшића постављам за привременог учи-- 
теља краснописа и цртања при гимназијској јагодинској 
реалци. 

Ви ћете га, кад вам се јави, у дужност учитеља ре- 
чених вештина при јагодинској гимназијској реалци уве- 
сти, и припадајућу му, по буџету, плату, Ол данас за- 
кључно почети издавати. 

Хм 5438 
18 новембра 1869, у Београду Министар 
иросвете и цркв. дела, 


Д. МАТИЋ. 

После овога акта, у ком је израз привр. дописан другом 
руком и блеђим мастилом, који на полеђини носи  5,и у 
коме се ништа не каже са којег положаја Јакшић долази у ову 
гимназијску реалку (зна се, пак, да је у Рачи био, од 1868 до 
новембра 1869, учитељ основне школе најниже класе са 100 
талира плате), он је, изгледа, убрзо, преко Београда, дошао 
у Јагодину на дужност. Био је без новца, који иначе никад 
ни у шта није рачунао, те је ради сеобе морао тражити аконто 
из благајне самога Министарства. 


К. С. Министерство Просвете 
и Цркв. Дела. 


СУПЛЕНТУ ГИМНАЗИЈСКЕ ЈАГОДИНСКЕ РЕАЛКЕ 


Г. Ђури Јакшићу, учитељу реалке јагодинске, дато 

је из касе министарства просвете и црквених дела 200 
гроша пореских на путни трошак. 

Ви ћете ови 200 гроша пореских задржати од плате 

|: Г. Ђурине за месец децембар и амо на попуну касе 


послати. 
М 5591 
27 нов. 1869 год., у Београду. Министар 
просвете и цркв. дела, 
Д. Матић. 


Између 18 и 27 новембра Јакшић је извесно већ дошао 
у Јагодину и јавио се на нову дужност у школи, која је тада 
тек отворена и имала само један разред. На једноме акту 
гимназијском од 22 децембра 1869, Мо 17, који је Јакшић сво- 
јом руком писао и по коме се саветски кажњавају извесни 
ученици „због непослушности и небрежења“ са једним даном 
затвора, потписани су: „Мијаило Марковић супленат, Ђура 
Јакшић учитељ, Павле Милетић вероучитељ“ — то је био први 
колегијум нове јагодинске гимназијске реалке. 


Налазећи се увек у рђавим материјалним и породичним 
приликама (изгледа да су му деца боловала), Јакшић је већ 
у првој половини децембра молио да му се не обустави де: 
цембарска плата, која му је била тада још нарочито потребна 
и због великих празника у том и идућем месецу, него да то 
буде са фебруарском. Министарство му је молбу усвојило: 


па 

К. С. Министерство Просвете 
и Цркв. Дела. 


УпРАВИ ГИМНАЗИЈСКЕ РЕАЛКЕ У ЈАГОДИНИ. 


Учитељ цртања Г. Ђуро Јакшић молио ме је, да 
му се у накнаду првомесечне плате, коју је примио из 
касе Министарства просвете, необустави, сходно моме 
писму од 27 прошлог месеца Мо 5592, плата месеца де: 
цембра, јер му је преко потребно ради породичних не- 
згода, него да му се на име то обустави плата месеца 
фебруара наступајуће године. 

Према овоме препоручујем вам, да децембарску 
ове и јануарску плату наступајуће године издате Г. Јак. 
шићу, а плату фебруарску да задржити и одмах пошљете 
каси Министарства просвете. 


~ 6040. 
19 Децембра 869, у Београду. Министар 
просвете и цркв. дела, 
Д. МАТИЋ. 


На полеђини овога акта је: Мо 15 примљено 21 де- 
цембра 1869 године. 


Све до краја ове прве школске године архива није са- 
чувала ништа о Јакшићу и његовом службеном раду. На сед- 
ници 29 маја 1870 решавано је кад и како да престану пре- 
давања и како испити да се одрже. Реалка је имала само 
први разред, у коме су били предмети: српски и немачки 
језик, рачун, земљопис и катихизис, цртање и краснопис. На 
испитима, који су извесно одржани у првој половини јуна, 
председавао је и Јакшић. Из једнога акта види се, да је он 
био председник на испитима из српског језика и рачуна; он је 
као такав и потписан на њему. 

Скоро годину дана после овога мало важнога акта на- 
лазимо један драгоцен докуменат о Јакшићу. То је конду- 
ита званичника јагодинске гимназијске реалке за 1870 годину. 
Јакшић је сам писмено одговорио за себе на важнија питања. 
На питање: Име — Презиме ш стање, записао је: „Ђура 
Јакшић, рођен у Ср. Црњи у Банату, вере православне, учио 
чешпри разреда гимназије у Сегедину, а академију живопи“ 
сања у Бечу пи Минхену. Има 38 година“. Шта је кад било 
с њиме2 „Од како сам у Србији, а шо је од 1856, био учи- 
шељ а осим Шога и живописац п списашељ“. На питање: 
Предаје, суплент Светолик Бркић, који је извесно сменио 

Мих. Марковића, јер овога више не налазимо у овој школи, 
написао је: „Цртање и краснопис, 12 часова недељно“. На 
питање: Плаша у шалирима, Бркић је написао 200. У ру- 
брици Оцена, Бркић је одговорио: „врло приљежан и доброг 
владања“. У Примедбама Јакшић је написао: „Писао сам 
Сеобу Србаља, Јелисавету, осим шога радио сам у Седмици, 
Лешопису, Даници, Словенки, Јавору, Машици, Србији п 
Младој Србији, а од чести и у другим повр. листовима“. 
Кондуита је од 20 априла 1871 године Бр. 57, и по њој се 
види да је Јакшић био унапређен (од 100 на 200 талира) 
негде између марта 1870 и краја те године. 

Упознат сада већ добро са Јагодинцима, међу којима је, 
по моме распитивању, имао врло мало пријатеља, нарочито 
другова, Јакшић је био и у ранијим местима свога службовања 
дошао у размирицу са општинском влашћу, управо са месним 
кметом. О том сукобу има података у чланку Г. Др. Јована 
Скерлића „Ђура Јакшић у 1870 и 1881“ („Српски Књижевни 
Гласник“, 1905, књига ХМ, стране 832—841). У вези са том 
ствари постоји овај акт Министарства Просвете: 


Г. СУПЛЕНТУ ГИМАЗИЈЕ ЈАГОДИНСКЕ РЕАЛКЕ. 


„| Шаљем вам овде ./ тужбу Г. Јована Цветко- 
вића, члана општинског суда, против Г. Ђ. Јакшића због 
злостављања детета и препоручујем вам, да узмете од 
Г. Јакшића изјашњење о томе зашто га овај човек тужи, 
па да ми то поднесете заједно са жалбеницом. 


~ 2004. 
14 маја 1871, у Београду Министар 
просвете и цркв. дела 
Д. МАТИЋ. 


Добивши овај акт, Бркић, старешина завода, у колико се 
могло, узео је у заштиту Јакшића и спроводећи Министарству 
изјашњење његово на засебном акту написао: „Изјашњење 
Ђурино шаљем Вам. Уз ово вам јављам, да је навод Г. Цве- 
тановића, односно истеривања ђака из школе по све неисти- 
нит, јер ни један ђак бар до сада није из школе истеран без 
кривице, за коју закон прописује таку казну. О овоме сте се 
и ви сами уверили, кад сам вам пре кратког времена слао 
акта, по жалби неких истераних ђака. Види се из жалбе Г. 
Цветановићеве колико му лежи истина на срцу и колико од- 
говара позиву кмета коме је поверена управа грађанства“. 

Је ли позната туча међу Јакшићем и Цветановићем, у го- 
стионици Касини, коју је држао сам Цветановић, била узрок 
или последица Цветановићеве жалбе, не знам за сада. Једно 
је пак извесно: да је та туча, поред осталих непријатних до- 
гађаја за Јакшића, утицала јако на министрово решење о да- 
љем службовању Јакшићевом. 

17 августа 1871 Бркић је послао кондуиту чиновника у 
реалци, али ју је за све наставнике сам попунио. Она се 
разликује од прошлогодишње, јер има неколико нових по- 
датака, важних за нас. Оно што се односи на Јакшића гласи: 
„Бура Јакшић, рођен у С. Црњи у Банашу, вере право- 
славне, има 99 година, учио 4 разреда гимназшска у Сеге- 
дину, а академију живописања у Бечу и Минхену. Ожењен 
је пи има чешворо деце. Сем српскога говори немачки џ ма- 
џарски. Од како је у Србији, а шо од 1856 године, учитељ 
је, а сем шога и живошисац и списашељ Предаје цршање и 
краснопис са 12 часова недељно. Има 200 талира плаше г0- 
дишње. Врло је приљежан и доброг владања“. У Примедби 
стоји: „1870 године Примио је српско поданство“. ИМ у овој 
кондуити била су постављена питања као и у првој; ја сам 
само одговоре навео, који се односе на Буру. Лако је видети, 
који су податци нови у овој кондуити. 

Министарство изгледа није ни чекало на суд старешине 
завода о Јакшићу, већ је овога на дан раније него што је 
Бркић послао кондуиту, отпустило из службе. Оно је стекло 
уверење да Јакшић не може никако даље остати у наставничкој 


служби. Акт о томе отпусту, који Јакшића није изненадио, 
гласи овако: 


СУПЛЕНТУ ГИМНАЗИЈСКЕ РЕАЛКЕ ЈАГОДИНСКЕ. 


Пошто Г. Ђура Јакшић, привремени учитељ цртања 
и краснописа гимназијске реалке јагодинске, поред све 
опомене, никако није се хтео поправити у свом владању 
и понашању, него је поступао онако како никако не при- 
личи наставнику; то сам решио: да се из учитељске 
службе отпусти. 

Препоручујем вам, да Г. Ђуру одмах од дужности 
разрешите и плату му до дана разрешења издате. 

3785 
16 авг. 1871 у Београду. Министар 
просвете и цркв. дела, 


Д. Матић. 

На полеђини овога акта је Мо 109, а испод тога, на до- 
њој половини акта: „Прочитао сам данас 19-ог августа 871 
"Ђура Јакшић“. 

Толико званични податци о Јакшићу у јагодинској гим: 
назији. 


Јакшић је, можда, још до краја новембра 1872 провео 
у Јагодини; 17 новембра 1872 добио је за коректора у др- 
жавној штампарији са платом од 250 талира годишње. 

Јакшић је за три године свога живљења у Јагодини мало 
писао; неколико песама и приповедака забележене су да су 
овде постале. Ако се дубље промотре ови његови радови 
опазиће се у њима нерасположење Јакшићево, извесна туга, 
презирање околине у којој је био. То би била последица од- 
носа у којима је он био према друштву у Јагодини, нарочито 
према властима, које су у њему гледале политички подозрива 
"човека, „црвењака“ и „усијану главу“. Његово пак интимно 
друштво било је врло мало, ограничено на три-четири човека, 
искрена пријатеља. 

У колико је овде мање писао, у толико је више цртао. 
Цртање му је могло у оно време доносити лепих прихода. 
Скоро је немогуће похватати све његове радове, али се према 
оним за које се зна да су његови може видети да се није 
предавао само једној врсти. Он је радио и портрете, и иконе, 
и фирме, и историјске слике. Без сумње је путујући по око- 
лини, нарочито манастирима, радио још доста радова. Овим 
послом нарочито се бавио после истеривања из службе, јер 
му је са женом и децом требало живети у свету који га није 
"разумевао и волео. У колико сам распитивањем сазнао или 
и видео, данас ће у Јагодини бити петнаест до двадесет ра- 
дова, највише икона и портрета. 

Приватан живот Јакшићев у Јагодини није ни најмање 
био лак. Он је у њу дошао са женом и децом, и наставио 
онај исти живот којим је, изгледа, живео и у Рачи. Плата 
је била мала, и са њом никад није могао изићи на крај. 
"Он се, према томе, са својом породицом морао задовољити 
са оним што је било најскромније, јер је тада у Јагодини све 
"било скупље него у Рачи. Његови станови (три је променио 
У Јагодини) били су испод скромних; његова жена, његова 
„деца, ишли су скоро подерани; на своју спољашњост нешто 

је боље пазио. Све што је зарађивао и од државе и од при- 
ватних трошио је са друштвом. Те страсти се није могао од- 
викнути, и ако је покушавао да то учини; она га је толико 
савлађивала да је често кућа остајала без најпречих потреба. 
Грађани, мирне и ситне чаршилије у Јагодини, нису га марили, 
али он им је то враћао равном мером. Али је ипак каракте- 
ристично, да се, поред свега тога, у Јагодини сразмерно нај- 
дуже задржао. 
Е. Ј. ЦвЕТИЋ. 


МОЈА ПОСЕТА КОД ТОЛСТОЈА. 
(Крај.) 

Разгледајући фотографску слику на зиду, која представ- 
љаше младог Толстоја са првим руским писцима педесетих 
година, ја угледах полупознат ми фотографски лик руског 
писца, који стајаше с десне стране групе. Упитах Толстоја, 
кога слика представља, а он ми, са тоном неодобравања, што 
се толико интересујем за белетристе и стихотворце, одго- 
вори нешто налик на: „не сећам се... не знам“ — и у исти мах 
ми указа на једну фотографију с леве стране књижевничке 
групе. Та слика представљаше, колико сам могао уочити према 
светлости од крупне стеаринске свеће, која беше у тај мах већ 
упаљена — човека у чиновничкој, а можда и официрској уни- 
форми. Указујући погледом и руком на тај лик, Лав Нико- 
лајевић ми рече: | 

— Ето, то је био ваљан човек... Није био књижевник, 
али је био чести човек... 

Те, на изглед незначајне речи имале су, као и све што 
је Толстој говорио, свој дубљи идејни смисао. Он се састоји 
у овоме: 

Поред осталих „модерних лажи“ и празноверја, која сме- 
тају човечанству, да како треба позна више животне истине 
и животне путеве, — међу данашњим људима постоји штетно 
и велико, јако укорењено празноверје уметности ш лишера- 
шуре, то јест: сујеверје да су уметничке слике, музикална 
скерца, сонате, опере, романи, елегије, драме, приповетке 
и тако даље, — да су све те и сличне, и сродне им израђе- 
вине неке корисне и по виши духовни живот човеков врло 


„ 


| 
| 
4 

потребне појаве — и да су стога композитори, романсијери, 
стихотворци, сликари врло корисни и важни јавни радници, 
које услед тога треба поштовати више него друге „обичне“ 
људе. Моје живахно интересовање за књижевничке портрете, 
који су из давних времена висили на зиду у Толстојевој соби, 
подсети Толстоја на ту празноверицу сувремених образованих 
људи. Својом горњом напоменом: „Није био књижевник, али 
је био добар човек“, он хтеде да ми каже: кад се већ људи 
толико интересују спољашњим изгледом других људи (што 
не би требало да буде), онда би куд и камо било оправда- 
није да чувају и посматрају ликове људи, чији је лични живот 
добар и поучан. 

Толстој је налазио да је празноверица уметности врло 
штетна појава по духовни развитак људски. ЈЉуди, на пример, 
верују да су приповелачи и романсијери нека врста учитеља 
човечанства, па траже смисао и потребан правац у животу рома- 
нима и приповеткама, у којима тога смисла или никако и нема, 
или је он недовољно и нејасно исказан. 

Кад је Толстој недавно видео књигу, у којој угледан 


"руски критичар (Иванов-Разумњик) пише о данашњим ру- 


ским писцима (Л. Андрејеву, Фјодору Сологубу, Шестову) и о 
смислу живота, исказаном у њиховим приповеткама и списима, 
он је рекао својој околини: 

„Како је могућно искати животног смисла код Сологуба, 
Чехова... О смислу живота су учили неколико хиљада година 
највећи, најгенијалнији људи, почињујући од брамина и Кон- 
фуција, па до Канта и Шопенхауера — и ето сад све то треба 
пребрисати, па тражити смисао живота код разних Сологуба, 
Шестова... ИМ не смеш рећи да им је књига глупа. Али они 
велики људи су учили у првом реду о смислу живота, а код 
ових мораш претурати и са муком истраживати донешшо и 
о шоме. Описује се, како се заљубила каква било девојка, 
али ту (у причи) има понешто и о смислу живота, и ти сад 
то мораш да тражиш“.! 

А у успоменама другог Толстојевог помоћника, Н.Н, 
Гусева читамо: 


ТУ Л. Н. Толстого вЂ послбдиШш годђљ его жизни, Дневникљ В. Бул“ 
гакова, Москва, 1911, стр. 174. (Изд. Т-ва И. Д. Свтина). 
34 

„Сећам се још, како је Л. Н. који је тада састављао 
свој „Круг Читања“, рекао: 

— А ја сам данас провео време у лепом друштву: Со- 
крат, Русо, Кант, Амијел... 

„Лав Николајевић додаде, да се чуди, како људи могу 
не поклањати пажњу („пренебрегатљ“) тим великим мудрацима, 
па место њих читати недаровите, глупе књиге модних писаца. 

— То је свеједно, — рече Л. Н., — као кад би човек, 
имајући здраву и хранљиву храну, почео вадити из помијаре 
љуске, одпадке, ђубре, трулу храну па да се храни њима“. 

__ Но белетристика, уметност је немоћна да укаже смисао 
живота не само, кад она долази из руку Чехова, Сологуба, 
Андрејева, него чак и кад је потекла из пера великих при. 
знатих мајстора. 

Толстојев секретар Гусев записао је 7 марта 1909 у свом 
дневнику: 

„Јутрос ми рече Толстој: хтео бих да пишем о Гогољу. 
Та празноверица уметности, као нечег нарочито важног, пот- 
пуно га беше обузела (Гогоља)... Ето, на пример, „Женидба“ 
— сав је комад глуп, безтактан, а (критичари и професори књи- 
жевности тек наједаред) дођу и са важношћу пишу: „(у Го- 
гољевом рукопису) нисмо могли прочитати једну реч!“... „То 
је плод нашег нерадног, леног живота“. 


Такво мишљење имао је Толстој и о другој знаменитости 
руске литературе, Пушкину. ; 

У свом спису „Шта је уметност“ Толстој прича, како је 
он, приликом свечаног откривања споменика Пушкину око 
1880 године, добивао многа писма, у којима су га прости, раз- 
борити људи из народа питали, зашто сва Русија — свештен- 
ство, власти, најбољи људи — тако величају Пушкина, о коме 
они до сада нису ништа чули. Како ли се мора збунити такав 
један човек из народа, — вели Толстој, — „кад дозна, да је 
Пушкин био човек и сувише лаког морала („болђше чћмђ 
легкихђ нравовђ), да је умро у двобоју, то јест дрџ поку- 
шају да убије другог човека, и да је писао стихове о љубави, 
често врло непристојне“. Тако вели Толстој у свом спису 


1 Гогољева призната комедија. 


# Два года сљ Л. Н. Толстимљ. Записки бљшваго секретара Л.Н. 
Того, Н. Н. Гусева. Издање „Посредника“, Москва, 1912, стр. 256. 


бе. 
А . 





МојЈА ПОСЕТА КОД ТОЛСТОЈА. 554 








„Шта је уметност“, пристајући на тај начин уз мишљење, иска- 
зано у Достојевсковом роману „Браћа Карамазови“, где се 
Пушкин назива „песником женских ножица“.! 

Да су Буда, Сократ и Христос велики — то људи разу- 
меју, јер знају и осећају, да и сви треба да буду такви; али 
зашто је велик неки човек зато, што је писао стихове о жен- 
ској љубави, — то они не могу разумети, — вели Толстој у 
своме споменутом спису (гл. ХУПЦ). 

У својој „Исповести“ Толстој говори о животу баш оних 
истих књижевника, са којима се он педесетих година сликао 
и чију сам слику ја сад на зиду у његовој соби посматрао. 


„Посумњавши у истинитост саме књижевничке вере,“ — 
вели Толстој у П глави своје „Исповести“, — ја почех паж- 
љивије посматрати саме свештенике те вере (писце) и уверих 
се, да скоро сви „жречеви“ те вере, — писци, — беху људи 
неморални и, у већини случајева, људи рђави, и ништавни по 
карактеру, много нижи од оних људи, које сам ја виђао и са 
којима сам се познавао у мом пређашњем лумповском и вој- 
ничком животу, — али самоуверени и задовољни сами со. 
бом, како само могу бити задовољни људи сасвим свети или 
такви, који и не знају, шта је то светост. ЈБуди ми ти дођоше 
одвратни, и ја сам себи дођох одвратан, и ја разумедох да 
је та вера обмана“. ~ 

Описујући лични живот руских првих књижевника из 
времена Толстојеве младости, Толстојев биограф, Павле Бир- 


јуков вели: 

„Доста је само прочитати успомене књижевника онога 
времена, па да човек дође до врло жалосних закључака о мо- 
ралној слабости тих људи, који су себе држали за руково- 
дитеље човечанства. Сетите се Некрасовљевих ручкова, Хер: 
ценових, Кетчерових и Огарјовљевих пијанака, Тургењевљевих 
префињених, гурманских јела; сви (њихови) другарски разго- 
вори нису се тада дали замислити без велике количине шам- 


1 Види: 6. М. Достоевеки: Брата Карамазовм, поред осталога и 
књига Х[Г, глава 4; и А. Пушкин; Евгеније Оњегин, гл. 1. ХХХ—ХХХТУ. 

2 То јест вере: да романи, драме, песме, приповетке, елегије и тако 
даље — могу творачки, корисно утицати на духовни живот народа. 


3 „Исповест“, гл. П. 
34% 

пањца, ловова (то јест: убијања невиних животиња), карата“ 


и тако даље. МИ вас ће бити стид због нерадности и нискд- | 


сши иншереса ших људи, који нису увиђали све зло својих 
оргија, помешаних са проповеђу љубави према народу и оп- 
штег прогреса. Посред свега тога безстидства, које се можда 
у другом облику наставља и до данас, чуо се само један глас 
изобличавања и самокажњавања —- од човека, чија душа није 
могла да поднесе ту самообману. То беше глас Лава Тол- 
стоја“.“ 

Као што рекох, на слици са групом књижевника, на коју 
сам ја онако пожудно гледао, беху баш ти исти књижевници, 
о чијем животу Толстој са онаквом осудом говори у својој 
„Исповести“, и стога он не могаде пропустити, да ме не под- 
сети, да књижевници нису тако важне и достојне дивљења 
личности, као што се у опште мисли, те ми указа на слику 
човека у прозаичном чиновничком оделу, који је као јеван- 
ђелски цариник („митар“) можда био и презрен, али чији је 
живот био ближи животним идеалима, које су проповедали у 
историји човечанства признати учитељи живота, него живот 
прослављених белетриста... 


Малочас, кад ме је Л. Н. питао, да ли сад што преводим 
од његових списа; он додаде: 


— А да ли би сеи код вас могло остварити штампање. 
и распростирање у народ јефтиних књига са озбиљним, ре: · 


лигиозно-социјалним правцем, као што то чини московски 
„Посредник“, петроградско „Обновљење“, бугарско „Вазраж- 
дање“ и као што је радио у Словачкој Душан Петровић, — 
рече Толстој, указујући погледом на д-ра Маковицког, који 
је за време нашег разговора чешће послом улазио у Толстојев. 
кабинет и у овај мах се налазио око полице са књигама. 

Ја одговорих, да би то без сумње могло бити и код нас,. 
али би се тај посао морао радити без данашњих ћифта- књижара, 


1 Картали су се за новац, добивен за продате производе њихових 
крепосних сељака робова, који су радили на њиховим имањима. Исти су 
писци војевали својим књижевним производима за политичко и економско 
ослобођење сељака, али су и даље остајали спахије својим заробљеним 
сељацима и трошили зараду сељачку на фини живот у престоницама. 


= Л. Н. Толстон. Блографћа, Составилђ П. Бироковљ. Исд. „Посред 
никљ“. Москва, 1906, т. [, стр. 296. 

који не воле да раде са јефтином књигом. Рекох му, како сам ње- 
гову броширу о анексији Босне и Херцеговине хтео да продајем 
за малу цену, па ми то покварио књижар, који се примио да ми 
књигу растура као своје издање. Наши данашњи књижари, — ре- 
кох Л. Николајевићу, — не воле да раде са јефтином књигом: 
мала им је добит. Осим тога, књига не може да буде особито 
јефтина и стога, што се у нас све до скора књиге штампале свега 
у 1000, највише 2000, примерака, услед чега је књига скупља. 

Толстој се зачуди, да се негде у свету књиге штампају и у 
тако малој количини примерака, и обрати на то пажњу Душана 
Петровића. Но он ипак рече да треба радити на том, да се јеф- 
тина и добра књига (па и слика) распростире у народ, па ми, са 
тоном савета и молбе, рече ове речи које сам тачно запамтио: 

— Стоитђ... стоитђ посватитђ зтому својо жизнБ! (Вреди... 
вреди посветити томе свој живот! — то јест: распростирању 
добре и јевтине књиге у народ). 

Мене дирну жив наглас и срдачна топлина, са којом је 
Толстој те речи изговорио. Он је сваког тренутка свог жи- 
вота, чак и кад је физички био слаб, кад је био расејан, 
живео за велико дело људског просвећивања, онаквог, како 
је он ту ствар замишљао, па знајући, да сам ја већ наклоњен 
делу, за које он живи, он покуша, да и мени метне на срце 
ту ствар. Ја то збиља и примих к срцу, и све до данас се мучим 
и борим сам са собом, да то остварим. Кад бих био мање 
спутан саблазнима материјалног живота — чини ми се да 
не би било тешко послушати савет, који ми је Толстој лично 
дао. Но ја живим у чврстој нади, да ће ми ипак можда скоро 
поћи за руком, да послушам опомену великог учитеља. 


З После од прилике једног сата мога бављења код Лава 
Николајевића, ја покушах да се опростим са њиме, бојећи се 
да му како не будем на сметњи или терету. Ја му у два маха 
у рекох, да не бих хтео сад у вечерње доба да га узнемиравам, 
5 тим пре, што сам знао, да се он баш оних дана тек био опо- 
равио од озбиљне болести, — но он ме оба пута задржа да 
још останем, рекавши ми, да му је ово доба дана најзгодније 
за разговор са посетиоцима. Рече ми да у ово доба дана 
обично очекује да му се донесе пошта. 

За Толстоја је свакодневно примање поште нарочито при- 
јатна ствар стога, што му она сваки дан доноси писма од људи, 

сродних му по духу и убеђењима. Та га писма уверавају, да 
његово дело просвећивања човечанства на основу све обухва- 
тајуће љубави иде напред. „Редак дан ме прође без радосних 
доказа, да се онај огањ, који је Христос донео на земљу, 
распламује све јаче и јаче“, — рекао је Толстој, уверивши 
се из писама сродних му по духу људи, да царство истине 
јача и расте. 

Међу писмима, која су буквално сваки дан за последњих 
20—30 година стизала у Јасну Пољану, нарочито су дирљива 
и пријатна писма од простих, често једва писмених људи из 
народа, који су заволели Толстојеве религиозне моралне списе 
и почели по њима живети. Оба Толстојева секретара, и Бул- 
гаков и Гусев, у својим недавно објављеним мемоарима често 
наводе таква писма. М ја не могу да одолем искушењу, да 
са некима од њих читаоце не упознам. 

Крајем јула 1909 пише му један прост козак из Казан- 
ске губерније: 


„ДРАГИ ДЕДА! 

„Доврши свето и велико дело: пређи у сталеж сељачки. 
Постани прави члан народне породице, коју Ти тако волиш. 
Положи камен темељац за велику зграду. 

„Нека Ти Бог улије свету мисао и нека ти да разума 
да је испуниш. 

„Опрости, ако сам Те увредио. 

„Сељак“ (потпис). 


А неколико месеца раније писао му је опет један, по 
изгледу прост, полуписмен човек: 


„ДУБОКОУВАЖЕНИ И мили ЛАВЕ НИКОЛАЈЕВИЋУ ! 

„Усрећите ме одговором! 

„Како да се научим да волим људе, који ме мрзе и који 
ми чине пакост, а такође како ћу место да их осуђујем, како 
да издвајам и истичем њихове добре особине — немам снаге 
воље да савладам себе. (Тако у оригиналу). 

„Ваш одговор драги старче биће ми амајлија до гроба. 

„Клањам Вам се свим осећањима душе — са истинским 
поштовањем остајем Н., начелник (козачке) станице Х. (сељак“). 


На ово писмо Толстој издиктова свом помоћнику Н. Н. 
Гусеву овај одговор: 








аањава 

„Треба искусити, сам опробати то, па ћеш се тада уве: 
рити, да, ма како да то с почетка изгледа чудновато, оно 
ипак причињава човеку више радости, него љубав према онима, 
који те воле“,! 

Један је од таквих сељака био код Толстоја баш истога 
дана, кад и ја. То беше имућан сељак из Харковске губер: 
није. Причао је Толстоју, да је био раније пијаница, убојица, 
али, кад је почео да чита књиге Лава Николајевића, он из- 
мени свој живот, и сад се непрестано осећа веома добро. 

Као што рекох, Толстоју су мила таква писма из на- 
рода; он ми спомену, како му велику радост причињавају 
писма од простих руских људи, који су познали прави пут 
живота, и рече ми, како скоро поуздано зна, да ће му ида- 
нашња пошта донети макар једно писмо од таквог простог 
религиозног човека... 


Не сећам се којим поводом, Толстој, пред крај моје по- 
сете, исказа свој суд о мом познавању руског језика, и за- 
пита ме, где сам научио руски говорити. Ја рекох свој уоби- 
чајени, неразложно сујетан одговор у таквим приликама: „у 
својој соби“. Напоменух, како сам се у младости, учећи руски 
језик, користио саветима и библиотеком професора Јагића, чији 
сам слушалац био на бечком универзитету. Чувши име Јаги- 
ћево, Толстој покуша да се нечега сети: 

— Јагић... Јагић... изговори он, као тражећи у својој 
свести нешто познато и блиско... али не могаде да се сети. 

Ја тада нисам знао, што је то Толстој двапут поновио 
име професора Јагића, али после се сетих. Проф. Јагић је 
штампао, у издањима Петроградске научне академије, спис 
великог чешког религиозног мислиоца, Петра Хељчицког, ко- 
јега Толстој штује као једног од највећих мислилаца у историји 
човечанства. Професор Јагић је уз то издање написао и жи: 
вотопис и добро објашњење Хељчицковога учења, и московски 
„Посредник“ је, по савету Толстојевом, издао ту књигу у ру- 
ском преводу.“ 


1 Два года сљ Л. Н. Толетимђ. Н. Н. Гусева, стр. 246. 

2 Петрђ Хелчицки: СЂтБ вђрвг („Мрежа вере“). Сђ чешскаго из- 
ложилљ 10. С. Анненковђљ. Москва, 1907. — ПЦ. 40 коп. — Основна идеја 
Хељчицкове књиге састоји се у овом: „Пад хришћанске вере објашњава 
се тиме, што су цар и папа, признавши себе за хришћане, покварили 





536 Српски Књижевни ГлаАСНИК. 





Толстој је многе врло јаке и духовите цитате из те ге- 
нијалне књиге штампао у свом „Кругу Читања“ и свагда са 
нарочитом љубављу и дивљењем говорио о великом духу 
Петра Хељчицког. Бавећи се Хељчицковим списом, Толстој 
је уочио и име заслужног издавача те велике књиге, али како 
је он у доба моје посете потпуно заборављао имена често 
блиских и најближих му људи, то се и сад не могаде сетити, 
са каквом је стварју, блиском његовом срцу, скопчано име 
нашег Јагића. 


Кад ја најпосле устадох, да оставим нашег љубазног до- · 
маћина, он се обрати моме малом сапутнику и рече му: 

— А хоћеш ли да ти дам какву књигу за споменр — 
Па окренувши се д-ру Маковицком, који се у тај мах нађеу_ 
соби, запита га, какву књигу да даду Радивоју. Сложише се, 
да му Л, Н. да свој тада нов, врло леп спис — „Учење 
Христово за децу“, чије је распростирање у оно доба од 
црквене полиције било забрањено. Доктор изнађе књигу. Тол- 
стој је прими од њега, дохвати са оближњег стола дивит и 
перо, и спрам светлости једне (или двег) крупне стеаринске 
свеће, без наочари, својим крупним, сигурним, као мачеви 
оштрим, разговетним рукописом написа: 

„Радивоо Максимовичу. Левђ Толстон. 1909, 4 Мал“. 

Написавши: „Радиво...“, Толстој подиже главу према мени 
и запита ме, како да напише даље. Руси нека страна имена 
не мењају по падежима као своја — и Толстој ме запита, да ли да 
напише: Радивој. Ја рекох да је тако, он доврши свој ауто- 
граф и, дајући свој дар Радивоју, рече му, доброћудно се 
смешећи: : 

— Ево ти ова лепа књига, па да се сетиш, кад и теби 
буде осамдесет година, када си и од кога си је добио... 

Толстој није признавао реалну. егзистенцију времену, — 


право хришћанство. И њихово кварење праве вере Хељчицки упоређује 
са тим, кад велике рибе продеру рибарску мрежу. (Рибарска мрежа — Хри- 


стоо учење; царска власт са судовима, са ратовима, где људе нагоне да 
убијају своје Оближње, своју браћу — и папа, са својим нехришћанским 
раскошом и празним црквеним формама — јесу велике рибе, које су мрежу 
подерале). Као што све уловљене рибе оду (умакну) кроз рупе, које су 
начиниле велике рибе, тако су се и сви, у Христову мрежу ухваћени људи, 
лишили вере услед тога, што су веру поквариле папе и императори“. (1. 


Н. Т. Кругљ Чтена, т. П, стр. 448). 

он је на време гледао као на обману наших чула, као на 


форму нашег људског схватања живота, и такво схватање и 


"одрицање времена ушло је и у темељ његовог учења о вечно- 


др 


У 


сти наше душе. Исто тако је и у нашој свесности своје оде- 
љености од васионског живота, у нашем осећању своје лично- 
сти, такођер гледао обману наших чула и веровао да на свету 
постоји један једини вечни, неугасни живот, и да је личност, 
лични живот, нешто нереално и немогућно, — но дајући књигу 
са својим рукописом детету, које се налази пред почетком 
свог животног пута, Толстој као у шали напусти то своје 
свагдашње сматрање на осећање времена и личности... Њему 
као да ипак би пријатно при помисли, да ће се данашњи дечко, 
можда после дугог низа година, живахно сетити тренутка, 
кад му је још живи Лав Николајевић — давао на дар 
своју књигу и аутограф... Њему као да би пријатно при по- 
мисли да ће и тада, после много година, бити живо нешто 


од његове личности, коју није признавао, ни волео, али чијем 


саблазну је ипак, по слабости људској, чешће потпадао... 
Кад се опростисмо са нашим љубазним домаћином, вра- 


тисмо се опет у собу д-ра Маковицког. Он тамо затече пошту, 


која беше донета са оближње жељезничке станице (из Шче. 
кина), и однесе је брже горг Толстоју. Вративши се после 
неколико тренутака натраг, доктор ми рече, смешећи се: 

— Лав Николајевић прегледао пошту, па ми каже: „Ма- 
лочас сам Ивану Георгијевићу: рекао, да ће ми вечерашња 
пошта донети макар једно писмо од сељака, који је животом 
и поступцима разумео и признао хришћанство, а гле... дођоше 
два таква писма... 

Толстој је уживао и скоро се поносио писмима од ру- 
ских простих људи, који су се уздигли до хришћанског схва- 
тања човековог задатка на земљи... 


Те вечери одвео ме је доктор Маковицки на оближње 
имање Толстојевог пријатеља Вл. Черткова, где сам ноћиои 
где сам имао прилике видети, како становници Чертковљева 
дома покушавају, да у свакидашњем животу остварују Хри- 
стово учење о једнакости и братству људи. Вл. Чертков у 


тај мах није живео у својој кући — државна власт га беше 


ИМЕ 


' Писцу ових редова. 








538 Српски Књижевни Гласник. 





протерала у другу губернију, јер је увидела да је Чертков, 


са својом проповеди хришћанске пасивне револуције, далеко 
опаснији по сувремено нехришћанско државно уређење, него 
социјалисти револуционари, који раде бомбама. На мене је 
врло пријатно утицало, кад сам сутра дан, при јутарњем чају, 
видео, да у овој кући сви — и домаћица, која је одрасла у 
старој богатој племићској кући, и њена сестра, Толстојева 
снаха, коју је муж, Толстојев син, оставио — и чобанин, и 
куварица, и ноћни чувар, и Чертковљев син, земљоделац 
Дима, са својим друговима орачима и копачима, — да сви 
они, као личности потпуно равне једна другој, седе за јед- 
ним столом, једу из једне зделе, и да су сви задахнути јед- 
ним домаћим и вишим духовним тежњама... И тада, пре три 
године, а још више летос, када сам скоро месец дана провео 
око Јасне Пољане међу Толстојевим пријатељима и следбе- 


ницима, имао сам прилике уверити се на делу, да Толстој, са 


својом проповеди безусловних љубавних односа међу људима, 
није нереалан машталац и утопист, но да је онај Христов. 
јарам, који је он људима препоручивао, лак и радостан... 

Кад се око 10 часова опростих са новим познаницима у 
Чертковљевом дому, те одох са Радивојем у собу, коју нам 
одредише за спавање, први ми посао беше да што тачније 
забележим свој разговор са Толстојем Журио сам се да то 
учиним, док ми је још све свеже у памети, знајући, како се 
такве ствари лако заборављају. Тако ми је пошло за руком 
да нека Толстојева питања и одговоре забележим скоро од 
речи до речи онако, како их је он исказао. 


Кад се сутра пробудих, пожурих се у село Јасну По- 
љану, где ме је, у сеоској лекарској амбуланти, чекао доктор 
Маковицки. Праштајући се синоћ са мном код Черткова, он 
ме упути, како да га сутра — 5 маја — нађем, да ми покаже 
село Јасну Пољану, имање Толстојеве породице, са знамени- 
тим Јаснопољским парком и шумама. 

Обим овога чланка не дозвољава ми да опишем своје 
утиске из Јасне Пољане овог другог дана, који сам провео у 
друштву са Душаном Петровићем. Рећи ћу само, да је Јасна 
Пољана са својим ведрим и пространим видицима, са горо- 
стасним, гранатим шумама, са обилним и мирисним зеленилом 
на све стране потпуно хармонирала са величином и привлач- 

ношћу великог човека, који је поникао и одрастао у њој. За: 
молих д-ра Маковицког, да ми покаже ону сликовиту прова- 
лију у Јаснопољској шуми, где је скривена зелена палица и 
где је Толстој, још за живота, одредио да се закопа његов 
шруп, кад умре. Прича о зеленој палици игра лепу и важну 
улогу у Толстојевој биографији. Кад је Лав Николајевић био 
мали дечко од 6—7 година, његов најстарији брат Николај, 
који беше обдарен великим приповедачким и мислилачким 
талентом, забављао је своју млађу браћу и сестру лепим при- 
чама, које је сам за време причања смишљао и развијао. Је 
даред скупи сву браћу под шатор, начињен од собних сан- 
дука и столица, застрт женским шаловима, и забављаше браћу 
причом о зеленој палици. Идејни смисао приче састојаше се 
у том, да постоји једна зелена палица, на којој је написана 
тајна: како ће се моћи без по муке удесити, да све човечан- 
ство буде срећно, да не буде туге, оскудице, болести, зла на 
свету. Палица, на којој је та тајна записана, закопана је у њи: 
ховој Јаснопољанској шуми, на обронку једне провалије. Ко 
нађе ту палицу и прочита на њој тајни запис, знаће тајну 
вечне људске среће, и на свету ће наступити вечан мири 
задовољство. 

Толстоју је целог његовог века била нарочито драга успо- 
мена на брата Николаја, који му је оваквим причањем отво- 
рио вољу, да и сам ради на изналажењу тајне за усрећење 
човечанства. И, за спомен свог вољеног брата, молио је, да 
га сахране на оном месту, где је он, као дете, тражио зелену 
палицу братовљеве приче. 

Кад ме доктор доведе до тог места у шуми, ја покушах да 
замислим, како ће ту изгледати гроб Толстојев. Но никакво 
напрезање фантазије не могаше пред моје очи дочарати не- 
какав гроб у оно обиље свежег шумског зеленила, које је 
за време нашег врљања по шуми влажила издашна пролетња 
киша и у исти мах обасјавало насмејано, мазно мајско сунце. 


Кад сам овога лета, боравећи око Јасне Пољане, приликом 
једне шетње са Душаном Петровићем по Јаснопољанској шуми, 
наишао на гроб Толстојевог тела, ја не могах познати дивно 
скровиште зелене палице, које сам овде гледао пре три го: 
дине. Мени се непрестано чињаше, да би ова горостасна руска 
шума, сама по себи, била лепши споменик Толстоју, него непри- 
влачно обличје гробне хумке са оградом од чамових летвица: 


| 

Толстојев завет, да му се труп закопа у овој чаробној шуми, тре- _ 
бало је испунити, али ми се чини, да је мртво тело требало зако- _ 
пати без видљивог спољашњег знака, да се материјални део Тол. _ 
стоја смеша и без икаква видљива трага изгуби у општој свет. _ . 
ској материји, онако исто, као што је његов дух ушао у целину 
васионског живота, те ће вечно живети у обновљеном и пре- _ 
порођеном животу људском, који се приближује нагло и не- _ 
задржано, и који ће настати много брже, но што ми мислимо. 
Јован МАКСИМОВИЋ. — 


КЊИЖЕВНИ ПРЕГЛЕД. 


Ру. М. Митко, Дезсћтсћје дег а! ;егеп зпид!ау 
зсћеп Гега игеп, Гердо, С. Е. Атејапоз Мепаг, 
1908 (Оле Шеегаштеп дез Очјеп5, У, 2), Х, 248, 8. 


Ру. М. Мигтбо, Хфиг Кта4К дет бегсћтепје Фе: 
алгегеп зид!ауазсћеп СБ јега(игеп. Ап фе Безен и 
Аез „Атсћуз Шг зјамасће РЕПоогле“. Гатасћ (1. зсћуешпег). _ 
1911. 36 рр. | 


Задатак који је Г. Мурко на себе узео, наиме да напише 
историју старих југословенских књижевности, спада у најтеже 
у области „словенске филологије“. Најбоље историје југосло- 
венских књижевности већ су старе (Јагић 1867, Новаковић 
1867 и 1871, Шурмин 1898, Теодоров 1896 и 1901, итд.), 
тако да последња учена истраживања нису у њима заступ- 
љена. У исто доба, у скоро свима овим ручним књигама влада 
филолошки метод са пажњом за лингвистичка питања; писци 
ових књига као да немају пажње него за стара јеванђеља, 
мисале, дипломе, статуте и друге споменике, важне само за 
проучавање језика. Напослетку, у тим књигама, историско 
објашњење књижевних појава дато је на врло несавршен_ 
начин. Задатак Г. Мурка био је, према томе, да представи 
данашње стање истраживања југословенских књижевности, да 
ослободи књижевну историју погрешних традиција филоло- 
шког метода, и да да концепцију о југословенским књижевно. 
стима која би била више књижевна и више историска. Ако 
додамо да смо, са изузетком врло малих дела Ћамполија и _ 

Карасека, имали, од Шафарика (1864—65) и Пипина (1865, 
1879) па досад, само посебне историје књижевности српске, 
бугарске и словеначке а не целокупну историју југословенске 
књижевности, — видећемо колико је задатак Г. Мурка био 
тежак. Г. Мурко је и сам осетио и изразио (21г Кипшк, стр. 
7—11) ове тешкоће, али их није могао и савладати тако добро 
како их је осетио. 

У 1 глави („Ради разумевања данашњих етнографских и 
културних односа, итд.“) види се да је Г. Мурко добро оба- 
вештен о етнографским и културним питањима која се тичу 
Југословена. Глава П[ („МИсториске белешке о досељењу Југо- 
словена“, итд.) нешто је излишна, али је у главном врло до- 
кументована и показује познавање старе словенске историје 
какво је ретко међу књижевним историчарима југословен- 
ским. Глава Ш, о Ћирилу и Методију, врло је добра по садр- 
жини и излагању; одавна тако лепо написане главео Ћирилу 
и Методију није било у историјама југословенске књижев- 
ности. После ових уводних глава долазе главе посвећене по- 
себним југословенским књижевностима. Г. Мурко сматра југо- 
словенске књижевности као „једну велику целину“ (Дип Кпшк, 
10, Дезсћ. ГМ), и хоће да их пређе синхронистички. Најпри- 
родније би у том случају бало да Г. Мурко спроведе ту своју 
мисао и кроз саму класификацију, да подели књигу на оно. 
лико глава колико има векова за чије време трају те књи- 
жевности, и да у свакој глави изложи сваку југословенску 
књижевност као главе једне једине књижевности. Г. Мурко је 
изабрао другу класификацију. Он иде хронолошким редом 
уопште, али сувише допушта да се виде народности (Словенци, 
Бугари, Србо-Хрвати), што не даје врло јасну представу о је 
динству југословенске књижевности. 

Глава о словеначкој књижевности (глава ЈУ) врло је 
кратка али врло добра, одлична као и она пред њом. Главе 
о бугарској књижевности (глава У, УШ) доста су добре, до- 
кументоване и довољног обима. Многа обавештења о прево- 
дима византиских дела, као и њихова класификација, узети 
су из Крумбахера, што је врло добро учињено, пошто су, у 
_ опште речено, досадање историје југословенских књижевности 
оскудевале у тачним појмовима о византиској књижевности. 
Друга обавештења узета су из најновијих истраживања сла- 
_виста. Понекад, та обавештења нису врло прецизна: акростих 
"молитве Константина Презвитера азбучан је, и његов прилог 

јеванђељу у стиху је, као и молитва (страна 63). Врло је по- 
хвална тежња Г. Мурка да да историску позаднину којом ће 
објаснити појаве књижевне историје; међутим, Г. Мурко при 


томе не погађа увек како треба. Да се објасни апокрифна 


књижевност, не треба се много заустављати на богумилској 
секти и њеном односу према тој књижевности; богумили не- 
мају тако много удела у тој књижевности, и Г. Мурко је у 
том погледу остао у традицији, која увек доводи у везу апо- 
крифе с богумилима на начин неоргански и често нетачан. 
Уз то, Г. Мурко који на дуго говори о богумилима, говори 
доста мало о апокрифима. Врло важни апокрифи скоро су 
само побројани (стр. 91), али нису аналисани. Такође је пре- 
терано рећи да су апокрифи имали „велики утицај на цело. 
купну усмену књижевност“ (стр. 94), и да „многе приповетке 
и песме извиру из тих старих хришћанских производа“ (1ђ.). 

Главе М!, 1Х—ХШ, посвећене српско-хрватској књижев- 
ности, најмање су добре. У место сасвим природне класифи- 
кације по хронолошком реду и која би обухватила целокупан 
књижевни живот у свој српско-хрватској области, Г. Мурко 
даје каткад класификацију по покрајинама: књижевност у 
Србији (гл. 1Х), књижевност у Босни (гл. Х). Постоји, даље, 
извесна несразмера у месту које заузима историска позаднина 
и месту које заузимају књижевне појаве; та је несразмера 
на штету ових последњих. Скоро свака од шест глава које 
говоре о српско-хрватској књижевности почиње великим исто- 
риским уводом (гл. МГ стр. 100—-106, гл. 1Х стр. 188—144, 
гл. ХШ стр. 185—192, итд.); ми ћемо пак видети доцније 
да више дела нису добила место које им припада. Затим, 
ти историски уводи, и ако су документовани, не служе много 
објашњењу књижевних појава о којима је реч. Историски 
увод главе 1Х, на пример, садржи политичку историју Нема- 
њића и српског Средњег Века, са извесним, сувише општим 
разматрањима о утицају Византије и Запада. Остављам на 
страну то што овај увод нема довољно реда и јасноће, и 
питам се: је ли то увод који треба да објасни развој српске 
књижевности у Средњем Веку> Ја мислим да није, и пред- 
стављам себи то објашњење на сасвим друкчији начин. Пи- 
тања на која бих ја покушао да одговорим, била би ова: — 
Каква је била српска колонија у Светој Гори, и колика (желео 


бих имати пуну листу познатих имена калуђера који су у њој 

живели), какво је било књижевно образовање у њој ; — какве 
су школе учили млади монаси и ђаци, њихово знање језика, 
њихова преводилачка вештина, њихова дела, преводи и пре- 
писи (дати целу листу), њихов писаћи прибор (пергаменат, 
хартија, мастило, повез, итд.) и тешкоће при писању; 
то исто за манастире и књижевна средишта у Цариграду, 
Јерусалиму, и она по српској земљи: Студеница, Дечани, 
Манасија и друга (одредити активност свакога од тих сре- 
дишта, век по век); — однос двора према књижевницима и 
преписачима ; —— потребе цркве, у разним временима које су 
имале одјека у књижевности: потреба службе божје и њен 
однос према литургиској књижевности, култ светаца и његов 
однос према хагиографској књижевности ; — и тако даље. 

Историски увод главе ХШ садржи општу скицу поли. 
тичке и религиозне историје за време инвазије и владе тур- 
ске, са још мање реда и јасноће. Боље би било да је насли- 
кана, за овај период као и за онај ранији, активност књи- 
жевних средишта из века у век, опадање једних и развитак 
других, њихови напори и опасности, и тако даље. 

Ето шо је требало узети као историску позаднину у овим 
двема главама, кад у њима треба да буде историски увод; 
бар је то требало покушати. Истина је и то да је задатак Г. 


Мурка у овом погледу био особшшо тежак. Историја српске 


културе (манастири, школе, књижевна средишта, итд.) није 
скоро нимало изучена, и ако није оскудица у потребном гра- 
диву, а за књижевног историчара труд је и сувише велики 
и ван његове области да такву културну. историју сам изради 
за своје властите потребе. 

У књижевном делу своје „Историје“, Г. Мурко није могао 
да се потпуно ослободи филолошког метода, и ако је он од 
оних ретких који би с разлогом хтели да се боре против ње. 
Најпре је његов програм сувише широк и у филолошкој 


"традицији. Г. Мурко говори не само о родовима право књи- 


жевним, него и — као што је то увек случај у филолошкој 
школи — о делима и родовима који би се могли искључити 
из књижевне историје, и који се, у већини случајева, и 
искључују из историје западних књижевности; такви су: право 
«стр. 149, 167—8), граматика (166), јеванђеља (172, 176), по- 
веље (173, 175), мисали (175), статути (178—9), итд. Уз то, Г. 
Мурко се каткад сувише занима питањима језика (в. стр. 144, 








544 Српски Књижевни ГЛАСНИК. 











199, итд.; затим објашњење речи: колудар 178, Милитриса 
184, мартолоси 192, итд.). Права књижевност не заузима у 


књизи Г. Мурка оно место које јој припада; уз то, поред. 


добрих одељака, има их и слабих. Белешке о теолошкој 
књижевности (стр. 145—-7), и ако су сувише сумарне и би- 
блиографске, садрже и нечег новог, према пређашњим руч- 
ним књигама. Одељак о романима и приповеткама је доста. 
добар. Само, по начелу јединства југословенске књижевно: 
сти, извесни романи и приповетке, који се налазе иу Бу- 
гара и у Срба, нису забележени у српској књижевности 
пошто су били забележени у бугарској; незгоде које при 


таквим случајевима могу произаћи нису умањене неодре- 


ђеним примедбама о односу бугарске и српске књижевно“ 


сти као што је она на стр. 145. Приповетка о Еладију није 


поменута. „Мука блаженога Грсздија“ објашњена је као „па: 


родија заплетеног византиског чиновничког апарата“ (стр. 
151), по Крумбахеру (стр. 884); она се могла објаснити 


можда боље као „пародија живота светаца“ (в. 6. Раг5, [4|- 


(бгаште Шапсавзе аџ Моуеп Асе, 1888, 5 109: Мапуге де 5. 


Вассћиз). Врсте о причи о Теофани (стр. 158) преведене су 


(в. С. К. Гласник ХТХ, 1907, 36—7), и ако нису означене као 


такве. О српским апокрифима Г. Мурко и не говори управо, 


држећи да је доста што је говорио о бугарским апокрифима; 


на тај начин, он оставља код читаоца врло неодређен појам 
о српским апокрифима. О српској хагиографији Г. Мурко та- 
кође не говори; бар анализа и чак набрајање хагиографских 
списа недостају сасвим; тај недостатак пада још више у очи 


што тога нема скоро ни у бугарској књижевности. Старе 


српске биографије аналисане су каткад врло укратко (Данило, 
стр. 160—1) и карактерисане доста сумарно. Не треба више 


понављати застарсло мишљење И. Павловића, наиме да су 


хронолошке белешке у Савину делу „познији умеци“ (стр. 157). 


Карактеристика првих биографа (Сава, Стефан, Доментиан). 


дата је нешто елементарно. Цамблакове вести о хезихастима 


не изгледају тако „јако конфузне“ (стр. 161) како Г. Мурко. 


то каже. Примедба да се стари српски биографи одликују 
својим „фразирањем“ и „гнусном реториком“ (стр. 163—4; 


пор. стр. 142: Везопдег ашаАЊшо, итд. а тако и стр. 126: 


У/аћгепа ез Фе Зегеп, итд.) сувише је генералисана. Има 
много биографа (Сава, Стефан, Теодосије, Данилов ученик, 








“и 

Цамблак, Констангин, Пајсије) којима се не би могло то 
пребацити. Тако исто и изрази да се ови биографи одли. 
кују „невероватним притворством“, „безграничним ласкањем 
и лажљивошћу“ (иста страна) изгледају ми врло претерани. 
Мишљења Голубинског и Хиљфердинга, која Г. Мурко наводи 
у потврду овога, јесу из година 1871 и 1859, и за нас пред- 
стављају данас само површне оцене без икакве вредности. 
Од тога доба, мишљења о нашим биографима променила су 
се много, и то у корист тих биографа; ја чак држим, што 
ови биографи буду више проучавани, тим ће више добијати 
у цени. Оно што Г. Мурко говори о летописима и родосло- 
вима (стр. 164—5) није довољно, и често је нетачно. Њихов 
број није „преко тридесет“ него 59. Први родослов је из 
1431, пошто се налази у познатом делу Константина философа; 
Г. Мурко могао је бити прецизнији у том погледу. „Ембрио 
њихов је доказан за годину 1416“ али не за родослове него 
за млађе летописе. О хронографима је код Г. Мурка само не: 
колико реди (стр. 165), што је апсолутно недовољно; тако 
исто о Пајсију, Бранковићу, итд. (стр. 197—8). Прича о паду 
Цариграда налази се и у српској књижевности, не само у 
бугарској, ако је Г. Мурко о хтео да каже (стр. 198). 

Можда би Г. Мурко избегао ове методске и детаљне 
грешке да је посетио библиотеке југословенског света, скромне 
додуше али које се морају узети у вид. Погрешно је ми- 
слити да се при оваквим радовима могу пренебрегнути би- 
блиотеке у Београду, Софији, Загребу итд. Ипак књига Г. 
Мурка садржи добре и врло добре главе, писана је често 
живо, и представља један од првих покушаја да се историја 
југословенске књижевности стави на модерну подлогу. 

Са брошуром Г. Мурка (21: Кик итд.) ми додирујемо 
више питања такта него научна питања. Критика Г. В. Ћо- 
ровића (Атсћу 1. чјау. РАћПојогле) била је сувише критика де- 
таља те није могла дати правичну оцену целе књиге, и су- 
више агресивна по тону те јој Г. Мурко није могао остати 
дужан одговора. У свом одговору Г. Мурко није имао право 
кад је чинио одговорним, и није имао такта кад је напао 
уредника „Архива“ и једнога од патриараха словенске науке 
Г. Јагића, ради критике која је изашла у „Архиву“ и под 
потписом Г. Ћоровића. Г. Ћоровић је понова одговорио („Пре- 

35 

глед“) на брошуру Г. Мурка; његов одговор је местимице 


добро документован и у њему су доказане неколике замерке __ 
Г. Ћоровића 


= 


ПАВЛЕ Поповић. 


ПОЗОРИШНИ ПРЕГЛЕД. 


ИзвАН ДРАМЕ и Књижевности. “а 


[Прије Ноћи, драмолет у једноме чину, од Божа Ло- 
врића. — На Прелому, драмска слика у једноме чину, од 
Драгослава Ненадића. — РГаста ез! јабша, драма у једноме 
чину од Михаила Банковића.] 


Поводом Жоржа Онеа, Жил Леметр је једном приликом 
врло лепо отпочео своју критику: „Мој обичај је да своје ; 
читаоце занимам књижевним предметима; нека буду тако 
добри и нека ме извине што им данас говорим о романима 
Жоржа Онеа. Учинићу задовољство многим добрим људима 
и олакшаћу многим добрим духовима што ћу гласно рећи оно 
што они мисле!“ Углавном, такав је данас мој случај; углав- 
ном, кажем, јер драмолет Г. Божа Ловрића није изван књи- 
жевности и ако је он, у чисто драмском смислу те речи, изван 
драме. Мначе, друга два драмска случаја, јасно су с оне 
стране и драме и књижевности. 

Књижевно, драмолет Грије Ноћи Г. Божа Ловрића за- 
нимљив је. Са извесним далеким и нејасним реминисценци- 
јама, он има за мотив оне мистичне појаве које Матерленк 
често узима за мотив, Гавријел, и непозната старица, и Анита, _ 
у својим међусобним односима, имају за основно схватање 
једну, „за косе извучену“, мистичну идеју. Гавријел, интелек- __ 
туални и морални грабанцијаш; Анита, са својом мистичном — 
чежњом и жељом да се преда једној коби и да се, истовре-_ 
мено, од ње отргне; и непозната старица, са својом утопље- 
ном кћери, — све те три личности, књижевно, и ако су нејасне 
и рађене по обрасцу, изгледају доста рељефне. Позоришно, _ 
драмолет је местимице нераван и, у тежим психолошким мо- 
ментима Анитиним, нејасно израђен, ненаглашен довољно, 
неразвијен за сцену. На сцени се мора увек јасније и одре- 

ђеније да говори, него ли у лирској песми или приповетци. 
Публика хоће, кад изиђе из позоришта, да зна тачно у чему 
је ствар. То што хоће публика, то тражимо сви ми, и тра- 
жимо у сваком књижевном делу. У овој северњачкој реми. 
нисценцији, то се не зна тачно. Ипак, онаква каква је, она 
је бар писмена и књижевна и, стога, није из књижевнога 
сутерена. 

Друге две (На Прелому и, нарочито, Гасја ез! јабша), 
од којих је прва драма а друга ни сам не знам шта, комичне 
су као драме. Прва је, да дам и та објашњења, на српском, 
док је друга, у оригиналу, на извесном француском језику. 
Прва је, по материјалу, из живота Палилуле: један таљигаш 
има сина који хоће да се жени а нема новаца да обави свадбу, 
и има коња који „болан лежи, и хоће да умре“; у такву ма- 
теријалну ситуацију, улази неки Илија, који се тек вратио из 
апсе, и гони га да му помогне да обију једну касу, и дођу 
до пара; таљигаш, дајући извесне до суза отужне трактате 
из морала, не пристаје на тај чин, и гони Илију из куће; 
Илија одлази, и дође кобна вест да је коњ „променуо све- 
том“; таљигаш, видећи се на прелому, поче опет да прича 
неки свој морал и, пре но што ће завеса да падне, довикне 
сину: „Михаило, иди ми зовни Илију!“ То је тема драмске 
слике На Прелому. — Цела драмска слика, ипак је у тону. 
Писац држи да и сам треба да се подеси према материјалу. 
Пошто су Палилула и таљигаши уегуц5 гетшт драмске слике, 
то су и стил, и композиција, и укус, удешени сходно мате- 
ријалу: стил је нераван и трновит, у колико се може да са- 
слуша и прочита; композиција је у нереду: ништа није на 
своме месту, али ту треба похвалити то што је све, у томе 
смислу, доследно; укус је нарочита одлика ове драмске слике: 
бирано је да се каже само оно што и медиокритет осећа да 
је банално и, у том погледу, доследност је изведена до краја. 
Та доследност је, свакако, за похвалу. — Има неки Полићу 
Загребу, романсијер, драмски писац, епски и лирски песник, 
који је изванредно симпатичан само стога што је доследно 
глуп у свему. Овај Полић је само дигресија. Из тога не треба 
правити никакве паралеле између њега и Г. Драгослава Не- 
надића. 

Трећа драма је најзанимљивија. Она се пише латински: 


__Баста езђ јађша; оригинал јој је на француском. Г. Михаило 

Банковић је, сем Деца ХХ Века, све своје ствари написао 
на језику који смо горе поменули. Оне се зову: АЏерто соп 
Био, 17 Аттотте, Га Веаште, 17 Огаре. Све су оне у по јед- 
номе чину, и све су посвећене по којој личности. Једна је 
посвећена Сари Бернар, Гасга езг јарша је посвећена покој- 
ној Вели Нигриновој (она је онда још била жива). Драма, 
коју је приказивало наше Слободно Позориште, штампана је 
у Монпељеу, 1907 године, октобра месеца. Сва права репро- 
дукције, превођења и приказивања задржана су за све земље, 
подразумевајући ту и Данску, Холандију, Шведску и Нор- 
вешку. За сва та права треба се обратити Г. Пјеру Малеу, 
издавачу, у Монпељеу, у улици Станислава Дижона број 4. 
Слободно Позориште се обратило гореименованоме господину, 
добило је допуштење, и драма је приказана први пут овде 
у Београду, једнога господњег дана, месеца априла ове го- 
дине. На крају, нека је допуштено да саопштимо и овај 
детаљ: у оригиналу, драма стаје један динар. Толико о са- 
држини. 

Као оно Жеронд, у Молиеровим Скапеновим Лудори- 
јама, и ја сам се сада непрестано питао: „Опе Фађе аПај- 
је Тапе дапз сене сајеге2“ 


Бранко ЛАЗАРЕВИЋ. 


НАУЧНИ ПРЕГЛЕД. 


Н. Вулић, Јован ТОМИЋ КАО ИСТОРИК („Дело“ за 1910 и 
1911 год.). (6) 


Г. Вулић, дакле, и опет тврди да није било никакве под- 
горичке војске у септембру 1692 године и да међу подацима, 
које сам био навео, нема и таквих који о њој говоре, него да 
је тамо речи само о топовима узетим са Жабљака. То, међу- 
тим, није истина. То није истина, јер сам и раније био упу- 
ћивао на два податка, од којих се један налази на стр. 92, 
а други на стр. 102 зборника докумената „П Мошепеото“, 
који не може биши јасније говоре о тој подгоричкој вој- 
сци, а први од њих каже још и то да је из /7одгорице топ 
који се вуче против Цетиња. Преко та два податка, који стоје 





6 

у вези са другима које сам такођер навео и који говоре о 
тој истој ствари, Г. Вулић је навлаш прешао, да би још јед- 
ном могао протурити ранију неџсшину: да сам ја измислио 
подгоричку војску. 

Та два податка, преко којих је несавесни критичар пре- 
шао и који стоје у вези са свима осталима, јесу: 


а. Извештај которског провидура Ерица и свих војнич- 
ких млетачких старешина, затворених у цетињском манастиру, 
од 27 септембра 1692 године. Пред саму предају Цетиња Су- 
лејман паши Бушатлији ови јављају влади како се, поред 
осталог, не могу одржати у манастиру, „..и због гласа да (Су- 
лејман-паша) сваког тренутка очекује и друга појачања из 
Жабљака и ГТодгорице, откуда је узео топ да нас туче, постоји 
вест, како је познато, да је већ на половини пута“.“2 


6. Други податак је још интересантнији. То је писмо 
пиперских главара, којим се правдају каваљеру Живу Грби- 
чићу што нису за времена похитали у помоћ Цетињу против 
Сулејман паше. У том писму, из месеца октобра (по новом), пи- 
перски главари веле како доћи „раније нисмо могли, јер је 
пашин син [Омер] био у Подгорици са шри хиљаде људи, 
али пођосмо чим смо чули да се паша дигао и отишао у Ри- 
јечку нахију са два топа, да туче манастир“.““ 

Овај податак, у вези са горњим и са другима на које сам 
се позивао раније, утврђује што сам тада написао : да је у сеп- 


42 „-е рег Ја уосе сћ а тотеп  абепде риге ај гиот2 : да Шхја- 
ћасо е Ро(а)дотагга, да Фоте атепао Фетаћо Сапттотпе рег Ђабегсј, 51 Пепе 
ау1в0, со е пого, сће за ћог та! аПа теба де] сапипо“. (11 Мотеепедто, 92). 


43 „У зага збајо гаргезепбајо да! сопје де РЈезз 2 (Реза у 21), сопе 
уппуппо 6 соп Того т апио а СеШсатпе, та поп что ан т [етро 
ретеће с; пеошто Г аућо ећ И Разза ега гбогпајо, е рш зоПесЊатшепје 
поп ћађјатшо рофико, ретсће џ јдпо аде! Разза ета а Роадотгга соп 
тета ћиотита, ап зиђбо сће ргеззеп а то еззега! И зђезво Разза Јеуа- 
о еб апдајо пеЏа Епшпага соп аФив саппоп! рег ђафеге  Мопазђемо, пој 
рат анпо“. (1 Мотјепедто еге., 102). — На ову војску односи се и горњи 


- навод у напомени 42 и подаци на стр. 91и 99 тога зборника, као и подаци 


на стр. 346 (два податка) у мојој књизи „Цр. Гора за Морејског рата“ у 
прилозима ХМУП и ХЉУШ. Да је пак над том подгоричком војском старс- 
шина био Омер-бег, поред податка на стр. 346 моје књиге, говори и порузник 
Јован Белглава из Будве, који у једном писму јавља како се Сулејман- 
паша задржао у Скадру дуже због болести свог најстаријег сина, уместо 
кога је послао Омера с војском из Горње Арбаније. (0 том писму вчди даље.) 

тембру 1692 године било турске војске у Подгорици; да је 
том војском заповедао пашин син Омер-бег; да је том вој- 
ском држао у шкрипцу Брђане, да не иду у помоћ Цетињу; 
да је потом с том војском, пошто је уз пуг узео два топа 


са Жабљака, као ближег терену операција, похитао у помоћ 


свом оцу на Цетиње. Овај податак и сам за се и у вези са 
другима, утврђује не може бити јасније: да је у септембру 
1692 године постојала подгоричка војска. И, што је најглав- 
није за оцену Вулићева научнога морала, ја сам се и раније 
позивао на тај податак, али је Г. Вулић преко њега прешао, 
да би поново тврдио своју ранију неџисшину: да у Подго- 
рици у септембру месецу 1692 године није било турске војске 
и да сам ја измислио ту подгоричку војску. | 


8. Као што се био окомио против истине да је у сеп- 
тембру 1692 године постојала подгоричка војска турска, слу- 
жећи се при томе неистинама, тако је Г. Вулић учинио и про- 
тив мојег тврђења: да је средишни одред Сулејманове војске 
био пребачен (превезен) преко Скадарскога језера. При по- 


новном претресању овог факта Г. Вулић је на једним ме- 


стима показао да не зна саму ствар а на другима служио се 
неистинама и подметањем. Зато пре него што приступим де- 
финитивном утврђивању факта, да се прво осврнем на спо- 
редне ствари. | 

Ту је на првом месту питање о извору, у коме Г. Вулић 
налази доказа против факта да је средишни одред Сулејма- 
нове војске био превезен с једне обале Скадарског језера 
на другу. 

То је једна реченица у депеши которскога провидура 
Ерица од 15 септембра 1692 године, која гласи: „..аПезнзсе 
1 Того Каоћено !п Родобе ха“ (паша спрема превоз њихов — 
својих трупа — у Подгорицу). 

Г. Вулић хоће пошто по то да је ова реченица била 


извор мојем тврђењу о превозу средишног одреда Сулејман- 
пашине војске, па пошто она гласи сасвим друкчије него 


текст у мојој књизи, он тврди да сам ја измислио тај факат. Од- 
говарајући му први пут на његову „критику“ у чланку Ш ја 
сам нагласио да факат казан у тој Ерицовој реченици није 
тачан и да сам га у своју књигу унео пошто сам га кориго- 
вао на основу других података. Г. Вулић се није хтео освр" 
тати на ту моју напомену, и пошто није знао зашто онако 

представљен факат у Ерицовој депеши није тачан, пошто 
није знао какви су све извори за моје тврђење да је сре- 
дишни одред Сулејман-пашине војске био превезен преко Ска- 
дарског језера, а још најмање како је постала наведена Ери- 
цова реченица, поново се окомио против тачнога факта слу- 
жећи се и „доказима“ и речима, којима није места у научној 
критици. Зато ћу овде прво показати какви су ти његови 
„докази“ а потом ћу изложити како је постала она Ерицова 
реченица са једним нетачним фактом. 

У истини факат казан у тој Ерицовој реченици није 
тачан. Тачно је у њој да је паша у то време мислио о пре- 
возу (тасћено) једнога дела своје војске из Скадра, али није 
тачно да га је хтео превозити у Подгорицу, ни водом нити 
пак „сухим“, како то тумачи Г. Вулић. Као што ће се видети 
из даљег излагања, которски провидур Ерицо учинио је по- 
метњу, кад је написао да је паша спремао превоз својих 
трупа у Подгорицу. Зато тај факат нисам унео у моју књигу 
како је представљен у тој реченици него онакав какав јесте. 
Према томе ни извор томе факту, како сам га ја изнео, није у 
тој реченици из Ерицове депеше, него су други, поузданији. 

Знајући за податке који говоре о томе да је Сулејман 
један део своје војске превезао преко језера и да у то време 
није „превозио“ своју војску у Подгорицу, одговарајући први 
пут на „критику“ Г. Вулића у чланку Ш,. одбацио сам тај 
факат као нетачан. Г. Вулић је тада у чланку 1Х, преба- 
цивши ми што нисам разумео значење речи аоћено, проду- 
жио у једном „елегантном“ стилу: „И кад је тако разумео 
ту реч, Академик је учинио још већу лудосш, па је целу Су- 
лејманову војску од више хиљада превезао преко Скадарског 
језера. Јединствена пометеност! Он не види да се из Скадра 
нико не може превести преко језера у Подгорицу, пошто је 
она далеко, далеко од обале! Он не зна да само две стране 
даље сам прича како је Сулејман ишао ка Подгорици сухим: 
„паша се био кренуо из Скадра, и 20 септембра пао је с 
војском у Марковоће. За то време... Алија... био је у Сушор- 
ману... и већ следеће ноћи састао се са Сулејман-пишом |,,,““ => 


(Наставиће се.) 
Јов. Н. Томић. 


41 Одјек за 1911, број 27, 
#55 Дело за фебруар 1911, стр. 305. 


Де 45 

ГРЧКО-БУГАРСКО ЗБЛИЖЕЊЕ. — ИзБори у ГРЧКОЈ. 


У политици према немуслиманским народностима садањи 
Младотурци поступају исто онако као и Младотурци из доба 
Митад-паше. Они уништавају, сужавајући их, црквене приви: 
легије које су давали турски султани и слободу школовања. 
Они употребљавају стари политички систем завађања и по- 
дражавања заваде међу народностима место да раде на ује- 
дињењу свих раса; они обезбеђују господарство Турцима над 
свима осталим народностима и противу свих народности. Ти 
методи и системи воде све већем потресу и врењу међу на: 
родностима, нарочито хришћанским. Врење избија у незадо- 
вољство, најпре притајено, а затим у отворено непријатељско 
држање. Статистика чета и четничке радње у Турској коју смо 
последњи пут овде изнели и држање патријаршиста и ексар- 
хиста приликом распуштања Турске Народне Скупштине само 
су један део манифестација тога незадовољства. На томе се 
сигурно не може увек свршити: показати незадовољство, па 
макар колико садањи управљачи били јаки. Влада која сама 
помаже унутрашњи раздор и руши слободе и права на ко- 
јима заснива свој постанак, не може сачувати ни себе ни лр- 
жаву од рушења и од пропасти. За Турску, која је окружена 
како народима са пуно законитих аспирација тако и народима 
са незаконитим амбицијама, ово вреди више него за друге. 

Ови методи младотурске политике, чији су модели узи- 
мани из Аустро-угарске Монархије, дали су неке резултате 
које младотурски политичари нису, свакојако, очекивали. Ти 
резултати нити су потпуни нити савршени, али њих има; и 
они су обрнути од оних које су желели постићи. Међу не- 
муслиманским народностима јављају се тежње да се зближе, 
споразумеју у сврси заједничке одбране противу младотурске 
систематске политике однарођавања. Народности које нису 
могле готово неколико векова да се трпе докле нису дошли 
Турци на Балканско Полуострво; народности које су се под 
Турцима смртно мрзеле, данас се мире и по нешто заједнички 
раде противу данашњега рада комитета „Јединство и Напре- 
дак“. Грци и Бугари који се мрзе и боре међу собом већ 

десетак векова данас хоће заједнички да устану у одбрану 
својих црквених привилегија и школских слободија. Бугари, 
који су због Цариградске Патријаршије и грчке искључиво- 
сти морали ићи у шизму, примити анатему Васељенске Пра- 
вославне Цркве, радују се данас што њихов Ексарх по- 
здравља грчкога Патријарха из Цариграда као свога хијерарха. 
Грци који су од 1903 до 1908 године спаљивали читаве ва: 
рошице и села ексархијска по јужној Маћедонији из про- 
сте освете за толике побијене прваке по тој истој турској 
провинцији, траже данас сарадњу бугарскога Ексархата. Ва- 
вељенски цариградски патријарх Јоаким Ши бугарски ексарх 
Јосиф ! потписују исте тужбе и представке Порти, заједнички 
раде о истим предметима као да су грчка и бугарска црква 
у Турској Царевини једно и исто. Спаљене куће и непобусани 
гробови маћедонских Грка и Бугара, попаљених и поубијаних 
од комита и Арнаута, и не траже више освету противу Грка 
и Бугара него упућују на зближавање, зову у заједницу, траже 
борбу противу јачих и заједничких непријатеља. Софијски и 
атински листови, грчки и бугарски, јавни и виђени политички 
радници непрестано опомињу и светују Грке и Бугаре у Тур. 
ској да живе не само као добри хришћани, него да се зближе 
и помажу као добри суседи. У Софији се сада присећају да 
су се бугарски социјални живот, књижевност, црквена и др- 
жавна управа, развијали под утицајем Византије, да је све 
то било огледало Царигрида. Софијски шовени сада признају 
да је грчка црква, на коју су толико викали а против које 
су још више радили, — очувала у Турској православље, име 
и језик у Бугара. Они тврде да је бугарска Обнова дело 
грчке Обнове, или бар под њеним утицајем изведена. Данас 
ти исти неће крити да је у прошломе веку грчка култура 
владала у свима бугарским градовима и да се она и данас 
осећа у бугарским породицама у варошима и у начину жи- 
вота, и у обичајима, и у трговини, па чак и у начину хра- 
њења. Живот Бугара по целом Балканском Полуострву про- 
никнут је животом, обичајима и наравима Грка. У наступима 
искрености рећи ће да није било грчке жилавости у борби са 
Турцима не би било ни данашњих Бугара. Исто тако у Атини 
затуцани месаломани заборављају данас да су Бугари први 
ударили у темељ Васељенске Православне Цркве и повредили 


јединство њено, и оштетили престиж њен. Они 


заборављауј 


-– 

све што је учињено 1906 и 1907 године са грчким црквама и. 
школама у Бугарској и у Источној Румелији, и позивају на 
заједнички и сложан рад. 

Још кад се први пут почело говорити о зближавању 
између Цариградске Патријаршије и бугарскога Ексархата, ми 
смо изјавили сумњу да ће моћи доћи до једнога трајнога 
зближења између њих. Нове манифестације зближавања не 
мењају наше мишљење; наша сумња остаје и даље у снази. 
Тешко је остварити један трајан споразум између-Гркаи Бу- 
гара у Турској, као што је тешко постићи такав споразум 
између Срба и Бугара, Грка и Срба, и тако даље. Могућни 
су само кратковремени споразуми, слога, па чак и политички 
савези; споразуми и савези каквих има међу великим држа- 
вама, савези и споразуми на дуге рокове с пуним значајем 


и вредности, међу балканским народима за сада нису могућни. · 


Балкански народи нису се још груписали у своје етнографске 
границе; њихови делови су силом догађаја распоређени и 
распарчани на неколико страна. Специјално њихови наци- 


онални и политички интереси су врло замршени у Маћедо- 


нији, а међусобни односи Бугара, Грка, Румуна и Срба у тој 
турској области, пресуђују о односима између Бугарске, Грчке, 
Румуније и Србије. О томе не треба нарочитих доказа и при- 
мера, имају се сваки дан. Поред тога, Балканско Полуострво 
уопште, а Европска Турска посебно, предмет су већих или 
мањих амбиција неких европских Сила, па отуда јаки утицаји 
на међусобне односе балканских хришћанских државица. Управо 
лична заинтересованост великих највише и смета стварању 
добрих, крисних и здравих споразума и савеза међу њима. 
Она је бар неколико пута кварила добре односе међу њима 


када их није доводила до највеће заоштрености, па и до рата. 


Када независне хришћанске балканске државице буду могле да 
оставе историјска права на страну, и да искрено погледају у 
очи стварним чињеницама, кад усрдно узму у помоћ етногра- 
фију и стварни број својих саплеменика у Европској Турској, 
онда ће се тек моћи говорити о неком трајнијем, здравијем 


зближавању међу њима. Кад једни и други попусте у прете- 


раним националним претензијама које се заснивају на исто- 
ријским традицијама, кад учине стварне уступке једни дру- 
гима, онда ће моћи бити озбиљнога разговора о зближавању 
међу балканским народима. Докле до тога дође требаће 
доиста још доста времена. 

Бугари и Грци су до сада учинили нешто што је стварни 
принос за њихов будући заједнички рад. Они су се нашли 
на једном земљишту, на питању које се тиче подједнако њи: 
хових саплеменика у Турској. То је, као што је горе поме- 
нуто, питање о црквеним привилегијама и школским слобо- 
дијама за Грке и Бугаре у Отоманском Царству. Турска хоће 
да обори сва права и привилегије Цариградске Патријаршије 
и Ексархије; Патријаршија и Ексархија су сагласне да зајед- 
нички бране та права. Све радње у томе правцу вршене су, 
има неколико месеца, у сагласности и потпуној хармонији. 
Приликом последњих општинских и законодавних избора у 
Турској, у многим изборним местима било је искренога спо- 
разума међу грчким и бугарским кандидатима. 


Избори за Народну Скупштину у Грчкој свршени су. 
Они су дали резултате који су поразили опозицију, јер она 
_није добила готово ни шестину од целокупнога броја посла- 
ника. На 181 посланика опозиција је добила само 33 посла- 
|- ника, остало све влада Веницелоса, која је рачунала само 
на 120 мандата. Старе партије су изгубиле своје партизане тако 
да је свака од њих добила отприлике по 10 посланика, а 
једна од њих, Ралисова, није могла ни свога шефа да избере. 
Овакво повољно решење избора у Грчкој за кабинет Крића- 
нина Веницелоса, разбистрава и ситуацију са Критом, јер се 
сад може рећи да ће Веницелос моћи управљати Критским 
Питањем онако како нађе за потребно. 
ИНОСТРАНИ. 


ОЦЕНЕ И ПРИКАЗИ. 


ВластимиР БуУДИМОВИЋ: „ИСТОРИЈА СРПСКИХ ШТАМПАРИЈА“, 
(80, 1—96, 1912). 


Из последњих свезака „Дела“ одштампао је Г. Властимир 
Будимовић свој овећи рад „Историја Српских Штампарија“. 
Г. Будимовић је тачно запазио да код нас још није израђен 
историјски преглед развитка наших штампарија, ма да су оне 
важни чиниоци уопште у културном напредовању, и ма ла 
су то биле нарочито у нашем културном животу, — и он је 

покушао, како саму предговору своје књиге каже, да задовољи 
„једну неопходну потребу“. 

Г. Будимовић је у својој књизи успео увек у оним одељ- 
цима где се држао те своје намере. дати историјски преглед. 
По добрим радовима Г. Г. Љубомира Стојановића, Др. Јо- 
вана Скерлића, Радослава Грујића, Андре Крбавца и Б. Шу- 
лека, он је умео дати све значајне резултате до којих се дошло 
у проучавању наших старих штампарија и штампарија осно- 
ваних у ХУШ веку. 

Само, Г. Будимовић се није држао таквог начина рада кроз 
целу књигу; он се, најпре, и тамо где је то могао, упуштао 
у препричавање података из својих извора уместо да само 
даје резултате, а, затим, 0 оснивању штампарија у Србији и 
Црној Гори у Х1Х веку није имао израђених проучавања, и 
он им је морао сам приступити. Тај део у његовој књизи је 
пун нових, мало познатих или и досад сасвим непознатих фа- 
ката. На жалост, та факта су набацана, једва да има неког 
реда по којем су ређана. Г. Будимовић је невешт да јасно“ 
покаже догађаје, да издваја мање важно од значајнијег, да 
распореди, да нагласи; он неће да жртвује незнатне цитате 
којих је нашао обилно у Државној Архиви; њега вуче грађа 
коју има да савлада, он пише онако како је у нађеним подат- 
цима: „Њ. Вел,“, „устројена“, „у где који народа“. Тих недоста- 
така је мало у одељку који говори о штампаријама с краја 
ХКХ века. Али их је много у најзначајнијем и највећем делу књиге, 
у њеном управо главном делу (20—66 страна), кад је реч о 
оснивању Државне Штампарије и њеном раду. МИ не само 
невешто излагање; ту је и непоузданост. Ево, пре свега, исто- 
рије о једном месту у раду која ће, поред оног што ће се 
навести, показати поузданост Г. Будимовића. У „Делу“ (јул, 
1911, страна 120), говорећи о покушајима да се оснује штам- 
парија у Србији, он је писао: „М одмах по свом доласку у 
Русију Герман извештава неког Михајла Теодоровића...“ Тај 
Михаило Теодоровић, пак, није био неко, него сам Герман. 
И то писмо по којем Г. Будимовић даје горњу реченицу није 
Германово него Гречово, Николе Греча, упућено Герману. 
(Државна Архива, „Штампарија“, Греч Герману, 1/13 августа 
1825). При засебном одштампавању Г. Будимовић је поново 
штампао тај део рада и поправио погрешку. Али, да оста- 
вимо рад како је изишао у „Делу“ (било би још једно слично 

место) У књизи се тврди да је у Хатишериф од 1830 године 
ушла одредба о дозволи да се у Србији установи штампа- 
рија зато што ју је Димитрије Давидовић унео; још даље, 
тврди се да је и Давидовић учинио да уђе та одредба и у 
Акермански Уговор. Међутим, не помиње се „Народно Про- 
шеније“ упућено 1820 године Порти у којем је била та од: 
редба, и из којег је прешла и у Уговор (1826) и у Хатише- 
риф (1830) А 1820 године Давидовић није ни био у Србији. 
Г. Будимовић тврди да је Берман, доцнији фактор Штампа- 
рије, ишао у Петроград „ради набављања штампарије“. Ме- 
ђутим, то не стоји. Берман је био дошао „из Германије“ у 
Петроград сам, да ради занат. Исто тако нетачно је објаш- 
њење што је штампарија купљена у Русији а неу Аустрији; 
нису узроци политички, већ новчани. То је јасно по једном 
писму Аврама Петронијевића и Цетка Рајовића Кнезу Ми- 
лошу (Државна Архива, „Русија 1829—1832“, стране 42—45 
и 88). За то писмо Г. Будимовић свакако није знао. Иначе, 
он би у њему нашао и податке о набављању штампарије, и 
избегго би један велики број нетачности и произвољних прет- 
поставака на 32 и 33 страни своје књиге. Он је на њима на- 
чинио, поводом датума кад је штампарија купљена, више за- 
буне него и сам Мита Петровић говорећи о томе у својој 
некритичној књизи „Финансије и Установе“. У ствари, штам-“ 
парија је купљена у Петрограду у новембру 1830 године, по- 
слата из Петрограда у децембру, а стигла у Београд 21 маја 
1831 године. 

Овим није исцрпено све нетачно у овој књизи. Само, 
простор једног приказа не допушта још већу опширност. Из 
тог разлога не говори се више ни о слабој писмености у овој 
„Историји Српских Штампарија“. Оставимо на страну при- 
медбе под текстом. Али текст Г. Будимовића. Данас ни по. 
четници студентских књижевних семинара не пишу као он. 
(У једном реду реч година он пише: „година“, „год.“ и г.“; 
он пише: „окт.“, „авг.“, „нов.“, „петнајест“, „он је се вратио“, 
„Двор. Ратн. Савет“; реченица му некоректна и реч толико 
пута страна без потребе: „улога штампарија одређивала је за 
терен своје еволуције манастире“; „транзит“, „формулишу 
питање“). 

Г. Будимовић, у закључку књиге, тражи укус у спољној 
изради књига, и његова књига се у том погледу може похва- 
лити. Али, за нас је још важнија коректност у унутрашњој 

опреми књиге, и ми њу можемо, видели смо, из доста раз- 
лога тражити од Г. Будимовића. Додајмо, само, да један ова- 


_ кав рад, ма и с набројаним недостатцима, стаје много напора. 


Нека су ти напори, исто као и недостатци, признати Г. Бу- 
димовићу. МИ нека су признате и две знатне врлине његове 
књиге: правилно схватање о томе да се прикаже средина у 


којој се установљавале штампарије и покушаји да се даду, 


дубоко тражени, узроци њихових појава, напредовања и рада. 
И у том погледу одељак о штампаријама с краја ХЛХ века 
стоји најбоље. 


А. А. 
БЕЕН 
ХАЊИЖЕВНОСТ. 
Поводом ОЦЕНЕ КЊИГЕ Г. Др. М. МуРКА. — Чим је изи“ 


шла књига Г. Др. Мурка „Историја старијих југословенских 
књижевности“, ми смо донели о њој реферат од нашег сарад- 
ника Г. Др. Владимира Ћоровића. (С. К. Гласник, 1909, ХХ., 
51). Том приликом, ми смо, у пропратној белешци (стр. 77), 
додали: „Према обећању које смо добили, надамо се ускоро 
донети још један реферат о њој (књизи Г. Мурка)“. Обећање 
на које смо мислили, остало је неиспуњено, те ни ми нисмо 
били кадри оправдати своје наде дуго времена. Сада, како је 
наш сарадник Г. П. Поповић писао о књизи Г. Мурка и ње. 
говој брошури реферат у једном немачком часопису (Решвсће 
Гметаштхенипе, ХХХШ, 1912, 13), то доносимо његов реферат 
на место раније обећаног; тај реферат се, поред књиге Г. Мур- 
кове, обазире и на његову брошуру, која је полемична про- 
тив Г. Ћоровића. Реферат Г. Поповића, који доносимо у пре- 
воду, није нимало за ову прилику мењан. 





„Нове Песме“. — Вредна издавачка- књижара Г. Светислава 
Цвијановића издала је, укусно опремљену, нову збирку пе- 
сама Г. Милана Ракића: „Нове Песме“. (80, 72 стране, цена 
2 динара). „Српски Књижевни Гласник“ приказаће збирку 
опширије. о 

„Четник“. — Према књигама енглеског ђенерала Бадена 
Паула („Зсоште [ог Воуз“) и Др. А. Лиона („Паз Р!апанп- 
Феђисћ“) израдио је Г. Др. Милош Поповић, један од нај- 
активнијих радника на новом разумном васпитању наше омла- 

дине, књигу „Четник“ (80, 302 стране. 350 динара). У доба 
кад се повела озбиљна реч о раду на васпитним реформама, 
кад у том правцу раде неколике просветне организације, ова 
књига Г. Поповића долази двојином више добродошла. У њој 
смо добили најбољи „уадетесит“ за нашу школску младеж, 
она је једна смишљено израђена енциклопедија намењена 
њеном физичком и духовном усавршавању. „Четник“ је једна 
од оних књига коју -одрасли'и ученици треба да дочекају као 
„златну књигу“, у њој ће они наћи не само учитеља који учи 
како се стиче и јача физичка снага, него и учитеља који учи 
како се развијају способности за научни рад и како се по- 
стаје јак у смислу нове рационалне етике. А. А. 





РЕПУБЛИКАНСКА БиБлиотекА. — Студентска Републиканска 
Демократија предњачи нашој университетској омладини. Она 
је издала и седму свеску своје Републиканске Библиотеке, 
„Право својине и колективизам“ од Б. Жакоба (80, 43, 0.40). 
Писац је дао критику колективне својине и нарочито нагла- 
сио немогућност њеног данашњег остварења; он је потпуно 
одбацује као револуционарно решење друштвеног питања. 
Б. Жакоб се пита: где су способни чиновници колективног 
друштва» да ли би се нашла мера за оцењивање радар оцена 
потреба једном члану 2 да ли би иницијатива била могућнар 
не би ли радник остао и у новом друштву само извршивач 
туђих планова2г и тако даље. Можда. Само то је далеки 
идеал. М писац, ма како да није против идеализма, „јер по- 
зитивизам без надања је ружан и неплодан“, указује на стварну 
садашњост и тражи нехимеричну социјалну делатност, рад 
који рачуна са данашњицом. 





„ЈБУБЉАНСКИ Звон“ 0 СРПСКОЈ ПОЕЗИЈИ. — У својој по- 
следњој свесци, за април, „ЈБубљански Звон“ приказује „Ап- 
«ојоотји попе згрзке шипке“, коју је у редакцији Г. Богдана 
Поповића издала Матица Хрватска. Приказивач, Г. А. Дебе- 
љак, истиче естетичко мерило којим су оцењиване песме. У 
приказу се даје повољно мишљење о српској поезији и на- 
воде се стихови старијих и сувремених српских песника. 

| БАРЕ 





РИТУ ФМ 


Осман Ђикић, -—– Срби муслиманске вере у Босни и Хер: 
цеговини изгубили су 18 марта једног од незамењивих чла- 
нова своје заједнице. Тога дана умро је у свом родном месту, 
у Мостару, у тридесет четвртој години Осман Ђикић. Он је 
био један од оних људи који су оличења јавних аскета, који 
социјалну аскезу проглашују новом вером. „Сва наша себич- 
ност, писао је Њикић, нека је наше задовољство што се жр- 

твујемо, а средство нашег жртвовања нека је рад у корист 
неподигнутих, и нека тај рад иде до мучења себе !“ И то код 
њега нису биле само речи. Сав његов живот је у знаку тог 
необичног поклича. Њега су у петом разреду гимназије го- 
нили јер је радио на протесту против однарођавања у ње- 
говој земљи. Он је хитао да заврши школовање у Цариграду 
и Београду па да се преда најпре родољубивој поезији, а 
затим и другом народном послу. Свршивши београдску Тр- 
говачку Академију, провео је неко време у Бечу и Брчкој, и 
после тога отишао у Сарајево, где је уређивао „Босанско“ 
Херцеговачки Гласник“ и био један од главних сарадника 
„Босанске Виле“. У то време је чешће објављивао своје песме. 
Он их је, врло млад, почео штампати у „Голубу“, „Зори“ и 
„Босанској Вили“. У Београду се био упознао са свима иста- 
кнутијим писцима и у њиховој средини певао више. После 
„Побратимства“, збирке песама коју је у својој седамнаестој 
години, са Авдом Карабеговићем и Омером Сулејман-Паши- 
ћем, издао, штампао је „Ашиклије“ ; нешто доцније и „Му- 
слиманској Младежи“. Од 1907 године престаје писати сти- 
хове. Увек готов на лична одрицања, он оставља „идеалну 
и безбрижну појезију“ и предаје се, у Мостару, мучном раду 
за вакуфско-меарифску аутономију; он је главни помагач 
Смаил-аги Ћемаловићу на одржању „Мусавата“; он тај ко- 
рисни посао ради без икакве материјалне награде. 

Кад је уредништво „Мусавата“ пренето у Сарајево, до- 
веден је и Њикић и поверено му је још и секретарство „Гај- 
рета“, потпорног муслиманског друштва. Њикић ту развија 
делатност до великог одрицања својих интереса; он ради не 
питајући о новчаној награди и о свом слабом здрављу; он је 
нештедно трошио снагу на најситније али и најпотребније на- 
родне послове. За успех „Гајрета“ да се економски оснажи, 
те одговори свом хуманитарном циљу, не мало се дугује Њи- 
кићу. А подизање листа „Гајрета“, његов благотворни утицај 
на широке слојеве Муслимана и окупљање одушевљених про- 
светних и књижевних радника Срба Муслимана, дело је само 
Ђикићевог напорног и самопрегорног рада. Најзад, он је кре- 
нуо и сарајевску „Самоуправу“ да још јаче унесе просвеће- 
ност и покрене на разуман рад запуштене кругове својих 
суграђана. Он је умро под теретом тог свог делања, али за- 
довољан, као аскет чији аскетизам је користио читавом јед- 
ном народу. 

Рад Османа Ђикића прихватиће омладина коју је он око 
себе окупио свјим идејама и својом несебичношћу. Старији 
поштоваоци обележиће дан његове смрти „Споменицом“. 


ЕОБЕ 

КОЛАШИНСКА ЛЕГЕНДА О КРАЉЕВИЋУ МАРКУ. 


ИВАНУ МЕШТРОВИЋУ. 


Снагом слаб, изломљене душе, исмејан и испљуван, се- 
ђаше на високој обали језера сињега краљев син. Он јеу 
добу кад његови суврсници напуштају мајчино крило, хватају 
се бојних седала и стрела отровних да отпочну витешку науку 
рата крвава и племените забаве господске. Заклоњен шум- 
ном трском и високом власуљом планинскога предела, он 
беше опружио своје танке ножице преко ивице обалске; ру- 
"чицама жутим као воштанице и сухим као спарушене гране, 
ухватио беше своје подбуло од удараца лице, омашћено као 
земља влажне језерске околине. Краљевско на њем руху бе- 
јаше растрзано, уваљано и искаљано неком безбожном руком 
која воли да га види само на крепком, а никако на овако 
нејаком изданку оних који грозно заповедаху и власно распро- 
стираху своје страхотно краљевско величанство. Слабодушни 
Марко беше се прикрио овде да плаче, да у оваквој самоћи 
кроз сузе излије своје јаде и боле, — оно страшно презирање 
које му бејаше дар, почевши од његова краљевскога оца, па 
до последњега чобанина у породичној државини. 

Мало даље од њега пасаху на травној обали велика 
стада краљевске стоке по врстама својим: говеда помешана 
са небројеним табунима коња, какве су само тадашњи тргови 

светски давали за велике рагове, упаде у туђе државине и 
витешке утакмице при дворовима ; дугоруке овце и козе, мазге 
и ослови, на којима се преко стрмених врлети преноси кра: 
љевско благо на мору трговцима; припитомљене кошуте и 
јелени коже којим топле краљеву ногу на поду, кад се умо- 
ран с похода двору врати; у крају велика јата пернатице 
и паунова, који дивљим кликтањем веселе краљевско ста- 
ниште, а укусним месом својим за владарским столом драже 
јуначка и господска грла да их што више блаже рујевиком 
из Хоче и са обала Мора Сињега, а може бити и зато да се 
види српска госпоштина кад домородно гостољубље буде 
пробао умни Грк или лукави с мора Латинин... 

Та су стада непребројна и најбољега рода, осим једнога 
црнога ждребета за које нико не зна откад је и одакле у 
табунима, које се непрестано издваја, бежи у крајеве и вришти, 
јер га не остављају на миру не само пунокрвци мисирски, но 
се на њега ритају чак и малени конијски ослови. Оно је све 
изуједано и изубијано: на местима где се привалила коњска 
копита, или где су силнички зуби нагњавили месо — из- 
расла је по зарашћењу бела длака, те су свукуд по слабој 
снази разасути беличасти колутови. Из свежих му рана шиба 
загасита нездрава крв, а из оних које се на сунчаној припеци, 
а под убодима несносних ројева муха, тек развијају млази 
прљави и лепкасти гној, те све то масти у црну длаку и 
беле колутове, тако да је од некад црнога коњића постало 
сасвим шарено, пиргаво и суро ждребе. Оно је јадно: мр- 
шаво је да му се ребра броје, ноге му се искривиле, а бо- 
кови иза кукова сасвим угнули унутра, као да целога лета 
није окусило ни сламке траве, ни зрна зоби. Кад иде из 
основа се љуља и шевеља тамо-амо, заплеће се и стиче као 
да ће сад пасти. М невоља му је: ниједан попасак не прогута 
без удараца и крвничкога дављења... 

Између стада и по њима растурили се чобани Латини, 
Власи и меропси српскога рода. Неки се исправили уз ве- 
лике мачуге па одржавају ред, а други са крљуцима као 
владичанске штаке упућују овце камо је сочнија и неме- 
тиљна трава. У грубим доламама, црним кожусима, са опан- 
цима, увијених и стежених ногу у објала, ниских чела и тупих 
играза, они представљаху грубу гомилу дивљачке чељади 
орјатскога порекла. У наоколо бејаху распоређени стражари 

са копљима, праћкама и стрелама и чуваху краљевску стоку 
од изненадне похаре. А на средини, у сенци под високим и 
гранатим јабланом, сеђаше крупан сточни пристав краљев, 
сиромашан властеличић, у оклопу и под пуним оружјем. Он 
лениво гледаше у зрак, и само би с времена на време надимао 
груди грохотом, дајући тиме маха ропској гомили да урличе 
кад ждребе завришти од уједа и удараца помамних коња, 
или кад какав црн и жмирав Влах приђе краљеву сину, 
лупи га о ледину и наслони на његове слабачке груди свој 
мрски опанак од коже дивљега вепра. 

Плаво језеро равномерно бијаше својим широким вилама 
о брегове, преливаше се на зраку и мрежаше кад о његову 
стаклену површину ударе крилима лабудови, дивље гуске и 
норице. Оно бејаше зането својом песмом и својим успо- 
нама на силне бојеве које по његовим дубинама водише 
страшне немани и невидовности, и бејаше потпуно равнодушно 
и што јадно ждребе вришти и што краљевски син својим 
врућим сузама слани његову слатку воду сињу... 

А заиста беше грко краљеву сину на овом лепом дану 
и још лепшем месту. И сам Бог беше неправ према њему. 
Сви Мрњавчевићи беху обдарени великом снагом и умом, ју- 
наштвом и смелошћу. Његов отац Вукашин беше сав од 
кости и крви, снаге и мужанства, какво дотле није дало ни 
Приморје ни Загорје, нити сваколика земља србљанска. Но 
он, краљевић Марко, сестрић војводе Момчила, који је, од 
како је бојнога клика, највећом снагом, и према њој носи нај- 
дужи мач што се, превијен на оружјеношчеву плећу, још за 
два лакта вуче по земљи, —- прими у наслеђе да буде нај- 
слабији у целој очевој државини, да буде жалосна мрња, грђи 
и од својега претка Мрње о којем приче неће ни да чује 
силни Вукашин... Марко се сећаше приповести како га је отац 
некад хтео бацити у голему Бојану, видевши како је слабу- 
њав. Он је, кажу, с крвавом пеном на устима доказивао светлој 
краљици да су Мрње били само краљеви пси и улари, а Ву- 
кашини — царски краљеви и севасти. Мајка му је спасла 
живот, али за то он није никад смео видети оца, није имао 
двора ни дворана, коња, загара ни ловаца, но је на краљеву 
двору био нижи и од онога Влаха што је краљеву настојнику 
доносио млеко и скоруп за краљевску совру. Чак кад је цар за- 
тражио у Призрен на двор краљева првенца, Вукашин је грубо 

по скоротечи усмено отпоручио да у њега нема порода. За 
Марка није хтео у црнило чађаво ни гушчја пера умочити .. 
А он је хтео да живи, да буде понос оца и царства српског. 
Чинило му се да одједном, чим би га отац само погладио 
руком по жуту образу, постао јак толико да би се смео ба- 
цити на рамена коњу виловиту што га је краљу на поклон 
скоро послао маварски кнез и ради којега краљ и дан-дани 
поручује из земље черкеске и арапске најезнике да га укроте 
и навикну на ђем челични и српску чизму и калчину... Зато 
Марко свакога дана бежаше из двора, иђаше за стадима и 
чобанима на обале језерске. Колико да се заборави. Али опет 
узалуд. Краљева чељад, као свако робље, бејаше нерасполо- 
жена према њему и непрестано га исмеваше. Кад би насту- 
пило подне, издвојио би се, после учињенога већа, најслабији 
од чобана, обично какав брдски Влах, и тукао би Марка дотле 
док би му очи потекле а на нос и уста ударила крв. Тад је 
настајао дивљи урнебес: сви чобани искупили би се у наоколо, 
ухватили у коло, урликали и ударали у разне свирале и дипле, 
па кад би јадник пао онесвешћен, они би застајали и са из- 
безумљеним изгледима робова и људождера клицали: 

— Уа, краљевићу!... Уа, мрњо мрњавчевићу'!... 

Тако је са Марком бивало готово свакога дана. Али 
данас беше превршило сваку меру. Неки приморски Латинин 
дође на мисао да ухвати оно слабуњаво ждребе, те с осталим 
чобанима посади Марка на његов, као бритвин рез оштар 
хрбат, привеза му ноге испод трбуха, обуче му наопако кожух, 
опали неколико врелих задланица, па пусти ждребе у сав трк, 
забивши му пре тога у изрешетану кожу неколико глого- 
вих трна. Ждребе јурну у табун, те се подиже ђаволска ме- 
шавина. Коњи се уплашише, завришташе, почеше скакати и 
ударати и ждребе и јахача. Изврнут кожух узнездрави сву- 
колику стоку. Хрти и карамани заурлаше, осли заревеше, овце 
заблејаше, и за тренут, па све пође у ковитлац, да се пра- 
шина из траве поче дизати. Земља затутња, а клицања про- 
ломише зрак да планине почеше одјекивати. 

Марко се освести у некој мочарној удољици тек после 
неколико часова. Он напреже сву своју снагу, побауљке дође 
на обалу језерску, седе да се исплаче и после баци у во- 
дену бездан. Сузе му се у неколико редова сливаху низ лице 
и праху прљавштину и са њега и са руку. Груди му се на- 

димаху од душевнога бола и беху готове да прену као скле- 
ница кад се удари о кам. Он, краљев син, презрен од оца, 
заборављен од света и испребијан од ове дивље гомиле ро- 
бова који би требали да му буду понизне слуге! Краљев син, 
па ни мало боље судбине ни бољега живота од онога иша- 
ранога ждребета, на које се и ослови ритају својим сићуш- 
ним копитама. Зато је боље прекинути ово мучење, ноим 
даље бити ругло чак и поганским Власима и каљавим мероп- 
сима скадарских долина. Утонуће у језеро и умрети, а ваљда 
ће му ду душа прећи у какву крештаву језерску птицу, да 
после сваке ноћи одлази оцу на прозоре и крештањем му 
квари уморни сан као каква злослутница. Ваљда ће се тако 
осветити... 

Но баш у тај мах, кад беше заустио да изговори слатко 
име матере своје и да се у језеро хитне, Марко као да чуи 
привиде како му се неки роб чобанин, ту скоро купљен на 
тргу за две овнујске коже, кези и шапуће: „Узалуд, мрњо 
краљевска. Твоју слабу и смрдљиву пут ни водене немани не 
би кушале. Нема ништа од твога краљевскога величанства!...“ 
Марко се трже да пљуне на ту купљену ствар, али виде да 
је то било само привиђење. Али опет страшна увреда удари 
по његову срцу као нож. Он изненадно осети неку неодо- 
љиву жељу да живи и да се свети. У том тренутку њему 
паде на памет да горе негде у планини има лековити извор 
где виле воду пију и који лечи сваку рану и сваку бољку, 
Поћи ће да га тражи, па ће га или намера намерити, или 
медведи и сури вуци растргнути... И пође. 

С тешком муком изиђе на прву лазину коју окружаваше 
густа липова и јабланова шума. Седе да мало одахне, ноу 
том причу као да мало дете плаче. Саосећање покри његову 
изранављену душу. Он лагано пође од шумарка до шу- 
марка, док под једном лиснатом липом не спази златну ко- 
левку и у њој до пола откривено детенце, сјајна лица и 
златне косе, где се немоћно ручицама брани од муха. Марко 
брзо притрча, одломи једну гранчицу, растера мухе, клече на 
колена, пољуби остављена малишана, па га поче љуљати и 
забављати. Колеба он колевку, а срце му се растужило и по- 
стало непресушни извор топлих суза. Плаче он да расцвили 
____и дрво и камен. Нариче краљев син сасвиим гласно, јеца и 
__јекће, бројећи читаве жалопојке, како је невинашче, по свој 

прилици, као и он краљеве крви, но јамачно има оца тврдог 
срца као што је његов, па је бачено овде да га зверови кр- 
волочно поједу... Дете се ућутало, гледа га и осмејкује се, 
али и њему сузе иду као да разуме како се за њим нариче. 
Марко се још једном саже, уснама му осуши обрашчиће од 
суза, па настави још гласније и жалостивније. 

Марко би брзо препукао, да се пред њим нечујно не 
обрете дивна жена, сва у сјајном као сунце оделу, божан- 
скога лика и топле милоште, да му се сузе одмах пресекоше. 
Жена седе, узе дете преко крила и даде му дојку, гладећи 
га руком по златној коси. Преко колевке погледа Марка и 
нежно га упита: 

— А зашто ти плачеш и наричеш 2 

— Што сам слаб, па ме свако бије... 

— Зар те отац не брани 

= Не. Слабога нико не воли и не брани... 

Дивна жена надоји дете, метну га на траву поред себе, 
покри, и опет погледа на Марка: 

— Ти си добар и задужио си ме. Тражи шта хоћеш 
да ти дам. 

— А можеш ли ми дати што ми је од потребе 

— Могу, Марко сине, могу... 

— Нећу много — поче Марко да муца: — дај ми да 
будем јак, да ме више нико не може бити. А очеву златну 
столицу одринућу као псеће корито, и поћи ћу кроз земље и 
градове ла браним све слабе и нејаке као што сам ја... 
Дај ми! 

Непозната жена нежно га узе на крило и даде му дојку. 
И сисаше Марко као да му утроба одавно није видела хране. 
Жена га одби, исправи на крило, пољуби у чело и обазре се 
преко њега по лазини, док не угледа један камен, пободен у 
земљу, но велик као омања колиба. Показа му га прстом и 
заповеди да га диже. Марко без предомишљања скочи и 
подиже га до колена, па спусти, а' жена га опет позва и даде 
му дојку. Пошто сам испусти дојку, жена му рече да диже 
камен. Он се исправи, осети како му силна снага бије кроз 
тело, те му очи засјаше, а здрава румен удари у лице. Ра- 
досно доскочи до камена, плаховито га диже до изнад прсију, 
али га брзо спусти и задовољно хукну, као да хтеде рећи 
како га камен умало свега не строши. Жена му и по трећи 

пут даде дојку и нареди да диже камен. Марко га брзо 
шчепа, издиже и лудо замахну преко себе. Камен паде у је- 
зеро уз такав пљесак и пљусак да стади појурише у кови- 
талаџ, а чобани помислише да се језерска неман с вилама бије. 

— Сад сам јак!... 

С оваким радосним ускликом затрча се Марко к чудној 
жени, па је стаде грлити и љубити као што здраво дете грли 
своју мајку. Кад га жена матерински поглади по глави, он 
застаде и поче разгледати своје груди и удове. У том тре 
нутку одећа на њем поче пуцати, те спази како му се ми- 
шићи на удовима надимају и расту, а груди шире и он по- 
стаје све крупнији и снажнији. С дубоким поштовањем застаде 
пред божанском женом и са дивљом радошћу показиваше јој 
своје голе руке како су му набрекле и како рукави пуцају. 
Жена га још једаред пољуби, па махну руком да иде. Марко 
појми да је ред да се измакне и пође. Али кад хтеде да уђе 
у честу, он се изненадно окрену к жени и молећиво про- 
говори: 

— О, мајко, смилуј се и дај снаге још оном ждребету 
шареном ! 

— Узми и не обазири се више. Ово ћеш дати ждре- 
бету, и зваћеш ме само кад ти највећа невоља буде... 

Жена при овом откиде неколико стручака неке незнане 
траве, даде му и удари длан о длан, те све муњевито ишчезе. 
Држећи траву у руци, Марко се упути пољем и зеленилом 
право к ждребету. Чобани га спазише и зачудише се. У по- 
расту не беше већи, али му снага изгледаше као наливена. 
Врат забрекао као дебло, руке као облице, а ноге праве 
ступе. Помислише да су га у шуми осице испецале, па је 
отекао. М не гледајући на њих он приђе ждребету и пружи 
му траву. При том доскака један жерави парип и хтеде да 
учини по старо; навици, но га Марко олако тресну песницом 
по челу, да се коњ одмах скљока као да му се све четири 
пресекоше. Чобани потрчаше. Одједном, чудо и са ждребе- 
том. Оно поче на глед да расте и дебља, докле не постаде 
као добро утовљени трогодишњак. Ране му за тренут зара- 
стоше, крв и гној застаде и изби на тим местима длака место 
пређашње крви и гноја. Осим тога сва длака блесну пуним 
сјајем разноврсних преливања, те из досада прљавога и јад- 

нога ждребета постаде шарац, каквог седло шимширово никад 
видело није. 

Шарац фркну, удари ногом неколико пута, врисну и од 
скака у табун да мери своју снагу, а Марко, намрштен и 
страшан, приђе к Латинину што га је мало раније онако 
мучио, и кљуцну га прстом по образу. Са целим гужвама 
крви роб испљува два зуба, а остали, запрепастивши се од 
тога, јурнуше на Марка као побеснело робље. Један узмах 
руку беше довољан да у страшном нереду све као снопље 
попада око њега, а он, не мичући се и нем у својем вели- 
чанству, стајаше као каква планина. Пристав то спази, дојури 
и, заклоњен штитом, окрену копље. И не гледајући га, Марко 
се маши за копље и као какву трску изломи га и баци око себе. 
Сви се следише. Пристав баци штит и као псето паде на ко- 
лена и поче да моли. То учинише и остали. За Марка беше 
доста, те кликну Шарца. М баци се див на халу. Земља по- 
пусти до шарчевих колена. Као каква стена уз планину, при- 
вали се Марко уз високо уздигнути коњицов врат, и ноге му 
се спуштаху до груди као кратки ступови срчеви. Једнако 
потањајући у земљу до колена, Шарац пође напред, осећа- 
јући на својем врату место јаких вођица Маркову руку. Земља 
поче потмуло да тутњи. Чобани поустајаше, побацаше капе 
у вис и заклицаше: 

— Здраво да си Краљевићу Марко, весели се, земљо, 
ето ти јунака !... 

ГР. Божовић. 


УУ ВУНЕ 


Ја метнух својој суседи још парче ћурана у тањир. Она 
ми захвали и рече: „Врло је незгодно што он увек долази 
тако касно“. 

Ја климнух одобравајући главом, и уверавао сам је да 
и ја више волим добро печеног ћурана него најбоље рибе. 

Она ме погледа зачуђено, и прсну у смех јасан као сребро. 

— Изврсно! Дивно! Какав неспоразум! Ја сам мислила на 
„њега“, а ви мислите на печене ћуране! То морам да причам 
Петру Павлу. 

— Опростите, милостива госпођице, ја нисам знао да сте 
верени. 

— Веренар Та ја говорим о Петру Павлу! 

Овог пута у њеном гласу опажало се пребацивање, а кад 
сам је ја почео искрено убеђивати да не познајем никога ко би 
се тако звао, она се одмаче од мене. 


Она проговори тихо неколико речи с господином који 
је седео десно од ње; после кратког времена зачу се около 
жамор и шапат; престадоше да једу, и баш кад сам хтео да 
потражим за себе још парче живине, ја спазих како су очи 
свих присутних управљене на мене. Ја додирнух кравату. Она 
је стајала на свом месту, а и иначе ништа није било у нереду. 


— Можда сам салату увукао у уста ножем; треба да се 
мало приберем, помислим ја и узмем колико сам могао хлад- 
нокрвније масни батак са платице. 


Али нисам могао да га у миру поједем. Мучило ме је 
што су толики лорњони и цвикери тако оштро управљени 
на мене. Ја постадох несигуран и убадао сам виљушком унао- 
коло. Ово парче печења као да оживе; гонио сам га по целом 
тањиру, и кад сам га најзад дохватио, ја поклизнух ножем 
тако јако да сос прсну у висину и на хаљину мојој суседи. 

Ја јој се извиних и започех борбу поново. 


Сад сам хтео да то изведем боље, и са прикривеним 


бесом приковах чврсто јогунасти батак за порцелан. Тек што 
сам га дохватио и почео енергичним покретом дубоко да за- 


сецам у месо, кад мој у15-а-у15, један плавокоси господин са 
меланхоличним цртама лица, прекиде опште ћутање, и запита 
ме устрецталим гласом у басу: Ви, дакле, не познајете 
Петра Павла 


Ја осетих електричан удар у левој руци, и са пробура- 
женим ћураном излетих прштећи из тањира. Сада је лежао 
ту, на белом стоном застирачу, и ја увидех да је за мене 
изгубљен. 


Сав срдит, хтео сам баш да кажем непријатном питачу 
да сви људи по имену Петар Павле иду до врага, кад се 
гости око стола јако узбунише. 

Сви устадоше са столице, и неколико дама похиташе 
вратима, на којима се указа један осредњи, дебео господин. 
Скидоше с њега шешир и врскапут; после дуга времена, 





570 Српски Књижевни Гласник. 





круг око њега се растури, и под руку са нашом домачицом 
он приступи своме месту. 

Опазио сам како се сви присутни веома труде да маха- 
њем главом и клањањем привуку пажњу на се, и опазио сам 
како се озаравају лица оних којима он поверљиво отпоздрави. 

Али ме изненада прикидоше из мога посматрања. Један 
господин привукао се до мене, и узбуђено ми шану на уво: 
„Не брукајте се више! То је Петар Павле!“ 

Ја га погледах с толиким неразумевањем да се овај са- 
жали на мене и понови још једанпут: „Петар Павле Хубер!“ 

При томе он диже обрве у вис и изокрену очима тако 
да су му се виделе само беоњаче. 

Ја разумедох да морам да изгледам као да сам га на 
сваки начин разумео, и учиних да преко мог лица прелети 
осмех сазнања. „Ах, опростите! Наравно! Како се само може... 
опростите !“ 

Затим седох и реших се да ове вечери отварам уста 
само за јело. Ову намеру остварио сам врло лако, пошто је 
пажња свих гостију била управљена на Петра Павла. 

Своју дебелу главу он је наслонио на леву руку, и за- 
гледао се сањиво преко стола. 

Послужитељ, који је са плитицом стајао иза њега, дизао 
је у вис час једну, час другу ногу, кривио лице у бону гри- 
масу, јер би сваки час опекао прсте. 

Најзад се Петар Павле трже, погледа бесвесно у слугу, 
и узе парче паштете од дивљачи. 

Усред сечања, он одједном метну на страну нож и ви- 
љушку, прекрсти руке као Наполеон у „Мадате 5апз-сепе“, 
и рече: „Понос жене јесте пониженост пред судбином“. 

Тек тада поче он даље да једе. Утисак удара био је 
ванредан. 

—- Јесте ли чули» Понос жене... ах, колосално! Како ду- 
боко! А уз то како просто !. 

Господа су замишљено гледала у стоњак, и дубоко раз- 
мишљајући махала су главама, даме су се утркивале да иму 
очи наиђе познати „блесак“. Домаћица је са триумфом посма- 
трала у наоколо, а једној матрони у годинама казивао је њен 
сусед ову реченицу кроз цев за слушање. 

Тада и она усхићено затресе главом, и отвори уста 
без зуба. 








ЧВОРАК 


Бај 





— Ах како је лепо! Та то је изванредно ! Понизност жене. 
да, да... јесте судбина поноса... ах... ах... дивно! заиста дивно! 

Међутим, Петар Павле појео је већ две паштете, а затим 
још једну. 

Кад је појео и трећу он поново утону мисли. 

Надао сам се да ће он уз идуће јело рећи опет нешто, 
јер сам услед општег узбуђења наређивао да ме чешће по: 
служују. 

Нисам се преварио у своме очекивању. 

· Кад је опазио да се друштво довољно прибрало да може 
поднети нов удар, он растури своју косу преко чела, и гле- 
дајући продирљиво у домаћицу, он рече лагано, наглашујући 
сваку реч: „Ренесанс је патина антике“. 

Овог пута последице су ме забринуле. 

Господа и госпође почеле су се вртети на својим се: 
диштима и гледали су се укочено у очи по неколико минута. 
Затим настаде лом. 

— Дакле то је... то је управо баснословно ! То је... ах, 
Боже... то је управо Петар Павле ! 

Слављеник изабра за себе три комада печења; ја сам га 
посматрао оштро и решио сам се да га превазиђем бар с јед- 
ним. То сам учинио, и био сам већ одавна готов, кад су ма: 
трони још непрестано викали кроз цев за слушање ову изреку. 

Она није могла никако да изиђе с тим на крај, и напо- 
слетку рече зловољно: „Та ја то не разумем.“ На њену срећу 
у том тренутку устао је Петар Павле, и изјавио је болно из- 
ненађеним гостима да мора посетити још једну добротворну 
представу. 

Али кад се читава гомила његових поштовалаца стаде 
око њега да тиска, да би се опростила с њиме, он се умекша 
и још рече: „добротворна представа је онда добра кад добро- 
творство није представа и кад представа није добротворство“. 

И сада је могао да иде. 

Тако сам упознао славног списатеља Петра Павла. 


Лудвиг ТОМА. 


(С немачког превела П. Л.) 

Зе До НЕРАОГ 


ПРИПОВЕТКА ИЗ ВРЕМЕНА ПОЉСКИХ УСТАНАКА. 


М 


Мигурски није живео у касарнама, него у свом засебном 
стану. Цар Никола | захтеваше, да деградовани Пољаци не 


само сносе сву тежину суровог солдачког живота, него и да. 


трпе сва она понижења, која су имали да издрже у оно доба 
прости војници; но већина оних простих људи, који су имали 
да извршују те његове наредбе, схватали су сву тежину по- 
ложаја ових унесрећених и понижених људи, и крај свега тога, 
што је врло опасно било не извршавати цареву вољу, — они 
је нису извршавали, кад год су то могли. Негда прост војник, 
полуписмени командант онога батаљона, у који је био послан 
Мигурски, схватао је положај овог негда богатог, образова- 
ног младог човека, који је изгубио све што је имао, жалио 
га је и уважавао, и чинио му сваковрсне олакшице. А Мигур- 
ски није могао да не оцени добродушност пуковника са белим 
залисцима на буцмастом солдачком лицу, па — да би му се 
одужио за то, — пристао је да поучава у математици и фран- 
цуском језику његове синове, који се спремаху за војничку 
школу. 

Живот Мигурскога у Ураљску, који се тако отезао већ 
седми месец, био је не само једнолик, тужан и досадан, него 
и тежак. Осим четног командира, према коме се трудио да 
остане у што већој удаљености, све му је друштво био само 
један прогнани Пољак, мало образован и лукав, непријатан 
човек, који је овде трговао с рибом. А главни терет живота 
Мигурсковог састојао се у том, што му је тешко било да се 
навикава на оскудицу. После конфискације његовог имања 
није имао никаквих средстава за живот, и он је како тако 
животарио, продајући златне ствари, које му беху остале. 

Једина и велика радост његовог живота после његовог 
прогонства беше дописивање са Албином, о којој му је, после 


његове посете у Рожанци, остала у души поетична и мила 


представа, која је сад у изгнанству постајала све лепша и 
лепша. У једном од првих својих писама, она га је међу оста: 
лим питала, шта значе речи из оног његовог писма: „ма какве 

да су биле моје маште и жеље...“ Он јој одговори, да јој он 
сад сме признати, да су његове маште и снови тада били, да 
је назове својом женом. Она му одговори да га воли. Он јој 
одговори да би боље било да није ни писала то, јер је страшно 
и помислити о оном, што је могло бити, а што је сада немо- 
гућно. Она одговори, да то не само да није немогућно, него 
да ће то неизоставно и бити. Он јој одговараше, да не може 
примити њену жртву, да је у његовом садашњем положају то. 
немогућно. Наскоро после тог свог писма, он доби упутницу 
на две хиљаде златника. По печату на куверту и по рукопису, 
он познаде да је то послала Албина, и сети се, да јој је он, 
у једном од првих својих писама, у шаљивом тону описивао 
оно задовољство, које он сад осећа, заргђујући давањем ча- 
сова све, што му је потребно: — новаца за чај, за дуван па 
чак и за књиге. Метнувши новац у други куверат, он га посла 
натраг с писмом, у коме је мољаше да не квари њихове свете 
односе новцем. Он јој писаше, како он има свега доста, и он 
је потпуно срећан, знајући да има таквог пријатеља, као што 
је она. На том се заустави њихово дописивање. 

У новембру сеђаше Мигурски код потпуковника, поуча. 
вајући дечаке, кад се наједаред зачу звук звонцета са поштан- 
ских кола, по смрзнутом снегу зашкрипаше саленци од сао- 
ница, и зауставише се код улаза. Деца искочише, да виде 
ко је дошао, Мигурски остаде у соби, гледајући према вра- 


тима и очекујући, да се деца врате, — али на врата уђе сама 
потпуковница. 

— А к вама су, „пане“, дошле некакве госпође, питају 
за вас, — рече она. — Мора да су из вашег завичаја, из- 


гледају као Пољкиње. 

Да је ко питао Мигурског, сматра ли он за могућно да 
Албина дође код њега, он би казао да је то немогућно; но 
у дубини душе он је њу чекао. Крв му јурну према срцу, и 
он, сав задуван, у предсобље. У предсобљу је дрешила ма- 
раму на глави нека дебела, рапава жена. Друга женска ула- 
заше на врата пуковниковог стана. Чувши за собом кораке, 
она се окрете... Испод капе сијаху живе и радосне, широко 
размакнуте, сјајне очи Албинине са обрвама, пунима иња. Он 
се упрепасти и не знађаше, како да је дочека, како да се 
поздрави. „Јузју!“ викну она, зовући га тако, како га је звао. 
њен отац и како га је она звала — сама у себи, обгрли ру- 

кама његов врат, приљуби се уз његово лице својим заруме- 
нелим Хладним лицем и засмеја се, и. заплака. 

Дознавши, ко је Албина и зашто је дошла, добра пу- 
ковниковица прими је и задржа је до сватова код себе. 


М] 


Добродушни пуковник изради одобрење од више власти 
за венчање. Из Оренбурга добавише католичког свештеника, 
те венчаше Мигурске. Жена четног командира беше кума, 
један од Мигурскових ученика носио је икону, а Бржозовски, 
прогнани Пољак, беше девер. 

Албина је, ма како да то може чудновато изгледати, 
страсно волела свога мужа, али га нимало није познавала. 
Она се тек сада мало по мало упознавала са њим. Само се по 
себи разуме, да је она нашла у живом човеку са телом и 
крвљу много чега свакидашњег и непоетичног, чега није било 
у оној слици, коју је она носила и гајила у својој уобразиљи. 
Но зато, баш зато, што је то био човек са телом и крвљу, 
она нађе у њему много тако природног и доброг, чега опет 
не беше у оној замишљеној слици. Она је слушала од позна- 
ника и пријатеља о његовом јунаштву у рату, и знала је за 
његову храброст приликом губитка имања и слободе, и пред- 
стављала га је себи као јунака, који увек живи узвишеним 
херојским животом, — али сад, у свакидашњем животу, он 
се са својом необичном физичком силом и храброшћу показа 
као кротко, смирено јагњешце, као најпростији, сасвим при- 
родан човек, са добродушним шалама, са оним истим детињ- 
ским осмехом осећајних уста, окружених плавом брадицом и 
брковима, који ју беше занео још у Рожанци, и са вечно 
задимљеном лулом, која јој је била нарочито досадна за време 
трудноће. | 

И Мигурски је тек сад упознао Албину, и у Албини је 
први пут упознао жену. Јер по оним женама, које је он знао 
до женидбе, он није могао знати жене. И оно, што је он 
познао у Албини, као у жени уопште, зачудило га је, и пре 
би га могло разочарати у погледу жене уопште, да он није 
осећао према Албини, као Албини, нарочито нежно и благо- 
дарно осећање. Према Албини, као према жени уопште, он 
је осећао љубазну, у неколико ироничку снисходљивост ; али 
према Албини као Албини осећао је он не само нежну љубав, 

него и усхићење, осећање неисплативог дуга за њену жртву, 
која му је дала незаслужену срећу. 

Мигурске је њихова љубав усрећавала. Упутивши сву 
снагу своје љубави једно на друго, они осећаху, посред туђих 
им људи, осећање, које би морала осећати два људска бића, 
која су зими залутала, мрзну се и једно друго загревају. Ра- 
досном животу Мигурских много је доприносило и то, што 
је уз њих била и стара Албинина дадиља Лудвика, смешна, 
добродушна гунђалица, која се заљубљивала у све мушке. 

Мигурски беху срећни и у деци. После годину дана роди 
им се мушко дете. Годину и по после тог детета — девој- 
чица. Мушкарчић беше иста мати: исте очи и иста живахност 
и милина. Девојчица беше здравачко, лепо зверче. 

А несрећни беху Мигурски због удаљености од завичаја 
и, што је најглавније, због терета свог непријатно-пониженог 
положаја. Нарочито је то понижење тешко подносила Албинг. 
Он, њен Јузјо, херој, идеал човека, морао је да, као у фронту, 
право стане пред сваким официром, да прави пред њим из- 
весне покрете са пушком, да иде на стражу и да се покорава 
без протеста. 

Осим тога, из Пољске су добијали најнеповољније гла- 
сове. Скоро сви блиски рођаци и пријатељи беху или про- 
гнани, или, оставши без игде ичега, беху побегли у иностран- 
ство. Но за саме Мигурске не беше никаква изгледа, да ће 
овом њиховом положају ма кад доћи крај. Сви покушаји да 
се изради помиловање или макар одлакшање садашњег поло- 
жаја, покушаји молбе да се Мигурски произведе за официра 
— све то остаде без успеха. Цар Николај је приређивао 
смотре, параде, вежбања, ишао је по маскенбаловима, упу- 
штао се у шале са маскама, јурио је без потребе по Русији 
из Чугујева у Новоросијск, Петроград и Москву, застраша- 
вајући свет и сатирући коње, и кад би се понеки слободнији 
човек усудио да га обавести, молећи га да олакша судбину 
прогнаних декабриста или Пољака, који су страдали због оне 
исте љубави према отаџбини, коју је и сам Николај хвалио и 
величао, — он би тада, истуривши груди, задржавао тек макар 
на чем своје оловне очи, па би рекао: „Нека служе. Рано је“, 
као да је он тобоже знао, када неће бити рано, и кад ће 
бити време. А сва његова околина: генерали, камерхери и 

њихове жене, који су се хранили око њега, уживали би у 
необичној проницавости и мудрости тога великога човека! 

Но уопште, у животу Мигурских било је више среће, 
него несреће. 

Тако проведоше пет година. Али наједаред се сурва на 
њих неочекивана, страшна несрећа. Разболе им се с почетка 
девојчица, а после два дана разболе се и синчић: проведе 
три дана у страшној ватри и без лекарске помоћи (никога не 
могоше наћи) — четвртог дана умре. Два дана после њега 
умре и девојчица. 

Албина се не удави у Уралу (реци) само стога, што не 
могаше без страха замислити себи положај свога мужа, кад 
би он дознао за њено самоубиство. Но њој беше тешко жи- 
вети. Пре тога увек радена и предана својим домаћим бри- 
гама, она сад остави све своје послове Лудвики, а сама је 
седела по читаве сате без посла, ћутећки гледајући у оно, на 
што би јој случајно пао поглед, или би тек наједаред ско- 
чила и побегла у своју собицу, па би онде, не одазивајући 
се на мужевље и Лудвикине утехе, тихо плакала, само одма- 
хујући главом, молећи их да оду и да је оставе саму. 

Преко лета би одлазила на дечји гроб, па би тамо се- 
дела, раздирући своје срце успоменама на оно, што је било 
и што је могло бити. Нарочито ју је морила мисао о том, да 
би деца могла остати жива, да су живели у вароши, где би им 
могла бити указана медицинска помоћ. „Зашто» зашто» — 
мислила је она. — И Јузјо, и ја — ми ништа ни од кога не 
тражимо, осим то, да он може живети онако, како се родио 
и како су живели његови дедови и прадедови, а ја само да 
живим уз њега, да га волим, да волим моје малишане, да их 
васпитавам“. 

„И сад наједаред дођу, па њега муче, прогоне, а мени 
отимају оно, што ми је милије од очњега вида. Зашто Због 
чегар“ даваше она то питање људима и Богу. М не могаше 
замислити себи, да би се на то питање могло дати ма каквог 
одговора. А без тог одговора не беше живота, и живот њен 
застаде. Јадни живот у изгнању, који је она пре умела да 
украшава својим женским укусом и лепотом, постаде сад не- 
сносан не само њој, но и Мигурском, коме је било тешко 
због ње и који не знађаше, чиме да јој помогне. 











УН 

У то, за Мигурске најтеже, време дође у Ураљск Пољак 
Росоловски, који беше умешан у грандиозном плану побуне 
и бегства, што га беше удесио у то време у Сибиру прогнани 
пољски свештеник Сироцински. 

Росоловски, исто као и Мигурски, као и хиљаде других 
људи, кажњених прогонством у Сибир за то, што су хтели 
да буду оно, што су у ствари и били по свом рођењу — то 
јест, да буду Пољаци, — тај Росоловски беше умешан у ту 
ствар, беше кажњен за то шибама, и упућен као прост војник 
у онај исти батаљон, где је био Мигурски. Росоловски, бивши 
учитељ математике, беше дуг, погурен, мршав човек, са упа- 
лим образима и мргодним челом. 

Одмах првог вечера, кад је дошао, Росоловски, седећи 
при чају код Мигурских, поче, наравно, причати својим пола- 
ганим, спокојним крупним гласом о оној ствари, за коју је 
тако љуто страдао. Та се ствар састојала у том, што је свеште- 
ник Сироцински организовао у целом Сибиру једно тајно 
друштво, чији се циљ састојао у том, да с помоћу Пољака, 
уврштених у козачке и линијске пукове, побуни војнике и 
осуђенике, да подигне на устанак тамошње досељенике, да 
узме у своје руке артиљерију у Омску, и да све ослободи. 

— Па зар је то било могућнор — запита Мигурски. 

— Још како, — све је било готово, — рече Росолов- 
ски, мрштећи се мрачно, па полагано, мирно исприча цео 
план ослобођења и све предузете кораке за успех самога 
устанка, и, у случају неуспеха, за спасавање завереника. Успех 
би био сигуран, да нису издала два неваљалца. Сироцински 
је, по речима Росоловског, био човек генијалан и од велике 
душевне снаге. Он је и умро као јунак и мученик. И Росо- 
ловски равномерним, спокојним басом стаде приповедати по- 
дробности казне, на којој је, по заповести власти, морао при. 
суствовати и он сам заједно са свима, који су били суђени 
због те ствари. 

— Два батаљона војника стајаху у два реда, као нека 
дуга улица. Сваки војник имао је у рукама по једну витку 
палицу, и то такве Царски установљене џ одређене дебљине, 
да само по три могу ући у пушчану цев. Првог поведоше 
доктора Шакаљског. Два војника су га водила, а они, што 
су имали палице, ударали би га по разголићеним леђима, кад 

би стигао до њих. Ја сам то видео тек тада, кад је прилазио 
ономе месту, где сам ја стајао. Дотле сам ја слушао само до- 
бовање добоша, али после, кад се већ могао чути фијук од 
прућа и лупа удараца по телу, ја сам знао, да он прилази. 
И ја видех, како су га вукли војници, и он је ишао, уздрхта- 
вајући се и окрећући главу час на једну, час на другу страну. 
И једаред, кад су га водили испред нас, ја чух, како руски 
лекар говораше војницима: „Не удрите јако, смилујте се“. 
Но они су непрестано шибали, и кад га проведоше поред 
мене по други пут, он већ не иђаше сам, него су га вукли. 
Страшно је било погледати на његова леђа. Ја зажмурих. Он 
паде, те га однесоше. Затим поведоше другога, па трећег, 
па четвртог. Сви падаху, све одношаху, — једне на мртво име 
изшибане, друге једва живе, а ми смо непрестано морали. 
стајати и гледати. То је трајало шест сати — од ране зоре 
па до два часа после подне. Последњег поведоше самог Си- 
роцинског. Ја га одавна нисам видео, не бих га познао: тако 
беше остарео. Голо тело беше мршаво, ребра су јако упа- 
дала у очи над упалим трбухом. Он је ишао онако исто, као 
и сви, дрхтећи и завраћајући главу при сваком ударцу, али 
не јаукаше и на глас читаше молитву: Мизегете те! Пеџ5 5е- 
сипдит таспат пизепсогфат фшат. („Смилуј ми се, Боже, 
по великој твојој милости“). а 

— Ја сам то сам чуо, — брзо и промукло проговори 
Росоловски и, затворивши уста, зашишта носом. 

Лудвика, која је седела код прозора, горко плакаше, 
покривши очи марамом. 

— Такве ствари не треба тако подробно описивати ! Зве- 
рови су зверови, и ништа друго! — викну Мигурски и, 
бацивши лулу, скочи са столице, и брзим корацима оде у 
мрачну спаваћу собу. Албина сеђаше као скамењена, упрвши 
укочене очи у мрачни угао собе. 


(Наставиће се.) 
Лав Толстој. 


(С руског превео Јован МАКСИМОВИЋ) “ 

ТАМНА ИСПОВЕСТ. 


Мислите зар не кључа крв у мени, 
Да срце моје не раздиру чежње; 

Дух не пребива у суморној жени, 
Ил' душа да ми покопала тежње> 


Зар не видите да је очи моје 
Са својим жаром напустило лето, 
На усне јесен утиснула боје, 
Власи ми зима поздравила, ето !... 


Зар поглед један не каже Вам јасно, 
Да ми за тугу ову нема риме 
Довољно звучне да процвили гласно, 
Ни стиха силног да одјекне њиме 


Сав понор јада што мој живот крије. 
Нит' игда строфу створио је песник 
Да и најблажег чина трагедије 

Удеса мојег може бити весник. 


ДАНИЦА МАРКОВИЋ. 


БЕСАНИЦА. 


Кроз окно гледам у ноћ свијетлу... Тија 
ведрина трепти изнад трга глуха, 
а бледи уштап са ведрине сија. 


На тргу мурве снију тавне, густе — 
не мичућ, листа, ко нит с лаког ћуха 
да никад нису задрхтале пусте. 


А стара кула морем сјену шири — 
а море кули трошне зиде мочи 
таласом хладним, што се још не смири. 
37% 

А ја кроз окно у ноћ гледам тију 
и чекам санак да ми склопи очи, 
што с ноћи свијетле болну сладост пију. 


Ја гледам у ноћ, која уснут не да — 
а мјесец ноћној у тишини с неба 
кроз окно моје ко да жудно гледа. 


И ко да пита: „Зашто самац бдијеш, 
док санка лака твојој груди треба — 
и зашто зјена отворених снијеш»“ 


И ноћ пролази нечујнијем ходом 
и тихо дише, док свуд живот шути 
под неизмјерним лазурнијем сводом. 


И ноћ пролази јасна и без гласа, 
ко да јој тихог дисања не мути, 
нит крило лако пролазнога часа. 


А први пјетли из суседства поју, 
ко рујну зору навјештајућ нову — 
док ја у руке главу стискам своју. 


И ко да видим нове зоре зраке, 
гдје с врха кршних планина ме зову 
на ноге с њима да поскочим лаке. 


А нетко мени топлим над јастуком, 
а нетко мени мрмори с тихана, 
и мене меком уљуљава руком. 


„Ох, склопи очи, трудне очи склопи, 
у крилу лаког да починеш сана, 
што жедно срце као роса кропи. 


Ах, неће мирно данак да пробдије 
тко, жељан мира и покоја сласна, 
тко није ноћи проспавео тије. 


Ох, неће мирно да се за се труди 
тко мирно није након труда часна 
уморне своје окријепио груди. 








БРЕ сванси ц'А 








Све што живота слиједило је гласу, 
све што по стази хрлило живота, 
ко да на шумном жури се таласу — 


све што је чела трудило се знојна 
у журном колу, којим свијет се мота, 
све ко сред поља смирило се бојна. 


Па и ти с вреве минулога дана, 
па и ти у ноћ своју спусти главу, 
ко да са часног враћаш се мегдана. 


И снивај тихо — иза тихе сање 
једнаку опет да угледаш јаву, 
једнако свјетло да угледаш дање. 


И снивај тихо — као путник трудан, 
те незна пута што му живот спрема, 
а јутром рани, новог пута жудан. 


И снивај тихо — па се лак пробуди, 
и док за тобом смрт се влачи нијема, 
ти неутрудан за живот се труди“. 


ИМ ноћ пролази нечујнијем ходом 
и тихо дише, док свуд живот шути 
под неизмјерним лазурнијем сводом. 


И ноћ пролази јасна и без гласа, 
ко да јој тихог дисања не мути 
нит крило лако пролазнога часа. 


И ноћ пролази — а ја склапам очи 
и ћутим крило лаганога сана, 
ко с њег на срце да се роса точи. 


И ноћ пролази — топлим над јастуком 
док мени нетко мрмори с тихана 
и мене меком уљуљава руком... 
МарРИН САБИЋ. 

ОВУВЕ РА А 


Оче наш, јеси ли Ти» Или Ти, ко си 

Коме дадосмо име к и другој ствари... 

И свукосмо Те к нама са престола Твог, — 
И снимисмо Ти лик, величанствен и стари 
И сада знамо какав облик носи 

Јехова, Алах, Буда и Бог... 


Јеси ли Утвара само нашег маштања 

И символ праштања 2 

Деспот што робље држи у мемли... 

„Да буде Твоја Воља на Небу и на Земљи“ 
Монарх и Самодржац укупне власти 

И инквизитор за наше страстиг 


Господе, јеси ли шо2 — Или, Ти, ко си, 
Што тако дивно шараш цветове 

А нежан... 

У страшном гневу рушиш светове, 

Чији дах један у хаос носи 

Све што си сам Ти створио, 

И с прахом равни непокорне 

И оне што си покорио 


Ти, који држиш у својој армади 
Суђаје грозне, свеопипљиве, 
Што чине да мру и гину млади, 
А држе старце сипљиве... 
Што милијуне море глађу, 
Док један ужива, а сит... 
И потиштених трошну лађу 
Стрпљења и надања, 
Руше у пену, ломе о стену страдања... 
Док зликовцу су штит! 
„Видиш ли слутњи страшно врење2 
Не води нас у искушење, 
У сумњу, што мрзне ум... 

Стеван Петров БЕШЕВИЋ. 

: ВЕТРОМ ШИБАНИ. 

Волим твоје уде сазреле и вруће 

И немирно око што лудошћу жеже, 
Волим те кад лицем плане ти чезнуће, 
Кад се мрком кожом проспу руже свеже. 


Волим твоје руке похотне и мале 

Волим твоје тело кад живцима цепти; 
Тисућ капи крви лије се у вале, 

Од страха пред Новим сваки дамар трепти. 


Волим те и нико волети те неће 

Живцима што дрхћу хиљадама капи, 

Док демонска рука пожудно нас креће 

До пред амбис страсти што пред нама зјапи 


Час у грчу плачеш, час јецаш очајно, 
Час се звонко смејеш ко сулуди пани. 
Ја те волим јер смо немирни бескрајно, 
Дршћући ко вали ветрином шибани. 


Да отворим жиле хтео бих у трену 

И ти на њих усне да поставиш жудно, 

И крв да ми сисаш, док ти жудње вену. 
И, док мрем, да топлиш моје тело студно. 


И тад, отрована дахом мога леша, 

Да ме гризеш док ти трну уди голи, 
Да кричиш док ти се жуч крвљу комеша 
И да свесно појмиш онај понос холи, 


Кад се дивље, лудо само крвљу воли. 


Милутин БОЈИЋ. 

ЈЕДАН ФРАНЦУСКИ РОМАН ИЗ ХУП ВЕКА: 
„КНЕГИЊА ДЕ КЛЕВ“, ОД Г-ЂЕ ДЕ ЛАФАЈЕТ.: 


За Кнегињу де Клев може се рећи оно што је Ларош- 
фуко, пријатељ Г-ђе де Лафајет, говорио о љубави: „Ту је 
исти случај као с појављивањем духова: сви говоре о њима, 
али су их мало њих видели“. Назив тога дела је, исто тако, 
врло познат, али се не познаје довољно само дело. То је 
штета, као што ћете видети: при том се губи једна лепа 
поука и једно велико уживање. 

Предмет Кнегиње де Клев је ванредно прост и може се 
свести на неколико речи: то је историја једне удате жене 
која воли другога а не свога мужа, и која жели да остане 
честитом. Ево какав је, изложен у једној дугој анализи пуној 
цитата, развој ове интимне и патетичне драме. 

Г-ђица де Шартр појављује се у својој шеснаестој го- 
дини на двору Хенрика П[ и привлачи погледе целог света; 
„И мора се мислити да је то била савршена лепота, јер је 
изазвала дивљење на једном месту где су били тако свикли 
да гледају лепе особе“. То је девојка бојажљива, беза- 
злена и чиста, и прожета најбољим моралним лекцијама, 
које јој је њена мудра мајка обилато давала. Сутрадан по 
свом доласку у Париз, она наилази код једног златара на 
кнеза де Клев, племића „савршено лепог стаса, ваљаног и 
господственог“, који се одмах лудо заљубљује у њу и тражи 
је за жену. Она не одговара на његову љубав, али га ипак 
узима, „с мање одвратности но кога другог“. Мало времена. 
после њиховог венчања враћа се с пута неодољиви војвода 
де Немур, „најлепше саздан човек на свету“, једно право 
„узор-дело природе“. Тај Дон Жуан допао се чак енглеској 
краљици Јелисавети, и говори се о његовом ступању на пре- 
сто као о једној ствари сасвим блиској. Кнегиња де Клев га 
је први пут видела на једној игранци у Лувру, где је по за- 
повести краљевој играла с њим. 

„Игранка поче, и док је она играла с Г. де Гизом, зачу 
„се код врата повелик шум, као да неко улази и да му се 


' Одломак из конференције о Г-ђи де Лафајеш, држане на фран- 
цуском језику у „Француском Књижевном Друштву“. 


р. 

ЈЕДАН ФРАНЦУСКИ РОМАН ИЗ ХУП ВЕКА. 

„прави место. Г-ђа де Клев заврши игру, и, док је тражила 
„погледом некога кога је намеравала да узме, краљ јој до- 
„викну да узме онога који је долазио. Она се окрете и виде 
„једног човека за кога је одмах помислила да не може бити 
„други до Г. де Немур, где прелази преко неке столице да 
„дође до места где се играло. Тај кнез био је саздан тако 
„да је било тешко не бити изненађен видећи га кад га човек 
„никад раније није видео, нарочито то вече кад је његово 
„старање да се удеси још увећавало господствен изглед ње- 
„гове личности. Али је исто тако било тешко видети први 
„Пут Г-ђу де Клев а не бити јако зачуђен. Г. де Немур би 
„тако задивљен њеном лепотом да, кад јој се приближи и 
„кад му се она поклони, не могаде да се уздржи а да не по- 
„Каже знаке свога дивљења. Кад почеше да играју, двораном 
„се осу жубор хвала...“ 

Од тог првог виђења, војвода де Немур осећа према 
Г-ђи де Клев силну наклоност, и ево где се ускоро сав пре. 
ображава; он прекида све своје везе (а он их је имао много, 
тај лепи, ташти и нестални витез), и некада тако смео, по- 
стаје сада — такво је дејство љубави — бојажљив и смо- 
трен. Али Г-ђа де Клев погађа његову страст и, сасвим нехо- 
тично, дели је. Не знајући до тада шта је то љубав, она 
најпре не зна тачно какав је то немир у њеном срцу, а ме- 
ђутим, не сме да говори о њему са својом мајком; али више 
малих догађаја доћи ће да је обавести о природи њених осе. 
ћања и о опасности у којој се налази. 

Најпре, игранка код маршала де Сент-Андре. Поновили 
су пред њом да је Г. де Немур тврдио да нема грозније 
патње за љубавника но да зна да је његова драга на игранци 
а да он није на њој. Како је Немур спречен да иде на игранку 
маршалову, Г-ђа де Клев се учини болесном (то је њена прва 
и једина лаж, ох! не много опасна) и не оде ни сама. Неко- 
лико дана после она чује где кажу да је Г. де Немур заљуб- 
љен у Гђу престолонаследниковицу; и то откриће је баца у 
највеће очајање. Све јој то отвара очи да види јасно у свом 
срцу, и њу је страх од тога што види. Међутим, њена мајка, 
која је погодила њену љубав, опасно се разболи и умире, 
пошто ју је преклињала на својој самртничкој постељи да учини 
све што може да се спасе. 

„Ви сте на ивици провалије, каже јој та добра жена; 

„треба великих напора и великих напрезања да се задржите. 
„Помислите она оно што дугујете своме мужу, помислите на 
„оно што дугујете самој себи, и сетите се да ћете изгубити 
„онај добри глас који сте стекли и који сам вам ја толико 
„желела. 

Г-ђа де Клев је јако потресена смрћу своје мајке; она : 
је нарочито несрећна „што је остављена самој себи у време 
кад је била тако мало господарицом својих осећања, и кад 
би толико желела да има неког који би је могао пожалити 
и дати јој снаге“. 

Њен муж је одводи на село где се она мало прибира; 
и кад се, после неког времена, враћа на двор, она мисли да 
је сигурна у саму себе, јака, захваљујући лепим речима своје 
мајке. Али је она далеко од тога да буде излечена од своје 
љубави; и осећа се обузета захвалношћу и нежношћу дознавши 
да је Г. де Немур, из љубави према њој, одбио круну енгле- 
ску. Он долази ускоро да је посети; он је бојажљив као какво 
ђаче, она сва румена и збуњена; они дуго остају не могући 
да говоре. Он се не усуђује да изговори речи које му сажижу 
усне, али његово ћутање, његови погледи, његови покрети 
говоре речито за њ. Што се ње тиче, она види да је и су- 
више слаба; она не може више да забрани себи да га не воли, 
страсно, искључиво; она мисли само на то да му не да никад 
никакав знак своје љубави. Она пази да не одлази ни на које 
место где би га могла срести, излази из собе свога мужа чим 
војвода дође; али су све те мере узалудне: њена љубав расте 
сваког дана, мимо њену вољу. Једанпут, она га види где кри- 
шом узима њену слику у њеном салону, ништа не рекавши; 
она се чак радује, у најдубљем куту свог срца, због тог знака 
љубави. Други пут, долази јој до руку једно љубавно писмо 
за које се мисли да је војводе де Немура; она га чита сто 
пута, држи да је преварена, и проводи једну страшну ноћ, 
обузета најжешћом љубомором, луда од бола. Г. де Немур 
успева да је умири: то писмо није његово; и ево где постаје 
она весела као мало дете, пијана од среће. ; 

Овај последњи догађај најзад јој открива сву величину 
предстојеће опасности; она увиђа да је немоћна пред буји- 
цом која је односи; она се боји да не ода своја осећања пред 
целим светом; она је мучена јаком грижом савести и стиди 
се своје незаконите страсти. Она бежи на село, у Коломје, и 

ту, на молбе свога мужа да јој каже узрок своје туге, ван 
себе, изнемогла, у једном заносу искрености, она се јуначки 
решава да му повери своју страшну тајну коју не може више 
да носи сама, да затражи од њега, од њега који је воли тако 
ватрено, помоћи и заштите у свом очајању. 

„Па добро, Господине, одговори му она, бацивши му 
„се пред ноге, ја ћу да вам признам нешто што никад жена 
„није признала своме мужу; али невиност мога држања и 
„мојих намера даје ми за то снаге. Истина је да ја имам раз- 
„лога да се склоним са двора, и да хоћу да избегнем опасно- 
„сти у којима се покаткад налазе жене мојих година. Ја нисам 
„никад дала ни један знак слабости, и не бих се бојала да их 
„покажем у будуће, кад бисте ми оставили слободу да се 
„уклоним са двора, или кад бих још имала Г-ђу де Шартр 
„да ме воде. Ма како била опасна одлука на коју се реша- 
„вам, ја се на њу решавам с радошћу, да бих остала достојна 
„Вас. Ја вас по хиљаду пута молим за опроштај ако имам осе- 
„ћања која вам нису по вољи; бар вам се никад нећу заме- 
„рити својим делима. Помислите да, да би се урадило оно 
„што ја радим, треба имати више пријатељства и поштовања 
„према своме мужу него што их је икоја жена икад имала. 
„Водите ме, сажалите се на ме, и волите ме још, ако можете. 

Њен муж је дирнут њеним поверењем и њеном искре- 
ношћу; зар он није сам рекао неколико дана пре: 

„Искреност ме дира толико да верујем да, кад би ми 
„моја љубазница или чак моја жена признала да јој се неко 
„допао, мене би то ожалостило, али ме не би наљутило; ја бих 
„Оставио улогу љубазника или мужа, да бих је тешио и да 
„бих је жалио. 

"Он је целива дакле, велику и дивну у њеноме болу, он јој 
прашта, он је цени више него пре, он јој говори с благошћу: 

„Ја видим опасност у којој сте; имајте моћи над собом, 
„из љубави према себи самој, и, ако је могуће, из љубави 
„према мени. Ја то не тражим од вас као муж, већ као човек 
„коме ви чините сву срећу. 

Али мало дана после те херојске исповести, он види да 
су његово спокојство и његова срећа изгубљени за навек, и 
осећа се обрван смртоносним боловима и мучен најжешћом 
љубомором. 

„Ви сте очекивали од мене, каже он својој жени, ствари 


ту ЕУ 


588 Српски Књижевни ГЛАСНИК. 





„тако исто немогућне као што сам ја очекивао од вас. Како 
„сте се ви могли надати да ћу ја остати паметан 7 Зар сте за- 
„боравили да вас волим безумно и да сам ваш мужг Једно 
„од тога двога може довести до очајања; шта ли не могу 
„обоје заједно! Ја имам само осећања плаховита и неизвесна 
„којима нисам господар; ја више не налазим да сам достојан 
„вас; ви ми не изгледате више достојни мене; ја вас обожа- 
„вам, ја вас мрзим; ја вас вређам, ја вас молим за опроштај; 
„ја вам се дивим, мене је стид што вам се дивим; једном 
„речју, нема више у мени ни мира ни разума. Ви сте ме учи- 
„Ннили најнесрећнијим човеком на свету. 

Г-ђа де Клев је исто тако бескрајно несрећна; она осећа 
врло добро сву непоправљиву грешку коју је учинила својим 
признањем, али се не каје ни једног јединог тренутка што ју 
је учинила: њена отвореност видела је само тај жестоки лек 
за њен лажан положај. Њен муж је оставља саму на селу, 
будући приморан да иде краљу у Шанбор. Он види Г. де 
Немура -- он је најзад открио да је то онај други — где 
нагло одлази са двора, и како наслућује зашто је отпутовао, 
ставља у дужност једном од својих племића да иде да мотри 
на њ. И доиста, Г. де Немур, који зна да га Г-ђа де Клев 
воли — он је присуствовао сакривен, сцени признања — и 
који гори од жеље да је види, долази у Коломје, увлачи се 
кришом у врт и упућује се павиљону где она обично проводи 
један део ноћи сањајући. Он налази много светлости у том 
павиљону, сви су прозори на њему отворени, и он ту види 
приближивши се ову пријатну слику: 

„Она је била сама; али он је виде тако ванредно лепом 
„да је једва био господар усхићења које га је обузело сагле- 
„лавши је. Било је топло, и она није имала ништа на својој 
„глави и свом врату до своју косу без реда зачешљану. Ле- 
„жала је на једном дивану, са столом пред собом, где је било 
„више котарица пуних пантљика; она их изабра неколико, и 
„Г. де Немур опази да су то биле исте боје које је он носио 
„на турниру... Пошто је довршила свој посао с љупкошћу и 
„благошћу које су расипала по њеном лицу осећања њеног 
„срца, она узе једну буктињу и приближи се једном великом 
„столу спроћу кога је била слика опсаде с ликом Г. де Не. 
„Мура; она седе и стаде да гледа тај лик с пажњом и сања- 
„лаштвом које једино љубав може дати... 





ЈЕДАН ФРАНЦУСКИ РОМАН ИЗ ХУП ВЕКА. 559 





Он постаје занет од среће гледајући Г-ђу де Клев тако 
испуњену њиме и тако дивну; он се одлучује да је ослови, 
примиче се неколико корачаји; у том тренутку, она се окрене, 
позна га и приђе одмах својим пратиљама ништа не рекавши, 
сва узнемирена. Сутрадан, Немур проводи све време шетајући 
се испод врба, крај једног поточића, лијући у исти мах сузе 
туге и радости; а кад је пало вече, враћа се у врт: павиљон 
је мрачан, сви су прозори затворени, Г-ђа де Клев није 
смела доћи... 

Али племић Г. де Клева исприча овоме да је видео Г. 
де Немура како је два пута ушао крадом ноћу у врт; јадни 
кнез мисли да је преварен и, већ толико исцрпен силним уз- 
буђењима последњих дана, не може да се одупре овом новом 
ударцу: он се опасно разболи. Пре но што ће умрети, он 
обасипа своју жену најсуровијим, најнеправеднијим прекорима: 

„Ја умирем без жалости, јер нисам могао имати ваше 
„срце, а не могу више да га желим. Збогом, Госпо. Ви ћете за- 
„жалити једног дана за човеком који вас је волео љубављу 
„истинском и законитом... 

Њој није тешко да га увери у своју невиност, и он 
умире утешен: 

„Ви сте ме обавестили сувише касно; али ће увек за 
„ме бити лакше што односим мисао да сте ви достојни по- 
„штовања које сам вам указивао. Молим вас да ми допустите 
„утеху да верујем да ће вам моја усломена бити драга, и да 
„бисте ви, да је зависило од вас, били имали према мени осе- 
„ћања која имате према другоме. 

Г-ђа де Клев је ван себе од бола; тај муж који је умро, 
и умро, верује она, због ње, и с толико нежности према њој, 
не избија јој из памети. Она пада у чамотињу, затвара се код 
своје куће и неће да види више никога Једног дана, она 
дознаје да је Г. де Немур узео под закуп једну собу сасвим 
близу њеног стана и да остаје по читаве сате на прозору на- 
дајући се да ће је угледати; при спомену тога имена, које је 
до тада тако брижљиво изгонила из памети, она постаје сва 
узнемирена; она одлази да се прође ван града, да би била 
сама, и сусреће ту самога војводу, утонулог у тако дубоку 
сањарију да је и не види Њена притајена страст распаљује 
се с највећом жестином: 

„Тај се кнез указа њеном духу достојан љубави више 

„но све на свету, волећи је одавно страшћу пуном пошто: 
„вања и верности, презирући све ради ње, поштујући чак и 
„Њен бол, мислећи на то да је види а не мислећи да и она 
„њега види, остављајући двор на коме је тако радо гледан, 
„да би посматрао зидине које скривају њу, да би одлазио да 
„сања по местима на којима није рачунао да ће је срести, 
„једном речју човек достојан да се воли једино ради своје 
„оданости, и према коме је она осећала наклоност тако јаку, 
„да би га волела и кад он њу не би волео; али уз то, човек 
„положаја високог и прикладног њеном. Нема више дужности, 
„нема више врлине која би се успротивила њеним осећањима; 
„све препреке биле су оборене, и од свега ранијега остајала 
„је само љубав Г. де Немура према њој и њена према њему. 

Али то је само слабост једнога тренутка; и неколико 
дана после, кад Немур буде дошао да затражи њену руку, 
она ће умети да се покаже јака. Она му говори искрено, 
нежно, са сузама у гласу; она му признаје да га је волела 
од првога дана, да га воли још, да ће га волети увек, али 
неће поћи за њ: између ње и њега налази се утвара њеног 
мужа који их оптужује за своју смрт. А после — брак је 
гроб љубави и „Г. де Клев био је можда једини човек на 
свету који је могао да сачува љубави у браку“ — ко зна да 
ли он неће престати да је воли једнога дана, да ли јој неће 
створити живот пун љубоморе и патње» Не, свршено је, она 
ће остати удова, и несрећна. 

Она полази на своју земљу у Пиренејима; чим је стигла, 
она се опасно разболева, изнурена толиким узбуђењима; и 
„поглед на блиску смрт чинио је да гледа на ствари овог 
живота сасвим друкчије но што их човек гледа у здрављу“. 
Мало опорављена, али и даље врло изнемогла, сасвим одво- 
јена од ствари земаљских, она се повлачи у један манастир, 
где одбија да види Г. де Немура, који долази да је моли за 
последњи састанак. Најзад време и одсуство сасвим угушују 
„љубав војводину. А кнегиња де Клев умире у цвету своје 
младости, оставивши „непостижне примере врлине“. 


Кнегиња де Клев је, пре свега, роман психолошке ана- 
лизе. Као што се види из горње садржине, интрига сама по 
себи нема у њој никакве важности; и то је први француски 
роман чији сав интерес лежи само у сликању осећања, и то. 

не осећања конвенционалних као што смо их налазили у ро- 
манима Г-ђице де Скидери и чак, у извесној мери, у Заиди, 
првом роману Г-ђе де Лафајет, већ правих и истинитих, од 
којих се пати и умире одистински. Г-ђа де Лафајет познавала 
је врло добро „онај велики пут ка људском срцу“ 0 коме го. 
вори Волтер; она је нарочито умела да пронађе у том срцу 
„све различите кутке где се крије љубав“ (Мариво) и да је 
одатле истера. Љубав Г-ђе де Клев, у целој гами својих по- 
ступности, она љубав која се увлачи сасвим полако, која, 
најпре, не зна за саму себе, која тиња не показујући се; она 
љубав бојажљива и неодређена, затим, која се одаје са тисућу 
малих знакова, која се пориче, која се крије; она љубав 
страсна, најзад, коју ништа не може зауставити, која про: 
дире непрекидно, која је апсорбује целу, која би постала њеним 
јединим господарем да нема једнога другога још силнијега; 
„Љубав, једном реч'у, љубав фатална, неодољива, необјашњива, 
са свима својим задовољствима и свима својим патњама, и ком- 
пликована још сметњама које јо: се чине, насликана је у Кне- 
гињи де Клев с тананошћу, с продирношћу које се не могу 
превазићи. Ми ћемо цитирати само два три примера, напа- 
"бирчена овде-онде у књизи, да покажемо како Г-ђа де Ла- 
фајет зна да распозна, као да гледа на лупу, најнепримет- 
није опруге једног заљубљеног срца. 

Ево збрканих осећања Г-ђе де Клев кад дозна да су при- 
метили њену љубав према војводи де Немуру: 

„Јако ју је болело кад је видела да није више господа- 
„рицом својих осећања и да их је одала витезу де Гизу. Болело 
„ју је и што је Г. де Немур дознао за њих; али тај последњи 
„бол није био тако потпун, и он је био помешан са извесном 
„„благошћу. 

Погледајте како Г-ђа де Лафајет уме да нам представи 
јасно, у неколико речи, узнемирену душу своје јунакиње у 
тренутку кад види Немура где узима крадом њену слику: 

„Г-ђа де Клев није била у малој забуни; разлог је хтео 
„да затражи своју слику;... најзад, она одлучи да је боље да 
„му је остави, и било јој је врло мило што је могла да му 
„учини једну љубав, а да и он сам не зна да му је она чини. 

Има ли ишта што баца живљу светлост на једно женско, 
и заљубљено, срце но ова сасвим мала напомена поводом др- 
жања Г-ђе де Клев кад јој покажу лик краљице Јелисавете 

(и краљица Јелисавета, као што је споменуто, воли Немура и 
желела би да пође за њега): 

„Г-ђа де Клев нађе да је он лепши но што је она же- 
„лела да буде, и она се не могаде уздржати да не каже да 
„је улепшан. 

И ми бисмо могли умножити примере у бескрајност : на 
свакој страни готово, налазе се фине опаске, танани детаљи, 
који нам показују срце јунакиње, тако рећи, разголићено. 

Немир кнеза де Клев, после узвишеног признања његове 
жене, аналисан је с истом финоћом и истом дубином. Он би 
хтео најпре да се покаже достојанствен и нежан, злосрећни 
кнез, али, вај! он је само човек, и то заљубљен човек, што 
ће рећи слабији него други; и ево где љубомора клија у ње- 
говом срцу. Ко ли је тај срећни такмацг и шта је радио да 
нађе пут ка њеном срцу>2 он би хтео све да зна, као да ње- 
гова патња не ће бити тиме само увећана. Г-ђа де Клев не 
каже му то име које би он толико желео да дозна; али ипак 
он види свуда утвару оног другог, невидљиву а присутну. 
Затим, кад је најзад открио да је то војвода де Немур, он 
почиње да сумња у своју жену, ону исту жену која му је не- 
давно дала највећи доказ поштења; он мотри на њу, на ону 
жену о којој је говорио малочас још: 

„С вашом нарави, остављајући вам вашу слободу, ја вам 
„дајем уже границе но што бих могао сам да вам их пропишем; 

и најзад долази тренутак кад јој он пребацује као злочин 
— пребацивање сасвим људско — њено беспримерно поверење: 

„ја сам жалио за оним лажним спокојством из кога сте 
„ме тргли. Зашто ме нисте оставили у оној заслепљености у 
„којој живи толико мужева 2 

Не, заиста, нема ни једног једитог романа у ХУП веку, 


и има их врло мало у идућим вековима, где је људско срце. 
било парано вичнијом руком, где бисмо видели, у вернијем _ 


огледалу, цео механизам страсти, ипак тако компликован. И 
како се срце људско не мења, како су исте страсти узнеми- 
равале људе, и на исти начин, пре три века (и пре двадесет 


векова) као и данас, дело Г-ђе де Лафајет је написано да 


траје и да остане вечито младо. 


Али то није једина вредност Кнегиње де Клев: тај први 
француски роман с тачном анализом природних страсти у исти 


је мах први морални роман. Г-ђа де Лафајет је из школе. 


По си ваза виса 

Корнејеве, из оне школе у којој се није писало само да се 
допадне, већ и да се да поука, поука о вољи нарочито, са- 
гласно с филозофијом Декартовом. Она је ставила у своје 
дело не само све своје искуство, све своје познавање људ- 
ског срца, већ и сав свој идеал. Оно што нам она слика у 
Кнегињи де Клев, то није само развој једне љубави, то су 
нарочито њене непрекидне борбе с дужношћу, која остаје на 
крају господар на бојишту. Г-ђа де Клев не понавља с нашим 
модерним јунакињама да она има „право на срећу“ и да је 
њено осећање божански пламен; на против, она га сматра као 
уљеза, непријатеља; и за то се не предаје тој страсти која је 
носи собом; она је вреба непрекидно у себи; она себи пре- 
бацује као највећи злочин осећања која има према другоме 
а не своме мужу; она прикупља сву своју снагу да их угуши; 
да би се ојачала противу опасности, она се неће устезати да 
учини једну ствар изванредну, херојску, јединствену : да призна 
свом мужу ту љубав која није за њега; и најзад, кад је по- 
стала слободном да се да човеку кога воли, она ће одгурнути 
своју срећу, она ће остати, последњом скрупулом, верна преко 
гроба своме мужу кога није могла усрећити за живота. 


Ви видите да је тешко жени бити чистијом, племенити- 
јом, искренијом, више правом кнегињом него што је кнегиња 
де Клев; и речи које она воли да понавља у себи јесу овакве: 
„Хоћу ли се огрешити о Г. де Клеварг Хоћу ли се огрешити 
о себе саму“2 —- Не, она се неће огрешити никад, и њена 
дужност изићи ће победнички из велике битке коју је запо- 
дела са св  м љубављу. 

Кнегињу де Клев су често поредили с личностима Кор- 
нејевим, али нам изгледа да то поређење није сасвим тачно 
у свему. Да, и овде је као и тамо она иста поносита енер- 
гија душа, онај исти култ религије дужности; али су јунаци 
Корнејеви често крути, једноставни; они представљају више 
једну идеју која иде него човека; врло им је лако, у таквим 
околностима, да буду савршени. Али Г-ђа де Клев није над- 
човечанска као они; она не престаје да додирује земљу и не 
губи се никад у облацима; она остаје увек жена, једна си- 
рота жена од меса и костију,: која се бори очајно противу 


1 Као што се видело из анализе романа, Г-ђи де Лафајет се учи- 
нило да треба да дода племенитим разлозима које скрупуле савести на- 
38 

опасности, која пати свирепо, и, ако на крају побеђује, њена 
победа, добивена с толико бола, заслужује много веће дивљење. 

Она за то није била награђена, о не! доиста; она је 
жртвовала своју срећу, она је убила свога мужа, она је убила 
саму себе, али шта то мари! кад је урадила оно што је тре- 
бала да уради, кад је остала до краја права, без мрље, и 
уживајући једно поносито и опоро уживање једино у осећању 
испуњене дужности. 

Г ђа де Лафајет је дакле, као Корнеј, песник дужности, 
части, владе над собом; и немогућно је читати њено дело, 
бити пренет међу те отмене душе, и јаке и пуне врлине, које 
нам дају утисак људске величине, у ту идеалну област где 
има толико поноса, достојанства, оданости, а да та лепа осе- 
ћања не постану мало заразна, а да човек не осети како му 


се срце уздиже и пуни најчистијом емоцијом. У књижевности _ 


француској, ако се изузме Корнеј, има мало дела здравијих 
и лепших него што је Кнегиња де Клев: то је стапање мо- 
рала и поезије. МИ могла би се овде применити са свом си- 
гурношћу дивна мисао Ла Бријерова: „Кад вам једна књига 
уздиже дух и улива племенита и срчана осећања, не тражите 
другог правила да судите о делу: оно је добро и написано 
руком мајсторском. ; 


Кнегиња де Клев је занимљива исто тако с једне треће 
тачке гледишта, као роман нарави. „Оно што налазим у тој 
књизи нарочито, писала је сама списатељка, то је савршено 
подражавање света на двору и начина којим се тамо живи“. 
Свет који нам Г-ђа де Лафајет описује, то је дакле свет „ве- 
ликога столећа“, али не апсолутно онакав какав је био у 
ствари (ми знамо данас добро колико је његова позлата крила 


мећу Г-ђи де Клев да не пође, после смрти свога мужа, за Г. де Немура, 
и друге разлоге, мање стоичке, које јој улива брига о њеном спокојству. 
Нама се чини да ти егоистични разлози смањују много величину жртве 
Г-ђе де Клев, али, с друге стране, они је чине још истинитијом и човеч- 
нијом. Г. Жил Леметр, који је извукао, пре неколико година, један по- 
зоришни комад из романа Г-ђе де Лафајет, учинио је своју јунакињу 
још слабијом, и, према томе, ближом нама и „модернијом“: у његовој 
преради романа за позорницу, Г-ђа де Клев, удовица, нема довољно снаге 
да се одупре својим осећањима и пристаје да постане, кад се њена жа- 
лост сврши, жена војводина. Није потребно рећи да, тако схваћена, та 
драма не може више имати сву ону велику моралну лепоту која веје из 
дела Г-ђе де Лафајет. 


У 27 НЕ ДЕ ДЕ РИМ У 

порока и суровости: Сен-Симон нас је одвео иза кулиса), већ 
онакав какав је он веровао да је, онакав какав је волео да 
изгледа : леп, углађен, уредан и великолепан. Ми већ позна- 
јемо добро ону божанствену Г-ђу де Клев и њеног благород- 
ног мужа; друге личности из романа (све сами кнежеви и 
кнегиње; за Г-ђу де Лафајет свет се ту свршава; нема људи 
из народа у Кнегињи де Клев: они би правили мрљу усред 
свег овог сјаја), друге личности из романа су исто тако пуне 
дивног савршенства и лепоте. Чујте само: 

„Никад на двору није било толико лепих особа и људи 
„дивног стаса; и изгледало је да је природи правило задо- 
„Вољство да постави све што даје најлепшега у највеће кне- 
„гиње и највеће кнежеве. Г-ђа Елизабета од Француске, која 
„је доцније постала краљицом шпанском, почињала је да по- 
„казује особит дух и ону неупоредиву лепоту која јој је била 
„тако кобна. Марија Стуарт, краљица шкотска... била је лич- 
„ност савршена духом и телом... Краљ наварски изазивао је 
„поштовање величином свога положаја и целим својим вели- 
„чанственим изгледом... Уз храброст војводе де Гиза ишле 
„су све друге велике особине; он је имао широк и дубок 
„дух, племениту и узвишену душу, и подједнаку . способност 
„за рат и за политику... Витез де Гиз... био је кнез кога су 
„сви волели, лепог стаса, пун духа, пун умешности, и хра- 


_„брости славне по целој Европи, Кнез Конде... Гђа де Шартр... 


Ја прекидам цитат, али се дефиловање продужује. Боже 
мој! колико лепих личности! колико врлина! колико отмено- 
сти! Шаљивци би се могли запитати како сва та савршена бића 
успевају да се разазнају једна од других. Из потребе да живе у 
друштву, поред краља, да знају да су увек изложени погле- 
дима, родиле су се многе од њихових навика, тако различне 
од наших плебејских навика. Најпре, уздржавање, осећање 
достојанства. Угледајући се у томе на пример свога господара, 
оног великог краља који „и кад је играо бијара, није губио 
изглед господара света“, они непрекидно обраћају пажњу на 
то да се уздржавају, они „стављају сурдину“ на своје емо- 
ције, праве само пристојне покрете, ублажују своје изразе. У 
тренутцима највећега бола, они нам не даду да чујемо урли- 
кања, јецања: они су своји господари увек и свуда, чак и на 
својој самртничкој постељи. Они умиру мирно, „у лепоти“, 


_као што су и живели. Затим, углађеност манира, једна савр: 


38% 

шена углађеност која иде дотле да мужеви зову увек своје 
жене, и кћери своје мајке, „Госпођо“. Најзад, вештина гово 
ворити: све личности из Књегиње де Клев говоре добро, у 
фразама вешто састављеним и доброзвучним, развијајући дуго 
и логички своје идеје, сигурне у пажњу оних који их слу- 
шају. Може се замерити да оне говоре сувише, и сувише 
добро, за лица узнемирена дубоким осећањем; ви се сећате, 
на пример, чувенога признања Г-ђе де Клев, где бисмо ми 
данас очекивали неколико речи без везе, неколико узвика 
и много суза: какво лепо литерарно парче! Исто тако, ти 
„људи и те жене не умиру друкчије но после једне дуге и 
речите беседе. | 


Једна од великих дражи Књегиње де Клев јесте њен 
стил. Његове главне особине јесу, најпре, јасноћа и простота. 
То је „сушта чистота и провидност“; никаквог украса, никакве 
излишности, сиромашан речник: тешко је наћи лакшу књигу 
за читање но што је ова. Његове друге врлине јесу деликат- 
ност, мера и отменост. Г-ђа де Лафајет је из истог света из 
кога су и њени јунаци; у њеном начину говора познаје се 
увек такт једне даме, једне велике даме, која бира своје речи 
као што бира своје друштво. Она прича догађаје у својој 
књизи као што би их причала у свом салону, својим звани- 
цама у везеном фраку, окићеним чипкама и пантљикама. Отуда 
јој се никад не дешава да претерује; на против, она увек 
ублажава. Она нам слика у свом роману грознице страсти, 
покоре љубоморе, али нам их слика без ичега плаховитог и 
претераног, у форми прикривеној, стилом апстрактним, мир- 
ним и пристојним, али који им ипак ништа не одузима од 
њихове снаге. И за нас модерне читаоце, које су наши са- 
времени писци навикли на сликања страсти енергична или чак 
груба, један неупоредив чар, један пријатан мирис старих 
ствари издваја се из ових страна пуних благости, љупкости, 
дискретне емоције, обасјаних једном нејасном светлошћу у 
којој се јунаци, мало убледели, крећу као при зрацима сунца 
на заходу. МИ ми се дајемо слатко занети тим причањем 
мирним, достојанственим, ведрим, које се не жури, које тече 
немарно, свечано, као каква широка река... 


На крају, ја ћу споменути, само са две речи, историјску 
вредност Књегиње де Клев, која је значајна: та књига чини 

датум у историји француског романа. Први пут до тад, ми на- 
лазимо, и то у једној мајушној свесци, радњу просту и живу, осе- 
ћања природна, личности из епохе доста блиске, и француске, 
и стил умерен и јасан, на место оне интриге замршене и не- 
могуће, оних страсти бесмислених, оних јунака античких или 
страних, оног стила емфатичног и увијеног дотадањих бескрај- 
них романа. Пут који је француски роман тражио одавно био 
је најзад нађен. Г-ђа де Лафајет је поштовања достојан пре- 
дак читаве једне величанствене поворке француских роман- 
сиера. Отуда се могло рећи, без сувише претеривања, да је 
она створила роман у Француској. 

Та заслуга је велика. Али Г-ђа де Лафајет има једну 
другу, још већу: то је што је написала једну дивну малу 
књигу, просту, деликатну, дирљиву, с високом моралношћу, 
и која ће остати увек једно од најчистијих узор-дела фран- 
цуске књижевности. 


СВЕТРСЛАВ ПЕТРОВИЋ. 


О ИВУ ВОЈНОВИЋУ. 
(Крај.) 

о) Цртајући конзервативни живот маленога града, аутор 
није пао у монотонију ни у понављање. Најприје јз описао 
дио грађанских кругова („Капа“), па прешао ни пук („ЕКм!- 
посјјо“) и тек у задњу на властелу. („Ттоотја“). „АПопз еп- 
ап“, „зшоп“, „Капа“, „ЕКкмпосјо“ 1 „Ма Тагас!“, овако 
распоређени, дају мал да не цјеловиту слику дубровачког жи- 
вота од пада републике до сврхе стољећа, фрагментарну по- 
вијест аристократскога, грађанскога и пучкога друштва, што, 
пратећи нове еволуције свога завичаја, нестајаше и нестаје. 
Цијела галерија типова од највиших до најнижих. Последњи 
републиканци, старе владике занесене Метастасијевим мело- 
драмама, младе владике најтежих одрицања, расцарена вла- 
стела без породица и без уфања, поморци старога и новога 
кова, дошљаци из близа и далека, аферисти, спекуланти, ско- 
ројевићи, „американи“, грађанске и пучке женице, „дјевојке“ 
и „козице“, мештри и радници пријашњега шкара, морнари, 
баркариоли, исељеници, кметови, сеоски пароси, домаћи и 

страни бирократи; последњи што богати, што сиромашни, 
што смирени, што несмирени госпари. Живот у историчким 
властеоским палачама и засеоцима, у грађанским кућама, у 


радничким и пучким кућицама и на улици; на свакојаким. 


ступњевима људских врлина, злоће, крепости и опачина, од 
зликовачких темперамената до најсентименталнијих добричина. 
Аутор је ухватио мртви и умирући Дубровник, посветивши 
више помње околици, Гружи и Лападу, („К5апа“, „Екутос:јо“, 
„Ма (агас!“), него ли самом граду („АПоп5 ептапћ“, „Зшоп“). 

6) Од 1903 до 1910 Војновић је објелодањивао мале 
чланке под скупним насловом „Мој Теа(а:“, неке врсте ко- 
ментар својим дубровачким драматима. У другим чланцима, 
што их је писао као драматург загребачкога казалишта у 
„Нтгуа!зКој рохопис1“ (1910—1911), уплео је интересантних успо- 
мена о свом првом боравку у Загребу и аутобиографских 
података. У чланку пригодом репризе „Фауста“ прича како 
је као гимназијалац за први пут видио Аугуста Шеноу, за 
којега вели да му је „уз великога Манцонија први отворио ње- 
гову духу чаробан и кобан свијет књижевности“. Пјесник, 
чија су дјела пуна јужнога сјаја и ведрине, зачудио је можда 
многе, када је пишући о „Росмерсхолму“ суморнога Ибсена, 
открио да је и тај норвешки драмат утицао на његов рад: 

„Ако можда преузетна харност малог једног писца може 
да кога упути и охрабри, нека се знаде да му је у божанс- 
кој ведрини сунчане младости магловита тишина Росмерс- 
холма била најпривлачивијом и најмилијом лектиром. Ко 
буде једном бршкао по сандуцима распршене му библиотеке, 
наћи ће више еземплара Розмерсхолма него ли икојега дјела, 
изузам Дантеа и Манцонија. Гдјегод је писац хитао, носио је 
собом малу књижицу Реклама са чаробним надписом: Росмер- 
схолм. И сваки пут кад би се тај свешчић заметнуо, трчи па 
купи, и читај, читај и слушај тајанствену нову мелодију која 
се међ словима вијугала и међ ретцима завијала као тих 
плач шилока кроз чемпресе Лапада. Ако је ко у Трилогији 
чуо ту пратњу невидљивога квартета чежње, туге, наде и спа- 
сења, нека знаде да је Росмерсхолм дао своју шипку, а Дубров- 
ник своју душу, да му се баш тако опјева смрт без наде“. 


Ш. „Смрт МАЈКЕ ЈУГОВИЋА“. 


Многи нијечу Иву Војновићу свако национално осјећање. 
Признају га за необична умјетника наше књижевности, али 

_ без ичега народнога у својим дјелима. Зар он није пјесник на- 


шега Дубровника, најљепшега комадића наше земље и нај- 
славнијега дијела нашега народа» Зар није народан књижев- 
ник онај који је једини опјевао тугу посљедњих госпара, који 
је искреном симпатијом оцртао радишни и мирни дубровачки 
пук, који је бољи од икога открио љепоте дубровачкога пеј- 
зажа и сву поезију његових успомена и старина2 Зар није 
народан најфинији пјесник најнароднијега града на нашем 
приморју 2 Радикалима би се хтјело да је често ударао у на- 
ционалистичку жицу. ИМ то је изнимно учинио (1893) у „бип- 
динсеуц 5“, али без лажне реторике, без псеудопатриотских 
фраза и странчарења, отворено признавши своје вјеровање у 
у народно јединство, баш у вријеме најстраственије неслоге и 
борбе. По други је пут ударио у опће националну жицу у 
„Упит! Мајке Јисомса“ (1905). Као што је „Гундулићев сан“ 
назвао пјесмом у прози, „Зтли Мајке Јисом!са“ означио је 
драмском пјесмом. Ту ознаку ваља дословно узети. Досад је 
био строго објективан, скоро индиферентан умјетник, а у 
„опш! Мајке Јисомса“ је више пјесник. 

Има, дакако, везе између те драмске пјесме и пријашњих 
му дјела, али више има разлика Неколико је сличности из- 
међу „АПоп5 епјап5“, првога дијела „Оиђгомаске Ттогије“, и 
„ош Мајке Јисом са“. И овде је историјски догођај метнут у 
позадину; и овдје се гласови о сукобу, који проузрочује тра- 
гедију, чују из далека; и овдје је тежиште сукоба више у 
неслози домаћих великаша него ли у провали освајачевој; и 
овдје једно полухист:ричко полуимагинарно лице хоће да се 
отме пропасти, те да спасав себе и задње своје, спасе и 
државну мисао домовине, а не може. У „АПопз епгап5“ суд- 
бина Орсата и Деше симболизира судбину свих госпара, ау 
„општи Мајке Јисомса“ трагедија Дамјана и Анђелије пред“ 
ставља трагедију свих Југовића, свих великаша и свега цар- 
ства. На удесу једнога пара, који више не може да ужива 
драги живот, оцртана је опћенита катастрофа. Погибија није 
приказана са историјско-херојске стране, већ је у оквиру тога 
крупнога ријеткога догођаја ухваћена једна свагдашња обична 
љубавна трагедија. Оно двоје имагинарних младих супруга 
представља своје и свачије право на живот, а Мајка Југовића, 
која и сама из патриотских разлога затомљује своје супрушке 
и материнске осјећаје, заступа мисао да жеље и права поје- 

динаца морају ишчезнути према дужности индивидуа за цје- 
лину, за племе, за државу, за народ. Када је Дамјан послуша 
и враћа се у бој, она му довикује: „блажен био за част 
умирао“, а Анђелија: 


Части, славо, цареви, крсташи: 
ви сви глуха окрутна божанства, 
људског рода крвници п тмори, 
с' кјех су вазда крвави отари, 


Ништавост људских борба и страсти напрам вјечности жи- 
вота и природе, пролазност друштвених формација и непра- 
ведних сталешких повластица напрам трајности народне сви- 
јести, слоге и равноправности, означене су у симболичним 
призорима Ш пјевања („Косово“), пуним увјерљиве филозо- 
фије. „Косово“ није (као трећи дио „Пиђгоуаске Ттогје“) 
само осврт на жалосну прошлост, већ и визија далеке, боље, 
љепше народне будућности. Ауторово схватање се слаже са 
традицијом српскога народа, али се ни мало не слаже с јед- 
ном политичком утопијом, како су пјесника обиједили плитки 
странчари који нијесу ни схватили и идеју његова дјела. Као 
у „Зипаи сеуот пи“, пјесник кроз прошлост говори за са- 
дашњост и будућност. 


~ 


„Упит Мајке Јисомјса“ је израђена у оквиру. повијести, и 
народне традиције, али врло слободно по фантазији. Аутор 
је особито пазио да не слиједи народну традицију у оном 
у чему се не слаже са историјом, када је говор о пови- 
јесним чињеницама које напомиње народна пјесма, уплео је 
дословне одломке из ње, не желећи другим ријечима понав- 
љати оно чему је народна пјесма дала дефинитиван облик. 
Аутор је један од ријетких наших писаца који су фрагменте 
народне епике знали употребити као добар материјал за мо- 
дерно дјело. Значајно је и утјешљиво да су три врло добре 
ствари о Косовској погибији настале на хрватској страни: 
историчка монографија Ф. Рачкога, Војновићева „зти Мајке 
Јисомса“ и Мештровићев „У!доудапзк! Нгатш“. Иво Војновић 
и Мван Мештровић као Хрвати су сасвим прости од нацио- 
налних, политичких и којих год обзира, који би евентуално 
могли сметати рођенога Србина, али пошто су Хрват и Србин 
два иста појма, Иван Мажуранић у „Ззпш! Зтап-аре Сепетса“, 
Иво Војновић у „Злин Мајке Јисомса“, Владимир Назор у 

циклусу сонета о Косову и Мван Мештровић у Видовдан- 
ском Храму нијесу могли затомити своје националне осјећаје, 
али су лакше могли проматрати и обрадити ствар једино са 
строго умјетничкога гледишта. 

Према „зшт Мајке Јигомса“ хрватска књижевна кри: 
тика понијела се већим дијелом нехајно и неправедно. Изузме 
ли све што је диктирало шовенство, странчарство, злоба и 
неразумијевање, остаје заиста мало. Није се марило пронаћи 
да ли то дјело значи напредак у пјесникову развоју, већ се 
стереотипно понављало да није надмашило „Пиђгомаски Тп- 
[ос1ји“, и комотно се вјерује у то лабаво мишљење, и ако 
не мале разлике сметају томе јефтином упоређивању. Није се 
истраживало је ли се аутор прије посве изразио као нацио- 
нални умјетник, нити се констатовало у чему и како се одво- 
јио од других наших списатеља који су обрађивали народно- 
историјске мотиве. Велика већина њих не знадијаше, како 
Кардучи каже, разликовати историјско (социјално и пролазно) 
од умјетничкога (људско и вјечито), а Иво Војновић је од не- 
колико пута обрађеног, градива, учинио дјело самостално, 
умјетничко и нада све пјесничко. „зтт Мајке Јисом1са“ је ње- 
гово најљепше и најчишће дјело, писано раскошним језиком, 
дјело којем разноличност метара даје вариације и веће жи- 
вахности диалозима, дјело једноставне форме и новога стила, 
до којега је аутор допро дугим и мучним искуствима. Опет 
се примакнуо обичном драматском јединству, и тако угодио 
укусу већине, али у погледу смјера и обраде одмакао је 
много даље. 


М. 1880—1910. 


Аутору се донекле осветило што и у првом почетку 
није досљедно тражио градиво у домаћем свијету, који му је 
увијек био боље познат од иностранскога. Лица неких ње- 
гових козмополитских новела и комедије „Рзусће“ могу сло- 
бодно стајати у којем год амбијенту, али лица у „Кзап! “, „ЕКу1- 
посјји“ и „Ттовај“ не могу да буду друго него Дубровчани, 
са свим посебним обиљежјима људи свога краја, како су 
добро приказани. Одатле голема разлика у вриједности из- 
међу неких првих ауторових дјела и каснијих. 

Прешавши са новеле на драму, морао је почети опет из 
"почетка. У „Рзусћ!“ је роб позорнице и старе технике. Коме- 

дија се темељи на случајним комбинацијама и намјештеним 
преокретима који нијесу увијек наравни ни логични. „Оцп- 
АиПпсеу вап“ не може без позоришне илузије и режисерске 
помоћи. Ни „ЕКкмпос:јо“ не може бити сасвим без ње, али озна- 
чује почетак ауторова ослобођања од позорнице. Тај драмат 
завршује изненадним, смртоносним, ударцем на отвореној по- 
зорници. Аутор „Оиђгоуаске Тог је“ не би се послужио тим 
наглим и јефтиним ефектом. У „Тој“ је све мирно, хар- 
монично, без ефеката што криче. „5шоп“ је као сливен. Ако 
је „Рзусћи“, „Ацпдинсеу зап“ и „ЕКутосо“ боље гледати и 
слушати, „Ттооја“ и „Ззтл Мајке Јисомтса“ једнако дјелују 
и са позорнице и из књиге. Паче и у нечем боље из књиге, 
јер се на позорници губе они поетични описи у њима и јер 
се у брзом говору глумаца губе много љепота дијалога. „Т!!- 
Јостја“ и „зшт Мајке Јисом!са“ су дјела што их ваља доста 
читати и проучавати да им се дође до дна. Са „Тог тјот“ 
аутор се потпуно ослободио туђих уплива и ропства позор- 
нице, свратио је хрватску драматику на нове путове и, без 
сумње, заузео у њој прво мјесто. 

Драматик је засјенио Ива Војновића приповиједача и ли- 
рика. Као лирик ипак не би био популаран, јер није нашао 
складну форму за сонете, а још мање за оне које су због 
конфузне метрике несимпатични. Чудно да је баш такав при- 
говор навукао на себе пјесник који сигурно и правилно влада 
полиметрима у „Зпт! Мајке Јисоутса“ 

Новелистички је рад прекинуо баш када је изгледало да 
ће се развити у добра романсијера. У његовим новелима има 
лијепих описа пејзажа Беча, Рима и Ница, али најљепши су 
му и највриједнији описи дубровачкога краја. („Тп зтепе“, 
„Кзап!а“). У описима у „Тот“ пробудио се некадашњи 
приповиједач, више свој и јачи прозаик. Ко буде проучавао 
развој његове прозе, мораће узети у дужан обзир, осим но- 
вела и драмата, и његове чланке (1903—1910) о књижевно- 
сти, казалишту, музици и ликовној умјетности. Ти чланци, 
било о својим било о туђим дјелима, спадају прије у неку 
лирску прозу него ли у критику. 

У тим чланцима, у „Упит Мајке Јисомса“ и у одама 
(Штросмајеру, Л. Толстоју) вратио се на прави књижевни 
језик, што га је неко вријеме био запустио, пишући у дија- 
лекту пуном идиотизама, солецизама и туђих ријечи. Оправ- 

давати таково писање примјерима Ростана, Хауптмана, Д' Анун- 
ција и тако даље, не вриједи, јер су они нашли архаизме и 
локализме у својим језицима, а талијанизми су нашем језику 
увијек туђи. Неприлике порад диалекта у „ЕКупоају“ и „Тп- 
јостј“ губе се сасвим у пријеводима, а то значи да се тајна 
њихових успјеха не састоји у самој употреби локалнога нар- 
јечја. Пуно вриједи за утанчавање и усавршавање нашега 
литерарнога језика што се стилист Војновићева кова вратио 
на стари пут. Више него Иван Мажуранић у „зта!-Аг“, 
Иван Војновић је у „Зшт Мајке Јисомса“ и у својим лир- 
ским пјесмама стопио меку дубровачку штокавштину и крепки 
херцеговачки говор, миомирис старе госпарске поезије и вјечну 
свјежину језика народних пјесама. 

Ива Војновић остао је увијек, у свему, умјерен реалист, 
непријатељ сваке екстраваганције. Оно мало симболизма у 
његовим дјелима не обара ово мишљење. Његов симболизам 
није нејасан ни мрачан, а у колико га има, обично је изван 
лица. (Пасифлора Бијанке Ривели, еквиноцијална олуја, сутони 
у „Ттоој“, ведро сунчано вријеме у првом пјевању „зтти 
Мајке Јисомса“, поноћ у другом, подневни сунчани сјај у тре- 
ћем). Симболизам неких лица састоји се сав у томе да осим 
себе престављају и друге себи равне (властела у трилогији, 
Дамјан Југовић). Ко јасно мисли није никада уживао замо- 
тавати своје мисли у симболе. (Ернест Ренан). 

Ива Војновић је литерарни аристократ који своју рафи- 
нацију не нагони у афектацију ни маниру. Никада није жртво- 
вао снагу и слободу своје умјетности животним потребама 
или хировима моде. Дјела му нијесу обимом велика, јер је 
економија прирођена врлина дубровачких добрих писаца, а 
по форми су, осим лирских му пјесама, за нашу књигу скоро 
савршена, јер су плод дуга зрела рада и господске лагодно- 
сти. Дисциплиниравши свој укус, те проникнувши у тајне 
рјечника, знаде постизавати максимум ефекта са што мањим 
потрошком енергије и писати велика дјела у малим књи- 
гама. Своје новеле, пјесме, драмате и расправе писао је у 
немаленим размацима времена, полагано и споро Флоберовом 
савјесношћу. 

Немају право они што хоће да је Иво Војновић Флоберов 
ђак. Писцу „Госпође Бовари“ приближује се једино у погледу 
пажње на стил. Флобер је био песимист, према женама је 

осјећао само најнижи еротизам, а Иво Војновић ни једно ни 
друго. Не пристајући на вулгарно сватање о женској слабо: 
сти и инфериорности, оцртао је неколико типова срчаних 
жена: Роза Мери, Бијанка Ривели („Сети 2“), Ванда („Рзусће“), 
Јеле („ЕКкмтос!јо“), Деша, Маре, Павле („Тог ја“), Грофица 
Ида („Ма Тагас!“) и Анђелија („Зтт Мајке Јисомтса“) „мученице 
чуварице“, а најљепши је и најузвишенији тип у серији оних 
жена. Мајка Југовића је тужна Ниоба, која је своје јаде под- 
нијела постојаношћу римске Корнелије. 

Као што једни хоће да је аутору учитељ Флобер, други 
хоће да је Ибзен, трећи Ростан, четврти Д'Анунцио (!) и тако 
даље. Само навађање тако различитих узора доказује да је 
нетачно и неистинито. Иво Војновић не робује, бар сад, ни- 
коме. Знаде како се има учити од инзстранских умјетника, 
али није заборавио да још више учи од домаћих, и да се 
држи културних традиција свога народа, особито дубровачких. 
Држати се традиција не значи повађати се за старим него про- 
учавати оно што је у староме још актуално и добро, па на старо 
надограђивати ново и боље, чувајући и поштујући континуи-· 
тет. Велика је лаж да стварање новога значи рушење старога. 
Један дио старога увијек се наставља и усавршује у новоме. 
Куд веће разлике него ли између „Пиђгауке“ и „Оиђгоуаске 
Ттостје“, па ипак колико је сродности и континуитета од 
Гундулићеве пастирске игре до елагичне Војновићеве траге- 
дије ! Ни сам Иво Војновић није се у младости увијек држао 
правога пута, па је застранио у псевдокозмополитизам и писао 
на начин превећ умјетан, начин научен из туђих књига, који 
је некако умарао и није имао ону свјежину што ју је његов 
стил добио када је узео за узор чисти народни говор. Пра: 
вога Ива Војновића ваља тражити у „Кзапш“, „ЕКмпосји“, 
„Оиђгоуаској Ттостј“ и „Зтт Мајке Јпесомтса“. 

АРСЕН ВЕНЦЕЛИДЕС, 


СТАРОСТ КАО ХРОНИЧНА ЗАРАЗНА БОЛЕСТ. 


До данас је био обичај да се на старост гледа као на 
неизбежно велико зло, против кога није могуће и нема сми- 
сла борити се. Све бриге о старости сводиле су се, у глав- 

ном, на то да се обезбеди егзистенција у тој последњој пе- 


риоди нашег живота. Тако се данас прописују закони о пен- 


зији и новчаној помоћи, подижу се склоништа за старе људе, 
даје им се доживотно осигурање и много штошта. Али већина 
људи под старост сами зарађују свој „комад хлеба“ иу 
основи њихових напора лежи силна жеља за што дужим жи- 
вотом. Ретко се људи одлучују на самоубиство, и то тек када 


_ постану свесни невоља које их учекују у старости. Пре неко- 


лико дана је учинило силан утисак самоубиство познатог фран- 
цуског социалиста Лафарга и његове жене, кћери знаменитог 
Карла Маркса. Лафарг је за собом оставио писмо у коме вели: 
„Здрав телесно и духовно ја одузимам себи живот пре него 
што би немилосрдна старост, која ми је мало по мало одузи- 
мзла задовољства и радости живота, паралисала енергију и 
вољу, и пре но што бих пао на терет и другима и самом 
себи. Још пре много година ја сам се зарекао да не живим 
дуже од седамдесет година“. 

И заиста старост мора бити страшна, када може дове- 
сти човека до такве одлуке. Но ипак има доста стараца од 
седамдесет па и више година, који су способни за врло ко- 
рисне радове. Од многобројних и свима познатих примера 
врло старих људи који су радили на пољу науке, литературе 
и уметности, ја ћу споменути Лава Толстоја. Када сам се ја 
са њим упознао, он је већ био прешао осамдесету годину, и 
мада је почео губити памћење. сачувао је ипак у великој 


мери своју књижевничку генијалност и способност за рад. 


Недавно сам био на конше ту на којим је прослављена седам- 
десетогодишњица од рођења Сен Санса. Он је сам дириговао 
своју нову композицију која се тада први пут јавно изводила. 
И ако га је још у раној младости туберкулоза осудила на 
смрт, Сен-Санс је остао потпуно свеж и крепак. Он је још 
и данас не само угледан композитор, него и врло добар писац 
поред тога. 

Али разуме се да врло мало људи доживе такву ста- 
рост. Мало има стараца који су сачували у довољној мери 
своје више духовне спосебности, док их огромна већина увек 
мање или више изгуби. Ова разлика долази вероватно услед 
каквих спољних узрока који имају утицаја на старост и који 
се могу испитати научним методима. Међутим, чудновато је 
да питање о старачким променама нашег тела није решено 

као што треба. До душе свима су познати спољни знаци ста- 
рости: седа коса, набрана кожа, погрбљена леђа, ослабеле 
мишице, слабо памћење и често губљење умних способности. 
Али је сам механизам тих старачких промена још врло мало 
позната. Није чак поуздано утврђено ни то да ли наше црне 
длаке оседе, или се на њиховом месту јаве седе длаке које 
се самостално развију. Недавно се један познати анатом из- 
јаснио у корист ове друге хипотезе, остајући упорно при 
томе да да црне власи не седе никада, бацивши у сумњу све 
оно што је речено у противном смислу. Разуме се да је врто 
тешко пропратити све промене у боји на једној јединој длаци, 
пошто је њу тешко изоловати од околних длака. Много је 
лакше проучавати то принципијелно питање на перју које 
тако исто може да побели у неким случајевима У неких тица 
(галебови, лабудови) готово сва пера у извесно доба године 
изгубе своју тамну боју и постану бела или отворено-сива, 
док остала, обојена пера не отпадну као кад се тице митаре, 
не замењују се новим, белим перјем, него постулно бледеи 
најзад постану сасвим бела. У том случају се микропски де- 
лићи пигмента путем нарочитог физиолошког процеса изба- 
цују на поље. Па пошто се исти појави виђају и на старим 
длакама, онда је лако доћи до закључка да се природна боја 
и у перју и у длакама губи на исти начин. 

Значајно је да док једни делови остарелог организма 
изгуби боју, други који су били у младости безбојни, на про- 
тив, добију боју. Давно је још запажено да неки микроскоп- - 
ски елементи остарелих органа, нарочито нервне ћелијице,! 
добију боју на тај начин што се у њима нагомилају пигментска 


1 Сва ткива се састоје из ћелијица, или њихових продуката. То су 
органске, морфолошке и физиолошке јединице. Ту јединицу у нервном 
ткиву представља неурон, састављен из нервне ћелијице са карактери- 
стичним наставцима, од којих се један нарочито одликује тиме што је у 
главном негранат, а може чак и по неколико метара да буде дугачак 
(нервно влакно). У нервном систему се никада не налазе издвојене нервне 
ћелице и нервна влакна. У можданој кори, централном делу кичмене мож- 
дине иу ганглијонима, који нису ништа друго него лоптаста задебљања 
или чворићи на нервним врпцама, правилио су распоређене нервне ће- 
лице, а њихови наставци, нервна влакна, сачињапају све нерве који по- 
лазе из централног нервног система. Нерви су, дакле, читави снопови 
нервних влакона која полазе од нервних ћелица у централном нервном 
систему. ПРЕВОДИЛАЦ. = 

зрнца Неки научници су извели закључак да главни узрок 
старачке изнемоглости организма лежи несумњиво у тој по- 
јави. Они мисле да нагомилавање пигмента у тако важним 
ћелицама као што су нервне, спречава њихову нормалну 
функцију. Као што пећ загушена остацима при сагоревању 
каменог угља, шљаком, не греје како ваља, тако и нервне 
ћелице испуњене пигментом, шљаком своје врсте, не могу 
више вршити своју битку функцију, те тако изазивају ста- 
рање организма. 

Нема сумње да је врло чудновата појава што неки ор: 
гани у старости изгубе боју (длаке), док је други у старости 
тек добију. Али њом се ипак не може објаснити суштина ста- 
рачких промена у организму. Има животиња које врло рано 
остаре, и ако се у њиховим нервним ћелицама не нагомила- 
вају пигментска зрнца. Такав је случај са Селим мишевима. 
Већ у трећој години живота ти мишеви јако остаре, али им 
нервне ћелице остану до смрти безбојне. Изгледа ипак да има 
неке везе између нагомилавања пигмента у нервним ћелицама 
и седења косе. На то указује чињеница да се у човека, коња и 
пса, који сви оседе у старости, паралелно дешавају обе по: 
јаве, докле се у папагаја не јавља пигмент у нервним ћели- 
цама и перје им до смрти сачува боју. 

Има друга једна, много чешћа појава у старости. Она 
се састоји у томе што се око нервних ћелица окупе друге, 
многе ситније ћелице. Под микроскопом се тада добија оваква 
слика: у средини велика нервна ћелица, а око ње неколико 
мањих које као да нагризају ону централну ћелицу. Те мање 
ћелице се обично називају невроглије. По некад се на повр- 
шини нервне ћелице нађе читав грозд тих невроглија. 

Још је давно било запажено да се број невроглија знатно 
повећа у старости. То би се овако дало објаснити: 

Поступим тровањем кроз цео живот, нервне ћелице, ти 
најблагороднији елелементи нашег организма, знатно ослабе. 
Тиме се користе невроглије, надражене на прекомеран рад, 
окупљајући се око нервних ћелица које почну услед тога 
венути. У таквим погодбама опада функционална способност 
нерава, као што се то често виђа код старих људи. Против 
тога мишљења устали су неки научници, наводећи примере 
старих људи у којих нису могли наћи невроглије око нервних 
ћелица. Разуме се да су могући такви случајеви, као год што 

има стараца који су сачували своје умне способности. Али 
ове изузетке није могуће подвести под правило, јер сам ја 
у свима мозговима старих људи и животиња налазио при 
испитивању велики број невроглија око нервних ћелица. 


Напомена коју су мени ставили неки научници подсећа 


јако на замерку која би се могла учинити чињеници да је осе- 
дела коса један од највиднијих знакова старости, јер се 
може наћи старих људи са црном косом, и, обратно, мла- 
дих људи који су у великој мери седи. У оба случаја имамо 
посла са изузетцима који никако не могу оборити опште 
„правило. 


Треба имати у виду да се невроглије могу и пре старо- 
сти јавити. Доста давно још запажено је било да се и код 
млађих људи могу оне јавити у неким заразним болестима, 
на пример у трбушном тифусу, у беснилу. У беснилу, тој то- 
лико карактеристичној болести нервног система, око ћелице 
неких ганглијона накупи се толико много невроглија, да је та 
појава послужила за одређивање дијагнозе. Но у даљим испи- 
тивањима утврђено је да се невроглије исто тако јављају и 
у старих паса који нису бесни. 


Тај пример може послужити као врло лепа илустрација 
великог сродства које постоји између старачких промена и 
појава при заразним болестима. И то сродство се не испољава 
само у нервном систему, него је проширено и на друге ор- 
гане. У јетри,: чија се функција састоји у задржавању штет- 
них продуката варења, који би из цревног канала прешли у 
крв, посматрано је у старости и у неким заразним болестима 
нагомилавање сигних, округлих ћелица око њених судова. У 
оба случаја ова појава повлачи за собом ненормално, преко- 


! Јетра је највећи жљездани орган у нашем телу. Јетрене жљездане 
ћелице које сачињавају њен функционално најважнији део, неправилног 
су облика и често са пигментским зрнцима и масним капљицама. Између 
њих провлачи се кроз целу јетру мрежа капиларних крвних судова и 
жучних капилара. Помоћу првих јетра је у вези са крвотоком и са црев- 
вим каналом. Они има више функција (продукција жучи, гликолена, и тако 
даље), али поред њих има и ту врло важну способност да задржава отровне 
материје што се из црева заједно са храном пренесу у крв, која пре, него 
што се разнесе по целом телу, пролази претходно кроз јетру. 


ПРЕВОДИЛАЦ. 

мерно развиће везивног ткива. У бубрезима,“ чија се функ- 
ција састоји у одвајању штетних материја из крви, јављају се 
сличне промене. Око њихових судова и каналића скупљају се 
ситне, округле ћелице које затим образују опет везивно ткиво. 
Артерије које у старости подлеже хроничкој артерио- 
склерози, то јест закречњавању зидова који постају тада крти, 
претрпе сличне промене и у неким заразним болестима. 


Све ове појаве наводе нас на закључак да старост, или 
боље рећи превремена старост која је данас опште правило, 
изазива опасне бактерије исто онако као што то бива иу 
заразним болестима. Али, запитаћете се, како ови неприја- 
тељи доспевају у наш организам, изазивајући старачку изне- 
моглост 2 


Пре неколико година ја сам поставио хипотезу да по- 
ступно слабљење органа у старости долази услед тровања 
отровима које производе бактерије што насељавају наш апа- 
рат за варење. Неколико познатих научника ставили су мно- 
гобројне замерке тој мојој хипотези. По њиховом мишљењу 
није могуће претпоставити антагонизам између наших органа 
и цревних микроба, пошто они већ хиљадама година живе 
заједно, те су се морали прилагодити заједничком животу. 
На против, тврде они, цревне бактерије нам чине велику услугу, 
помажући варење хране. Неки су научници чак дошли на 
мисао да се животиње и људи не би могли хранити без по- 


1 У везивном ткиву главну улогу играју продукти везивних ће- 
лица; то су или необично фина, неграната влакна, на којима се овде онде 
налазе остатци везивних ћелица које су продуковале та влакна, или су 
везивне ћелице рашгркане у једној пиктијастој маси која је такође њихов 
продукат. Везивно ткиво се налази увек у унутрашњости организма, по- 
пуњује празнине између органа и у органима, везујући њихове саставне 
делове у једну целину. Отуда оно доприноси много и општој чврстоћи 
нашег тела. 


2 Свака ћелица представља један мали лабораторијум, у коме се у 
ствари врши измена материја, оно што се у животним функцијама ћелице, 
тога огњишта живота, утроши и поквари, избацује се из ње као пепео 
сагорелог угља што се избацује из пећи. Затим се све те непотребне, 
често врло опасне материје, крвним путем донесу у бубреге и кроз њих, 
као кроз какав филтар, профилтрирају из организма. Бубрези су састав- 
љени из многобројних каналића, са два заједничка одвоја до мокраћне 
бешике. Кроз цело бубрежно ткиво просута је жива мрежа капиларних, 
микроскопских крвних судова. ПРЕВОДИЛАЦ. 

моћи цревних бактерија. Но то је мишљење дефинитивно 
одбачено после најновијих испитивања. Доказало се да жи- 
вотињска организам може сам да продукује довољно јаке 
сокове који варе храну без икакве помоћи од стране бакте- 
рија. Испало је за руком да се отхране муве, пилићи и мор- 
ски прасци под условима који су искључивали сваку помоћ 
тих микроба. 
(Свршиће се.) 
И И. МеЕЧникКов. 


(С руског превео Боривоје МилојЈЕВИЋ). 


КЊИЖЕВНИ ПРЕГЛЕД. 


(Око ПРЕВОДА „ЗАРАТУСТРЕ“ 


Ако многи знаци не варају, ми смо на путу да добијемо 
праву књижевност. Она још није ту, али су на послу они који 
је стварају. Ту је борба из које ће се она родити. 

Сви још памтимо двобој између наше старе и наше нове 
критике, управо између критичарских дилетаната и позваних 
критичара и књижевника. Брзо је ишло: тако рећи преко ноћ 
освојили су наше књижевно поље они који су донели собом 
европски начин писања, други дух и други дах. Други нови 
критичари, који су дошли за првима, докончавају бој са „фило- 
лошком“ критиком; а на помолу су већ нове борбе: између 
критичара и књижевника-стварача, између књижевника међу 
собом, између књижевника и издавача. Борба за ауторска 
права узима видне размере. На све стране се креће, и руши. 
и диже. И у науци је лом, и не само да млађи обарају ста- 
рије, него се и међу собом боре о првенство и превласт. Никад 
није у овој нашој књижевној републици било толико отво- 
рене и прикривене борбе као у наше дане, и то кретање на 
све стране, и у свима правцима, најпоузданији је симптом да 
се иде унапред и ствара ново. Доскора је, у скученим и сит 
ним књижевним приликама, сваки био добро дошао, било да 
су га снага и способност, било жеља и славољубље, било нај- 
зад и лични интереси, довели на књижевно поприште. Данас 
се већ врши селекција: интерес и жеља нису довољни да одрже 








1. Закљим 
У ' 

на површини, и ко хоће да иде напред и стигне у предње 
редове, не може то више постићи без правих књижевничких 
способности. Неспособни су скоро сасвим уклоњени, и сад је 
дошао ред на осредње, који су упорнији и опаснији од не- 
способних, и који се боре очајнички.Та ће борба донети ко- 
ристи, о томе нема сумње; али је она данас толико заоштрена, 
да прелази кадикад у праву дивљачку хајку, у којој се не 
преза ни пред чим и не бира оружје. То не може застрашити 
праве борце, јер се у борби најбоље огледа њихова снага и 
способност за живот; и шта је стало до мало више или мало 
мање крви, кад се о том ради, да се час пре стигне жеље- 
ној мети! 

Стојећи дакле, као ратоборни Улрих фон Хутен, на тачци 
гледишта да је у овакој борби „милина живети“, полазим и 
ја у бој против најновијих противника, који су се дигли на 
мој превод Ничеова „Заратустре“, те ми покушали оспорити 
све знање и сву способност које треба да има један прево- 
дилац, један наставник универзитета, и један књижевник. Не 
дотичући се ранијих, повољнијих приказа мога превода, хтео 
бих овде, само за доказ с каквом се махнитом жестином и 
необузданошћу води код нас борба, да истакнем један факат: 
да је у једном истом нашем књижевном листу, у којем је пре 
два три месеца угледао света опширан приказ мога превода, 
на уводном месту и под натписом „Један дашум у нашој пре. 
водној књижевности“, пре две три недеље нашао места други 
приказ, у којем се тврди да сам учинио злочин, и да ми нема 
више места на универзитету. Зар нису подивљале књижевне 
нрави, кад се тако брзо и лако може премостити јаз између 
„датума“ и „злочина“ 2 

Моја три најновија критичара појавили су се скоро у 
исто доба, један за другим: Г. 77. С. Талешов у „Звезди“=, 
Г. Давид С. Пијаде у „Бранкову Колу““, и Г. 708. Кангрга у 
„Просветном Гласнику“=; колико знам и видим, први је од 


1 „Бранково Коло“ 1911, Бр. 41. Стр. 641/г. Писац је госпођица Иси- 
дора Секулић. 

2 Свеска 11. (10. фебруар) 1912. Стр. 183—185. 

3 1912. Свеска 4. и 5. (29. фебр. и 15. марта), Стр. 122—124 и 156/7, 
Критички Преглед, Потук. 


+ Свеска за фебруар 1912. Отштампано засебно. 
39% 

њих књижевник и журналист, други, књижевник и учитељ 
немачког језика у Ваљеву, и трећи, професор гимназије и 
аутор најновијег немачко-српског речника. Не познајући лично 
ни једног од њих, тешко ми је да протумачим очевидно лични 
тон у њиховим критикама. Само за Г. Кангргу имао бих по- 
уздану полазну тачку: 10. децембра 1911, дакле на два три 
месеца пре његове критике на мој превод, држао сам, у 
Друштву за Српски Језик и Књижевност, на Универзитету, 
предавање о његову речнику, у којем сам пред стручњацима, 
јавно и гласно изрекао као резултат свога испитивања, да је 
речник Г. Кангрге најлошији од свих немачко-српских реч- 
ника које имамо:. За Г. Д. С. Пијаде знам да је преводио 
Ничеа и „Заратустру“, те се домишљам, да је тај свој превод 
хтео можда и објавити у књизи. О Г. Талетову имам одавна 
мишљење, које нисам тајио, да као писац показује много 
добре воље али мало дара. То је уједно и све што знам, од 
личних момената који су у овој ствари могли играти улогу. 
Али, ко ће и знати све што се збива у душама тих наших 
писаца, и све што их гони да покажу своје нерасположење 
и своју злу вољу! Мпак, ма колико оправданим држали 
они то своје нерасположење, мислим да не би требали, већ 
из тактичких разлога, онако жучно нападати једног прево- 
диоца, чија се сва кривица најзад, по њихову мишљењу, 
састоји у томе што је дао један лош превод. Зар је, тога 
ради, на пример, Г. Талетов требао да говори, у читава 
два почела своје критике од три стране, о мојим песмама, 
објављеним и необјављеним, које немају баш никакве везе са 
преводом „Заратустре“ Зар није Г. Пијаде и сувише далеко 
отишао, кад је моје дело прогласио злочином за који морам 
бити кажњен (па ме одмах и казнио —: Кадија тужи, кадија 
суди!), и запретио Западом, „који може једнога дана с пра- 
вом посумњати и у способности целокупног колегијума који 
трпи у својој средини Г. Ћурчина“7 Г. Кангрга, који има 
највише субјективног права да се љути на мене, био је до- 
душе обазривији: он је, сећајући се зацело мојих замерака 
његову речнику, „приступио читању овога превода са особи- 


1 То предавање није могло изаћи досад у „Српском Књижевном 
Гласнику“, због обилатог материјала, те ће угледати света у „Летопису“ 
Матице Српске, у 3. свесци за ову годину, 

тим задовољством и нарочитим планом, да на њему контро- 
лише и корегира значења речи у свом, скоро оштампаном 
немачко-српском речнику“, па се тск онда разочарао; ипак, 
ни он није доста дипломатски успео да сакрије сву своју злу 
вољу, и ја се бојим да ће тешко пасти читаоцима да верују, 
како он није могао ни у сну сниши да ће у мом преводу 
наићи на онаке сшвари, — два месеца после мога предавања 
о његову речнику! У таким приликама човек је и на јави 
осетљивији, а камо ли у сну. — Не треба потцењивати чи- 
таоце и њихову жељу за сазнањем правог стања ствари. Чи- 
таоци, кад виде толико несразмерно нерасположење крити- 
чара према личности преводиочевој, одмах с мање вере гледају 
и на оне низове примера, који су наведени као доказ да пре: 
вод не ваља; они, за сваку сигурност и за своје умирење, хоће 
да потраже каткад и оригинал, да би проверили наведене при- 
мере. Чак, читаоци имају често тачно осећање, да ни прове- 
равање и контроловање у оваким питањима, где се ради о 
суптилностима језика, није лака ни проста ствар, па зажеле 
да чују и разлоге нападнуте странке. Шта су онда постигли 
моји критичари својим жучним нападајемр> —: они њихови 
наводи који су поређани за Први поглед, да би их било што 
више, могу пасти још пре него што читалац узме оригинал 
у руке; а тога је највише. Да падне и остало, што читалац 
не може тако лако сам контроловати, и то да падне сасвим 
и да се никад више не дигне, зато ћу се постарати ја, аПега 
раг5, ако читаоци хоће да ми укажу своју благу наклоност, 
па да ме саслушају. 

Ја хоћу, пре свега и нарочито, да покушам помоћи чи: 
таоцима да дођу до уверења, да ови моји критичари нису 
требали бити моји критичари, јер онџи шо не могу бити. 

На њихове нападаје могао бих и ја одговорити напада 
јем, па прво приказати читаоцима њихово знање језика и њи- 
хове способности за превођење и за оцењивање оног што је 
преведено, независно од њихових критика; приказати моје 
критичаре на њихову послу, те посредно утврдити њихову 
компетенцију за критиковање мога превода. За Г. Кангргу 
ја сам то већ и учинио, у оцени његова речника. Г. Тале- 
тов и Г. Пијаде су и сами преводиоци с немачког, те би 
се, с њиховим преводима у руци, дало то још брже и лакше 

учинити.: Међутим, ма у коликом да сам искушењу да тако 
учиним, одолећу, и задржаћу се само на обрани, и на кри- 
тикама које су предамном. У њима ипак има доста материјала, 
да се може и непосредно доћи до уверења, коме које место 
припада. 


Састави мојих критичара, о којима је овде реч, не одли- 
кују се ни писменошћу ни добром композицијом, те није лако 
у њима се распознати. Они су додуше покушали начинити 
неки распоред и груписати т. зв. Иогрешке; али, или већ 
групе не ваљају, или има у њима и што не спада у њих, 
или, најзад, има замерака које нису стале у групе него иду 
онако „приде“. Осим тога, Г. Талетов и Г. Пијаде исписи- 
вали су места из мога превода без коменшара, „Налазећи“ да 
то није потребно; само Г. Кангрга покушао је да у загради 
да текст „онакав, како би требало да буде преведено“. Кад 
се издвоји дакле и остави на страну уводна и завршна проза 
мојих критичара, остаје један каос од навода, које сам ја 
морао да доведем у ред и класификујем, уколико је то било 
могућно, пре него што сам прешао на то да их побијам. Као 
оно што су пре свега хтели да ми замере моји критичари, 
било би, по речима Г. Пијаде, прво, да „врло рђаво знам 
немачки језик“, друго, да „врло рђаво знам свој матерњи 
језик“, и, треће, да имам „ружан и рогобатан стил“. Задр- 
жаћу дакле ову поделу, и само ћу пре тога да се обазрем 
на неке крупније замерке, које иду ван овог оквира. 

Г. Кангрга има пет рубрика замерака, прва је: Шшам- 
парске грешке; у њој је наведено шесш штампарских гре- 
шака из мога превода! Ово је јединствен поступак у нашој 


' У своме поговору „Заратустри“, рекао сам додуше да преводи 
одломака из Ничеа Г. Пијаде нису лоши. Г. Пијаде је имао разлога 
да с том оценом буде врло задовољан, јер сам ја оно рекао само с 
обзиром на тешкоћу посла, и не примењујући оштрије, критично ме- 
рило. Ко хоће да се увери о том колико је блага била моја оцена, нека 
узме у руке часопис „Преглед“, који су издавали неко кратко време у 
Београду Г. Пијаде и Г. В. Рајић, па нека пореди преводе Г. Пијаде са 
оригиналом и са мојим преводом; има ту, кад се боље загледа, не само 
омашака и неравности, него и крупних грешака и елементарног непозна- 
вања језика, — о стилу да и не говорим. — Још горе стоји са Г.Талето- 
вим. Упућујем само на његов превод познате Шницлерове новеле из 
бечког живота „Умирање“, који је изишао у књизи, у издању књижаре 
Валожаћа у Београду (без године). 

критичкој књижевности. Когод познаје наше штампарске при- 
лике, зна да је искључена могућност да у нас књига угледа 
света без штампарских грешака. Али и да није тако, ко па- 
метан сме озбиљно замерати и правити аутору сптеп — за- 
себну рубрику! — због неколико штампарских грешака: раш 
место рад, наслађе место најслађе, ћапака место чипака ит. д., 
свега шест! Али, то још није све —: Ко сме с мање права 
правити оваке замерке, него баш Г. Кангргар У овој њего- 
вој критици, која износи 4:/, штампане стране, и која је штам- 
пана у најбољој нашој, Државној штампарији, пошкрало се не 
мање од 30, словом шридесеш штампарских грешака", не рачу- 


1 Бележим их овде редом: 
Страна 1., ред 1., одоздо: наслађе, најслађе место најслађа; 





Страна 2. „ 2. одозго: довољноста ; ! „ _ довољноста):;; 
па љка а - 22 20, 
пок 5 опредељени „ _ опредељено; 
РО га тесћћећ, „ _ детеспћет; 
козе Е. 161 ИО 
» 21. одоздо: Катептефет „ _ Катеептеђет ; 
„16, 5 необрањљив „ _ необранљив; 
~ - Ејец „ __Ерћец; 
ЛОК за Ттртизћ „  Тпотитвћ; 
ла Е означва „ означава; 
пат 6 | преведено „ _ преведена; 
Страна 3, ,„ 1. одозго: егпет „7“ „еитетг 
СА а 22 ти. Е ћи! ; 
по ЈЕ = су бдринулм „ су се бринули; 
и О » Уетћатопаз „ _ Уетћатдуивв ; 
» 19., одоздо: апгизећећ „  апгизећт; 
па И ада 5 Ји ин пебт 
Дау Е ударцимљ „ _ ударцима; 
См 102 т: тећ .  тет; 
Поа паре за Чећпет, „ _ Чеглет; 
Ба м 28 > се црни „ _ црни се; 
Страна 4, ,„ 1., одозго: абдтисћ „  дбипећ -; 
волео % вајкада и са „ _ вајкада са; 
с а Ри Ккат. пећ, МИ Јев еј 
„ 12. одоздо: 120 МИ ИКО 
Страна 5., , 2., одозго: Што је -  шлао је |асправљено 
од мене међу греш- 
камај; 
РАИ и (208)“ 35 (208)= 
„» 10., одоздо: Маслпеа „ _ Масјипеа, ; 
АДИ АЕ Н Зоралаустаре „  Заратаустре. 

најући амо још неке мање недостатке и омашке у интерпунк- 
цији! Према томе, у мојој књизи од преко 270 страна смело би 
да буде (270: 45 ==60.30 ==) до 1800 штампарских грешака! Па 
и то још није доста: — и у тој првој рубрици замерака Г. 
Кангрге, у самој једној од г. Кангрге наведеној штампарској 
грешци, има и његова штампарска грешка (најслађе место 
најслађа ; у мом преводу стр. 98: „Опора је још и најслађа 
жена“). Да ли је дакле та рубрика требала Г. Кангргиг — 
Исто тако, није му требала ни четврта рубрика: Изостшављена 
места. Она почиње овим речма: „Као знак аљкгвости прево- 
диочеве служе доста честа прескакања. Тако читави одељци 
изостављени су на странама... итд.“. Мислио би човек, да сам 
исакатио „Заратустру“. А шта је у ствари» —: Ничеов текст 
састоји се из скоро самих почела од два до четири реда, и 
реченице су врло често везане анафористички једна за другу: 
почињу истим речма, или се и целе понављају. Услед тога је, 
у две до три хиљаде почела, слагач превидео у два или три 
маха по ред или по реч, свега пеш до шест редака на преко 
230 страна текста. Г. Владимир Ћоровић, који је и сам 
превео скоро целог „Заратустру“, забележио је у своме при: 
казу!, потпуности ради, те „решке случајеве испуштања“, а Г. 
Кангрга начинио је онда од тога рубрику, и почастио ме, уза 
све остале оцене, још и називом „аљкав“! — Најзад, није 
требала Г. Кангрги ни она напомена на крају његове критике, 
о мом буквалном преводу Ничеових речи: „Аш етег Гогела, 
ћосћ пђег дег сепаптеп Рла27а, уоп дег аш5з штап Кот #ђег- 
зјећ!,.“, које је „требало све метнути под навод“. Г. Кан. 
грга ме дакле обеђује, да сам неверно цитирао, да сам 
Ничеове речи хтео да издам за своје. Међутим, ја сам учи: 
нио све како је требало учинити. На ономе месту у моме 
предговору (Стр. ХХ.) не ради се о цитату већ о подашку; 
цитат је само онолико колико сам метнуо под наводни знак. 
А за податке у својој скици о Ничеу рекао сам јасно и разго- 
вешно, на крају предговора (Стр. ХХУШ.), да сам их вадио 
нарочито и из предговора Госпође Ферстер-Ниче у Науманову 
издању Ничеових дела, — јер их нисам могао из прстију иси- 
сати. Ако је Г. Кангрга имао вољу да на овај начин мене 
„хвата“, могао је инкриминисати добар део мога предговора, 


! Сарајевски „Преглед“, Св. 13. Страна 98—104. 

јер од свих оних података ни један нисам ја сам измислио ! 
Али, све да и нисам забележио откуд они потичу, ко ће паме- 
тан веровати, да бих ја хтео да затајим цитате из предговора 
Науманова џепног издања „Заратустре“, које је у рукама сва- 
ког интелигентног човека! Г. Кангрга је сваку немачку 
реч у своме речнику просто преписао из других речника (и 
то, преписао врло неспретно и незналачки), а нигде ништа 
о шоме ни споменуо није; и сад се он дао на хватање! — 
И код навода из осталих његових рубрика, наћи ћемо Г. Кан- 
гргу на овако нелојалном послу; од све тројице критичара, 
он пише с најмање уверења да ја заиста нисам знао оно што 
зна он, и очигледно иде затим да ми начини кривицу за 
први поглед, рачунајући на лаковерност шире публике, или, 
у најгорем случају по себе, бар на оно апаша ћаеге! из ла- 
тинске пословице. Та латинска пословица важи, међутим, за 
културан свет, и за сређене књижевне прилике, — за нас још 
не. — Више наивно и у узбуђењу срдите немоћи посту- 
пио је Г. Пијаде, кад је у своје рубрике и „потуке“ по- 
трпао онолике наводе, у којима ми нико не уме рећи где 
треба да тражим погрешку, тако да се чак и један мој други 
критичар читајући их „директно индигнирао“:. Још би се 
пре могло назвати нелојалним то, што је касапио моје ре- 
ченице и наводио их крње, и што је за све време „нала- 
зио“ да коментар није потребан, уздајући се тако и ону 
први утисак који ће добити необавештени читаоци, док пре- 
лећу очима оне речи и реченице без везе а тобоже верно 
цитиране. — Најзад, најискреније и највише по свом уверењу 
писао је своју критику Г. Талетов. Он има одређен и јасан 
суд не само о мени и мојим песмама, него и једно само- 
стално мишљење о Ничеу и његовој филозофији. Он је 
нашао да се у Ничеовим „обртима крију нелогичности“, — 
„мада то на први мах не изгледа“; па кад је тако демаски- 
рао Ничеа, прогласио га је „духовитим али конфузним“. Ја 
верујем, да је то искрено уверење Г. Талетова; али Г. Тале- 
тов мора и мени допустити да имам своје мишљење, које се 
не подудара сасвим са његовим Један од њих јесте конфу- 
зан, Ниче или Г. Талетов, али ја не држим да је то Ниче; 


ЕГ. Владимир Ћоровић, у својим примедбама, уз мој одговор на 
његов приказ, „Преглед“, Св. 14. Стр. 161,2. 


па 

а не држим ни да је Г. Талетов духовит. И, услед свега тога, 
не држим ни да је нелојалан. 

А сад, да пређем на њихове замерке 1) у погледу не- 
мачког језика, 2) у погледу српског језика, и 3) у погледу 
стила. 


Замерке прве врсте долазе свакако на прво место, једно, 


што се знање немачког језика свакога од нас даје најлакше 
позитивно утврдити, и друго, што би ме те замерке најтеже 
погађале, кад би биле умесне, будући да је немачки језик 
предмет који сам стручно студирао и који предајем на уни- 
верзитету. Овој врсти замерака посветио је највећи део свога 
труда и своје критике Г. Кангрга, који наводи 68 случајева 
„рђаво и нетачно преведених речи“ и 16 примера „нетачно 
преведених места“. Он до душе нигде не тврди изречно да 
ја не знам немачки, али се очевидно труди да се његове 
речи тако разумеју. Други критичар, Г. Талетов, који износи 
14 навода за лош превод с немачког, допушта да „може бити“ 
знам немачки, „као што образован човек треба да зна свој 
матерински језик“. Само Г. Пијаде каже отворено: „Г. Ћур: 
чин врло рђаво зна немачки језик“, и као доказ томе на два 
ступца „Бранкова Кола“ инкриминише 24 навода и 33 речи 
из мога превода. Има замерака које се понављају код све 
тројице, или код двојице; и има их, које један исти понавља 
прво на једном месту па онда на другом. Али, ако их збро- 
јимо уједно овако како стоје, од свих тих преко 150 наведе- 
них и инкриминисаних места из мога превода, нема ниједног 


које би одавало моје непознавање немачког језика. Ја одме- 


равам тежину својих речи, и узимам пуну одговорност за сваку 
од њих. У врло ретким случајевима може бити говора о том, 
да ли је нешто било згодније превести онако како сам ја 
превео, или на други какав начин. Иначе, не само да моји кри- 
тичари нису успели ниједном замерком оспорити моје знање 
немачког језика, него и њихови коментари, уколико их има, 
кипте незнањем језика и неразумевањем текста. Све ово треба 
показати. 
(Свршиће се.) 


Милан ЋУРЧИН. 

ПОЗОРИШНИ ПРЕГЛЕД. 


КОРИОЛАН, ТРАГЕДИЈА У ПЕТ ЧИНОВА, од В. Шекспира. 


У циклусу тако званих „римских трагедија“ (Кориолан, 
Јулије Цезар, Аншоније и Клеопашра), као и у целоме ње. 
говом трагедском делу, Кориолан стоји на једноме од првих 
места; на једноме од првих места и по важности саме тезе 
коју расправља, и по опсервацијама и мислима које је пово- 
дом ње развио, и по распореду и начину обраде материјала, 
и по развијању сцена, и по невероватном покрету и живости 
која се осећа кроз целу трагедију, и по живописности стила, 
ситуација, сцена. 

Кориолан, Јулије Цезар и Аншоније и Клеопашра пре- 
стављају једну трилогију, репрезентанти су трију најзначајни- 
јих етапа римскога народа. Корполан је млади Рим, Рим борбе 
и завојевања, Рим првих сукоба плебејаца и патриција, де- 
мократије и аристократије; Јулије Цезар је врх пирамиде, 
крајњи домет римске моћи; Аншоније и Клеопашра су дека- 
денција, старост и падање Рима. 

Од тих трију теза, теза Корполана је најинтересантнија, 
најлепше приказана и, по замисли, најдубља. Теза је стгра: је- 
динка и маса, аристократ и плебејац, вођ и онај који се води, 
интелектуалац и медиокритет; тај однос, дакле. Репрезентант 
првих је Кај Марције Кориолан; репрезентанти других су 
Лициније Велут и Јуније Брут; пријатељ Кориоланов, Мене- 
није Агрипа је опортуниста, веза између та два односа, инте- 
лектуалац у основи, плебејац по методима. Да ту тезу раз- 
вије, врло честу тезу Софоклових трагедија, делимичну тезу 
Фаусша, тезу Ибзеновог Др. Штокмана и, донекле, Бранда, 
тезу Карлајлових Хероја, — да ту тезу развије Шекспир се 
бацио у Лацијум на пет стотина година пре Христа. Ту се, 
на тако званоме „светоме брегу“, први пут јавило питање о 
општем праву гласа, о једнакости у вођењу државних по- 
слова, питање масе, да га тако назовем. Опште право гласа, 
као и сва друга питања која су данас модерна (антиалкохо- 
листички покрет је забележен још под Рамзесом П, на хиљаду 
триста и педесет година пре Христа) постављено је још док 
је политички живот био у колевци. Чим се је почело поли- 

тички да мисли појавили су се Кориолани, и Велути и Брути, 
и Агрипе; они који хоће сами да воде, они који хоће да воде 
масе, и они који хоће да воде преко масе: апсолутисти, ре· 
публиканци и монархисти. 

Као и у све друге тезе, и у ову је тезу Шекспир ушао 
као велики човек: гледајући одозго на сва гледишта, не оду- 
шевљавајући се ни за једно, смешећи се свима. Он не воли 
ни Кориолана, ни Лицинија Велута и Јунија Брута, ни Мене- 
нија Агрипу. За све, он има скепсу. Једнога се само није 
могао да ослободи. Није се могао да ослободи да свуда неда 
ово основно гледиште: зло је јаче од доброга, медиокритет 
побеђује, број, маса, нетачна мисао. При „третирању“ једне 
тезе, он је увек „с оне стране...“, увек да за све, све разлоге 
за напад и одбрану и, најзад, у духу целе класичне драме 
која увек тражи дефинитиван закључак, он даје свој песи- 
мистички закључак на крају драме. 

Као и све друге његове трагедије, и Корполан је такав. 
Да то докажемо на самој историји трагедије. Кориолан, после 
победе на Волскима, враћа се у Рим у триумфу. Као и сви 
ранији победиоци, и њега треба изгласати за конзула; треба, 
дакле, народ да га изгласа. Али, Кориолан је и сувише ари- 
стократа и интелектуалац (Шекспир му даје и једну карика- 
турну црту: охолост и надменост), да би пристао да његов 
аристократизам учини ту концесију плебсу. После многих 
молби, он излази пред плебс да му се, тобож, поклони; али, 
на место да му се поклони, он га отворено нападне. Народни 
трибуни Лициније и Брут, два типа интелектуалаца који 
живе од масе, побуне народ, и народ, који би се сав зало- 
жио и за Кориолана да је овај у другојачијој форми изнео 
свој аристократизам, — народ потражи за Кориолана смрт 
или изгнанство. Мененије Агрипа, такође интелектуалац који 
пристаје на уступке и мирење да би спровео исте мисли које 
и интелектуалац Кориоланова кова, — Агрипа чини све „да 
вуци буду сити и овце на броју“. Али Кориолан, ортодокси- 
ста и анахорета у својим убеђењима, иде до краја. Он на- 
пушта отаџбину, јер неће да се поклони народу. Али, онда, 
шта ће му конзулски чин за који зна како се добија и ко га 
дајег Кориолан је један мали херој. Као интелектуалац и ари- 
стократ, он мрзи масу; добро. Као добар грађанин и спосо“ 
бан војсковођа, он доноси победе и успехе народу; добро. 

Но, једноме интелектуалцу, шта ће сада чин, и чемуг Шта ће 
му та површна врста признањаг Кориолан, у опште, није си- 
стем, није доследност, није ни у колико репрезентант хероја. 
То је војнички херој који свој војнички хероизам спроводи 
на војнички начин и тамо где му није места. Кориолан хоће 
да буде конзул; значи, Кориолан хоће у масу. Или је неко 
доследан Кориолан, или је Агрипа, или Лициније и Брут. У 
првоме случају, он је ван масе, он је у соби Др. Штокмана 
или Габријела Боркмана; у другоме је случају човек који ку- 
пује карту друге класе а вози се првом; у трећем је случају 
човек који је до масе интелектуалац, а у маси човек масе. 
Кориолан хоће да је прво, жели декорације другога, и попу- 
ларност трећега без њихових метода. Кориолан, дакле, није 
систем и, најзад, није високи интелектуалац ни херој. Он је 
само репрезентант војничког хероја и, нарочито, војничке по- 
вршне гордости. Кад његовој охолости није одговорено у 
отаџбини, он је напушта, нуди своје услуге Волскима с ко- 
јима је раније ратовао, и заклиње се да ће уништити Рим. 
Цео однос јединке и масе своди се овде на однос узурпатора 
и трибуна, на однос једнога који хоће сам да влада масом и 
неколицине који хоће заједнички то исто. Пошто Кориолану 
то није испало за руком, испало је за руком Лицинију и 
Бруту. Кориолан одлази непријатељу, и пристаје на мир са 
Римом тек пошто су га умилостивиле мајка Волумнија и жена 
Виргилија. Цео тај однос, дакле, није однос интелектуалца 
према средини. Кориолан је само један мали и охоли Напо- 
леон који хоће да влада. Његов крај је сасвим баналан: кад 
је хтео понова да се врати својима, он погине од руке Тула 
Ауфидија, волсканског војводе, коме је био понудио своје 
услуге. 

Да се цео тај однос јединке према маси тако треба да 
схвати, види се и према основном Шекспировом схватању 
масе и трибуна у Кориолану. Шекспир овде не напада масу 
и трибуне, какав је случај у Јулију Цезару, на пример. Он 
је више на страни Кориолановој, јер је он увек за јединку; 
али, ни маса ни трибуни нису остали небрањени. У неколико 
случајева, он и њих брани, он налази разлоге и за њихове 
инстинкте. Додуше, као какво стадо, трибуни води масу сво- 
јим циљевима; али њихови циљеви нису онако демагошки и 
рђави као у Јулију Цезару. Ово је још поштени народ из 

првих година Рима, који се брани од једног надменог и ви- 
сокопарног узуртатора, и за то га Шекспир не карикира оно- 
лико колико у Јулију Цезару и Аншонију и Клеопашри; ма да 
је Шекспир, при цртању карактера и њиховом спровођењу кроз 
све ситуације, више бранио Кориолана него ли народ и трибуне. 

Кроз двадесет и шест Корпиоланових призора, крећу се 
још две личности које, покрај поменутих, треба поменути. То 
су снажна и јака Римљанка Волумнија, мајка Кориоланова, и 
његов пријатељ Мененије Агрипа. Волумнија је једна велика 
„професорка енергије“, жена која ствара и креће, она која 
је створила Кориолана. „Кад би ми мој син био муж“, каже 
она, „ја бих била срећнија за оно време кад он није код 
куће и кад задобија славе него кад би била под његовим 
пољупцима и његовом нежношћу. Кад бих имала дванаест 
синова, ја бих већма волела да их видим једанаест како славно 
умиру него ли једнога како чами у страсти и нераду“. То је 
једна велика жена, једна крупна фугура, једна гранитна Шпар- 
танка, традиционална мајка свих великих јунака. Сетите се 
само још њеног значајног монолога, на крају трагедије, кад 
моли сина да се врати отаџбини; монолога који је тако често 
упоређиван са Приамовим монологом, у Илијади, кад стари 
Приам тражи од Ахила Хекторово тело Кад је све употре- 
била да га умилостиви, и није могла да успе, Волумнија при- 
бегава сузама, и удара у најтање жице: „Нема човека који 
је толико обавезан својој мајци; и он ми сада допушта да 
га стидно преклињем. Откада си се родио, никада ниси имао 
обзира према мени, јадној кокошци, која те је, не бавећи се 
којим другим гнездом, квоцајући одвела у рат и вратила те 
победоносним. Ако је моја молба неправедна, отерај ме. Ако 
је праведна, ти ниси частан ако је не услишиш“. — Друга је 
занимљива личност Мененије Агрипа. То је једна сасвим мо- 
дерна личност. То је она личност која, у Корполану, с успе- 
хом прича познату причу о слози свих удова и, помоћу ње, 
као рукавицу, преврће „јавно мњење“ које је устало на Ко- 
риолана. То је један опортунист, скептик, човек који је 
рођен да мири, да ствара прелазна стања и трансакције. У 
Кориолану, он је „трећи“ који има да се нађе између две опо- 
ненте, између јединке и масе, да их утишава и умири. Он 
у ствари, и води целу драму. Јер, без њега, драма би се 
свршила још после првог сукоба. 

БрАНКО ЛАЗАРЕВИЋ. 

Н. Вулић, Јован ТОМИЋ КАО ИСТОРИК („Дело“ за 1910 и 
1911 год.). (7) 


Ова три разлога Г. Вулића, којима брани своје тумачење 
горње Ерицове реченице јесу шри неписшине, шроструко под- 
мешање. 

Прва је неџшсшина: да сам ма где написао да је цела 
Сулејманова војска превезена преко језера. То је „крити- 
чарево“ подметање. На стр. 215 моје књиге стоји овако: 
„један део |пашинеј војске из Доње Арбаније већ је био окуп: 
љен у Скадру а други је чекао око Подгорице, и док је 
паша онај први део имао да пребаци на другу страну језера, 
наредео је...“ То значи да паша није превозио сву војску него 
само онај део из Доње Арбаније, који је дошле био окупљен 
у Скадру. У првом одговору исто тако нигде нисам рекао да 
је Сулејман-паша сву своју војску превезао преко језера него 
само ону окупљену у Скадру, поред које има још две, десно 
и лево крило.“ | 

Друго је подметшање у реченици: „Он [Томић] не види да 
се из Скадра нико не може превести преко језера у Подгорицу, 
пошто је она далско, далеко од обале!“ Јер кад „критичар“ тако 
пише, изгледа као да сам ја тврдио да је паша своју војску пре- 
возио у Подгорицу водом, а не да сам казао: „И колико год 
има података о овом Сулејман.пашину походу, нема ни једног 
јединог, у коме би се нашло и најмањег трага о пашину од- 
ласку у Подгорицу, и после у том правцу сухим“;“" да је 
факат казан у Ерицовој реченици нетачан; и да је „коригован 
постављен на своје место, уз друге с којима је у вези“.:“ 

Трећа је неистина: тврђење да сам и ја на стр. 217 моје 
књиге „причао како је Сулејман ишао ка Подгорици све сухим,“ 
То није истина, јер тамо нема ни речи о томе да је паша 
ишао ка Подгорици сухим. Тамо се каже да је паша ишао 
сухим али у сасвим супротном правцу од Подгорице — јуж- 
ном обалом језера. Јер тамо, на 218 стр., стоји: „М заиста 


46 Одјек за 1911, бр, 27 стубац 1 и 2; бр. 37 стуб. 3. 
7 Одјек бр. 27. стуб. 3. 
Одјек бр. 27. стуб. 2. 

у речено време (а то је 19 септ) паша се кренуо из Скадра 
и 20 септембра пао је с војском у Марковиће /Мркојевићеј "> 
За то време други паша, Алија, са Сулејман-агићем био је у 
Суторману са 23 барјака, и већ следеће ноћи састао се са 
Сулејман-пашом.“ 

Те моје речи наводи и „критичар“ да докаже како сам 
причао да Сулејман-паша иде из Скадра ка Подгорици све 
сухим, а не загледа у карту Црне Горе и Арбаније, да види 
да ни Мркојевићи ни Бар ни Суторман нису на путу из Скадра 
у Подгорицу него у потпуно супротном правцу, на јужној страни 
језера, док је Подгорица на северној! Кад се Г. Вулић позива 
на моје речи да утврди своје незнање, зашто бар мало не 
промозга како то може бити да је паша 19 пошао на север 
к Подгорици — камо упућује читаоце „Дела“ да нађу само 
њему познате Марковиће (Мркојевиће) — а да се већ следеће 
ноћи састане са барским пашом Алијом, који га чека у Сутор- 
ману на југозападној страни од језера> 

Не, не! Није паша тада ишао ка Подгорици ни „сухим“ 
ни водом, јер је био са левим крилом, које је ударило преко 
Мркојевића и Сутормана и упало у Црмницу. То сам и ра- 
није наводио па то тврдим и сада на основу једног новог 
извора, који досад није био објављен и који је наведен даље 
у напомени, где се каже да је паша ударио изнад Бара. 


Као што сам пак раније тврдио: да је факат казан у 
оној реченици Ерицовој из његове депеше од 15 септ. 1692 
год. нетачан — то тврдим и сад. Провидур Ерицо учинио је 
пометњу, — којој је лако наћи узрок, — кад каже: „Као што ја- 
вљају вести, које 7 препису достављам Вашој Сињорији, паша 
спрема њихов превоз у Подгорицу, и зато што је наредио 
да се оправљају путови, сумња се да ће собом вући топове“. 
Јер чим се нађе које су то вести, које у препису доставља 
млетачкој влади, као прилог уз своју депешу, и где се говори 


39 Мркојевићи, у саслушању Луке Галате од 21 септ. 1692 написани 
су Матсолсћ (Црна Гора за Морејског ралпа, 346). У споменицима 
писаним италијанским језиком пишу су: Матеоетећ, (М. Болица у Опису 
Скадарског санџаката, Уфбагтше ХМ, 173; у путопису архијепископа Ма- 
рина Бици, 5багте ХХ, 66), Матсотећ (у спом. Срп. К. Акад. ХШ, 61, 
62) итд. Хекар у свом делу Назгојте еБ Феветрбоп де Г АЈђаше оп бибсале 
пише их Матсоттесћ оц Мегсој (Тато, 26—89). 


9 Др. Гора за Морејског рала, стр. 344. 

о паши, о томе да треба да иде према Подгорици и о оправ- 
љању путова, којима ће превозити топове, бићемо на чисто 
и са Ерицовом помегтњом и с њеним узроком. 

Уз ту депешу има више прилога, и међу њима је само 
један, у коме се говори о некаквом пашину раду према Подго- 
рици и оправљању путова на тој страни, ради лакшег пре- 
влачења топова. Али и у том прилогу, који је приложен у дре- 
пису, нема ни речи о томе да паша спрема превоз својих 
трупа у Подгорицу. То је писмо поручника Јована Белглаве 
из Будве, у коме се јавља, према извештају уходе Ђуре Но- 
ваковића, како је паша наредио да се изнад Подгорице оправе 
и очисте путови, којима би превукао топове, али да су му 
тамошњи одговорили да не смеју, јер се боје људи Зана 
Грбичића, зато нека паша дође тамо да их чува, те да изврше 
што је наредио. Ну паша, вели се даље, није ошишао шамо, 
него је из Скадра ударио јужном обалом Скадарског језера, 
изнад Бара.7! 

То је тај прилог — једини у коме се говори о потреби 
да Сулејман-паша иде према Подгорици, о оправљању пу- 
това и превлачењу топова — на који се Ерицо позива у сво- 
јој депеши на наведеном месту. У њему пак, као што се види, 
нема ни речи о пашину спремању да превезе војску из Ска- 
дра у Подгорицу, ни „сухим“ ни водом. Али у њему има еле- 
мената, који су унесени управо у ону Ерицову реченицу и 
који су, помешани са другима из других прилога тој депеши 
што ће даље бити нгведени, дали један нетачан факат, казан 
онаквом Ерицовом реченицом. Ерицо, пишући ту депешу у 
великој брзини, слспио је факат о Сулејмановим припремама 
за превоз једног дела његове војске преко Скадарског језера, 
узет из прилога даље наведених у напоменама, са фактом да 
је паша предузео неке кораке према Подгорици, и од свега 
тога дао је један нетачан факат. 

Ето тако стоји с тим нетачним фактом у Ерицовој де- 
пеши од 15 септембра 1692 год., који сам одбацивао у два 


5: „КЕ аш та г елмасе (Ђуро Новаковић) сће И Разза ћађђ! тапда(о 
ГогШпе 41: зорга Родсомтта сће уегзепо е пебапо Је зегаде а рогег сопаиг 
1 саппопе, еБ сће Того 11 ћађђпо тапдајо а Фте сћа поп 51 озапо апдаге, 
регеће диђбапдо деПа сепје де! Волга, ећ сће 1 Разза петдаћа тт ретгопа 
а сизћодтти, сће соз; апдагаппо пегаг Је з!гаде; еб рш те Фзве сће Џ Разза 
татећа Фа зорга еб И зио Непшо зобо ФАпшуат,.“ 

4) 

маха а Г. Вулић га два пута подупирао својим измишљотинама. 
Њему ће ваљда једном бити јасно зашто сам одбацивао тај 
факат. Али ако му и ово не буде довољно, потпуно ће га 
разуверити даље излагање у тачки 10. У исто време овде је 
дат Г. Вулићу један доказ више да сам, при писању мојих 
расправа, био врло далеко од буквалног превођења доку. 
мената и од налепљивања једног документа на други,“ да- 
леко од система који он тако ревносно заступа у својој „кри- 
тици“, поткрепљавајући га својим измишљотинама. 


9. Непознавање извора и факата, потребних за праву 
критику горњега факта, буквално превођење Ерицове рече- 
нице и тежња Г. Вулића да речи агћено у Ерицовој рече: 
ници пошто по то да значење које она нема, водили су га 
у његовој „критици“ све даље од истинитога. У вези с тим 
што год је код њега више тежње да у снази одржи своје 
раније погрешке, он све јаче пада у нове, за чију се потврду 
стварају нове измишљотине и врше нова подметања. 

У Ш чланку своје „критике“ Г. Вулић, полазећи од прет- 
поставке да је она Ерицова реченица извор мојем тврђењу о 
превозу једног дела Сулејманове војске преко Скадарскога 
језера и да не знам италијански, тврдио је да не знам шта 
значе речи „аПез те“ и „пасћено“, учећи ме да ова друга реч 
не значи само превоз преко воде него уопште „пренос, пре- 
воз“. Ја сам знао да то није тако и да реч „Таоћено“ у 
млетачком дијалекту — Ерицова је депеша млетачки докуме- 
нат и потиче од правог и овејанога Млечића — има само 
једно значење: превоз преко воде, а никако сувим. Зато кад 
ме је Г. Вулић учио ономе што није тачно, у првом одговору 
показао сам му и речником италијанског језика и речником 
млетачког дијалекта и примерима из млетачких докумената 
оног времена, да та реч у млетачком дијалекту има само 
једно значење: превоз преко воде. Пошто је пак спор о зна- 
чењу те речи у оној реченици из Ерицове депеше од 15 сеп- 
тембра 1692 године, у којој вода, преко које се врши пре- 
воз одреда Сулејман-пашине војске, значи Скадарско језеро, 


22 То је Г. Вулић тврдио у свом П чланку, у Делу за март 1910 
год., стр. 464—468, измишљајући за то доказе, као што је радио и на 
другим местима. Опширније о томе питању биће на другом месту, 


03 Дело за април 1910, стр. 136. 

да изведем „критичара“ из заблуде, навео сам му више при- 
мера из докумената онога времена, у којима се говори о 
Сулејман-пашиним походима.из Скадра против Црне Горе, 
где асћено вазда означава превоз преко Скадарског језера. 

У чланку 1Х Г. Вулић бежи и ол речника италијанског 
језика, у коме је означено значење ове речи у дијалекту, и 
од речника млетачког дијалекта, у коме је написано да та реч 
значи само превоз преко воде а никако сувим, па за доказ 
да сам „„лудо разумео реч аоћено „као превоз преко воде““ 
вели да „сваки који је иоле вичан италијанском (латинском, 
француском) зна да она не значи само „превоз преко воде“ 
него ни само „превоз“ уопште (може се рећи „аоћенНаге“ 
планине, државе, небо с једног краја на други и тако даље)“ >“ 
а потом прибегава подметању својих измишљотина. 

Овде Г. Вулић навлаш бежи од правог спорног питања. 
Он говори о значењу речи аоћено (и |гаоћенаге) у италијан- 
ском језику уопште, а спор се води око значења те речи 
у млешачком дијалекшу, јер је и докуменат, у коме се на- 
лази та реч и око које се води спор, млетачког порекла. Са- 
свим је индиферентна ствар у овом тренутку шта та реч 
значи и у латинском и у француском и у италијанском језику 
уопште. Питање је о томе шта та реч значи у млетачком ди- 
јалекту и је ли истина да у том дијалекту, којим је и доку- 
менат писан, та реч значи што друго сем превоза преко воде2 О 
томе је реч. О том значењу било је речи и ја сам тврдио што 
је тачно и што није могуће ничим оборити, докле год по- 
стоје документи писани млетачким дијалектом, докле постоји 
речник млетачкога дијалекта и докле постоји сам млетачки 
дијалект. 


51 Дело за фебруар 1911, стр. 305. 

5 У Боеријеву „Речнику млетачког дијалекта“ код глагола '"адће а“ 
стоји: „У. ггасћеаге, (гасе аге, е (гасшаге — Раззат оте е ргеззо пог 
Репегљати, уаје Раззате соп Ђатсћећа да ита ит апта тоа о зропаа 
аЧећ дтат сапале“ (бтизерре Воегјо, РПелопато аде аиимећо тепегљлато, 1 
ед12., стр. 761. стуб. 2), а код речи адћећо: „(соП' е Јагса) 5. т. ;гасе о, 
(гао бо, ггараззашеп(о, Раззагло да ппа а! абга пуа де] сапаје. (ТФ т4ет) 
— За ово значење речи [гасе о, које имамо у речнику, интересантан 
је пример реченица: „пе; гтадећатв! оте тб јеште Е(Тугтећтзсћихта сће 
поп рофегопо раззаг а зепа270.“ (0 Мотјепедто ећс, 8), где је глаголом 
(тасе аге означен превоз преко реке у чуну, барци итд. за разлику од пре- 
лаза на други начин (напр. прегазити). 

40% 

Зато и није потребе више говорити о томе. Али треба 
истаћи један покушај Г. Вулића у његову 1Х чланку, да оспори 
вредност мојих података о значењу те речи, узетих из доку- 
мената млетачких. Тај покушај јесте „доказ“ какви су и други 
у његовој „критици“. 
| У ранијем одговору, поред других примера за значење 
речи аосћено у млетачким споменицама, навео сам и један 
став из писма цетињског владике Висариона од 25 фебруара 
1688, у италијанском преводу штампаног на страни 21 зборника 
„П Мотепеото“ екс. Г. Вулић ухватио се за овај пример не 
да у њему оспори право значење речи Шасћено него да ми 
подметне што нисам ни мислио ни написао. Он вели; „За 
доказ да Наоћено значи у докуменшима често „превоз преко 
Скадарског језера“ наводи Т[омић] овај текст: З'егапо |а- 
оћенаје 500 регзопе (41 Родеопг7та е Огида) рег ја Ештата, и 
онда додаје да је РЕштага, преко које су ти људи прешли — 
Црнојевића Ријека (не Скадарско језеро !)“,56 па ово своје 
надметање назива мојом „глупошћу“. 

Он говори неистину кад каже да сам ма где тврдио „да 
реч баоћено значи у докуменшима често превоз преко Ска- 
дарског језера“. Ја сам тврдио нешто сасвим друго, а то је: 
да „реч баоћено у млешачким докуменшима, који се шичу 
ових догађаја ја ти догађаји јесу Сулејман-пашини походи из 
Скадра против Црне Гореј значи превоз преко Скадарског 
језера“ 58 и кад сам навео примера за то, оставио сам на страну 
све изворе у којима има те речи, али се не односе на ше 
догађаје. Ко хоће да мисли, томе није тешко видети да су 
ово две различне ствари, јер док ја говорим о значењу ове 
италијанске рече не везујући је чак ни за све млетачке до- 
кументе него само са оне који се односе на Сулејман-пашине 
походе против Црне Горе једног одређеног времена, Г. Вулић 
даје тој речи генерално значење и везује је за документе 
уопште, кога било порекла. То су две ствари, и овде док је 
моје тумачење тачно, његово је казивање неистина. 

(Наставиће се.) 


Јов. Н. Томић. 


56 Дело за фебруар 1911, стр. 305. 
97 Његове речи: „Ту је Академик натрпао још пуно глупости .. Нека 
су овде поменуте две“, после чега наводи горње речи. 


58 Одјек за 1911, бр. 29, први стубац подлиска. 

ПОЛИТИЧКИ ПРЕГЛЕД. 


ЈАДРАНСКА ЖЕЛЕЗНИЦА —- ТУРСКИ РАТ. 


У питању о железници која ће везивати Дунав код 
Прахова са Јадранским Морем учињен је још један корак у 
напред. Главна Режија Турских Железница, којој је поверен 
посао трасирања будуће Јадранске Железнице, одредила је 
већ своје инжињере, за тај посао. Инжињери су, подељени у 
секције, почели свој посао. Једна секција ради трасу од српске 
границе (Мрдаре) до Приштине и Призрена. Друга секција 
ради од Скадра до Призрена. Обе секције ће после радити 
трасу од Скадра долином реке Мати до утока реке Цета и 
Дебра, а одавде Дрином до Призрена. Што се тиче пристг- 
ништа на Јадранскоме Мору, биће неколико сондажа од Сан- 
ђовани ди Медуа до Лунерских лагуна (између ушћа Бојане 
и Сан-ђовани ди Медуа), па ће се онда определити где ће оно 
бити. Један крак од Скадра дес Бара биће исто тако преду- 
зет у проучавање. Ако им не буду сметали какви унутрашњи 
догађаји, инжињери ће до јесени моћи да буду готови с послом 
трасирања. 

Сем овога, Џавид-беј, Министар Грађевина, тражио је од 
Главне Режије Турских Железница да што пре пошаље инже- 
њере да проучавају и израде железничке трасе за ове нове 
железнице: за железничку пругу Битољ— Охрид и Битољ— 
Венецијани Градско (на прузи Солун—Скопље); за железни- 
чку пругу Охрид— Дебар и Охрид—Горица; за железничку 
пругу Валона—Јањина— Горица. На тај начин биће свезано 
Јадранско Море преко Валоне и Скадра са Солуном и Ду- 
навом. Сем овога Турска Влада настојава да прошири желе- 
зничку станицу у Солуну, која ће бити централна станица за 
све ове железнице на чијим се трасама сада ради. 


Питање о грађењу железнице од бугарске границе (код 
Ћустендила и Девебаира) до Куманова није још свршено. 
Турска Влада, и ако је Султан у престоној беседи којом је отво- 
рио турски парламенат поменуо да су отпочети преговори са 
друштвима за грађење пруге Куманово—бугарска граница, 
— неће пристати, да се гради железница од бугарске границе 
на Криву Паланку и Куманово него на Царево Село, Кочане, 

Штип и Венецијани Градско. Врло је вероватно да ће, најзад, 
и Бугарска Влада пристати на турски предлог који има базу 
у стратегијским интересима а не у трговачко- економским. 

Како је Друштво Источних Железница протестовало 
што је израда трасе Мрдаре—Париз уступљена Главној Режији 
Турских Железница, оснивајући свој протест на неким рани. 
јим уговорима, то је Турска Влада уступила истоме Друштву 
трасирање и израду пруге Скопље—Тетово— Гостивар. Радови 
на изучавању те трасе већ су свршени, остаје да се већ за- 


кључена конвенција одобри у парламенту, што може лако бити 
ове године. 


Италијанска флота је најзад почела неку акцију у Јегеј- 
скоме Мору. Једна омања ескадра бомбардовала је на улазу 
у Дарданелски Мореуз два утврђења на европској и на азиј- 
ској страни, Кум-Кале и Седи-баир. — После топовске ватре 
од неколико часова ескадра се повукла натраг, према остр- 
вима архипелашким. 

Бомбардовање дарданелских утврђења је учињено истога 
дана, готово у исти час, кад се отварао парламенат у Цари- 
граду. То је била само једна демонстрација којом се хтело по- 
казати Цариграду да се рат може пренети у Европу и да се 
Италија није одрекла акције у Беломе Мору, ако су јој инте- 
реси налагали да се одрече акције у Јадранскоме и Јонскоме 
Мору. С обзиром на малу штету коју је бомбардовање проу- 
зроковало утврђењима и брзо повлачење ескадре, може се рећи 
да је акција намењена више острвима у Архипелагу. Два три 
дана доцније италијанска флота је заузела телеграф на Лемносу, 
и вероватно је да ће узети још које острво (Родос, Мителену, 
Тасос, и др). Проћи кроз Дарданеле неће бити тако лака 
операција, јер су утврђења снабдевена топовима а потопљене 
и намештене подводне мине. Чим су италијански бродови 
бомбардовали утврђења на улазу у Дарданеле, Турска Влада 
је објавила да се у Дарданелима обуставља свака пловидба 
и да су они затворени за све неутралне бродове. 

Бомбардовање Кум-Калеа и Сеид-баира није много из- 
менило ситуацију за Турску а врло мало за саму будућност 
рата, али је врло много изменило ситуацију за неутралне. 
Трговина руска, енглеска, француска, немачка, и донекле 
аустро-угарска, одједном су морале стати за пристаништа у 

Црноме и Мраморноме Мору. Шета је несумњиво врло велика, 
те и положај сила посредница много деликатнији него до 
сада, и због трговине, и због односа према Турској и Ита- 
лији, и због тога што се још не може да постигне готово 
ни у чему јединство сила, и због тога што је поморска акција 
у Архипелагу дошла баш у тренутку кад су оне предузеле 
једну медиацију у Цариграду, и, најзад, због тога што се пока- 
зала немоћна и Лондонска Конвенција по којој Црно Море, па да- 
кле Дарданели, не могу бити затворени за трговачко бродовље 
(3 члан Лондонске Конвенције од 1871 године.) Уз то се јавља 
већа узнемиреност у Софији и у Атини, где се налази да су 
и да ће бити и грчки и бугарски интереси знатно оштећени 
поморском акцијом Италије у Јегејскоме Мору. 

Ова акција Италије изазвала је свуда у Европи незадо- 
вољство. И ако је Италија званично објавила да је чинила 
само једну флотну демонстрацију хотећи да покаже да њена 
акција у Јегејскоме Мору није ничим била ограничена нити 
ће то моћи бити докле се Турска овако држи, и ако је, поред 
тога, Италија хтела да покаже још и то да њена флота може 
да удара на обале са којих се кријумчарење ратнога мате- 
ријала врши за Триполис, — и у Лондону, и у Паризу и у 
Петрограду су забринути. У Берлину и Бечу су просто не- 
задовољни; то своје незадовољство савезници никако не 
крију пуштајући кроз полузваничне листове чак и отворене 
претње Риму, на које се, у осталом, Италијани слабо осврћу. 
Италијани су морали да пођу овим путем; досадања њихова 
акција у Триполису и околним водама почела је служити за 
подсмех ван Италије, а у Италији постајати узрок озбиљнога 
незадовољства у народу и у, војсци Њихово је право, кад 
су у рату, да предузимају радње које им налажу интереси, 
а да не воде рачуна о интересима других, па макар и својих 
савезника. И ако они нађу да им треба покушати пробити 
се кроз Дарданеле да би дошли под сам Цариград, жртву. 
јући може бити половину од своје добре флоте, нико им не 
може забранити сем ако и сам не мисли улазити с њима у рат. 

На Турке је већи утисак направило и прави оно што се 
ради у Маћедонији него ли акција италијанске ескадре у 
Архипелагу. Активност грчких, бугарских и "српских чета 
почиње их занимати озбиљно те су знатно појачали жандар-· 

мерију за њихово гоњење, које је врло живо. Бугари су на- 
ставили и даље бити најактивнији и унутра у Маћедонији и 
споља за њу. 


Стара револуционарна организација маћедонских и је- 
дренских револуција, позната под именом Унутрашње Органи- 
зације, упутила је два своја највиђенија члана у престонице 
Европе да агитују и траже поново европску контролу за 
Маћедонију. Оба делегата су ишла у Петроград, Лондон и 
Париз; наишла су у сва три града на ладан пријем кад су 
их примили. Они су собом носили брошуре у којима је из- 
ложен циљ њихову путовању и раду, и раздавали су их свима 
виђенијим политичарима у тим престоницама. 

Организација оптужује Младотурке да стално и свима 
средствима раде на унишгавању и ослабљивању бугарскога 
живља у Маћедонији. За доказ овога наводила је покољ при- 
ређен у Штипу у децембру 1911 године; покољ у Кичеву из 
јануара ове године, и још друге злочине. За доказ опет да 
се у младотурским круговима систематски ради на томе да 
се уништавају Бугари у Маћедонији помињала је говор Талат- 
беја, Министра Унутрашњих Дела, који је држао у Солуну 
1910 године на конференцији комитета „Јединство и Напре- 
дак“ и одлуке Младотурскога Конгреса из 1911 године. И Ми- 
нистар и Конгрес предлажу систематски рад противу немусли- 
манских народности, а 1912 године образују се и нарочите 
чете за гоњење Хришћана и раздаје се само муслиманскоме 
становништву у Маћедонији оружје за истребљавање неверника. 

Унутрашња Организација види спас Маћедоније у своме 
енергичноме раду против садањега режима у Турској и у раду 
Европе да установи аутономну Маћедонију. Енергичан рад 
Унутрашње Организације је отпочео у солунскоме вилајету, 
где почиње акција помоћу атентата на железнице. Акција Европе 
за Маћедонију за сада није у изгледу. 


ИностРАНИ. 

УриЈЕЛ Акоста. Жалосна игра у пет чинава од Карла 
Гуцкова. Превео Јован Грчић. У Новом Саду. 1911. Цена 
70 филира. 


Кад избор преводиочев падне на неко мање значајно 
дело једне стране књижевности, онда му се обично чини пре- 
кор што из те књижевности није превео ово или оно дело 
од веће вредности, кога такође нема на српском језику. Али 
такав прекор није до краја оправдан. Да се неко одушеви 
књижевним делом првога реда, треба да има и књижевни укус 
првога реда, а он се међутим од преводиоца може захтевати са 
онако исто мало права као и таленат првога реда од писца. 
Јер нико не може дати више но што има, а незахвалност 
је пребацивати ономе који даје доста, што не даје више, кад 
он у опште не може дати више. Преводилац дакле има право 
да иде за својим симпатијама доклегод остајг у оквиру праве · 
књижевности. 

Из тих се разлога ни преводиоцу „Уриела Акосте“ не 
може учинити никакав прекор што се, код толиких непреве- 
дених дела из немачке књижевности, зауставио на тој осред- 
њој трагедији једнога осредњега писца. Уз то је за похвалу 
што је покушао да је преведе у стиховима, и на тај начин 
пружи српским читаоцима што потпунију накнаду за немачки 
оригинал. 

Али се превод у стиховима, разуме се, може претпоста- 
вити доброме прозном преводу само онда кад је успео; иначе 
је не само мање употребљив, него и мање симпатичан, јер је 
нескромнији и стално одаје узалудан напор преводиочев да 
се уздигне изнад својих способности. 


Ево, међутим, како изгледају стихови у „Уриелу Акости“: 


Што смушен си, Акоста: Далек пут 
Одвешће тебе клетви с домака, 
Сред туђег света једном будеш ли, 
Где други језици и наваде 
Испреплетано људе везују. (Стр. 23) 


Где је ту ритамр Какви су то стихови» Ко год прво прочита 
други и трећи ред, који су са правилном цезуром и правил- 

ним ритмом, па тек онда први и четврти, осетиће несум- 
њиво расклиматану прозу која влада у њима, и која је у толико 
непријатнија у колико је прошарана фактичким стиховима. 
Ваљада тек не треба потрзати познату истину из школских 
књига да ришам чини стих, а не одређен број слогова 
Занимљиво је међутим да „стихови“ у овом преводу из- 
гледају тако и поред тога што преводилац стиху жртвује све, 
апсолутно све, прелазећи и најшире границе песничке слободе. 
То показује већ и ред речи у првом стиху („Што смућен си, 
·_ Акоста>“). То показују и многобројна неспретна описивања 
сасвим простих местау оригиналу. То показује, најзад, и „све- 
сно“, место „савесно“ (пасћ гедусћет Сем 55еп) у овим заним- 


љивим „стиховима“: 


Наређује ти славна општина, 

Да ову књигу свесно испиташ, 

Ал не с начела философије, 

Већ ле да извидиш, да л овај спис 

С јудејством зна у склад довести се. (Стр. 21) 


„Да л' овај спис с јудејством зна у склад довести се“! У ори- 
гиналу стоји просто: да ли овај спис стоји у складу с јудеј- 
ством (...ођ ФШезе 5ећић пп Ешкјапо ти дет Јидетште згећу). 
__М даље, шта значи то: „испитати с начела философије“ 7 
Ко ће се наћи и у „стиховима“ као што су ови: 


Помози нама вишњи вечни Бог, 

Ми штатићемо то и хранити 

И држати се драге обмане, 

К'о стара слугу, што у несрећи 

Не оставља нас, ни ми не ћемо 
Одагнати у лепе сретне дне. (Стр. 17) 


Или: 
„У здрава чула ту 
Један пут један чисте памети 
Тек од ока ми продре. (Стр. 57) 
Или: 


На оно поглед, што ти остаје 
Одлакшати ти неће растанак. (Стр. 20) 


И тако даље, и тако даље. 


После таквих ствари ситнице су не само: „пољубљај“ 
(стр. 8), „гостољуб“ (стр. 8), „лелујава нарав“ (стр. 18 — 


зећугуапкепдез Сети), „међ четири смо ока“ (стр. 56) и читав 

низ њима сличних, већ и нетачно преведена места. А њих та- 
кође има. Тако на страни двадесетој стоји: 


Не дотичи се никад руком ње, 
По новцу руком кад си чепрко! 
Обожавај је, њој се примачи 

Ко гветитељци... (Стр. 20) 


Смисао је ових речи очевидно: не дотичи је се у том и том 
случају. Међутим је смисао оригинала: не дотичи је се ни- 
како, !ер место гласи: 


Ветћтћ зле ше ти ешег Напад, Фје еђеп 
УлеПејећ| 11 Нашеп зећподеп боез у Ке! 
Јосћаћ, 2 Шг ђебјеп тиз5б Шг, паћа Шг, 
Мле тап деп НеШсгеп паће!... 


Колико су стихови и пеезија далеко од преводиоца, види се, 
поред ранијих примера, још и по томе што је „пл Нашеп 
зећпдодеп Оојдез у еп“ превео са „чепркати по новцу“. Човек 
се чисто мора питати, да ово није пародија. 

Шта је преводилац имао против „Браника“ кад је баш 
у њему штампао овакав превод, а шта опет „Браник“ против 
преводиоца кад је тај превод прештампао и пустио у свет 
као засебну књигу — може се само нагађати. Извесно је ме- 
ђутим да ни један ни други нису задужили српску књижевност. 

М. Т. 


1156 0: МогКк5 п #ће Мет Хотк Риђис [1 
Нбагу тећав по [0 Фе Медае:Казјетп Онезоп 
апа (ће Ва!Кап 5Татез. |Вшенп ог (ће Меу Уотк Риђ- 
ис Глбгагу, Јапцагу — Мау, 1910.] 


Једно начелно питање намеће се и нехотице поводом 
ове публикације. Јавне библиотеке треба ли да штампају ме- 


"тодичне каталоге или азбучнег — Наше лично мишљење о 


том предмету јасно је и просто. Ако је штампање каталога 
већ потребна ствар (а то није увек случај: на пример код 
универзитетских и популарних библиотека) у првом реду ваља 
штампати азбучне каталоге. Свака библиотека има — или бар 
треба да има — рукописан (аутографисан, дактилографисан, 
итд.) каталог намењен унутрашњој употреби, читаоцима који 
раде у самој библиотеци. У највише случајева библиотека их 
има два: методичан и азбучан 

Штампање методичног каталога оправдано је — чак и 
врло корисно — искључиво у случају изванредног богатства 
дотичне библиотеке До једном специалном предмету. Фран- 
цуске провинциалне библиотеке, на пример, садрже обично 
много више списа који се тичу локалне историје, географије, 
итд. но и сама париска: Народна Библиотека. Кад се у тај 
број књига урачунају и многобројни рукописи придошли из 
разних приватних и јавних архива, један њихов каталог (из 
кога ће се искључити све што нема везе са предметом) биће 
у исти мах и једна најпотпунија библиографија по њиховом 
специалном предмету. Стога, сасвим разумљиво, оне и пу- 
бликују своје каталоге на такав начин; примери: ВПоргарће 
роитошетопе (Дижонска Библиотека), Сата!ооце аи јопаз даи- 
рипог; (Библиотека у Греноблу). и тако даље. 

Међутим, у сваком другом случају треба претпоставити 
штампање азбучних каталога. Британски Музеј у Лондону, 
једина од великих светских библиотека која је публиковала 
целокупни каталог својих књига (1881—1889, са доцнијим до- 
датцима) решила је проблем на овај начин, чинећи ипак из- 
весне концесије супротном (в. нарочито чланке Асадетлгез, 
Веће, Епрапа, Ртапсе, Сеттапу, Сове, Ретоа: са! Рирпса- 
поп, Зћакезреате, и друге, који су у ствари специалне би“ 
блиографије). Главни каталог сређен је азбучним редом пи- 
саца, а споредни, много мањи, Зибјес! Тагсех, региструју ме- 
тодичким редом једино нове публикације. Париска Народна 
Библиотека, која је под Другим Царством објавила читаву 
једну велику колекцију методичких каталога (нарочито за Исто- 
рију Француске), напустила је стари начин и отпочела 1898 
године штампање свог новог каталога азбучним редом (четр- 
десет и пет свезака које су до сада изишле обухватају слова 
А— 0). Немачке, италијанске и руске велике библиотеке у 
опште још нису ни почеле публикацију својих каталога. 

Што се тиче Америке, од које се има разлога очеки- 
вати много, с обзиром на добро материално стање њених 
библиотека, основаних и потпомаганих крезовским поклонима: 
ствари не стоје онако сјајно како би се мислило, што је само 
последица изузетног карактера њених библиотека. У погледу 
„популарних књижница“, то јест оних које су намењене широј 
публици, у циљу просвећивања, Амер„ка стоји на првом месту. 
Што се тиче „универзитетских“ и „семинарских“, које су до 

скора важиле као слава Немачке, сви су изгледи да, благо- 
дарећи својим меогобројним просветним добротворима, Аме- 
рика исто тако држи прво место. Али, што се тиче „нацио- 
налних“ библиотека, намењених правом научном раду (наро- 
чито историским истраживањима), Америка се показује врло 
слаба, и из врло простог разлога: готово све њене библио- 
теке основане су тек у другој половини Х]Х вска, и њихово 
богатство састоји се искључиво у модерним публикацијама. 
Рукописи, штампарске првине, колекције старих листова ствари 
су које се врло често не могу набавити ни по коју цену, ни 
на јавним продајама, ни по антиквариатима. Најзначајнији 
споменици и документи прошлости налазе се у државним би- 
блиотекама Европе из којих више неће изићи. 

Према томе и најбогатије америчке библиотеке осуђене 
су да остану много више локалне но лондонска, париска, 
минхенска или берлинска бибиотека. Такав је случај и са 
највећом од свих, њујоршком, поводом чијег каталога данас 
пишемо. 

Има, затим, друга једна карактерна црта код њихових 
библиотека, која је у осталом само последица националног 
карактера Америчана: одвећ практични циљ. Књиге су за то 
да се читају и то што више; од њих треба видети непо- 
средне и што брже користи; библиотека не сме да буде 
академско „гробље књига“. Њујоршка Јавна Библиотека има 
педесет филијала преко којих се могу добити све књиге из 
централне библиотеке; за рад у њима није потребно тражити 
нарочите улазнице као што се то тражи у многим европским 
библиотекама; књиге које се највише набављају то су оне 
које публика највише тражи, то ће рећи модерне лублика- 
ције. Каталози, исто тако, треба да буду удешени за прак- 
тичну употребу, за брзу, и ако не потпуну информацију. 

Отуда њихова наклоност за методични систем. Шта више, 
отуда једно нарочито схватање методичног система: не дуг 
рад заснован на широкој основи, већ рад „на парче“, попу. 
њавање најпречих потреба, обзирање на „актуалности“. Не- 
достаје библиографија о рибарству: Њујоршка Библиотека 
даје свој каталог О рибама тч гајењу риба; расте интересо- 
вање америчке публике за генеологије својих предака из старе 
отаџбине, Њујоршка Библиотека штампа каталог списа О Бри: 
шанској Генеологији; мистериозна мормонска секта задржава 

главну пажњу сензационе штампе: треба публиковати ката- 
лог дела О Мормонима; појави се у Европи анексија Боснеи 
Херцеговине, велика међународна криза, главни предмет ин- 
тересовања светске штампе: долази Листа дела о Источном 
Питпању “ Балканским Државама. 

Може се помислити од какве су вредности ти хитно 
скрпљени каталози. Овај последњи, на пример (167 стр. у 
Ани, на два ступца) има оваку поделу: 1 Општа библио- 
графија ; 29 Часописи о Источном Пшвању (два); 3 Опшлаа 
дела; 49 Историја и“ Географија (Албанија, Босна и Херце 
говина, Бугарска, Хрватска, Далмација, Грчка, Македонија, 
Црна Гора, Дубровник, Румунија, Србија, Турска); 59 Језик, 
књижсевносши и фолклор (општа дела, бугарска књижевност, 
црквено-словенски, хрватска књижевност, далматински језик 
и књижевност, новогрчка књижевност, македонски језик и 
књижевност, црногорска драма, дубровачка књижевност, ру- 
мунска књижевност, српски језик и књижевност, српско-хр- 
ватски језик и књижевност, словенска књижевност, турска 
књижевност.) 

На страну што је, услед незнања језика, уређивач ове 
библиографије држао да треба да одвоји српски језик од 
хрватског, српско-хрватског, далматинског и тако даље, а да 
споји са језиком лужичких Срба («1. 5. у. Сетпи А.; Мика Етпзђ 
ујећа Јап Кадузетђ), што је велики део „нумера“ просто испи- 
сивање наслова чланака из прегледа садржине Јагићевог Ар- 
хива и босанских Тгазепасћајшсће Мшћеципдеп, где је грађу 
било лако наћи, док су растурени чланци енглеских и аме- 
ричких часописа остали уређивачу непознати. Српске књиге се 
налазе међу Сугарским, кад им није тамо место, и обратно; 
„црногорска драма“ састоји се из Пјеваније црногорске и херце- 
говачке Симе Милутиновића и драмских списа Краља Николе, 
и тако даље. Много важније је што он није знао да о истом 
предмету, и делимично и у целини, постоје много боље и 
много потпуније библиографије, од којих се извесне свакако 
налазе у Њујоршкој Библиотеци, као на пример Вие ој 
Те Возоп Рифис Гбтатџ, уа1. Ш (1877), р. 244 зад. Поред 
Бенђескове Библиографије о Источном Пштању (1897), по- 
стоји Петровићева о Србима и Хрватима, Валентинелиева о 
Далмацији, Тенерониева о Црној Гори, Пекмезиева о Алба- 
нији, Апоњиева о Угарској, и, нека ми се допусти додати, 

моја о Исшочном Пишању у Европи (енглеска). — Прва дуж- 
ност једнога човека који предузима овакав посао, то је да 
се упозна са претходним радовима на истом предмету: то чине 
чак и уређивачи антиквариатских ценовника. 

„Оно што ми очекујемо од Њујоршке Јавне Библиотеке 
то нису овакве површне библиографске монографије о пред 
метима њој потпуно непознатим, већ њен генерални каталог, 
који ће у себи садржавати најмогућније потпуну америчку 
националну библиографију, једна очита потреба која још није 
попуњена и коју ће нам само Америка моћи попунити. Из- 
раду специалних библиографија треба оставити специали- 
стима, тим пре што за те послове није никад довољан раду 
искључиво једној библиотеци. ВуМУћ 


БИВАЈУ МКС 


КЊИЖЕВНОСТ. 


„КРОЗ ПУСТИЊУ И ПРАШУМУ“. — Г. Милорад Јанковић је 
штампао свој превод из Хенрика Сјенкјевића: „Кроз пу- 
стињу и прашуму“ (Београд, 1912; 80, стр. 342; цена 2'50). 
Занимљива књига једног доброг писца у пажљивом и читком 
преводу. а 

„ЖУМБЕРЧАНИ И Мариндолци“. — Г. Др. Нико Жупанић 
оштампао је из „Просветног Гласника“ свој чланак „Жумбер- 
чани и Мариндолци“, користан прилог антропологији и етно- 
графији Срба у Крањској. Српски досељеници су у три места, у 
Бојанцима, Мариндолу и Жумберку, у Белој Крањској. Марин- 
долци и Бојанчани су сачували и јекавски говор и право- 
славну веру; Жумберчани су у половини ХУШ века насилно 
покатоличени. Г. Жупанић је описао те три српске оазе, и 
антрополошки проучио скоро 150 мушких и женских. „Са 
гледишта висине раста, индекса главе, као и донекле ком- 
плексије, крањски Срби показују већу сродност са Босанцима 
и Херцеговцима, но са Словенцима и Хрватима (у Хрватској). 
Тако и физичке особине крањских Срба указују где би тре- 
бало тражити ранију постојбину њихову“. Н. 





ИВЕРУ Би 
Боговој Руцовић. — 1 априла умро је у Београду, у четр- 
десет трећој години, Богобој Руцовић, један од најинтели- 
гентнијих чланова Народног Позоришта. Он је умео да схвати 

улогу, да је да израђену и да не остави утисак колико га је 
труда стала студија; својом интелигенцијом стварао је лице 
које је играо, и ни његов крештави глас ни сирановска физи- 
ономија нису могли покварити илузију о том лицу коју је 
наметао публици. Суверено је излазио на позорницу и такав. 
је остајао кроз цео комад; њега се нису тицали ни публика 
ни други глумци у комаду, ни намештај позорнице, чак ни 
његово случајно незнање улоге: он је играо као господар 
над свим тим. Кад је пре шест година давао представе на 
врло неугледној позорници једног београдског хотела, он је 
у Судермановој „Части“ и „Содому“, у Ибзеновим „Аветима“ 
у Ечегарајевом „Галеотоу“ и другим комадима, успео да 
_ сврати пажњу посетилаца са бедног декора, похабаних ко- 
стима и рђавих представљача и усредсреди је на своју игру. 
Речју, он је био интелигентан глумац коме је публика, и по- 
ред његових недостатака, морала допустити да јој се наметне. 
Она -га је, после, волела. 

Руцовић је од свог доласка у Народно Позориште, од 
1897, играо оно што је сам био у животу. Син чича Гаврила 
Руцовића, далматинског свештеника, играо је Синовца Чича 
Плиме; млада луталица, Будванин, ученик гимназије у Ко: 
тору, студент Велике Школе у Београду, од 1892 године члан 
путничке дружине Николе Симића и „Синђелића“, — он је 
1898 године играо Младића без сталног занимања. Поступно, 
његов репертоар се ширио и имао све значајније улоге, али 
увек оне у које је уносио себе. М, одиста, Руцовић је био 
један од оних глумаца који не узимају маску са сцене за 
своје лице већ на позорницу доносе себе. „Боем“; нестални 
љубавник и лакомислени друг; често ван друштвених нарави; 
болесно осетљив и неуравнотежен; толико пута слаб, жедан 
алкохола и близу пропасти, Руцовић је играо сликара Мар- 
села; Сина Молиеровог Дона Луја, Жоржа Булена и Рајфа Рај- 
флингена; Громбицког; Вилиа, Хајнека и Хамлета; Освалда 
Алвинга, пијаног Јову у „Иза Божјих Леђа“ и Борадочева. 
Имао је и своју улогу Хлестакова и у њој се, он који није 
био нескроман и лажан, одмарао од своје скромности и искре- 
ности, у причи о свом тобожњем животу с петроградским 
великашима и министрима. Најзад, Руцовић је живео живо- 
том који води блазираном и цинизму, али у свом животу он 
је био пре резигнирани патник него блазирани циник. Ипак, 
нико није боље од њега могао играти Жерома ле Говена у 
Бернстеновом „Самсону“; нико није могао од Брашара, после 
његове очајне тираде о губитку новаца и вољене жене, зна- 
јући да и сам с њим пропада, равнодушније затражити 
једну цигарету него Руцовићев Жером ле Говен. Једино тада, 
изгледа, Руцовић се, цинизмом на позорници и постајући лич- 
ношћу коју је играо, светио за свој брзо потрошени ДЕ 

ЛоБи 


Власник, Богдан Поповић. — УРЕДНИК, ЈОВАН СКЕРЛИЋ. 





ОБ НОСИ И 


КЊИЖЕВНИ ГЛАСНИК. 


Књига ХХУШ, Број 9. — 1 мај 1912. 


КЕ аи У УРЕ ВА Еде 


Поп, одбацивши рутави епитрахиљ, који је сав мирисао 
на тамјан и претопљени восак, завуче кратке, дебеле прсте 
у уску, проријетку браду, и, ломећи се и гласно зијевајући, 
погледа по цркви. Најприје, по старој навици, погледа на ши- 
роки тас, што се, одавно неочишћен, и зеленио и жутио украј 
запрашене иконе целиваче, потамнеле од многих пољубаца. 
Погледа на искривљену налоњу, о коју се разбијао и расипао 
унаоколо, препун прашине, дебео, разнобојан млаз свјетлости, 
што се спуштао кроз једино пенџерче, са бојадисаним ста- 
клима, под самим мрким, мемљивим сводом црквеним, испод 
кога се лелујала раскидана сива паучина; погледа и на стара, 
зарђала кандила, која се, окићена читавим ројевима поцрка- 
лих мува, палила само три пута у години, — па тужно заклима 
главом, зијевну опет, и, као уздишући, меко, болећиво позва 
Николу црквењака: 

— Никола, брате, дођи!... 

Никола, прегледајући, као и обично, сва кандила, да 
преостали зејтин излије и однесе кући, не одазва се одмах... 
Не одазва се ни кад га зовну по други пут... Тек када поп 
одмахнувши руком и прогунђавши нешто, крену из цркве, 
он се лагано исправи, тресну широким, искајишаним чакши- 

рама, и, стружући тешким, гломазним кундурама, пође према | 
вратима. 

— Ево, — окреса мукло, лијено пружајући своју прљаву 
духанкесу попу, знајући добро да га је због ње и дозивао, 
јер, макар што је био страстан духанџија, ријетко је када 
имао духана уза се и увијек је искао од Николе. 

— А несретно вријеме и данас, — брзо додаде, само да 
предухитри попа, који је обично сваки разговор отпочињао 
тужећи се на несретно вријеме. — Ружкно... 

— Тхее, — проциједи поп кроз зубе, пажљиво истреса- 
јући на длан прашину духанску. — Ето... 

— Ни данас није нико умро... | 

Поп извади кресивачу, мирно укреса и запали. 

— Па фала Богу, — одговори полугласно, шапћући. 
— Нека није... 

А Никола се љутну. 

— Бре, лако је теби зафаљивати и аминати, кад ти 
сипље са сваке стране, — пакосно окреса, — док ја, ево, за 
пуна два мјесеца нијесам ни плаће примио... Свијет ојадио и 
очемерио, па му није ни до цркве ни до молитве, никаква 
прикода немамо, а мени треба хранити читаву кућу... 

Па, раскорачивши се, сједе на један камен, према попу, 
и сави руке у крило. 

— Жена ми, да опростиш, сва у закрпама, — снуждено 
отегну, збацивши кундуре с нога и ударајући голом петом о 
пету — а ђеца.. гола ко циганчад... Зар и мени, ко једном 
прекославном христијанину, неби било драго да пред ликом 
и подобијем божјим горе кандила> А како ће горити, кад 
зејтин и мени треба, да залијем ђецу, да им замастим трбухе;... 
Кад ик замастим, онда мање једу, мање ишту... А сад, ево, . 
нема ни зејтина, нема ни плаће, ни хљеба... Вазда ишту: „дај, 
дај, бабо“, а ја вазда вичем: „биће, биће, ђецо !...“ И гуслам 
им, и пјевам да заварам глад, ама све за мало... Све за мало... 
Не вјерују више ни они, кад им кажем: „биће, биће...“ 

— Несретно вријеме, несретно вријеме, — избаци поп, 
растежући и, подавивши мантију, сједе на траву. — Знам како 
ти је, брате... Ама тјеши се... Бог је свемогућ... | 

— Бре, тјешио бих се ја колико хоћеш, ама ко ће ђецу 
утјешити» — дочека Никола живо и главом махну према 
кући, гдје се, пред уским, диреком подупртим, вратима ва- 

љало по прашини двоје голишаве, мршаве дјеце. — Ја им 
запјевај: „Кристос воскресе“, а они вичу: „гладни смо...“ Ја 
отегни: „слава тебје показавшему нам свјет“, а они: „дај, 
дај, дај да једемо...“ 

Са ниског, окрханог звоника црквеног слети једна, одавно 
припитомљена, кумра попу на раме, весело залепрша свиле- 
ним крилима, и, милујући мајушном главом оклепљено уво 
његово, поче гугутати. Поп се задовољно осмјехну, изврати 
свој дубоки џеп на изблиједјелој мантији и истресе неколике 
тврде мрвице од проскурица и нафпре, што му је још од 
недјеље заостале. 

_ Јеси ли гладнаг — запита меко, нежно, тепајући. — 
Јеси ли 2... 

— Барем да неко од маснијих хоће да умре, отегну 
Никола, бацијући се каменом према кући да отјера дјецу. — 
Било би панакије и теби, и мени, и кумри, и ђеци и.. било 
би парг.. Мого бик барем један мјесец платити те узети 
брашна... Ех... 

— А стари Станко Јовановић»... Зар још живи 2... запита 


поп тихо, пригушено, играјући се с кумром... — Још» 
Никола безнадеждно одмахну руком. 
— Јади га знали; неће никад ни умријети, — осијече 
оштро. — Ево свако јутро шаљем дијете да пита: је ли још 


жив, па се увијек враћа са једним истим одговором: „жив је“... 
И јутрос сам га послао... Дао бик, вала, читав грош муштур- 
лука само да ми донесе адер е је пијекнуо... Масан је он... 


— Не говори тако, болан... Грехота је, — прекори га 
поп благо. — Немој... 

— Дао бик и два гроша, — дочека Никола жешће, и 
снажно удари длан о длан. — Кад би он умро, ја бик оба 


мјесеца наплатио... Бик, душе ми... 

У танком грању гордог, високог јаблана изненада зале- 
пршаше врапци; двојица од њих, гомбајући се, хрвајући, па- 
доше на траву баш покрај Николина кољена, ваљушкајући се 
пролетише му испод нога и, непрестано цвркућући, опет из- 
летише на јаблан. Два сува листа, као два разиграна лептира, 
треперећи и ковитлајући се, заиграше око бакреног крста на 
звонику, — који је горио према сунцу, а крвав му одсијев 
залијевао круну јабланову и позлаћивао је, — па, зауставивши 
се на трбушастој, напуклој јабуци под крстом, клизили су 

по њој, дрхтали и руменили се као двије крупне капље вруће, 
пјенушаве крви на свијетлом оклопу рањена витеза. 

Поп, гледајући их, испусти кумру па опет зијевну: 

— Досадно ли је — рече, зачепљајући уста руком. 

— Досадно, — потврди и Никола, мукло. 

— Све весело око нас... све лијепо... а миг 

Па лагано устаде са траве и, протежући се, погледа 
око себе: 

—- Јесмо ли ми и потребни на свијетур... Јесмо ли2.. 

— Бог нас је сворио ко и друге, — одговори Никола 
зачуђено па се и он поче протезати. — Што он створи, све 
је потребно... | 

— Ама други раде, пате, муче се, а ми... ми као гладни 
гавранови чекамо љешине и чекамо да нам други даду, уди- 
јеле... Чекамо, чекамо, и дуго нам... дуго... досадно... 

И ломећи прсте изнад главе као запијевајући отегну: 

— А и ја бих радио, радио, радио.. И дошао сам да 
радим, и хтио сам, и... 

— Шути!... Лијепо је теби и тако, — оштро га прекиде 
Никола, мргодећи се. — Књигу у. шаку, па учи!... Шта ће 
ти другог... 

— То и јест најгоре, што ме сви гоне за књигу... А 
мени досадно... дуго... 

— Шути! 

— Какав ми је ово живот 2... 

— Какав је да је, љевши од мога... 

Никола још није све ни договорио, а мали Стојан, син 
му, дотрча задуван и, отирући крупан зној рукавом кошуљи- 
ним, испријесецано викну: 

— Није умро. 

Никола се лијено осврну и као са неким сажалењем, 
погледа га испод ока. 

— Није зар 

= Жив је и сада... 

— То сам и мислио... Па ћу и опет чекати на плаћу 
два мјесеца... 

Стојан пољуби попа у руку и дубоко се наклони. 

— Ама ето.. носе нечије дијете на крштење, — рече 
стидљиво, замуцкујући, и сад ће стићи... Не знам чије је... 

— Крштење» какво крштење кад ја нећу ни два гроша 

зарадити» — брекну Никола љутито и, не знајући шта би 
друго, удари малога по глави. — Теби ће барем, — добаци 
узгред попу, — удијелити круну за молитву ко Циганину 
кад им испјева пјесму, а мени... Пхи!... Зар је мало поганова 
крштено него нам још требаг 

4 Поп стресе сасушену ватру са мантије, окрену се, и обо- 
ривши главу као да размишља о нечем, опет пође у цркву... 


СВЕТ. ЋОРОВИЋ. 


| РОМАНТИЧНЕ ДУШЕ. 
|- КОМЕДИЈА У ТРИ ЧИНА. 


ЛИЦА: 

| СилВЕТА, БЕРГАМЕН, отац Персинов, 
ПЕРСИНЕ, Паскино, отац Силветин, 
СТРАФОРЕЛ, Блез, баштован. 


| 
| 
| 
| 


РАЗБОЈНИЦИ, МУЗИКАНТИ, ЦРНЦИ, ЈЂЊУДИ С БУКТИЊАМА, БЕЛЕЖНИК, 
ЧЕТИРИ ГРАЂАНИНА, И Т. Д. 


Комад се дешава где се хоће, али у сјајним костимима. 






Ву ЕН: 


(Поворница је подељена на двоје једним старим зидом обраслим у маховину 
и окићеним изванредном вињагом. С десна један кут Бергаменова парка, 
с лева део Паскинстова парка. С обе стране, уза зид, по једна клупа). 


СЦЕНА ПРВА. 
СилвеЕТА, ПЕРСИНЕ. 

(Кад се завеса дигне, Персине седи на врху зида, држећи на ко- 
лену књигу из које чита замишљенеј Силвети, која стоји на клупи с друге 
стране, наслоњена лактом на зид). 

СилвЕТА. 


Ах! Персине, то је тако лепо, је ли 


ПЕРСИНЕ. 


Зар не2... И слушајте шта Ромео вели: 
(Чита). 


„То је шева, драга, то је шева лепа: 
Гле, и лака магла како се већ цепа, 

А тамо, далеко иза оне горе 
Први се већ зраци појављују зоре! 


Треба ићи...“ 
СилвЕТА 
(Живо, ослушкујући). 
Тише ! 
ПЕРСИНЕ. 


(Ослушкујући за тренутак). 

Не, не, није нико! 
Ко плашљива тица не стрепте толико, 
При најмањем шуму што полети с грана, 
И слушајте говор бесмртних драгана. 
Она: „Драги није, то још нису петли, 
Већ метеор што ће путе да Вам светли!“ 
Он: „Кад она хоће, нек буде! Не поје 
Шева, нити зора баца зраке своје. 
Из облака ти то, Цинто, горе свићеш. 
Дођи, смрти, дођи, добро дошла бићеш.“ 


СилвЕТА. 


Ох! Не волим да он говори и о том; 
И плакала бих... 


ПЕРСИНЕ. 
Онда са животом 
Не растављајмо Ромеа; а књигу 
Склопимо до сутра, кад Вам ствара бригу. 
(Затвара књигу и гледа свуда око себе.) 
— Какво дивно место! Зар Вам се не чини 
Стиховима да се нија у тишини! 


СилвЕТА. 


Стихови су ови врло лепи, јесте. 

Њих прати и диван шумор ове честе, 

А допуњује их хлад гране зелене. 

Да, Персине, они утичу на мене; 

Али су ми лепши, то треба да знате, 

Што их својим звучним гласом Ви читате. _ 


ПЕРСИНЕ, 
Ласкатељко ! 

Силвети. 
Ах! Сироти ти што љубе! 
Пате од људи и судбе су грубе. 
(С уздахом). 
Ах, мислим... 


ПЕРСИНЕ. 
На: пита 2 


СилвЕСТИ. 
Ништа... 


ПЕРСИНЕ. 
Бог и вера, 
На нешто што Вам крв у лице тера. 


(СИлвЕТА. 
Ништа !... 


ПЕРСИНЕ. 
Да слажете очи Вам не даше 
Знам на шта мислите... (Нижим тоном), 
На оцеве наше. 


СилвеЕТА. 
Можда... 


ПЕРСИНЕ. 


И на ону мржњу која дели 
Мог оца и вашег. 


СилвЕТА. 


Јесте, то ме цвели. 
У самоћи плачем два месеца прошла, 
Од кад сам из свога манастира дошла. 
Отац ми врт твога оца тад показа: 
„Драго дете, то је пећина — он каза — 
Душманина мога смртног од старина. 
Бежи од тих врата, од његова сина. 
Обећај, иначе ниси ми кћи више, 
Да ти душа спрам њих вазда мржњом дише; 
Јер њини су увек проклињали твоје ! 
Обећах... М како држим речи своје! 


- | 
Ма ~ ~ о — ~" -__- 

ПЕРСИНЕ. 


Зар ја не обећах оцу реч ма голим 
Да Вас мрзим, па Вас ипак за то волим» 


СИлвЕТА. 
Мајко божја! 
ПЕРСИНЕ. 
Ја Вас волим! 


СилвЕТА 
То је грешно! 


ПЕРСИНЕ. 


Шта ћете» Кад нам волети се грешно 
Забрањују, тиме драже чежњу праву. 
Загрл'те ме! 


СилвеЕти. 
Никад, ни за живу главу ! 


(Скочи с клупе и удали се), 
ПЕРСИНЕ. 
Па Ви ме волите! 


СилвеЕТА. 
Како 7 


ПЕРСИНЕ. 
Драго дете, 
Рек'о сам, ма да се ви још опирете, 
Што сумњате дуже мамац је све већи! 
Рек'о сам што сами хтедосте већ рећи; 
Да, јер поредите, као и сад, ето, 
Веронске драгане са нама, Силвето. 


СилвЕТА. 
Не поредим. 


ПЕРСИНЕ. 
Како! Не поредиш, врага, 
Нас са Шекспировим драганима, драга! 
Јулија, Ромео, па шта смо ми друго, 
И што се волимо тако лудо, дугог 











РОМАНТИЧНЕ ДУШЕ. 


649 





Ја пркосим, и пред њином мржњом овом, 
Монтекиу новом, Капулету новом! 


СилвЕТА. 
Волимо се, даклер Ал' зар се догађа 
Све то тако брзор 


ПЕРСИНЕ. 
Да, љубав се рађа 
Не зна се како, зашто. Кад се роди 
Видех да Вас пут крај мог прозора води. 


СилвЕТА. 
Јесте... 


ПЕРСИНЕ. 
Наше очи говораху тајно. 


СилвЕТА. 
Близу зида збирах једном ја случајно 
Орахе... 


ПЕРСИНЕ. 
А ја сам тад Шекспира чит о! 
Да споји два срца зариче се и то! 


СилвЕТА. 
Вама једном ветар доне траку моју. 


ПЕРСИНЕ. 
Да је вратим, стадох на клупицу своју. 


а СилвЕТА. 
И ја се тад попех... 


ПЕРСИНЕ. 
И, мала, од ·тада 
Ја те чекам сваког дана, ко и сада. 
И срце ми куца сваког дана силно, 
Кад ти иза зида смејање умилно 
Зачујем, и кад ти анђелски лик прави 
Из шумног се лишћа бршљановог јави. 


СилвЕТА. 
Волимо се, треба узети се за то. 


о РРРУЕ 

ПЕРСИНЕ. 
Управо сам и ја помислио на то. 
СилвЕТА. 
(Озарена радошћу). 
Задњег Бергамена постануће жена 
Последња Паскино ! 


ПЕРСИНЕ. 
Душа безазлена! 


СиИлвВЕТА. 
О нама времена говориће позна ! 


ПЕРСИНЕ. 
(О, ми нежна деца та два оца грозна ! 


СилвЕТА. 


Ко зна, можда звоно онај час већ гласи, 
Кад ће им Бог мржњу, због нас, да угаси 2 


ПЕРСИНЕ, 
Сумњам. 


СилвЕТА. 


Ја верујем времену што мења 
Све, и неколико већ имам решења 
Могућих. 


ПЕРСИНЕ. 
Озбиљно, каквих > 


СилвЕТА. 


Једног дана, 
— Читах то у више старинских романа. — 
Замисли : Принц дође, к'о тамо у свему. 
О љубави нашој ја говорим њему; 
Кажем да оцеви прече везу њену. 
— Јадан краљ ожени Родрига, Химену — 
Бергамена с мојим оцем принц ће знати 
Да измири... 


ПЕРСИНЕ. 
Мени твоју руку дати. 

СилвЕТА. 


Ил' све бива ко из „Магарчеве Коже“. 
Ти венеш, лекар ти преписати може... 


ПЕРСИНЕ. 


Збуњен отац пита: „Шта ћеш 2“, а не слути. 


СилвЕТА. 
Ти кажеш: „Силвету“. 


ПЕРСИНЕ. 
Његов понос крути 
За навек се ломи ! 


СилвЕта. 
Ил', можда, што друго: 
Дуке каквог поглед задржи се дуго 
На некаквој слици мојој; он ми шаље 
Оклопника свога, да ме води даље; 
Нуди ми и руку, заљубљен, пун јада, 
Нуди ми војводство... 


ПЕРСИНЕ. _ 
Ти одбијеш тада ! 


СилвЕТА. 


И он бесни: једно вече, испод грања, 
Алеје, гле душа о теби ми сања, 
Украду ме... Вичем ! 


ПЕРСИНЕ. 


Ја дотрчим брже; 
Зграбим и мач; желе да ме још задрже; 
Као лав се борим, смлатив... 


СилвЕТА. 
Двоје, троје. 
Мој отац тад стигне; у наручје своје 
Узме ме и дадне теби, јер се троне. 
А поносног оца твог на све то склоне. 


ПЕРСИНЕ. 
Живећемо тада срећни, у тишини ! 

СилвЕТА. 
А све је то лако, мени се бар чини. 


ПЕРСИНЕ. 
(Ослушкујући.) 
Иде неко ! 
“ СилвЕТА. | 
(Збуњено.) 
Ходи ! 
ПЕРСИНЕ. 


(Загрливши је.) 
И вечерас тако 


Ти ћеш доћи, је лиг Кажи. 





СилвЕТА. 
Нећу. 


ПЕРСИНЕ. 
Како > 


(СилвЕТА. 
(Губећи се иза зида.) 
Твој отац! 
(Персине живо скочи са зида.) 


(Наставиће се.) 
Едмон РОСТАН. 


(С француског превео Сима ПАНДУРОВИЋ.) 


ЗАШТО 
ПРИПОВЕТКА ИЗ ВРЕМЕНА ПОЉСКИХ УСТАНАКА. 
(8) 


УШ 

Сутра дан Мигурски, дошавши кући са војничке вежбе, 
зачуди се и обрадова, кад угледа своју жену, која га, као не- 
када лаким корацима, ведра лица, дочека и поведе у спа- 
ваћу собу. 

— Е, Јузју, слушај. 

— Слушам. Шта јер 

— Ја сам сву ноћ мислила о том, што је причао Росо: 

ловски. МИ ја сам се одлучила: ја не могу живети овако, ја 
не могу, ја ћу умрети, али нећу остати овде. 

— Па шта да радимо 

— Да бежимо. 

— Да бежимор Како> 

— Ја сам све потанко смислила. Слушај, — и она му 
исприча план, који је она измислила ноћас. План је био ова- 
кав. Он, Мигурски, отићи ће из куће у вече и оставиће на 
обали Урала свој шињел и на шињелу писмо, у коме ће на- 
писати, да одузима себи живот. То ће се разумети, као да 
се он удавио. Тражиће га, затим ће се слати акта појединим 
канцеларијама. А он ће се сакрити. Она ће га тако сакрити, 
да га нико неће наћи. Тако ће се моћи проживети, ако буде 
потребно, и месец дана. А кад се све утиша, они ће побећи. 

Тај њен план учини се Мигурском у првом тренутку не- 
остварљив, али пред вече, кад га она са таком страсношћу и 
увереношћу убеђиваше, он поче да пристаје. Осим тога, он 
је био склон да пристане на њен предлог још и стога, што 
би казна за осујећено бегство, казна, као што беше она, о 
којој је причао Росоловски, пала само на њега, Мигурског, а 
успех би ослободио њу, а он је видео, како је њој после смрти 
деце био тежак живот овде. 

Росоловски и Лудвика били су посвећени у њихову на- 
меру, и, после дугих договора, измена, поправака, план бегства 
би израђен. С почетка су хтели да учине тако, да Мигурски, 
пошто буде разглашено да се удавио, —: бежи сам, пешке. 
А Албина ће отпутовати на каруцама и дочекаће га на уго- 
вореном месту. Такав беше први план. Но после, кад је Росо- 
ловски испричао све осујећене покушаје бегства за последњих 
пет година у Сибиру (за све то време побегао је и спасао се 
само један срећник), — Албина изнесе други план — и то 
тај, да Јузјо, сакривен у кочијама, иде са њом и Лудвиком 
до Саратова. А у Саратову ће он преобучен поћи доле 
поред обале Волге, па ће на уреченом месту сести у чамац, 
који ће она узети у Саратову, иу ком ће отпловити заједно 
са Албином низ Волгу до Астрахана, па преко Каспијског 
мора у Персију. План тај одобрише сви, а и главни органи- 
затор Росоловски, само се показа да ће тешко бити начинити 
такво место у колима, које не би обратило на себе пажњу вла- 
сти, а да се у њему може човек склонити. А кад је једаред 

Албина после повратка са дечијег гроба казала Росоловском, 
како јој је тешко остављати кости дечје у туђем свету, он, 
промисливши се малко, рече: | 

— Замолите власт да вам дозволи да понесете са собом 
дечје земне остатке, вама ће то бити дозвољено. 

— Не, ја то нећу, ја то не могу! — рече Албина. 

— Ви имате само да замолите, и то је довољно. Ми не- 
ћемо понети њихове гробове, него ћемо само за њих начи- 
нити повећи сандук, а у сандук ћемо метнути Јузефа. 

У првом тренутку Албина одби тај предлог: тако јој је 
непријатно било да свезује превару са успоменом о деци, гли 
кад Мигурски весело одобри тај пројекат, она пристаде. 

Тако да се израдио овакав коначни план: Мигурски ће 
учинити све оно, што ће моћи убедити власт, да се он уто- 
пио. Кад смрт његова буде призната, Албина ће предати 
молбу, да јој се дозволи, да се после мужевље смрти може 
вратити у завичај и да може понети са собом и земне остатке 
своје деце. А кад јој се да и та дозвола, тада ће се хумке 
дечјих гробова тако од горе откопати, да изгледа као да су 
сандуци са дечјим земним остатцима извађени, али ће се 
сандуци оставити где су и били, а место дечјих земних оста- 
така, у спремљеном за то сандуку, наместиће се Мигурски. 
Сандук ће се тај сместити у тарантас, и тако ће доћи до Са- 
ратова. Од Саратова ће сви сести у чамац. У чамцу ће Јузјо 
изаћи из сандука, и они ће отпловити до Каспијског мора, 
а после Персија или Турска и — слобода. 


1Х 


Пре свега Мигурски купише тарантас под изговором да 
ће да пошљу Лудвику у завичај. Затим се отпоче смештање 
у тарантас таквог сандука, у коме би човек могао, макар и 
згурен, лежати, а да се не угуши, и из кога би се могло 
брзо и неприметно излазити и опет улазити. Сви троје, Ал- 
бина, Росоловски и сам Мигурски, заједнички су смишљали и 
удешавали тај сандук. Нарочито је важна била помоћ Росо- 
ловског, који је био добар столар. Сандук би начињен тако, 
да, утврђен на срчаници иза кола, он се сасвим приљубљи- 
вао уз кола, и она његова страна, која је била окренута ко- 
лима, тако се отварала, да је човек, извадивши тај зид, могао 
да лежи полак у том сандуку, полак на дну тарантаса. Осим 

тога, на сандуку су биле пробушене рупе за ваздух, а одозго 
и са страна сандук ће бити покривен асуром, а увезан ко- 
нопцима. У њега се могло улазити и излазити кроз тарантас, 
у коме је било начињено седиште. 

Кад су тарантас и сандук били готови, још пре него што 
ће јој нестати мужа, Албина, да би припремила власт, пође к пу- 
ковнику и изјави, да је њен муж пао у меланхолију и да је 
покушавао да се убије, па се она као боји за њега и моли, 
да му се за неко време да одсуство. Њена способност за глу- 
мачку уметност сад јој добро дође. Немир због мужа и страх, 
који је она показивала, били су тако природни, да је пуков- 
ник био тронут, те обећа да ће јој учинити што може. После 
тога Мигурски написа писмо, које је имало бити нађено у 
пресавијутку од шињелског рукава на обали Урала, и у уго- 
ворени дан, пред вече, он пође на Урал, сачека мрак, остави 
на обали хаљину, шињел са писмом, и крадом, нечујно и не- 
виђено, врати се кући. На тавану, који се могао закључавати, 
било је спремљено за њега место. Ноћу Албина посла Луд- 
вику к пуковнику да му јави за мужа, како је он отишао од 
куће пре двадесет сати и још се досад није вратио. Сутра 
јој донесоше писмо мужевљево, и она га са изразом јаког 
очајања, сва уплакана, однесе пуковнику. 

После недељу дана Албина предаде молбу, да може поћи 
у завичај. Жалост, коју је показивала Мигурска, изненађи- 
вала је све, који би је видели. Сви су жалили несрећну матер 
и жену. Кад јој повратак у завичај би одобрен, она предаде 
другу молбу —- да јој се допусти да ископа земне остатке 
своје умрле деце и да их понесе са собом. 

Власт се зачуди тој сентименталности, али одобри и то. 

Сутра дан у вече, после те друге дозволе, Росоловски са 
Албином и Лудвиком у најмљеним колима са сандуком, у који 
су требали бити метнути земни остатци дечији, дођоше на 
гробље, код дечјег гроба. Албина, клекнувши крај дечјих 
гробова, помоли се Богу и убрзо устаде, обриса сузе, и обра- 
ћајући се Росоловском, рече му: 

— Ви сад радите што треба, а ја не могу, — и склони 
се у страну. 

Росоловски и Лудвика уклонише надгробни камен и пре- 
копате ашовом горње делове гроба, тако да је гроб имао 
изглед, као да је раскопан. Кад је све било учињено, они 


656 Српски Књижевни ГЛАСНИК. 


викнуше Албину, па се са сандуком, пуним земље, вра- 
тише кући. 

Освану одређени дан одласка. Росоловски се радоваше 
успеху предузећа, доведенога скоро до краја. Лудвика умеси 


и испече за пут слаткиша и пирожака, и, говорећи своју оми- 


љену узречицу: „жива ми мајка“, говорила је, да јој се срце 
кида од страха и радости. Мигурски се радоваше и своме 


ослобођењу са тавана, на коме је преседео више од месец 


дана, а понајвише — живахности и животној радости Алби- 
ниној. Она као да беше заборавила сву пређашњу жалост и 
све опасности и, као пре у своје девојачко доба, трчећи 
к њему на таван, сва је сијала од усхићене радости. 

У три сата изјутра дође козак пратилац и доведе кочи- 
јаша са колима и три коња. Албина и Лудвика са кученце- 
том седоше у тарантис на јастуке, покривене ћилимом. Козак 
и кочијаш седоше на предње седиште. Мигурски, обучен у 
сељачко одело, лежаше у колском „кошару“. 

Изиђоше из вароши, и добра тројка понесе тарантас по 
глатком као камен, утрвеном путу посред бесконачне, неоране. 
степе, обрасле лањским сребрнастим ковиљем. 


Х 





Срце је трептало и стрепило у грудима Албининим од | 


наде и усхићења. Желећи да подели с неким своја осећања, 
она би овда, онда, неприметно се смешећи, указивала погле- 
дом Лудвики час на широка леђа козакова, час на дно та- 
рантаса. Лудвика је са значајним изразом лица непомично 
гледала преда се и тек једва приметио мрштила усне. Дан је 
био ведар. На све стране ширила се бескрајна степа, која је 
сијала сребрнастим ковиљем према косим зрацима јутарњега 
сунца. Само су се час са једне, час са друге стране тврдога 
друма, по коме су као по асфалту звучно трупкале нековане, 
брзе ноге башкирских коња — виделе гомилице, од тркуница 
избачене, земље; на стражњим ногама поред сваке гомилице 
чучало је стражар-зверче, које би, продирућим звиждуком, 
унапред јављало да се приближује опасност, па би тек хитро 
шмурнуло у јазбину. Ретко би се кад срели са каквим путни- 
цима: караван козачких кола са пшеницом, или коњаник 
Башкирац, кога би пратилац козак ословио неколиким кратким 
и оштро изговореним речима. На свима станицама добијаху 


ода 

друге коње, који би свагда били одморни, нахрањени, а пола 
рубље напојнице, што је Албина давала целог пута, учиниле 
су то, да су кочијаши терали, као што су то они говорили, 
фелдјегерски,! јурећи целог пута. 

На првој станици, док су очекивали да нови кочијаш 
доведе друге коње, а пратилац козак беше ушао у двориште, 
Албина, сагнувши се, запита мужа, како се осећа, и треба 
ли му шта. 

— Ванредно, сасвим ми је добро. Ништа ми не треба. 
Лако ћу прележати, ако ћеш још два дана. 

Пред вече дођоше у велико село Дергачи. Да би муж 
могао мало опружити руке и ноге, и да бисе мало освежио, 
Албина стаде не на поштанској станици, него код механе на 
друму, и одмах даде козаку новаца и посла га, да јој купи 
млека и јаја. Тарантас стајаше под наслоном (шупом); у дво- 
ришту беше мрак, и, наместивши Лудвику да пази на повра- 
так козаков, Албина пусти мужа, даде му да једе, и до по- 
вратка козаковог он опет уђе у своје потајно место. Послаше 
опет по друге коње и пођоше даље. 

Албина се осећаше све храбрија и веселија, и не могаше 
да уздржи своје усхићење и веселост. Није имала да говори 
ни с ким другим, осим са Лудвиком, козаком и псетанцетом 
Трезорком, и она се забављаше с њима. Лудвика, макар што 
не беше нимало лепа, кадгод би се нашла у непосредној бли- 
зини са неким мушким, увек би подозревала, да је тај мушки 
у њу заљубљен и да има на уму љубавне односе са њом. 
И сада је исто то мислила о једром, добродушном пра- 
тиоцу-козаку, Уралцу, са необично сјајним и добрим плавим 
очима, који беше особито пријатан обема женскима својом 
простотом и добродушном умешношћу. Осим Трезорке, коме 
је Албина претила, не дозвољавајући му да њуши испод се- 
дишта, она се сад забављала Лудвиком и њеном смешном 
кокетеријом са козаком, који није ни сањао, шта та женска 
о њему мисли и који се добродушно смешио на све, што 
год му се говорило. Албина, узбуђена и опасношћу, и успе- 
хом свог дела, које се већ почело остваривати, и пустарским 
ваздухом, — осећала је одавно заборављено осећање дечијег 
усхићења и веселости. Мигурски је слушао њен весели раз- 
говор, па се и сам, заборављајући на себе, радовао њеној 


1 „Пољски ловац“, гласник, „татаран“. „а 

радости, крај све сакриване физичке тешкоће свог положаја 
(нарочито му је досађивала врућина и жеђ га је мучила). 

Сутра дан пред вече поче да се указује нешто у магли. 
То беше Саратов и Волга. Козак је својим степским очима 
видео и Волгу и катарку, и показиваше их Лудвики. Луд- 
вика говораше, да и она види. Но Албина ништа не могаде 
опазити, и само је нарочито гласно, да би јој чуо муж, го: 
ворила : 

— Саратов, Волга, — бајаги разговарајући се са Тре- 
· зорком, причаше Албина свом мужу све оно, што је гледала. 


(Свршиће се.) 


Лав Толстој. 
(С руског превео Јован Максимовић.) 


ПЕОУМ ДОС 


Очи су ми као очи у номада, 
Небројним сунцима вечно опијене; 
Бране да их умор јучерањи свлада, 
А већ нов пут мотре неспокојне зене. 


Хероји покрета, номади, над неким 

Брегом болно зуре у видик пун дима, 
У мутној и страшној жеђи за далеким 
И у вечном своме боју с просторима. 


Сто очију својих моја душа смела 
Отвара пред неком земљом недогледном; 
Никад не захвати двапут с истог врела, 
И два сна никада на узглављу једном. 


Даљином напито, моје срце гледа 
Сјај нових небеса и фатаморгана; 
Расплаче га свако сунце које седа, 
И распева свако јутро новог дана. 


Као да ме увек с другу страну реке 
Чека моја срећа, — као верна жена, 
Што упреда тугу љубави далеке 

У нит од преслице до златног вретена. 

И као да лежи иза брега тамо 

Болно наслућена моја страшна тајна: 
Јер свака ствар што ми душа дирне само, 
Као она сама, постаје бескрајна... 


Очи су ми као очи у номада, 
Звезда очајања у којим је сјала; 
И велика суза која из њих пада, 
Не познаде никад земљу где је пала. 
Ј. Дучић. 


НАД АОНОЛИЕ 


Докле спаваш, једна рука невидљива 
Брижно свуноћ ваја твоје мале дојке; 
Брише, и поправља, и вуче, и слива; 
Креће мирне црте и прави увојке. 


И поставља боје с вечите палете 
На врх груди и на усне насмешене ; 
Тка мрежицу ока пуну зла и сете; 
Преде влас и гибље таласе и сене. 


И у души сипа сујету; и смело 
Свом магијом спола озари врхунце; 
И док прави своје несвршено дело, 
Пристижу је јутра и подневно сунце. 


Али прсти руке незнане и чудне 

Не мирују. Залуд, у срцу дубоко 

Не ври још млад отров жеље нерасудне! 
Ни глас да засузи, ни потамни око. 


Сва мирна, и не знаш кад на тебе сене 
Поглед, и опије целу као река, 
Из очи једнако што су засењене: 


Дуг и збуњен поглед бога и човека. 
Ј. Дучић. 

ВЕЧЕ У РАВНИЦИ. 


Долази вече када 
Цвеће од чежње гине. 
Душа је тужна мада, 
Још бледе из даљине, 


Звезде се смеше: боне 
Мисли се роје тада, 
Звона лагано звоне, 
И вече споро пада. 


Ох, како сетно брује 
Звона изнад равница, 
У часу кад се чује 

Махање крила птица! 


Као широка река 

Песма се тиха распе, 
Сањива, нежна, мека, 
Позива све да заспе. 


Сада околје цело 
Неми. Равница чека: 
Ниске колибе, село, 
Вијугав пут и река — 


И сан се спушта. Вече. 
Спава се у равнини. 

И песма звона тече, 
Издише у даљини. 


ПРЗЕХСКИМИВЕ 


Тишина шуме. Вијугав пут 
Бежи под сводом голих грана, 
С којега киша полагана 

Пада и мрко боји лист жут. 

Између старих јасенова, 

Што врхове погињу плачне, 

Корачам пун о Вама снова. 
; И вече широке и мрачне 


Засторе баца и крије пут. 
Између старих јасенова, 

Где киша мрко боји лист жут, 
Корачам пун о Вама снова. 


М. Л. 


ФАНТАЗИЈА. 


Има једна арија за коју би дао свег Росинија, свег Мо- 
царта и свег Вебера, једна врло стара арија, чежњива и кобна, 
која само за мене има тајне чари. 

И свакога пута када је чујем, моја душа се подмлади за 
двеста година. То је под Лујем Тринаестим... Изгледа ми да 
видим зелен брежуљак који злати сунце на заласку. 

Замак од цигаља са каменим угловима, са прозорима 
црвенкасто обојеним, опасан великим парковима, са речицом 
која му подножје купа, и која тече између цвећа. 

И једна госпа на високом прозору, плава, црних очију, 
у старинском оделу... коју сам у неком другом животу можда 
већ видео! — и које се присећам. 

ЖЕРАЛ ДЕ НЕРВАЛ. 

(С француског превео Б. Б.) 


ШТА СИ УЧИНИО > 


Имао си моје срце, а ја сам имала твоје: срце за срце, 
срећу за срећу! 

Твоје срце ти је враћено, и ја немам друго; твоје срце 
ти је враћено, а моје је пропало ! 

Са лишћем и цвећем, и са самим плодом, са лишћем и 
цвећем, са мирисом и бојом, 


662 Српски Књижевни ГЛАСНИК. 





Шта си учинио, једини мој господару» Шта си учинио 
са тим слатким даром 2 

Као сироче које је мајка напустила, као сироче које нико 
не брани, ~ 

Ти ме остављаш саму у моме горком животу, ти ме 
остављаш саму, и Бог све то види! 

Знаш ли да једнога дана човек је сам у свету, знаш ли 
да једног дана он понова види Љубавг 
| И ти ћеш звати, али ти се нико неће одазвати, и ти ћеш 
звати, и замислићеш се !... 

Сневајући доћи ћеш да зазвониш на моја врата, прија- 
тељ као некад доћи ћеш да зазвониш. ; 

И рећи ће ти се: „Нема никог... она је умрла“. Рећи ће 
ти то, али ко ће се над тобом сажалити ! 


МАРСЕЛИНА ДЕБОРД- ВАЛМОР. 
(С француског превео Б. Б.) 


КРИСПИЈЕВА СПОЉАШЊА ПОЛИТИКА. 


|МЕМОАРИ ФРАНЧЕСКА КРИСПИЈА — УСПОМЕНЕ И ДОКУМЕНТИ 
—- ИЗДАНИ ОД Т. ПАЛАМЕНГИ-КРИСПИЈА (НЕМАЧКИ ПРЕВОД, 
ОБЈАВЉЕН У БЕРЛИНУ 1912). 


Ови мемоари нису мемоари у правом смислу речи: то 
нису успомене из Криспијевог политичког живота написане 
од самог Криспија. У место тога ми смо под именом мемо- 
ари добили једну хрпу докумената из Криспијеве архиве, 
једну хрпу политичких писама која је он писао, и која су 
њему писана, и међу којима има врло важних и врло повер- 
љивих, нарочито из оног времена кад је Криспи био пред“ 
седник министарства и министар иностраних дела. Поред тих 
политичких писама налазе се овде онде и по неки одломци 
из Криспијевог дневника, који су неједнаке вредности. Неке 
ствари, на пример своје разговоре с Бизмарком, Криспи је бе- 
лежио детаљно, као да је имао о њима рапорт да пише. Али 
друге опет бележио је одвећ кратким, телеграфским стилом; 
то су очевидно белешке за његову личну употребу, које су 
имале да му служе само као подсетник. 

Ови мемоари не обухватају целокупну политичку радњу 
Франческа Криспија, него само оно што је тај државник на 
пољу спољашње политике радио, па и тај његов дипломатски 
рад не обухватају сав, него само до 1891, кад је прво Кри- 
спијево министарство пало. Друго Криспијево министарство 
(1893—1896) остало је ван оквира ових мемоара. 

Мемоари почињу посетом коју је Криспи учинио Бизмарку 
1877. У то време Италија је своје могућне противнике гле- 
дала у Аустрији и Француској. Иридентистички покрет, који 
је тада у италијанском народу био врло жив, могао је лако 
изазвати нове сукобе између Италије и Аустрије. Сем тога 
између те две силе постојала је могућност сукоба и у поново 
отвореном Источном питању; говорило се да Аустрија наме- 
рава заузети Босну и Херцеговину, а у аустријском ширењу 
на Балкану Италија је видела једну опасност за своје инте- 
ресе на Јадранском мору. Од Француске опет Италију је де- 
лило Римско питање. Италија се била користила француско- 
пруским ратом да отме Папи његову престоницу Рим, коју су 
дотле Французи бранили. Године 1877, у Француској долази 
на владу монархистичко министарство Брољијево, за које се 
веровало да је кадро једним државним ударом уништити 
републику. У Италији су страховали од монархијске реста- 


урације у Француској, јер су држали да би монархија стајала 


под утицајем свештенства, и да би у свом клерикализму могла 
доћи на мисао да покуша повратити Папи његову изгубљену 
престоницу... Имајући да стрепи једновремено и од Француске 
и од Аустрије, Италија се врло мало могла поуздата у своју 
властиту снагу. У рату од 1866 њена је флота била уништена, 
а војска растројена. 

Шта јој је онда остајало друго него да тражи савез- 
нике2г У том циљу Криспи, тада председник скупштине, дигао 
се да посети Бизмарка. Он му је просто на просто понудио 
један савез који би био управљен како противу Француске 
тако и противу Аустрије. Немачка је требала да брани Ита- 
лију од једне клерикално-монархијске Француске (ако би до 
ове дошло), и у исто време да спречи продирање Аустрије 
на Балкан. Какву би пак корист сама Немачка имала од тог 
савеза 2 Јамачно ту, што би у једном будућем рату с Фран- 
цуском могла рачунати на Италију са њеном растројеном 
војском и уништеном флотом. 

Криспијеву понуду савеза Бизмарк је примио само у пола. 
Он је пристао да с Италијом закључи савез противу Фран- 
цуске, али није пристајао да с њоме закључи савез и противу 
Аустрије. Аустрију је већ сматрао као будућег савезника Не- 
мачке. Аустријско продирање на Балкан није мислио да треба 


спречавати ; ако Италија држи да ће улазак Аустрије у Босну _ 


и Херцеговину шкодити њеним интересима, ено јој Албаније, 
— нека њу узме на име накнаде. Већ 1877 Бизмарк је јасно 
дао разумети Италији да она не може бити врло интимна 
с Немачком, ако се претходно не помири с Аустријом. 

Измирење с Аустријом падало је Италији тешко; она је 
још увек сматрала да је њен главни противник Аустрија а не 
Француска. Берлински конгрес, дакле, затекао је Италију у 
ствари без савезника. Тај усамљени положај није јој донео 
никакве користи. На Берлинском конгресу, Аустрија је до- 
била мандаг да заузме Босну и Херцеговину, а Италији није 
дата никаква накнада у Албанији или на којој другој страни. 
Али на Берлинском конгресу десило се још нешто неповољ- 
није за Италију. Тунис је био додељен Француској. О томе 
није било помена у Берлинском уговору; то је свршено путем 
поверљивих преговора који су остали тајни. На основу тих 
преговора Француска је, 1881, довела Тунис под свој про- 
текторат. То је био тежак удар за Италију, не само с тога 
што је северна Африка била најподесније поље за њену ко- 
лониалну политику, него још и с тога што је, у једном ита- 
лијанско-француском рату, Тунис, због своје велики блиско- 
сти са Сицилијом, могао послужити као врло згодна нападна 
тачка противу Италије. После утврђеног француског протек- 
тората над Тунисом, Италији је могло изгледати да је рав- 
нотежа на Средоземном мору поремећена на њену штету, и 
да је стварање једне „веће Италије“ преко мора, на обалама 
северне Африке, осујећено у знатној мери. Француска, дотле по- 
пуларна код италијанског народа, постала је уједанпут мрска. 
Из превелике озлојеђености на њу, заборавило се, бар за онај 
мах, на стару, много дубљу и трајнију мржњу на Аустрију. 
Отуда, 1882, приступање Италије немачко-аустријском савезу, 
који је био закључен још 1879. На тај начин, савез је тај 
постао од двојнога тројни. 

У брзо затим, Италији се указала прилика да појача свој 
положај у Средоземном мору. Она је била позвана од Енгле- 

ске да заједно с њоме заузме Мисир. То је било само неко- 
лико недеља после закључења Тројног Савеза. Криспи, који 
тада није био на влади, наваљивао је на министра иностра- 
них дела Мачинија да енглеску понуду прими. Он је говорио: 
Енглеска жели наш улазак у Мисир, а Немачка нема ништа 
противу тога. Кад једног дана будемо у Мисиру, ништа се 
више неће моћи без нас радити у Африци, — и што је главно, 
ми ћемо имати начина да спречимо све што би се хтело пре- 
дузети противу наших интереса. Останемо ли овог пута не- 
активни, Француска ће се утврдити у Тунису, па чак и наши 
интереси у Триполису могу доћи у опасност. Средоземно 
море биће за нас изгубљено... Али Манчини није мислио као 
Криспи; он није примио енглеску понуду, и Енглеска је сама 
ушла у Мисир. 

Али, и ако није примио енглеску понуду, Манчини се 
није одрекао сваке жеље да прибави Италији накнаду за из- 
губљени Тунис. Ту накнаду мислио је да је нашао у Масави, 
коју је италијанска војска заузела 1885. То пристаниште на 
западној обали Црвенога мора, у суседству Абисиније, при- 
падало је мисирском кедиву, — али, кад се у борби са мах- 
дистима нашао принуђен, да повуче трупе из удаљених места 
која је било тешко бранити, кедив је, међу осталим тачкама, 
напустио и Масаву. Да Масава не би пала у руке махди- 
стима, Енглеска се споразумела с Италијом да је ова заузме. 
Заузимањем Масаве Италија је била наведена да накнаду за 
изгубљени Тунис тражи на обалама Црвеног мора. Црвено 
море, истина, није било Средоземно море, али се бар нала- 
зило у његовој непосредној близини. 

Тројни савез, закључен на пет година, требало је обно- 
вити 1887. Италијански политичари нису били њиме особито 
задовољни. Односи између Италије и Аустрије нису се много 
поправили; на против, Италија је имала новог узрока да се 
љути на Аустрију. Краљ Хумберт учинио је посету цару Фрањи 
Јосифу у Бечу, коју је овај имао да врати у Риму. Добар ка- 
толик, Фрања се Јосиф бојао да не увреди Папу, ако итали.· 
јанског краља посети у Риму; италијанска влада, опет, није 
"пристајала да посета буде на неком другом месту, — и тако 
је, на крају крајева, изишло да Фрања Јосиф није вратио 
Хумберту посету коју му је дуговао. Што је главно, Италија 
није нашла у Тројном савезу оно што је тражила. Ступајући 

у савез с Немачком и Аустријом уз инат Француској, Италија _ 
је очекивала од ове две силе помоћи противу нових поку- 
шаја Француске у Средоземном мору. Немачка и Аустрија, 
међутим, јемчили су Италији за Рим (коме, од како се у Фран- 
цуској утврдила република, није грозила никаква опасност); 
што се тиче Средоземног мора, оне су ту оставиле Италију 
саму себи, — то јест, исто тако изложену нападима Франџу- 
ске, као што је била и пре закључења Тројног савеза. 

Граф Робилант, који је био италијански министар ино- 
· страних дела пред обнављање Тројног савеза, није хтео обно- 
вити савез онако како је први пут закључен. Он је тражио 
да се новим уговором ујемчи за ш5 дио у Средоземном мору; 
његов је услов примљен, — и Тројни савез био обновљен. 
Али шта је Италији вредила ова ревизија Тројног савеза“ 
Од какве су јој помоћи могле бити у Средоземном мору Не- 
мачка и Аустријаг У једном поморском рату с Француском 
та два савезника нису много значила (тадашња Немачка није 
била ова велика поморска сила која данас). Изгледа да нико 
није то јасније увиђао него сам Бизмарк, који је настао да 
Тројни савез допуни једним енглеско-италијанским споразумом, 
и да тим начином обезбеди Италији противу Француске пот- 
пору највеће поморске силе. Једно од најинтересантнијих места 
у Криспијевим мемоарима јесте оно где се говори о Бизмар- 
ковом раду на склапању енглеско-италијанског споразума. 

Он је отишао енглеском амбасадору сер Е. Малету, и 
разложио му све користи које би имале и Енглеска и Ита- 
лија кад би се споразумеле за заједнички рад у Средозем- 
ном мору. Њихова надмоћност у том мору била би онда 
неоспорна. Између Италије и Енглеске нема ничег што би 
их делило У Средоземном мору Италија баца своје погледе 
на Тунис и Триполис; те земље пак Енглеска не тражи за 
себе... Малет је одмах рекао главни разлог због кога Енгле- 
ска не би могла пристати на савез с Италијом. Као савезник 
те силе, она би могла врло лако доћи у сукоб с Францу- 
ском, — а она не би хтела да ратује с Француском, бар не 
због Италије. Бизмарк је окренуо да прети. Ако Енглеска не 
приступи, на неки начин, Тројном савезу, Немачка може 
бити принуђена да тражи какав било споразум с Француском 
и Русијом. У том случају она би морала подупрти француске 
" захтеве у Мисирском питању, и, евентуално, пустити Русију 

да заузме Босфор и Дарданеле. Сви уступци које би морала 
учинити Француској и Русији, били би о трошку Енглеске. 
Зар није боље да Енглеска, помажући донекле силе Тројног 
савеза, ојача њихову отпорну моћ према Русији и Фран- 
цуској 2 

Бизмарк је имао свој нарочити план кад је радио на 
зближењу Енглеске и Италије, и тај план није био надах- 
нут никаквом претераном симпатијом према Италији. Као 
увек тако и овог пута, Бизмарк је гледао пре свега свој 
рачун. Од француско-пруског рата он је стално имао пред 
очима тај циљ да усами Француску, и да је остави без са- 
везника. Он се бојао француско-енглеског савеза, као што се 
бојао сваког савеза који би Француска успела закључити. У 
његовим дипломатским комбинацијама, зближење Енглеске и 
Италије било је тек на другом месту потребно ради итали: 
јанских интереса у Средоземном мору; на првом месту оно 
је имало да послужи као препрека противу француско-енгле- 
ског савеза. Због супротности између италијанских и фран- 
цуских интереса у Средоземном мору, Енглеска се није могла 
приближити Италији а да се у исто време не удаљи од Фран- 
цуске. Један мање вешт дипломат на Бизмарковом месту био 
би само збуњен политичким амбицијама Италији у Средозем- 
ном мору, које су, на први поглед, изгледале само један терет 
за њене савезнике. Али Бизмарк је покушао да и из њих из- 
вуче неку корист за своје планове противу Француске. То је 
била његова беспримерна вештина да шуђе тежње, интересе, 
амбиције, стави у службу своје политике. 

(Свршиће се.) 


СЛОБОДАН ЈОВАНОВИЋ. 


ХРВАТСКА ПИСМА. 


| 
У неком друштву београдских и загребачких литерата 
чуо сам недавно препирку о томе, да ли је интелектуални и 
културни ниво боље грађанске публике у Београду и у За- 
гребу виши или нижи од осредњега нивоа литерата, који у 

тим градовима живе и раде. Није само интересантно, него и 
карактеристично, да се оваково питање поставља и да у раз- 
говору о њему избија на јаву много појава и опажања која 
показују барем у неком правцу, да много пута публика стоји 
над онима, који би имали да репрезентирају највиши степен. 
културе неке средине! 

Него, ако је ово питање спорно и ако се може веома 
тешко ријешити, имаде једно друго питање, које није мање 
карактеристично и о коме је лакше доћи до извјесности, јер 
· се факта даду евидентније констатирати, а то је питање о 
том, да ли је богатији и занимљивији наш друштвени и јавни 
живот или наша литература. Ја сам за хрватски дио нашега 
народа више пута тврдио, да је у њему живот занимљивији 
и својом садржином богатији од литературе која би требала 
да му буде експонентом, а ове се је појаве додирнуо, прошле 
године, у овому листу писац „Загребачких Писама“. 

Хрватски живот, хрватско друштво, хрватски човјек по- 
стао је кроз послиједњи децениј много бујнији, разноличнији, 
богатији и „актуелнији“ од наше литературе. Можда се ово 
заостајање и ово изблијеђиивање литературе може протума- 
ћити једино тиме, што тај хрватски живот, тај хрватски човјек, 
то хрватско друштво није поред све занимљивости и шаро- 
витости, јако творно и активно, пак ово помањкање енергије, 
концентрације и издржљиве активности и узрокује и помањ- 
кање јачега нагона литерарнога стварања и јачега испољавања 
литерарне експресивности. То наше „боље“ друштво болује 
од несташице трезне озбиљности, издржљиве воље, дубине 
осјећања дужности и права, оно болује од моралне анемије. 
Сусретћете мноштво људи, примитивних и интелигентних, 
који вас изненађују оштрином опажања и проницавошћу про- 
суђивања, али ваш исто толико запањују моралном апатијом, 
која једина може да вам учини схватљивим њихово понашање. 
Ови људи, кад хоће, врло добро знаду што би ваљало чинити, 
а што не, али они не умију да се напрежу, да проведу оно 
што треба провести. У некој моралној омаглици, коју често 
пута прати и физичка, у омаглици великог мамурлука, велике 
изморености, која не долази само од напрезања, него и од тро- 
мог живота, нерада и некретања, у таквој омаглици пуштају 
случају да им равна животом, пуштају дану да их преко ноћи 
пребаци у други дан, што замисле не домисле, што започну 

не довршују, што доживљују не проживљавају, што осјете не 
процјењују. Наши људи радо и много гледају живот и он их 
занима, али је баш у томе зло, што их само занима као гле- 
даоце, а не као активне чланове живота, који траже и одре: 
ђују цијену или унутарњу вриједност. Као што се изморимо 
када у биоскопу дуго времена гледамо брзу измјену слика, 
тако се изморимо и гледањем живота у коме активно не 
дјелујемо. А наш хрватски „бољи свијет“ пати од те болести 
гледања, од болести површне, женске заједљивости, од боле- 
сти „бити гледалац“, од болести „бити публика“. Од те бс- 
лести пате и наши литерати, који из проживљеног живота не 
мијесе, стварајући нови виши живот, него и они би нај- 
радије да буду публика. И за то код нас сви приговарају, 
„критикују“, али од самог „критицизма“ и страха бити кри- 
тикован мање раде. Појмови тог живота, којега у лакој из- 
мјени слика гледају, нису дубоки, јер су одвећ краткотрајни, 
дојмови остају доста блиједи, јер не усјеку у душу много де- 
таља, док се не диференцирају, него се сплињавају у мало 
опћенитих дојмова са много нианса, али са мало оштрине и 
изразитости, и ето ти онда умијесто литературе крепкога ства- 
рања и сочне садржине, литература бескрајне модулације, 
тугаљивога лиризма, а напокон сплина и блазираности. 
Имаде сплина који долази од преобиља дојмова, и бла 
зираности од пребурнога проживљења, али имаде и псевдо:· 
сплина, који долази од монотоније дојмова или од површности 
којом се примају, и псевдо-блазираности, која долази од не- 
имаштине проживљаја, па кад се онда још и љутина све те 
неимаштине и јал на онај свијет који живи, доживљује 
и преживљује, кад се јави осјећај животне импотенције, ето 
онда чудне, у нас већ епидемичне и типичне, мјешавине псевдо· 
сплина, псевдо-блазираности и загрижљиве, усједеличке, си- 
ћушне саркастичности, која се онда маскира читавом фило- 
зофијом „супериорности критичког духа“, „интелектуализма“, 
„релативизма“ и сличнога. Ну живот тражи своје, а наши 
људи траже и од њега барем неки вањски конфорт, траже 
га то већма, што им је воља слабија и што им је комотност 
тијела и духа већа; јављају се мали и велики егоизми, који 
рађају мале и велике безобзирности једних спрам других; 
круг погледа, круг живота, круг заинтересованости се све 
више сужава, и ето га напокон гдје тај круг описује бедеме 

већих или мањих Абдера, на жалост највише баш код инте- 
лектуалних, код културних слојева. Они други слојеви, они 
што не мудрују, што не уздишу, што не сједа по кафанама, 
по тим нашим институтима за изблијеђивање дојмова и отуп- 
љива духова, они други раде, боре се, хоће, живе, развијају 
се, и комешају се на свој начин. 

У једној нашој полемици о артизму, било је добачено, 
да ће се у нашој литератури баш због тога боље одржавати 
дух наших дана: душа наших људи, што је данас њезин терен 
уска крајина у затишју политичких непогода, да ће се тај 
дух, премда она има изразито артиститичку ноту, боље изра- 
жавати, него би то било, кад би пошла путем тако званог 
вулгарнога реализма. Не нијечем, да се дух једнога дијела 
наших људи у тој и у таковој литератури посве тачно изра- 
жава, али је велико питање, јесу ли ти наши људи, чију душу 
изражава ова наша литература, једини наши типични људи, 
јесу ли они најрепрезентативнији, још више, јесу ли они нај. 
занимљивији, највриједнији, најбољи дио нашега друштва и 
нашега дијела народа» Не нијечем непосредност ове литера- 
туре, али сумњам у њену репрезентативност, опирем се њеном 
духу, духу бежања и заклањања у затишје, у уску крајину, 
без широкога хоризонта, без јаких емоција, без велике спо- 
собности за јаке осјећаје; жалим што је њена садржина 
тако сиромашна крај богатства живота, који се манифе- 
стира поред ње и који њу можда баш за то толико заба- 
цује, не подупире, игнорира или чак омаловажава, јер се 
она њега одриче, умјесто да у њ заграби, да га савладава, 
да њиме сама себе богати и оснажује и да собом њега обо- 
гаћује, да га етички, а нада све естетички, уздиже и опле- 
мењује. Посве је споредно питање, да ли превладава у лите- 
ратури артистичка или реалистичка нота. Не говорим овдје 
о естетичној страни литературе И артизам и реализам могу 
да буду и пунокрвни и анемични, могу да буду богати и си- 
ромашни, могу да обухвате цио живот, а могу да животаре у 
затишју, са најужим хоризонтом. Оно што је главно и што 
наглашавам то је, да и премноги наши реалисте и наши арти- 
сте, наши естете и наши моралисте, наши писци тенденције 
и писци без ње. пјесници и новелисте, још више и белетристе 
и критичари, и чак струковни, научни или популарни писци, 
баш као и новинари, да највећи дио свију тих људи од пера. 

показује знакове оне бескрвности, оне моралне слабости, оне 
интелектуалне уснулости, оног помањкања активности, снаге, 
воље, опсежности, иновације и животности коју сам мало 
прије покушао да оцртам. 

Нас Хрвате су до тога стадија болести (за коју сам 
увјерен да је пролазна и да се даде излијечити) довеле разне 
прилике : лоше економске, лоше социјалне и најлошије поли- 
тичке прилике, које нас депримирају, које исцрпљују нашу 
енергију, чине несигурном сваку акцију, везују руке, оду. 
зимљу средства. Након бујне и фантастичке романтике вели- 
ких националних нада у првим деценијама друге половице 
прошлога вијека, након вођења народне политике методима 
којима ју могу водити јаки, сазрели и свијесни народи или 
слободне, па ма и мале државе, с којим методима су билеу 
страшном протусловљу несвјести широких маса, — стуђеност 
и неимаштина грађанске руке, протународност пропалог, али 
упливног племства, малобројност интелигенције, врло слаб 
обрт, никакова индустрија и ненационална трговина; након 
на широко конципираних а дијалектички схваћаних и про- 
вађаних акција доба Штросмајера и Старчевића, у којима се 
је испремјешавао државоправни хисторизам са националним 
демократизмом, легитимизам са револуционарношћу, либе- 
рализам са клерикализмом, након тих акција, дошла су у по- 
слиједњим деценијама вијека разочарања, повлачења, пребје- 
гавања, напокон измореност и апатија. Било је то у другој 
половици Куенове ере, у последњем деценијиму прошлога 
вијека. Осамљени, видећ у свима и у сваком непријатеља, а 
нигдје брата и пријатеља, осјећајућ у уреду, на улици, у кући 
и у мозгу притисак система, изгубили смо сваки контакт са 
свијетом, и — сањарили, препирући се о теоријама и про- 
грамима. 

Литература, која је за вријеме Штросмајера била ожив- 
љавана идејама Славенства, Југославенства, и умјереног либе- 
рализма, а у осамдесетим годннама, у ери правашкој, ради- 
кализмом у поезији, а реализмом у новели, повукла се је у 
у деведесетим годинама, попут цијелога друштва, у себе и 
дала се је на психологизирање и цртање пропадања и уми- 
рања. Реакцију је на то стање донијела омладина, донијела 
је свежији дах и успоставу контакта са свијетом. Од године 
1895 до данас њена је ера. Та је омладина дошла са наука 

из Беча и Прага. Из Беча нам је донијела модерну литера- 
туру, из Прага нову политику. Доживјели смо и опет једно 
доста контрадикторно доба: као што смо у осамдесетим го- 
динама имали поред доминантне романтично-радикалне, др. 
жавно-нацијоналне правашке политике, која се је испољавала 
и у лоезији, доминантну реалистику, социјално-хуманитарну 
новелистичку литературу, тако смо сада добили упоредо ли: 
тературу индивидуалистичког модернизма, мјешавину веризма, 
декаданце, мистике, романтике нерва и сличнога, те политику 

реализма, етапности, узгоја маса, ситнога социјалнога и еко- 
·_ номскога рада. Литература је забацивала реализам, нова по- 
литика идеализам. Обје су биле пуне критицизма, са доста 
скепсе, обје су забацивале стари идеализам. Млађа је генера- 
ција дакле к нама пренијела два посве разнородна типа, два 
духа. Као реакција на застаријелост декламаторске поезије и 
фантастичке, доктринарне политике, учинише оба покрета 
много добра, свезаше нас са свијетом, отворише нам шире 
погледе, ојачаше индивидуалитет и отпорну способност на- 
родних маса, али оба покрета учинише и зла. Беч, град без 
веће етичке, без нацијоналне, без интелектуалне погенције, 
град недуховитога хумора, град плитке оперетности, од вај- 
када је слабо дјеловао, а у посљедње вријеме је управо оку- 
жио својим духом површности наше друштво. Као што веза 
за Пештом увлачи у Хрватску пословну несолидност уз тежњу 
за вањским талмигосподским, парвенијским сјајем, тако Беч 
увлачи културну површност и аморалност својим помањкањем 
дубљих, а нарочито етичких побуда. Праг је солидношћу и 
практичним организованошћу националног демократског, про- 
свјетног и економског рада утјецао на наш млађи свијет 
добро, али је политички реализам код нас постао можда и 
одвише опортунистичким, али што је још важније, тај је ре- 
ализам потиснуо у позадину вјеру у моћ идеала, у моћ ве- 
ликих прегнућа, у национално-социјални оптимизам, без кога 
нема великих покрета, великих жртава и великих успјеха. 
Реализам је једнога дијела млађе генерације једном ријечи 
нешто одвише дифамирао идеологију и рад веће концепције. 
Наша је омладина донијела из свјета штошта нова, што нас 
је пробудило иза сна, али тај свијет у који је ишла био је. 
још увјек премало онај велики, оригинални свијет, премало 
слободни, стварајући свијет. Био је то свијет народа, који 

попут чешкога, имаде позицију посве другу него ми, ни који 
се развија под дојмом политичког система, који и на нас 
дјелује; био је то свијет бечки, свијет који је створен по 
оним истим силама које на нас тако страшно дјелују. А у 
онај оригинални, аутентични, свијет западне Еуропе није скоро 
нитко ишао, и ако је тко ишао мало је што здрава кући 
донио. М ето тако смо добили из Еуропе преко Беча дека- 
дензирам и ничеанизам, а преко Прага реализам, или и велике 
идеје без озбиљности и тријезну озбиљност без великих идеја. 

Овакова је била млада генерација. Стара јој се је дјело- 
мице одупирала, дјеломице прилагођивала, а дјеломице на 
њу и утјецала. Уски амбијенат, животне прилике и жестоке, 
променљиве и наглим преобратима испуњене политичке борбе 
последњега деценија, борбе у које је омладина била потис- 
нута одмах након свога наступа, прије него је себе могла да 
устали и интелектуално и морално изради, и у којима је мо- 
рала да заузме најизложеније, најкомпромитујуће и најумара- 
јуће позиције. Све је то испремијешало разне групе омладине 
и остарине, разне идеје и културне утјецаје, испремијешало 
случајно и у поваду прилика и нужда, а не критички и не 
органички. Све то није дало људима времена да се у нове 
идеје уживе, да их израде, да једне и друге критички омјере. 
То је напокон довело до невјеројатног каоса идеја и прин- 
ципа, из кога је мучно излучити оно што заједно спада, јер 
и за тај посао нема нитко времена, ни воље, пак за то ни 
не воли мислити о томе. И ето онда интелектуалног мамурлука, 
моралне импотенције и сличних појава. Како у духовима не 
може да унесе јасан преглед у каос живота кога гледа, да 
га схвати и обухвати, воља је ослабљивана непрестаном колеб- 
љивошћу и животом од дана у дан; живот не постаје акција, 
него сензација; од шума и убуђивања долази омаглица, па 
умор, па кад се виде толике утрошене енергије, које остају 
ради несистематске упорабе без успјеха, долази до маркирања 
рада, апатије, сплина, блазираности, сарказма. Контакт са сви- 
јетом се губи све више, мален круг се смањује све више, 
затишје је све уже, Абдера све потпунија. Сваки иде својим 
послом. Идеје, литература, култура, друштва, одбори, новине, 
књиге, све то постаје етикета, декорација, конвенционална 
форма. И ето нас онда у кругу тог одређеног дијела наших 
интелектуалаца, у том фаталном кругу у којем се креће и из 

ког излази већи дио наше политике, наше литературе и наше 
културе. И зато се ни у нашој литератури и у нашој публи- 
цистици, дапаче ни у нашој политици и не огледа цио наш 
живот, цијела наша психа, наша права енергија и моменат 
наше данашњице. 


Милан МАРЈАНОВИЋ. 


СТАРОСТ КАО ХРОНИЧНА ЗАРАЗНА БОЛЕСТ. 
(Крај.) 

С друге стране доказано је да се у нашој цревној ми- 
кробној флори налазе патогене бактерије које хронично трују 
наш организам. Не може се порећи до душе да је наш ор- 
ганизам способан да се одупре смртоносном утицају неких 
микробних отрова. Тако се на пример органски отрови, та- 
козвани шоксини које продукују бактерије, могу задржати у 
дуваровима црева и ту неутралисати помоћу аншишоксина, 
то јест противотрова које сам организам продукује. Другим 
отровним продуктима цревних бактерија, алкалоидима (тако- 
званим пишомаинима), такође не можемо приписати велику 
улогу у старачким променама, због тога што се производе у 
врло незнатним количинама. Сем тога остали су без резул- 
тата сви покушаји да се изазову старачке појаве у животиња 
којима су ти отрови сипани у уста. Међу продуктима црев- 
них бактерија нарочито се истичу отрови из такозване аро- 
матичне групе, који су способни да изазову у организму 
промене сличне знацима старости. То је на првом месту свима 
позната карболна киселина, њој сродни крезоли и такозвани 
индол. Они се карактеришу тиме што се лако преносе из 
цревног канала у крв, а одашле у све органе. Количина тих 
отрова је тако незнатна да не може изазвати акутно тро- 
вање, али је довољна да произведе хроничне промене у орга- 


1 Многобројни супституциони деривати незасићеног угљоводоника 
бензола (бензина) чија је формула С, Н,, називају се заједничким пменом 
аромалаична једињења. Популарније речено, то су сва она мирисава ор- 
ганска једињења која постају на тај начин што се један или више водо 
ничних атома (Н) бензолових замене атомима другог каквог елемента или 
групе елемената. ПРЕВОДИЛАЦ. 

нима. И ако се ти отрови свакодневно избацују напоље, 
њихов се утицај врши месецима и годинама. Тако се орга- 
низам поступно квари, тим ћре што није у стању да продукује 
доста јаке противотрове. Дошавши у крв, отрови се донекле 
неутралишу (претпоставља се да то бива у јетри), али ипак не 
толико да би изгубили свој опасни хронични утицај. А ме- 
ђутим њихов се утицај одазива на органима, у облику про- 
мена које су сличне знацима старости. 

Ово је доказано огледима који су вршени на разним 
животињама и не подлежи никаквој сумњи. 

Под утицајем отрова које продукују цревне бактерије, 
најблагороднији елементи нашег организма толико ослабе, да 
изазову појаву мање осетљивих, непокретних, округлих ће- 
лица. Те се ћелице окупе око нервних ћелица, спречавајући 
их у функционисању; исто се тако оне јављују и у мањем 
или већем броју око јетрених ћелица и у близини бубреж- 
них каналића. 

Све то води болести наших најважнијих органа и ре: 
мети њихову нормалну функцију. На срце и крвне судове 
такође утичу цревни отрови и тај се утицај између осталог 
испољава у артериосклерози... 

Још врло давно створено је мишљење да је по органи- 
зам штетно труљење коме је подложан неупотребљени део 
хране у цревном каналу. Али када су то питање у последње 
време додирнули научници, оно се у највећој мери замрсило. 
По мишљењу неких научника у цревима и нема труљења, или 
ако га има оно је врло незнатно. Уз то они тврде да труљење 
није ни најмање опасно, јер има народа који се хране трулим 
месом, трулом рибом и трулим јајима. 

У основи тога мишљења лежи непознавање ствари; данас 
се не може сумњати да у цревима човека и других сисара 
бактерије изазивају процесе труљења и да неки продукти рас- 
падања утичу као отрови који хронично трују наш организам. 
Помоћу ових отрова испало нам је за руком да изазовемо 
код неких животиња, ако се можемо тако изразити, експери- 
менталну старост. Не само да се она могла изазвати код мањих 
"животиња као што су питоми зечеви или морски прасци, него 
"чак и код мајмуна који су много ближи човеку. 

Појаве које се при томе дешавају можемо свести на 


борбу међу микроскопским елементима нашег организма. На нај- 

нежније ћелице, хронички троване продуктима распадања у 
цревима, нападну отпорније и издржљивије, округле ћелице. 
Како се сличне појаве дешавају и у извесним заразним 60- 
лестима, нарочито хроничним, онда можемо извести закључак 
да се и превремена старост која је постала данас опште пра- 
вило, мора ставити у ред заразних болести. Отрови које про: 
дукују бактерије у цревном трактусу јесу њен главни узрок. 

Међу лекарима и у „публици јако је ргспрострањено 
мишљење да се артериосклероза и друге старачке болести 
јављају услед злоупотребе алкохола, дувана, а делом и услед 
прекомерног једења меса. То је мишљење тачно у начелу. Али 
се оваквим факторима, као што је храна, може придати тек 
секундаран значај, јер они само потпомажу развиће микробне 
флоре која је у ствари прави узрок тровања нашег организма. 
Пси, коњи, зечеви и друге животиње, било месоједи било тра- 
воједи, у старости подлежу артериосклерози, ма да не упо- 
требљавају ни алкохол ни дуван. 

Закључци изведени на основу факата експерименталне 
науке, не могу бити поколебани тумачењима неколицине на: 
учника који мисле да се наш организам морао од незапам- 
ћених времена „прилагодити“ цревним отровима (Д-р Милер, 
Роберт). 

Када је нађен једном главни узрок превремене старости, 
онда је природно да се на основу њега потражи начин ле- 
чења тога великога зла. Чим смо успели да изазовемо експе- 
рименталну старост, онда најближи циљ науке мора бити 
експерименшално продужење живоша. Американски лекар 
Уили који се дотакао овога предмета у своме говору на ле- 
карском конгресу у Бостону, извео је закључак да је за такве 
експерименте потребан подужи период времена, неколико де- 
сетина година, јер је човеков живот и иначе доста дуг. Али 
ми се можемо обратити разним сисарима који живе много 
мање година, и на њима решити начелно питање. Мањи гло- 
дари, мишеви или пацови, живе свега три до шест година. 
На њима се дакле могу опробати разна сретства за продужење 
живота. Пре свега потребно је из њихове цревне флоре укло- 
нити оне бактерије чији отровни продукти условљавају пре- 
времену старост организма. У том правцу већ је нешто учи- 
њено и можемо се надати да ће и будући покушаји донети 
добре плодове. После глодара мораће се приступити лечењу 

крупнијих животиња, паса и мачака на пример, а затим коња 
и других сисара, најзад и човека. 

Експериментална медецина је учинила човечанству врло 
велике услуге. Страховите заразне болести као што су некада 
биле куга и азијатска колера, данас нису више онај страшни 
бич људског рода, јер се са њима није више тешко борити. 
И ако се заразне клице тих болести међународним саобраћајем 
преносе и у земље где цвета виша култура, ипак се више не 
јављају те болести у облику великих епидемија. Најстрашнија 
дечја заразна болест, дифтерија, може се данас излечити бла- 
годарећи генијалном Беринговом проналаску. Смртност деце 
која Золују од те болести, знатно је смањена. Маларија, тр- 
бушни и други тифуси, жута грозница и читав низ других 
заразних болести наилазе данас на све јачи и јачи отпор, бла- 
годарећи успесима експерименталне медецине. Чак сеи тако 
страшна туберкулоза у свим својим манифестацијама утишала 
у цивилизованим земљама. 

Пошто се и превремена старост, као што смо видели, 
може ставити у ред заразних болести, то се можемо надати 
да ће се са развићем експерименталне медицине моћи лако 
и са њом борити. У том циљу биће потребно да се у цревима 
штетне бактерије замене корисним. А оне бактерије које су 
се тако дубоко укорениле у цревном каналу да их није мо- 
гуће оданде уклонити, морају се бар спречити у продуковању 
отровних материја. И данас је већ могуће рационалном упо- 
требом хране знатно смањити, понекад и потпуно уништити 
продукцију фенола и индола, — тих отрова који изазивају 
старачку дегенерацију организма. Примери дугог живота неких 
људи који су и у старости сачували своје умне и физичке 
способности, на које данас наилазимо, много су чешћи у си- 
ромашној класи која живи релативно простим животом. Ово 
нам указује на то да ће људи, када буду почели рационал- 
није живети, данашњи раскош стола заменити простијим ре- 
жимом исхране. И у многом другом погледу живот ће се 
упростити и бити приступачан већем броју људи него ли данас. 

Можемо се озбиљно надати да ће у будућности бити 
побеђено зло превремене старости и страх од превремене 
смрти. Човек ће сачувати своје умне и физичке способности 
све до онога тренутка, када ће сит живота умрети спокојно, 
без страха од смрти. Тада ће они непотребни старци који су 

данас друштву на терету, постати његови активни чланови, и 
никоме неће пасти на ум као Лафаргу, да још пре него што 
наврши седамдесет година прекине природни циклус живота. 


И. И. МеЕЧников. 


(С руског превео БоРИВОЈЕ МилоОЈЕВИЋ). 


КЊИЖЕВНИ ПРЕГЛЕД. 


Око ПРЕВОДА „ЗАРАТУСТРЕ“. 
(2) 

Осећам, колико изгледа у први мах невероватно, да не 
примам ни једну замерку својих критичара моме знању не- 
мачког језика. ИМ осећам, да то не треба само казати, већ 
одма и показати, и доказати. — Да пишем у стручном ча- 
сопису, мој задатак био би лакши: имао бих да ређам 
једну замерку за другом, и да их редом, кратко и без око- 
лишења, за стручњаке, побијам. Овде, међутим, да не бих 
заморио пажњу и стрпљење читалаца, морам мало да заста- 
јем и развијам ствар, јер треба да на што мање примера 
утврдим неоснованост свих навода мојих критичара. 


У поговору својој књизи, после свих резерви које сам 
имао да дам у погледу ваљаности самог превода, дао сами 
рачуна о томе на који сам начин преводио: „Од оба начина 
превођења —: држати се верно оригинала па сваку мисао 
дословно преносити, или покушати ући у дух пишчев па 
преводити слободније у духу свога језика“, одлучио сам се 
за други начин, за слободан превод, и то сам рекао јасном 
разговетно. Моји критичари не кажу нигде да имају што 
против ове моје одлуке, дакле против овог начина прево- 
ђења; али се они држе тако као да ништа нисам рекао, 
и још више: као да уопште и не постоји оно што се зове 
слободан превод. Да пређем одма на примере. У „Зарату- 
стри“, којег сам Ниче зове „даз егепШсће Ноћеши фисћ“, 
долази, као што је природно, врло често реч Вегу, брег. На 
једном једином месту учинило ми се згодно да ту реч сло- 
бодније преведем са стена („Стењем нека научи зидати онај 
"који иде за сазнањем“), зато што је говор о зидању; свуда 

иначе превео сам је верно. Ипак је Г. Кангрга држао да треба 
да утврди, прво како ја не знам да је Вего — брег него држим 
да је сшена, па да одма затим употреби други један навод, 
из којега би се могло закључити да мислим да је Реј; — 
брег место сшена, — тако да изгледа да сам побркао оваке две 
најобичније речи! Читав низ таквих речи, које сам на из- 
весним местима превео слободно зато што ми је тако тре- 
бало, што сам тако хшео, бележе моји критичари као случа- 
јеве мога незнања немачког језика! Али, све да и нисам те 
исте речи на другим местима у књизи верно превео, ко би 
међу читаоцима поверовао Г. Кангрги, да ја не знам шта је 
Вегр, Регх, Нетгисћкец, Каа, Оптјетрапр, Глебе, Переп, Езег, 
Спетсћћет, Епатпа, тесћеп и тако даље, затим Г. Пијаде, да 
не знам шта значи: аје Сшеп, гајутп, Вгагеп, тоте, етјаћгет, 
депкеп, ћеш и тако даље; и најзад Г. Талетову, за речи као 
што су Кеапсћкеп, РПпереплосае!,, Апјаџ, Отегтрапр, Катее!- 
гтерег 2 — Ево још један пример. Позната главна мисао у „За- 
ратустри“, о натчовеку, долази до израза на разним местима 
и у разним облицима; један је такав облик, кад Заратустра 
каже да човек треба да почне све изнова: да буде „једна 
нова снага, једно ново право, један први покрет“. Ту се, у 
два маха, понавља и ова реченица: „Еп ац5 чећ гоПепдез 
Кад“; први пут, да бих Ничеову мисао јаче истакао, ја сам 
превео (Стр. 92): „Један Почешак који се котрља из себе 
сама“, а други пут, кад није било више потребно истицање, 
превео сам дословно (Стр. 105): „шочак који се из себе ко- 
трља“. Ипак ми Г. Кангрга даје поуку, да Каа није почешак 
него шочак! То је исто тако, као кад бих пословицу Вогреп 
таст Зоггеп превео тачно у духу српског језика: Дуг је 
зао друг, а Г. Кангрга дошао па ми рекао да Воггећ не значи 
дуг него узајимање, и Зотреп не значи друг него бриге! — Уоста- 
лом, моја слобода у превођењу креће се редовно још у ужем 
кругу, и Г. Пијаде мора, у очајању, да бележи и наводе као 
што је овај: „како се славе најлепше славе“ (Стр. 108) за 
„хте штап Фе зећопзјеп Резје же!“ као доказ за незнање 
немачког! Најзад, кад Г. Талетов држи да треба да ми за- 
мери, што сам на једном месту превео жћ то са иштем да, 
онда заиста већ иштем («сћ мШ) да Г. Талетов и другови 
не пишу критике на превод „Заратустре“. 

Године 1905 одговорило је уредништво „Српског Књи- 

жевног Гласника (ХМ, 595 и д. једном критичару на за: 
мерке преводу „Петра Шлемила“ од Шамисоа, па је завршило 
овим речима: „Код оваких и сличних случајева, ми не знамо 
шта да кажемо Г. Н., и искрено жалимо, што су наши пре- 
води дошли на оцену и таквим људима који један превод 
· једног већег дела брижљиво прегледају с оригиналом у руци, 
па не могу да опазе чак ни то којих се начела држао пре- 
водилац у њему“. Овде, код мојих критичара, случај је још 
много тежи: они не само да су прегледали мој превод с ори- 
гиналом у руци па нису опазили начела по којима сам пре: 
водио, него сам им ја та начела сам рекао а они их ипак 
нису узели у обзир. Још више: један међу њима, Г. Кангрга, 
покушао је чак да друкче прикаже ствар, па је читав мој 
став о слободном превођењу просто изосшавио, а навео само 
онај део мојих речи где је говор о шачносши превода у 
сваком случају, и код верног и код слободног превођења. — 
Па и то још није било доста овом мом критичару. По неки 
пут, кад мој превод није доста слободан да би могао послу- 
жити наводом у онаком смислу, мој критичар просто изо- 
стави један део мога превода, и крњу реч, или крњ израз, 
ставља насупрот тексту у оригиналу. Тако на пример, /1- 
ртипз! дег Тдпе преводим ја (Стр. 208) сшрасни вапај гла- 
сова, а Г. Кангрга изоставља у свом наводу реч сшрасни, 
која је врло важан саставни део појма ргипз! и која у свези 
с обема осталим речима даје не само тачан и леп него и 
веран превод немачког текста. Исто тако, ја кажем за не- 
мачко Опгрет (на Стр. 215) мукло завијање (реч је о псу), а 


Г. Кангрга цитира само „завијање“, — и тражи место тога гр2г0-_ 


шање; замислите да Заратустра каже огњеноме псу: „Не 
воли он твоје гргошање....“! — Ово, уосталом, није једини пред- 
лог Г. Кангрге за улепшавање српског текста Ничеова: одмах 
у првој својој замерци тражи он да Сеппогаткеш преведем 
речју довољносш (Стр. 12): „Не ваш грех — ваша довољносш 
вапије на небо“! Ја држим, да овакав предлог и овака реч, 
за коју досад нисам ни чуо, вапију на небо; особито кад сам 
ја онде, сасвим у смислу текста, ставио лепу реч уздржљи- 
восш. За отптзепадегт Тоа предлаже Г. Кангрга смрш која 
шкљоца (Стр. 109), дакле: „..А одвратна је ваша смрт која 
шкљоца“! ИМ тако даље. 

Прегледајте скалу грехова што су их довде већ моји 

критичари натоварили себи на душу оваким наводима: не 
само да нису умели и хтели да виде принципе по којима сам 
преводио, мада сам их изречно навео, него су бележили на- 
воде без обзира на икакве принципе и разлоге; затим су не- 
лојално наводили текст, изостављајући што им не иде у 
рачун; и најзад су, својим предлозима како би требало пре- 
вести, покушали унаказити Ничеов текст. Међутим, то је тек 
један део онога што се има рећи о овим наводима мојих 
критичара; све ово они су више мање чинили свесно и хоти- 
мично. Тек са оним последњим примерима Г. Кангрге, око 
улепшавања текста, прелазим на оно што су чинили више 
мање несвесно, из незнања. 

Код „смрти која шкљоца“ прелази усиљено и смешно у 
погрешно, јер гпт5еп у данашњем немачком језику односи се 
искључиво на израз лица и не може никако значити шкљоцаши. 
Потпуно погрешних схватања и тумачења немачких речи и 
немачкога текста има много у наводима ових мојих кри- 
тичара. Сва тројица замерају ми, на пример, што сам аге 
Ипбеатстеп превео са опредељени (Стр. 75); у њихово име Г. 
Кангрга тражи неодољиво, неусловљено. Пре свега, које би од 
овога двога требало да узмем: „неодољиво“ или „неуслов- 
љено“, будући да су то две разне речи и два различита појмаг 
У ствари, погрешно је и једно и друго, а и специјално на 
овом месту не би могло стајати ни једно ни друго. Реч је о 
„мушицама у чаршији“, о такозваним великим људима, који 
беже од истине, и од сумње, и траже од сваког да се опре- 
дели („..М ти треба да им кажеш Да или Не.“). Љубитељ 
истине не треба да буде суревњив на њих, каже Заратустра; 
„на те одредељене“, превео сам овде ја „Че Опђефпаеп“, — јер 
ипреатр! значи безусловно, без резерве, дакле у овом смислу 
сасвим згодно обредељено, будући да се за људе каже да се 
опредељују. Никако нема смисла и не може бити неусловљено, 
а још мање неодољиво : „Не буди суревњив на те неусловљене“, 
или „на те неодољиве“ ! — Има једно место у „Заратустри“ где 
сам употребио реч неодољив, дабогме у другом смислу; и њу 
међутим, наводи Г. Кангрга за доказ мога тобожњег незнања 
немачког језика: за ипуегуипдђаг рекао сам неодољив (Стр. 178), 
док Г. Кангрга тражи необранљив. На другом једном месту 
(Стр. 14) превео сам „п дег Уетошпдипа“ — „у прегоре- 
вању“, и то ми је као замерку забележио Г Пијаде. Оба кри- 


682 Српски КЊИЖЕВНИ ГЛАСНИК. 





тичара су се сложила да овде мој превод не ваља. јеру 
њему не долази до израза реч рана (Мипде). И Г. Кангрга 
и Г. Пијаде знају дакле за оетшипдеп и Уегфипдићо само 
као за изведене речи од итае; они не знају да постоји и 
један глагол оегаитаеп, из којега је Ниче у оба ова случаја 
извео своје речи. Тај глагол оеттотаеп (обичније пђегм1пдеп) 
значи одолети, прегореши, дакле управо оно што сам ја упо- 
требио. Смисао текста показује јасно ово значење, и не оставља 
"сумње у немогућност оног првог; на једноме од тих места 
стоји овако (Стр. 178): „Како сам могао одболоваши и пре. 
болеши шаке ране7..“, и одма затим: „Да, има на мени 
нешто неодољиво, непогребиво...“. Како би овде могло ста- 
јати необранљиво, „нешто што се не даје обранити“, кад За- 
ратустра сам каже да је имао рана али да их је преболео 2: 
— Да ли је ово требало мојим критичарима 

Хоћу да још мало изближе покажем степен на којем је 
застало познавање немачког језика код мојих критичара. — 
Познато је, да почетницима при учењу немачког нарочито сме- 
тају оне мале речи које се зову паршикулама; прилози и 
везе, који имају одређеније значење само кад стоје самостално, 
иначе појачавају значење речи уз коју стоје, или су ту само 
ради благогласности. То су нијансе и суптилности језика 
које почетници не могу одма да савладају, и које их при пи- 
сању скоро исто тако брзо одају као изговор при говорењу. 
Таке су речице 50, а!5о, досћ, депп, тоо, пшт, и тако даље. 
Посћ, на пример, кад стоји за себе може да значи шлак, иначе 
служи само да би се нешто јаче нагласило; кад кажем: „Кошт' 
досћ !“, то је мало појачано „Дођи!“ (Та дођи!, највише „Дођи 
већ једном!“) али нипошто „Дођи ипак “! Ипак Г. Кангрга пре- 
води „зо ћи пиг досћ тасћ! з0о 2атсћ!“ са „не правите ми се 
ипак тако нежни“ (Дабогме да ни га 71 сћ Тип не значи правити 
се нежан, већ нешто блаже од пренемагаши се; ја сам превео 
заносшти се). Слично као досћ, и тоо! само појачава мало реч уз 
коју стоји, те може често остати и непреведена; Г. Кангрга по- 
правља моје „Али их има и таквих..“ („Ађег уоћ] слеђе ез 
зојсће,..“) у „Али збиља има и таквих —“! Људи који знају 
немачки, видеће још понајбоље из ових примера како стоји 
са знањем немачког језика Г. Кангрге; али ако би ко желео 
навод у којем то више пада у очи, има и тога у изобиљу. 
[. Кангрга иште, на пример, од мене, да ипоетон55! преведем 

са несвестан, али ја то нипошто не бих учинио; несвестан 
се каже на немачки илретои58;, и то је једна од најчешћих речи 
и у психологији и у обичном говору. Само неко који није 
свестан свога незнања немачког језика може побркати речи 
ипретои55! и ипбетош58!;, и може још подвући своје незнање, 
као што је то учинио Г. Кангрга ипбемц55 код „ипоеи55!“, 
Итретош55! као придев употребљено означава негативан појам 
од сетои55! (у155еп), и нема неко одређено значење; одређе- 
нији смисао мора преводилац пронаћи тек у смислу реченице 
и целе мисли, будући да нема ослонца на самом језику. Исто 
то важи за (НеШсег —) Опћешрегт, за које сам ја, на оном 
месту (Стр. 95), нашао згодно надрисветац, док Г. Кангрга 
тражи категорично зао дус. Зао дух немачког знања Г. Кан- 
грге није му дао мира, док није у своја „нетачно преведена 
места“ унео и мој превод реченице: „Огаззнсћ 156 Пег ап. 
зећп, Чеп аЏеп даз Опгесћ! дагиск!“ — (Стр. 102): „Страшно 
је погледати оног кога неправда сама тишти“; место тога 
тражи Г. Кангрга: „За страшног има се сматрати онај, кога 
једино притискује неправда“. Да је мало боље загледао у 
текст, видео би да већ смисао не допушта његов превод, 
који је уосталом и по језику усиљен и немогућ; одма после 
горње реченице, и у свези с њом, каже Заратустра: „Поде- 
љена неправда је пола правде“. На дубљем смислу Г. Кан: 
гргине реченице, и на неправди која притискује, не ћу се 
задржавати, да бих што пре стигао Г. Пијади. Од навода Г. 
Пијадета није се лако бранити, јер он напада иза бусије, то 
јест он цитира погрешке, а не каже где је погрешка, и шта 
му је криво. Да ли оно што је подвукао Ево примера. „Тсћ 
рш еп Дејапдег ат 5боте“ превео сам (Стр. 55): „Ја сам 
ограда уз брзу реку“; Г. Пијаде подвукао је три последње 
речи. З/гот не значи брза река2 —: дај речник; у Хајнеову 
речнику стоји: „Утот, широк и брз ток воде; брзо оти- 
цање, означавајући правац, дакле и саму воду која струји у 
извесном правцу, нарочито означавање широких и бржих 
река“. Је ли толико доста» — Као најкрупнију погрешку не- 
мачком, према томе како ју је подвукао, изгледа да Г. Пи. 
јаде држито што сам гшг тестјеп 2е:1 превео „у добар час“ 
(„У/ег те 2иг гесјеп Хе |еђ, ме зоће дег је 2иг гескјеп 
ге зјегђеп #“); ја премишљам, али нити ми пада какав други 

згоднији српски израз на памет, нити држим да га уопште 
има. Ја шта више не бих друго желео, до да увек овако 
тачно а лепо као овде могу превести немачке изразе на срп- 
ски; све што је преко тога остављам мирне душе Г. Пијаде. 
— Како Г. Талетов не доказује нарочито да не знам немачки 
већ само да рђаво преводим, то могу прећи на наводе из 
којих се, још јасније него довде, може видети схватање Ни- 
чеова текста код мојих критичара, а кроз које ће се јоши. 
даље провидети и оно што сам покушао досад приказати: 
колико је њихово знање немачког језика, и какво је њихово 
гледиште на превођење уопште. 

Узећу за пример једну од мојих критичара инкримини- 
сану реч, на којој се уједно може мало боље показати и од- 
ношај преводиоца према оригиналу „Заратустре“ у погледу 
стила и језика. М Г. Кангрга, у два маха, и Г. Талетов, за- 
мерају моме преводу речи Отегтапр, и кажу како је тре- Е 
бало превести. Та реч игра у „Заратустри“ велику уоју ке 
те вреди на њој мало застати. 

Има ова ситуација: Заратустра је десет година про- 
вео у гори, на висинама, сам, и кад не зна већ куд ће 
са мудрошћу, које је накупио као пчела меда, решава 
се да се спусти доле међу људе, као што то чини сунце 
вечером, кад пада па још и доњем свету понесе све- 
тлости. Ту почиње игра с речју штегрећеп и Отеграпа, 
која се понавља једнако, све у новом облику, кроз десет 
глава „Заратустрина Предговора“, а одјекује по који пут 
још и касније, у „Говорима Заратустриним“. Те речи иду 

у немачком уз сунце (Ше Зоппе оећ! штег, Зоппепштег- 

сапо), значи дакле у том смислу заћи или пасши (сунчев 

пад или залазак); независно од сунца значи пропасти 

(потонути), и пропасш. Осим тога, у песничком језику, 

може се употребити и у значењу сили се, силазак, елип- 

тично од ититетрећеп, (Нтјитегтоапр. На почетку, Ниче 
је узима у свима овим значењима заједно: задржава 
слику сунчева заласка, говори о силаску Заратустрину 

у дубину, међу људе, и хоће да каже да је у том си- 

ласку његова дропасш, будући да напушта своју самоћу. 

Ја сам за то прво штегсећеп рекао Дасти и заћи, и за 

Џпетоапо, на крају прве главе: „Тако отпоче силазак и 

пад Заратустрин“ (Стр. 6). Пад и пасти учинило ми се 
згодно за поређење са сунцем и за појам пропадања, и 
да би се могло везати на другим местима са пропадаши, 
пропасти, и пропасш. На тим другим местима Ниче ва- 
рира значења речи штегсећеп и Џтегоапсе, и везује за 
њих нове речи и нове појмове. Како су то сложене речи, 
из предлога и глагола гећеп, односно Сапг, он их узима 
за подударање и игру с тим несложеним речима у раз- 
ним њиховим значењима, затим, са другим сложеним 
речима у којима оне долазе. Тако прво са пбегрећеп, Сљђег- 
сапр, коју ставља насупрот појму (шетгапо. Ођетгећеп 
опет доводи у везу са глаголима Летбегоећеп и ћтибег- 
гећеп; а како овај последњи глагол значи прећи на другу 
сшрану, дакле и на други свеш, дакле пропасти, то га, 
кад му треба, узима и као синоним са штегоећеп. Сав 
тај сипсшиз ушози, те варијације и пермутације значења, 
и игре речима, везане су за реч Отеграпо, и од велике 
су важности за сам текст, јер су уједно везане за главну 
мисао Ничеова „Заратустре“, за пропаст човека и дола- 
зак натчовека. — Познато је, међутим, да је лако ком- 
поновање речи једна од главних одлика немачког језика; 
у томе се управо и састоји његово богатство кад се по: 
реди с другим језицима. Ниче је не само употребио све 
што је у том погледу у језику нашао, и што му је до- 
звољавао редован пут којим се речи у немачком слажу, 
него је и преко тога, на свој посебан начин и на своју 
одговорност, везивао речи и давао сложеним деловима 
значење које му је кад требало. Шта да ради у оваким 
случајевима преводилац Очевидно је, да се нешто мора 
жртвовати. Како је смисао, ма био превод и слободан, 
неприкосновен, особито на овако важним местима, мора 
узмаћи облик. Ипак сам се ја трудио, да не изгубим 
ништа што се не мора изгубити. Зато сам жртвовао по- 
неки пут концизност израза, и разрешио реч. За сва 
значења која на оном месту имају речи итегсећеп и Оп- 
(јеттапо, нисам могао наћи једну српску реч, и нико је 


1 Г. Влад. Ћоровић, у свом приказу („Преглед“ ХШ, 100), предлаже 


„Залазак Заратустрин“, јер су у њему сачувани упоређење са сунцем и 
појам пропадања. А појам силажења 2 И веза са местима на којима опет 
долази иста реч: 

не би могао наћи, јер је нема. Бирао сам дакле што је 

најзгодније, и задржао сам после пад и пасти, прона- 

сти и пропасш, за које сам онда везао пролазносш и 

пролазак, и за ово прелазак, прелазиши, и силазак, и 

залазак. 

Како је шта од свега овог употребљено, и још што иде 
уз то, треба видети на разним местима у самом преводу, и 
онда судити да ли сам, чувајући смисао, сачувао, колико је 
било могућно, игре речи, подударања, и уопште форму. Једно 
је, међутим, поуздано већ и из овога: да се из ових случа- 
јева не може ни крај најгоре воље, ишчитати моје незнање 
немачког језика; напротив долази се неминовно до закључка, 
да соломунске пресуде мојих критичара (реч Отеграпг тре- 
бао сам превести по њима једном за свагда речју пропасш!) 
у оваким приликама не одају разумевање за Ничеов стил, и 
за то како се преводи. По методу који они препоручују, 
посао преводиочев био би врло прост: преводити буквално 
без обзира на смисао. Њима чак, рекао бих, смисао помало 
и смета, и они се буне против њега. Само тако се могу разу. 
мети неки њихови наводи, у којима силом хоће да избаце 
смисао из мога превода, и предлажу несмисао, бесмисао. 

Г. Кангрга, на пример, не прима мој превод овог места: 
„Ме ти Јасће ипа Зећанеп че мдег етапдег зеђеп, Фе 
об сћ-У еђепдеп“. Реч је (Стр. 158) о сводовима и луковима 
на „рушевинама старога храма“: „Како се божансшвено, у 
јуначком обгрљају хрву и крхају сводови и лукови: како 
бацају светлост и сен један Преко другог стремећи у ви- 
сину —“; а Г. Кангрга тражи ово: „Како се боре један про- 
тив другога светлошћу и мраком они који божански шеже“! 
Пре свега, где ту долази до израза први глагол 5/тебећ, и 
откад он значи бориши се2 Затим, зашто баш овде, где не 
треба, Г. Кангрга хоће одједаред слободан превод, Ослатеп 
— мрак место сен, кад је реч о „сводовима и луковима“, дакле 
о сенци а не о мракуг! Најзад, зашто Г. Кангрга сложену 
реч, Че обИнсћ-5 еђепдеп, апозицију подмету из прешходне 
реченице, разрешава, те даје реченици нов подмет и други 
смисао: „како се боре... онџ који божански шеже“ место „како 
стреме у висину“ „лукови и сводови“7! Речју, шта га гони, 
да мој леп превод овако унаказир — Не стоји боље ни са оста- 
лим његовим наводима које досад нисам споменуо. Али, да 

застанем још на једном наводу Г. Талетова. Он ми на: 
рочито уписује у грех једно место из одељка „О читању 
и писању“; за реченицу: „Је!2! зеће 1ећ писћ штег пит“ каже 
он да значи: „сада видим себе под собом, т. ј. сада сам 
бољи него шшо сам пређе био“. Г. Талетов хоће очевидно 
да ухвати Ничеа у једној од оних нелогичности које се „на 
први поглед“ не виде: он зна да су Ниче и Заратустра „с 
оне стране Добра и Зла“, а овде га је ето ухватио где го. 
вори о Бољем и Горем! Међутим, да ли је Г. Талетов баш 
сигуран за оно своје „т. ј.“; то јест, ја држим да се оно место 
ни по језику ни по смислу не може онако разумети како хоће 
Г. Талетов. Све кад би Ниче и могао говорити онако, она 
реченица, „сада видим себе под собом“, дала би логично 
једно „т ј. сада сам гори него што сам пређе био“, дакле су- 
протно од оног што хоће Г. Талетов; јер кад би Г. Талетов 
сад, у моменту кад говори, видео себе под собом, онда би 
он у том моменту био ниже, Т. ј. гори него што је пређе 
био. А тако тумачење сад већ и Г. Талетову не треба, и он 
мора тражити друго; ја му препоручујем, да задржи моје. — 
Исто тако препоручујем и њему и Г. Кангрги, да оставе мога 
мазгара на своме месту, и да не ишту камплара за Катее!- 
фтеђег. Нико им неће веровати, да ја нисам знао да је Катее! 
— камила, него да сам држао да је мазга; али онде је, по 
смислу, сасвим свеједно с каквим „олошем“ не ће Заратустра 
да седи око исте чесме — рагдоп Г. Кангрга: око цишерне: 
—, а ко је од нас чуо још за камиларе! 

Не ћу даље. Ако сам успео да утврдим 1) да моји кри- 
тичари нису умели, или нису хтели, да опазе начела којих 
сам се држао при превођењу, 2) да је њихово познавање не- 
мачког језика примитивно, то јест још почетничко, и 3) да 
немају способности да разумеју и интерпретишу Ничеов текст, 
— онда држим да сам одбранио своје знање немачког језика 
од њихових замерака, јер не може откривати туђе погрешке 
и туђе незнање онај који тоне сам у незнању и не излази из 
погрешака. — Поуздано је, да моме преводу има замерака, 
и да има у њему грешака и у погледу немачког језика које 
ће требати наћи и исправити; али је више него поуздано, да 
њих не ће наћи и исправити ни Г. Кангрга, ни Г. Пијаде, ни 
Г, Талетов. Они су потпуно лишени могућности, да контро- 


| 
|; 

лују моје знање немачког језика, и премаша њихову снагу 
да проверавају и критикују мој превод „Заратустре“. Јер 
они су исто толико стручњаци за немачки језик колико и 
за српски; — ово ћу друго покушати показати на њиховим за- 
меркама српском језику мога превода. 

(Свршиће се.) 


Милан ЋУРЧИН. 


ПОЗОРИШНИ ПРЕГЛЕД. 


Драмски Конкурс ЗА 1911/12 годину. 


Од свих књижевних родова, у нас се најмање ради на 
драми. И ако наше Народно Позориште постоји више од четр- 
десет година; и ако се у њему увек нарочита тажња по- 
клањала националном репертоару; и ако су и оно, и други 
књижевни фондови, врло често хтели да изазову драму раз- 
ним наградама, — ипак је драмска производња била најмања 
и најнижа производња наше књижевности за последњих два- 
десет година. Тражити узроке тој драмској неродици, било 
би потеже. Рећи да наша раса нема у себи позоришне крви, 
било би погрешно. Јер, пре свега, ту су Јован Стерија По- 
повић и Коста Трифковић који сјајно туку ту претпоставку. 
Најзад, ту претпоставку негира и цела наша новија и ста- 
рија историја, која сва личи на трагедију, комедију, и мело- 
дију, и водвиљ, и оперу, и оперету. Ми смо раса од конвер- 
зације, од интрига, од духа, геста и, прилично, од драмских 
парада, а то су, у главном, способности које су потребне 
драми. Сви наши преврати, и трагедије и комедије, у нови- 
јој и најновијој историји, носе све драмске особине најбољих 
драма. Дакле, ни тај разлог нимало не говори у прилог 
онима који налазе да наша раса није за драму нити објаш- 
њава наших двадесет неплодних драмских година. — Један 
други разлог могао би се узети као тачнији. Тај би разлог 
био овај: Драма, као књижевни род, тражи мало више умеш- 
ности, труда, ширега даха, науке и занатског дела уметно- 
сти, него ли ма који други књижевни род. За драму, као и 
за роман, треба имати шире концепције, сложенији план и 

више концентрације, да и не говоримо о томе да треба бити 
и добар социолог, вешт посматрач, дубљи психолог; треба, 
најзад, имати нешто књижевне ерудиције, треба умети на 
широко распоредити документе, склапати масе, вешто кон- 
трастирати, и умети говорити публици. Наша књижевност, 
међутим, још није у томе знаку. И ако је у лирици отишла 
скоро до врха, и у приповетци се развила до задовољавају- 
ћих размера а у критици дала сасвим лепе резултате, — у 
драми и роману она још није дала ни своју скромну меру; 
и није дала просто стога што, као још доста млада, нема 
још књижевнога искусшва, без кога нема ни драме ни ро- 
мана. То књижевно искусшво то су: техника, склоп, умеш- 
ност, руковање великим материјалом, подређивање и прире- 
ђивање докумената, свођење више чињеница на једну, и тако 
даље. Кад се томе дода и кратак дах, и мали потез, и наша 
позната мржња за специјализације, што све резултира из 
једне књижевности без дубљих традиција, — онда је при- 
лично објашњена наша слаба драмска производња. 

Та је слаба драмска производња била разлог да се, 
у нас, у неколико махова, с очајањем, говорило о национал- 
номе репертоару. Више је но једанпут био подигнут глас за 
национални репертоар, и много је пута писано у томе сми- 
слу, и фондови и друге установе изазивали су је, па је ипак, 
и покрај тога што су се многи јављали на конкурсе, није 
било у драмском смислу те речи. Најновији покушај да се 
изазове драма, — Краљева Награда од хиљаду динара која 
је установљена у спомен четрдесетогодишњице Народнога По- 
зоришта, — такође није дала резултате. Писац ових редова, 
уопште, не верује у какву чаробну моћ драмских конкурса 
по развитак драме. Драма се не развија с поља, не изазива 
„озго“, не ствара под утицајем конкурса. Као и сваки други 
књижевни род, и драма тражи своје време. Само, то још ни. 
како не значи да, скрштених руку, треба чекати праву драму. 
Драмски конкурси је неће створити; али, драмски конкурси је 
држе на дневноме реду, они је изазивају тиме што је траже, 
они су једна врста утакмице. Они који излазе на „старт“, 
нису још ни за утакмицу ни за публику; али, треба се угле- 
дати на Бугаре, и говорити и о ономе чега још нема. Јер, 
најзад, и овакво какво је драмско стање, овакво сасвим на 
почетку ка правој драмској производњи, оно је занимљиво; 
А 3 

није добро, али је занимљиво. Кад је ту скоро Сена попла- 
вила један део Париза и направила пустош, паметни Фран 
цузи су гледали у Сену и говорили: „Са, се атизап!!“ 
Занимљиви су, дакле, резултати наших драмских конкурса, и 
посматрајмо их с те стране. 


За Краљеву Награду, имали смо два конкурса: први из 
1910/11 године, и други из 1911/12. Резултат је првога конкурса 
познат. Пријављено је тридесет и шест радова у дијалогу 
(„драма“, „историских драма“, „драма из београдског живота“, 
„трагедија“, „позоришних комада“, „слика из сеоског живота“, 
„драмских слика из народне прошлости“, „комедија“, и тако 
даље; у једном, три, четири, пет и шест чинова ; с „променама“ 
„предиграма“, и без тога; с певањем и без певања; пријав- 
љене под именом, анонимно и псеудонимно). Од тих триде- 
сет и шест утакмичара, ниједан није стигао до мете. Двојици, 
Г. Мити Димитријевићу (Рачуни) и Г. Драг. Ненадићу (Пемоћ), 
дато је право приказивања, „под обичним погодбама“, ако 
писци, претходно, измене своје комаде према напоменама Књи- 
жевно-Уметничкога Одбора. Такав је био резултат конкурса 
за 1910/11 годину. Резултат конкурса за 1911/12 годину био 
је бољи. Јавили су се: Г. Г. Иво пл. Војновић (Госпођа са 
Сунцокрешом), Мво Ћипико (Моћ Народа), Бранислав Б. 
Нушић (прерада Народног Посланика), Светозар Ћоровић 
(Зулумћар и Повратак), Алекса Шантић (прерада Хасанаги- 
нице, и још један комад), Борисав Станковић (Парапуша), 
Миливоје Предић (Мдра), Драгиша М. Стојадиновић (Скандал 
и Наши Јади), Срђан Туцић (Низ Стрмину, драма у једноме 
чину, из трилогије Кроз Живот), У Чистоме Зраку, (ано- 
нимно), Са Својима (анонимно), итако даље. Од тих комада 
неколико их је већ било приказивано на нашој позорници 
(Хасанагиница, Зулумћар, Повратак), ио њима је било речи 
на овоме месту; неколико се приказивало крајем прошлога 
месеца (Низ Стрмину, У Чисшом Зраку и Са Својима), и 
о њима ће бити речи на овоме месту; и, најзад, Војновићева 
Госпођа са Сунцокрешом, приказиваће се у току маја. За 
остале боље ствари, у погледу приказа, још ништа није од- 
ређено. Као што се из овога види, број „повољних“ комада, 
оних комада који се примају кад се много прогледа кроз 
прсте, остаје врло мали. Али, овај резултат, упоређен са резул- 

татом са прошлогодишњег конкурса, више је драмски и квали- 
тативно и квактитативно. Он је изазвао неколико старих писаца 
да напишу који нови комад, и неколико млађих да покушају 
са драмом. Ни они први ни ови други, још не осећају драмски 
(сем, каткада, Г. Г. Иво Војновић и Бранислав Ђ. Нушић), 
нити се много разумеју у техници драме (Г. Светозар Ћоро- 
вић нарочито), нити имају смисла за жив дијалог и драмски 
покрет (Г. Борисав Станковић), нити имају много смисла за 
сценско приказивање догађаја из живота (Г. Иво Ћипико); 
— па ипак, и ако конкурси не мењају уметнички ментали- 
тет једнога писца, нека се писци такмиче својим осредњим 
драмским способностима, и нека се разиграју амбиције свих 
што пишу. Јер, најзад, они које воле да излазе пред публику 
(драмски писци су, у томе погледу, најмање теоретичари „куле 
од слонове кости“), — они који воле, дакле, да излазе пред 
публику, спремиће се боље, и неће допустити да им се руко: 
писи бацају у кош. 

Само, те писце, чији се рукописи бацају у кош, не треба 
много жалити. То су јунаци који су пали за добро драме. 
Док се развила добра шпанска драма ХУП века, или фран- 
цуска тог истог века, или грчка петога века пре Христа, и 
тако даље, — док се та драма развила много се драмски и 
осећало и писало, па ипак није било праве драме. Да се дође 
до успеха, треба времена, и треба жртава. Тако се једино 
иде „звездама“. Они што падају имаће, у историји наше драме, 
то задовољство што ће се преко њих попети неко трећи који 
ће проговорити драмски и у име њихових напора. Овога кон- 
курса, пало их је много. Од четрдесет и две пријављене драме, 
пет их је или шест које се могу приказивати; остале су са- 
свим изван драме. Али, и ако су изван драме, нису и изван 
комике, и стога их треба поменути. Већ сами наслови, и пот- 
писи, и мота, и објашњења, изазивају комични ефекат. Ту 
има оваквих „драма“: Шша ћеш, попе, кад се деца воле!.:; 
Побожна Маши, драма у 12 чинова, од „Старога Глумца“; 
24 септембар 1908, од Шилбурдена; Окреш, „шаљива игра“, 
с мотом: „Живот је школа“; Рускиња, драма у четири чина, 
_ С мотом: „Живот је тежак рад!“; Јеличина Свадба, позо- 
ришна игра у пет чинова, „с певањем и играњем“, од Јоцике 
_ Лацкова; Зулејка, историјска трагедија у три чина, од Ми- 
лана Ханџеке, „податке скупио Мато Јурашић“; и тако даље. 

У овим „драмама“ има комике трагичнога више но у ма којој 
од пријављених комедија. То је једна врста комике неуспе- 
лога, и она је врло занимљива док са креће оном оштром 
ивицом где се стичу комика н успелога и трагика неуспелога. 
Али, у највећем броју случајева, та комика прелази у тра- 
гику и, од занимљивога у досадно, нема ни уобичајеног јед- 
ног корака. 
Бранко ЛАЗАРЕВИЋ. 


НАУЧНИ -МРЕРЛЕ 


Н. Вулић, Јован Томић КАО ИСТОРИК („Дело“ за 110 и 
1911 год.). (8) 


Пример пак, којим је он хтео да потврди ту неистину, 
врло је несрећно изабран, јер и ту, као и у свима другима 
који су били наведени, реч је о превозу преко Скадарског 
језера. Речи „асћенаге... рег ја Ештага“ не значе тамо прећи 
преко које било реке па ни Преко Црнојевића ријеке него 
(прећи преко Скадарског језера и) искрцаши се на Ријеку, 
у Ријеку. 

Да овде речи „таоћенаге... рег ја Епшпага“ значи било 
прећи преко неке друге реке било преко Црнојевића ријеке, 
ја тај пример не бих ни наводио, као што нисам наводио ни 
друга места, где је реч о прелазу преко река. Речима пак 
у загради (Црнојевића ријека) после италијанског текста ја 
сам тамо хтео да означим не реку преко које су Турци прешли 
него место где су се искрцали, прешавши претходно преко 
Скадарског језераб:. И ја сам тада био узео да је то место 
искрцавања једно, зато што су се и у другим приликама Турци, 
долазећи са друге стране језера, искрцавали ту, а друго, што 
се Црнојевића ријека у млетачким документима онога времена 
не пише само Еште 2агпоемјсће и Рштага Хатпоеујсћез него 


6 В. н. пр. извор који говори о превезу преко реке Требишњице 
горе у напомени 252. 


6: Одјек за 1911, бр. 29. први стубац, прва напомена. 


62 1 Мотепедто еће, 95; у Цр. Гора за Морејског раша, на 
стр. 305. Шишпе Сегпоушта. 


68 д. Г. за Морејског рата, 328; у књизи Тома Крстова Поповића 
Херцег Нови (Задар 1888), стр. 48. у дукументу из год. 1691. 

и просто Рштага““. Не спорим да се реч Ештага овде може 
тумачити и као Ријека (у значењу Ријечка нахија) и према 
томе рећи да су се оних 500 Турака из Подгорице и Груда 
превезли преко Скадарског језера и искрцали у Ријечку на- 
хију (превезли се у Ријечку нахију), зато што се у италијан- 
ским споменицима онога времена, који се тичу Црне Горе, 
Ријечка нахија најчешће пише Ештага. Али нека се узме како 
се хоће да значи РЕштага — било Црнојевића ријека било Ри- 
јека и Ријечка нахија — главно је овде: да се Турци из Под- 
горице и Груда нису превезли ни преко које реке, како је 
то тумачио Г. Вулић, него су се превезли на Ријеку илиу 
Ријеку (Ријечку нахију). 

Према томе оправдано је што сам, поред других при- 
мера, навео и овај за доказ дау њему баоћенаге значи превоз 
преко воде, или још ближе преко Скадарског језера, јер кад 
се Турци са источне стране Скадарског језера искрцавају на 
Ријеку или у Ријечку нахију, да нападну на Црногорце који 
су с Млечићима, где би се и превозили, ако не преко СКка- 
дарског језера» 


10. Кад је свршено с овим споредним питањима, да пређем 
на сам факат о превожењу средишнога одреда Сулејман-па- 
шине војске преко Скадарскога језера у септембру 1692 год. 

Ја сам горе навео моје речи којима сам казао тај факат 
на стр. 215 књиге „Црна Гора за Морејског рата“. Г. Вулић 
је у Ш чланку своге „критике“ тврдио да факат није тачан, 
да сам га ја измислио, јер пошто је саопштио и моје речи и 
текст из Ерицове депеше — за које сам горе у тачки 8 по- 
казао шта значе и како су постале — написао је: „Човек 
овде својим очима да не верује. Ако је и од Томића много 
је. Академик је створио ни више ни мање... читаву једну 
флоту, јер ваљда тек неће Сулејман пребацити трупе на другу 


страну језера кроз ваздух на аеропланима“... „а о томе да 


____(Сулејман) хоће да пребаци неки део своје војске „на другу 





страну језера“... може писати само „историк“ коме потпуно 
оскудевају способности научничке“.0 
4 д,. Г. за Морејског рата, 329, (два пута). 
6 да. 330, 336, 347, 254, 358, 364, 367; 1 Мотјепедто, 41, 42, 42, 
18, 90, 97, 98, 102 итд. 
66 Дело за април 1910, стр. 136. 

Одговарајући му тачку по тачку на његове „духовите“ 
замерке приметио сам му да паша за превоз својега средишног 
одреда није очекивао његов, Вулићев, аероплан, него да је 
употребио средства која је и дотле употребљавао у сличним 
приликама, и навео сам му података за то.6' Али се он и даље 
слепо држао погрешног факта у Ерицовој депеши, буквално 
је тумачио ону Ерицову реченицу и прелазећи преко речника 
млетачког дијалекта, тумачио је речи „таосћено“ и Каоћенаге“ 
на свој начин, па је у 1Х чланку стилом „правог научника“ 
изјавио: „Томић је лудо разумео реч асћено као „превоз 
преко воде“, и ако сваки који је иоле вичан италијанском 
(латинском, француском) зна да она не значи само „превоз 
преко воде“ него ни „превоз“ уопште (може се рећи „Џа- 
оћеНате“ планине, државе, небо с једног краја на други крај). 
И кад је тако разумео ту реч, Академик је учинио још већу 
лудост па је целу Сулејманову војску од више хиљада ире- 
везао преко Скадарског језера“.0в 

Ове грдње и ово подметање заједно са оним другим 
подметањима, размотренима у 8 и 9 тачки, биле су сав његов 
одговор на моја позивања на речнике и на факта историјска. 
Каква су сва ова подметања и колико му вреди ово позивање 
на „свакога који иоле зна италијански, латински и француски“ 
за тумачење значења тих двеју речи у млетачком дијалекту, 
није ми потребно говорити после онога што сам већ рекао. 
Али ћу се зато задржати на самом факту о превозу средишног 
одреда Сулејман-пашине војске преко Скадарског језера, на 
факту који је био и који остаје тачан, јер ћу га сада и дефи- 
нитивно утврдити. 

Још кад сам изнео тај факт у мојој књизи „Црна Гора 
за Морејског рата“, имао сам за њ неколико података. Три 
податка била су дотле објављена и за њих је морао знати 
сваки који је хтео пажљиво проучавати догађаје о којима је. 
реч, а два су све досад остала необјавњена и на њих сам 
наишао у Млет. Држ. Архиву при прибирању материјала за ту 
књигу. Од свих тих података у првом одговору споменуо сам 
само један,“ али је „критичар“ прешас преко њега, а друга 


67 Одјек за 1911, бр. 37 и 99. 
68 Дело за фебруар 1911, стр. 305. 
69 Одјек за 1911, бр. 37 стубац 3. 

два није ни покушао да нађе, нити изгледа да му је било 
стало до тога. 

Прва три, и раније позната, податка јесу: 

а. У писму, које је тих дана месеца септембра 1692 год. 
писао Мустафа Челебија Мехмедовић Ријечанима и претио им, 
вели овај: „..и заклина се ко е во(ијск5 видио да ће бити 
с овеиемђ пашомђљ дванаесњтихђ иладехђ во(ијсњке и изђла- 
зимо сбдитбра ако Богђ да на Лешњкополе али на Церница, 
и м 18 бити ако богљ да 8 т8 во(ијска....“ 79 

Тако пише Мустафа Челебија с источне обале Скадарског 
језера, камо је побегао с Црнојевића ријеке испред Млечића и 
Црногораца. Ове његове речи кажу много за факат о превозу 
пашине војске преко језера, јер ако је војска тога дана, кад 
је писмо било писано, била на источној страни језера, како је 
могла бити већ сутрадан избачена на супротну страну, или 
на љешкопоље или у Црмницу, ако се није мислило на нај- 
краћи и најбржи пут, преко Скадарског језераг Као што ће 
се видети из даљих података“, Мустафа Челебија писао је 
тако извесно зато што је знао за већ учињене припреме за 
превоз Сулејманова средишног одреда преко језера. 

6. Други податак казује много више. Которски провидур 
Ерицо у толико пута навођеној депеши од 15 септ 1692 год. 
јавља како је „на обалу језера (где су биле постављене удво- 
јене страже) послао две стотине Црногораца да, показавши се 
Турцима, одузму овима наду, да ће изненада доћи и постићи 
успех без отпора“.“= 

Зашто ће ове удвојене страже и овај одред од две сто- 
тине Црногораца на западној обали Скадарског језера» То је 
бар јасно: због Турака који долазе преко Скадарског језера 
и о којима је провидур Ерицо знао да ће доћи са супротне 
обале. "3 

в. То се још боље види из депеше главног провидура 


0 Црна Гора за Морејског рата, стр, 348, прилог ХГУ. 

п В. даље напомене под бр. 

т2 „Ћо ауаптајо зиЏе те аде! Гадо (гиПе дина 3: јеттато аи- 
рпсаће дшатаље) ацесепјо Мопбепегти, регеће Гасепдов 1 пе! ' 1аге550о гетро 
уедеге а Тигећ! сезз; а Јого Ја зрегапха 41 слипсеге Ппргоу1ај е прогбаге 
вепха сопфгазјо уапНсг,..“ (Црна Гора за Морејског рата, стр. 344). — 
Овај податак навођен је и раније, у Одјеку за 1911, бр. 37, стр. 3. 

73 В. даље напомене под бр. 75 и 76. 

далматинског Данијела Долфина од 22 октобра те године, 
где се каже: „Видевши затим да су пашине намере биле 
управљене управо на потчињавање двеју нахија, Ријечке и 
Црмничке, било је постављено 200 Црногораца на обалама 
језера према прелазу, који ди учинио непријашељ, и намештене 
су честе страже...“ “= 

Језеро, о коме је реч овде, није Тангањика него Ска- 
дарско; обала, на којој су честе страже и одред од 200 Цр: 
ногораца, јесте западна обала Скадарског језера; прелаз је 
имао бити са источне обале на западну; а непријатељ, који 
се ту очекује, нису јегуље из Скадарског језера него Сулеј- 
ман-пашин средишни одред! 

Сви ови подаци, који говоре о прелазу Сулејман-па- 


шина војске — а зна се већ кога се његова одреда тиче. 


то — са источне обале Скадарског језера на западну, били 
су познати, и за њих је Г. Вулић морао знати пре него се и 
латио да оспорава тај факат. Сами ти подаци били би му до: 
вољни да га задрже од грдње и да се не пјете у ствари које 
не зна. ИМ да је он озбиљан познавалац посла и савестан кри- 
тисар, ја бих се задржо само на тим подацима, али кад је реч 
о Г. Н. Вулићу, саопштићу овде и она друга два, досад не- 
објављена, податка, које сам нарочито сачувао за случај, ако 
се он и даље буде залетао, као што је већ и учинио. 

Ти подаци јесу: 

а. Уз депешу провидура Ерица од 15 септ. 1692 год. 
приложено је писмо попа Марка Стјеповића Зану Грбичићу 
(које је у Котор стигло 11 септ.). Ту поп Марко пише: ,„...по- 
слали смо човека, кога сте ми ви наредили, и био је у Скадру, 
и тако ми каже да је [паша] у чешвршак већ послао чешр- 
десет барака, а остатак ће логора после недеље...“ "5 


а „Уедецдо рој тамттађе шфелпПоп де! Разза ртеслзатепје ај! 
орргезатопе деП 1 апв ргедет . Соптат 41 Епшпага еБ Сета, Ггопо 415- 
рози Фџе сепјо Мотеепегги! = Је громае аде! гадо а јтопје де! раззаддпо, 
сћ атеззе а тате 1 Јташлсо е соПосаће утедисети бматфејп оззетуаПопе 
де 5101 ауапхатепи  регеће поп ауез5 1 уапбасало 41 зорасшпсег шргоу10“. 
1 Мотећедо, 98). 

5 р1 те ргеге Магсо да 5бероујсеу тојо саго зајцћо е дорро диезћо 
до ауо а У. 5. Шта соте е =ђајо 5Перо соп гпо огфате да дпеш ћио- 
та, е поп ћа робшо соп тазипо 41 апеј пааећјаге, ша ђауето тшапда(о 
Гћаото, 1 дпаје пи ћауеје уо1 соштапдајо, еђ е Бајо а Зешћам, еБ созј 
пп Фесе сће ета ататгаћо диаташа Ватеће фготеа:; е1 1 гипапепје де! 
Сатро ега а! отфаие дорро Потетса...“ (Ркп. у Млет. Држ. Архиву). 

На што ће ових чедшрдесеш барака — каже други податак. 

6. Тај други податак јесте у писму надинтенданта Марка 
Бошковића из Будве од 13 септембра те год., које је такођер 
приложено депеши Ерицовој од 15 септ. 1692 год. У томе се 
писму вели: „Данас ми стиже вест преко Спича како је Су- 
лејман-паша окупио врло велики логор и једног од ових дана 
има поћи у ове стране. Велики део логора шаље преко језера, 
један део преко Сутормана, а трећи Приморјем, будући је на- 
редио онима у Спичу да спреме хране и коња“. 

Ових пет података — три раније позната и ова два досад 
необјављена — утврђују факт, који сам прво изиео у мојој 
књизи, а потом га тврдио у првом одговору: да је Сулејман- 
паша Бушатлија, приликом свог похода на Цетиње у септембру 
1692 год. не само смерао да пребаци него и пребацио свој 
средишни одред преко Скадарског језера. А како је то из. 
вршио Сулејман, и да он при томе није чекао на аеропланове 
Г. Вулића, и да ја нисам „измишљао читаву једну флоту“, 
него да се за њу постарао паша — видеће сада и „строги“ 
критичар Г. Вулић, који је у својој „критици“ био у толико 
агресивнији и у толико је жешће грдио, у колико је мање 
знао ствари о којима је писао. 


П. У књизи „Црна Гора за Морејскога рата“ на стр. 215 
казао сам како је Сулејман-паша Бушатлија био „наредио да 
се чисше и оправљају пушови, што је за провидура Ерица 
био знак да ће паша собом вући топове“. 

Кад је Г. Вулић — који не зна факта и не познаје из- 
воре а тражи да се документи преводе буквално — наишао 
на ово место и упоредио га с једном реченицом у Ерицовој 
депеши од 15 септ. 1692 год.'' и нашао да се у том извору 
говори само о оправљању а не и о чишћењу путова, са чу- 
ђењем се питао: шта му значи то „чистити путове“2'3 Он је 


16 „Оге1 пл сарна Гаучтао рег уја 41! бриха ацаппепје З5иштпап Разза 
_ ћа гадипајо етапа то Сатро ебшт 41 дпез и глогти ћа да Гаг рагепха 
аиезје Рагб. 1 утоззо аде! Сатро татаа рет тла аег Гадо, чтпа рогге 


__рег ма 41! Бшогтап е Та бегла рег уја деПа тампа, ћауепдо огдатајо а 


апе 4: рта сће Гаррагесћјапо Је ћтаде ећ Ц сауај.“ 
“ Та реченица гласи: „..е 4а! ћауег соштапдаба Ја сопсја деПе 
вегаде, уегје 1 ашло сће сопдиса зесо АгбеПамла“ (Црна Гора за Морвеј- 


18 Дело за април 1910, стр. 136. 

тим хтео да каже: да ја измишљам што не постоји и да казу- 
јем бесмислице. Зато сам му у првом одговору објаснио шта 
значи „чишћење“ путова, и да га уверим да ја то нисам изми- 
слио, упутио сам га на један докуменат од тих дана, у коме 
се говори о чишћењу путова по наредби пашиној, 9 и на један 
из год. 1688,8%' уздржавајући се да му покажем и прави извор 
овом факту у Ерицовој депеши. Видећи да се Г. Вулић за- 
леће у ствари, које никако не зна и да је све агресивнији у 
колико их мање познаје, оставио сам и тај извор да га по- 
кажем, кад се „критичар“ још боље залети. 

Он је то учинио у 1Х чланку. Само више не пита шта 
му то значи „чистити“ путове. Али зато користио се једном 
штампарском погрешком, где је глагол „превући“ постао „про- 
вући“,5! па је, не знајући шта ће друго рећи, написао : „Т[омићј 
измишља да је Сулејман путовима које је дао оправити мислио 
„провући“ само топове. Туда је ишла и војска његова“, додајући 
тој својој измишљотини једну реченицу са три неистине: „Ми 
смо у критици рекли да сопса значи „оправка“ (путова). 


Тјомић) нас грди због тога, али — чудновато — на истом 


месту преводи ту реч такође, „оправка“!“85 Уместо правог 
одговора Г. Вулић је сада у пет непуних штампаних ре“ 
дова дао четири непџстшине ! 

Прва је нешсшина: да сам ја измислио да паша наре- 
ђује да се оправљају путови ради превлачења топова. Ја то 
нисам измислио него то кажу извори. То каже поручник 
Јован Белглава из Будве у својему писму, а потом по њему 
тако пише провидур Ерицо у депеши од 15 септ. 1692 г,9 
И један и други кажу да је провидур наредио „оправку“ пу- 


19 Одјек за 1911, бр. 29, стуб. 8. — Упор. 1 Мотјепедто, стр. 89. 

8 Одјек за 1911 на истом месту — Упор. Цр. Гора за Морејског 
рааа, стр. 311, прил. Х!Х. > 

81 У 29 бр. „Одјека“, где је о томе било речи, употребљен је не- 
колико пута глагол „превући“ као превући, превлачити, превозити. На јед- 
ном месту уместо превући штампарском омашком испало је провући, и 
Г. Вулић је одмах похитао да и то класификује у праве погрешке. Ситна 
памет ! 

82 Дело за фебруар 1911, стр. 305—806. 

83 В. текст из тога писма горе у напом. Реч сопсја из Ерицове де- 
пеше казана је ту глаголом тетзете. Ову реч узалуд ће Г. Вулић тра- 
жити у речнику италијанскога језика. Она је из млетачког дијалекта иу 
речнику тог дијалекта наћи је под фетгете (= отварати, крчити). 

това, да би могао древлачиши топове, а не да би му туда 
ишла и војска, за коју му није било потребе ни оправљати 
ни чистити путове. 

Друга је неистина: да је Г. Вулић у својој „критици“ 
рекао да „сопста“ значи оправка. Неистина је, јер тога нема 
у његовој „критици“. Он је просто навео италијански текст 
из Ерицове депеши, у коме се налази реч „сопста“, а потом 
текст из моје књиге, у коме се налази реч „оправљају“ и 
која се односи на реч „сопсја“. О овој речи и о њену пре- 
воду са „оправка“ нема у његовој „критици“ (чл. Ш) нш 
слова. Доказ је стр. 136 „Дела“ за април 1910 год. где је 
он питао само о томе „шта му то значи „чистити“ путовег“ 

Трећа је неџсшина: да сам ја тек после његове „кри- 
тике“ реч „сопста“ превео са „оправка“. Јер како сам то могао 
од њега зајмити и тек после његове „критике“ тако превести 
кад тога код њега и нема 

Чешврша је неписшина: да сам га грдио што је реч „соп- 
ста“ превео са „оправка“. Грдити га за оно што није ни учи- 
ниоР! Простачка измишљотина! Он неће да каже да је тамо 
добио што је заслужио за своје подметање да сам измислио 
„чишћење путова“, које се, међутим, налази у два извора и 
представља један шачан факат.“ 

(Свршиће се.) 


Јов. Н. Томи. 


ПОЛИТИЧКИ ПРЕГЛЕД. 


РУСИЈА и ДУСТРОУГАРСКА ЗА БАЛКАН. — КРИТ-КИПАР. 


Излагања министара спољних послова о спољној поли- 
тици пред народним представништвом, обично приликом дис- 
кусије о буџету министарства Спољних Послова, имала су по 
некада значај једнога истинитога програма спољне политике. 


84 Поштв свм му по изворима показао да „чишћење путова“ није 
моја измишљотина, написао сам тамо: „И то је оно чишћење путова, ко- 
јима ће паша превозити топове, које се спомиње у мојој реченици и за 
које је запело незналачко око Г. Вулића“ (Одјек за 191, бр. 29, сту- 
бац 8). Дакле, ни помена 0 „оправци“! 

Откад су неки државници том приликом говорили једно, а 
одмах ускоро радили друго, на њихова излагања не обраћа 
се више иста пажња која се раније поклањала. Она су чак 
постала стереотипна, могу се знати унапред каква ће бити. 
И ако је то тако, ове године су очекивани говори о спољној 
политици новога рускога министра Иностраних Дела и новога 
аустроугарскога министра Спољних Послова, Сазонова и грофа 
Берхтолда, са доста интересовања. Прељубазан дочек у Бечу 
рускога великога кнеза Андреје на његову повратку из Со- 
фије, измена љубазних телеграма између Петрограда и Беча, 
приликом именовања грофа Берхтолда за заменика грофу 
Еренталу, наговештавали су као да има нечега измењенога 
у руско-аустриским односима Бомбардовање турских утвр- 
ђења на самоме улазу у Дарданеле, неуспешна посредничка 
радња Русије да Цариград и Рим доведе до каквих таквих 
попуштања, несигурно стање у европској Турској, појачавали 
су изгледе да ће се Русија и Аустроугарска вратити на тра: 
диције из 1897 и 1903 године, које је онако необично пре- 
кинуо 1908 године гроф Ерентал. И Сазонов и Берхтолд су 
говорили, један пред Думом други пред Делегацијама, о спољ- 
ним односима; ни један ни други нису показали да има чега 


дубљега измењенога у руско-аустро-угарским односима. Смрт. 


грофа Ерентала односе је поправила за сад само с формалне 
стране, пре смрти његове они су били готово несношљиви. 
У суштини и садржини остаје стање од 1908 године. 
Обојица су говорили највише о Блискоме Истоку. Сазонов 
је нагласио користи од споразума енглеско-рускога и немачко- 
рускога односно Азије, који остављају слободније руке за 
блиски Исток. Берхтолд је говорио о легитимним интересима 
Аустро-Угарске на Балкану. Аустро угарски министар спољњих 
послова је казао: „Природно је да наши односи са турском 
представљају првостепени интерес у аустроугарској спољној 
политици. Још од свиштовскога мира била је за нашу спољну 
политику аксиома одржавање добрих односа са Турском ца- 
ревином и старање да спречавамо и, колико је то могућно, 
да отклањамо све компликације које би јој могле нанети 
штете. Та политика, која је наилазила увек одзива код свих 


оних који се интересују за одржање мира, и данас је меро- _ 


давна за наше односе с Високом Портом“. Руски министар 
спољњих послова је казао да ће Русија подржавати и пома- 





су на сама 

гати јачање новог стања у Турској..., али да је „неопходно да 
се обезбеди унутрашњи мир, нарочито у европској Турској, 
а да се та сврха постигне најбоље и једино средство јесте да 
се задовоље културне и националне потребе хришћанскога 
становништва“. Сазонов помиње да ће Русија с Аустроугар- 
ском имати ове руководне принципе: јемство за ч!аш дио на 
Балкану; независност, снажење и мирно развијање балканских 
државица. Ако Аустро-Угарска буде стална у очувању ових 
принципа и односи руско-аустроугарски могу бити бољи. Гроф 
Берхтолд потврђује да је политика Аустроугарске политика 
сталности и мира, баш дио-а, избегавање компликација и 
потреса. Потврђујући то он овако наставља: „Нигде и ни- 
када нисмо водили деструктивну политику, немамо агресив“ 
них намера нити се заносимо експансивним идејама. Међутим, 
налазимо се у географскоме средишту војничких држава, које 
Сез престанка повећавају своје војне силе и које се у својим 
решењима не руководе истим обзирима којима је потчињена 
аустроугарска политика. Сазонов овако помиње Србију и Бу- 
гарску: „Колико се тиче Бугарске и Србије, може да се из- 
јави надање, да ће политичка мудрост краља Фердинанда и 
краља Петра, разумност њихових влада и патриотизам народа, 
очувати од опасних политичких авантура, чак и на случај 
каквих потреса на Балкану“. Граф Берхтолд говори само о 
добрим економско-трговачким односима са Србијом и Црном 
Гором и Бугарском, гледајући у тим односима и залогу за 
боље односе са балканским државицама. Говорећи о томе он 
„констатује с нарочитим задовољством да се Аустро-Угарска 
радује продужењу економских односа с Бугарском, тим пре 
што је економски и политички напредак ове младе краље- 
вине основа за одржање мира на Балкану“. Говор заједнич- 
кога министра спољњих послова у Аустро Угарским делегаци- 
јама дао је повода штампи, нарочито штампи младотурскога 
комитета, да истакне Аустро-Угарску као правога пријатеља 
отоманске царевине. Бечка и берлинска штампа пропратила 
је говор Сазонова са нешто подсмеха. 

Турска је, после представке Русије и Енглеске, у којој 
је изложено какву и колику штету наноси затварање Дарда- 
нела енглеској и руској трговини, саопштила Силама да 
отвара Дарданеле. Ово је Турска учинила са доста устезања. 
Имајући за собом правога основа да затвори Дарданеле, а 


- 

нарочито интересе сигурности, Турска се устезала да поново 
отвара мореуз. Она је једно време захтевала од Русије, која 
је вербалном нотом тражила отварање Дарданела, јемства 
да талијански ратни бродови неће да бомбардују дарданел- 
ска утврђења, упућујући Русији и Енглеску да траже накнаде 
за претрпљену штету од Италије, која је изазвала затварање. 
Видећи да ће се тешко моћи опирати наваљивању Сила, Порта 
је, и ако су турски војни кругови били против отварања Дар- 
данела, попустила. Дарданели су отворени, али бродови не 
могу још да иду кроз њих, јер нису отклоњене све подводне 
мине, које су у своје време пуштене у море. 

Отварање" Дарданела је добро виђено у целој Европи, 
јер се мислило да су Турци без великога повода затворили 
мореуз. У Европи се није веровало да Италија озбиљно мисли 
бомбардовати Дарданеле и силом кроз њих улазити. Знало се, 
поред тога, да су они добро утврђени и да би Италија мо: 
рала жртвовати добар део флоте, ако би хтела да се пробије 
кроз њих и дође не до Цариграда него само до Галипоља. 
На такве жртве Италија данас не сме мислити; њена флота 
је увек потребна за Јадранско и Јонско Море у којима се на- 
лазе пречи и најважнији интереси за Италију. Ти италијански 
интереси данас су више него икад угрожени. 

Италијанска флота је бомбардовала острво Самос, а оку- 
пирала острво Род, које се предало без икакве опреке. На 
реду су сад друга острва, која за Турску, по признању њених 
министара, немају вредности коју им дају Талијани. 


Крит није још никако миран. Изабрани народни посла- 
ници саставили су нову револуционарну владу која се не раз- 
ликује ни у чему од ранијих влада. Њен програм је приса- 
једињење Крита Грчкој. Све критске власти, и ако то пред- 
ставници Великих Сила заштитница Крита не признају, врше 
законе и уредбе у име грчкога краља. Народни посланици, 
19 на броју, пошли су у Атину на састанак грчке Народне 
Скупштине, али су их бродови Сила заштитница вратили на- 
траг на Крит. Силе су опет увериле Порту да они признају 
суверена права Турске на Крит, и да ће се одржати старо 
стање. Обвезујући се овом изјавом, Силе су обавезне да чу- 
вају критске посланике, да их држе под надзором. 

На кипарскоме острву јавља се незадовољство противу 
енглеске упаве и тежња становништва да се сједини са Грч: 
ком. Покрет је за сада малих размера, и подржаван је са стране. 


ИНностРАНИ. 


ОЦЕНЕ И ПРИКАЗИ. 


М. М. Ракић: Нове Песме. Београд, 1912. 


Када се наши данашњи песници упореде са старијим 
песницима нашим, нарочито са оним из експансивних шезде- 
сетих година, види се да немају њихове снаге и замаха. Да- 
нашњи песници пишу споро и мало, са очевидним напре- 
зањем, краткога су даха, готово би се могло рећи да су не- 
плодни. Г. Милан Ракић је за осам година, од како је изишла 
прва његова збирка, написао свега до триестак песама, које 
су сада појавиле у засебној збирци. 

Али ако се игде може рећи да каквоћа надокнађава 
количину, то је случај код Г. Ракића Из његове прве збирке 
изишла је цела једна песничка школа, а једна песма из ове нове 
књиге вреди колико целе збирке песника који стихове сипају као 
из рукава. Када је пре десет година почео певати, Г. Ракић, — 
једини од песника свога времена који није претрпео утицај 
Војислава Илића, — имао је своју одређену физиономију, и у 
српску поезију уносио је нешто ново, и више. Данас, у добу 
пуне своје зрелости, пошто је средио свој унутрашњи живот, 
довршен човек, као духовно развијен и скроз самосталан пе- 
сник, он даје своју пуну меру. И та мера је врло висока. 

Говорило се да је он песник више главом но срцем, да 
има више културе но талента. Али шта мари ако у том сумар- 
ном уопштавању има и један део истине, и ако је код њега 
рефлексија одисга јача од осећања! Ми смо у нашој поезији 
имали толико непамети, толико су нам дојадили празноглави 
и незналачки „генији“, да нам је добро дошао песник паме- 
тан човек, човек ведре главе, јакога духа и отмене душе, 
Европљанин, западњак и интелектуалац. „Богодани“ таленти 
и разбарушени „женији“, књижевни аналфабети врло ниске 
врсте, досадни свирачи на једној жици, дилетанти који су 

се свели на вербална упражњавања, снобови без отмености 


и мистификатори без духа, научили су нас да волимо овога 


песника који је на висини модерне мисли, који има душу мо- 
дерног развијеног човека, и који својим духом за седам ко- 
паља премаша надничаре слика и занатлије строфе. У наше 
инталектуално доба ми се не задовољавамо више само речју 
и ставом, и ми нетрпимо глупост и незнање нигде па ниу 
поезији. За нас је оваква поезија интелектуалне, или боље 
рећи интелектуализоване, лепоте, у којој су велика човечан- 
ска осећања и високе и јаке мисли казиване са толико склада, 
укуса, и мере, на класичан начин, у добром смислу те речи. 
У једној песми само шта је мисли: 


..Тако сваког дана 
Део мог живота копни као груда, 
Одвоји се, крене пут далеких страна 
Незнано ни за што, ни како, ни куда. 


Све једач по један лагано се скрише 
Сад их има доста под покровом сивим, 
И мени се чини што година више 
Имам, да у ствари све то мање живим, 


Тајно откровеењ коби што се крије, 
И злурадо вреба ова створења жива ! 
Мој рођени живот туђ ми сада бива, 
Јер што ја не памтим, иикад било није! 


У српској књижевности од Јована Ст. Поповића ми нисмо 
имали интелектуалнијег песника но што је Г. Ракић. Само, 


над нашим старим рефлексивним песницима Г. Ракић има. 


једну велику надмоћност: стари су били књишки ладни, ста- 
рачки мудри, укочено правилни и високопарно свечани а 
он је у исти мах и мисаон и топао, и књижеван и непо- 
средан, и речит и природан, и његова у основу врло лична 


и сасвим лирска поезија у исти мах је опште човечанска иу 


вишем смислу рефлексивна. 


Шта је новог Г. Ракић унео у српску поезију јасно се 5 


види у његовим песмама које би се могле назвати патриот“ 


ским, да ту лепу реч нису профанисали спекуланти и декла- _ 
матори. Родољубље је некада било осећање које је цветало. 


за винским столом, у хучним здравицама и са зборских го- 


ворница. Г. Ракић је модеран човек и отмен дух, ион зна да се 

родољубље као и све велика осећања не излажу. Његово 
родољубље је дубоко у његовом срцу, и у пуној сагласности 
са његовим духом. Он има наш сувремен патриотизам без 
фраза, рационалан и дискретан, који је саставни део наше душе 
и плод наше зреле мисли. Сви ми носимо у себи крв предака 


Мученика старих и јузака, који 
Умираху ћутке на страшноме кољу 


Сви ми можемо рећи: 


Јест, ја сам се дуго са природом хрво 
Успео сам — све се може кад се хоће — 
Да на ово старо и сурово дрво 
Накалемим најзад благородно воће. 


== == == == — — — — — = — 


Ја осећам ипак, испод свежих грана 
И калема нових, да, ко некад јака, 

У корену старом струји снажна храна, 
Неисцрна крепост старинских јунака, 


И свесну, разумну љубав према своме народу нико није боље 
изразио но Г. Ракић, у песми На Гази-Местану, — на трагичну 
месту где су велики црвени божури изникли из племените крви 
ратника Честитога Кнеза и прекрилили „страшну костурницу“ 
косовску: 


Данас нама кажу, деци овог века, 
Да смо недостојни историје наше, 
Да нас захватила западњачка река, 
И да нам се душе опасности плаше. 


Добра земља моја, лажу! Ко то воли; 
Данас, тај те воли, јер зна да си мати, 
Јер пре нас ни поља ни кршеви голи, 
Не могоше ником свесну љубав дати. 


И данас кад дође до последњег боја, 
Неозарен старог ореола сјајем, 

Ја ћу дати живот, отаџбино моја, 
Знајући шта дајем и зашто га дајем: 


И ваља читати дубоке косовске песме Г. Милана Ракића, испе- 
ване на самом Косову, на „пољу од крви наше“, како је 
певао Јакшић, и поредити их са оним празним, алкохоличар 
ским косовским песмама шездесетих година, испеваним у бео- 


градским механама и у новосадским бирцузима, па видети ко- 
45 

лики је напредак учинила не само наша поезија но и наше 
осећање. 

Ако би, као песник у опште, Г. Ракић имао да се спори 
о првенство са Г. Јованом Дучићем, у сувременој српској 
поезији, у погледу форме, он је ван сваког спора на првом 
месту, и ми данас немамо израђенијих, савршенијих, беспрекор- 
нијих стихова но што су његови. Један сувремени критичар по- 
делио је песнике на флшудне, какав би био код нас Г. Дучић, 
и на, мешалне, какав био би Г. Ракић, са својим звонким 
и чистим стиховима, који одјекују звуком племенитога ме- 
тала. Његови стихови су беспрекорни у својој мирној еурит- 
мији и мраморној лепоти, и у погледу технике то је последња 
реч уметничкога савршенства у нашој досадашњој поезији. Каква 
је ту чистота израде, концизност израза, заокруљеност строфе, 
правилност сликова, хармоничност ритма! Има целих песама 
где ни једна запета нема да се промени. Г. Ракић се титра 
са тешкоћама слика и стиха, он каткада у „речима финим као 
ваза саска“ иде у виртуозност, као у песми Варације: . 


Твоје је лице као љупка фреска 
На чађавоме зиду старог храма. 
Добра си као Дантова Франческа, 
У тишину и миру живиш сама. 
· Без света да ти замера или пљеска, 
А лице ти је као љупка фреска. - - 


И ретки, богати, звонки, обојени стихови падају као удар весла 
по мирној води: љуска-пљуска-уска, ласка-праска-саска, Хри- 
ста-приста-блиста, модре-продре-бодре. 

Али ја више волим Г. Ракића када не претерује у својој 
версификаторској вештини, када простим и природним речима 
прави велике уметничке ефекте, као у оној чистој и светлој 
песми Зимска Ноћ: 


Пало је иње. Ко сабласти беле, , = 
У танком велу као да се јеже, 
Снуждени стоје борови и јеле 
И спуштене зимзелена вреже. 


Водоскок смрзнут ћути, ко да снева, 
Земља је пуна тајанствене страве; 
Ко воштаница која догорева 

У хладној соби, мртвацу крај главе, 





МЕД паметна дни а аневика 


за 
пне њафнен 


У иу же 

Месец се гаси... Свуда небо сиње 
И с голих грана кадкад падне иње,,, 


Ноћи, ледена ноћи, ја те волим, 
Као што волим све кржљаве створе 
Што самрт носе у грудима голим 
И које тајне бољке дуго море, 


— Док тако тобом са бледих висина, 

Ко предзнак тајних и кобних открића, 
| Безгласно струји хладна месечина 

И болна благост умирућих бића. 


Код Г. Ракића су се многи млади песници наши научили 
раду. И у доброј су школи. Ни код једнога нашега песника 
неће се толико научити. 

[ове Песме Г. Ракића су понос наше књижевне гене- 
рације, и једна од најбољих књига које су изишле за послед- 
њих двадесет година. И ако у стварима поезије што вреде 
овакве одсечне оцене, ја бих рекао да су то најбољи стихови 
који су код нас од Војислава Илића па до данас написани. Г. 
Ракић је успео да буде песник без позирања, дубок без не- 
јасности, речит без емфазе, узбуђен без патоса. Он је био 
одвећ скроман (као да није лирски песник !) када је казао: 


.„ „Нико неће знати 
Да некад бесмо први, премда мали, 
Колену нашем да смо као мати 
Нов језик с новим осећајем дали. 





сЕРИИ иу 


Данас се види и зна, и то ће остати у нашој књижевности, 


- . . 

4: да је Г. Ракић био један од првих и најкрупнијих међу онима 
у4 који су облагородили српски књижевни језик и у лепоти про- 
___ ширили и подигли српску душу. 

+ Ј."Се 

а 

И | 

ЊЕ Књиге ММАТИЦЕ СЛОВЕНАЧКЕ ЗА 1911 годину. 

Е 

_ ШЊ · Словеначка књижевност нема својих далеких и великих 


књижевних традиција, али, то не значи да она нема своју 
скромну историју и да се код ње, као и код осталих југосло- 
венских књижевности, не осећа напредак за последњих неко- 
лико година. Млађа генерација њених књижевника, а у пр- 
воме реду песника, добро познаје стране књижевности и уноси 


КЕ: све више и више новог, модерног и доброг из страних књи- 
|. 458 

жевности. Само, Матица Словеначка, која је и за 1911 годину 
дала својих седам књига, није дала ни једну збирку стихова, 
управо није дала оно што може најбоље дати мала и још не 
сасвим развијена словеначка књижевност. 

Као ХХШ књига Забавне Књижнице дате су историјска 
приповетка Ста зтт, од Фр. Кс. Мешка и новела бтесог, од 
Милана Пугеља. Приповетка после поезије, а нарочито лирске, 
најуспелији је род словеначке књижевности. Али, додајмо 
одмах, да овде нису најбоље ствари од оних које је у последње 
време словеначка књижевност дала, нити су пак од најбољих 
њених представника. У Мешковој приповетци, поред доста 
споредних догађаја, главни део заузима опис куге из 1645. 
Тај опис не само да није довољно прегледан и збијен, већ ни 
из далека се не може поредити са оним величанственим описом 
код Манцонија. Затим, и ако се код појединих љичности осећа 
да су жива бића и да имају своје личне особине са којима 
се увек појаве, и које им писац не заборавља, оне опет нису 
сасвим израђене. Кроз целу приповетку се осећа нагомила- 
ност материјала, сирова грађа за можда још већу приповетку, 
па чак и роман, али у оваквој обради приповетка је изгубила 
много и, несумњиво је, да није ни најбоља од досадањих Меш- 
кових приповедака — Новела Стесог, од Милана Пугеља, 
лака је и пријатна, али, и ако иде у најбоље забавне ствари у 
овоме колу, она има својих знатних мана и особина по којима 
више личи на приповетке старијих словеначких приповедача. 

Савремени, друштвени или историјски роман словеначка 
књижевност нема. Што има неколико романа они су већ за- 
старели и, као њихови писци, припадају већ књижевној исто- 
рији. Отуда је појава историјског романа Вгатботс:, од Др. 
Ивана Леха, запажена и привукла пажњу публике и књижевне 
критике. Тај роман, који чини ХХП и ХХШ књигу Кнезове 
Књижнице, није ни изблиза задовољио очекивања, и о целокуп- 
номе роману писаће се неповољно, као што се већ писало само 
о његовом првом делу. Његов други део знатније је бољи од 
првога, јер се писац умео користити оправданим замеркама 
критичара првога дела, и унео је много више пажње у детаље. 
Ипак, ово не значи да је роман у целини потпуно добар. 
Предмет, који је узет из доба Наполонових ратова, по себи 
је интересантан, и, поред неизбежне љубавне историје са лепим 
свршетком, има дугих описа ратовања, посада и много спо- 

редних епизода. Отуда је цео роман развучен, недовољно по- 
везан, са извесним понављањима и досадним странама, па чак 
и са наивностима. Али, неправедно би било не нагласити, као 
што и раније поменусмо, да је овај други део бољи, заним- 


„љивији, са нешто живљим и местимично пријатним дијалозима, 


а писан је лакше и без оних дугих дигресија из првога дела. 
Кроз цео пак роман провлачи се искрено и топло родољубље 
одушевљеног човека који воли своју домовину и свој народ, 
и уме да га разуме и да схвати његов велики бол. 

Као што постоји споразум између Српске Књижевне За- 
друга и Матице Хрватске, исти такав споразум постоји, још 
раније, између Матице Словеначке и Хрватске. Матица Слове- 
начка сваке године даје по једну хрватску књигу, а Матица 
Хрватска словеначку. У овоме колу хрватску књигу, а пету 
по реду, чини занимљива приповетка Динка Шимуновића 7и- 


4Фјтас. — Као четврта књига овога кола, а као јубиларна 


књига Др. Јанеза Менцингера, дата је прва свеска његових 
Тгабтаттћ, Зргза у редакцији Др. Јосифа Таминшека. У књизи 
су три приповетке: Јетса, Уегтосопстс и СТтопек топко теђа, 


Каг р!аса, које су најбоље ствари Менцингерове из првог доба 


његовог рада, а, према томе, са свама особинама старије сло- 
веначке приповетке, која је тако много негована у староме 
Хуопи. — Зоџепзећ зротит: т јибџеј; чине пету Матичину 
књигу. То је практична и добра књига биографија, литерарних 
чланака и студија, у којој су заступљене: српска књижевност 
кратким и прегледним чланком Др. Франа Илешића о Доси- 
теју Обрадовићу; хрватска и руска чланцима, на хрватско- 
српском језику, Стјепана Радића о Гогољу и Томе Маретића 
о Толстоју; словеначка чланцима М. Плетершника о Јосипу 
Шуману, Др. Матка Поточника о Јосипу Апиху и Др. Франа 
Илешића о Јосипу Вошњаку; чешка преводом епске песме 
Мај, од К. К. Мака и чланком о њему од Др. Ивана Лаха; 
пољска књижевним студијама Т. С. Грабовског о Елизи Ожеш- 
ковој и Марији Конопницкој у преводу Војеслава Молеа. — 
Словеначке Народне Песме (ХМ свеска) уредио је и ове го. 
дине и дао потребне коментаре Др. К. Штрекељ. 

У ХШ књизи Зборника, којим је заступљена наука, 
налазе се четири чланка. Чланак Успомене на Французе, од 
Јосипа Грудена, проста су саопштења о Французима из доба 
Наполеонових ратова, о којима су остале лепе успомене у на- 


ОР ДУ Е 

роду. Коресподенција између Прешерна пи Враза, која долази 
као други чланак, није много интересантна и не даје готово: 
никаквих нових података о односу ова два песника, који су 
били деца истога народа, а припадају двема књижевностима- 
Прилози историји налцег препорода, од Др. Франа Илешића, 
и сувише су мали прилози за историју словеначког препо- 
рода. Најзад долази најдужи, поучан и лепо написан чланак 
О колери у Крањској, од Франца Кобала. У књизи има врло 
незгодних допуна, како после појединих чланака од писаца и 
уредника, тако и на крају књиге, јер то смета читању и не 
даје довољно сигурности о потпуности чланака. 

Корисна књига из збирке Словеначка Земља изостав- 
љена је из овога кола. 


5 


Рт. Егп51 Јаскћ: Јт (гКказсћеп Кпегз]асег. ОПитећ 
Ађаплеп. Е. загег, Не топп, 1911. 


За Г. Јека се не може рећи да је од оних писаца који 
земље проучавају са научног гледишта: он је више нови“ 
нар, по мало политичар, а највише путописац, који је много 
света видео, много читао и лепим и необично пријатним сти- 
лом уме да каже што је и сам видео и осетио. Др. Јек је 
први међу Европљанима пропутовао крајеве између Скадраи 
Дебра у време последње арбанашке побуне, те је могао сту- 
пити у додир са Арбанасима и представити нам њихов начин 
схватања живота у друштвеној и државној заједници, па и 
узроке ове и ранијих побуна. 

Он је путовао с експедиционом војском Тургут-паше у 
Арбанију као фанатизован пријатељ Младотурака, чију уну- 
трашњу политику потпуно оправдава као умесну у свему и 
према свима, па и према Арбанасима. Он је одобрава под 
условом да се у спољној политици наслањају на Тројни Савез, 
или, још боље, да се сасвим предаду у руке Немачкој. онако 
као што су предали војску немачким инструкторима, а финан- 
сијски и политички ослободе руског и енглеског утицаја. 

Са тако одређеним гледиштем није ни чудо што Г. Јек 
не воли Арбанасе, нити хоће да их разуме, ни да им да било 
какву важност. За њега арбанашко питање, како га Европа 
у смислу „аутонономије“ схвата, не постоји, за Геге и То. 
ске (бар за 909, њих) оно не постоји, а знају за њега само 

стране пропаганде и „интелигенција“ оних Арбанаса, који су 
већином туђински агенти. Руским и енглеским новцем купљено 
оружје, па пренето преко Италије и Грчке у Арбанију начи- 
нилс је од Арбаније европску збирку оружја. Отуда опасност 
за мир на Балкану није у Маћедонији него у Арбанији, која 
ће због тога бити поприште будућег европског рата. 

Стари режим је поступао благо према Арданасима и увек 
им попуштао, па су они дошли до уверења да су Турци слаби 
и немоћни. Сад су Арбанаси осетили дејство турских шрап- 
нела и у најудаљенијим својим селима, и Младотурци су по- 
казали да су довољно јаки да у Арбанији заведу мир и створе 
ново боље стање. За то је ова Тургут-пашина експедиција 
била за нову Турску добра прилика да покаже један добро 
изведен ратни маневар у најнепроходнијим пределима балкан- 
ским, да својим пријатељима и непријатељима покаже колико 
се за две године развио и ојачао младотурски режим. 

Малим балканским народима, по мишљењу Г. Јека, нова 
Турска може увек да покаже да ни Арбанија, као ни Маће- 
донија, не може бити балканска Пољска, и да ће, ако поку- 
шају да то питање без ње решавају, имати њу пред собом, 
јаку и моћну. На случај заједничког напада четири балкан- 
ске државе, преуређена турска војска како он мисли, биће за 
100.000 људи јача од сједињених војски Грчке, Црне Горе, 
Србије и Бугарске. Он рачуна на најмање 800.000 Османлија 
против 360.000 Бугара, 160.000 Срба, 40.000 Црногорца и 
140.000 Грка, с" претпоставком да се узме у комбинацију сав 
њихов контигенат, а ни половина турске војске. 

Да би Турска обезбедила Арбанију од будућих побуна 


- мора је прво потпуно разоружати и дати Арбанасима могућ- 


ност да се економски подигну. Најбоље је, како тврди Г. Јек, 
који никад није видео Босне, да Турска поступи као Аустрија 
у Босни, и да дадне Арбанији катастар, школе, судове, саве- 
сне административне власти, попис становништва, неку врсту 
изборне скупштине, као што је босански сабор, и што више 
жељезница. 

· Говорећи о разним пропагандама међу Арбанасима кон- 
статује да неке нису постављене на сигурној основи и да 
опадају, а жали за друге што нису уведене. Тврди за като- 
лицизам да међу Арбанасима опада: у Лурји (Дукађин) на- 
води да је у 1863 године било 90 мухамеданских домова, а 

23 католичка а у 1910 годину 300 мухамеданских и 22 като- 
личка. Као узроки спричао је ову ствар. Један фратор запрети 
својој неуредној пастви да ако му идуће божје службе не 
дођу на време да ће је свршити без ње. И тако уради. За- 
доцнели верни га замоле да службу понови, и кад он то није 
хтео учинити сви пређу у оближњу џамију и помуслимане се. 
Арбанаси нису фанатици, па и њина мржња спрам Словена 
не долази из разлике у вери, него од разлике у народности. 

Др. Јек, као добар Немац, жали што је француска про 
паганда у Турској ухватила дубока корена не само финан- 
сијски него и пропагандом језика. Док има преко 300 фран- 
цуских школа, немачких нема ни 40. 

Уз књигу иду веома лепе фотографије предела и људи 
из ових крајева. ВБ: 


Вота:п Во апд: Мле де То15101. П едшонп. 
Рап5, 1911. 


У гомили књига које ничу око имена Толстојева, ова 
малена биографија свагда ће сачувати своју особиту цијену. 
Писао ју је песник.! 

Предговор има сасвим личну ноту. Толстој утјецаше на 
писца и на његове вршњаке. Бијаше им он „свјетло, које 
најчишће обасјаваше њихову младост“. Бијаше то године 1886, 
када су се стала преводити најбоља дјела руске књижевности 
на француски. Пријеводи Толстоја, Достојевскога, изалажаху 
наједном у свим накладничким кућама париским. Од 1885 до 
1887 изађе „Војна и Мир“, „Ана Карењина“, „Дјетињство и 
Младост“, „Поликушка“, „Смрт Ивана Илића“, „Кавкаске При- 
повијести“, „Народне Приче“. У мало недеља, мјесеци, отво- 
рио се Французу нов један свијет. Тада је наш писац ула- 
зио у Есоје Моптаје. Другови су му били врло опречних 
назора. У једној групи било је реалиста и ироника, као фи- 
лозоф Дима, било је пјесника, распаљених страшћу за тали: 
јанску ренесансу, као Сиаре, сљедбеника класицизма, Стенда- 
ловаца и Вагнеријанаца, атеиста и мистика, подигла се пре- 
пирка и родило несугласје; али за неколико мјесеци све их 


1 Ромен Ролан писац је психолошког романа „Јеап Сћоаборће“, у 
којему приповиједа развитак једнога глазбеника. Ролан запрема данас 
столицу музикологије на Сорбони. Његов роман је донекле азутобиограф- 
ски. Критика му признаје „снагу мисли и дубљину осјећања“. 








+" 

је сломила љубав према Толстоју. Сваки га љубљаше са сво- 
јих разлога, јер сваки налажаше себе у њему, за све он би- 
јаше пут који води у свемир, једно ускрснуће живота. Глас 
што долажаше са крајњих крајева Европе, будио је симпа- 
тије гдје им се не би нитко надао, у породицама, у провин- 
цији Француске. МИ аутор спомиње како се зачудио, када 
је слушао обичне грађане маленога му града, гдје говоре са 
живим интересом о „Смрти Ивана Илића“. Сјећа се како се 
није слагао с Вогиеом, који је у своме дјелу о руском ро- 
ману жалио што се Толстој губи у вјерском мистицизму. 
Штоватељи су га слиједили и овамо. „Дјело Толстојево, би- 
јаше наше. Наше, по својој младости срца. Наше, по својој 
тријезној иронији, своме несмиљеном јасном погледу, својој 
игри и смрћу. Наше, по својој сањи братинске љубави и 
мира. Наше, по својим страшним оптужбама против лажне 
цивилизације. ИМ по својему реализму и по својему мисти- 
цизму. По својему даху природе, по својему дојму неодољи- 
вих сила, по својој вртоглавици свемирској“. Као некада Вер- 
тер, тако дјеловаше Толстој на овај нараштај. 

Биографија ова чита се као роман. Аутор не улази у 
право хисторичко истраживање живота, не говори, на пример, 
о великом књижевном утјецају и западних и руских писаца. 
Не ломи Толстоја у епохе, него тражи прелазе, настоји да 
га прикаже нераздијеливим, јединственим од ране младости 
до смрти. Дјела узима за биографске документе, јер су у 
Толстоја „умјетност и живот једно“. Толстојев живот добива 
тиме неку пјесничку основу, сва проза његова живота остала 
је прикривена. Тако се само у једној биљешци напомиње, да 
је Толстој боловао од сушице и да су од те болести умрла 
његова браћа Никола и Дмитрије. Године 1901 је Толстој 
рекао: „о колико је стање болести од већега замашаја, што 
«се тиче моралне вриједности, од здравља! Немојте ми гово- 
рити о људима који никада не бијаху болесни ! Они су грозни, 


_ особито жене. Здрава жена, то је права дивља животиња“. 


Тко се не сјећа стихова, што их Ниче пише у славу својој 
ужасној болести. Болест је невидљиви геније, и код онога који 
највише утјецаше на Толстоја, Шопенхауера. Великани Осам- 
наестога Вијека Русо, Волтер и Гете наивни су сретници 
у поређењу са Толстојем, Ничеом и Шопенхауером. Болест 
је морала силно утјецати на Толстојев душевни развитак. 

Неке његове најјаче пјесничке слике извиру из маште теш+~ 
кога патника. Његове самоубилачке намјере, његова журба 
у стварању, вјечно гледање смрти у лице, и што је увијек забав- 
љен проблемом „како уредити свој живот“, „како наћи праву 


срећу“ — све то има свој психолишки спој с болешћу. Тол- 


стој се налазио дане, недеље, мјесеце и године у располо- 
жењу својега Ивана Илића на самрти. У тој биогрифији 
ишчезнуо је тај демон готово сасвим. 

Биограф најбоље је схватио пјесника Толстоја. Размиш- 
љање о „Војни и Миру“ посве је артистичкога значаја: „види 
се дух хомерски на дјелу, мир вјечних закона, импозантни 
ритам даха судбине, осјећај цјелине окџ које се веже сваки 
детаљ, види се како царује над својим дјелом геније умјет- 
ника, као Бог Постања што броди над водама“. Филозофску 
основу „Војне и Мира“ не види аутор. Већ у томе роману 
Толстој је развио своју индивидуалистичку мисао, одричући 
повијести сваку еволуцију, сваки смисао. Такова критика 


прошлости бијаши приступ за критику савремене културе“ 


европске. 

Са много више пажње израђена је слика обитељскога 
живота Толстојева. Познати спор са супругом, борба да се 
од ње ослободи и да се преда анђеоском животу, приказана је 
сфином психологијом, с драматском објективношћу, и нама 


остаје за једну и другу страну живахна симпатија, јер нам 


је све разјашњено. 

Када писац долази до списа против Шекспира, против. 
модерне умјетности, он одлучно узима критично стајалиште. 
Пориче своме великоме учитељу знање о уметности, о којој 
говори, налази да је заостао далеко иза својега времена, и 
напокон га испричава због морилистичке тежње: „када један 
изразити умјетник говори о другоме, он за право говори о 
себи, и своме идеалу“. Међутим Толстој заслужује и ту већу 


пажњу. Истина је, Толстој је и од Вагнера и од декадената дао 
карикатуру, али рекао је што је многима било на душу. И _ 


све ми се чини, да је и ту прије Толстоја дискретно прого- 
ворила западна наука. Гијо, кога спомиње Толстој у своме 
спису „Што је умјетност 2“, дао је с естетских разлога једну 
критику артизма, коју је Толстој с моралистичкога гледишта 
силно пооштрио. 

Главна је слабост ове биографије, што је писана без по- 

знавања Русије и осталога славенскога свијета. Толстој је сра- 
стао са модерним славенством, исто тако као један Леонардо са 
ренесанском Италијом. Што се будемо више од његовога доба 
одмицали, то ће нам веза Толстојева с њоме бити јаснија. Се- 
љаци Јасне Пољане казивали су му у перо приповјести, које 
је сав свијет сматрао за дјело његова генија, толико су оне 
његовому духу сродне. Славенски препородитељи навијестили 
су толстоизам прије Толстоја, очекивали су да ће из сла- 
венске средине изаћи глас помирбе и љубави кршћанске. Спи- 
ритизам Прерадовићев, Коларове идеје о голубињем сла- 
венству, мистика Мицкијевича и Красинскога, света Русија 
славенофила приправљају подручје за Толстоја. Толстој је 
довео идеализам славенских препородитеља до крајњих до: 
сљедности својих. Стајаше му при том на служби ново оружје 
западне филозофије и велико познавање источних религија. 
Иза Прудона проглашује и Толстој власништво извором не- 
правде, насиља. Иза Шопенхауера—Буде не налази више фило- 
зофског смисла у историји човечанства. Те су нове идеје оду. 
зеле славјанофилству његову уску основу, национализам. Али 
све до године 1899, када се разочарао над Духоборцима у 
Канади, који признаше власништво, Толстој се надаше, да је 
славенска раса позвана да прва почне живјети по закону 
божјему. Од онда он је и то посљедње наслеђе славенофил- 
ства одбацио и управио свој поглед по свијету, тражећи от“ 
куда ће доћи спас људима. МИ мишљаше да је то „велики 
мудри народ кинески“, који је одабран да скрши материја- 
лизам Европе. Када је Јапан надмашио у војни своје европске 
учитеље, губио је Толстој и ту последњу наду и обратио се 
— појединцима. Тако је ето и Толстој везан у својим поје: 
диним развијеним периодама за утјецај своје околице. Данас 
још није сав биографски материјал издан. Ромен Ролан слу- 
жио се првим трима књигама: „Живот и дјела, успомене, сје- 
ћања, писма, извадци из интимнога дневника, биљешке и ду- 
кументи живота“, које је сабрао, уредио и протумачио П. 


"Бирјуков, прегледао Л. Толстој, а на француски превео Ј. В. 


Бинсток. 
С овако одмереним материјалом Ролан је дао врло за- 
нимљиву и вриједну књигу, која је ето за кратко вријеме до- 


3 живила друго издање. 


Др. ДРАГУТИН ПРОХАСКА 

БОВ У ЛЕ АРСА 


КЊИЖЕВНОСТ. 

ЈЕДАН превод из Толстоја. — Толстој, који је код 
нас почет да се преводи врло рано, раније него код свих 
других Словена, и у време кад је код осталих европских на- 
рода био врло мало превођен, Толстој је један од оних страних 
писаца чија дела су врло много превођена у нашој књижев- 
ности. Пре извесног времена појавио се још један превод из 
његових дела. У издању „Свесловенске Књижарнице“ изишао 
је превод Г. Бор. Милојевића Толстојеве брошуре „Може ли 
бити земља приватна својина 2“. — У књижици се расправља 
топло и речима које освајају, само са мало обзира на прак- 
тичност, питање да ли земља може и сме бити приватна својина. 
Одговор је, наравно, да земља нити може, нити сме бити при- 
ватна својина, и да ће настати време кад ће правилно решење 
тога питања доћи само по себи, онако као што је, у своје 
време, решено и питање „крјепосног права“. Као што питање 
„крјепосног права“ нису решили цар Александар Пи његови 
министри, него људи који су постали свесни тога нечовештва, 
баш саме спахије и поседници, исто тако биће решено и пи- 
тање о приватној својини земље, јер Толстој верује да ће 
„руски паразити које је труд народа исхранио... постати свесни 
свога греха“. — Треба додати да је књига лепо преведена, и, 
ако не текстуално тачније и са више познавања руског језика, у 
сваком случају са више стила и са модернијим схватањем је- 
зика и интерпункције него многи ранији преводи из Толстоја. 

Б. М. 


„САВРЕМЕНА ИТАЛИЈА“. — Услед сличности судбине тали- 
јанског и српског народа, код нас се у последње време радо 
и често пише о историји Италије у Х,Х веку. Једна од та- 
квих пригодно-историјских књига је и „Савремена Италија“ 
од Б. Митровића. (Београд, 1112; 80, стр. 148; цена 1.50 дин.) 
У засебним поглављама изнета је историја Италије од 1861 
до 1911, као и привредни, економски и књижевни живот у 
данашњици. Излагање није прегледно, а стил је често У АН 





ДРУШТВА И УСТАНОВЕ. 


ГОДИШЊА СКУПШТИНА СРПСКЕ КЊИЖЕВНЕ ЗАДРУГЕ. — 15 
априла одржана је Х1Х редовна годишња скупштина Српске 
· Књижевне Задруге. Г. Стојан Новаковић, председник Задруге, 
отворио је Скупштином поздрављајући изасланика Матице Хр- 
"ватске Г. Др. Отона Кучеру, који је уједно заступао и Матицу 
"Словеначку, и изасланика Матице Српске у Новом Саду, Г. 
„Др. Тихомцра Остојића. Г. Новаковић наглашава да је два- 








њег ~; 

десет година од како је потписан статут Српске Књижевне 
Задруге и позива задругаре да се с пиететом сете потписника 
који су умрли. Најзад, Г. Новаковић, и ако је број задругара 
знатно порастао, мисли да би једна оваква народна установа 
требала да налази још више одзива. Г. Др. Отон Кучера до- 
носи братски поздрав и Хрвата и Словенаца; он је радостан што 
може да председнику Задруге, о педесетогодишњици његова 
рада, пожели и надаље исту крепкост којом је до сада радио, 
и не може а да не захвали на дочеку хрватских студената 
који су дошли у посету студентском удружењу „Побратимству“, 
а које је цео Београд дочекао као своје госте и као праву 
браћу. „То се у дело приводи, казао је Г. Кучера, идеја на- 
родног јединства.“ 

Тајник Г. Павле Поповић прочитао је извештај о књи- 
жевном раду Задруге у прошлој години. У извештају се, најпре, 
приказује прошлогодишње коло; затим, указује се на промену 
тајника и на одлуку којом се тајник ослобођава кориговања 
и других сличних послова и даје му се више могућности за 
чист књижевни посао ; најзад, истакнут је заједнички рад с 
Матицом Хрватском, која у идућем колу издаје Хумореске 
Г. Б. Нушића. Побројане су књиге које могу ући у ново 
коло : 1, Краће песме П. П. Његоша, у редакцији Г. Др. Ми 
лана Решетара, са предговором Г. Павла Поповића; 2, Сањало 
од М. П. Шапчанина, у редакцији и с предговором Г. Др. 
Јована Скерлића; 3, ове, роман Г-ђе Јелене Димитри- 
јевић; 4, Одабране беседе Демостенове ; 5, Антологија хр: 
вашске приповешке, у редакцији и с предговором Г. Др. Бранка 
Дрекслера ; 6, Злашно острво, роман Р. Б. Стевенсона ; 7, 
Лоше и добре стране војничког живота, приповетке Алферда 
де Вињија, у преводу Г. Душана Ђокића; 8, Руђин, роман 
И. С. Тургењева ; 9, Мињон, одломак из „Вилхелма Мајстера“ 
од Ј. В. Гетеа; 10, Љубав и случај, драма од Маривоа; 11, 
Стара сриска архитектура, од Г. Андре Стевановића ; 12, 
Бомарше, књижевна студија Г. Богдана Поповића; 13, Исшо- 
рија умешности (Аполон), од Саломона Ренака ; 14, Кришичке 
студије Др. Љ. Недића, П св.; 15, Путописи Хајнриха Хајнеа. 

Поводом овога извештаја говорили су само Г. Г. Јован 
Томић и Миодраг Ристић. Г. Томић, као и прошлих скупштина, 
тражи књигу о сршском народу, и жали што ни једне књиге 
која би дала етнографију, историју и географију српских зе- 
маља нема ни у предлогу књига за ново коло. Г. Ристић 
указује на Мештровићев рад као на путоказ оног што треба 
да учини Задруга: дати израз целог народа. Он предлаже да 
Задруга изда више хрватских књига, а не само по једну, и 
да издаје по једну књигу у колу штампану латиницом. 

Најзад, благајник, Г. Хенрик Лилер, прочитао је изве- 
штај о имовном стању и предлог о проглашењу повереника 
за добротворе. Задруга има у фондовима 42.42451 дин. у 


„сталном капиталу 141.305:50, у обртном капиталу 45.70878. 

На дугу има за кућу 36.000 и осталим повериоцима 4.308:38. 
Г. Млија Ђукановић истиче разлику имовног стања које је 
утврђено на ХШ скупштини и данашњег стања: онда је било 


око 121.000 динара имаовине, а данас је преко 200.000 динара. 


Овим податцима додајемо ову статистику о књигама 
Задруге. За двадесет година Задруга је дала 20 кола са 140 
књига. Међу тим књигама су: 105 забавне, 35 поучне са- 


држине ; 104 оригинала, а 36 превода (11 с француског, 8 


с енглеског, 7 с талијанског, 5 с руског, по 2 с пољског, 


· немачког и латинског, и 1 с бугарског). Свега је дала 173.000 _ 
комплета. Укупни број штампаних табака свих комплета из-. 


носи 17,300.000 табака. Затим, Задруга је издала 10 дела 
„Забавника“ у 15 књига, међу којима има по 2 дела рускеи 
француске књижевности, по 1 дело енглеске, пољске и ита- 


лијанске књижевности, и 3 збирке малих приповедака из разних | 


књижевности. Најзад, још три књиге: „Чика Јова Српској 
Деци“ (1000 примерака), „Чика Јова Српској Омладини“ 
(5000) и, популарно издану, „Српску Књигу“ (2500). 

На растурању књига раде непрестано и поглавито пове: 
реници. За последње коло радио је 401 повереник, њих 206 у 
Србији, 195 на страни. Последње коло имало је 10.211 за- 
другара, и то у Србији 5.872, у Срему, Славонији и Хрватско. 
1.447, у Босни и Херцеговини 1.008, у Далмацији 598, у Банату 
466, у Бачкој 423, у Црној Гори 130, у другим земљама 267. 

Ж. 


ПРОСВЕТНА АНКЕТА КОД ПРАВОРЛАВНИХ И МУСЛИМАНА У Босни 
и ХЕРЦЕГОВИНИ. — У издању друштва „Просвјете“, у Сарајеву, 
изишла је крајем прошле године једна корисна књижица под 
насловом „Подаци за проучавање просвјетног рада у Боснии 
Херцеговини“. Из те књижице и из једног чланка Г. Др. Влади- 


мира Ћоровића, „Муслиманска просвјетна анкета“ („Преглед“, 


1 јануар 1912), може се изнети неколико врло интересантних 


података о целокупном стању просвете код православних и му- 


слимана у Босни и Херцеговини. 


У Босни и Херцеговини има свега 470 основних школа. 
Е: 


Од тога њих 356 јесу државне основне школе, осталих 114 
јесу српске основне школе. Подела државних основних школа 


удешена је тако да у читавим чисто православним котарима_ 


има их свега по2или 3, а у котарима где су католици у ве- 
ћини има их по 18 и 15. Проценат похађања тих државних 
школа овај је: православни 52 28%о, муслимани 47'49%/о и ка- 


толици 75:37%о. Из даљих података видеће се још боље да 


су државне основне школе првенствено удешене за католике. 
Док број православне деце за последњих неколико година стоји 
непрестано око 8.000, и чак и опада, дотле број муслиман- 
ске и католичке деце стално се пење. Православних је 1902/3 
школске године било 8608, а 1908/9 број је спао на 8.579. 


Истих година муслимана је било 4.026 и 5.564, а католика | 

9 236 и 12.104. Али затоброј православне деце у вероисповедним 
основним школама стално се пење. У години 1902/3 у веро- 
исповедним школама било их је 4.925, а у 1908/9 школској 
години тај број се био попео на 7.525, док је католика 1902/3 
"било 2.372, а 1908/9 — 2.699. Укупан број православних ђака 
по основним школама, државним и приватним, износио је 
1895/6 године 10.753, а 1909/10 било их је 17.504. Католика 


"је било 1895/6 године 8.478, а 1909/10 — 16 198. Муслимана 


у истим годинама, било је 3.985 и 0.443, а Јевреја 837 и 1.350. 
Целокупан број деце, свих народности и вероисповести, из- 
носи је по босанско- -херцеговачким основним школама године 
1895/6 24.291, док се 1909/10 године тај број попео на 41.130. 
Школске године 1910/11 било је у општим народним основ- 
ним школама свега 33.091 деце. Тај број расподељен је овако: 
православних 10.104 (8.734 мушких и 1.370 женских), и ка- 
толика 15.220 (11.694 мушких и 3.526 женских). 

Српских основних школа у целој Босни и Херцеговини 
има 114, 45 варошких и 69 сеоских. Школе су подељене 
овако: у епархији дабро-босанској има их 25, у епархији за- 
хумско-херцеговачкој — 26, у епархији зворничко-тузланској 
— 23, и у епархији бањалучко-бихаћској 40. Похађање тих 
школа непрестано расте. У 1906/7 школској години било је 
свега мушке и женске деце 6.050, а године 1909/10 тај број 
попео се на 8.617. Процентуално то изгледа овако: године 
1906/7 — 13.839, године 1909/10 19:419/. Број женске деце 
по српским основним школама износи од прилике '/3 цело. 
купног броја ђака. Само, и ако је број сеоских школа (69) 
знатно већи од броја варошких школа (45), ипак је сеоске 
деце сразмерно много мање него варошке. Док је, на при- 
мер, 1909/10 по варошким школама било свега 3.998 ђака, 
дотле их по сеоским основним школима није било више од 
4.619. Сразмерно броју школа (45:69), цифра ђака по сео- 
ским школама требало би да изнесе 7.037. Ово се нарочито 
односи на женску децу. Док је, 1909/10, женске деце по ва. 
рошким основним школама било 1.680, дотле их је по сео. 
ским било само 289. — Срба учитеља било је 1909/10 године 
свега 415, 244 по- владиним, 170 по српским и 1 приватан. _ 
Католика учитеља било је 405, а муслимана 107. — Целоку- 


_'пан трошак за све српске основне школе износи у 1909/10 го- 


ћ 
| 
| 
3, 
5 


дини 292.300 круна. 
По гимназијама и другим средњим школама не стоји се 
много боље. Православних ђака у 1908/9 било је у сарајев- 


_ ској гимназији 186, у мостарској 95, у тузланској 74, у ба- 


_ Њалучкој реалци 108 и у сарајевској реалци 62. Процентуално, 
_ према муслиманима и католзцима, стоји се овако: Сарајево 
· (1909/10) — православних 35%/, муслимана 149%о, католика 
· -9896; Бањалука (1909/10) — православних 320%/о, муслимана 





| 219/0, католика 389/о; Мостар (1908/9) — православних 317, 
1 | нека 299, католика 3190; Тузла (1908/9) — православ- 

них 3790, муслимана 2200, католика 32%, и у сарајевској 
реалци (1909/10) — православних 189/о, муслимана 17%/0, ка- 
толика 349. Кад се број православних средњешколаца за 
последње две школске године упореди са бројем ранијих го-- 
дина, видеће се да, од друге половине деведесетих година, 
почиње стално да опада; и док је ранијих година православ-- 
них увек било у већини, дотле се, у 1909/10, број право- 
славних ђака на неким местима изједначио са католицима, а 
негде су католици у знатној већини (сарајевска реалка). Још' 
горе је по девојачким школама. За последњих десет година. 
било је православних ученица по свима девојачким школама 
свега 1.507; за исти број година католичких ученица било. 


2.263 и Јеврејки 809. —- У учитељској школи било је за 28. 


година 795 православних ђака, муслимана 589 и 759 като- 
лика. Најгоре се стоји, горе чак и од муслимана, по занат- 
лијским школама. За последњих десет година било је у тим. 
школама 326 православних ђака, 330 муслимана и 403 ка-- 
толика. 

Православни у опште не стоје ни мало добро са стањем, 
своје просвете у Босни и Херцеговини, али Муслимани стоје: 
ипак много горе. Број муслиманске деце по основним школама, 
упоређен са бројем прмвославних и католика, управо је незна-- 





Ара зна виа +: 


тан. Док је, у 1909/10, број православне деце по основним шко- | | 


лама износио 17.504, а католика 169.198, дотле муслимана је 
било само 5.443. У средњим школама муслимани исто тако стоје 
врло слабо. Просечан проценат муслиманских ђака у сара- 
јевској гимназији од године 1880 до 1900 био је 139 (пра- 
вославних 40%, католика 35%) ; у Мостару од 1894—1909 тај, 
проценат је био 19%/, (православних 459, католика 359%/,); у 
Бањалуци од 1895—1910 био је 129, (православних 450/., ка- 


толика 369/,); у Тузли од 1899–—1909 био је 159 (правосланих. 


459/, католика 349/,). — Муслиманско школско питање уопште 


врло је неуређено. Муслиманске конфенсионалне школе много. | 


су конфесионалније него српске. У троразредним основ. 


ним школама пропусти се читава година дана на веро- 


науку. Док се за српски језик одређује по 3 часа не: 


дељно, за рачун 3, за земљопис и историју по 2 или 3, дотле 
веронаука одузима по 4 часа недељно. Женске деце уопште _ 
и нема по школама, или их има врло мало, ито по изузетку. У _ 
целој земљи има само 13 женских муслиманских школа, од. 
којих свега 3 вреде. У државне више девојачке школе му- 


слиманке и не иду. — Учитељско стање врло је јадно. Нај- 
старији учитељ у основним школама, тако звани „први муа- 
лим“, има годишњу плату од 300 до 400 форината, други 
има 180—200 форината, и трећи, који је у исто време и нека 
врста служитеља, има 80—120 форината. Маи ј 


Власник, Богдан Поповић. — УРЕДНИК, ЈОВАН СКЕРЛИЋ. 

Књига ХХУШ, БРОЈ 10. — 16 мај 1912. 


ЉУБОМОРА. 


Како су се њих две волеле у школи ! Свакако се и дру- 
гарице још сећају како су се волеле Даница и Десанка. 


Вреди загледати у живот добрих, младих, врло младих 
девојака које се воле. Има тамо много лепога. Има читав, 
тек процветао, мирисан зоћњак љубави. Па њихови разго- 
вори — пун гај тичјих песама. Има и снова, цело једно небо 
плавих снова без и једног облака. А колико планова о бу- 
дућности тек има ту, планова озбиљних и темељитих, као оне 
величанствене баштице што их деца од покиданог цвећа праве 
по песку. Има ту и сувишних пољубаца и онога што озбиљни 
људи зову детињаријом, али има много и лепога. Сећате ли 
се, жене и девојке, тога доба, сећате ли се школе и прве 
младости и другаичке лепе љубави» Ваљда живот није то- 
лико притиснуо да сте заборавиле2 Ваљда вас срећа није 
тако охолим начинила да сте постале незахвалне прошлости 

Даница и Десанка су се много волеле, искрено, дубоко, 
великодушно. Оне су биле захвалне једна другој што се воле 
и пресрећне што су се.у животу нашле. 

—- Ти, ти мене волиш! — узвикивала би Даница, сте- 
жући јој руке. —- Зашто» Чиме сам ја то заслужила 2 Али 


воли ме, воли! Јер ја осећам да постајем боља откад тебе имам! 
46 

— Ћути, ћути! — прекидала би је Десанка. — Ти си 
хиљаду пута боља од мене. Цела, цела си дивна! Ти немаш 
ни једне мане. И само ти је име дивно: Даница! Дана — 
светлост, сунце, дан. А кад ти кажем: Данице! — ја видим 
како у летњој ноћи трепери она дивна звезда што се зове 
као ти. Могућно је да је твоје име постало од речи дан, али 
је звездино име зацело постало од твога. Неки заљубљени 
астроном крстио је најлепшу звезду најмилијим именом. Твоје 
је име лепо, као и твоја душа: оно светли, оно трепери, оно 
звучи, као злато: — Данице ! | 

Ето, таква је била њихова љубав и у ситницама. То 
су, разуме се, детињарије, али ово о чему хоћу да вам при- 
чам није детињарија ; ово је живот, а живот је озбиљан, 03- 
биљан, као во, који својим тешким кораком равнодушно по- 
гази башту коју су деца по песку од покиданог цвећа заса- 
дила, равнодушно погази башту коју су деца по песку од 
покиданог цвећа засадила, равнодушно погази и оде, и не 
осврне се на жалост, на страх и на јецања, на уплашено, а 
понекад и смртно рањено дете. Живот је озбиљан. 

Сироте девојке, како су се волеле и како су на растанку 
плакале ! Да, морале су се растати. Свршиле су средњу школу, 


и Даница је морала да иде кући, јер није била београђанка. 


Ах, растати се сад, кад се најбоље познају и највише воле, 
сад, у седамнаестој години, кад су тек почеле озбиљно да 
мисле о великим стварима и да једна другој казују своје 
мисли, сад, кад ће ми најтеже бити да нису заједно ! 

Колико и како су плакале! (Грехота је смејати се тим 
сузама, јер оне теку из чистог извора). М зарицале су се, 
плачући, наше девојке да ће се волети исто тако догод су 
живе и да никад ниједној другој пријатељици неће поклонити 
више љубави. И тајно да нико, нико не зна дале су једна 
другој једну необично важну заклетву; да никад то место у 
срцу и ту љубав ни једна, ни друга неће уступити коме чо- 
веку, коме мушкарцу. Господо, не надајте се! Нема за вас 
места у та два срца, где царују Даница и Десанка ! 

(О, заклетво, цвете без корена, увенућеш пре него што 
те живот згази !) у 

Та заклетва их је мало утешила. И Даница је отишла. 
Али су зато долазила писма, писма, каква господа ћифте 
никад нису читали и никад неће читати. Кад би се могао по- 

веровати Десанки: она тврди да нигде у литератури није 
било таквих писама. ИМ она је писала и Даница се дивила и 
гутала љубав. Заиста чудновато да толико среће може чо- 
веку да донесе једна затворена коверта ! 

Оне су се покаткад и виђале. Даница је долазила у 
Београд, а и Десанка је два пута била у гостима код ње. 
(О, ти састанци — то су били читави капитали, од којих се 
још дуго после могло лепо живети. 

Дабогме, да то није могло тако непрестано да траје. 
После три године Даница је заволела човека. И писала је о 
томе својој Десанки и молила да јој опрости. ИМ она је одго- 
ворила и опростила јој. И радовала се и била тужна. 

Удала се Даница и охладнела према својој другарици. 
Можда је човечје срце мало да у њега могу стати две љу- 
бави одједном 2 И осетила је Десанка прво разочарење и први 
бол због људске несталности. Али је брзо престала да тражи 
писма и да пребацује. ИМ све ређе, само о великим празни- 
цима, послала би јој Даница какво кратко писмо или карту. 
Напослетку и то престаде. Десанка није хтела више да од- 
говара; вређало ју је да се њихово лепо пријатељство тако 
понижава. У то доба њу је готово све вређало, јер и она је 
била заволела човека, а тај човек био је хладан према њој. 
И живот јој је постао хладан. А име Даница није више било 
ни светло, ни блиставо, ни златно. М да је тада однекуд 
дошла Даница, не би јој се Десанка исповедила, нити затра- 
жила саучешћа од ње, која је у срећи била тако себична. 

О, шта човек не може да поднесе! Шта човек не може 
да прежали и да заборави! Лепе године младости су се по- 
лагано измицале негде, губиле се редом, као наша некадашња 
детињска веровања. ИМ Десанка је прегорела своју љубав и 
подругљиво се смешила на мисао о човеку, због кога је живот 
умртвила. Али на дну њене душе, под гомилом задржаних 
уздаха још су, као звезде облачином застрте, трептале мисли 
на Даницу и отимао се прекор: О, зар је срећа тако непле- 
менита ! 

И скупила је Десанка све своје умрле осећаје и љубав 
и храбро их сахранила. И остала је да живи у самоћи са сво. 
јом сад већ мирном тугом, својим мислима и својим књигама. 
И живела је разумом. И пуштала је своје мисли, као челе из 


кошнице, да лутају по свету и да јој донесу лепоте и мириса. 
| 46% 

И навикла се на тај тихи живот, налик на живот летњег цвета 
кога су приморали да живи зими у топлој соби. И да би 
опробала своју снагу, понекад је откопавала своје сахрањене 
покојнике. И чинило јој се да је све иструлело и само остао 
од њих бео костур. А код костура се већ више не жали; ту 
само може да се филозофира... | 

И тако је прошло доста година. Али одједном сав се 
њен живот ускомеша. Чула је да је Даница побегла од мужа, 
да се разводи, да је несрећна, да никад није ни била срећна. 
И као кад после страшне зиме дође нагло пролеће, дуне 
јужни ветар и збрише снег с брда и кровова, попуцају за- 
леђене реке и појуре набујали потоци, тако појури поплава 
од љубави у Десанкиној души. Она је сад себи пребацивала 
небригу, сад је себи пребацивала себичност и немање љубави. 
Зашто ју је пустила да се отуђиг Зашто није пратила сваки 
корак њенога живота Зашто није била горда» Зашто није 
отишла тамо и незвана р 

Чуло се много рђавога и о Даници, али Десанка то тек 
никад неће поверовати. МИ дршћући од узнемирености и љу- 
бави, написала је својој Даници једно велико писмо и по. 
слала га на стару адресу, на кућу Даничине мајке. То је 
писмо садржало хиљаду питања, али оно није за нас тако 
много занимљиво. Много је занимљивији Даничин одговор, 
јер је у њему цео њен живот. Ево тога писма: 

„Драга Десанка, велика моја пријатељице, како да ти 
захвалим што ми опет пружаш руку, како да савладам стид 
и да ти испричам све своје понижење, како да ти признам да 
док сам ћутала, била страховито, страховито несрећна» Каког 

Ја сам крива пред тобом, Али не; нисам ја крива; крив. 
је онај који је крив и целој мојој несрећи. Мене није било 
за ових осам година: ја нисам била ја, личност; ја сам била 
туђа ствар. Сад сам се отела, васкрсла сам. Радуј се, Десанка. 

Молиш за објашњење, преклињеш ме да добро проми- 
слим пре него што упропастим живот, страхујеш од мога 
познога кајања и од незгода у моме доцнијем животу, саве- 
тујеш да се помирим с прозом живота, и опет молиш да ти 
објасним све. Мила, не брини се! Мислила сам и мислила, 
преживела сам највеће кајање и најцрње дане што их по- 
штена жена може преживети, осетила сам до најдубљих ду- 
бина шта је бол и понижење, чисте душе ваљала сам се по 

блату живота, ничега у свету нема горег што би ме могло 
снаћи, никакве се будућности не бојим кад је та будућност 
без њега. Моја је срећа пропала, управо ње никад није ни 
било, али ја сам се сад одважила да побегнем од несреће и 
да спасем од живота што се још може спасти. Хоћу да живим 
у миру. Он ми је тако потребан. Јер ја хоћу да живим. Ја 
нећу своју заблуду да платим животом; она то не заслужује. 

Не знам да ли ћу умети да ти тачно испричам све оно 
што сам се дуго стидела да признам икоме због поноса и 
луде наде на боље. Ти си ми у првим писмима пребацивала 
неверство и жалила се да те не волим више откад сам се удала, 
а ја сам у почетку пуштала да тако мислиш, да ти не бих мо- 


"рала рећи истину, да ти се не бих морала жалити на њега, 


кога нисам могла лако престати да волим. Ја сам осећала да 
су твоја пребацивања још само шала, али кад ти ућута са- 
свим, ја осетих да је све пропало; ја увидех да си поверо- 
вала да те не волим више. Како си могла тако нешто пове- 
ровати2 А баш тада мени је тако била потребна твоја љубав, 
била си ми потребна ти и твоје сажзљење. Јер ја сам тада 
већ била робиња. Али ја ти тада нисам могла писати баш 
с тога што сам била понижена робиња. Ниједно писмо ја 
нисам могла послати, ни добити, а да га не прочита дрво он. 
О, како га мрзим што је упрљао мој живот ! 

А како сам га волела! Док сам била верена, често сам 
ти писала, али ти нисам смела рећи колико га волим. Ја сам 
тада била стидљива колико и поносита и срећна. Снебивала 
сам се да ти с правим одушевљењем говорим о својој љу: 
бави: бојала сам се да ми не позавидиш и жалила сам тебе 
што и теби удес није доделио такву срећу. О, несрећно, лудо 
дете! Каква обмана! Мој идол је био од блата и срушио се 
и испрљао и мене. Очајање због његовог пада је прошло; 
остало ми је само да се извучем из блата и да се оперем. А 
то је могућно, и то ћу учинити. 

- Чекај, немој пребацивати што сам од човека створила 
Бога, нити ме корети што га нисам умела волети ис манама. 
Чекај, видећеш. Тај човек није човек; он је чудовиште. 

Знаш каква сам била кад сам се последњи пут с тобом 
видела. Таква сам иста била кад сам њега заволела. О, добра 
сам била, добра, света. Ја плачем, Десанка, за оном Дани- 


__цом. Али зашто су нас тако рђаво васпитавалиг Зашто су нас 

васпитали да будемо добре међу добрим људима2 Зашто нас 
нису васпитали да будемо јаке међу рђавим људима2 Зашто 
нам нису казали какав је свет и шта је живот Требало је 
да знамо све, па онда да можемо сачувати ону своју нежну 
доброту. О, каква сам ја била незналица и с каквим сам се 
поверењем прибијала уз њега, уз тога човека, чије сам име 
осам година носила и који је тако брутално упропастио моје 
најсветије светиње. 

Ја га сад толико мрзим да нисам способна да без од- 
вратности напишем речи: волела сам га. Међутим чини ми се 
да је потребно да знаш колико сам га волела, да би могла 
оценити сву дубину мога очајања и пропасти. Кад већ хоћу 
да ти причам све испочетка, онда, ово, исцепаћу ти два три 
листића из свога девојачког дневника, да видиш шта сам че- 
кала, а шта је дошло. О, тај сиромах дневник! Историја моје 
лажне среће, моје бескрајне обмане, моје слепе љубави. Ја 
се сад стидим од њега и бацићу га у ватру. Али прво про: 
читај ти ово неколико листића. 


2 марта 190... 
Дан мога прстеновања. Како сам била узбуђена, како 


сам дрхтала! Али свршила се и та церемонија, и гости се. 


разишли. И сад сам опет у својој собици сама са својом љу- 
бављу. Са својом љубављу и с китом висибабе, коју ми је 
он донео. Мило, бело цвеће! Ја те тако. волим, а кад ми те 
је он донео, онда још више, још много више. Нежно, бело, 
прво цвеће, ти си пољубац зиме и пролећа: круница снежна, 
бела и чиста, као зима, а дршка и лишће зелени, као младо 
пролеће. Ти не миришеш, као друго цвеће; мирис — то је 
већ мисао, машта, жеља, а ти си тако невина и чиста. Прво 
мило цвеће, он ми те је донео на дан нашег прстеновања, на 
дан кад је пролеће дало зими први пољубац, на дан кад су 
наше судбе везале тако чврсто, да ћемо заједно ићи кроз сва 
пролећа, лета, јесени и зиме. Да знаш како га волим, да знаш 
како·сам срећна! Он је тако диван. Како је данас био 03- 
биљан и блед! Како је његов поглед непрестано пратио мене! 
О, што нисам најдивнија девојка на свету, па да га усрећим 
како ниједан човек није био срећан! Доста, дневниче! Не 


могу више. Уморна сам. Тонем у мирису снова, и љубим бело 


прво цвеће и љубим сјајан камен у прстену који ми је он 

данас донео — љубим у цвећу и прстену свога дивног ве: 
реника... 
. 25 марта. 

Још месец дана до свадбе. Нема више календара, ни да- 
тума; сад се броје дани до свадбе. 

Јуче смо ишли на гробље, да пољубим очев камен и да 
иштем благослов. Како је тамо тужно и лепо ! Како је чудан 
и моћан живот ! Пре седам година како нам је било кад смо 
однели оца тамо, а сад смо опет срећни, — прежалили смо га... 
Али неће нам мој добри отац замерити што смо срећни. Он 
ће се радовати. О, што није жив да види... 

Дошло је пролеће, право, истинско, снажно. Како је ду- 
боко диван свет! Нигде ни трага од снега и висибаба. Само 
се осећа влага и нека снага. МИ мирише ветер. И прича о 
љубичици и о зеленој трави. 

Данас сам га молила да идемо у поље. Боже, како је 
то глупо! Моји „старији“ правили су питање од тога : зар да 
идемо сами талеко> Какве глупе предрасуде! Ја им рекох 
да нећемо сами: он са мном, и ја с њим. А кад смо ми за- 
једно, немају се ничега бојати. Нека извине, али ми нико 
други данас није потребан. Стража ми не треба. Назваше ме 
замлатом, прорекоше ми да ћу скоро да се опаметим од те 
своје детињарије, али попустише — ишли смо сами. 

Испели смо се на брдо, па онда шетали кроз млада зе. 
лена поља и тражили љубичице. На једном месту било их је 
врло много. Ја сам своје давала њему, а он је брао друге и 
китио мене. Љубичица мирише, мирише. На шта» Десанка и 
ја смо често решавале на шта које цвеће мирише, али нисмо 
умеле да погодимо на шта љубичица мирише. А мени се чини 
да сад знам. Она мирише на ону прву чежњу младе девојке, 
на прве њене снове и нејасне жеље. Желиш нешто, а не знаш 
шта, осећаш се добром и милостивом, а не незнаш где ћеш 
да утрошиш ту доброту и ту милост, волиш природу, волиш 
цео свет, осећаш се и јаком и богатом, а опет ти нешто не- 
достаје, опет нешто хоћеш, опет нешто желиш. Да ли ти не- 
коме да помогнеш или то жеља моли да неко теби помогне» 
Отвориле се очи за лепоту, јавила се жеља за љубављу. и 
весела си бескрајно, и пуцају ти груди од неке непознате туге. 


О, драге сироте незналице, младе, младе девојке, хоћете ли 


ја да вам кажем шта вам то недостаје и какву љубав жели 

ваша душа» Праву велику љубав, љубав према јаком човеку, 
јаком и добром, на чију се руку можеш без бриге ослонити 
и кроз чије ћеш очи гледати шта има тамо иза неба... Љу. 
бичица мирише на ту велику, али још нејасну чежњу за љу- 
бављу, нејасну и због тога тужну, јер нејасност боли. 

А ја сам срећна. Он је ту поред мене. И ја разумем све, 
све ми је постало јасно. | 

— Мили, немој више. Доста смо набрали. Сирото лепо 
цвеће. Нека остане и другима који после нас дођу и који се 
воле. Помириши. Је ли да су дивнег 

— Да. Како си ти добра. И како си данас лепа, лепша, 
него икад! Твоје су очи веће и лепше него љубичице. Кад 
ме погледаш, мени је пријатно и слатко, као кад ми обема 


« 


рукама пружиш по три ета цвета и кажеш ми: помириши, — 


О, златни! А твоје су очи сто пута лепше од мојих. Ја во- 
лим црне очи. Твоје су, као оне друге крупне, црне љуби- 
чице, оне кадифене што се зову „дан и ноћ“. Велике, топле, 
меке, црне, само у средини мало светлости. Волим ја и своје 


очи, јер у њима гледам тебе и ову лепоту око нас, али твоје. 


су лепше, много лепше. 

— Да се променимо! — узвикну он. 

— Да се променимо! — насмејах се ја. 

-— Ја ћу сад своје очи да пољубим — рече он. — А тир7... 

Ја се насмејах. Нико нас није видео, само један стари 
храст. (Он нешто шушну ветру, а ветар оде даље и однесе 
тајну. Но ја се не бојим да ће нас издати. Моја мајка има 
сувише посла због моје спреме, да се не може заносити да 
слуша и једног таквог брбљивца, као што је ветар). — Да су 
нам дали малога Мишу за стражара, пропао би нам овако 
леп дан; не бисмо смели да мењамо очи. — О, ја бих смела! 
— рекох ја. — (О, тако је лепо, тако сам пресрећна да ме 
је већ страх. Некад ми се чини да то не може тако непре 
стано да траје, јер је сувише лепо. Хтела бих ту душу љу- 
бичица, сав тај мирисни ваздух и небо и простор и цело про: 
леће, све то што је пуно моје љубави да захватим, да загр- 
лим, да притиснем на своје срце и да молим, да преклињем 
да ту остане увек... 

Пошле су ми сузе. Он се насмеши, назва ме песникињом, 
пољуби ми руку, и онда ми попрети да не плачем, да чувам 
његове очи. 

Све је то било дивно. Чак нас ни код куће нису пре- 
корели што смо доцкан дошли. 


Још 5 дана до свадбе. 
Ја сам била много вредна, па је мајка желела да се од- 
морим мало. Ја јој рекох да ћу се одморити у пољу. И опет 


смо ишли. Мајка каже да је већ дигла руке од мене. 


Он ме је одвео далеко, у једну стару, густу шуму. Какав 
умор! Не знам ја шта је умор! Никад дотле нисам била у тој 
шуми. Нешто ретко дивно. Мислила сам залутаћемо, колико 
је велика, а толико је густа да је скоро помрчина у њој. Га- 
зили смо по дебелом слоју старог, лањског лишћа, а оно је 
шуштало, сувим, тужним гласом заборављених успомена. А 
више нас је шумело друго младо лишће, дискретно, тихо, као 
шапат наших душа. Ми смо се држали за руке и ишли тихо и 


Ћћутећи, као кроз цркву. Заиста је личило на неку величан- 
ствену, природну цркву: колико стубова од стабала, обраслих 
маховином, зелених, шарених, беличистих, а горе зелен свод 
од раширеног грања и младога лишћа, а доле разастрто суво 


лишће, као о Духовима по цркви трава. М песме има и ми- 
риса има. МИ нас двоје ту у тој светињи с нашом светом 
љубављу. 

Душа ми је треперела од лепоте око мене и од богат- 
ства у моме срцу. И гледала сам њега и мислила: кад ја 


овако мала оволико волим природу, како ли је тек осећа и 


разуме он2 Одједном се раздани и ја дигох очи горе: небо. 

— Како је чудна природа — рекох. — Увек плени. Мало 
пре је била помрчина и мени се то чинило дивно, а сад 
сам се ипак обрадовала кад сам видела небо и сунце! 

— Тако је кад гледсм твоје очи. Кад спустим трепавице, 
ја мислим да ничега нема љупкијега и да твоје очи треба 
увек тако да дремају у хладу, у сутону; а кад их дигнеш и 
погледаш ме, ја видим да сам се преварио, да има нешто 
још лепше и љупкије, и обрадујем се, као ти небу. 

Кад смо изишли из шуме, трчали смо мало. Али одтр- 
чања ми се коса растресла, па сам је морала поправити, јер 
је требало да се вратимо. И „требало је“ да кроз варош про- 
ђем као „солидна девојка“. Бацих шеших, да наместим косу. 
Он га је дигао, па ме је гледао. Не знам ко је то измислио 


"да женскиње не треба да намешта косу пред мушкима. Ту 

баш ничега ружног нема. Мора да су то измислиле жене, 
које умећу туђу косу. Ја му то рекох, а он се насмеја. Насмеја 
се и сунце са запада и баци неколико својих грана на нас. 


— Чекај, стани! — викну он. Остани мало тако ! О, како | 


ти је дивна коса на сунцу! Да знаш на шта ме је подсетила. 

И он ми је причао нешто из свога детињства. Он је 
брао лишће од дудова, а његова мајка гајила свилене бубе. 
И кад су се бубе завиле, она је одвајала жуте чауре од 
белих. Тако одвојене метнула би једне у бакрач и попарила 
врућом водом. И онда би каквом трновитом гранчицом до- 
такла све оне чауре на површини и на три би се од сваке: 
чауре захватио по један кончић, танак, као паучина и она би 
цео тај млаз свилене паучине прихватала палцем и кажипр- 
стом леве руке, а десним извлачила јак светао свилени конац. 
И тај конац бацала покрај себе на разастрту хартију. И тако 
је испод руке падало много, много свиле, и, чудновато, она 
се никад није замрсила, већ ју је мајка после лако, пажљиво: 
намотавала на клубе. А он је то врло волео да гледа. На 
такву једну гомилу тек испредене жуте свиле личила је моја 
разбарушена коса осветљена сунцем. Мора да је личила много, 
јер је он то био сасвим заборавио, па га је сад моја коса под- 
сетила. 

А та мајка, која је прела свилу, није више жива. Ја сам 
га молила да ми прича још о њој. И он је причао, и били 
смо тужни, па ипак бескрајно срећни... 


Сутра... 
Сутра... Застрепим кад помислим: сутра... Сутра ћу стати 
пред олтар и почети да носим његово име. 


Шетали смо вечерас по башти. Како велико свечано ћу- 


тање! Небо јединствено дубоко, као да се кретало у својим 
дубинама, као да је дисало, а звезде су узнемирено дрхтале 
као моја душа. Велико, устрептало ћутање ноћи ! 

Сели смо на клупу и гледали горе. Занели смо се, Из- 
губили смо се у простору и лепоти, али нисмо заборавили 
једно на друго. Изгледало нам да је свет тако леп од наше 
љубави, изгледало нам да је тако бескрајан само зато да 
се наша љубав може ширити до његовог бескраја. 

— Што си се ућутала2г — тихо рече он. 

— Ах, мили, што си... 

— Шта» 

— Што си ме вратио с неба» 

— О, и на земљи је дивно! 

— Да, дивно... Видиш, мислила сам о томе како сам ја 
мала према теби. Али ми се чини да ипак нешто вредим кад 
ме ти волиш. Јер иначе зашто би ме волео2 

— Зато што си лепа — насмеја се он. — Ах, ти и не 
знаш колико вредиш. 

— Немој о лепоти. То ми је други пут пријатно, али 
сад... поред оволиких дивота говорити о мојој лепоти. Да ти 
кажем, драги, нешто. Молим те, немој ме никад удаљавати од 
себе, немој се понашати према мени као према малолетном 
створењу стога што сам много, много мање образована од 
тебе. Јер ја хоћу да разумем тебе, хоћу целу твоју душу да 
упознам, хоћу да порастем поред тебе. О, ја ћу моћи да се 
развијам. ЈЉубав и воља су свемоћне, а ја их имам много. 
Зато кад будеш зажелео да ми нешто кажеш, немој се усте- 
зати из деликатности и страха да те нећу моћи разумети; ра- 
зумећу ја, разумећу кроз љубав. А ако не разумем одмах, ја 
ћу запамтити, мислићу, па ћу доцније ипак разумети. О, само 
ти немој затварати преда мном ниједан делић своје душе!... 

Он ме је гледао једним погледом који код њега највише 
волим, погледом тихе, нежне екстазе. МИ говорио ми како ме 
бескрајно воли, како сам фантаста и измишљам којешта, и 
како он није ништа већи од мене. 

Опет смо заћутали. Како је око нас све широко и мирно! 
Дрвеће се притајило и ћутало, као да нешто чека. А велика 
плава дубина и узнемирене, трепераве звезде изгледа као да 
лију на земљу небеску љубав. И земља одише љубављу: о, 
како миришу моје руже које сам с браћом неговала и које 
ће сутра покидати наши сватови !... 

— Сутра... — шапну он. 

— Сутра, и увек, до смрти... — рекох ја. 

Дође Миша да нас зове. Мајка је казала да одмах уђемо, 
јер је десет часова, а сутра треба ранити. Послушасмо. Мајка 
заповеди да се спава. Он је пољуби у руку, па оде. Миша се 
расплака: — „Ти идеш од насг Заштор“ Ја га загрлих, а 
сузе појурише саме. Ови маторци почеше да се смеју. Бранко 
рече: „Де, де, ако те је баш жао, још није доцкан, још мо- 
жемо да покваримо“. Мирко се насмеја: — „Веруј, Дано, да 

би му то било жао, јер он има намеру да заузме твоју собу. 
Сметам му ја да постане научник“. Ах, Боже, смејали смо се 
сви, али кроз сузе. Кад мајка још једном заповеди да се спава, 
Мирко рече: „Чекај, Дано! Хајде и ми да будемо једанпут 
смешни, па да се пољубимо“. — „Мили, мили мој брате!“ — 
и ја се загуших. — „А мене у овој кући нико не воли!“ — 
рече Бранко и загњури главу у једну књигу. Љубили смо се 
редом, као да се сад вечерас растајемо. Мајка дође са мном 
у моју собу и даде ми неколико савета. Како је она јака и 
велика, па ипак заплака: „Јединице моја, најстарије моје дете, 
срце моје, буди ми срећна! И пре свега буди добра!“ 

Збогом, мој дневниче. Збогом, Десанка моја, збогом сви 
моји драги. Али не, збогом: ја ћу вас и даље имати. Збогом 
моје девојаштво, збогом кућо моја, збогом башто и цвеће моје 
лепо, збогом собо, збогом усамљене вечери, збогом, снови 
моји!... Ја идем у јаву... Идем с њим у нов живот, у нове 
пределе. у нову обећану земљу... 

(Наставиће се.) 


Л. МИХАЈЛОВИЋ. 


РОМ АБИ НЕ УУ 


КОМЕДИЈА У ТРИ ЧИНА. 
(2) 
СЦЕНА ДРУГА. 
СилвеЕтТА (сишла је са зида п природно заклоњена, да је Бергамен не 
види). ПЕРСИНЕ, БЕРГАМЕН. 


БЕРГАМЕН, 


Ах! Ти си опет се ту скрила, 
У кутићу парка. 


ПЕРСИНЕ. 


Мени је он мио, 
Тај кутић. На клупи, жеља ми је жива 
Седети, крај зида који лоза скрива. 
Гледајте како је ова лоза мила 
Те венце, те шаре свуд около свила; 
Удисати треба свеж ваздух и чио. 

БЕРГАМЕН. 
Баш крај овог зида 2 


ПЕРСИНЕ. 
Тај зид ми је мио! 


БЕРГАМЕН. 
Ја не видим да је тако изванредан. 
СилвЕТА. 
(за себе). 
То се и не може видети! 


ПЕРСИНЕ. 

Зид један 
Тако леп и травом окићен, покривен 
Лозом и бршљана зеленилом скривен, 
Та глицина плава рашчешљаних цвасти, 
Па и овај козњак што овуда расти; 
Овај стогодишњи и стари зид што се 
Тихо руши, пушта дуге, чудне косе, 
Које ситно, дивно цвеће свуда шара; 
На овом се зиду маховина ствара, 
Те изгледа тако богата и сура, 
К'о краљевски престо од самог велура ! 


БЕРГАМЕН. 
Зар ти хоћеш да ме направиш још слепим, 
Да ти поверујем да се дивиш лепим 
Очима тог зида!... 


ПЕРСИНЕ. 


(окревувшн се зиду). 
Лепе су те очи! 


Азурни осмеси, цвеће које гочи 
Мирис, сјајне очи сваке сласти пуне, 
Ако икад очи оросе Вам круне 
Пољупцем једним крај ће бити њима. 


БЕРГАМЕН. 
Ал' зид нема очи! 


ПЕРСИНЕ. 
Ладолеже има. 
(И брзо увзабравши један. грациозно га пружи Бергамену). 

СилвВЕТА. 
Духовит је! 


БЕРГАМЕН. 
Глупак! Шта ће то да значи! 
Али, знам ја добро шта ти памет мрачи. 
(Силвета и Персине узнемирени). 
Ти читаш и овде» 
(Извуче књигу из Персинова џепа и погледа натпис). 
О театру! 
(Отвори књигу и испусти је запрепашћено). 
Шта» Шта 2 
Стихови !... Па Ви сте луди. Ето рашта 
Бежите од друштва, бледите и знате 
Само још којешта да ми ту брбљате, 
И што плаве очи видите на зиду! 
Зид не треба да је леп — имам у виду! 
— Зеленило ово нека се почупа, 
Све, чим би се могла скрити каква рупа! 
А да се склонимо од суседа злога, 
Сазидаћу бео и леп зид због тога, 
Сасвим чист и бео, обложит' га лепом 
Покрићу га оштрим од бутеља црепом, 
И окићен тако шиљцима нек' каже 
Да је ту, ко чета војника, рад страже. 


ЛПЕРСИНЕ. 
Милост ! 


БЕРГАМЕН. 
Без милости !.,. Тако мора бити! 
Ред шиљака цео ред ће да нам кити!. 


СилветА и ПЕРСИНЕ, 
(Пренеражени). 


Ох! 


БЕРГАМЕН. 
(Седне на клупу). Е 3 
Разговарајмо. 
(Устане опет и одмакне се од зида, сумњиво га посматрајући). 

Зид би имат мого 
Уши, место очи 


(Хоће да се попне на клупу. Персине се ужасне. На тај покрет Сил- 
вета се шћућури иза зида. Али Бергамен одустаје од намере, направивши 
неку болну гримасу, и да знак сину да се попне место њега и разгледа). 


Разгледај свуд строго. 


ПЕРСИНЕ. 
(Попне се и, нагнувши се преко зида, тихо Силвети која се одмах 
_ исправи). 
Вечерас! 
. СилвЕТА. 


(Пруживши му руку коју он пољуби. Тихо). 
Доћи ћу, зна се у колико. 


ПЕРСИНЕ. 
(Исто тако). 
Бићу ту! 
СилвЕТА. 
Волим те! 
БЕРГАМЕН. 
(Персинеу). 
Нор 
ПЕРСИНЕ. 
(Скочивши на земљу; гласно). 
Но — није нико! 
БЕРГАМЕН. 


«(Умирен, седне понова). 
Сине, о женидби твојој давно снујем. 


СилвЕТА 
Ах! 
БЕРГАМЕН. 
Шта је! 
Е: ПЕРСИНЕ, 
Та ништа. 
БЕРГАМЕН. 


Неки писак чујем. 

ПЕРСИНЕ. КИ 
(Зверајући у наоколо), | 
То рањена тица каква... 


СилвЕТА. 
Вај! 
ПЕРСИНЕ. 
У грању! 


БЕРГАМЕН. 


Размисливши зрело, ја сам ти у стању 
Дати добар избор. б 


ПЕРСИНЕ. 
(Дигне се звиждећи). 
4 ти! Ти! 
БЕРГАМЕН. 
(Продужава звиждуке). 
Тако бити 


Мора, па ма силом. 


ПЕРСИНЕ.. 
Ти, ти, ти, ти, ти, ти. 
БЕРГАМЕН. 
Зар сме, бедни косу, глас твој да се јави! 


> То је жена, млада, лепа, бисер прави! 
| Богата. 


ПЕРСИНЕ. 
А кад је нећу 2 


БЕРГАМЕН. 
| То ти неће 
; Олако да прође, лоло! 


– ПЕРСИНЕ. 
(Спуштајући штап којим је отац замахнуо). 

Премалеће = 
~ У жбуњу, и свуда, шум криоца ствара; 
Е А извори шумски гледе пар до пара 
Тичица где нежно сад покрај њих пада... 

БЕРГАМЕН. 
Бесрамниче ! 


ПЕРСИНЕ., 
Април све светкује сада. 
Лептири... 


БЕРГАМЕН. 
Лопове ! 


ПЕРСИНЕ. 
Лете преко поља 
И бирају цвеће, које им је воља !.. 
Љубав... 
БЕРГАМЕН. 
Хуљо! 


ПЕРСИНЕ. 


Срца развијати поче. 
А ја да се женим из рачуна, оче! 


БЕРГАМЕН. 
Дабогме, ниткове ! 


ПЕРСИНЕ. 
Е, нек' се пенуша 
Ваш гнев. Заклињам се зидом што ме слуша, 
Женићу се ипак, ал чудно толико, 
К'о што нигде није још читао нико, 
Романтично, лудо, како ја то умем! 


(Побегне.) 


БЕРГАМЕН. 


(Трчећи за њим.) 


Ох! удавићу те. 


СЦЕНА ТРЕЋА. 
СилвЕТА, затим ПАСКИНО. 


СИЛВЕТА. 


(Сама.) 


| Сад скоро разумем 
И очеву мржњу спрам тог лоле... 

Паскино. 
(Улазећи с лева.) 
Како, 
Шта радити овде, госпођице» 
СИлвЕТА. 
Тако, 
Шетамо се. 
Паскино. 


Тешко вама! Сама туда, 
Зар се не бојите 2 


СилвЕТА 
Ја сам храбра свуда. 


Паскино. 


Сами крај тог зида!... Али Ви не смете 
Ни прићи том зиду! Неразумно дете, 
Пази да ти ноге никад ту не кроче; 
То је врт мог смртног душмана!... 


СилвЕТА. 
Знам, оче. 


Паскино. 


Долазиш да чујеш говор, који буди 
Одвратност. Знаш шта су способни ти људи, 
Ако ли тај нитков и син му дознаду 
Да ми кћи долази, да сања у хладу 
Овог старог граба! Ох, мислећи на то 
Ја задрхћем! — Али овај ћу зид зато 
Шиљцима гвозденим, докле се год гледне, 
Да украсим: нек' се распори ко хтедне 
Прећи, да би рањен само доћи мог'о. 
СилвЕТА. 

За себе) = 
О, то неће бити; све то стаје много, 
А тата је доста тврд 


Паскино. 


Брзо се врати. 
(Она излази: он је посматра тобож уљтитим погледом.) 

СЦЕНА ЧЕТВРТА. 
БЕРГАМЕН, ПАСКИНО. 


БЕРГАМЕН. 
(Говорећи иза позорнице.) 


Ту цедуљу брже Страфорелу дати. 


Паскино. 
(Потрчи зиду и попне се на њега.) 
Бергамен ! 
БЕРГАМЕН. 
Паскино! 


Паскино. 
Како је: 


БЕРГАМЕН. 
Да кажем... 


Паскино. 
Костобоља 2 


БЕРГАМЕН. 
Боље. А твој болг 


Паскино. 
Не слажем 
Још се с овим стањем. 


БЕРГАМЕН. 
Свадбе ће ту бити 


Паскино. 
Ер 


БЕРГАМЕН. 


Да, у лишћу сам могао се скрити, 
И чути. Воле се. 


Паскино. 
Браво! 


БЕРГАМЕН. 
Нек се с тога 
Сврши! 


«Трљајући руке.) 

Два удовца! Ја сам отац тога 
Дечка, кога мати романтично ено 
Звала је: Персине! 


Паскино. 
Име је чувено. 


БЕРГАМЕН. 


А ти имаш нежан пупољак, Силвету, 
Ту азурну душу, сањалачку, свету, 
Знаш ли шта је циљ нам једини још био > 


Паскино. 


Да срушимо овај зид што нас је крио 
Једнога од другога, спојимо имања... 


БЕРГАМЕН. 
Рачун пријатеља. 


Паскино. 
А доброга стања. 


БЕРГАМЕН. 
И шта зато треба 2 


ПАРКИНО. 
Дечја брачна веза. 


БЕРГАМЕН. 


То! Ал' зар човек не треба да преза, 
Ако деца прозру што се од њих крије > 
Удешен брак добар и примамљив није 
За две младе душе поетске. — Они су 
Живели далеко; помишљали нису 

На брак, нит је когод хтео то да тражи. 
Али је њих завод мого да разблажи. 
Од нас нису никад састати се смели, 

И за то су стално да се виде хтели, 
Да се воле грешно и да љубав тајну 
Воде. — Ја измислих ту омразу вајну! 
Тај план Ви сте увек сумњичила само; 
А сад треба само пристанак да дамо. 

Паскино. 


Добро. Ал' зар неће баш та срца оба 
Наслутити шта је била наша злоба 2 
Да си лупеж, глупак казао сам деци. 


БЕРГАМЕН. 
Доста је сад с тиме! Шта треба, то реци. 


Паскино. 
Ал' изговор 2... 


БЕРГАМЕН. 


Ево! Твоја кћи ми знатно 
Поможе да смислим и лукавство ратно! 
Из говора њеног добио сам грађу, 
Јер вечерас, рече треба да се нађу. 
Персине ће доћи први ту, и када 
Силвета се јави, два човека тада — 
Негде у ком куту за време скривени, — 
Испадну, у црно сасвим завијени, 
Зграбе је; и она виче; пето млади 
Налети на њих, и бој се награди; 
Они тобож беже; дођемо ти и ја; 
Кћи и част спасени ! Твоја радост сија; 
Даш благослов, докле суза своје врши, 
Спасиоцу ; ја омекшам — све се сврши. 


Паскино. 


То је генијално ! Ах... то ми се свиди 
Генијално ! 


БЕРГАМЕН. 


«Скромно.) 


Па да... збиља. Али види 
Ко иде! То је мој плаћеник, коме 
Баш сам овог часа писао о томе. 
Јест, отмицу нашу он треба да пусти 
На сцену. 


(Наставиће се.) 
Едмон РОСТАН. 


(С француског превео Сама НАНДУРОВИЋ.) 

(Страфорел у свечаном разбојничком костиму појави се уднун 
прилази величанствено ) 

ЗАН А ЗКОр 


ПРИПОВЕТКА ИЗ ВРЕМЕНА ПОЉСКИХ УСТАНАКА. 
(Крај. 
А 

Не улазећи у Саратов, Албина стаде на левој страни 
Волге у селу Покровском, спроћу саме вароши. Овде се она 
надала, да ће се преко ноћ моћи разговорити с мужем и да 
ће га чак извести из сандука. Но козак се читаве кратке 
пролетње ноћи не одмицаше од тарантаса, седео је поред. 
њега у празним колима, што стојаху под шупом. Лудвика је, 
по наредби Албининој, седела у тарантасу, и, будући потпуно 
уверена, да се козак због ње не миче од тарантаса, нами- 
гиваше, смејаше се и покриваше своје рапаво лице марамом. 
Но сирота Албина није у томе видела ништа пријатно, и све 
се већма и већма узнемиривала, не разумевајући, зашто се то 
козак никако не миче од тарантаса. 

Неколико пути за време кратке ноћи, која се сливала 
са зором, Албина је излазила из механске собе поред смрд- 
љиве галерије на стражњи улазак. Козак непрестано не спа- 
ваше и, спустивши ноге, седео је на празним колима, што 
стојаху поред тарантаса. Тек у свануће, када се петли већ 
пробудише и довикиваху се из дворишта у двориште, Албина 
се сиђе доле и доби времена, да се разговори са мужем. 
Козак ркаше, изваливши се на колима. Она пажљиво приђе 
к тарантасу и лупну у сандук. 


— Јузју! 

Одговора не беше. 

— Јузју, Јузју! — проговори она уплашено и јаче. 

— Шта је, шта је» — сањивим гласом проговори Ми- 


гурски из сандука. 

— Што не одговориш 2 - 

— Спавао сам, — проговори он, и она по звуку гласа 
познаде, да се он смешио. — Шта је, хоћу л да излазимг 
— запита он. 

— Не можеш, козак је ту, — и, рекавши то, она по« 
гледа у козака, који спаваше у колима. 

И, чудна ствар, козак ркаше, но очи његове — добре, 
плаве очи, — беху отворене. Он гледаше на њу, и тек, кад 
се сусрете са њеним погледом, зажмури. 

„Да ли се то мени учинило, или он збиља не спавар“ 
запита сама себе Албина. „Мора да ми се учинило“, помисли 
она, и опет се окрену сандуку. 

— Стрпи се још мало, — рече она. — Хоћеш да једеш» 

— Не. Хоћу да пушим. 

Албина опет погледа на козака. Он спаваше. 

„Да, учинило ми се“, помисли она. 

— Ја сад идем код губернатора. 

— Па срећан ти пут... 

И Албина, извадивши из куфера хаљину, пође у собу 
да се облачи. 

Пресвукавши-се у своје најлепше удовичко одело, Албина 
пређе Волгу. На обали она узе извошчика (фијакер), и пође 
губернатору. Губернатор је прими. Лепа насмејана удовица 
Пољкиња, која је дивно говорила француски, врло се допаде 
старцу-губернатору, који је још хтео да је млад. Он јој све 
дозволи и замоли је да још дође сутра к њему, да добије од 
њега наредбу за градоначелника у Царицину. Радујући се и 
успеху своје молбе, и оном утицају своје примамљивости, који 
је приметила по понашању губернаторовом, Албина, срећна 
и пуна нада, враћаше се низ брдо по калдрмисаној улици на 
дугачким колима ка пристаништу. 

Сунце се беше попело већ изнад шуме и трептало је 
својим косим зрацима по узлелујаној води великог речног 
разлива. С десне и леве стране по планини виделе се, као 
бели облаци, мирисним цветом осуте јабуке. Читава шума од 
катарки видела се крај обале, а једрила су се белела по 
речном разливу, који је трептао према сунцу и подизао та- 
ласиће према ветрићу. На пристаништу, пустивши се у раз- 
говор са кочијашем, Албина запита, да ли се може узети 
какав велики чамац — дереглија — до Астрахана, и силесија 
веселих лађара, који дизаху трају, понудише јој своје услуге 
и дереглије. Она се погоди са једним од тих лађара, који јој 
се већма допао, и пође да му види дереглију, која се тискала 
међу множином других чамаца и дереглија на пристаништу. 
На дереглији се налазаше омања катарка са једрилом, која 
се могла намештати, тако да се могло путовати с помоћу ветра. 
За случај да не буде ветра, ту беху весла и два весела бур. 
лака веслача, који су седели на сунцу у чамцу. Весели, до- 
__ бродушни чамџија саветоваше, да се не оставља тарантас, 


744 Српски Књижевни ГЛАСНИК. 








него да се с њега скину точкови, па да се и он метне у дере- 
глију. „Таман ће стати, а и вама ће биги згодније седети. 
Ако да Бог лепог времена, ето нас за једно пет дана у 
Астрахану“. 

Албина се погоди са чамџијом и рече му да дође у По- 
кровско село, у Логинову механу, да види тарантас и да до- 
бије капару. Све је полазило за руком боље, него што се 
надала. У најусхићенијем и најсрећнијем расположењу Албина 
пређе преко Волге и, плативши извошчика, што ју беше до- 
везао из вароши, упути се к механи. 


ХИ 


Козак Данило Лифанов имао је тридесет две године и 
служио је последњи месец свога рока козачке службе. Он је 
код куће имао старог деведесетогодишњега деду, који је 
памтио Пугачова,: затим је имао два брата, снаху од стари- 
јега брата, који је због старе вере: био послан на робију у 
Сибир, — жену, две кћери и два сина. Отац му беше уби- 
јен у рату против Француза. Он беше најстарији у кући. 


Имали су на дому шеснаест коња, два плуга волова и пет- 
наест ланаца своје слободне земље, пооране и пшеницом за- 


сејане. Он, Данило, служио је у Оренбургу, у Казану, и сад 
је дослуживао своје време. Он се чврсто држао старе вере: 
није пушио, није пио и није јео из једних судова са „свет- 
скима“, а држао се строго и заклетве, коју беше дао војнич- 
ким властима. У свим својим пословима он беше споро и 
чврсто тачан, и што му је власт поверила да ради, на то би 
употребљивао сву своју пажњу и не би заборављао ни на 
један тренутак, док не би извршио, по свом схватању, сав 
свој задатак. Сад му беше заповеђено да испрати до Сара- 
това две Пољкиње са дечијим земним остатцима тако, да им 
се уз пут никакво зло не деси,' да путују мирно и да ника“ 
кав неред не чине, и да их у Саратову часно и поштено 


' Вођу народног устанка у Русији у ХУШ столећу. 


2 Када је у Русији, у ХУП веку, извршен преглед црквених књига, тесу _ 


у њих унете поправке — један део Руса се одвојио од званичне православне 


цркве и њених новина. Због своје оданости старим црквеним књигама и 


иконама, они су названи староверцима, старообрјадциима, раскољницима. __ 


У своје време они су били веома гоњени од црквених светских власти. 


ПрЕВОДИЛАЦ. | 

преда власти. М тако их је довео до Саратова и са кучен- 
цетом, и са свим мртвим телима. Жене су биле мирне, љу- 
базне, „ма да су Пољкиње“, и ништа рђаво нису чиниле,.. 
Али овде, у селу Покровском, пред вече, пролазећи поред 
тарантаса, он опази, да је кученце скочило у тарантас и тамо 
почело цикати и репом махати, а испод седишта тарантаса 
он зачу нечији глас. Једна од Пољкиња, она старија, опа: 
зивши куче у тарантасу, уплаши се од нечега, зграби куче 
и однесе га. 

»Ту има нешто“, помисли козак и стаде мотрити. Кад 
је млада Пољкиња изашла ноћу до тарантаса, он се направи 
да спава, и сасвим јасно чу мушки глас из сандука. Сутра 
дан рано он пође у полицију и саопшти, да оне Пољкиње, 
што су му поверене, не иду добрим послом, него, место 
мртвих, возе некаквог живог човека у сандуку. 

Кад је Албина у свом усхићено-веселом душевном ра 
'сположењу, уверена да је сад све свршено и да ће они кроз 
неколико дана бити слободни, пришла к механи, она са чу- 
фђењем опази код капије некакве господске кочије и два ко- 
зака. На капији се гурао свет, вирећи у авлију. 

Она беше тако пуна наде и енергије, да јој ни на памет 
не паде мисао, да те кочије и тај искупљени свет могу имати 
какве везе са њом. Она уђе у двориште и, у тај исти мах 
погледавши под ону шупу, где је стојао њен тарантас, опази, 
да се свет купи баш око њеног тарантаса, и у исти мах зачу 
"очајно лајање Трезоркино. Десило се оно најстрашније, што 
се уопште могло десити. Пред тарантасом, блистајући својим 
чистим мундиром, са сијајућим се према сунцу дугмадима и 


полуширитом и лакованим чизмама, стајаше човек господ“ 


ствена изгледа са црним залисцима, и говораше нешто гласно, 
промуклим, заповедничким гласом. Пред њим, између два 
војника, стајаше у сељачком оделу, са сеном у замршеној 
коси, њен Јузјо, и, као не знајући шта да мисли о ономе, што 


б“ -се збивало око њега, дизаше и спушташе своја снажна ра- 


мена. Трезорка, не знајући, да је он био узрок целе несреће, 
"накострешивши се, пакосно је лајао на полицијског старе- 
шину. Опазивши Албину, Мигурски се сав уздрхта, хтеде јој 


__прићи, али га војници задржаше: 


 — Ништа, Албина, ништа ! — проговори МЕРУ сме- 


Е:: ашећи се својим кротким осмехом. 


- 

— А ево нам и саме госпође! — проговори полицијски 
старешина. — Извол'те овамо. Дакле гробови ваше дечицег 
— рече он, намигујући према Мигурском. 

Албина не одговараше, него само, зграбивши се за груди, 
- отворивши уста, са ужасом гледаше на свога мужа. 

Као што то бива у предсмртним и уопште у одлучним 
тренутцима живота, она у једном тренутку прелети у мислима 
и осећањима читав бездан осећања, и у исти мах још не 
схваташе и још не вероваше својој несрећи. Прво осећање 
беше одавно јој познато осећање увређеног поноса при по- 
гледу на њеног јунака-мужа, пониженог пред оним грубим, 
дивљачким људима, који су га сад држали у својој власти. 
„Како смеју они држати њега, тог најбољег од свих људи, у 
својој власти 2“ Друго осећање, једновремено са тим, које ју 
беше обузело, беше свест да се десила несрећа. А свест о 
несрећи изазва у њој успомену на главну несрећу њеног жи- 
вота — на смрт њене деце. И одмах искрсну питање : зашто“ 
зашто су јој одузета децаг А питање: зашто су јој одузета 
деца2 изазва питање: зашто сад пропада и мучи се њен 
мили муж, најбољи од свих људи — ИМ ту се одмах сети, 
каква га срамна казна очекује, и сети се, да је она, само 
она, крива за све то. 

— Ко вам је онг Је ли вам он муж» — понови поли- 
цијски старешина. 

—- Зашто, зашто 2 — викну она и, заценивши се хисте- 
ричним смехом, паде на сандук, који сад беше скинут са 
предњег седишта, те је стајао код тарантаса. 

Тресући се сва од горког плача, гушећи се у сузама, Луд- 
вика јој приђе. | 

— Пањенка, мила пањенка! Верујте Богу, ништа неће 
бити, ништа ! — говораше она, бесмислено је гладећи рукама. 

На Мигурског метнуше ручне окове, и поведоше га са 
дворишта. Опазивши то, Албина потрча за њим. 

— Опрости, опрости ми! — говораше она. — Све сам 
ја! Ја сам сама крива. 

— После ће се видети, ко је крив. Доћи ће ствар и до 
вас, — рече полицијски старешина и руком је одстрани. 


Мигурског поведоше на прелаз преко реке, а Албина, · 


ни сама не знајући за што она то чини, иђаше за њим и не 
слушаше Лудвику, која је ублажаваше и одвраћаше. 

Козак Данило Лифанов за све то време стојаше код 
точкова тарантаса и мргодно погледаше — час на полицајца, 
час на Албину, час у своје ноге. 

Када су Мигурског одвели, Трезорка, који беше остао 
сам, стаде се умиљавати око козака. Он се беше навикао на 
њега за време пута. Козак се наједаред одмаче од тарантаса, 
скиде са себе капу, тресну је из све снаге о земљу, гурну 
ногом од себе Трезорку и пође у крчму. У крчми заиска ра- 
кије и поче пити. Пио је дан и ноћ, пропи све, што је имао 
и што беше на њему, и тек друге ноћи, пробудивши сеу 
неком јендеку, престаде мислити о питању, које га је му- 
чило : да ли је добро учинио, кад је јавио власти за Пољки- 
њиног мужа у сандуку. 


Мигурскога судише и осудише га да се због бегства 
протера кроз 1000 шиба. Његова родбина и Ванда, која је 
имала пријатеља и свеза у Петрограду, израдише, те му сма- 
њише казну, и протераше га на вечно изгнанство у Сибир. 
Албина пође за њим. 

А цар Николај се радовао, што је угушио аждају рево- 
луције не само у Пољској, него и у целој Европи, и поно- 
сио се, што није нарушио завете руског апсолутизма и што 
је зарад среће Русије задржао Пољску под јармом Русије. 


А људи у орденима и у позлаћеним мундирима тако су га хва- ћ 
лили за то, да је он искрено веровао, да је он некакав ве- | 
лики човек, и да је његов живот био велико добро за чове- ђ 
чанство, а нарочито за Русе, које је он и несвесно из све | 
снаге развраћао и залуђивао. Ш | 
1906 године. 4 | 
Лав Толстој. |- 


(С руског превео Јован Максимовић.) 5 

Из чељусти земље, све један по један, 
Излазе у црној свештеничкој раси, 
Што су им је дуги у подземљу часи 
Откали од праха угља... Сваки, жедан, 


Прима крчаг што му пружа жена, или 
Шћи, ил' сестра. И сви, голих рука, пију, 
И види се како дамари им бију 

Под сухијем грлом у набреклој жили 


Жеђ гасе и сморне очи дижу гори, 
Пресипа се вода и низ прси црне 
Оставља им бразде. И док сунце трне 


Поврх друма што је граду завијуго, 
Ко да сваки небу погледима збори: 
Гдје си, божег... Зашто спаваш тако дугог... 


АЛЕКСА ШАНТИЋ. 


СРЕО 


Ноћ. Миришу баште. Идем. Стаза уска 
Води ме високо кроза старе шипке; 
Неђе вода мрмља и на гране гипке 
Бијела и млака мјесечина пљуска. 


Већ ме ево вису. Оштре хриди саме. 
Тврде смреке шуме по рапавој плочи. 
Кб благе и топле материне очи 

Грију ме звијезде и гледају на ме. 


Уз Неретву доли бехар се разгроздб, 
Пун фењера стари Мостар трепти оздо, 
Преко њега виси мјесечине платно. 


Моје срце лети, диже се и гори, 
Просторима кружи и кб метеори 
По родноме крају расипа се златно... 


АЛЕКСА ШАНТИЋ. _ 





ВРАСЛ А-Т Е. 





БЕДАДА Т Е. 


| 
У свако сјајно јутро ја се рађам 
кб осунчани талас модрог мора 
кб зорски вјетар с гора, 
кб жудња с којом црну ноћ провађам ! 


Кроз празник рани бљеска и љепоте, 
с прољећем што ме прати, 

што снове моје злати, 

ја зборим збором пуповља што грца. 
Младачке жеђи које жале кроте, 

од којих дах се крати, 

кроз говор умиљати 

мој топло, срећно пјевају ко срца! 
И докле киша бљеска свуда крца, 

у мени вришти красних уста плима, 
на која у сновима 

ефебским јата пољубаца свађам! 


| 


Све жеђи моје, сни, чезнућа блага 
кб буктиње су гориле и сјале, 

и бљеске расипале 

уз вреле путе куд је дошла драга! 


Питаше она љупко: „силно сјене 
ти плами величајни 
душу ми, поглед сјајни; 
од куд и ко их пали недогледно 2“ 
Шапташе Април што у скуте њене 
сипаше шумор бајни: 
„то пут твој у бескрајни 
загрљај драги твој расјава жедно“. 
Но она, спустив трепавице чедно, 
пође, и поглед још скриваше с њима 
кад првим пољупцима 
поднесе уста сићана и нага! 

Мирко КОРОЛИЈА. 

ВЕСТИ ИЗ ВЕНЕЦИЈЕ. 


Пишеш ми из Венеције да никада лепше пролеће није 
грејало ваздух који се прелива и огледа небо на води; х 

Да је лагуна божанствена у свом блиставом сребру и 
бледом злату, и да морска маховина везе дрво колчева у води, 

Да се рубље суши на старим балконима, и да се виде 
ласте како пролећу кроз сводове мостова... 

И између осталога, велите да, на Рио Сан Стин, руже 
у јуришу прескачу зид једног врта, 

Да стари Лав на свом стубу, разјапљених чељусти и Е 
надутих бокова, истеже још јаче своја крилата леђа, 

Да цела Венеција, канали, цркве, палате, све је тишина, 
светлост, боја, и да се теби ту допада. 

И ја у мисли се сећам твога лица крај себе, када смо 
уживали у слави венецијанског пролећа, 

И чини ми се — далека срећа која ме очарава и задаје 
ми бол! — да наша гондола клизи и скреће на углу канала, 

И, одједном, да избија, црна на златном таласу, под 


сунцем које залази, на Сан Борђио Мађоре! 
Анри дЕ РЕЊИЈЕ. 


Ра + Хо 


(С француског превео Б. Б.) 


СРУШИ СВЕВИ 


Нотр-Дам је оглашавала тучним гласом својих близа- 
начких звонара да је апотеоза готова. У даљини велики то- 
пови су грмели и заставе се надимале, набирајући се, у охо- 
лости светковине. 

Цар се саже, склопљених руку, гологлав, и Папа се по: 
јави у сјају буктиња, држећи у својим рукама, које су бли- 
стале прстеновима, круну са латинским крстом на врху. 

„Мој сине!“ рече првосвештеник... Тада, оргуља ућута. 
По свим обореним челима једна језа прође, као изненадно 
махање неког огромнога крила. 

И чула се само, о Цезаре у тримфу, под црквеним сво: 
дом којим је лебдела узвишена тишина, једна стара жена на 


коленима која је оплакивала своје дете. 
АЛБЕР САМЕН. 
(С француског превео Б. Б.) 

КРИСПИЈЕВА СПОЉАШЊА ПОЛИТИКА. 


[МЕМОАРИ ФРАНЧЕСКА КРИСПИЈА — УСПОМЕНЕ И ДОКУМЕНТИ 
—- ИЗДАНИ ОД Т. ПАЛАМЕНГИ-КРИСПИЈА (НЕМАЧКИ ПРЕВОД, 
ОБЈАВЉЕН У БЕРЛИНУ 1912)) 

(Крај) 

Све довде италијанском спољашњом политиком управ- 
љали су други људи а не Криспи. Он долази на владу тек 
1887, пошто је Тројни савез обновљен, и италијанска коло. 
ниална политика нашла своје поље рада на западној обали 
Црвенога мора. Пут којим ће ићи, Криспи је затекао јасно 
обележен. Ипак зато, око његовог се имена, док је био на 
влади, дизала тако велика граја, као да је он унео у итали- 
јанску спољашњу политику нешто сасвим ново и оригинално. 

Нечег је новог заиста било, и то у начину како је Кри- 
спи схваћао и практиковао Тројни савез. До њега, заједница 
с Немачком и Аустријом била је за Италију „брак из рачуна“; 
она је у њу ступила по политичкој нужди и без одушевљења. 
Осећања италијанског народа бунила су се противу тог са- 
веза, који је, на силу Бога, правио од Италије аустријског 
пријатеља, и који се могао тумачити као њено прећутно одри- 
цање на оне италијанске области које су се још налазиле у 
оквиру Хабсбуршке монархије. То народно нерасположење 
против Тројног савеза као да је парализовало италијанске 
државнике ; они су практиковали савезни уговор што су могли 
мање; гледали да му сузе значај и важност; у опште пона- 
шали се тако, као да су желели имати увек отворен излазак 
из Тројног савеза. 

Криспи је мислио друкчије. Ако се с Гројним савезом 
није намеравало ништа озбиљно, није га требало закључи- 
вати; а кад је већ закључен, онда га ваља практиковати ку- 
ражно. Тај плаховити Сицилианац није умео да ради ствари 
у пола; кад би нагнуо на једну страну, он би нагнуо свом 
снагом, и као затворених очију... Он је постао министар пред- 
седник августа 1887, а већ октобра исте године састаје се 
с Бизмарком (његови претходници избегавали су овакве са- 
станке) На том састанку он одмах тражи да се немачко ита- 
лијански споразум противу Француске допуни једном војном 
конвенцијом; у уговору Тројног савеза било је, како изгледа, 














152 | Српски Књижевни ГЛАСНИК. 








само у опште говора о помоћи коју ће Италија и Немачка 
једна другој чинити, ако би која од њих била нападнута од 


Француске... Те године, између Русије и Аустрије односи су,. 


због Бугарске, крајње затегнути; Криспи одмах, отворено и 


енергично, стаје на страну Аустрије, и прима њен предлог 0 _ 


једном аустријско-енглеско-италијанском споразуму противу 
Русије у Источном питању... Али, као год што сам не бежи 
од солидарности са својим савезницима противу њихових про- 


тивника, тако исто тражи од њих да се и они с њиме соли-- 


даришу противу његових противника. У својим тако честим 
сукобима с Француском, он је одмах готов да зове у помоћ 


Немачку и Аустрију, и да противу свог противника стави у 


покрет цео Тројни савез. Ако су се од 1887, у међународној 


политици, Немачка, Аустрија и Италија много чешће јављале 
„у троје“, и ако се Италија почела споразумевати са својим 


савезницима о свима текућим питањима, то је заслуга Кри- 


спијева. Он је држао да Тројни савез није направљен тога 
ради да тек у случају рата почне дејствовати; он је имао- 
да дејствује свакодневно. У свима питањима спољашње по- 


литике требало је дати осетити да Немачка, Аустрија и Ита- 


лија стоје једна уз другу, и да је политичка надмоћност на 
њиховој страни. 


Исто тако, и унутра, у самој Италији, Криспи је био рев- 
ностан и одважан поборник Тројног савеза. Из обзира према. 


Аустрији, он је растурио иридентистичка друштва, што за 


једног италијанског министра није био акт мале куражи. 


Његов министар финансија Сеисмит Дода десио се на једном. 


збору где је, у једној беседи, учињена алузија на Далмацију 


и њене патње под аустријском владавином; само због тога 


што је ту беседу саслушао без протеста, Сеисмит Дода био 
је депешом позван да да оставку. Није било те непопуларне“ 
мере коју Криспи није смео предузети ради Тројног савеза; 


он опомиње на краља Милана по напраситој енергији и пр- 
косној куражи којом је натурао свом народу једну дипло- 


матску комбинацију коју овај није марио. Али, благодарећи 


његовој енергији и куражи, Тројни се савез утврдио и одржао. 
Тај су савез закључили Манчини и Робилант; али ти хладни 


и резервисани дипломати нису били у стању да га надахну 


животом : то је остало да учини тај стари револуционар пуњ 
ватре и смелости који се звао Криспи. 

У Европи се, у први мах, није знало шта Тројни савез 
управо хоће: рат или мир. То је тада био једини „савез“ у 
Европи: удружене Немачка, Аустрија и Италија стајале су 
према неудруженима Француској, Енглеској, Русији. Њихово 
је удружење стога изгледало много опасније него данас. Што 
је главно, Тројни савез био је под управом Бизмарковом, 
који је већ водио три рата, и био сасвим у стању да водии 
четврти. Ово страховање од Тројног савеза изгледало је да 
налази потврде у држању Криспијевом. Криспи је, сваки час, 
имао сукоба с Француском; по своме предмету, ти сукоби 
нису били тако велики, али је велика била жестина коју је 
Криспи у њих уносио, — и, баш због тога што тако несраз- 
мерна, његова је жестина могла изгледати неискрена, срачу- 
ната. У публици је било доста раширено мишљење да се 
Криспи само стога толико жести што хоће да се жести, и да 
њему треба пошто пото кавга с Француском да би могао 
изазвати европски рат. Али, како су се знале везе Италије с 
Немачком, то се држало да Криспи тражи рат с тога што рат 
Бизмарку треба. Криспи је сматран као агент изазивач Трој- 
ног савеза. 

Данас се зна, — а то и Криспијеви мемоари потврђују, 
— да Тројни савез није био тако ратоборан као што се др- 
жало. Ма шта се мислило о ранијем Бизмарковом раду, он 
није желео рат онда кад је Тројни савез правио. Он је био 
задовољан што је ујединио Немачку, и није тражио ништа 
преко тога. Он није личио на освајаче латинске расе, који се 
не задовољавају ничим мање него господарством света: њему 
је недостојала њихова уметничка машта и њихова распуштена 
амбиција. То је био један пруски јункер, који није хтео да се 
миче од своје грудве земље; задовољан у новооснованом 
немачком царству, као један сеоски газда који је заокруглио 
имање, и онда окренуо целом свету леђа. Али, ако није тра- 
жио ништа више но што је имао, Бизмарк је живео у вечи- 
том страху да не изгуби то што је имао. Немачка се налазила 
у врло незгодном положају између две велике војне силе, 
Француске и Русије; по Бизмарковим речима, она је била у 
већој опасности од коалиција него ма која друга држава. Она 
је врло лако могла бити принуђена да ратује на два фронта, 
— и Тројни савез, у Бизмарковим комбинацијама, имао је по- 


главито тај задатак да оба њена фронта појача. Противу 
48 

Француске, Немачку је имала да појача Италија, а противу 
Русије, Аустрија. Тројни савез који је ставио Немачкој на 
расположење два милиона бајонета, имао је да створи око 
њене нове царевине непробојни гвоздени зид, о који ће 
се разбити сви непријатељски напади. У правом смислу Тројни 
савез није био ратоборан; он је имао само да буде претња 
и застрашивање за све оне који би хтели да нападну Немачку. 

Тако је Бизмарк схваћао Тројни савез. Да ли га је тако 
схваћао и Криспиг Да ли је и он мислио да Тројни савез 
има да служи само Немачкој као средство обезбеђења про- 
тиву њених непријатеља, — и да ли је овим искључиво не- 
мачким циљем Тројног савеза био задовољанр Очевидно, 
Криспи је очекивао од Тројног савеза нешто друго. Године 
1887 европска ситуација била је пуна опасности; један рат 
између Великих сила сматрао се као могућан (на пример рат 
немачко-француски, или руско-аустријски), — и, како изгледа, 
Криспи је био уверен да је у добро схваћеном интересу Ита- 
лије да се и она у рат умеша, ако до рата дође. За све своје 
раније успехе она је имала да благодари своме учешћу у ве: 
ликим европским сукобима, почевши од Кримског рата, у који 
се Кавур и без икаквог правог повода умешао. Али, како 
сама није била врло јака, Италија је морала добро пазити да 
се у будућем рату нађе на страни оних који су јачи, пошто 
она само уз другога може победити. Зато је Криспи био 
решен да се пошто пото држи Немачке, која је у његово 
време изгледала прва сила европска, као у Кавурово Фран- 
цуска. Али, као савезник Немачке, Италија је у напред знала 
да у будућем рату не може ништа добити на штету Аустрије, 
него само на штету Француске. У име награде за пристајање 
уз Немачку, она се могла надати само да добије Ницу и Са- 
војску, и да истисне Француску из Туниса. На Тирол и на 
Јадранско море није смела ни мислити. Отуда је дошло да је, 
после закључења Тројног савеза, Криспи заузео тако непри- 
јатељско држање према Француској: у догађајима који су се 
спремали, он је назирао њу као главног противника Ита- 
лије, а не Аустрију. 

Али, и пре него би дошло до рата између Великих сила, 
Криспи је хтео да извуче неку корист из Тројног савеза, — 
наравно опет на штету Француске. Он није сматрао Туниско 
питање као коначно свршено. У Тунису су још важиле ка- 

питулације, и, тражећи њихову строгу примену, Италија је 
могла јако отежати утврђивање француске надмоћности у тој 
области. За тим Криспи је био управио поглед на Бизерту; 
то пристаниште на северној обали Туниса било је најважнија 
стратегијска тачка на Средоземном мору, и Криспи је био 
тврдо решен да не допусти Французима да од Бизерте на: 
чине војну тврђаву. Он је држао да се француски протекто- 
рат над Тунисом мора пре а после претворити у анексију, и 
сва опозиција коју је чинио Французима у Тунису, имала је 
за циљ да им да разумети да је Мталија један чинилац у 
Средоземном мору о коме се мора водити рачуна, и да с тога 
Французи не могу извршити анексију Туниса, док Италија не 
добије накнаду. Накнада је требала да буде Триполис, на 
који је Криспи већ тада помишљао... Једна осамљена Италија, 
без сумње, не би смела стварати Француској тешкоће у Ту- 
ниском питању; али једна Италија наслоњена на Немачку, 
није више морала да се пред Француском устручава. У опште, 
Криспи је налазио да Француска, због тога што је помогла 
Италији у њеном уједињењу, гледа на њу као на своју за- 
висну земљу, према којој сме себи допустити све. Као члан 
Тројног савеза, Италија није више морала трпети да је Фран- 
цуска узима с висине, и могла је почети да с Француском 
говори као раван с равним. Криспи је био. решен да у фран- 
цуско италијанске односе унесе сасвим други тон. 

Нова италијанска политика коју је Криспи почео према 
Француској, одмах је уродила плодом. Дипломатски сукоби 
између Француске и Италије почели су се јављати један за 
другим; у року од годину и по дана десила су се три, и то 
врло озбиљна: у Флоренцији, где се француски конзулат жалио 


да италијанска полиција није поштовала неповредност његове 


архиве; у Масави, где су Италијани тврдили да су после њи- 


_ховог заузећа капитулације престале важити, а Французи то 


порицали, у Тунису, где се између Француске и Италије отворио 
спор око тога да ли италијанске школе потпадају под надзор 
туниских просветних власти. Врх свега још наступио је ца- 
рински рат између Италије и Француске, услед кога је у њи- 
ховим односима дошло још до веће затегнутости. Један фран- 
цуско-италијански рат, о коме раније није могло бити говора, 
постао је сада сасвим могућан. Из Криспијевих мемоара изи- 


лази јасно да је италијанска влада у лето 1889, бар за тре. 
45% 











756 Српски Књижевни ГЛАСНИК. 





нутак, озбиљно мислила да ће Француска заратити с Италијом. 
Италијанска је влада наредила војне припреме и известила 
своје савезнике, каква јој опасност грози од Француске. 

Кад би се сви француско-италијански сукоби тога доба 
испитали у појединостима, видело би се да су, као што то 
обично бива, обе стране биле криве. Италија је, без сумње, 
узела и сувише отсечан тон према Француској. Сигуран у Биз- 
марково пријатељство, Криспи је добио сувише самопоуздања; 
уз то је имао и незгодан, ни мало дипломатски темперамент; 
у своје распре с Француском уносио једну јужњачку жестину 
и сву напраситост једног самовољног старца (њему је било 
близу седамдесет година). Француска дипломатија, опет, под 
носила је Криспијеве насртаје рђаво; оно што би од друге др- 
жаве и отрпела, од Италије није хтела да трпи: она је сма- 


трала Италију, ако не баш као своју зависну земљу, а оно као 


земљу која је њен дужник, и која треба да буде према њој 
кротка., Код неких француских дипломата може бити посто- 
јало је још уверење да Италија не може издржати ни царински 
рат ни продужену дипломатску борбу с Француском, и да 
ће мало чвршћим држањем француским бити принуђена на 
предају оружја. У том би случају Француска тражила, међу 
условима измирења, и то, да Италија иступи из Тројног са- 
веза, — и Тројни би савез био разорен. 

Интересантно је питање, да ли је Криспи имао намеру 
да, насрћући на Француску, изазове један европски рат и преко 
воље својих савезника, Немачке и Аустрије. На ово питање, 
наравно, не налази се одговора у Криспијевим мемоарима. Али, 
кад се зна како је Кавур умео да увуче Француску у рат с Ау- 
стријом, онда не изгледа ни најмање невероватно да је и 
Криспи могао помишљати да Немачку увуче у рат с Фран- 
цуском. Срећом, Бизмарк није био Наполеон Ш, и није се дао 
увући у рат од другога. 

У крајњем резултату спољашња политика Криспијева није 
дала много. До великог рата који се очекивао крајем осам- 
десетих година, није дошло. Све се свршило једним царинским 


ратом између Француске и Италије, у коме је Италија горе 


прошла, — и неколиким шумним полемикама између фран- 
цуске и италијанске владе поводом питања која нису била тако 
важна. У тој борби која се водила дипломатским нотама, у 
том рату на хартији, Криспи је показао леп борбени темпе- 

рамент; прави сицилиански кавгаџија, плаховит и перфидан у 
исто време. Али његова борбеност није много нахудила Фран- 
цуској. Она се утврдила у Тунису, и Италија није поправила 
свој положај у Средоземном мору. Криспију на крају крајева 
није остало ништа друго него да продужи оно што је Ман- 
чини пре њега почео, а то је да тражи накнаду за Италију 
на западној обали Црвеног мора. Из Масаве он је покушао 
да шири италијанску колониалну област даље; улетео с много 
више енергије него смишљености у један рат с Абисинијом, 
и претрпео један страховит пораз због кога је одмах пао с 
владе. Али његова заслуга остаје да је био један од најјачих 
стубова Тројног Савеза, и да је својом личном снагом и личном 
куражи доста учинио да се тај савез, тако судбоносан не само 
за Италију него и за целу Европу, утврди и одржи. 
СлОБОДАН ЈОВАНОВИЋ. 


ХРВАТСКА ПИСМА. 

Из „земље неограничених могућности“, из земље пара- 
докса, из земље бола и безбриге, продрло је у послиједњем 
деценију у свијет много вијести и гласова, јер се у тој земљи, 
збило много шта занимљива и необична, али је ономе који из 
даљега проматра појаве у Хрватској, а мјери их нормалним мје- 
рилом нормалнога мозга нормалне еуропске средине, највећи 
дио од онога што чује неразумљиво или пак наопако и криво 
схвата оно што мисли да му је схватљиво. 

Нећу да освјетљујем политички и економски положај 
Хрватске, јер је то довољно познато, али тај положај треба 
да непрестано има пред очима сваки онај, који жели да 
схвати психологију савремене Хрватске. То је психологија 
људи који живе у посве лажном положају, људи спутаних, 
који мисле да су слободни, људи који имаду баш толико да 
не морају умријети, пак се непрестано надају бољему, али 
који немају онога што би им дало да живе пуним животом. 
Умирање без смрти, животарење без живота. Живот који 

искључује катастрофу исто тако као што и побједу, који 
умара и замамљује, који отупљује и нервозира. 

Замислите кољеновића, који је баштинио неко имање, 
с њиме старе традиције, родбинства, свезе, али и старе ду- 
гове, обвезе, а уз то имаде још и туторе, који управљају 
његовом баштином, бринући се за себе, не дајући му згоде 
да се привикне сам радити и стицати, не дајући му доста да 
живи, али не пуштајућ га да погине. Тај човјек и јест неки 
титуларни газда и није газда, и јесте човјек и није. Психа 
таковога човјека човјека слична је од прилике психи данашње 
Хрватске. Часком се изгуби, часком мољака, један пут куша 
на добре, други пут се грози; крпа се и пробија, опија и раз- 
трежњује, почне и не докончава, плаче и смије се, умује и лу- 
дује, не зна би ли утекао или се нагодио, жао му је оста- 
вити оно што има и хоће да то спасава, али не може да 
се користи с оним што је имао. Најбоље би било да ликви-“ 
дира и да спаси што има у баштини још вриједна и упо- 
рабива, пак да почне посве из нова, али један пут му не 
да срце, други пут му не даду тутори, и проклети, мучни 
живот вуцара се даље. 

У оваковим приликама гдје не може да се нешто су- 
ставније и на дуље вријеме прорачунато заснује и преводи, 
јер сваки дан са својим малим, али непосредним и неодго- 
дивим потребама животним смета мир и мути приликама, по- 
чиње наш свијет поред сјајних дјела највеће лудости, поред — га 
најнижих одурности најлепша дјела. 

Наш би положај био много јаснији и бољи кад би били 
изравно притиснути од туђина, као што су то угарске народ- 
ности, Чеси и Пољаци у Немачкој. Овакав изравни притисак 
од посве видљивог, страног противника, одређује и посве јасан __ 
задатак и метод отпора. Демаркационе линије народнога и | 
протународнога биле би за свакога видљиве. Али ми данас Е 
немамо овако оштрих контура, нас слаби и убија нианса, _ 3 
убија нас мноштво прелаза између народног и протународног. 4 
Неодређеност и неизразитост замућује наше друштво и наш 
дух. Мјешавина елемената пучких и феудалних, утјецаја ро- - 
манских, германских, маџарских и оријенталних, смућује мозгове 
и бастардира наш тип. У крајевима пограничним, као што је _ 

У Далмацији, док је био актуелан бој на живот и смрт са 
талијанским елементом било је исто тако, али данас кад смо 
на свим линијама побједници увлачи се и ондје нијанса, каос. 
У Хрватској, у бановини, гдје није судар директан, социјалан, 
нијанса је све. Утјецај Нијемца и Маџара врши се инфилтра- 
цијом, а вође су му домаћи људи. Доживио сам више пута, 
да се странац, који је читао много о тешком стању нашем, 
дошао у Загреб, чудио што чује тако мало по улицама гово- 
рити маџарски и што су написи на дућанима хрватски, и тешко 
му је било доказати, да уза све то имадемо довољно разлога 
за стењање. И ето због тога, због те неодређености, због те 
нацијоналне неконтурираности, у нашем друштву постаје и наш 
патриотизам више територијалан и политички него нацио- 
налан, постаје наш национализам често пута декоративан и 
лиричан, а није довољно пластичан и драматичан. Меланхо- 
личност и трпељивост доминантно је расположење бољих и 
народнијих елемената, а ово се скоро никада не претвара у 
право очајништво и прави хероизам. Очајање даје често пута 
у часу посљедње натеге снагу отпора која може да буде ства- 
ралачка, а хероизам даје вјеру која може да чини чудеса; али 
како добро нетко рече: ми Хрвати схватамо наш национа- 
лизам одвећ идилички, или боље рећи буржоазно, а премало 
трагички. 

Ове основне црте хрватске психологије очите су у на. 
родно-политичкој борби, у друштву, у литератури и умјет. 
ности. Нити је радикализам до краја радикалан, нити опор- 
тунизам; нити је идеализам наш био чист, нити реализам по- 
зитивистичан; дилентантизам је темељна црта нашег метода, 
црта наше изморене психе, нашега са свију страна сметенога 
мозга, наше неразвијене или утучене воље. Дилетантизам у 
политици, у економији, у науци, у литератури, у критици, у 
узгоју, у читавом животу. М због тога патимо и умарамо се 
трошећи големе суме времена и енергије у борбама, које не 
доносе жељених успјеха, у борбама нервозним које гутају у 
брзом темпу измјењиване редове генерација. Сваке треће или 
читврте године улази у бој по једна нова и свјежа генера- 
ција или полугенерација, али од ње остане само мало једи- 
ница или полујединица на бранику, јер све остале притегне 
и прогута живот, и самеље као млин у брашно, којим се ре- 
довно тутори хране. 


- дан аћ а ди ка | у 

У раније се вријеме измјењивале генерације спорије, али 
данас је ова измјена тако нагла и живот појединога слоја 





тако кратак, да се и помноме мотриоцу тешко снаћи,ла и | 
рођеном организатору још теже организовати коју овећу групу . 
за суставнији и трајнији рад. У сама два послиједња деце- БГ 
нија појавило се толико „генерација“, започето толико „по- М 
крета обнове“, да би и кад најпомнијега набрајања за из- 5 
вјесно неколико њих могао нехотећ изоставити. У два деце УВ 


нија барем осам нових генерација! А најстарији од најраније ; 
једна једва да улазе. у четрдесету годину, док најмлађи који 5 
се већ у јавности истичу једва да су ушли у осамнаесту. А 6 
свака је „генерација“ имала своје покрете, своје критике, 
своје часописе и књиге! Свака је била спрам свих ранијих а 
ако и не баш непријатељска, али свакако неповјерљива и кри- | 
тична. Свака је започимала из нова, а ријетко је која започето 
дочела. У 20 година појавило се је код нас до 50 часописа 
културног, социјалног и литерарног смјера, а од ових не из- 
лази данас ни десет. Оријентација је врло мучна, јер је дивер- 
гирање било управо патолошко И зато нема та читава наша 
савременост ни аукторитета ни организационог центра, ла- 
билна је и без тежишта. 

Мучно ми је све ово исповједити, али је то нужно рећи, 
нужно је то знати ономе који хоће да савремену хрватску 
психу и савремени менталитет хрватски схвати и да буде 
праведан у просуђивању ствари. Треба то знати и уважити, 
пак вам неће бити невјеројатном ова моја даља тврдња: да 
је хрватска психа изморена, али жилава, да је болна, али 
излијечива, да народ нити пропада, нити назадује, нити ће 
пропасти, и да је голема сума енергије која се у Хрватској 
троши, али још големија латентна резерва, која снаге непре- 
стано обнавља, и да је јак тај организам, који тако дуго из- 
држава подмуклу грозницу са бескрајно много малих криза. 
а без једне велике и одлучне кризе. 

Ваља имати на уму, да је савремено национално хрват- 
ство још веома млад и непрочишћен појам, јер је сно и као 
појав доста младо. Млад је зато, јер је специфичко хрват- 
ски национализам узгајило истом праваштво у другој поло. 
вици прошлога вијека. Национализам илираца и штросмајеро- 
ваца је био претежно литераран и идеолошки, те романтично 
и сентиментално југословенски. Уз то је много сметало пра- 





_ пау 

вом, модерном и радикално досљедном продубљивању нашега 
нацијонализма то, што се је цијело наше народно пробуђење 
базирало на јуридичко-политичким теоријама права, а не на 
националној свијести и снази. ИМ због тога је наша хрватска 
борба имала карактер процесуалан, а нипошто, или врло ри- 
јетко, карактер борбен и револуционаран, као што је то било 
код српскога дијела нашега народа. Одатле долази и велика, 
темељна разлика менталитета хрватског од менталитета срп- 
ског. М још нешто: док је српски дио народа, у огромном 
дијелу, био кроз неколико крвавих вјекова подвргнут једном 
једином и једновитом утјецају, једном притиску грубе силе, 
која није била културна, пак се је тај дио народа могао да 
социјално и културно нивелизује и да се тако револуционира, 
дотле је хрватски дио народа, подвргнут четверим политич- 
ким властима (аустријској, угарској, млетачкој и турској) и 
двим јаким културним утјецајима (германском и романском), 
социјално и културно подијељен, био само етнички и вишс 
мање феудално-политички појам. Национално се је тај дио 
народа, као модерни, и баш да кажем као нови хрватски 
народ, почео стварати истом од илиризма даље, а данас, кад 
се полако и мучно наш национализам ослобађа романтичне 
идеологије, хисторизма и јуристераја, тек данас се он озбиљно 
ствара. И док је српски национализам створио све што има 
оздо, индуктивно, док је израстао из народне демократије, 
пак се тек у новије доба еуропенизира, дотле је хрватски на- 
ционализам дедуктивно разбуђиван озго, од модерне инте: 
легенције, која се освјештена идејама Хердера и Колара, тру- 
дила да спасе што се спасити далс, и да тек она пређе на 
демократизацију његову. 

Али ако се сјетимо, да је у доба, кад је Гај почео да 
дјелује, било тако мало народној идеји склоних Хрвата, да су 
се могли на прсте пребројити, ако се сјетимо, да је анаци- 
· онално или антинационално племство држало у подложни- Ју 
штву масе сељака све до године 1848, да су наши градови 13] 
били по духу, а у велике и по језику и по провенијенцији 
пучанства њемачки и талијански, да су широке масе почеле 

__ јаче улазити у народно друштво тек прије три деценија, 
да је за читаво то вријеме требало водити борбу са три 
вањска непријатеља, јака и културна, у исти мах бранити | 
и стицати позиције, стварати интелигенцију, будити народ и Н. 

организовати га, онда је чудо да смо данас на оном степену 
на којем јесмо. Од педесетак људи од прије самих 80 година 
формирао се је до данас народ од три миљуна. 

Ситуација је код Срба, Бугара, Словенаца и Чеха била. 
другачија и сретнија. Српски је дио народа, као што и бу- 
гарски народ, имао да у главном води физичку борбу са одре- 
ђеним, једним, непосредним физичким зулумћаром, и за то су 
физичке жртве, ма и како големе биле, народ физички осло- 
бодиле, а морално освјежиле и ојачале. Словенци су били со- 
цијално хомогени, махом планински сељаци, изложени једино. 
њемачкој сфери. Чеси, у средишту европске цивилизације, 
подвргнути једино Нијемству, требали су једино, да усвоје ње- 
мачки метод, па да се њиме и посве одређеним правцу око- 
ристе. Борба Срба била је претежно физичка и уродила је за 
рана, још прије него се Хрвати стали и будити, демократску, 
народну државу. Борба Словенаца је била и јесте у првом 
реду борба социјално-народносна, без икаквих државоправних 
и културних традиција и без државотворних амбиција. Борба 
Чеха је борба језична, народно-политичка и економска. Борба 
Хрвата насупрот није била ни физичка, ни изразито социјална, 
а тек у новије доба постаде економска. Била је то борба 
са унутарњим, бројним, разноврсним, неодређеним и засједним 
непријатељнма, који су били међу нама и — у нама. И ја бих 
скоро казао, да је то борба у првоме реду интелектуална и 
морална, пак да је баш због тога тако тешка, тако умарајућа, 
тако депримирајућа, и да је сума утрошене енергије кроз ово: 
80 година голема, и ако се то не види. Али се осјећа. 


Томе је тек пет деценија, што је из Загреба на силу |: 


отјерано, до тада доминантно њемачко позориште, а још пред _ 
један децениј морала је омладина да бојктује њемачки говор 
у друштву и на улици. Није ни један децениј што је, мучно 
и као странац, почела ријеч нашега језика да доминира у 


Осијеку. Четири су деценија од националног освјештења 


Далмације, три од почетака хрватског препорода у Истри. А _ 
ето неколико података о страним елементима који и данас 
ометају нашу националну консолидацију и кристализацију. У 
Хрватској и Славонији имаде данас 70 маџарских школа 
са 12.000 полазника, и 28 њемачких са 4.500 полазника. У Хр- 
ватској, Славонији, Босни, Херцеговини, Далмацији, на Ријеци 
и Истри, излази данас, — не убројив српске, ћирилицом штам- | 


Ин 467 

пане — поред 230 (обло) хрватских часописа, 20 њемачких, 7 та- 
лијанских и 2 мађарска. Поред 12 хрватских дневника, 8 ње- 
мачких, 2 талијанска и 1 мађарски. Домаћи и вањски туђим 
језицима писани дневница шире се у тим крајевима у неједна- 
ком броју примјерака, као и хрватски. У Приморју се талијанске, 
а у горњим крајевима њемачке књиге читају барем толико, ко- 
лико и хрватске. У Загребу имаде од 480 трговачких фирма, које 
гласе на име, 240 са нехрватским, германским, романским или 
мађарским обитељским именом. Од 1540 обртника и трговаца 
(мањих) имаде их 750 туђе име. Код 34 обртне струке пре- 
тежна су туђа, а само код 23 хрватска имена. Код свих бољих 
и уноснијих струка претежу туђа имена. Од 175 одвјетника, 
лијечника и фармациста носе 24 туђе име. Између 380 на- 
ставника имаде их 176 туђе име, а од 330 владиних чинов: 
ника 120. Не кажем, да су ови људи са туђим именима сами 
странци, јер су већином аклиматизирани, али сам ове бројке 
донио за то, да се види колико је јак и упливан у самом За: 
гребу елеменат стране провенијенције и стране обитељске и 
културне традиције. 

Да се види како је наш народни организам грдно ата- 
киран и угрожава од стране школоване интелигенције не- 
пријатељских народа, изнети ћу и ово: у аустријској поло- 
вици монаркије је долазило 1900 године на 100.000 душа 87'1! 
њемачких универзитетлија, 32'45 словеначких, 46 81 хрватско- 
српских, 71:79 талијанских. У јужним покрајинама (Штајерска, 
Корушка, Крањска, Трст, Горичка, Истра, Далмација) било је 
1905/6 њемачких средњошколаца 51.530, талијанских 4.083, 
словеначких 3.345 (дакле 17 пута мање него њемачких) и 1122 
хрватско-српска (3 пут мање него талијанских, а 34 пут мање 
него њемачких). У Далмацији, где је Талијана само око 3" 
пучанства, дају они 30% средњошколскога ђаштва. 

Ово мало тешких бројки нека даде слику само једнога 
дијела интелектуалног и социјалног притиска што га врши 
туђи елеменат на наш свијет. Споменемо ли се пак свих оних 
економских, социјалних, политичких утјецаја и свег оног каоса 
традиција, појмова и метода о којима сам набацио мало прије 
ријеч, увиђет ћемо, да хрватска борба фатално бива не- 
прекидном унутарњом борбом интелектуалном и моралном, 
борбом која се може да назове и перманентном кризом. Хр. 
ватство није тек идеја, није то тек једна политика, чак ни 

један сами проблем, него је то читави један скуп проблема, и 
сваки коју јест Хрват, или каже да је, или хоће да буде, мора 
да те проблеме било како, бар за себе, ријеши. Ту и јесте 
извор различности у рјешавањима, неизвјесности у духовима, _ 
неодређеностима и неконтурираности у хрватству као типусу 
и многим слабостима у Хрватству као нацији. Проблем је 
комплициран и мало га тко који се не измори рјешавајући 
га, и због тога огроман дио наших људи пушта узгоју, тра- 
дицији, инстинктима, импресијама часа, дневном животу и 
мијени прилика да га од случаја до случаја, с ове или оне 
стране, у једном или у другом правцу, рјешавају праксом. 

Овако би се некако могле истумачити оне појаве по- 
вршности, дилетантизма, сплина, цинизма, изморености и како 
да их већ окрстим, које сам фиксирао у првом писму. А 
ипак ме напуња вјером и у тај наш дио народа чињеница, да 
он крај свих ових мука и унутарњих недаћа издржава навале 
туђинске, да се развија и да напредује, да се одупире и да 
се бори, и да имаде знакова, да се сређујз и спрема на веће 
твари и за бољу судбину. 

Милан МАРЈАНОВИЋ. 


ПАОНСЕЛЊА  ЗЕБУЕВРАО ВУКА 


Августа 1839. — Црногорска територија почиње од саме 
которске капије. Изван ове има једно тржиште где планинци _ 
доносе своју живину, јаја, дивљач и воће, и тиме снабдевају 
Котор. Јака аустријска стража стоји ту као и на самој капији. 
Црногорцима је допуштено да уђу у град једино у веома 
ограниченом броју, и то пошто при уласку оставе своје пушке, 
јер у свима которским сталежима постоји страх од ових див- 
љих и независних суседа. - 

Наша радозналост била је врло пробуђена слушајући | 
разне ствари о овом чудном народу, те се зато решисмо не 


1 У Српском Књижевном Гласнику за 1907, књ. ХУШ, стр. 440-448, 
521-528, превео сам један одломак из аутобиографаје енглеског дипломата 
сер Хенри Лејарда, у коме овај описује своје путовање на Цетиње 1839 
године. Том приликом напоменуо сам да ћу дати исто тако превод из 
дневника његовог сапутника Едварда Л. Митфорда, доцније члана Кра- 
љевског Географског Друштва у Лондону. |Еауага 1. Миогд, А Гата 

само да посетимо њихову земљу, него, ако је могуће, да кроз 
њу прођемо за Турску: нарочито стога што нам рекоше да 
ниједан Енглез није прошао туда пре нас. Није било лако да 
надјачамо љубазна устезања нашег пријатеља Лејарда, али је 
било много теже да сломијемо опирање полиције. Треба знати 
да је аустријска влада веома саревњива на странце који хоће 
да опште са Црном Гором. Ми одосмо да видимо шта ћео 
томе рећи Сарпапо ае! сттсо!о (то је једна врста војничког 
начелника) и нађосмо у њему врло лепо васпитаног човека, 
али кад затражисмо његово мишљење и његову помоћ за 
наш намеравани пут, он нас пресече кратко, изјавивши да 
нас ни по коју цену неће пустити да пређемо у Црну Гору, 
али у исто време понуди нам све могуће олакшице да наста- 
вимо наше путовање обичним, јужним, путем, дуж будванске 
обале. Кад му на то ми изнесмо наше хартије, потврђене 
у аустријској амбасади у Лондону, и кад му указасмо да је 
нама слободно проћи сваким путем куда нам је воља, он 
онда пронађе да нема права да нас силом задржи и покуша 
да нас заплаши, говорећи како су Црногорци варвари и разбој- 
ници, како се они не устежу ни од каквог злочина, како нису 
подложни никаквом закону, укратко, како наши животи вреде 
више него уживање провести један сат међу њима. „Па чак, 
рече он, узмимо и да избегнете жалосну судбину која вас 
чека, како мислите да пређете из њихове земље у Турску, 
кад у овом тренутку они воде један крволочан рат са Тур- 
цима из Арбаније»“ Ми нисмо могли ништа друго до да му 
захвалимо на његовој пријатељској опомени, али у колико 
су нам тешкоће и опасности за ово наше путовање изгледале 
веће, у толико је наша жеља да га извршимо расла све више; 
решимо се најзад да га предузмемо па ма шта се догодило. 
Овај чиновник има своја обавештења јамачно од каквог вој- 
ног лица које је учествовало у походу против Црногораца, 
јер је врло кратко време пре нашег доласка аустријска влада 
начинила један лудачки покушај да их потчини, покушај који 


Матећ јтот Епдтата 1о Сеуоп јотћу Уеатз адо, Т,опдоп, 1884, свеска 1, 
стр. 39-49; са једном литографском сликом Цетиња, То чиним овога пута, 
напомињући да сам држао да треба да сачувам у преводу бизарно лом- 
љену реченицу оригинала и његов особени речник. 

На овом исту месту, прошле године, књ. ХХУЛП, стр. 765-174, 861-878, 
ја сам дао један чланак о сличном предмету, о Једној енглеској посети 
Његошу из 1843, дакле четири године познијој. В.М. Ј. 

се свршио њеним рођеним поразом и фактом да је аустриј- 
ска војска била одбивена и да се вратила са губитцима и 

бешчашћем. Према томе, Аустријанци су склони да сликају | 
своје непријатеље у најцрњим бојама. Што се тиче његове _—_ 
тврдње односно тешкоћа при улазу у Турску преко Црне -# 
Горе, она је почивала на сигурнијој основи, јер смо и ми сами 
били чули да је на граници ових двају земаља било окршаја, 
где је пало мртвих и где су читава села опљачкана. 

Желећи да сазнамо какву ћемо врсту пријема затећи, ми 
отправисмо једно писмо поглавару Црне Горе преко једног 
од његових планинаца, рекавши ко смо ми и шта смо ми, 
изразивши нашу жељу да посетимо његову земљу и молећи 
га да нам пошље кога за вођу. Сутра дан имали смо велико 
задовољство да примимо од њега љубазан одговор и шесто- 
рицу људи са три мазге да нас носе, јер никаква стока из 
равнице не може да се пење уз њихове кршевите стазе. 





Августа 25 1839. — Рано изјутра попесмо се на две 
мазге а на трећу натоварисмо наше ствари, па се кренусмо ___ 5 
на пут у најбољем расположењу. Горштаци су ишли пешке, 
наоружани дугим пушкама, пиштољима и јатаганима; они носе __ 
црвене капе са марамом или платном около њих, широке чак. 
шире до испод колена и бео чохани огртач, извезен спреда 
свилом и опшивен врвцом. То су људи чврсте грађе; наш 
предводник, коме је било шесет година, ишао је пред нама 
и пео се уз стрму стену са живошћу и виткошћу дивокозе, 
а када је ишао уз нас занимао нас је причајући нам своје до- 
живљаје у биткама против Француза и Аустријанаца, на та- 
лијанском језику, не баш најодабранијем, али ипак разумљивом. 

Ускоро смо већ имали искуство једне ружне црте у ка- 
рактеру овога народа, односно његовог поступања са женом. 
Судећи да су наше ствари сувише тешке за једну једину мазгу, _ 
они одвојише један део у засебан товар и додаше жени једног 
од наших вођа да га носи. Она је ишла дванаест часова под 
тим теретом, по путу који је врло ретко био раван, и пот- 
пуно без умора, док су људи носили једино своје оружје, 


4 /: ЗРКУ А 
а о 3 та 
Си У ИНЦИУ УИВЊА 2 


' Лејард је тада био млад свршени ђак, тек изашао са Универзи- 
тета; Матфорд је био десет година старији и провео већину времена пу- 
тујући по дивљим земљама, док није најзад ушао у колониалну службу, — 
на Цејлону. ПРИМЕДБА ПРЕВОДИОЧЕВА. 


сонар ља а и падања 

Успон је био стрм и опасан, али мазге изгледа да су добро 
проучиле свој пут; оне су се паметно верале и пењале уском 
стазом, стављајући са највећом тачношћу своју ногу у рупе 
и на ивичњаке начињене у стени од оних који су пре њих 
прошли туда. Јахали смо без узде, и тек пошто смо се осве- 
дочили 0 памети ових животиња осетисмо веру у нашу без- 
бедност: мазге су нас преносиле здраво преко стрмих врхова 
и дуж опасних провалија где је изгледало да нема стазе ни 
за гемзу. Најзад наиђосмо на сразмерно равно земљиште; пу- 
товасмо кроз предео огромних белих стена, испуцалих, над- 
нетих и растурених свуда у хаотичном нереду, утонусмо у 
дивљу и мрачну букову шуму да из ње изиђемо опет међу 
беле стене, да се понова вратимо у букову шуму, и тако стално 
једно за другим. Са највиших врхова имали смо простран 
изглед на Скадарско Језеро и арбанаске планине које су се 
пружале далеко на југо-истоку у једној чаробној панорами. 
Доцкан по подне спустисмо се у малу, плодну котлину која 
личи на угашен вулкански кратер, опкољену каменим бре- 
говима; рекоше нам да је то крај нашег путовања. 

Ово место, — пошто га не смемо назвати градом, чак 
ни селом, — носи име Цетиња. Једине зграде у њему јесу 
манастир Светог Василија, један ружан блок двоспратних 
зграда са неком врстом звонаре; на кратком одстојању, с десне 
стране, налази се Поглаварева кућа, дуга четвороугална гра- 
ђевина на два спрата, друга једна њој слична, и једна штала 
са неколико кућица растурених по малој долини: то је све 
што сачињава престоницу Црне Горе. 

Прва ствар коју смо видели довољно нам је потврдила 
истину о њиховом непријатељству са Турцима. На једној ни- 
ској округлој кули на врху једне стене био је изложен један 
"ужасан низ од четрдесет и пет људских глава набијених на 
копља и поцрнелих од сунца. Ова гнусна изложба била је 
постављена неколико стотина метара више манастира и као 

_ да је била нарочито спремљена да расхладни наш путнички 
_ентузиазам. Пријавимо се Поглавару; он нас прими и са отме- 
_ном љубазношћу пожели нам добродошлицу. Он је ванредно 
_ леп човек, врло васпитан и пријатног понашања, добро оба: 
_вештен о свему и говори течно француски: има од прилике 
_ двадесет џ пеш година (ће 15 ађош Нуе апа (епу уеагз о! 

асе)! и висок је седам стопа. Носи једну кратку бунду од 
крзна и лак турбан. Име му је Пиетро Петровић, али је оби- 
чно познат под именом Владике, које носи као епископ грчке 
цркве; у свечаним приликама он облачи одело свог црквеног 
положаја. 

Повукосмо се у обичну, али веома удобну собу, где 
смо имали врло добар ручак који је спремио Владичин кувар, 
Талијан; пили смо нарочито добро вино. — У вече нам дође 
Владичин секретар, један интелигентан Талијан,“ кога је његов 
кнез послао да види да ли нам је што потребно; од њега 
сазнадосмо појединости о последњој трагедији. Рече нам да 
су Арбанаси били прешли црногорску границу и опљачкали 
неколико села; Црногорци, да би им се осветили за овај напад, 
послали су пре десетак дана једну чету да пробије границу 
и учини исту ствар у Арбанији. Изгледа да су Турци били 
спремни да их дочекају, јер су показали ванредно много от- 
пора, али су најзад Црногорци победили, и ако са губитком 
од тринаест својих људи; посекли су крваве турске главе и 
вратили се у триумфу у своје планине. 





Августа 26. — Јутрос нађосмо Владику у његовој би- 
блиотеци, која није нарочито обимна и састоји се из мале - 
збирке француских и талијанских књига. Наш разговор водио 
се поглавито о европској политици, за коју је Владика пока-_ 
зивао много интересовања, јер је услед мржње са аустријске 
стране живео тако рећи изолован у погледу информација; _ 
како аустријским поштама није било допуштено да му доносе _ 
ни писма ни новине, он је вести могао добијати врло ретко 
и то само обилазним путем. Смејао се кад смо му причали 
о страху которских власти и становништва за нашу безбед- 
ност у Црној Гори, и са индигнацијом се жалио на клевете 
које против њега растура Аустријска Влада, а које он не може _ 
никад да оповргне, јер су између њега и осталог света пре- 
сечене све везе. Ту скоро, поводом једне препирке око гра- _ 


' Митфордовом сапутнику Лејарду чинило се да је Његош имаосу _ 
то доба (1839) двадесет и седам година. (Српски Књижевни Гласник, 
16 март 1907, стр. 445). 


2 Писац се вара о народности Владичиног секретара. То је био Ди- Б 
митрије Милаковић, дугогодишњи (1331-1851) секретар Његошев и књи-_ 
жевник. ПРИМЕДЂЕ ПРЕВОДИОЧЕВЕ. 

нице, Аустријанци су отворили непријатељства пославши у 
црногорске планине извесне своје трупе; али ове нису могле 
отићи далеко: потучене су се вратиле са тешким губитцима. 
Пошто нам је испричао како су његови непријатељи објавили 
у својим листовима гзвештаје о овом сукобу који су они пред- 
ставили као своју победу, Владика нам је показао са великим 
задовољством мноштво аустријских униформа и војничког при- 
бора задобијеног том приликом: то је најбољи одговор њи- 
ховом хвалисању. 

— Разуме се, говорио је Владика, нико не може тврдити 
да се мој народ може мерити са дисциплинованим трупама 
на равном земљишту. Али каквог изгледа на победу над пла- 
нинцима имају ове у њиховим рођеним неприступачним сте- 
нама, где сваки камен крије једног непријатеља и где, док се 
војници труде да савладају природне препреке свом напре- 
довању, њихове редове све више проређују невидљиви али 
непогрешиви стрелци! Претпоставимо баш да они и продру 
у нашу земљу; имаће само то велико задовољство да спале 
неколико сламних колиба које ће се понова саградити по њи- 
ховом одласку, док ће сопственици тих колиба бити далеко 
изван њиховог домашаја. 

Владика има у свом карактеру много више од световног 
владара него од духовног вође; има довољно амбиције и 
интелигенције да би правио значајну фигуру у негдашњим и 
мање сређеним временима када су свештеници у панциру 
ишли у рат на челу својих присталица. Ипак, он је био при: 
мио у себе извесне идеје од духа времена и потпомогнут 
својим секретаром трудио се да побољша стање свога народа 
дајући његовој деци школе и награђујући му вредноћу. Цр- 
ногорци су грчки Хришћани, али је Владика истицао као доказ 
њихове увећане просвећености факт да се они врло мало брину 
о дужностима које имају према религији. Мако епископ, ње- 
гови рођени принципи исто су тако распуштени, јер, говорећи 
о нападима својих пограничних непријатеља и о јунаштву 
својих поданика, он је приметио са највећом наивношћу: 
„Мошз аш!ез: попз топ [а џепреапсе“. Сматрао је Арба- 
насе за своје највеће непријатеље и желео је да дође дан када 
ће моћи да посети Скадарског Пашу са десет хиљада својих 
брђана за собом. 

Обратисмо му пажњу на гнусно излагање људских глава 

на округлој кули, као на ствар која се никако не слаже са. 
нашим схватањима ратних обичаја. Владика признаде да је 
тако и рече да је био принуђен да то допусти, противу своје 
воље, да поступи по варварском обичају народа, из бојазни 
да не изгуби симпатије својих ратника. 

Црна Гора захвата простор од три стотине талијанских 
квадратних миља и има 30000 становника. Они су били пот- 
пуно независни у ово време, иако је Владика признавао да 
је примао помоћ од Русије, пошто је Цар био, како је он 
говорио, његов једини пријатељ. Образовање које има стекао 
је својим боравком у Петрограду, одакле је дошао 1834 го- 
дине да предузме управу над својом отаџбином. Црногорци 
обрађују сваку стопу плодне земље коју имају; такве земље 
има врло мало: у долинама, поред речних обала и на оба- 
лама Скадарског Језера од кога велики део припада њима; 
али су они сви војници и готови да у часу пођу свуда у рат. 
То је једна чврста раса, и у издржљивости жена није ништа 
слабија од човека; они су навикнути на тешке радове и међу 
њима се сматра као довољан узрок да се човек разведе од 
жене случај да ова не буде на своме послу двадесет четири часа 
по порођају (5:0). Њихове су пратње по источњачком начину, 
праћене кукњавом и гребањем лица, али за тим долази гозба 
и пијанка. 

По подне, горштаци се скупише пред Владичином кућом; 
вежбали су се у свакању, хрвању и гађању из пушака. Нишан 
је била једна мала гранчица забодена у кућни кров. Наш 
стари пријатељ који нас је допратио из Котора показао се 
као најбољи стрелац поделивши једним метком гранчицу у 
два дела. 

Јахали смо са Владиком преко целе мале цетињске до- 
лине. Он је имао једног лепог зеленка кога је добио на по: 


клон од Босанског Паше и показао се као одличан јахач. 


Његова ергела састојала се из четири коња који су били, са 
оним нашим мазгама, у опште једина стока у Црној Гори 
(510). По пашем повратку шетали смо се на месечини до неко 
доба ноћи; његови људи за то време тумарали су кроз мрак, 
или чували прилично небрижљиву и свакако непотребну стражу. 
После свих ових опасности којима смо били плашени у Ко- 
тору, било је право уживање за нас што смо у овако добрим 

ности међу његовим дивљим саплеменицима. Како смо били 
намерни да оставимо Цетиње рано изјутра, запитасмо Вла- 
дику да ли ћемо имати каквих тешкоћа при пролазу преко 
турске границе услед последњих његових сукоба са Турцима. 
Он потврди да наше путовање није без опасности, али рече 
да ће нас његови људи пратити до границе и да ће нам, ако 
буде могуће, набавити један чамац за Скадар. Жалио је што 
нисмо могли дуже остати и наредио да нам се за сутра 
спреме мазге и да нас сачека чамац на реци која тече у Је- 
зеро. После ове ванредно интересантне посете опростисмо се 
од њега. 


Августа 27. — Рано у зору остависмо Цетиње... 


ЕДВАРД Л. МитФоРД. 


(С енглеског превео В. М. Јл 


СИТНИ ПРИЛОЗИ 


ЈЕДАН „ПРЕВОД“ СА СРПСКОГА На „ИЛИРСКИ“. 


Како су још у почетку Х1Х века биле велике препреке 
између православнога и католичког дела нашега народа, и 
како су поједине локалне књижевности наше стојале далеко 
једна од друге, најбоље се види по „преводима“ са „славан- 
ског“ и „далматинског“ на „славено-сербски“. 

1798 године Стефан Рајић, учитељ „долно-осечке јуности“, 
прештампао је црквеном ћирилицом 5Запта Матије Рељковића, 
али тек пошто га је „превео“ на српски, то јесте пошто је 
леп народни језик славонског писца унаказио према „славено- 
сербском“. Исто тако, 1803, у Будиму, Георгије Михаљевић 
прештампао је црквеном ћирилицом књигу Вида Дошена 
„Аждаја седмоглава“, али „пречишћено с далматинскога је- 
зика на славено-сербски“. | 

Сада се може забележити један обрнут случај: да је један 


"католички писац „преводио“ са српскога на „илирски“. Наш 





рапионалистички писац Јован Мушкатировић штампао је 1787 
године у Бечу књигу „Причте Илити по простому пословице“, 


прву збирку народних и других пословица у нашој источној 

књижевности. Књига је имала успеха, 1807 доживела јеу 
Будиму друго издање, а знало се, по једној забелешци у 
Магазину за художесшво пи моду (1838, бр. 81, стр. 248) да 
су „ово дјело Србљи вероисповеданија католическог на свом 
језику издали“. Ближи податци нису се знали. 

Из књиге Г. Др. Ивана Касумовића „НгуафзКе 1 згрзке па- 
тодпе розјомсе зргат отскћ ! птакћ розјомтса 1 Канса“, која је 
ове године прештампана из 189 и 191 „Када“ Југославенске 
Академије, види се цео наслов те књиге. Наслов гласи: Рго- 
псзја 1 пагесзепја, Која зАисћ 1 ођдегхауајисћ 1 зат зеђе гуак; 
1 дтисе ропхдапо иргамјјан ћосће. За зегракоса јемка па Шу- 
пс5к ртеуедепа, падорипјеџа 1 чјохепа Шидот 1 пазгојапјет 
Јуапа Атргохомтсћа. ( Резћи 1908. Иван Амброзовић је на 
„Илирички“ са „сербског“ преводио са другога издања, из 1807. 

Око ПРЕВОДА „ЗАРАТУСТРЕ“. 
(Крај) 

Моје критичаре гонио је зао нагон да ме оптуже за кри- 
вицу у коју и сами не верују: да не знам немачки, односно 
да не знам ни толико колико они знају. Заборавивши да узму 
у обзир да је знање немачког језика код свакога од нас ствар 
која се даје контроловати и доста поуздано одмерити и утвр- 
дити, они су сами разбистрили што је, у њихову интересу, 
могло остати мутно: колико је и какво је њихово знање не- 
мачког језика. Да је мени стало да оваких разговора и 0о6- 
јашњења, и да ми није стало до наклоности читалаца, могао 
бих још изближе показати како су слаби Немци ови моји кри- 
тичари. Али, мени је жао и криво што сам и оволико застао 
на овој теми, у добу кад сваки од нас има пречег посла од 
дугог дискутовања. С више воље, и с више уверења да чиним 
нешто корисно и да доприносим чишћењу појмова у пита- 
њима која су за све нас од великог значаја, прелазим на за- 
мерке које износе моји критичари против србског језика у 
моме преводу. Знање и незнање српског језика код српскога 
писца врло су релативни појмови, и кад је о томе реч, искр- 

савају актуелна питања нашег књижевног језика, о којима 
увек вреди расправљати. Наравно да ћу, услед тога, на за- 
мерке ове врсте имати да одговарам с другог гледишта, и на 
други начин. — 

Питање о чистоти нашег књижевног језика данас је, може 
се рећи, актуелније него икад од Вукових времена. Изгледа 
чак да је криза, у којој се наш књижевни језик од дужег вре- 
мена налази, моментано најакутнија, те да ће што пре мо- 
рати доћи до пречишћавања. С једне стане писци и сувише 
вуку сваки на своју страну, те нарушавају јединство или 
кваре чистоту књижевног језика, који и онако не могу бити 
идеални; с друге стране, неки писмени и полуписмени људи, 
који не знају за модерну науку о језику и неће да знају за 
развишак у језику, траже силом да књижевни језик остане у 
границама неких освештаних калупа, које је граматика једном 
за свагда фиксирала. Изгледало је неко време, кад је стара 
„филолошка школа“ претрпела пораз у критици и на књи- 
жевном пољу, да су и ови пуританци у језику пропали са својим 
једностраним и ускогрудим схватањем, или да су бар устук- 
нули пред новијим писцима, који за своје нове мисли и нове 
појмове требају нове речи и нове облике. Међутим, ствар као 
да није дотле дошла, јер још није замукао глас једнога који 
тражи „наследник престола“ место „престонаследник“, „не- 
веројетно“ место „невероватно“, „жарац“ место „жрец“, „сраг“ 
место „строг“, „месеца јунија“ место „месеца јуна“, а јављају 
се други и трећи, који траже опшш место искусшво, Аме- 
ричанин и Афричанин место Американац и Африканац, коа- 
лицијски и сензацијски место коалицијони и сензацијони, и, 
у наше дане, чак Кињанин место Кинез! Они до душе данас 
и сами кажу да „не помажу правила већ живи народни осећај“, 
али ипак зато пишу читаве књиге да би одбранили и дока- 
зали противно ! Они се, што је најлепше, сами међу собом не 
слажу, и воде полемике на живот и смрт, тако да је башу 
наше дане један од најкомпетентнијих судија за те ствари, један 
од патријараха наше књижевности, сам Ватрослав Јагић, нашао 
да треба да устане против тих пуриста, и тражи да не ком- 
промитују ствар за коју се боре: Чистоту књижевног језика.“ 


1 Моја Апалме. Вгапае једка ћгуа вз Коса. Отиго дапје. Ластеђ, 1911. 


2 Атећју Тиг зачеће РћПоовле, 33. Ва., 5. 497 16.: „Кбг фее Кешћен 
Чет зетђокгоа зећеп Бећгзргасће“. 

„Треба да смо задовољни“, каже Јагић, „ако велике масе пу- 
блике која пише и чита хоће да послушају ма и најкрупније 
наше опомене. Због тога најтоплије препоручујем господи од 
струке, да својим супротним мишљењима не заводе или не 
доводе у неприлику најшире кругове“. Док овако говори 
човек који би имао највише права да пламти гневом кад се 
„вређа“ језик, јер је век свој провео радећи на њему, у исто 
доба, и скоро у исти час, јавља се и на другој страни један 
разборит филолог, Г. Радивој Врховац, који исто тако дока- 
зује да су данашњем стању нашег књижевног језика „много 
криви и они, који непосредно раде на чишћењу језика, делом 
што немају праве мере у својим захтевима. бавећи се узалудно 
око свршених процеса у развитку, а делом што се и сами не 
слажу у појединим питањима, те самовољно тумаче сваки на 
своју страну“. 

Могло би се мислити, да ја истичем све ове пуристама 
упућене оправдане прекоре зато што и сам имам да се браним 
од пуриста. То, међутим, није тако. Ја само хоћу да подигнем 
мало ниво ове полемике; а они који мени замерају у погледу 
српског језика, нису пуристе: моји критичари не знају ни гра- 
матике ни синтаксе нашег књижевног језика, нити знају шта 
је Дравилно шта неправилно, нити уопште знају јасно шта је 
књижевни језик и наука о језику. Мени је чак жао што немам 
посла с пуристама, с којима би овај разговор испао много 
озбиљнији. Јер, ја лично не само да пристајем уз речи Г. Ја- 
гића и Г. Врховца против пуриста, него делим и њихово миш- 
љење да шреба стати, али разложно, насупрот кварењу и изо- 
пачавању књижевног језика, да треба да се „пре свега људи 
од посла међусобно обавесте и споразумеју“, па да договорно 
среде и реше питања књижевног језика, уколико је то мо- 
гућно. Ја сам, као преводилац, међу првима спреман да чујем 
и послушам добре савете тих људи од авторитета, јер ако 


игде а оно код превођења Ничеова „Заратустре“, ти би ми 
2 2 


савети били од користи. 

Ничеов стил и језик тако су необични и компликовани, 
да стоје сасвим јединствени у немачкој књижевности. Сам Ниче 
каже за свој стил, да је у највишем смислу уметнички, и да 


1 „О књижевном језику српском“, „Летопис“ Матице Српске, Књига 
285. (прва свеска за год. 1912), Стр. 82—87. 

„никад нико није имао да распе и утроши толико нових, не- 
чувених, и за саму прилику створених уметничких срецтава“, 
као он у „Заратустри“; „пре мене, каже, није се знало, шта 
се може учинити с немачким језиком, — и с језиком уопште,“ ! 
Очевидно је, да ту задатак једног преводиоца није прост, 
Ја сам одма на почетку свога поговора признао: „Свеи 
кад би се дале до краја наслутити... па срећно репродуко- 
вати све нијансе смисла, остају још једнако стил, и језик, пре- 
пуни слика, и обрта, и игара речма, и кованица, и подударања 
у звуку и по изговору, и, речју, свакојаких бравура, које се 
у већини случајева не дају превести“. При овако комплико- 
вану послу, преводилац за све време има да решава проблеме 
који су зацело врло занимљиви за свакога ко се бави језиком. 
ЈЉуди који једнако имају у виду да је језик пре свега срецтво 
за казивање мисли, знају да је немогућно задржати језик и 
израз кад мисао излази из нормалног колосека, као што је 
то код Ничеа; бизарне мисли не сме језик упростити и на- 
чинити обичнијима. Људи који уз то знају Ничеа, и знају шта 
значи преводити уопште, знали би и то, да у овом случају 
имају посла с неким који ако језик не ствара и песнички про- 
ширује, а оно бар гледа на све могуће начине да употреби и 
примени оно што је ту, па ма то и не било обично у сваки- 
дањем говору и писању. Такав преводилац сме да иде до 
крајњих граница, па чак да који пут и застрани и претера, 
јер границе у језику нису увек тачно на длаку обележене; 
пита се, да ли је углавном погодио дух, да ли је умео да упо- 
треби живе снаге које су у народном језику и које језик крећу 
унапред. Људи који би имали и умели шо да утврде, умели 
би пре свега, кад је реч о „Заратустри“, да цене моју велику 
борбу с Ничеовим језиком, па би тек онда донели суд да ли 
сам се у тој борби умео наћи, и да ли сам при превођењу 
био срећно инспирисан у духу нашег језика; на то би тек 
надовезали своје савете у појединостима. 

На жалост, моји критичари нису таки људи. Они запињу 
за ситнице, с којима и сами нису начисто, и говоре о грама- 
тици и облицима, које нису научили; да и не помињем оно 
што је из чисте зле воље нетачно наведено. Тешко је дакле 
из њихових замерака извадити оне наводе, на којима би се 


7 „Ессе ћото“, Хасћсејаззепе. Метке уоп Еледмећ Хлефзеће. АПтед 
Кгбпег Уегаг, Гејре 1911. 5. 56. 

дискусија дала подићи на ниво начелних питања. Пре него 
што се ипак задржим на неким наводима начелно, покушаћу 
да наведем неке као пример, колико су конфузни и некомпе- 
тентни за критиковање српскога језика ови моји критичари. 


Најзабавнији су наводи они у којима ме за исту сшвар 
нападају два критичара, — али с Ппрошивног гледишша. Тако 
ми, на пример, један даје двојку из српског језика, што реч 
жар употребљавам као именицу мушког рода (Г. Пијаде), а 
други (Г. Кангрга), што је употребљавам као именицу жен- 
ског рода; у ствари, ја сам је случајно употребио у оба рода, 
једанпут у једном, други пут у другом. Познат је појав у је- 
зику, да именице с временом мењају род, и да се у разним 
крајевима употребљавају у разним родовима, или дасеиу 
истом крају, и у књижевном језику, употребљавају у два рода, 
особито ако има неке разлике у смислу. Ја сам именицу жар 
у обичном смислу (жеравица) употребио у женском роду, и 
тако пише у Вуку; а у пренесеном смислу (жар у души), упо- 
требио сам је у мушком роду, по осећању. Нисам ни први а 
зацело ни последњи који је тако употребио; треба се само се- 
тити песме „Док млађан траје жар...“, или загледати у Лазу Ко- 
стића. — Г. Пијаде показује толико жара за женски род именица, 
да ми и за реч сшид замера што сам је употребио у мушком роду; 
мене би, међутим, облио стид, кад бих замерио неком нешто 
пре него што испитам ствар, и загледам у Вука где бих нашао 
да је реч стид мушког рода. — Исто тако, да је Г. Кангрга 
загледао у Вука, он ми не би замерио не само за жар, него 
ни за облике каки, шаки оваки, јер су они исто толико српски 
и књижевни колико и шакав, какав, овакав. Нашао би, даље, 
у речнику, да глагол сисаши има два садашња времена сисам 
и сишем, па према томе и два глаголска прилога садашњег 
времена сисајући и сишући; за дете се каже да сиса, не да 
сише, па како је на месту које је у питању (Стр. 165) речо 
сисању „на грудма светлости“, то је и облик који сам упо- 
требио сасвим на свом месту, а замерка Г. Кангрге сасвим 
неумесна. 

Изгледа ми чисто да су се ови моји критичари догово- 
рили, да ми замерају за оно што сам научио из граматике и 
синтаксе, или запамтио из Вука, Бошковића, и других. Тако 
ми, на пример, Г. Кангрга уписује у грех употребу лепе речи 

лримисао, место задња мисао, за дет Ниметседапке (Стр. 229), 
а ја сам њу нарочито запамтио из Бошковића (в. „Скупљени 
Списи“, |, 216), и могу само да је препоручим. Додуше мој 
критичар као да и не слути шта ова реч значи, јер је меће 
у погрешке за немачки језик! Исто тако, могао је Г. Кангрга 
дознати из народних песама и из Бошковића, да облик на/- 
воле (Стр. 170) није погрешан; Бошковић (14. Стр. 89): 


волеши не значи љубиши, миловаши итд. него по- 
ређено (компаративно), већма волеши; говори се и ној- 
волеши: „Ја бих бурму највољела“. 


Исто тако могао је Г. Кангрга, и у Бошковићу и иначе, наћи, 
кад већ нема осећања зато, да се обична присвојна заменица 
првог и другог лица употребљава кад се односи на подмет 
реченични, ако је на њој нагласак. Кад ја кажем, на пример 
(Стр. 62): „Али заклињем те мојом љубављу и надом: не од- 
бацуј од себе своју љубав и наду!“, онда је то добро упо- 
требљено, и Г. Кангрги бих препоручио, да на свих оних „више 
од тридесет места“ скупа са „обратним случајевима“, које 
ми онако без даљег разговора ставља на рачун пасиве, про- 
студира употребу заменице свој. — Г. Талетов ређа читав низ 
навода, у којима је замерка моме српском језику шесши 
падеж без предлога: сарадником Вагнеровим ; држао се по- 
званим; разбојником мора постати; сматрајући га најфа- 
шалнијом лажју, и обманом, и једном бесмршном мрљом 
новечансшва итд.. Све ове наводе трпа Г. Талетов у рубрику 
„провинцијализми и неологизми“, заједно с изразима креш, 
славље, усхшш, казан, итд.. Ја верујем да ухо Г. Талетова 
није навикло на употребу шестог падежа без предлога; али, 
да ли је ухо Г. Талетова доста велик авторитет кад му стоје 
насупрот: наше народне песме, Даничићево и Вуково Свето 
Писмо, и Бошковићева апотеоза шестом падежу без предлога, 
ова последња заједно с препоруком да шести падеж треба 
што више употребљавати, јер се иначе „нашем, облицима изо- 
билном, једром, лепом језику наноси квар“ (в. „Скупљени Списи“ 
[, 139—154)2 Ја ћу се ипак и даље држати оваких „провин- 
цијализама и неологизама“. — У другу једну рубрику сло- 
жио је Г. Талетов германизме: „твоја је душа жедна звезда“, 
„они лају од радости у своме подруму“, „шта је стало до 
другог живота“, „не имајте много вере“, „превисоко“, „пре- 

далеко“, „премного“ итд.! Овде је опет неко конфузан: или 
теорија књижевности или Г. Талетов. — Пијаде, у свом „По. 
туку !“, издвојио је и поновио десет замерака моме српском 
језику, до којих му је дакле нарочито стало. Међу овима су: 
назив звери (Стр. 27, „мудре звери“) за орла и змију, на 
Ничеову језику (реч живошиња на овом месту и сувише је 
обична и општа); затим, живинче (Стр. 79, за пса, бе ег); 
очи се унезверише (Стр. 19); лавји место лавов (ваљда место 
лављи. јер лавов је посесивно) итд.; понешто ће још доћи на ред. 


Кад одбијем чисто незнање и необавештеност ових мојих _ 


критичара, па прегледам још једаред све њихове замерке 
моме српском језику, још увек не знам с којег бих се гле- 
дишта имао бранити. Да ли хоће онџ да су пуристе, или пре- 
бацују мени да сам пуристаг У ствари, они не знају ни сами, 


у коме правцу ја, по њихову мишљењу, не знам српски, него · 


наводе примере на срећу, на своју злу срећу, и од ока, од 
свог неизвежбаног ока. Често и не виде шта стоји у тексту, 
него кажу нешто друго па то побијају. Ако виде, па хоти- 
мично на мене наваљују, утолико су већи грешници. 


Г. Кангрга, на пример, бележи ми међу грешке и 
ово: „са Ниче (место са Ничеом)“. Да мењам име Ниче 
као обичну именицу, види се на свакој страни мога пред- 
говора; чак сам, међу штампарским грешкама, замолио 
да се на натписној страни исправи Ничеа место Ниче-а. 


Остаје дакле само да се мисли, да је Г. Кангрга хтео да. 


каже, како не знам да предлог са иде са шестим па- 
дежом, него га мећем уз први падеж (исто као кад бих 
рекао: са Г. Кангрга, са Гера и т. сл.! Међутим, шта 
је у ствари! —: На оном месту (Стр. ХХМШ), фраза је 


елиптична, и мисао се само онако може тачно изразити,. 


ако не ће да се описује; „синоним са Гиче“ значи „си- 
ноним са речју Шиде, са појмом Ниче“, а не „са Ни- 
чеом“, са личношћу Ничеовом, како иште Г. Кангрга. — 


Други пут опет не виде, или не ће да виде, шта стоји у Ничеову 
тексту, и проглашују бесмислицом оно што је верно и тачно 
преведено из Ничеа, само је мисао понеки пут бизарна па и 
речи изгледају парадоксне и чудне — чему, наравно, нисам ја 
крив. Кад Ниче каже „ђапиза ђе тит Најзе“, морам превести 
„босоног до врата“, ма колико то изгледало бесмислено. Само 








М 

што све то не мора и бити бесмислено иако изгледа тако на 
први поглед. 


Код цитата: Мој поглед пада суновраш у вис!, Г. Кан- 
грга кличе: „Ако ово није бесмислица, онда не знам шта 
је!“. Ја сам се, међутим, овде чврсто држао Ничеа и 
верно преводио. Место гласи (Стр. 230): 
„Није вис: већ провалија је оно што је страшно! 
Провалија, где поглед пада суноврат у безну а рука се диже 
у вис. Ту задрхће срце пред својом двоструком вољом. 
Ах, пријатељи, да ли и ви погађате двоструку вољу мога срца: 
У томе је ето за мене провалија, и опасност, што мој поглед 
пада суноврат у вис, а моја би рука да се држи и ослања на дубину! 
Моја се воља грчевито хвата за човека, везујем се ланцима за 
човека, јер ме нешто носи силно у вис, ка натзовеку: онамо хоће 
моја друга воља“. 
У оригиналу стоји прво: „— Пег Ађћапа, о дег Виск 
Рпитеег 52 упад Фе Напад паш оте“; затим: „Паз, 
да5 156 тет Ађћапо ипа тете Оејаћг, даз5 тел ВИиск 
т ф!е Ндбће 50721, ипа дЧаз5 тепе Напа чећ ћаНеп ипа 
зНитеп тшосјје — ап Фе Тлеје!“ — Јасна је овдје игра 
речима, у свези са мишљу; али све да и није јасна, јасно 
| је да овде зшггеп не може значити друго до падаши, и 
23 то јако падаши, суновраш падаши, те ако ко хоће да 
| нађе у свему овом бесмислицу, мора је тражити у тексту 
Ничеову а не у мом преводу! — 


| Г. Пијаде и Г. Талетов замерају ми, да сам РПесеп- 
| меде! (махалица којом се гоне мухе) превео са машице 

Еецетхапсе, и ишчуђавају се: „Ко је још машицама до- 

хватао мушице, буди Бог с нама!“. Међутим, у мом пре- 

воду нема речи машице (р!. фтп. од маше, турска реч, 
в, у Вуку), већ има реч машица (једн., в. машити се, и ма- 
хати) коју сам (као машка, махаљка, махач, махалица) 
извео и начинио ради игре речи: машица за мушице 
(Стр. 76). Може се говорити о том, да ли је реч срећно 
скована, али се само на памет и на брзу руку може рећи 
да сам побркао ЕПесепуеде! са Репшегхапсе; да је ово 
случај, зар ве бих рекао „машице за мушице“, те игру 
речима боље сачуваог 






Ово су већ замерке које могу послужити и за начелну 
дискусију, до које ми је више стало него до доказивања мојим 

критичарима да ништа не знају. Њих нгрочито буне нови 
изрази или необични облици у моме преводу, и они их мећу 
на рачун мога незнања српског језика. Међутим, ја сам све- 
сно ковао речи и стварао изразе за извесне прилике, било у 
невољи, зато што их у српском нема, било у уверењу да по- 
ступам у духу народног језика. Ја знам, да добар део тих 
нових речи и необичнијих облика неће наићи на срдачан 
дочек, јер ново у језику изазива редовно отпор; али то 
још не значи, да понешто од тог није добро и да се неће 
одржати. М не значи пре свега, да сам радио из незнања, као 
што хоће ови моји критичари. Да наведем неке примере које 
они нарочито истичу. 

На страни 120 рекао сам „О Великом Подну“. Подне 
је индеклинабилно, и тако пише у Вукову речнику; ја 
то признајем. И, ја сам то знао, и показао да знам: Одма 
у реченици непосредно пред оном која је у питању, до- 
лази реч /7одне, и ја сам је оставио недеклиновану („и 
сунце његова сазнања биће у Подне“), — јер је могло 
бити. Али у реченици о којој је реч, није могло бити, 
без штете за ствар. За Ничеово „ат отоззеп Масе“ 
нисам могао рећи „О Великом Подне“, а да га описујем 
(„То нека буде једном, кад буде Велико Подне, наша 
последња воља“), како би то изгледало на овом местуг 
Ја сам дакле Подне деклиновао. Моје је резоновање при- 
том могло бити отприлике ово: Ако је подне било за 
Вуково време индеклинабилно, и остало тако до данас, 
где стоји да мора остати то за вечита времена» Зар 
није и реч доба у Вуку индеклинабилно, а ко га од нас 
данас не мењаг И зар није и близнакиња речи #Додне 
— шоноћ изгубила од свог првобитног облика (поноћи, 
сложена од По и ноћи, као подне од по и дне, старин- 
ски други падеж; в. Бошковић, „Скупљени Списи“ |, 164), 
и изменила га у употреби Колико се изменило у језику 
од Вука до данас, и колико се језик развио; невоља и 
потреба руше куле и градове, па ће пре или после по- 
чети и подне да мењају. А кад већ неко мора почети, 
лакше пада мени, да учиним то у преводу „Заратустре“, 
него каком ригорозном пуристи професору у каквој на- 
учној расправи о језику! 

Сличан је случај и са грабећи лав (Стр. 33). У 

раније поменутом одговору уредништва „Српског Књи- 
жевног Гласника“ једном критичару, стоји, међу осталим, 
(на замерку употреби облика „продирући поглед“) и ово: 
„Да нарочито у новије доба постоји тенденција да се 
партиципи каткад узимају у улози адјектива, то је по- 
знато многима, и није осуђено ни од кога који зна по- 
требе и велике тешкоће нашег књижевног језика и ра- 
зуме његово развијање“. Већ ово било би довољно да 
мене оправда; уз то долази још и друго. У какој рас- 
прави или стручном чланку ја ипак не бих још употре- 
био облик „грабећи лав“. Али у тексту као што је пре- 
вод „Заратустре“, држао сам да смем да одем мало уна- 
пред времену; особито кад ме је потреба нагонила. — 
Реч је о трима преображајима духа: како се претвара 
дух у камилу, и камила у лава, и лав у дете. Други пре- 
ображај дешава се у најусамљенијој пустињи: „ту лавом 
постаје дух, слободу хоће да дограби ' као плен“, и „да 
би створио себи слободу... потребан је (у духу) лав“; 
„присвајати себи право на нове вредности — то је нај- 
страшније присвајање за радни и богобојажљиви дух. 
Заиста вам кажем, то је за њ грабење и посао грабљиве 
звери“ („Еп Кашђеп 15 е5 Њт ипа еглез гацђепдеп Те- 
тез Часће“); „лав је потребан за тако грабење“ („Ае 
Гбмеп ђедат ез 21 Фезет Каџђе“). Па онда прелази на 
трећи преображај, и пита: „Али... шта је то још што 
може дете а што ни лав није могао Што то мора гра- 
бећи лав да се претвори још и у детер“ („Маз ттиз5 
дег гашђепде Гбме аисћ посћ гшт Ктде уетдеп 2“). Овде 
није Машвеп — грабеж, како иште Г. Пијаде у свом „По- 
туку !“, већ именица која показује трајање радње у са- 
дашњости, и означава само радњу а не и резултат радње. 
Затим, „дЧег гаџђепде Гбме“ није „грабљив лав“, и могао 
сам само разрешити у „лав који граби“; па и то не би 
дало сасвим одређено нијансу смисла која је овде по- 
требна: лав који граби у садашњости, т. ј. кад је на- 
ступио преображај из камиле у лава и док још није на- 
ступио даљи преображај из лава у дете. — Понуђен дакле 
смислом и погребом, ја сам пошао за тенденцијом која 
постоји, да се партиципи употребљавају у улози при- 
дева, и рекао на овом месту „грабећи лав“. 

Још мање ме гризе савест за употребу партиципа про- 
шлог времена у улози придева (као увео цвешак, прошло 
време, или у народној песми осшарела мајка, итд.). 

Исто тако, идем свесно за тенденцијом времена, кад по- 
кушавам да пишем заједно прилоге састављене из заменица 
са предлогом и разних других делова речи, или и оне речи 
које полако већ прелазе у прилоге. Тако пишем хотимично 
замном, па и самном; утолико пре што се облик мном никад 
и не употребљава сам за себе. — То су већ питања правописа, 
дакле практичне стране писања, и ту се држим што више 
могу врховног начела Вукова: пиши како говориш. Ја пишем / 
између два самогласника ако га чујем при изговору, и зато 
пишем дванајстш или дванајесш, као и Војислав, и Лијон, и 
идеја итд.; наравно да знам, да то 7 није увек подједнако 
снажно и изразито, али ако се у томе иде одвише далеко, 
онда би се, на крају крајева, могло тврдити да се и у речи 
јаје не чује друго /, па га писати без њега! — И без обзира 
на ово пишем наравно стално јесам, јеси; да су од Г. Кангрге 
наведена места очевидно штампарске грешке, и да Г. Кангрга 
не приказује верно ствар кад тврди да „стално“ пишем одво- 
јено је си, може видети свако из свега што сам досад на- 
писао, и пре свега из самог „Заратустре“; на пр. на неко- 
лико страна пред његовим цитатом, (Стр. 83) има двапут уза- 
стопце јеси! — Друкче стоји са не ћу, не ће итд.. Постоји 
читава литература о томе, да ли треба писати заједно не и 


хшеши у облицима садашњег времена. Вук их је писао раз- 


двојено, и Бошковић још заступа то становиште (в. његов 
чланак у „Скупљеним Списима“, Св. П. Стр. 274 и д.: „О при- 
логу „не““). Кад сам ја „учио граматику“ у нижој гимназији, 
била је већина граматичара за раздвојено писање, и то ми је 
отуд остало, иако сам ја лично за састављање гдегод се може. 
У новије доба и сам почињем писати састављено, нећу, нећеш, 
неће, па се то види већи у „Заратустри“, при крају (Стр. 238: 
„Нећу“). О незнању може и овде бити говора само од стране 
мојих критичара. — 

Ако нисам заморио читаоце довде, набрајајући им у чему 
све нису имали право моји критичари кад су замерали моме 


српском језику, не ћу злоупотребити њихово стрпљење ни 


ако сад преврнем лист па набројим, које су им замерке оправ- 
дане. Јер тога је врло мало. — Г. Кангрга ми је нашао на 

по једном месту облике бежући и звиждући место бежећи 
и звиждећи; затим, „господарица“ за немачко „Негпп“, које 
је у српском требало превести са господар, јер се односи на 
реч час. Као што ми се ово у непажњи измакло, тако сам упо 

требио на једном месту и незгодан израз прочисшиши се; само 

бих овде додао резерву, да не треба ни у овом правцу ићи 

одвише далеко па прогонити из књижевног језика сваку реч 

за коју се у обичном говору, на разним крајевима нашег на- 

рода, везују комични или драстични, скаредни и уопште не- 

књижевни појмови. Ја не бих, на пр., нипошто напустио лепу 

реч ноћник (за Масћзскуаптег), као што ишту неки крити- 

чари, само зато што је у обичном говору неких крајева до- 

била и профано значење; кад је Мажуранић могао метнути 

ту реч као наслов једном певању у „Смаил-аги Ченгићу“, могу 

је и ја мирне душе употребити, у истом смислу, у преводу 
„Заратустре“. Г. Кангрга има најзад право да ми замери, што 

сам ћејнро превео са прешио („претила воља“, Стр. 189); ја 

сам заиста живео у заблуди, да прешио значи илах, брз 

(„Претио коњиц“, „Па оседла претила зеленка“), а сад видим 

у Вуку да та реч значи угојен, дебео. Теши ме, што зацело 

нисам једини који је тако мислио, и што ни мој критичар 

није био начисто, јер и овај навод не стоји међу замеркама моме 

српском језику него немачком, а тек није могго мислити да 

сам хтео да кажем „угојена воља“ за „ћеШсег УШе“! — Г. Пи- 

јаде признајем два своја провинцијализма: рађе место радије 

и задњи пуш место последњи пуш; осим тога, рекао сам пре: 

жвакаши (за краву) место преживаши, али за ово имам „олак- | 
шавајућу околност“ : на стр. 71 има „жваће и прежваће“, да 
би се задржало подударање у оригиналу „Ккаџеп ипа мте- 
деткаџеп“. — Г. Талетов ми је, напослетку, заиста нашао један 
германизам, једини навод за чији препис „јамчи животом“: на 

Стр. ХУШ. предговора рекао сам: „На јачину инспирације 

даје се закључити...“ ; сад бар знамо, да треба веровати г. Та- 1 
летову само код замерака за које јамчи животом. — То је све | 
што могу да признам, и што радо признајем, својим крити- | 
чарима; од близу 400 навода, и на преко 270 страна мога | 
текста! Читаоци нека пресуде, да ли је то толико да се може 
правити поређење са извесним кокама које такође нађу по 
"зрно. Ни педесети део њихових замерака не садржи поуздан | 
материјал, којим бих се могао користити за друго издање | 
свога превода. 

Требало би још да застанем на замеркама сшилу у моме 
преводу. Али, после овог, држим да би то било и заморно 
и беспредметно. Г. Кангрга нема у овом погледу нарочитих 
замерака; Г. Пијаде ређа опет читав низ навода, у којима 
„сам он знаде ки је“ писао шта не ваља, јер овде сад није 
већ више ни подвлачио поједине ставове; Г. Талетов много 
говори о стилу, али тешко да би се из оног што каже могло 
извести шта он држи да је стил. Прозу Г. Кангрге не позна- 
јем, и не знам да ли он пише друго што осим чисто „струч- 
них“ ствари; али се из „довољности“, „смрти која шкљоца“, 
„грготања“, и других његових навода даје наслутити какав је 
стилист Г. Кангрга. Исто тако, код Г. Пијаде види се већ по 
натпису критике („Потук“!), и по композицији чланка, с ко- 
ликим се стилистом има посла. Најзад, Г. Талетов, који ми 
за „Ало зртасћ Лагаћиз та“ препоручује у библијском тону 
„И рече Заратустра“ (на крају свакога одељка!), дао је та- 
кође већ у својој критици пробе свога стила („Звезда“, н. н. м. 
Стр. 184; „за препис јамчим животом“): 


„И, поред осећаја стила који њему недостаје, његов 
превод не би, у погледу смисла наравно, укупно узевши, 
био добар, али ипак рђав: он није дао —“ _ 


И рече П. С. Талетов! — 


Да дакле завршим. На питање, како сам превео Ничеова 
„Заратустру“, остаје још да се одговори; јер овим мојим кри- 
тичарима недостају све способности за оцењивање једног пре- 
вода, и уопште једног књижевног дела. Осим тога, њима је 
њихов субјективни осећај помутио и оно мало вида што би 
га могли имати у оваким стварима. Они су, можда у осећању 
своје рођене слабости, и у срдитој немоћи, ударили у тон 
који им не приличи и не припада, и којим ни најпозванији 
не говоре о најнепозванијима. Тај тон толико је уздигнут, да 
за мене не остаје више висине коју бих могао употребити. 
према њима. Зато се нисам ни обраћао њима, него читаоцима. 
Наћи ће се можда неко који ће питати, како сам могао и 
одговарати на онаке критике. Држао сам да треба да одго- 
ворим, и, у времену откако излази овај одговор, уверио сам 
се да сам добро учинио што сам одговорио —: свако скоро 
који ме сретне, каже ми да је читао критике а не каже да 
је читао и мој превод. Данашњи читалац не доспева да чита 

све, а ипак би хтео да има суд о свачему; треба дакле да 
чује и моје мишљење, да чује да оваки критичари рачунају 
с тим да он није читао и не ће читати саму ствар која је у 
питању. Ипак та необавештеност читаочева не иде тако да- 
леко као што претпостављају, како изгледа, оваки критичари; 
или бар треба умети њу много вештије злоупотребити него 
што су то они учинили. Што се дакле мене лично тиче, ја 
не могу пожелети друго до оваких критика; оне нису само 
здрава реклама за мој превод, већ и разлог за читаоце да 
чвршће стану уз оног који је неправедно нападнут. Крај свег 
тог, мени то не изгледа главно и ја лично могао сам се уз- 
држати од овог одговора. Али, ја не схватам ствар тако као 
да се само мене тиче, него гледам на њу пре свега с начел- 
ног гледишта, и зато сам се толико задржао на њој. У том 
правцу нека ми је допуштено да се сад, на крају, обратим 
којом речју и својим критичарима, и да се опростим с њима. 

Последњих година било је у нас доста књижевних по- 
лемика, и међу њима доста таквих које су изазвале врло 
мучан утисак. Водиле се дуге распре око безначајних сит- 
ница, и улазило се у појединости док су главна питања остав- 
љана нерасправљена. Уз то, врло често побеђени су остајали 
на бојишту они који су заподевали кавгу и дизали грају до 
неба; могли би се навести класични примери за то како кри- 
тичари нису били дорасли онима које су хтели критиковати. 
Крајње је време, да се престане с таквим полемикама, и да се 
извуче поука из досадашњег искуства у том погледу. Моји 
критичари као да ништа нису видели од свега тога. У оце- 
њивању превода „Заратустре“ — најширег поља да на њему 
разигра добра хата добар критичар — они су применили 
_ најидеалнији метод „палетковања“ и закерања, са највећом 
" могућом неспремношћу и невештином. Па и то још није доста; 
они су прибегавали и недопуштеним срецтвима. Њих је за- 
хватила литературна болест, од које је један део данашње 
наше генерације обневидео: главно је да се буде на повр- 
шини, у литератури, а свеједно, по коју цену. Смели су с ума, 
да књижевност има значаја само као огледало живота, да за 
књижевником мора стајати човек од вредности, јер тек људи 
од вредности могу давати књижевност од вредности. Моји 
критичари, вама говорим: Прво треба бити човек на свом 
месту, па онда тек књижевник. 

Критиковати значи судити; али се критикујући може и_ 
самом себи судити. Мање него ико могао је „Заратустра“ 
улити храбрости у оваке судије, да истрају у својој намери 
и напишу онаке „критике“; они Ничеа, и у том правцу, пот- 


пуно нису разумели. | 
Милан ЋУРЧИН. 


НАУЧПИ -ПРЕЛЕЛ. 


Н. Вулић, Јован Томић КАО ИСТОРИК („Дело“ за 1410 и 
1911 год.). (Крај.) 

Последњи чланак своје „критике“ у фебруарској свесци 
„Дела“ за 1911 год., 1Х по реду, Г. Вулић је почео овим ре- 
чима: „Ј. Томић одговара на наше чланке! — Чудновато доиста 
да он сме и покушати да побије наше више него очигледне 
доказе о његовој ињоранцији, несолидности, неписмености итд. 
Али је много чудноватије како се он брани. Ми смело тврдимо 
да нашој научној књижевности овако монструозног одговора 
није још било. Та, за бога, од почетка па до краја сама не- 
истина, ужасна конфузност, беспримерно незнање! — Не 
да бисмо се бранили него да бисмо Академика још боље де- 
маскирали, ми ћемо тачку по тачку прегледати негов одговор...“ 
И ово што је смело тврдио, уз садејство „беспримерног не- 
знања, ужасне конфузности и неистина“, он је са још више сме- 
лости „доказао“! Како је он то „доказао“, показао сам горе на 
једном низу стварних питања, где не може бити ни домиш- 
љања нити измишљања, и где се мора оперисати само са 
тачним фактима. 

Полазећи од поставке у принципу оправдане: да један 
професор Универзитета зна оно о чему пише и да говори ис- 
тину, и од душе дау Г. Вулићу, као професору Универзитета, 
треба гледати правог научног радника, који зна шта је наука 
уопште и шта је њен задатак, и пошто тамо предаје Исто- 
рију да зна шта је Историја и који су јој методи, којима се 
долази до истине — сваки који је прочитао горе наведене 
речи могао је очекивати да не у Г. Вулићу наћи зналца пред- 
мета, у његову чланку стручну критику, у његовим доказима 
тачна факта историјска, у његовим разлозима логике, у ње- 

говим тврђењима истине, а у крајњој сврси његове „критике“ 
жудње за научном истином. Нигде више него код људи с ти- 
тулом коју носи Г. Вулић очекује се с правом — кад је реч 
о науци — да знају оно о чему пишу и да говоре истину, 
јер њихов позив није да се науком баве само ради науке него 
и да друге уче истини и да их напајају истином. Зато, по- 
лазећи од дужности што је ти људи од науке имају пред 
собом и од тога како треба да је испуњавају, кад су у питању 
знање и исправност при тумакењу научних истина, нигде се 
с већим правом не би могла применити изрека „Нопш зун дш 
та! у репзеј“ као ту. Грех је чак и посумњати у њихову 
исправност при тумачењу научне литине ! 

С правом се очекивало и од Г. Вулића — који своју 
„критику“ потписује пуним именом и смело тврди — да ће 
доказати што тврди. Он, међутим, то своје обећање није ис- 
пунио. Није га бар испунио онако како се то тражи од једног 
научног радника, од професора Универзитета. Јер факти, 
тачни и непобитни, које сам горе изнео, мотиви којима се Г. 
Вулић руководио при писању своје „критике“, методи које је 
употребио у том свом раду, докази што их је пружио за своја 
тврђења — тврде потпуно супротно оправданом гледишту, по 
коме се од професора Универзитета с правом тражи да зна 
своју научну област и да говори истину. Насупрот томе што 
се с правом тражи од њега, на једној страни изложени факти, 
а на другој мотиви, употребљени методи и измишљени до- 
кази тврде: да Г. Вулић, на жалост, не зна ни шта је наука 
уопште нити шта је Историја, још мање да зна Историју 
Српског Народа, а најмање она ситна питања у мојим радо- 
вима, на којима је смело хтео утврдити моју „ињоранцију, не- 
спремност, неписменост, ужасну конфузност и беспримерно не- 
знање“ у питањима из Историје Српског Народа! Још је горе 
што ти факти, мотиви, метиди и докази тврде да Г. Вулић 
не зна ни шта је научни рад, кад свој чланак зове критиком. 
Он је тим својим радом једанпут више утврдио да је без на- 
учнога морала. 

Његово идентификовање Историје са коректорском ве- 
штином; његов захтев, по коме историчар не проучава исто- 
ријске изворе да по њима упозна догађаје у прошлости и у 
догађајима човека и друштво, него да историчар пише Исто- 
рију састављајући је из реченица буквално превођених из до- 

кумената; његово непознавање принципа и елементарних пој- 
мова у Историји уопште, које је показао у разним чланцима 
своје „критике“, на које ћу се посебно освртати с времена на 
време — тврде да он, Г. Вулић, не зна шта је Историја; ње- 
гово пак непознавање, не појединачних факата и ситница, него _ 
уопштених факата, који се у Историји Српског Народа јављају 
у континуитету или са извесним прекидима, али под истим 
погодбама и праћени, истим појавима — тврди да он не зна 
баш ту прошлости, о којој пише и где хоће мене да сможди. 
А кад „критичар“ индентификује научни метод историјски са 
својим измишљањем неистина; кад он измишља са намером 
која нема никакве везе с науком; кад он, на место тачних 
историјских факата, као доказе у историјским питањима узима 
те своје измишљотине; кад ти друге своје измишљотине под- 
меће с потворном намером; кад он изопачава истину и фалси- 
фикује доказе у исто време кад на основу својих измишљо- 
тина другоме . подмеће фалсификаторство; и кад он све то 
чини, да би порицао истину и да би потварао на другога — 
тада ту не може бити речи ни о научном раднику нити о 
научном раду. Такав рад није критика него памфлет, а писац 
такве „критике“ може бити све друго само не тумач научних 
истина и члан највишег васпитног тела. 

Таква је „критика“ универзитетског професора Г. Вулића. 
Ја то велим за њу не зато што бих имао нешто изгубити од 
ње, него зато што је она таква. Поред такве пак „кри- 
тике“ ја могу само олако добити. Тек са таквом критиком 
могу безбрижно наставити рад на једном пољу из Историје 
Српског Народа, које сам сам открио и све више га ширим; 
и таква критика, зато што је производ незнања и несаве- 
сности, није у стању ни ометати ме у досадашњем раду 
нити ме поправити, ако у том раду има чега погрешнога. 
Исто тако биће ми свагда лако изићи на крај са „крити- 
чарима“ — какав је овде био Г. Вулић — који су без науч- 
ног морала и наоружани су најлошијим оружјем: незнањем 
и несавесношћу. Против њихова незнања, измишљања неистина, 
фалсификовања доказа и подметања, кад је реч о Историји, 
оружје је просто: истина и историјски факти, оно чега они 
немају. Зато сам смео одговарати Г. Вулићу на његове прве 
памфлете завијене у некакву научну, али фалсификовану, форму. 
Зато му и сад могу одговарати, приказујући његово незнање 
и несавесност у научном раду. Зато, и сутра и кад год хоће, 

од миле шале, могу одговарати на такву „критику“ и њему 
и сваком другомњему подобном. 

Са гледишта, које данас преовлађује међу истакнутијим 
људима од књиге, треба прећи преко памфлета и радити свој 
посао. То је тачно само кад су писци памфлета жутокљунци, 
почетници у раду, за које има времена да се поправе, чим се 
лате иоле озбиљнијега посла. Али то не вреди, кад памфлете 
пишу људи за које се тврди да су научни радници и чија је 
дужност да истини уче друге и да добро промере суд пре 
него ће га изрећи. Ту незнање треба сузбијати; а кад је још 
незнање праћено несавесношћу, двапут га више треба жигосати. 

Тај рад треба схватити као дужност и ту дужност треба 
вршити без обзира што она захтева и труда и времена. Ја 
га тако схваћам и вршим, као што сматрам да ми је дуж- 
ност поклонити се пред савесношћу, пред памећу, пред знањем 
и пред објективним судом правог научника и пред историјском 
истином, коју тај буде утврдио бољим изворима и сигурнијим 
фактима него што су били они којима сам ја располагао, кад 
сам писао своје расправе и студије из једног периода про- 
шлости Српскога Народа, о коме Г. Вулић ниши је знао ниши 
што сада зна, па се зато лаћа ситница, али и ту мора да прибе- 
гава неписшинама, измишљању, фалсификовању и подмешању. 

Пред таквим зналцем у овим питањима, као што је Г. 
"Вулић, нит се поклања нити се уступа. Тек се ту остаје на 
свом месту и наставља се започети посао, да писац памфлета, 
испуњеног незнањем и несавесношћу, буде кажњен. А тај посао 
нити ће ме уморити нити ће ми досадити. За њ ћу имати и 
воље и расположења и времена. 

| Јов. Н. ТОМИЋ 


ПОЛИТИЧКИ ПРЕГЛЕД. 

У Софији се почедо нешто више радити и говорити опет о 
бугарским пословима у Турској, а нарочито о аутономији Ма- 
___ћедонији. Нарочито је један део софијске штампе почео по- 
__ ново претресати питање о аутономној Маћедонији. Кад год се 
4 то питање покрене у софијској штампи, један део ове нападне 

Србе и Србију. Органи каравелиста, стамболовиста, радосла- | 


виста, а нарочито такозвана маћедонска партија, „македон- 
ствујушти“, у томе предњаче, а они су увек у том предњачили. 
Они су то чинили за то што су Срби, по њихову уверењу, 


највећи противници једне аутономне Маћедоније у коју би 


ушли цела два вилајета, битољски и солунски, а од косов- 
скога казе: паланачка, кратовска, кумановска, скопаљска, ко- 


чанска, штипска, велеска, готиварска, тетовска. Срби су против 


аутономије, веле за то, што у области, коју Бугари произвољно 
зову Маћедонијом, живе само Бугари, где Срба нема; има 
Србомана, које је створила српска пропаганда. Одричући Ср: 
бији свако право на те крајеве, засновано на историји, тра- 
дицијама, етнографији, они одричу чак и право Србији на 
постојање. Једни, ултранационалисти, којима се може приго- 
ворити да су лично нерасположени према неким важним лич- 
ностима у Србији, развијали су тему о деоби Србије с Аустро- 
угарском. Они су претпотстављали и споразум с Аустро-Угар- 
ском него ли икакав заједнички рад са Србијом. Заједница 
Бугарске и Србије, за њих је било издајство бугарске мисли. 
Стојиловисте и Цанковисте су били за споразуман рад са Ср- 
бијом. За њихове владавине чињени су покушаји да се ове 
ове земље приближе, или бар измењају мисли о такозваноме 
маћедонскоме проблему. Ове две партије прве су имале хра- 
брости да загледају отворено у тај проблем, да искрено при- 
знају да Србија има права и историјски и етнографски на један 
добар део области коју су софијски „македонствујушти“ кру- 
гови називали Маћедонијом. Маћедонска струја је била ипак 
толико јака да су обе ове партије морале попустити, и до 
каквога споразума између две државе није могло доћи. Др. Сто- 
јилов и Др. Данев су уступали места другима на управи, али 
нису одступали од своје мисли о заједници са Србијом Ра- 
дикалне владе у Србији биле су за споразумни рад са Бу- 
гарском. Влада Ђорђа Симића 1897 године, Др. Мих. Ву“ 


јића 1901 и Николе Пашића 1904 године, чиниле су ис- 


крене покушаје за зближење с Бугарском. Остале владе и 
партије биле су одсудно противне таквој политици и стајале 
су више на становишту Краља Милана, да је Бугарска прави 
и најопасаији непријатељ Србије. Споразум између Русије и 
Аустро-Угарске из 1897 и 1903 године и сва доцнија исто- 
рија, а нарочито анексија Босне и Херцеговине и проглашење 

бугарске независности, дали су право присталицама српско- 
бугарскога зближења и рада. 

Напади истога дела софијске штампе немају више ону 
јачину као некада, нити имају више исти значај. Трезвена 
Бугарска не одобрава нападе коју „Јутро“, „Дневник“, „Воља“ 
спремају противу Србије. Она осећа да ствари данас друкчије 
говоре: она не заборавља да је Турска бугарски непријатељ, 
а Румунија готово то исто и још пријатељ Турске. Она се 
сећа да је у јануару 1908 године гроф Ерентал раскинуо спо- 
разум с Русијом, да је огласио Аустро-Угарску државом, која 
има најпрече право да овлада балканским тржиштима, а не 
смеће с ума да су та тржишта и Скадар и Скопље и Солун 
и Битољ. Бугари су после анексије Босне и Херцеговине мо- 
рали осетити да је Аустро-Угарска већ почела остваривати 
један део своје самосталне балканске политике. Бити окружен 
Турском, Румунијом, имати пред собом једну овакву густро- 
угарску политику, а немати уза себе Србију, било би противно 
свакоме обичноме рачунању. Аутономиа Маћедоније пред ова- 
квим стањем ствари на Балкану и положајем Бугарске, мора 
изгледати практичноме Бугарину нешто непотребно, нешто што 
није сигурно, што је без велике практичне вредности, па чак 
шта више, као нешто из прошлости, само с историјском вред- 
ношћу. За Бугарску мора имати данас веће вредности Србија, 
што јача и што здравија него ли аутономна Маћедонија, него 
ли пријатељство с Турском и савез са Грчком, него ли чаки 
пријатељство и савез са дуалистичком монархмјом, изведен 
на најповољнијој бази. Бугарска је већ на томе путу да увиђа 
да је права срећа за њу што данас има Србија на Балкану. 
Ако хоће да погледају у стварност, ако се оставе мегаломан- 
ских маштанија и узму рачуницу у руке, и бугарски ултрана- 
ционалци ће, данас сутра, то признати и рећи да и кад не би 
Србије било да би је требало стварати и признати јој оно на 
што има сигурно права у Маћедонији и Старој Србији. И они ће 
признати да аутономна Мећедонија не може бити више циљ 
бугарске политике, да је аутономија Маћедоније у данашњим 
приликама само једна споредна ствар. Данас није више реч 
о томе да ли ће се променити рђави систем управљања Ма- 
ћедонијом, да ли ће се садањи турски режим заменити другим 
турским режимом, — који су више мање увек исти. Данас 
се помишља о промени статуса саме Маћедоније. Изасланици 


- 

маћедонско-једренске револуционарне организације, професор 
Георгов и Милетић, могли су дати у томе смислу својим нај- 
ближим пријатељима око „Воље“, „Дневника“, „Јутра“, го- 
тово сасвим одређена обавештења прикупљена са њихова 
пута у Петрограду, Паризу, Лондону и Риму. У тим престо- 
ницама могли су запазити да су сви разочарани у режим садаш- 
њих управљача у Турској, али исто тако да су изгледи за 
аутономију посве рђави. Слаб одзив на митингу, који су Геор- 
гов и Милетић приредили, ту скороу Софији, за то питање, 
и ако су остали организатори били с нарочитим људи обе- 
лежјем (на пример Грозев, који председавао збору године 
1885, на коме је донесена одлука о присаједињењу Источне 
Румелије Бугарској), карактеристичан су знак за расположење 
и мишљење данашње Софије. Разговори о аутономној Маће: 


донији, — који су на овоме митингу формулисани: „ауто- 
номија Маћелдоније на основи руско-енглескога програма у 
Ревалу“ и чл. 23 Берлинског Уговора, — нису окупљали 


више ни оне који су се увек залагали за аутономију Маће- 
доније. О аутономију Маћедоније се још говори на партиј- 
ским зборовима у Бугарској, аутономија Маћедоније је била 
програм спољне политике највећих партија бугарских; 0 њој 
ће се још говорити и мислити на њу, али може бити да ће у 
скоро само о њој говорити а на њу не мислити. 

ИНОСТРАНИ 


ОЦЕНЕ И ПРИКАЗИ. 


Иво Ћипико: КРАЈ Мора. Издање Матице Српске у Ду- 
бровнику, књига 4. Дубровник 1911 стр. 5—264. 


Најновија збирка приповедака Г. Ива Ћипика интере- 
сантна је за онога који историјски прати развитак његовог та- 
лента. Јер, она не представља једну етапу у томе развитку. 
Насупрот ранијим збиркама (Приморске Душе, С Јадранских 
Обала, Са Острва), које приказују Ћипика у трима етапама, 
од којих је свака новија све то боља, збирка Крај Мора при- 
казује га у свима тим уметничким етапама. Јер, у тој збирци, 
има приповедака које су датиране најраније (1899 године), 
из почетка његове припведачке каријере; има их из средње 

периоде (1903—1908), периоде када се отресао својих угледа, 
наивности и рогобатности у обради; има их, најзад, из по- 
следње периоде (1908—1911), периоде која казује да је, као 
приповедач, дао све што је било у обиму његовог припо- 
ведачког талента Г. Ћипико је дошао на свој врх и одавде, 
својим јасним плавим очима, може слободно да погледа 
око себе. Сам, на свој начин, помоћу мора, које га је нај- 
више инспирисало, и помоћу талијанске књижевности, чијем 
је менталитету најближи, за само петнаест година књижевне 
каријере, Г. Ћипико је успео да значи датум у нашој припо- 
ветци. Он, Г. Г. Борисав Станковић и Светозар Ћоровић, значе 
једну периоду, периоду која је еквивалентна и, у нечему и 
боља од периоде чији су представници били Лаза К. Лаза- 
ревић, Милован Ђ. Глишић, Сретолик П. Ранковић и Јанко 
Веселиновић. Кроз њих, врло често, проговоре ти Стари — и 
у књижевности „мртви говоре“ -— нарочито су проговорили 
на почетку каријере те тројице; врло често их осетите иу 
најновијим њиховим периодама где су највише своји; али 
„ипак, по својим основним особинама, сви знале нову припо- 
поведачку генерацију, као што Г. Г. Вељко Милићевић, Вељко 
Петровић и Милутин М. Ускоковић знале најновију која та- 
кође резултира, солидно и с мером, из прошле генерације. 


И најновија збирка приповедака Г. Ива Ћипика, као и 
раније три, прича старе далматинске повести: тежак тежачки 
живот далматинског сељака; зеленаше (Пауци); религиозне 
процесије; печалбаре који се отискују на море и у Америку; 
Босачце који долазе у Далмацију у печалбу; далматинске 
„божје људе“ (Дангуба); ситан бирократски живот далма- 
тинских Бивара н Пекишеа (Писари); чисто локалне историје 
(Стари Свеши Спиридон, Дум Кеко), и тако даље; — и кроз 
и преко свега тога, широко, здраво и човечански схваћен сен- 
зуализам мужјака и женке, без кога Г. Ћипико није могао 
бити ни у једној приповетци. У свима тим приповеткама, сем у 
оним датираним из ранијих година (1900, 1901, и другим) Г. Ћи- 
пико је дао још једном доказа да су: избор предмета, распоред 

_ скупљеног материјала, начин карактерисања, вештина у ства- 
4 рању ситуација, опште и људско схватање личности, и тачне 
___ опсервације, — да су све те особине још једнако везане за 
његов приповедачки таленат. У неким од тих приповедака, у 

Писарима. (1900) и Дум Кеку (1908), недостаје размере и „од- 
говарајућих вредности“ делова према целини, док је у Зло- 
чину (1910) „социјални елеменат“ нешто више наглашен него 
што је укусно, и романтичнији него што јето пригодно за 
пишчев таленат; па ипак све остале приповетке скупа, прва 
приповетка нарочито (Крај Мора), по којој цела збирка и 
носи назив, имају своје луминистичке пеисаже као декор, 
своју љубав за морем као основно схватање, и тачно осећање 
људскога као главну карактеристику; — све оне особине, 
дакле, које су Ћипику и дале све атрибуте једнога припове- 
дача од чисте приповедачке крви. 

Оно што је карактеристично за ову збирку, карактериа 
стично у односу на раније, то је резигнација и извесни сен- 
тиментални скептицизам који се осећа у најновијим приповет- 
кама из 1910 и 1911 године (Дангуба, Поход, Злочин, У Је- 
сењем Сунцу). Ту своју промену нагласио је Г. Ћипико иу 
своме интересантном предговору који је врло карастеристичан 
са својих личних акцената. „Најраније од ових прича“, каже 
се у предговору, „писане су импресивно, нагонски, са по-, 
требом да пишем-— оне су чисто моје. — Пишући их, нисам 
дуго размишљао, чуствовао сам и у страсти и у самилости. 
Сада, трагајући по њима, у души ми се буде постајале, рас- 
кидане успомене, и будећи се миришу на сретан младићски 
живот, и силим се да их у себи задржим, али се оне кидају 
од моје душе и као да стоје одјелито изван мене... А на њи- 
хово мјесто долазе јаче и дубље мисли, али злобне и опасне, 
јер увлачећи се у душу ми, смишљено и наметљиво питају 
ме: чему да живеш 2“ Тај основни скептички тон, који још 
није дефинитиван, осећа се врло јасно у последњим његовим 


приповеткама. Криза „јоје де мтуге“, која се само наговешта- 


вала у збиркама Са Јадранских Обала и Са Острва, у нај 
новијој збирци далеко је јаснија. Та промена основних схва- 
тања једнога писца неминовна је код свакога писца, и на њу, 
и ако је ранији ентузиазам за животом у Г. ћипика био 


врло здрав, освежавајући и давао лепе акценте његовим де- 


лима, — и на њу, кажем, треба гледати као на једну нужну 


промену. Само, та промена треба да буде одређенија, дубља 4 


и разложнија, па да буде промена која ће опет значити један _ 
значајан ступањ у развитку његовог талента. 
Бранко ЛАЗАРЕВИЋ. 

АЛЕКСАНДАР АРНАУТОВИЋ: Шшамџарије у Србији у Х1Х 
веку. Оснивање Државне Штампарије (1831) и њено уређење 
за првих десет година (1832—1842). — Први радови у Др- 
жавној Штампарији — Цензура — Додатак. Издање Српске 
Државне Штампарије. Београд, 1912. 


Ланске године, 1911, навршило се осамдесет година како 
је основана Државна Штампарија у Београду, прва штампа- 
рија у обновљеној Србији. Тим поводом Државна Штампа- 
рија је, у лепом издању, штампала ову књигу, која није обична 
споменица но један солидан рад. 


Г. Арнаутовић је овај посао савесно схватио и лепо извео. 
Он је дао преглед свију ранијих покушаја да се оснује штам-“ 
парија у Србији: покушај Доситеја Обрадовића из 1808 го- 
дине, молба Српскога Народа Порти 1816 за право „школе 
воздвизати и науке сваке по возможности својој заводити и 
печатњу књиг (типографију) имати“, предлог Димитрија Да- 
видовића 1821 да се дижу „школе и типографија“, наредбе 
кнеза Милана из 1826 и 1827 Михаилу Герману и Вуку Ка- 
раџићу — све док није 1830 набављена „печатња“ из Русије. 


21 маја 1831 штампарија је донета у Београд, 9 сеп- 
тембра 1831 штампан је први посао, објава са натписом Сло- 
Јета тогбђиз, али штампање књига почело је тек 1832. Та 
прва књига била је „Српска Стихошворенил. Сочинђна од 
Ковачевића и Стаматовића“. 5 јануара 1834 почеле су штам- 
пати Новине Србске. Од тада штампарија све више развија 
своју делатност, развија се у највећу установу своје врсте у 
српском народу. 

Г. Арнаутовић је употребио све што је до сада код нас 
писано о покретању Државне Штампарије, и то није много. 
Али он се послужио обилатом нештампаном грађом, која се 
чува у Државној Архиви у Београду, и по тим поузданим и 
обилним податцима он је у појединостима изнео како је Др- 
жавна Штампарија основана, како је и шта је радила у по: 
четку свога рада. Прегледајући ту грађу, Г. Арнаутовић је 
нашао извесне необјављене податке који, строго узев, не 
улазе у предмет који је радио, али који су врло добро дошли. 
То су делови о установи цензуре у Србији и њеном првом 
раду. Део о преводу Новога Завета од знатнога је интереса. 
За културне и књижевне историчаре српске књига Г.А. 

Арнаутовића је добро дошла. И ако писац скромно вели да | 


је дао „само прилоге за монографију једне наше важне уста. 
нове“, у ствари је то мала монографија и добра слика ства- 
рање једне од најважнијих и најранијих културних тековина 
нове Србије. Е 


Је. 
ВАВА ВО Те 
КЊИЖЕВНОСТ. 
„Повеље МатиЈЕ Нинослава“. — Г. Др. Васо Глушац 


штампао је у Бањалуци своју историјску расправу „Повеље 
Матије Нинослава бана босанскота и народност његових по- 
даника“. (80, страна 77,2 факсимила повеља, 1912, 1 динар). 
Г. Глушац, уверен у најбољу будућност српског народа у 
Босни и Херцеговини, неће да износи историју Бана Нино- 
слава и да поучава његове повеље, ради апологије Српства 
у Босни и Херцеговини; он у њ верује по данашњици; он 
хоће само да изнесе једну историјску истину и да је учини 
приступачном широј читалачкој публици. Г. Глушац је у томе 
и успео. А. 


ЈЕДНА ПОПУЛАРНА КЊИГА. — Српска Краљевска Академија 
наградила је наградом из Задужбине Димитрија Стаменковића 
и издала књигу Г. Живојина Дачића „Како моји живе“. При- 
мамљиво за широке слојеве народне, у „простим причама“, 
популаризује писац све разумне реформе које треба народ 
да уведе у свој живот и преко прича шири идеје бољег кул- 
турног живота. Г. Дачић се и овде показао добар познава- 
лац прилика у нашим селима и способан културни радник. 


ЈЕДАН ЈУБИЛЕЈ. — Ове године навршило се 50 година од 
покретања далматинског политичког и књижевног листа „| 
Магопаје“, данашњег „Народног Листм“. Уредништво је по- 
водом те педесетогодишњице издало „ЈиђЏаги ђгој Магодпоо 
Глзја, 1862—1912“, који на 111 страна свог фолиа износи своју 


историју и рад јавних радника у Далмацији. Пуно је интере- | 


сантних података у овом јубиларном броју, који служи на 
част данашњим радницима на „Народном Листу“. 


А. 

НЕМАЧКИ ЧАСОПИС О СРПСКОЈ кЊижЕВНОСТИ. — Берлински 
часопис „Паз Шегапзеће Есћо“ доноси у свесци за 15 мај 
„Српско Писмо“, у којем Г. Др. Георг Адам, добар познавалац 
савремене југословенске књижевности, приказује српску при- 
поветку, лирику, драму и историју књижевности. Међу припо- 
ведачима истиче Борисава Станковића („Нечиста крв“), Ми- 
лутина Ускоковића („Дошљаци“) Петра Кочића („Јауци са 
Змијања“), Светозара Ћоровића („У часовима одмора“), Саву 
П. Вулетића као представника црногорске приповетке. („Наши 
људи“), Милана Вукасовића, Милосава Јелића и Марка Цара. 
Од песника Г. Адам помиње Милорада Митровића, Проку Јов- 
кића, Лазу Костића и Алексу Шантића, чије збирке песама 
су изишле од 1910 године до сада. Споменувши Доситејеву 
Стогодишљицу, Г. Адам, затим, излаже значајније историје, 
књижевности и набраја критичке чланке у часописима, као 
што наводи и „Алманах за 1912“. Писмо је писано прегледно 
и с тачним лознавањем наших прилика. Е 





„ТРОЈНИ САВЕЗ“ —- Према непознатој и необјављеној ар- 
хивској грађи, аустријски историчар Едуард фон Вертхајмер 
ради на опсежном делу „Јулије Андраши“, из чије је прве свеске 
„Српски Књижевни Гласник“ донео одломке о „балканским ства- 
рима“. Друга свеске ће бити далеко интересантнија по нас, 
јер ће у њој бити изнесена спољна политика Аустрије, од 
како је она напустила политику реванша према Пруској, и 
сва се бацила ка Балкан. Али ње још нема. Чланак „Тројни 


"Савез“ је врло кратка скица из тог великог рада. За време 


руско-турског рата у Немачкој се очајно води „Кишкатр!“. 
Клерикалци су против Бизмарка и слобода. У Аустрији ултра- 
монтанци су против Андрашија. У Француској долази на владу 
реакционарни војвода од Брољија. Живо се ради на том да 
се омрази Беч и Берлин: проносе се гласови о анексији Чешке. 
Тад је пуштена вест и о поновном рату између Француске 
и Немачке, и да тобож Немачка нуди Аустрији савез против 
Русије у случају неутралности Аустрије. Интриге су се преле 
из Лондона и из папског Рима против Аустрије која је на- 
пустила клерикално становиште и стала против Папе. Ра- 
дило се живо да се оснују лига католичких држава, која 
би запалила цео свет да би на тај начин понова васкрсла свет. 
ску моћ папства. На томе је највише радио војвода Деказ. 


Лигу би прво образовале Француска и Шпанија под зашти- 


том Енглеске, а да би се натерала у савез и Астрија, радило 
се да се завади са Петроградом и Берлином. Да би се и 
Русији осветили за гоњење католика у Поњској, и ту је 
требала да плане револуција. Баш у то време долази у Га: 
стајн Криспи да приволи Бизмарка на савез против Францу- 
ске и Аустрије. А како би то таман остварило сан католичке 
лиге, Бизмарк је Криспија уверавао о штетности таког са- 


бабе 

веза, препоручујући му савез Аустрије, Немачке и Италије 
као моћно средство против католичког блока. А да би га за 
ту сврху придобио, да би омогућио споразум помоћу Италије 
и Аустрије, Бизмарк је обећао Италији Арбанију, у накнаду 
за Босну и Херцеговину, које су биле додељене Аустрији. 
Почетак Тројном Савезу јесте у опасности од католичке лиге, 
на којој се крајем седамдесетих година неуморно радило. 

ЈЉ 


ИлузиЈА У РОМАНТИЗМУ. — У Паризу је изишла заним- 
љива књига Г. Жакоба: „[7 Шичоп ећ је дез изоп дапз 1е 
тотап тбанзје Рапсал, 1851—1890“. Писац хоће да „примени 
резултате модерне писхологије на књижевност“. Његова по- 
лазна тачка је у Теновој формули: „Спољни опажај јесте 
истинита халуцингција“. Стварност је исправљена илузија. У 
роману је реализам, добрим делом, стварност виђена кроз 
дезилузију главнога лица. Француски реализам је „уметнички 
израз поправљања у односу према романтичким илузијама“. 
Место илузија које су варале дошла је стварност која је била 
сигурна. Реализам од 1851 и 1890 одговара одбранбеном по- 
крету коју је створио нагон одржавања врсте. Флобер, гле: 
дајући 1871 црне зидове попаљених Тиљерија рекао је једном 
пријатељу: „Да се разумела моја књига „Сентиментално вас- 
питање“, не би до тога дошло“. Теза пишчева је примамљива 
и духовита, али оспорена. ЋЕ 





ДРУШТВА И УСТАНОВЕ. 


Српска КРАЉЕВСКА АКАДЕМИЈА. — Председништво Акаде- 
мије имало је састанак 16 марта ове године: 1. Расписан је 
стечај за награду до 1200 динара из Задужбине Пере К. Јан- 
ковића за најбоље дело из области природних наука, или из 
њихове историје, методике и филозофије. Списи за ову на- 
граду подносе се Академији до ! марта 1913 године. 2. Одре- 
ђени су академици Г. Љубомир Стојановић и Др. Александар 
Белић да као делегати наше Академије учествују на седници 
Савеза Словенских Академија и учених друштава, која ће се 
држати 7 маја у Петрограду. 3. Примљено је к знању писмо 
директора Археолошког Института у Цариграду, да Институт 
не може у овој години послати своје изасланике који би са 


нашима проучили архитектуру и сликарство манастира Дечана. 
4. Примљено је к знању писмо Државног Савета уз које је 


послао Академији ради штампања у „Годишњаку“ извештаје 
Г.Г. Др. Јована Цвијића, Андре Стевановића и Др. Александра 
Белића о утрошку одређене им помоћи из Задужбине „Вели- 
миријанум“. 


Академша Природних Наука имала је састанак 5 априла. 


ове године: 1. Академик Г. Сава Урошевић приказао је своју 

расправу „Црни Врх. Студија кристаластих шкрираца и гра- 
нита“, која ће се штампати у „Гласу“. 2. Академик Г. Др. Ми- 
хаило Петровић приказао је своју расправу „Интеграли једне 
класе диференцијалних једначина сматрани као функције ин- 
тегралне константе“, која ће се штампати у „Гласу“. 3. До- 
писник Г. Петар С, Павловић приказао је своју расправу „Су- 
воземни мекушци у Србији“, која ће се штампати као засебно 
издање Академије. 4. Према реферату академика Г. Др. Бог- 
дана Гавриловића штампаће се у „Гласу“ расправа Г. Др. Ми- 
лутина Миланковића: „Прилог теорији математике климе“. 
5. Одређен је академик Г. Јован М. Жујовић да да своје ми: 
шљење у коме Академијином издању треба штампати расправу 


Влад. К. Петковића: „Голт у Србији“. 55 
ЧИТУЉЕ. 
Натко Нодило. — 8 маја умро је у Загребу један од 


најревноснијих бораца хрватско-српске народне идеје, Натко 
Нодило, професор загребачког универзитета у пензији. — Но- 
дило се родио 1831 године у Спљету, где је свршио основну 
школу и гимназију. Универзитет је свршио у Бечу. 1860 био 
је професор, али га наскоро отпусте, јер је сматран „народ 
њаком“. 1862 године почео је излазити „П Мамопаје“ са при- 
"логом на хрватском „Магодт 115“. Уређивање беше поверено 
Нодилу, и он се неустрашиво борио за народну будућност 
пет година, стварајући поколење које ће прихватити лист и 
његове идеје. 1869 је посланик корчуланског копара. 1874, кад 
се у Загребу отворио Универзитет, био је постављен за про- 
фесора опште историје. Спреман, уман и слободан дух, Но: 
дило је љубимац слушалаца. Он тада даје научне радове. 
1890 године је ректор Универзитета. Поред многих радова, 
Нодило, је издао и манифест „Срби јесу што и Хрвати, а Хр. 
вати што и Срби“. 1897 године, кад је уједињена српско- 
хрватска омладина почела издавати „Хагодпи Мизао“, Нодило 
је поздравља најтоплијом добродошлицом. У последње време, 
добивши пензију, он је био председник Друштва Хрватских 
Књижевника и вредан сарадник „заутететшка“. БољЕ 


Август СТРИНДБЕРГ. — 1 маја умро је у Стокхолму шведски 
књижевник Август Стриндберг. Он је био од оних писаца чији 
глас је походио све народе; један од оних који имају скоро 
читаво човечанство за читаоце. Борац и против себе и против 
друштва, једна вечна луталица, много пута већи Фауст од Ге- 
"теова Фауста, безобзирни рушилац, и старих и савремених 
традиција, променљив као срећа, недоследан као случај, 
неједнак каовреме, — Стриндберг је непрестаносвраћао пажњу 
на себе и о њему се водила увек жива реч, јер је у његовој 
борби, његовом лутању и његовој безобзирности била изра- 

жавана једна личност самосвојна и титанска. И цело његово 
дело јесте историја те личности која је само у последњем 
тренуту живота могла признати, с Библијом на грудима, да 
се „гаси све лично“. 


_ Рођен 1849 у Штокхолму, Стриндберг је имао невесео. 
дечачки и младићски живот, студирао у Упсали најпре меде- 
цину, а затим филозофију; био неко време учитељ народних 
школа ; 1870 дао свој први рад драму „У Риму“, а 1872 драму 
„Мајстор Олф“, и 1874 године постао чиновник краљевске 
библиотеке. Од 1883 године до 1883 године живео је у Па- 
ризу, Швајцарској и Немачкој; од 1892 до 1897 живео је у 
Верлину и Аустро-Угарској, а од 1899 године у Стокхолму. 


Стриндбергова дела су већином аутобиографска; она го- 
воре о сиромаштву дечака („Син служавке“), о човеку који 
се бори са женом на живот и смрт („Исповести једног лудака“, 
„Јпјегло“, „Легенде“), о ослобођеном од вереио ономе који 
верује („Црвена соба“, „Црне заставе“), о становнику морске 
пучине који под њеним сунчаним зрацима постаје Велики 
Усамљени („На пучини мора“), о мистику и аскету („Усамљен“, 
„Витенбершки славуј“, „Каже“) И тамо где изгледа да је 
Стриндберг био само историчар и сликар, он је јако и очи- 


гледно унео себе. Он је три пута покушавао да нађе жену. 


која би му дала срећан домаћи живот, и сва три пута је његов 


покушај свршавао разводом брака. Он је омрзао жену иу 


њој је видео само грубе, перверзне инстинкте, и ђак француских 
натуралиста, он их је у својим делу учинио тако великим и 
очигледним да је у томе преувеличавању ружнога код људи 
надмашио често и самог Емила Золу („Свадба“, „Отац“, „Дру- 
гови“, „Верни“, „Госпођица Јулија“, „Самртна игра“, „Самум“). 
Његова дела тих преокупација, већином драмски једночини, 


потисла су у позадину његове песме, културно-историјске но- 


веле, научне радове, драме из историје шведских краљева, и 
оцртала су Стриндберга као највећег противника Ибзена, који 


је толико покушавао да уздигне жену над човеком. Данас је 


глас Стриндберга у знаку женомрсца. 
Код нас Стриндберг није никакав вршио утицај ни на 





духове ни на књижевности, он је за нас био доскора врло 


мало познат. Пре неколико година играла је у Народном По- 


зоришту једна руска трупа његову „Госпођицу Јулију“. Тек 
у последње време превођено је нешто више његових радова. _ 


но: 


Власник, Богдан Поповић. — Уредник, Јован СКЕРЛИЋ. 





ОР СО КТИ 


КЊИЖЕВНИ ГЛАСНИК. 


Књига ХХУШ, БРОЈ 11. — 1 јун 1912. 


ЈБУ БОРО: РА. 
(2) 
Јеси ли прочитала, Десанка 2 Није ти ваљда било до- 
саднорг Видиш ли како сам била наивна; О, нисам више 


таква, ни близу. И добро ја што нисам, и жао ме што нисам, 


Јеси ли видела колика је моја вера у њега била> И да је он 
био најобичнији добар човек, веруј ми да бих и сад била 
срећна поред њега. О, ја умем да се мирим са судбом. А да 
је био човек од оних што се развијају и имају полета, могле 
би га моја вера и моја љубав подстаћи да се дигне високо. 
Како се горко сад смејем своме дневнику! Ја тада нисам до- 
вољно схватала шта остављам, али сам мислила да знам 
куда идем... 

Па да ли сам ипак била мало срећна, макар у почеткуг 
Не знам, Десанка, не знам. Ја сам бар веровала да сам срећна, 
ја сам се старала да убедим себе да сам срећна. Она срећа, 
о којој сам ја сањала, оно етерично биће обојено маштом, 
она светла срећа пуна душе и лепоте није дошла. Дошло је 
нешто друго, и он је говорио да је то друго срећа. И ја сам 
веровала. Он је био срећан, и ја сам била срећна зато што 
·" сам њега усрећила. Свом дубином своје оданости ја сам по- 
веровала да је то срећа, да друге среће нема, и да не треба 
бити утописта. 
51 

То је тако трајало месец дана, па се одмах појавило 
оно чудовиште, она авет, која је упропастила мој живот: 
љубомора. Немој мислити, Десанка, да знаш шта је љубомора. 
Оно што смо ми звале тим именом то је само играчка. Љу- 
бомора је лудило. А ако није лудило, онда је она најгора 
поквареност. 

Како у почетку нисмо, осим код мајке, готово нигде 
ишли, почела се она показивати само у ситницама. Мој муж 
је желео да се лепо обучем, да лепо изгледам, да мене виде 
и да завиде њему; али ја да видим и погледам некога, то је 
он сматрао за личну увреду. Пребацивао ми је да сам сувише 
слободна и кокетна. Кад жена има свога мужа, она не треба 
никога више да гледа. Ја сам се чудила, збуњивала, и опет 
чудила. Зар ја нешто рђаво радим> Само одговорим позна- 
ницима на поздрав. Доцније сам се сетила да је то љубомора, 
онаква каквом сам је ја замишљала и смејала сам се као не- 
чему нелогичном, детињастом. Ја сам га правдала: воли ме 
сувише; мора и он имати какву ситну ману, не може бити 
савршен, и тако даље. 

Али он је постајао све гори: почињао да се љути, мој 
смех га је раздраживао, пребацивао ми је да са играм с њим 
и да хоћу да га исмевам кад он пати због љубави према 
мени. Пати! Зашто» Ја то нисам могла да разумем никако: 
пати сад кад смо венчани, кад сам његова за увек, и кад га 
тако много волим. Нисам разумела и још сам га волела, али 
сам тада осетила да је у мојој души нешто напрсло, да је то 
срећа напрсла, и да ће полагано морати да дође катастрофа. 
Гонила сам то осећање, али мени мој инстинкт никад није 
варао: пропаст је дошла, и брзо. 

Он је крио своју љубомору. МИ што ме је прво поразило 
то је да је био лажан пред светом, пред мојом мајком и чак 
пред мојом браћом, и желео је да и ја будем лажна. Ако смо 
се споречкали, он се одмах сећао да каже: „Не мораш ти то 
причати својима“. Ја сам ћутала, али сам зебла. Али он се 
бојао да га не издам и — био је и на њих љубоморан. Ј 

И добио је убрзо премештај. Сам га је тражио, кријући 
од нас. То ми је после признао. Можеш мислити, мила моја 
Десанка, с каквим сам срцем сад остављала све своје, да 
с тим пођем у туђ свет. Али ја сам се решила да понесем 
крст ако затреба, само да не пате моји и да не пати он. Пред- 

„ложих му да и не правимо познанства у новој вароши, већ 
да живимо повучено, сами. Он рече да се то не може апсо- 
лутно избећи, јер он већ тамо има познаника и мораће да ме 
упозна с њима, али ја, ако га волим, могу се понашати како 
он воли. Сузе, неисплакане сузе су ми струјале кроз тело. 


· Зар сам се ја икад могла понашати ружно! О, јесам, требала 


си да видиш! 

Прво нам је дошао један његов рођак. Његов рођак! 
Неко његов ми први пут долази у кућу. Ја сам хтела лепо 
да га дочекам и била сам врло љубазна. И тај добри човек 
отишао је врло задовољан. ИМ ја сам остала задовољна, јер 
сам видела да сам се допала његовом рођаку и мислила сам 
да сам угодила њему. Јао — сцена! Заљубила сам се у њега. 
Одмах сам се заљубила у ту протуву, и ако не знам ни ко је 
ни шта је. Расплинула сам се од љубазности, а бар да је за- 
служио. Чак му и није никакав велики род. М тако даљг. 
О, Десанка, како ме је болела та прва тако отворена увреда, 
како сам плакала и како сам се правдала! Ја увређена, прав- 
дала сам се. М он ми је великодушно опростио и казао ми 
да ме обожава и да ће полудети ако престанем да га волим. 
И ја сам веровала и уверавалн га да само њега волим и да 
ћу га увек волети. М, као неки лудаци, ми смо се после свађе 
грлили, и ја сам плакала. 

Тако су се низале сцене за сценама, тако смо падали 
све ниже и ниже. Зашто сам се онако љубазно смешкала на 
онога писара Зашто сам онако прождирала погледом онога 
професора» Кад бих ја знала како они нису никакви људи, 
како су подлаци. Али бар бих требала да знам да треба будем 
скромна и да не гледам тако дрско туђе људе у очи, док мој 
муж пуца од муке. Ако га не волим више, треба да му кажем, 
па ће се одмах убити. А ја сам се заклињала и уверавала га 
да сам се на силу насмешила на писара, па би ми поверовао 
лажи. Јер он ме је у шали питао да ми није случајно муж 
љубоморан, а ја сам морала слагати да није. Професор је 
врло озбиљно питао о једној својој рођаци из мога места, 
да нисам могла бити неучтива да му не одговорим, ни то- 
лико сељанка, да га при томе не погледам у очи. Ако сам 


_ изгледала необично, то је само из страха, јер сам видела како 


ме муж сумњиво гледа и предосећала сцену. 
Преклињала сам га да буде добар према мени, јер се 
51“ 

губим, постајем уплашена и неприродна, дршћем на сваком 
кораку и губим своју вољу и своју личност. Преклињала сам 
га да ме не води у друштва. Ја волим да седим код кућеи 
да будем мирна. Ја страховито патим и бојим се, бојим се 
врло, да ако тако продужи, или ћу полудети или ћу га омр- 
знути. — Зашто, зашто сумњаш у мене» Зар сам се икад по- | 
казала лакомисленомр Ја не желим нигде да идем, цео тај 
свет мени није ништа. Хајде да седимо код куће увек сами, 
да читамо, да разговарамо. Молим те! 

Мој искрен, сузама натопљен, глас би га обично дирнуо 
и он би се умирио. Тада бисмо се помирили и бивали неко- 
лико дана срећни. Срећни, Десанка! Он је у страсти био луд, 
као и у љубомори. Између пољубаца он ми се заклињао да 
ће се убити ако престанем да га волим, и да ће ме убити ако 
га преварим! О, моје тадашње патње и моје сузе које нико 
није видео! 

Он је био просто генијалан да пронађе разлог за нову 
свађу. Он ме је окривљавао, ја сам се правдала, а он није 
зеровао. Како то боли. Волиш га и ако је луд, а он ти не 
верује да га волиш. А ја, јадница, још сам га волела, још сам 
"га волела, још сам се надала познаће ме, стећи ће вере у 
мене. Ја сам видела да и он пати и било ме је жао. Старала 
сам се да то сматрам као болест и да ублажавам колико се 
може. Није се могло ублажити. Кад сам ја дрхтала, он је го- 
ворио да дршћем што сам крива, кад сам одлучно порицала, 
он је говорио да сам се већ извежбала у неваљалству. Није 
било човека с којим сам две речи проговорила, да он није 
после измислио како сам се заљубила. Па то се напослетку 
досади и попуцају жице стрпљења. Ја сам тада почињала да 
бесним и сама, и претила му да ћу га омрзнути, да ћу побећи 
кући. Или сам покушавала да га исмевам, или да му терам 
инат. Тада би се обично појављивао онај његов омиљени баук, 
револвер, и он би ми претио да ће се убити. Ах, а ја, будала, 
поверовала бих, уплашила се, порицала све, преклињала га и 
обећавала да волим, да само њега волим. Он је мене боље 
познавао, него ја њега. Ја сам тада веровала да ће се убити. 
О, а мој јунак био је велика, велика кукавица! Сад ја веру- 
јем да он никад још није ни откочио тај револвер. А можда. 
и не уме да га откочи. 


Он ме је познавао толико, да је знао чиме може да ме 

уплаши. Али што је на тај начин хтео да сачува моју љубав, 
показао је да је страшна незналица. Љубав моја почела је 
да се гаси и преда мном је стојало само очајање. Ја сам се 
изгубила, ја сам угушила себе. Клонула сам одједном, као да 
никад нисам ни била онако весела и срећна девојка. И мој 
господар је то приметио и почео да се љути. Зашто сам тужнар 
Шта ми недостаје Сигурно волим другога 2 

И то, вечито то исто, очајно мучно и очајно досадно. 

Понекад се његово лудило смиравало и он је бивао добар 
и нежан и молио ме да му опростим. И тада сам се ја опет 
надала и радовала и он обећавао да ме неће више мучити. 
И онда би хтео да се покаже великодушан и звао ме опет 
у друштва. Ја сам преклињала да не идемо, а он је говорио 
да треба, јер му се већ све колеге смеју што је љубоморан 
и нигде не изводи жену. Требало је угодити некоме, и ја сам 
морала да попустим и да одем. ИМ одмах, одмах после тога 
опет сцене. 

Ја ни сад не разумем шта је и како је било у његовој 
души. Али сам тада мислила да је он у односу према мени 
просто луд. Док међутим можда он није био лудрг Можда је 
био само неваљаог Јер ја сам после чула да је он још као 
младић с двема женама врло вешто варао њихове мужеве. 
Јао, Десанка, никад једна девојка не може да замисли до 
каквих дубина може да иде неваљалство! Тада ја то нисам 
знала, али сам врло добро опажала да је он сујетна кука- 
вица. пред светом. Сваког појединца, кад смо били сами, он 
је називао будалом, нитковом, сметењаком, али се врло бојао 
од те целине што се зове свет и старао се да сакрије своју 
слабост. Он се претварао и тражио је да се и ја претварам, 
а ја се никад нисам умела вешто претварати. ИМ кад није био 
задовољан мојим понашањем, сцена ме је чекала. Он је пра- 
тио сваки мој корак и прислушкивао сваку моју реч. Он је 
имао два стална страха: да не уговорим с неким какав саста- 
нак, па да га обрукам пред светом; и да не одам коме ње- 
гову љубомору, па да му се свет смеје. Јер заиста тај свет 
није имао појма да је он кукавица, који се стиди себе. Ми- 


«слили су просто онако обично мало љубоморан. 


О, а да су знали како ме је клеветао, да су знали како 
је измишљио да сам с том и том женом љубазна само стога, 


што има сина, или брата, или рођака, који се мени допада. 

Вређајући мене, он ја вређао и клеветао и друге поштене 
жене. Пред његовом лудом страшћу ништа није било свето. 
Зашто сам ћутала, зашто нисам вриснула, викнула на 
сав глас» Ах, кукавна, бедна поноситост! Нисам хтела да се 
понизим, да се одам да патим! Зашто» О, треба викнути, да 
чује цео свет, треба се ослободити, тражити ослобођења! Нашто: 
та великодушност која штити зликовцар Нашто тај лажни 
понос, који пљује и вређа онај прави велики понос што се 
зове поштовање сама себе2 
Требало је да прођу године док сам се опаметила. Ах, 
Десанка, цео мој живот само сцене, одвратне, прљаве сцене. 
Да сам била чак и неко лакомислено створење, не бих се 
горе испрљала него што ме је мој муж испрљао. Он је тражио: 
по снегу трагове мојих љубазника (он није претпостављао да 
имам само једног!), он је проналазио на вратима неке тачке, 
неке договорне знаке, оптуживао ме да волим келнера, или 
хлебара, или бакалског момка, сваког човека кога сам једном 
видела. О, подле потворе! Како да га не омрзнем из све душе 
због њих! 
Ах, колико сам пута желела тебе Десанка! Да ти се 
исплачем на грудима, да ти се исповедим, да иштем савета! 
А од тебе су долазила писма пуна уздржаних прекора срећној, 
себичној Даници, па онда и то престаде. Мој муж ме је под- 
сећао некад да пишем мајци и браћи, чак и теби, али је за- 
хтевао да прочита то што сам написала. Кад бих ја затво- 
рила коверту, он би је исцепао и опет прочитао. Колико је 
свађе само око тога било! А писма што су долазила, он је 
сам узимао с поште и свако прво он читао. Он се бојао и 
писама. Једном ми је Бранко писао, па каже: „Сад баш дође 
Стојан и кад је чуо да теби пишем, лепо те поздравио“. 
Знаш Стојана, оног дечка што лепо црта. Јао, „какав ти је 
то Стојан !“... Не, не Десанка, и немогућно је све изређати, 
и одвратно је. 
Тебе је се бојао још док смо били верени. Више пута 
у шали би казао да је љубоморан на тебе. А после, он се 
бојао да ти не утичеш на мене штетно. Називао нас је бу- 
далама, које узајамно једна другој ласкају. Једном је исцепао 
једно моје писмо теби. О, волела сам више да ти и не пишем! 
Зар смо ми икад могле помислити да се такав један подлац. 
може умешати у наше пријатељство 








а 
4 


Ме 


5 а ти 


и 


· 


Ра 


и 


ки же 


“ на + 
РОНА 


ЉУБО МОРА. 807 





Доцније сам се и ја научила да будем мало неваљала. 
Неваљалство је заразно. Лагала сам га, кад сам могла лажју 
избећи сцене. Једна добра жена из суседства, којој сам се 
мало поверила, понудила ми се да ми она прима и шаље 
твоја писма. И ја бих то примила радо, али тада је већ била 
трећа година удадбе и мој је живот био тако очајан, да ме 
је било страх да ти се поверим. Ја сам осећала колико ћеш 
ти негодовати и како ћеш ме саветовати да оставим тога не- 
човека, а ја, Десанка, ја сам тада већ била и сама постала 
кукавицом. Била сам једно неенергично, нервозно, бедно ство- 
рење, које није ништа умело да ради, које је умело само 
да плаче. 

Како да допустим да дотле дођег У почетку док сам 
још била јака, ја сам понекад мислила да га оставим и да 
одем мајци и браћи. Али ја сам се надала нечему: надала 
сам се детету и веровала да ће оно променити из корена 

· његов карактер, и да ћу ја опет бити срећна, двоструко срећна. 
Није ми било суђено да будем мати. Онда сам очајавала, а 
сад не. Можда би и дете било као он, а можда би га он 
узео сад при развођењу. Јер сад сам чула да се љубоморни 
лудаци не опамете ни кад добију чак и неколико деце. Има 
овде једна сирота госпођа која има троје деце и љубоморног 
мужа. И тај муж је увек проналазио да његово дете личи на 
некога другог човека и кињио је тиме више, него ичим дру- 
гим. О, како ме је жао те добре жене, која нема куда да 
побегне од њега и која га ради деце трпи. Можда бих и ја 
морала тако да живим да сам имала дете, можда не бих имала 
јунаштва да га напустим> (О, боље је што не постоји такво 
једно несрећно дете, које би морало гледати како отац прља- 
вом ногом гази оно што њему треба да је свето. 

Дакле, прво сам храбро патила, јер сам се још надала 
срећи. После сам га трпела, јер сам мислила да ће то вре- 
меном проћи: кад мало остарим, кад поружним, он ће се 
смирити и опаметити. ИМ опустила сам се и постала сам аљ- 
кава. Ништа то није помогло. Једна ми је баба причала да 
је, њен старац био љубоморан и кад је њој било шесет година. 
И чинило ми се да је баба врло весела што чича више није 
љубоморан, јер није више жив. А ја сам мислила да је љу- 
бомора мога мужа јединствена појава у свету, да тога нигде 
нема. Кад сам се уверила да се нађе гдегде још по који такав 

тиранин, ја сам мислила да онда треба да трпимо ми које је. 
таква судба задесила и да патимо саме, да сачувамо бар од 
бола нама блиске људе. И тако сам се ја клонуло предала 
судби и сматрала сам да је лепо од мене што се никоме 
не жалим. 

Кажу да има и жена тако љубоморних, да и јаки људи 
могу да наиђу на такав пакао. О, а зашто трпе> Зашто се 
не ослободе» Лудо је трпети пакао због страха од скандала 
и од светског оговарања. Ако је љубомора лудило, онда је 
друштво дужно да нас ослободи од заједнице с лудаком. 

Веруј ми, Десанка, да се нисам у последњем тренутку 
спасла, да нисам имала где да побегнем, ја бих или полудела 
или заиста постала неваљалом, или бих се пропила од очајања. 

Било је то о Ускрсу, пете године нашега лудачког жи- 
вота. Било је међу нама примирје. Његова страст била је 
гладна, и он је био љубазан, а ја сам, жељна мира, равно- 
душно примала његову љубазност. Захтевао је да идемо на 
једну забаву. Замерило би нам се да не идемо. И он је обе- 
ћао да ћемо доћи. Равнодушно сам ишла. Кад смо се вра- 
тили, а вратили смо се рано, око поноћи, јер је мога мужа 
изненада заболео зуб, он ми рече да му је врло мило што 
сам баш онога ниткова нашла да забављам. О, а тај нитков 
био је сто пута паметнији и бољи од њега. То је један чевек 
бар двадесет година старији од мене. Кад је мога мужа по- 
звао један старији чиновник да се нешто разговарају, ја сам 
остала с госпођом „тога ниткова“ и он је сматрао да треба 
да нам приђе. Разговарали смо се тако лепо. Он је тако па- 
метан и добар и нежан према својој жени. М поред свега 
искуства, ни на памет ми није пало да мој муж чак и на њега 
може бити љубоморан. Чак се нисам сетила ни кад је њега 
изненада заболео зуб. Згадих се кад он поче да бесни. Раз- 
говор с тим човеком мало ми је повратио свести да сами ја 
човек, и ја планух нату клевету и рекох да је „нитков“ сто 
пута бољи од њега. 

— Неваљалице, — дрекну он — ти си се сад у њега 
заљубила. . 

— Ах, Боже, Боже, докле ће се овако» — очајавала сам ја. 

— Признај, признај да га волиш. Немој више да ме 
лажеш и да ме вучеш за нос. Признај. Волиш ли гаг. 
Гадна жено! 





Пру 

— Не волим никога — цикнух ја — али тебе мрзим, 
мрзим, јер си ми живот отровао, јер си ме окружио лажју 
и упрљао блатом. Мрзим те како досад никог нисам умела 
да мрзим. Ти си ме свему рђавоме научио. 

— А, сад смо се показали у правој боји. Сад признајем 
да си права... 

· О, Десанка, паде једна реч коју ја ни после толиког по- 
нижења, ни овако навикнута на сваку прљавштину, не могу 
да кажем, реч које се грозим и кад чујем да се каже најго- 
рим женама. Он је мене и досад називао неваљалицом, али 
тако грубо, тако животињски још није. Ах, паде та прљава 
реч на мене у срце, као оловно зрно и уби и последњу моју 
илузију о животу. Ја цикнух и дигох руке, да сакријем лице 


од тога срама, а он заурла: 


— Признајеш, уплашила си се, ухватио сам те... 

И још два пута паде иста реч, да ме дотуче. Јаукнух и 
излетох напоље, напоље после поноћи у мрак... Саплетох се 
на жбун цвећа и ударих се о јабуку испред куће, потрчах 
по дворишту, а однекуд се неки слепи миш очеша о моје 
чело. Угуших јаук и потрчах на капију. Куда ћу у свет, у 
ноћ, у таму, у туђу варош где никог свога немамг.. На ка- 
пији се сударих с једним пијанцем. Осетих му задах алкохола, 
који се с гадостима његове душе изливао из његових уста. 
(Он рашири руке према мени. Вриснух, па утрчах понова у 
двориште и сруших се близу врата у један мрачан угао. Ах, 
јадница, погледах у врата. Не, нема мужа, да изиђе и да ме 
потражи. О, проклет! Клекох на колена, па се сетих да сам 
веру у Бога давно заменила вером у људе. О, све су вере 
лажне! Мрак и самоћа, само звезде у бескрајној даљини 
блистају... | 

Ах, Десанка, где си онда била, да ме видиш, где твоје 
срце, да ми замери за себичност у срећи 2 О, стида, о, страха, 
о очајања! Кад помислим да сам и после тога понижења опет 
била жена томе подлацу, ја бих сад јаукала од стида. 

Понор. Цело небо се претворило у несрећу и заклопило 
ме саму с њим, с њим одвратним, мрским. Али где је онг 
Мене је страх... А у кућу да се вратим, јао... Одвукох се до 
шупе и ту сам на једном пању продрхтала не знам колико 
вечности... Ту сам — ах, стида! — очекивала неће ли доћи 
муж, да ме зовне унутра, да ме моли да му опростим. Ја сам 

желела да му опростим, толико сам била бедна. А знаш ли 
зашто није изишао, да ме тражиг Он је желео да изиђе, он 
се бојао да ја не начиним какав скандал и хтео је да ме 
врати, али се бојао да изиђе у помрчину, да га изнебуха не- 
убије какав мој љубазник. То ми је он доцније у наступу | 
искрености признао. 

Почело је да се раздањује помало кад он изиђе с револ- 
вером, па право к мени. 

— Одмах улази унутра! — заповеди. 

Ја послушах. 

— Где си била досад» Знаш ли да ћу те убити 

Ја му отех револвер. Изненадих се кад видех да сам 
јача од њега. Он се уплаши. Али је револвер био укочен и 
ја нисам умела да га отворим. Насмејах се и бацих га силно, 
да затрешта кућа. 

— Господине, — рекох му — ја сутра идем својом мајци 
и браћи, и знајте да ћете платити ово злостављање. 

— Ти си луда, ти си у грозници!... И он поче да ме 
умирује и да ме наговара да легнем.. Заиста, ја сам била У 
грозници, и издавала ме је последња снага. 

(Свршиће се.) 
Л. МИХАЈЛОВИЋ. 


РОМАЉЊЕИ ЋЕ Д УЛШЕ 


КОМЕДИЈА У ТРИ ЧИНА. 
(8) 
СЦЕНА ПЕТА. 
ПРЕЂАШЊИ, СТРАФОРЕЛ. 


БЕРГАМЕН. 
(Силазећи са зида и поздрављајући). 
Ал прво мог знанца допусти 
Да представим. 


СТРАФОРЕЛ. 
(Клања се). 
(Исправи се чудећи се што не види Паскиноа). 
Госпо... 

БЕРГАМЕН. 
(Показујући му Паскиноа на зиду). 
Он је горе сео. 
СТРАФОРЕЛ. 
(За себе). 
Баш навике чудне има човек зрео. 


БЕРГАМЕН. 
Ви, мајсторе, знате за мој планг 


СТРАФОРЕЛ. 
Дабоме. 


БЕРГАМЕН. 
Знате брзо радит 2... 


СТРАФОРЕЛ. 
И ћутат' о гоме. 


БЕРГАМЕН. 
Отмица привидна, бој намештен, је ли: 


СТРАФОРЕЛ. 
Тако је. 


БЕРГАМЕН. 
Да л' би сте уздати се смели 
У те људе, да га не ране Ја њега 
Волим... к'о јединца. 


СТРАФОРЕЛ. 
Радим сам пре свега. 


БЕРГАМЕН. 
Е добро. Не сумњам све спремљено да је. 
Паскино. 


(Тихо Бергамену). 
Упитај га само шта ће то да стаје. 


БЕРГАМЕН. 
За отмицу, онда, шта нам тражиш, деде 


СТРАФОРЕЛ. 
Зависи шта треба ту да се изведе. 
Ја отмице разно наплатити умем, 

Ал' за овај случај, како ја разумем, 
И на вашем месту, рекао бих да се 
Приреди једна, али — прве класе! 


БЕРГАМЕН. 
(«Задивљен). 
Има, дакле, више класа | 


СТРАФОРЕЛ. 


Има много! 
Ја бих Вам отмицу приредити мого 
С двојицом у црно и да буде проста, 
На фијакру — то је изанђало доста; — 
Отмицу на дану, или ноћу, тајну, 
На колима дворским, уз опрему сјајну, 
С лакејима фино чешљаним — перике 
Плаћате за себе; — с немима, без вике, 
Са негрима, или лоповима свима. 
Па отмицу с поштом, с два коња ил трима, 
Четири, пет — број се по вољи увећа; 
Отмицу берлином, — тајанственост већа; — 
Отмице у џаку, смешне, пуне згоде; 
Романтичне, с чамцем, ал' треба нам воде, 
Млетачке, гондолом — требају лагуне; — 
Па отмице са и без светлости луне. 
— Те на масечини веома се цене; — 
Па отмице мрачне, када муња сене, 
Са гужвом, са лупом гвожђа и без мира, 
С друштвом огрнутим, широких шешира. 
Отмице бруталне, отмене (све једно) 
Отмице уз масу буктиња — ванредно! 
Отмице са маском, које класик бира, 
Отмице галантне, кад музика свира, 
Отмице с носиљком, — господине ово 
Весело је, фино, нешто сасвим ново! 


БЕРГАМЕН. 
(Чешући се по глави, Паскиноту). 
Но, шта мислиш 2 


Паскино. 
Дела ! 

БЕРГАМЕН. 
_ Мислим није лоше 
Веома им јако — мада нас тим троше — 
Надражити машту'!... Зато нек се сложе 
Ти начини разни... 


СТРАФОРЕЛ. 
Мешовито 2 Може. 


БЕРГАМЕН. 
Фантастима нашим дајмо, к'о из скаске, 
Носиљке, музику, буктиње и маске! 


СТРАФОРЕЛ. 
(Бележећи). 
Све те врсте, дакле, заступљене да су. 


Уз доплату, онда, једну прву класу. 


БЕРГАМЕН. 
Добро! 
СТРАФОРЕЛ. 
Вратићу се... 


(Показујући на Паскинота). 
Паз'те у том часу 


Врата вашег парка отшкринута да су. 


БЕРГАМЕН. 
Биће. 


СТРАФОРЕЛ. 
(Поздрављајући их). 
Ја се клањам. Ту сам овог часа. | 


(Излазећи). :|| 
Са доплатом, дакле, једна прва класа! 


Џ СЦЕНА ШЕСТА. | 
БЕРГАМЕН, ПАСКИНО. 


Паскино. 
Тај честити човек опет оде ето + 
Не казавши цену. 
БЕРГАМЕН. 
Свршиће он све то. 
Једно ће огњиште од сад да нас прими. 

Паскино. 
И један стан, опет, у вароши, зими! 


БЕРГАМЕН. 
Дивни ће нам бити овог парка кути ! 


Паскино. 
Кресаћемо тпсе ! 


БЕРГАМЕН. 
И стазе насути! 


“ 


Паскино. 
А у сваком куту цвећем нам имена, 
Израђена дивно, биће уплетена! 


БЕРГАМЕН. 
Зеленило ово много тамно биће. 


Паскино. 
Ал баштенске сјајне кугле све то скриће. 


БЕРГАМЕН. 
У новом басену имаћемо риба. 


Паскино. 
Млаз ће шедрвана лоптицу да гиба 
И баца. Хоће ли то да се оствари 7 


БЕРГАМЕН. 
Да, све наше жеље! 


Паскино. 
Постаћемо стари... 


БЕРГАМЕН. 
Твојој кћери хвала. 


Паскино. 
И твоме гамену. 


БЕРГАМЕН. 
Мој добри Паскино! 


· Паскино. 
Драги Бергамену ! 


«Падну у наручје један другоме.) 








РОМАНТИЧНЕ ДУШЕ. 


Јон МОН на СЦЕНА СЕДМА. 











Ши е 
=: ПРЕЂАШЊИ. СИилвЕТА, ПЕРСИНЕ. 
| (Улазећи нагло свако са своје стране.) 
Де СилвЕТА. 
____ (Видећи свог оца како држи Бергамена.) 
· = Ах! 
Ј 
Е: | БЕРГАМЕН. 
_____ (Видећи Силвету, Паскиноту.) 
б. Кћи ти! 
| ПЕРСИНЕ. 
Е «Видећи оца да држи Паскинота.) 
С. Ах! 
Б. | Паскино. 
ОЈ 
р: «(Приметив Перспнеа, Бергамину.) 
38 | Син ти! 
|. 
А БЕРГАМЕН. 
_ (Тихо Паскинату.) 
Рвимо се! 
И, «(Преобрате грљење у хрвање) 
бржа Рито ! 
Маи Паскино. 
Лоло! 
СилвЕТА. 
~ ~ с Вукући оца за скут.) 
5 ~“ Тата! 
Ка ПЕРСИНЕ. 
«(Исто тако Бергамену.) 
4 рта Тата! 
БЕРГАМЕН. 
ме Кући да си хито! 
4 
ке " Паскино. 


___Он да ме увреди! 


ЈЕ БЕРГАМЕН. 
10 анти За гушу ме хвата 


Паскино. 

СилвЕТА. 
Тата ! ам 
: БЕРГАМЕН. ;- 2 
Хуљо! 
ПЕРСИНЕ. 
Тата !! 


Паскино. 
Ђубре! 


СилвЕТА. : 
Тата!!! 
(Успеју да их раздвоје.) Мен 


ПЕРСИНЕ. 
(Одвајајући оца.) 
Доцкан је, хајдемо! 


БЕРГАМЕН. 
(Покушавајући да се врати.) 
Беснети сам вољан! 
(Персине га одводи.) 


Паскино. за 
(Силвети.) 


Кипим ! 


СилвЕТА. 
(Одводећи га.) и“ 
Та хладно је! Ти си костобољан. 





СЦЕНА ОСМА. 

(Дан се неприметно ближи крају. Позорница остаје за тренутак празна. 4 

— затим у парк Паскинотов улази Страфорел са својим убојицама, му- 
зикантима и тако даље.) 


СТРАФОРЕЛ. | 2: ан 

Једна звезда сија с неба. Дана неста. 23 

(Намешта своје људе.) Х | 
Ево твога... твога... и твојега места. И 
Наш час мора бити да је близу. Она, 4 
Бланша, јавиће се, чим јекне глас звона. КЛ“ | 
у „ЈА 
Звизнућу... | 
(Гледа у небо.) Ме 
| 

Гле, месец!.. Случај изванредан! 
Не губимо, дакле, ефекат ни један. 
(Посматра чудновате огртаче најамника.) 
Огртачи дивни, баш какви се траже. 
Увите се боље: пазите на страже! 
(Доносе носиљку.) 


Столица у сенку. 
(Баци поглед на носаче који су црни.) 


Црнци! То сам знао. 
(Иза кулиса.) 


Зубље не уносте док не бих знак дао. 
(Позадина је црвено обојена од буктиња које остају иза дрвета; 
улазе музиканти.) 
Музикантир — Тамо, где сија кроз грање. 
(Намести их у дно.) 


"_ Милост! Промените само још држање, 
Устани! Ти седи! узми позу бољу. 
Ко у Ватоовом „Концерту у пољу“, 
(Оштро једном најамиику.) 
Шта видим Клати се први човек с маском> 
Паз те на држање! Инструменте часком 


Удесите. Тако! Све ће добро ићи. 
(Маскира се.) 


СЦЕНА ДЕВЕТА. 
ПРЕЂАШЊИ,. ПЕРСине. 


ПЕРСИНЕ. 
(Улази лагано. Док он говори стихове који су на реду, ноћ постаје там- 
нија, и небо се оспе звездама.) 
Отац је умирен... Ја морам отићи. 
| Сунце је већ зашло... Мирис збва леће... 
У сенкама тамним поспало је цвеће... 


; СТРАФОРЕЛ. 
(Тихо виолинама.) 


Музика! 
(Музиканти свирају тихо до свршетка чина.) 


ПЕРСИНЕ. 
Ја стрепим, духом сам се сроз о. 
Шта ми је2... Она ће доћи! 


сл 

СТРАФОРЕЛ. 
(Музикаитима). 
Атогозо ! 


ПЕРСИНЕ. 


Мој састанак први... Дрхтим, светлост трне... 
Чујем шуштањ ветра као свиле црне... 
Сузне су ми очи... Не види се више 
Цвеће; не види се, ал јаче мирише! 
То велико дрво, једна звезда сама 
Поврх њега; чујем звуке» — Пада тама. 
Да, пада тама благе, слатке моћи 
На плавом небу, када у самоћи 
Пале се свуда у дубокој ноћи 
Тихо и од реда 
Безбројне звезде, док се песма тија 
Рибњака старог лелуја и нија, 
А светлост звезда лагано се свија 
Крај месеца бледа! 
Камења драгог сјаје тако мио, 
Звезде, ја сам дуго ваш љубавник био 
И у вече вама говорио ти о 
Посред снова плави“. 
Али моја песма друкчија је, када 
Са умилним гласом који гуче сада, 
С косицом што благо преко чела пада, 
Силвета се јави! 
Небеске звезде, звезде моје драге, 
Ви сте тако лепе, узвишене, благе, 
Али ћете пасти доле, и без снаге 
Сред лепоте своје, ЈЕ: 
У плави врт овај када она крочи, 3 
Кад јој дивне, светле сагледате очи. Ј 
Изглед ће вам завист тешку да сведочи, 
Јадне звезде моје! 
(Чује се звук звона у даљини). 


СЦЕНА ДЕЕТА. 
ПРЕЂАШЊИ, СИлвЕТА, затим БЕГГАМЕН, ПАСКИНО. 


Звони. Он ме чека. у 
(Чује се звиждање, Страфорел игпада пред њу; буктиње се појаве). _ 


' 

Ах! 
(Најамници је подигну и живо ставе на носиљку). 
У помоћ! Јао! 


ПЕРСИНЕ. 
Боже! 
СилвЕТА. 
Ах! Персине! 
ПЕРСИНЕ. 
Ту сам! 


«Опкорачи зид, извуче мач, и бори се са више нападача). 


Шта си стао! 
Назад! 


СТРАФОРЕЛ. 
(Музикантима). 
Тремоло! 
(Виолине изводе драмски тремоло. Нападачи беже. Страфорел теа- 
тралним гласом. 
То је сушти ђаво, 
Тај дечко! 
(Дуел Страфорел, — Персине. Страфорел се, одједном, ухвати руком 
за прса). 
Ударац... баш у срце право! 


ПЕРСИНЕ. 
4 (Притрчи Силвети). 
| Силвета!! 
(Табло. Она је у отвореној носиљци, он клечи пред њом). 


3 СИЛВЕТА. 
Спасилац мој! 


> . Паскино. 
«(Долазећи нагло). 
Син Бергамена!... 
Спасилац/2... (Персинеу). 
Ево ти онда... рука њена. 


Силвета и ПЕРСИНЕ. 
25: Боже! 


(Бергамен је ушао са слугама који га траже носећи буктиње). 
52% 

Паскино. 
(Бергамену који се појављује на зиду). 
Сина твога херојски дух краси! 
И, нека се узму! 


БЕРГАМЕН. 
(Озарен). 
Мржња ми се гаси. 


ПЕРСИНЕ. 
Сањамо л, Силветар Говоримо тише, 
Да нас шум гласа не пробуди више:!... 


БЕРГАМЕН. 


После мржње увек љубав нам се спрема. 


Мир је сад углављен. 
(Показујући зид). 
Пиринеја нема! 


ПЕРСИНЕ. 
Кад ли се мој отац преобрази тако! 


СилвЕТА. 
(Простосрдачно). 
Ја сам рекла да ће све испасти лако. 
(Док се они са Паскинотом враћају себи, Страфорел се подигао 
мало и пружи једну цедуљу Бергамену). 


БЕРГАМЕН. 
(Тихо). 
Какав је то папир» Ваше име туна! 
Шта је то, молим васг 


СТРАФОРЕЛ. 
(Љубазно). 
Малчице рачуна. 
(Поново легне). 4 


(8)А ВЗЕСЛАје 
(Наставиће се.) 
Едмон РОСТАН. 


(С француског превео Сима ПАНДУРОВИЋ.) 

ГОСПОДИН ПАРАН. 


Мали Жорж чучи на стази, ручицама грће песак и гради 
планине. Кад начини читаву пирамиду, на врху пободе кесте- 
нов лист. 

Његов отац седи на гвозденој столици и очима пуним 
милоште нетремице гледа у њега. Он у целом маленом врту, 
препуном света, никог другог не види сем свога сина. 

Кружном стазом, што пролази испод басена и цркве 
Свете Тројице и савија око зеленог круга, врве друга деца 
заузета својим невиним играма. Њихове дадиље, равнодушне 
према свему, суровим очима блену некуд у даљину, а матере, 
разговарајући се једна с другом, непрестано мотре на го- 
милу деце. 

Дојкиње, две и две, носећи у наручју нешто бело, у 
чипкани огртачић увијено, гордо се шетају, а разнобојне траке 
с њихових каџа лепршају се за њима. Девојчице, у кратким 
сукњицама и голих ногу, кад зауставе свој обруч, нешто се 
озбиљно разговарају, а чувар шеталишта, у зеленом мундиру, 
хода између ових малишана и сваки час скреће с пута, да 
не би чију земљану грађевину оборио, да не би стао коме 
на руку, једном речју да не би сметао у раду овим црвићима 
рода људскога. 

Сунце је већ залазило за кровове кућа улице Светога Ла- 
зара и своје косе зраке расипало по овој веселој и шареној 
гомили. По кестеновима треперила је жућкаста светлост, а 
три водоскока пред главним црквеним вратима блистаху се, 
као да растопљено сребро избацују. 

Господин Паран гледа свог сина како у прашини чучи, 
с љубављу прати његов рад, и рекао би устима шаље пољу- 
бац сваком и најмањем покрету Жоржовом. 

Али кад погледа на црквени часовник, виде да се за чи- 
тавих пет минута задоцнио. Брзо устаде, узе малишана за 
руку, отресе му хаљину од прашине, обриса руке и поведе 
га у улици Бланш. Он убрза кораке, да не би после своје 
жене дошао кући; а дете, које није могло тако брзо ићи, 
"стаде подскакивати крај њега. Отац га узе у наручје, убр- 
завши још већма кораке, поче тешко дисати пењући се уз 
стрмени тротоар. | 


ја. 

То је био човек од својих четрдесет година, већ просед,. 
прилично дебео; он се чисто стидео свог повеликог трбуха 
безбрижна човека кога су прилике начиниле плашљивим. 

Пре неколико година оженио се младом девојком, коју 
је нежно волео, а која сад с њим поступа грубо и с неке ви. 
сине, као какав неограничени деспот. Непрестано га грди за 
све што учини, и за све што не учини, јетко му приговара за 
сваки и најмањи поступак његов, за његове навике, наивне 
забаве, укус, покрете, округлину његова трбуха, па и за 
тих говор. 

Па ипак он је њу још волео, а нарочито је волео дете 
што је с њом имао, малога Жоржа, коме је било три године, 
и који је сад његова највећа радост и испуњава све срце 
његово. 

Прилично имућан човек, он није имао никаквог зани- 
мања, већ је живео од двадесет хиљада годишњег прихода; 
а његова жена, коју је без паре узео, вечито се љутила на 
нерад свога мужа. 

Већ стиже кући, спусти дете на први степен, обриса 
чело и пође уза степенице. Кад се попе на други спрат, он 
зазвони. 

Стара служавка, његова дадиља, која га је одгајила, једна 
од оних служавки које постају господарице и прави тирани 
у породици, отвори му врата. Он забринуто упита: 

— Је ли дошла госпођа 2 

Служавка слеже раменима : 

— А кад је господин видео да госпођа дође у шест 
и по часова. 

Њему би мало непријатно, па рече: 

— Добро, добро, то ми је милије, бар ћу имати кад да 
се преобучем, јер ми је страшно врућина. 

Служавка га љутито погледа и с презривим сажаље- 
њем прогунђа : 

— Ох, то и сама добро видим, господин се купа у зноју; 
господин је трчао; сигурно је и малога носио; и све само 
зато да пре госпође дође кући и да је чека до седам и по 
часова. Богме, ја се нећу журити. Ручак ће тек у осам часова 


бити готов; и кад се већ чека, нек' се чека; печење не сме 


прегорети. 
Господин Паран се правио као да је не чује. Он прошапта: 


АВА . нанио оке од ој.“ _ с“ 

— Добро, добро. Треба Жоржу умити руке, цело после 
подне гртао је песак. Наредите собарици да малог лепо очисти. 

Он уђе у своју собу. Чим ступи унутра, закључа врата, 
да би био сам, сасвим сам, потпуно сам. Већ је био сад то- 
лико навикао да га нападају и грде, да се друкчије није осе- 
ћао слободан, већ једино иза закључаних врата. Чак се није 
усуђивао ни да мисли и размишља, ако није окретањем кључа 
у брави био заштићен од туђих погледа и подметања. Пошто 
се завали у наслоњачу, да се пре преоблачења мало одмори, 
стаде размишљати како Јулија постаје нова опасност у кући. 
Она мрзи његову жену, то је очигледна ствар, а нарочито 
мрзи његовог друга, Пола Лимузена, који је, што је велика 
реткост, остао и даље негов присни пријатељ, готово члан 
породице, и ако му је пре био нераздвојни друг у момачком 
провођењу. Лимузен је био једини који је блажио и преки- 
дао свађу између Анријете и њега ; он га је бранио ватрено, 
па чак и оштро бранио од незаслужаних прекора, заједљи- 
вих пребацивања, од свих свакодневних мучења у његову 
животу. 

Али ево већ шест месеци како се Јулија осмелила да 
непрекидно гунђа против своје госпође, да непријатељски 
суди о њеним поступцима. Сваки час је осуђивала и по два- 
десет пута на дан узвикивала: „Да сам ја на господиновом 
месту, не бих допустила да ме тако за нос вуку. На послетку, 
на послетку... шта да се ради... свак има своју нарав“. 

Једном је чак била и безобразна према Анријети, која 
се задовољила тим што је увече мужу рекла: „Знаш шта, 
првом приликом кад чујем грубу реч од те девојчуре, изба- 
цићу је напоље“. Изгледало је да је она, која се ничега није 
бојала, мало зазирала од старе служавке; а Паран је припи- 
сивао ту благост поштовању према старој дадиљи, која је 
њега одгајила и склопила очи његовој матери. 

Али свему је крај, тако дуже не може остати, и њега 
обузе неописан страх од онога што ће наступити. Шта ли 
ће он радити 2 Отпустити Јулију чинила му се тако страшна 
ствар, да није смео ни помислити на њу. Дати њој за право, 
а бити против своје жене, ни то се није могло, а неће проћи 
ни месец дана и односи између њих двеју постаће неиз- 
држљиви. 

Седећи тако и машући отпуштеним рукама, збуњено је 


| 


824 Српски КЊИЖЕВНИ ГЛАСНИК. 





тражио какав год начин да се то заглади, али га никако није 
могао наћи. Он тужно прошапта: „Хвала Богу што имам 
Жоржа... Да ми није њега, био бих веома иесрећан“. 

После му паде на ум да се посаветује с Лимузеном, па 
се на то и реши; али се одмах сети мржње између своје да- 
диље и пријатеља, и побоја се да овај не посаветује отпу- 
штање, и поново се изгуби у размишљању и неодлучности. 

Часовник изби седам. Он чисто одскочи са свог места. 
Седам часова, а он се још није преобукао! И збуњен, зади-: 
хан свуче се, брзо се уми, нађе чисту белу кошуљу, и с таком 
се журбом преобуче, као дао да га у суседној одаји чекају 
за некакав изванредно важан посао. 

Потом уђе у салон, срећан што више нема од чега 
стрепити. 

Разгледа новине, оде и погледа на улицу, врати се и 
седе на канабе; у том се врата отворише и његов син уђе, 
умивен, очешљан, насмејана лица. Паран га дочепа у наручје 
и стаде страсно љубити. Прво му пољуби косу, па онда очи, 
образе, уста и на послетку ручице. Онда га поче бацати у вис, 
подижући га чак до тавана. М уморан тим напрезањем седе 
на столицу, метну Жоржа на колено и стаде га цупкати. 

Раздрагано дете смејало се, пљескало ручицама и ци- 
кало од задовољства, а и отац се смејао и узвикивао од ми- 
лине, при чему је одскакивао његов дебели трбух. Отац се 
више забављао него ли малишан. 

Он је волео свог сина из дубине доброг срца човека 
утучена и мекушна, који се предао својој судбини. Он га је 
до лудила волео, страсно миловао, на њега је изливао сву 
своју стидљиву и скривену милошту, која се никад није могла 
испољити ни излити, чак ни у првим данима после његовог 
венчања, јер му се жена одмах показала хладна и без срца. 

Јулија се појави на вратима бледа лица, зажарених очију 
и гласом који је од зла дрхтао, објави: — Господине, већ 
је прошло седам и по часова. 

Паран погледа на часовник, и као човек који се предас 
својој судбини прошапта: 

—- Збиља, седам и по је прошло. 

— А мој ручак је већ готов. 

Видећи буру, он покуша да је отклони: 

— Па ти си ми рекла, кад сам дошао, да ћеш га тек 
до осам часова зготовити 2 

— До осам часова!... Ви то извесно озбиљно не ми- 
слите! Нећете ваљда сад маломе у осам часова ручак да- 
вати! Ја сам то тек онако рекла. Али детету би се покварио 
стомак, кад би у осам часова јело. (Ох! тешко би њему било 
кад не би никог другог имао сем своје матере! Много се 
она стара о свом детету: Ах! красна ми је то мати! Зар то 
није жалосно кад и таквих матера има! 

Паран уздрхта од очајања и осети да треба једним махом 
зауставити свађу, која је претила да се разбукти. 

— Забрањујем ти, Јулија, да тако говориш о својој го- 
спођи! Разумеш ли ме, је лиг У будуће немој се заборављати! 

Стара дадиља се зграну од изненађења, окрете се и изиђе 
залупивши врата тако бесно да кристали на лустеру зазве- 
чаше. Неколико секунада чуло се као неко слабо, нејасно 
звоњење невидљивих звонцади, које затрепери по мирном 
ваздуху у салону. 

Жорж, у први мах изненађен, стаде весело пљескати ру- 
чицама, онда надува обрашчиће и што више могаше викну 
„бум“, да покаже како су врата треснула. 

Отац му стаде причати гатке, али, обузет другим ми- 
слима, сваки час је губио ток приче, а малишан, не разуме- 
вајући ништа, разрогачених очију, зачуђено га је гледао. 

Паран не скидаше очију са часовника. Чинило му се да 
види како се сказаљка помиче. Хтео би да заустави сахат, 
да учини време непокретним дотле док му жена не дође. Он 
се није љутио на Анријету што се задоцнила, али га је обу- 
зимао страх; бојао се ње и Јулије; стрепио је од свега што 
би се могло десити. Само још десет минута задоцњења било 
би довољно да изазове страховиту несрећу, препирку, грубу 
свађу, о чему се он није усуђивао ни помислити. Сама поми- 
сао на свађу, дреку, грубе увреде, које као бомбе по ваз. 
духу падају; па онда на две жене како се устремиле једна 
на другу и очима се прождирући бацају једна другој у лице 
увредљиве речи, доводила га је до очајања; срце му је лу- 
тало, уста се сушила, као да при најјачој припеци маршира, 
и постајао је тако немоћан, да се као мокра крпа скљока и 
није кадар ни своје дете подићи, нити га на колену цупкати. 
Осам часова изби; врата се отворише, и Јулија се опет 

појави. Више није била очајна, на лицу јој се огледала па- 
косна, хладна и много опаснија одлука. 

— Господине, отпоче она, ја сам вашу мамицу до по- 
следњег њеног часа дворила, вас сам од мале малоће па до 
данас пазила и чувала. Мислим да с правом могу рећи да сам 
одана вашој породици, 

Она застаде и очекиваше одговор. 

Паран промуца: — Разуме се, моја добра Јулија. 

Она настави: — Ви добро знате да ја никад ништа 
нисам радила да бих се новаца награбила, већ једино за 
вашу љубав; никад вас нисам поткрадала ни лагала; никад 
вам нисам дала повода да ми и најмањи приговор учините. 

— То је истина, моја добра Јулија. 

— Кад је тако, господине, морам вам рећи да ово не 
може дуже трајати. Само вама за љубав нисам досад ништа 
говорила; оставила сам вас да живите у заблуди, али ово је 
већ превршило сваку меру, суседи вас и сувише исмевају; 
зато вам на крају крајева морам све казати, и ако ми није 
у нарави да речи проносим. Што госпођа долази кући кад 
јој на ум падне, то је зато што она чини одвратне ствари. 

Он, ништа не разумевајући, дође у велику забуну, и једва. 
промуца : 

— Ћути... знаш да сам ти забранио... 

Она му прекиде реч и с непокољебљивом одлучношћу 
настави: 

— Не, господине, сад треба све да вам кажем. Одавно 
је госпођа згрешила са господином Лимузеном. Ја сам их 
више од двадесет пута својим рођеним очима видела како се 
љубе. Ох! да је господин Лимузен био богат, не би госпођа 
пошла за господина Парана. Ако се само господин сети на 
какав је начин удешена његова женидба, потпуно ће ствар 
разумети. Е 

Паран, блед као смрт, скочи и стаде муцати: — Умукни... 
умукни... иначе... 

Она продужи: — А не; хоћу све да вам кажем. Госпођа 
се из рачуна за господина удала, и од првог га дана варала. 
Они су се међу собом договорали, то је јасно као сунце. 
Треба само мало мућнути главом, па да се одмах погоди. И 
како госпођа није била задовољна што се за господина удала, 
она му је створила и сувише паклен живот, тако паклен, да 

ми се срце од жалости цепало гледајући шта се ради. 

Он стиште песнице, крочи двапут, непрестано муцајући: 
„Умукни... умукни !...“, јер не умеде ништа друго да одговори. 

Стара дадиља не узмаче; видело се да се на све решила. 

Али Жорж, у почетку збуњен, а после преплашен од љу- 
титих речи, удари у врисак. Он је стајао иза оца, и искрив- 
љена лица, отворених уста драо се што га грло доноси. 

Дрека његова синчића баци у очајање Парана, испуни 
га суровошћу и храброшћу. Он подигнутих песница јурну на 
Јулију, готов да је премлати, и стаде га дрека: „Ах, несрећо 
једна, дете ћеш ми упропастити“. Већ је се дотаче. Она му 
добаци у лице: 

— Може ме господин и тући, ако хоће; може тући мене, 
која сам га одгајила, али то неће ништа сметати да га жена 
вара, и да његово дете није његов син... 

Он се чисто скамени, спусти руке, и стајаше пред њом 
толико запрепашћен, да већ ни мислити није могао. 

Она додаде: — Доста је да се мали само погледа, па 
да се погоди ко му је отац; он је сушти Лимузен. Треба 
само погледати његове очи и нос. И слепац се не би преварио. 

Он је докопа за рамена и стаде је из све снаге трести, 
муцајући: „Змијо једна... змијо једна! Напоље, напоље, змијо 
једна! Вуци се напоље, иначе ћу те убити!... Вуци се!... 
Вуци се!...“ 

И с напором једног очајника гурну је у суседну одају. 
Она паде на постављен сто, те се све чаше испретураше и 
поразбијаше ; а кад устаде стави сто између себе и госпо- 
еина, и док је он покушавао да је ухвати, она га је чисто 
шибала по лицу страховитим речима : 

— Господин треба да изиђе.. после вечере... и да се 
одмах врати... па ће видети... па ће видети да ли га ја лажем!... 
Нека господин само огледа... па ће видети ! 

У том се дочепа кујнских врата и побеже. Он отрча за 
њом, попе се уза служитељске степенице, стиже до дадиљине 
собе, где се она већ била закључала, и дрмајући врата викну: 

— Сместа да се торњате из ове куће ! 

Иза врата чу се њен одговор: 

— Нека се господин не брине. Кроз један час неће 
ме више овде наћи. | 

Тада он лагано сиђе, придржавајући се за наслон степе-- 

ница, да не би пао, и уђе у салон, где затече Жоржа како 
седећи на поду још плаче. 

Паран се сруши на столицу и безумним очима погледа 
у дечка. Он више није ништа разумевао, није ништа знао; 
осећао се утучен, збуњен, луд, као да је однекуд стрмоглавце 
пао; једва ако се сећао оних страхота што му је дадиља 
изговорила. Напослетку мало по мало његов се разум, као 
„мутна вода, поче разбистравати, и гнусно откриће стаде га 
за срце уједати, _ 

Јулија је тако одсечно говорила, с таком јачином, си- 
гурношћу и с таком искреношћу, да није могао посумњати 
у њену добру намеру, али је и даље сумњао у њену прониц- 
„љивост. Она се могла и варати, заслепљена својом оданошћу 
према њему, заведена бесвесном мржњом према Анријети. 
Али што се више трудио да се утеши, да одагна сумњу од 
себе, хиљадама ситница будило се у његовом сећању : понеке 
речи његове жене, Лимузенови погледи, читава хрпа досад 
неопажених и готово неприметних знакова, шетње доцкан у 
вече, изненадан одлазак од куће, па чак и понеки покрети, 
могло би се рећи безначајни, али ипак загонетни, које он 
није умео видети, није могао разумети, сад постадоше од 
"огромне важности за њ, и јасно му сведочише њихов спора- 
зум. Све што се од њихова заручења па до данас дешавало 
искрсну у његовој очајањем раздраженој машти. Све му сад 
изиђе пред очи: чудна наглашавања при разговору, сумњиви 
положаји, и његов јадни ум мирна и доброћудна човека, 
мучен сумњом, представљаше му као извесност и оно што 
би могло само сумња бити. 


Он стаде с огорченом тврдоглавошћу претурати по па- 
мети све што се за ових пет година од његове женидбе до- 
тодило; претурао је месец по месец, дан по дан, хотећи да 
"све пронађе и свака и најмања сумња уједала га је као осин 
ожалац за срце. 

Б (Наставиће се.) 


Гиј дЕ МОПАСАН. 
(С француског превела С. Г.) 

ЈАТО ГОЛУБИЦА. 


Чађава магла сакрила планину 
и село што се слегло испод бријега: 
на звоник цркве и на снијежне путе 
све гушћа тама и осама лијега. 


Још један звук се у пустоши јави: 
још прапорци се тресу у даљини... 
сирота путник, изгубљени патник, 

то усред шуме тражи пут у тмини. 


Ал' прије него задњи трачак свијетла 
и одраз свијетла не избриса тмица: 
са ближњег бријега као свијетла мисо 
на лежај слети јато голубица. 


Божо ЛовРИЋ.. 


ЦРНИ КОЊИ. 


Најезда мину: задњи оштрац сину 
и тама сакри мрке осветнике, 
за њима силни залијеће се вихор 
и крељутима бије побједнике. 


По разбојишту сами коњи блуде, 

у страху стану, онда бјежећ њиште: 
у ноћи ваљда ргел оних коња 
јунаке пале по разбоју иште. 


На вихру рек' би дижу се јунаци: 
и подмукли се топот даље чује, 
то црни коњи по разбоју срћу, 
њих гони страва смрти и олује. 
Божо ЛоврРИЋЂ.- 

МОЛИТВА. 


Ноћ је пуста. У царској дворани 
Мрачан престо тајанствен ко бајка. 
А док ветар звижди на пољани, 
Бога моли Југовића Мајка. 


Камен ћути и небеса муче, 

А Сотона само из прикрајка 

Са смехом јој пружа пакла кључе... 
Бога моли Југовића Мајка. 


Давно снахе под умором пале, 
Ветрова се небом гони хајка, 
Звезде трну што су сву ноћ сјале... 
Бога моли Југовића Мајка. 


Сакривена од светине, клечи, 
Стид је да се са гомилом вајка; 
Сама, хладна, без суза, без речи, 
Бога моли Југовића Мајка. 
Милутин Бојић. 


ПОЕНИ 


Пепа, када ноћ дође, и када ти твоја мајка збогом каже, када 
под твојом лампом, полу-нага, погнеш главу да се Богу молиш; 

У томе часу када немирна душа предаје те савету ноћи; _ 
у часу када скидаш своју капицу и загледаш под постељу; _ 

Кад сан пада на твоје и око тебе; о, Пепита, красна 
девојко, љубави моја, на шта мислиш ти> б. 

Ко ће знати Можда на јунакињу неког несрећног ро- _ 
мана; на све што нада нагађа а стварност побија; 

Можда на велику гору која се тресе да се роди миш; 
на заљубљене у Шпанији, на бонбоне, на мужа; 

Можда на нежна поверовања једног срца безазленог као _ 


што је твоје; на твоју хаљину, на арије по којима играш 


можда на мене, — можда ни на шта. 


АЛФРЕД ДЕ МИСЕ. 
(С француског превео Х.). 

ПУТНИЧКИ ШТАП. 


Одсијече с плота — било је јутро жалосно, али мило — 
свој путнички штап и, окренув се челом, крене на свој пут. 

Да: крене. И оно је био — густи плот гробља, гробље 
бијеше оно гдје је била закопана његова мајка. 

И од онда је лутао. Са собом је имао само свој путни- 
чки штап. На много је мјеста запросио пружајући руку И 
веселио се и плакао. 

И видео је реку, море, брдо равницу: све: а свему је 
срце било ближе, што је нога била даље. 

Очајавао је при смирајима сунца, а зором се надао; тако 
је,увијек настављао пут. Празан је био плод, али љубак цвијет. 

Молио је на праговима безбројних цркава. Видио је 
"безброј људи: некоји му каза раке!, а некоји му аве! одврати: 

већина их прође као сјенке црног облака уз црну сјенку 
облака на тамном језеру. И би све и нико. 

Тако је сад уморан. А сад је већем жалосно, али мило. 
И стоји, као некад, уз плот. А овај је још какав је и био. 

Јер је устављен ондје, уз густи плот гробља; а ово је 
гробље оно гдје је покопана његова мајка. 

Он је онај који је и био, али његово је тијело скрхано 
дугим лутањем; и у његовом срцу нестаде онога што га је 
веселило, али плаче оно што је плакало. 

И држи, стар и сијед, руку на негдашњем путничком 
штапу. И ето види де од онога дана мало по мало пушта жиле, 

његов путнички штап, и да је оживио, и да је дао већ 
цвијећа и лишћа: под његовијем је прстима растао, пуштао | 
жиле под ногом. | 

И остаје му један осушен лист, који дрхће. ИМ вјетар | 
душе. А путник, погнут над својим непомичним животом, УЗ 
као да се сад креће на свој пут. | 

Ђовани Пасколи. 


(С талијанског превео Мирко ДЕАНОВиИЋ). 

УСТАВОТВОРНА ВЛАСТ И ПРОМЕНА УСТАВА. 


Нема више ни једне неуставне државе у Европи! По- 


следње три које су то до скора биле: Русија, Турска и Црна 


Гора постале су бар по форми уставне. Али су Устави у по- 


јединим европским земљама врло разнородни. Једни су од 
њих кратки и непотпуни; други пространи и претрпани. Једни 


дају владаоцу огромна права а остављају народ готово без. 
заштите; други онемогућавају лични режим владаочев, осем. 


по цену гажења Устава. У једнима није обухваћена чак ни 
заштита личних грађанских права; у друге су унети читави 


специјални закони, који се у другим земљама не сматрају као. 


саставни део Устава. 

Тешко је одредити шта све треба да уђе у један добар 
Устав. Сотђез де Гезтадез рекао је лепу реч: Устав треба 
да представља политичку и социјалну структуру једне државе. 


Али у којој мери он то треба да чини, и до којих границаг 


Несумњиво је да то зависи од историјског развитка једне др- 
жаве, од расе једног народа, од његове културе, од физичких 


особина природе у којој народ живи и од социјалних и пси-- 


хичких снага којима располаже. Устав је у суштини ограни- 
чавање владалачке власти, па ма каква била његова генеза. 
Али није свеједно да ли се то ограничавање вршило у читавом 
низу година, поступно, еволуцијом у којој се нису много ви- 
дели ни побеђени ни победиоци, или је постигнуто · нагло, 


каквом крвавом револуцијом, која је победиоцу давала у мо- 


менту најјачу снагу, а побеђеног лишава сваке моћи. У првом 


случају Устави су више прилагођени духу нације и постоја-- 


нији су; у другом они представљају само привремено оства- 


рење тренутних тежњи једне узбуђене масе, која је на врхунцу 


своје моћи. 


При свој разноврсности Устава једно је ипак утврђено: 
Устав и уставни закони сматрају се као основни, органски за-- 
кони чак и у земљама у којима не постоји никаква специ- 
јална уставотворна власт, него се Устави мењају на исти 
начин као и обични закони. Устав по мишљењу већине најбољих 
државо-правних аутора треба, у првом реду, да одреди облик 
државе и владавине, затим да обележи главне основе за орга- 
низацију власти, њихова основна права и дужности и њихове 
узајамне односе, ограничавајући права једних власти правима 





знака 

других. Поред тога, Устав треба да гарантује права и слободу 
личности и уреди и њихов однос наспрам државних власти. Ту 
се подразумева право грађанства, једнакост пред законом, не- 
повредност својине, слобода савести и вероисповести, право 
на зборове и удруживање и на исказивање мисли путем штампе 
и тд. Ништа од свега тога не сме зависити од самовоље власти, 
него мора бити регулисано законом, у духу уставних наређења. 

Важност Устава и начин њихова постанка учинили су да 
се у огромној већини држава Устав мења друкчије но обични 
закони. Или постоји специјална уставотворна власт, или обична 
законодавна власт мења Устав, али на друкчији начин и са 
већим кворумом но што је случај код промене обичних за- 
кона. Врло је мало земаља у којима се Устав мења као и 
обични закони. То су у првом реду Енглеска и Угарска, чија 
је уставност стара неколико векова, и у којима преовлађује 
тако звано обичајно право над писаним уставним одредбама. 
Сем њих две, затим Шпаније и Италије, све друге државе 
самим уставним одредбама отежавају уставну промену. Неке 
од њих забрањују било промену битних уставних одредаба, 
било промену Устава у целини, а неке и за промене небитних 
тачака Устава одређују најкраћи рок, пре кога се не сме при- 
ступити промени. Тако је у теорији. У практици, међутим, све 
државе старају се да што мање мењају своје Уставе, наро- 
чито у најглавнијим одредбама. Највише је измена чињено 
ради проширења бирачког права и увођења општег права 
гласа, без кога парламентарни систем нити је потпун нити 
правичан. 


Сасвим је разумљиво зашто се у појединим државама. 


не приступа радо промени устава. Ни народ ни Поглавар 
државни немају рачуна да често мењају Устав: Поглавар да 
се не би сужавале његове прерогативе; народ да се не би сма- 
њивале његове привилегије. При промени Устава увек се може 
рачунати на извесна изненађења и неочекиване резултате. 
Устав одређује границе права власти и грађана, али иза тих 
одредаба треба да стоји стварна снага појединих фактора. 
Сам Устав по себи није још довољна гарантија за обезбеђење 
грађана од насиља власти. Потребно је још двоје: прво, спо- 
собност и савесност и управљача и управљаних да дискретно 
и лојално употребљују своја права, и друго, снага којом ће 


се увек спречити свачије одметање од Устава и закона. Ни- 
-:58 

један Устав не може прецизно и до крајњих граница оме- 
ђити ни права и дужности државних власти, ни слободу и 
обавезе појединих личности. Много што шта мора се оста- 
вити т. зв. прећутном споразуму, без кога нема могућности 
за мирно и правилно развиће једне државе. Нити владалац 
може буквално схватити и вршити своје прерогативе без обзира 
на стварну снагу народну и расположење његовог Представ- 
ништва, нити Народно Представништво сме негирати уставне 
прерогативе Државног Поглавара. 

Оно што је најважније за политичко развијање једног 
народа нису писане уставне одредбе него поступно васпита- 
вање за уставни живот, а то ће рећи: политичка и друштвена 
еволуција. Где тога нема у довољној мери, или владалац 
укида Устав указом, или га народ мења револуцијом, или га пре- 
ћутно газе један или други чинилац. Важност Устава не лежи 
само у његовим одредбама, него у сталном расположењу свих 
фактора да чувају Устав и у снази њиховој, да га бране и 
одбране од свих атентата на њ. У Енглеској према буквал- 
ном тексту уставних закона, Краљ би имао огромних права, 
готово као какав апсолутистички монарх ; у стварности ни један 
владалац не врши у мањој мери своје прерогативе но што 
то чини енглески краљ. 

Ипак, не треба нас рђаво разумети. Врло је потребно 
имати добре заштитне одредбе у Уставу. Ако владалац зло- 
употреби своју власт, он мора да крши силом те одредбе, 
јер се не може кроз њих провући. То кршење је увек акт 
грубе силе. Оно ствара негодовање и у земљи и на страни, 
и изазива пре или после било активан било пасиван отпор. 
Ако уставне одредбе нису јасне и прецизне, владалац може, 
не вређајући њихов текст, него само њихов дух, појачати своју 
власт а да не изазове велико негодовање. За праву устав- 
ност потребно је троје: добре писане одредбе, дискретна 
употреба уставних права и поуздана навика поштовања Устава 
и, најпосле, стварна снага народа којом би увек могао зашти- 
тити Устав од евентуалних насртаја управне власти. 

У овој расправи ми ћемо се бавити начином на који се 
према одредбама садашњих устава може вршити промена 
њихова и организацијом власти која има права вршити ту 
промену. Проучићемо функције усшавошворне власти, која 
било мења цео Устав, било допуњује, промењује укида и ту- 

мачи поједине његове одредбе. Расправа ће обухватити че- 
тири одељка. У 1 ће се изложити организација уставотворне 
власти и начин промене Устава у свим независним европским 
земљама и неколиким већим земљама Немачког Савеза. У П 
ће бити изложена организација уставотворне власти према 
тексту разних српских Усшава и уставних закона од 1835 го- 
дине до данас. У Ш делу показаће се како се у. стварности 
вршила ревизија српских Устава, и колико је она различна 
од процедуре прописане у самим Уставима. Најпосле, у ТУ 
делу размотриће се гледиште наших странака и мишљење 
најважнијих политичких људи о начину на који треба орга- 
низовати уставотворну власт и вршити уставне промене у 
Србији. Писац ће на крају рећи и своје мишљење о тим пи- 
тањима. 

У првом делу државе ће ићи овим редом : најпре оне 
у којима народ и небосредно суделује у промени Устава, 
затим оне које имају специјалну уставотворну власт, потом 
државе у којима се уставотворна власт својим саставом не 
разликује од законодавне, али се нарочито бира да изврши 
промену Устава, и најпосле оне у којима обична законодавна 
власт врши промену Устава, али је процедура те промене раз- 
лична од оне по којој се мењају обични закони. 

Да би овај преглед био јаснији принуђени смо уједна- 
чити називе законодавних тела у свим земљама, па биле оне 
федеративне или једноставне. Тело у коме је мањи број по- 
«сланика зваћемо Горњим Домом, оно у којем их је више Доњим 
„Домом, а обоје заједно Народним Представнишшвом. 


[ 
ј: 
Швајцарска је једина држава у Европи у којој је народ 


и непосредна уставотворна власт. Своје право на непосредно 


учешће у промени Устава народ врши на два начина. Прво, 
народном иницијативом, по којој 50.000 швајцарских гра- 
ђана, правних гласача могу предложити сваку промену Устава, 
и друго референдумом, тј. гласањем свих правних гласача за 


1 Некада је и у Француској постојао референдум и народ је фран- 
жуски гласао о уставним променама 1798, 1795, 1799, 1802, 1304, 1815, 


1851 и 1870 године. 

сваку уставру промену, ма предлог за ту промену потицао 


од самог народа, или од једног или другог Дома, или од са._ 


везне владе, или од кантоналних управа. 

При промени Устава процедура није увек једна иста. 
Она зависи од тога, да ли се Устав мења цео или у поједи- 
ним одредбама, и затим од тога, да ли иницијатива за про- 
мену Устава долази од једног или другог Дома, или је пред. 
лог о томе потекао народном иницијативом. 

Ако се Устав мења део, постоје два случаја. Први је кад. 
је предлог о промени Устава потекао из једног или другог 
Дома и кад је постигнута потпуна слога између оба. Дома у 
погледу на текст новога Устава. У том случају народ се прет- 
ходно не пита хоће ли или неће уставну промену, него му 
се готов и израђен Устав подноси на гласање. Сматра се да 
је нови Устав примљен ако је задобио двојну већину: 

1) Ако је у целој Швајцарској гласала за њ половина и 
један више од свих који су узели учешће у гласању. 

2) Ако је у половини и једном више кантону иста већина 
гласача гласала за њ. 

Кад је тако и већина швајцарских гласача и већина кан- 
тона пристала на нови Устав, он се сматра као усвојен. 

Сваки кантон рачуна се као један глас а полукантони 
као пола гласа. 

Ако је предлог о промени Устава потекао из једног од. 
два Дома, па се они нису могли сложити у изради новог 
Устава, или ако је предлог за промену Устава поднесен од. 
50.000 правних гласача, онда се упућује народу питање: треба 
ли мењати Устав или не. Народ има само да гласа за и 8ро- 
шив, али се од њега не тражи мишљење какав треба да буде 
нови Устав. Кад се половина и један више гласач изјасни за 
промену Устава, оба Дома шим самим смашрају се као ра- 
спуштена. Врше се нови избори и рад на новом Уставу 
оставља се новоизабраном Горњем и Доњем Дому, коме су 
потпуно одрешене руке у израда новог Устава. 


1 Раније није било тако. да швајцарски Устав од 1802 године гла- 
сало је 72.453 гласача, а прошив 92.432. Уздржало се од гласања 162.172' 
гласача и сви су они рачунати као да су гласали за, и Устав је прим- 
љен и проглашен, 


2 За обичан закон тако се не ради. Ако се оба Дома не сложе за. 
текст једног закона, сматра се као да је законски предлог повучен. 

Швајцарски Устав не предвиђа ништа ако се два зако- 
нодавна тела, која су изишла из нових избора опет не сложе 
у изради новог Устава. Да ли ће се поново упућивати на- 
роду питање» Да ли ће се и опет вршити нови избориг Или 
ће се уставно питање оставити до бољих времена нерешеног 
О свему томе Устав ништа не говори... 

Ако је предложена измена појединих одредаба Устава а 
не целог Устава процедура није иста ако иницијатива долази 
од једног или другог Дома, и ако је потекла од 50.000 прав- 
них гласача. 

Ако је предлог о изменама потекао из једног од два 
Дома могу наступити два случаја. Или се оба Дома слажу 
у томе које одредбе треба мењати и у каквом смислу, или 
се не слажу. Ако се слажу, онда се редиговане измене под 
носе народу на гласање, као што се ради и кад је реч о новом 
Уставу. Сматра се да су измене примљене ако за њих гласа 
половина и један више гласач и половина и један више кантон. 
Ако се Домови размимоилазе у мишљењу о изменама појединих 
одредаба, предлог неће шћи Пред народ, као што се ради 
с целим Уставом, него се предложене измене одлажу за 
боља времена. 

Ако је предлог за измене појединих уставних одредаба 
потекао од 50.000 правних гласача онда он мора испуњавати 
једну важну погодбу. Свака одредба, било да се мења, укида, 
додаје или тумачи мора бити засебно поднесена, како би 
сваки гласач био слободан да једне од предложених измена 
прими а друге да одбаци. Ако би му се поднеле неколике 
одредбе заједно састављене могао би наступити случај да се 
гласач не могне савесно изјаснити ни за ни ирошив, јер му 
се једне одредбе могу допадати а друге не допадати, 

Свака предложена измена може бити или исказана у 
опшшим изразима, који показују само смисао и дух нове 
одредбе или може бити изнесена у облику потпуно редиго- 
ваног члана. 

Ако је предлог за измену исказан у одшшим изразима 
могу наступити два случаја. Или се оба Дома слажу са под- 
несеним предлогом или се не слажу. Ако се слажу, онда они 
врше редакцију предложене измене и подносе је народу да 
је прими или одбаци. Све што је раније речено за већину 


"потребну за усвајање предлога важи потпуно и за овај слу- 

чај. Ако се Домови не слажу с поднесеним предлогом, он 
се износи пред народ. Ако се половина и један гласач из- 
јасни за предлог, онда се не распушта ни један ни други 
Дом, нити се врше нови избори, него оба Дома, која су била 
одбила предлог, морају га сад примити и редиговати у сми- 
слу у коме га је поднело 50.000 правних гласача... 

Ако су предлагачи поднели редиговане измене, у пот- 
пуну законској форми могу бити три случаја: 

Или се оба Дома слажу са предлогом, и он се тада из- 
носи народу на гласање. Или се не слажу с њим, било због 
садржине било због форме, и тада дају свој дрошшивпредлог 
и оба износе народу на решење. Или, најпосле, оба Дома на- 
лазе да није време уставној промени, и тада они уз овај пред“ 
лог 50.000 правних гласача о измени појединих одредаба 
уставних износе и свој предлог: да се измена тих одредаба 
не врши, него да се поднесене измене одбаце. 


У свим овим случајевима треба за предлог да гласа по- 
ловина и један више гласач и половина и један више кантон. 


2, 


У Бугарској уставну промену врши Велика Народна 
Скупштина. Сем те функције она још решава о размени и 
уступању неког дела државне области, одобрава да краљ. 
прими поглаварство које друге државе, и бира Краља и 
и намесништво. 


Иницијативу за промену Устава имају Краљ и Народна 
Скупштина. Ако је предлог о промени Устава потекао из 
Народне Скупштине њега мора потписати четвртина свих 
присутних народних посланика, као што је прописано и за 
обичне законске предлоге. За предлог о промени Устава није 
дсвољна обична већина, него за њега морају гласати две шре- 
ћине од целокупног броја посланика. Кад се то сврши сазива 
се Велика Народна Скупштина да коначно реши о предлогу 
за промену Устава. Ако у Великој Народној Скупштини две 
трећине од целокупног броја посланика гласа за предложену 
измену, она се сматра као усвојена. | 


Велика Народна Скупштина има два пута већи број по- 


сланика него обична. Она не може мењати Устав за време 
малољетства Краљева, јер Устав предвиђа да њу за ту сврху 

не могу сазвати ни намесништво ни влада него само и је 
дино Краљ. 

Велика Народна Скупштина има да решава само оне пред- 
мете ради којих је и сазвана. Чим то сврши, одмах се распушта. 

Министри имају права присуствовати седницама Велике 
Народне Скупштине и узимати учешће у дискусији. Скуп- 
штина је дужна да их саслуша кад год они то затраже. И 
Велика Народна Скупштина може тражити да министри при- 
суствују њеним седницама и да дају потребна обавештења, и 
они су дужни то учинити. Само она обавештења чије би из- 
ношење било од штете по државне интересе могу министри, 
на своју одговорност, не саопштавати Великој Народној Скуп- 
штини. 

За Велику Народну Скупштину не може краљ одређи- 
вати нарочите комесаре који би имали да је обавештавају о 
поднесеном предлогу за измену Устава, као што је то пред- 
виђено за обичну Народну Скупштину ради објашњења под- 
несених законских пројеката. 

Седнице Велике Народне Скупштине и гласање у њима 
јавни су, али могу бити и тајни исто као и код обичне На- 
родне Скупштине. 

За посланички имунитет, императивни мандат, избор 
часништва, унутрашњи рад, права посланика и председништва 
исте су одредбе као и за обичну Народну Скупштину. 


У Француској право иницијативе за промену Устава имају 
и председник Републике и оба Дома. Предлог о промени 
Устава решавају оба Дома посебно, и ако у сваком Дому 
апсолутна већина чланова изгласа да има места промени 
оба се Дома спајају у једно тело и као Народно Пред- 
ставништво (Конгрес) решавају о уставној промени. Конгрес 
није само уставотворна власт, него има и функцију бирања 
Председника Републике. Решење о измени Устава било у це- 
лини било у појединостима доноси се апсолушном већином 
свих чланова који састављају Народно Представништво. Устав 
предвиђа да републикански облик владавине не може бити 
предмет ревизије Устава. 

Ако предлог о промени Устава потиче било из једног 
било из другог Дома с њим се поступа као с обичним закон- 
ским предлогом. Предлог о томе могу поднети један или више 

посланика или сенатора. У њему треба да је означено које 
се уставне одредбе предлажу за измену, а потребно је до- 
дати му и излагање побуда које су руководиле предлагача да 
тражи измену Устава. Предлог се упућује комисији за пар- 
ламентарну иницијативу, пошто га председник претходно са- 
општи Дому у коме је поднесен. Комисија не улази у разматрање 
самог питања, него само даје мишљење да ли је потребно или не 
да се тако питање расправља у времену кад је поднесено. 
Предлагачи могу тражити и хитност за свој предлог, и тада 
се с њим поступа као и са другим предлозима оглашеним за 
хитне (скраћивање процедуре и једно читање). Комисија за 
парламентарну иницијативу подноси свој извештај. Ако се 
предлог може узети у разматрање, то јест ако није одбачен, 
он се упућује бироима. 

Ако је предлог о промени Устава поднео Председник 
Републике, односно влада, он се не шаље комисији за парла- 
ментарну иницијативу него се одмах упућује бироима. Обичај 
је да се сваки предлог о промени Устава који долази од 
управне власти шаље прво Доњем Дому, па кад се у њему 
реши, онда се упућује Горњем Дому. Изузетно од обичних 
законских предлога који се шаљу Горњем Дому са изменама 
које је у њима учинио Доњи Дом, предлози о промени Устава 
шаљу се Горњем Дому у првобитном облику, у коме су под“ 
несени Доњем Дому, бгз његових измена, о којима се Горњи 
Дом може само известити. 

Ако је предлог за промену Устава потекао од посланика 
и сенатора допушта се да предлагачи кажу дух и смисао нових 
одредаба, па чак да израде и текст измена, или цео пројекат 
новог Устава. Али се при гласању то не узима у обзир, него 
се једино гласа о томе: да ли треба или не треба мењати 
уставне одредбе обухваће у предлогу. Пошто је изгласан у 
једном од два Дома предлог се шаље преко председника дру- 
гом Дому. Други Дом није обавезан да о њему решава, осим 
ако је предлог поднесен од владе. Али ако који члан другог 
Дома прихвати предлог, о њему се мора решавати. 

Ако други Дом прими предлог који је већ усвојен у 
првом Дому онда се оба Дома састају заједно, да као Народно 
Представништво решавају коначно о предложеној промени 
Устава. Председник Горњег Дома, који постаје председник 
Народног Представништва одређује дан састанка одмах пошто 

су оба дома решила о потреби уставне ревизије! Председ. 
ништво Горњег Дома у исто време је и председништво Уставо- 
творног Народног Представништва. Док се не изврши кон- 
«ституисање ниједан лосланик ни сенатор не може добити 
реч. Седнице су јавне, али на предлог петорице чланова, без 
„дебате, седањем и устајањем могу се претворити у тајне. 

За Народно Представништво вреди пословник предход- 
ног Народног Представништва, али се он може по потреби 
и мењати. 

Кад предлог о промени Устава буде стављен на дневни 
ред сваки члан Народног Представништва има права да пред. 
лаже поједине одредбе. Предлози морају бити писмени, и 
они се штампају и раздају посланицима. Затим се бира једна 
комисија да проучи све те предлоге. Један од предлагача у 
име свију има саветодавна права у комисији. 

Извештај комисије штампа се и раздаје посланицима и 
сенаторима. Ако није тражена хитност он се ставља на гла- 
сање 24 часа после раздавања. 

Читања има три. Између њих мора да буде најмање по 
пет дана размака. 

На првом читању говори се само о целом пројекту а не 
и о појединим члановима. Ако Народно Представништво реши 
да се не прелази на читање појединих одредаба, сматра се да 
је предлог одбачен. 

Ако се пређе на поједине чланове, сваки члан Народног 
Представништва има права да предлаже измене и допуне. 
Ако министар или известилац траже, предложене измене иду 
комисији. Ако они то не траже, Народно Представништво ре- 
шава седањем и устајањем, без дебате, хоће ли узети те из- 
мене и допуне у разматрање или не. Ако реши да их узме, 
оне се шаљу комисији. 

О сваком се члану предлога решава као о целини. Али 
ако ма који посланик тражи да се известан члан подели, па 
да се о сваком одељку засебно решава, то се мора учинити, 
као што се ради и са обичним законским пројектима. 

Кад на тај начин буду примљени сви чланови, Народно 
Представништво решава хоће ли бити и трећег читања. И 
ако реши да треба да га буде, онда се оно односи и на це- 
локупан пројект и на поједине његове одредбе. 


1 Обично најдаље за 2—3 дана. 

Гласање је седањем и устајањем за поједине чланове или 
поименично ако је тражено и кад се решава о целом пред- 
логу уставних измена. Тајно гласање је забрањено. 

Одлука се доноси апсолутном већином од целокупног 
броја чланова оба Дома који је предвиђен изборним законом. 

Председник Републике за уставне измене нема права. 
која има за обичне законске предлоге: да их врати на по- 
новно решавање, јер Народно Представништво одмах пре- 
стаје функционисати, чим изгласа уставну промену. Према: 
томе сматра се да нове измене уставне ступају на снагу чим 
их је Народно Представништво изгласало и чим буду 06- 
јављене. 

Из уставних закона не види се да ли су права Народ- 
ног Представништва у промени Устава ограничена једино на 
оне одредбе о којима су донели одлуку Горњи и Доњи Дом, 
или су та права шира и независна од тих одлука. Ни правни 
писци ни политичари нису о томе једнога мишљења. Прили- 
ком сваке ревизије Устава и у штампи и у Народном Пред- 
ставништву вођене су дискусије о том питању. Међутим, 1884. 
године, при промени Устава унесена је у нов текст одредба 
да ниједан члан оних породица које су некад владале у 
Француској не може бити изабран за Председника Републике. 
Те одредбе није било у првобитном предлогу и Сенат о њој. 
није ни решавао. То значи да је Народно Представништво: 
у практици проширило своје право промене Устава, не огра- 


ничавајући се на тачке о којима су донесене одлуке у оба дома. _ 


(Наставиће се.) 
ЈАША М. ПРОДАНОВИЋ. 


·_ ВЕРСИФИКАЦИЈА МИЛАНА РАКИЋА. 


] 

Од 47 песама у обема збиркама Милана Ракића ( „Песме“, 
1903, и „Нове Песме“, 1912) — двадесет у првој, и двадесет- 
иседам у другој збирци —, половина, 24, испевана је у сти-- 
ховима од дванајест слогова (12 у првој, 12 у другој збирци), 
мање од половине, 18, испевано је у стиховима од једанаест сло“ 
гова (5 у првој, 13 у другој збирци), а једна (прва песма „Старост“, 





. пун мо: НЕ 3 ДЕ Јо оне 4 


висе = 














о 
Пе 


УТЕК 






ВЕРСИФИКАЦИЈА Милана РАКИЋА. 843 





у другој збирци) до половине у једним од половине у дру- 
гим стиховима. Осим ових, две су песме (у првој збирци) у 
стиховима од девет, и једна од осам слогова, и једна је песма 
(у другој) у стиховима од осам и шест слогова наизменично. 
Овамо су убројана и оба Ракићева превода из Виктора Ига 
(из прве збирке), од којих је први у дванаестерцу, други у 
осмерцу. Будући дакле да је огромна већина Ракићевих пе- 
сама испевана у дванаестерцу или једанаестерцу, 43 од 47, 
то само ова два стиха и долазе за нас у обзир. 

Сви Ракићеви стихови имају, у главном, падајући ришам. 


Стихови од дванаест слогова редовно су потпуни (аката- 
лектички) шестостопни тшрохеји, са цезуром после треће стопе, 
дакле на средина (обрнути александринци): 


ммји мм мм мм м|м ом 
Сурово ће време наша дела стрти — 


Или, да кажем тачније: карактер, тон, падање гласа, је тро- 
хејско, а разуме се да има и других стопа, као и у стиху 
наше народне песме, и још више. (Зато је тачније звати их 
дванаестерцима; само метрички говорећи називам их овде 
шестостопним трохејима.) 


Једна једина песма (трећи сонет из прве збирке) има у 
првом и последњем стиху прве две строфе по један слог на 
крају мање, дакле каталектичне шестостопне трохеје: 


ми м|м мм | м | 
Грмело је као дасе бије бој. 


По каталектичан стих има, осим овог, још у песмама Долап 
и Силно задовољсшво (из прве збирке) на крају, у другоми 
четвртом стиху последње строфе: 


Награду за труде небо ће ти дати: 
Мрачну, добру раку и вечити мир. 


Што се тиче дезуре на средини стиха, она је често доста 
слободна, и смисао прелази преко ње: 


Бич га бије, улар | стеже, жуљи руда. („Долап“.) 

Казаћемо тада само: једва једном. („Суморни дани“, |.) 
Где се гони, где се гази, где се рове. („Позив“.) 

Сваки леш је свесна жртава, јунак прави. („На Гази Местану“.) 
Успео сам — сее се може кад се хоће — („Наслеђе“.). 

А понекад прелази и реч преко ње: 


Јури хајка кроз појљане пи кроз горе —!' (Први сонет.) 
[Чуј ме драга у самоћи испод грана 

уНапупелих Под чаробном ласком твојом — („Позив“,) 
Непомично на њивама жито зрело — („Старост“, [). 


„Али, иако су ови прекршаји цезуре доста чести, нарочито у 
погледу смисла (у погледу речи свега десетак пута), — много 
чешћи него у стиху народних песама, где их такође има 


(Тад Стари Влах они похараше, 
Похараше | га и попалише, 
Попалише | га и поробише.) —, 


у кудикамо највећој већини стихова цезура је оштра и распо- 
знаје се јасно. Много више разликује ове стихове од стихова | 
народних песама одступање од главног пресека, т.ј. од пре- 
кида стиха, на крају : прекорачења (епјатретепл|5) су врло честа 
и врло смела, и што идемо даље све их има више и све су 
смелија. 


Нек пропадну дела! Ал ко бесни хрти 
Немилосни дани, све јачи и јачи, 


Вас газе и ниште — 


За тренутак један, изненада, као 
Свитац када сине, на мене је пао 
Кроз спуштени вео благи поглед 
твој. 
(Сонет Ш.) 


Пре одсудног боја ја ти нисам дао 
Копрену, ни бурму, ни аздију, као 
Старински јунаци, по чему ћеш 
мене 
Поменути када стигне удес зао 
И запиште деца и заплачу жене. 


(„Кондир“.) 


Много мање једнолик, узбурканији, горопаднији, ориги- 
налнији је ритам и метар стихова од једанајст слогова. 


(Сонет 1.) 


— Ја сам као стара хумка; на њој 
свуда 
Саксије и венци и пукети пали, 
И обрасла цвећем ова мала груда 
Земље, и мириши дуго гробљем, 
Али, 
Док удише мирис, — — — — 
(„Гроб“.) 


О ако је тако, драге душе, ако 
Ви живите сада за вечито време“ 


Непомичне, хладне, немоћне и неме, 


— Ваш је други живот страшнији 
но пако... 


(„Драгим покојницима“.) 


1 У првој редакцији ове песме („Српски ВОН РЕНЕ Гласник“ У, 427) | 


Фила је још задржана цезура: 


Јури хајка бесна || кроз поља и горе. 

То је пешосшопан стих, са четири двосложне стопе и Првом 
стопом шросложном; пресек је после друге стопе. 


момомом мо мом о ми мо 
или: мм им|е ијми мм ији 


Други је део стиха дакле истоветан са другом половином 
дванаестерца: три трохејске стопе. Са пресеком у стиху стоји 
исто онако као и код дванаестерца: он је углавном чврст и 
сталан, али чешће смисао прелази преко њега, а кадикад и реч: 


Ја знам, шо мршвило је пуста варка — („Освит“.) 
Са шеширом на | ком се перо вије — („АПесто“.) 
У музици, у цвећу и самоћи — („Мепце јпеиђге“.) 
Тело ти је у филиграну љуска — („Вариације“.) 
Црвен и плав Косовом божур цвета — („Божур“.). 


Прекорачења су многобројна и смела, баш као и код двана- 
естерца. Само један пример. 


Дошло је време кад нам коса сеци 
И наша чула постепено грубе. 
Стојимо тако скрушени и бледи 
Док нашу старост објављују трубе. 


Но још у мени ишчезнуо није 
Следбеник Младог Вертера, што сања 
При месечини, и што сузе лије 

Уз сваки спомен старог осећања ! 


— 0 дај ми, драга, да на крило твоје 

Положим главу уморну, да сада 

Слушам, док бљеште на западу боје 

И вече као црно крило пада, — („Сетна песма“.). 


Понеки пут прелази оно и из једне строфе у другу. 
Нарочит изглед и други тон дају овоме стиху прве две 
стопе, управо дрва стопа; друга је стопа редовно трохеј, као 


_ и остале. Прва је стопа једина стална тросложна стопа у 


овим стиховима уопште. Да ли је тросложнаг — По ритму, 
односно по нагласку, ређе је дактил (х х ~), чешће амфи- 
брах (х ~ м), изнимно анапест (х ~ »): 


Целивајсмо га || 0 шта ме | тишти 
Опрбстијемо се | Знао га | нисам | 
И дође | гробар | Знао га | нисам 


Закуца | сандук || Не смедох | тада, Ит.дД. 








846 Српски КњижеЕВНИ ГЛАСНИК. 





То је прва песма са оваким стиховима; у њој, на 14 сти- 
хова има осам амфибраха и шест дактила. У идућој „Љу. 
бавној Песми“, одношај је 17: 9; у „Освиту“ 25 : 11; у песми 
„У квргама“ одношај је 22 : 14, и у „Искреној Песми“ 23: 17. 
Такав остаје отприлике одношај и даље. Може се дакле рећи, 
да се скоро у две трећине ових стихова ритам на почетку 
диже, али одма још у првој стопи пада, и остаје онда пада- 
јући до краја. То значи, да овде не може бити говора о 
јамбима, како би се могло у први мах мислити, већ имамо 
да рачунамо са једним прекобројним слогом пред првом сто- 
пом, који се у метрици зове Ашћакг, и који не одлучује 0 
ритму стиха. У једној доброј трећини стихова овај први слог, 
Аинак,, привлачи нагласак на себе, тако да добијамо на по- 
четку дактил, што још већма показује падајући ритам ових 
стихова. У њима имамо дакле дешосшопне шрохеје са Диј- 
так!-ом, који често привлачи на себе нагласак. 

У ствари, овај једанаестерац Ракићев, и наше новије 
уметничке поезије уопште, са падајућим ритмом, то је наш 
народни десешерац, мало развијен и мање монотон. Први који 
је њега, још пре сто и тридесет година, унео у уметничко пе- 
сништво, био је нико други до Гете. Он је, преводећи „Хасан- 
агиницу“ по немачком преводу Вертесову, из оригинала који 
је био приложен, и чији језик није разумевао, пронашао ритам 
наше народне песме, десетерац, и задржао га за свој превод; 
па је онда у том стиху испевао и неке своје песме, те га на 


"тај начин одомаћио у немачком уметничком песништву. Под 


именом Сриски Трохеј има он своје место у немачкој ме- 
трици.“ Али Гете није остао само при том; у неким песмама 
он је преудесио мало наш десетерац, петостопни трохеј, и 
унео више живости у њега. У познатој песми 


Кирзао Тозег, ејсепзтткег Кпађе! 


додао је један слог, Ашнајч, пред прву стопу, и двосложно 


падање, дактил, у претпоследњој стопи. Ипак је он сам овај 


стих држао трохејским са АпНак[-ом, и метричари их рачу- 
нају међу српске трохеје.“ У једанаестерцу нашег модерног _ 


1 в. о том мој чланак у „Српском Књижевном Гласнику“, ХУ, 604% и д.. 


1902. Стр. 226 и д.. 
3 АЈ. Стр. 164. 





8 в. Ј. Мапог, „Хепћосћаешвеће Мебчк“, 2. А., ббтазођиго (Тефпе 

песништва слобода према народном десетерцу не иде тако 
далеко; она се ограничава на прву стопу, али је у њему већа 
–безобзирност у погледу цезуре и нарочито у погледу главног 
пресека на крају стиха; него то већ иде на други лист. Овде 
је пре свега од значаја за нас, да је ритам за све време па- 
дајући, и то трохејски, петостопно-трохејски. Наравно да у 
самом стиху, у оквиру овог падајућег ритма, стопе нису бес- 
прекорно трохејске, него их има свакојаких, као и у народ- 
ној песми, и још више; беспрекорних стихова у једноме ритму 
и нема, — осим појединих, — и песме би биле неиздржљиво 
монотоне кад би их било. Питање је увек само, какав је ка- 


ракшер стиха, ритам у главном, падање, каденца. 


П 


Ракићева версификација познаје свега та два стиха: два- 
наестерац и једанаестерац; другога је тако мало, да не до- 
лази у обзир. 

И један и други стих затекао је Ракић у уметничкој 
«српској поезији. Шјесшостопан шрохеј са пресеком на сре: 
дини, био је један од највише употребљаваних наших стихова 
кад је Ракић дошао. У Војислава Илића, и у свих песника 
после њега, у Милорада Митровића, у Дучића, у Шантића, 
у Милете Јакшића, до Светислава Стефановића, овај се стих 
врло често налази, и све чешће што даље идемо, и што наши 
новији песници, имајући више да кажу, све више напуштају 
краће стихове, осмерац и десетерац, и њихове варијације, то- 
лико омиљене код песника пре Војислава. Природно је, да 
је и Ракића захватио овај стих; у толико природније, што он 
у српском одговара најобичнијем стиху француских песника 
(александринцу, шестостопном јамбу са пресеком на средини), 
у којих се Ракић учио песничком занату, у колико се песнички 
занат даје изучити. У погледу овога стиха дакле, Ракић на-. 
"ставља традицију и његова версификација не значи нешто ново 

Мало друкче стоји са другим стихом код Ракића, са је- 
данаестерцем. И он се додуше налази и пре Ракића у срп: 
ској уметничкој поезији. Има га и код Змаја, Ђуре Јакшића, 
и Лазе Костића; али мало. Има га, затим, више, код Воји- 
слава, и Милете Јакшића. У Шантићевој књизи песама од 
1901 једва су три четири песме испеване њим, али међу овима 
„Остајте овдје!“. У првој књизи Дучићевих песама, из го- 
дине 1901, има читав низ песама испеваних овим стихом, 

управо читави циклуси (на пр. „Пјесме Лејили“, „Моја Пје- 
сма“), међу другима и позната песма „Хајдмо, о Музо!“, коју 
је Г. Богдан Поповић ставио на чело својој „Антологији Но- 
вије Српске Лирике“. Дучић је, колико могу да видим, први 
почео да меша свесно овај једанаестерац са дванаестерцем,. 
са много ефекта, и ако не у много песама („Залазак сунца“, 
„Чежња“, и друге). И као што је Дучић примио овај стих од сво“ 
јих претходника па се задржао на њему, тако је зацело пре свега 
под утицајем овог његова стиха певао у једанаестерцу добар: 
део својих првих песама Светислав Стефановић (Збирка 1903), и _ 
тако га је од Дучића пре свега примио и Милан Ракић. Али 
Ракић, почевши да обраћа на њ пажњу и да га негује, није 
наставио просто традиције које је затекао, него је везао за њ. 
своје версификаторске амбиције, начинио га својим карак- 
теристичним стихом, и тек услед тога постао је он једним од 
највише употребљаваних стихова у нашој данашњој уметни- 
чкој лирској поезији. Јер и Дучић, који би једини долазио у 
обзир у погледу одомаћивања овог стиха у новије доба, упо- 
требљавао га је уз разне друге стихове, и мање него остале 


(у првој књизи, на пример, отприлике на петнајст песама у 


једанаестерцу долазе 25 у дванаестерцу, и 35 у осмерцу, уз 
још неке друге, дуже и краће стихове); употребљавао га је, 
даље, на други начин; и, што је најважније, у новије доба 
престао је да га употребљава сасвим. 

Ако узмемо, мало произвољно, да савремено наше лир- 
ско песништво почиње са појавом „Српског Књижевног Глас- 
ника“ и певањем његових песника, онда је занимљиво пра- 
тити, како се држе песници у погледу версификације, специ- 
јално у погледу једанаестерца, и каку улогу игра међу њима 
Милан Ракић. — Прве Ракићеве песме изашле су, анонимно, 
у броју од 16. марта 1902 (Српски Књижевни Гласник У, 427. 8); 


два сонета: један, у дванаестерцу („Сурово ће време наша 


дела стрти —“), други, у једанаестерцу: 


Целивасмо га у лице и чело: 
Удаљисмо се тио, тужно тако; 
И млади гробар, весело и лако, 
Закуца сандук и доврши дело. 


1 У збирци мало измењено : 
Целивасмо га у лице и чело, 
Опростисмо се редом тужни тако, 
И дође гробар и, вешто и лако, 
Закуца сандук и доврши дело. 

Пре тога, мало оригиналних песама има у Гласнику; још по- 
највише од Дучића. Све су у дванаестерцу, осим „Заласка 
сунца“ (П, 425), која почиње у дванаестерцу па се, у другој 
својој половини, прелије у једанаестерац. У првој песми Ду- 
чићевој у „Српском Књижевном Гласнику“, „Чежња“ (1, 265), 
први и четврти стих прве строфе су једанаестерци: 


Небеса празна; немо вече слази — 


Иначе, прва цела песма у једанаестерцу у „Српском Књижев- 
ном Гласнику“, то је овај Ракићев други сонет. На брзо затим, 
у свесци од првог маја и. г. (МЈ, 668), јавио се Ракић с песмом 


Шуме бокори цветног јоргована — 


с којом је имао толико успеха, и коју је после, у збирци, 
назвао „Љубавном Песмом“. После ове Ракићеве песме, Дучић 
је штампао своју песму 


Кад сам је позно, небо беше мутно — 


(у збирци Српске Књижевне Задруге под именом „Познан- 
ство“), целу у једанаестерцу (М1, 884); заједно с њом угле- 
дала је света и Дучићева песма „Бдење“, такође у једанаестерцу 
али измешана са дванаестерцима. Наскоро затим (1. августа 
1902; М|, 1146) изишла је и Дучићева најпознатија песма у 
једанаестерцу Акорд 


(„Чујем у мраку љубичасте ноћи 
Где шуште звезде —“ ), 


и мало касније (1. октобра; УП, 188) „Спавање воде“. Кад је 
после Ракић објавио у овом стиху песму „Освит“ (1. марта 
1903; УШ, 341), и нарочито песмом „У квргама“ (1. априла 
1903; УШ, 512) урезао ритам овога стиха у памћење свога 
покољења, написао је Дучић још песму „Једне вечери у сутон“ 
(1Х, 592) у једанаестерцу, па је после напустио сасвим овај 
стих и остао на дванаестерцу, уносећи у њега једва понеки 
пут по један или два стиха од једанајст слогова, да би пре- 
кинуо монотонију или стилистички истакао неко место. То је 
било дакле августа 1903. Од тога доба Дучић пева само у два- 
наестерцу. Ракић је, међутим, не само задржао и једанаесте- 
_рац, него га је све више неговао; јер, док су у првој збирци 
свега пет песама у том стиху, према дванајест у дванаестерцу, 
у другој збирци раван је број и једних и других, по тринајст 
54 


% 

песама у сваком од ових стихова, и једна у оба стиха. И тај. 
његов стих направио је сада школу. Што се већ после месец 
дана након његове прве песме, јавља у „Српском Књижевном 
Гласнику“ песма „Промена“ Јована Маговчевића (У, 582) у 
истом ритму, али са пет слогова у другој половини стиха, 
може да буде случај, исто тако као што ће бити случајно, у 
старом тону, испевала Јелена своју „Тужну Песму“ у једана- 
естерцу („Српски Књижевни Гласник“ М|, 740); али Стевана 
Луковића „Песма у Сутон“ (1. децембра 1902; УП, 506), и ње- 
гове песме „Ох, које вече“ и „У позни час дана“ (УШ, 429 
и 430), стоје вероватно већ под утицајем Ракићева стиха. На 
годину дана после прве песме Ракићеве, јавља се (16. априла 
1903) његов досад најбољи ученик Сима Пандуровић са сво- 
јом првом песмом у „Српском Књижевном Гласнику“ (УШ, 
592): „Северна ноћ“, у једанаестерцу. Тада једанаестерац за- 
хвата све шире кругове, почиње полако да се такмичи са 
дванаестерцем, и данас владају обоје подједнако неограни- 
чено стихом наших песника. Алекса Шантић, који у збирци 
од 1901 има свега три четири песме у једанаестерцу, у „Пе- 
смама“ 1911, (изд. Српска Књижевна Задруга), од 86 песама 
свега има 41 у једанаестерцу а само 34 песме у дванаестерцу; 
у њему су испеване „Претпразничко вече“, „Јутро жетве“, 
„Сијачи“, и тако даље. У Симе Пандуровића, Данице Маковић, 
Вељка Петровића предоминирају једанаестерци. 

Ракић је показао, још боље него Дучић и други песници 
пре њега, да се у једанаестерцу може говорити на српском 
језику песнички врло убедљиво и снажно, лично и изразито, 
и да је ритмички овај стих мање монотон од дванаестерца. 
Он сам испевао је у њему своје најкарактеристичније песме: 
из прве збирке, уз онај први сонет, „Љубавну Песму“ и 
„Искрену Песму“, затим „У квргама“ и „Освит“; из друге 
збирке све три „Серенаде“, „Обичну Песму“, „Прелазно по- 
кољење“ и др.. Овај стих је ритмички и метрички виши и са- 
вршенији од дванаестерца, и треба за њ више уметности и 
музикалности. Кад се креће на врховима своје версификаторске 
вештине, Ракић употребљава овај стих: за нарочите ефекте, за 
бравуре, за музички уздигнут тон; пример: Серенаде, и осо- 
бито песма „Вариације“. На другој страни опет, он се служи 
њиме кад има да каже нешто интимније него обично („Искрена 
песма“, „Обична песма“), или нешто крупније и гласније него 

обично („У квргама“, „Прелазно покољење“). За тихо, стало- 
жено, отмено Ракићево родољубље прикладнији је дванаестерац, 
и зато он превлађује у косовском циклусу и у главним песмама 
тога циклуса. Не умеју сви који певају данас једанаестерцем 
да даду свом стиху лично обележје као Ракић, и да га упо- 
требе тако уметнички у версификаторске сврхе. 


Ш 


У данашњој једноликој али богатој српској версифика- 
цији, за Ракићеву уметност може се рећи да значи највиши 
степен до којег се дошло, и можда до којег се може доћи; 
јер, ако знаци не варају, јавља се већ реакција у виду пре- 
теривања и у виду враћања старим простијим облицима. Бо- 
гатство Ракићеве версификације не састоји се само у овом 
што сам овде кратко изнео, у мајсторској употреби једа- 
наестерца; оно треба тражити и у оквиру самих стихова, и 
затим у одношају стихова једних према другима, и најзад, у 
употреби слика и стварању строфе. Зна сваки, на пример, да 
је извесне строфе од ефекта унео у наше песништво Ракић. 
Али се ја нећу задржавати на томе, јер немам намеру пи- 
сати опширну студију о Ракићеву стиху. Хтео сам само, по- 
водом Ракићевих стихова, да укажем на два момента, која ми 
изгледају од значаја за данашњу српску версификацију, и за 
"српску метрику уопште. 

Изгледало ми је, прво, да треба забележити, како у да- 
нашњем нашем лирском песништву, које, по признању свих 
компетентних судија, репрезентује најнапреднију и најрасцве- 
танију грану наше савремене лепе књижевности, дакле стоји 
у једном свом значајном периоду, и то не само по садржини 
него и по облику, — да у том нашем лирском песништву у по- 
гледу версификације неограничено доминирају свега два стиха, 
дванаестерац и једанаестерац. Од све разноликости стихова пре 
Војислава и за време Војислава, спасли су се у нову књи- 
жевност само њих двоје, и постали су неограничени господари, 
јер остало ишчезава пред њима. И то, један од њих, једана- 
гестерац, спасао је и одомаћио поново особито Милан Ракић, 
употребивши га у своје сврхе. 

С тим у свези има, друго, да се констатује једна у по- 
гледу српскога метра врло важна и занимљива ствар: да је 
наша уметничка версификација, наша најуметничкија верси- 

фикација, у својим основама врло сродна нашој народној вер- 
сификацији, т.ј. да је и у једној и у другој апсолушно одлучан 
падајући ришам, и то двосложно падајући, трохејски ритам. 
То значи, да је карактер нашег језика у погледу ритма апсо- 
лутно трохејски, те да се јамби у стиху могу правити само 
с напором, јер не излазе из природе нашег језика. Постоји, 
међутим, тенденција у уметничкој версификацији, да се избегне 
једноликост и нађе промена, и уметничко би песништво много 
жртвовало, да може суверено владати и ритмом који пада и 
ритмом који се диже; али се наш српски језик толико про- 
тиви овоме другоме, да се и наши највећи версификатори 
морају задовољити слободама које им остају и које могу 
пронаћи у оквиру стиха са падајућим ритмом. Што је преко 
тога, то је нарочит напор, и онај који прави беспрекорне 
српске јампске стихове — ако их прави, тј. ако то нису тро- 
хеји са Ашнак-ом, што се даје утврдити —, тај заслужује на- 
рочиту похвалу. — Занимљиво је у овом погледу повући па- 
ралелу између нашег језика, и романских језика на једној а 
германских на другој страни. Француски и талијански, услед. 
своје мелодичности те нагласка који варира, згодно се по- 
дају уметничком песнику и за падање и за дизање ритма, и 
метар код њих и не почиње најнижом ритмичном јединицом, 
стопом, него одма читавим делом стиха, све до пресека. На- 
супрот њима, немачки језик има сталан нагласак и одређен 
ритам; али, немачки језик, иако су му поједине речи нагла- 
шене на основном слогу те имају углавном падајући ритам, у 
реченичном је склопу, у говору, добрим делом ритма који се 
пење (услед члана пред именицом који је једносложан, услед. 
предлога, сложених речи и др.), тако да и јампски стих у 
песништву није мање природан од трохејског. У немачкој ме- 
трици, управо, још се расправља питање, који ритам потиче 
више природно из самог језика. Код нас су, међутим, и реч 
ш реченица падајућег ритма, и ми имамо и у речнику и у 
говору све саме трохеје; и наш је нагласак на основном слогу, 
али ми немамо члана пред именицом, нити толико обиље сло- 
жених речи као Немци, а што и имамо, нагласак је опет на 
првом слогу, — чак наши предлози привлаче често нагласак 
са имена на себе, те нам полове и оне ретке случајеве где 
бисмо, услед једносложности већине предлога, имали највећи 
број јампских стопа у реченици. Ритам нашег језика је очај- 

нички падајући, и ту ништа не помаже. То се види и на вер- 
сификацији наше савремене уметничке поезије, чији је ка- 
рактеристичан и значајан представник Милан Ракић. 


Милан ЋуУРЧИН. 


ПОЗОРИШНИ ПРЕГЛЕД. 


КОМИКА ТРАГИКЕ. 


[У чистоме Зраку, комад у једноме чину, од Н.Н. — 
Низ Стрмину, комад у једноме чину, од Срђана Туцића. — 
Са својима, комад у једноме чину од Александра Илићај. 


Макс Десоар,:говорећи о радости и смеху поводом глу- 
пости и бесмислености, цитира из једног хумористичног листа 
овакву једну басну у којој нема ни труни духовитости: „Био 
једном један принц који се звао Агнес и који, око поноћи, 
оде на црквено гробље, да тамо влада. Ту га сретне један 
човек који му се приказа као покојни Кромвел, и рече му: 
'О, врати се, о врати се! (О Кећг шт! Кећг шт!) Али овај је 
разумео: О јешт, јегит!, заплака се и претвори се у каран- 
фил. У чашици каранфила за тренутак се створи кап росе која 
је личила на једнога фламинга, и кад се тај базилиск огледа 
у огледалу уплаши се толико је сличан био“. Тако гласи та 
„духовита“ прича од које се човек смеје као после оскору- 
шина зелена воћа. У духовитости, у „вицу“, у опште, допушта 
се непоштовање логике. Ту се, најзад, и не ради о логици, 
како би то неко рекао. Али, и то суверено непоштовање ло- 
тике мора да има своје логике, мора да има своју меру, свој 
вануобичајени круг по коме сме да се креће. И нелогично, на 
"своме месту, има своју логику. Тај је случај у пародији, у 
травестији, у посама и мимама, у свима циркуским аугусти- 
јадама, биоскопским тонтолинијадама, и тако даље. Насупрот 
свима осталим уметностима, где се, ради успеха, тражи осло- 
нац у природи, у истини, или у ономе што је могуће као 
истинито, овде се тражи у неприродноме, у немогућем, у 
„Изигравању природе“. Само, и у првоме случају каоиу 
другоме, тражи се да се то постигне. У супротном случају, 


1 Мас Реззотт. Аегтћенк ита Апдетете Кипхбилћззепасћајћ. 1906. 
о 917 
“3. 217. 





854 Српски КЊИЖЕВНИ ГЛАСНИК. 





супротан је и ефекат. Ако се не пође с правом инспирацијом · 
материјалу из кога се хоће трагичан, комичан или „комад- 
ски“ ефекат ; скулпторски, сликарски или архитектонски, и тако: 
даље, — онда се врло често да индифирентан или обратан 
утисак. Отуда и постоји „трагично као комично“, „комично: 
као трагично“, и тако даље. _ 

Из тих смо разлога овоме чланку, кога се много не тичу 
три комада чије смо наслове и поднаслове напред исписали, 
и дали име Комика Трагике. Јер, сва три материјала тра- 
гедијска су по мотивима и, по ефектима, комична. Тај неспо- 
разум између мотива и ефеката изазвао је познати естетички 
наслов „трагично као комично“. Ми га овде, на свој начин, 
само тумачимо. 

Први комад, У Чистоме Зраку, пење нас не знам колико: 
метара над морем, са три личности: Госпођа Љубица и Г. 
Владислав Јевремовић, и Госпођица Јованка. Прве две лич- 
ности су брачни пар; трећа припада историји Г. Јевремо- 
вића. Та историја има своју „мрљу“: нешто ванбрачне деце. 
Наравно, ту Јованку и ту децу треба издржавати, и зато је, 
ваљда, Јованка и потегла у ове висине где је Г. Јевремовић 
дошао да лечи своју жену. Да, али то писцу није било ни- 
мало интересантно, ма да се, на тај начин, пружила прилика 
писцу да развије интересантне сцене и ситуације. Место свега 
тога писац, који је пио, за нас Словене, нешто мало тешке 
и мутне воде са Ибзенова и Бјернсонова извора, да Јованци 
ову, по целоме припремању, комичну улогу: Јованка тражи 
да се онај мали Г. Јевремовић закуне да ће крај жене му 
ЈБубице, волети, мислити и сећати се Јованке и њихове деце. 
То је, знате, осећање из Успомена: цвет прилепљен и, испод 
њега, „не заборави ме!...“ Иза цвета је, обично, направљен 
пеисаж са сунцем које залази и јеленима који пију воду на 
усамљеној речици. И овде је тако било. Кад се Г. Јевремо- 
вић који би, на сваки начин, требао да буде какав срески 
писар, — кад се, дакле, Г. Ј... заклињао Јованци, сунце је 
театрално залазило за брда, док су, место јелена, посетиоци 
отишли да пију воде. 

Други комад је комад Г. Срђана Туцића. Г. Туцићев је 
комад још најбољи (Низ Стрмину) и стога га је, ваљда, По- 
зоришна Управа и ставила између У чисшоме Зраку и Са 
Својима, као Христа између два разбојника. Само, ова двО- _ 

јица јесу разбојници, али Г. Срђан Туцић није Христос. Јер, на 
страну сви уметнички обзири о којима ми у опште нећемо ни 
разговарати, — јер, Г. Срђан Туцић је страшно крволочан човек. 
Г. Срђан Туцић, као, рецимо, Шекспир или Марлов, убија људе 
на сцени и по својим приповеткама као од шале. Он ради свој- 
ски да изазове ефекат: сељаке обуче у декоративан костим 
свога краја (у том погледу уживамо као у сликама Г. Јоза 
Бужана); сељанке изабере као Јанко Веселиновић: „кршне“, 
„једре“, „витке“, и тако још неколико придева; удеси тепања 
и миловања, — и ефекта нема. Онда Г. Срђан Туцић, као оно 
што су стари Грци изводили на сцену голу жену да би ство- 
рили ефекат, удари у крволоштва. Једноме осече руку (у но- 
вели /ГТоврашак, по којој је компонована и једна мала музичка 
слика), а овде главни јунак секиром убија мужа „вољене“, и, 
док полиција два сата чека пред вратима да затвори кривца, 
главни јунак и „вољена“, сељак и сељанка, по интелекту 
обични Петар и Петрија, преду мисли с једне преслице која 
нимало није за њихове дебеле, испуцале и тешко покретне 
прсте. Јер, кад је он био способан да секиром убије њенога 
мужа, разговори као овај: „Убивши њега, убио си тебе у 
мени“, у најмању руку, дају комичан ефекат кад се посматра 
она; кад се пак посматра он, још је смешније да овај обични 
сељачки милосник може да „психологише“ онако како то он 
ради. Г. Срђан Туцић се био сасвим заборавио и, радећи ма- 
теријал, убацио и нека своја читања и психолошка мудри- 
јања. — Ипак, ова драма је најмање комична. Она је, по ма- 
теријалу, захићена из живота, и сува је штета што се писац, 
као и први, бацио у екстазу и емфазу приликом сређивања, 
организовања и решавања материјала. Први је отишао са кри- 
лима Милована Видаковића у висину, у чисти зрак, где није 
било ваздуха за њега, а, други се сурвао низ стрмину, јер је 
и себе и главне јунаке послужио вином које нису могли да 
издрже. Ефекат је, наравно, био комичан. 

Трећи комад је комад Г. Александра Илића. Комад се 
зове Са Својима. Г. Александар Илић ми личи на две живо- 
тиње... (Пре свега, да се разумемо. Ја говорим добронамерно 
и симпатично, и то ће се одмах видети). Г. Александар Илић ми, 
дакле, личи на две животиње: на јазавца пред зиму, и на ко- 
кошку која не носи јаја. Као Јазавац пред зиму, он је не- 
уморно скупљао материјал, и скупљао све на шта је наишао. 


856 Српски Књижевни ГЛАСНИК. 





Види разочараног човека, — дајте га за мој „ајнактер“ ; види 
неко француско рударско предузеће, — дајте и њега; види 
болесног руског кадета, разочарану сеоску учитељицу, пара- 
литичаре, неврастеничаре, — дајте све то овамо; чује, про- 
чита, смисли што о животу, школи, политици, друштву, бо- 
лестима, и тако даље, — дајте и то овамо. Мој „ајнактер“ то 
је центар свег мог знања, свег мог искуства и опсервација. 
То је урадио јазавац. Спремио је не много укусну, али ве- 
лику зимницу. Кад би се све ово пустило да кинематографски 
прође покрај нас, био би приличан ред и строј свих тих до- 
кумената, јер би ишли онако како су скупљани, а ту је мо- 
рало бити реда. Да, али је после дошла она кокошка која 
не носи, да све то уреди. Попсла се на ту купу од матери- 
јала, закокотала, ударила крилима и канџама, и почела да 
сређује. Кад се све слегло, добило се Са Својима. Ту нико 
ни с ким није. То је један драмски ђпс-а-ђгас, једна драмска 
каша, и ја бих пре пристао да назидам још један спрат на 
Вавилонској Кули и, ако хоћете, и да придржим Атланту гло- 
бус, него што бих пристао да се умешам у Са Својима, и да 
решавам критички њихове ситуације. 

Слушајући једном једног досадног говорника, Хајне је. 
записао ове грозне речи које молим да ми се допусти да их 
цитирам: „Једна трудна жена која га је слушала, родила је 
је магарца“. Та ми је Хајнеова опсервација прво пала на памет, 
кад је завеса и последњи пут пала да каже да је свршено 
ово досадно и туробно позоришно вече. 

Бранко ЛАЗАРЕВИЋ. 


УМЕТНИЧКИ ПРЕГЛЕД. 


ЧЕТВРТА ЈУГОСЛОВЕНСКА УМЕТНИЧКА ИЗЛОЖБА. 


Европски салони у великим средиштима, на уметничким 
тржиштима, управо наших дана представљају попришта заним“ 
љиве борбе која се води између победилаца од јуче и нових 
освајача, победилаца од сутра. При том се чују исти ратни 
узвици као и пре двадесет година. Историја сликарства се 
понавља. Некадашњи млади су тек освојили свет, а нови вар- 
вари већ му прете. Револуционари од 1890 су постали већ 

званични. Импресионизам је уступио вођство нео-импресио- 
низму, који његовим оружјем наоружан, разбија ограниченост 
његовог натурализма и уноси вишу сврху, душу, унутарњу 
вредност, симбол, шта више и стару, озлогашену велику ком- 
позицију, док се иза њих појављују, из далека још, нови ре- 
волуционари технике, они који се називају најмлађима, који 
сумњају у све што је до сада учињено, називају све конвен- 
цијом атељеа и у свим правцима испитују могућност нове 
уметности. Мане, Моне, Сисле, Писаро су замењени Ле Си- 
данером, Бенаром, Менаром, Дениом, Виларом, па Сезаном, 
Гогеном, Ван-Гогом, док разбијачи форме, кубисти, завршују 
крајњу левицу. М пре готових дела, као и у књижевности 
последњих десетина година, претходе теорије, искључиве, гро- 
могласне, узимајући размере читавих филозофских система, и 
увећају ако не број присталица, онда зацело број радозналих. 

И као одблесак свега тога, врло богата, разноврсна, пред- 
стављајући зато што су у њу ушли извесни нови људи, и 
више уметности и више новине, овогодишња изложба није за 
нас само велики југословенски национални успех него доказ 
да се и код нас нешто догађа, да је бура европског мора 
'усталасала и наше језеро. 

Онда је прва занимљивост заједничке изложбе, склоп- 
-љене из више народних група, видети како се утицај разде- 
„лио, где је наишао на најмањи отпор, или најтежи терен. 
Ако је критичар, као што је рекао Макс Либерман приликом 
скорашње повике на критичаре не-сликаре, непозван да суди 
о делима кад сам није сликао, кад се помири с тим да, 
слично са познатом реченицом Анатола Франса, критичар 
изложбе може једино да покаже клупу с које се, по њему, 
"види највише лепога, онда му је дозвољено да се забавља 
својом идејом и да налази занимљивост изложбе тамо где 
он хоће. 

Заједничка изложба је све пре него упоредна. Њен циљ 
стоји више од решавања питања: ко је даље отишао. Она 
може значити и могућност да ће се наћи нешто опште свима, 
једна доминанта, извесна аналогија уметничке анализе и син- 
"тезе, једна душа, један нерв, једна ретина. М то не зато што 
би уметници хтели да се подреде једној југословенској фи- 
зиономији, да на њој и раде, него спонтано, зато што су при- 
ближно исти елементи расе унесени. То јединство, та танка црта 

која ће се овде-онде губити, али ипак осетно повлачити, тиче 
се само нас гледалаца, она је уживање само за нас. Уметници 
су довољни сваки себи, и никакво национално одушевљење 
није способно да извини или да нас придобије за извесно по- 
дражавање једној великој индивидуалности, као што је слу- 
чај Мештровић-Росандић. Уметнике саставља јединство кул- 
турног напора, а не заједнички уметнички програм. Али ипак 
је велико искушење у радозналости да се пореде поједине 
групе, и тиме не мислим сликарске, доста произвољне груле, 
које растављају и уједињују народности, — оне сведоче после 
скорашњег цепања о истој лепој опште југословенској црти,. 
— него на групе по народностима. Публику овакве изложбе 
морају занимати опште идеје, а критичар је публика рат ех- 
сеПепсе. Његово је не само да се најгласније диви и најјаче 
протествује пред смелошћу талента или обичном дрскошћу, 
него и то да утисак среди, да створи јасну, простију слику 
једне врло шарене збирке, и да у њој ухвати одређене односе 
и размере. Као све опште идеје и ова упоредна разматрања 
греше, али се ипак може запазити нешто што заиста постоји, 
што се даје објаснити и чињеницама ван уметности. Може се 
запазити да има разлике не само у спремности, у занатској; 
способности, него и у количини уметности која се уноси. На- 
рочито по чистоти уметничких сврха могла би се направити 
поступност која иде са севера на југ, остављајући северу 
првенство. 

Словенци су најмање разноврсни и може се рећи да сваки 
од два-три добра уметника за себе могу представљати целу 
групу. То је донекле њина слабост, али је занимљиво као: 
психологија народа. Они су песници боје, они су прави ства- 
раоци, код њих нема толико поруџбина, портрета, као код. 
осталих, они сликају за себе и због себе, да поларишу своју 
душу на платно, да предаду своју у најлепшем смислу сли- 
карску идеју: као чист изражај, помоћу боја, једног утиска на 
душу преко нерва. Они преводе само један моменат и само 
бојом. Затим су дискретни, претпостављају просејану јачину 
сунца, немају, узевши у опште, љубави до за магловите ви- 
зије, не за сурови натурализам који граби ствари голим ру- 
кама, него обавијајући их велом расположења душе. Тако се _ 
они стављају уз нео-импресионисте. Изгледа да тај део јужних. 
Словена, национално најслабији и највише подлегао Западу, 

има као општу физиономију извесну утанчану осетљивост, 
уметничку повученост и отменост чистих сликарских намера. 
Иста се физиономија појачава слабошћу цртежа, недовољном 
поузданошћу у распореду простора, неспособношћу да даду 
слици чврсту грађу, да се не разбију и не расплину више но 
што мора бити расплинут нео-импресионист, чији је садржај 
сав у боји, која зрачи преко линије. 

Због тога се они могу поносити да су најмање имали 
за себе оне који су као добри Југословени, сматрали за 
дужност да посете изложбу. Они највише задају страха 
плашљивој ограничености, а ипак нејасно уливају поштовање 
оним другима, који са самопоуздањем задовољног свакидаш- 
њег човека умеју да праве познате примедбе о „истинитости“, 
„природности“, „сличности“. Њих је поштедео и гледалац па- 
триота Југословенин. Треба имати извесне нерве да се с платна 
може примити музика тона и мисао боје, да се вибрирањем 
живаца може усталасати душа. Они траже од гледаоца све, 
целог човека за себе, усредсређену, затегнуту пажњу сву 
преданост. Они нису приповедачи (сем неколико Веселових 
ствари) и немају радост у сликању, ведре забаве палете и 
смеле виртуозности четкице. 

Лакше је у томе са Србима и Хрватима, или Хрватима 
и Србима, јер држећи се наше скале, Загрепчани долазе пре 
Београђана. ИМ једни и други као група дају много више 
разноврсности, што је добар знак за расу, и имају најразли- 
читијих елемената, од свих оних које, у Паризу на пример, 
представљају и музеји, и Салон Француских Сликара, и Народни 
Салон, и Јесењи, и може бити, Независни. Ипак је разлика 
између обе групе Србо-Хрвата очигледна у неједнакој мери 
труда око тражења, у борби, у жеђи за новим. Хрвати у томе 
стоје далеко више. Код Срба, а ту не узимам Мештровића, 
који је ван еволуције група, ван времена, има извесног од- 
марања на једној мртвој тачци. То важи и за оне који су по- 
лазили некад напред. Више портрета и слика за продају него 
решавања проблема у себи самом. Осим Бранка Поповића, 
који је унео најновије и може се узети као представник 
крајње левице у Француској, Јесењег салона, где најмлађи, 
извикавши за своје учитеље Сезана, Гогена и Ван-Гога воде 
борбу, све је остало тамо где је било. Ни изванредни портрети 
којим се представља боље но икад до сад Риста Вукановић, 

ни увек лепо сунце и поезија Далмације у Муратовим ства- 
рима, ни пунокрвна сликарска забава игром зракова, у које 
"уплиће Бета Вукановић своје Цигане, ни сви очевидни успеси . 
и често добре ствари Миловановићеве, Коњарекове, Роксан- 
дићеве, Надежде Петровићеве, и тако даље, не могу дати ути- 
сак кретања међу њима. Српска оделења имају доста правих 
уметника; на овогодишњој изложби је линија која полази од 
најстаријих продужена још даље, али српски сликари пока- 
зују сувише често или своје већ познате ствари, или нове 
које су исто што и оне. Смелости, чисте уметничке, велике 
„свете игре нема. Бета Вукановић још увек има у томе пр- 
венство са својим плен-ером, као у „Циганима на одмору“, 
има оне праве сликарске радости у изненађењима које дају 
опити са стварима и светлошћу, у титрању сунца са љу- 
дима. Мурат је увек занимљив, има своју личну, танку ни- 
„ансу и уме да говори. Његов „Дум Иван и Фабрис“ имају 
тако јасно Дубровник за позадину, пристају уз какав Дучи- 
ћев Дубровачки Сонет, који би причао о лектири Метастаза, 
што су учиниле две дубровачке владике, једно после подне 
на тераси, изван града. Риста Вукановић, нарочито у пор- 
трету Др-а В., има јединства и јачине у импресији, онолико 
"топлине, и ваздуха на месу, тако да је то једна од најбоље 
„сликаних ствари на изложби, али би он својим колоритом 
могао дати друго што до портрете. Милан Миловановић, не- 
посредан и јак у изражавању, није донео скоро ничега новог, 
ни што год више од скице. Надежда Петровић остаје и даље 
својевољна у својим тонским скалама, немогућа по неки пут, 
као у оној немилосрдној фасади Нотр-Дама, једној од оних 
мистификација рапена, који их у вече износе уз париске ке- 
сјове пошто се преко дана њима занимао париски ђадаца. 
Хрвати су изнели много више модернизма, више разно- 
ликости, више покушаја и боље млађе. Код једног од њих 
који најгоре употребљава оно што зна, код Ауера, има поред 
заиста чудно безукусних и несавремених ствари, поред оних _ 
жена које осветљавају неке невидљиве лампе, лампиони, за 


које се бојимо питати ко их је поручио и купује, има ипак сумње | 


у свој „жанр“, покушава на другоме и показује воље да пође 
другим путем. Поред песника Рачкога, поред Видовића, је- 
диног може бити поантијисте који се разуме у послу, са еле- 





Ки __-- _____УМЕНИЧКИ ПРЕГЛЕД. 861 
гантим, отменим Кризманом, гравером који је до сад на сло- 
венском југу најбоље владао пером и највише ствари умео 
њиме да каже, са Франгешом, чије „Бегство у Египат“, „Спо- 
меник песнику“, „Анунцијација“ садрже после Мештровића 
највише поезије и уметности међу вајарским радовима, са 
свима осталим, они су више Европљани, више заузети реша- 
вањем проблема, мећу више поетског садржаја, имају глади 
за новим, личнији су него Срби. 

И последњи, они сасвим на југу и сасвим доле на скали 
уметности су Бугари. Они су врло практични јер су у одсу- 
ству својих сликара наручили их са стране, што је сумњиво 
средство за представљање народне уметности. По томе је бу- 
гарско сликарство у истом стању као до скора што је била наша 
музика, кад су је Чеси и Словени с разних страна заступали. 
Сличности са њоме има бугарско сликарство и у томе што 
је највише патриотског и етнографског садржаја. Код младих 
народа је то увек одлика, и наша књижевност није одавно 
изишла из тога првог стања. Друга одлика овога народа који 
се жури да што пре има све што и остали, да буде Европља-“ 
нин пошто пото, јесте безусловно новачење, грабљење за новим 
и површно присвајање тога. Бугари имају сликаре слободног 
ваздуха, и поља, Ангелова на пример, али је његова мучна тех- 
ника све пре него сликање. Они имају поантијисту, који истина 
разбија тачкицама своје површине, али нема управо оно због 
чега је та техника створена, нема сунца и атмосфере. Он 
тачкицама не даје никакву дубину ни ваздух, но најтврђе, 
мртве, фотографске сенке и вредности. Такав је Митов, Ма- 
ринов, и нарочито Тодоров, ђак изврсног учитеља, Боне, обе- 
ћавају највише. И оно што је у њиној групи најзанимљивије 
то је да су жене сликари осетљивије за тон и да је слика 
Вазове-Консулове, „портре у белом“ тонски најбоља ствар, 
као да је женама било одређено ла у новом, свежем народу 
дођу пре до тање осетљивости ока. 

Овим би било завршено разматрање о могућности општих 
одлика појединих народних група. Као и сва уопштавања, и 
ова размишљања греше у појединим случајевима. Пре би 
било могуће може бити говорити о групама које би се обра- 
зовале изван народности, по сродности талента, по сличности 
средстава или садржаја. Те се групе у сваком случају не би 
поклапале са онима које су наши уметници сами образовали. 

Они су се и овде показали рђави критичари и класифика- 
тори. Та нова подела у осталом, место да јаче подвуче из- 
весне сродности, увећала је за нас, публику, само тешкоћу 
прегледа. 
(Свршиће се.) 
Милан ПРЕДИЋ. 


ВАСКРСЕЊЕ. Библијска поема у два дела за сола, мешо- 
вити хор и велики оркестар Речи од Драгутина Ј. Илића, му- 
зика од Стевана К. Христића. У Народном Позоришту 2 маја 
1912 године. 


Нас данас интересује само онај уметник у кога су инди- 
"видуалне особине добиле свој одређени облик. Јер само ин- 
дивидуално зрео уметник може да ствара оригинална, чисто 
субјективна, дела; а свако оригинално дело представља чи- 
стоту стила, која је према томе први и најглавнији услов да 
једно уметничко дело постоји. Неоригинално дело нема стила, 
јер прави стил је „израз карактера једнога уметника“ (Тен), део 
његовог, и само његовог, уметничког схватања. Према томе тво- 
рац његов је неизрађена индивилуалност, епигон, уметник дру- 
гог реда, човек који нема рођених погледа и рођене снаге. И 
за то неоригинална, стилистички нечиста и неуједначена, дела 
пропадају са даном у који су се јавила, пропадају под тере- 
том снажних, здравих, оригиналних дела зрелих уметника који 
су успели да се ослободе свих утицаја и да стварају својим 
срцем, дела која носе све одлике само њиховога темпера- 
мента, само њиховог уметничког схватања и уметничке физио- 
номије. Сви елементи који та дела сачињавају имају сродно 
или исто обележје. Имају основну заједничку црту која их 
доводи у везу, допуњује, развија и све јасније и јасније од- 
ређује, дајући тиме целини један јединствен тон. Тај једин- 
ствен тон представља израђене стилске особине једног уметни- 
чког дела, његову оригиналност, његов стил. И зато епигони жи. 
вотаре, а оригинални таленти владају. Јер само оригинални та- 
ленти имају ону сугестивну моћ да непосреоно утичу и подижу. 
То је и снага Рихарда Штрауса и Дебисија и Макса Регера, то 
је снага и Ханса Пфитцнера и не многих савремених музичара. 
Ребиков је слаб онда кад експериментише баш за то што му 
дела немају основе у темпераменту његовом, него су сенза- 

ционална, смишљена ефекта ради који нема никаквог, ни 
индивидуалног ни естетског, оправдања. Исто је и са екстра- 
вагантним бечлијом Шенбергом. Јер и један и други могу 


друкчије кад хоће да су искрену, и онда можемо да примимо 


ту искрену музику њихову. Веризам, па и футуризам имају 
потпуно право опстанка, ма да је у њима пуно необичних и 
нових момената — нарочито у футуриста, баш за то што 


људи који тим школама припадају не могу друкчије. Можда 


су се сувише рано родили, те је нама врло тешко осетити 


оригиналност њиховога уметничког израза. Али у сваком слу- 


чају они имају више права да постоје него сав, често врло 


«озбиљан, рад многих модерних драматичара на пример, који 


се сувише сунчају под сунцем Рихарда Вагнера. 

Али од огромног броја људи који се баве уметношћу 
колико их је који имају права звати се уметницима, који по- 
беђују јер пркосе свима утицајима и дају своја дела 

За оригиналне модерне музичке таленте нема традиција — 
"најмање формалистичких традиција. Јер облик кога су се до скора 
придржавали и највећи музичари (Бетховен) највише смета 
да индивидуалан израз добије маха. Бетховен је „Деветом“ 
покушао да се ослободи формалистичких окова и тиме јасно 
показао пут у будућност. И када је Франц Лист поставио 
принцип да садржина мора да створи облик, он је само јасно 
истакао оно што је одавна постало потреба. МИ од његових 
„Синфонијских песама“ до грандиозне синфонике Рихарда 
Штрауса потреба за стварањем оригиналних облика је ухва- 
тила непоколебљиво — чврстога корена. И данас су многи 
«стари облици мртви јер сметају оригиналном — дакле стилски 
чистом, уметничком изразу. Један од њих је и Ораторијум. 
Он је од свију старих облика најнесавршенији јер преставља 
збир најхетерогенијих елемената који једни друге искључују. 
У њему има лирике драматике и епике. Епике највише, лирике 
најмање. Према томе он је прича — у њој се о радњи го- 
вори али се она пред нама не изводи, бар данас не изводи. 
"Ораторијум се изводи у концертној сали, лишен је сцене и 
свега што је за драму потребно и због тога је и драмски 
елеменат у њему специјалне врсте. Он се састоји само у жив- 
„љем, јачем, потенцованијем поетско-музичком изразу, који је 
дат хорском делу овога, иначе великог, ансамбла. За то се 
хор у ораторијуму разликује од хора у античкој драми. Тамо 

је хор у радњи која се пред нама догађа, он учествује у 
драми делом; овде је он посматрач, описивач — он је често, 
нарочито у старијим талијанским ораторијумима, заменик „1- 
зјопси5“.а, изговара епилог или заступа, као Сого рлепо или 
5ојо ансамол, верне и побожне личности, Христову цркву и 
друге алегорије. МИ само при узвицима, који су из опере 
прешли у ораторијум, хор улази у радњу (то јест, живљим 
акцентом изазива представу као да се радња заиста пред нама 
догађа) Ушопа! на пример или „Распни га“! 

И због тога што се о радњи прича, ни један од правих. 
драматичара из скоре прошлости или из данашњих дана није 
обрађивао овај облик; или га је на свој начин преиначавао,. 
истичући у највише случајева драмске елементе ораторијума. 
тиме што је радњу износио пред нас. И тиме је ораторијум, 
као што се често дешавало и у Италији у ХУШ веку, 
почео да се приближује опери односно музичкој драми. Пи-- 
тање је само колико то има смисла; и да ли је могуће данас, 
када је принцип о СезапиКкипзћуетк-у постао опште уметничко: 
правило, изводити драму без декора и сцене, у фраку и бал-- 


ским тоалетама у концертној сали. Исто тако не могуће као: 


што је не могуће изводити „драму без речи“, коју покушава 
да култивише Маџаров у Москви. 


И Г. Христић је на тај начин модификовао стари облик“ 


ораторијума када је узео да ради и извео своје „Васкрсење“. 


Он је тако далеко ишао да је објавио да је његово дело. 


увек чиста драма, а не ораторијум, музичка драма у којој је 


„музика потпуно драмска онако од прилике као у „Саломи“.. 


И да би још јасније одвојио ово дело од ораторијума назвао 
га је „библијска поема“. Сасвим умесно. Јер тим и њему 
сличним називима су увек композитори називали своја дела 


онда када су она, постављена на ширу основу, била наме- 
њена концертној сали а у већини случајева била лишена 
стила. Минато је, на пример, издајући своја либрета (1700). 


нарочито одвојио Карргезепзалоп! засте од ораторијума. ИМ 
данас ћемо пре наићи на име: |есепде засгбе, оде-огатолте, 


зсепез тенотецзе5 оп БфНацез, зупрћотше БфНдаие, или роета 
зитопсо-уосаје, него на назив ораторијум. Већ и због тога 


што је на тај начин донекле остављена слобода уметнику да 
своме делу да облик према садржини. Г. Христић је успео 
да напише драмску музику, али је превидео да она не при- 

стаје уз радњу коју илуструје, радњу која је више део приче 
него ли изазвана драмским конфликтима. Осим тога хор — 
главни део ораторијума, је у „Васкрсењу“ не само приљежно 
и лепо израђен него му је и велика улога описивача дата 
тако да је епски елеменат са исто толико пажње обрађен као 
и драмски. М тиме је и ово велико концертно дело постигла 
иста судбина многих њему сличних: оно је једна мешавина 
драмске обраде и несумњиво јасно изведених одлика орато- 
ријума (епике). И један и други су на смегњи једно другом. 
И због тога, ја мислим, ово дело није ни чиста хришћанска 
музичка драма, ни ораторијум. Јер је епска опширност по- 
бедила — и ако не сасвим уништила, драмску концизност и 
сву силину и живост драмских акцената. Оно у опште није 
од оних која вечито живе, која су у свима детаљима и у 
свима линијама савршена јер су стилистички одређени. Али 
поред свега тога „Васкрсење“ је интересантно дело зато што 
нам је свога творца приказало у врло лепој боји. Г. Христић 
је овим делом више него десет пута успео да нам докаже: 
да располаже лепим талентом и солидним музичким образо- 
вањем. И још више: да ствара што му је то потреба а 
не публике ради. Он је своје ново дело поставио на врло 
широку основу и музички — без обзира на то колико ова 
музика има оправдања кад се доведе у одношај са тек- 
стом и сценом, на пуно је места успео да развије лепе кон- 
трасте и логичне градације. Његов оркестар је пун лепих 
дескрипција, често у тону врло успео, што доказује да Г; 
Христић располаже познавањем његове технике. И што ми је 
нарочито пало у очи Г. Христић има леп смисао за мелоди- 
зацију. Има пуно места која су написана са готово ђе!-сап!о- 
мелодизацијом, нарочито у партији Магдалине. Он иде у томе 
тако далеко да често и акцент и сав смисао Топја -а жртвује 
мелодији која се у њему спонтано јавља и не рађа из декла- 
мације текста. За доказ ми падају на памет речи Христове: 
„Мир вам! Оно сунце што с истока ходи, расуло је зраке да 
разбије таму“. Или речи: Праштање, раздрагана и тако даље. 
Али — оно што је најважније и оно што, по моме мишљењу, 
има да пресуди о важности овога дела и о његовом умет- 
ничком степену, то је: да је Г. Христић написао музику која 
за нас и за нашу средину значи нешто страно. — Његова 
музика за „Васкрсење“ је неоригинална музика не само у 

целом тону него често и у детаљима (мелодији и хармонији 
и ритму чак и у инструментацији). Много је Г. Христић на- 
учио од композитора „Тоске“ и нарочито „Мадам Бетерфлај“. 
И ако би се имало говорити о гресима које је Г. Христић 
учинио пишући једно велико и компликовано дело, највећи 
би грех — а по готову и једини, — био што је музички не- 
оригинилно. 

Нема сумње да је тешко данас написати оригиналну му- 
зику. Историја памти многе музичаре који су стварали школе 
а у почетку били епигони. Вагнер је био под утицајем фран- 
цуске велике опере све док није почео да ствара свој стил 
са „Холанђанином“ више са „Танхајзером“ а највише са „Ло- 
енгрином“. Рихард Штраус, емиментан драматичар наших дана, 
изишао је из школе недраматичара Брамса. Али и једани 
други, у годинама када се назори развијају до самостал- 
ности успео да се еманципује од сваког утицаја. Нашем му- 
зичару пак много је лакше и од Р. Вагнера и Штрауса да 
буде оригиналан, јер има један узор кога нико до сада није 
угледао, има једну снагу коју нико још није употребио, има 
нашу оригиналну велику и богату народну музику. Тради- 
ције њене су далеко у прошлости, далеко врло далеко, у 
доба када се почела будити наша народна душа. И у колико 
смо се ми културно више развијали у толико је и наша на- 
родна музика добијала више оригинално и специфично српско 
обележје. И данас је више него икада јасно да је та ориги- 
нална музика, достигла један степен који је довољно јак за 
основу једне више, уметничке, — национално умешничке. му“ 
зике. Наша народна музика је основ нашој националној му- 
зици. Народна музика нашега сељака, националној музици 
културнога и музички образованог Србина. И потребно је 
да се то само констатује, а ја се нећу упуштати у то да 
овде развијам принципе националне музике засноване на на- 
родној. Сваки уметник — Србин ће помоћу ње да изрази 
своју индивидуалност и помоћу ње да буде оригиналан. 

Главно је само да са смислом осети најтананије каракте- 
ристике њене и да их пробере, најобазривији чувајући се свега 
што би било можда страно, наслеђено из византије, са ори- 
јента, и да тим чистим, дестилисаним народно-музичким моти- 
вима развије националну музику. А то неће бити тешко ни јед-_ 
номе Србину, јер ми, деца нашега народа, имамо у срцима нашим _ 

толико спонтаног смисла за наш национализам, да нам неће 
бити тешко осетити оригиналну музичку жицу нашега пле- 
мена. А Г. Христић не ће ваљда себи дозволити толику про- 
тивречност да после апсолутно народне „Чучук-Стане“ кон- 
статује да је морао да тражи узоре другде, јер га у своме 
народу нема. Да је Г. Христић оригиналан у смислу ориги- 
налности једнога Бетховна, или Р. Вагнера, или Рихарда Штра- 
уса, никоме не би ни на ум пало да спомиње српску народну 
музику. Али како је његова музика за „Васкрсење“ доказала 
обратно, потребно је навести један необориви факт и упозо- 
рити га на њега. Нама не треба ни пентатонике ни хармон- 
ске и ритмичке и мелодијске егсотике. А Г. Христић се тим 
материјалом доста служио. Ми имамо нашу народну, и црквену 
и световну, музику, и баш за овај предмет је било пуно ма- 
теријала у нашој црквеној музици. М само ће онај бити срп- 
ски композитор који зна да је имамо, који је се не стиди, 
који може да пробере бисер из ње и да се њоме користи 
развијајући је до индивидуалног и уметничког савршенства. 
За то Г. Христић треба да се врати на пуг којим је пошао 
са „Чучук Станом“, јер може једно дело да буде не знам како 
лепо написано, за народ оно не мора да значи ништа, апсо- 
лутно ништа, ако нема обележје духа његовога. Оно може 
само да му шкоди. И баш талијанска музика — историја 
прича интересантних момената — увек је била вољна да побе- 
ђује, и стара и модерна — веристичка. Није данас редак слу- 
чај да композитори народа у којих је народна музика под 
утицајем уметничке, којој је извор био стран узор, почела 
да опада, или се сасвим изгубила, а општа средства наше 
европске музике су готово исцрпљена у смислу подобности за 
оригинално, то јест стилски чисто, обрађивање, да ти ком“ 
позитори траже извора далеко у Јапану и Кини, на Суматри, 
у Африци, међу Ескимима или Индијанцима, не би ли што 
могли позајмити из њихове музике, да би могли да ства- 
рају оригинална музичка дела. М сасвим је редак случај 
да један композитор избегава. оригинални музички извор у 
свога народа и тражи га тамо где га неће наћи. А не може 
се замислити да он не зна за њега. И са колико задовољства 
констатујем да је Г. Христић као композитор-техничар напи- 
сао за једно дело музику са потпуним музичким талентом 


чисто и прегледно, не избегавајући да напоменем да то дело 
“ р 6" 

није могло сасвим да успе више због тога што је без ујед- 
наченог музичког стила, то јест неоригинално, него што би се 
могло тешко категорисати. Са исто толико осећања дужности 
узимам слободу да напоменем Г. Христићу да је српски ком: 
позитор само онај који интелигентно обрађује елементе своје 
народне музике — која несумњиво постоји, — и на основу 
њених идиома ствара нове ритмичке, хармонске и мелодијске 
принципе, који ће бити и уметничко “ национално оригинални. 

Највећа заслуга што је ово дело изведено припада Г. Би- 
ничком. Он је са до сада у опште ретким пожртвовањем 
уложио све своје знање, труд и диригентске способности, да 
што достојнијс изведе једно дело младога уметника, који ће 
на својим рођеним делима, кад их чује, најбоље да се поучи. 
Г. Бинички је тиме стекао нових симпатија, дајући наде да 
ће, ако тако буде и даље радио, постати средиште око кога 
ће се прикупити све што тежи новом музичком добу. И Г-ђа 
Бинички није само са вољом узела да интерпретира тешку 
партију Магдалене, него је свима преимупствима свога здра- 
вог органа и добро школованога гласа и високе музичке ин- 
телигенције дала пуно живота Магдалини. Хорску партију 
извело је певачко друштво „Станковић“, и тиме стекло не 
мање заслуга од свога хоровође и Г-ђе Бинички. Оркестар 
краљеве гарде, попуњен наставницима Српске Музичке Школе, 
био је инструментални део овога великог ансамбла. 


МилојЕ МИЛОЈЕВИЋ. 


ПОЛИТИЧКИ ПРЕГЛЕД. 


Нови АРНАУТСКИ ПОКРЕТ. 


Има више од два месеца како су се Арнаути и Арна- 
уташи из косовскога вилајета, а нарочито они из пећскога, 
призренскога, приштевскога и дебарскога санџака побу- 
нили. Сви виђенији барјактари покупили су многе људе из 
својих фисова, и с оружјем у руци почели су пресретати 
царску војску и власти и с њима се тући, нападати јавна 
здања, нарочито она која служе војсци и полицијским вла- 

стима. Тако су се десила ова факта. Пећски Арнаути напали 
су војску код важнога места Истока. Ђаковски Арнаути на- 
пали су на војску приликом грађења јавне грађевине за сме- 
штај једнога одељења власти. Љумански Арнаути напали су 
све војничке караколе. Дебарски су се сукобили код места 
Чидне са буљуком редифа и ове су потукли. На путу између 
Митровице и Пећи, Пећи и Ђаковице, Пећи и Призрена, ору- 
жани побуњеници су пресекли телеграфске жице, повадили 
и поломили телеграфске диреке, тако да је телеграфски са- 
обраћај ових места са централним властима у Скопљу, Со- 
луну и Цариграду био могућан само преко Берана. Влада 
турска није у први мах придавала овоме покрету велику 
важност; сматрала га је као ствар која се сваке године у 
пролеће јавља. Зато није слала велику војску да неред угуши, 
и покушала је своје старо средство, почела је одмах да пре- 
говара са барјактарима и највиђенијим људима. Преговори, 
новци и обећања нису успели. Покрет се ширио, а војска је 
свуда губила битке гдегод се сусретала с побуњеницима. 
Порта је тада тек почела озбиљније да мисли на ову буну, 
и ако се у самој турској влади није било на чисто да ли 
треба енергично поступати, с великом силом, или опет по- 
мирљивијим начином удесити добар свршетак. Мишљење Мах“ 
муд-Шефкет паше је усвојено, те је одмах настала мобили- 
зација око 40 батаљона пешадије за једну велику војничку 
демонстрацију кроз Арнаутлук. Шефови фисова су се ску- 
пили одмах у Јунику, у планини између Пећи и Ђаковице, 
да се договоре шта ће чинити пред оваквим намерама турске 
владе. Њихова одлука није још позната, свакојако да ће бити 
настављена борба у облику четовања, које је врло лако из- 
вести у Арнаутлуку. Арнаути и Арнауташи имају моралне пот- 
поре међу Тоскама. Ресултати војничке демонстрације још 
нису познати; вероватно је да ће оне имати некога привре- 
мено-повољнога ресултата за данашњу влада у Турској. Али, 
још сада се може рећи да се Арнаутлук не може умирити, 
и да ће његове побуне бивати све чешће и веће. 

Узрок овој данашњој побуни је јасно одређен: он је у 
несавладљивој мржњи косовских Арнаута и Арнауташа према 
новоме режиму, или боље рећи према Младотурцима. Лањска 
малисорска побуна није у почетку имала тако одређен облик 
и узрок; она је била више са стране изведена и тек је доц- 

није, и са стране, добила одређени циљ. Малисори су готово 
пред крај побуне изнели своје захтеве пред Порту, а као 
узрок побуни наводили свирепости почињене од војске при- 
ликом прошлогодишњих разоружања. Садашњи побуњеници су 
одмах показали узрок своме незадовољству и изнели одре- 
ђене своје захтеве. Узрок је, рекосмо, несавладљива мржња 
према новим султанима, представницима комитета младотур- 
скога, итихадџијама. Главни захтеви су: подизање школа у ко: 
јима ће се учити арбанаски језик; никаква пореза, а наро- 
чито најмање за стоку; повраћај одузетога оружја из прош- 
лих година или раздавање новога ; оштета за крвове, разрушене 
куле и упропашћену имовину ; постављање чиновништва које 
зна домаћи језик; подизање путева општега и локалнога зна- 
чаја; служење војске у Арбанији. Смелији Арбанаси траже 
више; траже одређене границе Арбаније; признање албанске 
заставе; кнеза гувернера из једне од старих владалачких 
кућа арбанаских, и постојање Арбаније под заштитом Европ- 
ских Сила 

Ова данашња побуна Арбанаса, лањска малисорска, и 
врење у јужној и средњој Арбанији, може се сматрати као 
почетак једног националистичкога покрета. Покрет је у глав- 
номе спонтан, а последње две године је знатно помаган с 
поља. Узрок је у промени режима у Турској. Султан Абдул- 
Хамид је остављао Арнауте да буду пуни господари на сво- 
јим огњиштима; они су били размажена деца Хамидова. Они 
нису за његово доба плаћали пореза, они су давали војнике 
само за султанову личну гарду, они су смењивали власти 
војничке и грађанске; они су вршили сами правду између 
себе и над другима; сама реч „реформа“ значила је неприја- 
тељство и побуну. Зато су они волели Абдул-Хамида. Кад 
су Младотурци узели управу, морали су, истакнувши равно- 
правност и слободу као девизу новога режима, чинити све 
да Европу увере да ће они моћи реформисати царевину. 
Познато је да је долазак новога режима највише ускорило 
питање о европским реформама у Турској. Састанак два владара, 
рускога и енглескога, у Ревалу, у 1908 години, који је требао 
донети широке реформе, а можда и аутономију Маћедоније, од- 
лучио је јулску револуцију и долазак Младотурака. Природно 
је да су ови хтели и у Арнаутлуку завести ако не нове ре- 

форме, а оно начинити себе господарем у њему. Отуда је 
главни сукоб, који се изметнуо у мржњу и садашње буне. 

Младотурци су и овде показали неспособност да рефор- 
мишу, одсуство система и програма за реформе. Они су се 
колебали, предузимали палијативне мере, а кад су предузи- 
мали неке јаче мере, то је било само под притиском невоље 
и у последњем часу, из страха да се Европа не почне опет 
интересовати. Па и онда су попуштали. Они су почели 1909 
године да дотерују у ред Арнаутлук са Џавид-пашом, 1910 
и 1911 године са Тургут-пашом. Из најоштријих мера ула- 
зили су у очинско поступање, а византијска средства су нај- 
радије употребљавана. Пошто су попалили, они су давали 
попаљенима оштету трогубу и без икаквога реда и правице. 
Мала и велика обећања нису испуњавали; неке од јачих про- 
тивника на веру су погубљавали. Дакле и овде, као и свуда 
неспособни да нешто поправе, да уреде. Искуство их није 
поучило; ове године поновило се исто што и прошле године. 
Да би Арнауте и Арнауташе придобили за себе и из њихове 
средине послали у парламенат младотурскога присталицу, по- 
слали су министра унутрашњих дела у Арнаутлук. С добрим 
парама и благим речима Хаџи:Адил-беј је исправљао оно што 
је лањске године Тургут-пашина војска кварила. Тек се вра- 
тио и дошао до Солуна, а јавља се буна и експедиција Аб- 
дулах-паше. Четири године се то понавља, и то не даје наде 
да ће арнаутски покрет бити угушен. Арнаути се групишу, 
организују, и покрет ће овакви поступци Турака само поја- 
чати, с изгледом да постане озбиљан фактор у иначе рђавој 
балканској ситуацији. 

После догађаја с Дарданелима, италијанска флота је 
почела заузимати једно по једно острво у Јегејскоме мору. 
Псевдо-рат италијанско-турски почиње се преносити у европ- 
ске воде, приближавати се Балканскоме Полуострву. У Бе- 
ломе Мору има 24 острва. Највеће је митиленско острво 
на којем има око 140.000 становника, и то махом Грка. После 
Митилене долази острво Хијос са 74.000 становника, и ауто- 
номно острво Самос са 52.000 становника. Сва острва укупно 
представљају око пола милијуна становника, махом Грка, и 
са доста развијеном трговином и бродарством. Ако Италија 
заузме сва ова острва, онда се мора рачунати са једном новом 
чињеницом. Јер ова острва, која већ имају нека аутономна 

права, кад се сврши рат могу постати нови елеменат у тур-. 
скоме проблему. Грчко становништво мора тежити ономе 
чему и критско данас. Турска мора мислити да поврати та 
острва, које мора имати ако мисли на своје господство у Је- 
гејскоме Мору, па дакле и на своју флоту. Могућно је да Ита- 
лија мисли задржати једно или два од острва које јој могу 
служити као стража за Триполитанију, кад она постане пот- 
пуно њена колонија. Грчкој краљевини не може бити равно: 
душно шта ће бити с острвима у Архипелагу, која су једино 
изишла из турске влаштине. Енглеској, исто тако, неће бити 
свеједно какву ће судбину имати острва, чији губитак данашња 
Турска не сматра као неку талијанску победу и смањење 
турскога престижа. Њена значај у Средоземноме Мору си- 
гурно ће нешто претрпети ако Италија, остајући верна Трој- 
номе Савезу, задржи какву станицу за угаљ. Ни Француска 
не може видети са задовољством да ова турска острва пре: 
лазе коначно у руке Италије. 
ИнострРАНИ. 


ОЦЕНЕ И ПРИКАЗИ. 


ДЕЛА Јована Ристића (БЕЧКЕРЕЧАНИНА). 1835—1910. Срем- 
ски Карловци, 1911. 


Јована Ристића Бечкеречанина, омладинског писца шез- 
десетих година, не треба мешати са његовим сувремеником, 
србијанским државником Јованом Ристића, који се у младо- 
сти такође бавио књижевношћу. 

Јован Ристић, чија су дела сада у једној повеликој књизи 
сада издата, родио се у 1885 у Великом Бечкереку, из тр- 
говачке школе ушао у трговину, учествовао на омладинским 
скупштинама, и шездесетих година по листовима и часопи- 
сима објавио известан број романтичних приповедака. Од 
осамдесетих година није се више јављао у књижевности, и, 
повучен и заборављен, умро је 1910 године. Он има старин- 
ских, историјских и моралистичких приповедака, као што има 
и приповедака из сувременога живота и неколико одломака 
романа. Исто тако од њега је остало неколико позоришних 

комада: Боншонирани ћифша, Две Варалице, Боље је умети 
него имаши, и преведена „драмска маленкост у једном чину“ 
Он и она. (У овом издању се не помиње да „Бонтонирани 
ћивта“ није ништа друго но скраћена и посрбљена прерада 
Молиерова Воштрео: гетићотте). За једног човека без већег 
општег и књижевног образовања то је прилично, али за јед- 
ног писца то је мало. Наша приповетка шездесетих година 
у опште није било на великој висини — требало је да дођу 
седамдесете године па да се тај књижевни рад код нас раз- 
вије и подигне, — али Ристићеве приповетке стоје испод 
осредњих. Њих је писао један добронамеран и родољубив 
човек, просечне писмености, али без књижевног талента. Ве- 
ликим бројем сличних приповедака испуњавани су ступци 
омладинских часописа, и све оне потонуле се у мору забо- 
рава. И дела Јована Ристића само су за тренутак истргнута 
из заборава сећањем и жртвом једног блиског рођака пишчевог. 

Од интереса је његов чланчић О нашим књижевницима, 
карактеристичан за наше књижевне прилике пре пола века. 
Ристић запажа да у српском народу нема правих књижев- 
ника, оних који само књижевност раде и од тога живе. Жало- 
стан свршетак Милована Видаксвића и Јоксима Новића-Ото- 
чанина, који су у беди умрли, убио је вољу српским писцима 
да се ограниче само на књижеван рад. „Зато код нас сваки 
научен човек гледа звање да добије да може живети, па кад 
је себи осигурао свакидашњи хлеб, он онда тек пише штои 
за народ. А такав није прави списатељ. Он може који пут и 
добро написати, али је очевидно да би и боље могао напи- 
сати, кад би се само књижевној радњи посветио, и кад не 
би морао за књижевни рад да употреби оно време које му 
је остављено за одмор. Стога није чудо што нам наша књи- 
жевна дела не носе печат савршенства, и што су само у то- 
лико добра што при нашим околностима није захтевати боље“. 
Ристић доста живо описује прилике у које у зрелом добу 
свом долази један српски писац, који је служио својим иде- 
алима и хтео само истину да каже: „подне живота прошло 
је, крв му почне утољавати се, и он почиње зрелије о свом 
животу судити. Погледи око себе, води се сам самцит у со- 
бици. Не умереност већ сиротиња влада у његовом стану. 
Непродане књиге леже у стотине примерака по тлу. Најно- 
вије му дело због мало предбројника не може да изађе. Ти- 

пографи и многи други узнемирују га због тога. Живети 
треба, а новца се нема, дакле беда највећа. Изиђе из соде 
на улицу и погледа по вароши, види весео свет. Смотри своје 
некадашње другаре, који су последњи ђаци били, и који за 
књиге никад марили нису — по сто пута сретнији од њега...“ 
И он са жалошћу закључује: „да је хладно саучешће народа 
спрам својих књижевника кадро да ове одврати од даљег 
рада, и то у толико пре, што је сад нови дух времена на- 
стао, те су садашњи учени људи постали више материјалисте 
него спиритуалисте, и што они више теже за добрим и лак- 
шим животом, него за сујетом и бесмртношћу, као што сем 
већина људи придржава Омирове изреке: боље је бити и 
жив пас, него мртав лав“. Практичан предлог Ристићев је: 
оснивање једног народног фонда за помагање књижевника, али 
његова нада је „да ће нам књижевност само онда моћи про- 
цветати, кад се Босна, Херцеговина и Стара Србија ослободе 
од турског ига, кад буду у тим земљама школе свуда заве- 
дене, и кад Србо-Хрвати буду писали једним словима, или 
боље рећи: кад сви Југословени буду имали једну књи- 
жевност“. 

Уз ову књигу написао је пригодан биографско-књижевни 
чланак Г. Велимир Рајић. Ако српска књижевност не добија 


издањем целокупних дела овог заборављеног дилетанта, доби-, 


јају наши књижевни историчари. „Дела Јована Ристића“ су 
добар докуменат за проучање душевнога стања нараштаја 
шездесетих година, који је много више хтео и почињао но 
што је умео и могао. 


Јаке 
БАВЕ ИКО ве 
КЊИЖЕВНОСТ. 
„УСТАВОБРАНИТЕЉИ“. —- Као засебно издање Српске Кра- 


љевске Академије, изишло је ново дело Г. Слободана Јовано- 
вића „Уставобранитељи и њихова влада (1838—1858)“. Писац 
је ово дело радио више као придог уставној но политичкој 


историји српској. Он је у засебним поглављима изучавао главне · 


политичке идеје и установе тога времена, судство, чиновни- 


~ 


штво, просвету, материјалне прилике, финансије. Затим је. 

изнео кризу уставобранитељског режима и његов пад. Све то 
рађено је по изворима прве руке, по богатој грађи у Др- 
жавну Архиву у Београду и по рукописним мемоарима и 
необјављеној преписци наших старијих државника. Г. Јова- 
новић овом књигом наставља рад Г. Др. Михаила Гаврило- 
вића, који у књизи „Милош Обреновић“ износи историју нове 
Србије од 1815 до 1838. Г. Јовановић даје историју Србије 
од 1838 до 1858, и то не формалну историју догађаја и вла- 
давине, но, што је главније, историју идеја, струја, установа, 
државне организације, материјалнога живота. О овој значај- 
ној књизи, у којој се први пут у целини износи један важан 
период у стварању Србије, „Српски Књижевни Гласник“ до- 
неће опширнију оцену. К. 





„Болести воље“. –– Књига Жила Пајоа „Васпитање воље“ 
доживела је код нас три превода, од којих су два штампана. 
Позната и цењена књига одличног француског филозофа Т. 
Рибоа „Болести воље“, без које не би требало читати књигу 
Жила Пајоа, изишла је сада на српском, у преводу Г. Влад. 
С. Вемића, а у издању Г. С. Б. Цвијановића. Проучавајући 
ненормално и болесно стање воље, писац хоће да изведе за- 
кључке о нормалном стању. Благодарећи патологији он до- 
лази до два резултата: „један, да „хоћу“ само по себи ли- 


шено сваке снаге да покрене за рад; и други, да је воља код 


разумног човека једна изванредна сложена и непостојана кор- 
динација, трошна баш због своје супориорности, јер је она 
„сила највишега реда коју је природа створила, врхунац свих 
њених чудесних дела““. Својим предметом, тако важним за 
једног интелектуалног радника, као и именом свога писца, ова 
књига сама се препоручује. М. 


Доситеј ОБРАДОВИЋ код БУГАРА. — У марту 1911 године 
„Српски Књижевни Гласник“ био је посветио целу једну све- 
ску стогодишњици смрти Доситеја Обрадовића. У тој свесци, 
поред осталих прилога, изишао је и чланак Г. Бојана Пенева 
„Доситеј Обрадовић код Бугара“. Г. Пенев је тај чланак 
разрадио, попунио новим податцима и штампао као овећу 
студио у „Списанје на Бљлгарската Академил на наукитђ“ 
(књ. Ш), под насловом „Доситен Обрадовичђ у насљ“. Иначе 
велика библиографија о Доситеју Објадовићу обогаћена је 
тиме једним ваљаним научним прилогом. Х. 





ДРУШТВА И УСТАНОВЕ. 


МАТИЦА Српска. — Књижевни одбор Матице Српске 
држао је 16 (20) маја своју ТУ седницу. Важнији предмети 
су ово: Узима се на знање секретарев извештај о 287 
књизи „Лето-писа“, која се већ штампа. Као уводни чланак 

штампаће се „Друштвени рад и култура“ од Рад. Врховца. 
На позив магистрата града Прага на откривање споменика Ф. 
Палацком бирају се као изасланици Матице Српске потпред- 
седник Књижевног Одељења Радивој Врховац и секретар Др. 
Тихомир Остојић. Извештај секретарев о организацији повере- 
ника у више већих места и о ступању у кооперацију са Савезом 
Српских Земљорадничких Задруга ради „Књига за народ“ 
узима се на повољно знање: Дело „Христос и Наполеон“ у 
овом облику се не прима. Примају се предложена правила 
за оснивање стручних зборова у Књижевном Одељењу и под- 
неће се Књижевном Одељењу на мишљење. Издају се на 
оцену: приповетка „Моји Ђаци“ и ХИП чланак „Из историје 
Срба у Угарској“. 


(САВЕЗ СЛОВЕНСКИХ АКАДЕМИЈА. — Ових дана у Петрограду 
се нечујно састао један конгрес и склопио нов савез, који ће 
бити од огромне важности за науку славистику, и за зближа-_ 
вање и упознавање Словена. У чисто научном погледу одавно 
се осећала велика потреба што тешње везе међу словенским 
академијама, у заједничком раду на многим крупним научним 
питањима. Много празнина има у њиховом раду, многа спорна 
питања нису могла бити решена због тога што међу словен- 
ким ученим друштвима није било никаквог споразума, ни- 
каквог узајамног помагања у пословима за које је малена не 
само материјална већ и интелектуална снага појединих ака- 
демија, и ако се често све баве не сличним или једнаким већ 
истим послом. Није потребно набрајати све те послове за које 
су потребне заједничке материјалне жртве и организован рад, 
излишно је и помињати све недостатке који су последица 
нашег словенског сепаратизма, поред свег декламовања о 
братству и узајамности, — то је сваки осетио ко се бавио 
крупнијим научним питањем из славистике. Осећајући све 
тешкоће због оскудице у организованом и заједничком раду 
и сву корист која би се имала ако би се та оскудица откло- 
нила, неки научници су у последње време почели мислити 0 
оснивању Свесловенског Савеза Академија, који би имао не 
само научног, већ и културног значаја. Иницијативу у извр- 
шењу тога великог предузећа узела је на себе руска Акаде 
мија Наука, управо њено „Одељење руског језика и књижев- 
ности“, пошто се засад ради само на савезу [ одељења, то 
јест одељења словенске филологије, јер су она у првом реду 
упућена једни на друге. Тако је руска Академија Наука по- 
слала првобитни пројекат савеза свима другим словенским 
академијама, позивајући их да пошљу своје делегате на кон- 
ференцију, која је била 7, 8 и 9 маја у Петрограду. На том 
првом, претходном конгресу, управо конференцији биле су 
заступљене све академије, сем краковске, која због неких од- 

редаба свога Устава, и поред своје жеље, није могла послати 
своје делегате. Од стране Чешке Академије дошао је профе- 
сор Пастрнек, од стране Југословенске Академије професор 
Милчетић, Српску Краљевску Академију су заступали Г. Г. Љу- 
бомир Стојановић и Др. Александар Белић, а бугарску про- 
фесори Љ. Милетић и Златарски. 

Првог дана конгреса, 7 маја, биле су две седнице, на 
којима је претресан првобитни пројекат руске академије, и 
он је знатно измењен. Делегати појединих академија, обзи- 
рући се на своје статуте, имајући на уму прошлост и само- 
сталност својих академија, пристали су да уђу у савез само 
као равнопровни чланови, примајући само оне обавезе с којим 
се у идеји слажу, а никако оне које би им биле натурене и 
којим би се везивале руке у слободном раду њиховим ака- 
демијама. И ако су се чуле речи да треба одредити стално 
место савезне управе, и то у Русији, са руском хегемонијом, 
због чега би поједине академије спале у неку руку на њене 
филијале, ипак су горње идеје готово једногласно примљене 
и унете у пројекат устава, који је тако редигован да подстакне 
и псмогне плодан заједнички рад, а да не повреди нацио- 
нални понос и осстљивост појединих народа. По томе про- 
јекту циљ савеза је: 1, да се заједнички предузимају велики 
" послови и 2, да се помогне решавању општих питања сло- 
венске филологије, сазивањем специјалних конгреса за изве- 
сну област те науке. Савезом ће управљати 10 избору једна 
од академија по три године, која може бити поново изабрана, 
по истеку тога рока. Редовни скупови савеза биваће најмање 
једанпут у три године Чланом савеза може бити свака сло- 
венска академија по својој жељи, а учена друштва по избору. 

Другог дана, 8 маја, била је седница, на коју су позвати 
и гости, истакнути радници на словенској филологији. Г. Јагић 
је изложио како је, по угледу на савез немачких учених 
друштава, поникла идеја и о савезу словенских академија, и 
како се на крају крајева успело убедити све академије, сем 
једне, у потребу и корист таквог савеза, па је затим предста- 
вио делегате. Саопштивши у кратко шта је урађено на двема 
седницама прошлог дана, он је отворио ову ширу конферен- 
цију, на којој треба да се предложи и претресе све што би 
било потребно и корисно да се унесе у програм будућег рада 
савеза. На конференцији је изнесено доста тема које могу 
бити остварене, једино ако их савез узме у своје руке, и 
неке су и признате за врло важне, те ће их савез предузети 
на првом месту. Прво је објаснио и образложио својих пет 
поднесених тема академик А. И. Собољевски, наиме: 1, Из- 
дање најстаријег (Ћирило-Методијевог) превода Св. Писма, 
2, Мздање споменика најстарије црквено словенске књижев- 
ности (почети с преводима и делима Јована Егзарха бугар- 
ског); 3, Издање старих споменика црквено-словенске књи- 

жевности о Ћирилу и Методију; 4, Издање најстаријих гла-: 
голских текстова литургијске садржине; 5. Издање снимака, 
планова и размера са споменика хришћанске старине на Бал- 
канском Полуострву, у Словена и Румуна, по могућности 
с проучавањем. Академик А. А. Шахматов предложио је ових 
шест тема: 1, Организација антрополошких испитивања сло- 
венских народа, (ову је тему потом објаснио антрополог Ф. 
К. Волков); 2, Систематски скупити речне и друге географске 
називе у земљама где сад живе или су некад живели Словени; 
3, Систематски скупити материјал за установљење трговачких 
путова који су спајали северо-источну Европу, особито при- 
морје Балтичког Мора, с културним центрима Средоземног и 
Црног Мора у епоси пре 1453 године; 4, ново критичко издање 
података у мухамеданских писаца о Словенима и с њима сусед- 
ним народима; 5, организација текуће библиографије словенске 
филологије; 6, сабрати материјал за историју грчког обреда код 
Словака и Маџара. Најважнија од свију ових тема је пета: она 
је једна од најглавнијих уопште, па би је требало на првом 
месту предузети остварити. То је успешно доказао и изло- 
жио план рада Г. 8. Бенешевић, који је иначе правник, 
али ради и на словенској филологији. Важна је и тема 
коју је предложио ЉМилешић: да се опише и фотографише 
народно одело, кинематографски сниме обреди, а фонограф: 
ски забележе народне обредне песме (на пример свадбене); 
"све то требало би сабрати и уредити по нарочитом плану 
који би савез утврдио. Професор Бодуен де Куршене гово-· 
рио је о значају и потреби дијалектолишких испитивања, која 
би савез требао да систематизује за све словенске језике. 
Као руководство зато предложио је да се шгампа на свима 
словенским језицима писмо Г. Др. Александра Белића. Кад 
се зна колико је мало урађено на диалектологији словенских 
говора, како је и оно што је урађено врло често од мале 
вредности, јер су га радили људи без довољне спреме и си- 
стема, — онда се мора поздравити решење конференције да 
и тај задатак уђе међу прве у програму савеза. Поред тога, 
тачности дијалектолошких ислитивања смета и немање једне 
утврђене азбуке за фонетичко бележење изговора, већ сваки 
испитивач бележи на свој особити начин, те више пута мора 
се учити шта значе поједини знаци у неког испитивача. Зато 
је млади руски експериментални фонетичар, 7. А. | 
предложио да савез састави једну азбуку за тај посао, која _ 


би била обавезна за све испитиваче, и тај предлог је прим“ 


љен такође међу прве задатке. Г. Аничков је говорио о томе __ 


како је мало рађено на изучавању културног утицаја Запада _ 
на Словене. То је почео проучавати пок. Веселовски, али би 
његов рад требао да настави савез и да осветли сва питања 
на томе пољу; као: религиозно-културна, правно и истори- 
ско-литературна. 

Кад је примљен позив за конгрес, и у нашој Академији 
су претресали питања на којима треба савез да ради и нашао 
је да треба на првом месту истаћи ова два: 1, написати пот- 
пун речник све црквено-словенске литературе ; 2, Побележити 
сва места где се налазе словенски споменици и све споме- 
нике побележити, прегледати и описати, те да се тако добије 
један зборник описа споменика. /. Белић је предложио те 
две теме, а конференција је, знајући важност њихову, при- 
мила их међу прве. /. В. Јагић је предложио да се савез у 
своме будућем раду позабави историјско-географским речни: 
ком свих Словена. 


Још на јадном пољу је врло мало урађено, и то без 
икаквог плана, то је на народној музици, зато је сасвим уме- 
сно и потребно било да се о том чује реч на првом Конгресу 
Словенских Академија, и професор С. К. Булић је говорио о 
потреби сабирања народних мелодија, па да се добије један 
опште словенски зборник, који би много помогао упоредном 
проучавању словенске народне музике и развијању уметничке 
музике. То је такође примљено међу прве тачке савезова 
програма. 

Трећег дана, 9 маја, била је последња седница делегата. 
на којој је извршена коначна редакција пројекта за устав 
савеза, и сви су га делегати потписали. Тај пројекат ће де- 
легати саопштити својим академијама, које ће га, по што га 
прочитају, вратити руској академији, и тиме ће устав добити 
своју санкцију и савез ће се рачунати да постоји. До првог 
скупа текуће послове вршиће руска академија. 


И ако неки досадашњи свесловенски конгреси нису још 
донели много позитивне користи, ипак се значај Конгреса 
Словенских Академија мора уздићи над свима њима, јер су 
се у овом случају за заједнички рад латила највиша научна 
друштва, снабдевена материјалном помоћу и државном зашти- 
том, у којима седе озбиљни и учени људи, те се можемо на- 
дати да ће савез словенских академија оправдати наду коју 
на њега наука полаже. М. С. М. 


ЧИТУЉА; 


Болеслав Прус. — У Варшави је овога месеца умро Бо- 
леслав Прус, који је са Хенриком Сјенкјевичем седамдесетих 
и осамдесетих година прошлог века био најбољи представник 
пољске прозе. 


Рођен 1847 године, Александар Гловацки, како се управо 
звао, свршио је гимназију у Варшави и уписао се на Уни- 
верситет да учи матиматику. После две године остави сту- 
дије и ода се новинарству, али и то напусти, па ступи у 
једну фабрику као обичан радник. М ту не оста дуго; од 

1872 године, одаде се сасвим књижевности, у почетку педа- 
гогици, па онда лепој књижевности. 


У време кад је Прус започео књижевни рад Варшава 
је била средиште пољског културног живота. Под утицајем 
руске књижевности шездесетих година развио се у њој јак 
покрет „позитивиста“, који је истицао култ науке и решење 
друштвеног питања. Прус је био један од значајних радника 
тог покрета, сарађивао је на његовом органу „Недељном Пре- 
гледу“. Ма да је доцније пристајао уз умерене елементе, чак 
и уз конзервативце ма да се смејао „Црвенима“ и говорио 
да припада „прогресивно-клерикално-либерално-аристократ- 
ско-демократској групи“, ипак је битним делом свог дела 
био демократ, антиклерикалац и носилац идеја из своје мла- 
дости. 


Прус је на почетку своје књижевне делатности хумо- 
рист и сатиричар; он пише с благошћу за своје личности 
које су слаби, порочни људи; његове новеле су хумористичне 
мелодраме. („То и ово“, 1872, „Палата и колиба“, 1875; 
„Писма“, 1888; „Скице и слике“, 1888). Али, поступно, у ње- 
говом делу одјекује глас писца који саосећа са светом „по- 
нижених и увређених“, и његово дело постаје топло писана 
историја патње тих „малих људи“ и осуда „оних горе“. 
(„Злетоса Паја“, 1873; „Ргзи сода З]јача“, 1876; „Роутасајаса 
сћуПа“). Израз свега тога достиже пуну меру у Прусовој 
„Мртвој Стражи“ („Рјасо“ка“), у којој Слимак, главни јунак 
романа, симболизује сав пољски сеоски народ који се бори 
да немачким колонистима не уступи ни стопу своје земље. 
„Хлоп“ воли земљу као своје дете. У цртању те љубави је 
величина Пруса као писца. 


Радом из последњих година Прус није допринео много 
гласу писца „Мртве Страже“. Он је њиме остао у успомени 
као фељтонист „Илустроване Недеље“ и „Варшавског Ве- 
сника“, као слаб „козер“. 


Прус је превођен много, нарочито на руски. Код нас 
је 1888 изишао превод „Палата и Чатрља“, 1901 приповетка 
„Сабласт“, 1907 „Мртва Стража“. Сем тога превођене су 
краће ствари по часописима и листовима. Д.“В. 





ИспрАвКА. — У Научном прегледу Г. Јована Томића о књизи Г. Н. 
Вулића „Јован Томић као историк“ поткрало се неколико штампарских 
грешака. Све те штампарске грешке писац је исправио у посебном одштам- 
павању тога прегледа. 





Власник, Богдан Поповић. — УРЕДНИК, ЈОВАН СКЕРЛИЋ. 

СРПСКИ 
КЊИЖЕВНИ ГЛАСНИК. 


ФАУ ОПМГОГРА, 
(Крај.) 

Нисам испунила претњу, јер сам се разболела. Нека 
ужасна болест, пуна нервних грозница и бунила. Да знаш, 
Десанка, како се уплашио, да знаш како ме је неговао и 
како ме је преклињао да оздравим, и уверавао ме да се са- 
свим излечио од свога лудила. Нежан, добар, као мајка, као 
брат, као вереник. Да ли се његова савест уплашила од моје 
смрти, или ме је он збиља волео 

Та он ме је волео, ја то не поричем. Али какор Знаш 
ли како страстан ловац воли скупоцено псето од племените 
расе, које се стара да дресира до савршенствар Знаш ли ко- 
лико свирепих батина извуче такво једно псето док не буде 
могло да задовољи сваки миг свога господара2 Али се зато 
свет диви таквом псу и завиди ловцу. Зато ловац страсно 
воли једно такво псето и обасипа га миловањем чим су ба- 
тине учиниле своје. МИ забрине се ловац кад се тако ретка 
животиња разболи и очајава неколико дана, и жали дуго ако 
угине. Ето, отприлике, тако је мене мој муж волео. Али ја 
нисам имала псећу душу. О, малоумник, зар није умео да 
види да ме је могао чак и дресирати, само да је своју вољу 
наоружао добротомр Он ме је волео, као лепо псето и као 
послушну милосницу која се не плаћа и која га не може на- 
пустити кад јој се прохте, јер је венчана. 

Али онда, онако немоћна и болесна, ја нисам умела пра- 
вилно да мислим. Он се уплашио за мој живот, он је опет 
постао добар. М ја сам се подавала тој нежности и била 
захвална. МИ опет сам му поверовала. 

Дуго сам боловала, а он је био непрестано добар и 
необично стрпљив. Хладио ми је главу, тешио ме и плакао, 
Долазио је доктор, и он није био љубоморан на доктора. Ја 
сам почела да се надам и охрабрила сам се мало. Молила 
сам га да зове моју мајку. Жељна сам је: три године нисам 
своје видела. А он ми је говорио да је мајци тешко да 
оставља кућу и да не треба да је плашимо позивом. Он јој 
је писао да сам мало слаба и да сам их жељна и да ћемо 
доћи чим оздравим. Говорио им је да пожурим да оздравим, 
јер ће скоро распуст, па ће и „студенти“ бити код куће. О, 
моја мила два брата већ су били студенти. Опет да их видим! 
Од радости оздравих. Мој муж је био пресрећан. Молио ме 
да му опростим и клео се да се сасвим излечио од љубо- 
море. Можеш мислити како ми је синуло сунце у души. Тра- 
жио је да му дам часну реч да нећу од нашег ружног жи- 
живота ништа причати својим. Обећах му свечано и одосмо. 

О, Десанка, како ми је та срећа исцелила душу! Заволех 
га понова из захвалности. Моја мајка, иста, као и пре, јака 
и велика, али браћа, браћа... Мирко и Бранко младићи, чи: 
тави људи, паметни и дивни, а Миша већ озбиљан гимнази- 
ста. И сви су они мене воле, у мене гледају, нада мном лебде 
с највећом нежношћу. А мој муж постао најбољи муж на свету. 

Тај месец дана био ми је леп, као најлепши сан. Али 
сам нешто зебла од повратка. Још само неколико дана. Ја 
сам бледела и дрхтала кад би ко споменуо. Мирко се често 
загледао у моје лице озбиљно и забринуто. 

— Нисам ја више болесна. Не брини се — рекох му, 
смешећи се, кад смо једва једном могли бити сами неколико 
тренутака, јер мој муж није поверовао у моју часну реч, и 
бојао се да га ипак не одам, те се чува да ме остави на само 
подуже с ким од мојих. 

— Сестро — рече мој озбиљни брат — ја бих хтео само 
да ти кажем да ти ниси дужна ништа рђаво да трпиш. И 
немој никад заборавити да имаш браћу, која не би могла до- 
пустити да ти и најмање патиш. 

— Шта говориш, Мирко! — уплаших се ја. 





Љу БОМОРА. 883 





— Видиш, понекад се бојим да ти ниси срећна. Ти једва 
личиш на некадашњу Дану. А нама без тебе није лепо, као 
пре. Онда за чију срећу... Него, опрости, то је можда врло 
глупо. Само ми кажи истину: је ли он збиља тако добар, као 
што се показујег 

— О, јесте, сад је врло добар и ја сам сасвим срећна 
–—— рекох ја и видех да ме је оно „сад“ сасвим издало, па 


морадох да додам: — Само је у почетку био мало љубоморан. 
— Љубоморан! — насмеја се Мирко. — Па то онда 
значи да те много воли. 
— Да... 


Шта ћу даље да ти причам Десанкар Мени се смучи 
кад се сећам, а и теби ћу додијати. Још три године сам жи- 
вела поред тога човека. Чим смо стигли кући, одмах је почео 
по старом. Много му је било моје среће. Тада сам видела 
јасно да је његова болест неизлечива. 

Још три године свађа, свирепих, бесних, па онда од- 
вратних мирења, три године одвратности, пакла. И ја сам 
постала рђавом, па ми је чак чинило задовољство да га једим. 
Кад би он говорио како тај и тај зна каква сам, па стога 
пролази поред наше куће, препоручује се, ја сам се смејала 
и говорила да ме је баш јутрос поздравио и питао за здравље. 
Ја сам лагала. Он је беснео и питао: Је ли истинар Ја сам 
одговорила: Жив ми ти, истина је. Једном речју, и ја сам 
постајала одвратном и падала све ниже и ниже. Али ме је 
све то страховито умарало. Једаред нисмо говорили шест ме- 
сеца, једаред два, а много пута по недељу-две. Ја сам осе- 
ћала да пропадам, и Миркове речи су ме често звале да по: 
бегнем из пакла. Али све сам се нечега бојала: било ме је 
страх од скандала, од мајкиног запрепашћења и од овога 
света што и сад непрестано долази и тражи да задовољи 
своју радозналост. Ја сам желела да побегнем, али нисам 
смела и нисам знала како. Случај ми је помогао. 

Једна његова сестра од тетке, учитељица, добила је наше 
место. Често ми је долазила и спријатељиле смо се. Забора- 
вила сам да ти кажем да се он врло бојао да ме остави саму 
док је он на дужности, и хтео је упочетку да ме закључава, 
али сам му ја припретила да ћу разбити прозор и звати про- 
_ лазнике да ме ослободе, а он се од тога уплашио и одустао. 
Сад му је било мило што имам безопасно друштво, али је 

он ипак сумњао и у своју сестру да ми не донесе какво писмо 
или поруку. Зато је увек прво прислушкивао на вратима, па 
кад би се уверио да завере нема, онда улазио. Једног вечера 
позвах је да остане, па ћемо је после вечере отпратити. (Било 
је примирје). Он је дошао добро расположен. Да се покаже 
добар, узе бокал, да сам донесе воде. Ја сам врло волела 
тај плави бокал, поклон од оне моје рођаке Јованке. Ти знаш 
да сам ја љубав преносила са личности и на ствари. Одјед- 
ном чусмо његове журне кораке и бокал тресну и вода и од- 
ломци стакла прснуше из предсобља чак у собу. Потрчасмо 
рођака и ја уплашене. 

— Шта ти је, забога, јеси ли се саплео или ударио» 

Он је бесно колутао очима. 

— Немојте се претварати. Видео сам га како се шуња 
око капије и загледа унутра. 

— Али ко тор Ко — питала је она. 

— Ах, ти тобож не знашр Ниси повереник њенр Ниси 
јој донела писмо и заказала састанак А можда ти збиља и 
не знаш. Питај њу. Ја да знам, ја бих га убио. 

Она само погледа у мене, па разумеде. М викну гневно: 

— Ти си луд! И гадан си! Срам те било! Збогом, јадна 
Данице! 

И она оде сама по мраку. А ја сам била дужна да оста- 
нем с њим лудим и гадним. Он је беснео. Беснео је и што 
је луд и што се издао пред сестром, па се бојао да она не- 
коме не прича. И хтео је за све то да се освети мени. Дала 
му се прилика још сутра ујутру. 

Дошао оџачар, да чисти оџак. Ја сам га одбила. МИ он 
изишао. Нисам га ни видела добро, радила сам нешто у 
кујни, али ми се чини да је био млад. (Сад ја волим, Десанка, 
тога оџачара и захвална сам му). Још се нијеон ни одмакао, 
кад господин супруг улете бесан. 

— Сад тек ваљда нећеш порицати кад сам својим ро- 
ђеним очима видео. Неваљалице, дотле си дошла! 

— Шта, шта си видеог 

— Пољубила си оџачара! Видео сам! 

Ја се згранух и погледах га. Да ли је заиста уобразио 
да је видеор Или је веровао да сам га пољубила, па хтео да 
ме искушаг Или је просто био толико неваљао да је хтео 
то да измисли, само да би ме мучио Ја не знам. Само сам 

видела како је био страшан и како су му сенке око очију 
појачане, а очи, те проклете очи што су мене некад очара- 
вале, упале су тако дубоко, да нема очију, већ место њих 
зијају две црне, дубоке јаме, на чијем се дну увијају две 
змије које се устремљују на мене. Видех да су те змије гладне, 
видех да би му мој страх и мој гнев причинио свирепо за- 
довољство, па се зато с муком савладах и насмејах се гласно. 

— Оџачара пољубила! Истина леп. дечко, али гарав од 
чађи. Ха-ха-ха! Да није гарав, ја бих га пољубила — баш за 
инат теби! 

О, Десанка, сама сам била крива! Он осу прљавим ре- 
чима на м:не. Опет, опет паде она гадна реч што вређа и 
неваљалице. Али ја је сад примих и цикнух: 

— Јесам, јесам неваљалица, јесам последња жена откад 
познајем тебе и опет сам ти жена. Ти си ме начинио нева- 
љалицом, па си после опет неваљалицу љубио. И ја пони- 
жена и испрљана то сам допуштала. Јесам неваљалица, јер 
сам жена највећег неваљалца !... 

Он диже руку на мене. Он ме не удари, Десанка, он 
само диже руку. Хтео је прво да види да ли сме да ме 
удари. Ја сам и пре опажала да би ме он и тукао, само да 
се није бојао да нисам можда ја јача. И сад, у највећем гневу, 
он је још умео да рачуна: дигао је руку и гледао ме у очи. 
Да сам се ја уплашила, он би ме ударио. Али ја дигох главу, 
ступих ближе и викнух најјачим гласом: 

— Удари, удари ако смеш, кукавицо! Свет ћу да ску- 
пим, у помоћ ћу да зовем, скандал ћу да начиним! Удари 
ме само !... 

Он се уплаши и стаде да ме умирује: 

— Ти си луда! Нисам ни хтео да те ударим. Кад сам ја 
тебе тукао 2 Смири. се, узми мало воде... 

Погледах га у очи. О, Десанка, то што сам видела, по“ 
разило ме је. Ја почех да се смејем, па онда да плачем и да 
се трзам. То је био хистеричан наступ. То ми дотада није 
било познато и ја се уплаших: мислила сам да је дошло 
лудило. 

Он је знао шта је, али се и он уплашио. Даде ми воде, 
намести ме у постељу. Није га ништа вређало што га про. 
клињем и зовем кукавицом. Он поче да се улагује и да ме 

вара, као мало дете. Наступ брзо прође и ја се смирих. Моја 
је одлука била готова. Претварах се да ми се спава, претва- 
рах се да нисам више љута на њега. Он је видео да је опа- 
сност прошла и запита ме да ли да иде на дужност. Било 
је већ крајње време. Ја му рекох да ми је сад сасвим добро, 
само сам уморна и хоћу да спавам. Он оде, а ја скочих. Ни 
часа, ни минута више! Хоћу да бежим одавде док сам још 
паметна ! 

Требало је осам година, па да га познам до дна њего- 
вог кукавиштва. О: Десанка, да сам ја била рђава и јака, ја 
сам могла досад да господарим тим човеком. А да сам могла 
поднети и даље његово присуство, ја бих сад могла постати 
његов инквизитор: могао бих радити штогод сам хтела и 
сваку сцену спречити претњом да ћу да начиним скандал, 
или да ћу звати свет и браћу у помоћ. Једва сам прогледала. 
Знаш ли шта сам видела у његовим очима кад му оно по- 
претих 2 Две змије, гладне освете, подвише репове и одми- 
леше брзо у јазбине, а од мога бесног мужа постаде одједа- 
ред просјак, бедник који понизно моли, који пристаје да га 
вређам, који пристаје да од тиранина постане роб, само да 
нико не сазна за његов пад. Сад сам видела да сам све могла, 
али сад више нисам могла њега да видим. 

Одмах, одмах кући. Кроз по часова полази воз. Брзо спре. 
мих што ми је најпотребније. Оставих му три речи да одла- 
зим за навек, а кључ му обесих више врата, па одјурих као 
апсеник кад нађе отворена врата. Послах депешу Мирку, да 
ме дочека, па онда брзо на станицу. Сва сам дрхтала. 

На станици случајно видех једну варошку алапачу, коју 
су због доброг мужа примила у лобра друштва. Она ме за- 
пита куда путујем сама. Мени сину дрска мисао: баш да на- 
чиним скандал! И рекох јој да путујем кући, мајци, да бежим 
од мужа, јер ме је до очајања измучио љубомором. 

Можда сам то и с рачуном казала: кад га тако пред 
светом обрукам, неће моћи да ме врати натраг. 

Госпођа алапача пљесну рукама: — Није могућно! 

— О, могућно је! — рекох озбиљно. 

— Али кажите ми, молим вас, само... 

Ха-ха-ха! Воз полете, а она остаде с отвореним устима 
и раширеним рукама. 

Шта је она причала по вароши и шта је онај, сад већ 

туђи, човек у своју одбрану говорио ја не знам. Само знам 
да се чује и о мени много рђавога. Кад неко осам година 
пати, нико се не нађе да га спасе или да га бар пожали, а 
кад се сам отргне, онда већ не може да се прође без оговарања. 

И ти си можда чула да волим другога, зато хоћу да се 
раставим. О не веруј им! Ја сам сита и пресита љубави. Нико 
не зна, као ја, колико реч љубав може бити понижена и ко- 
лико мало привлачна. Мене је од ње страх и кад се спомене, 
мучно ми је, као оно деци, која су се прејела каквог јела, 
па им пресело и сад не могу да га окусе. Мисле да сам не- 
ваљала. Шта ја марим> Они које ја волим не мисле; они ме 
знају. Али боли ме: зашто су људи тако рђавиг Рђави или 
несрећни. Рђави јаки, а несрећни и добри слаби. Кад ће 
добри да постану једном јаки Ах, кад би нешто сад дошао 
велики учитељ Христос међу људе и они му довели, не греш- 
ницу, већ чисту, оклеветану сиротицу и он казао: „Ко је без 
греха, нека први баци камен на њу“ — шта мислиш, шта би 
било» О, затрпали би је, затрпали би је камењем, веруј ми! 
Сваки би грешник с поносом бацио свој камен 

Ах, Десанка, ја можда претерујем и грешим. Не, не, ја 
верујем да има и таквих људи, који ће баш и грешниџи пру- 
жити руку и бити према њој добри. Огорчење моје помало 
ме заводи и ја сад свуда видим несрећне људе. Ја загледам 
у очи и видим. Као што се ружно лице не може сакрити иза 
белила, тако се ни несрећа људска не може сакрити иза лажног 
осмеха и неистинитих речи. (О, ја могу да тврдим да има још 
пуно жена које се смеше, а несрећне су као досад). 

Али кад воз пође, ја сам хтела да певам од среће. Па 
ипак на свакој станици сам дрхтала од страха да није дошао 
муж са жандарима, да ме врати. А кад једва једном стигох 
и осетих да се Миркове руке раширише и узеше ме у за- 
штиту, ја сам била толико срећна, толико срећна, да сам се 
изгубила и тек кад ми он узбуђеним, милим гласом неколико 
пута понови: „Умири се, Дано! Не бој се, мила!“, ја тек онда 
чух да гласно јецам од среће. 

И сад сам код њих, Десанка! И сад тек јасно видим 
ужас од кога сам побегла. Да видиш моју јаку мајку која 
плаче, плаче и понавља: — „Јадно моје дете, мученице моја!“ 
Да видиш како Мирко не може да верује да такво једно ни- 
штавило може да вара свет и да изгледа налик на човека. 

Да видиш како Миша, златни мој мали Миша, сад већ гим- 
назиста седмог разреда, стеже песнице и жели да се „разра- 
чуна с тим нитковом“. Да видиш како се ја на све то непре- 
стано смејем и не хајем за сузе које се уз смех намеђу и 
лију, као оно лети кад пада киша и кад сунце греје. Вратила 
ми се опет радост живота, опет ми је дошла моја некадашња 
веселост. О, лепа пријатељице моје младости, где си ти досад 
била» Бојала си се оног страшног човека» 

А где сам ја досад била док су моја браћа расла и по- 
стала читави људи» Да видиш шта је књига код њих ио 
чему и како се они разговарају! А шта сам ја радила за то 
време док су људи писали толике књиге и док су дечаци и 
деца постајали људи, паметни и добри људи. Грцала сам и 
лупала се по мраку живота, сама с лудим човеком. О, Де- 
санка, враћа ми се у душу нешто од старе доброте, али још 
не могу да се ослободим мржње. Кад дође тај дан, кад га 
више не будем мрзела, кад му будем могла опростити или 
га сажаљевати, онда ћу осетити да сам га се сасвим ослобо- 
дила, онда ћу постати она пређашња Даница и бићу потпуно 
срећна. 

Опрости ми, мила моја девојко, за ово писмо и за све 
грубости у њему. Ти си хтела да знаш мој живот. А ја ми- 
слим да шреба знаши. Зар сам ја крива што је био такав» 

А знаш ли како је мени пријало твоје писмо Донело 
ми је нешто од онога доба лепоте. Сећаш ли се кад донесеш 
букет ружа, па прво заталасаш и замиришеш ваздух њиме, 
па ми га онда пружиш > Сећаш ли се наших шетња по школ- 
ској башти, сећаш ли се наших разговора под процветалим 
јоргованима у драгој школској башти, кад смо шћућурене 
једна уз другу идеалисале о истој наставници коју смо 060- 
жавалер Сећаш ли сер 

Враћа ми се она ведрина, она снага. Хоћу да радим, да 
се занесем радећи, хоћу да радим, да се занесем радећи, хоћу 
да учим, хоћу да живим у добру, хоћу да гајим цвеће и хра- 
ним тице, хоћу да читам величину ретких душа, да уживам 
слободу, да сањам у лепоти, хоћу да се одмарам у светлости 
живота. А кад се исцелим, онда хоћу да тражим какав посао, 
да се сама могу издржавати. Мирко је хтео да иште натраг 
мој мираз, али ја нећу; хоћу да рачунам да сам га појела за 
ових осам година, да знам да ме није хранио туђи човек. Ја 

мислим да ћу бити способна за какав посао. Ако нисам, ја 
ћу учити, спремићу се. И ти ћеш ми помоћи саветом. Ја обо- 
жавам браћу, али хоћу ипак сама да радим за себе. Је ли да 
имам права Сама, као ти> 


А ти, најбоља и најмилија моја пријатељице, где си ти 
досад била и шта си радила за све ово време2 Шта си ми- 
слила, шта си осећала, како си живеларг Жељна, жељна сам 
да чујем. 


О, Десанка, како би лепо било да мало дођешр Да те 
видим! Ја и Мирко смо мислили да ми дођемо на дан-два, 
да изненадимо тебе и Бранка, који тамо студира природне 
науке. Зато ти нисам ни писала одмах, али нам је мајка нешто 
слаба, па нећу да је оставим. Зато боље ти дођи код нас. 
Нађи Бранка, па дођите заједно. Да видите како је лепо код 
нас. Како је лепа јесен, као нека тужна жена која је имала 
велику прошлост. Опет ми се отварају очи за лепоту при- 
роде. Дођи да видиш како су ми лепо цветале зимске руже 
— пуна она алеја уз ограду. Беле и жуте, само те две боје, 
беле зимске руже, као снег, и жуте, као сунце. Па миришу 
горко, и личи њихов мирис на душу, болно преварену, разо- 
чарану и резигнирану. И миришу и трају жуте и беле зимске 
руже чак до снега, као што горчина траје у обманутој души 
чак док човек не остари, док му коса не оседи. Али је диван 
ипак мириз зимске руже, он теши болом, он лечи горчином. 
Дођи, да те накитим, дођи да чујем и ја твоју повест. Дођи, 
да ми дође радост. Дођи, биће суза и за тебе ако треба. 
Дођи, мила ! 

Отварам ти срце, пружам ти руке, нудим ти усне, берем 


ти зимске руже. 
Дођи, волим те ! 


ТВОЈА ДАНИЦА. 


Л. МИХАЈЛОВИЋ 

РОМА И ТЕРОР ДУМЕ. 


КОМЕДИЈА У ТРИ ЧИНА. 
(9 
ДРУГИ ЧИН. 


(Исте декорације: зида нема, клупе које су биле наслоњене уза зид на- 

мештене су лево и десно. Ситне измене, бокори цвећа, киосци од укрште- 

них летава, имитације мраморнпх статуа, стаклена башта. Десно баштенски 
сто, столице.) 


СЦЕНА ПРВА. 


Паскино, Блез, затим БЕРГАМЕН. 


(Кад се завеса дигне, Паскино, седећи на клупи лево, чита новине, — 
Блез у дну грабуља.) 


Блез. 
(Чистећи.) 


Но, вечерас дакле бележник ће доћи >... 
Од кад је зид срушен месец ће већ проћи, 
Ви живите лепо у последњем часу; 

Наши мали мора задовољни да су. 


Паскино. 
(Дижући главу и гледајући око себе.) 


Добро је без зида» А> 


Блез. 
Дивота права! 


Паскино. 
Добио је мој парк тиме. 
(Сагне се и опипа један бусен траве.) 
Ова трава 
Прскана је!... Као стари глупак да си! 
Вечером се само, разумеш ли2 кваси! 


Блез. 
(Тихо.) 
Господин Бергамен нареди ми тако. 


Паскино. 
Ах! Бергамен! Тај ти не напушта лако 


~ 





Е: 
% 
|. 
5 
у 
ЈЕ 
> 
~ 
: 
| 
2 
5 
7 


РОМАНТИЧНЕ ДУШЕ. 891 


Што намисли. Он ти са прскањем тера 
Бестрага, ал свуда најбоља је мера. 
Најзад !... 


(Блезу.) 
Из стакларе изнећеш све биље 


(Блез ређа, у дну, биљке које износи из стакларе, Паскино чита; 
Бергамен се појави у позадини.) 
БЕРГАМЕН. 
(Заливајући биље великом прскалицом.) 
О, о! њима треба воде изобиље, 
А они им дају да не скапљу жедни. 
(Једном дрвету.) 
Ти умиреш жедан, мој стари и бедни2 
Та ја вас све волим... Ево ти још воде, 
(Остављајући прскалицу и гледајући са задовољством око себе.) 
Да, мој парк је диван и пун сваке згоде. 
(Приметивши Паскинота.) 
Добар дан! 
(Нема одговора.) 
Добар дан! 
(Опет ћутање. Паскино дигне главу.) 
Говориш када 


Паскино. 
Па заједно смо били све до сада! 


БЕРГАМЕН. 
Лепо !... 
(Видећи да Блез размешта биљке.) 
Врати биљке одмах ! 


(Блез, зачуђен, враћа их брзо. Паскино дигне очи к небу, слегне 
раменима и продужи читати. Бергамен иде тамо-амо, промењена изгледа, 
и, најзад, седне поред Паскинота. ћутање. Затим, наједанпут, меланхолично:) 


Сваког дана, 
Крадом, у то доба, излажах из стана 


Паскино. 
(Замишљено, остављајући новине.) 
Ја сам се из куће искрадао касно... 
То је дивно било! 

БЕРГАМЕН. 
Тајно! 


Паскино. 
И опасно! 


БЕРГАМЕН. 
Стално су хватани Персине, Силвета, 
Кад год хтеде једно с другим да ћерета. 
| Паскино. 
Пузајућ се зидом могли смо ја и ти 
Нагњечити ногу, примећени бити. 
БЕРГАМЕН. 


Сваког божјег дана разговоре наше 
Велика лукавства остварити знаше ! 


Паскино 
Требало је често густо шибље прећи... 
То је дивно! | 
БЕРГАМЕН. 


Често ја иђах клечећи 
И зелене беху панталоне моје... 


Паскино. 
Један другом штете ређали смо своје 


БЕРГАМЕН. 
И причали муке... 


Паскино., 
Дивно беше тада... 
(Зевајући.) 
Пријатељу 2 
БЕРГАМЕН. 
(Исто тако.) 
Друже» 
Паскино. 


Немамо то сада ! 
Тешто ! 
(Размишљајући.) 

Али ипак, да није све ово 
Казна што тражисмо све чудно и новог 
(Ћутање. Посматра Паскиноа који чита.) 
На капуту нема више свога цвета! 
Сиромах он! 
(Дигне се, идући тамо-амо.) 


Личи на жука што шета, 
А пеш му се сваки као крило вија. 
(Претвара се да чита кад Бергамен прође покрај њега.) 


БЕРГАМЕН. 
(Посматрајући га; за себе.) 


Он је просто смешан; вечно лакрдија. 
(Враћа се, звиждећи ) 


Паскино. | 
(За себе, нервозно.) 


Звижди |... То је њему још навика драга ! 
(Гласно.) 


Не шичите ваздан, к'о гуја, до врага! 


БЕРГАМЕН. 
(Смешећи се.) 


Трн у туђем оку гледамо ко беду, 
А у своме оку не видимо греду ! 
А ваше манег 


Паскино. 
Моје 


БЕРГАМЕН. 


Па ви знате 
Да гегате; стално, вечито кијате; 
Нос вам је заптивен, поцрнео чисто 
Од лечења; стално причате ми исто... 


Паскино. 
(Седне, прекрсти ногу и клати је) 
Али... 
БЕРГАМЕН. 


Чим седнете — гледати не могу! — 
К'о кадионицу клатите ту ногу. 

За столом ваљате лоптице од хлеба... 
Манијака таквог потражити треба! 


Паскино. 


Проводити тако беспослено дане 

Лако је, и другом бележити мане; 

Ту је лако да се цела листа срочи! 

Али живот с вама отвара ми очи. 

Видим лаж и подлост, одлике вам битне, 
И себичност; видим ваше мане ситне 

Да расту — к'о мува весела и жива 

Што под лупом страшно чудовиште бива. 


БЕРГАМЕН. 


Почињем тек сада појимати лако 
Све оно у што сам досад сумњо. 


ПаскКиИно. 
Како 2 
БЕРГАМЕН. 
Зид те је спречав о, те такав не поста 
Раније. 
Паскино. 
Ти губиш са тим зидом доста. 
БЕРГАМЕН. 
Да те гледам сваког дана сад не желим! _ 
'] 
Паскино. 


Ово није више живот, ја ти велим! 


БЕРГАМЕН. 
(Врло достојанствено). 
Да, да, господине. Али ипак то је 
Рађено не за нас — зар нијег 


1 


Паскино. 
Тако је! 


мала ње сакир» 


БЕРГАМЕН. 
Већ због наше деце... 

Паскино. 
Због деце, дабоме!... 
И трпимо, дакле, мирно све по томе: 
Губитак слободе своје, у тишини. 


БЕРГАМЕН. 
Судбина је оца да уступке чини. 


(Силвета и Персине појаве се с лева, у дну, међу дрветима, л пре- 
лазе полако позорницу, загрљени, у егзалтираним покретима). 


Паскино. 
Ево љубавника ! 


БЕРГАМЕН. 
Гледајте ту позу! 
Не личи л' да чине још апотеозу 2 


Паскино. 
Откад случај онај испуни им наде, 
Свако по ореол у коси имаде ! 


БЕРГАМЕН. 

То је доба, када они, хода тија, 

Став подражујући Љубавних Хаџија, 

Долазе овде, свакад, да се кају 

И на место битке да побожно стају. 

(Силвета пи Персине, који су исчезли десно, понова се појављују и 
долазе на. сцену). 
Ево нам хаџија. 


Паскино. 
Да се ја удубим 
У њихову вечну тему'!... 
(Бергамен и Паскино повлаче се иза једног павиљона). 


СЦЕНА ДРУГА. 
СилветаА, ПЕРСИНЕ. БЕРГАМЕН И Паскино. (Скривени). 
ПЕРСИНЕ. 
Ја те љубим !... 


СилвЕТА. 


Ја вас љубим... (Застану). 
Ту смо месту славном дошли. 

ПЕРСИНЕ. 
О, да, ту су били догађаји прошли. 
Аждају сам овде уништио био. 
СилвЕТА. 
Бејах Андромеда! 


ПЕРСИНЕ. 
Ја сам Персеј био! 


СилвЕТА. 
Колико их беше» 


ПЕРСИНЕ. 
Десет. 


СилвЕТА. 
О, такође 
Двадесет, без оног што последњи дође 
И коме си памет утер'о у главу. 


ПЕРСИНЕ. 
Било их је триеест, и ти си у праву. 


СИЛлвЕТА. 


Ах' како их с мачем, с оком пуним ватре 
Победниче драги, у тамнини сатре. 


ПЕРСИНЕ. 
Не знам ни сам како деси се све тако, 
Ал знам као снопље да падаху лако. 
СилвЕТА. 
Да вам коса само мало црња поста, 
К'о Сид бисте били! 
ПЕРСИНЕ. 
Ми смо слични доста. 


СилвЕТА. 
Нашу љубав треба опевати верно. 


ПЕРСИНЕ. 
Биће. 

СилвЕТА. 
Ја вас волим. 


ПЕРСИНЕ. 


Ја те неизмерно 
Љубим... 


СилвЕТА. 
Сан испуњен !,.. Ја сам се зарекла 
Да се не удајем, докле не бих стекла 
Јунака; а никад дечка кога жени 
Породица. 


ПЕРСИНЕ. 
Ах! 


СилвЕТА. 
Не, он не треба мени, 
Тај сладак господин, ког нам често нуде, 
Кога сестра жени, да усрећен буде. 


ПЕРСИНЕ. 
А тек те, ваљада, неби уз'о лако 
Син каквога друга твог оцаг Је л тако 


СилвЕтА. 
(Смејући се). 
Ах! не! не. Ал видиш да нам, тако рећи, 
Оцеви се слично погледају... 


ПЕРСИНЕ. 
Псећи. 
БЕРГАМЕН. 
(Иза киоска). 
Хм ! 
ПЕРСИНЕ. 


Али знаш зашто љубав им се квари 


БЕРГАМЕН. 
(Иза киоска). 
Ер 
ПЕРСИНЕ. 
Дабоме, ми их мучимо у ствари. 
Поштовање увек спрам њих ми се буди; 





сл 


“4 


898 А Српски Књижевни |ласник 








Али то су добри, ал' обични људи. 
Наш сјај на њих баца сенку и њих тавни. 


Паскино. 
(Иза киоска). 


О» 


СилвЕТА. 
Ево отаца љубавника славни! 


ПЕРСИНЕ. 
(Смејући се). 
Мој понос их вређа и није им мио. 


СилвЕТА. 


Твој отац спрам тебе обазрив је био... 
Као... не знам! 


ПЕРСИНЕ. 
Знаш ти, враголице слатка! 


СилвЕТА. 
К'о спрам орла кога излегла је патка! 


БЕРГАМЕН. 
(Иза киоска). 
Хо! хо! 


СилвЕТА. 
(Смејући се јаче). 
Јадни оци, то је просто шала 
Што радимо с њима!... 


Паскино. 
(Иза киоска), 
Хе! хе! 


ПЕРСИНЕ. 

| Нек је хвала 
Судбини што спаја срца после мена 
Многих, и што случај личи на Скапена. 


БЕРГАМЕН. 
(Иза киоска). 


Ха! Ха! 

СилвЕТА. 
Вечерас ће уговор се дати 
На потпис! 
ПЕРСИНЕ, 
(Дижући се). 
Па треба и свираче звати! 


СилвеЕтТиИ. 
Иди брзо! 
ПЕРСИНЕ. 
Трчим! 
СилвЕТА. 
«Зове га натраг). 


Ја вам, ваљда, годим > 
Хоћу да вас само до изласка водим. 
(Полазе обгрљени. Силвета се мази). 


На драгане, мислим, личимо чувене. 


ПЕРСИНЕ. 


Да, на славне људе и бесмртне жене; 
Јулију, Ромеа, Оду и Роланда... 


СилвЕТА. 

Аминту... 
ПЕРСИНЕ. 
Пирама и Тизбеју... 


СИЛлвВЕТА. 


Канда 
На многе... 


(Одлазе. Чује се њихов глас који се губи међу дрвећем). 


Глас ПЕРСИНОВ. 


Франческу, та знаш то већ и ти... 
Паола... 


Глас СИилвЕТИН. 
Петрарку. 


БЕРГАМЕН. 
4Излазећи иза киоска). 


Хоће л' краја бити: ! 


27“ 

СЦЕНА ТРЕЋА. 
Паскино, БЕРГАМЕН. 


Паскино. 
(Подругљиво). 


Успех твога плана испуни ти наде, 
Човече, па чак их превазићи знаде! 
Идеје су ваше све предвидет знале, 
Јер наша су деца потпуне будале! 


БЕРГАМЕН. 


Отмица је кћер ти узбудила страсно, 
И залудеће је сасвим, то је јасно! 


Паскино. 


А твој син, што себе к'о хероја гледа, 
Да умирен будем никако ми не да! 


БЕРГАМЕН. 
Најгоре је то још што верују слепо, 
Да смо ми тек ћифте, преварене лепо, 
Које они вуку за нос, и то за то 
Што састанке њине нико није хват о! 
То је глупо, али, најзад, то ме љути. 


Паскино. 
А зар је ко мого све ово да слути! 
Ти си крив што деран твој за више вешта 
Од свију се сматра, а лупа којешта. 
БЕРГАМЕН, 
То ми је баш криво и тешко ми пало! 


Паскино. 
Ја ћу да им кажем све. 


БЕРГАМЕН. 


Очекни мало! 
Не би било добро сад исприч'о кад би 
Све им; и тако ће дознати по свадби. 
Док свадба не прође у жагору само, 
; Ми још треба рибљи језик да имамо. 

Паскино. 
Да, ал ми смо сами себи мрежу сплелк 
Због твог плана. 


БЕРГАМЕН. 
Ти си волео га, је ли2 


Паскино. 
О диван је био! 


БЕРГАМЕН. 
Љутина ме хвата! 
(Наставиће се.) 


Едмон РОСТАН. 
(С француског превео Сима ПАНДУРОВИЋ.) 


ГОСПОДИН ПАРАН. 
(2) 

Више није ни мислио на Жоржа, који је сад ћутао и 
још седео на поду. Али дечак, кад виде да нико не обраћа 
пажњу на њ, опет удари у плач. 

Отац, скочи, дочепа га у наручје и обасу му главицу 
пољупцима. Остаје му бар његово дете! Шта му је стало за 
друго 2 Он га држи у наручју, притискује на груди, и уми- 
рен, утешен, љуби му плаву косицу, тепајући му: „Жорже... 
мој малени мили Жорже... мој лепи слатки Жорже...“ Али се 
наједанпут сети шта је Жилија рекла... Јест, она је рекла да 
је његово дете Лимузенов син!... Ох!то не може бити, не, 
то никако не моме бити, он то не може веровати; он чак не 
може ни за један секунд посумњати. То је била гнусна кле- 
вета, која је могла само у души једне одвратне служавке по- 
нићи. И он је непрестано тепао детету: „Жорже... мој мали 
мили Жорже...“ Малишан, осетивши његово миловање, по- 
ново ућута. 

Паран осети како му топлота малих детињих груди про- 
дире кроз одело и загрева његове груди. Она га испуни љу- 
бављу, храброшћу и милином; та блага детиња топлота ми- 
ловала га је, ојачавала, спасавала. 

Он отклони кудраву главицу детињу мало даље од себе, 

да би је се са слашћу нагледао. Он је гледаше жељно, за- 
носно, опијен срећом што је гледа, и непрестано тепаше : „Ох 
малишане мој... мој лепи мали Жорже !...“ 

Као муња сену му мисао: „А ако одиста личи... на... 
Лимузена !“ М у њему се појави неко чудно, страшно осе- 
ћање; силна и ужасна хладноћа прође му кроз цело тело, 
обузе му све удове, као да му се кости одједаапут у леде- 
нице претворише. Ох! ако личи на Лимузена !... и нетрени- 
мице стаде гледати у Жоржа, који се сад већ и смејао. Гле- 
дао га је престрављеним, помућеним и унезвереним очима. 
Тражио је на челу, носу, устима, образима, да пронађе да 
ли су чело, нос, уста или образи Лимузенови. 

Мисли му се побркаше, као кад човека лудило обузима, 
и лик његова детета, с ког није скидао својих помућених 
очију, преобрази се, доби чудан изглед, невероватну сличност. 

Јулија је рекла: „И слепац се не би преварио“. Дакле 
има нека јака сличност, која се не да изрећи. Али којаг 
Чело, може бити» Међутим, Лимузеново чело је много уже. . 
Онда уста» Али Лимузен носи браду и бркове. Како да се 
пронађе сличност између округласте брадице детиње и браде 
тога човека, која је длаком обрасла 2 

Паран мишљаше: „Ја не видим те сличности, ја више 
ништа не видим ; јако сам збуњен; сад нећу моћи ништа ра- 
спознати... Морам причекати; па сутра ујутру, кад устанем,. 
да га добро разгледам“. 

Онда тешећи се: „А ако узличи на мене, бићу спасен, 
бићу спасен !“ 

И у два корака пређе салон, да би пред огледалом по- 
редио детиње лице са својим. 

_ Намести Жоржа да му седи на мишици, да би им лица 
била једно уз друго, и обузет силним очајањем стаде гласно 
говорити; „Јест, нос нам је исти... исти је... може бити... то 
баш није извесно... а и поглед је исти... Али не, његове очи 
су плаве... И онда... ох ! Боже мој !... Боже мој !... Боже мој!,.._ 
ја ћу полудети!... Нећу више да гледам... јер ћу полудети!...“ 

Он побеже од огледала чак на други крај салона, спу- 
сти дете на једну наслоњачу, а он се сруши на другу и горко 
заплака. Плакао је и јецао тако силно, да Жорж, поплашен 
очевим јецањем, удари у дреку. 

Звоно на уласку зазвони. Паран одскочи, као да га је 


. 

тане погодило, и узвикну: „Ево је... шта сад да радим 7...“ 
Брзо отрча у своју собу и закључа врата, да би имао вре- 
мена бар сузе да обрише. Али после неколико секунада по- 
новно звоњење потресе га од пете до главе; он се сети да 
је Јулија отишла, а собарица то и не зна. Дакле, нико неће 
отићи да отвори. Шта да радиг Оде он сам собом. 

И као неким чудом он наједанпут постаде храбар, одлу- 
чан, спреман на дволичност и борбу. Страшан потрес у часу 
га је преобразио. А после тога, хтео је и да дозна; обузела 
га помама једног плашљивца и тврдоглавство доброћудна чо- 
века да све, ама баш све дозна. 

Па ипак је дрхтао! Да ли од страха» Извесно... Може 
бити још се ње бојао Зна ли човек колико смелост покашто 
у себи неодољива страха крије» 

Пришавши на прстима к вратима, он застаде, да при- 
слушкује. Срце му је лупало да искочи и он не могаше ништа 
чути, сем потмуле снажне ударе у својим грудима и Жоржов 
плач, који је уши парао. 

Жесток звук звонцета више његове главе потресе га као 
гром; он зграби кључ и задихан, изнемогао, окрену га у брави 
и отвори врата. 

Његова жена и Лимузен стајаху пред њим на степеницама. 

Она с чуђењем, у ком се мешало и помало љутње, упита: 

— Зар ти сад отвараш врата» А где је Јулијаг 

Њему се грло стегло, дисање убрзало, и узалуд се тру- 
дио да одговори, никако није могао ни речи прословити. 


Она понови питање: — Јеси ли онемео2 Питам те где 
је Јулија. 
Он тек тада промуца: — Она... она је... отишла... 


Жена му се поче љутити: 

— Како отишла Куда» Заштог 

Он се мало по мало ослободи, и мржња, која му је срце 
парала, обузе га против те безочне жене, што је сад пред 
њим стојала. 

— Јест, отишла је... ја сам је истерао... 

— Ти си је истерао... Јулију» Па ти си луд... 

— Јест, истерао сам је, јер је била безобразна... и дете 
је... дете је кињила... 

— Зар Јулијаг 

— А кога се тицала та њена безобразност. 

— Тебе. 

— Менерг 

— Јест.... била је љута што јој је ручак прегорео и што 
ти не долазиш. , 

— Па шта је рекла 2 

— Рекла је... рекла је нешто ружно о теби... што није 
требало да ја... што ја нисам могао слушати... 

— А то нештор 

— Није потребно да понављам. 

— Ја желим да дознам. 

— Рекла је да је велика несрећа за човека као што сам 
ја, да узме жену, као ти што си неуредну, небрижљиву, рђаву 
газдарицу, рђаву матер и рђаву супругу... 

Млада жена већ беше ушла у предсобље, а за њом и 
Лимузен, који је, при овом неочекиваном сукобу, као зали: 
вен ћутао. Она залупи врата, баци огртач на столицу, и устреми 
се на мужа јетко сикћући: 

— Рекао си... Рекао си 2... да сам ја... 

Он блед као смрт и веома миран одговори: 

— Ја ништа нисам рекао, драга моја, само сам Јулијне 
речи поновио, а ти си то сама желела, и треба да знаш да 
сам је баш зато и отерао. 

Она је горела од жеље да му почупа браду и ноктима 
лице изгребе. У гласу, у начину говора, у понашању, она 
осети да се он буни, али не умеде ништа одговорити, те стаде 
тражити начин како би га напала, какву увредљиву реч, 
којом би га ошинула. 

— Јеси ли ручао 2 упита она. 

— Нисам; чекао сам. 

Она нестрпељиво слеже раменима. 

— То је права лудост чекати после седам и по часова. 
Могао си се сетити да сам била спречена, да сам имала посла, 
вршила куповине. , 

И наједанпут осети потребу да објасни на што је време 
утрошила. Она стаде одсечно и као с неке висине причати 
како је хтела да избере неке ствари за намештај, па је мо- 
рала ићи далеко, врло далеко, чак у улицу Рен, и како је | 
враћајући се отуд срела Лимузена на булевару Сен- Жермен ЈЕ. | 
и замолила га да је одведе у једну гостионицу, јер је била 
мртва гладна, а сама се не би нипошто усудила да тамо уђе. 

Ето како је она с Лимузеном ручала, ако се и то може руч- 
ком назвати, јер они су само супу и пола пилета појели, то- 
лико су се журили да што пре дођу кући. 

Паран простодушно одговори: — Па добро си учинила, 
Ја ти ништа не приговарам. 

Тек тад Лимузен, који дотле није ни речи прославио и 
који је био готово сакривен иза Анријете, приђе и пруживши 
руку промрмља: 

— Како си: 

Паран узе ту пружену руку и овлаш је стеже: — 
Врло добро. 

Али млада жена ухвати се за једну реч из мужевљева 
говора. 

— Приговор... што помињеш приговор 2 Рекао би човек 
да имаш ту намеру. 

Он се стаде правдати: — Не, далеко од тога. Хтео сам 
само рећи да се нисам бринуо што те нема, и да то задоц- 
нење нисам узимао као неку страшну погрешку. 

Она презриво непрестано тражећи повод за свађу: 

— Моје задоцнење>2.. Одиста, рекао би човек да је 
један час после поноћи и да је целу ноћ ван куће проводим. 

— Боже сачувај, драга моја. Рекао сам „задоцнење“, 
што нисам могао друге речи наћи. Требало је да дођеш у 
шест. и по, ти си дошла у осам и по То је одиста задоц- 
нење! Ја га потпуно разумем, и ја се... чак и не чудим томе... 
Али... али... тешко ми је другу реч наћи. 

— И ти је изговараш, као да сам ја ван куће ноћила. 

— То не... то никако не... 

Она виде да ће он непрестано попуштати, и већ хтеде 
да уђе у собу, кад наједанпут чу где се Жорж дере, па уз- 
немирено запита: 

— Шта је маломе2 

— Рекао сам ти да га је Јулија кињила. 

— А шта му је радила та ритаг 

— Ох! готово ништа. Гурнула га те је пао. 

Она хтеде да види своје дете и јурну у трепезарију, али 
«стаде као укопана пред постављеним столом, на ком се ви- 
дело просуто вино, полупане чаше и претурени сланици. 

— Какав је опет ово лом > 

— То је Јулија... 

Али му она бесно пресече реч: 

— То је превршило сваку меру! Јулија ме назива нева-- 
љалицом, бије моје дете, лупа ми судове, руши кућу, па ипак 
ми изгледа да ти налазиш како је то све у реду. 

— Није тако... јер сам је баш зато и отерао. 

— Збиља!... Отерао си је!.. Али требало је да је ухап- 
сиш. У таквом случају зове се члан полиције. 

Он промуца : — Али... драга пријатељице... ипак то нисам 
могао... не би имало никаква разлога... Збиља, било би веома 
тешко... 

Она с неописаним презирањем слеже раменима: 

— Ти ћеш довека остати слаботиња, кукавица, човек без 
своје воље, без храбрости. Ах! мора бити да ти је крупне 
ствари наговорила та твоја Јулија, кад си се ти решио да је 
истераш. Волела бих да сам се један минут, један једини минут, 
ту десила. 

Отворивши врата она појури Жоржу, подиже га с пода, 
стеже у наручје и стаде љубити: „Што плачеш, Жорже, маче 
моје, пиленце моје, душо моја >“ 

Од материна миловања дете ућута. Она поново упита: 

— Што плачеш > 

Он, мутних очица као што то бива код престрављена. 
детета, одговори: 

— Зато што је Јулија тукла тату. 

Анријета, у први мах пренеражена, окрете се мужу. Онда 
луда, неодољива жеља да се смеје блесну у њеним очима, 
као кад језа пређе преко образа, покрете усне, рашири ноз- 
дрве и разлеже се као прасак ракетле, као жагор весеља, 
јасан, буран смех као тичји цвркут. Она с пакосним ускли- 
цима, који пролажаху кроз њене беле зубе и као ножем па- 
раху срце Параново, понављаше: „ха... ха!... ха!... ха!... она 
те ту... кла!... ха!... ха!... ха!... ала је то смешно!... ала је то: 
смешно!... чујете ли, Лимузене. Јулија га тукла... тукла га!... 
Јулија је тукла могамужа!... ха!... ха !... ха!... ала је то смешно!...“ 

Паран муцаше: 

— Ама није... није... то није истина... није истина. На 
против ја сам њу бацио у трпезарију тако силно, да је уда- 
рила на сто и све на њему полупала. Дете није добро ви- 
дело. Ја сам њу тукао. 

Анријета упита сина: — Реци, пиле моје. Је ли да је 
Јулија тукла татуг Дете одговори: — Јест, Јулија је тукла. 

Тада јој паде друга мисао на ум. 

— Па ово дете није ни ручало> Ништа ниси јео, ду- 
шице моја 2 

— Нисам, мамице. 

Она, бесна од љутине, окрете се мужу: 

— Ти си луд, савршено луд! Већ је осам и по, а Жорж 
још није ручао! 

Он, збуњен овим несрећним догађајем и препирком, и 
утучен што види потпуну пропаст свога живота, стаде се 
правдати : 

; — Па ми смо тебе чекали, драга пријатељице. Ја нисам 
хтео да без тебе ручам. А како ти сваки дан доцкан дођеш, 
сваког тренутка надао сам се да ћеш се појавити. 

Она скиде шешир, који јој је све досад на глави био, 
хитну га на једну столицу, и нервозно : 

— То је збиља неиздржљиво кад човек има посла с љу- 
дима који ништа не разумеју, ништа не погађају, који нису 
кадри ништа сами урадити. И да сам ја у поноћ дошла, дете 
све дотле не би ништа окусило. Као да ниси могао погодити, 
кад после седам и по нисам дошла, да сам били спречена, 
задржана, да нисам могла доћи !... 

Паран је дрхтао осећајући да га јарост обузима; али 
сад се Лимузен умеша и окренувши се младој жени: 

— Ви сте одвећ неправични, драга пријатељице. Паран 
није могао погодити да ћете ви тако доцкан доћи, јер вам 
се то досад никад није десило; а после тога, како можете 
захтевати да он сам самцит, пошто је Јулију отерао, посвр- 
шава све послове 2 

Анријета, ван себе од беса, дрекну: 

— Мораће их сам свршавати, јер ја му нећу помагати. 
Нека ради, шта зна ! 

То рекавши одјури у своју собу, а и заборави да јој 
син није ништа јео. 

Сад Лимузен, одједном, поста одвећ услужан према свом 
пријатељу. Он покупи и изнесе полупану стакларију, наново 
постави сто, намести дечка на повисоку фотељу, док је Паран 
отишао, да зовне собарицу, да она послужује око стола. 

Собарица дође чудећи се; она није ништа чула, јер је 
седела у Жоржевој соби и радила. 

Она донесе најпре супу, после прегорео јагњећи бут и 

пире од кромпира. Паран, измучене душе и растројена духа 
овом несрећом, седе крај свог детета. Узе хранити малишана, 
покуша да и сам једе; стаде сећи месо, жватати залогаје и 
с муком их гутати, као да му је грло било узето. 

Мало по мало обузе га неодољива жеља да добро раз- 
гледа Лимузена, који је с друге стране стола седео и градио 
куглице од хлеба. Хтео је да види да ли Жорж личи на њега. 
Али се није усуђивао очију подићи. На крају крајева одважи 
се и нагло се загледа у то лице које је добро познавао, и 
ако му се сад чинило да га никад није добро разгледао, то- 
'лико му је изгледало друкчије, но што је он мислио. Мало, 
мало, па би бацио поглед на то лице, тражећи да пронађе 
најмању црту, најмањи знак, најмању ситницу, која би па- 
дала у очи; онда стане загледати сина, градећи се као да 
га храни. 

Две речи брујаху му у глави: „Његов отац! његов отац! 
његов отац!“ При сваком удару срца, оне му зазује иза сле- 
поочница. Ох! тај човек, тај спокојни човек, што с друге 
стране стола седи, био је, може бити, отац његовог сина, ње- 
говог Жоржа, његовог малог слатког Жоржа! Паран преста 
јести; више није могао. Страшан бол, бол од кога се урла, 
ваља по земљи, уједа, цепао му је утробу. Дође му да до- 
копа нож и да га сјури себи у трбух. То би му бол утолило, 
спасло би га, учинило крај свему. 

Јер, може ли он сад живетиг Може ли он живети, уста- 
јати ујутру, јести при обедима, излазити у свет, легати у вече 
и ноћу спавати са том, у њему пробуђеном, мишљу : „Лимузен 
је отац Жоржев!“... Не, он не би имао снаге ни један корак 
да учини, ни да ма нашта мисли, ни да ма с ким говори. 
Сваки да", сваки минут, сваки секунд он би се непрекидно 
то питао, тражио би да сазна, да погоди, да изненадно улови 
ту страховиту тајну. А малишана, свог милог малишана, не 
би сад могао ни погледати, а да му сумња не причини ужа- 
сан бол, да не осети како му се природа кида и како гаи 
сама срж у костима боли. Мораће овде, у овој кући, живети, 
остати крај тог детета, које ће и волети и мрзети. Јест, он 
ће га на крају крајева омрзнути. Да страшних мука! Ох! 
кад би поуздано знао да је Лимузен отац детињи, може бити 
да би се смирио, успавао у својој тузи и несрећи Али не- 
извесност је неиздржљива ! 

Живети у незнању, непрекидно тражити, вечито патити, 
сваки час дете љубити, изводити га у шетњу, носити у на- 
ручју, осећати на уснама благо голицање његове косице, о6о- 
жавати га и непрестано мислити: „може бити, он и није мој 
синр“ Зар није боље никад га више и не видети, оставити 
га, где год на улици загубити, или сам побећи далеко, врло 
далеко, тако далеко, да никад више чак ни говора ни о чем 
не чује, никада ни о чем. 

Он чисто поскочи, кад се врата отворише. Његова жена 


се појави. 
— Ја сам гладна, рече она; а ви, Лимузене2 
Лимузен, оклевајући, одговори: — Вере ми, и ја. 


Она нареди да се донесе јагњећи бут. 

Паран сам себе питаше: „Да ли су заиста ручали, или 
су се на љубавном састанку задржали р 

Они су обоје са особитом слашћу јели. Анријета се мирно 
· шалила и смејала. Муж стаде и њу мотрити; мало, мало па 
баци поглед на њу и одмах га скрене на другу страну. На 
њој је била ружичаста хаљина, украшена белим чипкама, и 
њена глава с плавом косом, обал врат и пуначке руке пома- 
љаху се из те кокетне и намирисане одеће као из пеном оба- 
вијене шкољке. Шта ли је она радила цео дан с тим чове- 
комрг Парану изиђе пред очи како обоје загрљени тепају 
једно другом ватрене љубавне речи! Како није могао ништа 
разумети, ништа погодити, гледајући их како ту, пред њего- 
вим очима, седе једно крај другога 2 

Боже, како ли су му се морали подсмевати, ако је још 
од првог дана био њихова будала 2 Је ли могућно да се тако 
изигра један човек, један честит човек, само зато што му 
је отац оставио нешто мало новаца! Како да се такве ствари 
не могу у душама прочитати; како да поштеним срцима ништа 
не открије преваре гадних срдаца; откад то да глас буде 
један исти и за лаж и за чисту љубав, и како да лукав, лаж. 
љив поглед буде једнак с искреним погледом 2 

И он их вребаше, очекујући какав год покрет, једну 
реч, наглашен израз. На једанпут му паде на ум: „вечерас 
хоћу да их уловим“, и рече жени: 

— Слушај, драга пријатељице, пошто сам већ отерао. 
Јулију, морам се још данас постарати ла нађем другу да 

диљу. Сад одмах идем, да потражим, не би ли већ сутра 
имали. Ја ћу се, може бити, мало подоцкан вратити. 

Она одговори: — Иди, ја нећу никуд излазити. Лиму- 
зен ће ми правити друштво. Ми ћемо то сачекати. - 

И окренувши се собарици: — Однећете Жоржа да спава, 
после успремићете сто, па онда можете ићи у своју собу. 

Паран устаде. Глава га је заносила, ноге клецале, идући 
посртао је. Он промрља: „До виђења“, и изиђе придржава · 
јући се за зид, јер му се под ногама љуљао паркет као 
нека лађа. 

Собарица узе Жоржа у наручје и однесе. Анријета и 
„Лимузен пређоше у салон. Чим се врата затворише, он осу: 
— Ах! јеси ли ти полудела, кад тако кињиш свог мужа» 


Она се окрете: — Ама чујеш ти, мени постаје досадна 
"та навика да од неко доба истичеш Парана као мученика. 
Лимузен седе на наслоњачу и прекрстивши ноге: — Ја 


га ни најмање не истичем као мученика, али моје је мишљење 
да је у оваком положају у ком се ми налазимо одвећ глупо 
од јутра до мрака пркосити том човеку. | 

Она узе цигарету с камина, запали је, па рече: — Па 
ја му не пркосим, на против; само он ме својом глупошћу 
"раздражује... и ја поступам с њим онако како он заслужује. 

Лимузен настави гласом, у ком се осећала нервозност: 
— То је лудо што ти радиш! У осталом, све су жене јед- 
наке2 Шта нашао се један красан човек, прекомерно че- 
«стит, лудо поверљив и добар, који нам ништа не смета, ни 
мрвице сумње нема, оставља нам потпуну и мирну слободу, 
колико је нама воља; и ти све могуће чиниш да га начиниш 
"бесним, и да упропастиш наш живот. 

Она се окрете к њему: — Ти си досадан, чујеш ли! И 
ти си кукавица, као сви људи што су. Ти се бојиш овог 
блесана ! 

Он скочи и бесно: — Ах! волео бих знати шта ти је 
он учинио, и зашто га мрзиш> Је ли те унесрећио 2 Гуче ли 
те» Вара ли те» Не, збиља, то је прешло сваку меру! 
Мучиш овог красног човека само зато што је одвећ добар, 
и мрзиш га једино стога што га ти вараш. 

Она приђе Лимузену и загледа му се право у очи: — 
И ти ми приговараш што га варам> ти> тир тир Како ли 
је тек твоје срце јадног 

Он, мало постиђен, стаде се бранити: —– Па ја ти ништа 
че приповедам, драга моја; само тражим да мало поштедим 
свог мужа, јер нам и једном и другом треба његово пове- 
рење. Мени се чини да би требало и сама то да увидиш. 

Били су сасвим близу једно другом; он висок, црнома- 
њаст, с подугачком, напред избријаном брадом, мало простач- 
ког држања, као код лепих људи који су сами собом задо- 
вољни; она витка, плава, румена, мала парижанка, пола лака 
роба, пола обична газдарица; рођена у собици иза дућана, 
одрасла на дућанском прагу, мамећи погледом пролазнике; и 
благодарећи том мамљењу удата за једног безазленог шетача, 
који је прелазећи туда свако јутро и вече, видео њу на вра- 
тима, заљубио се и узео је. 

Она продужи: — Па ти не разумеш, сметењаче један, 
да га ја мрзим баш стога што ме је узео, што ме је за се 
привезао, јер све што рекне, све што уради, па чак и што 
помисли дражи моје нерве. Он ме сваког тренутка до беснила 
доводи својом глупошћу, коју ти добротом називаш, и својом 
(блесавошћу, коју ти поверењем зовеш; а нарочито ме обу- 
зима бес стога што је он мој муж, место да си ти. А после... 
а после2... Не, он је заиста одвећ блесаст, кад ништа не сумња! 
Хтела бих да бар мало љубоморан буде. Има тренутака, кад 
ми дође да му викнем: „Ама зар ти, будало, ништа не видиш» 
Зар ти не видиш да је Пол мој љубазник 2“. 

Лимузен прсну у смех: 

— Међутим добро ћеш учинити ако узћутиш и не упро- 
пастиш овај наш овако миран и спокојан живот. 

— Ох! нећу га ја упропастити, не бој се. Крај оваког 
глупака немамо се чега бојати. Али је збиља невероватно 
како ти не можеш да разумеш колико ми је он одвратан, 
како ми дражи нерве! Ти си сасвим друкчији; изгледа да га 
волиш, да се срдачно с њим рукујеш. Људи су покашто веома 
чудновати. 

— Треба умети претварати се, драга моја. 

— Није реч о претварању, драги мој, већо осећању. 
Ви, људи, кад варате неког човека, рекао би да га одмах 
већма заволите; док ми, жене, омрзнемо га оног тренутка 
кад смо га изневериле. 

—- Ја не видим зашто би се омрзнуо један честит човек 
чију жену узмемо. 

—- Ти не видиш».. ти не видиш»... Вама у том недо.. 
стаје осећај пристојности. Шта да се радиг То су ствари које- 
се осећају, а не могу се речма исказати. А после тога не би 
требало... Али не, узалуд мука, ти ме нећеш разумети. Ви људи 
немате утанчаних осећања. 

И смешећи се, с благим презирањем покварене жене, 
положи му руке на рамена и понуди уста, он саже главу, 
стеже је у загрљај и уста им се саставише. И како су стојали 
пред огледалом, које је било на камину, друго двоје, сасвим 
налик на њих, љубило се близу часовника. и 

Они нису ништа чули, ни кад се кључ окренуо у брави, 
ни кад су врата шкрипнула, али наједанпут Анријета врисну 
и обема рукама одгурну Лимузена. Пред њима стајаше Паран,. 
блед као смрт, стиснутих песница, без ципеле на ногама и 
с шеширом на глави. 

| (Свршиће се.) 


Гиј дЕ МОПАСАН. 
(С француског превела С. Г.) 


НАГГРАНИЦИ 


Полеже под ветром шума јоргована, — 
Пуна влаге, цвета, мириса и боја — 
Бруји кроз њу песма чудна и незнана, 
И лутају душе умрлих хероја. 


Заклоњене сенком опуштених грана 
Провлаче се вису суморне алеје: 

Где пркосно штрчи фор Гази-Османа, 
Купајући своје куле и траншеје 


У плаветном мору светлости и сунца. 
Пусто је у крају том дивљих лепота, 
У ком свака стопа људске кости скрива, 


Безданица хучи, урличе и бунца; 
И човек човека убија к'о скота 
Ради педља земље, измеђ братских њива. 


Милутин ЈОВАНОВИЋ. 








ЈЕДАН ГРОЋ 





ЧЕД АЉГ ЛЕ РАОГБ. 


У дивљем нереду бурјан и кукута 
Крију тужне хумке, крстове и плоче; 
Ћути пусто гробље, где свака минута 
Значи подсмех свему штогод човек поче. 


Ту, у једном кутку, крај гробљанског јарка, 
Под бусењем свелим труну твоје кости: 

Сад знаш да је живот био само варка, 

И на крају гробље, — једно „Бог да прости !“ 


И свакога дана, кад са китом ружа 
И мислећи на те, клекнем крај твог гроба, — 
Чини ми се чујем тад јецање твоје. 


И док Тимок пољем своје воде пружа, 

Ја знам да ти мртва жалиш прошло доба 

И презрену љубав, младост, срце моје. 
Милутин ЈОВАНОВИЋ. 


ХМКРАВИ 


На молитву скупили се верни, 

А кандила сребрна и златна 
Блистају... 

У огромна звона ударају клатна — 
У један мах сви се крсте смерни 
Хришћани... 


Чистим гласом чита са амвона 
Еванђеље једно мило дете, 

Докле звуци устављених звона 
Дуго хује, као да нам прете... 


Једна бака расплакана грца; 

Две се даме погледају злобно — 
Пламен свећа поиграва кобно, 
Узбуђује болећива срца 
Споменом... 

Иконостас у злату се блиста, 
И у њему намрштени свеци; 
Док пустињак на Јорданској реци, 
Сав погружен покрштава Христа... 


„Што ли стрепи моје срце јадно; 
Да л' за себе, да л за ове друге г 
Јер док слушам то певање складно; 
Те стихире и молитве дуге, — 
Чини се, 


Христу лице постаје све жуће; 
Света муња у оку му сева, — 
И Он слази пун праведна гнева, 
Да нас бичем из Очеве куће 
Истера... 
СТЕВАН Петров БЕШЕВИЋ. 


КАД БУДЕТЕ СТАРИ. 


Кад будете стари и седи “и жељни сна, и кад вам глава. 
буде падала у руке док седите крај топле ватре: узмите ову 
књигу и читајте је полако, и сањајте о меком погледу кога 
су ваше очи имале некада и о њиховој дубокој сенци; 

Колико су њих волели тренутке ваше веселе љупкости, 
и волели вашу лепоту љубављу лажном или истинском! Али 
један човек волео је у вама вашу немирну душу, волео патње 
на вашем променљивом лицу. 

И погнути тако поред усијане решетке од камина, ре- 
ците у себи са нешто болне горчине како је љубав одбегла 
на највише врхове планина, и скрила своје лице међу мно- 
жином звезда. 


Вилџием БАТЛЕР ЈитС. 


(С енглеског превео Х. Х.) 

БАЛАДА О СПОЉАШЊЕМ ЖИВОТУ. 


И деца расту са својим дубоким очима које ни о чему 
не знају, расту и умиру, и сви људи иду својим путем. 

И слатко воће постаје од опорог, и пада ноћу као мртве 
птице, и лежи неколико дана, и распада се. 

И увек ветар дува и увек понова слушамо и говоримо 
многе речи и осећамо уживање и умор удова. 

И путеви трче кроз траву, и кутови су овде и онде, пуни 
"буктиња, дрвећа, рибњака и пуни претње, и мртвачки осушени... 

Зашто су ови подигнути 2 и нису једнаки једни другима2 
и безбројно су многиг Шта мења смех, плач и самртно бледилог 

Чему нам служи све то и ове игре, нама који смо ипак 
велики и вечно усамљени и који идући не тражимо никада 
никакав циљ 2 

Чему нам служи то што смо видели много ових ствари... 
Међутим, много каже онај који каже: „Вече“, реч из које тече 
меланхолија и жалост. 

Као тешки мед из шупљег саћа. 

Хуго ФОН ХОФМАНСТАЛ. 


(С немачког превео Х. Х.) 


О КНЕЗУ МИЛОШУ ОБРЕНОВИЋУ И ИЛИРЦИМА. 


Колико ми је познато, о Милошу међу Хрватима било је 
говора само онолико, колико се Милош 1848 завадио с Гајем. 
И у том је приповиједању о свађи, по биљешкама Милошевим, 
Људевит Гај јадно прошао. О односима Милошевим према 
Хрватској иначе се мало знаде. А као да се и не може још 
посве право да разумије, што је Кнеза Милоша довело у За- 
греб 1848 године, и зашто је он онако поступао, како је под 
Јелачићем поступао с тадашњим првим човјеком Хрватске. 
Разлози као да су старији. 

У истраживањима оних времена намјерио сам се и на 
један ресерватни спис, који ће нам моћи да мало разоткрије 
прилике — бар тако ја судим — из времена прије 1848 го- 
дине. Тиме ће нам бити нешто јасније држање Обреновића 


58% 

а истакнутије поступање Кнеза Милоша спрам Гаја. Мени је 
но овоме јаснији однос бечке владе спрам Хрватске. 

У четрдесетим годинама прошлога стољећа изашло је 
више дописа у Илирским Народним Новинама, што их је из- 
давао Људевит Гај, о приликама и догађајима у Србији. То 
се догађало већ онамо од 1842 године. Што су били непо- 
вољнији односи за династију Обреновића у Србији, то јеу 
нашим новинама више било говора о Србији. И највећим је 
дијелом дописник Гајевих новина истицао тековине, које је 
нова влада и династија Карађорђевића давала Србији. 

Тко је наговорио кнеза Милоша, да је 11/25 јунија 1842 
послао Гају као уреднику новина 25 цесарских дуката „ко 
отплаћању велики трошкова Ваши при Вашим издањима“, 
нисам могао да дознам. Само се из писма Милошева разбира, 
да је он настојао Гаја придобити за себе — јер, вели, да га 
његове новине веома занимају и задовољавају. Не знам ни 
то, да ли се сачувала захвалница Гајева Милошу за те ду- 
кате. Али Милош је доста брзо промијенио то своје мишљење, 
јер новине доношаху гласове о Србији, који нису могли да 
буду угодни Кнезу. 

У Хрватској су се прилике од 1843 сасвим измијениле. 
Ценсура књига и новина постајаше све оштрија. Политички 
се односи све више заоштравали, што у самој Хрватској, што 
у њезину односу к Угарској. Сукоби су с Маџарима посто- 
јали све чешћи — поради идеја, које је с обзиром на јужне 
Словене, носило хрватско илирство. У пожунском је сабору 
било већ 1843, а још више 1844, вике на Србе и на пансла- 
вјанство, које да Русија преко српске кнежевске владе у Хр- 
ватској шири. Како је Милош све то примао, не знам. Да је 
и онда одобравао писање Гајевих новина, дало би се веома 
оправдано сумњати. Коначно се растворио јаз између хрват- 
ских новина и Милоша 1844 године, а његове пошљедице 
излазе на јаву 1845. 

У „Новинама хорватско-славонско-далматинским“ изишао 
је 4 јануара 1845 (стр. 7) под рубриком „Сербија“, допис из: 
Београда, писан 1 децембра 1844. Из тога оригиналнога до- 
писа, што га је писао Гајев пријатељ Павловић, који је и 
друкчије писао о приликама у Србији, за разумијевање служ- 
бенога поступања, извадићу што је најглавније. 

У „Резјег ХеПшпо“ изишао је чланак, у којем се хвали: 

обитељ и влада прогнанога Кнеза Милоша. Истиче се, да је 
народ уз Обреновића. То да је показала и буна Стојана Јо- 
вановића. Стојан је подигао буну, да покаже народну захвал- 
ност прогнатој династији. Истакнувши то, обара се Павловић 
на владање Милошево поради оваква неистинитога писања. 
„Нису ли под владом Милошевом многе обитељи несретне 
учињене, својих права и сигурности лишене и до крајне не- 
воље упропаштенег“ Вели даље, ла Милош има заслуга, али 
те заслуге нису такве, да би их требало истицати као нешто 
особито. Оштро се обара на дописника пештанских новина, 
који је хтио да погрди успомену Карађорђа. „Карађорђе је 
жртвовао самога себе, да му домовина не би као жртва пала; 
— да је Милош тако радио, осигурао би се мир и спокој- 
ство у Србији“. Мјесто тога Кнез је Милош у земљи за 27 
година спречавао свако развијање и напредак. Његова је вла- 
давина тјерала Србију у очај. Својим поступањем није заслу- 
жио Милош никакве хвале, а какве су његове школе и су- 
дови били, то — вели Павловић — најбоље просуђује иначе 
добри пријатељ Милошев Вук Караџић, који је најоштрије 
осудио владање Милошево. Дописник спомиње и Михаила, 
али ни он није бољи од оца, јер је повјеровао вођење по- 
слова људима, који су радили за новац, а не по праву и правди. 

Допис је био жесток. Али није био једини овакве руке 
у Гајевим новинама. Ударало се и на друге. Није остајао по- 
штеђиван ни Вук Караџић поради својих односа спрам Ми- 
лоша, којих у Хрватској нису особито поштовали. Све би се 
то могло разумјети. У животу се догађа много, што се тек 
у први мах не може да схвати. Па и ово се може разумјети, 
"што је долазило у хрватске новине. Милош је дао писати у 
пештанске новине о себи, а против нове владавине. Његови 
су заштитници, кад је изгубио заштиту народа, постали Ма- 
џари. И то је бољело наше људе, који су сваки дан осјећали, 
како су Маџари поступали са Србима и с Хрватима, и како 
су баш у овим годинама радили на затирању народности. 
За то је, сигурно, уредништво новина дало одштампати тај 
чланак, јер је водило бригу о оним главним принципима илир- 
ства, о народној слози јужних Словена. 

Мени није посве јасно, како је загребачки ценсор про- 
"пустио овај чланак. Све ми се чини, да је Гај морао негдје 

другдје дати ценсуру овај чланак, (може бити у Пешти), па 
га онда штампао у својим новинама. 

Ресултат је тога Павловића чланка био овај: 

Маџарски Консилиј 23 априла 1845, број 12.139, изда на 
хрватског бана Халера допис, у којем се позива на чланак 
Гајевих новина и тражи, да бан поведе истрагу, како је могао 
доћи у новине чланак, у којем се грди не само кнез Милош, 
већ и његова фамилија, премда се знаде, да је од највишега 
мјеста (аш5аипо 10с0) — како вели бан — најстроже забра- 
њено писање против Обреновића. Уједно налаже бану у име 
дворске канцеларије, да се наложи ценсури, да ни у којем 
случају више не допусти оваквих чланака и навала на кнежеву 
обитељ. 

На ову маџарску писану одредбу, која се чува у кра- 
љевском земаљском архиву у Загребу под бр. 161 ртае 
(114 гез.), издао је бан Халер одредбу под број 162, 19 маја, 
налог, да ценсура позове редактора Људевита Гаја, који до- 
пушта оваким чланцима рушити част Милошеву, и тиме шири 
сјеме непријатељства (гетеп иттисаноп5 ргорасате), па да му 
каже, да је овакво писање најстроже забрањено и — бано- 
вом је руком у концепту приписано — да ће изгубити право 
издавања новина, ако се усуди још један пут што тако учи- 
нити. Под најстрожем одговорношћу имаду и ценсори да пазе, 
да што овако више не дође у новине. ДЕ 

Гај се сигурно оправдавао, а ваљада и оправдавао, јер 
у једноме спису има вијести, да се на његово оправдање оба- 
зиру, али му се грозе, ако би још када дошло до тога, те 
би у новинама ма што изашло, одмах ће му одузети приви- 
легију за издавање новина. 

У књижевном погледу је овај сукоб исто тако занимљив 
како и у политичком. Не може се рећи, да су хрватски Илири 
били противни Вукову књижевному раду. Али на хрватској 
страни није тај рад налазио оне потпоре коју би имао, кад 
неби било оваких личних сукоба, који су извирали из поли“ 
тичких опрека. Илирство је у својим првим представницима 
имало пред очима не само идеју књижевне заједнице, већи 
књижевнога јединства међу Србима и Хрхатима. Из овога 
овога јединства се имало поћи даље. А кад је Милош тра- 
жио заштите у оних, који су хтјели да спријече развој на- 
родне идеје, онда и књижевни успјеси нису могли да затоме 

све оно, што је другој идеји било на путу. Надам се, да ће 
ми поћи за руком да приберем и за то јасних и несумњивих 
података. 

За сад само толико хоћу да споменем, да је по овому 


"и опет мало свјетлости унесено у оне односе, који су у 1848 


години били веома одлучни не само за Гаја, већ и за разви- 
јање догађаја у Хрватској. Биће овим и нешто свјетлости ба- 
чено у поступање Милошево, кад је дошао у Загреб, да нађе 
тобоже помоћника за свој посао у политици и у пријелазу 
у Босну. - 

Ђ. Шурмин. 


УСТАВОТВОРНА ВЛАСТ И ПРОМЕНА УСТАВА. 
(2) 
3. 

У Белгији право предлагања промене Устава припада 
законодавној власти. Али се из чл. 131 белгијског Устава 
јасно види да се цео Усшав не може мењаши, али се могу 
промениши једна по једна све његове одредбе. Предлог о про- 
мени тих одредаба мора се решити у оба Дома и добити 
потврду краљеву. Да би се о томе могло решавати треба у 
сваком Дому да је присутна половина и један више члан, Од- 
луке се доносе простом већином гласова (половина и један 
више). У случају једнаке поделе гласова сматра се као да је 
предлог одбачен. Уздржавање од гласања не сматра се као 
гласање. " 

У предлогу за промену Устава не може бити обухваћено 
у исти мах више одредаба, него само једна (као и у Швај- 
царској), да би чланови оба Дома били слободнији у гласању. 
Може се предложити да се нека одредба укине, да се из- 
мени, да се нова дода или да се само нека алинеја једне 
одредбе измени, допуни или укине. 

Предлог за промену Устава не може садржавати нов 
уставни текст него се у њему само именују одредбе које 
треба мењати. Само ако се нека нова одредба додаје Уставу, 
она треба да је редигована. Тако је бар то питање решено 
у пракси, јер Устав о томе не говори ништа. 

Пошто су оба Дома изгласала предлог о промени изве- 
сних уставних одредаба и Краљ то потврдио, оба Дома сма 
трају се шим самим жао распуштена пи без указа краљевог. 
Најдаље за десет дана пошто се декларација о уставној про- 
мени објави у званичним новинама треба да изиђе указ о 
новим изборима, који се имају извршити у року од четрдесет 
дана. Изабрани Домови имају да се састану у року од два 
месеца. Рок у коме они имају да приступе решавању пред- 
лога о прамени Устава није одређен. 

Пре но што Домови приступе решавању предлога о 
промени Устава они га у почетку нове сесије шаљу комиси- 
јама које се састоје свака из двадесет и једног члана. Тим 
комисијама шаљу се предлози и ако нису претходно ни про- 
читани у Домовима, ни узети у разматрање, ни слати у одсеке. 

Комисије раде и после закључене сесије. Оне штампају 
послате им предлоге и раздају их посланицима односно се- 
наторима, а тако исто и излагање побуда којим су предла- 
гачи пропратили свој предлог. Одлуке се у комисијама доносе 
простом већином присутних чланова, а на седници мора бити 
половина и један више члан, па да њене одлуке буду пу- 
новажне. 

Министри могу присуствовати седницама комисијским и 
комисије су их дужне саслушати кадгод они то затраже. 

Кад комисије донесу одлуку о предлогу, он долази пред 
Домове. У сваком Дому за решавање предлога о промени 
Устава потребно је да у седници буду две трећине свих чла- 
нова који састављају дошични Дом. Предлог се сматра као 
примљен ако за њега буде гласало у оба Дома две шрећине 
присушних чланова. Ако не добије толики број гласова пред- 
лог се сматра као одбачен. 

Решавање о предлогу врши сваки Дом засебно. Ако се 
они не сложе у питању о промени Устава и о тексту нових 
одредаба онда се сматра као да је предлог пропао. 

У Белгији, као што се види, нема специјалне усшаво- 
шворне власши, којој би једина функција била решавање о 
предложеним уставним изменама и која би се сматрала као 
распуштена, чим би тај посао довршила На против, оба Дома, | 
изабрана ради решавања о уставној промени продужују после _ 
извршења тог задатка своје обичне законодавне послове. Њихов 
мандат траје онолико исто колико и мандат сваке друге зако- 

нодавне власти. За њихово обнављање важе опште одредбе 
белгијскога Устава. 


Кад је престо упражњен оба Домаа се“ распуштају, 
макар и да нису свршили уставну реформу. Бирају се нови 
Домови који, пошто изберу владаоца, могу приступити ре- 
шавању уставног питања. Краљ има права распустити било 
један било оба дома изабрана за промену Устава а може их 
"и одложити. Смисао белгијскога Устава није у томе да пред- 
ложену уставну реформу морају извршити Домови који се 
бирају непосредно после распуштања Домова који су реша- 
вали о потреби уставне промене. Чланом 131 Устава хтело 
се постићи то, да они исти Домови који су одлучили о про- 
"мени Устава не могу извршити ту промену. Њиме се само 
хтело да се обезбеди мањина од већине и владе и да се на- 
роду остави на вољу да избере нове представнике за про- 
мену Устава. Хтело се да једно тело предлаже уставну про- 
мену а друго да о њој решава. То је као нека политичка 
подела рада, којим се избегава извесна злоупотреба власти. 


Кад оба Дома дефинитивно реше о промени Устава усво- 
јени предлог подноси се краљу на одобрење и проглашење. 
Затим се објављује и сматра се да ступа у живот одмах чим 
се објави. 


Уставотворне функције Домова одмах престаје чим се 
предлог о промени Устава изгласа у оба Дома. Они потом 
постају законодавна власт и врше своје обичне послове. 

Никакве измене у Уставу не могу бити учињене за време 
намесништва. 


Устав не може бити обустављен ни у целини ни у по- 
јединостима. 


У Грчкој је прошле године иницијативом Народне Скуп- 
штине извршена измена извесних уставних одредаба.“ Том 
приликом измењен је и члан 107 који је говорио о ревизији 
_ Устава. Најважнија је измена у томе што нови Устав укида 
Велику Народу Скупштину као усшавошворну власш и по 


1 При том избору Домови раде у заједници, а не сваки за се као 
при промени Устава. 


2 Ова промена није извршена у духу уставних наређења. 

верава решавање о изменама уставних одредаба обичној На- 
родној Скуршшини. 

Целокупна Промена Устава забрањује се. Десет година 
после садашњих измена (дакле не пре 1921 године) могу се ме- 
њати само оне одредбе уставне које нису основне. Које од- 
редбе треба сматрати као основне а које не, то се у Уставу 
не казује. Без сумње то има да реши она Народна Скупштина. 
којој буде поднесен предлог за промену Устава. - 

У предлогу за промену Устава морају се изречно напо- 
менути све одредбе које се предлажу за измену. Народна 
Скупштина решава о томе у две седнице, између којих мора 
бити најмање месец дана размака. Одлуке се доносе већином 
од две трећине укупног броја гласова. 

Чим се то сврши сматра се да је Народна Скупштина 
тим самим распуштена. Бира се нова Народна Скупштина, која 
има коначно да реши о предложеној промени Устава. Није: 
изречно казано у ком року морају да сврше ови избори и 
састане Нова Скупштина. Мора се узети да и у том случају 
важе одредбе чл. 37 Устава по којима се избори врше четр- 
десет дана а нова Народна Скупштина сазива три месеца по. 
распуштању старе. 

Устав не одређује јасно да ли се нова Народна Скупштина. 
може бавити само оним изменама уставним које су имено- 
ване у предлогу усвојеном у претходној Скупштини или може 
мењати и друге одредбе. У српском Уставу то је сасвим пре- 
цизно одређено. То је питање спорно у правној науци и зато 
је требало Устав редиговати тако, како не може дати маха 
никаквим контроверзама. 

Последње измене Уставне ступиле су на снагу чим их 
је Краљ потписао. За будуће измене Устав предвиђа да мо- 
рају бити објављене у службеним новинама најдаље на десет 
дана пошто су изгласане у Народној Скупштини. Ништа се. 
не говори о санкцији краљевој, него се њихово ступање у 
живот везује за једну нарочиту одлуку Народне Скупштине. 

У случају рата или опште мобилизације због спољних | 
заплета нарочитим законом регулисаће се привремено обу- 
стављање, у целини или делимично, чланова 5, 6, 10, 11, 12: 
14, 20 и 95 Устава (лична слобода, право удруживања и 360- 
рова, неповредност стана, слобода штампе, тајна писама, по- 
ротни суд за политичке и штампарске кривице). Исти закон 

уредиће услове за објављивање опсадног стања и за завођење 
и рад ванредних судова. Овај закон не може бити промењен 
докле ради Народна Скупштина која је позвана да га при- 
мени. Закон се примењује, у целини или делимично, на целој 
државној области или у неком делу њеном, краљевим ука 
зом по овлашћењу скупштинском. 

Ако Народна Скупштина није на окупу, закон може бити 
примењен и без њеног одобрења, краљевим указом који према- 
потписују сви министри. Истим указом, који иначе не би био 
пуноважан, сазива се Народна Скупштина у року од пет дана, 
макар да јој је истекао мандат или да је била чак и распу- 
штена... Народна Скупштина нарочитим актом одлучује о др. 
жању или укидању краљевог указа. Чим се указ објави ступа 
на снагу и парламентарна неприкосновеност из чл. 63 Устава. 
Поменути укази престају важити: у случају рата, чим рат 
престане, а у случају мобилизације сам по себи два месеца 
после њиховог објављивања, ако за то време њихова примена 
није продужена новим скупштинским овлашћењем. 


У Данској предлог за измену Устава може бити подне- 
сен било у обичној било у ванредној сесији једног и другог 
Дома. Кад буде усвојен од оба Дома и ако влада жели да по 
њему поступи оба се Дома распуштају и врше се нови из- 
бори. Рок за ове изборе није нарочито обређен, те и за њих 
важи одредба чл. 22, Устава по којој се нови избори имају 
извршити два месеца после распуштања. Ако новоизабрани 
Домови усвоје без измене одлуке ранијих о промени Устава 
(било у ванредној, било у редовној сесији) и Краљ их потврди 
оне ће имати силу уставних закона. 

Како за усвајање ових уставних измена није предвиђен 
никакав нарочити кворум, то за њих важе исте уставне одредбе 
као и за обичне законе. На седницама у којима се буде ре- 
шавало о њима мора бити половина и један више од цело- 
купног броја народних представника и за предлог мора гла- 
сати половина и један више од свих који су гласали. 

Чланови 80, 87 и 88 Устава (0 личној слободи, о праву 
удруживања и похођења зборова) могу се применити на 
војску само у толико у колико нису противни војним за. 
конима. 

У Луксенбургу постоји једнодомни систем. Законодавну 
власт врше владалац и Народна Скупштина. Предлог о про- 
мени Устава почиње од законодавне власти и морају сеу 
њему означити уставне одредбе које се предлажу за измену. | 
Чим се и владалац и Народна Скупштина изјасне за измену, 
Народна Скупштина сматра се тим самим као распуштена. 
Нови избори одређују се се најдаље у року од три месеца 
по распуштању. Нова Скупштина може приступити решавању 
предлога о промени Устава само ако су у седници присутне 
три четвртине целокупног броја посланика. За предлог треба 
да гласају најмање две трећине присутних посланика. Тако 
изгласанс, уставне измене ступају на снагу кад их потврди 
владалац и кад се објаве. 

Никаква измена у Уставу не може се учинити за време 
намесништва. 

Никаква одредба уставна не може бити обустављена. 


У Румунији законодавна власт има права да се изјасни 
треба ли променити извесне одредбе уставне. Декларација о 
томе чита се три пута у јавној седници, с размаком од 15 дана 
између сваког читања. Пошто је приме оба Дома, они се 
тим самим сматрају као распуштени и наређују се нови из- 
бори у року од два месеца. Нови Домови решавају у дого- 
вору с Краљем о одредбама које су предложене за мењање. 
Да би Домови могли пуноважно решавати потребно је да у 
њиховим седницама буду присутне две трећине чланова. Да 
"би предлог био усвојен треба да су за њега гласале две тре- 
ћине присутних чланова. | 

Никаква промена Устава не може се извршити за време 
"намесништва. | 


У Холандији у предлогу о промени Устава мора се из- 
речно означити одредба која се предлаже за измену. Тада се 
једним законом одређује да се предлог може узети у разма- 
-трање. Пошто овај закон буде проглашен, оба Дома сматрају 
се као распуштени. Нови избори наређују се у року од че- 
трдесет дана, а нови Домови састају се два месеца после | 
распуштања претходних. | 

Нови Домови узимају поднесени предлог у претрес и 
„могу га усвојити само са две трећине присутних гласова. 

Никакве измене у закону о реду наслеђа не могу се 
учинити за време намесништва. 

Пошто се уставне измене усвоје у оба Дома и краљ их 
одобри оне се свечано проглашују и улазе у Устав. 


4, 


У Аустрији за промену уставних закона потребно је да 
у Доњем Дому буде присутна половина свих чланова. У Гор- 
њем Дому може се решавати кад је на окупу 40 чланова. 
У оба Дома за усвајање предлога о промени какве уставне 
одредбе треба да гласају две трећине присутних чланова. 

Специјалним законом одредиће се у којој је мери из- 
вршна власт, на своју одговорност, овлашћена да привремено 
обустави, у неким местима права предвиђена у члановима 8, 
9, 10, 12 и 13 уставног закона о општим грађанским правима 
(лична слобода, неповредност стана, тајност писама. право 
удруживања, слободна штампа). 


У Баварској право иницијативе за промену Устава има 


само Краљ, али се у Уставу не може ништа изменити без 


одобрења оба Дома. За решавање о предлогу потребно је да 
у седници буду три четвртине чланова у сваком Дому, и за 
предлог треба да гласају две трећине присутних посланика. 


У Баденској за решавање предлога о допуни, тумачењу 
или мењању Устава треба да буду присутне у седницама оба 
Дома три четвртине чланова. Предлог је усвојен ако су за 
њега у оба Дома гласале две трећине присутних посланика. 


У Виртембергу право иницијативе за промену Устава 
имају оба Дома и Краљ.“ Предлог о томе треба у Горњем 
Дому да поднесу најмање петорица чланова, а у Доњем Дому 
најмање петнаест. Кворум је за Горњи Дом половина чланова, 
а за Доњи Дом две трећине. За предлог о промени уставних 
одредаба треба да гласају две трећине чланова у оба Дома. 

Устав се може мењати и за време намесништва, али те 
измене важе само дотле док траје и намесништво. 


1 По једном закону од 4 јуна 1848 године признато је Домовима: 
ограничено право иницијативе за извесне уставне одредбе. 

2 То важи за обичие законе. Али како није учињен никакав изузетак 
сем финансијских закона, за чије подношење има права иницијативе је- 
дино краљ, то се ово односи и на предлоге о промени Устава. 

У Немачкој се не може извршити никаква промена у 
Уставу ако је њој противно чешрнаесш чланова Доњег Дома 
(Савезног Савета). Како је у њему свега 58 чланова, то значи 
да за уставну промену треба да гласа шри чешвршине, па да 
буде усвојена. 

За претходно питање: да ли један закон садржи или не 
садржи измене Устава треба проста већина, јер се оно сматра 
само као тумачење Устава. 

У Немачкој је донесено више закона чија је садржина 
у ствари противна одредбама Устава. Али како се њима нису 
формално мењале уставне одредбе, они су решавани у Гор- 
њем Дому простом већином гласова, и ако су у појединим 
тачкама супротни Уставу. 

При Горњем Дому постоји и нарочита стална комисија 
за Устав, којој је дужност да спрема извештаје за Горњи Дом, 
ако се породи каква сумња у тачност тумачења уставних 
одредаба. Комисија има седам чланова, и бира се у почетку 
сваког редовног сазива. 

Измене оних одредаба уставних које би ма у чему ме- 
њале специјална права појединих савезних држава, која оне 
имају у Немачкој конфедерацији не могу се учинити без одо- 
брења самих тих држава. 


У Норвешкој се из уставне одредбе којим се предви- 
ђају измене Устава јасно види да се не може мењати цео 
Устав. Чак се не могу доносити измене које би биле про- 
тивне начелима Устава, него само оне које не би мењале 
његов дух. | | 

Предлог о промени Устава подноси се Народном Пред 
'ставништву у првој обичној сесији после нових избора и 
штампа се у новинама. Али предложена измена моћи ће се 
примити или одбацити тек у једној обичној сесији после сле- 
дећих избора. Као што се види у Норвешкој се не распушта 
Народно Представништво, али предлог о промени ипак не 
може решавати оно исто Представништво коме је предлог 
био поднесен, него друго, које је дошло из других избора. 

За уставне измене потребне су две трећине гласова. 


У Португалији нови републикански Устав од прошле 


године тражи да између сваке промене Устава мора протећи 

десеш година, рачунајући од дана проглашења Устава. Овај 
рок може бити скраћен и на пеш година, али то може бити 
само по одлуци оба Дома, који о томе решавају у заједни- 
чкој седници. За предлог о томе треба да гласају две трећине 
чланова Народног Представништва — Конгреса. Заједничкој 
седници председава старији по година председник. 

Не могу бити предмет решавања предлози о промени 
Устава којима се тачно не одређују = редложене измене. А 
тако исто не може се решавати о предлозима којима би био 
циљ да се уништи републикански облик владавине. О уставн- 
ној промени решавају они Домови чији мандати трају у доба 


кад је поднесен предлог о тој промени. 


Право иницијативе за промену Устава има искључиво 
Доњи Дом. 

" У Уставу није прописана никаква специјална процедура 
за промену уставних одредаба, нити се тражи какав већи 


кворум. 
Народно Представништво може објавити опсадно стање 


у једном или више места државне области и обуставити или 
све или само неке уставне гарантије. Ово може бити само 


у случају ако је земља у опасности од туђинске навале или 
унутрашњих побуна. 

Ако Народно Председништво није на окупу, ово право 
има и председник Републике у споразуму с министрима, али 


само за тридесет дана. Ако они у том року не сазову На- 


родно Представништво, оно се може и само састати. Извршна 


власт дужна је известити Народно Представништво о мерама 


које је предузела и у случају злоупотребе права она је одго· 
ворна за свој поступак. 


У Пруској право иницијативе имају Краљ и оба Дома. 
Устав се мења као и обични закони и довољна је апсолутна 
већина у оба Дома па да уставна промена буде изгласана. 
Гласање се врши двапут у размаку од најмање 21 дан. 

У случају побуне и рата могу бити обустављене одредбе 
чл. 5-7, 27-30 и 36 Устава у крајевима у којима се ове мере по- 
кажу као неопходне, (лична слобода, неповредност стана, ре- 
довни судови, слободна штампа, зборови, удруживање, употреба 
оружане силе против нерада). Обустављање ових одредаба 
мора се вршити под условима које прописује нарочити закон. 

У Русији Устав не предвиђа никакав специјалан начин 
на који се може мењати. Једна једина одредба говори о томе 
да право иницијативе за промену Устава има само цар, док 
за друге законе то право имају и оба Дома. Никакав закон, 
па по томе ни Устав, не може се издати ни стати на снагу 
ако га нису усвојили Домови и потврдио цар. 

Цар и министарски савет ни у времену кад Доњи Дом 
није на окупу, ма како биле важне околности и неопходне 
потребе, не могу изменити ни једну одредбу уставних закона 
као ни закона о уређењу Горњег и Доњег Дома и о избо- 
рима за њих. | 


У Саксонској право иницијативе за промену и тумачење 
Устава имају краљ и оба дома. Измене у Уставу могу се чи- 
нити само ако се на то сагласе оба Дома. За пуноважно ре- 
шавање о томе треба да у седницама оба Дома буду три 
четвртине од целокупног броја чланова. Предлог се усваја 
ако су за њ у оба Дома гласале три четвртине присутних 
посланика, и ако је такво гласање свршено у два редовна 
Народна Представништва. 


Ако тумачење какве уставне одредбе наилази на тешкоће 
због неслагања међу владом и Домовима, онда свака страна 
има права да упути другој један мемоар, на који друга страна 
може дати свој одговор. Ако се споразум ипак не постигне, 
ствар се предаје на решење Великом Државном Суду чије 
је тумачење обавезно. Оно се доноси већином гласова, а у 
случају равне поделе гласова важи она одлука за коју је гла- 
сао председник.! 

Намесник који врши дужност краљеву не може подно- 
сити никакве предлоге за измену Устава. Ако за време на- 
месништва такав предлог потече од Домова, онда намесник 
сазива породични савет (чл. 11 устава казује његову органи- 
зацију) и износи му предложену измену, и тек кад је и он 
усвоји она ступа на снагу. 

Ни кад опште добро хитно захтева не може краљ изда- 
вати наредбе које би ма у чему мењале Устав и изборни 


1 Велики Државни Суд и његове функције предвиђен је Уставом 
(зл. 142—151). 

закон (за обичне законе може, али до првог састанка пред- 
ставништва). 


У Турској у случају неопходне и стварне потребе могу 
се изменити понеке уставне одредбе. 

Право иницијативе за ту промену имају и Султан и оба 
Дома, али се предлог упућује најпре Доњем Дому. 

Кад предлог буде усвојен у Доњем Дому са две тре- 
ћине гласова, он се упућује Горњем Дому. И кад га и овај 
усвоји с истом већином подноси се Султану и добива оба- 
"везну силу, кад се потврди његовим ирадом, а дотле важи 
ранија уставна одредба. 

Тумачење уставних одредаба припада Горњем Дому. 

Ниједна уставна одредба не може се обуставити нити 
укинути ни под каквим изговором. 


У Црној Гори предлог да се што у Уставу измени, до- 
пуни или протумачи може учинити Краљ или Народна Скуп- 
штина. У предлогу се морају изриком именовати оне тачке 
" Устава које би се имале изменити, допунити или протумачити. 
За пуноважну одлуку о предлогу потребне су две трећине 
присутних народних посланика, а да предлог буде дефини- 
тивно усвјен потребно је да га изгласају још две редовне 
Скупштине једна за другом. ; 

За време малолетства краљевог не може се учинити ни- 
каква промена у Уставу. 

· Устав се не може обуставити ни у целини ни у поједи- 
ним деловима његовим. 


У Шведској се као уставни закони сматрају сем Устава 
још и закон о организацији Народног Представништва, закон 
о реду наслеђа и закон о слободи штампе. 

Устав и уставни закони примењују се у сваком специ- 
јалном случају у буквалном смислу. 

Право иницијативе за промену Устава и уставних закона 
имају и Краљ и оба Дома. Никаква се измена не може из- 
вршити без одлуке оба Дома и пристанка краљевог. 

У свакој редовној сесији осам дана после отварања На- 
родно Представништво изабраће сшалну усшавну комисију 
од 20 чланова, по пола из сваког Дома. Поред других функ- 

ција: овој комисији главна је дужност да испитује основне 
законе краљевине, да предлаже Народном Представништву 


измене које сматра за корисне, потребне и остварљиве и да. 


подноси извештај о сваком уставном питању које јој пошљу 
Домови. 

Сем ове сталне уставне комиси е (која сем чланова може 
имати и заменика) може се за проучавање предлога о про- 
мени Устава и уставних закона бирати и нарочити одбор. 

Ниједна се уставна одредба не може претресати у На- 
родном Представништву док није била проучена у сталној 
уставној комисији. 

Ако било један било други Дом или оба измене у це- 
лини или у појединостима редакцију уставних измена коју је 
саставила стална уставна комисија, или ако се оба Дома међу 
собом не сложе о тексту измена, предлог се враћа одбору да 
он нађе редакцију која ће измирити и изгладити супротности. 


• О предлозима за измену, укидање, допуну и тумачење 
појединих одредаба у Уставу и уставним законима може се 
решавати само у редовној сесији. 

Они могу бити одбачени у истој сесији. Ако буду усво- 
јени, сматрају се само као законски пројект чије ће се реша- 
вање одложити до прве редовне сесије која дође после нових 
општих избора за Доњи Дом. Тада ће се поново о њима ре- 
шаватм али у оном облику у коме су усвојене у претходној 
сесији Народног Представништва. То решавање може бити 
одложено за другу коју сесију само ако на то пристану и 
Краљ и оба Дома. Ако у овој сесији оба Дома приме пред- 
ложене измене, оне се подносе Краљу на одобрење. Краљ се 
пре закључка те сесије саветује с владом и у престоној дво- 
рани даје свој пристанак на њих или износи разлоге са којих 
им не може дати своју санкцију. 

Кад је предлог о измени Устава и уставних закона (од- 
носно допуни, укидању и тумачењу) поднео Краљ Народном 
Представништву и оно га усвојило, онда се та одлука На- 
родног Представништва саопштава Краљу у престоној дво- 
рани у дан који Краљ одреди. 


1 Члан 38 закона о организацији Народног Представништва, тачка 
ги 3, чл. 9 и 38, 105, 106 и 207 Устава. Ова комисија оптужује министре 
и чиновиике који су повредили Устав пли допустили да буде повређен“ 

Свака одлука Народног Представника коју је Краљ санк- 
ционисао, и сваки краљев предлог који је Народно Представ- 
ништво примило а тичу се измене уставних одредаба имаће 
силу уставног закона.! 


(Наставиће се.) 


ЈАША М. ПРОДАНОВИЋ. 


СЛОБОДНО ИСПИТИВАЊЕ У НАУЦИ.“ 


Госпође, Господо, 


Приметићете ми можда да сам изабрао доста општи 
предмет и прилично амбициозан наслов; ипак ја не мислим 
да се поводом тога правдам. Ја нисам могао, као што то 
други чине, да вас позабавим својим посведневним изучава- 
њима; она су нешто... како бих рекао» езотерична, и доста 
вас воле више да им одају пошту издалека но изблиза, и тако 
сам био принуђен да се задржим на оном што је опште. У 
осталом, нисам могао заборавити да је дом који ми данас 
пружа гостопринство пре свега дом слободе, и да је ту сваки 
добро дошао кад о слободи говори. Допустите ми додати да 
је ово идеја Г. Ректора, идеја коју сам, у осталом, свесрдно 
прихватио. 

Слобода је за Науку што је ваздух за животињу; без 
слободе она се гуши и умире као тица без кисеоника. А ова 


1 Извори за овај ! део расправе: Е. К. Пагезђе еђ Р. Пагезје: Лез 
чСопз ћићопхг тодетпез, %. Ти П; 6. Петотђупез: Сопзићтопз еито- 
рбептез |. 1 и П; А. Езтет: Пгомб Сопз ићоптећ..; 5 Перосе: Те те- 
јетепаит еп Зилзве; Тћ. Сиги: Ге тејетепашт; Епс. Рјегге: Ттате де 
атоб ропћаце итд.: О Огђап: Ље дато Сопзшћићоптећ аде га Веџћуне; 
6. Ти 1; А 5. броп: Матиег де дато Сопа  фићтоптег ; Н. В. де Ктотлоп; Ке- 
ујећоп дез Сопзш и опа, Сотђез де Гезфгаде5 : Птоћ роптдане сотетро- 
талпе; Е. Могеап ег Ј. Пејресћ: Гез тедјетатћв дез Аззетвев 160191а- 
рез 1. 1 и 1; Р. Гађапа : Де дато риђис деџ Етрте аџетата |. Ги 1: 
"Сопз иНоп ропаие де 1а Ебрифђидаие Ротбитајзе; Сводђљ законовђ росе - 
_ скол имперји |. Ги П; Конституција на бљлгарското царство; Устав осман- 

"лијског царства и Устав за кнежевину Црну Гору. 

2 Говор Анриа Поанкаре, великог математичара и члана Француске 
Академије, на прослави двадесетпетогодишњице оснивања Слободног Уни- 
"верситета у Брислу, новембра 1909 године. 

слобода треба да буде безгранична, јер ако би јој се хтела 
стављати ограничења, имала би се наука тек упола, а наука 
у пола није више наука, јер би била, и мора да буде лажна 
наука. Мисао не сме никако да се потчини никаквој догми, 
нити странци, нити каквој страсти, ни каквој користи, нити 
унапред створеној идеји, нити ичему другом — изузев самим 
чињеницима, јер за њу потчинити се било би што и нестати је. 

Од оних давних времена кад је добри Бог био забранио 
првим нашим родитељима да дирају у дрво познања, његове 
идеје су се без сумње до сад прошириле; ја све замишљам 
да тај чудновати уметник који је свет створио, не жели да 
ово неупоредиво уметничко дело бескорисно остане зато што 
нема ко да се диви: исто тако не жели он да познајемо само 
једну рђаву репродукцију тог света, вештачки онакажену. Кад 
бисмо могли да чујемо његов глас, ја мислим да би нам он 
говорио : „Добро разгледајте, и све гледајте“, а не: „Не гле- 
дајте с те стране, чекајте да се Истина покрије листом од 
винове лозе“. 

И ако су се спалишта за навек угасила, ипак се дешава 
да по неки човек буде кажњен зато што је мислио. И ако 
је ретко да ко плати животом за своје идеје, па чак и сло: 
бодом, ипак су оне за њега врло често извор хиљаде под- 
муклих кињења; оне га излажу губитку места или пакосном 
штрпкању лицемерних гонилаца, који немају више храбрости 
да буду отворени инквизитори. Па опет и ово је сувише; 
јасно је да, ако треба бити јунак па отворити очи и смети. 
рећи што се видело, биће мало људи који ће се поштено по- 
служити видом и речју, јер су на овоме свету јунаци још 
увек ретки; и што је још важније, биће их који ће варати 
и себе и нас, јер ће, гледајући са страхом на ствари, искрено 
веровати да су видели што је најбезопасније да се види. 
Треба дакле, уколико то човечја природа допушта, да ишчезне 
сваки законски или друштвеви притисак на мисао. 

Црвенео бих од стида задржавајући се на овом, али то» 
то је тек спољашња слобода, а то није довољно; најгори су 
они окови што их сами себи кујемо, а и од њих треба осло- 
бодити се. ~ 

Ако приступите изучавању појава са унапред примљеним 
веровањем, које вам је драго, јер сте га с мајчивим млеком 
посисали, јер су учитељи који су вам га дали људи честити 

и достојни поштовања ; ако сте још убеђени да га се не бисте 
могли без греха одрећи, каквим ли ћете болним сукобима 
бити изложени, ако чињенице дођу да га оповргну2 Ето как- 
вој се муци излаже много угледних научника, који су своју 
веру потпуно сачували, или и само трагове њене, и потребно 
им је, да би тражили светлости, да би на чињенице могли 
применити беспристрасну критику, и потпуно се, после ове 
критике, потчинити чињеницама, више храбрости него нама 
осталим; потребан им је прекаљенији и можда стварније сло- 
бодан дух. : 

Али ретки су такви људи. Колико ће других искрено 
веровати да непристрасно обрађују науку, зато што се по 
каткад позивају на чињеницер То је истина, али их они испи- 
тују као што су председници некадашњих порота, они од 
старе школе, испитивали сведоке; нису их остављали на миру 
све дотле док не кажу што се захтевало да кажу. И то су 
оне судије називали правдом, па то и ови тобожњи научници 
зову науком. 

Ја бих хтео да изближе проучим начин на који ти искрени 
људи бивају, и не знајући, заведени својим унапред примље- 
ним идејама, често и до заблуда. Чињенице се могу разно- 
струко тумачити, јер су оне увек само непотпуно познате. 
Међу овим тумачењима има их која су вероватнија него остала. 
На несрећу, оцењивање вероватноће је ствар деликатна, не- 
стална, у првом реду субјективна, у којој се ни сви добри 
духови не могу увек да сложе. Слажу се тек пошто се веро- 
ватноће умноже и, не постигнувши никако математичку си- 
гурност, долазе до практичне извесности, И сад, од двају 
гумачења једне чињенице, човек потчињен догми неће иза- 
брати ону коју би сматрао најпаметнијим да је имао пред 
очима једино ону чињеницу, већ које је најмање противно 
истини за коју је веровао да је познаје, пре него је чињеницу 
посматрао. То тумачење ће сматрати као вероватно, и, довде 
он је у праву. Објашњење може изгледати чудно, али најзад 
има у овом свету и чудних ствари. 

Само, после ове чињенице, он ће посматрати другу, па 
трећу; и сваки пут налазиће по једно ново објашњење; како 
ће свако од њих бити само упола невероватно, он ће поми- 
слити да је све спасено; неће приметити да се невероватно: 
сти нагомилавају, и неће смети признати ни себи самоме како 

би устукнуо пред овом гомилом бесмислености да су му се. 
оне од једанпут показале, а не једна за другом. Биће врло 
охол, јер ће моћи рећи: „На све смо дали одговор!“ То су 
адвокати који се с малим задовољавају и којима је доста кад. 
нису били принуђени да ућуте; њихов занат није да траже 
истину, него да убеде како имају истину. 

Правоме научнику није до тога да злоупотреби наивност 
судије; њему је потребно да има довољно слободан дух, да 
би постао сам себи судија, те да би тачно оценио вештачки 
скелет, чији би делови могли да га заведу док остају одвојени. 

Но немојте ме разумети да хоћу да ускратим науку по- 
божним људима, и понаособ католицима. Не дао Бог! Не 
бих био толико глуп да лишавам човечанство услуга једнога 
Пастера. Има људи који заборављају своју веру улазећи у 
лабораторију; чим навуку своје пословно одело, они умеју 
погледати истини у лице, и имају толико критичког духа као 
ретко ко. А то је све што се од њих може захтевати. 

Ја их познајем много, а Пастер је само најславнији међу 
њима. Али, сетите се добро тога, Пастер је био ђак Нормалне 
Школе. Ту су га били руководили изврсни мислиоци, који су 
га научили како да поштује истину ; стално је био у додиру 
с друговима који су имали друкчије идеје него он, и њихове 
смеле препирке стварале су му снажну и слободну душу. За- 
мислите, на супрот томе, да је био васпитан у каквоме за- 
воду друкчијег духа, где би наставници сматрали његове. 
одличне способности као опасност, где би гледао око себе. 
школске другове покорне ауторитету и начињене по истом 
калупу, где би га од детињства учили да своме разуму не 
верује, као год каквом непријатељу, да преза од радознало- 
сти које би га могле изложити греху сумње; тада његова 
вера не би ни уколико била живља, али он не би био Пастер. 

Догме откровене религије нису једине којих се треба 
бојати. Отисак што га је католицизам оставио на западну 
душу, био је тако дубок да је доста чак и ослобођених духова 
осетило носталгију за робовањем, и потрудили су се да ва- 
споставе цркве; тако извесне позитивистичке школе нису 
друго до католицизам без Бога. Сам Огист Конт је маштао 
да дисциплинује душе, и извесни његови ученици би, прете- 
рујући мисао учитељеву, постали убрзо непријатељи науке да_ 


су само били најјачи. Свака спољашња дисциплина спутава — 

мисао, и не вреди труда раскидати са старом да би се при: 
мила нова. 

Ова опасност је још далека, и нећу да се задржавам 
на њој. Али, не пристајући ни уз једну цркву, јесмо ли си- 
гурни да смо увек очували непристрасност која приличи на- 
учнику, и да нисмо узвикнули ни пред којим открићем, на- 
рочито незгодним за верне: „Ах! волео бих да знам како ће 
ово клерикалци примити!“ То није ведрина са којом треба 
да буде дочекана једно научно освојење; дивљење што га 
она улива треба да је незаинтересовано, да се обраћа чистој 
лепоти, не водећи нимало рачуна о користи коју отуда може 
извући та и та странка. 

Ето, на пример, историја вера; то је наука која треба 
да се обделава као наука, од људи решених да све виде и 
да иду до краја. Не ваља је поверовати човеку који верује, 
који ће нерадо дирати у оно што му је драже од самог себе; 
и највештији хирурзи не воле да оперишу своје сроднике, 
Али исто тако не треба изабрати ни човека који гаји мржњу 
спрам верских ствари, и који је самим тиме неспособан да 
разуме појаве које има да проучава. То би значило поверити 
курс из оптике слепцу, или курс из акустике глувоме. 

Ми ћемо бити слободни, и способни за слободно испи- 
тивање, тек кад се не будемо обмањивали никаквом страшћу, 
а ја не говорим само о политичким страстима; може бити, 
деси се кадгод да се истраживач непријатно осећа кад примети 
нешто што иде у потврду теорије, драге ком колеги према 
којем он није богзна како пријатељски расположен. А то ће 
се дешавати без сумње дотле док људи буду људи. Ослобо“ 
ђење ће дакле увез бити тек делимично; и то значи већ 
нешто кад се услед тога црвени, кад се пристрасност не 
сматра као морална обавеза, што је случај са оним који је 
узео на себе задатак апологетичара. 

_ Не сами католици сматрају се обавезни да су дужни 
да се боре противу извесних мишљења, и да не слушају раз- 
логе оних који их бране; има их и који се позивају на со- 
цијални интерес. Имг ли доктрина опасних по друштво И 
у том случају, друштво које хоће да живи и које има права 
да се брани, може ли оно њих отрести као што се ослобађа 
злочинаца Не, нема спасоносне лажи; лаж није лек, она 
може само тренутно удалити опасност, и то пооштравајући 

је; лаж не може да јој доскочи. Онима који не умеју гледати 
истини у очи улива она опасна искушења; а који су позна- 
тији са њом, виде у њој само ведар сјај, исто онако као што 
вајар, спрам голога модела, заборавља своју пожуду, да би 
мислио само на вечиту лепоту. : 

Теорије су неопходна помоћна средства науци, али сред- 
ства тиранска, против којих се треба умети бранити; онај 
који би, не дајући отпора, трпео над собом њихову власт, 
не би био више способан за истински слободно васпитање; 
он би сам себи ставио наочњаке, а, међутим, после се не би 
могло без њих. М шта онда да се ради» 

Једне ће гледати да их занемаре, презираће их и пре- 
зираће оне што се њима служе; вероваће искључиво голоме 
искуству и сматраће да су они једини верни правој експери- 
менталној методи. Но да ли ће моћи далеко ићи тим путем» 
Ако би били доследни самима себи, требало би да себи за- 
крате свакако груписање чињеница, пошто груписање пред- 
ставља већ извесну теорију. Али осамљене чињенице су без 
интереса, јер нам тек упоређивање открива њихов склад, 
извор њихове лепоте, и зато што једино аналогија допушта 
предвиђање, без којега је немогућна практична примена. Свако 
сређивање је прикривена теорија, а само сређујући чињенице 
моћи ће се кретати у лабиринту, без бојазни да се залута. 
Они који неће да сазнаду ову истину, корачаће пипајући, вра- 
ћајући се без престанка одакле су пошли, чинећи по сто пута 
исти пут; они неће бити, како ваља, економи своје мисли; 
и треба да се сете да је задатак велики, а живот кратак (не 
велим само живот човеков, него живот човечанства), и не 
треба да се излажу губљењу времена. 

Други претерују у сасвим супротном правцу. Они толико 
верују теоријама, да се одричу посматрања чињенице које би 
им могле противречити, или које би просто показале да су 
теорије само приближно тачне. Кад се врши какав експери- 
менат, дешава се у опште да се резултати онако сирови не 
могу примити, да има извесних грешака, и да је стога по- 
требно извршити неке поправке. И сад, ако сети сирови ре- 
зултати слажу с теоријом, научници о којима је реч неће се 
паштити да истражују грешке; ако, напротив, има неслагања, 
они ће лупати главу да их пронађу; истраживаће оне које 
им требају; затвараће очи пред онима које би могле деловати · 

у супротноме смислу; и задаваће себи муке, само нека бм се 

ишло напред. Је ли потребно рећи да ово није слободно испи- 

тивање, које може бити само непристрасно испитивање2 Треба 

бити подједнако строг према успелим, као и према неуспе- 
лим експериментима. 

Срећом, има научника који се паметније служе теори- 
јама; служе се њима, али им много не верују; оне су за њих 
само путокази који им означавају оно што је од интереса 
истраживати, пре но да им наговештавају резултат овог 
истраживања. Између свих чињеница које су около нас нема 
ниједне да је без интереса; требало би пред сваком да се 
зауставимо, кад нам време не би било одмерено; за несрећу, 
ми хитамо и принуђени смо да задржимо само најважније; 
тешкоћа је наћи их, и у томе ето теорије нас могу помоћи; 
важне чињенице су раскрсне, како веле Енглези, то јест оне 
могу да потврде или ослободе теорију. После тога, ако се 
резултати не слажу са оним што је предвиђено, прави науч- 
ници неће осећати неугодност, него ће пожурити да је из- 
бегну, благодарећи магијским предзнацима; и, напротив, осе- 
ћају се јако надражени у својој радозналости; они знају да 
ће њихови напори и тренутна пометеност бити стоструко пла- 

_"Ћени, јер је истина ту, сасвим близу, још прикривена, и тако 
рећи, окићена чаром тајанствености, али тек што се није 
открила. 

Дошао сам на деликатно питање о натприродноме и о 
чудима; нећу да говорим само о чудима на која се позивају 
заступници различитих религија, него о свему што се зове 
телепатија или спиритизам. Није давно кад се то све могло 
унапред, као неистинито, одбацити; то су само, рекло би се, 
сујеверице прошлих векова, о којима је напредак у науци 
дао своју последњу реч. Али данас се дешава да нам побе- 
доносни позитивизам не допушта више да олако усвајамо ово 

угодно држање. Научник се данас не сматра представником 
не знам каквога вечитог разума, за који би он унапред знао 
да ће му се чињенице потчинити. Искуство је једини госпо- 
дар, и они који признају његову власт не треба ништа да 
одричу без испитивања. 

Тако видимо праве, а каткад и врло угледне, научнике 
да се заинтересују за ова тајанствена питања. „Зашто, веле 
једни, оставити читаву читаву једну класу чињеница изван 

науке; на њих треба применити научне методе; као остале, 
и ове чињенице подлеже законима; само су ти закони непо- 
знати, и сад их треба пронаћи“. МИ они су били донекле у 
праву, јер су пронашли појаве хипнотизма. Њ- 
Други иду још даље. „С каквим правом, проглашујете | с: 3 
ви а рпогт општи детерминизам и немогућност чудаг2 То није 
слободно испитивањг“, него сасвим на против. Не само да не- 
мате права Маи унапред да те појаве не постоје, ви _ 4 
немате чак ни права да поричете њихов натприродни карак- 
тер. Најпре посматрајте, па ћете онда говорити“. ин 
Могло би се, без сумње, одговорити, да смо ми прину- Њ. 
ђени бирати међу многобројним предметима који подстичу нашу | 
пажњу; да смо стога приморани занемарити неке, и да то не 
значи огрешити се о правило, пошто се друкчије не може, 
да је, према томе, допуштено оставити на страну покушаје; 
чији нам неуспех искуство прошлости даје да предвидимо. % ; 
Зар једно данашње искуство више вреди од хиљаду јуче 
рашњихг 
А то није све; да бисмо приступили овим питањима са. | 
извесном вероватноћом да избегнемо заблуде, није довољно. _ 
бити вичан физичар, треба пре свега бити опрезан психолог; | 
има физичких инструмената врло савршених, али који раде _ 
добро само онда ако је истраживач без предубеђења. 3 
Познато је да су медиуми наклоњени обмањивању ; сви. 
медиуми варају, — кажу верни; нама је довољно да они не _ 
варају увек. Оне који тако расуђују није врло тешко прева- 
рити. Сами лекари који су створили науку о хипнози, и који. | 
су имали критички много смисао развијенији, нису покази- 
вали увек довољно неповерења према препреденостима оних. 
које су хипнотисали. 
Одушевљења се треба исто тако бојати као и злоупо- 
требе: Кад нам причају известан појав ове врсте, и нарочито. 
кад нам га причају с акцентом веровања, потребно је да се . 
опоменемо колика је склоност неких душа за оним што је 
чудновато, с колико усрдности оне верују у невероватно, када 
би посумњале у полувероватно, а сами треба да верујем и и: 
само оном што смо својим очима видели. К 
Па лепо, онда идите да видите, рећи ће нам. а ако о: ; 
нско од нас хтео да иде, стављају му луде услове. Еузапија _ 
пр аштата на присутност фотографа, али је себи задржала | 

право да сама да знак за паљење магнезијума, вичући: осо! 
То више није слободно испитивање, пошто има средстава 
испитивања која нам није слободно употребити, и они који 
неће да се подвргну овој комедији имају потпуно право. 

Шта да одговоримо сад онима који нам пребацују да 
поричемо чуда а рлот и да нисмо тако доследни експери- 
менталној методи» Можемо ли рећи да је модерна физика 
доказала њихову немогућност; не, то би био погрешан за- 
кључак. Наука може да нас упозна само са законима појава; 
она нас не учи да ови закони немају никаквих изузетака, 
она то претпоставља, а то није једно исто. Узалуд ћемо 
наводити да су ови изузетци ретки, да су, у томе и томе по 
себном случају, они које нам се учинило да смо запазили, 
били у ствари очевидни: ми нећемо имати поузданог доказа 
који би принудио наше противнике на ћутање. 


Најзад ће моћи приметити да су нам наше навике експе- 
риментисања створиле једно душевно стање, које нам је оне- 
могућило веровање у чуда, то је душевно стање неприступачно. 


Не, оно што говори противу натприроднога није физика, 
то су психологија и историја. 


Прва нас учи, рекао сам већ, какве обмане ствара оду- 
шевљење; увек се треба сетити изреке Ренанове: баш спрам 
оних сведока ваља бити неповерљив, који пристају да буду 
убијени. 


Што се историје тиче, она показује како су лажни бо: 
гови стварали исто тако чуда као и прави Бог. 


Ако се хоће утврдити да су такозване натприродне по- 
јаве не само аутентичне, него и необјашњиве без суделовања 
каквога надчовечанског бића, потребно је да то биће постоји; 
а тада ми имамо права захтевати од верних да провере приче 
о тим појавама, као што би чинили да се чудо приписивало 
Јупитеру. 

р Има, разуме се, и модерних чуда; и ту, без сумње, Еску-. 
лап је исто тако добротворно делао; желети је ипак да ле- 
кари без предубеђења проуче изблиза ове појаве. 
___Знам добро чему се излажу и разумем што оклевају; 
ипак је срећа што је један скорашњи спор, у Мецу, бацио 
нешто светлости на та питања. а 
Казао сам, Господо, шта је слобода за науку; хтео рад 

бих, завршујући, да кажем шта може наука да учини за сло- 
боду; оснивачи вашег Универзитета су то добро појмили. 

„Што чини снагу нашег завода, рекао је један од њих, 
што је бранило његов опстанак, то је да, и ако проистичући 
-од једне политичке странке, он никад није био њено. оруђе. 
Бриселски Универзитет нема задатак да брани ову или ону 
слободоумну доктрину, његов је циљ да распростире велика 
начела, и нарочито начело слободног испитивања“. 

Боље се није могло рећи; не, од науке не треба тражити 
да изналази истине по могућству непријатне за наше поли-_ 
тичке противнике, него да ствара слободне духове; кад нам 
их много буде дала, она ће платити свој луг слободи. 

Видите Пастера. Његова вера је била дубока, и он из- 
весно није мислио да ради противу католицизма; међутим, 
је дао ученике који су се надахнули његовим методима, ње- 
говом неумитном критиком, његовим навикама савесног испи“ 
тивача; то су слободни духови што их је он дао човечанству, 
и сви који воле слободу треба да су му за то захвални. Међу 
овим ученицима има их можда који деле његове верске идеје, 
али они раде слободно као њихов учитељ; и они ће са своје 
стране стварати слободне духове, и тиме ће радити за нас. 
Ма какви да су, ови побожни људи су од наших; кад би их 
само таквих било, дало би се живети с њима. 

Анри ПОАНКАРЕ. 


(С француског превео ГргУР БЕРИЋ). 


ПОЗОРИШНИ ПРЕГЛЕД. 


ГОСПОЂА СА СУНЦОКРЕТОМ, Сан МЛЕТАЧКЕ Ноћи. Написао 
Иво пл. Војновић. — ГОСТОВАЊЕ ТРУПЕ ГОСПОЂИЦЕ ЖИЛИЕТЕ 
КЛАРЕЛ. 


На овоме месту, о књижевној вредности и, донекле, 0 
позоришној вредности Госпође са Сунцокрешом, ми смо већ _ 
говорили поводом читања драме на нашој сцени. Наше твр- _ 


ђење: да драма много више вреди позоришно и сценски него 


књижевно и естетички, приказ је потврдио. Само, са при- 

казом, драма је књижевно још више изгубила него што се 
могло мислити. Јер, извесне сцене и ситуације, при читању, 
нису биле онако баналне као што су постале то кад су до 
биле сценски, физички израз. Сцена у другоме делу трипти- 
хона, например, кад Витале Малипиеро испод наслоњаче 
извлачи, прво, руку и, после, цело тело убијенога, при чи- 
тању књижевно није изгледала несносна, јер јој се није тачно 
могао да претпостави сценски израз; али, у приказу, она до 
суза деградује књижевну вредност свих оних описа који и 
чине главну књижевну садржину ове драме. Њену књижевну 
вредност дегралују још и многе друге сцене у приказу (љу- 
бавна грозница Витала Малипиера која је сва лажна; мистички 
став Оне, који је само став једне жене која не зна шта хоће). 
Уопште, са приказом, драмски триптихон Г. Ива пл. Војно- 
вића књижевно је много изгубио, а позоришно и сценски 
није добио онолико колико се могло очекивати. Додуше, по- 
ловину одговорности зато повлачи сама наша сцена са свим 
својим сценским и глумачким материјалом. Наш сценски ма- 
теријал и сувише је сиромашан за једну тако декоративну 
драму, а глумачки и сувише непокретан и нееластичан за 
драму која је сва покрет и немир. 

Госпођа са Сунцокрешом није драма каквих великих ка- 
рактера, или великих страсти, психолошких проблема, драма 
интрига, или развијања какве погодне историје, и покрај свега 
тога што она хоће да развија један психолошки проблем, 
једну велику и мистичку страст, и једну не сасвим погодну 
историју. Госпођа са Сунцокретом је једна драма која се сва 
може да сведе на игру, на покрет, на мину, на тон, сцену 
кулису и публику. Кад се тако она схвати, кад се схвати 
сценско -инсценаторско-глумачки, она је једна од најживљих и 
најпокретнијих драма које, уопште, имамо. Највећим делом 
својим, једна драма мора да има тога. Без покрета, промене 
и живости, нема добре драме. Драмско дело је дело које се 
приказује пред „десет хиљада горе“. Треба тих десет хиљада 
занимати за време од три сата. Треба, дакле, бити велики козер, 
козер у смислу Молиера, задржати публику три сата на јед- 
номе седишту, и не дати јој прилике да вас напусти. Морате 
бити, дакле, да тако кажем, сценичан. Сарсеј је, за четрде- 
сет година своје позоришне критичарске кариере, непрестано 
понављао: „У позоришту, најважније је имати покрета..“ 

„Покрет и живот, то је најглавнији дар за позорницу“. Тога 
покрета, ако не и живота, има у драми Г. Мва пл. Војновића. 
Само, има покрета и покрета. Има покрета какав је у дра- 
мама Пола Ервјеа, Бернстена или Батаја, покрета којим се 
развија једна духовита теза, или елементарно схваћено бра- 
коломство, или какав јако сплетен сплет дубљих интрига; има, 
даље, покрета какав је у драмама Сардуа којим се „одозго“ ре- 
шавају гордијеви чворови сурово схваћених страсти; и има, 
најзад, водвиљско-мелодрамског покрета какав је у драмама. 
Роберта де Флера и Кајавеа, који се своди на промену осећања, 
погледа, или чак и места. То је површан покрет, то је по- 
крет за публику. Те врсте покрета има највише у драми Г. 
Војновића. И, кад се тако посматра тај покрет, то је најокрет- 
нији и највештији покрет који је, до сада, дала наша драма. 
Глумачки и сценски узевши, чак и садржајно, то су окрети, 
реверанси свих врста, осмеси, гестови, извијања на све стране, 
изложба свих форми, боја и линија. Узмите само први део 
"триптихона, узмите НаП-Уезифш у „Мопзџе-Рајасе-Ноје!“-у 
у Млецима: Велики Канал са свим својим бојама и живошћу; 
у позаднини Мадона дела Салута са свима фосфоросценци- 


јама и мистеријом у ноћи под пуним месецом ; колонаде, мер- 


мерне скалине, тераце; канделабри, јапански паравани, егзо- 
тично цвеће, црвени асирски порфир. Кроз све то додајте да 
се шета једна космополитска публика скупљена са свих страна 
глобуса, и да свака од њих уноси у општу атмосферу своје 


расне снобовске особине; даље, дендие са својим покретима, 


„плерезе“ са својим смехом и ћудима, „смокинге“ са својим 
удварањем и свим оним што уз то иде; Витала Малипиера 
са свим покретом који његова авијатичарска репутација уноси 
у „вестибил“; Њу, са својом декоративном тоалетом, великим 
историјама које су везане за њу, и бројем пријатеља, оних 
који су били, оних којих су, и оних који се надају да ће бити, 
који за Њом иду у досадној поворци; све разне, најзад, леди, 
лордове и мис са својим жутим косама, црвеним лицима и 


глупо-надменим разговорима. Уз све то, додајте шуморење ~ 


канала, подвикивања гондолиера, звук венецијанског звона, 
веселу венецијанску песму, општи кикот свих у „вестибилу“, 
и покрет њихов на све стране. Такав изгледа покрет у нај 
новијој драми Г. Војновића. Као што сам казао, то није онај 
стваралачки покрет великих драма који значи живот и којим 

о анализирају, своде или рашчлањују поједини драмски про. 


•блеми. То је, напротив, физички покрет, покрет који драми 
даје леп физички и материјални израз. Тај покрет ништа не 
решава; али, он лепо занима публику, што позоришно много 
значи. Много значи; јер, без тога, једно макако књижевно и 
драмски добро дело, нема позоришне вредности, нема вред- 
ности код публике. Најбоља драмска дела, међутим, махом су 
и позоришна дела, и публика их воли због тог њиховог 
елемента. 


Наш сценски и глумачки материјал, као што сам казао, 
није нимало био добар да да глумачки и сценски израз овој 
драми чији успех, са три четврти, зависи од приказа. Да би 
драма успела, требало јој је дати много живости и покрета 
и бојама, и линијама, и распоредом сценичних маса, и корти- 
нама, и софитама, и светлошћу; нарочито, требало јој је дати 
глумачке живости и глумачког покрета: лепим кретањем, склад- 
ним ставовима, окретном гестикулацијом, изразима лица, веш- 
тим коришћењем материјала на сцени од стране глумаца и 
и глумица. Кад би се ишло даље, и тражило оно што се 
тражи у Европи, — кад би се тражило да се свему томе да 
и тон, и ритам, да се све то креће као целина, и кад би се 
све то и постигло, онда би се тек могла да види права сцен- 
ска и глумачка вредност ове драме. Али, свега тога није било 
на нашој позорници. Сем Г. Балузека, који је врло добар 
позоришни сликар и који је, и ако је наша сцена мала за 
један план какав изискује Госпођа са Сунцокрешом, успео да 
колико толико сценски спасе драму; — сем Г. Балузека, 
дакле, остали апсолутно нису успели да јој даду глумачки израз 
и онај део сценског у коме учествује глумачки израз. Да ово 
не би изгледало сувише строго, морам да нагласим да /0- 
спођа са Сунцокретшом, глумачки, никако није лако дело. 
Наши су приказивачи навикли на драме у којима приказивач 
развија само она глумачка срества која су потребна за тако, 
звану „унутрашњу појаву“. Том приликом, они имају да дају 
психолошке и друге „унутрашње“ глумачке анализе, и ту су 
се навикли и, више мнемотехнички него свесно, довољно при- 
кџадно приказивали једну драму. Са Госпођом са Сунцокре- 
шом, имали су обрнут случај. Ту су, углавном, била потребна 
глумачка срества за тако звану „спољашњу појаву“. Ту врсту 


пргаанаћу Њеиљливее виа 

драма ми нисмо имали и, због тога је, глумачки, драма не- 
успела. Госпођа Таборска, на пример, којој је много сметало 
што је мислила да је Она компликована и танана природа, 
и покушавала да јој да глумачке детаље те врсте; — Го- 
спођа Таборска, дакле, у највећем делу улоге била је деко: 
ративна и у гесту, и у кретању, и у изразу лица, и у тоалети“ 
и то јој је био најуспелији део улоге. Г. Богић, који је почео 
добро и с одушевљењем у првоме делу триптихона, у дру- 
гоме се много није умео да нађе, јер за то и текст има кри- 
вице; у трећем пак, био је несигуран, изгубио основу, ако 
је, уопште, сам Витале Малипиеро има, и глумио од ока. Сви 
остали, који су ту били конфети и серпентине, који су имали 
да даду сцени жагора, шумора, боје и кретања, нису били 
нимало у ритму и тону. Г. Гавриловић једино. 
>» 

Крај сезоне је дошла да заврши једна трупа која је, као 
трупа, имала доста успеха. То је трупа Госпођице Жилиете 
Кларел. Ни Госпођица Кларел ни трупа, у Француској, немају 
још какву солиднију репутацију, нити су имали много при- 
лике да је стеку; али, и прва и други, упоређени са ранијим 
који су прешли преко наше сцене (Бланша Тутен, Мадлена 
Доле, Сузана Депре, Г-ђа Силвен), и упоређени као прима- 
дона и као трупа, не остављају много мањи утисак. Упоре- 
ђена са осталима, Госпођица Кларел је мање добра; али као 
трупа, трупа Госпођице Кларел је далеко солиднија. Сама 
Госпођица Кларел има врло лепу појаву (мислим овде и на 
физичку и на глумачку); разуме свој занат добро; тумачи 
нешто школски, али увек тачно; вешто се креће на сцени, 
и лепо је употреби у разним моментима; утиске саопштава 
доста просто, без фасцинирања. Моника (Букшање, од А. Ки- 
стемекера), Госпођа Брашар (Самсон, од А. Бернстена) и Дора 
(Дора, од В. Сардуа) приказане су са доста осећања; наро- 
чито, сцене са мужем и љубазником у Самсону, љубазником 
у другоме чину и мужем у трећем чину ЉБукшања, и друге. 
· — Из трупе, „први љубавник“, Г. Ломонје, није рђав; није 
рђав ни Г. Сиднеј. Добри су, нарочито добри: Г.ЛГ. Жан 
Валоа (потпуковник Фелт, Брашар, Фаверол) и Кутје (Жисеј, 
маркиз д'Андлин, Текли); најзад, Госпође Медал и Жана Паран 
нису биле рђаве. и 
Бранко ЛАЗАРЕВИЋ. 

УМЕТНИЧКИ ПРЕГЛЕД. 


ЧЕТВРТА ЈУГОСЛОВЕНСКА УМЕТНИЧКА ИЗЛОЖБА 
! (Крај.) 

Оно што је донела овогодишња изложба јесте нарочито 
почетак борбе између старијих и млађих, под којима треба 
разумети два главна друштва „Ладу“ и Медулић“, које броје 
у своје чланове уметнике из разних група народности. Из- 
гледа да су издвајањем новог друштва из „Ладе“ покретачи 
поделе веровали да су уједињени у засебном друштву сву 
савременост и сав дар. Нама којих се праве ситне побуде за 
деобу не тичу не може постати јасно то јединство. Да није 
„Медулић“ друштво савремених сведоче по неки које бисмо 
убројали у најстарије и о модерним средствима најмање из- 
вештене. Њих је ипак мање. Много је више других, оних који 
јесу савремени, али се нису за сада посведочили као очи- 
гледан дар. Да ће таквих бити више код модерних можете 
већ претпоставити, јер је модернизам објавио превагу душе и 
оригиналности над занатом, али често у ствари учинио да никну 
она силна платна на којима је каква незналачка кичица из- 
разила коју незанимљиву психу. Увек, у сваком одсеку раз- 
витка уметности на чијим су почетцима стајали велики по- 
кретачи, јављала се поворка подражавача Њина је разметљива 
вика требала да сакрије најобичнију потчињеност. Увек је 
било оних који су хтели да оно што је било решење једног 
личног проблема објаве као општу формулу, који су хтели 
да онога који се борио против сваке школе објаве као вођу 


_ нове, да његов рад у суштини опорекну. Само се користити 


плодовима борбе других, а не сложити их за себе, уневши 
свога, не може надокнадити понеку расортаност, дисхармонију 
тонова, или непријатан садржај. Међутим у „Медулићу“ поред 
сјајних талеита и смелих стваралаца има доста — оних других. 
Има их нарочито који би могли завидети особито у знању 
цртежа, опште у техници у ширем смислу речи, многима међу 


· „старијим“. Појачавање општега тражи појимање тенденције 


појединог, — синтеза претпоставља и добро око за детаљ, а сли- 
кати зеленим и љубичастим чисним бојама не значи увек умети 
дати сунце и живот. Зато у „Медулићу“ не варају никог они 


који могу само да се похвале лажним површним изгледом 

изворности, енергије и савремености, док их издаје одсуство 
сликарског дара. Још мање они који се слепо држе једног 
вође и поред његова два три рада доносе небројене своје, 
као да чине услугу невештом гледаоцу, дајући му једно скра- 
ћено, популарно издање ад изшт дејрћии. 

Једини коме би било потребно да се одвоји, али коме 
никакво друштво није потребно, то је најјачи и најзанимљи- 
вији међу свима, Мештровић. Ако се он узме као представник 
„Медулића“ онда су тежње новог друштва лако разумљиве. 
Онда бисмо њему могли ставити на супрот из „Ладе“ пред- 
ставника њене иначе много богатије и јаче групе скулптора, 
даровитог Франгеша. Он донекле завршује, на врло достојан 
начин, рад и тежње једне генерације. | 

Франгеш је вешт и искусан вајар, који уме тачно да 
види и поуздано се послужи оним што је видео Његова од- 
лика је да воли мале групе и, врло често. прилично слатке 
"ефекте. Он воли да створи ону кротку, скупљену жену са 
нежном светлошћу на потиљку, — „Бегство у Египат“, ону 
белу манастирску атмосферу са две девичанске главе, — 
„Анунцијацију“, ону тиху тугу крилатог генија, — „Спомен пе- 
снику“. То су уметнички изведене ствари, са потпуним осло- 
бођењем од модела, у пуном господарењу снимљене природе, 
чији су податци слободно и хармонично сложени у једну им- 
пресију. Можда би се могло приметити сувишно забављање 
појединостима који на по некој мишици или нози (на ба-рељефу 
„Просвета“, на пример) растурају светлост, цепају пластичност 
крупнијих целина. У Франгешу се уопште, и овде најјаче, јавља 
добар анатомичар и цртач, а нарочито уметник на медаљи 
који се један тренутак завео Али су сви ти радови првог 
реда, и ја и ви бисмо их радо имали на свом столу и видели 
на зидовима наших универзитета и парламената. 

Он је дао све што је хтео, али оно што је хтео била је 
забава, украс стола, фигура за салон, за затворен простор, — 
раскош, а не велика уметничка потреба. После Мештровића 
је то мало хтети. Он је показао да се може радити за читаву 
једну расу, осетити да се у њој нешто бори да дође до форме, 
веровати да ће њу изазвати из камена чекић тежак нагоном 
безбројних покољења. 

Мештровић је отчшао у вајарску радионицу озбиљно као 
изасланик целог једног племена. Он је имао вере у своје по- 

сланство и није хтео да буде само скулптор, само незнабо- 
жачки поклоник пред Лепотом осветљених, живих ствари. То 
уверење му је дало маха за брзо, одлучно стварање. Он није 
остао очаран онпм што му је таленат открио: силним говором 
најлепше ствари, човечјег тела, богатством израза његове спо- 
љашњости, у коју све струје напора, нагона, сва распињања 
живота утичу, да се зауставе, расплину, разлију свој живот 
на површини. Он је хтго да истеше одмах из камена идоле. 
Његове ствари нису могле бити као што је рекао Беклин 
„тако — једна слика“ или симболи за неодређене, опште чо- 
вечанске идеје, као Роденови „Икари“, који могу бити и „блудни 
синови“ или „човек из тучаног доба“, који може бити и све 
што значи прво буђење. Мештровић није имао да расипа за све. 

Ако Роден по речима Евжена Каријера „није могао да 
ради на неподигнутој катедрали“, Мештровић се осећао срећним 
што је из народа који још може да живи са једном идејом 
широком као религија, коме се може подићи једно пророчиште, 
један храм. 

Он је хтео да извуче и разабере прошлости оличења 
"свих великих нагона, да их ослободи свега случајног, произ- 
вољног, целе позоришне гардеробе под коју их је пре- 
трпала патриотска песма, сликарство и вајарство, свих ко- 
ластих аздија, мамуза, шубара, да као модеран скулптор који 
живи после Роденовог великог примера унесе само прост, јак, 
скулпторски израз. Не да буде илустратор народне песме, 
него да оде дубље, испод свести расе и одлучи саме појмове, 
велике и важне као заповести, да их изрази у простом и 
силном језику светлости и сенке. После „Балзака“, „Калејских 
Грађана“ и „Виктора Ига“ друкчије се није могло радити. 
| Он већ као млад уметник доноси читаву гомилу симбола 

и хоће да подигне читав један храм. Он даје одмах оно на 
чему је стваралац „Паклених врата“ радио деценијама: ње 
лику алегорију као резултат целине уметничких стварања. 
"Мештровић није ишао полако, савлађујући постепено мате- 
рију, тражећи себе, добијајући после сваког корака јаснији 
поглед у себе самог, богатећи се новим средствима да себе 
оствари. Зато је он одмах стилизатор, помаже се да изрази 
просту, основну народну душу елементима стила азијске и 
примитивне хеленске уметности. Његове главе и набори дра- 


перија су осетно стилизовани у том смислу, и представници 

нашег херојског доба су упрошћени и увеличани барбарском 
првобитношћу. 

Његови јунаци Косовског Храма су трагично појачани 
симболи свих жеља и напора прошлих покољења. Марко, 
Срђа, Милош и други значе: снага, срџба, узвишено херој- 
ство, као други што значе бол, туга или успомена. Они носе 
чисту непосредну импресију, да би говорили одмах и силно. 
Они значе подигнуту песницу, · буктињу мржње, или високо 
уздигнути мач. Они су довољно прости и јаки да живе под 
слободним небом, створени да сачињавају један споменик, у 
коме ће се допуњавати и заједно кретати као у ритму какве 
велике херојске симфоније. 

Мештровић је осим стилизованих фигура замислио друге 
које носе општу мисао споменика. То је, на овогодишњој из- 
ложби, „Сећање“, оно погнуто женско тело које изгледа да ће 
дрхтати у сред толико распаљених страсти, да ће савити главу 
испред буре толиких жеља, мржње и очајања. Она гледа у 
себе, оборила је главу на груди, на којима се светлост дола- 
зећи са свих страна, тонући с пољца у пољце, треперећи 
преко тог толико сенком обојеног тела, најзад губи у тами 
на грудима. „Сећање“ је потпуно жена, носи у наглашеном фе- 
минизму доњих делова целу неспретност и слабост женског 
тела, које уздиже погнуту танку, главу. 

А као свештеница светилишта, затворивши очи испред 
толико величине, загонетна и крута као какав дрвени фетиш, 
— фигура старе жене „Моја Мајка“. М њено је место у 
храму, управо пред храмом, да тамо проповеда сзето ћу- 
тање. Тако нам се чини да је Мештровић вајао своју мајку: 
и њу је појмио као мајку уопште, као симбол свег материн- 
ства целог племена. Он увек ради за све, осећа се увек по- 
зван да говори за све. Једна једина она глава далматинског 
горштака је портрет, али портрет човека који носи толико 
трага живота расе. То је „Мој Отац“, она од сунца осушена 
мршава глава, чији дебели, горштачки бркови дрхте од осмеха 
извесне ироније и безнадежности. Ја сам први пут видео ту 
главу у друштву са једним приповедачем тих крајева. Он је 
одмах њу познао и угледао у њој „сву невољу, глад и под- 
смех вечитог страдања, све оно претопло сунце наше го- 
лети“. Она представља оне који уморни од непрестане борбе 


гледају у даљину крша, оставивши дома жене да деци при- 
чају бајке. 

Зато што је толико елементаран, што је смело ступио 
и натоварио на плећа огромно бреме, што се најзад кори- 
стио лекцијом највећих, — а случајно имао генија, најзад и због 
свега оног што он хоће а још нам није наметнуо, због свега 
тога нас Мештровић највише занима, више него они ма како 
несумњиви и зрели таленти који представљају уметничку елиту 
даровитих људи, али дају само лепа, а не значајна дела. Ме- 
штровић је смео да нам говори о нечему за шта се не може 
рећи да је било мисао покољења, да је у ваздуху. Он је по- 
кушао да полугом прве, античке уметности покрене из основе 
народну психу. И ми, савременици, удаљени од ње разним 
тенденцијама интелекта и сенсибилитета, пред простом, јаком 
изразитошћу „Срђе«“ и „Марка“ осећамо глади за опорим на- 
сушним хлебом минулих покољења Мештровић је смео да 
нас одведе тамо, натраг, у мрак. Ни патриотска трагедија, ни 
песма, ни сликарство није досад тако потпуно успело да у 
нама пробуди Србина а да не ућутка Европљанина. Ми пот- 
пуно пристајемо на Мештровића, немамо ништа, или врло мало 
да му опростимо. 

Осим Росандића, о ком смо већ говорили, и на овој из- 
ложби неизложених слика Рачкога, колико је нама познато, 
нема (и нашто да буде») ничега у „Медулићу“ што личи на 
заједнички програм и на макако сродство са Митровићем. 

___Они донекле, као што смо рекли представљају пома- 
жући се Мештровићевим приносом, савременост, с поновном 
напоменом да се она код многих још не удружује са даро- 
витошћу и поузданошћу. Код једног од њих који се решио 
да пристане уз оне који су објавили крајну слободу ока, код 
Бранка Половића, та слобода је плашљива и још лута, није 
нашла готову личност. Зато и сликар врло доброг „аутопор- 
трета“ се јавља са још два лица, у портрету „Младог научника 
и графичким радовима. Први рад, аутопортрет, је поуздано мо- 
делиран и стављен у тежак и занимљив светлосни положај. 
Он нам далеко више обећава него афектирана Гогенска при“ 
митивност „Младог научника“ и музејска упражњавања у 
„Лику младе девојке“, „Профилу“ и т. д. Оно прво је рад 
и сликање, ово овде је манир, естетичарска спекулација, 
литература. 

Уосталом, то су све опасности од шарених утицаја савре- 
"мене уметности, од свих лутања по слободном пољу које је 

пукло пред сликарским покољењима нашег доба пошто их 
је велики труд импресионизма ослободио стеге академије. 
Много јаких личности дошло је у новој слободи до израза, 
али је небројена била и поворка хистриона туђе психе. Тре- 
бало је по сваку цену имати једну, или је набавити, позај- 
мити све, садржај и средства, или само нешто, исцепати једну. 
целину и скрпити себе. И тада долазе разметања особеношћу, 
новим оком, новим живцима, новим начинима и новом мета- 
физиком уметности, што је све често крило беду немоћи и 
растројства. Без сумње су се образовали и други, они који 
су били довољно јаки да абсорбују много, користе се свачим, 
али ипак да не сликају оно што се у жаргону каже „под- 
Манеа“, „под-Каријера“ ит. д. 

„Медулић“ има више млађих, и зато нас више занима, · 
али сви они нису успели да нас увере нити у своју искре-. 
ност нити у свој моћ. Ово друго је нарочито оно у шта се 
може сумњати с поузданошћу. То је случај са болничком, 
мртвачком атмосфером Миха Маринковића и прерафаелитиз 
мом Леона Коена. Први нема непосредности, енергије, него 
извесне нерешености и плашљивости у тону, необјашњиве 
мрље, што не пристоји оном који хоће слободно и широко 
да да своју визију. Од другог нас одбија очигледна тромост 
и неспретност у изражавању, оне наивности које су већ не- · 
озбиљне. Његова проста синтетичка линија није одлучно по: 
вучена и изразита, као што у испуњавању простора има до- 
метања и непотребности. И техника сликања нас чуди код 
сликара снова и визија; она је уосталом таква да је права 
срећа наћи положај с којег ће се једном кроз наборе боје 
угледати и слика. Други млађи, Бецић на пример, са изврсним 
„Портретом девојчице“ пристају да буду много здравији и 
ближе земљи, али да дају одмах добре, готове ствари. НЕ 

Бецићу је најближи млади сликар Краљевић, са својим =: 
портретом девојчице у лепом тону Манеовом. Он је у „Лади“ _ 
— из истих узрока из којих је онај први у „Медулићу“. И 
због тога што у „Лади“ поред старијих, који не суделују у 
покрету напред, али су поуздани радници с даром и знањем, _ 
има и млађих који хоће исто што млађи у „Медулићу“, на- _ 
рочито што „Лада“ има богату скулптуру, Франгеша, Коња. _ 
река (са неколико изврсних биста) и Роксандића, међу оста- – 
лима на пример Љуб. Ивановића, који црта с толико лакоће 

линија и боје тона да има све што је потребно добром граверу, 
коме се можемо надати у њему, због свега тога верујемо да су 
дар, душа, искреност и напредак подједнако могући под 
покровитељством далматинских сликара и словенсих богиња. 

Зато ми, непосвећени публика, не схватамо смисао „Ме- 
дулића“, новине ове изложбе. — сем ако тај смисао није 


Милан ПРЕДИЋ, 


ПОЛИТИЧКИ ПРЕГЛЕД. 


БУГАРСКА, СРБИЈА И ЦРНА ГОРА И БАЛКАНСКА ПОЛИТИКА. 


Најпре бугарски краљ Фердинанд са краљицом Елеонором 


и синовима, а затим краљ Никола сам, дакле два словенска 


владара, посетили су Беч. Дочек оба краља био је врло свечан, 
а по томе што су оба краља, бугарски и црногорски, добили 
заповедништво над по једним пуком аустро-угарским, може 
се рећи да су оба путовања била и пријатна Аустро-Угарској. 
Краљ Фердинанд је из Беча отишао у посету немачком цару, 
и он му је подарио заповедништво над једним немачким пуком, 
а владар Црне Горе врати) се врло задовољан у своју земљу. 
„Ететдепбја “ пише за ова два путовања да су видан доказ да 
се те две државе придружују аустријској балканској поли- 
тици, која је у томе да се одржи ч!аби5 дцо. Беч је постао 
центар свих напора да сс на Балкану избегну компликације, 
а ко се приближава центру показује и своју намеру да се са- 
образи тој политици. Немачка штампа није истога мишљења; 
има један део који види у овим посетама знаке неких скорих 


крупних догађаја, у којима ће улоге Бугарске и Црне Горе 


од велике важности бити. Маћедонија и Арбанија биле би 


сцена на којима би се имале те значајне улоге играти, а два 


краља опет главни глумци; трошкове би имала да плати Турска 


"која није умела задовољити становништво, у тима двема про- 
винцијама. Подаривање војничких пукова балканским влада- 
. рима у ово доба мора изазвати разна тумачења и комбина- 
_ ције. Међу многима била је комбинација о савезима и тајним 
__ конвенцијама. Нама је тешко рећи одлучно да су закључене 
__ или да нису закључене. Те ствари су највеће тајне дворских 

канцеларија и владарских кабинета, а савези међу државама 
обично су резултат дугих напора и размишљања, посете вла- 
дарске не чини се увек да се свршавају тако крупни државни по- 
слови. Како било да било, садање посете у Бечу и Берлину 
могу бити озбиљан предмет за разговор. Да ли Аустро Угарска, 
мисли наставити своју активну политику на Балкану, па хоће, 
да веже присније уза се две балканске државе, Бугарску и 
Црну Горуг Да ли су се у томе погледу Аустроугарска и · 
Немачка споразумеле, или ће свака за себе радити Да ли се 
краљ Фердинанд и владар Црне Горе обраћају Тројноме Са 
везу за своју нову политику према Турској за коју не могоше 
добити не само пристанак Русије него ни охрабрења2 То су 
питања која се намећу сама. Одговарајући на та питања, фран- 
цуска штампа даје једно врло карактеристично резоновање, 

Балкански народи погрешиће ако траже у Бечу подсти- 
цаја за неку своју активнију политику, разлаже се у њој. Ако 
баш и учине нешто одлучно да отворе балканску кризу, из- 
губиће, па макар какви резултати кризе били. Ако их Турска 
победи, они ће изићи ако не материјално, а оно морално ума- 
њени, унижени. Ако они победе Турке, добиће одмах и ор- 
таке и много опасније непријатеље од Турака. За балканске 
народе је сто пута боље да и Солун и Цариград остану у 
рукама Турака. Јер, ако Солун и Цариград нешто престану 
бити влаштина Турака, сигурно је да неће прећи у руке малих. . 
Турци из новога режима нису умели да поступају са својим 
поданицима у европској Турској, али ни балканске државе 
неће губити из вида све опасности ако потраже силом да се 
судбина тога становништва побољша. Краљеви Никола и Фер- 
динанд ће бити нарочито мудри да ништа не предузимају што 
би реметило мир. Сем тога, Немачка има сав интерес да одр- 
жава мир на Балкану, да га управо поврати где га немаи 
да га начини онде где га нема. Немачка има чак и сувише 
интереса да избегава компликације, те се у њену искреност не 
може сумњати, и ако су последњи потези њене дипломатије на 
другим пољима били нешто збунљиви и заметни. Откуда и каква 
офансивна политика Бугарске и Црне Горе могла би сметати 
много Немачкој. Она је, ту скоро, врло озбиљно опоменула Ита- 
лију, свога савезника, да не заузима острво Митилену. Што се 
тиче Аустријанаца, они су загризли у балканску јабуку коју им је 
1878 године пружио Бизмарк, они су тако добро загризли да 

им се морају приписивати позитивне намере на Балкану. Граф 
Ерентал је учинио већ нешто у томе правцу, а садањи ми- 
нистар спољних послова Берхтолд његов је ђак Међутим, свака 
иницијатива у данашњим приликама је таква и имала би то- 
лико неочекиваних дејстава, да је врло тешко веровати да у 
Бечу мисле да предузимају нешто. Аустријски цар није на- 
клоњен смелим предузећима. Из здравица које су измењане 
приликом свечаних ручкова излази да се удара гласом на мир. 
Истина је да здравице обично могу да вреде и значе таман 
онолико колико и званичне изјаве; некад много, а некад баш 
ништа, јер су некај истините, а некад опет неистините. Али, 
судећи по свему ономе што се догађа и како данас ствари 
стоје, треба избегавати политички романтизам. Велике Силе 
"раздвајају данас више предрасуде него интереси; рђаво ра- 
сположење једних смета другима да буду помирљиви. Русија 
је до сада балканским државама саветовала да буду помир- 
· љиве, али ни друге владе нису им давале друкчије савете од 
руских. Свуда се жели мир, бар за сада, јер све Силе имају 
пуне руке унутрашњих послова и још несређених ствари из 
области спољне политике. 

Докле су се припремале ове посете и о њима разгова: 
рало и писало, дотле се у Београду отворила Четврта Југо: 
словенска Изложба, — о чијој ће вредности и значају говорити 
_ други, и састао се други конгрес Одбора Српско-Бугарскога 
за економско зближење између Србије и Бугарске. Конгрес 
тражи: закључење формалнога царинскога савеза пре истека 
садањега српско-бугарскога трговачкога уговора; наимено- 
вање једне комисије за израду царинске тарифе и уједнача- 
вања законодавства које стоје у свези с трговинским уговором; 
склапање новога трговачкога уговора докле се не оствари 
царинска унија, а у томе уговору да се узакони обавеза за ца- 
_ринску унију; образовање мешовите комисије која ће спре- 
мити царински савез; и најшири уступци у царинским ставовима, 
у колико то не би било противно начелу највишега повлашћења. 
У другој резолуцији тражи се што пре конвенција за извр- 
шење судских одлука и помоћ у судским делима; и ова кон 
венција би имала за сврху да олакша извршења судских 
решења по грађанским и трговачким споровима. Трећа ре- 
золуција тиче се екстрадиције криваца, и склапање једне на- 
"рочите конвенције о томеио осталој судској помоћи у кри- 

вичним делима. Четврта резолуција има за предмет оснивање _ 
једног српско-бугарскога акционарскога друштва које бира- 
дило у духу идеја српско-Бугарскога Одбора. Пета резолу- 
ција се бави о питању за олакшавање саобраћаја између. две 
државе, а нарочито о легитимацији поданика српских и бугар- 
ских, тражећи да сваки докуменат може послужити за легитими- _ 
сање. Колико и да је далеко време када ће се моћи постићи ца- _ 
ринско јединство између Србије и Бугарске, ипак је радња 
Српско Бугарскога Одбора знак да се почињу разбистравати 
појмови о српско-бугарскоме, зближењу и то све више на ко- 
рист његову. — Једновремено с овим донела је француска 
штампа вести да је између Србије и Бугарске склопљен по- 
литички споразум на основи начела Балкан само Балканским — 
народима. И ако су те вести из Београда демантоване, фраз- 
цуски најбоље обавештен лист „Ге Тетр5“ вратио се три 
пута на вест о политичком споразуму између две краљевине, 
постигнутоме са знањем Русије, уверавајући да су сва његова 
саопштења из Београда, из Софије, из Петрограда аутентична. 
У Грчкој се покреће акција да острва из архипелага које 
је заузела Италија не буду више враћена Турској кад једнога 
дана дође до мира, него да се, или присаједине Грчкој или. 
да им се дадне каква аутономија као острву Самосу или 
острву Криту. Пут грчкога престолонаследника по Европи . 
имаће то за главну сврху, а ресултати могу бити најпре у ко-_ 
рист саме Италије. > 







ИностРАНИ, 2 
Ба БОВЕ ЗЕЦ СЕ 
КЊИЖЕВНОСТ. · 
„СрБби у УГАРСКОЈ и СРБИЈА“. — Сасвим је природна 


ствар кад непријатељи српскога народа, да би доказали поли- 
тичку и културну неспособност српске расе, рђаво пишу о _ 
Србији. Али чудноватно је када тако пише један Србин, један — 
српски новинар, уредник једног листа који носи име „Срп- 
ство“ ! Г. Милан Л. Поповић оштампао је из „Српства“ жало- 
сне чланке „Срби у Угарској и Србија као пијемонт Српства“. 
Писац у Србији не види ништа друго до „хаос“, „поприште _ 
борби завађених страначких табора“, „спољну политику аван- _ 
тира“, штампу на „ниском.нивоу“, политичку борбу „страшнуи __ 

срамну“, народ „неповерљив и непросвећен“, „погледе на про- 
свету, религију и морал пометене, искварене и изопачене“, 
а поврх свега, — бање које су „гњезда прљежи и хигијенска 
страшила за културна човека“. Све то да би се — за чији рачун 
— осудила „спољна политика авантира“ Србије, и да би се 
каљањем Србије и убијањем вере у њу, одбранила извесна сум- 
њива „политика чињеница“ и анационална „реална политика“ 
извесних „српских“ кругова у Угарској. Ми нећемо да пустимо 
крупну реч да је оваку ружну књигу могао написати само 
један рђав Србин, али можемо казати да ју је писао човек 
код кога је национално осећање врло слабо, и који о правој 
Србији, оној која мисли и ствара за цео српски народ, ни 
појма нема. 





„СУДАНИЈА“. — Из „Босанске Виле“ одштампана је нова 
приповетка [. Петра Кочића „Суданија“ (Сарајево, мала осмина, 
108 страна). То је, у духу пишчевог „Јазавца пред судом“, 
сатера на прилике у Босни и Херцеговини, поименце на фор: 
малности и процедуре којима су изложени оптужени у отаџ: 
бини Г. Кочића. Занимљива том својом сатиром, успела по 
давању локалне боје, инспирисана здравим родољубљем, „Су- 
данија“ ће само допринети лепом гласу Г. Кочића. 

А К. 
„ПРОБЛЕМ НАСЛЕЂА У Биологији“. — Писац ове књиге, 
Г. Н. Дивац, са успехом је изложио однос наслеђа према 
развитку органског света и показао његов практични зна: 
___чај у питањима материјалног и духовног живота у опште. 
__- Крајње објашњење свих појава развитка наћи ћемо само у 
___ принцицима наслеђа, и то једино на овај начин, чисто ме- 
ханистички схваћеним принципима. Али једном постављени 
2 принципи наслеђа не смеју нам послужити само ради тео. 
е ____ријског објашњења постанка и развитка живог света, него 
____их треба ставити у службу духовних и материјалних потреба 
__ човека. И Г. Дивац са дубоком вером и благим научним опти- 
_ мизмом наглашава позитивни утицај који може имати наслеђе 
__на питања о привреди, болестима, васпитању, и у опште о 
___ друштвеном и духовном животу. То је друга, практична страна 
___ове књиге, која ће несумњиво привући широку публику. — 
„А Књигу је издало удружење наших вредних студената природ- 
____њака, које је учинило много напора и жртава да књига и 
___са техничке стране буде за сваку препоруку. 

__ МОДЕРНА БИБЛИОТЕКА. — Издавач-књижар Г. Цвијановић 
_почео је издавати Модерну Бидлиотеку. Као прва свеска иза- 


:. 


__шао је роман Кнута Хамсуна „Пан“, у преводу Г-це Станке 

Глишић. (1912, 8%, ХМ, 150 страна, цена 1:20) То је апотеоза 
Природе и Љубави, природе која је у све ствари унела своју 
силу, и љубгви која чини људе и племенитим и свирепим. 
Глан и Едварда, главне личности дела, јесу деца те природе и 
те љубави. Хамсун, један од писаџа чији живот је био пун беде, 
и који су преживели највеће грубости сиромаштва, изазвао је 
својим животом интересовање у читалаца, и за свој глас ве- 
ликог романсјера има да захвали у првом реду том интере- 
совању. Свакако да су и „Глад“ и „Пан“ романи који се из. 
двајају од безбројних романа последњих година, али њиховим 
похвалама има много објашњења у том биографском моменту: 
заволео се писац, па онда и његово дело. У сваком случају 
избор преводиоца је оправдан. — Друга свеска Модерне 
Библиотеке је позната „„Лимунација“ у селу“. (1912, 80, 206, 
цена 2 динара), у којој је Сремцу много више било до уске 
дневне политике но до праве уметности. Ен 


ДРУШТВА И УСТАНОВЕ. 


Српска КРАЉЕВСКА АКАДЕМИЈА. — Академија Природних 
Наука имала је скуп 5 маја ове године: 1 Дописник Г Др Ми- 
лорад 3. Јовичић приказао је расправу „У прилог конститу- 
ције хромних хидрата“, која ће се штампати у „Гласу“. 2, 
Усвојено је мишљење академика Г. Јована М. Жујовића да 
да се расправа Г. Владимира К. Петковића: „Голт у Србији“ 
штампа у „Гласу“. 8, Примљен је за „Споменик“ спис Свет. 
К. Матиће : „Рапипа Зегћјса. Сојеортега. 1 део Племе Сагађодеа“. 

Председништво Академије имало је скуп 23 маја ове 
године: 1, Одређен је дописник Г. Др Драгољуб М. Павло: 
вић да прегледа спис „Иван Југовић (Јован Савић)“, који је . 
поднет Министарству Просвете на његов стечај. 2, На молбу 
Матице Српске у Дубровнику, одлучено је, да се Академија 
прими привремено, докле Матица не избере секретаре књи- 
жевног одељења, оцењивања радова који се подносе за Ма- 
тичина издања. 3, Одређен је академик Г. Стеван Тодоровић 
да заступа Академију на свечаности при откривању споме- 
ника Фр. Палацком. 

Академија Друштшвених Наука имала је скуп 28 маја 
ове године: 1, Приказане су расправе: Г. Стојана Новако-. 
вића: „Баштина и бољар у југословенској терминологији сред- 
њега века“, 2, Г. Јована Н. Томића: „Турски поход на Црну 
Гору 1756“, и Г. Др. Станоја Станојевића: „Студије из срп- 
ске дипломатике Ш. Инскрипција и ТУ Салутација“. Све три 
расправе штампаће се у „Гласу“. В: 





ЧИТУЉЕ. 


Пенчо П. Славејков. — Далеко од завичаја, на раскошној 
обали Лаго ди Комо, умро је крајем прошлог месеца бугар- 

ски песник П. П. Славејков, један од најхрупнијих представ- 
ника савремене бугарске књижевности, човек за чије су име 
тесно везане све књижевне распре у Бугарској за последњих 
двадесет година. 

Пенчо Славејков, најмлађи син заслужнога песника и на- 
родног трубуна Петка Р. Славејкова, родио се у варошици 
Тревни, 27 априла 1866. Гимназију је учио у Трнову, Софији 
и Пловдиву, а затим је отишао у Лајпциг да изучава књи- 
жевност. По свршетку школе, био је професор у Софији, 
затим директор Народне Библиотеке и управник Народног 
Позоришта. Строг и правичан, он је са љубављу вршио своју 

_ дужност, остављајући свуда за собом светлу бразду. У по: 
следње време, дошавши у сукобе, повукао се, огорчен, најпре 
у Рим а одатле на Комско Језеро. Тамо га јеи смрт затекла, 
у часу кад је довршавао трећи део своје чувене епске поеме 
Крвава песма. Као његов учитељ Хајне, кога је толико волео 
и преводио, и он умире у туђини, од исте болести, скоро као 
прогнаник, завађен са домовином, и омрзнут од филистара... 

Његова су главна дела: Епске песме (1896 и 1898; уједно 
1907), надахнуте народном поезијом и страним узорима; Сан 
о срећи (1908), збирка омањих, лирских песама; На острву 
блажених (1910), исповест једнога оригиналног и борбеног 
духа, смела сатира која је подигла буру у књижевним круго: 

• вима; и најзад, две књиге Крваве Песме, његовог најбољег 
дела, епопеје робовања и ослобођења, у којој је главно лице 
Балкан, символ и носилац народних тежња. Поред тога, Сла- 
вејков је дао низ значајних књижевних огледа, махом у ча- 
сопису Др. К Крстева Мисао; затим, доста врло успелих 
превода из страних, нарочито немачких песника. Велики по: 
штовалац Хајнеа, он је у својим путописима показивао хај- 
неовски хумор и непосредност у излагању. И по својој ин- 
спирацији и по стилу, Славејков је одиста, по речима Г. Ј. 
Дучића, „бацио први мост између свог народа и других кул- 
турних народа“. 

Снажан индивидуалитет, песник унутрашњег живота, он 
је опевао гордост усамљеног духа, и летео у висине на кри- 
лима мисли и снова. Са свешћу уметника, тражио је он свуда 
"лепоту, као утеху од свега ружног око себе. Сит лицемер: 
ства, он се у један мах био сасвим повукао у себе, „сломио 
перо“, не хотећи више да пише за вулгарне „пасуљаре“ (в. 
његов предговор /Гесмама П. К. Јаворова). У својим фило- 
зофским схватањима бића и људског живота, Славејков је ви- 
зионар, мистик, поклоник дуалистичке филозофије. Познат је 
његов Песников псалам, који је наменио себи за некролог, 
где је изражена пантеистичка жеља песникова да се душом 
слије са целом васином. Огорчене душе, он се обраћа својој 
другарици у тузи и самоћи, и моли је да га сахрани далеко 
од гробља „где плач потреса душе“, на једном вису близу Со- 

фије, где је често седео с њом и пријатељима, „где ћутање 
пева своју дивну песму“: 2 


Тамо ме однесите, и тамо ме оставите, 
У росни јутарњи час, кала шева — 4 
Спмвол мога духа — носећи на крилима "330 
Химву животне радости, узлеће у небеса. нај 


И спустите ме тамо на мермерни одар, 

Да ми покој не ремете сузе ни јецање, 

Када зсрњача изгрева на плавом небеском своду, 
Да ми обасјава чело својим миловањем.. 


Да гледам чаробно сунце како отвара 
Таштоме дану радне двери, 

И како ноћ звезданог чела шири 

У молитви крила преј олтаром покоја 


Тада ће можда слух мој чути... 

Како, за живот радошћу озарена, 
Земља сп»ја своју химну нг небесима 
Са свечаним псалмом целе васионе. 


Да би избегао ружну садашњицу, он је загледао дубље 
у народву душу. коју је добро познавао и волео, и идеали- 
зовао је своје јунаке, гледајући их кроз своју уметничку 
призму. За њега је уметност била светиња, култ и смисао 
живота. Што се тиче његове песничке форме, он је успевао 
да, служећи се скромним уметничким средствима бугарског 
језика. да рељефан израз својим осећањима. Његов стил, 
мада понекад тежак, има снаге, и верно је огледало његовог 
гордог и несавитљивог карактера. Јер овај је песник био. 
једна ретка личност, један силан карактер и борац, и његов 
губитак погађа не само бугарску књижевност него и цело 
бугарско друштво. Он је умро као сиромах, мученик и про- 
гнаник. и посмртне почасти које му се спремају неће моћи _ 
одагнати сенку коју његова смрт баца на бугарски јавни живот. 

Славејков је знао српски, и са интересовањем пратио 
нашу новију поезију Човек је био изненађен његовим позна. 
вањем наших песника, и искреношћу са којом је овај за- _ 
падњак говорио о српско бугарским књижевним приликама. 
Они који су га познали у Софији при отварању Друге Југо- 
словенске Уметничке Изложбе, сећају се добро изразитог 
лица Пенча Славејкова, његових дубоких црних очију, и ње- __ 
гове оштре, убедљиве речи. Смрћу његовом, Бугари губе јед- 
нога од најдостојнијих носилаца своје поетске мисли, и његов 5 
се значај осетио тек када се видела празнина коју је за собом ___ 
оставио. М. И. - 


Миа 


Антон АшКЕРЦ. — Ускоро после смрти књижевног исто- 
ричара Јакоба Скета и приповедача Јанеза Мецингера, сло. 
веначка књижевност изгубила је и свога највећег епског пе- 


Ева пак линији 

сника. 31 маја ове године огромна поворка света отправила 

је у Љубљани до гроба свога омиљеног песника, непоко. 
лебљивог борца противу клерикализма и искреног родољуба 
Антона Ашкерца. Е 

Ашкерц је рођен 1858 у селу Глобоком, основну школу 
свршио је у месту рођења, гимназију у Цељу, богословију у 
Марибору, 1881 године произведен је за свештеника. Још као 
ђак јако се интересовао општим стварима, а изишавши из 
школе одмах је ушао у политичку борбу. Када је требало или 
погнути главу, и као католички свештеник испуњавати дуж- 
ности свога звања, или презрети мантију и као доследан 
човек прићи још више народу, он је, не двоумећи се, ушао 
у редове најистакнутијих бораца противу клерикализма. Изи- 
шавши из цркве он је, као и наш раскалуђер Доситеј Обра. 
довић, наставио доследно борбу и кроз своје књиге. Он је 
путовао врло много, видео много, читао и научио много, и хтео 
да ширењем нових и слободоумних идеја створи боље стање 
ствари у своме народу. Сам пак, не нашавши свога Бога 
у католицизму и будизму, пришао је модерним филозофима, 
постго песник слободе мисли и слободе народа. Од 1898 го. 
дине стално се преселио у Љубљану, и ту и умро у звању 
градског архивара. Тада је 1906 године прославио педесего- 
годишњицу свога живота и двадесетпетогодишњицу свог књи- 
жевног рада. 

Свој књижевни рад Ашкарц је отпочео је 1880 године 
под псеудонимом у „2уопц“, који је тада излазио у Бечу 
под уредништвом Јосипа Стритара. Прва његова песма „Три 
путника“, као и све његове прве ствари, написана је под 
Стритаревим утицајем, а после ње су дошле баладе, романце, 
лирске и елске песме. Збирке његових радова излазиле су 
"овако: „Баладе и романце (1890, друго издање 1903), „Излет 
"у Цариград“ (1893), „Лирске и епске песме“ (1890), „Нове 
_ песме“ (1900), „Три драмске студије“ (1900), „Руска антоло-. 
_гија“ (1901), „Два излета у Русију“ (1903), „Четврти зборник 
песама“ (1904), „Златорог“ (1504), „Примож Трубар“ (1905), 
„Мученици“ (1906), „Јунаци“ (1907), „Јадрански бисер“ (1908), 
· „Акропола и пирамиде“ (1909), „Пети зборник песама“ (1910), 
„Исмаилов“ (1911), „Последњи Цељанин“ (1912). 

__ Песнички рад Антона Ашкерца врло је разнолик и обиман. 
У његовој поезији има трагова са свију његових многобројних 
путовања и читања. из библије, из народних предања, прош- 
лости и садашњости скоро свију народа. Неодабирање пред. 
__ мета и врло велика и лака плодност опажају се на много 

_ места, и не иду у прилог песнику. Он је брзо напустио лирску 
поезију, дуго се задржао на билади и романци, и знатно их 
_ подигао. Најзад, прихвативши се епа, постао је највећи епски 


ј-- _ песник свога народа. Он је познавао латинске, немачке, руске, 
____ јеврејске, арапске, персијске и индијске мислиоце и песнике, 

и примио понешто од њих. Како је по природи био смео и 
неустрашив у борби, постао је песник борбе, слободе и јед- 
накости народа. Отуда и његова поезија има нечег општег, 
широког и хуманог. Та поезија, којој се дају чинити замерке 
формалне природе, али која је писана са искреним одушев- 
љењем, полетом, лакоћом стила и разлоликошћу мотива, даје 
му угледно место у историји словеначке књижевности. Његов 
пак обилан културни, политички и просветни рад сачуваће 
му дуго и дуго лепу успомену у словеначком народу. 


У: Џ. 


Леон ДијЕРКС. — Са Леоном Дијерксом француска књи- 
жевност губи последњег Парнасовца, песника из оне велике 
и значајне фаланге која је француској поезији дала имена 
као што су Леконт де Лил, Пол Верлен, Хередија, Сили При: 
дом. — Рођен 1838, на острву Реинион, на источној страни 
Африке, Дијеркс је свршио Уметничко-занатску школу у Па- 
ризу, и провео век као мали чиновник у Министарству Про-. 
свете. Земљак Леконта де Лила, коме је био врло сродан и 
на кога је чак јако личио по спољашности, он је био један 
од првих и најотменијих присталица Парнасовске школе. И 
ако не велики и оригиналан песник, он је често био савршен 
уметник, и увек, одушевљен поклоник лепоте. Његова је 
естетика естетика Леконта де Лила, и он је до гроба остао 
веран Музама из своје младости. Песник по души, живео је 
далеко од стварности, сав предан своме песничком идеалу, 
као какав религиозни фанатик. Повучен у кварту Батињолу, 
он је вајао своје снове у хармоничне и беспрекорне стихове, 
од којих су најпознатији они у збирци Склопљене усне ([е5 
Гете с105е5). Чувена је, на пример, његова песма Лазар, где 
се васкрснули Лазар приказује како лута око гробова, жа- 
лећи за благотворним покојем без снова, одакле га је Господова __ 
рука извукла против његове воље. „Ако је људском погледу. 
допуштено да продре у тајну мисли, рекао је о њему Катил 
Мендес, оно што би се видело у његовој мисли, то би нај. _ 
чешће били, у расплинутој вечерњој чежњи, Снови обучени 
у бело, који пролазе два по два говорећи тихо о тузи и нади, 
док у даљини звоно одјече болно кроз маглу над долином“. 

После смрти Стефана Малармеа (1898), Дијеркс је био 
изабран од Младих за „краља песника“. Као човек смеран и 
помало сетан, поштован и вољен од поклоника чисте поезије, 
он је одавно био преживео своје савременике. МОЈЕ 


Власник, Богдан Поповић. — УРЕДНИК, ЈОВАН СКЕРЛИЋ. > 

